
“nr. 133 | măsuri asigurătorii în condiţiile art. 952 şi urm. 

C. pr. civ. | 


Tema 


drd. Vasile BOZEȘAN 
judecător, Tribunalul Ilfov 


Rezumat 
A 


Măsurile asigurătorii pot fi cerute şi de către creditorul care are un titlu reprezentat de o hotărâre 
judecătorească executorie, dar nedefinitivă, întrucât măsurile asigurătorii produc efecte până la 
soluţionarea definitivă a acţiunii de fond. 

Dreptul şi interesul'de a cere măsuri asigurătorii decurg din faptul că, raportat la prevederile 
art. 637 C. pr. civ. — care evocă riscurile pe care şi le asumă un creditor prin punerea în executare a unei 
hotărâri executorii, dar nedefinitive, în cazul desființării în calea de atac a acestei hotărâri —, creditorul 
nu este obligat să pună în executare o hotărâre executorie câtă vreme aceasta nu este încă definitivă. 

~ Dreptul creditorului de a aştepta defi nitivarea titlului său executoriu şi de a nu proceda la exe- 
cutarea silită decurge din raţiunea art. 706 alin. (2) teza a II-a C. pr. civ., referitoare la curgerea terme- 
nului de prescripţie a executării silite doar de la momentul rămânerii definitive a hotărârii. 


O chestiune aparent spinoasă, neabordată în literatura de specialitate, o consti- 
tuie posibilitatea creditorului de a cere și obţine măsuri asigurătorii în cazul, í în care 
acesta deţine o hotărâre executorie, dar nedejinitivă. 

În această categorie, a hotărârilor executorii nedefinitive, se includ: 

= hotărârile date în apel susceptibile de recurs, cu excepția cazurilor când legea 
prevede altfel’; 

= hotărârile date în primă instanță fără drept de apel, dar susceptibile de recurs; 

= hotărârile de primă instanţă în legătură cu care părțile au convenit să exercite 
direct recursul, potrivit art. 459 alin. (2) C. pr. civ.; 

= hotărârile de primă instanţă supuse apelului, dar care beneficiază de executare 
provizorie de drept (art. 448 C. pr. civ.) sau judecătorească (art. 449 C. pr. civ.), in- 


- clusiv hotărârea de primă instanţă prin care se dispune restabilirea situaţiei anterioare 
(art. 726 C. pr. civ.); 


1 Recursul suspendă de drept executarea hotărârii în cauzele privitoare la desființarea de 
construcții, plantații sau a oricăror lucrări cu așezare fixă și în cazurile anume prevăzute de lege 
[art. 484 alin. (1) C. pr. civ.]. 

= orice altă hotărâre de primă instanță cu privire la care legea prevede că este 
executorie (de exemplu, ordonanța președinţială, ordonanța de plată, hotărârea pro- 
nunțată în procedura cererilor de valoare redusă); 


= hotărârea arbitrală atacată cu acţiune în anulare (art. 606 şi art. 635 C. pr. civ.). 

Raportat la prevederile art. 953 alin. (1) teza I C. pr. civ., care fac vorbire de 
creditorul care nu are titlu executoriu, ar părea, prima facie, că un creditor cu titlu nu 
ar avea vocaţia legală de a solicita măsuri asigurătorii. Mai mult, în același sens, s-ar 
putea argumenta că, în acest caz, creditorul nu ar avea nici interes în a solicita măsuri 
asigurătorii atâta vreme cât acesta, în temeiul executorialității titlului său, ar putea 
solicita direct executarea silită fără a aștepta definitivarea titlului său executoriu. 

"Tot astfel, prevederea că valorificarea bunurilor sechestrate nu se va putea face 
decât după ce creditorul a obținut titlul executoriu (art. 958 C. pr. civ.) pare a accentua 
ideea că existenţa unui titlu executoriu nu permite titularului său să obțină măsuri * 
asigurătorii pe considerentul că acesta poate proceda direct la executarea silită și la 
valorificarea bunurilor debitorului pe calea executării. 

Însă, în raţiunea instituţiei măsurilor asigurătorii și în corelarea cu alte principii 
și reguli procedurale, nu poate fi primită concluzia că un creditor cu un titlu execu- 
toriu nedefinitiv nu ar avea deschisă calea măsurilor asigurătorii, pentru argumentele 
ce succedă. | | 


(i) Riscurile creditorului de a pune în executare un titlu executoriu nedefinitiv 


Trebuie avute în vedere dispozițiile art. 637 alin. (1) teza I C. pr. civ. potrivit 
cărora punerea în executare a unei hotărâri judecătorești care constituie titlu execu- 
toriu se poite face numai pe riscul creditorului dacă hotărârea poate fi atacată cu apel 
sau recurs?. 

Riscul evocat de aceste prevederi constă în aceea că, în acord cu teza a I-a a 
alin. (1) al art. 637 C. pr. civ., „dacă titlul este ulterior modificat ori desfiinţat, creditorul 
va fi ținut, în Co reapinlG legii, să îl repună ile debitor în drepturile sale, în tot sau în 
parte, după caz”? 


2 Cu toate că art. 637 C. pr. civ. face referire doar la apel și recurs [și, implicit, în alin. (2) la 
acţiunea în anulare specifică hotărârilor arbitrale], trebuie avute în vedere și situaţiile în care hotă- 
rârea executorie este susceptibilă de altă cale de atac decât apelul sau recursul, cum ar fi cazul 
ordonanţei de plată, care, fiind pronunţată de completul judecătorului unic, are caracter executoriu . 
provizoriu [art. 1.025 alin. (1) C. pr. civ.], putând fi atacată cu cerere în anulare de competenţa 
completului colegial (art. 1.024 C. pr. civ.) — a se vedea V. Bozeșan, Ordonanţa de plată și cererile de 
valoare redusă. Comentarii şi  jurisprudență porny noului Cod de procedură civilă, Ed. Hamangiu, 
București, 2014. 

3 În doctrina de specialitate conturată în jurul reglementării incipiente a Codului de procedură 
civilă din 1865 s-a ridicat întrebarea dacă „în cazul când creditorul a obținut execuţiunea provizorie 
la prima instanţă şi a executat pe debitor, iar instanţa de apel deă câștig de cauză debitorului, 
creditoru care s'a grăbit să execute va putea fi condamnat la daune față cu debitorul?" - Em. Dan, 
Codul de procedură civilă. Adnotat, ed. a 3-a, Ed. Librăriei SOCEC & Comp., Societate anonimă, 
București, 1921, p. 232. Autorul, fără a avansa un punct de vedere tranșant, evocă faptul că „juris- 
prudenţa franceză decide afirmativ, fără a cerceta și a distinge dacă creditorul care a executat a fost 

Așadar, creditorul poate să își asume riscul desființării în calea de atac a 
hotărârii și să solicite executarea silită a acesteia înainte de definitivarea sa, însă, 
dacă titlul său este ulterior modificat ori desființat, creditorul va fi ţinut, în 
condiţiile legii, să îl repună pe debitor în drepturile sale, în tot sau în parte, după 
cazi. | 

Repunerea debitorului în situaţia anterioară executării, în cazul în care titlul este 
desființat în apel sau recurs (în acţiunea în anulare ori în cererea în anulare), aduce 
cu sine o serie de obligaţii pentru creditor, adesea drastice și greu de anticipat sau 
cuantificat în totalitate la momentul în care creditorul își asumă declanșarea exe- 
cutării silite în temeiul unui titlu nedefinitiv5. | 

Așadar, în registrul disponibilităţii sale de a solicita sau nu punerea în executare 
a hotărârii executorii nedefinitive, creditorul trebuie să decidă dacă își asumă, în 
condiţiile art. 637 C. pr. civ., riscurile unei executări silite constând în desfiinţarea 
titlului și restituirea prestaţiilor, ca persoană căreia îi este imputabilă cauza 
restituirii. 

Însă, în cazul î în care creditorul nu dorește punerea în executare a titlului său 
executoriu nedefinitiv, acesta nu poate fi obligat la un asemenea demers și, astfel, 
acesta — asemănător creditorilor care nu au încă un titlu executoriu — are recunoscută 
calea măsurilor asigurătorii prevăzute de art. 952 și urm. C. pr. civ. pentru a-și 
prezerva posibilităţile de satisfacere a creanţei sale la momentul definitivării hotărârii 
care o constată și al punerii în executare silită a acesteia. 


ri 


x» 


de bună sau de rea credință”, însă, în opinia unor autori, „creditorul care a executat de bună nu 
trebue condamnat la daune interese, căci el n'a făcut decât să exercite un drept”. 

+ În același sens, Codul de procedură de executare francez prevede în art. L. 111-10 că: „Sous 
reserve des dispositions de l'article L. 311-4, l'exécution forcée peut être poursuivie jusqu'à son terme 
en vertu d'un titre exécutoire à titre provisoire. L'exécution est poursuivie aux risques du créancier. 
Celui-ci rétablit le débiteur dans-ses droits en nature ou par équivalent si le titre est ultérieurement 
modifié”. 

5 Pentru o anâliză detaliată a acestor riscuri, a se vedea V. Bozeșan, Riscurile și consecințele 
executării silite, respectiv de bunăvoie, a hotărârilor executorii nedefinitive. Problematica repunerii 
debitorului în drepturile sale, în E. Oprina, V. Bozeșan (coord.), Executarea silită. Dificultăţi și soluţii 
practice, vol. 2, Ed. Universul Juridic, București, 2017, pp. 25-39. 

În această paradigmă, am arătat că, în concret, „creditorul trebuie să decidă dacă își asumă sau 
nu, în condiţiile art. 637 C. pr. civ., riscurile unei executări silite constând în desfiinţarea titlului și 
restituirea prestațiilor în registrul configurat de art. 1.635-1.649 C. civ., ca persoană căreia îi este 
imputabilă cauza restituirii. Asumarea riscurilor desființării titlului și ale repunerii debitorului în 
situaţia anterioară va fi determinată de interesul imediat al creditorului de a obține prestaţia la care 
este îndrituit în temeiul hotărârii atacate de către debitor” (p. 35). 

Pe de altă parte, „debitorul, aflat într-o poziţie mai delicată decât cea a creditorului, își va evalua 
adecvat riscurile, întrucât, dacă se desființează titlul, este de preferat o restituire pe calea întoarcerii 
executării silite mai avantajoasă, lato sensu, iar dacă titlul creditorului se definitivează, apare ca 
favorabilă debitorului o executare benevolă, negrevată cu cheltuieli de executare silită, precum și o 
creanţă a creditorului neaugmentată cu dobânzi, penalităţi sau cu valoarea de actualizare a inflaţiei” 


(p. 36). 

(ii) Nesancţionarea creditorului cu curgerea prescripției anterior definitivării 
titlului 

Dispoziţiile art. 706 alin. (2) teza a II-a C. pr. civ. sunt în sensul că, în cazul hotă- 
rârilor judecătorești și arbitrale, termenul de prescripţie a dreptului de a' obține 
executarea silită începe să curgă doar de la data rămânerii lor definitive?. 

Așadar, legiuitorul însuși prevede că nu poate fi sancţionat creditorul care 
aşteaptă să îi fie definitivat titlul său reprezentat de o hotărâre judecătorească sau 
arbitrală executorie, dar nedefinitivă. De altfel, riscurile evocate de art. 637 alin.:(1) 
C. pr. civ. şi puse în sarcina creditorului care ar opta pentru executarea unei hotărâri 
nedefinitive sunt conciliate, în mod logic, cu faptul că împotriva creditorului care nu 
cere punerea în executare a titlului său nedefinitiv nu curge termenul de prescripţie 
a dreptului de a cere executarea silită. 

Stabilit fiind, astfel, că un creditor care deţine un titlu executoriu, dar nedefinitiv, 
nu este obligat (sub sancţiunea prescripţiei) să procedeze la executare silită anterior 
definitivării titlului său — fiind chiar atenţionat prin art. 637 C. pr. civ. asupra 

-riscurilor pe care și le asumă printr-un astfel de demers execuţional —, rezultă că 
acestuia nu i se poate nega dreptul de a beneficia de măsuri asigurătorii asupra bunu- 
rilor debitorului pe perioada anterioară definitivării titlului său executoriu. 


(iii) Mentinerea măsurilor asigurătorii până la soluționarea definitivă a acţiunii de 
fond | 

Legea nu prevede expres momentul până la care se păstrează măsurile 
asigurătorii încuviinţate, astfel că, dacă s-ar accepta ideea că un creditor cu titlu 
executoriu nu are acces la astfel de măsuri pe considerentul lipsei sale de interes, ar 
urma ca, în situaţia în care, în cursul procesului de fond, un creditor obține o hotărâre 
judecătorească executorie, dar nedefinitivă, măsurile asigurătorii să fie desfiinţate 
dacă nu se trece la executarea silită chiar înainte de definitivarea hotărârii. 

O astfel de interpretare a regulilor instituției măsurilor asigurătorii nu poate fi 
primită, întrucât legea nu prevede încetarea măsurilor asigurătorii la momentul obți- 
nerii unui titlu executoriu în cursul procesului de fond, astfel încât acestea durează 
până la sfârșitul procesului de fond”. i 

Această concluzie derivă nu doar din logica firească a acestei instituții, ci și, 
suplimentar, din prevederile art. 957 alin: (2) teza I C. pr. civ., care prevăd în mod 


8 Chiar dacă sub imperiul Codului de procedură civilă din 1865 nu era prevăzută in terminis 
începerea curgerii termenului de prescripţie a dreptului de a cere executarea silită de la momentul 
rămânerii irevocabile a hotărârii judecătorești, apreciem, pentru aceleași rațiuni, că și sub veche 
reglementare, împotriva creditorului, termenul de prescripţie începea să curgă doar de la momentul 
rămânerii irevocabile a hotărârii ce constituia titlul său executoriu. 

7 În același sens, în literatura juridică s-a arătat că, în principiu, măsurile asigurătorii durează 
pe toată durata procesului de fond — Tr.C. Briciu, Măsurile asigurătorii în procesul civil, Ed. C.H. 
Beck, București, 2008, pp. 121 și 177. Tot astfel, „sechestrul asigurător durează atât cât durează şi 
procesul de fond; câtă vreme procesul nu e încă închis, sechestrul nu se perimă, nici nu se prescrie; 
(...) terminarea procesului trebuie să fie însă efectivă şi totală” — E. Herovanu, “Teoria execuţiunei 
silite, Ed. Librăriei R. Cioflec, București, 1942, p. 173. 

expres caracterul definitiv al hotărârii prin care a fost anulată, respinsă sau perimată 
cererea principală în temeiul căreia a fost încuviințată măsura asigurătorie pentru a 
se putea solicita ridicarea acestei măsuri?. 

Cu alte cuvinte, se prevede, în mod clar, ca moment temporal, finalizarea 
procesului de fond printr-o hotărâre definitivă (respingere, anulare, perimare, alături 
de cazul renunţării la cerere de către creditor) pentru a se putea cere ridicarea măsu- 
rilor asigurătorii. 

Așadar, în condiţiile în care măsurile asigurătorii instituite se menţin până la 
finalizarea procesului de fond, chiar dacă între timp creditorul a obținut un titlu exe- 
cutoriu nedefinitiv” (sau s-a respins/anulat/perimat cererea printr-o hotărâre nedefi- 
nitivă), rezultă că, în valorificarea acelorași prerogative pentru conservarea bunurilor, 
trebuie recunoscut accesul la astfel de măsuri asigurătorii și creditorului care este 
titularul unei hotărâri executorii, dar încă nedefinitive. 


Concluzie 


y 


Dreptul și interesul de a cere măsuri asigurătorii în condiţiile art. 952 și urm. 
C. pr. civ. aparțin și creditorului care are un titlu executoriu reprezentat de o hotărâre 
executorie nedefinitivă, întrucât, pe de o parte, măsurile asigurătorii se mențin până 
la finalizarea definitivă a procesului de fond, iar, pe de altă parte — întemeiat pe 
raţiunea textelor art. 637 și art. 706 alin. (2) teza a II-a C. pr. civ. —, creditorul nu poate 
fi obligat să-și asume riscurile decurgând din punerea în executare a unei hotărâri 
executorii nedefinitive, corelat cu faptul că împotriva acestuia nu curge termenul de 
prescripţie a executării pe perioada anterioară definitivării titlului său. 

Totodată, fiind indiscutabile interesul și dreptul creditorului de a solicita măsura 
asigurătorie după ce a obţinut o hotărâre nedefinitivă și executorie împotriva pârâ- 
tului (debitor), acest tip de hotărâre are semnificația unui „înscris constatator” al 
creanţei creditorului-reclamant, chiar în situaţia în care respectiva creanţă a recla- 
mantului nu era constatată în scris, anterior sesizării instanţei. Recunoașterea judi- 
ciară a creanței reclamantului s-a realizat într-o procedură contradictorie, finalizată 
printr-un act ce beneficiază, provizoriu, de autoritate de lucru judecat [art. 430 
alin. (4) C. pr. civ.], iar, pe de altă parte, hotărârea are forța probantă a unui înscris 
autentic (art. 434 C. pr. civ.), astfel încât, în mod ostensibil, acest creditor trebuie 
privit ca unul a cărui creanţă este constatată în scris, în sensul art. 953 alin. (1) 


8 Într-o formulare identică, art. 595 C. pr. civ. 1865 (în forma anterioară abrogării sale în 
februarie 2013) prevedea că, „în cazul în care cererea principală, în temeiul căreia a fost încuviințată 
măsura asigurătorie, a fost anulată, respinsă sau perimată prin hotărâre irevocabilă, ori dacă cel care 
a făcut-o a pai la judecarea acesteia, debitorul poate cere ridicarea măsurii de către instanța 
care a încuviințat-o” 

° Dealtfel, Profesorul Herovanu arăta clar că, deși legea beri 203: că se putea cere sechestrul 
asigurător „odată cu chemarea în judecată”, „aceasta nu înseamnă însă că cererea nu s-ar putea face 
și mai târziu în cursul procesului până la hotărârea definitivă în apel; şi chiar după aceasta, în cazul, 
bunăoară, când făcând recurs în casaţie, debitorul condamnat, ar obține suspendarea executării?” — 
E. Herovanu, op. cit., pp. 163-164. Același autor subliniază ideea că „sechestrul asigurător continuă 
a ocroti pe reclamant și în timpul judecății recursului, care este o prelungire a litigiului, și care poate 
face prin casare ca dezbaterile procesului să reînceapă” (ibidem, pp. 173-174). 

C. pr. civ. De altfel, îndeplinirea condiţiei privind existenţa unei creanţe constatate în 
scris rezultă din însăși executorialitatea hotărârii, care, putând fi pusă în executare, 
în mod logic și necesar, constituie un titlu ce constată o creanță!? 


10 În practica judiciară mai veche a fost tranșată diferit problema dacă reclamantul a cărui 
creanţă -nu era constatată prin înscris la data sesizării instanţei cu litigiul de fond și care însă a 
dobândit în primă instanţă o sentință nedefinitivă trebuie considerat în procedura măsurii asigură- 
torii un creditor a cărui creanţă este constatată în scris ori, dimpotrivă, un simplu creditor având o 
creanță neconstatată în scris. 

Miza acestei distincţii rezidă, în principiu, în încadrarea acestor creditori ce au avut câștig de 
cauză la instanţa de fond ca fiind creditori fără înscrisuri, supuși obligatoriu la plata cauţiunii de 1⁄2 
din valoarea reclamată [art. 953 alin. (2) C. pr. civ.], sau, dimpotrivă, ca fiind creditori cu înscrisuri, 
în privinţa cărora obligația de plată a cauţiunii și cuantumul acesteia sunt lăsate la aprecierea 
instanţei [art. 953 alin. (1) C. pr. civ.]. 

Pe de o parte, s-a apreciat că „hotărârea tribunalului din primă instanţă, nerămasă încă defini- 
tivă, nu constituie un titlu netăgăduit, care să scutească de cauțiune pe partea ce face o poprire sau 
- un sechestru în baza acelei hotărâri” — G. Buc. III, 22 Mart. 1901, C.J. 49/901, apud Em. Dan, op. cit., 
p. 949. 

Pe de altă parte, s-a opinat în (n că „o sentinţă judecătorească pronunțată în urma dezbaterilor 
contradictorii, deși supusă apelului, echivalează, dacă nu mai mult, cel puțin cât un act scris, în sensul 
art. 613 pr. civ. (referitor la sechestrul asigurător — s.a., V.B.), și prin urmare, pe baza ei se poate cere de 
partea câștigătoare înființarea unui sechestru asigurător chiar fără cauţiune” — C. Galaţi II, 5 Oct. 1904, 
Dr. 74/905, apud Em. Dan, op. cit., p. 949. 

Mai mult, s-a încercat să se opereze cu distincţia dintre caracterul „obligatoriu” (executoriu) și 
cel „neobligatoriu” (neexecutoriu) al hotărârii nedefinitive pentru a se oferi un răspuns la această 
chestiune. 

Astfel, în practica judiciară conturată sub reglementarea Codului de procedură civilă modificat 
prin Decretul-Lege nr. 1228/1900 s-a reţinut că: „o sentință supusă apelului, și care prin urmare nu 
are caracter obligator, nu poate fi considerată ca un act scris, în sensul art. 455 alin. a citat, ci cade 
în speța prevăzută de alin. b, al aceluiași articol după care creditorul e ținut să dea o cauţiune de 
jumătate din valoarea reclamaţiunei” — C. Buc. III, 22 Mart. 1901, Dr. 43/901, apud Em. Dan, op. cit., 
p. 650. 

Apreciem însă că hotărârea de primă instanţă (indiferent dacă este executorie sau neexecutorie) 
prin care se recunoaște creditorului o creanță împotriva debitorului se subsumează ipotezei în care 
creanta este constatată printr-un înscris, și nicidecum cazului în care creanţa nu decurge dintr-un 
înscris. Sub nicio formă, caracterul „neobligatoriu” (neexecutoriu) al hotărârii de primă instanţă nu 
alterează caracterul de isi pai al titlului (hotărârea judecătorească) care constată/recunoaște 
creanţa. 

Rezumat 


Executorul judecătoresc, prin încheiere, dispune înregistrarea cererii şi, după verificarea îndeplinirii 
condiţiilor prevăzute'de lege, va dispune, după caz, deschiderea dosarului de executare silită său respin- 
gerea cererii de executare silită (refuzul său de a deschide dosarul de executare silită). 

Verificările realizate de executor corespund aspectelor de formă prevăzute de art. 664 C. pr. civ., 
precum şi, în principiu, celor de fond reglementate în art. 666 alin. (5) C. pr. civ. 

Deşi sunt similare sub aspectul obiectului lor, verificările condiţiilor prevăzute de lege realizate de 
către executor nu se suprapun cu cele realizate de instanţă la momentul încuviinţării, întrucât verificările 
executorului vizează, în plan procedural-administrativ, doar deschiderea dosarului de executare, iar 
verificările instanţei vizează, în plan jurisdicţional, însăşi încuviințarea executării silite. 


1 
fi 


' : 

Pentru a circumscrie limitele în care executorul judecătoresc procedează la veri- 
ficarea îndeplinirii condițiilor prevăzute de lege pentru a putea deschide dosarul de 
executare silită, trebuie realizate anumite distinctii necesare între demersurile execu- 
torului privind (i) primirea și înregistrarea cererii de executare silită, (ii) deschiderea 
dosarului de executare silită și (iii) solicitarea adresată instanței de a încuviința 
executarea silită. 

Primirea și înregistrarea cererii de executare silită sunt activități obligatorii 
pentru executorul judecătoresc, concluzie care rezultă cu evidenţă din însăși formu- 
larea textului art. 665 C. pr. civ.!, care, în alin. (1), prevede posibilitatea refuzului 
executorului doar în ceea ce privește deschiderea dosarului, și nu cu privire la înregis- 
trarea cererii. Pe de altă parte, alin. (2) al art. 665 C. pr. civ. recunoaște creditorului 
posibilitatea formulării plângerii adresate instanței doar în ipoteza refuzului des- 
chiderii dosarului, ceea ce accentuează, suplimentar alin. (1), că, în principiu, nu 
poate interveni refuzul executorului de a primi și înregistra cererea de executare silită. 

Caracterul obligatoriu al activităţii de primire/înregistrare a cererii de executare 
rezultă și din prevederea art. 720 alin. (7) C. pr. civ., potrivit căreia: „În cazul în care 


1 Art. 665 C..pr. civ. prevede că: 

(1) De îndată ce primește cererea de executare, executorul judecătoresc, prin încheiere, va dis- 
pune înregistrarea acesteia şi deschiderea dosarului de executare sau, după caz, va refuza motivat 
deschiderea procedurii de executare. 

(2) Încheierea prevăzută la alin. (1) se comunică de îndată creditorului. În cazul în care execu- 
torul judecătoresc refuză deschiderea procedurii de executare, creditorul poate face plângere, în ter- 
men de 15 zile de la data comunicării încheierii prevăzute la alin. (1), la instanța de executare. 

constată refuzul nejustificat al executorului de a primi ori de a înregistra cererea de 
executare silită (...), instanţa de executare va putea obliga executorul, prin aceeași 
hotărâre, la plata unei amenzi judiciare de la 1.000 lei la 7.000 lei, precum și, la 
cererea părţii interesate, la plata de despăgubiri pentru paguba astfel cauzată” (s.a.). 

~ Așadar, în principiu, executorul este obligat să primească și să înregistreze 
cererea de executare silită, întrucât, în caz contrar, se expune la plata unei amenzi și 
chiar la plata de despăgubiri pentru prejudiciul cauzat (e.g., prin neînregistrarea 
cererii s-a împlinit termenul de prescripţie a dreptului de a cere executarea: silită; 
creditorul a fost nevoit să efectueze cheltuieli suplimentare de transport sau pentru 
comunicările realizate în raporturile sale cu executorul). 

Astfel, chiar în cazul în care cererea de executare silită este una informă, exe- 
cutorul o va primi și o va înregistra în registrul corespunzător, însă apreciem că 
executorul poate solicita clarificări și înscrisuri suplimentare creditorului, în sensul 
elementelor prevăzute de art. 664 şi 148 C. pr. civ. 

Cu toate acestea, în cazuri temeinic justificate, nu poate fi negată posibilitatea ca 
executorul să refuze înregistrarea cererii de executare, cum ar fi, de pildă, situaţia 
unei cereri vădit informe (fără nume/prenume), ostensibil neserioase ori care are un 
conţinut pur vexatoriu sau obscen. De altfel, în acest sens se constată că însuși 
art. 720 alin. (7) C. pr. civ. evocă, pentru aplicarea de sancțiuni, necesitatea existenţei 
unui refuz nejustificat al executorului. | 

Împotriva refuzului executorului de a primi și înregistra cererea de executare 
silită, creditorul poate formula contestaţie la executare, având în vedere, pe de o parte, 
textul art. 720 alin. (7) C. pr. civ., care subsumează efectelor contestaţiei și posibi- 
litatea aplicării de sancţiuni executorului pentru refuzul de a primi ori înregistra 
cererea de executare silită, iar, pe de altă parte, interpretarea per a contrario a art, 665 
alin. (2) teza a Il-a C. pr. civ., potrivit căreia creditorul are deschisă calea formulării 
plângerii prevăzute de acest text doar pentru refuzul executorului de a deschide 
dosarul de executare silită. | i ia hini 

Aşadar, în cazul refuzului executorului de a primi sau înregistra cererea de 
executare, creditorul va putea formula contestaţie la executare, în temeiul art. 712 
alin. (1) teza a Il-a C. pr. civ. („refuzul de a îndeplini un act de executare silită” — în 
sens larg), iar, în cadrul contestaţiei, vor avea calitate procesuală exclusiv creditorul 
și executorul judecătoresc. ul i | 

Modul de redactare a art. 665 alin. (2) C. pr. civ. nu este unul fericit, având în 
vedere că, în ipoteza în care executorul ar refuza înregistrarea cererii, este dificil de a 
preciza cum anume executorul înregistrează însuși actul prin care refuză înregistrarea 
cererii. Apreciem că, inclusiv în ipoteza în care executorul nu întocmește un act (în- 
cheiere) prin care să refuze înregistrarea cererii, creditorul are deschisă posibilitatea 
de a critica refuzul executorului, indiferent de forma scrisă adoptată de executor în 
exprimarea refuzului său. Nu este exclus ca refuzul executorului să rămână la o 
manifestare verbală, caz în care creditorul trebuie să solicite un răspuns scris din 
partea executorului la solicitarea de a i se înregistra cererea peniru a contesta un astfel 
de refuz. Totuși, și în cazul unui refuz al executorului de a consemna în scris refuzul 
său de a înregistra cererea, creditorului nu îi poate fi negat dreptul de a sesiza instanţa 
pentru a critica atitudinea executorului. | | 

Așadar, este necesar ca, după primirea cererii, executorul să comunice credito- 
rului eventualul refuz de a înregistra cererea acestuia, cu relevarea motivelor de refuz, 

pentru ca, subsecvent, creditorul fie să complinească cererea cu elementele necesare 
pentru înregistrare, fie să conteste refuzul pe calea contestaţiei. 

Astfel, în concluzie, la primirea cererii de executare, executorul va verifica doar 
dacă cererea conţine minimele elemente (e.g., numele, prenumele creditorului, sem- 
` nătura) pentru a se putea efectua înregistrarea acesteia, nefiind exclusă posibilitatea 
executorului ca, după înregistrare, să ceară creditorului înscrisuri suplimentare, 
pentru a se putea analiza adecvat necesitatea deschiderii dosarului de executare silită. 

Deschiderea dosarului de executare este un demers al executorului care nu se 
impune acestuia de plano, întrucât însuși art. 665 alin. (1) C. pr. civ. permite execu- 
torului să refuze motivat deschiderea procedurii. 

Refuzul executorului de a deschide dosarul de executare silită se poate întemeia 
pe concluziile verificărilor elementare pe care executorul le poate și pe care este . 
obligat să le efectueze cu privire la cererea creditorului. 

Din formularea art. 665 C. pr. civ. rezultă că întotdeauna se comunică creditorului 
încheierea prin care se înregistrează sau se refuză înregistrarea cererii și, respectiv, 
încheierea prin care se deschide procedura sau se refuză deschiderea dosarului. 

Însă, așa cum prevede art. 665 alin. (2) teza a Il-a G. pr. civ., doar în cazul în care 
executorul judecătoresc refuză deschiderea procedurii de executare, creditorul poate 
face plângere, în termen de 15 zile de la data comunicării încheierii prin care s-a 
refuzat deschiderea dosarului, la instanţa de executare. 

Mai precizăm că, atât în ipoteza plângerii împotriva refuzului executorului de a 
deschide procedura, cât și în cazul contestaţiei la executare împotriva refuzului de a 
primi ori de a înregistra cererea de executare, raportul juridic litigios dedus judecății 
poartă doar între creditor (petent/contestator) şi executorul' judecătoresc (intimat), 
acesta din urmă urmând a suporta cheltuielile de judecată prilejuite de soluţionarea 
plângerii sau a contestaţiei. Debitorul nu are încă o calitate procesuală, având în 
vedere că, pe de o parte, executarea silită nu este încă declanșată, iar, pe de altă parte, 
obiectul plângerii/contestaţiei la executare privește exclusiv refuzul executorului 
judecătoresc de a îndeplini o activitate impusă de lege?. 


Verificările efectuate de executor pentru deschiderea dosarului de executare 


Apreciem că executorul va trebui să procedeze la verificarea condiţiilor care 
permit deschiderea unui dosar de executare silită și care să poată justifica, în mod 
întemeiat, solicitarea adresată instanţei de executare să încuviinţeze executarea silită. 

În principiu, executorul va proceda la verificarea condiţiilor care își au cores- 
pondent în cazurile prevăzute de art. 666 alin. (5) C. pr. civ., în care instanța poate 
refuza încuviințarea executării silite. 

Fără a se suprapune cu competenţa instanţei de a analiza întrunirea condiţiilor 
privind încuviințarea executării silite prevăzute de lege, apreciem că executorul 
trebuie să facă verificările sumare și elementare privind posibilitatea deschiderii unei 
proceduri de executare silită, întemeiat pe o serie de argumente care succedă. 


2 Pentru o prezentare a situaţiilor în care executorul are calitate procesuală în cadrul proce- 
durilor judiciare în cursul executării silite, a se vedea Tema nr. 90 — E. Oprina, Ipotezele în care 
executorul judecătoresc are calitate procesuală activă sau pasivă în demersurile jurisdicţionale 
execuționale, în E. Oprina, V. Bozeșan (coord.), Executarea silită. Dificultăţi și soluţii practice, vol. 2, 
Ed. Universul Juridic, București, 2017, pp. 218-234. 

e Spre deosebire de primirea/înregistrarea cererii, art. 665 alin. (1) C. pr. civ. 
permite executorului să refuze, motivat, deschiderea procedurii. 

Este clar, astfel, că această activitate de analiză a condiţiilor de deschidere a dosa- 
rului nu se identifică nici cu primirea/înregistrarea cererii de executare, dar nici cu 
activitatea instanţei de încuviințare a executării. 

Totodată, permițând executorului să refuze deschiderea dosarului de executare, 
legiuitorul a avut în vedere anumite motive care pot justifica neînceperea procedurii 
de executare silită. 

Se poate observa că din analiza alin. (1) și (2) ale art. 665 C. pr. civ. se relevă chiar 
o anumită obligaţie în sarcina executorului de a verifica anumite condiţii pentru a sè 
putea dispune deschiderea dosarului. Prin urmare, această activitate de verificare, ce 
poate conduce la un refuz motivat (legal) de deschidere a dosarului de executare, 
trebuie să aibă un anumit obiect concret, neputându-se susține că executorul 
primeşte/înregistrează cererea, deschide dosarul și transmite, pur și simplu, cererea 
instanței. 

e Dacă refuzul privind primirea/înregistrarea cererii se sancţionează cu amendă 
și chiar cu obligarea la despăgubiri tocmai în considerarea caracterului (în principiu) 
obligatoriu [art. 720 alin. (7) C. pr. civ.], pentru refuzul de deschidere a dosarului de 
executare nu se prevăd, cu caracter special, astfel de sancțiuni, având în vedere 
tocmai caracterul posibil justificat al unei soluții de respingere a cererii de deschidere 
a dosarului de executare. 

Tocmai în această rațiune, refuzul deschiderii dosarului poate face aul unei 
căi legale specifice, și anume plângerea prevăzută de art. 665 alin. (2) C. pr. civ. În 
cadrul acesteia, ca regulă, executorul nu este expus amenzii judiciare în cazul în care 
instanța ar constata că refuzul de deschidere este nejustificat. 

e În condiţiile în care legea impune executorului să analizeze caracterul justificat 
sau nejustificat al deschiderii procedurii, se poate reţine că s-a avut în vedere crearea 
unui filtru preliminar sesizării instanţei cu cererea de încuviințare a executării silite. 
În acest sens, nu fără temei, legea a prevăzut procedura plângerii împotriva refuzului 
executorului de a deschide procedura de executare, plângere prevăzută de art. 665 
alin. (2) C. pr. civ. 

e Succesiunea în timp a formelor Codului de procedură civilă relevă — în para- 
digma interpretării istorice și teleologice — că, în forma actuală, legiuitorul a conferit 
executorului competenţa și atribuţia de a verifica, la deschiderea dosarului, condiţiile 
prevăzute de lege pentru deschiderea/începerea executării silite. 

Astfel, în forma existentă la intrarea în vigoare a noului Cod de procedură civilă 

(15 februarie 2013) — formă în care competenţa încuviințării executării aparținea 
instanţei de executare —, art. 664 C. pr. civ., privitor la „Înregistrarea cererii de exe- 
cutare”, avea un conţinut identic cu cel al actualului art. 665 C. pr. civ. 

Precizăm că art. 664 şi art. 665 C. pr. civ. anterioare au devenit art. 665 și, 
respectiv, art. 666 C. pr. civ., ca urmare a republicării Codului se procedură civilă î în 
Monitorul Oficial nr. 247 din 10 aprilie 2015. | 

Prin Legea nr. 138/2014, care a stabilit competenţa de încuviinţare a executării în 
favoarea executorului, fostul art. 664 C. pr. civ. (anterior menţionat) a fost modificat, 
în sensul că prevedea doar că, după primirea cererii de executare, executorul va 
dispune înregistrarea acesteia, iar prin fostul art. 665 C. pr. civ. era detaliată procedura 
de încuviințare a executării silite de către executor, în cadrul căreia verifica toate 

condiţiile legale pentru încuviințarea executării [cele prevăzute și în prezent la 
art. 666 alin. (5) C. pr. civ.]. 

Întrucât, prin Decizia nr. 895/20155, Curtea Constituţională a constatat neconsti- 
tuționalitatea dispoziţiilor art. 666 C. pr. civ. (fostul art. 665 C. pr. civ., astfel cum a 
fost modificat prin Legea nr. 138/2014), care confereau competenţa de încuviinţare a 
executării în favoarea executorului, legiuitorul, prin O.U.G. nr. 1/2016, a modificat, 
din nou, prevederile art. 665 și art. 666 C. pr. civ. (fostele art. 664 și 665 C. pr. civ. 
anterior republicării Codului), dându-le forma avută de acestea anterior modificării 
operate prin Legea nr. 138/2014. 

Așadar, cu privire la art. 665 C. pr. civ. (fostul art. 664 C. pr. civ.), care interesează 
în prezenta analiză, trebuie avut în vedere că, în perioada în care legiuitorul a conferit 
executorului competența încuviințării executării, acest text prevedea doar că execu- 
torul primește și înregistrează cererea, iar toate celelalte verificări pentru deschiderea 
dosarului și încuviințarea executării erau realizate de executor în procedura încu- 
viințării. 

Dimpotrivă, prin modificarea art. 666 C. pr. civ. (fostul art. 665 C. pr. civ. anterior 
republicării Codului din 10 aprilie 2015) prin O.U.G. nr. 1/2016, legiuitorul, redând 
în competenţa instanţei atribuţia încuviințării executării, a reactivat în sarcina exe- 
cutorului, în cuprinsul art. 665 C. pr. civ., obligaţia de a deschide dosarul de executare 
şi, îndeosebi, a prevăzut posibilitatea refuzului motivat de a deschide dosarui:de 
executare silită. | 

Așadar, se constată că, prin O.U.G. nr. 1/2016, readucând în competenţa instanţei 
procedura încuviințării executării, legiuitorul a simţit nevoia de a reactiva, în sarcina 
executorului, obligaţia verificărilor necesare la momentul deschiderii dosarului și 
posibilitatea refuzului motivat de deschidere (existente în forma anterioară Legii 
nr. 138/2014). 

Dimpotrivă, în cazul în care ar fi dorit să reducă activitatea executorului la simple 
operațiuni de primire şi înregistrare ale cererii de executare, de deschidere auto- 
mată/obligatorie a dosarului de executare și de transmitere a cererii către instanță 
pentru încuviințare, ar fi prevăzut-o î în termeni corespunzători. 

Însă legiuitorul, prin modificarea operată prin O.U.G. nr. 1/2016, a înţeles să 
revină, în mod concret, la forma art. 665 C. pr. civ. (fostul art. 664 C. pr. civ.) existentă 
anterior Legii nr. 138/2014, în sensul că, nemaifiind competent să încuviinţeze execu- 
tarea și, implicit, să efectueze veriticările necesare pentru începerea executării, exe- 
cutorul redevine competent să efectueze verificările preliminare și necesare pentru 
deschiderea dosarului de executare silită. 

e Atribuţia executorului de a proceda, în condiţiile art. 665 C. pr. civ., la verifi- 
carea condiţiilor legale pentru deschiderea dosarului de executare — verificări care 
corespund, în principiu, aspectelor prevăzute în art. 666 alin. (5) C. pr. civ. — nu 
contravine statuărilor Curtii Constituţionale din Decizia nr. 895/2015. 

Curtea Constituţională, constatând neconstituționalitatea art. 666 C. pr. civ. 
(art. 665 anterior republicării Codului), în forma dată prin Legea nr. 138/2014, a 
reținut în considerente: 

„Competența executorului judecătoresc de a verifica dacă înscrisul, dltul decât o 
hotărâre judecătorească, constituie, potrivit legii, titlu executoriu fart. 666 alin. (5) 


3 Publicată în M. Of. nr. 84 din 4 februarie 2016. 


Vasile Bozeşan 


24 . DESCHIDEREA DOSARULUI DE EXECUTARE SILITĂ ŞI ÎNCUVIINŢAREA EXECUTĂRII SILITE 


pct. 2 din cod] se suprapune cu competenţa instanței judecătorești ca în procedura înves- 

tirii cu formulă executorie a acestuia să verifice dacă înscrisul întrunește toate condi- 
tiile de formă cerute de lege pentru a fi titlu executoriu, ceea ce echivalează cu posibili- 
tatea acordată executorului judecătoresc de a controla legalitatea unei hotărâri judecă- 
torești, iar, pe de altă parte, competența executorului judecătoresc menționată la 
art. 666 alin. (5) pct. 4-7 din cod presupune realizarea unor aprecieri făcute de acesta 
care excedează competenţei sale de punere în executare a dispozițiilor cu caracter civil 
din titlurile executorii [art. 7 lit. a) din Legea nr. 188/2000 (...)]” (par. 23). 

Deși aceste considerente par prima facie a suprima atribuţia executorului de a 
efectua verificări asupra condițiilor prevăzute de art. 666 alin. (5) C. pr. civ., în reali- 
tate, la o decriptare adecvată a semnificației considerentelor antereferite, se constată 
că instanța de contencios constituțional.a negat competența executorului de a face 
astfel de verificări necesare pentru încuviințarea executării — privită ca o componentă 
a puterii de „a spune” dreptul și de a dispune executarea titlului executoriu. 

În acest sens, se observă că, în concret, Curtea a circumscris contextul și registrul 
în care o astfel de competenţă a executorului nu satisface exigenţele de constituțio- 
nalitate: „Or, Constituţia recunoaște numai judecătorului jurisdictio și imperium, adică 
puterea de a «spune» dreptul și de a impune executarea forțată a hotărârilorla da 
hotărâri cu putere de executare silită’ (...). Aşadar, Curtea constată că nu este de com- 
petenta executorului judecătoresc să dispună el însuși executarea titlului executoriu, 
acesta putând efectua numai acte de executare în cadrul procedurii declanșate de către 
o instanţă judecătorească”. 

Prin urmare, în activitatea procedural- -administrativă execuţională, atribuţia exe- 
cutorului de verificare a condiţiilor legale necesare doar pentru deschiderea dosarului 
de executare nu se suprapune cu competenţa jurisdicțională a instanţei de a face astfel 
de verificări pentru însăși încuviințarea executării silite. 

Chiar dacă aceste activităţi de verificare realizate de către executor și, respectiv, de 
către instanţă par a se suprapune doar din perspectiva obiectului verificărilor, ele sunt, 
în mod evident, distincte prin scopul lor şi registrul/contextul în care se realizează. 

Din perspectiva scopului, verificările realizate de către executor vizează doar 
deschiderea dosarului/a procedurii și doar pentru posibilitatea de a solicita încuviin- 
tarea, iar cele realizate de către instanță sunt pentru însăși încuviințarea executării 

“silite. 

Raportat la registrul/contextul în care se pro duc, executorul face anumite verificări 
într-un plan procedural-administrativ, iar instanţa verifică aceste condiţii în contextul 
procesual jurisdicţional în care aceasta pronunţă dreptul, statuând asupra dreptului 
la acțiunea executorie a creditorului (iurisdictio), şi dispune declanșarea executării 
silite, impunând executarea forțată a titlului executoriu (imperium). 

Aşadar, executorul realizează verificările necesare doar pentru a deschide, din 
punct de vedere procedural/administrativ, dosarul de executare, însă instanţa anali- 
zează însăși îndeplinirea condiţiilor prevăzute de lege pentru declanșarea executării 
silite. 


4 A se vedea jurisprudenţa Curţii Constituţionale evocată de aceasta în considerente — Decizia 
nr. 96 din 24 septembrie 1996 (M. Of. nr. 251 din 17 octombrie 1996); Decizia nr. 339 din 18 iulie 
1997 (M. Of. nr. 170 din 25 iulie 1997); Decizia nr. 189 din 10 octombrie 2000 (M. Of. nr. 92 din 
22 februarie 2001). 

De altfel, în acest sens, legiuitorul, dând efect Deciziei nr. 895/2015, a intervenit 
prin O.U.G. nr. 1/2016 și a repus dispoziţiile art. 665 C. pr. civ în acord cu statuările 
instanţei de contencios constituțional, circumscriind posibilitatea executorului ca — 
pe baza verificărilor necesare — să refuze deschiderea dosarului, în cazul în care există 
motive care justifică un asemenea refuz’. 

e Totodată, legiuitorul a prevăzut un remediu imediat și facil pentru creditor, ca 
acesta să solicite instanţei să cenzureze refuzul executorului, prin plângerea prevă- 
zută de art. 665 alin. (2) 2)G: pr. civ., atunci când apreciază că refuzul executorului este 
unul nejustificat. În cadrul acestei plângeri, calitatea procesuală o au doar creditorul 
(petent) și executorul judecătoresc (intimat), executorul putând fi obligat, la cererea 
creditorului, chiar la cheltuieli de judecată ocazionate de acest proces privind plân- 
gerea, dacă instanța constată că executorul a refuzat neîntemeiat deschiderea dosa- 
rului de executare’. 

e De altfel, la o analiză atentă a efectelor unui asemenea filtru reprezentat de 
verificările executorului, se pot identifica efecte benefice pentru însuși creditorul 
căruia i se refuză deschiderea dosarului de executare. 

În condiţiile în care, oricum, refuzul executorului de a deschide dosarul de execu- 
tare este supus cenzurii instanţei în plângerea prevăzută de art. 665 alin. (2) C. pr. civ., 
creditorul are posibilitatea ca, raportat la motivele întemeiate relevate de executor în 
refuzul acestuia, să își readapteze demersul prin care urmărește punerea în executare 
a titlului său — cum ar fi, de pildă, sesizarea executorului competent, îndeplinirea 
formalităţilor prevăzute de lege pentru punerea în executare a titlului său, așteptarea 
împlinirii termenului de exigibilitate a creanţei sale, îndreptarea cu o cerere de 
executare către un alt debitor decât cel indicat iniţial, care beneficiază, eventual, de 
imunitate sau se află în insolvenţă etc. —, evitând, astfel, anumite prejudicii (risipa de 
timp, de resurse financiare ori chiar pierderea unui termen de prescripţie) pe care 
le-ar suferi dacă ar continua procedura prin formularea plângerii ori, neexclus, prin 
deschiderea dosarului/încuviințarea executării și desființarea ulterioară a procedurii, 
prin admiterea contestaţiei debitorului. 


5 De altfel, cu privire la conținutul art. 665 C. pr. civ. (identic cu cel al fostului art. 664 C. pr. civ., 
anterior modificării prin Legea nr. 138/2014), în literatura de specialitate existentă la momentul 
respectiv, se evoca posibilitatea executorului de a refuza deschiderea dosarului de executare pentru 
o serie de motive, precum: „titlul executoriu nu este valabil, hotărârea judecătorească sau înscrisul 
nu constituie, potrivit legii, titlu executoriu; nu s-au achitat taxele de timbru sau timbrele judiciare 
prevăzute de lege, nu s-a atașat cererii titlul executoriu în original; nu s-au atașat cererii înscrisurile 
prevăzute de lege” — E. Oprina, I. Gârbuleţ, Tratat teoretic și practic de executare silită. Vol. I. Teoria 
generală și procedurile execuţionale, Ed. Universul Juridic, București, 2013, p. 393. 

6 În ceea ce privește „riscurile” la care este expus executorul în planul deciziei sale de a refuza 
deschiderea dosarului sau, după caz, de a admite cererea de executare, avem în vedere, pe de o parte, 
că, în caz de refuz nejustificat, executorul poate fi obligat la cheltuieli și chiar la despăgubiri față de 
creditor, în cadrul plângerii prevăzute de art. 665 C. pr. civ., și, pe de altă parte, dacă omite un motiv 
care ar justifica respingerea cererii de executare — iar instanța de încuviințare omite, la rândul său, 
acest motiv și încuviințează executarea silită —, executorul se poate vedea confruntat cu situaţia în 
care, ulterior, se admite contestaţia la executare a debitorului și se desființează executarea silită, ceea 
ce poate avea relevanţă în evaluarea profesională a executorului [art. 23 alin. (1) lit. f) din Legea 
nr. 188/2000, privitor la constatarea văditei incapacităţi profesionale a executorului, exprimată și 
prin anularea sau desfiinţarea irevocabilă de către instanţa de judecată a unui număr de executări 
silite reprezentând 10% din dosarele de executare instrumentate sau a unor acte de executare întoc- 
mite în cel mult 20% din dosarele de executare instrumentate într-un an calendaristic]. 

e Raportat la terminologia art. 666 alin. (1) C. pr. civ. — în sensul că „în termen de 
maximum 3 zile de la înregistrarea cererii, executorul judecătoresc va solicita încu- 
viințarea executării de către instanța de executare”. (s.a.) —, executorul nu doar 
transmite instanţei cererea de executare a creditorului, ci, mai mult, solicită instanţei 
încuviințarea, ceea ce sugerează clar că executorul chiar apreciază că poate fi încu- 
viințată executarea silită. 

Dacă legiuitorul ar fi considerat Dee un simplu antene A al cererii de 
executare/încuviinţare între creditor și instanţă, pe de o parte, ar fi prevăzut obligaţia 
de plano a executorului de a deschide dosarul de executare (fără a-i lăsa o marjă de 
apreciere asupra deschiderii/refuzului motivat de deschidere a dosarului), i iar, pe de 
altă parte, ar fi prevăzut că executorul va transmite/va înainta cererea de executare a 
creditorului către instanţă. iama i 

Ar fi contrar rațiunii legiuitorului a considera că tot acest filtru al executorului ar 
permite și chiar obliga executorul să deschidă dosarul de executare și să transmită 
instanţei cereri de executare vădit viciate ori vădit neîntemeiate, sub aspectul 
condiţiilor legale pentru începerea executării (e.g., necompetenţa executorului, lipsa 
caracterului executoriu al titlului, lipsa caracterului cert, lichid sau exigibil al creanţei 
invocate, imunitatea de executare a debitorului, existența unor dispo ale titlului 
ce nu pot fi aduse la îndeplinire pe calea executării etc.). 

Mai mult, având în vedere prevederile art. 666 C. pr. civ., care fac vorbire, in 
terminis, de o veritabilă cerere de încuviințare a executării silite, formulată de execu- 
torul judecătoresc care — „deși îndeplinește un serviciu public și îl reprezintă pe 
creditor în raportul execuţional care s-a născut între creditor și debitor, fiind, practic, 
un agent al acestuia” (Decizia Curţii Constituţionale nr. 895/2015, par. 24) — solicită 
încuviințarea executării silite, devine evident că o astfel de cerere trebuie să fie 
considerată de executor ca fiind una susceptibilă de a fi admisă de instanţă. În 
economia textelor art. 665 și art. 666 C. pr. civ., există o diferenţă clară între cererea 
de executare silită, formulată de creditor, și cererea de încuviințare, formulată de exe- 
cutor în numele creditorului, ultima neputând fi considerată doar un simplu mijloc 
de transmitere a cererii de executare silită către instanță. 


Obiectul verificărilor 7ătlizate de executor la E OA dosarului de exe- 
cutare silită 

Din coroborarea art. 665 şi art. 666 C. pr. civ. — întemeiat și pe considerentele 
expuse anterior —, apreciem că, după înregistrarea cererii de executare silită, execu- 
torul va da o încheiere prin care fie va deschide dosarul de executare silită, fie va 
refuza deschiderea procedurii. | 

Indiferent de măsura dispusă de executor, încheierea acestuia va trebui să fie una . 
motivată, cu relevarea clară a argumentelor pentru care a dig deschiderea proce- 
durii ori refuzul deschiderii acesteia. 

Verificările vor privi atât forma. cât și fondul/conţinutul cererii de executare 
silită. 

Printre condiţiile formale ale cererii, sunt avute în vedere, în principal, sa 
prevăzute de art. 664 C. pr. civ.: 

" — elementele prevăzute de art. 148 C. pr. civ., privind numele/prenumele și datele 

de identificare ale creditorului; 

— dovada calităţii de reprezentant a persoanei care a formulat cererea de exe- 
cutare; 

— numele/prenumele și datele de identificare ale debitorului; 

- bunul sau, după caz, felul prestaţiei datorate; 

- modalităţile de executare solicitate de creditor; 

- existenţa titlului executoriu în original sau în copie legalizată; 

— dovada achitării taxelor de timbru; 

- atașarea altor înscrisuri anume prevăzute de lege. 

În măsura în care anumite elemente dintre cele menţionate anterior ar împiedica 
„deschiderea dosarului de executare silită (e.g., neatașarea titlului executoriu ori 
neplata taxei judiciare de timbru), executorul poate refuza deschiderea dosarului de 
executare silită. 

Tot astfel, dacă, de pildă, cererea de executare silită este formulată de creditoarea 
persoană juridică printr-un mandatar persoană juridică ori prin consilierul juridic sau 
avocatul acesteia din urmă, executorul, întemeiat pe prevederile art. 664 alin. (2) 
C. pr. civ — astfel cum au fost interpretate de către instanţa supremă prin Decizia (HP) 
nr. 19/2018 —, va refuza deschiderea procedurii. 

Verificările de fond realizate de executor vor viza, în principiu, aspectele 
prevăzute de art. 666 alin. (5) C. pr. civ., impunându-se refuzul deschiderii dosarului 
de executare silită dacă nu sunt îndeplinite anumite condiţii prevăzute de lege refe- 
ritoare la aceste aspecte, cum ar fi următoarele: 

1. Referitor la competența executorului judecătoresc sesizat 

-raportat la obiectul creanței invocate și la celelalte criterii prevăzute ua art. 652 
C. pr. civ., a fost sesizat un alt executor decât cel competent teritorial, potrivit legii 
(e.g., se solicită doar urmărirea silită imobiliară a unui imobil situat în circumscripţia 
altei curţi de apel decât cea în a cărei circumscripție se află biroul executorului jude- 
„cătoresc sesizat); , 

- executarea silită a obligaţiei prevăzute în titlu este, DaRi legii, de competenta 
organului de executare fiscal; 

- se solicită urmărirea unui imobil situat în afara teritoriului României; 

2. Referitor la faptul că hotărârea sau, după caz, înscrisul nu constituie, potrivit 
legii, titlu executoriu 

- se invocă o hotărâre judecătorească nedefinitivă și neexecutorie (e.g., o hotărâre 
de primă instanţă care nu beneficiază de executare provizorie de drept sau jude- 
cătorească — art. 633 raportat la art. 448 și 449 C. pr. civ.) ori un contract de împrumut 
constatat printr-un înscris sub semnătură privată care nu are dată certă [art. 2.165 
raportat la art. 2.157 alin. (1) C. civ.]; 

3. Referitor la faptul că înscrisul, altul decât o hotărâre judecătorească, nu întru- 
nește toate condiţiile de formă cerute de lege sau alte cerinţe în cazurile anume prevă- 
zute de lege 

- situaţia în care înscrisul nu este î înscris într-un registru public, în cazul în care 
legea prevede expres aceasta, cu precizarea că, după caz, o astfel de cerință poate viza 
însăși existența caracterului executoriu al înscrisului (art. 641 C. pr. civ.); 

4. Condiţia privind caracterul cert, lichid și exigibil al creanței ` 

— se constată că termenul de plată prevăzut în titlul executoriu nu s-a împlinit și 
creditorul nu probează constatarea decăderii debitorului din termenul de plată; 

5. Debitorul se bucură de imunitate de executare 

-2 cazul în care debitorul face parte din personalul misiunilor diplomatice, 
consulare sau al ambasadelor străine în România și care, în raport cu convențiile și 

tratatele internaţionale la care România este parte, beneficiază de imunitate de juris- 
dicţie în general, respectiv de imunitate de executare (e.g., Convenţia privind [oile 
diplomatice de la Viena din 1961); 

6. Titlul cuprinde dispoziţii care nu se pot aduce la îndeplinire prin executare silită 

— se cere punerea în executare a unei hotărâri judecătorești prin care s-a respins 
o acţiune a creditorului ori prin care s-a admis o acţiune în constatare; 

"7. Există alte impedimente prevăzute de lege: 

— nu s-a realizat înscrierea în Registrul Naţional de Publicitate Mobiliară a titlului 
executoriu reprezentat de un înscris sub semnătură privată [art. 4 alin. (3) din Legea 
nr. 297/2018 privind publicitatea mobiliară, astfel cum a fost ppodMeata prin Legea 
nr. 196/2020 (M. Of. nr. 822 din 8 septembrie 2020)|£. 


Concluzie 


Executorul judecătoresc, prin încheiere, dispune înregistrarea cererii și, pe baza 


verificării îndeplinirii condiţiilor prevăzute de lege, va dispune, după caz, deschi- 


derea dosarului de executare silită sau respingerea cererii de executare silită (refuzul 
său de a deschide dosarul de executare silită). 

Verificările realizate de către executor corespund, în principiu, aspectelor de 
formă prevăzute de art. 664 C. pr. civ., precum și celar de fond, ee 0 Ua în 
art. 666 alin. (5) C. pr. civ. w 

Verificarea condiţiilor prevăzute SIE lege realizată de către executor nu se supra- 
pune cu cea realizată de instanță la momentul încuviințării, întrucât, deși sunt simi- 
lare sub aspectul obiectului lor, verificările executorului vizează, în plan proce- 
dural-administrativ, doar deschiderea dosarului de executare, iar verificările instanței 
vizează, în plan jurisdicțional, însăși încuviințarea executării silite. 


7 Pentru chestiunile referitoare la imunitatea de executare, a se vedea Tema nr. 136 - E. Oprina, 
Imunitatea de executare — impediment î în procedura de executare silită națională. 

* Cu privire la cerința înscrierii acestor înscrisuri în RNPM, a se vedea Tema nr. 135 — 
V. Bozeşan, Înscrierea titlurilor în Registrul Naţional de Publicitate Mobiliară — condiţie pentru 
începerea executării silite. 

% Așa cum s-a arătat în doctrină, executorul judecătoresc poate admite doar în parte cererea de 
executare, cum ar fi situaţia în care creditorul cere executarea silită și pentru accesorii care nu suni 
prevăzute în titlu - E. Oprina, I. Gârbuleţ, op. cit., p. 393. 

Tema | Înscrierea titlurilor în Registrul Naţional de Publicitate 
“nr. 135 | Mobiliară - condiţie pentru începerea executării silite 


drd. Vasile BOZEȘAN 
judecător, Tribunalul Ilfov 


Rezumat | 


Înscrierea în RNPM, potrivit art. 4 alin. (3) din Legea nr. 297/2018, priveşte doar înscrisurile sub 
semnătură privată care au dobândit anterior, în condiţiile legii, caracter executoriu, astfel încât 
înscrierea în Registru nu este o condiţie ataşată executorialităţii. 

Cerinţa înscrierii în Registru se aplică doar executărilor silite care au început, prin sesizarea 
executorului judecătoresc, odată cu intrarea în vigoare a Legii nr. 196/2020, fără a avea relevanţă 
momentul întocmirii înscrisului sub semnătură privată respectiv. 

Lipsa înscrierii titlului în RNPM constituie un impediment la executare care se constată, prioritar, 
de către executor la deschiderea dosarului de executare şi, subsecvent, de către instanță, la momentul 
încuviinţării executării silite. 


ii 


Problematica supusă analizei se circumscrie modului de interpretare și aplicare 
a noilor prevederi ale Legii nr. 297/2018 referitoare la înscrierea titlurilor executorii 
în Registrul Naţional de Publicitate Mobiliară (RNPM) și efectelor pe care le produc 
aceste noi prevederi cu privire la procedura de executare silită. 


Noua reglementare a art. 4 alin. (3) din Legea nr. 297/2018 


Legea nr. 196/2020 pentru modificarea și completarea Legii nr. 297/2018 privind 
Registrul Naţional de Publicitate Mobiliară și pentru abrogarea Ordonanţei 
Guvernului nr. 89/2000 privind unele măsuri pentru autorizarea operatorilor și 
efectuarea înscrierilor în Arhiva Electronică de Garanţii Reale Mobiliare (publicată în 
M. Of. nr. 822 din 8 septembrie 2020), prin art. I pct. 4, a modificat art. 4 alin. (3) din 
Legea nr. 297/2018”, în sensul că: | 

„Înscrisurile sub semnătură privată care, potrivit legii, sunt valabil încheiate 
și au caracter de titlu executoriu, pot fi puse în executare numai sub condiția 
înscrierii în Registru.” | 

Interpretarea și aplicarea acestui text de lege în noua formă adoptată de legiuitor 
impun următoarele distincţii și precizări: 


1 Legea nr. 196/2020 a intrat în vigoare la 11 septembrie 2020, având în vedere dispoziţiile 

art. 12 alin. (4) din Legea nr. 24/2000, potrivit cărora: „Legile (...) intră în vigoare la 3 zile de la data 
publicării în Monitorul Oficial al României, Partea I, sau la o dată ulterioară prevăzută în textul lor. 
Termenul de 3 zile se calculează pe zile calendaristice, începând cu data publicării în Monitorul 
Oficial al României, şi expiră la ora 24,00 a celei de-a treia zi de la publicare”. 
"2 Precizăm că, prin art. I pct. 1 din Legea nr. 196/2020, a fost modificată și denumirea (titlul) 
Legii nr. 297/2018, care devine, astfel, Legea nr. 297/2018 privind publicitatea mobiliară. 

3 Forma anterioară a art. 4 alin. (3) al Legii nr. 297/2018 prevedea că „titlurile executorii consta- 

tate prin înscrisuri sub semnătură privată pentru care legea solicită realizarea formalităţilor de publi- 
citate îndeplinesc această condiţie prin înscrierea în Registru”. | 

(i) Înscrierea în Registru a înscrisurilor sub semnătură privată nu este o condiție 
pentru dobândirea caracterului executoriu al acestora 


e Interpretarea literal-gramaticală 

Din însăși interpretarea literal-gramaticală a textului rezultă ostensibil că 
înscrierea în Registru se impune doar înscrisurilor sub semnătură privată care (deja) 
sunt titluri executorii, cerința înscrierii excedând sferei condiţiilor executorialităţii şi 
vizând, astfel, o formalitate subsecventă/suplimentară celei privind executorialitatea. 

Textul, în aceeași formă evidentă, arată că înscrierea în Registru constituie o 
condiţie pentru „punerea în executare” a acestor înscrisuri care deja constituie titluri 
executorii, fiind obligatorie distincţia dintre. caracterul executoriu al unui înscris și 
punerea în executare a acestuia. 

e Interpretarea istorică 

În procesul de dezbatere și adoptare parlamentară a proiectului de lege privind 
modificarea Legii nr. 297/2018, în prima procedură, a fost adoptată, în camerele 
Parlamentului, o formă iniţială (intermediară)* a art. 4 alin. (3) din această lege, care 
prevedea: 

„Contractele de ipotecă mobiliară, precum și înscrisurile sub semnătură privată 
- pentru care legea solicită realizarea formalităţilor de publi Ni sunt titluri executorii 
sub condiția înscrierii în Registru”. 

Însă, în procedura controlului apriorie de cozii EN (la sesizarea 
Guvernului Român), Curtea Constituţională, prin Decizia nr. 238/2020 (publicată în 
M. Of. nr. 666 din 28 iulie 2020), a admis excepţia de neconstituţionalitate și, a 
constatat, printre altele, că dispoziţiile art. I pct. 4 [cu referire la art. 4 alin. (3)] din 
Legea pentru modificarea și completarea Legii nr. 297/2018 sunt neconstituţionale. 

Această formă (intermediară) a art. 4 alin. (3) din Legea nr. 297/2018, sancționată 
de către Curtea Constituţională, impunea, într-adevăr, condiţia înscrierii în RNPM a 
înscrisurilor sub semnătură privată și a contractelor de ipotecă mobiliară pentru însăși 
dobândirea caracterului lor executoriu („sunt titluri executorii sub condiţia î înscrierii 
în Registru”). pe 

Curtea Constituţională, în par. 47-56 ale Deciziei nr. 238/2020, a sancționat 
această reglementare intermediară atât cu privire la înscrierea contractelor de ipotecă 
mobiliară, cât și cu privire la înscrisurile sub semnătură privată, reținând că: 

— „Legea criticată leagă caracterul executoriu al contractului de ipotecă mobiliară 
de publicitatea sa; or, forța executorie derivă din forța obligatorie a contractului, iar 
nu din opozabilitatea acestuia. (...) În accepțiunea legii criticate, înscrierea în Registru 
devine o condiţie de executorialitate, în schimb, potrivit Codului civil, aceasta rămâne 
o cerinţă de opozabilitate a contractului de ipotecă mobiliară, care exclude posibili- 
tatea i atai acestei cerințe a semnificației executorialității” (par. 49). 

„Textul criticat stabilește caracterul de titlu executoriu al unui înscris prin 
ri a tc unei cerinţe de opozabilitate într-una de executorialitate, ceea ce în- 
seamnă că nu ţine seama de natura înscrisului (ci numai de forma sa) și lasă loc inter- 
pretării că înscrisurile sub semnătură privată, indiferent dacă au sau nu aptitudinea 


1O denumim intermediară pentru a o distinge atât de forma anterioară a art. 4 alin. (3), existentă 
înainte de apariţia Legii nr. 196/2020, cât și ts, forma finală, actuală, a aceluiaşi articol, instituită 
prin Legea nr. 196/2020. 

de a fi puse în executare, ar dobândi caracterul executoriu prin înscriere în Registrul 
Naţional de Publicitate Mobiliară; o atare interpretare nu poate fi primită, execu- 
torialitatea neputând fi conferită decât de legea specială ce instituie regimul unui 
anumit tip de înscris sub semnătură privată în raport cu actul juridic” (par. 56). 

Așadar, după ce Curtea Constituţională a sancționat viciul de neconstituţiona- 
litate al art. (4) alin. (3) din Legea nr. 297/2018 — în forma intermediară din prima 
procedură de dezbatere și adoptare a proiectului de lege —, legiuitorul, dând efect 
statuărilor Curţii Constituţionale, a abandonat viziunea iniţială, care tindea să condi- 
ționeze caracterul executoriu al înscrisurilor de însăși înscrierea în RNPM, în noua 
procedură de dezbatere parlamentară a adoptat forma actuală a art. 4 alin. (3) din 
Legea nr. 297/2018, formă care, în mod necesar, nu mai poate condiționa executoria- 
litatea înscrisurilor de înscrierea acestora în RNPM. 

Astfel, interpretarea textului din perspectiva evoluţiei procesului legislativ ce a 
stat la baza adoptării art. 4 alin. (3) în forma actuală confirmă translaţia de la forma 
intermediară (sancţionată de către Curtea Constituţională) la forma actuală, care se 
dorește a fi una în care cerința î înscrierii În RNPM nu este una atașată executorialităţii, 
ci doar demersului de punere concretă în executare a titlului executoriu. 

e Interpretarea teleologică 

În paradigma rațiunii și scopului Ta n formei actuale a art. 4 alin. (3) 
din Legea nr. 297/2018 - cu valorificarea interpretării literal-gramaticale și a celei 
istorice —, trebuie constatat că legiuitorul a urmărit să dea art. 4 alin. (3) o formă în 
acord cu statuările Curţii Constituţionale, căutând, pe de o parte, să abandoneze 
conţinutul și semnificaţia textului în forma intermediară (ce atașa cerința înscrierii 
înscrisurilor de î însăși executorialitatea acestora), iar, pe de altă parte, să releve această 
distincţie necesară între executorialitatea unui înscris și cerința ulterioară a punerii 
în executare. | 

În același registru al interpretării teleologice, trebuie constatat că legiuitorul a 
intenționat să modifice sfera efectelor pe care înscrierea în Registru le produce asupra 
anumitor înscrisuri. 

Astfel, dacă, în forma anterioară intrării în vigoare a Legii nr. 196/2020 (11 
septembrie 2020), art. 4 alin. (3) din Legea nr. 297/2018 prevedea doar că, prin înscri- 
erea în Registru a titlurilor executorii constatate prin înscrisuri sub semnătură privată, 
acestea satisfac condiţia legală privind formalităţile de publicitate, forma actuală a 
art. 4 alin. (3) lărgește sfera efectelor înscrierii în Registru în sensul că doar înscrierea 
în Registru permite punerea în executare a titlurilor executorii respective. 

Cu alte cuvinte, dacă forma anterioară conferea înscrierii în Registru doar efectul 
satisfacerii condiţiei formalităţii de publicitate prevăzute de lege (fiind recunoscută 
ca o modalitate de realizare a publicităţii, înscrierea în RNPM nefiind una obligatoriu 
necesară și exclusivă), în noua sa formă, art. 4 alin. (3) impune ope legis necesitatea 
înscrierii pentru însăși punerea în executare a titlurilor respective. 


Concluzie asupra naturii și efectului cerinţei înscrierii în RNPM 


Înscrierea înscrisurilor sub semnătură privată în Registru privește doar înscri- 
surile sub semnătură privată care sunt deja titluri executorii, respectiv doar acele 
înscrisuri care au dobândit anterior, potrivit legii, caracter executoriu. 

Înscrierea nu are nici scopul și nici efectul dobândirii caracterului executoriu al 
unui înscrisă, ci priveşte o condiție suplimentară și subsidiară stabilirii caracterului 
executoriu, vizând doar punerea în executare a titlului’. | 

De aceea, nu poate fi primită interpretarea că, impunând o cerință suplimentară 


„pentru punerea în executare a unui înscris, legiuitorul a „intrat” în însăși sfera 


condiţiilor a căror îndeplinire e necesară pentru ca un înscris să aibă forță executorie. 
Executorialitatea unui înscris conferă titularului acestuia aptitudinea/vocaţia de a 
cere punerea în executare (dreptul de a exercita acțiunea executorie), iar punerea în 
executare este un demers ulterior și distinct de planul condiţiilor privind executo- 
rialitatea unui înscris. De pildă, un creditor își poate înregistra un contract deiloca- 
țiune la administraţia financiară pentru ca acest înscris sub semnătură privată să aibă 
caracter executoriu (art. 1.809 C. civ.), însă, dacă nu are încă un interes concret, nu 
este necesar să și pună în executare titlul său; iar dacă acest interes apare ulterior, 
creditorul trebuie să îndeplinească toate condiţiile prevăzute de lege (doar) peniru 
punerea în executare a titlului”. | | iyu 

Căutând, în acest context de analiză, doar configurarea unei paradigme necesare 
interpretativ-aplicative a acestui text, rămâne totuși nesolubilizată chestiunea utili- 
tății înscrierii în Registru? a înscrisurilor sub semnătură privată care au caracter 
executoriu și care, potrivit legii, au dobândit acest caracter tocmai în considerarea 


LI ew 


anumitor specificităţi ale acestora prevăzute de lege (e.g. calitatea persoanelor care le ` 


încheie, obiectul lor, înscrierea lor în anumite registre, existenţa datei certe etc.). 


(i) Corelaţia ari. 4 alin. (3) din Legea nr. 297/2018 cu prevederile art. 641 
E PC pr. Civ U a N. 


j i, . L] . pi A . | . 
Corelaţia cu dispoziţiile art. 641 teza I C. pr. civ. — potrivit cărora înscrisurile sub! 
semnătură privată sunt titluri executorii, numai dacă sunt înregistrate în registrele 


5 În același sens, inclusiv cu privire la alte aspecte ale noii forme a art. 4 alin. (3) din Legea 
nr. 297/2018, a se vedea precizările (post factum legiferării) iniţiatorului proiectului legii de modifi- 
care — Ș. Nicolae, Câteva explicații cu privire [la] impactul asupra avocaţilor şi executorilor judecă- 
torești al modificărilor legislative cu privire la Registrul Naţional de Publicitate Mobiliară, publicat pe 
wwwW.juridice.ro în data de 25 septembrie 2020. 

ê Cu privire la distincţia dintre condiţiile executorialităţii și alte condiţii formale (de publicitate) 
subsidiare, Curtea Constituţională, prin Decizia nr. 238/2020, a reţinut că: „În schimb, legea criticată 
stabileşte că orice înscris sub semnătură privată pentru care legea solicită realizarea formalităţilor 
de publicitate este titlu executoriu dacă este înscris în Registru. O asemenea poziţie nu poate fi 
acceptată, întrucât, pe de o parte, înseamnă că legea atribuie caracter de titlu executoriu oricăror 
înscrisuri indiferent dacă pot sau nu fi supuse executării şi, pe de altă parte, că acordarea carac- 
terului de titlu executoriu nu se realizează în considerarea operaţiunii juridice realizate, ci în funcție - 
de forma întocmirii actului. Or, acest din urmă aspect trebuie să fie unul derivat și subsidiar stabilirii 
caracterului de titlu executoriu al înscrisului prin care este realizată operaţiunea juridică, și nu unul 
principal și care este disociat de aceasta. Prin urmare, numai înscrisul care materializează actul juri- 
dic de natură contractuală poate fi titlu executoriu, și nu orice înscris sub semnătură privată supus 
unei cerințe de publicitate decuplat de natura actului juridic” (s.a.) — par. 54. 

7 Din păcate, unele opinii și interpretări exprimate în spaţiul public cu privire la art. 4 alin. (3) 
din Legea nr. 297/2018 sunt tributare exclusiv tendinței de a releva posibila neconstituționalitate a 
acestui text, în dauna preocupării juridice necesare pentru identificarea unei paradigme utile pentru 
interpretarea și aplicarea acestui text, care, până la o eventuală constatare a neconstituționalității 
sale, se impune a fi aplicat în mod concret în practică. 

8 Identificarea unei utilităţi juridice a înscrierii în Registru nu poate fi realizată nici prin lec- 
turarea expunerii de motive ce a stat la baza proiectului legii modificatoare și nici a precizărilor 
ulterioare ale iniţiatorului legii (Ș. Nicolae, art. cit.). 

publice, în cazurile și condițiile anume prevăzute de lege — se realizează în planul 
distincţiei dintre condiția executorialităţii înscrisurilor și condiția suplimentară 
privind punerea în executare a acestora. 

Așa cum arătam în alt context, art. 641 C. pr. civ. nu face decât să prevadă expres 
regula potrivit căreia, doar atunci când legea prevede expres aceasta, înscrisurile sub 
semnătură pven trebuie înscrise în registre publice pentru a dobândi Gate SUZI 
executoriu!9 | 

Dimpotrivă, art. 4 alin. (3) din Legea nr. 297/2018, așa cum arătam supra, nu are 
în vedere executorialitatea titlurilor, ci doar condiţia suplimentară acesteia, constând 
în înscrierea în Registru a înscrisurilor respective. 

Prin urmare, dacă legea prevede că un înscris sub semnătură privată trebuie înscris 
într-un anumit registru pentru a fi titlu executoriu, creditorul va fi nevoit să satisfacă 
această condiţie pentru însăși executorialitatea titlului său (art. 641 C. pr. civ.), iar 
ulterior, pentru punerea în executare a titlului, va trebui să îl înscrie în RNPM. 

De pildă, contractul de arendare încheiat prin înscris sub semnătură privată va fi 
înscris în registrul consiliului local pentru a fi titlu executoriu pentru plata arendei 
(art. 1.845 C. civ.), iar ulterior, doar pentru declanșarea executării silite, creditorul va 
trebui să îl înscrie în RNPM [art. 4 alin. (3) din Legea nr. 297/2018]. 


(iii) Sfera înscrisurilor ce trebuie înscrise în RNPM 


Legea prevede că sunt supuse înscrierii în Registru înscrisurile sub semnătură 
privată care sunt valabil încheiate și care constituie titluri executorii. 

e Deci, vor fi avute în vedere doar înscrisurile sub semnătură privată. 

Potrivit art. 272 C. pr. civ., „înscrisul sub semnătură privată este acela care poartă 
semnătura părților, indiferent de suportul său material. El nu este supus niciunei alte 
formalităţi, în afara excepțiilor anume prevăzute de lege”. 

Sunt excluse, astfel, de la cerința înscrierii actele autentice, astfel cum acestea 
sunt definite de art. 269 C. pr. civ.: „(1) Înscrisul autentic este înscrisul întocmit sau, 
după caz, primit și autentificat de o autoritate publică, de notarul public sau de către 
o altă persoană învestită de stat cu autoritate publică, în forma ș și condiţiile stabilite de 
lege. (...) (2) Este, de asemenea, autentic orice alt înscris emis de către o autoritate 
publică şi căruia legea îi conferă acest caracter”. 

Astfel, nu sunt supuse înscrierii, în condiţiile art. 4 alin. (3) din Legea nr. 297/2018: 
titlurile reprezentate de hotărârile judecătorești!! sau arbitrale, actele notariale"? 


% E. Oprina, V. Bozeşan, Comentarii privind modificările aduse Codului de procedură civilă prin 
Legea nr. 17/2017, în Codul de procedură civilă, actualizat la 20 aprilie 2017 (ed. îngrijită de 
V. Bozeșan), Ed. Solomon, București, 2017, pp. XII-XIII; E. Oprina, V. Bozeșan, Analiza ultimelor 
modificări aduse în materia procedurii civile și a executării silite, în special, prin Legea nr. 17/2017, 
publicat pe www.universuljuridic.ro la 25 martie 2017 şi pe www.juridice.ro la 22 martie 2017; 
E. Oprina, V. Bozeşan, Caracterul executoriu al contractelor de credit și al contractelor de asistenţă 
juridică: reafirmarea evidenţei prin negarea atribuirii apocrife, publicat pe www.universuljuridic.ro 
la 4 aprilig 2017 și pe www. juridice. ro la 2 aprilie 2017. 

0 „Art. 641 C. pr. civ. vizează îndeplinirea formalităţilor de publicitate drept condiţie de execu- 
torialitate a înscrisurilor sub semnătură privată, înscrisuri care sunt determinate expres de lege” 
(Decizia Curţii Constituţionale nr. 238/2020, par. 55). 

1 Art. 434 C. pr. civ.: „Hotărârea judecătorească are forța probantă a unui înscris autentic”. 

12 Art. 7 din Legea nr. 36/1995: „Actul îndeplinit de notarul public, purtând sigiliul și semnătura 
acestuia, este de autoritate publică și are di ilie și, după caz, forţa executorie prevăzute de 
lege”. 

actele încheiate de executorul judecătoresc, precum actul de adjudecare sau înche- 
ierea/procesul-verbal de stabilire a cheltuielilor de executare!” etc. 

e Referitor la condiţia ca înscrisurile sub semnătură privată ce constituie titluri 
executorii să fie „valabil încheiate”, în acord cu opinia” exprimată în spațiul public, 
apreciem că formularea este una lipsită de utilitate, atâta vreme cât executorialitatea 
nu poate fi atașată decât unui înscris valabil încheiat. ; 

e Este, totodată, necesar ca înscrisurile sub semnătură privată să gpnstituie titluri 
executorii, potrivit legii, exempli gratia: 

— „Contractele de credit încheiate de o instituţie financiară nebancară, precum și 
garanţiile reale și personale afectate garantării creditului constituie titluri executorii” 
[art. 52 alin. (1) din Legea nr. 93/2009 privind instituţiile financiare nebancare]; : 

- „Contractele de credit, inclusiv contractele de garanţie reală sau personală, 
încheiate de o instituţie de credit constituie titluri executorii” (art. 120 din O.U.G. 
nr. 99/2006 privind instituţiile de credit și adecvarea capitalului)" 

— Contractul de asistență juridică, legal încheiat, este titlu executoriu; contractul 
de asistenţă juridică încheiat în formă scrisă dobândește dată certă prin înregistrarea 
în registrul oficial de evidenţă [art. 28 alin. (1) și art. 30 alin. (5) din eee nr. 51/1995 
pentru organizarea și exercitarea profesiei de avocat]; 


13 Art. 2 alin. (2) din Legea nr. 188/2000: „Actul îndeplinit de executorul judecătoresc, în limi- 
tele competenţelor legale, purtând ștampila și semnătura acestuia, precum și numărul de înregistrare 
și data, este act de autoritate publică și are forța probantă prevăzută de lege”. 

A se vedea și art. 278 alin. (1) pct. 5 C. pr. civ. (referitor la data certă a înscrisului sub șemnătură 
privată), care face vorbire de „înscrisuri autentice întocmite în condiţiile art. 269 C. pr. civ., precum 
încheieri, procese-verbale pentru punerea de sigilii sau pentru facere de inventar”. 

„11 D. Moreanu, Câteva consideraţii privind dispoziţiile Legii nr. 196/2020 și un punct de vedere 
faţă de explicaţiile iniţiatorului Legii, publicat pe www.juridice.ro la data de 28 septembrie 2020. 
Autorul arată pertinent că: „Textul legislativ nu se evidenţiază printr-o tehnică legislativă irepro- 
șabilă din punctul de vedere al logicii juridice, întrucât menţiunea «sunt valabil încheiate» este 
redundantă logico-juridic. În mod evident, pentru a putea dobândi caracterul de titlu executoriu, 
înscrisurile sub semnătură privată trebuie să îndeplinească cerinţele legale privind încheierea vala- 
bilă a acestora. A contrario, dacă un înscris sub semnătură privată nu este valabil încheiat, înseamnă 
că nu produce efecte juridice și, pe cale de consecinţă, nu este titlu executoriu conform legii speciale. 
Aşadar, această menţiune din textul legal este absolut inutilă și redundantă”. 

În schimb, întemeiat pe argumentele expuse pe larg supra, nu putem împărtăşi Dunetul de 
vedere al autorului în sensul că „prin art. 4 alin. (3) din Legea nr. 297/2018 (în forma amendată prin 
art. I pct. 4 din Legea nr. 196/2020) se instituie o condiţie de executorialitate suplimentară constând 
în asigurarea publicității înscrisului sub semnătură privată titlu executoriu ope legis”. 

15 În cazul în care se cesionează mai multe creanţe (aferente unor contracte de credit E) 
printr-un singur contract de cesiune, înscrierea în RNPM va trebui realizată individual și distinct 
pentru fiecare contract de credit în parte. În primul rând, contractul de cesiune nu este titlu 
executoriu care să necesite înscrierea în RNPM, în condiţiile art. 4 alin. (3) din Legea nr. 297/2018, 
iar, pe de altă parte, titlul care se pune în executare împotriva debitorului este reprezentat de însuși 
contractul de credit vizat prin cesiune. Astfel, contractul de credit (și nu contractul de cesiune) 
trebuie indicat la rubrica „Actul/faptul juridic supus publicităţii” din Avizul specific. 

Cu alte cuvinte, nu se va înscrie în Registru, printr-o singură înscriere, contractul de cesiune, 
cu indicarea în Avizul specific, la rubrica „Acte/fapte/bunuri” (descriere), a tuturor contractelor de 
credit vizate prin cesiune, ci, dimpotrivă, va fi înscris (prin înscrieri distincte) fiecare contract de 
credit în parte, cu menţionarea, la rubrica „Acte/fapte/bunuri” (descriere), a contractului de cesiune, 
pentru a se justifica existența calităţii de creditor a cesionarului. A se vedea, pe larg, C. Vlădoianu, 
Înscrierea în RNPM a titlurilor executorii constatate prin înscrisuri sub semnătură privată — noutăți 
explicate, publicat pe www.juridice.ro la data de 29 octombrie 2020. 

- Titlurile de credit. Cambia, biletul la ordin și cecul, precum și alte titluri de 
credit constituie titluri executorii, dacă îndeplinesc condiţiile prevăzute în legea 
specială [art. 640 C. pr. civ., art. 61 alin. (1) din Legea nr. 58/1934 asupra cambiei și 
biletului la ordin și art. 53 din Legea nr. 59/1934 asupra cecului]; 

— Contractul de locaţiune încheiat prin înscris sub semnătură privată care a fost 
înregistrat la organele fiscale constituie titlu executoriu pentru plata chiriei (art. 1.798 
C. civ.), iar dacă acest contract a fost încheiat pe durată determinată, constituie titlu 
executoriu la expirarea termenului, în privinţa obligaţiei de restituire a bunului dat 
în locaţiune [art. 1.809 alin. (2) și (3) și art. 1.816 C. civ.]!6; 

- Contractele de arendare încheiate prin înscris sub semnătură privată, înregis- 
trate la consiliul local, constituie titluri executorii pentru plata arendei la termenele 
și în modalităţile stabilite în contract (art. 1.845 C. civ.); 

- Contractul de comodat încheiat printr-un înscris sub semnătură privată cu dată 
certă constituie titlu executoriu, în cazul încetării contractului prin decesul como- 
datarului sau prin expirarea termenului, în ceea ce privește obligaţia de restituire; 
dacă nu s-a stipulat un termen pentru restituire, contractul de comodat constituie titlu 
executoriu numai în cazul în care nu se prevede întrebuințarea pentru care s-a 
împrumutat bunul ori întrebuințarea prevăzută are un caracter E ed a (art. 2.157 
C. civ.); 

— Contractul de îitipnnult de consumatie încheiat printr-un înscris sub semnătură 
privată cu dată certă, care încetează prin expirarea termenului ori prin decesul 
împrumutatului, constituie titlu executoriu în ceea ce privește obligaţia de restituire 
(art. 2.165 raportat la art. 2.157 C. civ.); 

- „Contractele de ipotecă valabil încheiate sunt, în condiţiile legii, titluri execu- 
torii” (art. 2.431 C. civ.)”. 

Prin urmare! vor fi înscrise în RNPM doar înscrisurile sub semnătură privată care 
îndeplinesc condiţiile prevăzute de lege pentru a fi titluri executorii, astfel încât, în 
cazul în care nu satisfac cerințele de executorialitate, aceste înscrisuri — chiar în ipo- 
teza în care ajung să fie înscrise din eroare în RNPM -—, în principiu, rămân lipsite de 
executorialitate, întrucât înscrierea lor în Registru nu acoperă viciul respectiv (e.g., 
un contract de locaţiune care nu este înscris la organul fiscal). 

Totuși, apreciem că nu pot fi excluse ipotezele în care înscrierea în RNPM are și 
valența condiţiei privind însăși executorialitatea, cum ar fi, de pildă, cerința de 
executorialitate constând în existenţa datei certe a înscrisului. De pildă, un contract 
de împrumut de consumaţie are caracter executoriu dacă este constatat printr-un 
înscris cu dată certă (art. 2.165 C. civ.), iar data certă poate fi dobândită și „din ziua 
când [înscrisurile] au fost înregistrate într-un registru sau alt document public” 
[art. 278 alin. (1) pct. 3 C. pr. civ.]; astfel, înscrierea în RNPM, care este un registru 
public!$, conferă, în mod implicit, și dată certă înscrisului respectiv. 


16 A se vedea și Tema nr. 80 — R. Dincă, Contractele reglementate de Codul civil ca titluri execu- 
torii, în E. Oprina, V. Bozeșan (coord.), Executarea silită. ae şi soluții practice, vol. 2, 
Ed. Universul Juridic, București, 2017, pp. 70-99. 

17 A se vedea Tema nr. 82 — R. Rizoiu, Chiar poate fi pus în executare un contract de ipotecă? 
Oricum? Oricând?, în E. Oprina, V. Bozeșan (coord.), op. cit., vol. 2, pp. 109-127, și Tema nr. 83 — 
O. Popescu, Executorialitatea ut singuli a contractelor de ipotecă mobiliară sub semnătură privată — 
probleme practice, în E. Oprina, V. Bozeșan (coord.), op. cit., vol. 2, pp. 128-139. 

18 Potrivit art. 1 alin. (1) lit. d) din Legea nr. 297/2018, Registrul Naţional de Publicitate Mobi- 
liară este un registru public în sensul prevederilor Codului civil și ale Codului de procedură civilă, 
un sistem naţional electronic de interes public, structurat pe persoane și bunuri, de evidenţă a prio- 
'rităţii în caz de executare silită, de publicitate a actelor și operațiunilor juridice prevăzute de lege. 

(iv) Aplicarea în timp a noii forme a art. 4 alia! (3) din Legea nr. 297/2018. Reperul 
temporal incident | 

Având în vedere argumentele lea pe larg supra, în sensul că prevederea art. 4 
alin. (3) din Legea nr. 297/2018 nu prevede condiţia înscrierii în Registru pentru însăși 
executorialitatea înscrisului, rezultă că nu poate fi avut în vedere, pentru aplicarea în 
timp a acestei norme, momentul încheierii înscrisului sub semnătură privată. Doar în 
ipoteza în care înscrierea ar fi avut efectul dobândirii executorialității (efect sancționat 
prin Decizia nr. 238/2020 a Curţii Constituţionale), ar fi fost relevant momentul 
încheierii actului sub semnătură privată, deoarece executorialitatea (efect conferit de 
lege înscrisului) este cârmuită de legea în vigoare la momentul încheierii actului! 

În sensul celor exprimate în doctrină?” — întemeiat pe corelarea dispoziţiilor 
art. 102 alin. (1) din Legea nr. 71/2011 (care prevede aplicarea legii în vigoare la data 
încheierii contractului în ceea ce priveşte efectele sale) cu prevederile art. 2.500 
alin. (2) C. civ. (care defineşte dreptul la acţiune ca fiind „dreptul de a constrânge o 
persoană, cu ajutorul forței publice, să execute o anumită prestație, să respecte o anu- 
mită situaţie juridică sau să suporte orice altă sancțiune civilă, după caz”) —, caracterul 
executoriu este un efect al înscrisului, efect supus legii î în vigoare la cere întocmirii 
sale. Cu alte cuvinte, dreptul creditorului de a recurge la exerciţiul acţiunii executorii 
(componentă a dreptului la acţiune, alături de componenta privind acțiunea condam- - 
natorie) exprimă însăși valența executorialităţii actului încheiat de către părți, efect 
pe care acestea l-au avut (l-ar fi putut avea) în vedere la momentul încheierii actului. 

Întrucât înscrierea în Registru nu vizează însăși executorialitatea, devine irelevant 
momentul întocmirii înscrisurilor, care, astfel, pot fi atât anterioare, cât și ulterioare 


momentului intrării în vigoare a noii forme a art. 4 alin. (3) din Legea nr. 297/2018 


(i.e. 11 septembrie 2020). . 

Cerinţa înscrierii titlurilor în RNPM se subsumează condiţiilor necesare pentru 
începerea procedurii executării silite, reglementată de Codul de procedură civilă, 
astfel încât, raportat la prevederile art. 24 și art. 25 alin. (1) C. pr. civ., această condiţie 
vizează doar procedurile de executare începute după intrarea în vigoare a noii forme 
a art. 4 alin. (3) din Legea nr. 297/2018. | 

Fiind o condiţie doar pentru punerea în executare a titlului, relevant pentru apli- 
carea cerinței privind înscrierea în Registru este momentul sesizării organului de 
executare, cu luarea în considerare, sub acest aspect, a momentului depunerii cererii 
de executare la poștă, servicii specializate de curierat, unităţi militare sau admi- 
nistraţia locului de deţinere ori al iranasmiterii cererii prin fax sau e-mail (art. 182 și 
183 C. pr. divA 


19 A se vedea G. Boroi, M. Stancu, Drept procesual civil, ed. a 4-a, revizuită și adăugită, 
Ed. Hamangiu, București, 2017, p. 1067, unde se arată că, în concret, „caracterul de titlu executoriu 
al unui înscris va fi reglementat de legea în vigoare la data întocmirii acestuia”. 

2 E, Oprina, I. Gârbuleţ, Tratat teoretic și practic de executare silită. Vol. I. Teoria generală și 
procedurile execuţionale, Ed. Universul Juridic, București, 2013, pp. 345-346. A se vedea și Tema 
nr. 80 — R. Dincă, Contractele reglementate de Codul civil ca titluri executorii, în E. Oprina, V. Bozeșan 
(coord.), op. cit., vol. 2, p. 79. Potrivit autorului, „caracterul executoriu este un efect al înscrisului care 
se repercutează asupra modului de executare a obligațiilor decurgând din contractul pe care acest 
înscris îl constată” 

Pentru aplicarea în timp a normei, nu are relevanţă nici momentul încuviinţării 
executării silite, întrucât executarea silită începe odată cu sesizarea organului de 
executare, astfel cum prevede art. 622 alin. (2) C. pr. civ.” 

În concluzie, cerința înscrierii în Registru se aplică doar cererilor de executare 
silită depuse/transmise executorului judecătoresc începând cu data de 11 septembrie 
2020 (data intrării în vigoare a Legii nr. 196/2020, publicată în M. Of. nr. 822 din 
8 septembrie 2020). Pentru executările silite începute anterior acestui moment, 
cerința înscrierii în Registru, prevăzută de art. 4 alin. (3) din Legea nr. 297/2018, nu 
se aplică 


(v) Ligă înscrierii în RNPM — impediment la declanșarea executării silite. Modalităţi 
de constatare 


Așa cum prevede in terminis art. 4 alin. (3) din Legea nr. 297/2018, înscrierea în 
Registru este o condiţie pentru punerea în executare a titlului executoriu, astfel încât 
creditorul trebuie să atașeze cererii de executare silită dovada înscrierii titlului său în 
RNPM. i > 

Constatarea neîndeplinirii acestei condiții va fi verificată, prioritar, de către 
executorul judecătoresc, care, prin încheiere, după înregistrarea cererii de executare, 
va refuza deschiderea dosarului de executare, în condiţiile art. 665 C. pr. civ.7?. Totuși, 
înainte de a dispune respingerea cererii de executare pentru acest motiv, executorul 
poate solicita creditorului să completeze înscrisurile atașate cererii cu dovada înscri- 
erii în Registru. În acest sens, apreciem că, în concret, creditorul poate suplini lipsa 
dovezii înscrierii în Registru până la momentul în care executorul dispune asupra 
- deschiderii/refuzului deschiderii dosarului de executare silită. 

Împotriva încheierii executorului prin care acesta refuză deschiderea dosarului, 
creditorul poate formula plângere, în termen de 15 zile de la data comunicării 
încheierii, la instanţa de executare, conform art. 665 alin. (2) C. pr. civ. 

Totodată, dacă executorul omite să constate inexistența dovezii înscrierii în 
Registru și solicită instanţei de executare încuviințarea executării silite, aceasta din 
urmă va dispune respingerea cererii de încuviinţare a executării pe temeiul art. 666 
alin. (5) pct. 7 C. pr. civ., iar împotriva acestei încheieri creditorul poate face apel în 
termen de 15 zile de la comunicare [art. 666 alin. (7) C. pr. civ.]. 

Tot astfel, apreciem că, dacă executorul omite să constate lipsa dovezii înscrierii 
în Registru și, după deschiderea dosarului de executare, solicită instanței încuviin- 
tarea executării silite, instanța de executare nu va respinge cererea de încuviințare 
dacă, între timp, creditorul, prin executor, completează cererea de încuviințare cu 
dovada privind înscrierea. 

În cazul în care atât executorul judecătoresc, cât și instanţa de încuviințare omit 
să constate lipsa înscrierii și deschide dosarul/încuviinţează executarea, debitorul va 
putea invoca acest impediment exclusiv pe calea contestaţiei la executare împotriva 


21 Potrivit opiniei (corecte, dar lipsite de rigoare) exprimate de iniţiatorul legii, „obligația de 
publicare în RNPM nu se aplică procedurilor de executare silită aflate în derulare, respectiv înscri- 
surilor sub semnătură privată pentru care punerea în executare a titlului s-a încuviințat anterior 
intrării în vigoare a formei modificate a art. 4 alin. (3) din Legea nr. 297/2018” — Ș. Nicolae, art. cit. 

22 Pentru analiza și circumscrierea limitelor verificărilor efectuate de executor la deschiderea 
dosarului de executare silită și argumentele corespunzătoare, a se vedea Tema nr. 134 — V. Bozeșan, 
Obiectul și limitele verificărilor efectuate de executor la deschiderea dosarului de executare silită. 

încheierii de încuviințare; însă, dacă debitorul pierde termenul de formulare a 
contestaţiei împotriva încheierii de încuviinţare, viciul neînscrierii în Registru nu mai 


poate fi invocat ulterior. 


| (vi) Concluzie 


Înscrierea în RNPM priveşte doar înscrisurile sub semnătură: privată care au 
dobândit deja, în condiţiile legii, caracter executoriu, astfel încât înscrierea în Registru 
nu este o condiţie atașată executorialității. 

Cerinţa înscrierii în Registru se aplică doar executărilor silite care aù început, 
prin sesizarea executorului judecătoresc, după intrarea în vigoare a Legii nr. 196/2020 
(i.e. 11 septembrie 2020). 

Neîndeplinirea cerinţei privind înscrierea în Registru constituie un impediment 
la executare care se constată, prioritar, de către executor la deschiderea dosarului de 
executare și, subsecvent, de către instanţă la momentul încuviinţării executării silite. 
[art. 666 alin. (5) pct. 7 C. pr. civ.].. 

Rezumat 

Imunitatea de executare semnifică acea stare juridică prin care reprezentanţii diplomatici şi 
familiile lor beneficiază de anumite prerogative în temeiul cărora nu se supun jurisdicției statului în care 
acţionează din perspectiva urmăririi silite. 

Plecând de la premisa că imunitatea de executare constituie o stare juridică de care se bucură 
diplomaţii şi familiile lor, aceştia fiind în mod legal apăraţi de orice măsură de urmărire silită de care ar 
putea fi vizaţi în temeiul Convenţiei din 18 aprilie 1961 de la Viena cu privire la relaţiile diplomatice, dar 
şi al Convenţiei Naţiunilor Unite cu privire la imunităţile de jurisdicție ale statelor şi ale bunurilor 
acestora, adoptată la 2 decembrie 2004 la New York, urmează să stabilim în studiul de faţă abordarea 
pe care executorul judecătoresc şi instanţa de executare trebuie să o aibă prin raportare la dispoziţiile 
anterior evocate, cărora trebuie să le fie găsită. paradigma de receptare favorabilă în maniera de 
aplicare a normelor naţionale. 

Chestiunea incidenţei impedimentului imunităţii de executare aduce în atenţie situaţia specială a 
creditorului care, astfel, se vede pus în situaţia de a nu putea proceda la executarea silită pe teritoriul 
României a titlului executoriu. Care sunt într-o asemenea ipoteză perspectivele şi şansele creditorului de 
îndestulare a creanţei vom releva în cuprinsul articolului. 


1. Considerente generale 

Imunitatea reprezintă un privilegiu acordat sau recunoscut de lege unei anumite 
categorii de persoane, iar particularizat la problematica în discuţie, constituie un 
ansamblu de drepturi de care se bucură în țara în care au fost acreditaţi reprezentanții 
și misiunile diplomatice, familiile lor și personalul administrativ. 

Principalul instrument juridic de drept internaţional relevant în această materie 
este Convenţia din 18 aprilie 1961 de la Viena cu privire la relaţiile diplomatice, 
încheiată în baza principiilor Cartei Organizaţiei Naţiunilor Unite, statele părți la 
Convenţie convinse fiind că o convenţie internaţională cu privire la relaţiile, privile- 
giile și imunitățile diplomatice poate contribui la favorizarea relaţiilor de prietenie 
între țări, oricare ar fi diversitatea regimurilor lor constituționale și sociale, și că 
scopul acestor privilegii şi imunităţi este nu de a crea avantaje unor indivizi, ci de a 
asigura îndeplinirea eficace a funcţiilor misiunilor diplomatice ca origine de repre- 
zentare a statelor. 

Convenţia de la Viena a fost ratificată de România prin Decretul nr. 566/1968, 
reținându-se că, în sistemul Convenţiei, misiunile diplomatice sunt chemate să 
exercite un rol activ în consolidarea și dezvoltarea relaţiilor internaționale, prin înde- 
plinirea funcţiilor de reprezentare a statului acreditant și de ocrotire a intereselor 
acestuia și ale cetățenilor săi în statul acreditar, de negociere cu guvernul acestui stat, 
de informare, prin mijloace licite, despre condiţiile și evoluţia evenimentelor din 
statul acreditar și, în final, de promovare a unor raporturi de prietenie având drept 
scop dezvoltarea relaţiilor economice, culturale și științifice dintre cele două state. 

În interesul îndeplinirii eficace a funcțiilor diplomatice, Convenţia stabilește 
imunităţile și privilegiile recunoscute misiunii diplomatice, precum și pe cele de care 
se bucură membrii personalului misiunii și familiile lor. | 

Consacrarea normelor dreptului internațional în instrumente de drept pozitiv 
obligatoriu pentru state constituie, în general, un factor de progres, întrucât contribuie 
la promovarea principiilor justiţiei și dreptului în relaţiile internaţionale. 

În Expunerea de motive a Decretului de ratificare se arată că instituţiile juridice 
de origine cutumiară care se oglindesc în majoritatea articolelor Convenţiei erau 
aplicate în practică de ţara noastră. 

Astfel, din perspectiva dreptului cutumiar, în preambulul Convenţiei se reţine și 
faptul că, în materiile care n-au fost reglementate în mod expres în dispoziţiile 
acesteia, regulile dreptului internațional cutumiar trebuie să continue să le guverneze. 
Relevantă sub acest aspect este și Convenţia Naţiunilor Unite cu privire la imunitățile 
de jurisdicție ale statelor și ale bunurilor acestora, adoptată la 2 decembrie 2004 la. 
New York, semnată de România la New York la 15 septembrie 2005 și ratificată de 
țara noastră prin Legea nr. 438/2006. 

Întrucât această din urmă Convenţie nu produce încă efecte, dat fiind faptul că, 
potrivit art. 30, Convenţia va intra în vigoare în cea de-a 30-a zi de la data depunerii 
pe lângă secretarul general al ONU a celui de-al 30-lea instrument de ratificare, 
acceptare, aprobare sau aderare, ea reflectă dreptul cutumiar în această materie, 
nefiind, așadar, complet lipsită de semnificaţie în planul relațiilor juridice interna- 
tionale, cel puţin din perspectiva ansamblului de obiceiuri cu caracter juridic referi- 
toare la cârmuirea raporturilor dintre țări. 

Aşadar, deși Convenţia de la New York poate servi drept bază pentru identificarea 
tendințelor generale ale dreptului imunității, ea poate cu greu să constituie o sursă de 
concluzii obligatorii și specifice, în special în ceea ce privește dispoziţiile care au făcut 
obiectul unor obiecţii la momentul redactării sale“, ceea ce înseamnă că, în lipsa unei 
codificări la nivel internaţional, principiul imunităţii de jurisdicție a statelor rămâne, 
în mare măsură, guvernat de dreptul internaţional cutumiar. 


„2. Aplicarea dreptului internațional în dreptul intern 


Supremaţia ordinii juridice internaţionale a fost confirmată deseori de Curtea 
Internațională de Justiţie, care a subliniat ca principiu fundamental de drept interna- 
tional prevalența acestuia asupra dreptului intern. Astfel, dreptul internațional nu 
poate exista fără ca primatul său în raport cu ordinea juridică națională să fie 
recunoscut. | | nE 

Astfel, cel mai însemnat instrument în relațiile internaționale, în sensul de cadru 
juridic al acestora și de modalitate de creare a normelor dreptului internaţional, este 
tratatul”. Conform principiului pacta sunt servanda, tratatele, convențiile leagă 


1 R, Pavoni, The Myth of the Customary Nature of the United Nations Convention on the State 
Immunity: Does the End Justify the Means?, în The European Convention on Human Rights and 
General International Law, sub îndrumarea A. van Aaken, I. Motoc, Oxford University Press, Oxford, 
2018, p. 282. A se vedea și Concluziile avocatului general Mengozzi prezentate în cauza Mahamdia 
(C- -154/11, EU:C:2012:309, pct. 26). 

2 A. Bolintineanu, A. Năstase, Drept ie contemporan, Regia Autonomă Monitorul 
Oficial, d 1995, p. 25. 

părțile, care trebuie să le execute cu bună-credinţă, iar încălcarea unui tratat atrage 
răspunderea internațională a statului în cauză și îl obligă la repararea daunei. 

Pe lângă tratate, cel de-al doilea izvor de drept internațional este cutuma, care 
contribuie substanţial la stabilirea și securitatea relațiilor internaţionale și se carac- 
terizează prin continuitate, repetabilitatea precedentului în timp și absenţa actelor 
contrare cutumei. Toate acestea nu ar fi însă suficiente dacă statele nu ar avea convin- 
gerea că practica repetată constituie o obligaţie juridică, conform expresiei latine 
opinio iuris sive necessitatis. 

Pe plan naţional, Constituţia României prevede în art. 11 că statul român se obligă 
să îndeplinească întocmai și cu bună-credinţă obligaţiile ce-i revin din tratatele la care 
este parte, iar tratatele ratificate de Parlament fac parte din dreptul intern. 

Iar, potrivit art. 20 din Constituţie, dispoziţiile constituţionale privind drepturile 
și libertăţile cetăţenilor vor fi interpretate și aplicate în concordanţă cu Declaraţia 
Universală a Drepturilor Omului, cu pactele și cu celelalte tratate la care România este 
parte. Dacă există neconcordante între pactele și tratatele privitoare la drepturile fun- 
damentale ale.omului, la care România este parte, și legile interne, au prioritate regle- 
mentările internaţionale, cu excepţia cazului în care Constituţia sau legile interne 
conţin dispoziții mai favorabile. 


3. Imunitatea de jurisdicție 

(i) Regula 

Funcţia misiunii diplomatice constă în reprezentarea statului acreditant în statul 
acreditar, ocrotirea în statul acreditar a intereselor statului acreditant și ale cetăţenilor 
săi, în limitele admise de dreptul internaţional, ducerea de tratative cu guvernul 
statului acreditar, raportarea către guvernul statului acreditant cu privire la condiţiile 
și evoluţia evenimentelor din statul acreditar, promovarea relaţiilor de prietenie și 
dezvoltarea de relații economice, culturale și științifice între statul acreditant și statul 
acreditar. 

Un stat beneficiază de imunitatea de jurisdicție în faţa instanţelor unui alt stat, 
iar aplicabilitatea normelor privind imunitatea de jurisdicție a statelor este extinsă și 
la misiunile diplomatice, organe ale statului acreditant. Astfel, în condiţiile art. 29 din 
Convenţia de la Viena, persoana agentului diplomatic este inviolabilă, iar, potrivit 
art. 22 par. 1 din aceeași Convenţie, localurile misiunii sunt inviolabile. Tot astfel, 
art. 30 din Convenţie statuează că locuinţa particulară a agentului diplomatic se 
bucură de aceeași inviolabilitate și de aceeași ocrotire ca și localurile misiunii, iar 
documentele sale, corespondenţa sa, bunurile sale se bucură, de asemenea, de invio- 

labilitate. 
| Inviolabilitatea reprezintă, aşadar, acel statut recunoscut unei persoane prin care 
aceasta este pusă la adăpost de orice urmărire ori sancționare. 

Astfel, agentul dipiomatic se bucură de imunitatea de jurisdicție penală a statului 
acreditar, dar și de imunitatea de jurisdicție civilă și administrativă a acestuia, dacă 
nu este vorba: a) de o acţiune reală privind un imobil particular situat pe teritoriul 
statului acreditar, afară numai dacă agentul diplomatic nu-l posedă în contul statului 
acreditant peniru realizarea scopurilor misiunii; b) de o acţiune privind o succesiune, 
în care agentul diplomatic figurează ca executor testamentar, administrator, moște- 
nitor sau legatar nu în numele statului acreditant, ci cu titlu particular; c) de o acţiune 
privind o activitate profesională sau comercială, oricare ar fi ea, exercitată de agentul 

diplomatic în statul acreditar în afara funcţiilor sale oficiale. Agentul diplomatic nu 
este obligat nici să depună mărturie (art. 31 din Convenţia de la Viena). 

„ Cu toate acestea, imunitatea de jurisdicție a agentului diplomatic în statul acre- 
ditar nu poate scuti pe acest agent de jurisdicţia statului acreditant. 

(îi) Întinderea imunităţii de jurisdicție 

- Debutul imunității s | 

În condiţiile art. 39 din Convenţia de la Viena, orice persoană care are drept la 
privilegii și imunităţi beneficiază de ele de îndată ce pătrunde pe teritoriul statului 
acreditar pentru a-și lua în primire postul sau, dacă ea se află deja pe acest teritoriu, 
de îndată ce numirea sa a fost notificată Ministerului Afacerilor Externe sau oricărui 
alt minister asupra căruia se va fi convenit. 

- Încetarea imunităţii 

Când funcţiile unei persoane care beneficiază de privilegii și imunităţi iau sfârșit, 
aceste privilegii și imunităţi încetează, în mod normal, în momentul în care această 
persoană părăsește ţara sau la expirarea unui termen potrivit, care îi va fi acordat în 
acest scop, dar ele continuă până în acest moment, chiar în caz de conflict armat. 

- Continuarea imunității 

Totuși, imunitatea continuă în ceea ce privește actele îndeplinite de către această 
l persoană în exercitarea funcțiilor sale ca membru al misiunii. | 

În caz de deces al unui membru al misiunii, membrii familiei sale continuă să 
beneficieze de privilegiile și imunităţile de care ei beneficiază, până la expirarea unui 
termen potrivit, care să le permită să părăsească teritoriul statului acreditar. 

- Ipoteza tranzitării unui alt teritoriu | 

„ Potrivit art. 40 din Convenţia de la Viena, dacă agentul diplomatic traversează 
teritoriul sau se găsește pe teritoriul unui al treilea stat, care i-a acordat o viză de 
paşaport, în cazul în care această viză este cerută, pentru a merge să-și asume funcțiile 
sau să-și ia în primire postul sau pentru a se întoarce în ţara sa, statul terț îi va acorda 
inviolabilitatea și toate celelalte imunităţi necesare pentru a-i permite trecerea sau 
întoarcerea. În același fel va proceda și cu membrii familiei agentului diplomatic care 
beneficiază de privilegii și imunităţi și care îl însoțesc sau care călătoresc separat 
pentru a-l întâlni sau pentru a se întoarce în ţara lor. 

Statele terțe nu trebuie să stânjenească trecerea pe teritoriul lor a membrilor 
personalului administrativ și tehnic sau de serviciu al misiunii și a membrilor 
familiilor lor. 

Tot astfel, statele terțe acordă Sri eht eik și celorlalte comunicări oficiale în 
tranzit, inclusiv mesajelor î în cod sau cifrate, aceeași libertate și ocrotire ca și statul 
acreditar. Ele acordă curierilor diplomatici, cărora. li s-a acordat o viză de pașaport, 
dacă această viză este cerută, și valizelor diplomatice în tranzit aceeași inviolabilitate 
și aceeași ocrotire pe care statul acreditar este obligat s să le-o acorde. 

(iii) Lipsa imunităţii de jurisdicție 

Statul acreditant poate renunţa la imunitatea de jurisdicție a agenţilor diplomatici 
și a persoanelor care beneficiază de imunitate în baza art. 37 din Convenţia de la 
Viena, renunţarea trebuind să fie însă întotdeauna expresă. Astfel, dacă un agent 


3 Art. 37 din Convenţie: 
1. Membrii familiei agentului diplomatic care fac parte din gospodăria sa beneficiază de privile- 
giile și imunitățile menționate în articolele 29-36, cu i condiția să nu fie cetățeni ai statului acreditar. 

diplomatic sau o persoană care beneficiază de imunitate de jurisdicție în baza art. 37 
intentează o acţiune, el nu mai poate invoca imunitatea de jurisdicție față de nicio 
cerere reconvenţională direct legată de cererea principală. Prin urmare, efectul renun- 
țării statului acreditant la imunitatea de jurisdicție în condiţiile menţionate se întinde 
cu privire la toate cererile din eventualele litigii, indiferent de calea procedurală 
aleasă. 

În plus, în condiţiile art. 38 din Convenţia de la Viena, exceptând cazul în care 
privilegii și imunităţi suplimentare au fost acordate de statul acreditar, agentul 
diplomatic care are naționalitatea statului acreditar sau își are în acesta reședința 
permanentă nu beneficiază de imunitate de jurisdicție și de inviolabilitate decât 
pentru actele oficiale îndeplinite în exerciţiul funcţiilor sale. 

Ceilalţi membri ai personalului misiunii și oamenii de serviciu particulari care 
sunt cetățeni ai statului acreditar sau își au în acesta reședința lor permanentă nu 
beneficiază de privilegii și imunităţi decât în măsura în care le sunt recunoscute de 
acest stat. Totuşi, statul acreditar trebuie să-și exercite jurisdicția asupra acestor 
persoane în așa fel încât să nu stânjenească în mod excesiv îndeplinirea funcţiilor 
misiunii. 

De asemenea, Convenţia cu privire la imunităţile de jurisdicție ale statelor și ale 
bunurilor acestora statuează, în art. 7-9, situațiile și condiţiile în care un stat nu poate 
invoca imunitatea de jurisdicție într-un proces care se derulează în faţa instanţei unui 
alt stat, ca urmare a consimțământului expres pentru exercitarea jurisdicției“ sau a 


2. Membrii personalului administrativ și tehnic al misiunii, precum şi membrii familiilor lor care 
fac parte din gospodăriile lor respective, beneficiază, dacă nu sunt cetăţeni ai statului acreditar sau dacă 
nu au în acest stat reședința lor permanentă, de privilegiile și imunitățile menționate în articolele 29-35, 
dar imunitatea de jurisdicție civilă și administrativă a statului acreditar menţionată la paragraful 1 
al articolului 31 nu se aplică actelor îndeplinite în afara exercitării funcţiilor lor. Ei beneficiază de 
asemenea de privilegiile menţionate la paragraful 1 al articolului 36 în ceea ce privește obiectele im- 
portate cu ocazia primei lor instalări. 

3. Membrii personalului de serviciu al misiunii care nu sunt cetăţeni ai statului acreditar sau 
nu-și au în acesta reședința permanentă beneficiază de imunitate pentru actele îndeplinite în exer- 
citarea funcțiilor lor și de scutirea de impozite și taxe pe salariile pe care le primesc pentru serviciile 
lor, precum și de scutirea prevăzută la articolul 33. 

4. Oamenii de serviciu particulari ai membrilor misiunii, care nu sunt cetăţeni ai statului acre- 
ditar și nu-şi au în acesta reședința lor permanentă, sunt scutiți de impozite și taxe pe salariile pe care 
le primesc pentru serviciile lor. În toate celelalte privințe, ei nu beneficiază de privilegii și imunităţi 
decât în măsura admisă de statul acreditar. Totuși, statul acreditar trebuie să-și exercite jurisdicția 
asupra acestor persoane în așa fel încât să nu stânjenească în mod excesiv îndeplinirea funcțiilor 
misiunii. 

1 Art. 7 din Convenţia de la New York: 

1. Un stat nu poate invoca imunitatea de jurisdicție într-un proces care se derulează în fața 
instanţei unui alt stat într-o materie sau într-un caz, dacă a consimţit în mod expres la exercitarea 
jurisdicției acestei instanţe cu privire la această materie sau la acest caz: 

a) printr-un acord internațional; 

b) printr-un contract scris; sau 

c) printr-o declaraţie făcută în faţa unei instanțe sau printr-o comunicare scrisă într-un proces 
determinat. 

2. Acordul dat de un stat pentru aplicarea legii unui alt stat nu se consideră iz aia, anala la 
exercitarea jurisdicției de către instanţele acestui ultim stat. 

participării la un proces în fața instanței”. Tot astfel, un stat nu poate invoca imu- 
nitatea de jurisdicție în faţa instanţei unui alt stat în ceea ce privește o cerere 
reconvenţională care este fondată pe același raport de drept sau pe aceleași fapte ca 
cererea principală pe care el a iniţiat-o ori ca cererea cu care a intervenit în proces ori 

chiar cu privire la cererea reconvenţională pe care el o introduces. | 

Alte situaţii în care statele nu pot invoca imunitatea de jurisdicție, însă nu ca 
efect al consimțământului sau al participării la proces, sunt menţionate în Partea 
a IIl-a a Convenţiei de la New York și vizează tranzacţiile comerciale; contractele de 
muncă; acţiunile î în reparație pecuniară în caz de deces sau de vătămare a integrității 
fizice a unei persoane ori în caz de prejudiciu sau de pierdere a unui bun corporal, 
datorată unui act sau unei omisiuni imputabile statului; anumite litigii de proprietate, 
posesie și utilizare de bunuri; de proprietate intelectuală și industrială; litigii relative 
la participarea într-o societate, companie sau într-un alt organism colectiv; proceduri 
referitoare la exploatarea unei nave aflate în proprietatea sau exploatarea unui stat; 
efectele unui acord de arbitraj. 

Se observă, așadar, că, în condiţiile Convenţiei cu privire la imunităţile de juris- 
dicţie ale statelor și ale bunurilor de la New York, se relevă o serie de limitări ale 
imunităţii de jurisdicție a statelor. 

(iv) Aspecte referitoare la procedura de citare 

Un aspect practic extrem de important vizează modalitatea de citare în procese a 
misiunilor diplomatice. 

Astfel, transmiterea citațiilor misiunilor ot atita se face, în conformitate cu 
prevederile art. 22 din Convenţia cu pringe la imunitățile de jurisdicție ale statelor și 


7 


5 Art. 8 din Convenţia de la New Yoi 

Jle Niciun stat nu poate invoca imunitatea de jurisdicție într-un proces să pe rolul instanței 
unui alt stat: 

a) dacă a intentat eli însuși acel proces; 

b) dacă, pe fond, a intervenit la acel proces sau a eta în orice fel ul el. Totuși, dacă statul 
dovedește instanţei că nu a luat cunoștință de faptele asupra cărora o cerere de acordare a imunității 
poate fi fondată, după ce a participat la proces, statul poate invoca imunitatea pe baza acestor fapte, 
cu condiția să o facă fără întârziere. 

2. Nu se consideră că un stat a consimțit la sodim jurisdicției instanței unui “alt ca? dacă 
intervine într-o procedură sau participă la aceasta având drept unic scop: 

a) invocarea imunității; sau i 

b) valorificarea unui drept sau a unui interes în privința ateo în cauză în acel proces. 
= 3. Prezentarea reprezentantului unui stat în fața instanței unui alt stat ca martor nu se consideră 
ca valorând consimțământ al primului stat la exercitarea jurisdicției acestei instanțe. 

4. Absența reprezentării unui stat într-o procedură în fața instanței unui alt stat nu se consideră 
ca având valoare de consimţământ al primului stat la exercitarea jurisdicției acestei instanțe. |. 

5 Art, 9 din Convenţia de la New York: 

1. Un stat care inițiază un proces în faţa instanței unui alt stat nu poate invoca imunitatea de 
jurisdicție în fața acelei instanţe în ceea ce privește o cerere reconvențională care este fondată pe 
același raport de drept sau pe aceleași fapte ca cererea principală. 

2. Un stat care intervine pentru a introduce o cerere într-un proces care se derulează în faţa 
instanţei unui alt stat nu poate invoca imunitatea de jurisdicție în faţa acelei instanţe în ceea ce 
priveşte o cerere reconvențională care este fondată pe acelaşi raport de aa sau pe aceleaşi fapte ca 
cererea introdusă de el. l 

3. Un stat care introduce o cerere ret natal într-un proces intentat contra lui în faţa 
instanței unui alt stat nu poate invoca imunitatea de jurisdicție în faţa acelei instanțe în ceea ce 
privește cererea principală. 

ale bunurilor acestora, prin intermediul Ministerului Afacerilor Externe din România, 
care, la rândul lui, le înaintează, prin intermediul misiunii diplomatice a României 
din statul respectiv, către Ministerul Afacerilor Externe local. 

Prin urmare, procedeul unor instanţe de a trimite direct citaţii misi iM diplo- 


matice nu respectă inviolabilitatea reglementată de art. 22 din Convenţia cu privire la 
relațiile diplomatice. 


4, Imunitatea de executare 


Imunitatea de executare semnifică acea stare juridică prin care reprezentanții 
diplomatici și familiile lor beneficiază de anumite prerogative în temeiul cărora nu se 
supun jurisdicției statului în care acţionează din perspectiva urmăririi silite. 

În virtutea inviolabilităţii misiunii diplomatice, în condiţiile art. 31 din Convenţia 
de la Viena, nu poate fi luată nicio măsură de executare față de agentul diplomatic, în 
afară de cazurile prevăzute la lit. a), b) și c) de la par. 1 al acestui articol, și numai 
dacă executarea poate avea loc fără a se aduce atingere inviolabilităţii persoanei sale 
sau a locuintei sale. 

Lit. a), b) și c) de la par. 1 al art. 31 vizează: a) o acţiune Sei inu un imobil 
particular situat pe teritoriul statului acreditar, afară numai dacă agentul diplomatic 
nu-l posedă în contul statului acreditant pentru realizarea scopurilor misiunii; b) o 
acţiune privind o succesiune, în care agentul diplomatic figurează ca executor 
testamentar, administrator, moștenitor sau legatar nu în numele statului acreditant, 
ci cu titlu particular; c) o acţiune privind o activitate profesională sau comercială, 
oricare ar fi ea, exercitată de agentul diplomatic în statul acreditar în afara funcţiilor 
sale oficiale. 

lar, în'conformitate cu prevederile art. 32 par. 4 din E sepia de la Viena, 
renunţarea la imunitatea de jurisdicție pentru o acţiune civilă sau administrativă nu 
este considerată ca implicând renunţarea la imunitatea privind măsurile de executare 
a hotărârii, pentru care este necesară o renunțare distinctă. 

În contextul Convenţiei cu privire la imunităţile de jurisdicție ale statelor și ale 
bunurilor de la New York, art. 18-21 dispun, ca regulă, că măsurile asigurătorii și 
executarea silită nu pot fi luate împotriva bunurilor unui stat în legătură cu o proce- 
dură intentată în faţa instanţei unui alt stat. Cu toate acestea, Convenţia stabilește și 
o serie de excepții, care se referă la situaţiile în care: 

- statul și-a exprimat expres consimțământul la luarea unor astfel de măsuri 
printr-un acord internaţional; printr-un acord de arbitraj sau contract scris; ori 
printr-o declaraţie în faţa tribunalului sau printr-o comunicare scrisă ulterior apariției 
unui diferend între părți; 

- statul a rezervat/afectat bunuri pentru satisfacerea cererii care constituie obiectul 
acestei proceduri; 

- a fost stabilit că bunurile sunt utilizate/destinate a fi utilizate de către stat în alte 
scopuri decât cele guvernamentale necomerciale și sunt situate pe teritoriul statului 
forului, cu condiţia ca măsurile asigurătorii ulterioare judecății să nu se refere decât 
la bunurile care au legătură cu entitatea împotriva căreia a fost intentat procesul. 

Prin urmare, imunitatea de executare are drept consecinţă insesizabilitatea bunu- 
rilor debitorului pe teritoriul statului acreditar, statele părți la Convenţia de la Viena 
recunoscând, astfel, suveranitatea celorlalte ţări, ca atribut inerent, inalienabil și indi- 
vizibil al fiecărui stat, ce constă în supremaţia puterii de stat în interiorul hotarelor 
sale și în independenţa ei în relaţiile cu alte state. 

Bunurile ce cad sub incidenţa imunităţii de executare sunt insesizabile ca efect 
al calităţii debitorului de persoană protejată de respectivele privilegii în virtutea 
înțelegerii dintre state, astfel că, din punctul de vedere al procedurii execuţionale, 
sunt apărate de orice fel de urmăriri. Eventualele bunuri identificate și susceptibile 
de urmărire silită, în virtutea acţiunii imunităţii de executare, urmează a fi 
considerate ca inexistente pe teritoriul României. | 

Etimologic, cuvântul impediment înseamnă obstacol în realizarea unei anumite 
proceduri. 

Se ridică, astfel, problema modalităţii de transpunere practică pe planul proce- 
imi naţionale de executare silită a prevederilor Convenţiei de la Viena din 18 aprilie 
1961 cu privire la relaţiile diplomatice, dar și a celor ale Convenţiei Naţiunilor Unite 
- cu privire la imunităţile de jurisdicție ale statelor și ale bunurilor acestora, adoptată 
la 2 decembrie 2004 la New York, circumscrisă, așadar, dreptului cutumiar în această 
materie. 

Potrivit erp art. 631 alin. (1) C. pr. civ., executarea silită poate fi pornită 
împotriva oricărei persoane fizice sau persoane juridice, de drept public sau de drept 
privat, cu excepția acelora care beneficiază, în condiţiile-legii, de imunitate de exe- 7 
cutare. 

Așadar, plecând de la premisa că imunitatea de executare constituie o stare 
juridică de care se bucură diplomaţii și familiile lor, aceştia fiind în mod legal apăraţi 
de orice măsură de urmărire silită de care ar putea fi vizaţi în temeiul izvoarelor de 
drept anterior menţionate, urmează să stabilim abordarea pe care executorul jude- 
cătoresc și instanţa de executare trebuie să o aibă prin raportare la dispoziţiile anterior 
evocate, cărora trebuie să le fie găsită paradigma de receptare favorabilă în maniera 
de aplicare a normelor naţionale. | 

(i) Procedura de exequatur 

În contextul acestui demers, prima Soper practică ce apare este circumscrisă 
procedurii de exequatur; cu alte cuvinte, se impune a fi stabilit în ce măsură existenţa 
unei imunităţi de executare constituie un impediment în soluționarea favorabilă a 
unei cereri de exequatur. 

Fără a intra în teoria executării hotărârilor străine, în analiza distincției absolut 
necesare între diferitele Categorii de titluri executorii străine emise după cum acestea 
au fost pronunțate ori date în state membre ori nemembre ale Uniunii Europene, 
învederăm că procedura de încuviințare a executării silite, cunoscută sub denumirea 
generică de exequatur, are drept scop emiterea titlului executoriu, în condiţiile legii 
române, cu respectarea condiţiilor prevăzute de art. 1.096-1.098 C. pr. civ., precum și 
a celei ca hotărârea să fie executorie epotsiyit legii statului de sediu al instanței care a 
pronunțai-o. 

Întrucât rațiunea parcurgerii unei atari proceduri constă în posibilitatea akii 
torului urmăritor de a trece la executarea silită pe teritoriul României a unei hotărâri 
străine și cum punerea concretă în executare silită este atributul exclusiv și ulterior 
al organelor de executare naţionale, apreciem că o eventuală imunitate de executare 
pe teritoriul României a debitorului nu poate constitui fine de neprimire a cererii de 
exequatur. 

Şi aceasta cu atât mai mult cu cât în art. 31 din Convenţia de la Viena, dar și în 
art. 18-19 din Convenţia cu privire la imunităţile de jurisdicție ale statelor și ale bunu- 
rilor de la New York sunt reglementate o serie de limitări ale imunităţii de executare a 
statelor, ipoteze a căror incidenţă urmează a fi apreciată de la caz la caz, în funcție de 
specificul fiecărei situaţii, tribunalul învestit cu soluţionarea cererii de exequatur 
neavând în cădere realizarea unei asemenea analize. Așadar, posibila incidenţă a unei 
situaţii de limitare a imunităţii de executare, împrejurare susceptibilă de verificare cu 
prilejul analizării condiţiilor de declanșare a executării silite, este un argument suficient 
prin el însuși pentru soluționarea favorabilă a cererii de emitere a exeguatur-ului, 
evident, cu condiţia îndeplinirii celorlalte cerințe reglementate de lege. 

De asemenea, nu s-ar putea susţine cu temei că emiterea exequatur-ului pe 
teritoriul României ar fi lipsită de orice eficacitate și, prin urmare, cererea creditorului 
de interes în ipoteza incidenţei plenare a imunității de executare, întrucât acest 
incident procedural operează numai atâta vreme cât este activă imunitatea, ceea ce 
înseamnă că, ulterior încetării acestui impediment, executarea silită poate avea loc. 

Pe de altă parte, cu prilejul soluționării cererii de emitere a exequatur-ului, 
instanţa verifică exclusiv îndeplinirea condițiilor de regularitate a hotärârilor judecă- 
torești provenite dintr-un alt stat, iar nu existența sau inexistența vreunor impedi- 
mente la procedura de executare propriu-zisă. 

Prin urmare, întrucât scopul final al procedurii de exequatur constă în emiterea 
titlului executoriu, rezultă că o atare procedură, obligatoriu de urmat în anumite 
cazuri expres prevăzute de lege, are drept finalitate punerea la dispoziția creditorului 
doar a vocației de a trece la executarea silită, ceea ce nu atrage în mod necesar și 
obligația acestuia de a trece în concret la faza de executare silită, declanșarea unei 
atari proceduri fiind circumscrisă disponibilităţii creditorului, 

(ii) Înregistrarea cererii de executare silită și deschiderea dosarului de executare 

De îndată ce primește cererea de executare, executorul judecătoresc, prin înche- 
iere, va dispune înregistrarea acesteia și deschiderea dosarului de executare sau, după 
caz, va refuza motivat deschiderea procedurii de executare. 

Așadar, executorul judecătoresc este primul chemat în procedura execuţională să 
analizeze cererea de executare silită și titlul executoriu, ceea ce presupune, în opinia 
noastră, să facă verificări inclusiv sub aspectul incidenţei sau nu a dispoziţiilor legale 
privind imunitatea de executare, putând chiar, în acest sens, să solicite creditorului 
să depună dovezi cu privire la calitatea debitorului și la eventualele situaţii de limitare 
a imunităţii de executare de către statul acreditant, inclusiv de renunțări la aceasta. 

Relevante pentru analiza de față, pentru corecta identificare și calificare a 
debitorului și, implicit, a bunurilor potenţial urmăribile, dar și a obiectului obligaţiei 
ce ar circumscrie o executare silită directă, sunt și definirile pe care art. 1 din 
Convenţia de la Viena le face cu privire la categoriile de persoane supuse privilegiilor 
și imunităților diplomatice, astfel: 

- „șeful de misiune” este piae însărcinată de statul acreditant să acționeze în 
această calitate; 

- „membrii personalului misiunii” sunt membrii personalului diplomatic, ai 
personalului administrativ și tehnic și ai personalului de serviciu al misiunii; 

- „membrii personalului diplomatic” sunt membrii personalului misiunii care au 
calitatea de diplomaţi; 
- „agentul diplomatic” este șeful misiunii sau un membru al personalului diplo- 
matic al misiunii; 


Evelina Oprina 


48 DESCHIDEREA DOSARULUI DE EXECUTARE SILITĂ ŞI ÎNCUVIINŢAREA EXECUTĂRII SILITE 


- „membrii personalului administrativ și tehnic” sunt membrii personalului 
misiunii angajaţi în serviciul tehnico-administrativ al misiunii; 

- „membrii personalului de serviciu” sunt membrii personalului misiunii angajați 
în serviciul casnic al misiunii; 

- „om de serviciu particular” este o sintagmă ce desemnează persoanele folosite 
în serviciul casnic al unui membru al misiunii, care nu sunt angajați ai statului 
acreditant; | 

- „localurile misiunii” sunt clădirile sau părțile din clădiri și din terenul aferent 
care, indiferent de proprietar, sunt folosite pentru realizarea Seopurilor misiunii, 
inclusiv reședința șefului misiunii. 

Așadar, în cazul în care debitorul este o persoană ce se încadrează în una dintre 
calificările date de Convenţie ori titlul executoriu vizează o obligaţie de predare a unui 
bun sau a folosinţei acestuia, de evacuare a debitorului, de lăsare a posesiei unui bun, 
de desființare a unei clădiri destinate realizării scopului misiunii diplomatice, in- 
clusiv a reședinței șefului misiunii, și se constată și faptul că nu sunt incidente excep- 
tări de la ori renunţări exprese la imunitatea de executare, executorul judecătoresc va 
constata că operează acest impediment la executare și, în consecinţă, va refuza 
motivat deschiderea procedurii de executare, creditorul având posibilitatea să exer- 
cite plângere împotriva acestei încheieri la instanţa de executare, în condiţiile art. 665 
alin. (2) C. pr. civ. 

(iii) Încuviinţarea executării silite 

În ipoteza în care executorul judecătoresc a deschis dosarul de executare, deși 
opera impedimentul imunităţii de executare, instanța învestită cu soluţionarea cererii 
de încuviințare a executării silite va putea respinge cererea pe temeiul prevăzut de 
art. 666 alin. (5) pct. 5 C. pr. civ., şi anume: „debitorul se bucură de imunitate de 
executare”. 

Pentru a fi incident acest caz, nu excludem varianta ca instanța de executare să 
solicite lămuriri și, eventual, dovezi creditorului pe aspectul incidenţei imunităţii de 
executare sau a situaţiilor de limitare ori chiar renunțare din partea statului acreditant 
cu privire la imunitatea de executare. 

Încheierea de respingere a cererii de încuviințare : a executării silite va putea fi 
atacată numai cu apel, exclusiv de creditor. 

(iv) Contestaţia le executarea silită însăși 

Un alt mijloc procedural susceptibil de a atrage cenzura instanţei cu privire la 
procedura execuţională declanșată cu ignorarea sau necunoașterea prevederilor legale 
referitoare la imunitatea de executare este contestaţia la executarea silită însăși. 

Afirmam că o atare critică a debitorului trebuie să fie circumscrisă unei contes- . 
taţii la executarea însăși întrucât impedimentul imunităţii de executare reprezintă o 
neregularitate ce vizează chiar fundamentul executării silite, fiind necesară, așadar, 
formularea contestaţiei în termen de 15 zile de la data când debitorul a primit înche- 
ierea de încuviinţare a executării sau somaţia ori de la data când a luat cunoștință de 
primul act de executare, în cazurile în care nu a primit încheierea de încuviinţare a 
executării și nici somaţia sau executarea se face fără somaţie. 

Deși aspectul legat de imunitatea de executare face parte din ordinea juridică 
internaţională, recunoașterea acesteia pe plan naţional se face prin intermediul meca- 
nismelor organizate de legiuitor pentru a cenzura eventualele excese ori desconsi- 
derări din partea executorului judecătoresc ori chiar a instanţei de încuviințare a 

executării silite. Nu s-ar putea reține posibilitatea invocării oricând pe parcursul 
executării silite a acestui impediment, întrucât de modul în care sunt stabilite 
instrumentele de corecție responsabil este legiuitorul, instanța de executare și părțile 
urmând a se subsuma obligaţiei de respectare strictă a legii. De altfel, art. 41 par. 1 
teza I din Convenţia de la Viena statuează că, fără prejudiciul privilegiilor și imuni- 
tăților, toate persoanele care beneficiază de aceste privilegii și imunităţi au datoria de 
a respecta legile și regulamentele statului acreditar, astfel că eventualele atingeri 
aduse prevederilor dreptului internațional urmează a fi rezolvate de stat, de preferat 
prin intermediul reglementărilor de soluţionare pașnică a diferendelor internaționale 
ori pe calea procedurilor diplomatice. 

(v) Ordonanţa președinţială 

O ultimă problemă ce se ridică în contextul acestei analize este dacă ordonanța 
președinţială ar putea să constituie un posibil demers de analiză și cenzură a imuni- 
tăţii de executare. | 

Raportat la condiţiile de admisibilitate a ordonanţei președinţiale, se reține totuși 
o aplicabilitate restrânsă în sfera demersurilor jurisdicționale execuţionale, putându-se 
apela la aceasta numai în anumite cazuri prevăzute de lege. Astfel cum arătam cu alt 
prilej” și fără a relua considerentele acolo expuse, pe calea ordonanţei președințiale 
nu se pot dispune anularea actelor de executare silită nelegale sau prejudiciabile, 
suspendarea executării silite, întoarcerea executării sau alte asemenea măsuri incom- 
patibile cu această procedură sumară, vremelnică și care nu prejudecă fondul. 

Astfel, în ceea ce privește imunitatea de executare, apreciem că, în ipoteza în care 
o procedură execuţională a fost declanșată cu neobservarea incidenţei acestui impe- 

diment, corectarea unei atari neregularități procedurale se poate realiza numai prin 

intermediul unei contestaţii la executare care să aibă drept finalitate anularea exe- 
cutării silite înseși, întrucât un demers execuţional efectuat cu nesocotirea acestei 
garanții nu poate subzista din punctul de vedere al fundamentului procedurii. 

Aşa cum am precizat anterior, imunitatea de executare reprezintă un impediment 
ce grevează întreaga executare, bunurile vizate de acest privilegiu fiind bunuri 
neurmăribile. 

Prin urmare, cum anularea executării silite înseși este o măsură definitivă și care 
prejudecă fondul, rezultă că aceasta nu ar putea fi dispusă pe calea ordonanţei 
președinţiale. 

În strânsă legătură cu analiza de faţă, s-ar mai putea ridica întrebarea dacă se 
poate apela la mecanismul ordonanţei președințiale pentru a cenzura executarea silită 
efectuată cu încălcarea imunității de executare ori pentru înlăturarea acestei imunităţi 
raportat la expresia folosită de legiuitor în art. 997 C. pr. civ., respectiv „pentru înlă- 
turarea piedicilor ce s-ar ivi cu prilejul unei executări”. În ceea ce ne privește, 
răspunsul nu poate fi decât unul negativ, în mod categoric și din ambele perspective. 
Deşi impedimentul imunităţii de executare constituie o piedică la executare, în 
realitate, la o analiză atentă, se constată că scopul reglementării este înlăturarea acelor 
impedimente ce se interpun în cursul executării și o temporizează ori împiedică, 
astfel încât procedura execuţională să poată continua. În plus, nu se poate concepe 


7 Tema nr. 111 — E. Oprina, Ordonanța președinţială — mijloc de înlăturare a piedicilor ivite cu 
prilejul unei executări silite, în E. Oprina, V. Bozeşan (coord.), Executarea silită. Dificultăţi şi soluţii 
practice, vol. 2, Ed. Universul Juridic, București, 2017, pp. 470-487. 

ca, pe calea ordonanţei președinţiale, să se urmărească suprimarea imunităţi de exe- 
cutare care grevează procedura execuţională, față de specificul unui atare mecanism, 
care constă în vremelnicia și neprejudecarea fondului. 


l 6. Consecințele imunității de executare cu privire la posibilitățile creditorului de 
punere în executare a titlului executoriu 


Chestiunea incidenței impedimentului imunităţii de executare aduce în atenţie 
situaţia specială a creditorului care, astfel, se vede pus în situaţia de'a nu putea 
proceda la executarea silită pe teritoriul României a titlului executoriu. Care sunt, 
într-o asemenea ipoteză, perspectivele și șansele creditorului de îndestulare a creanței. 
vom arăta în cele ce urmează. 

(i) Solicitarea urmăririi silite a bunurilor altii ai Rf teritoriul statului a cărui 
cetățenie o are 

Astfel, față de consecinţele acestui iopisalerit Ezpativ de insesizabilitate a 
bunurilor debitorului, un prim demers al creditorului în încercarea de realizare a 
creanței poate consta în solicitarea urmăririi silite a bunurilor debitorului său pe 
teritoriul statului a cărui cetățenie o are, după regulile specifice procedurii din ţara 
respectivă. Creditorul se va comporta, astfel, asemenea oricărui alt creditor aflat în 
posesia unui titlu executoriu față de un debitor cetățean al unui alt stat și care nu 
deține bunuri pe teritoriul României. 

Într-un atare posibil și realist scenariu, cu șanse e reale de îndestulare a creanței, 
creditorul, prin intermediul organelor de executare din ţara a cărei cetățenie o are 
debitorul, va putea urmări silit inclusiv bunurile din cadrul misiunii diplomatice 
aflate pe teritoriul României, luând în considerare argumentul suveranităţii statale 
care stă la baza inviolabilității reprezentanţilor diplomatici. 

„Așadar, în situația în discuţie, competența organelor de executare de pe teritoriul 
României încetează, creditorul având dreptul și posibilitatea de a învesti organele 
competente din țara a cărei cetăţenie o are debitorul pentru ducerea la îndeplinire a 
titlului executoriu. 

(ii) Declanșarea executării silite la i eta im unităţii de executare 

Un alt posibil demers al creditorului, de data aceasta susceptibil de realizare pe 
teritoriul României, constă în trecerea creditorului la executarea silită în momentul 
încetării impedimentului imunității de executare. 

Sub acest aspect, învederăm că încetarea, în orice modalitate, a imunităţii de 
executare va atrage, în mod automat, aptitudinea creditorului de a solicita executarea 
silită a debitorului pe teritoriul României, cu condiţia de a mai fi înăuntrul termenului 
de prescripţie a dreptului de a obține executarea silită. 

Deși s-ar putea aprecia drept inechitabilă din perspectiva creditorului împreju- 
rarea grevării procedurii sale execuţionale un anumit interval de timp cu impedi- 
mentul imunității de executare a debitorului, în realitate, un asemenea incident nu 
poate fi considerat mai oneros pentru creditor decât alte asemenea circumstanţe, care 
pot afecta și alte proceduri execuţionale, respectiv alţi creditori, de vreme ce debitorii 
protejaţi de imunitatea în discuţie sunt excluși de plano din mecanismul execuţional, 
în virtutea unor relaţii internaţionale consfinţite la nivel juridic prin instrumentele 
evocate. 

Bunurile acestor debitori, fiind intangibile, în sensul de insesizabile, nu pot 
forma obiect al executării silite, alte asemenea incidente regăsindu-se și în planul 

reglementării naționale și neconstituind, așadar, o noutate în sfera raporturilor juri- 
dice execuţionale. 

Un singur aspect ar mai putea fi adus în analiză pe această componentă în sensul 
unei încercări de conservare în favoarea creditorului a termenului de prescripţie a 
dreptului de a obține executarea silită, și anume acela al unei posibile cauze de 
suspendare ori întrerupere a cursului prescripției. Procedând la analiza cauzelor care 
afectează cursul termenului de prescripţie a dreptului de a obţine executarea silită, se 
constată că singura posibilă ipoteză incidentă ar fi aceea a suspendării cursului 
prescripției cât timp debitorul nu are bunuri urmăribile sau care nu au putut fi 
valorificate [art. 708 alin. (1) pct. 3 C. pr. civ.]. 

Din această perspectivă, având în vedere rațiunea reglementării acestei cauze de 
suspendare a cursului prescripţiei, reținem că lipsa bunurilor urmăribile ori imposibi- 
litatea de valorificare a acestora vizează existența unor impedimente ce grevează 
bunurile debitorului, legiuitorul înțelegând, astfel, să protejeze creditorul prin conser- 
varea termenului prescripției, așa încât acesta să aibă timpul necesar derulării proce- 
durii în momentul în care bunurile nu vor mai fi grevate de asemenea impedimente. 

În schimb, în ipoteza aici analizată, iinunitatea de executare poartă în principal 
asupra persoanei debitorului și se răsfrânge, implicit, și asupra bunurilor acestuia, 
astfel încât încetarea  imunităţii de executare asupra debitorului va elibera de 
insesizabilitate și bunurile acestuia, care vor deveni susceptibile de urmărire silită. 
Or, norma înscrisă în art. 708 alin. (1) pct. 3 C. pr. civ. păstrează nealterat dreptul 
creditorului de a obține executarea silită numai în condiţiile în care bunurile debito- 
rului sunt vizate de cauza de neurmărire, iar nu chiar persoana debitorului, ipotezele 
fiind fundamental diferite. 

Mai trebuie precizat, în strânsă eter îi cu argumentul anterior, și faptul că 
beneficiul suspendării prescripției operează în favoarea creditorului și în defavoarea 
debitorului, de vreme ce efectul împlinirii termenului de prescripţie constă în stin- 
gerea dreptului de a obține executarea silită, iar titlul executoriu își pierde puterea 
executorie. Cum însă imunitatea de executare este un privilegiu de care se bucură 
debitorul de a nu fi supus jurisdicției statului în care acţionează pe durata misiunii 
diplomatice, nu poate fi folosită împotriva acestuia cauza de suspendare a cursului 
prescripţiei, întrucât ar însemna invalidarea a însuși beneficiului recunoscut prin 
imunitatea de executare. 

Prin urmare, cauza de suspendare a cursului prescripţiei evocată nu poate susține 
încercarea de conservare pentru creditor a termenului de prescripţie a dreptului de a 
obține executarea silită pe teritoriul României a titlului executoriu ce vizează un 
debitor ce se bucură de imunitate de executare, un asemenea debitor urmând a fi 
considerat ca neavând bunuri urmăribile pe teritoriul României. 

Tema | 
Aa 137 judecătoreşti pronunțate în primă instanță şi devenite 
i executorie sau, după caz, rămase definitivă prin 
respingerea, perimarea sau anularea apelului a 
prof. univ. dr. Evelina OPRINA 
judecător, Tribunalul Ilfov 
Rezumat 


Cererea pentru încuviințarea executării silite se timbrează cu 20 de lei pentru fiecare titlu exe- 
cutoriu. 

În lipsa unei definiţii legale a „titlului executoriu”, ceea ce este relevant în calificarea unui înscris 
'drepttitlu executoriu este obiectul său, respectiv existenţa în conţinutul juridic al acestuia a unei obligaţii 
susceptibile de a fi pusă în executare silită, numai o atare obligaţie putând fundamenta o procedură de 
executare silită. Lipsa unei asemenea obligaţii ce ar putea să antreneze intervenţia statului prin forţa sa 
de constrângere nu poate califica un înscris drept titlu executoriu, o atare determinare fiind justificată 
exclusiv pe considerente de ordin practic, procedura execuţională neputând fi declanşată decât în scopul 
îndestulării unei creanţe, generic vorbind. Un înscris fără un conţinut obligaţional concret, pozitiv în 
sarcina creditorului, nu poate fi înzestrat cu o putere executorie, de vreme ce nu ar fi în măsură, per se, 
nicicând să genereze activarea mecanismelor statale de executare. 

O hotărâre de respingere a căii de atac a apelului ori de perimare sau anulare a apelului nu poate 
constitui titlu executoriu, neconţinând vreo obligaţie susceptibilă de executare silită. 

Includerea hotărârilor date în apel în categoria titlurilor executorii, în mod generic şi fără ca textul 
legal să facă vreo diferenţă în funcţie de soluţiile pe care le conţin, se justifică exclusiv în considerarea 
existenţei în corpul lor a unor obligaţii susceptibile de a fi aduse la îndeplinire pe cale silită. 


(i) Chestiunea ce face obiectul prezentului studiu ridică problema stabilirii unor 
criterii în funcţie de care să se determine taxa judiciară de timbru aferentă cererii de 
încuviințare a executării silite, ipoteza dedusă analizei presupunând și o specificitate 
aparte, din perspectiva situaţiei juridice aici analizate, ce vizează corecta calificare a 
înscrisului în temeiul căruia s-a început executarea silită drept titlu executoriu. 

" Astfel, din punct de vedere reglementar, potrivit dispoziţiilor art. 10 alin. (1) 
lit. a) din O.U.G. nr. 80/2013 privind taxele judiciare de timbru, cererea pentru încu- 
viințarea executării silite se timbrează cu 20 de lei pentru fiecare titlu executoriu'. 


1 În acelaşi sens, aferent însă prevederilor legale anterioare în materia taxelor judiciare de tim- 
bru, care nu erau atât de limpezi din punctul de vedere al conţinutului normelor juridice relevante, 
respectiv Legea nr. 146/1997, s-a pronunţat și Înalta Curte de Casaţie și Justiţie, Completul competent 
să judece recursul în interesul legii, prin Decizia RIL nr. 12/2013, publicată în M. Of. nr. 458 din 24 
iulie 2013, prin care s-a stabilit că cererea de încuviinţare a executării silite formulată de către un 
creditor împotriva aceluiași debitor, în baza mai multor titluri executorii, se timbrează în funcţie de 
fiecare titlu executoriu supus verificării instanţei de executare. Dispoziţiile art. 12 din Normele meto- 
dologice pentru aplicarea Legii nr. 146/1997 privind taxele judiciare de timbru, aprobate prin Ordinul 
ministrului justiției nr. 760/C/1999, se aplică și cererilor de încuviințare a executării silite formulate 
în baza unui titlu executoriu, împotriva aceluiași debitor, de către mai mulți creditori aflați într-un 
raport de indivizibilitate sau de solidaritate. 


Evelina Oprina 


Taxa judiciară de timbru aferentă cererii de încuviinţare a executării silite... 53 


Așadar, taxa judiciară de timbru aferentă cererii de încuviințare a executării 
silite se determină în funcţie de numărul titlurilor executorii ce fundamentează 
declanșarea executării silite, pentru fiecare dintre acestea urmând a se achita câte 
o taxă de 20 de lei. 

Deși, încă de la acest punct, problematica pare a fi deja rezolvată, în realitate, 
aceasta nu are încă soluţia așteptată, întrucât se aduce în discuţie ipoteza unei hotărâri 
judecătorești pronunţate în primă instanţă și devenite executorie sau, după caz, 
rămase definitivă prin respingerea, perimarea sau anularea apelului, ceea ce înseamnă 
că se ridică întrebarea dacă ambele hotărâri judecătorești, atât cea din primă instanţă, 
cât și cea din apel, constituie titluri executorii. 

(ii) Pentru a răspunde la această întrebare, se impune a fi clarificată noțiunea de 
„titlu executoriu” și a fi stabilite elementele în funcţie de care se face calificarea juri- 
dică sub acest aspect. | | 

Astfel, în condiţiile art. 632 C. pr. civ., executarea silită se poate efectua numai în 
temeiul unui titlu executoriu, constituind titluri executorii hotărârile executorii prevă- 
zute la art. 633, hotărârile cu executare provizorie, hotărârile definitive, precum și orice 
alte hotărâri sau înscrisuri care, potrivit legii, pot fi puse în executare. lar, potrivit 
art. 628 alin. (1) C. pr. civ., pot fi executate silit obligaţiile al căror obiect constă în plata 
unei sume de bani, predarea unui bun ori a folosinţei acestuia, desființarea unei 
construcții, a unei plantaţii ori a altei lucrări, încredințarea minorului, stabilirea locu- 
inței și vizitarea acestuia sau în luarea unei alte măsuri stabilite prin titlul executoriu. 

Raportat la aceste prevederi legale, se poate reţine că, în lipsa unei definiţii legale 
a „titlului executoriu”, ceea ce este relevant în calificarea unui înscris drept titlu 
.executoriu este nu doar încadrarea sa formală într-una dintre categoriile de hotărâri 
menţionate de art. 632-634 C. pr. civ., ci mai degrabă obiectul său, respectiv existenţa 
în conţinutul juridic al acestuia a unei obligaţii susceptibile de a fi pusă în executare 
silită, numai o atare obligaţie putând fundamenta o procedură de executare silită. 
Lipsa unei asemenea obligaţii ce ar putea să antreneze intervenţia statului prin forța 
sa de constrângere nu poate califica un înscris drept titlu executoriu, o atare deter- 
minare fiind justificată exclusiv pe considerente de ordin practic, procedura execu- 
țională neputând fi declanșată decât în scopul îndestulării unei creanţe, generic 
vorbind. Un înscris fără un conţinut obligaţional concret, pozitiv în sarcina credito- 
rului, nu poate fi înzestrat cu o putere executorie, de vreme ce nu ar fi în măsură, per 
se, nicicând să genereze activarea mecanismelor statale de executare. 

(iii) Pe de altă parte, se observă că dispoziţiile art. 632-634 C. pr. civ. nu cuprind 
o menționare expresă a hotărârilor judecătorești de primă instanţă, devenite 
executorii sau, după caz, rămase definitive prin respingerea, perimarea sau anularea 
apelului în categoria posibilelor hotărâri executorii, ceea ce generează o anumită 
dificultate în categorisirea acestui tip de hotărâri ca fiind hotărâri executorii. În plus, 
art. 633 pet. 1C. pr. civ. prevede că hotărârile date în apel, dacă prin lege nu se prevede 
altfel, sunt executorii, iar art. 634 alin. (1) pct. 4 C. pr. civ. stabilește că hotărârile date 
în apel, fără drept de recurs, precum și cele neatacate cu recurs sunt hotărâri definitive, 
hotărâri care, în conformitate cu art. 632 alin. (2) C. pr. civ., constituie titluri 
executorii. 

Cu privire la lipsa de reglementare expresă anterior evocată, apreciem că aceasta 
poate fi surmontată prin includerea hotărârilor judecătorești de primă instanţă, 
devenite executorii sau, după caz, rămase definitive prin respingerea, perimarea sau 

anularea apelului în categoria hotărârilor care pot fi puse în executare, astfel cum 
prevede ipoteza finală a alin. (2) al art. 632 C. pr. civ. Deși se constată o anumită 
lacună legislativă, art. 633 C. pr. civ. neincluzând și categoria de hotărâri de care ne 
ocupăm, totuși există soluţia rezolvării acestei dificultăţi de interpretare și aplicare a 
normelor juridice prin includerea hotărârilor judecătorești de primă instanţă, deve- 
nite executorii sau, după caz, rămase definitive prin respingerea, perimarea sau 
anularea apelului în enumerarea diferitelor categorii de titluri executorii realizată de 
art. 632 C. pr. civ.. 

În ceea ce privește hotărârea dată în apel și care conţine o soluţie de respingere, 
perimare sau anulare a căii de atac, aceasta nu poate constitui titlu executoriu prin ea 
însăși, întrucât din coroborarea art. 628 alin. (1) C. pr. civ. cu art. 632 alin. (2) 
C. pr. civ. rezultă fără putinţă de tăgadă că o condiţie esenţială pentru încadrarea unui 
înscris în categoria titlurilor executorii o reprezintă existenţa în conținutul acestuia a 
unei obligaţii susceptibile de a fi pusă în executare. 

(iv) Puterea executorie constituie un efect al hotărârii judecătorești, î în condiţiile 
prevăzute de lege (art. 433 C. pr. civ.), ceea ce înseamnă, pe de o parte, în mod explicit, 
că numai legea atribuie hotărârii un caracter susceptibil de a fi adus la îndeplinire pe 
cale de executare silită și, pe de altă parte, implicit, că legea conferă o astfel de putere 
numai în situaţia î în care hotărârea respectivă conţine o obligaţie ce poate fi adusă la 
îndeplinire prin executarea silită. Aceasta întrucât o statuare a instanţei fără puterea 
de a genera vreo consecinţă pozitivă asupra patrimoniului creditorului nu poate avea 
efect executoriu, nepresupunând necesitatea unei eventuale intervenţii a forței de 
constrângere a statului pentru producerea î în concret a efectului respectiv. 

„___ Executorialitatea unui înscris este, așadar, intrinsec conexată cu nevoia de punere 
în aplicare a acestuia, or, un astfel de efect nu se poate produce decât în ipoteza în 
care respectivul înscris are un conţinut apt de a fi adus la îndeplinire pe cale silită. 

(v) In același sens de gândire, o hotărâre de respingere a căii de atac a apelului ori 
de perimare sau anulare a apelului nu poate constitui titlu executoriu, neconţinând 
vreo obligaţie susceptibilă de executare silită. Împrejurarea că efectul respectivei 
hotărâri date în apel constă în definitivarea soluţiei de la prima instanţă nu înseamnă 
implicit dobândirea de efect executoriu și de către decizia din apel. 

Într-o asemenea ipoteză, obligația susceptibilă de a fi adusă la îndeplinire silit 
este conținută și recunoscută prin hotărârea primei instanţe, iar efectul deciziei date 
în apel, de respingere, perimare sau anulare a căii de atac, constă numai în închiderea 
posibilităților devolutive recunoscute părților, fără a da naștere vreunei obligații 
susceptibile de a fi pusă în executare silită. Procesul civil este unul al intereselor 
concrete, practice și, prin urmare, trebuie să fie însoțit de recunoașterea unei forțe 
executorii hotărârilor judecătoreşti, care să permită creditorului îndestularea efectivă 
a creanţei sale. Or, dacă, în urma purtării procesului civil, hotărârea judecătorească 
nu este susceptibilă de a genera o creanţă în patrimoniul creditorului, nu poate avea 
atașată nici forța executorialităţii. 

O discuţie aparte în acest context s-ar putea face în legătură cu hotărârea de res- . 
pingere a căii de atac a apelului, întrucât, spre deosebire de hotărârea de perimare sau - 
anulare a apelului, care nu antamează în niciun fel fondul raportului juridic obliga- 
tional, cea dintâi are potenţialul de a evoca fondul pricinii, în funcţie și de motivele 
de apel deduse judecății. Or, din această perspectivă, s-ar putea aduce în discuţie 
chestiunea conţinutului unei atari hotărâri, și anume dacă, presupunând devolu- 
țiunea cauzei, decizia dată în apel prin care s-a respins calea de atac nu ar putea fi 

calificată drept titlu executoriu de sine stătător. Apreciem însă că răspunsul nu poate 
fi decât unul negativ, întrucât evocarea fondului pricinii și în apel, fără consecința 
vreunei modificări aduse hotărârii de primă instanţă în privința obiectului obligaţiei 
susceptibile de a fi ulterior adusă la îndeplinire pe cale de executare silită, nu poate 
conduce la calificarea hotărârii din apel drept un veritabil titlu executoriu. Efectul 
devolutiv al apelului se circumscrie dublului grad de jurisdicție pe care îl parcurge, 
conform legii, o pricină, însă nu presupune în mod obligatoriu și calificarea hotărârii 
din apel drept titlu executoriu, confirmarea de către instanța de apel a soluţiei primei 
instanțe prin respingerea motivelor de apel având drept consecință numai definiti- 
varea raportului juridic dedus judecății, astfel cum a fost stabilit de prima instanţă, 
iar nu și asocierea caracterului executoriu în lipsa unei obligaţii distincte apte de a 
forma ulterior obiectul unui raport juridic execuţional. Așadar, împrejurarea că in- 
stanţa de apel a reanalizat fondul pricinii, respingând apoi motivele de apel, nu echi- 
valează cu recunoașterea unei obligaţii distincte în hotărârea dată în apel, ci constituie 
doar o validare a hotărârii primei instanţe. 

Prin urmare, puterea executorie se raportează la conţinutul concret al fiecărui 
înscris susceptibil de a putea constitui, la un moment dat, titlu executoriu, mai precis, 
la obiectul obligaţiei pe care o conţine. 

Includerea hotărârilor date în apel în categoria hotărârilor executorii, dacă legea 
nu prevede altfel, și în categoria hotărârilor definitive, dacă au fost date fără drept de 
recurs, precum și dacă nu au fost atacate cu recurs, și, astfel, a ambelor tipuri în 
categoria titlurilor executorii se justifică exclusiv pe considerente legate necesarmente 
de existenţa în corpul lor a unor obligaţii susceptibile de a fi aduse la îndeplinire pe 
cale silită. În niciun caz nu s-ar putea reține executorialitatea unor hotărâri care nu 
au un astfel de conţinut, faţă de toate considerentele anterioare, dar și faţă de sediul 
materiei în care este reglementat „titlul executoriu”, și anume Cartea dedicată execu- 
tării silite, care intervine în cazul în care debitorul nu execută de bunăvoie obligația 
sa stabilită prin hotărârea unei instanţe sau printr-un alt titlu executoriu. 

Așadar, o hotărâre dată în apel prin care s-a respins, s-a perimat sau s-a anulat 
calea de atac nu poate constitui titlu executoriu dacă nu conţine nicio obligaţie 
susceptibilă de executare silită. 

Pe cale de consecinţă, în ipoteza unei hotărâri judecătorești pronunţate în primă 
instanță, devenită executorie sau, după caz, rămasă definitivă prin respingerea, 
perimarea sau anularea apelului, titlul executoriu este reprezentat în mod exclusiv de 
hotărârea primei instanțe, iar nu și de decizia dată în apel, aceasta din urmă având, 
în acest caz, rolul de a conferi caracter definitiv titlului din perspectiva cerinţei for- 
male pe care o cere a fi îndeplinită art. 632 alin. (2) C. pr. civ. atunci când se declan- 
șează executarea silită, iar hotărârea nu se bucură de executorialitate încă din prima 
instanţă. 

(vi) Din punctul de vedere al problematicii ce a format obiectul de studiu al 
prezentei analize, se poate concluziona că cererea de încuviințare a executării silite 
pornite în temeiul unei hotărâri judecătorești pronunţate în primă instanță, devenită 
executorie sau, după caz, rămasă definitivă prin respingerea, perimarea sau anularea 
apelului, se timbrează cu o singură taxă judiciară de timbru, în cuantum de 20 de lei’. 


2 În același sens, a se vedea și Opinia INM ref. taxa judiciară de timbru aferentă cererii de încu- 
viințare a executării silite pornite în temeiul unei hotărâri judecătorești pronunţate în primă instanţă, 

În schimb, dacă atât hotărârea de primă instanţă, cât și hotărârea din apel conţin 
obligaţii susceptibile de executare silită, iar prin cererea de încuviinţare a executării 
silite creditorul a solicitat punerea în executare silită a obligaţiilor din ambele titluri, 
atunci taxa judiciară de timbru datorată va fi în cuantum de 40 de lei, urmând a fi 
determinată în funcţie de fiecare titlu executoriu în parte. 

(vii) În fine, dacă, prin decizia din apel, hotărârea primei instanţe a fost schimbată 
sau anulată în privinţa obligaţiilor susceptibile de executare silită, caracterul de titlu 
executoriu al celor două hotărâri poate fi reținut în funcție de întinderea și obiectul 
reformării, cu alte cuvinte, fiecare hotărâre va putea constitui titlu executoriu dacă 
ambele conţin obligații susceptibile de executare silită (de exemplu, în ipoteza în care 
schimbarea sau anularea hotărârii primei instanţe a fost parțială și decizia din apel 
conţine, la rândul ei, o obligaţie ce ar putea fi adusă la îndeplinire silit) sau, dimpo- 
trivă, numai una dintre ele poate avea un astfel de caracter, respectiv hotărârea din 
apel, în măsura în care obligaţia din prima hotărâre a fost schimbată sau anulată în 
tot și înlocuită în apel cu altă obligaţie, ori hotărârea din prima instanță, în măsura în 
care obligaţia din prima hotărâre a fost cenzurată parţial, ca efect al schimbării sau 
anulării în parte a hotărârii primei instanţe de către instanţa de apel, fără ca, de această 
dată, decizia din apel să mai conţină, la rândul ei, vreo altă obligaţie susceptibilă de 
executare silită. În aceste ipoteze particulare, taxa judiciară de timbru se va determina 
în funcţie de numărul titlurilor executorii ce contin obligaţii susceptibile de executare 
silită, respectiv o singură taxă sau mai multe asemenea taxe. 

(viii) Mai este de precizat faptul că din prevederile legale ale art. 664-666 
C. pr. civ. rezultă intenția legiuitorului de a raporta procedura încuviințării executării 

silite la titlul ce a generat un raport juridic obligaţional și care constituie temeiul exe- 
cutării, ceea ce înseamnă că numărul titlurilor executorii este relevant în determi- 
narea numărului de cereri de încuviințare adresate instanţei, implicit în stabilirea 
taxei judiciare de timbru datorate”. Așadar, vor exista atâtea cereri de executare silită 
câte titluri executorii se invocă‘. 

În acest context însă, se ridică chestiunea identificării raportului juridic obliga- 
tional transformat, ca efect al definitivării titlului, în raport juridic execuţional. 

„. Astfel, ca regulă, un titlu executoriu generează un singur raport juridic execu- 
tional stabilit între un creditor și debitorul său, situaţia de excepţie fiind aceea a plu- 
ralităţii de creditori sau de debitori, rațiunea raportului juridic execuţional ce implică 
doar.două părți constând în caracterul unipatrimonial al executării silite, fiind supuse 
actelor de urmărire exclusiv: bunurile unei anumite persoane, independent de . 
împrejurarea că același titlu executoriu menţionează mai mulți debitori ai aceluiași 
creditor. 


conținând obligaţii susceptibile de executare silită, devenită executorie sau, după caz, rămasă defini- 
tivă prin respingerea, perimarea sau anularea apelului exercitat împotriva sa, disponibilă la adresa 
https://www.juridice.ro/672256/opinia-inm-ref-taxa-judiciara-de-timbru-aferenta-cererii-de-incuviin | 
tare-a-executarii-silite-pornite-in-temeiul-unei-hotarari-judecatoresti-pronuntate-in-prima-instanta- 
continand-obligatii-susceptib.html. 

°? Tema nr. 16 — E. Oprina, Problema pluralităţii de cereri de executare silită și de debitori în 
dosarul de executare, în E. Oprina, V. Bozeșan (coord.), Executarea silită. Dificultăţi şi soluții practice, 
vol. 1, Ed. Universul Juridic, București, 2016, pp. 163-169. 

4 ÎCCJ, Completul competent să judece recursul în interesul legii, Decizia nr. 12/2013, cit. supra. 

În determinarea raportului juridic obligaţional, relevanţă are numărul capetelor 
de cerere ce au primit o rezolvare din partea instanţei, astfel cum sunt acestea descrise 
în art. 30 C. pr. civ., fiecare asemenea capăt de cerere trebuind să vizeze o pretenţie 
distinctă. 

Tot astfel, ipoteza mai multor creditori împotriva aceluiași debitor sau împotriva 
mai multor debitori ori ipoteza unui creditor împotriva mai multor debitori, pe baza 
unui singur titlu executoriu, relevă împrejurarea că cererile nu au fost formulate 
distinct, ci printr-un act procedural unic, ceea ce evocă ipoteza unei cereri cu mai 
multe capete principale de cerere. În primul caz, este incidentă situaţia de copar- 
ticipare procesuală activă, toți creditorii urmăritori putând iniţia împreună formele 
de executare a debitorului, iar în celelalte două ipoteze, care presupun pluralitate de 
debitori, deși creditorul/creditorii pot iniția procedura de executare împotriva tuturor 
debitorilor, din perspectiva caracterului unipatrimonial al executării silite, formele 
concrete de urmărire se vor realiza prin raportare la fiecare debitor în parte. 

Prin urmare, este posibilă coparticiparea procesuală activă și în cazul cererii de 
încuviinţare a executării silite, iar, în privinţa coparticipării procesuale pasive, deşi 
posibilă, aceasta este mai greu realizabilă în practică, din considerente ce se întind de 
la competenţă și până la procedura propriu-zisă, care ar putea permite derularea unor 
forme de executare pentru fiecare debitor, în același dosar, însă distincte și indepen- 
dente unele față de altele din rațiuni ce se circumscriu caracterului unipatrimonial al 
executării silite. 

Astfel, chiar și în aceste situaţii, trebuie făcută dauie prin prisma naturii 
obligaţiei stabilite prin titlul executoriu. Numărul de raporturi juridice obligaționale 
dintr-un titlu executoriu depinde de natura obligaţiei, numărul raporturilor juridice 
cu același debitor fiind egal cu numărul creditorilor. Situaţia dată poate fi asimilată 
cu cea a unui număr de titluri executorii egal cu numărul creditorilor, neavând rele- 
vanţă faptul că fiecare creanţă este recunoscută prin același înscris. 

În această situaţie, fiecare creditor este titularul unei cereri distincte de încuviin- 
tare a executării silite, pe care trebuie să o timbreze separat. Aceeași soluţie este apli- 
cabilă și în ipoteza mai. multor creditori care opun câte o creanţă distinctă aceluiași 
debitor, rezultată din același titlu executoriu. 

În ipoteza însă a creditorilor aflaţi în raporturi de solidaritate sau indivizibilitate, 
născute în baza unui titlu executoriu, aceștia datorează o singură taxă judiciară de 
timbru. Și aceasta întrucât obligaţia indivizibilă sau solidară presupune că nu se 
juxtapun mai multe raporturi juridice independente, fie pentru că obiectul obligaţiei 
nu poate fi divizat, prin natura sa sau prin convenţia părților, fie pentru că raportul 
obligaţional unic leagă între ei mai mulți creditori și un debitor sau mai mulți debitori 
şi un singur creditor. 

Apelul împotriva încheierii de respingere a cererii de încuviințare a executării silite se va judeca în 
camera de consiliu, potrivit art. 534 alin. (5) C. pr. civ., aceasta fiind singura reglementare pentru solu- 
ționarea apelului ce poate fi aplicată în completarea normei înscrise în art. 666 alin. (7) C. pr. civ. i 

- În privința regulilor de citare în etapa apelului în procedura necontencioasă, se vor aplica dispo- 
zițiile art. 153 C. pr. civ., în sensul cå instanţa are obligația citării creditorului în apelul împotriva încheierii 
privind respingerea cererii de încuviințare a executării silite. 

În ipoteza în care se activează mecanismul completării unei norme speciale cu o normă generală, 
întregirea presupune aducerea, în mod virtual, în cuprinsul normei speciale a reglementării generale în 
concret, iar nu doar a unei alte norme de trimitere. Această întregire trebuie să aibă un rezultat palpabil, 
determinat. 

Completarea cerută de art. 536 Ja (1) C. pr. civ. cu normele specifice materiei apelului din 
procedura contencioasă trebuie să se facă exclusiv cu norme de procedură contencioasă, întrucât, odată 
abandonată complet procedura necontencioasă, nu este posibilă revenirea în aceasta decât cu 
încălcarea regulilor de rezolvare a conflictului dintre o normă generală şi o normă specială. 

Art. 532 C. pr. civ. reglementează procedura de citare a petentului şi a altor persoane arătate în 
cerere la judecata în primă instanţă, atunci când legea o impune, ori, în celelalte cazuri, lasă la apre- 
cierea judecătorului modalitatea de judecare, cu sau fără citare, ceea ce presupune că regimul juridic al 
citării din procedura contencioasă nu este sub nicio formă incompatibil cu procedura necontencioasă. 

În ceea ce priveşte citarea debitorului în aceeaşi ati a procedurii, învederăm că o asemenea 
formalitate nu se va realiza. 


Problematica exercitării apelului împotriva încheierii date în soluționarea cererii 
de încuviințare a executării silite se ridică exclusiv în ipoteza în care cererea de 
încuviințare a executării silite a fost respinsă de prima instanţă, în condiţiile în care 
încheierea prin care instanța admite cererea de încuviințare a executării silite nu este 
supusă niciunei căi de atac [art. 666 alin. (6) și (7) C. pr. civ.]. | 

Astfel, potrivit art. 666 alin. (7) C. pr. civ., încheierea prin care se respinge cererea 
de încuviinţare a executării silite poate fi atacată numai cu apel exclusiv de creditor, 
în termen de 15 zile de la comunicare. Hotărârea prin care se soluţionează apelul se 
comunică, din oficiu, de îndată, și executorului judecătoresc. 

Așadar, singurele norme care reglementează regimul juridic specific al căii de 
atac a apelului exercitat împotriva încheierii de respingere a cererii de încuviințare a 
executării silite vizează termenul de exercitare a acesteia, legitimarea procesuală 
activă, precum și regulile de comunicare a hotărârii din apel. 

Prin urmare, pentru complinirea regimului juridic menţionat cu aspecte ce ţin de 
modalitatea de soluţionare a apelului, se impune recurgerea la identificarea normei 
aplicabile î în completare. 

(i) În acest sens, reținem, în primul rând, calificarea procedurii de încuviințare a 
executării silite ca având natura juridică a unei proceduri necontencioase, subsu- 
mându-se exigenţelor prevăzute de art. 527 C. pr. civ., fiind o cerere pentru soluţio- 
narea căreia este nevoie de intervenţia instanţei, fără însă a se urmări stabilirea unui 
drept potrivnic faţă de o altă persoană. Procedura de încuviințare a executării silite 
presupune darea de către instanţa de executare a unei autorizaţii ce permite credito- 
rului să ceară executorului judecătoresc care a cerut încuviințarea să recurgă, simul- 
tan sau succesiv, la toate modalităţile de executare prevăzute de lege în vederea reali- 
zării drepturilor sale, inclusiv a cheltuielilor de executare. Cererea de încuviinţare a 
executării silite se soluţionează în primă instanță fără citarea părților și implică o 
verificare formală de către instanţă a cererii de executare silită, a titlului executoriu, 
a întrunirii cerinţelor creanței și a inexistenței vreunor impedimente la executarea 
silită, fără a reclama stabilirea unui drept potrivnic faţă de o anumită persoană. Raportul 
juridic execuţional dintre creditor și debitor rezultă din însuși titlul executoriu, iar 
intervenţia instanţei de executare în etapa încuviințării executării silite se justifică 
exclusiv pe considerente de autorizare a declanșării procedurii execuţionale. 

Odată fixat caracterul necontencios al procedurii de soluţionare a cererii de 
încuviinţare a executării silite, se poate concluziona că o atare calificare vizează atât 
etapa judecății în primă instanţă, cât și etapa apelului, cele două neputând fi disociate, 
de vreme ce ambele se subsumează aceleiași proceduri. Recunoașterea posibilității de 
exercitare a apelului în materie necontencioasă nu conferă procedurii caracter conten- 
cios în această etapă, întrucât apelul se subsumează naturii juridice a procedurii în 
ansamblul său. | 

(ii) În al doilea rând, stabilite fiind cele de mai sus, se impune aplicarea regulilor 
de drept comun din materia necontencioasă în ceea ce privește modalitatea de solu- 
ționare a apelului, în condiţiile în care normele din materia încuviințării executării 
silite nu cuprind prevederi speciale. O asemenea aplicare a normelor procedurale dă 
expresie regulilor de soluţionare a concursului dintre o normă generală și o normă 
specială, concurs ce se rezolvă în sensul că norma specială, în măsura în care „tace”, 
nu prevede, se completează cu norma generală. În acest sens sunt și prevederile 
art. 536 alin. (2) C. pr. civ., care stabilesc că materiile necontencioase cu privire la care 
legea prevede o procedură specială rămân supuse acelor dispoziţii, care se vor com- 
pleta cu cele ale prezentei cărți. 

Ținând cont de aceste considerente, rezultă că apelul împotriva încheierii de 
respingere a cererii de încuviințare a executării silite se va judeca în camera de con- 
siliu, potrivit art. 534 alin. (5) C. pr. civ., aceasta fiind singura reglementare pentru 
soluționarea apelului ce poate fi aplicată în completarea normei înscrise în art. 666 
alin. (7) C. pr. civ. Celelalte elemente ce circumstanţiază calea de atac a apelului în 
procedura necontencioasă de drept comun, prevăzute de art. 534 alin. (3) și (4) 
C. pr. civ. (momentul începerii curgerii termenului de apel, calitatea procesuală 
activă), nu vor fi incidente în procedura de soluţionare a apelului împotriva încheierii 
de respingere a cererii de încuviințare a executării silite, întrucât, sub respectivele 
aspecte, norma cuprinsă în art. 666 alin. (7) C. pr. civ. cuprinde reglementări speciale. 

(iii) Sub aspectul însă al regulilor de citare în etapa apelului în procedura necon- 
tencioasă, se constată că norma generală cuprinsă în art.. 534 C. pr. civ., care are ca 
obiect exclusiv de reglementare „calea de atac”, nu conţine niciun fel de statuare. Prin 
urmare, devine incident art. 536 alin. (1) C. pr. civ., care prevede că dispozițiile 

art. 527-535 C. pr. civ. referitoare la procedura necontencioasă se completează cu dis- 
pozițiile de procedură contencioasă, în măsura în care acestea din urmă sunt compa- 
tibile cu natura necontencioasă a cererii. 

Așadar, în problematica dedusă analizei de față, intră în funcţiune cel de-al doilea 
mecanism de rezolvare a concursului dintre o normă generală și o normă specială, în 
acest din urmă caz, normele din materia necontencioasă având caracterul de norme 
speciale, iar normele din materia contencioasă fiind normele cu caracter general, 
astfel cum rezultă fără putinţă de tăgadă atât din reglementarea expresă înscrisă în 
art. 536 alin. (1) C. pr. civ., cât și din calificarea procedurii necontencioase ca proce- 
dură specială față de cea contencioasă, reglementată de Cartea a Il-a a Codului de 
procedură civilă. 

Aplicând în continuare normele de drept comun din materia citării în etapa 
apelului, reținem că art. 466-481 C. pr. civ. nu cuprind nicio reglementare, ceea ce 
înseamnă că, în considerarea prevederilor art. 482 C. pr. civ., dispoziţiile de procedură ` 
privind judecata în primă instanţă se aplică și în instanța de apel, în măsura în care 
nu sunt potrivnice celor cuprinse în prezentul capitol. 

Prin urmare, completarea normelor din apel urmează a se realiza cu normele 
specifice materiei citării de la judecata în primă instanţă, activându-se în proble- 
matica supusă analizei cel de-al treilea mecanism de rezolvare a concursului dintre o 
normă generală și o normă specială, în acest din urmă caz, norma specială fiind cea 
din apel, iar norma generală fiind cea de la judecata în primă instanţă. 

Sub acest aspect, se ridică întrebarea dacă completarea impusă de art. 482 
C. pr. civ. cu dispoziţiile specifice judecății în primă instanţă se realizează prin tri- 
miterea la normele privind judecata în primă instanță din materia contencioasă 
sau din cea necontencioasă. În ceea ce ne priveșie, apreciem că trimiterea art. 482 
C. pr. civ. este făcută la dispoziția cuprinsă în procedura contencioasă din prima 
instanţă din materia citării, şi nicidecum la dispoziţia din procedura necontencioasă, 
întrucât completarea cerută de text se circumscrie exclusiv procedurii contencioase, 
procedura necontencioasă fiind abandonată în momentul în care s-a activat cel de-al 
doilea mecanism de rezolvare a concursului dintre norma generală și norma specială. 

Nu putem. împărtăși opinia potrivit căreia, sub aspectul citării, se va aplica 
art. 532 alin. (1) C. pr. civ., ca efect al trimiterii realizate de art. 482 C. pr. civ., întrucât 
aceasta ar însemna ca, în completarea unei norme speciale din procedura conten- 
cioasă de drept comun, să se aplice o normă specifică judecății în primă instanţă, însă, 
la rândul ei, specială. 

Completarea cerută de art. 482 C. pr. civ. se va realiza cu norma generală iden- 
tificată în cadrul aceleiași proceduri în care se face întregirea, în speţă al celei conten- 
cioase, și nicidecum cu o normă cuprinsă într-o procedură care, privită în ansamblu, 
prin raportare la procedura care cere completarea, are caracter special, în speţă proce- 
dura necontencioasă. 

Un argument în plus îl reprezintă nefs că, în ipoteza în care norma înscrisă în 
art. 482 C. pr. civ. ar fi conţinut o reglementare expresă a procedurii de citare în etapa 
apelului, aceasta s-ar fi aplicat ca atare în completarea normelor speciale din apel din 
procedura necontencioasă. Prin urmare, nu există nicio justificare rațională, obiectivă 
ca, numai din considerentul că, la rândul său, art. 482 C. pr. civ. cere întregirea cu o 
altă normă generală, trimiterea să se facă înapoi la procedura specială necontencioasă. 

În ipoteza în care se activează mecanismul completării unei norme speciale cu o 
normă generală, întregirea presupune aducerea, în mod virtual, în cuprinsul normei 
speciale a reglementării generale în concret, iar nu doar a unei alte norme de trimitere. 
Această întregire trebuie să aibă un rezultat palpabil, determinat. 

Completarea cerută de art. 536 alin. (1) C. pr. civ. cu normele specifice materiei 
apelului din procedura contencioasă trebuie să se facă, așadar, exclusiv cu norme de 
procedură contencioasă, întrucât, odată abandonată complet procedura neconten- 
cioasă, nu este posibilă revenirea în aceasta decât cu încălcarea regulilor de rezolvare 
a conflictului dintre o normă generală și o normă specială. 

„De altfel, art. 536 alin. (1) C. pr. civ. statuează în mod expres că prevederile 
art. 527-535 C. pr. civ. se completează cu dispoziţiile de procedură contencioasă, ceea 
ce înseamnă că nu este îngăduit ca, finalmente, întregirea în concret să se facă cu 
norme de natură necontencioasă, prin aducerea ipotetică în conţinutul normei spe- 
ciale a unei alte norme speciale, criteriul în funcţie de care normele procesuale se 
clasifică în norme generale și norme speciale fiind tocmai câmpul de aplicare a 
normelor, criteriu în funcție de care este, așadar, de neconceput ca o normă specială 
să se întregească tot cu o normă specială. 

Prin urmare, constatând că, în chestiunea analizată, a procedurii de citare în 
etapa apelului în materie necontencioasă, trebuie aplicate două mecanisme de com- 
pletare a normelor procesuale, acest procedeu implică parcurgerea următorilor pași: 

- completarea art. 536 alin. (1) C. pr. civ. cu art. 482 C. pr. civ.; 

- completarea art. 482 C. pr. civ. cu art. 153 C. pr. civ. 

În acest context, se mai impune a fi clarificată o chestiune, și anume cea a com- 
patibilităţii dispoziţiilor de procedură contencioasă din materia citării cu natura 
necontencioasă a cererii, astfel cum cere art. 536 alin. (1) C. pr. civ. Sub acest aspect, 
opinăm în sensul inexistenţei vreunei incompatibilităţi, de vreme ce art. 532 C. pr. civ. 
reglementează procedura de citare a petentului și a altor persoane arătate în cerere la 
judecata în primă instanţă, atunci când legea o impune, ori, în celelalte cazuri, lasă la 
aprecierea judecătorului modalitatea de judecare, cu sau fără citare, ceea ce presu- 
pune că regimul juridic al citării din procedura contencioasă nu este sub nicio formă 
incompatibil cu procedura necontencioasă. 

În concluzie, în coordonatele legislative și interpretative anterioare, reținem că, 
în privinţa regulilor de citare în etapa apelului din procedura necontencioasă, se vor 
aplica dispoziţiile art. 153 C. pr. civ., în sensul că instanţa are obligaţia citării credi- 
torului în apelul împotriva încheierii de respingere a cererii de încuviinţare a execu- 
tării silite. În niciun caz nu vor deveni incidente prevederile art. 532 alin. (1) C. pr. civ., 
aferente procedurii judecății în primă instanţă din materia necontencioasă, ca efect al 
unei presupuse trimiteri pe care ar realiza-o la acest text art. 482 C. pr. civ., un atare 
procedeu juridic fiind exclus atât de conţinutul normelor juridice evocate, cât și de 
regulile de interpretare și aplicare a acestora. 

(iv) În ceea ce privește citarea debitorului în aceeași etapă a procedurii, înve- 
derăm că o asemenea formalitate nu se va realiza. m 

Astfel cum arătam și cu alt prilej!, o atare interpretare se impune prin raportare 
la prevederile art. 712 alin. (3) C. pr. civ., întrucât, în ipoteza admiterii căii de atac a 


1 E, Oprina, I. Gârbuleţ, Tratat teoretic și practic de executare silită. Vol. I. Teoria generală și 
procedurile execuţionale, Ed. Universul Juridic, București, 2013, p. 403; E. Oprina, în V.M. Ciobanu, 
M. Nicolae (coord.), Noul Cod de procedură civilă comentat și adnotat. Vol. II — art. 527-1.134, 
Ed. Universul Juridic, București, 2016, p. 457. 

apelului, cu consecința schimbării încheierii primei instanţe şi admiterii cererii de 
încuviinţare a executării silite, debitorul are posibilitatea de a solicita anularea acestei 
încuviințări pe calea contestaţii la executare. | 

În plus, această soluție rezultă și din prevederile art. 667 C. pr. civ., care 
demonstrează intenţia legiuitorului de a-l înștiința pe debitor pentru prima dată 
despre existența încheierii de încuviințare a executării silite prin comunicarea 
acesteia, de către executorul judecătoresc, împreună cu titlul executoriu și somaţia, 
după încuviințarea executării silite, rațiunea unei asemenea viziuni constând în 
dorința de a-l pune la adăpost pe creditor de eventualele manopere dolosive, de 
rea-credinţă ale debitorului care și-ar putea înstrăina bunurile în scopul diminuării 
substanţiale sau golirii activului patrimonial până în momentul emiterii somaţiei. 

Mai mult decât atât, se observă că, în etapa judecății în primă instanță a cererii 
de încuviinţare a executării silite, părţile nu sunt citate, ceea ce înseamnă că nici în 
etapa apelului nu se justifică citarea debitorului. În ceea ce-l priveşte însă pe creditor, ` 
citarea acestuia în apel are la bază raţiuni ce țin de conferirea pentru acesta a 
posibilităţii de a proba netemeinicia şi/sau nelegalitatea încheierii de respingere a 
cererii de încuviințare a executării silite, legiuitorul recunoscând în mod explicit 
creditorului legitimare procesuală activă în apel. i 

Problematica termenului de formulare a cererii de intervenţie şi a efectelor pe care le produce o 
cerere tardivă ridică numeroase dificultăţi practice, unele dintre acestea fiind cele ce decurg,din moda- 
litatea de rezolvare de către instanţa de executare a'cererii de încuviinţare a intervenţiei. 

De asemenea, verificarea îndeplinirii condiţiei de a se administra de către creditorul chirografar 
intervenient a extrasului de pe înscrierile care cuprind sumele băneşti reclamate, legalizate de un notar 
public, este mu în lipsa realizării pill urmând a se reţine inadmisibilitatea cererii de inter- 
venţie. 

Aşadar, având în vedere rolul instanţei de executare în privinţa cererii de intervenţie şi efectele 
produse de încuviințarea cererii de intervenţie, analiza de faţă este centrată asupra soluţiilor pe care 
instanţa de executare le poate pronunţa cu privire la cererea de intervenţie, interesul practic al acestora 

„necesitând câteva a imporntgnte clarificări. 


1. Premise 


Unul dintre elementele de noutate pe care le-a adus actualul Cod de procedură 
civilă prin raportare la reglementarea anterioară este reprezentat de instituirea 
expresă a necesității obținerii încuviinţării din partea instanței de executare și în ceea 
ce pii cererea de intervenție, indiferent de calitatea creditorului care dorește să 
intervină! ori de felul titlului? pe care acesta își fundamentează cererea de intervenție. 

Sediul materiei în acest sens este art. 692 C. pr. civ. În condiţiile alin. (3) și (4) ale 
textului, după înregistrarea cererii, executorul judecătoresc o va înainta de îndată 
instanţei de executare competente, împreună cu toate documentele justificative, dis- 
poziţiile art. 665 și 666 aplicându-se în mod corespunzător. Instanţa soluţionează 
cererea în camera de consiliu, fără citarea părților, dispoziţiile art. 666 aplicându-se 
în mod corespunzător. 


` 1 Tema nr. 29 — E. Oprina, Posibilitatea de intervenţie a creditorilor titulari ai unor creanţe fiscale 
în procedura execuţională de drept comun, în E. Oprina, V. Bozeșan (coord.), Executarea silită. 
Dificultăţi și soluții practice, vol. 1, Ed. Universul Juridic, Bucureşti, 2016, pp. 310-316. 

2 Titlu executoriu sau doar un titlu de creanță, precum cele prin care se constată: măsuri 
asigurătorii asupra bunurilor debitorului; un drept real de garanţie sau, după caz, un drept de prefe- 
rință asupra bunului urmărit, conservat în condiţiile prevăzute de lege; creanţe bănești rezultate din 
înscrisuri cu dată certă ori din registre ţinute cu respectarea condiţiilor prevăzute de lege [art. 690 
alin. (2) C. pr. civ.]. | 

Dintre atribuţiile instanței de executare în legătură cu soluționarea cererii de 
încuviințare a intervenției, învederăm următoarele: 

- verificarea termenului de formulare a cererii de intervenţie; 

- verificarea îndeplinirii condiţiilor și limitelor de intervenţie prevăzute de 
art. 690 alin. (2) C. pr. civ.; 

- suspendarea eliberării sau distribuirii de sume obținute din valorificarea 
bunurilor debitorului. În acest sens, instanţa poate obliga creditorul' intervenient la 
plata unei cauţiuni, dispoziţiile art. 719 alin. (7) și (8) aplicându-se în:mod cores- 
punzător [alin. (3)]; 

- convocarea în camera de consiliu, de urgenţă și în termen scurt, a ME și 
creditorilor care nu au titlu executoriu, pentru recunoașterea de către debitor a crean- 
telor, dispunându-se, totodată, comunicarea către debitor a copiilor de pe cererile de 
intervenţie și de pe documentele justificative, în cazul în care creditorii care au 
formulat cerere de intervenţie nu au titlu executoriu [alin. (4)]; 

- considerarea drept recunoscute a tuturor creanţelor reclamate prin cererile 
de intervenție, dacă debitorul nu se înfățișează la convocarea dispusă de instanță 
“lalin..(5)]; 

- dispunerea punerii deoparte, de către executorul judecătoresc, a sumelor 
reclamate, dacă, în termen de 5 zile de la data când a avut loc convocarea prevăzută 
la alin. (4), creditorii intervenienți ale căror creanţe au fost contestate de către debitor, 
în tot sau în parte, vor face dovada că au introdus acţiune în justiție în scopul obținerii 
titlului executoriu [alin. (6)]. 

Se observă că, spre deosebire de î încuviințarea cererii de executare silită formulate 
de creditorul urmăritor, instanța de executare trebuie să verifice, în ipoteza cererii de 
încuviinţare a intervenţiei, un element suplimentar, constând în termenul de formu- 
lare a cererii de intervenţie, prin raportare la momentul temporal al procedurii de 
executare în curs, având în vedere natura juridică a acesteia de cerere incidentală. 
Această obligaţie a instanţei de executare rezultă nu expres, ci din interpretarea coro- 
borată a prevederilor art. 691-692 C. pr. civ. și art. 696 C. pr. civ. 

Din punctul de vedere al efectelor intervenției, art. 695- 696 C. pr. civ. se ocupă de 
acestea, reglementând următoarele: 

- creditorii intervenienți și cei ale căror creanţe au fost recunoscute de către debi- 
tor, în condiţiile prevăzute la art. 692, pot să participe la distribuirea sumei rezultate 
din urmărire, în limita sumelor reclamate sau, după caz, recunoscute, și, dacă au 
titluri executorii, să participe, în condiţiile legii, la urmărirea bunurilor debitorului și 
să solicite efectuarea unor acte de executare silită, dacă este cazul; 

- creditorii intervenienţi ale căror creanţe au fost contestate, în tot sau în parte, 
de către debitor și care au cerut instanţei ca sumele reclamate să fie puse deoparte pot 
participa numai la distribuirea sumelor consemnate în condiţiile prevăzute la art. 692 
alin. (6), în afară de cazul în care ar fi pretinse de alţi creditori în rang util; 

- creditorii chirografari care au intervenit după expirarea termenului prevăzut la 
art. 691 alin. (1), dar înainte de expirarea termenului pentru depunerea titlurilor de 
creanță, în vederea întocmirii proiectului de distribuire a sumei rezultate din urmă- 
rire, au dreptul să participe la distribuirea părții din suma rămasă după îndestularea 
drepturilor creditorilor urmăritori, a creditorilor garantaţi sau privilegiați şi a celor 
care au intervenit în timp util. Dispoziţiile art. 692 alin. (4):(6) rămân aplicabile; 

- posibilitatea exercitării contestaţiei la executare. Sub acest aspect, învederăm că 
și prevederile art. 713 alin. (4) C. pr. civ. operează cu distincţia dintre drepturile credi- 
torilor intervenienţi de a lua parte la executare sau doar la distribuirea sumelor 
obținute din urmărirea silită a bunurilor debitorului, textul fiind însă circumstanţiat 
condițiilor de admisibilitate a contestaţiei la executare, posibilităţile intervenienţilor 
de a uza de acest mijloc procedural fiind limitate de întinderea drepturilor lor în pro- 
cedura de executare, limitare derivată tot din momentul sau termenul intervenţiei. 

Așadar, având în vedere premisele anterioare (rolul instanței de executare în 
„privinţa cererii de intervenţie și efectele produse de încuviințarea cererii de inter- 
ventie), vom centra prezenta analiză asupra soluţiilor pe care instanța de executare le 
poate pronunţa cu privire la cererea de intervenție, interesul practic al acestora nece- 
sitând câteva importante clarificări. | 


2. Termenul de intervenție. Rolul executorului judecătoresc. Soluţiile instanţei de 
executare 


(i) Problematica termenului de formulare a cererii de intervenţie și a efectelor pe 
care le produce o cerere tardivă ridică numeroase dificultăți practice, unele dintre 
acestea fiind cele ce decurg din modalitatea de rezolvare de către instanța de execu- 
tare a cererii de încuviinţare a intervenţiei. 

Astfel, potrivit art. 649 C. pr. civ., orice creditor al debitorului poate, în condiţiile 
art. 690 și următoarele, să intervină în procedura de executare silită aflată în curs până 
la data fixării de către executorul judecătoresc a termenului pentru valorificarea 
bunurilor urmăribile, iar după depunerea sau consemnarea sumelor realizate din 
urmărire, poate să participe la distribuirea acestor sume, potrivit dispoziţiilor art. 864 
și următoarele. < 

În condiţiile art. 691 C. pr. civ., purtând denumirea marginală „Termenul de 
intervenţie”, dacă prin lege nu se dispune altfel, intervenția poate fi făcută, sub sancţi- 
unea prevăzută la art. 696, până la termenul stabilit de către executor pentru valori- 
ficarea, în oricare dintre modalitățile prevăzute de lege ori convenite de părți, a bunu- 
rilor mobile sau imobile urmărite. Cu toate acestea, creditorii care au un drept real de 
garanție asupra bunurilor urmărite și care este conservat în condiţiile prevăzute de 
lege, creditorii care au creanţe având ca obiect venituri datorate bugetului general 
consolidat sau bugetului Uniunii Europene, precum și alți creditori privilegiați care 
intervin în cursul urmăririi silite au dreptul să participe la distribuire după rangul 
conferit de dreptul lor de preferinţă, chiar dacă cererea de intervenție a fost făcută după 
expirarea termenului stabilit potrivit alin. (1), dacă și-au depus titlurile de creanță în 
termenul prevăzut la art. 869 alin. (2), în vederea întocmirii proiectului de distribuire 
a sumei rezultate din urmărire. 

Iar, potrivit art. 696 C. pr. civ., creditorii chirografari care au intervenit după 
expirarea termenului prevăzut la art. 691 alin. (1), dar înainte de expirarea termenului 
pentru depunerea titlurilor de creanță, în vederea întocmirii proiectului de distribuire 
a sumei rezultate din urmărire, au dreptul să participe la distribuirea părții din suma 
rămasă după îndestularea drepturilor creditorilor urmăritori, a creditorilor garantaţi 
sau privilegiați și a celor care au intervenit în timp util. Dispoziţiile art. 692 alin. (4)-(6) 
rămân aplicabile. 

În privinţa creditorilor care nu au respectat nici măcar termenul-limită prevăzut 
la art. 869 alin. (2) C. pr. civ. pentru depunerea titlurilor de creanţă, în vederea 

întocmirii proiectului de distribuire a sumei rezultate din urmărire, cererea lor de 
intervenţie este mai mult decât tardivă, astfel cum este reglementat acest concept în 
ansamblul procedurii de intervenţie, art. 696 C. pr. civ. recunoscând anumite efecte 
în planul drepturilor creditorilor intervenienţi tardivi numai dacă cererea acestora se 
circumscrie termenului maximal procedural pentru depunerea titlurilor de creanţă. 

(ii) O primă precizare se impune a fi făcută în acest context:în legătură cu rolul 
executorului judecătoresc sub aspectul verificării termenului de formulare a cererii de 
intervenție, în condiţiile în care alineatele (2) și (3) ale art. 692 C. pr. civ. prevăd că 
cererea de intervenţie se depune la executorul judecătoresc împreună cu copii certi- 
ficate de pe documentele justificative, iar, după înregistrarea cererii, executorul 
judecătoresc o va înainta de îndată instanţei de executare competente, dispoziţiile 
art. 665 și 666 aplicându-se în mod corespunzător, 

Cum legiuitorul face trimitere în mod corespunzător la prevederile art. 665 
C. pr. civ., rămâne de stabilit în ce măsură acestea sunt incidente și în privinţa cererii 
de intervenţie. Potrivit art. 665 C. pr. civ., de îndată ce primește cererea de executare, 
executorul judecătoresc va dispune, prin încheiere, înregistrarea acesteia și deschi- 
derea dosarului de executare sau, după caz, va refuza motivat deschiderea procedurii 
de executare. Încheierea va fi comunicată de îndată creditorului, iar în cazul în care 
executorul judecătoresc refuză deschiderea procedurii de executare, creditorul poate 
face plângere, în termen de 15 zile de la data comunicării încheierii, la instanţa de 
executare. 

Astfel, întrucât dosarul de executare este deja deschis, în privinţa cererii de inter- 
venție, ce are caracter incidental, aceasta va fi înregistrată în același dosar execuţional 
Și, ulterior, înaintată instanţei de executare competente. De altfel, în același sens sunt 
și dispozițiile art. 692 alin. (3) C. pr. civ., care prevăd ca unică formalitate pe care o 
îndeplineste executorul judecătoresc „înregistrarea cererii”. 

Se ridică totuși întrebarea, în contextul acestei analize, dacă executorul judecă- 
toresc poate refuza motivat înregistrarea cererii de intervenţie. În ceea ce ne privește, 
apreciem că răspunsul este negativ, executorul judecătoresc neavând drept de apre- 
ciere relativ la termenul de formulare a cererii de intervenție, astfel încât să se justifice 
un atare refuz de înregistrare. 

În acest sens, este de reținut că, sub. aspectul efectelor intervenţiei, creditorii 
intervenienţi dobândesc diferite drepturi, în funcţie de momentul la care aceștia 
înțeleg să intre în procedura execuţională, astfel cum dispun art. 695-696 C. pr. civ. 
„Prin urmare, cererea de intervenţie, indiferent de termenul de formulare a acesteia, 
trebuie înaintată instanţei de executare competente, aceasta urmând a proceda în 
condiţiile prescrise de art. 692 alin. (3)-(6) C. pr. civ., întinderea drepturilor credi- 
torilor intervenienți urmând a fi „cuantificată” ulterior de către executorul judecă- 
toresc, în funcţie de momentul intervenirii lor în procedură. 

Este rolul exclusiv al instanţei de executare de a stabili care este momentul la care 
creditorii intervenienți au apărut în procedură, urmând ca, în funcţie de reținerile 
instanţei de executare, executorul judecătoresc să dea eficacitate practică drepturilor 
corespunzătoare ale acestor creditori. | 

Chiar şi în privinţa creditorilor care nu au respectat nici măcar termenul-limită 
prevăzut la art. 869 alin. (2) C. pr. civ. pentru depunerea titlurilor de creanţă, în 
vederea întocmirii proiectului de distribuire a sumei rezultate din urmărire, cererea 
lor de intervenţie va fi înaintată de către executorul judecătoresc instanţei de exe- 
cutare, care va statua dacă termenul de formulare depășește momentul- limită până la 

care aceasta putea fi depusă. O astfel de interpretare rezultă, pe de o parte, din modul 
de reglementare a art. 692 alin. (3) C. pr. civ., care nu lasă loc de apreciere executo- 
rului judecătoresc, și, pe de altă parte, din rațiunea reglementării, soluţia dată de 
instanţă cererii de încuviinţare a executării silite a cererii de intervenție fiind singura 
formalitate ce poate tranșa chestiunea termenului de formulare a acestei cereri, având 
în vedere că o decizie pe acest aspect poate avea consecinţe pe planul drepturilor 
creditorilor terţi. 

Situaţia juridică a creditorilor terţi care doresc să intervină într-o procedură 
execuțională deja declanșată este diferită de cea a creditorilor urmăritori, întrucât 
aceștia din urmă au îndrituirea de a solicita ei înșiși deschiderea dosarului de execu- 
tare în cadrul căruia să-și valorifice drepturile, în timp ce creditorii terţi pot fi preju- 
diciaţi cu privire la drepturile lor în măsura în care s-ar aprecia că nu au respectat 
termenul de intervenţie reglementat de art. 691 combinat cu art. 696 C. pr. civ., cu ` 
privarea acestora de dreptul de a se putea îndestula din sumele rezultate din urmă- 
rirea bunurilor debitorului în dosarul execuţional deschis la cererea creditorului 
urmăritor. ’ LA | | 

Pe cale de consecinţă, ca efect al aplicării corespunzătoare a dispoziţiilor art. 665 
C. pr. civ., pe zona de sesizare a executorului judecătoresc, acesta va proceda formal 
la înregistrarea cererii de intervenţie, fără aprecieri asupra îndeplinirii condiţiilor și a 
respectării termenului de formulare, înaintând-o, apoi, de îndată, instanţei de execu- 
tare competente. i 

(iii) Din perspectiva termenului de formulare a cererii de intervenție, instanța de 
executare poate pronunța mai multe soluții, și anume: 

- admiterea cererii de încuviințare a executării silite a cererii de intervenție, în 
cazul în care intervenţia a fost făcută până la termenul stabilit de către executor 
pentru valorificarea, în oricare dintre modalitățile prevăzute de lege ori convenite de 
părţi, a bunurilor mobile“ sau imobile urmărite. În această ipoteză, procedura execu- 
țională va continua și cu participarea creditorilor intervenienţi, iar, sub aspectul 
drepturilor lor, art. 694 alin. (1) și (2) și art. 695 C. pr. civ. circumscriu întinderea 
acestora în funcţie de existenţa sau nu a unui titlu executoriu care a justificat formu- 
- larea cererii de intervenţie; l 
= ~- admiterea cererii de încuviințare a executării silite a cererii de intervenţie, în 
cazul cererii de intervenţie formulate de creditorii care au un drept real de garanţie 
asupra bunurilor urmărite și care este conservat în condiţiile prevăzute de lege, de 
creditorii care au creanţe având ca obiect venituri datorate bugetului general conso- 
lidat sau bugetului Uniunii Europene, precum și de alți creditori privilegiați care 
intervin în cursul urmăririi silite, chiar dacă această cerere a fost făcută după expi- 
rarea termenului stabilit potrivit art. 691 alin. (1) C. pr. civ., dacă și-au depus titlurile 
de creanţă în termenul prevăzut la art. 869 alin. (2) C. pr. civ., în vederea întocmirii 
proiectului de distribuire a sumei rezultate din urmărire. 

În acest caz, instanţa învestită cu soluţionarea cererii de intervenţie va verifica 
calitatea de creditor garantat, privilegiat ori titular al unei creanţe fiscale, precum și 
respectarea termenului-limită de depunere a titlurilor de creanţă în vederea întocmirii 


3 Despre semnificaţia expresiei „valorificarea bunurilor urmărite” în materia popririi, a se vedea 
Tema nr. 30 — E. Oprina, R. Stanciu, Admisibilitatea intervenției în materia popririi, în E. Oprina, 
V. Bozeșan (coord.), op. cit., vol. 1, p. 320. 

proiectului de distribuire, aceste categorii de creditori bucurându-se, în virtutea legii, 
de un anumit avantaj ori o favoare decurgând tocmai din caracteristicile dreptului lor. 
Astfel, acești creditori au dreptul să participe la distribuire după rangul conferit de 
dreptul lor de preferință chiar dacă au intervenit tardiv, adică ulterior termenului 
stabilit de către executor pentru valorificarea, în oricare dintre modalităţile prevăzute 
de lege ori convenite de părţi, a bunurilor mobile sau imobile urmărite, ceea ce justi- 
fică pe deplin soluția de admitere a cererii de încuviinţare a intervenției, pentru a da 
posibilitatea concretă acestor creditori terți de a participa la procedură, limitat însă, 
așa cum s-a arătat deja, la etapa de distribuire a sumelor rezultate din urmărire. 

Aşadar, în această ipoteză, chiar dacă cererea de intervenţie a fost formulată peste 
termenul prevăzut la art. 691 alin. (1) C. pr. civ., dar în interiorul termenului prevăzut 
la art. 869 alin. (2) C. pr. civ., aceste categorii de creditori beneficiază de drepturile 
prevăzute la art. 691 alin. (2) C. pr. civ. ' 

Menţionăm că, în acest caz, încheierea de încuviințare a executării silite a 
intervenţiei trebuie să cuprindă și constatarea caracterului tardiv al acestei cereri, 
întrucât, în litera și spiritul reglementării cuprinse în art. 691 alin. (2) C. pr. civ., 
cererea de intervenţie formulată de creditorii anterior evocaţi nu le deschide 
acestora decât calea participării la distribuire după rangul conferit de dreptul lor 
de preferinţă. Procedând în acest fel, executorul judecătoresc va fi avertizat asupra 
caracterului tardiv al cererii de intervenţie, precum și asupra întinderii limitate a 
dreptului acestei categorii de creditori de a participa în procedură — exclusiv în 
etapa distribuirii, cu beneficiul însă al păstrării rangului conferit de dreptul lor de 
preferință, chiar dacă această cerere a fost făcută după expirarea termenului de 
intervenţie stabilit de art. 691 alin. (1) C. pr. civ., dar și-au depus titlurile de cre- 
anță în termenul prevăzut la art. 869 alin. (2) C. pr. civ. | 

Apreciem, astfel, că în dispozitivul încheierii de încuviinţare a executării silite a 
cererii de intervenţie formulate de creditorii care au un drept real de garanție asupra 
bunurilor urmărite și care este conservat în condiţiile prevăzute de lege, de creditorii 
care au creanţe având ca obiect venituri datorate bugetului general consolidat sau 
bugetului Uniunii Europene, precum și de alți creditori privilegiați trebuie să fie 
cuprinsă și constatarea caracterului tardiv al acestei cereri, urmată apoi de dispoziţia 
de încuviinţare a executării silite în condiţiile art. 691 alin. (2) C. pr. civ.; 

- admiterea cererii de încuviințare a executării silite a cererii de intervenţie, în 
cazul cererii de intervenţie formulate de creditorii chirografari care, deși au intervenit 
după expirarea termenului prevăzut la art. 691 alin. (1) C. pr. civ., au făcut-o totuși 
înainte de expirarea termenului pentru depunerea titlurilor de creanță, în vederea ` 
întocmirii proiectului de distribuire a sumei rezultate din urmărire. În acest caz, deși 
creditorii chirografari au intervenit tardiv, au totuși dreptul să participe la distribuirea 
părții din suma rămasă după îndestularea drepturilor creditorilor urmăritori, ale cre- 
ditorilor garantaţi sau privilegiați și ale celor care au intervenit în timp util, în condi- 
tiile art. 696.C. pr. civ. pă | | 

Prin urmare, în această situație, instanţa de executare va admite cererea de încu- 
viințare a intervenției, va încuviința executarea silită în dosarul deja existent a cererii 
de intervenţie și va constata, totodată, caracterul tardiv al cererii de intervenţie 
formulate de creditorul chirografar respectiv. Deși un astfel de dispozitiv ar putea 
părea confuz, neclar ori chiar contradictoriu, învederăm că acesta se plasează în logica: 
perfectă a reglementării, întrucât, prin raportare la prevederile art. 696 C. pr. civ.,. 
creditorii chirografari intervenienţi tardivi au totuşi anumite drepturi în procedura 

execuţională, chiar dacă acestea sunt mult restrânse, astfel încât, tocmai pentru ca 
instanța de executare să se asigure că executorul judecătoresc instrumentator al dosa- 
rului va cunoaște cu precizie întinderea acestor drepturi și le va acorda eficacitatea 
practică aferentă, circumscriere impusă tocmai de caracterul tardiv al cererii de inter- 
ventie, trebuie să menţioneze în dispozitivul încheierii de încuviinţare a executării 
silite a intervenţiei și constatarea caracterului tardiv al acestei cereri. | | 

. În acest sens sunt chiar și dispoziţiile tezei finale a art. 696 C. pr. civ., care, prin 
trimiterea pe care o face la prevederile art. 692 alin. (4)-(6) C. pr. civ., instituie obli- 
gaţia de a fi supusă instanţei de executare cererea de intervenţie tardiv formulată de 
creditorii chirografari și a activării tuturor potenţialelor soluţii pe care le-ar putea 
atrage existenţa unui titlu executoriu ori doar a unui titlu de creanţă care funda- 
mentează intervenția; 

- respingerea cererii de încuviințare a executării silite a cererii de intervenţie, 
indiferent de creditorul tert care dorește să intervină, în ipoteza în care acesta nu a 
respectat nici măcar termenul-limită prevăzut la art. 869 alin. (2) C. pr. civ. pentru 
depunerea fitlurilor de creanţă, în vederea întocmirii proiectului de distribuire a 
sumei rezultate din urmărire. Intr-o asemenea situație, cererea de intervenţie este mai 
mult decât tardivă, astfel cum definește această noțiune art. 696 C. pr. civ., text care, 
în ciuda caracterului întârziat al intervenţiei, recunoaște totuși anumite efecte în 
planul drepturilor acestor creditor intervenienţi tardivi. 

Astfel, soluţia instanţei de executare va consta în respingerea cererii de încu- 
viințare a executării silite a intervenţiei ca fiind neîntemeiată, iar considerentele 
încheierii vor fi fundamentate pe caracterul mult prea întârziat al acestei cereri, chiar 
și dincolo de limitele permise de art. 691 alin. (2) și art. 696 C. pr. civ., adică peste 
termenul prevăzut la art. 869 alin. (2) C. pr. civ. pentru depunerea titlurilor de creanţă, 
în vederea întocmirii proiectului de distribuire a sumei rezultate din urmărire. 

Așadar, problematica termenului de formulare a cererii de intervenţie urmează a 
fi supusă, în toate cazurile, analizei instanţei de executare, aceasta fiind, pe de o parte, 
singura autoritate în măsură să decidă asupra caracterului tardiv sau nu al formulării 
cererii şi, pe de altă parte, faţă de reglementarea care conferă creditorilor terți diferite 
prerogative în procedura execuţională, în funcţie de momentul intervenţiei, precum 
și de natura creanţei care fundamentează cererea de intervenţie. Rolul executorului 
judecătoresc este limitat în procedura intervenţiei exclusiv la formalitatea înregistrării 
cererii de intervenţie, fără posibilitatea de a face aprecieri cu privire la termenul de 
formulare a acesteia, la fondul cererii ori la necesitatea depunerii anumitor înscrisuri. 

Referitor la termenul de formulare a cererii de intervenţie mai trebuie precizat că, 
în analiza acestuia, atât instanţa de executare, cât și executorul judecătoresc trebuie 
să analizeze stadiul procedurii execuţionale în care are loc intervenţia, în sensul că 
este posibil ca adjudecarea epuizată prin raportare la ale cărei termene se verifică 
momentul depunerii cererii de intervenţie fie să nu se sfârșească cu o distribuire, fie 
să-i urmeze alte asemenea distribuiri față de care cererea de intervenţie nu va mai 
putea fi considerată drept tardivă. 

(iv) În strânsă legătură cu termenul de formulare a cererii de intervenţie, se mai 
impune a fi clarificat aspectul privitor la modul de determinare de către instanţa de 
executare a acestui termen. 

O primă posibilă modalitate constă în aceea ca executorul judecătoresc să preci- 
zeze în chiar cuprinsul cererii de încuviințare a intervenției stadiul procesual al 
executării în care s-a formulat cererea de intervenție. 

O altă variantă ar fi aceea de a se stabili dacă este necesară atagarea la cererea de 
încuviinţare a intervenției, de către executorul judecătoresc, a copiei dosarului de 
executare silită ori oferirea de către acesta a unor relaţii instanţei pe aspectul mo-. - 
mentului procedural la care s-a făcut intervenţia. 

Dispoziţiile legale incidente în materia intervenţiei altor creditori nu reglemen- 
tează această chestiune. În lipsa însă a unor prevederi explicite î în acest sens, apreciem 
că nimic nu se opune ca instanţa de executare, în exerciţiul rolului activ și în vederea 
stabilirii cu exactitate a situaţiei de fapt din dosarul de executare pe aspectul, 
momentului temporal la care s-a făcut cererea de intervenţie, să solicite:executorului 
judecătoresc instrumentator al dosarului de executare ca, în lipsa unor precizări în 
chiar cuprinsul cererii de încuviinţare a intervenţiei, fie să-i comunice copia acestui 
dosar, fie anumite relaţii ori explicaţii scrise cu privire la stadiul procedurii de 
executare în momentul înregistrării cererii de intervenţie. 

Acest rol activ al instanţei de executare se justifică prin necesitatea stabilirii 
faptelor, a aplicării corecte a legii, în scopul pronunțării unei încheieri temeinice și 
legale, cu atât mai mult cu cât în funcţie de momentul intervenţiei se configurează 
întinderea drepturilor intervenientului. 


_3. Cerinţele necesare pentru cererea de intervenţie și soluţiile instanţei de executare 


Cererea de intervenţie trebuie să fie făcută cu respectarea cerințelor prevăzute la ` 
art. 664 C. pr. civ., indicându-se în mod expres dacă creanța este certă, lichidă și 
exigibilă, precum și dacă este garantată sau negarantată, în tot ori în parte, privilegiată 
"ori chirografară, după caz. Iar, în cazul în care creditorul a cerut sau a obținut luarea 
unor măsuri asigurătorii asupra bunurilor debitorului, se va face menţiune și despre 
acest lucru, indicându-se bunurile pentru care s-a cerut luarea acestor măsuri 
[art. 692 alin. (1) C. pr. civ.]. 

Cererea de intervenţie trebuie să ă fie însoțită de copii Emilia de pe documentele - 
justificative, precum și de pe procesul-verbal de constatare a aplicării măsurii 
asigurătorii, dacă este cazul [art. 692 alin. (2) teza I C. pr. civ.]. 

Potrivit art. 664 alin. (3) C. pr. civ., cererea de executare silită, în afara areuuilor 
prevăzute la art. 148, va cuprinde: a) numele, prenumele și domiciliul sau, după caz, 
denumirea și sediul creditorului și debitorului; b) bunul sau, după caz, felul prestaţiei 
datorate; c) modalităţile de executare solicitate de creditor. La cerere se vor atașa 
dovada achitării taxei judiciare de timbru, precum și înscrisurile anume prevăzute 
de lege. 

Lipsa vreunui element al cererii de intervenţie dintre cele anume cerute de lege 
ori a înscrisurilor ce trebuie atașate cererii poate fi complinită de către creditorul tert 
intervenient, la solicitarea instanţei de executare, prin acordarea unui termen în acest 
sens. lar, în caz de neconformare, cererea de încuviinţare a intervenţiei va fi respinsă 
ca neîntemeiată, în măsura în care respectiva neregularitate, intrinsecă ori nu cererii 
de intervenţie, este atât de gravă încât nu poate fi înlăturată altfel decât prin neau- 
torizarea de către instanţa de executare a participării creditorului tert în pipëadura de 
executare deja declanșată. 

În ipoteza lipsei dovezii privind achitarea taxei judiciare de timbru, cererea de . 
încuviințare a intervenţiei va fi anulată ca netimbrată. 

4. Ipoteza particulară a cererii de intervenţie formulate de creditorii chirografari 
titulari ai unor creanţe bănești rezultate din înscrierile contabile făcute în registre 
ținute cu respectarea condiţiilor prevăzute de lege și soluția instanței de executare 


În condiţiile art. 692 alin. (2) C. pr. civ., cererea de intervenţie se depune la exe- 
cutorul judecătoresc împreună cu copii certificate de pe documentele justificative, iar 
în situaţia în care se reclamă creanţe bănești rezultate din înscrierile contabile făcute 
în registre ținute cu respectarea condiţiilor prevăzute de lege, cererea va fi însoțită, 
sub sancţiunea inadmisibilităţii, de un extras de pe înscrierile care cuprind aceste 
sume, legalizate de un notar public. 

Se constată, aşadar, că legiuitorul a reglementat în mod expres sancţiunea 
inadmisibilităţii incidentă pentru ipoteza în care creditorul chirografar care dorește să 
intervină nu atașează la cererea de intervenţie extrasul de pe înscrierile contabile care 
cuprind sumele pretinse, legalizate de un notar public. Întrebarea care se ridică în 
contextul dat este dacă aprecierea asupra aplicării acestei sancțiuni este la latitudinea 
instanţei de executare ori executorul judecătoresc însuşi are îndrituirea legală de a 
interveni sub acest aspeci. S | 

În ceea ce ne privește, apreciem că sancţiunea inadmisibilităţii urmează a fi 
pronunţată doar de instanţa de executare, având în vedere prevederea cuprinsă în 
alin. (3) al art. 692 C. pr. civ., potrivit căreia executorul judecătoresc efectuează o sin- 
gură formalitate, de înregistrare a cererii, pe care apoi o înaintează, împreună cu toate 
documentele justificative, instanţei de executare, judecata asupra incidenţei sancți- 
unii revenind acesteia. 

Pe de altă parte, raţiunea unei atari reglementări se justifică prin rolul în general 
relativ redus al executorului judecătoresc în etapa de debut a procedurii de executare 
şi extrem de limitat în privinţa cererii de intervenție, în sensul că, fată de caracterul 
incidental al acesteia, intervenţia organului de executare este restrânsă exclusiv la 
formalitatea de înregistrare a cererii în dosarul creat la cererea creditorului urmăritor, 
aprecierea îndeplinirii condiţiilor și a respectării termenului de intervenție fiind la 
latitudinea instanţei de-executare. De altfel, în procedura declanșată la cererea credi- 
torului urmăritor, executorul judecătoresc are ca atribuție efectuarea unor conside- 
rații asupra deschiderii sau refuzului de deschidere a procedurii de executare, însă, 
în privinţa cererii de intervenţie, o atare apreciere nu se impune, față de faptul că 
procedura este deja deschisă. 

Așadar, analiza îndeplinirii condiţiei de a se administra de către creditorul inter- 
venient a extrasului de pe înscrierile care cuprind sumele băneşti reclamate, legalizate 
de un notar public, se face de instanța de executare, care, în lipsa realizării acesteia, 
va reţine inadmisibilitatea cererii de intervenție. Astfel, inadmisibilitatea se rapor- 
tează la cererea de intervenţie, cu consecința caracterului nefondat al cererii de 
încuviinţare. | 

De menţionat că, din punct de vedere procedural, înscrisurile ce susțin cererea 
de intervenţie, trebuie să fie atașate acesteia încă de la momentul înregistrării la 
executorul judecătoresc, norma legală fiind fără echivoc sub acest aspect [art. 692 
alin. (2) teza finală C. pr. civ.]. Cu toate acestea, apreciem că nimic nu se opune ca 
instanța de executare să solicite creditorului complinirea lipsurilor constatate, prin 
acordarea unui termen în acest sens. Cum însă cererea de încuviințare se soluţionează 
fără citarea părţilor, înseamnă că modalitatea practică de solicitare de informații 
suplimentare creditorului în această etapă se va face prin intermediul unei adrese. 

Corecta descifrare a subiectului în discuție presupune înţelegerea exactă a mecanismului în care 
se derulează raporturile juridice dintre creditorul urmăritor, debitorul urmărit şi executorul judecătoresc . 
pe aspectul stabilirii şi îndestulării cheltuielilor de executare, inclusiv din perspectiva practică a circulării ` 
sumelor de bani între patrimoniile celor implicaţi în aceste raporturi juridice. 

Astfel, în peisajul execuţional actual, raporturile juridice implicate de emiterea încheierii de sta- 
bilire a cheltuielilor de executare se desfăşoară într-un registru dublu, şi anume: raportul juridic dintre 
executorul judecătoresc şi creditor, astfel că debitorul executorului este creditorul urmăritor, iar nu 
debitorul urmărit, cu singura excepţie evocată în articol; raportul juridic dintre creditorul urmăritor şi 
debitorul urmărit. 

Este de relevat faptul că art. 864 C. pr. civ. pare să constituie un temei suficient de puternic pentru 
operaţiunea de reţinere directă a cheltuielilor de executare de către executorul judecătoresc. Cu toate 
acestea, o atare reglementare legală nu este de natură să infirme concluzia existenţei unui.dublu raport 
juridic pe aspectul cheltuielilor de executare, ci doar facilitează o operaţiune pur tehnică, contabilă, în 
sensul că, în loc de două asemenea tranzacţii (prin care suma de bani reprezentând cheltuielile de exe- 
cutare să iasă din patrimoniul debitorului şi să intre în cel al creditorului şi, apoi, din patrimoniul credi- 
torului să treacă în contul executorului judecătoresc), se va realiza una singură. 


Tematica în discuţie ne-a provocat la această abordare punctuală dată fiind 
practica execuţională majoritară în sensul contrar celui pe care îl apreciem corect, 
conform considerentelor ce urmează. | 

Această problematică se regăsește atât în portofoliul de situaţii practice cu care 
executorii judecătorești se confruntă în activitatea de zi cu zi, cât și al instanţelor de 
executare învestite cu soluţionarea cererilor de încuviințare a executării silite a 
cererilor de intervenţie. ` 

Corecta descifrare a subiectului în discuţie presupune înțelegerea exactă a meca- 
nismului în care se derulează raporturile juridice dintre creditorul urmăritor, debi- 
torul urmărit și executorul judecătoresc pe aspectul stabilirii și îndestulării cheltu- 
ielilor de executare, inclusiv din perspectiva practică a circulării sumelor de bani între 
patrimoniile ae implicaţi în aceste apaau juridice. 


Bii Rafâsturile juridice presupuse de încheierea de stabilire a cheltuielilor de 
- executare 


Prima chestiune ce necesită clarificare teoretică constă în identificarea și anali- 
zarea raporturilor pe care operațiunea juridică de iulia a Sie le de executare 
le presupune. 

Întrucât corectitudinea concluziei privind problematica în litigiu presupune și 
ancorarea analizei în unele aspecte vizând achitarea sumelor constând în cheltuieli 
de executare, în cele ce urmează vom face și câteva precizări ori nuanțări legate de 
aceste ipostaze. 

(i) Astfel, din perspectiva suportului legal, ca regulă generală, se relevă faptul 
că sumele ce urmează a fi plătite se stabilesc de către executorul judecătoresc, prin 
încheiere!, pe baza dovezilor prezentate de partea interesată, în condiţiile legii 
[art. 670 alin. (4) teza IC. pr. civ.]. 

Cheltuielile necesare efectuării executării silite sunt avansate de partea care 
solicită îndeplinirea unui act sau a altei activităţi care interesează executarea silită, 
pentru actele sau activitățile dispuse din oficiu cheltuielile urmând a se avansa de 
către creditor [art. 670 alin. (1) C. pr. civ.]. 

Relevantă pentru analiza de față este și prevederea înscrisă în art. 670 alin. (6) 
C. pr. civ., care stabilește că încheierea de stabilire a cheltuielilor de executare 
constituie titlu executoriu atât pentru creditor, cât și pentru executorul judecătoresc. 

(ii) Pentru început, se impune să facem precizarea că din întreaga reglementare a 
instituției cheltuielilor de executare se degajă principiul conform căruia partea 
obligată să avanseze cheltuielile de executare este cea care solicită îndeplinirea unui 
act sau a altei activităţi care interesează executarea silită, această parte fiind, în mod 
evident, creditorul urmăritor. De altfel, legiuitorul stabilește expressis verbis că, 
pentru activitățile dispuse de organul de executare din oficiu, cheltuielile se avan- 
sează de către creditor. Astfel, având în vedere și textul de principiu cuprins în 
art. 647 alin. (1) teza a Il-a C. pr. civ., creditorul este obligat să avanseze cheltuielile 
necesare îndeplinirii actelor de executare, potrivit dispoziţiilor luate de executor. 

| În același sens sunt și dispoziţiile legale din materia intervenţiei altor creditori, 
art. 694 alin. (1) C. pr. civ. stabilind că, în situaţia în care creditorii urmăritori indică 
creditorilor intervenienţi existenţa și a altor bunuri ale debitorului, care pot fi 
urmărite în mod util, intervenienţii, indiferent că sunt sau nu în posesia unor titluri 
executorii, au obligaţia să avanseze cheltuielile necesare pentru extindere. 

Prin urmare, creditorul fiind partea care declanșează executarea silită, el este cel 
obligat să susţină demersul execuţional prin suportarea cheltuielilor necesare în acest 
scop, chiar dacă o atare îndatorire presupune achitarea lor integrală sau doar parțială 
şi în mai multe tranșe. 

(iii) În strânsă legătură cu acest principiu, se reclamă necesitatea deslușirii 
noțiunii de „avansare” a cheltuielilor de executare, cu care operează art. 670 alin. (1) 
C. pr. civ. Privitor, așadar, la semnificaţia termenului și cu o anumită relevanță 
pentru concluziile analizei de faţă, cu alt prilej” am semnalat împrejurarea că aceasta 


1 Despre posibilitatea executorului judecătoresc de a stabili cheltuielile de executare prin 
proces-verbal ori prin mai multe încheieri succesive, a se vedea E. Oprina, I. Gârbuleţ, Tratat teoretic 
și practic de executare silită. Vol. I. Teoria generală și procedurile execuţionale, Ed. Universul Juridic, 
București, 2013, pp. 421-422, dar și Tema nr. 22 — E. Oprina, Cheltuielile de executare — cele mai 
importante probleme practice, în E. Oprina, V. Bozeşan (coord.), Executarea silită. Dificultăţi și soluţii 
practice, vol. 1, Ed. Universul Juridic, București, 2016, p. 233. 

2 Tema nr. 22 — E. Oprina, Cheltuielile de executare — cele mai importante probleme practice, în 
E. Oprina, V. Bozeşan (coord.), op. cit., vol. 1, pp. 226-227, precum și Tema nr. 98 - E. Oprina, 
Caracterul de titlu executoriu al încheierii de stabilire a cheltuielilor de executare — analiză din 
perspectiva deciziei ÎCCJ pentru dezlegarea unor chestiuni de drept nr. 15/2016, în E. Oprina, 


V. Bozeșan (coord.), op. cit., vol. 2, pp. 325-326. 

presupune o plată cu anticipație pentru ca procedura de executare silită a debitorului 
să poată demara și continua, o plată anterioară îndeplinirii actelor de executare. În 
principiu, se impune ca aceste sume să fie achitate de către creditor înainte ca 
executorul judecătoresc să procedeze la efectuarea actelor ce necesită cheltuielile 
respective, principiul constând în aceea că executorul judecătoresc nu trebuie să fie 
obligat să suporte el însuși cheltuielile ocazionate de procedura execuţională în care 
se urmărește valorificarea unor drepturi ș şi interese subiective, personale. Organul de 
executare are calitatea de participant în procedură, acesta fiind doar instrumentul 
legal prin intermediul căruia părţile își clarifică în mod definitiv situaţia lor juridică. 

Afirmam o anumită importanţă a clarificării expresiei „este obligată să avanseze 
cheltuielile necesare în acest scop” întrucât, în secţiunea ce urmează, va fi analizată 
modalitatea practică de îndestulare a cheltuielilor de executare, ceea ce, în lipsa unei 
corecte înţelegeri a noţiunii, face să apară riscul unei eventuale soluţii eronate pe 
conţinutul raporturilor juridice implicate în procedură, cu consecințe negative asupra 
derulării procedurii înseși. 

(iv) O discuţie aparte în acest sens poate comporta însă onorariul Boului 
judecătoresc, întrucât, spre deosebire de celelalte cheltuieli de executare ușor de cuan- 
tificat şi probat (taxe judiciare de timbru, onorariul expertului, onorariul avocatului, 
cheltuieli efectuate cu ocazia publicităţii procedurii de executare silită, cheltuieli de 
transport etc.), onorariul executorului judecătoresc poate fi plătit de către creditor și 
pe parcursul procedurii, nefiind obligatoriu a fi achitat în avans, întrucât de plata 
acestuia nu depinde realizarea efectivă a unui anumit act de executare. De altfel, 
art. 39 alin. (3) din Legea nr. 188/2000 privind executorii judecătorești statuează că 
executorii nu pot condiţiona punerea în executare a hotărârilor judecătorești de plata 
anticipată a onorariului, ceea ce confirmă ideea că, faţă de scopul onorariului execu- 

“torului judecătoresc, acesta nu susține prin el însuși cursul concret și tehnic al 
procedurii, fiind destinat a asigura contravaloarea muncii și timpului învestite de 
executorul judecătoresc pentru derularea în bune condiţii a procedurii execuţionale. 
Prin urmare, problematica aici analizată este circumscrisă în general și mai precis 
onorariului executorului judecătoresc, ca specie a cheltuielilor de executare ce nu 
presupune, cu necesitate, o achitare cu anticipație din partea creditorului, o atare 
cheltuială putând fi efectuată de către creditor oricând pe parcursul procedurii. 

(v) Sub aspectul părții obligate la plata cheltuielilor de executare, analiza trebuie 
raportată la persoana în sarcina căreia cade obligaţia de suportare a acestor sume, iar 
nu la persoana creditorului, căruia îi revine obligaţia de avansare a cheltuielilor. 
Potrivit art. 670 alin. (2) C. pr. civ., cheltuielile ocazionate de efectuarea executării 
silite sunt în sarcina debitorului urmărit, în afară de cazul când creditorul a renunțat 
Ja executare, situaţie în care vor fi suportate de acesta, sau dacă prin lege se prevede 
altfel. De asemenea, debitorul va fi ţinut să suporte cheltuielile de executare stabilite 
sau, după caz, efectuate după înregistrarea cererii de executare și până la data reali- 

zării obligaţiei stabilite în titlul executoriu, chiar dacă el a făcut plata î în mod voluntar. 
Cu toate acestea, în cazul în care debitorul, somat potrivit art. 668, a executat obligația 
de îndată sau în termenul acordat de lege, el nu va fi ţinut să suporte decât cheltuielile 
pentru actele de executare efectiv îndeplinite, precum și onorariul executorului jude- 
cătoresc și, dacă este cazul, al avocatului creditorului, proporțional cu activitatea 
depusă de aceștia. 

Partea căreia îi revine obligaţia de suportare a cheltuielilor d executare este cea 
căreia îi incumbă sarcina plăţii efective a acestor sume, la finalul procedurii, sume ce 

se adaugă obligaţiei cuprinse în titlul executoriu primar dintre creditor și debitor. 
Imprejurarea avansării acestor cheltuieli de către creditor nu transferă obligația de 
plată către acesta, ci sarcina avansării este una ce ţine exclusiv de mecanismul care 
să facă procedura funcțională. 

Astfel, principiul culpei procesuale, care guvernează obligaţia de plată a cheltu- 
ielilor procesuale, este pe deplin valabil și pentru faza executării silite, ceea ce 
înseamnă că debitorul va fi cel în sarcina căruia vor fi stabilite cheltuielile ocazionate 
de procedura de executare, acesta fiind responsabil de declanșarea mecanismului 
execuţional, urmare a refuzului de îndeplinire de bunăvoie a obligațiilor cuprinse în 
titlul executoriu?. | 

Așadar, sumele stabilite cu titlu de cheltuieli de executare circumscriu în mod 
exclusiv raportul juridic primar dintre creditor și debitor, astfel de sume fiind nece- 
sare pentru ca procedura să poată să-și urmeze cursul firesc. 

(vi) Date fiind aceste dispoziţii generale incidente pe chestiunea analizată, con- 
cluzia care se desprinde este aceea a existenţei unui dublu raport juridic pe aspectul 
în discuţie al stabilirii cheltuielilor de executare, respectiv un prim raport juridic 
născut între creditorul urmăritor și executorul judecătoresc, la momentul învestirii 
organului de executare, și un al doilea raport juridic între creditor și debitor, acestea 
fiind părţile raportului juridic execuţional care conturează cadrul subiectiv a! 
procedurii. | 

Această concluzie este întărită şi de dispoziţia cuprinsă în art. 670 alin. (4) teza 
finală C. pr. civ., care face trimitere corespunzătoare la prevederile art. 451 alin. (2) și 
(3) C. pr. civ., în sensul că, în ipoteza intervenirii cenzurii instanței de executare pe 
cuantumul cheltuielilor de executare, măsura astfel luată nu are niciun efect asupra 
raporturilor dintre executorul judecătoresc și creditor“. Această soluţie, dedusă pe 
cale de interpretare a normelor juridice evocate, se susține și pe considerentul că, în 
ipoteza în care creditorul nu a contestat încheierea de stabilire a cheltuielilor de 
executare în interiorul termenului legal, intervine decăderea acestuia din dreptul de 
a mai formula o contestaţie la executare cu un asemenea obiect în raport cu executorul 
judecătoresc, astfel încât încheierea de stabilire a cheltuielilor de executare se impune 
întocmai creditorului în raport cu executorul judecătoresc”. | 

De altfel, existenţa raportului juridic între creditor şi executorul judecătoresc este 
confirmată şi de prevederea înscrisă în art. 670 alin. (6) C. pr. civ., potrivit căreia 
încheierea de stabilire a cheltuielilor de executare constituie titlu executoriu atât 
pentru creditor, cât și pentru executorul judecătoresc. Fiind realizată, așadar, o dis- 
tincţie chiar de către legiuitor între posibilele categorii de creditori având drept titlu 
executoriu încheierea de stabilire a cheltuielilor de executare, se poate reţine fără 
putință de tăgadă împrejurarea că titlul executoriu în favoarea executorului judecă- 
toresc ia naștere numai în raport cu creditorul urmăritor, că titlul executoriu în 


3 Pentru o analiză exhaustivă, a se vedea E. Oprina, I. Gârbuleţ, op. cit., pp. 413-415. 

1 Pentru analiza raportului dintre creditor și executorul judecătoresc, însă prin prisma propor- 
ționalității cheltuielilor de executare cu actele/activitățile îndeplinite, a se vedea Tema nr. 97 — 
E. Oprina, Discuţii privind proporționalitatea onorariului executorului judecătoresc și al avocatului 
creditorului cu activitatea desfăşurată de aceștia, în E. Oprina, V. Bozeșan (coord.), op. cit., vol. 2, 
pp. 314-317. mi 

5 Pentru dezvoltări pe acest subiect, a se vedea E. Oprina, I. Gârbuleț, op. cit., pp. 413-415. 

favoarea creditorului operează față de debitorul urmărit și că între executor și debitor 
nu poate exista un raport juridic de sine stătător. 

Deși formularea legiuitorului, ușor echivocă, poate fi susceptibilă de a comporta 
și o interpretare de natura imaginării unui posibil raport juridic între executorul 
judecătoresc și debitorul urmărit, în realitate, un atare scenariu nu poate fi susținut 
în planul unei argumentaţii juridice și logice, nefiind realist să:se propună existența 
unui asemenea raport juridic, de vreme ce între organul de executare și debitorul 
urmărit nu se creează niciun fel de legătură de ordin juridic în cursul procedurii, | 
singura asemenea conexiune luând naștere doar în raport cu creditorul prin prisma 
necesităţii de stabilire și avansare a cheltuielilor de executare. 

(vii) Prin excepție de la regula anterior evocată, punerea în executare a hotărârilor 
judecătorești pronunţate în procesele funciare este scutită de la plata taxelor judiciare 
de timbru. Creditorul va achita până la 20% din cheltuielile de executare silită, 
„inclusiv onorariul executorului judecătoresc, urmând ca diferenţa să fie obținută de, 
executorul judecătoresc direct de la debitor, odată cu avansul achitat [art. 5 alin. (3) 
din Titlul XIII al Legii nr. 247/2005 privind reforma în domeniile proprietăţii și jus- 
tiției, precum și unele măsuri adiacente]. Textul instituie o derogare de la principiul 
potrivit căruia raporturile juridice pe aspectul obligaţiei de suportare a cheltuielilor 
de executare sunt stabilite între creditor și executorul judecătoresc, pe de o parte, și 
între creditor și debitor, pe de altă parte, transformându-l pe executorul judecătoresc 
într-un creditor al debitorului. 

Această normă derogatorie poate constitui, la rândul ei, un argument suplimentar 
pentru opinia pe care o împărtășim asupra felului raporturilor juridice |care iau 
naștere în cursul procedurii execuţionale pe aspectul vizând cheltuielile de executare, 
în sensul că, de vreme ce legiuitorul, în dispoziţia de excepţie aici evocată, a statuat 
fără echivoc cu privire la existența unui raport juridic între executorul judecătoresc 
și debitorul urmărit, înseamnă că, dincolo de norma excepţională anume 
reglementată, regula constă în inexistența unei atari legături juridice. 

Referitor la semnificaţia expresiei „proces funciar” sau „proces funduar”, în jurul 
căreia se circumscrie excepția analizată, art. 1 din Titlul XIII al Legii nr. 247/2005 
prevede că aceasta vizează plângerile, contestaţiile și alte litigii apărute în urma apli- 
cării Legii fondului funciar nr. 18/1991, precum și a Legii nr. 1/2000 pentru reconsti- 
tuirea drepturilor de proprietate asupra terenurilor agricole și celor forestiere, solici- 
tate potrivit prevederilor Legii fondului funciar nr. 18/1991 și ale Legii nr. 16/1997. 

Relevant în analiza de față este și faptul că, în alt context5, apreciam că sintagma 
„cereri în materia fondului funciar” subsumează orice fel de cereri care au ca 
fundament modul de aplicare a legilor speciale în acest domeniu, inclusiv pe cele 
vizând modificarea sau anularea titlurilor de proprietate emise în baza legilor fon- 
dului funciar, precum și pe cele formulate. de terţii vătămaţi î în drepturile lor prin 
aplicarea legilor în materia fondului funciar. 


ê E. Oprina, Studiu introductiv: Comentarii pe marginea modificărilor aduse Codului de proce- 
dură civilă prin Legea nr. 310/2018, în Codul de procedură civilă, ed. a 16-a, actualizată la 17 septem- 
brie 2019, Ed. Rosetti, București, 2019, p. 17. În același sens, G. Boroi, D.N. Theohari, Studiu intro- 
ductiv — analiza modificărilor aduse prin Legea nr. 31 0/2018, în Codul de procedură civilă și taxele . 

„de timbru, Ed. Hamangiu, București, 2019, p. XV. 


Evelina Oprina 


(Im)posibilitatea terţului executor judecătoresc de a interveni în alt dosar de executare... 77 


În concluzie, reținem că, în peisajul execuţional actual, raporturile juridice 
implicate de emiterea încheierii de stabilire a cheltuielilor de executare se desfășoară 
într-un registru dublu, și anume: 

- raportul juridic dintre executorul judecătoresc și creditor, astfel că debitorul 
executorului este creditorul urmăritor, iar nu debitorul urmărit, cu excepţia anterior 
evocată; i 


- raportul juridic dintre creditorul urmăritor și debitorul urmărit. 


2. Scurte considerente privind îndestularea cheltuielilor de executare. Ficţiunea 
juridică constând în mecanismul stingerii concomitente a creanței creditorului și 
a creanţei executorului judecătoresc 


Geneza problematicii în discuţie se situează în timpul procedurii execuţionale, 
în etapa de eliberare sau distribuire a sumelor rezultate din urmărirea bunurilor 
debitorului. 

„Astfel, în condiţiile art. 864 C. pr. civ., dacă există un singur creditor urmăritor, 
după reținerea cheltuielilor de executare, când este cazul, suma de bani realizată prin 
urmărirea silită se eliberează acestuia până la acoperirea integrală a drepturilor sale, 
iar suma rămasă disponibilă se predă debitorului, ceea ce înseamnă că eliberarea 
sumei către creditorul urmăritor operează doar pentru restul rămas după reținerea 
cheltuielilor. | 

Iar, în cazul în care urmărirea silită a fost pornită de mai mulți creditori sau când, 
până la eliberarea sau distribuirea sumei rezultate din executare, au depus și alți 
creditori titlurile lor, executorul judecătoresc procedează la distribuirea sumei potrivit 
ordinii de preferință prevăzute de art. 865 alin. (1) C. pr. civ., cheltuielile de executare 
bucurându-se de prioritate la îndestulare, conform lit. a) a aceluiași text. | 

Practica execuţională se confruntă în majoritatea dosarelor cu situaţii în care 
executorul judecătoresc preia direct, în contul său, sumele reprezentând cheltuielile 
de executare, cu prilejul eliberării sau distribuirii sumelor obținute din valorificarea 
bunurilor debitorului, ceea ce ridică întrebarea firească a mecanismului pe care se 
grefează o asemenea preluare, de vreme ce nu există un raport juridic între debitor și 
executorul judecătoresc, cu excepţia evocată anterior, la pct. 1, subpct. (vii). Neexis- 
tând un asemenea raport juridic obligaţional, problema legalităţii transferului sume- 
lor de bani din patrimoniul debitorului direct în contul executorului judecătoresc 
pare a-și căuta răspunsul. | | 

Trebuie precizat însă că o asemenea intervenție ar fi posibilă numai în ipoteza în 
care cheltuielile de executare, astfel cum au fost stabilite prin încheierea de cheltuieli, 
nu au fost avansate de către creditorul urmăritor în totalitate pe parcursul procedurii, 
executorul judecătoresc dobândind, astfel, o creanţă faţă de creditor. 

În primul rând, este de relevat faptul că art. 864 C. pr. civ. pare să constituie un 
temei suficient de puternic pentru operațiunea de reţinere directă a cheltuielilor de 
executare de către executorul judecătoresc. 

Cu toate acestea, o atare reglementare legală nu este de natură să infirme con- 
cluzia existentei unui dublu raport juridic pe aspectul cheltuielilor de executare, ci 
doar facilitează o operaţiune pur tehnică, contabilă, în sensul că, în loc de două - 
asemenea tranzacții (prin care suma de bani reprezentând cheltuielile de executare să 
iasă din patrimoniul debitorului și să intre în cel al creditorului și, apoi, din patri- 
moniul creditorului să treacă în contul executorului judecătoresc), se va realiza una 
“singură. 

Așadar, deși există un temei juridic pentru „scurtcircuitarea” lanţului juridic 
presupus de circulaţia sumelor de bani ce constituie cheltuieli de executare, opinăm 
că această reglementare nu invalidează existenţa celor două operațiuni juridice care 
sunt conţinute de acest mecanism, facilitarea mișcării banilor în modalitatea pre- 
zentată neconducând la anihilarea raporturilor juridice generate de încheierea de 
stabilire a cheltuielilor de executare. 

Operaţiunea de „reţinere” a cheltuielilor de executare constituie o acţiune pur 
materială, concretă, faptică, dar care se grefează pe procedeul juridic evocat: 

Deși această operaţiune conduce la stingerea a două creanţe, ea nu poate constitui 
o compensație legală, datoriile nefiind reciproce, între aceleași părți. Așa cum s-a 
arătat”, „asistăm astfel la o ficțiune juridică în sensul că sumele reprezentând cheltu- 
ielile de executare, înainte de a fi reținute de către executor, tranzitează mai întâi 
patrimoniul creditorului de unde se transferă în cel al executorului judecătoresc”. 
Așadar, deși sumele de bani cu titlu de cheltuieli de executare sunt reţinute printr-o 
operaţiune unică direct de către executorul judecătoresc din patrimoniul debitorului, 
fără ca între aceștia să existe un raport juridic distinct, la nivel juridic, principial, 
intelectiv, ele circulă mai întâi în patrimoniul creditorului, de unde se transmit în cel 
al executorului judecătoresc. 

Pentru ipoteza în care creditorul urmăritor achitase executorului judecătoresc în 
integralitate cheltuielile de executare, inclusiv onorariul:executorului judecătoresc, 
în etapa de distribuire sumele reprezentând aceste cheltuieli vor fi plătite cu prioritate 
- creditorului urmăritor, în calitatea sa de titular al creanţei constând în asemenea 
speze. | 

Pe cale de SARE TA ceea ce trebuie reținut este faptul că, în situația în care 
cheltuielile de executare nu au fost avansate de către creditorul urmăritor în totalitate 
pe parcursul procedurii, executorul judecătoresc devine creditor al creditorului 
urmăritor din procedura pe care a instrumentat-o, iar încheierea de stabilire a 
cheltuielilor de executare constituie titlu executoriu pentru acesta. În niciun caz însă, 
executorul judecătoresc nu devine creditor al debitorului urmărit din procedura pe 
care el însuși a instrumentat-o, între aceștia neexistând niciun fel de raport juridic€. . 

Interpretarea de mai sus se impune cu atât mai mult cu cât nu există niciun fel 
de justificare raţională, logică pentru introducerea unei distincţii în privinţa rapor- 
turilor juridice generate de încheierea de stabilire a cheltuielilor de executare după 
cum aceste sume au fost sau nu achitate cu anticipație integral de către creditor, obli- 
_gaţia de avansare a cheltuielilor de executare circumscriindu-se îndatoririlor credi- 
torului de a susține demersul execuţional, fără să poată institui o diferenţiere de regim 
juridic al încheierii prevăzute de art. 670 alin. (4) și (6) C. pr. civ. din perspectiva 
planurilor obligaţionale. Avansarea cheltuielilor de executare poate presupune fie o 
achitare integrală a acestora cu anticipație, fie o achitare parţială cu anticipație, fără 
ca de întinderea realizării unei atari obligaţii a creditorului să depindă regimul pei 
al încheierii de stabilire a cheltuielilor de executare. 


7 Tema nr. 149 — V. Bozeșan, Cheltuielile de executare silită și procedura insolvenţei. 

8 Pentru critica Deciziei nr. 15/2016, pronunțată de Înalta Curte de Casaţie și Justiţie, Completul 
pentru dezlegarea unor chestiuni de drept, în planul greșitei rețineri de către instanța supremă a 
existenţei unui raport juridic între debitor și executorul judecătoresc, a se vedea Tema nr. 98 — 
E. Oprina, Caracterul de titlu executoriu al încheierii de stabilire a cheltuielilor de executare — analiză 
din perspectiva deciziei ÎCCJ pentru dezlegarea unor chestiuni de drept nr. 15/2016, în E. Oprina, 
V. Bozeșan (coord.), op. cit., vol. 2, pp. 335-338, 

Singura excepție îngăduită de dispoziţiile legale este cea prevăzută de art. 5 
alin. (3) din Titlul XIII al Legii nr. 247/2005 și vizează punerea în executare a 
hotărârilor judecătorești pronunţate în procesele funciare, când creditorul va achita 
până la 20% din cheltuielile de executare silită, inclusiv onorariul executorului jude- 
cătoresc, urmând ca diferenţa să fie obținută de executorul judecătoresc direct de la 
debitor, odată cu avansul achitat. Numai într-o asemenea ipoteză, încheierea de 
stabilire a cheltuielilor de executare pentru diferența neachitată de către creditor va 
constitui titlu executoriu pentru executorul judecătoresc direct faţă de debitor. 


3. (Im)posibilitatea terțului executor judecătoresc de a interveni în alt dosar de 
executare împotriva debitorului în baza încheierii de stabilire a cheltuielilor de 
executare 


În principiu, executarea silită încetează, în condiţiile art. 703 alin. (1) pct. 1 
C. pr. civ., dacă s-a realizat integral obligația prevăzută în titlul executoriu, s-au 
achitat cheltuielile de executare, precum și alte sume datorate potrivit legii. 

Cu toate acestea, dacă executarea nu mai poate fi continuată din cauza lipsei de 
bunuri urmăribile? sau a imposibilității de valorificare a unor astfel de bunuri ori dacă 
creditorul renunță la executare sau se desființează titlul executoriu ori se anulează 
executarea silită însăși; problema recuperării cheltuielilor de executare devine una 
actuală şi de interes pentru executorul judecătoresc, care se vede pus în situaţia ca, 
cel puţin în partea proporţională cu activitatea depusă'%, să dorească și să urmărească 
să-și îndestuleze creanţa pe care'o deţine contra creditorului din dosarul pe care l-a 
instrumentat, demers, de altfel, firesc în registrul procesual specific și generator al 
respectivei creanţe. , 

Ca atare, în situaţia în care cheltuielile de executare nu au fost avansate de către 
creditorul urmăritor în totalitate pe parcursul procedurii, executorul judecătoresc 
dobândește calitatea de creditor și, în baza încheierii de stabilire a cheltuielilor de 
executare, care constituie titlu executoriu, va putea proceda, la rândul său, la 
urmărirea silită a creditorului din propriul dosar. 

În acest sens, executorul judecătoresc, devenit creditor, va avea la îndemână două 
posibilități legale de îndestulare a creanţei, și anume: fie să declanșeze o nouă 
procedură de executare împotriva creditorului din dosarul pe care l-a instrumentat, 
care, astfel, devine debitor, fie să-și depună titlul executoriu în calitate de tert creditor 
într-o altă procedură de executare, declanșată împotriva creditorului din propriul 
dosar de un alt creditor. 

Aşadar, calitatea de creditor a executorului judecătoresc urmează a se raporta 
exclusiv la creditorul din dosarul pe care l-a instrumentat, devenit debitor în noua 


° Pentru analiza dișpoziţiei legale cuprinse în art. 670 alin. (5) C. pr. civ. cu referire la suportarea 
onorariului executorului judecătoresc în cazul în care sumele nu pot fi recuperate de la debitor, ase 
vedea Tema nr. 22 — E. Oprina, Cheltuielile de executare — cele mai importante probleme practice, în 
E. Oprina, V. Bozeșan (coord.), op. cit., vol. 1, p. 236 şi nota de subsol 3, iar pentru o opinie contrară, 
a se vedea Tema nr. 23 — B.A. Arghir, Executarea cheltuielilor de executare silită împotriva credito- 
rului: posibilități și limitări din perspectiva succesiunii de reglementări procesual civile, în E. Oprina, 
V. Bozeșan (coord.), op. cit., vol. 1, pp. 245-256. Da = 

10 Pentru dezvoltări pe acest aspect, a se vedea Tema nr. 97 — E. Oprina, Discuţii privind pro- 
"porţionalitatea onorariului executorului judecătoresc și al avocatului creditorului cu activitatea desfă- 
șurată de aceștia, în E. Oprina, V. Bozeșan (coord.), op. cit., vol. 2, pp. 306-318. 

procedură, executorul neputându-se prevala de încheierea de stabilire a cheltuielilor 
de executare împotriva debitorului din dosarul de executare pe care el însuși l-a 
instrumentat în calitate de organ de executare, justificându-și o atare intervenţie pe 
ficţiunea juridică rezultată din operațiunea descrisă la pct. 2. 

` Mecanismul prezentat anterior, deși unul pur tehnic, conține intrinsec o dublă 
operaţiune juridică, care, deși nu e vizibilă cu ochiul liber, subzistă la nivel intelectiv. 

Apreciem, astfel, că în mod eronat instanțele de executare, dând eficiență unui 
procedeu pur contabil și ignorând cu desăvârșire operaţiunile juridice conţinute de 
acesta la nivel principial, recunosc calitatea de creditor executorului judecătoresc față 
de debitorul din dosarul inițial, deși între aceștia nu a luat naștere niciun fel de raport 
juridic. Trebuie ca astfel de cereri de intervenţie să primească soluţia de respingere 
pentru lipsa calităţii procesuale pasive a debitorului din procedura în care s-a emis 
încheierea de cheltuieli și, astfel, să nu fie permisă participarea terțului executor 
judecătoresc în noua procedură de urmărire. 

Ceea ce se impune a fi verificat cu atenţie de către instanțele de executare în 
aceste ipoteze este raportul juridic ce constituie sursa creanţei ce intră în jocul 
distribuirii, numai în acest fel putând să capete o corectă interpretare și aplicare 
dispoziţiile legale incidente în materie. Ignorându-se sau tratându-se cu superficia- 
litate fundamentul creanţei a cărei îndestulare se urmărește, precum și aspectele de 
detaliu ce circumstanţiază conţinutul raportului juridic dedus judecății pe diferitele 
planuri rezultate din încheierea de stabilire a cheltuielilor, cauzele ce au determinat 
activarea caracterului de titlu executoriu al acestei încheieri, eventuala cenzurare a 
cheltuielilor de executare, reducerea sumelor ca efect al analizei proporţionalității 
cuantumului acestora cu activităţile îndeplinite etc., se va ajunge la pronunţarea unor 
soluţii fără suport î în litera și spiritul prevederilor legale. 

Având în vedere toate considerentele anterior expuse, se relevă următoarele 
concluzii: 

- posibilitatea terțului executor judecătoresc, care se fundamentează pe o 
încheiere de stabilire a cheltuielilor de executare, de a interveni în alt dosar de exe- 
cutare împotriva creditorului din procedura în care s-a emis încheierea de cheltuieli 
și devenit debitor în noua procedură de executare"! 

- imposibilitatea terțului executor ECE care se fundamentează pe o 
încheiere de stabilire a cheltuielilor de executare, de a interveni în alt dosar de execu- 
tare împotriva debitorului din procedura în care s-a emis încheierea de cheltuieli și 
devenit debitor și în noua procedură de executare; 

- posibilitatea terțului executor judecătoresc, care se EU pia pe o 
încheiere de stabilire a cheltuielilor de executare, de a interveni în alt dosar de exe- 
cutare împotriva debitorului din procedura în care s-a emis încheierea de cheltuieli 
și devenit debitor și în noua procedură de executare, în ipoteza reglementată de art. 5 
alin. (3) din Titlul XIII al Legii nr. 247/2005. 


u În același sens, V. Bozeșan, nota coord. nr. 2 de la art. 865, în Codul de procedură civilă, 
Ed. Solomon, București, 2020, p. 299. 

Obligaţia ca titularul unui titlu de creanţă să depună inclusiv o cerere de intervenţie care să-i 
permită participarea la distribuirea sumelor în condiţiile instituite de art. 691 alin. (2) C. pr. civ. şi 
art. 696 C. pr. civ. rezultă cu necesitate din întreaga reglementare a instituţiei intervenţiei altor creditori, 
neexistând nicio rațiune pentru reglementarea a două mecanisme diferite, cu aceeaşi finalitate, dar 
care să fie guvernate de reguli deosebite sub aspectul efectelor produse pe planul participării la distri- 
buire. Nicio lărgire a cadrului execuţional sub aspect subiectiv sau obiectiv nu se poate realiza decât prin 
intermediul cererii de intervenţie. 

În clarificarea raportului dintre procedura depunerii titlurilor de creanţă şi procedura intervenţiei, 
vom uza de diferite perspective de analiză, având ca punct de plecare una dintre modalităţile de inter- 
pretare a normelor juridice relevante pentru chestiunea în discuţie, cuprinsă deja într-un studiu anterior, 
respectiv perspectiva efectului intervenţiei tardive, urmând a completa cercetarea şi cu alte perspective 
de abordare, şi anume: perspectiva diferitelor reguli de interpretare şi a calificării normelor juridice inci- 
dente în materie, dar şi perspectiva istorico-teleologică. 

În final, o perspectivă practică asupra problematicii va contura un raţionament consolidat în ceea 
ce priveşte obligativitatea parcurgerii procedurii de intervenţie pentru participarea la distribuire a 
tuturor creditorilor interesaţi. 


1. O scurtă rememorare a soluției propuse și evoluțiile jurisprudențiale ulterioare 


În studiul intitulat Cum se conciliază procedura intervenţiei cu procedura depu- 
nerii titlurilor de creanţă!, concluzionam în sensul că obligaţia ca titularul unui titlu 
de creanţă să depună inclusiv o cerere de intervenţie care să-i permită participarea la 
distribuirea sumelor în condiţiile instituite de art. 691 alin. (2) C. pr. civ. și art. 696 
C. pr. civ. rezultă cu necesitate din întreaga reglementare a instituției intervenţiei altor 
creditori, neexistând nicio rațiune pentru reglementarea a două mecanisme diferite, 
cu aceeași finalitate, dar care să fie guvernate de reguli deosebite sub aspectul 
efectelor produse pe planul participării la distribuire. Nicio lărgire a cadrului execu- 
tional sub aspect subiectiv sau obiectiv nu se poate realiza decât prin intermediul 
cererii de intervenţie. 

Ulterior, având ca reper concluzia anterior evocată, prin Decizia nr. 18 din 5 
martie 2018, pronunţată de Înalta Curte de Casaţie și Justiţie, Completul pentru dezle- 
-~ garea unor chestiuni de drept?, s-a respins ca inadmisibilă sesizarea formulată de 


1 Tema nr. 27 — E. Oprina, Cum se conciliază procedura intervenției cu procedura depunerii 
titlurilor de creanţă?, în E. Oprina, V. Bozeşan (coord.), Executarea silită. Dificultăţi și soluţii practice, 
vol. 1, Ed. Universul Juridic, București, 2016, pp. 296-302. i 

2 Publicată în M. Of. nr. 337 din 17 aprilie 2018. 

Tribunalul București, Secţia a IV-a civilă, privind pronunţarea unei hotărâri 
prealabile pentru dezlegarea următoarei chestiuni de drept: „dacă dispoziţiile art. 870 
alin. (1) C. pr. civ., care reglementează posibilitatea participării la distribuirea de sume 
pentru toți creditorii interesaţi, presupun în mod necesar parcurgerea procedurii de 
intervenţie prevăzute de art. 691 și următoarele din Codul de procedură civilă”. 

În argumentarea acestei soluții, instanța supremă a reţinut 'că, în cuprinsul 
încheierii de sesizare, completul de judecată nu a expus un raţionament juridic con- 
vingător care să justifice greutatea argumentelor reținute în susținerea interpretării 
contrare celei afirmate în doctrină (par. 60). În plus, s-a arătat de către Înalta Curte de 
Casaţie și Justiţie că problema de drept formulată de instanţa de trimitere în termeni 
generali nu prezintă un grad de dificultate suficient pentru a reclama o rezolvare de 
principiu pe calea hotărârii prealabile. Dificultatea adoptării unei soluţii legale și 
temeinice, generată de circumstanţele particulare ale cauzei, nu reprezintă un argu- 
ment contrar ideii anterior menţionate (par. 61). 

În ceea ce privește practica instanţelor judecătorești consultate de instanţa supre- 
mă cu prilejul soluționării chestiunii de drept cu care a fost învestită pe calea hotărârii 
prealabile, s-a reţinut că nu a fost identificată jurisprudenţă care să susţină o altă 
interpretare de principiu decât cea exprimată în doctrină (par. 59). - 

Referitor însă la punctele de vedere exprimate. de instanțe cu ocazia acestei 
consultări, s-au relevat două opinii, și anume: | | 

- într-o opinie, s-a apreciat că dispoziţiile art. 870 alin. (1) C. pr. civ., care regle- 
mentează posibilitatea participării la distribuirea de sume pentru toţi creditorii 
interesaţi, presupun în mod necesar parcurgerea procedurii de intervenţie prevăzute 
de art. 691 și urm. C. pr. civ. | | 

Argumentele aduse în sprijinul acestei opinii au fost următoarele: 

(i) Potrivit art. 870 alin. (1) C. pr. civ., în vederea participării la distribuire, toți 
creditorii interesaţi vor trebui să depună la sediul executorului judecătoresc, în ter- 
menul prevăzut la art. 869 alin. (4), titlurile de creanţă, în original sau în copie 
certificată, arătând în mod distinet capitalul, dobânzile și cheltuielile ce le sunt dato- 
rate, precum și, dacă va fi cazul, drepturile de preferință neînscrise în cartea funciară 
sau în alte registre publice. 

(ii) Acest articol trebuie înţeles prin REENA cu art. 869 C. pr. civ., care în 
alin. (1) dispune că, în situația în care există mai mulți creditori urmăritori sau 
intervenienți, suma rezultată din vânzare se distribuie acestora potrivit ordinii de 
preferință prevăzute la art. 865-868 C. pr. civ. 

Prin urmare, pentru ca un creditor să poată participa la distribuirea de sume 
realizată în cadrul unui dosar de executare, trebuie să aibă calitatea de creditor 
urmăritor sau intervenient (această din urmă calitate urmând să fie obținută în urma 
parcurgerii procedurii prevăzute de art. 690 și urm. C. pr. civ.); 

- într-o altă opinie, s-a considerat că dispoziţiile art. 870 alin. (1) C. pr. civ. nu 
presupun în mod necesar parcurgerea procedurii de intervenţie prevăzute de art. 691 
și urm. C. pr. civ. 

(i) Această concluzie se întemeiază pe coroborarea prevederilor art. 691 alin. (2) 
și art. 696 C. pr. civ., norme ce fac referire la posibilitatea creditorului de a exhiba 
dreptul său de creanţă în cadrul executării silite direct în etapa în care are loc dis- 
tribuirea sumelor, mai exact, până la expirarea termenului stabilit de executor 
conform art. 869 alin. (2) C. pr. civ. pentru depunerea titlului de creanţă. 

(îi) Se are, de asemenea, în vedere faptul că această din urmă normă legală nu 
condiţionează depunerea titlului de creanță de formularea anterioară a cererii de 
intervenţie prevăzută de art. 691 C. pr. civ., alin. (2) al art. 869 C. pr. civ. reglementând 
un termen scurt în care poate fi depus titlul de creanță, premisa fiind aceea că titlul 
nu a fost depus anterior, deci că nu a fost deja formulată o cerere de intervenție. 


2. Consolidarea opiniei deja exprimate. Noi perspective 


În clarificarea raportului dintre procedura depunerii titlurilor de creanţă și 
procedura intervenţiei, vom uza de diferite perspective de analiză, având ca punct de 
plecare una dintre modalităţile de interpretare a normelor juridice relevante pentru 
chestiunea în discuţie, cuprinsă deja în studiul anterior menţionat, urmând a com- 
pleta cercetarea și cu alte perspective de abordare. . 


(i) perspectiva efectului intervenţiei tardive 

Așadar, cu prilejul analizei anterioare, relevam câteva argumente pentru rezol- 
varea problematicii vizând raportul dintre procedura intervenției și procedura depu- 
nerii titlurilor de creanță din perspectiva efectului intervenţiei tardive, având în 
vedere că mecanismul depunerii titlurilor de creanţă se situează, în angrenajul proce- 
durii execuţionale, ca moment temporal, ulterior expirării termenului de depunere a 
cererilor de intervenţie. Astfel, următoarele argumente susțineau opinia menționată: 

- în cazul creditorilor care au un drept real de garanție asupra bunurilor urmărite 
și care este conservat în condițiile prevăzute de lege, al creditorilor care au creanţe 
având ca obiect venituri datorate bugetului general consolidat sau bugetului Uniunii 
Europene, precum și al altor creditori privilegiați, aceștia pot participa la distribuire 
după rangul conferit de dreptul lor de preferință, chiar dacă cererea lor de intervenţie 
a fost făcută după expirarea termenului de intervenţie, cu condiţia să-și depună 
titlurile de creanţă în termenul prevăzut la art. 869 alin. (2) C. pr. civ. | 

Așadar, condiţia pentru ca acești creditori să nu suporte sancţiunea derivată din 
tardivitatea depunerii cererii lor de intervenţie pe planul participării la distribuire 
după rangul conferit de dreptul lor de preferinţă este să-și fi depus titlurile de creanță 
în termenul prevăzut la art. 869 alin. (2).C. pr. civ. 

Interpretarea necesităţii dublării cererii de intervenţie, chiar tardiv formulată, cu 
cererea de depunere a titlurilor de creanţă rezultă și din prevederile art. 874 alin. (1) 
C. pr. civ., potrivit cărora, în termen de 5 zile de la expirarea termenului pentru depu- 
nerea titlurilor de creanţă, executorul va întocmi proiectul de distribuire a sumelor, 
potrivit ordinii de preferință prevăzute la art. 865-868 C. pr. civ., iar dacă printre 
creditorii urmăritori și intervenienți se află şi creditori care au intervenit tardiv, după 
expirarea termenului prevăzut la art. 691 C. pr. civ., creanţele acestora vor fi alocate 
asupra părţii din suma rămasă după îndestularea drepturilor creditorilor urmăritori și 
a celor care au intervenit în timp util; 

- în cazul creditorilor chirografari care au intervenit tardiv [după expirarea 
termenului prevăzut la art. 691 alin. (1) C. pr. civ., dar înainte de expirarea termenului 
pentru depunerea titlurilor de creanţă], art. 696 teza finală C. pr. civ. face trimitere la 
art. 692 alin. (4)-(6) C. pr. civ. (încuviințarea intervenţiei), pentru ca această categorie 
de creditori să poată participa la distribuirea părţii din suma rezultată din urmărire și 
rămasă după îndestularea drepturilor creditorilor urmăritori, a creditorilor garantaţi 
sau privilegiați și a celor care au intervenit în timp util. 

Prin urmare, distincția cu care operează art. 696 C. pr. civ. — înainte/după 
expirarea termenului pentru depunerea titlurilor de creanţă — [ca, de altfel, și art. 691 
alin. (2) C. pr. civ., însă cu alte consecinţe juridice] prezintă relevanţă sub aspectul 
întinderii îndestulării creditorilor chirografari care au intervenit tardiv, însă în niciun 
caz nu se poate considera că cei care și-au depus titlurile de creanţă în condiţiile 
art. 869 alin. (2) C. pr. civ. și art. 870 C. pr. civ. nu ar fi afectaţi de viciul tardivității. 

De altfel, în condiţiile în care art. 696 C. pr. civ. leagă noţiunea de „intervenţie 
tardivă” în ceea ce-i privește pe creditorii chirografari de termenul maximal privitor 
la expirarea termenului pentru depunerea titlurilor de creanţă, înseamnă că, în 
ipoteza creditorilor chirografari, mecanismul intervenţiei exclude posibilitatea de 
simplă depunere a titlurilor de creanţă, în lipsa dublării acesteia din urmă de o cerere 
de intervenţie, ce-și va urma cursul său procedural firesc. 

Mai trebuie adus un argument în sensul că raportarea art. 696 C..pr. civ. la 
termenul de depunere a titlurilor de creanţă ca termen maximal pentru depunerea 
unei cereri de intervenţie tardivă nu poate fi interpretată doar ca o reglementare a 
unui reper temporal limită de formulare a cererii de intervenție, ci chiar ca o cone- 
xiune între cele două proceduri, fiind evidentă intenţia legiuitorului de a crea o 
legătură pe plan procedural între cele două instituţii, pe care le-a corelat în maniera 
anterior descrisă. 


(ii) perspectiva diferitelor reguli de interpretare și a calificării normelor juri- 
dice incidente în materie | | 

a) În primul rând, este de relevat norma înscrisă în art. 690 alin. (1) C. pr. civ,, 
potrivit căreia orice creditor poate interveni în cursul executării silite pornite| de un 
alt creditor, însă numai în condițiile și limitele prevăzute la alin. (2). 

Se observă, așadar, în funcţie de specificul interesului ocrotit, caracterul de 
ordine publică al normei cuprinse în art. 690 alin. (1), expresia folosită de legiuitor 
fiind imperativă. Rămâne, astfel, de stabilit, uzând și de restul regulilor de interpretare 
a normelor juridice, dacă procedura depunerii titlurilor de creanţă este o procedură 
de sine stătătoare și independentă faţă de procedura intervenţiei sau, dimpotrivă, se 
subsumează acesteia, ținută fiind, în consecinţă, de condițiile și limitele prevăzute la 
alin. (2) al art. 690. 

b) Din perspectiva însă a corelaţiei dintre procedura intervenţiei și procedura 
depunerii titlurilor de creanţă, se ridică, așadar, întrebarea dacă cel din urmă 
mecanism se circumscrie, procedural vorbind, rigorilor de la procedura intervenției. 
Sub acest aspect, apreciem că procedura depunerii titlurilor de creanţă reprezintă, în 
esenţă, o formă de intervenţie în cursul unei proceduri execuționale deja declanșate, 
de vreme ce dispoziţiile art. 869 și urm. C. pr. civ. permit lărgirea cadrului procesual 
execuţional cu toţi creditorii interesaţi care dețin titluri de creanţă faţă de debitor. 

Astfel, art. 870. C. pr. civ. statuează că scopul depunerii titlurilor de creanţă de 
către toți creditorii interesaţi constă în participarea acestora la distribuire. Tot astfel, 
art. 869 alin. (5) C. pr. civ. prevede că, după expirarea termenului arătat la alin. (4), 
niciun creditor nu va mai putea lua parte la distribuirea sumei obținute din urmărire: 

Or, uzând de regulile de interpretare sistematică și logică a normelor juridice, 
demersul procedural de participare la distribuirea sumelor rezultate din vânzarea 
bunurilor urmărite ale debitorului reprezintă o etapă în procedura distribuirii sumelor 
realizate din urmărirea silită, ceea ce presupune în mod obligatoriu existența unei 
proceduri de executare silită deja începute. 

Prin urmare, pentru a se putea naște oricărui creditor interesat dreptul de parti- 
cipare la distribuire, este obligatorie intervenţia în procedura execuţională aflată în 
derulare. Or, din această perspectivă, faţă de prevederile art. 690 alin. (1) C. pr. civ., 
nicio intervenţie în cursul unei executări silite începute nu poate îmbrăca și urma 
decât forma și procedura prevăzute de art. 690 și urm. C. pr. civ. l 

Așadar, obligația ca titularul unui titlu de creanță să depună inclusiv o cerere de 
intervenţie care să-i permită participarea la distribuirea sumelor în condiţiile insti- 
tuite de art. 696 C. pr. civ. rezultă cu necesitate atât din întreaga reglementare a 
instituţiei intervenţiei altor creditori, cât și din cea a procedurii depunerii titlurilor de 
creanţă. | 

c) În analiza de faţă, se mai observă împrejurarea că procedura depunerii titlurilor 
de creanță prevăzută de art. 869 și urm. C. pr. civ. nu reglementează, în esenţă, decât 
câteva aspecte de ordin procedural de care creditorii interesaţi sunt ținuți, și anume: . 
termenul de depunere a titlurilor de creanţă și condiţiile de formă pentru titlurile de 
creanță, ceea ce face ca, în aplicarea concursului dintre o normă generală și o normă 
specială, să intervină regula potrivit căreia, în măsura în care „tace”, nu prevede, 
norma specială se completează cu norma generală. | 

În ceea ce priveşte argumentul dedus din interpretarea art. 870 C. pr. civ., care 
nu face trimitere la prevederile art. 690 și urm. C. pr. civ., pentru a susține opinia că 
cele două proceduri aici analizate nu sunt interdependente, învederăm că, deși 
art. 869-870 C. pr. civ. nu fac expressis verbis o astfel de trimitere, conexiunea dintre 
proceduri este realizată de norma de drept comun a art. 691 C. pr. civ., care regle- 
mentează termenul de intervenţie și care se raportează la momentul temporal stabilit - 
- de art. 869 C. pr. civ. Lipsa unei trimiteri explicite în cuprinsul art. 870 C. pr. civ. la 
prevederile de drept comun ale intervenţiei nu înseamnă o inaplicabilitate a normelor 
generale, căci, pe temeiul modului de soluţionare a concursului dintre o normă gene- 
rală și o normă specială, aceasta din urmă se va completa, în aspectele în care nu 
reglementează, cu norma generală. 

Trimiterea pe care art. 870 C. pr. civ. o face, potrivit argumentelor de mai sus, în 
mod implicit la norma de drept comun este una virtuală și rezultă din însăși natura 
dispoziţiei, fiind de neacceptat ca o anumită procedură să nu fie ancorată în 
ansamblul procedural căreia îi aparține ca gen. Trecerea speciei procedurii depunerii 
titlurilor de creanţă la genul procedurii intervenţiei se realizează prin generalizare, 
astfel încât, în completarea normelor speciale, se vor aplica normele de drepi comun. 

Așadar, dincolo de regulile de interpretare a normelor juridice cu relevanţă în 
materie, se reţine și că, în aplicarea altor reguli, de solubilizare a concursului de 
norme, mecanismul depunerii titlurilor de creanţă este reglementat de norme cu 
caracter special şi derogatoriu de la modalitatea de drept comun în care cadrul 
„execuţional poate fi lărgit în cursul unei proceduri, acesta fiind reprezentat exclusiv 
de mecanismul intervenţiei. 

' d) O altă perspectivă de abordare a analizei de faţă are în vedere interpretarea 
literală a textelor de lege cu incidenţă în materie, dispoziţii ce au o redactare clară şi 
nesusceptibilă de o interpretare extensivă sau restrictivă. | 

Astfel, art. 869 alin. (1) C. pr. civ. statuează că etapa distribuirii sumelor rezultate 
din vânzarea bunurilor debitorului se declanșează atunci când sunt mai mulți credi- 
tori urmăritori sau intervenienți. Tot astfel, atunci când art. 874 alin. (1) C. pr. civ. 
abordează chestiunea efectelor distribuirii asupra creditorilor intervenienți tardivi, 

aduce în discuţie existența unor creditori care au intervenit tardiv din rândul credi- 
torilor urmăritori și intervenienți. 

lar art. 644 alin. (1) pct. 3 C. pr. civ. îi enumeră în categoria participanţilor la 
executarea silită pe creditorii intervenienți, alături de părţi (pct..1) şi terţii garanţi 
(pct. 2), pentru ca art. 649 C. pr. civ. să definească creditorul intervenient ca fiind orice 
creditor al debitorului care poate, în condiţiile art. 690 și urm., să intervină în pro- 
cedura de executare silită aflată în curs până la data fixării de către executorul judecă- 
toresc a termenului pentru valorificarea bunurilor urmăribile, iar după depunerea sau 
consemnarea sumelor realizate din urmărire, poate să participe la distribuirea acestor 
sume, potrivit dispoziţiilor art. 864 și urm. 

Așadar, nu există nicio altă categorie de creditori care să poată participa la 
procedura execuţională, cu drepturile și obligaţiile procedurale reglementate de lege 
specifice pentru o atare calitate procesuală, în afara creditorului urmăritor și a credi- 
torilor intervenienţi. Nicio normă de procedură nu introduce în ansamblul normelor 
execuţionale și o a treia categorie de creditori (cei care au depus titluri de creanţă), 
distinctă și susceptibilă de a beneficia de un regim juridic aparte, diferită și oarecum 

privilegiată față de celelalte deja existente. Í 

Se observă că nici terminologia folosită de legiuitor nu susține o altă orientare, 
toate expresiile folosite fiind circumscrise noțiunilor de „creditor urmăritor”, res- 
pectiv „creditor intervenient” și cu atât mai mult cu cât art. 649 C. pr. civ. include 
chiar, în mod explicit, pe creditorii care își depun titlurile de creanţă exclusiv. în 
scopul participării la distribuirea sumelor realizate din urmărire în categoria credi- 
torilor intervenienți. | BAL | 

De altfel, și utilizarea altor termeni de către legiuitor sunt în sensul celor de mai 
sus, exemplificative fiind prevederile art. 869 alin. (5), art. 875 alin. (4), care se referă 
la „niciun creditor” sau „toți creditorii”, ceea ce, prin coroborare și cu argumentele 
anterioare, este de natură să conducă la concluzia că nu există nicio altă categorie de 
creditori în afara urmăritorului și a intervenienţilor, aceștia fiind singurele categorii 
de subiecte active ale raportului juridic execuţional. 

Mai trebuie precizat că instituţia intervenţiei nu este incompatibilă cu eventua- 
litatea unei depuneri tardive a cererii, întrucât efectul învestirii întârziate a execu- 
torului judecătoresc cu cererea de intervenţie nu are drept consecință respingerea de 
plano a acesteia pe temeiul tardivităţii, ci momentul temporal al depunerii cererii 
produce consecințe pe planul întinderii posibilităților de îndestulare a drepturilor 
creditorilor care au intervenit tardiv. Așadar, chiar și o cerere tardivă urmează a fi 
încuviințată de instanță, efectul tardivităţii producându-se pe terenul posibilităților 
de realizare a creanţei și al întinderii acestei îndestulări. | 

Prin urmare, în ipoteza în care s-ar recunoaște existența unei categorii distincte, 
a creditorilor care și-au depus titlurile de creanţă, în afara creditorului urmăritor și a 
creditorilor intervenienţi, s-ar ridica întrebarea firească a calităţii procesuale pe care 
aceștia ar dobândi-o în procedură, de vreme ce legiuitorul a fost extrem de riguros în 
definirea și utilizarea termenilor cu care a operat în materia participanţilor la execu- 
tarea silită. | 

În acest context, mai relevăm un aspect, și anume pe acela că, potrivit dispo- 
ziţiilor în materie de distribuire a sumelor rezultate din valorificarea de bunuri mobile 
sau imobile urmărite, au dreptul să participe, în sensul îndestulării creanţelor lor, 
numai creditorii urmăritori și creditorii intervenienţi, iar creditorii intervenienți își 

dobândesc acest statut numai prin efectul încuviințării cererii de intervenţie în exe- 
cutarea silită. - 

e) Privitor la argumentul vizând faptul că art. 870 C. pr. civ. face referire numai 
la „titlurile de creanţă”, iar nu și la „titlurile executorii”, se observă, din enumerarea 
de la alin. (2) al art. 690, că terţii creditori care intenţionează să participe într-o pro- 
cedură execuţională deja declanșată de un alt creditor urmăritor nu trebuie 
necesarmente să se afle în posesia unui titlu executoriu, fiind suficient să deţină un 
titlu de creanţă pentru declanșarea mecanismului intervenţiei, astfel cum menţio- 
nează pct. 2-4 ale alin. (2) al art. 690 C. pr. civ. 

Pe de altă parte, este de relevat faptul că denumirea de „titluri de creanță”, cu care 
operează art. 869-870 C. pr. civ., este una generică și poate cuprinde și „titlurile 
executorii”. De vreme ce legiuitorul îngăduie ca un creditor cu un simplu titlu de 
creanță să poată interveni în procedură, cu atât mai mult este firesc ca și deţinătorul 
unui titlu executoriu să o poată face, acest din urmă înscris fiind înzestrat cu mult 
mai multe garanţii pentru faza de executare silită decât un titlu de creanţă, șubrezit 
fie prin lipsa uneia dintre cerințele creanţei, fie prin lipsa caracterului definitiv al 
înscrisului. i =! | 

Această concluzie rezultă cu prisosinţă din interpretarea logică a art. 869-870 
C. pr. civ. | | 

f) Referitor la,lipsa de interdependenţă între cele două proceduri dedusă din 
incompatibilitatea duratei de soluţionare a procedurii intervenţiei cu termenele 
prevăzute de lege în etapa distribuirii sumelor rezultate din executare, se constată 
inconsistenţa acestui argument. Astfel, termenul prevăzut la art. 869 alin. (2) 
C. pr. civ. este un termen maximal și limită pentru depunerea titlurilor de creanţă în 
vederea întocmirii proiectului de distribuire a sumei rezultate din urmărire, proiect 
ce se întocmește în termen de 5 zile de la expirarea termenului pentru depunerea 
titlurilor de creanță. 

În ceea ce priveşte necesitatea soluționării cererii de intervenţie a cărei formă 
trebuie să o îmbrace depunerea titlurilor de creanţă, art. 692 alin. (3) C. pr. civ. insti- 
tuie pentru executorul judecătoresc obligaţia de a înainta de îndată cererea de 
intervenţie instanţei de executare competente, pe de o parte, iar, pe de altă parte, 
același text reglementează posibilitatea de suspendare a distribuirii sumelor până la 
soluționarea cererii de intervenţie. La aceste argumenie se adaugă și cel rezultat din 
aplicarea art. 666 alin. (2) C. pr. civ., care impune instanţei de executare să soluţioneze 
cererea de încuviințare a executării silite în termen de maximum 7 zile de la înre- 
gistrarea acesteia la instanţă. 

Așadar, pentru compatibilizarea termenului de depunere a titlurilor de creanţă 
cu cel de soluţionare a cererii de intervenție și cu cel de întocmire a proiectului de 
distribuire, creditorul intervenient trebuie să manifeste maximă diligenţă în respec- 
tarea termenului de intervenţie, precum și în solicitarea de suspendare a distribuirii 
sumelor până la soluţionarea cererii de intervenție, fiindu-i exclusiv acestuia 
imputabilă intervenirea în procedură în acest stadiu avansat, în condiţiile în care, 
potrivit art. 741 alin. (1) şi art. 836 alin. (2) C. pr. civ., executorul judecătoresc a 
înștiințat terta persoană în favoarea căreia există un drept real de garanţie despre 
aplicarea sechestrului asupra bunului mobil, precum și titularii drepturilor reale 
asupra bunului imobil urmărit despre execuiare. 

g) Relativ la lipsirea de orice efect a instituției depunerii titlului de creanţă în 
ipoteza în care normele se interpretează în sensul corelării celor două proceduri, se 
observă că un asemenea argument este vădit nefondat, în condiţiile în care singurul 
mecanism pentru ca procedura depunerii titlurilor de creanță să producă un efect util 
și compatibil cu restul procedurii execuţionale căreia i se integrează în mod firesc este 
cel al cererii de intervenţie, singurul instrument de lărgire a cadrului execuțional sub 
aspect subiectiv și obiectiv. Rațiunea legiuitorului la edictarea formală, strictă a noii 
proceduri de intervenţie în actualul Cod de procedură civilă: este clară și 
nesusceptibilă de vreo interpretare, astfel încât orice altă procedură ori formalitate ce 
are drept scop extinderea cadrului execuţional trebuie integrată noii viziuni. 

Dacă s-ar accepta soluţia contrară, ar însemna să recunoaștem că legiuitorul a 
reglementat două mecanisme diferite, guvernate de reguli deosebite sub aspectul efec- 
telor produse pe planul participării la distribuire, deși ambele au aceeași finalitate, și 
anume posibilitatea de participare a unor creditori terți la distribuirea sumelor 
rezultate din urmărirea declanșată de un creditor urmăritor, Or, o atare interpretare, 
pe lângă împrejurarea că se îndepărtează de la raţiunea întregii reglementări a insti- 
tuţiei intervenţiei, ar fi de natură să instituie și un tratament diferențiat între diferitele 
categorii de creditori intervenienți, întrucât ar presupune reglementarea unui regim 
juridic diferit și preferenţial pentru simplii depunători de titluri de creanță neînsoțite 
și de cereri de intervenţie față de terţii intervenienţi care au înţeles să uzeze de 
procedura de intervenție, cu toate rigorile pe care aceasta le presupune. 

Dacă s-ar accepta ideea admisibilităţii depunerii titlurilor de creanţă pe calea 
procedurii prevăzute de art. 869 alin. (2) și art. 870 C. pr. civ. fără dublarea acesteia 
„de formularea și a unei cereri de intervenţie și fără recunoașterea consecinţelor ine- 
rente unei atari intruziuni tardive, s-ar naște întrebarea firească a motivelor pentru 
care un tert creditor ar mai manifesta interes în a interveni în procedura execuţională, 
în condiţiile art. 691 alin. (2) C. pr. civ. și art. 696 C. pr. civ., creându-și singur o 
situaţie mult defavorabilă faţă de ipoteza în care ar putea să aleagă calea simplă a 
depunerii doar a titlurilor de creanţă. 

Or, într-o asemenea situaţie, reglementarea instituţiei intervenţiei și, în special, a 
efectelor intervenţiei tardive nu și-ar mai găsi justificarea, contrar afirmației că 
instituția depunerii titlului de creanţă este cea care ar rămâne fără efect dacă s-ar 
îmbrăţișa opinia potrivit căreia este nevoie ca titularul unui titlu de creanţă să depună 
inclusiv o cerere de intervenţie care să-i permită participarea la distribuirea sumelor. 

Finalmente, apreciem că raportarea art. 696 C. pr. civ. la termenul de depunere a 
titlurilor de creanţă ca termen maximal pentru depunerea unei cereri de intervenţie 
tardivă poate fi interpretată ca o conexiune între cele două proceduri, fiind evidentă 
intenţia legiuitorului de a crea o legătură pe plan procedural între cele două instituţii. 
În acest context, s-ar putea ridica întrebarea rațiunii ori utilității reglementării dis- 
tincte a procedurii depunerii titlurilor de creanţă. În acest sens, nu trebuie trecut cu 
vederea faptul că instituția depunerii titlurilor de creanţă constituie ultima ratio 
pentru ca terţii creditori să-și poată atinge scopul final, și anume participarea la distri- 
buirea sumelor rezultate din vânzare, însă numai condiţionat de regulile procedurale 
instituite de Cod prin care se îngăduie o atare intervenţie, pe de o parte, iar, pe de altă 
parte, că legiuitorul a manifestat o disponibilitate aparte în atragerea unei atenții 
suplimentare, de ultimă instanţă, creditorilor terți privind necesitatea depunerii 
titlurilor de creanță pe care le dețin contra debitorului în încercarea de rezolvare 
globală și unitară a situaţiei juridice litigioase ce grevează patrimoniul debitorului. 

În plus, așa cum arătam deja, art. 869 și urm. C. pr. civ. vizează numai termenul 
de depunere a titlurilor de creanţă și condiţiile de formă pentru acestea, necesitatea 
unei asemenea reglementări rezultând din nevoia de clarificare a unor aspecte spe- 
cifice depunerii titlurilor de creanţă. 


(iii) perspectiva istorico-teleologică 

Abordând problematica în discuţie și din perspectivă istorico-teleologică, putem 
decripta mai bine modul de interpretare și aplicare a normelor juridice aici analizate 
„şi a raportului dintre ele. | 

Interpretarea istorică se bazează pe cercetarea condiţiilor istorice, social-politice etc. 
care au determinat adoptarea unui act normativ (occasio legis) și, în funcţie de aceste 
condiţii, pe determinarea scopurilor urmărite de legiuitor (ratio legis). lar inter- 
pretarea teleologică sau după scop se bazează pe finalitatea actului normativ interpre- 
tat. Prin natura ei, metoda teleologică reclamă utilizarea ei în paralel cu celelalte, 
întrucât intenţia legiuitorului poate fi găsită și prin coroborarea normei în cauză cu 
alte norme, și cercetându-se contextul adoptării ei și raportându-ne la litera ei. 

Analizând, așadar, formele succesive ale Codului de procedură civilă anterior, de 
la 1865, se reţine că termenul „intervenient” desemna nu numai pe creditorul care a 
făcut cerere de intervenţie, în instanța de validare a urmăririi de venituri ale imo- 
bilului, dar și pe orice creditor care a intervenit fie pe cale de contestaţie la judecată, 
fie ulterior, printr-o simplă cerere, până ce tabloul de împărțeală nu s-a închis. Ceea 
ce este relevant/de reţinut este împrejurarea că întreaga procedură execuţională era 
instrumentată de judecător, astfel încât orice cerere de intervenţie era încuviințată de 
instanţă în cursul procedurilor derulate în chiar fața acesteia. j 
| Cu referire la procedura depunerii titlurilor de creanță, deschiderea distribuţiei 
se făcea prin înfățișarea titlurilor. Astfel, îndată ce ordonanța de adjudecare devenea 
executorie, creditorii își depuneau titlurile creanţei lor pentru facerea tabloului de 
împărțeală. Acest tablou cuprindea: a) diferitele cheltuieli ale urmăririi și plățile 
agenţilor urmăritori; b) creanţele fiecărui creditor privilegiat sau ipotecar după rangul 
privilegiului sau ipotecii:sale; c) creanţele simple sau chirografare. Intreaga procedură 
de distribuire a sumelor rezultate din vânzare se derula de către tribunal, astfel încât 
instituţia depunerii titlurilor de creanță era instrumentată de judecător. 

În variantele finale ale Codului de procedură civilă de la 1865, aplicabile până la 
data intrării în vigoare a noului Cod de procedură civilă, instituţia intervenţiei altor 
creditori în procedură nu era reglementată în mod explicit, iar instituţia depunerii 
titlurilor de creanţă se regăsea cuprinsă în art. 563, care permitea și altor creditori, în 
afara urmăritorilor, să-şi depună titlurile lor, executorul judecătoresc urmând să 
procedeze la distribuirea sumei potrivit ordinii de preferinţă prevăzute de textul legal. 

Spre deosebire însă de Codul de procedură civilă anterior, de la 1865, indiferent 
de formele sale de aplicare în diferite perioade de timp, actualul Cod de procedură 
civilă cunoaște reglementarea expresă a instituţiei intervenţiei altor creditori în 
art: 690-696, iar depunerea titlurilor de creanţă este cuprinsă în art. 869-870 C. pr. civ., 
toate acestea în condiţiile în care, de lege lata, procedura execuţională este derulată 
de executorul judecătoresc și numai cenzura actelor execuționale se află în compe- 
tența instanţei. Se constată, așadar, o schimbare completă de paradigmă din partea 
legiuitorului, care a înţeles să reglementeze în mod explicit și detaliat procedura în 
care creditorii terţi, titulari ai unor titluri executorii ori doar ai unor titluri de creanţă, 
pot participa într-o procedură execuțională deja declanșată. 

Astfel, în chiar Expunerea de motive a noului Cod de procedură civilă”, s-a 
menţionat că instituţia intervenţiei altor creditori reprezintă o soluţie legislativă nouă, 
"prin care s-au urmărit, pe de o parte, apărarea intereselor creditorilor care au pornit 
urmărirea silită de a nu fi surprinși și nici forţaţi să reia urmărirea în cazul în care din 
sumele încasate în urma valorificării bunurilor urmărite creanţele acestora n-ar putea 
fi acoperite, iar, pe de altă parte, conservarea dreptului celorlalți creditori chirografari 
ai debitorului de a putea participa la urmărire și, mai ales, la distribuirea sumelor 
obținute din valorificarea bunurilor urmărite, în vederea împărțirii acestora propor- 
tional cu valoarea creanţelor fiecăruia. 

Prin urmare, în condiţiile î în care legiuitorul a introdus pentru prima dată în 
corpul normelor execuţionale prevederi lămuritoare sub aspectul condiţiilor și moda- 
lităţii de intervenţie în procedură, reglementând în mod particular aceste aspecte, 
întreaga construcţie de interpretare și aplicare a normelor cu privire la extinderea 
cadrului subiectiv execuţional, inclusiv distribuirea sumelor rezultate din vânzarea 
bunurilor urmărite, trebuie încadrată acestei noi viziuni a legiuitorului, nefiind îngă- 
duit ca, fie și numai în parte, procedura să rămână tributară unor rațiuni ce nu mai 
corespund spiritului vremii. . 

Noua concepție asupra modalităţii de lărgire a cadrului execuţional subiectiv, 
prin instituirea mecanismului intervenţiei altor creditori, reprezintă, incontestabil, o 
evoluţie procedurală evidentă, de natură a asigura și garanta eficacitatea drepturilor 
părților în cea de-a doua fază a procesului civil, și un element de asumare normativă 
explicită, în condiţiile în care o parte a opiniilor interpretative aferente reglementării 
imediat anterioare tindeau înspre o atare soluţie, care însă, aing expres normată, a 
cunoscut reticență evolutivă, chiar și la nivel doctrinar. 

Așadar, suntem în prezența unei noi reprezentări normative în materia inter- 
venţiei altor creditori în procedură și, cum distribuirea sumelor rezultate din vânzarea 
bunurilor urmărite constituie o etapă în procedura de executare. silită indirectă, 
aceasta trebuie integrată cu necesitate acestei viziuni, orice altă încercare de inter- 
pretare a normelor juridice lăsând fără eficacitate practică noua abordare legislativă 
și generând tratamente diferite pentru finalități identice. 


3. Abordarea practică 


(i) O primă chestiune practică ridicată de analiza de faţă este reprezentată de 
existenţa sau nu a obligaţiei creditorului tert de a dubla cererea de depunere a titlu- 
rilor de creanţă cu o cerere de intervenţie. 

Astfel, în ipoteza prevăzută la art. 691 alin. (2) C. pr. civ., legiuitorul oferă 
categoriilor de creditori anume menţionaţi posibilitatea de a depune o cerere de 
intervenţie în interiorul termenului de depunere a titlurilor de creanţă, cu condiţia de 
a face dovada că și-au depus titlurile de creanţă în termenul arătat în art. 869 alin. (2 (2) 
C. pr. civ. In mod practic, acești creditori, în paralel, formulează o cerere prin care 
depun titlurile lor de creanţă, conformându-se termenului arătat la art. 869 alin. (2) 
C. pr. civ., și, în același timp, o cerere de intervenţie la executorul judecătoresc învestit 
cu executarea silită în urma căreia au fost valorificate bunurile mobile sau, după caz, 
imobile urmărite ale debitorului. 


3 Disponibilă la adresa http://www.cdep.ro/proiecte/2009/400/10/3/em413.pdf. 

Interpretarea de mai sus, în sensul necesităţii dublării cererii de depunere a 
titlurilor de creanţă de o cerere de intervenţie, este evidentă și rezultă fără putinţă de 
tăgadă din chiar exprimarea legiuitorului cuprinsă în norma înscrisă în art. 691 
alin. (2) C. pr. civ., de vreme ce, chiar și în ipoteza nerespectării termenului de inter- 
venție, este îngăduită formularea unei cereri de intervenţie, condiționată însă, 
expressis verbis, de depunerea titlurilor de creanţă. pu 

Nu excludem nici varianta mai practică de a se depune de către creditor un singur 
înscris, ce poate cuprinde atât cererea de depunere a titlurilor de creanță, cât și cererea 
de intervenţie, întrucât ambele demersuri urmează a fi adresate executorului jude- 
cătoresc. 

` Prin urmare, neformularea unei cereri de intervenţie are drept consecință lipsirea 
de orice eficacitate a procedurii depunerii titlurilor de creanţă, creditorii terți aflați 
într-o asemenea situație neputând participa la distribuirea sumei rezultate din 
urmărire, 

(ii) O altă problematică practică vizează obligativitatea sau nu a executorului 
judecătoresc de a proceda la calificarea din oficiu a cererii prin care creditorul terț 
înțelege să atașeze la dosarul execuțional titlurile de creanță drept o cerere de inter- 
ventie în procedură. | 

Sub acest aspect, apreciem că executorul judecătoresc, în virtutea rolului activ, 
fiind sesizat cu o cerere de depunere a titlurilor de creanţă, va trebui să solicite terțului 
creditor clarificări cu privire la natura cererii formulate și să-i solicite acestuia să 
precizeze dacă a înţeles să formuleze și o cerere de intervenţie, disponibilitatea părții 
sub acest aspect fiind determinantă în fixarea cadrului procesual. 

Edictarea termenului de depunere a titlurilor de creanţă are ca rațiune atențio- 
narea tuturor creditorilor terţi despre fixarea acestui termen-limită de intervenție în 
procedură, bineînţeles, sub rezerva apelării la mijloacele prevăzute de lege pentru 
potenţiala valorificare a drepturilor acestora, avantajul reglementării constând în 
darea acestui avertisment asupra posibilităţii de a mai putea participa la distribuire. 

Așadar, simpla depunere a titlurilor de creanță, deși nu ar putea să-și găsească 
vreo explicaţie în lipsa calificării acesteia și drept o cerere de intervenţie, nu poate 
constitui prin ea însăși un atare demers, în lipsa unei manifestări de voință explicite 
a terțului. Și aceasta, pe de o parte, din considerente de formă, cererea de intervenţie 
trebuind să îndeplinească condiţiile prevăzute de art. 692 alin. (1) şi (2) C. pr. civ., și, 
pe de altă parte, din considerente de fond, cererea de intervenţie având drept finalitate 
potenţiala îndestulare a patrimoniului creditorului ter cu o creanţă pe care acesta din 
urmă o are față de debitor. Or, în lipsa unei disponibilități exprese a creditorului terț, 
nu se poate aprecia de către executorul judecătoresc că cererea de depunere a titlurilor 
de creanţă valorează, în același timp, și cerere de intervenţie. 


„4. Concluzii 

Toate argumentele anterior expuse converg inspre concluzia fermă că nicio 
lărgire a cadrului procesual execuţional sub aspect subiectiv și obiectiv nu poate fi 
realizată decât prin intermediul cererii de intervenţie”. ; 


* Pentru o opinie particulară în sensul că ar fi totuși scutit de procedura intervenţiei creditorul 
care, anterior înscrierii la distribuire, avea încuviințată o procedură execuţională în temeiul unui 
propriu titlu executoriu emis împotriva aceluiași debitor, într-un propriu dosar de executare, a se 

Deși reglementarea instituţiei depunerii titlurilor de creanță poate fi susceptibilă 
de a ridica anumite îndoieli în privinţa acestei concluzii, aceasta nu-și poate găsi 
raţiunea de a fi decât în justificarea instituirii unui termen maximal înăuntrul căruia 
terții creditori își pot valorifica ultima șansă de a mai putea participa la distribuirea 
sumei obținute din urmărire. Mecanismul procedural efectiv însă în care se poate 
concretiza acest rezultat rămâne cel reglementat de dispoziţiile legale de drept comun, 
respectiv mecanismul intervenției. 

Relevantă sub acest aspect este perspectiva istorico-teleologică, actualul Cod de 
procedură civilă conferind o reprezentare normativă expresă intervenţiei altor credi- 
tori în procedură. Și, cum distribuirea sumelor rezultate din vânzarea bunurilor 
urmărite constituie o etapă în procedura de executare silită indirectă, aceasta trebuie 
integrată cu necesitate acestei noi viziuni a legiuitorului, orice altă interpretare a 
normelor juridice lăsând fără eficacitate practică noua abordare legislativă. 

Obligaţia titularului unui titlu de creanță de a depune inclusiv o cerere de 
intervenţie care să-i permită participarea la distribuirea sumelor în condiţiile insti- 
tuite de art. 691 alin. (2) C. pr. civ. și art. 696 C. pr. civ. rezultă, așadar, din întreaga 
reglementare a instituţiei intervenţiei altor creditori, neexistând nicio justificare rațio- 
nală și rezonabilă pentru reglementarea a două mecanisme diferite, cu aceeași fina- 
litate, dar care să fie guvernate de reguli deosebite sub aspectul efectelor produse pe 
planul participării la distribuire. 


vedea Ghid de bune practici în activitatea de executare silită, pp. 80-85, elaborat de Uniunea 
Naţională a Executorilor Judecătoreşti în anul 2020 în cadrul proiectului Îmbunătăţirea accesului la 
justiție prin dezvoltarea și aplicarea de politici şi instrumente noi în activitatea de executare silită, 

cod SIPOCA/MySMIS2014: 370/112299. 

Etapa în care un creditor tert dobândeşte calitatea de creditor intervenient este cea a admiterii 
cererii de încuviinţare a executării silite în baza cererii de intervenţie, numai de la acest moment terţul 
având îndrituirea de a se comporta întocmai ca un creditor căruia legea îi conferă drepturi şi obligaţii 
pe plan procesual, 

Anumite drepturi se nasc în favoarea creditorului terţ încă din etapa încuviinţării executării silite a 
cererii de intervenţie, legiuitorul înțelegând să pună la dispoziţia acestuia anumite mecanisme de con- 
servare a procedurii în stadiul în care se găseşte la:acel moment, pentru ca posibilităţile ulterioare ale 
intervenientului să poată fi şi acestea valorificate adecvat. Aşadar, deşi procedura intervenţiei poate 
atrage după sine o temporizare procedurală, cu consecinţe poate nefavorabile creditorului urmăritor 
din perspectiva celerităţii, scopul urmărit de reglementare constă în asigurarea unor garanţii inclusiv 
pentru creditorii in tervenienţi. Limitările procedurale rezultate din calea incidentală aleasă de creditorul 
tert nu trebuie să se confunde cu necesitatea ca, pe plan reglementar, intervenientului să-i fie recu- 
noscute garanţii similare cu cele recunoscute creditorului urmăritor sub aspectul posibilităţilor de 
valorificare a drepturilor subiective. 

Analiza de faţă îşi propune să evidenţieze efectele intervenţiei din perspectiva drepturilor credi- 
torilor intervenienţi, extinderea cadrului procesual execuţional fixat de creditorul urmăritor prin inter- 
venția altor creditori cunoscând anumite particularităţi generate de tipicitatea unei atari proceduri. 


Rațiunea instituției intervenţiei altor creditori într-o procedură de executare silită 
deja începută rezidă, în principal, în necesitatea soluționării într-un singur cadru 
procesual și în mod definitiv a tuturor posibilelor cereri de executare silită vizând 
același debitor, în scopul clarificării situaţiei juridice a acestuia, pe de o parte, dar și 
pentru a se evita punerea în mișcare, în mod succesiv sau concomitent, a mai multor 
mecanisme procedurale ce poartă asupra aceluiași patrimoniu, pe de altă parte. 

În registrul execuţional actual, creditorii intervenienți reprezintă o categorie 
distinctă a participanţilor la executarea silită, cunoscând o reglementare aparte, cu 
titlu general în art. 644 alin. (1) pct. 3 și art. 649 C. pr. civ. și cu titlu specific în 
art. 690-696 C. pr. civ., dar și în alte texte speciale. Astfel, orice creditor al debitorului 
poate, în condiţiile art. 690 și urm. C. pr. civ., să intervină în procedura de executare 
silită aflată în curs până la data fixării de către executorul judecătoresc a termenului 
pentru valorificarea bunurilor urmăribile, iar după depunerea sau consemnarea 
sumelor realizate din urmărire, poate să participe la distribuirea acestor sume, potrivit 
dispoziţiilor art. 864 și urm. C. pr. civ. 

Analiza de faţă își propune să evidenţieze efectele intervenţiei din perspectiva 
drepturilor creditorilor intervenienţi, extinderea cadrului procesual execuţional fixat 
de creditorul urmăritor prin intervenţia altor creditori cunoscând anumite particu- 
larităţi generate de tipicitatea unei atari proceduri. 

1. Dobândirea calităţii de creditor intervenient 


O primă clarificare, de ordin procedural temporală, se impune a fi realizată prin 
prisma nevoii de stabilire a momentului la care un creditor tert față de executarea 
aflată în curs dobândeşte calitatea de creditor intervenient. O atare determinare este 
necesară din perspectiva cunoașterii drepturilor intervenientului și a eventualelor 
sale limitări. f 

Dacă, în condițiile art. 690 C. pr. civ., legiuitorul reglementează dreptul de inter- 
ventie, înseamnă că acțiunea civilă cuprinde un atare mijloc prin care-un creditor 
urmărește să-și valorifice un drept subiectiv protejat și recunoscut de lege. Cu toate 
acestea, dreptul de intervenție nu reprezintă decât calea prin intermediul căreia 
creditorul respectiv tinde la realizarea în concret a dreptului său subiectiv și, astfel, 
prin simpla apelare la acest mijloc, el nu devine automat și implicit intervenient, o 
atare calificare fiind circumscrisă necesităţii îndeplinirii anumitor condiţii de fond și 
de formă pe care dreptul de intervenție le implică, precum deținerea unui titlu execu- 
toriu sau cel puţin de creanţă, termenul de intervenţie, procedura de intervenție. 

Cum cererea de intervenţie a creditorului terț este supusă procedurii de încu- 
viințare a executării silite, urmând regulile instituite de art. 665-666 C. pr. civ., rezultă 
că, în aplicarea acestor dispoziţii legale, încheierea de admitere a cererii de intervenţie 
și de încuviințare a executării silite în baza acesteia va permite creditorului tert să 
ceară executorului judecătoresc care a solicitat încuviințarea să recurgă la modalităţile 
de executare silită prevăzute de lege în vederea realizării drepturilor sale, inclusiv a 
cheltuielilor de executare. | | 

Așadar, până la momentul încuviințării executării silite, creditorul care a 
formulat cererea de intervenţie rămâne un terț străin de procedura execuţională aflată 
în curs, neavând îndreptăţirea de a uza de niciunul dintre mecanismele legale spe- 
cifice executării silite. Drepturile acestuia se nasc exclusiv ulterior momentului la 
care instanţa de executare îi acordă dreptul de a participa în procedură, în condiţiile 
și cu limitările impuse de demersul procedural ales. 3 

De altfel, însuși legiuitorul, riguros în reglementarea acestei instituţii, a evitat, 
deliberat şi corect, să utilizeze sintagma „creditor intervenient” până la momentul pro- 
cedural la care instanţa încuviințează executarea silită a cererii de intervenţie [art. 692 
alin. (3) teza a III-a C. pr. civ.], numai după acest moment putându-se discuta despre un 
adevărat participant la procedura execuţională în persoana creditorului tert. 

Prin urmare, etapa în care un creditor tert dobândește calitatea de creditor inter- 
venient este cea a Încuviințării executării silite în baza cererii de interventie, numai 
de la acest moment terțul având îndrituirea de a se comporta întocmai ca un creditor 
căruia legea îi conferă drepturi și obligaţii pe plan procesual. 

Cu toate acestea și fără a contrazice raționamentul anterior, anumite drepturi se 
nasc în favoarea creditorului tert încă din etapa admiterii cererii de încuviintare a 
executării silite în baza cererii de intervenţie, legiuitorul înțelegând să pună la 
dispoziţia acestuia anumite mecanisme de conservare a procedurii în stadiul în care 
se găsește la acel moment, pentru ca posibilitățile ulterioare ale intervenientului să 
poată fi și acestea valorificate adecvat. Așadar, deși procedura intervenţiei poate 
atrage după sine o temporizare procedurală, cu consecinţe poate nefavorabile credi- 
torului urmăritor din perspectiva celerităţii, scopul urmărit de reglementare constă în 
asigurarea unor garanții inclusiv pentru creditorii intervenientți. Limitările procedu- 
rale rezultate din calea incidentală aleasă de creditorul tert nu trebuie să se confunde 

cu necesitatea ca, pe plan reglementar, intervenientului să-i fie recunoscute garanţii 
similare celor conferite creditorului urmăritor sub aspectul posibilităţilor de valorifi- 
care a drepturilor subiective. 


2. Drepturile creditorului intervenient 


Din întreaga reglementare a instituţiei intervenţiei se pot desprinde o serie de 
drepturi pe care creditorul intervenient le dobândește în procedura în care a ales să 
intervină, circumstanţiate însă diferitelor ipoteze pe care le generează existența sau 
nu a unui titlu executoriu ca fundament al cererii de intervenţie, termenului de inter- 
venţie ori existenţei unor drepturi de garanţie sau a altor privilegii conservate în 
condiţiile legii. 

(i) Dreptul de a obține suspendarea eliberării sau distribuirii de sume obținute 

„din valorificarea bunurilor debitorului [art. 692 alin. (3) C. pr. civ.] 

Întrucât cererea de intervenţie poate fi formulată, din punct de vedere temporal, 
până la expirarea termenului prevăzut de art. 869 alin. (2) C. pr. civ. pentru depunerea 
titlurilor de creanţă în vederea întocmirii proiectului de distribuire a sumei rezultate 
din urmărire și pentru a se evita situaţia în care rezolvarea cererii de încuviințare a 
executării silite a acestei/cereri să dureze în timp dincolo de momentul la care execu- 
torul judecătoresc poate trece la etapa eliberării sau distribuirii sumelor obținute din 
valorificarea bunurilor/debitorului, art. 692 alin. (3) C. pr. civ. recunoaște dreptul 
creditorului tert de a solicita suspendarea eliberării sau distribuirii acestor sume. 

O atare măsură de suspendare va avea o durată limitată în timp, legiuitorul însuși 
prevăzând că instanța poate suspenda eliberarea sau distribuirea de sume obținute 
din valorificarea bunurilor debitorului, până la soluționarea cererii de intervenție. 

Faţă de expresia folosită de legiuitor „până la soluţionarea cererii de intervenţie”, 
apreciem că măsura suspendării se va dispune anterior soluționării cererii de inter- 
venţie, iar nu concomitent cu aceasta, numai astfel rațiunea legiuitorului fiind 
asigurată. 

Despre necesitatea achitării cauţiunii chiar și în cererea de suspendare, art. 692 
alin. (3) C. pr. civ. prevede în mod expres că instanța poate obliga creditorul inter- 
venient la plata unei cauțiuni, dispunerea acesteia nefiind, așadar, obligatorie. . 

Competența de soluţionare a cererii de suspendare aparține instanţei de executare 
învestite și cu cererea de încuviințare a executării silite a cererii de intervenție. 

Din punct de vedere procedural, se ridică întrebarea modalităţii practice în care 
creditorul terț își poate exercita dreptul de a solicita și obține suspendarea eliberării 
sau distribuirii de sume obţinute din valorificarea bunurilor debitorului, de vreme ce 
legitimarea procesuală activă în cererea de încuviințare a executării silite a cererii de 
intervenţie aparţine executorului judecătoresc. Astfel, cuprinsul art. 692 alin. (3) 
C. pr. civ. ne îngăduie să recunoaștem din punct de vedere practic două posibilități 
de acţiune pentru creditorul terţ: fie posibilitatea de a uza de acest drept împreună cu 
cererea de intervenţie, fie posibilitatea de a uza de acesi drept separat de cererea de 
încuviințarea executării silite a cererii de intervenţie. Indiferent însă de calea proce- 
durală aleasă pentru valorificarea acestui drept, pe cale principală ori pe cale inci- 
dentală, numai creditorul tert este cel care are legitimare procesuală activă într-un 
asemenea demers, iar soluţionarea unei atari cereri se face în condiţiile art. 719 
alin. (7) C. pr. civ., la care art. 692 alin. (3) C. pr. civ. face trimitere, fără citarea părților, 
prin încheiere nesupusă niciunei căi de atac. 

(ii) Dreptul ca instanţa să dispună executorului judecătoresc ca sumele recla- 
mate de intervenient să fie puse deoparte, dacă debitorul contestă, în tot sau în 
parte, creanţele reclamate [art. 692 alin. (6) C. pr. civ.] 

Și acest drept se naște tot în etapa încuviinţării executării silite a cererii de 
intervenţie, însă vizează numai ipoteza creditorilor terți ale căror creanţe au fost 
contestate de către debitor, creditorul nefiind, într-o asemenea situație în posesia 
unui titlu executoriu. 

Acest drept este însă condiţionat de introducerea de către creditorul terţ a acţiunii 
în justiţie în scopul obținerii titlului executoriu în termen de 5 zile de la data când a 
avut loc convocarea debitorului și a creditorului care nu are titlu executoriu, pentru 
recunoașterea de către debitor a creanţelor!. Până la expirarea acestui termen, elibe- 
rarea sau, după caz, distribuirea sumelor, dacă este cazul, se suspendă de drept, iar, 
după împlinirea termenului, instanţa va decide asupra suspendării, în condiţiile 
alin. (3), până la soluţionarea litigiului printr-o hotărâre definitivă. În acest din urmă | 
caz, aceste sume vor fi consemnate până la soluţionarea litigiului printr-o hotărâre ` 
definitivă, cu excepţia situaţiei în care ar fi pretinse de alţi creditori în rang util. O 
dispoziţie în acest sens se regăsește și în art. 883 alin. (1) C. pr. civ. 

O asemenea cerere este supusă unei cauţiuni obligatorii, într-un cuantum stabilit 
de art. 719 alin. (2) C. pr. civ. 

Măsura suspendării durează, așadar, până la soluționarea emită a litigiului 
vizând obţinerea de către creditorul intervenient a dulu executoriu, iar, din punct 
de vedere procedural, considerentele expuse la punctul (i) rămân valabile, însuși 
alin. (6) al art. 692 C. pr. civ. făcând trimitere la condiţiile din alin. (3) al aceluiași text 
pentru dispunerea suspendării. 


(iii) Dreptul de a participa la distribuirea sumei rezultate din urmărire 

Cel mai important efect al încuviințării intervenției în executarea silită este regle- 
mentat de art. 695 C. pr. civ. și vizează dreptul de a participa la distribuirea sumei 
rezultate din urmărire, în limita sumelor reclamate sau, după caz, recunoscute. 

Astfel, potrivit alin. (1) al textului menţionat, creditorii intervenienţi și cei ale 
căror creanţe au fost recunoscute de către debitor, în condiţiile prevăzute la art. 692 
C. pr. civ., pot să participe la distribuirea sumei rezultate din urmărire, în limita 
sumelor reclamante sau, după caz, recunoscute. 

Cu referire însă la acest drept, relevant este și termenul de intervenţie, precum și 
dacă creditorii se prevalează de un drept real de garanţie sau alt drept de preferinţă 
asupra bunurilor urmărite, conservat în condiţiile legii. Așadar, numai prin conju- 
garea tuturor acestor elemente este posibilă C corectă a întinderii acestui 
drept. 

Şi aceasta întrucât, în condițiile art. 691 C. pr. civ., intervenția poate fi făcută, sub 
sancţiunea prevăzută de art. 696 C. pr. civ., până la termenul stabilit de executor 
pentru valorificarea, în oricare dintre modalităţile prevăzute de lege ori convenite de 
părți, a bunurilor mobile sau imobile urmărite. Cu toate acestea, creditorii care au un 
drept real de garanţie asupra bunurilor urmărite și care este conservat în condiţiile 


1 Despre recunoaşterea creanţei creditorului intervenient de către debitor, a se vedea Tema 
nr. 101 — V. Bozeșan, Limitele prerogativelor creditorului intervenient a cărui creanță este recunoscută 
de către debitor în procedura executării silite, în E. Oprina, V. Bozeşan (coord.), Executarea silită. 
Dificultăţi şi soluţii practice, vol. 2, Ed. Universul Juridic, București, 2017, pp. 354-369. 

prevăzute de lege, creditorii care au creanţe având ca obiect venituri datorate buge- 
tului general consolidat sau bugetului Uniunii Europene, precum și alți creditori 
privilegiați care intervin în cursul urmăririi silite au dreptul să participe la distribuire 
după rangul conferit de dreptul lor de preferință, chiar dacă cererea de intervenţie a 
fost făcută după expirarea termenului stabilit potrivit art. 691 alin. (1), dacă și-au 
depus titlurile de creanţă în termenul prevăzut la art. 869 alin. (2), în vederea întoc- 
mirii proiectului de distribuire a sumei rezultate din urmărire. 

Astfel, creditorii care se prevalează de un drept real de garanţie sau alt drept de 
preferință asupra bunurilor urmărite, conservat în condițiile legii, pot participa la 
distribuire, cu păstrarea preferinţei date de rangul conferit de dreptul lor, indiferent 
dacă sunt sau nu în posesia unui titlu executoriu și chiar dacă au intervenit tardiv. 

În schimb, creditorii chirografari care au intervenit după expirarea termenului 
prevăzut la art. 691 alin. (1) C. pr. civ., dar înainte de expirarea termenului pentru 
„ depunerea titlurilor de creanţă, în vederea întocmirii proiectului de distribuire a 
sumei rezultate din urmărire, au dreptul să participe la distribuirea părții din suma 
rămasă după îndestularea drepturilor creditorilor urmăritori, ale creditorilor garantați 
sau privilegiați și ále celor care au intervenitîn timp util. 

Așadar, ceea ce diferenţiază creditorii care se prevalează de un drept real de 
garanţie sau alt drept de preferinţă asupra bunurilor urmărite, conservat în condiţiile 
legii, și creditorii chirografari este, în primul rând, rangul conferit de dreptul lor, grefat 
însă şi pe termenul la' care are loc intervenția. Prin urmare, preferința dată de un 
anumit rang al dreptului creditorului îi conferă acestuia un beneficiu inclusiv de 
ordin temporal. 

Se mai observă că dreptul de a participa la distribuirea sumei rezultate din urmă- 
rire aparţine tuturor creditorilor intervenienţi care au intervenit în timp util, 
indiferent că au sau nu titlu executoriu, indiferent că au intervenit sau nu în termenul 
legal — dacă se prevalează de un drept real de garanţie sau alt drept de preferinţă 
asupra bunurilor urmărite, conservat în condiţiile legii —, creditorilor ale căror creanţe 
au fost recunoscute de debitor?, în condiţiile art. 692 C. pr. civ., precum și creditorilor 
chirografari care au intervenit după expirarea termenului prevăzut la art. 691 alin. (1) 
C. pr. civ., dar înainte de expirarea termenului pentru depunerea titlurilor de creanţă. 

În acest din urmă caz, întinderea drepturilor creditorilor chirografari rămâne 
circumscrisă specificului întregii proceduri și subordonată satisfacerii cu prioritate a 
creditorilor urmăritori, a creditorilor garantaţi sau privilegiați și a celor care au inter- 
venit în timp util. | 

Cum aspectul de distribuire a sumelor rezultate din urmărire este o etapă ce intră 
în competenţa executorului judecătoresc, acestuia îi revine sarcina de a verifica nu 
numai existenţa încheierii de încuviințare a cererii de intervenţie, ci și considerentele 
acesteia. Si, întrucât instanţa de executare trebuie să se asigure că executorul jude- 
cătoresc instrumentator al dosarului va cunoaște cu precizie întinderea acestor 
drepturi, urmând a le acorda eficacitatea practică aferentă (circumscriere impusă cu 
relevanţă de caracterul tardiv sau nu al cererii de intervenţie), apreciem că dispo- 
zitivul încheierii de încuviinţare a executării silite a intervenţiei trebuie să menţio- 
neze și constatarea caracterului tardiv al acestei cereri’. 


* Ibidem, pp. 354-358. - l P 
3 A se vedea și Tema nr. 139 — E. Oprina, Intervenţia și încuviințarea execulării silite. Rolul 


` exeĉutorului judecătoresc. Soluţiile instanţei de executare. 

Întinderea dreptului la distribuirea sumelor rezultate din urmărire cunoaște o 
nuanță derivată din ipoteza reglementată de art. 692 alin. (6) C. pr. civ., a sumelor 
reclamate de intervenient și puse deoparte, dacă debitorul contestă, în tot sau în parte, 
creanţele reclamate. Astfel, dacă prin hotărâre judecătorească definitivă sunt confir- 
mate creanţele nerecunoscute de debitor și în măsura în care nu sunt pretinse de alți 
creditori în rang util, creditorii intervenienți au dreptul la plata sumelor respective. 

În acest sens, art. 883 alin. (3) C. pr. civ. prevede că, dacă suma reclamată a fost 
păstrată pentru obținerea de către creditorii intervenienţi a titlurilor necesare, în 
condiţiile art. 692 alin. (6) C. pr. civ., executorul, la cererea uneia dintre: părți sau 
chiar din oficiu, va cita debitorul, creditorul urmăritor și creditorii intervenienţi, cu 
excepţia celor îndestulaţi integral, și, după ascultarea celor prezenţi, va dispune 
eliberarea sumei reținute în contul creditorilor intervenienţi care au obținut între timp 
un titlu executoriu. Înfăţișarea părților interesate va putea fi dispusă, la cererea orică- 
ruia dintre creditori, și înainte de expirarea termenului legal pentru obținerea titlului. 
executoriu, în afară de cazul în care mai există alți creditori care urmează să obțină 
titlul executoriu, suma rămasă urmând a se elibera debitorului. 

În concluzie, putem afirma că dreptul de a participa la distribuirea sumelor 
rezultate din urmărire se înfățișează ca fiind cel mai important efect al încuviințării 
intervenţiei în urmărirea silită, din perspectiva faptului că, indiferent că intervenienții 
dețin sau nu un titlu executoriu, acestora le este recunoscută vocaţia la îndestularea 
creanţelor lor prin posibilitatea de a lua parte la etapa de distribuire, cu limitările 
evocate. 


(iv) Dreptul de a participa la urmărirea bunurilor debitorului și de a solicita 
efectuarea unor acte de executare silită, dacă este cazul, în ipoteza în care creditorii 
au titlu executoriu [art. 695 alin. (1) C. pr. civ.] 

În afara dreptului de a participa la distribuirea sumelor rezultate din urmărirea 
silită, creditorii intervenienţi care au un titlu executoriu constatator al creanţei lor au 
dreptul să participe, în condiţiile legii, la urmărirea bunurilor debitorului și să solicite 
efectuarea unor acte de executare silită, dacă este cazul. 

Astfel, acest drept al creditorilor intervenienți se configurează numai dacă inter- 
venienţii sunt în posesia unui titlu executoriu. Și aceasta întrucât acești intervenienți 
se bucură de independenţă procesuală, poziţia lor fiind asemănătoare cu cea a 
creditorului urmăritor, singurul inconvenient dedus din calea procedurală aleasă 
constând în stadiul în care găseşte procedura la momentul intervenţiei. Fiind în 
posesia unui titlu executoriu de sine stătător, creditorii intervenienţi pot declanșa ei 
înșiși o procedură de executare și o pot derula fără subordonări procesuale față de alți 
creditori, acesta fiind argumentul pentru care simpla cale incidentală aleasă pentru 
valorificarea titlului său executoriu nu-l privează pe intervenient de dreptul de a 
putea lua parte la procedura execuțională cu aceleași drepturi ca și creditorul urmă- 
ritor, ambii fiind titulari ai unor creanţe constatate prin titluri executorii, în principiu, 
definitive. . 

În privinţa intervenienţilor fără titlu executoriu, circumscrierea drepturilor 
acestora urmează a se face exclusiv în limitele fixate de creditorul urmăritor pe com- 
ponenta efectuării actelor de executare silită, poziţia procesuală a acestora fiind una 
precară și subordonată creditorului urmăritor. 

Așadar, fundamentul exerciţiului dreptului de a participa, în condiţiile legii, la 
urmărirea bunurilor debitorului și de a solicita efectuarea unor acte de executare 

silită, dacă este cazul, se regăsește în existenţa unui titlu executoriu — în accepțiunea 
legală a acestei noţiuni — în posesia creditorului intervenient, ceea ce-i conferă 
acestuia îndreptăţirea de a se comporta întocmai ca și creditorul urmăritor din 
perspectiva mecanismelor procesuale implicate de participarea în procedură. 

Sub aspectul cadrului procesual în care intervine, creditorul intervenient va lua 
procedura în starea în care se află la momentul încuviințării executării silite a cererii 
de intervenţie, ceea ce înseamnă că actele de executare îndeplinite până la acel 
moment nu vor putea fi refăcute, intervenientul neavând, la momentul efectuării lor, 
calitatea de participant în procedură, iar actele ulterioare vor fi îndeplinite și faţă de 
el. Nefiind participant la procedură la data efectuării actelor de executare anterioare, 
creditorul intervenient nu poate solicita refacerea acestor acte, care urmează a-i fi 
opuse ca efect al preluării procedurii de la un anumit moment. O eventuală repunere 
în discuţie a actelor de executare deja efectuate ar presupune o întoarcere a procedurii 
" execuţionale la un stadiu anterior celui în care aceasta se găseşte la momentul 
intervenţiei creditorului terţ, ceea ce nu poate fi acceptat, recunoașterea dreptului de 
intervenţie neputând să afecteze drepturile creditorului urmăritor consolidate deja la 
momentul intervenţiei. 

Rezultă, astfel, că dreptul creditorului intervenient cu titlu executoriu de a par- 
ticipa la urmărirea bunurilor debitorului și de a solicita efectuarea unor acte de execu- 
tare silită cunoaște o limitare sub aspectul întinderii, în sensul că, privitor la actele 
îndeplinite anterior intervenţiei, acestea nu vor mai putea fi refăcute, posibilitățile 
procesuale ale intervenientului, fiind recunoscute numai în derularea procedurii 
ulterioare.. 

Participarea la urmărirea bunurilor presupune o implicare directă a creditorului 
intervenient în procedură, prin dreptul și posibilitatea acestuia de a asista, personal 
sau prin reprezentant, la efectuarea tuturor actelor de executare, de a lua cunoștință 
de actele dosarului de executare, de a obţine adeverinţe și copii de pe acte, certificate 
de executorul judecătoresc, pe cheltuiala sa, de a-i fi comunicate actele de procedură 
în cadrul executării silite, dar, în egală măsură, și prin obligaţia de a acorda execu- 
torului judecătoresc, la cererea acestuia, sprijin efectiv pentru aducerea la îndeplinire, 
în bune condiţii, a executării silite, punându-i la dispoziţie și mijloacele necesare în 
acest sens, fiind, totodată, obligat să avanseze cheltuielile necesare îndeplinirii actelor 
de executare, potrivit dispoziţiilor luate de executor. 

În ceea ce priveşte posibilitatea creditorului intervenient de a solicita efectuarea 
unor acte de executare în cadrul dosarului de executare, apreciem că aceasta cuprinde 
dreptul intervenientului de a solicita încuviințarea de noi modalităţi de urmărire”, 
dreptul de a solicita decăderea debitorului din beneficiul vreunui termen de plată, 
dreptul de a solicita autorizarea intrării în încăperile debitorului ori de identificare a 
bunurilor debitorului, dreptul de a solicita numirea unui curator al succesiunii debi- 
torului, solicitarea de extindere a urmăririi, dreptul de a solicita evacuarea debitorului 
din imobilul urmărit etc. 


+ Despre posibilitatea creditorilor chirografari care au intervenit în timp util şi care au titluri 
executorii de a putea solicita încuviințarea urmăririi imobiliare, faţă și de restricţiile impuse de 
art. 813 alin. (5) C. pr. civ., a se vedea Tema nr. 117 — V. Bozeşan, Problematica urmăririi silite 
imobiliare de către creditorul având o creanţă în valoare de până la 10.000 lei, în E. Oprina, 
V. Bozeșan (coord.), op. cit., vol. 2, p. 547. 

Legat de cuprinderea acestui drept, art. 694 alin. (2) C. pr. civ. recunoaște posi- 
bilitatea creditorului urmăritor de a fi preferat creditorilor intervenienți în ipoteza în 
care aceştia din urmă nu solicită extinderea urmăririi și la bunurile indicate de cre- 
ditorul urmăritor sau, după caz, nu avansează cheltuielile necesare extinderii, în 
termen de 10 zile de la data notificării. 

Astfel, o cerinţă suplimentară ce configurează planul întinderii dreptului credi- 
torilor intervenienţi de a participa la urmărirea bunurilor debitorului și de a solicita 
efectuarea unor acte de executare silită, dacă este cazul, este cea a cererii de extindere 
a urmăririi și la bunurile indicate de creditorul urmăritor. 

Astfel, această condiţie capătă relevanţă în contextul în care atât creditorul 
urmăritor, cât şi creditorul intervenient au calitatea de creditori chirografari, pentru 
că, în ipoteza în care creditorul urmăritor are un drept real de garanție sau de prefe- 
rință, conservat în condiţiile legii, asupra bunului urmărit, nu are interes de a solicita 
creditorului chirografar intervenient extinderea urmăririi, întrucât dreptul său de 
preferință îi permite oricum să-și satisfacă creanța cu prioritate faţă de creditorul 
chirografar. 

Iar, în situaţia în care creditorul intervenient este cel care se bucură de un drept 
real de garanţie sau un drept de preferință, conservat în condiţiile legii, asupra bunu- 
rilor urmărite, creditorul urmăritor nu are posibilitatea de a solicita celui dintâi să 
„urmărească și alte bunuri ale debitorului. 

În fine, în ipoteza în care atât creditorul urmăritor, cât și creditorul intervenient 
au câte un drept de preferință asupra bunului urmărit, distribuirea sumelor rezultate 
din urmărirea acestui bun se va face în funcţie de rangul conferit de dreptul de 
preferinţă al fiecăruia. 

Precizăm o dată în plus, și în acest context, că solicitarea creditorilor intervenienți 
de a extinde urmărirea și asupra altor bunuri urmăribile ale debitorului, în afara celor 
ce fac obiectul executării silite în care au intervenit, presupune cu necesitate existența 
unui titlu executoriu în posesia acestora”. 

Raportat la modul de exercitare a dreptului creditorului armălritor de a a ra 
creditorului intervenient chirografar extinderea urmăririi silite, art. 694 alin. (1) 
C. pr. civ. statuează că, în termen de 10 zile de la data comunicării de către executorul 
judecătoresc a copiei certificate a încheierii de încuviințare a cererii de intervenție, 


* Despre posibilitatea ca extinderea urmăririi să poată fi solicitată și de creditorul intervenient 
care nu are titlu executoriu, dar a cărui creanţă a fost recunoscută de către debitor, a se vedea Tema 
nr. 25 — M. Stancu, Intervenţia altor creditori, în E: Oprina, V. Bozeșan (coord.), Executarea silită. 
Dificultăţi și soluții practice, vol. 1, Ed. Universul Juridic, București, 2016, pp. 277-278. Pentru opinia 
contrară, pe care o împărtășim, £ a se vedea Tema nr. 101 — V. Bozeșan, Limitele prerogativelor credi- 
torului intervenient a cărui creanţă este recunoscută de către debitor în procedura executării silite, î în 
„E. Oprina, V. Bozeşan (coord.), op. cit., vol. 2, pp. 360-361, nota de subsol 5. 

Astfel, apreciem și noi că o calificare drept titlu executoriu a manifestării de voință a jnităr lui 
care recunoaște creanța pretinsă de creditorul intervenient nu poate fi reţinută, de vreme ce 
conferirea unui asemenea caracter se face numai în condiţiile prevăzute de lege. În plus, nicio 
dispoziţie din materia intervenţiei nu susţine o astfel de calificare, recunoașterea de către debitor a 
creanţei reclamate de intervenient conferind intervenientului doar beneficiul participării în proce- 
dura în care a intervenit în etapa distribuirii sumelor rezultate din urmărire. Așadar, semnificația 
noțiunii de „titlu executoriu” este cea care vizează circumscrierea unor înscrisuri constatatoare de 
creanţe categoriei de înscrisuri înzestrate cu putere executorie prin efectul legii, iar nu ca rezultat al 
unei atitudini mai mult sau mai puţin subiective a debitorului. 

creditorul urmăritor poate indica, printr-o notificare, creditorilor intervenienţi chiro- 
grafari existenţa și a altor bunuri ale debitorului, care pot fi urmărite în mod util, 
invitându-i să ceară extinderea urmăririi și asupra acestor bunuri, dacă au titlu 
executoriu. 

Sancţiunea în cazul în care creditorii intervenienţi nu dau curs solicitării de 
extindere a urmăririi și la bunurile indicate de creditorul urmăritor constă în - 
pierderea egalităţii cu acesta din urmă, rațiunea reglementării fiind logică și având ca 
fundament cointeresarea creditorului intervenient în efectuarea actelor de executare 
„silită, pentru a se evita împovărarea excesivă a creditorului urmăritor și cu cererea de 
intervenţie, precum și pentru a anihila tendința intervenienţilor de a nu depune 
diligenţe și eforturi proprii pentru derularea procedurii execuționale în care au 
intervenit. Astfel, potrivit art. 2.326 C. civ., preţul bunurilor debitorului se împarte 
între creditori proporţional cu valoarea creanţei fiecăruia, afară de cazul în care există 
între ei cauze de preferinţă ori convenții cu privire la ordinea îndestulării lor. lar 
art. 694 alin. (2) C. pr. civ. instituie o preferinţă a creditorului urmăritor la distribuirea 
sumei rezultate din urmărire în cazul în care creditorii intervenienți nu solicită 
extinderea urmăririi și la bunurile indicate de cel dintâi. 

De precizat este şi faptul că dreptul creditorului intervenient de a solicita extin- 
derea urmăririi și asupra altor bunuri ale debitorului indicate de creditorul urmăritor 
nu constituie singura modalitate în care intervenientul aflat în posesia unui titlu 
executoriu ar avea posibilitatea de a solicita efectuarea unor acte de executare, ci 
această formă de manifestare a intervenientului reprezintă doar corelativul îndrituirii 
creditorului urmăritor de a-l invita pe intervenient să ceară extinderea, cu consecința 
dobândirii de către urmăritor a preferinţei la distribuirea sumei rezultate din execu- 
tare faţă de creditorul intervenient, în ipoteza în care acesta din urmă nu solicită 
extinderea. Așadar, ipoteza avută în vedere de art. 694 alin. (1) C. pr. civ. constituie 
numai o modalitate explicită, iar nu limitativă, conferită creditorului intervenient de 
a participa în concret la efectuarea executării silite, legiuitorul indicând și sancţiunea 
aplicabilă. k 

În ceea ce-i priveşte pe creditorii intervenienți fără titlu, aceștia nu pot participa 
la urmărirea bunurilor debitorului, nu pot solicita efectuarea de acte de executare și 
nu pot solicita nici extinderea urmăririi, ci acestora li se poate numai indica de către 
creditorul urmăritor și existenţa altor bunuri ale debitorului care ar putea fi urmărite 
în mod util, intervenientul fiind obligat doar la avansarea cheltuielilor necesare 
pentru extindere. Așadar, o formă de participare a intervenienţilor fără titlu în pro- 
cedura de urmărire constă în obligaţia de achitare a cheltuielilor de executare 
presupuse de extindere. 

Sub acest aspect, se observă că, faţă de expresia folosită de legiuitor, creditorul 
intervenient este obligat să avanseze, în toate cazurile, cheltuielile necesare pentru 
extindere, indiferent că solicitarea de extindere este formulată de acesta sau de către 
creditorul urmăritor, după cum intervenientul este sau nu în posesia unui titlu exe- 
cutoriu. Sancţiunea în cazul în care creditorii intervenienţi nu dau curs solicitării de 
avansare a cheltuielilor necesare pentru extinderea urmăririi constă în pierderea ega- 
lităţii acestora cu creditorul urmăritor, acesta din urmă dobândind o preferinţă la 
distribuirea sumei rezultate din urmărire. 

O reglementare semnificativă și cu consecințe importante pe planul dreptului 
creditorilor intervenienţi care au un titlu executoriu constatator al creanței lor de a 

participa, în condiţiile legii, la urmărirea bunurilor debitorului și de a solicita efec- 
tuarea unor acte de executare silită, dacă este cazul, se regăsește în art. 694 alin. (3) 
teza I C. pr. civ., potrivit căruia creditorii urmăritori nu se pot opune cererilor de 
intervenţie făcute de alți creditori, în afară de cazul în care ei fac dovada că aceștia au 
acționat în frauda drepturilor lor. Prin urmare și în principiu, participarea creditorilor 
intervenienţi într-o procedură execuţională începută de un creditor urmăritor nu 
poate fi contestată ori paralizată, aceștia având dreptul de a uza de mecanismul 
intervenţiei cu singura cenzură ce poate fi adusă unui atare demers:doar de către 
instanța de executare cu prilejul soluționării cererii de încuviinţare a executării silite 
a cererii de intervenţie. 

O discuţie aparte în contextul analizei acestui drept vizează posibilitatea apan 
torului intervenient de a cere validarea popririi. Astfel, despre posibilitatea creditorilor 
terți de a interveni în procedura popririi am dezvoltat cu alt prilej” și nu vom reveni, 
considerentele acolo reţinute păstrându-și actualitatea. 

Pornind, așadar, de la concluzia reținută, de admisibilitate a intervenţiei în 
procedura popririi, este aici locul de a tranșa și chestiunea întinderii acestui drept din 
perspectiva posibilității creditorului intervenient de a solicita validarea popririi. Este 
de la sine înţeles că analiza are ca premisă existenţa în posesia creditorului interve- 
nient a unui titlu executoriu, întrucât numai astfel se dă expresie dreptului de a 
participa la urmărirea bunurilor debitorului și de a solicita efectuarea unor acte de 
executare silită, dacă este cazul. 

Așadar, plecând de la dispoziţiile art. 790 alin. (1) C. pr. civ., legitimare proce- 
suală activă în cererea: de validare a popririi are creditorul urmăritor, debitorul sau 
executorul judecătoresc”, iar, cu referire la procedura de judecată, art. 790 alin. (3) 
C. pr. civ. prevede că instanţa îi va cita pe creditorul urmăritor și pe cei intervenienţi, 
dacă este cazul, precum și pe debitorul și terțul poprit. Așadar, raportându-ne în mod 
strict la terminologia folosită de legiuitor, s-ar părea că cererea de validare a popririi 
nu poate fi formulată și de creditorul intervenient, ci acesta din urmă va fi doar citat 
în procedura de validare declanșată de ceilalţi titulari ai dreptului de sesizare a 
instanței. 

Cu toate acestea, opinăm în sensul recunoașterii și a dreptului creditorului 
intervenient de a sesiza instanţa cu o cerere de validare a popririi, având în vedere, în 
primul rând, că interpretarea strict literală a textului nu este îndestulătoare în ansam- 
blul regulilor de interpretare a normelor juridice, cu atât mai mult cu cât legiuitorul 
nu a fost extrem de riguros în reglementarea instituţiei intervenției în materia popririi, 
lăsând interpretului posibilitatea de a decripta sensul exact și rațiunea instituţiei din 
ansamblul noii viziuni a Codului. | 

Așadar, recunoașterea explicită a dreptului creditorului urmăritor de a sesiza 
instanța cu o cerere de validare a popririi rezultă implicit și din faptul că, potrivit 
considerentelor anterioare, intervenientul se bucură de o poziție procesuală indepen- 
dentă și asemănătoare celei a creditorului urmăritor, singura deosebire dintre aceștia 


ê A se vedea Tema nr. 30 — E. Oprina, R. Stanciu, Admisibilitatea intervenției în materia popririi, 
în E. Oprina, V. Bozeșan (coord.), op. cit., vol. 1, pp. 317-324. 

7 Cu privire la modul de exercitare a acestui drept de către executorul judecătoresc, alternativ 
cu dreptul creditorului, dar subordonat disponibilităţii acestuia, a se vedea Tema nr. 2 — V. Bozeșan, 
Ipoteze practice privind raportul dintre disponibilitatea părților și rolul activ al executorului jude- 


cătoresc, în E. Oprina, V. Bozeșan (coord.), op. cit., vol. 1, pp. 28-34. s 

situându-se pe tărâmul întinderii dreptului intervenientului de a participa în 
procedură şi de a solicita efectuarea de acte de executare, în sensul că acesta nu poate 
repune în discuţie actele de executare deja efectuate la momentul intervenţiei sale. 
Cu această limitare deja recunoscută și analizată, creditorul intervenient aflat în 
posesia unui titlu executoriu are îndreptăţirea de a se manifesta în procedura execu- 
țională în baza acelorași pârghii recunoscute și urmăritorului. | 

De altfel, o atare posibilitate procedurală pentru creditorul intervenient nu poate 
fi negată inclusiv prin prisma scopului cererii de validare a popririi, rațiunea acesteia 
constând în încercarea de identificare și a unor posibile alte surse de îndestulare a 
creanţelor creditorilor. 

Odată intervenit în procedură, reţinută aptitudinea intervenientului de a solicita 
completarea modalităților de urmărire silită cerute de creditorul urmăritor și cu altele, 
având în vedere reglementarea explicită a obligativităţii intervenientului de a solicita 
extinderea urmăririi şi asupra altor bunuri ale debitorului, la indicarea creditorului 
urmăritor, în condiţiile art. 694 alin. (1) C. pr. civ., ţinând cont și de caracterul cererii 
de validare a popririi drept o etapă a modalităţii popririi, la care intervenientul poate 
apela inclusiv prin prisma obligativităţii anterior evocate și a eventualei sancțiuni 
incidente, precum și de împrejurarea că actele de executare solicitate a fi efectuate în 
procedură, de oricare dintre creditori, au menirea de a contribui finalmente la îndes- 
tularea tuturor creanţelor aflate în concurs, indiferent de titularul acestora, apreciem 
că intervenientului îi este recunoscut beneficiul de a putea solicita instanţei validarea 
popririi, în condiţiile art. 790 C. pr. civ. b~ 

Împrejurarea că art. 790 alin. (3) C. pr. civ. statuează obligativitatea citării 
creditorilor intervenienţi în procedura de soluţionare a cererii de validare nu este de 
natură să infirme concluzia anterioară și să conducă la opinia că intervenienții pot 
avea exclusiv 'calitate procesuală pasivă. într-o asemenea ipoteză, textul fiind pe 
deplin valabil și în contextul interpretării propuse, rațiunea acestuia fiind aceea de 
stabilire completă a cadrului procesual specific unei atari judecăţi, astfel încât într-o 
asemenea procedură să nu lipsească niciunul dintre creditori, debitorul ori terțul 
poprit, faţă de caracterul triunghiular al procedurii popririi și calitatea acestor per- 
soane de părţi implicate în raportul juridic de drept execuţional. | 

Cum efectul validării popririi constă în obţinerea unui nou titlu executoriu în 
procedură, de această dată însă împotriva terțului poprit, un asemenea demers inițiat 
de creditorul intervenient nu poate avea decât consecinţe favorabile pentru toți credi- 
torii implicaţi, inclusiv față de urmăritor. În ipoteza în care însă creditorul urmăritor 
face dovada că acţiunile creditorului intervenient îl dezavantajează și sunt făcute în 
frauda drepturilor sale, acesta va avea la îndemână mecanismul contestaţiei regle- 
mentat cu titlu general în art. 694 alin. (3) teza I C. pr. civ. 

Deși, raportat la terminologia utilizată de legiuitor, un asemenea mecanism prin 
care creditorul urmăritor se poate opune cererilor de intervenţie pare a fi incident în 
etapa în care creditorul tert intervine în procedură, faţă de raţiunea reglementării, nu 
excludem nici ipoteza în care, pe parcursul procedurii, ulterior intervenţiei, creditorul 
urmăritor să aibă la îndemână o pârghie de sancţionare a unei conduite vătămătoare 
pentru drepturile sale din partea creditorului intervenient. De altfel, exhibarea unui 
comportament în frauda drepturilor creditorului urmăritor cunoaște posibile forme 
de manifestare mai pregnant pe parcursul procedurii decât la momentul intervenţiei 
creditorului terţ, fiind puţin probabil ca o conduită abuzivă din partea terțului să 
poată fi observabilă ori anticipată în etapa în care se face intervenţia. 

Iar mecanismul prin intermediul căruia creditorul urmăritor se poate opune unei 
manifestări frauduloase a intervenientului este, în principiu, contestaţia la executare, 
întrucât, odată încuviințată în mod definitiv cererea de intervenție, terțul dobândește 
calitatea de participant în. procedură și nu se mai poate reveni asupra respectivei 
încheieri. 

Cu privire însă la mecanismul concret aflat în discuţie, apreciem că o eventuală 
conduită abuzivă a creditorului intervenient faţă de creditorul urmăritor în procedura 
de validare a popririi poate fi cenzurată de instanţă în chiar cadrul procesului de 
validare, prin pronunţarea unei soluţii de respingere a cererii intervenientului. 

Aceste concluzii fiind expuse, opinăm că dreptul creditorilor intervenienţi care 
„au un titlu executoriu constatator al creanţei lor de a participa, în condiţiile legii, la 
urmărirea bunurilor debitorului și de a solicita efectuarea unor acte de executare 
silită, dacă este cazul, reprezintă cel mai complex și întins drept ce poate fi exercitat 
de creditorii intervenienţi în procedura execuţională. 


(v) Dreptul de a formula contestaţie la executare 

„Dreptul de a formula contestaţie la executare revine, în condiţiile art. 712 iii (1) 
C. pr. civ., persoanelor interesate sau vătămate prin. executare, putând fi exercitat 
inclusiv împotriva refuzului executorului judecătoresc de a efectua o executare silită 
sau de a îndeplini un act de executare silită, în condiţiile legii. De asemenea, dacă nu 
s-a utilizat procedura prevăzută la art. 443 C. pr. civ., se poate face contestaţie și în 
cazul în care sunt necesare lămuriri cu privire la înţelesul, întinderea sau aplicarea 
titlului executoriu [art. 712 alin. (2) C. pr. civ.]. 

Raportând aceste prevederi legale la situaţia creditorilor intervenienţi, se ridică 
întrebarea dacă aceștia pot uza de mijlocul procedural al contestaţiei la executare cu 
privire la procedura î în care au intervenit, iar în cazul în care răspunsul este afirmativ, 
dacă pot fi contestate și actele de executare deja începute. 

Astfel, pornind de la aptitudinea recunoscută de art. 695 uT (1) C. pr. civ. 
creditorilor intervenienti care se află în posesia unor titluri executorii de a participa 
la urmărirea bunurilor debitorului și de a solicita efectuarea unor acte de executare 
silită, dacă este cazul, apreciem că dreptul de a formula contestaţie la executare se 
relevă a fi la îndemâna acestor creditori, un atare mecanism fiind esențialmente și 
intrinsec legat de posibilitatea de efectuare de acte de executare silită. De vreme ce 
legiuitorul a recunoscut aptitudinea legală intervenienţilor cu titlu executoriu de a 
efectua acte de executare în procedura în care au ales să participe, inevitabil și corelat 
trebuie recunoscută și posibilitatea de a contesta actele prejudiciabile pentru aceștia, 
contestaţia la executare fiind mijlocul procedural pus la dispoziţie participanţilor la 
procedură pentru ca instanța să cenzureze actele nelegale. Or, punându-se la înde- 
mâna creditorilor intervenienţi posibilitatea de a solicita efectuarea unor acte de 
executare silită, în mod automat se activează și posibilitatea de a uza de mecanismul 
contestaţiei la executare. 

“De altfel, chiar alin. (4) al art. 713 5 pr. civ., intitulat marginal „Condiţii He admi- 
sibilitate”, recunoaște implicit posibilitatea creditorilor neurmăritori de a uza de 
contestaţia la executare, de vreme ce aceștia au dreptul de a interveni în executarea 
efectuată de alţi creditori, pentru a lua parte la executare sau la distribuirea sumelor 
obținute din urmărirea silită a bunurilor debitorului. 


l 

- În ceea ce privește întinderea posibilităţilor de contestare, se naşte întrebarea dacă 
pot fi contestate și actele de executare deja efectuate sau începute la momentul la care 
creditorul tert devine participant în procedură sau ia procedura în starea în care se 
găsește la momentul intervenţiei. Răspunsul pare a se degaja din considerentele deja 
expuse, în sensul că, neavând calitatea de participant în procedura în care a intervenit 
până la momentul încuviinţării cererii de intervenţie, creditorul tert nu poate contesta 
actele de executare deja efectuate, care au devenit definitive, acesta urmând, așadar, 
a prelua procedura din starea în care se găsește la momentul intervenției. - Drept 

urmare, posibilitatea de a contesta actele de executare prejudiciabile pentru inter- 
venient reprezintă un corolar al dreptului însuși de a participa la urmărirea silită și 
de a solicita efectuarea de acte de executare, contestaţia la executare fiind mijlocul de 
cenzură a actelor la îndeplinirea cărora poate participa. 

Referitor la actele de executare îndeplinite anterior intervenţiei, acestea consti- 
tuie o limită a dreptului intervenienţilor de contestare, astfel de acte fiind definitive 
și neputând fi repuse în discuţie, ceea ce reprezintă o asumare de către intervenient a 
alegerii căii procedurale a intervenţiei într-o procedură declanșată de un alt creditor, 
care a manifestat diligența, preocuparea ori chiar a urmărit asigurarea celerităţii în 
clarificarea situaţiei sale juridice și, implicit, şi a debitorului. 

În ceea ce privește creditorii intervenienţi care nu se află în posesia unor titluri 
executorii, aceştia, excluşi fiind de la posibilitatea legală de a participa la urmărire 
și/sau de a solicita efectuarea de acte de executare, nu justifică nici interesul în formu- 
larea unei eventuale contestaţii la executare, poziţia procesuală a unui atare inter- 
venient fiind complet una de dependenţă faţă de cadrul fixat de creditorul urmăritor 
și nepresupunând dreptul de a-i schimba cursul până la momentul distribuirii 
sumelor rezultate din urmărire. , 

Cu referire însă la etapa distribuirii sumelor rezultate din urmărire, se impun a fi 
făcute câteva nuanţări pe linia clarificării eventualelor posibilități de contestare 
pentru intervenienţii care nu sunt în posesia unor titluri executorii. Și în acest sens, 
relevante devin procedurile specifice etapei distribuirii sumelor, art. 695 alin. (1) 
C. pr. civ. îngăduind creditorilor intervenienți să participe la această etapă. 

Astfel, conform art. 874 C. pr. civ., în termen de 5 zile de la expirarea termenului 
pentru depunerea titlurilor de creanță, executorul va întocmi proiectul de distribuire 
a sumelor, potrivit ordinii de preferință prevăzute de art. 865-868, iar dacă printre 
creditorii urmăritori și intervenienți se află și creditori care au intervenit tardiv, după 
expirarea termenului prevăzut la art. 691, creanţele acestora vor fi alocate asupra 
părții din suma rămasă după îndestularea drepturilor creditorilor urmăritori și ale 
celor care au intervenit în timp util. În continuare, textul reglementează modalitatea 
de repartizare a creanţelor în cuprinsul proiectului de distribuire. 

Apoi, proiectul de distribuire va fi comunicat debitorului și creditorilor care și-au 
depus titlurile de creanţă; potrivit dispoziţiilor privitoare la comunicarea și înmânarea 
citațiilor. Aceştia vor fi citați cu menţiunea expresă că, sub sancţiunea decăderii, în 
termen de 5 zile de la data comunicării, pot formula, în scris, obiecțiuni la proiectul 
de distribuire, iar în lipsa obiecţiunilor în termenul arătat anterior, proiectul de 
- distribuire devine definitiv. În caz de obiecțiune, executorul va convoca în scris 
debitorul si toti creditorii în vederea unei eventuale concilieri, care va avea loc la 
sediul executorului în termen de cel mult 15 zile de la data primirii ultimei contestaţii 
(art. 875 C. pr. civ.). 

Dacă, la termenul fixat în vederea concilierii, debitorul sau creditorii care au 
formulat obiecţiuni nu mai stăruie în menţinerea lor sau se ajunge la un acord privind 
modul de distribuire, executorul va lua act de acordul realizat și va dispune repar- 
tizarea sumelor potrivit acestei înțelegeri, care va fi consemnată într-un proces-verbal 
semnat de executor și de toate persoanele prezente. Dacă însă nu se ajunge la un 
acord, iar cei care au formulat obiecţiuni stăruie în menţinerea lor, executorul va 
încheia un proces-verbal în care se vor consemna obiecțiile celor prezenți, semnat de 
el și de cei prezenţi [art. 876 alin. (1) și (2) C. pr. civ.]. 

Cel nemulțumit de proiectul de distribuire poate introduce contestaţie î în termen 
de 5 zile de la data întocmirii procesului-verbal prevăzut anterior. Contestaţia 
suspendă de drept plata creanţei sau a părţii din creanţa contestată. La primul termen 
la care părţile au fost legal citate, instanţa este obligată să se pronunţe asupra men- 
tinerii sau, după caz, a înlăturării suspendării. Instanţa se pronunţă prin încheiere, 
care poate fi atacată numai cu apel, în termen de 5 zile de la pronunțare. Apelul nu 
suspendă de drept executarea încheierii atacate. Debitorul sau creditorii care nu s-au 
prezentat la termenul fixat în vederea concilierii sunt consideraţi că au renunţat la 
obiecţiunile formulate, fiind decăzuţi din dreptul de a face contestaţie la executare 
[art. 876 alin. (3) şi (4) C. pr. civ.]. | 

Toate contestaţiile formulate împotriva proiectului de distribuire se judecă de 
instanţa de executare, printr-o singură hotărâre, de urgenţă și cu precădere, cu citarea - 
în termen scurt a părților. Hotărârea poate fi atacată numai cu apel în termen de 5 zile 
de la comunicare. Contestatorul a cărui cerere a fost respinsă va răspunde față de 
creditori pentru dobânzile ce trec peste acelea prevăzute la art. 872 și pentru toate 
prejudiciile cauzate de întârzierea la plată a sumelor cuvenite (art. 877 C. pr. civ.). 

Așadar, dreptul creditorilor intervenienţi de a participa la distribuirea sumelor 
rezultate din urmărire presupune posibilitatea acestora de a fi implicaţi în toate 
etapele procedurii de distribuire, astfel cum au fost anterior evocate, numai astfel 
găsindu-și expresie deplină dreptul recunoscut de art. 695 alin. (1) C. pr. civ. 

Prin urmare, apreciem că intervenienţii, indiferent că au sau nu titlu executoriu, 
au posibilitatea legală de a contesta proiectul de distribuire în condiţiile art. 875-876 
C..pr. civ., neputându-se susține cu temei că participarea acestora la distribuire se 
rezumă exclusiv la depunerea titlului de creanţă odată cu cererea de intervenție, fără 
a avea și îndrituirea de a contesta proiectul de distribuire în măsura în care acesta este 
nelegal. Astfel, de vreme ce legea îi îngăduie creditorului intervenient participarea la 
distribuirea sumei rezultate din urmărire, înseamnă că îi recunoaște accesul la toate 
mecanismele presupuse de această etapă a procedurii, astfel cum sunt ele dezvoltate 
în art. 874-878 C. pr. civ., texte ce completează Sivac de principiu din art. 695 
alin. (1) C. pr. civ. | 

Dreptul de a exercita contestaţia la proiectul de distribuire nu u poate fi privit drept 
o formă de participare la urmărirea silită, modalitate nerecunoscută intervenienţilor 
fără titlu executoriu, întrucât dreptul de a participa la executarea silită presupune un 
ansamblu de mecanisme care permit procedurii — prin intermediul executorului jude- 
cătoresc — să avanseze, să se dezvolte în scopul îndestulării finale a creanţei. Contes- 
taţia la executare reprezintă acel mecanism de cenzură și fixare definitivă a unui act 
de executare presupus vătămător, fiind î în competenţa instanţei de executare, iar nu a 
executorului judecătoresc. 

Și, cum creditorilor intervenienţi fără titlu executoriu legea nu le îngăduie să 
participe decât la distribuirea sumelor rezultate din urmărire, apare firesc ca și 
eventualele neregularități săvârșite în cursul acestei etape să poată fi cenzurate de 
instanță la cererea inclusiv a acestor creditori. Recunoașterea unei aptitudini legale 
intervenienţilor fără titlu executoriu implică, așadar, și admiterea posibilităţii de a 
recurge la mecanismele de corecție aferente încălcării drepturilor respective. 


(vi) Dreptul de a continua executarea în ipoteza în care creditorul urmăritor se 
desistează de urmărirea silită i 

Un alt drept recunoscut creditorilor intervenienți care sunt în posesia unui titlu 
executoriu este dreptul de a cere continuarea executării silite în măsura în care 
creditorul urmăritor se desistează de urmărirea silită. 

Spuneam anterior că circumscriem analiza acestui drept la intervenienții cu titlu 
executoriu întrucât continuarea urmăririi silite constituie o formă de manifestare a 
dreptului de a solicita efectuarea de acte de executare, drept recunoscut de preve- 
derile art. 695 alin. (1) C. pr. civ. numai acestei categorii de intervenienți. 

Am ales însă, în opinia noastră, varianta mai practică a analizării acestui drept în 
mod distinct de dreptul general căruia i se subsumează, întrucât, fiind condiționat de 
manifestarea de voinţă a celorlalți creditori cu titlu executoriu, existența sau nu a 
acestui drept cunoaște anumite specificități. 

O formă similară de manifestare a acestui drept se regăsește în art. 654 alin. (4) 
C. pr. civ., în materie de conexare, textul statuând că desistarea, după conexare, a 
oricăruia dintre creditorii urmăritori nu va putea să împiedice continuarea executării 
de la actul de executare cel mai înaintat. Or, raţiunea unui atare text constă în regle- 
mentarea unei posibilităţi legale, în cazul unei pluralităţi de creditori, de continuare 
a urmăririi de către ceilalți creditori, în cazul în care unul sau mai mulți dintre ei 
renunţă la procedură. 

Aplicând aceeași rațiune la ipoteza aici analizată, care presupune, de asemenea, 
o pluralitate de creditori (urmăritor și intervenienţi), și față de poziţia procesuală 
independentă a intervenientului cu titlu executoriu, apreciem că trebuie recunoscută 
creditorilor intervenienţi care sunt în posesia unui titlu executoriu și dreptul de a cere 
continuarea executării silite în măsura în care creditorul urmăritor se desistează de 
urmărirea silită. 

Soluţia este raţională și prin prisma faptului că, fiind în posesia unui titlu exe- 
cutoriu, intervenientul este îndreptăţit să-și vadă realizată finalmente creanta, inde- 
pendent de alegerea creditorului urmăritor, intervenția în procedură pe cale inciden- 
tală neavând relevanță în privința scopului urmărit. Calea procedurală aleasă de 
creditorul tert cu titlu executoriu nu poate avea influență asupra valorificării drep- 
tului subiectiv, ci doar în privința întinderii posibilităților de manifestare în cadrul și 
în cursul executării în care a intervenit. 

Cât priveşte creditorii intervenienți fără titlu executoriu, aceștia nu pot solicita 
continuarea executării silite în ipoteza în care toți creditorii urmăritori și intervenienţi 
cu titlu, în timp util, renunţă la executare, pentru că nu se bucură de independență 
procesuală, aceștia neavând un titlu executoriu care să le permită să susțină ei înșiși 
o procedură executională distinctă. Împrejurarea că legea îngăduie ca și creditorii 
intervenienţi fără titlu să aibă acces în procedura declanșată de un alt creditor urmă- 
ritor nu le dă dreptul de a și continua în nume propriu executarea silită în măsura în 

care urmăritorul se desistează, întrucât într-o asemenea situaţie dispare cadrul Care a 
permis creditorilor fără titlu executoriu să intervină. 

Soluţia rămâne aceeași și în ipoteza în care creditorii intervenienţi fără titlu 
executoriu au avansat cheltuieli de executare în condiţiile art. 694 C. pr. civ., iar 
creditorii urmăritori și intervenienţii cu titlu executoriu au renunţat la executare. 
Astfel, împrejurarea că pentru cheltuielile de executare avansate s-a emis de către 
executorul judecătoresc o încheiere de stabilire a cheltuielilor de executare, care, la 
rândul său, constituie titlu executoriu, nu reprezintă un argument pentru a-i facilita 
intervenientului fără titlu executoriu primar posibilitatea de a solicita continuarea 
executării după renunțarea creditorului urmăritor și a interveniențţilor cu titlu execu- 
toriu, utili, întrucât numai un titlu executoriu primar care ar fi putut fundamenta, la 
rândul său, un demers al intervenientului de a declanșa o procedură de executare 
poate susține o continuare de executare, iar nu și un titlu executoriu derivat din 
procedura în care creditorul tert a intervenit?. 


(vii) Dreptul la recuperarea cheltuielilor de executare 

Cu referire la cheltuielile de executare avansate de creditorul intervenient și 
nerecuperate, se ridică întrebarea dacă acestea pot forma obiectul unui drept care să 
permită intervenientului să treacă la recuperarea lor. 

De reţinut cu prioritate este faptul că stabilirea cheltuielilor de EREN în 
sarcina intervenientului se face prin încheiere, de către executorul judecătoresc, și 
constituie titlu executoriu, în condiţiile art. 670 C. pr. civ. 

În ipoteza creditorilor intervenienți cu titlu executoriu, încheierea de cheltuieli 
de executare poate fundamenta diverse demersuri din partea acestora: fie de a cere 
continuarea executării silite în cadrul căreia au intervenit până la îndestularea 
integrală și a acestor sume, fie, ulterior și distinct, de a iniţia împotriva aceluiași debi- 
tor o procedură de executare nouă, în care suma privind cheltuielile de executare va 
constitui creanța principală, fie de a interveni ulterior într-o altă procedură de 
executare împotriva aceluiași debitor, în care vor exhiba încheierea de cheltuieli, 
urmând a fi calificaţi drept creditori intervenienţi cu titlu executoriu. 

În ceea ce-i privește pe creditorii intervenienţi fără titlu executoriu, încheierea de 
stabilire a cheltuielilor de executare poate contribui exclusiv la participarea acestora 
la distribuire. În schimb, acești creditori nu vor putea solicita continuarea executării 
pentru aceste cheltuieli în ipoteza în care toți ceilalți creditori renunţă la executare. 
Pe de altă parte, creditorii intervenienţi fără titlu executoriu se vor putea prevala de 
încheierea de stabilire a cheltuielilor de executare într-o procedură distinctă, pe care 
să o declanșeze în temeiul acestui titlu executoriu, sau pentru a interveni în calitate 
de creditori cu'titlu executoriu într-o altă procedură de executare împotriva aceluiași 
debitor. 


-ë Pentru dezvoltarea acestei problematici și opinii, circumscris creditorilor cu creanţe recunos- 
cute de debitor, a se vedea Tema nr. 101 — V. Bozeșan, Limitele prerogativelor creditorului interve- 
nient a cărui creanță este recunoscută de către debitor în procedura executării stii în E. Oprina, 
V. Bozeșan (coord.), op. cit., vol. 2, pp. 363-367. 

4 Rezumat 


Chestiunea în discuţie — de determinare a posibilităţii de continuare sau nu a executării silite în 
primul dosar de executare în cazul în care creditorul urmăritor a formulat cerere de intervenţie într-un 
alt dosar, aflat pe rolul unui alt executor judecătoresc — subsumează analizei pe care o presupune şi o 
serie de alte aspecte conexe sau în legătură cu aceasta, precum: recunoaşterea mai multor mecanisme 
de acţiune pentru creditor; posibilitatea formală de depunere de către creditor a aceluiaşi titlu 
executoriu şi în dosarul în care intervine; posibila calificare a demersului intervenţional al creditorului 
drept caz de încetare a executării silite iniţiale ori de renunțare la aceasta; distincţia faţă de ipoteza 
conexării executărilor. NA iii 

Concluzia ce se relevă constă în aceea că dosarul iniţial de executare îşi va urma cursul firesc fără 
niciun fel de impedimente generate de cererea de intervenţie a creditorului urmăritor în lipsa unei 
solicitări din partea acestuia din urmă de renunțare la propria executare. 


O problemă frecvent întâlnită în jurisprudenţă, mai cu seamă după acomodarea 
creditorilor cu mecanismul complex al intervenţiei, vizează soarta dosarului de exe- 
cutare silită aflat pe rolul unui executor judecătoresc în condiţiile în care creditorul 
depune cerere de intervenţie, în baza aceluiași titlu executoriu, la un alt executor 
judecătoresc. iaia | | 

Problematica în discuţie s-a activat în practică ulterior momentului intrării în 
vigoare a noului Cod de procedură civilă întrucât la început s-a manifestat o anumită 
reticenţă faţă de procedura intervenției, în condiţiile în care, în angrenajul vechiului 
Cod, o atare instituţie nu avea o reglementare expresă, ci terții creditori care inten- 
ționau să intervină într-o procedură execuţională deja începută aveau la îndemână 
doar procedeul depunerii titlurilor de creanţă (art. 563 din vechiul Cod de procedură 
civilă). Astfel, rămânând tributari concepţiei vechiului Cod, creditorii nu au receptat 
la început tocmai favorabil instituţia intervenţiei altor creditori, astfel cum aceasta a 
fost reglementată în arhitectura noii proceduri civile. 

Cu toate acestea, în ultima perioadă de timp, practica execuţională a cunoscut o 
reconsiderare în sens pozitiv a sistemului intervenţiei, poate și ca urmare a relevării 
aspectelor pozitive ale unui atare demers, ce îi poate susține pe creditorii terți în 
încercarea acestora de îndestulare a creanţelor lor, inclusiv a celor neformalizate 
într-un titlu executoriu. 

Întrucât chestiunea în discuţie — de determinare a posibilității de continuare sau 
nu a executării silite în primul dosar de executare în cazul în care creditorul urmăritor 
a formulat cerere de intervenţie într-un alt dosar, aflat pe rolul unui alt executor 


judecătoresc — subsumează analizei pe care o presupune șI O serie de alte aspecte 

conexe sau în legătură cu aceasta, vom aborda și problematici precum: recunoașterea 
mai multor mecanisme de acțiune pentru creditor; posibilitatea formală de depunere 
de către creditor a aceluiași titlu executoriu și în dosarul în care intervine; posibila 
calificare a demersului intervenţional al creditorului drept caz de încetare a executării 


silite iniţiale ori de renunțare la aceasta; distincţia față de ipoteza conexării exe- 
cutărilor. 


1. Recunoaşterea mai multor mecanisme de acțiune pentru creditor 


Problematica aflată în dezbatere implică necesitatea clarificării posibilităţii credi- 
torului de a uza, concomitent sau succesiv, de mai multe instrumente puse la dispo- 
ziţie de lege în vederea satisfacerii creanţei sale. 

Pornind de la art. 622 alin. (3) C. pr. civ., potrivit căruia „executarea silită are loc 
în oricare dintre formele prevăzute de lege, simultan sau succesiv, până la realizarea 
dreptului recunoscut prin titlul executoriu, achitarea dobânzilor, penalităţilor sau a 
altor sume acordate potrivit legii prin titlu, precum și a cheltuielilor de executare”, 
text care vizează însă un singur demers execuţional, aflat în instrumentarea unui exe- 
cutor judecătoresc, se impune a stabili dacă un creditor poate să apeleze, concomitent 
sau succesiv, la mai multe asemenea mecanisme, în baza aceluiași titlu executoriu, și 
anume: declanșarea unui dosar execuţional la iniţiativa sa, formularea unei cereri de 
intervenţie în alt dosar de executare, deschis de un alt creditor, ori conexarea 
propriului dosar la un altul. 

Cu excepţia celei din urmă situaţii, care presupune existenţa unui singur demers 
execuţional declanșat de creditor, care se alipește la un alt dosar tert, în ipoteza 
primelor două cazuri se relevă cu adevărat posibilitatea pentru creditor de a cumula 
în același timp atât calitatea de urmăritor, cât și pe cea de intervenient, situaţie ce 
reclamă necesitatea determinării existenței unei asemenea aptitudini. 

În primul rând, este de evidenţiat faptul că, în cazul în care debitorul nu execută 
de bunăvoie obligaţia sa, aceasta se aduce la îndeplinire prin executare silită [art. 622 
alin. (2) C. pr. civ.]. 

În al doilea rând, art. 690 C. pr. civ. recunoaște posibilitatea intervenţiei altor 
creditori în cursul unei executări silite pornite de un alt creditor, în condiţiile și 
termenele dezvoltate în continuare de reglementare. 

În ce măsură cele două mecanisme de acțiune pentru creditor pot fi sau nu exer- 
citate concomitent rămâne de stabilit. În ceea ce ne privește, apreciem că o asemenea 
posibilitate nu este interzisă de legiuitor, gestionarea celor două dosare diferite 
urmând a fi realizată după regulile specifice fiecăruia, dacă nu devine incidentă vreo 
situaţie de încetare a executării în unul dintre dosare. 

Împrejurarea că legiuitorul nu interzice utilizarea acestor mecanisme conco- 
mitent rezultă atât din inexistenţa vreunei dispoziţii explicite sub acest aspect, pe de 
o parte, dar și din raţiunea și condiţiile specifice fiecărui mijloc, pe de altă parte. 

În plus, coexistenţa pe rol a dosarului de executare inițiat de creditorul urmăritor 
și a dosarului în care acesta intervine ar trebui să fie de natură să-l stimuleze pe 
debitor în a apela la pârghia de conexare a celor două dosare, luând în considerare 
urmărirea distinctă a patrimoniului său în dosare diferite, ceea ce, în principiu, ar 
trebui evitat, în considerarea necesităţii de abordare a unei viziuni unitare pe moda- 
lităţile de executare implicate de procedura execuţională. Însă, în condiţiile în care 
debitorul î însuși, în exprimarea propriei disponibilități procesuale, nu manifestă dili- 
gența necesară în comportamentul său faţă de propriul patrimoniu, creditorul nu 

poate fi limitat în a utiliza căile anume prevăzute de lege pentru a-i susține acestuia 
demersul de îndestulare a creantei, căi, de altfel, organizate de legiuitor în scopul 
explicit de realizare a raţiunii executării silite. | 

Pe de altă parte, se reține posibilitatea coexistenţei celor două dosare pe rolul 
unor executori judecătorești diferiţi și în considerarea ipotezei în care modalităţile de 
executare silită derulate în fiecare dintre cele două dosare nu se suprapun, astfel încât 
instrumentarea lor diferită nu cunoaște niciun fel de dificultate practică. 

De asemenea, nu trebuie omis din vedere nici specificul evolutiv al fiecărui dosar 
de executare în parte, ceea ce poate justifica la un moment dat alegerea de către urmă- 
ritor a abordării intervenţioniste în alt dosar de executare ce vizează aceleași bunuri 
ale debitorului său. | 

În fine, recunoaşterea coexistenţei celor două dosare pe rol rezultă atât din 
rațiunea executării silite, odată intrat în posesia unui titlu executoriu, creditorului 
trebuind să-i fie puse la dispoziţie orice mijloace pentru realizarea creanţei sale, cât 
şi din celeritatea cu care titlul se impune a fi adus la îndeplinire, creditorul având 
dreptul la soluţionarea cauzei sale într-un termen optim și previzibil. | 

Referitor la posibilitatea creditorului de a uza succesiv de mai multe instrumente 
puse la dispoziţie de lege în vederea satisfacerii creanţei sale, constatăm că această 
chestiune se subînţelege din întreaga argumentaţie anterioară, satisfacerea integrală a 
creanţei fiind scopul procedurii execuţionale înseși, ceea ce, practic, face permisiv 
orice demers iniţiat pentru realizarea ei. | 


2. Posibilitatea formală de depunere de către creditor a aceluiași titlu executoriu și în 
- dosarul îm care intervine | A 

Având în vedere că tema supusă analizei implică existenţa aceluiași titlu execu- 
toriu ca fundament atât al cererii de executare silită formulate de către creditorul 
urmăritor, cât și al cererii ulterioare de intervenție în alt dosar, o primă discuţie 
necesită clarificarea posibilităţii creditorului urmăritor de a depune în mod formal 
respectivul titlu executoriu și în al doilea dosar de executare, în care dorește să 
intervină. i 

Sub acest aspect, art. 664 alin. (4) C. pr. civ. stabilește că la cererea de executare 
silită se va atașa titlul executoriu în original sau în copie legalizată, după caz. | 

Se impune, așadar, să clarificăm posibilităţile concrete ale creditorului de a se 
prevala de originalul titlului executoriu sau de copia legalizată a acestuia și de a stabili 
dacă cele două modalităţi sunt alternative sau, dimpotrivă, se exclud reciproc. 

Pornind de la tehnica legislativă utilizată, se observă că legiuitorul a folosit 
expresia „titlul executoriu în original sau în copie legalizată, după caz”, ceea ce poate 
avea semnificaţia obligativităţii depunerii de către creditor, în toate situaţiile, la 
executorul judecătoresc a originalului titlului executoriu și, numai în ipoteza în care 
creditorul nu se află în posesia originalului, a posibilităţii depunerii copiei legalizate. 
Sintagma „după caz” are, în opinia noastră, accepțiunea de alternativă recunoscută 
creditorului în ipoteza în care acesta nu se poate afla în posesia exemplarului original 
al titlului executoriu. i | 

O altă variantă de interpretare a dispoziţiei legale menţionate poate consta în 
admiterea posibilităţii alternative a creditorului de a depune la dosarul de executare 
fie exemplarul original al titlului, fie copia legalizată, alegerea fiind la îndemâna cre- 
ditorului. 

Astfel, învederăm că, ori de câte ori titlul executoriu este reprezentat de o hotărâre 
judecătorească, aceasta se va atașa la cererea de executare silită numai în copie 
legalizată, întrucât, potrivit prevederilor art. 426 alin. (6) C. pr. civ., „hotărârea se va 
întocmi în două exemplare originale, dintre care unul se atașează la dosarul cauzei, 
iar celălalt se va depune spre conservare la dosarul de hotărâri al instanţei”. 

În ipoteza în care însă titlul executoriu este reprezentat de un alt înscris decât o 
hotărâre judecătorească, acesta se va putea depune fie în original, fie în copie lega- 
lizată, în acest din urmă caz, în măsura în care creditorul nu deține exemplarul origi- | | 
nal al titlului. | 

Astfel, deși împărtășim opinia că, în principiu, titlul executoriu trebuie atașat la 
cererea de executare silită în original și, numai în ipoteza în care creditorul nu se află 
în posesia originalului, se poate prevala de copia legalizată a acestuia, nu excludem 
posibilitatea ca, în practică, un creditor să poată să acționeze prin intermediul mai 
multor mecanisme procedurale în vederea satisfacerii creanței sale, în baza aceluiași 
titlu executoriu, pe care, formal, îl poate obţine în mai multe exemplare legalizate, 
susceptibile de a fundamenta o cerere de executare silită, cel puţin în ipoteza 
hotărârilor judecătorești. 

De vreme ce legea recunoaște posibilitatea obținerii mai multor copii legalizate 
ale aceluiași titlu executoriu, înseamnă că demersul creditorului de a interveni în 
dosarul de executare deschis de alt creditor concomitent cu declanșarea propiuu 
dosar de executare este unul practic posibil. 

Tot în contextul acestei analize, relevante devin și dispoziţiile art. 692 diin: (2) 
C. pr. civ., care statuează că cererea de intervenție se depune la executorul judecăto- 
resc Împreună cu copii certificate de pe documentele justificative. Astfel, fiind recu- 
noscută posibilitatea ca terțul creditor să depună atașat cererii de executare silită doar 
copii certificate ale înscrisurilor. care susțin o atare intervenție, deci inclusiv ale 
titlului executoriu, rezultă cu și mai multă evidenţă posibilitatea formală a credito- 
rului urmăritor de a interveni în baza aceluiași titlu executoriu și într-un dosar de 
executare silită începută de un alt creditor, dosar ce coexistă cu propriul dosar de 
executare, aflat pe rolul altui executor judecătoresc. 

Trimiterea pe care art. 692 alin. (1) C. pr. civ. o face la art. 664 C. pr. civ. vizează 
exclusiv cerinţele pe care trebuie să le îndeplinească cererea de intervenţie, din succe- 
siunea logică și topografică a textelor rezultând că alin. (1) al art. 692 are ca obiect de 
reglementare conţinutul cererii de intervenţie, iar alin. (2) al aceluiași text vizează 
tocmai înscrisurile care fundamentează cererea de intervenție, așadar, titlul execu- 
toriu, dar și celelalte posibile documente justificative, în funcţie de ipoteza în care se 
află creditorul care dorește să intervină, respectiv creditor care se află în posesia unui 
titlu executoriu sau creditor care se află numai în posesia unui titlu de creanţă, textul 
dezvoltând cazurile particulare. 

Mai trebuie precizat însă că ipoteza în Iiae implică cu necesitate un creditor 
cu titlu executoriu, întrucât studiul vizează situația în care un creditor urmăritor 
depune același titlu și într-un alt dosar, declanșat de un alt creditor. Or, fiind vorba 
despre un creditor ce a declanșat propria lui executare, lucru posibil doar în baza unui 
titlu executoriu formal, înseamnă că și intervenţia se va iu ați tot Bei] titlu 
executoriu, iar nu pe un simplu titlu de creanţă. 


l 

3. Posibila calificare a demersului intervențional al creditorului drept caz de încetare 
a executării silite iniţiale? 

În condiţiile în care creditorul urmăritor care a declanșat propria procedură de 
executare depune cerere de intervenţie, în baza aceluiași titlu executoriu, într-un alt 
dosar de executare, iniţiat de un alt creditor, se ridică întrebarea care va fi soarta 
dosarului de executare iniţial și dacă un atare demers ar putea constitui o cauză de 
încetare a executării silite. | 

Potrivit art. 703 alin. (1) C. pr. civ., executarea silită încetează: dacă s-a realizat 
integral obligația prevăzută în titlul executoriu, s-au achitat cheltuielile de executare, 
precum şi alte sume datorate potrivit legii; dacă nu mai poate fi efectuată sau 
continuată din cauza lipsei de bunuri urmăribile sau a imposibilității de valorificare 
a unor astfel de bunuri; dacă creditorul a renunţat la executare; dacă a fost desfiinţat 
titlul executoriu; dacă a fost anulată executarea. 

De asemenea, conform art. 812 C. pr. civ., urmărirea veniturilor generale ale 
imobilelor încetează: prin renunțare la urmărire, făcută de toți creditorii urmăritori și 
intervenienţi; prin plata creanţelor acestora, inclusiv a dobânzilor și a cheltuielilor de 
judecată şi de executare; prin depunerea, cu atectațiune specială, a sumelor pentru 
care s-a făcut urmărirea, în condiţiile art. 721; prin adjudecarea silită a imobilului; 
prin trecerea unui termen de 5 ani de la înființarea ei, chiar dacă creditorul urmăritor 
nu a fost îndestulat, exceptându-se cazul când se urmăresc veniturile unui uzufruct 
asupra unui imobil. | | 

Tot astfel, în condiţiile art. 891 C. pr. civ., în cazul în care predarea silită a unui 
bun a devenit imposibilă din cauza distrugerii, ascunderii sau deteriorării acestuia ori 
a altor asemenea împrejurări, executorul va consemna aceasta într-un proces-verbal 
întocmit în, condiţiile art. 890 și, totodată, va dispune, prin încheiere, încetarea 
executării silite. 

Totodată, în condiţiile art. 75 alin. (1) teza finală din Legea nr. 85/2014 privind 
procedurile de prevenire a insolvenţei și de insolvenţă, la data rămânerii definitive a 
hotărârii de deschidere a procedurii, atât acţiunea judiciară sau extrajudiciară, cât şi 
executările silite suspendate încetează. | 

Astfel, cauzele de încetare a executării silite determină finalul procedurii de 
urmărire, cu consecinţa închiderii dosarului. de executare. Aceste situaţii sunt, în 
principiu, limitativ prevăzute de lege și nu poi fi subsumate unui atare incident și alte 
împrejurări neprevăzute de legiuitor, în lipsa unei manifestări exprese de voinţă din 
partea creditorului de desistare de procedură. Fiind expres și limitativ prevăzute de 
lege, cazurile de încetare a executării silite nu pot fi extinse prin echipolenţă și la alte 
situaţii în afara celor anume indicate, iar eventuale alte circumstanţe care nu .se 
regăsesc explicit în textele evocate și care au drept consecinţă închiderea procedurii 
urmează a fi subsumate uneia dintre ipotezele strict reglementate. 

Formularea de către creditorul urmăritor a unei cereri de intervenţie, în alt dosar 
de executare, în baza aceluiași titlu executoriu nu poate fi calificată drept cauză de 
încetare a executării silite iniţiale, niciuna dintre ipotezele legale anterior evocate 
nefiind incidentă. În plus, o anumită calificare dată demersului creditorului urmăritor 
trebuie să aibă în vedere scopul urmărit de această parte, alegerea căii intervenţiei în 
alt dosar având la bază considerente legate de identificarea unei mai facile și rapide 
modalităţi de îndestulare a propriei creanţe, dat fiind stadiul mai avansat al procedurii 
în care intervine, o atare alegere din partea creditorului neputând să aibă semnificaţia 


încetării executării iniţiale. 

În plus, luând în considerare că demersul intervenţional al creditorului urmăritor 
se poate solda numai cu o îndestulare parțială a creanţei sale, faţă de rangul acesteia, 
creditorii cu care intră în concurs la distribuire, modalitatea de executare ce a fost 
urmată în respectiva procedură ori termenul la care se face intervenţia, apreciem că 
în niciun caz acesta nu poate fi calificat drept cauză de încetare a procedurii execu- 
tionale din primul dosar, creditorul putând să aleagă soluţia continuării și a acestui 
dosar, în care are calitatea de urmăritor, pentru îndestularea integrală « a creanţei. 

Totodată, s-ar putea discuta despre posibilitatea de continuare a executării silite 
în primul dosar prin raportare la împrejurarea că urmăritorul are dreptul de a solicita 
să efectueze acte de executare în dosarul în care a depus cerere de intervenție. 
Răspunsul nu este atât de simplu pe cât ar părea la prima vreme pentru a invalida 
facil, dar neargumentat o asemenea aptitudine. Și aceasta întrucât, din perspectiva 
drepturilor creditorilor intervenienţi și a întinderii acestora!, prerogativele recunos- 
cute de lege în favoarea terţilor intervenienţi sunt supuse unor condiţii stricte, aceștia 
putând să participe la urmărirea bunurilor debitorului și să solicite efectuarea unor 
acte de executare numai dacă au titluri executorii. Pornind de la premisa că, în analiza 
de față, creditorul intervenient se află în posesia unui titlu executoriu, nu s-ar putea 
totuși ignora argumentele de mai sus, la care se adaugă, spre exemplu, și eventuala 
grevare a intervenientului cu sarcina de a cere extinderea urmăririi și asupra altor 
bunuri ale debitorului indicate de creditorul urmăritor și de a avansa cheltuielile 
necesare pentru extindere, în condiţiile art. 694 alin. (1) C. pr. civ., sub amenințarea 

„sancțiunii unei anumite preferințe a creditorului urmăritor la distribuirea sumei 
rezultate din urmărire, ori luarea procedurii în starea în care aceasta se găsea la mo- 
mentul intervenţiei, fără posibilitatea repunerii în discuţie a actelor deja îndeplinite, 
ori chiar momentul la care are loc intervenţia, acesta putându-se situa, ca reper 
temporal, în proximitatea etapei de întocmire a proiectului de distribuire. 

Mai mult decât atât, încercarea creditorului de a-și realiza creanţa prin orice 
mijloc permis de lege nu poate constitui o piedică sau o cauză de încetare a uneia 
dintre alternativele pe care le are la îndemână, principiul electa una via non datur 
recursus ad alteram nefiind incident, de vreme ce creditorului trebuie să-i fie recu- 
noscută posibilitatea de îndestulare integrală a creanței. Principiul enunțat are drept 
rațiune interzicerea apelării la mai multe mijloace procedurale care au aceeași fina- 
litate, în scopul evitării pronunțării unor soluții contradictorii în una şi aceeași 
problemă dedusă judecății, or, în cazul executării silite, scopul mecanismelor prevă- 
zute de lege constă tocmai în încercarea de realizare integrală a creantei. De altfel, 
chiar art. 705 C. pr. civ. reglementează facultatea de reluare a executării silite, înăun- 
trul termenului de prescripţie a dreptului de a obţine executarea silită, în ipoteza în 
care, în cadrul primei proceduri, executarea nu a mai putut fi efectuată sau continuată 
din cauza lipsei de bunuri urmäribile s: sau a imposibilității de valorificare a unor astfel 
de bunuri la acel moment. 

Prin urmare, în aprecierea noastră, nu pot exista cazuri implicite de încetare a 
executării, alegerea de către creditor concomitent a mai multor căi de satisfacere a 


propriei creanţe neputând constitui un impediment pentru continuarea uneia sau 
alteia dintre urmăriri. 


1 A se vedea și Tema nr. 142 — E. Oprina, Drepturile creditorilor interveniențţi și întinderea lor. 

Continuarea procedurii execuţionale în primul dosar, chiar și în ipoteza 
intervenţiei creditorului urmăritor în alt dosar, se impune, așadar, cu necesitate în 
lipsa unei manifestări explicite de voinţă din partea creditorului ori a circumscrierii 
vreuneia dintre cerințele prevăzute de lege, iar executorul judecătoresc din primul 
dosar va fi obligat ca, în exerciţiul rolului activ, să efectueze actele de executare care, 
în mod firesc, trebuie să urmeze în procedură, 


4. Posibila calificare a cererii de intervenţie a creditorului drept renunțare a acestuia 
la executarea silită iniţială? i 


Subsumat analizei de la pct. 2, renunțarea la executare constituind un posibil caz 
de încetare a urmăririi, opinăm că cererea de intervenție depusă de un creditor în 
dosarul deschis de un alt creditor, în condiţiile în care terţul intervenient declanșase, 
la rândul lui, o procedură proprie de executare, nu poate reprezenta un caz de 
renunțare la executare. | 

În primul rând, reținem că manifestarea de voinţă a creditorului de a renunţa la 
executarea silită reprezintă o expresie:a disponibilităţii care guvernează și faza exe- 
cutării silite, principiu în virtutea căruia creditorul poate dispune în mod liber de 
obiectul său. | 

În al doilea rând, renunţarea constituie un act procesual de dispoziţie care trebuie 
exercitat în mod/explicit, aceasta neputând fi dedusă din tăcerea părții sau din alte 
împrejurări ce ar putea echivala cu o renunțare. Date fiind consecinţele extrem de 
importante ale renunțării pe planul raportului juridic dintre creditor și debitor, 

precum neîndestularea creanţei, neîntreruperea termenului de prescripţie a dreptului 
” dea obţine executarea silită, se impune ca acest act procesual să fie îndeplinit de către 
creditor în mod expres, iar nu tacit. 

Așadar, fiind un mod de exprimare a voinţei de a nu mai continua executarea 
silită începută, creditorul trebuie să își exhibe această voință necondiţionat și clar. 
Prin urmare, un demers al creditorului urmăritor de a alege, concomitent cu derularea 
propriei proceduri de executare împotriva debitorului, și calea intervenţiei în alt dosar 
nu poate să fie calificat drept renunțare tacită la procedura inițiată de acesta, în lipsa 
unei manifestări de voinţă explicite în acest sens. 

Ca orice act de dispoziţie, cu consecinţe juridice relevante pentru titularul 
acestuia, nu se poate aprecia în mod legal că o anumită poziționare procesuală a părţii, 
o anumită sustinere ori o anumită conduită a acesteia ar putea echivala cu o renunțare 
la un demers pe care l-a iniţiat, în lipsa unei exteriorizări manifeste în sensul scopului 
presupus de această desistare. 

În plus, cererea de intervenţie a creditorului nu ar putea valora şi o cerere de 
renunțare la executarea silită iniţială și prin prisma faptului că o atare calificare ar 
impune creditorului să aleagă între procedura de executare inițiată de el și procedura 
în care alege să intervină, demers de neacceptat în lipsa unei dispoziții legale în acest 
seris, dar și ținând cont de faptul că respectivul creditor nu este obligat să formuleze 


cerere de intervenţie. 


5. Distincția faţă de ipoteza conexării executărilor 


Problema stării dosarului de executare silită aflat pe rolul unui executor jude- 
cătoresc, în condiţiile în care creditorul depune și cerere de intervenție, în baza 
aceluiași titlu executoriu, la un alt executor judecătoresc, aduce în discuţie și 

posibilitatea intervenirii incidentului procedural al conexării între cele două dosare 
de executare. 

Pentru început, trebuie precizat faptul că alegerea de către creditorul urmăritor a 
modalităţii intervenției în celălalt dosar, deschis de un alt creditor împotriva aceluiași 
debitor, iar nu a instituţiei conexării celor două dosare, este o chestiune circumscrisă 
disponibilităţii părții și nu poate fi cenzurată de către instanță. 

Pe de altă parte, nu trebuie omis că, în general, conexarea executărilor este 
solicitată de către debitor, acesta fiind cel dintâi interesat ca urmărirea patrimoniului 
său să se facă într-o manieră unică și coordonată unitar de către un singur executor 
judecătoresc, care poate gestiona raţional și echilibrat diversele modalităţi de execu- 
tare începute în fiecare dosar separat. Iar intervenția este un instrument aflat la 
îndemâna oricărui creditor care deţine un titlu executoriu ori numai de creanţă față 
de același debitor supus deja urmăririi silite, rațiunea instituţiei constând în instru- 
mentarea într-un singur cadru procesual a tuturor cererilor de executare silită formu- 
late de diferiţi creditori. 

Astfel, dacă conexarea urmărește, în principiu, perspectiva debitorului, unici- 
tatea patrimoniului acestuia fiind criteriul determinant în incidenţa acestui meca- 
nism, intervenţia are în vedere perspectiva creditorilor, legiuitorul urmărind soluţio- 
narea, pe cât posibil, într-un singur dosar a tuturor cererilor de executare formulate 
împotriva aceluiași debitor. 

Este evident că ambele instituţii au un oligi comun, în sensul că, prin inter- 
mediul ambelor incidente, patrimoniul debitorului este mult mai bine gestionat din 
perspectivă execuţională, fiind în instrumentare un singur dosar de executare, însă 
rațiunile care au determinat activarea în registrul procedurii a acestor mecanisme sunt 
diferite și susțin interese specifice uneia sau alteia dintre părţile raportului juridic 
execuţional. 

Prin urmare, în problematica analizată, pregnantă este perspectiva creditorului, 
întrucât el urmărește îndestularea integrală a creanței pe care o deţine față de debitor, 
apelul la oricare dintre mecanismele organizate de lege în sensul menţionat fiind 
atributul exclusiv al acestuia. | 

De aceea, se relevă și prin prisma acestui argument faptul că, în lipsa conexării 
celor două dosare (cel declanșat de creditorul urmăritor și cel în care alege să 
intervină), fiecare dintre acestea își continuă cursul firesc, atâta vreme cât nu sunt 
Sie ua de alte incidente care să le temporizeze ori împiedice derularea. 


6. Concluzie 


Faţă de toate considerentele sh mai sus, putem conchide în sensul că dosarul de 
executare silită aflat pe rolul unui executor judecătoresc, în condiţiile în care credi- 
torul depune cerere de intervenţie, în baza aceluiași titlu executoriu, la un alt executor 
judecătoresc, va avea soarta oricărui alt dosar de executare neafectat de vreun incident 
procedural, ceea ce înseamnă că executarea aferentă acestuia își va urma cursul firesc, 
fără niciun fel de impedimente generate de cererea de intervenţie în lipsa unei soli- 
citări din partea creditorului urmăritor de renunțare la propria executare. 

. nr. 144 | şi controversă în procedura execuțională 


prof. univ. dr. Evelina OPRINA 
judecător, Tribunalul Ilfov 


Rezumat 


Cât de folositoare este în angrenajul procedurii execuţionale depunerea cu afectaţiune specială şi 
care sunt avantajele ei vom argumenta în cele ce urmează. Astfel, consecinţa încetării executării silite, 
calificarea deimersului drept plată benevolă făcută de debitor, atragerea desființării măsurilor asigu- 
rătorii ori de executare, oprirea formalităţilor execuţionale, diminuarea cheltuielilor de executare, 
salvgardarea bunurilor debitorului sunt argumente în sprijinul utilității procedurii analizate. 

Luând în considerare, aşadar, aspectele de utilitate practică aduse de instituţia depunerii cu 
afectaţiune specială, precum şi caracterul nefondat al controverselor relevate de jurisprudenţă, 
concluzionăm în sensul că opţiunea legiuitorului pentru reglementarea in terminis a acestei proceduri a 
fost una oportună, deşi, pentru claritate, pentru înțelegerea deplină a raţiunii procedurii şi pentru 
corecta aplicare practică a acesteia, s-ar fi impus o şi mai mare acuratețe juridică. 


„1. Consideraţii generale 


` Procedura depunerii cu afectaţiune specială, procedură nou-reglementată în 
actualul Cod de procedură civilă, cunoaște norme distincte în partea generală a 
executării silite, în Capitolul VII din Titlul I al Cărţii a V-a, dar și diferite alte aplicaţii 
particulare în cuprinsul normelor speciale privind modalităţile de executare silită, 
toate contribuind la conturarea tabloului general al noului instrument privind 
stingerea creanţei!. . 

Câteva precizări cu caracter. de generalitate se impun a fi făcute în debutul 
prezentei analize şi vizează faptul că scopul unei atari proceduri constă, în mod 
evident, în încurajarea debitorului în adoptarea unei conduite procesuale care să 
conducă înspre încetarea executării silite, ca efect al satisfacerii creanţei creditorului. 
Interesul sau avantajul debitorului în apelarea la această procedură se situează, în 
primul rând, în planul necesităţii aducerii la îndeplinire în mod voluntar a titlului 
executoriu şi, în al doilea rând, în consecinţele favorabile pe planul suportării chel- 
tuielilor de executare. 

De asemenea, trebuie menţionat că depunerea cu afectaţiune specială se poate 
face numai în cazul în care executarea silită se desfășoară în baza unor titluri execu- 
torii care conţin drepturi de creanţă, întreaga procedură presupunând consemnarea 
integrală a valorii creanței, cu toate accesoriile și cheltuielile de executare. 


1 E. Oprina, în V.M. Ciobanu, M. Nicolae (coord.), Noul Cod de procedură civilă comentat și 
adnotat. Vol. II — art. 527-1.134, Ed. Universul Juridic, Bucureşti, 2016, pp. 698-703. 

2. Utilitatea procedurii 
Cât de folositoare este în angrenajul procedurii execuționale depunerea cu afecta- 
țiune specială și care sunt avantajele ei vom argumenta în cele ce urmează. | 


(i) Scopul procedurii constă în încetarea executării silite 

Astfel cum am antamat deja, scopul acestui mecanism constă în încetarea execu- 
tării silite, debitorul sau terțul garant putând obține desființarea măsurilor asigurătorii 
ori de executare, consemnând la unitatea prevăzută de lege, la dispoziiia executorului | 
judecătoresc, întreaga valoare a creanței, cu toate accesoriile și cheltuielile de exe- 
cutare, și depunând dovada de consemnare la executorul judecătoresc. 

'Este, în opinia noastră, cel mai important efect pe care îl produce acest mecanism 
procedural, raţiunea lui fiind aceea de instituire a unui mijloc prin intermediul căruia 
să se poată atinge scopul executării silite, și anume acela de realizare a titlului exe- 
„cutoriu. 

Încetarea executării silite este măsura pe care o dispune executorul judecătoresc 
atunci când devine incidentă una dintre cauzele reglementate de art. 703 C. pr. civ., 
consecinţele fiind unele cu caracter, în general, definitiv, întrucât au drept finalitate 
fie stingerea integrală a creanţei, fie închiderea procedurii execuţionale urmare a 
desființării titlului executoriu ori a executării silite înseși. Cu titlu de excepție, înce- 
tarea executării silite poate avea și caracter temporar sub aspectul posibilităților ulte- 
rioare de reluare a executării, și anume atunci când creditorul a renunţat la executare 
în prima procedură ori când executarea nu a mai putut fi efectuată ori continuată din 
cauza lipsei de bunuri urmăribile ori a imposibilității us valorificare a bunurilor cu 
ocazia primei executări. 

Ceea ce interesează din această perspectivă analiza de față este cauza de E a 
a executării silite prevăzută de art. 703 alin. (1) pct. 1 C. pr. civ., potrivit căruia exe- 
cutarea silită încetează dacă s-a realizat integral obligaţia prevăzută în titlul execu- 
toriu, s-au achitat cheltuielile de executare, precum și alte sume datorate potrivit legii. 
Și aceasta întrucât efectul depunerii cu afectaţiune specială constă în consemnarea 
de către debitor ori un terț garant, la dispoziţia executorului judecătoresc, a întregii 
creanţe, a accesoriilor și a cheltuielilor de executare. În plus, deși se observă că o 
consecință a depunerii cu afectaţiune specială este și desființarea măsurilor asigură- 
torii sau de executare, totuși ipoteza în discuţie se subsumează cazului de încetare a 
executării silite anterior menționat, iar nu celui de la art. 703 alin. (1) pet. 5 C. pt. civ., 
respectiv anularea executării, întrucât cauza determinantă a încetării procedurii exe- 
cuționale în acest caz este consemnarea întregii valori a creantei, iar nu desființarea 
actelor de executare. Acest din urmă efect este o altă consecinţă a depunerii cu 
afectațiune specială. 

Din întreaga reglementare a instituţiei depunerii cu afectațiune specială se reţine 
faptul că suma ce face obiectul consemnării trebuie să acopere în întregime creanta, 
accesoriile şi:cheltuielile de executare, astfel încât să reprezinte un mijloc sigur de 
garantare a creditorului în sensul îndeplinirii în totalitate a obligaţiilor stabilite prin 
titlul executoriu, consemnarea parțială neputând determina efectul precizat de lege 
constând în desființarea măsurilor de asigurare ori de executare. În ipoteza în care 
însă sunt mai mulți creditori urmăritori sau și creditori intervenienţi, suma con- 
semnată de debitor sau de terțul garant va fi distribuită, potrivit dispoziţiilor art. 864 
și urm. C. pr. civ. 

De precizat în context este faptul că încetarea executării silite în ipoteza parti- 
culară a depunerii cu afectaţiune specială, când debitorul sau terțul garant dovedesc 
că au făcut contestaţie și se opun la eliberare, intervine ca mecanism teoretic, la 
momentul formulării contestaţiei la executare reglementate de art. 721 alin. (4) 
C. pr. civ., întrucât, indiferent de rezultatul acestei contestaţii, executarea silită înce- 
tează fie prin îndestularea creanţei creditorului din sumele depuse cu afectațiune 
specială, fie ca urmare a anulării executării silite ori titlului executoriu. Cu toate 
acestea, formal, încetarea executării se va produce numai după ce instanţa va da o 
hotărâre definitivă asupra contestaţiei,. întrucât numai la acel moment se va putea 
cunoaște cu exactitate cauza ce a atras încetarea procedurii. 

Prin urmare, avantajul recurgerii la această procedură este evident, întrucât are 
drept consecinţă, în principal, realizarea scopului executării și, în subsidiar, scoaterea 
de pe rol a unui dosar de executare. 


(ii) Plată benevolă făcută de debitor 

Depunerea cu afectaţiune specială constituie o plată făcută de debitor în cursul 
executării silite în mod benevol. Deși nu poate fi considerată o plată de bunăvoie 
făcută de debitor în sensul avut în vedere de dispoziţiile art. 622 alin. (1) C. pr. civ., 
totuși depunerea cu afectaţiune specială îmbracă semnificaţia unei plăţi voluntare 
efectuate în cursul executării silite, chiar dacă este realizată sub amenințarea conti- 
nuării procedurii execuţionale. A 

Astfel, prin apelarea la acest instrument, debitorul conștientizează faptul că, 
într-o procedură de executare silită, rămâne de preferat soluția îndeplinirii benevole 
a obligaţiei, acesta fiind principiul care trebuie să guverneze operațiunea de aducere 
la îndeplinirea titlului executoriu. 

Fiind o plată făcută în temeiul disponibilității sale, prezintă avantajul că este la 
îndemâna debitorului alegerea celui mai adecvat moment din procedură pentru 
efectuarea depunerii cu afectațiune specială, inclusiv din perspectiva corelării acestui 
demers cu cel al formulării contestaţiei la executare vizate de art. 721 alin. (4) 
C. pr. civ., pentru ca debitorul să poată să aibă o așteptare legitimă derivată din formu- 
larea unei asemenea contestaţii. A 

Așadar, cum scopul obținerii unui titlu executoriu este de a satisface creanța pe 
care o constată și cum principiul care guvernează modalitatea de îndeplinire a 
obligaţiei stabilite prin hotărârea unei instanțe sau printr-un alt titlu executoriu constă 
în executarea de bunăvoie, apreciem că orice demers de realizare a titlului executoriu, 
în mod voluntar, de către debitor, chiar și în contextul şi sub amenințarea executării 
silite, este de dorit, astfel încât urmărirea forțată a bunurilor debitorului să rămână o 
măsură de excepție. 


(iii) Desființarea măsurilor asigurătorii ori de executare N 7 = ta 

În ipoteza în care cererea de depunere cu afectaţiune specială este admisă, iar 
debitorul sau terțul garant nu se opun, executorul judecătoresc, odată cu desființarea 
măsurilor, va dispune și eliberarea sumei în mâinile creditorului [art. 721 alin. (3) 
C. pr. civ.]. — 

Aşadar, un efect la nivel principial constă și în considerarea drept inexistente a 
actelor de executare îndeplinite până la momentul consemnări sumelor, deși soluţia 
desființării măsurilor asigurătorii ori de execulare nu intervine ca efect al unei 

contestaţii la executare, așa cum se întâmplă ca regulă în procedura execuţională, ci 
ca efect al depunerii cu afectațiune specială. 

Cât privește utilitatea unui asemenea demers, apreciem că, deși, în rațiune, acesta 
nu se justifică în mod necesar, raportat la consecinţele produse, se explică, credem, | 
prin aceea că legiuitorul a urmărit să pună la dispoziţia debitorului o serie de meca- 
nisme procedurale de natură să conducă la calificarea conduitei acestuia drept 
executare benevolă, cu recunoașterea tuturor beneficiilor aferente. 


(iv) Oprirea formalităţilor execuţionale 

Un alt folos obținut în ipoteza în care debitorul alege să facă depunerea cu afecta- 
țiune specială constă în oprirea formalităţilor execuţionale, ceea ce poate avea un 
serios impact pozitiv, financiar și de timp, atât din perspectiva debitorului, cât și a 
creditorului și a executorului judecătoresc. În acest sens este și considerentul 23 din 
Decizia Curţii Constituţionale nr. 129/2017. 

Deși textul legal nu reglementează in terminis un asemenea efect al instituţiei, 
apreciem că, raportat la rațiunea depunerii cu afectațiune specială, respectiv intenția 
debitorului de încetare a executării silite, acesta trebuie să opereze pentru a se acorda 
eficiență practică demersului debitorului sau terțului garant, creditorul nemaiavând 
interes practic pentru continuarea executării. 

În plus, o asemenea consecinţă se impune și din perspectiva soluţiei finale date 
contestaţiei la executare, în ipoteza în care s-a activat acest mecanism pe temeiul 
art. 721 alin. (4) C. pr. civ., întrucât, indiferent de rezultatul acesteia, executarea silită 
va înceta oricum, diferind numai cauza ce va sta la baza încetării. | 

Întrucât măsura opririi formalităţilor de executare silită ca efect al depunerii cu 
afectațiune specială devine incidentă în considerarea tuturor argumentelor prezen- 
tate, apreciem totuși că s-ar fi justilicat o reglementare expresă a intervenirii suspen- 
dării de drept a executării silite în integralitate, iar nu doar a eliberării sumei depuse, 
până la soluționarea definitivă a contestaţiei la executare, pentru a exista un temei 
legal pentru oprirea cursului executării silite. f 


(v) Diminuarea cheltuielilor de executare i. îi | 

Recurgerea la procedura depunerii cu afectațiune specială poate avea drept 
consecinţă relevantă și pozitivă pentru debitor diminuarea cheltuielilor de executare. 
Astfel, conform art. 670 alin. (2) tezele a II-a și a III-a C. pr. civ., debitorul va fi ţinut 
să suporte cheltuielile de executare stabilite sau, după caz, efectuate după înregis- 
trarea cererii de executare și până la data realizării obligaţiei stabilite în titlul execu- 
toriu, chiar dacă el a făcut plata în mod voluntar. Cu toate acestea, în cazul în care 
debitorul, somat potrivit art. 668, a executat obligaţia de îndată sau în termenul 
acordat de lege, el nu va fi ţinut să suporte decât cheltuielile pentru actele de execu- 
tare efectiv îndeplinite, precum și onorariul executorului judecătoresc și, dacă este 
cazul, al avocatului creditorului, proporțional cu activitatea depusă de aceştia. 


? Publicată în M. Of. nr. 407 din 24 mai 2019. 

* Pentru o abordare exhaustivă a problematicii proporționalității cheltuielilor de executare cu 
actele efectiv îndeplinite, a se vedea Tema nr. 97 — E. Oprina, Discuţii privind proporționalitatea 
onorariului executorului judecătoresc și al avocatului creditorului cu activitatea desfășurată de 
aceștia, în E. Oprina, V. Bozeșan (coord.), Executarea silită. Dificultăţi și soluţii practice, vol. 2, 
Ed. Universul Juridic, București, 2017, pp. 306-318. 

Aşadar, reevaluarea cuantumului cheltuielilor de executare și, implicit, operarea 
unei reduceri a acestuia urmează a se face în considerarea rațiunii principiului asigu- 
rării unei corespondențe între aceste sume și activităţile efectiv îndeplinite. 


(vi) Salvgardarea bunurilor debitorului 

Un alt folos practic adus de procedura depunerii cu afectaţiune specială vizează 
faptul că, urmare a recurgerii la un atare demers, încetează formalităţile de valorificare 
a bunurilor scoase la vânzare silită, ceea ce nu poate avea decât consecinţe favorabile 
pentru debitor. Astfel, prin raportare la specificul vânzării silite, preţul vânzării nu 
mai e rezultatul negocierii părţilor, ci stabilirea acestuia se face de către executorul 
judecătoresc în condiţiile reglementate de Codul de procedură civilă, existând riscul 
adjudecării bunului la un preţ infim față de valoarea lucrului vândut. 

Prin urmare, depunerea cu afectaţiune specială poate contribui la salvgardarea 
bunurilor debitorului și la evitarea vânzării acestora la un preț mult diminuat, posibil 
chiar modic faţă de valoarea lor reală. 

| 

(vii) Aplicaţii particulare ale procedurii 

Codul de procedură civilă cuprinde o serie de aplicaţii particulare ale procedurii 
depunerii cu afectaţiune specială în funcţie de diferitele modalităţi de urmărire silită. 
Astfel de reglementări se regăsesc în art. 751 alin. (1) pct. 2 și alin. (2)-(4) C. pr. civ., 
în materia urmăririi silite mobiliare, în art. 784 alin. (6) C. pr. civ., în materie de 
poprire, în art. 812/pct. 3 C. pr. civ., în materia urmăririi silite a veniturilor generale 
ale imobilelor, în art. 863 C. pr. civ., în materia urmăririi silite imobiliare. 

În acest context, trebuie precizat faptul că trimiterile pe care normele speciale le 
fac la dispoziţiile generale ale depunerii cu afectațiune specială vizează întreaga insti- 
tuție, cu toate particularitățile acesteia, inclusiv cele legate de formularea unei even- 
tuale contestaţii la executare și de suspendarea eliberării sumelor. 


3. Controverse practice 

(i) Suspendarea eliberării sau distribuirii sumelor consemnate pe întreaga durată 
a soluționării contestaţiei la executare 

Din întreaga reglementare a instituţiei depunerii cu afectaţiune specială se reține 
că un inconvenient major ce pare a rezulta din aplicarea acestei proceduri constă în 
eventuala suspendare a eliberării sau distribuirii sumelor consemnate pe întreaga 
durată a soluționării contestaţiei la executare, cu consecinţa tergiversării procedurii 
execuționale. f 

Intervenirea acestui posibil neajuns este determinată de ipoteza formulării de 
către debitor sau terțul garant a unei contestaţii la executare în termen, concomitent 
cu opunerea acestuia la eliberare*. ' | 

În ce măsură un asemenea incident constituie, în realitate, un adevărat motiv de 
tergiversare a procedurii ori este doar un prilej de lămurire a cauzei de încetare a 
executării silite vom releva prin argumentele ce urmează. ment 

Astfel, contestaţia la executare la care se referă alin. (4) al art. 721 C. pr. civ. şi 
care poate produce efectul prevăzut de text vizează procedura de executare silită 


p Dh interpretarea alin. (3) și (4) ale art. 721 C. pr. civ. rezultă că executorul va dispune elibe- 
rarea sumei, chiar dacă s-a dovedit formularea contestației în termen, dacă debitorul sau terțul garant 


nu se opune eliberării. 

aflată în derulare. De vreme ce efectul intelectiv al consemnării sumelor de către 
debitor sau terțul garant constă în desființarea măsurilor asigurătorii ori de executare, 
fără ca acest efect să fie consecinţa directă a admiterii unei contestaţii la executare, 
înseamnă că, în ipoteza în care contestaţia prevăzută de alin. (4) al art. 721 C. pr. civ. 
va determina soluţia anulării măsurilor de executare, încetarea urmăririi silite va 
interveni în considerarea cauzei menţionate la art. 703 alin. (1) pct. 5 C. pr. civ., iar 
sumele depuse cu afectațiune specială se vor restitui debitorului, scopul acestei con- 
semnări nemaisubzistând. Di 

Numai o atare interpretare poate fi luată în considerare, de vreme ce recunoaş- 
terea eficienţei procedurii depunerii cu afectațiune specială se face în considerarea 
aprecierii ca desființate a măsurilor asigurătorii ori de executare, fără ca o asemenea 
măsură să fie rezultatul analizării valabilităţii actelor de executare. 

Intrucât măsura suspendării eliberării sumelor are drept scop clarificarea valabi- 
lităţii actelor de executare în urma cenzurii instanţei de executare, o eventuală con- 
testaţie la executare care are drept finalitate doar o anulare a unor acte de executare, 
cu consecinţa refacerii acestora și a continuării executării, va determina activarea 
scopului procedurii depunerii cu afectaţiune specială și încetarea executării silite pe 
temeiul realizării integrale a obligaţiei prevăzute în titlul executoriu. | 

Din această perspectivă, se observă că legiuitorul realizează o conexiune între 
formalitatea de eliberare a sumelor și formalitatea de desființare a măsurilor asigură- 
torii ori de executare, reținând, în art. 721 alin. (3) C. pr. civ., că, dacă cererea de 
depunere cu afectațiune specială este admisă, odată cu desființarea măsurilor, se va 
dispune de către executorul judecătoresc și eliberarea sumei în mâinile creditorului. 
Formalitatea de desființare a măsurilor asigurătorii ori de executare este una, în 
principal, de ordin teoretic, având în vedere că, în situaţia evocată, ea nu intervine ca | 
efect al unei contestaţii la executare, așa cum se întâmplă din punct de vedere proce- 
dural, de regulă. În condiţiile textului menţionat, dacă debitorul sau terțul garant nu 
s-a opus la eliberare, această operaţiune va fi însoțită și de dispoziţia executorului 
judecătoresc de desființare a măsurilor asigurătorii ori de executare, ceea ce înseamnă 
că se acordă eficienţă și prevalență manifestării de voinţă a debitorului de a executa 
voluntar obligaţia înscrisă în titlul executoriu, legiuitorul preferând să echivaleze o 
atare disponibilitate a debitorului cu o executare de bunăvoie din partea debitorului 
anterioară îndeplinirii unor formalităţi de executare. | | 

In legătură, de asemenea, cu contestaţia la executare, se evidenţiază faptul că 
aceasta trebuie să fie formulată în termen, în caz contrar un astfel de demers nepu- 
tându-și realiza funcția stabilită, aceea de a constitui, alături de opunerea debitorului 
sau a terțului garant la eliberare, un motiv suficient de suspendare a eliberării 
sumelor. O contestaţie tardivă echivalează cu lipsa acesteia. Opunerea debitorului sau 
a terțului garant la eliberare nu poate produce efectul urmărit de legiuitor decât în 
măsura în care este susținută de o contestaţie formulată în termenul legal. 

Din punctul de vedere al duratei în timp a măsurii suspendării eliberării sumelor 
consemnate, se reține că aceasta durează până la rămânerea definitivă a hotărârii date 
în soluţionarea contestaţiei respective. 

Suspendarea operează de drept pe data depunerii contestației la executare, astfel 
că, din această perspectivă, se produce o tergiversare a procedurii executionale. 

Deși operează o temporizare a executării silite ca efect al suspendării eliberării 
sumelor, în fapt, intervalul de timp presupus de soluționarea contestatiei la executare 
este necesar pentru clarificarea cauzei de încetare a urmăririi, respectiv realizarea 

integrală a obligaţiilor din titlul executoriu sau anularea executării, întrucât trebuie 
acceptat că depunerea cu afectațiune specială conexată cu dovada formulării contes- 
taţiei la executare de către debitor sau terțul garant atrage încetarea urmăririi silite. 
De altfel, este de observat că mecanismul depunerii cu afectațiune specială presupune 
că operațiunea de consemnare se face la dispoziţia executorului judecătoresc, iar nu 
la dispoziţia creditorului. | 


| (ii) Încetarea indisponibilizării sumelor poprite cuplată cu măsura suspendării de 
drept a eliberării sumelor 

O altă dificultate resimţită de practica judiciară se raportează la dispoziţia parti- 
culară cuprinsă în art. 784 alin. (6) C. pr. civ., potrivit căreia indisponibilizarea 
sumelor de bani sau a bunurilor mobile poprite nu va înceta decât dacă debitorul 
consemnează, cu afectaţiune specială, toate sumele pentru acoperirea cărora a fost 
înființată poprirea, la dispoziția executorului judecătoresc, în condiţiile art. 721. 

Discuţia prezintă relevanţă numai în contextul incidenţei ipotezei reglementate 
la art. 721 alin. (4) C. pr. civ., căci, în situaţia dela alin. (3) al textului, nu se generează 
un astfel de potenţial neajuns, întrucât, neexistând opoziţie la eliberarea sumelor, 
această operaţiune se va realiza de urgenţă de către executorul judecătoresc, astfel 
încât încetarea indisponibilizării sumelor poprite nu mai ridică dileme. 

În cazul însă prevăzut la art., 721 alin. (4) C. pr. civ., învederăm că soluţia de 
încetare a indisponibilizării sumelor poprite cuplată cu măsura suspendării de drept 
a eliberării sumelor nu constituie, în fapt, un neajuns al procedurii, întrucât, faţă de 
considerentele deja expuse, la momentul rămânerii definitive a hotărârii date în 
contestaţia la executare, procedura execuţională va înceta finalmente într-una dintre 
modalităţile prevăzute de lege în raport cu art. 721 alin. (4) C. pr. civ., astfel că este 
firesc ca terțul poprit să se comporte, din momentul consemnării sumelor, ca debitor 
al debitorului său într-o manieră nestingherită5. | 

Privitor la aplicabilitatea prevederilor alin. (4) al art. 721 C. pr. civ. și în ipoteza 
specială a art. 784 C. pr. civ., învederăm că alin. (6) al textului face trimitere generică 
la art. 721 C. pr. civ., ceea ce înseamnă incidența în întregime a prevederilor acestui 
text, care nu este incompatibil cu nicio altă reglementare din materia popririi și nici 
din etapa eliberării și distribuirii sumelor. să 


4. Concluzie 


Luând în considerare aspectele de utilitate practică aduse de instituţia depunerii 
cu afectațiune specială evidenţiate în cuprinsul articolului, precum și caracterul 
nefondat al controverselor relevate de jurisprudenţă, concluzionăm în sensul că opți- 
unea legiuitorului pentru reglementarea in terminis a acestei proceduri a fost una 
oportună, deși, pentru claritate, pentru înţelegerea deplină a raţiunii procedurii și 
pentru corecta aplicare practică a acesteia, s-ar fi impus o și mai mare acuratețe 
juridică. 

Conchidem afirmând că, întrucât scopul consemnării sumelor datorate de către 
debitor sau terțul garant constă în asigurarea și garantarea drepturilor creditorului 
recunoscute prin titlul executoriu, recunoașterea la nivel reglementar a unei ase- 
menea proceduri aduce plusvaloare legislaţiei execuţionale. 


-3 Tr.C. Briciu, în V.M. Ciobanu, M. Nicolae (coord.), op. cit., vol. II, comentariul 9 la art. 784, 
p. 827. 

Dacă până la momentul renunţării la executare au fost desfăşurate acte de executare care au 

condus la îndestularea în parte a creanţei sale, nu se poate considera că renunţarea creditorului — afară 
„ de cazul în care face precizări contrare — vizează şi actele de executare efectuate în amonte şi care au 
dus la realizarea în parte a executării silite. 

Respectând cu rigoare obiectul/limitele renunţării la executare şi aplicând adecvat principiul 
suportării cheltuielilor de executare exclusiv în limita culpei procesuale, debitorul trebuie să suporte 
cheltuielile de executare care au fost ocazionate de executarea/actele de executare anterioare renun- 
țării şi care au fost utile pentru realizarea în parte a creanţei creditorului. | 

În registrul prevederilor art. 670 alin. (2) teza I C. pr. civ., creditorul va suporta doar cheltuielile 
ocazionate de efectuarea executării silite la care a renunţat, i.e. cheltuielile aferente executării silite a 
restului de creanţă care ar fi urmat ulterior renunţării. 


În registrul reglementărilor Codului de procedură civilă privitoare la efectele 
renunțării la executare identificăm dispoziţii exprese referitoare la suportarea cheltu- 
ielilor de executare de către creditorul renunțător. | 

In acest sens, art. 670 alin. (2) teza I C. pr. civ. prevede că, în concret, cheltuielile 
ocazionate de efectuarea executării silite sunt în sarcina debitorului urmărit, în afară 
de cazul când creditorul a renunțat la executare, situaţie în care vor fi suportate de 
acesta, sau dacă prin lege se prevede altfel. 


TETEKI 


| () Obiectul și limitele renunțării la executare. Renuntare pentru viitor (ex nunc) 
versus renunțare retroactivă (ex tunc) 
Așa cum arătam pe larg în alt context’, este absolut necesar să fie identificată, în 


mod riguros, disponibilitatea creditorului privind renunţarea la executare silită sub 
aspectul obiectului și limitelor acesteia. | 


1 Tema nr. 152 — V. Bozeșan, Renunțarea la executarea silită: problematici privind obiectul, 
limitele și efectele. - 


„Vasile Bozeşan 


Suportarea cheltuielilor de executare de către debitor (1?) în cazul renunţării creditorului la executare 125 


În cazul în care creditorul renunţă la executarea silită în curs, este de domeniul 
evidenţei că acesta intenționează să renunţe doar la procedura de executare care ar 
urma să se desfășoare în continuare, pentru viitor. Dacă până la momentul renunţării 
au fost desfășurate acte de executare care au condus la îndestularea creanţei sale, ar 
fi absurd să se atribuie disponibilităţii creditorului — afară de cazul în care face 
precizări contrare — valența renunţării la toate actele de executare efectuate în amonte 
și care au dus la realizarea în parte a executării silite. 

|. Dacă s-ar considera că, în concret, creditorul care nu face precizări în acest sens 

renunţă la toată executarea silită, inclusiv la actele de executare anterioare ce au dus 
la realizarea în parte a creanţei sale, ar însemna că procedura de executare s-ar șterge 
cu efect retroactiv, iar debitorul ar avea dreptul la întoarcerea executării silite (credi- 
torul trebuind să restituie ceea ce a primit prin executarea silită), ceea ce, în mod 
evident, nu poate fi acceptat, întrucât un astfel de efect nu corespunde obiectului și 
limitelor disponibilității manifestate de către creditor. 

Fără îndoială că nu este exclus ca, pe baza unei eventuale înțelegeri cu debitorul, 
creditorul să renunţe lá întreaga procedură de executare — atât viitoare (ex nunc), cât 
și cea desfășurată anterior (ex tunc) —, cu consecinţa dreptului la restituire către 
debitor a tot ceea ce s-a executat până la acel moment. Insă, în lipsa unor precizări 
exprese și lipsite de echivoc ale creditorului în acest sens, simpla renunțare la exe- 
cutare a creditorului vizează, în mod logic, doar procedura de executare care ar urma 
să continue, în viitor, de la momentul renunţării. 

Prin urmare, ca premisă de analiză, trebuie constatat că, respectând limitele 
disponibilităţii creditorului, renunțarea acestuia la executare (în lipsa unor precizări 
contrare) vizează exclusiv procedura de executare pentru viitor, respectiv aceea care 
ar fi urmat să se realizeze în lipsa renunţării. Pe cale de consecinţă, actele de executare 
anterioare, care au condus la realizarea în parte a creanței creditorului, rămân valabile 
și cu efectele produse în ceea ce privește îndestularea parțială a creanţei creditorului 
` (valorificarea anumitor bunuri ale debitorului, reţineri pe calea popririi, depuneri 
parțiale cu afectaţiune specială de către debitor etc.). 


(ii) Principiul și temeiul suportării cheltuielilor de executare silită: culpa pro- 
-= cesuală = | 
Asemănător cheltuielilor de judecată din faza judiciară a procesului, temeiul 
suportării cheltuielilor. de executare rezidă și este circumscris culpei delictuale de 
natură procesuală a debitorului care a generat și/sau a menținut procedura de execu- 
tare, determinând stabilirea de către executor a cheltuielilor de executare și, eventual, 
avansarea lor de către creditor. 
` Așadar, obligaţia de suportare a cheltuielilor de executare silită are ca temei culpa 
procesuală a debitorului?, care, ca principiu, trebuie să suporte aceste cheltuieli, cu 
precizarea că acestea, pe de o parte, nu pot exceda limitelor culpei debitorului, dar, 


2 „Se poate discuta astfel despre principiul culpei procesuale specific fazei judecății, transpus 
în faza de executare silită, raţiunile instituirii acestuia fiind pe deplin aplicabile și în cea de-a doua 
parte a procesului civil. (...) Prin urmare, principiul suportării cheltuielilor de executare de către 
debitor evocă și susţine ideea de sancțiune ce acţionează asupra acestuia” — Tema nr. 97- E. Oprina, 
Discuţii privind proporționalitatea onorariului executorului judecătoresc și al avocatului creditorului 
cu activitatea desfășurată de aceștia, în E. Oprina, V. Bozeșan (coord.), Executarea silită. Dificultăţi 
și soluţii practice, vol. 2, Ed. Universul Juridic, București, 2017, p. 307. 

pe de altă parte și în egală măsură, nu trebuie să fie sustrase obligaţiei de plată din 
partea debitorului dacă au corespondent în culpa procesuală a acestuia. 

Acest din urmă principiu, al proporționalității cheltuielilor de executare în raport 
cu culpa debitorului, transpare, așa cum vom arăta infra, din tezele alin. (2) al art. 670 
C. pr. civ. (fără a confunda proporţionalitatea cheltuielilor de executare în raport cu 
culpa debitorului cu proporţionalitatea cheltuielilor în raport cu activitatea desfășu- 
rată de executor sau avocat). 

În cazul renunţării la executare silită, principiul că aceste cheltuieli sunt supor- 
tate, ca regulă, de creditor are la bază tot un tip de culpă procesuală, aparţinând de 
data aceasta creditorului, care, declanșând procedura de executare și determinând 
stabilirea cheltuielilor de executare de către executor, optează pentru abandonarea 
cursului execuţional și suprimarea posibilității recuperării acestor cheltuieli prin 
urmărirea și valorificarea bunurilor/veniturilor debitorului. 

Mai mult, opţiunea creditorului pentru renunțarea la procedura execuţională ` 
pendinte evocă și o manifestare care împiedică finalizarea procedurii de executare și 
stingerea litigiului între acesta și debitor. Optând să renunţe la executare, creditorul 
lasă nedefinitivat procesul (faza executării silite) și menţine deschis „litigiul” său cu 
debitorul, contribuind, astfel, la conservarea unei incertitudini în raporturile sale cu 
debitorul, care poate rămâne expus riscului unei noi executări silite din partea credi- 
torului (sub rezerva împlinirii termenului de prescripţie). | 

Însă, asemănător situaţiei debitorului, această obligaţie de suportare a cheltuie- 
lilor de către creditor în cazul renunțării trebuie să fie adecvat circumscrisă planului 
culpei sale ce stă la baza renunțării la executare, iar, mai departe, această culpă 
procesuală nu poate transcende planul obiectului și limitelor efective ale renunţării 
creditorului. i 


(iii) Corelarea obiectului/limitelor renunțării cu temeiul suportării cheltuielilor de 

executare 

Circumscriind cu rigoare obiectul/limitele renunțării creditorului (limitele dispo- 
nibilităţii sale) și respectând cu stricteţe principiul și temeiul ce stau la baza obligaţiei 
de suportare a cheltuielilor de executare, putem conchide că, în concret, creditorul 
trebuie să suporte doar cheltuielile de executare ce își au corespondent/temei în culpa 
procesuală a acestuia. | 4 

Cu alte cuvinte, creditorul trebuie să suporte cheltuielile de executare exclusiv în 
raport cu procedura/aciele de executare la care a renunţat. În caz contrar, s-ar nega 
atât limitele renunțării realizate de creditor (acesta fiind pus să suporte cheltuieli 
aferente unor acte/unei părți de procedură la care nu a renunțat), cât și limitele culpei 
sale procesuale (punându-i-se în sarcină cheltuieli pentru actele de executare efec- 
tuate deja, complet distincte și străine de culpa acestuia de a renunta la acte de exe- 
cutare viitoare). l í 

Renunțând la executare doar pentru viitor și dorind să fie menținute proce- 
dura/actele realizate anterior, creditorul își asumă și trebuie să suporte exclusiv conse- 
cințele produse în raport cu executarea/actele de executare la a căror realizare 
renunţă. Sub rezerva unor precizări contrare ale creditorului, renunțarea ex nunc a 
acestuia este complet străină de tot ceea ce s-a executat în amonte, acesta dorind (în 

planul disponibilității sale) să fie păstrate actele anterioare ce au dus la îndestularea 
în parte a creanţei sale. | 

În concluzie, raportat la e hinne renunțării și la temeiul ce stă la baza 
suportării cheltuielilor de executare, în procedurile de executare care au dus la 
realizarea în parte a creanței, renunțarea la executare a creditorului, operând doar 
pentru viitor, va determina suportarea de către acesta a cheltuielilor de executare 
aferente procedurii/actelor de executare (viitoare) la care creditorul a renunţat. Pentru 
actele de executare anterioare eficiente — ce au dus efectiv la realizarea în parte a 
creanței creditorului —, obligaţia de a le suporta aparţine debitorului. 


(iv) Interpretarea prevederilor legale referitoare la. suportarea cheltuielilor de 
executare în cazul renunțării 


Concluzia expusă anterior — în sensul că vor f suportate de către creditor chel- 
tuielile de executare aferente doar procedurii la care s-a renunţat și în limita culpei 
sale procesuale — câdrează perfect și cu prevederile legale care reglementează regulile 
de suportare a cheltuielilor de executare în cazul renunţării la executare. 

Atât interpretarea gramatical-literală, cât și cea teleologică ale textului art. 670 
C. pr. civ. susțin paradigma regulii potrivit căreia creditorul trebuie să suporte doar 
cheltuielile de executare imputabile acestuia. ~ 

e Astfel, textul art. 670 alin. (2) teza I C. pr. civ. prevede, î în mod logic și riguros, 
că, în concret, cheltuielile ocazionate de efectuarea executării silite sunt în sarcina 
debitorului urmărit, în afară de cazul când creditorul a renunțat la executare, situație 
în care vor fi suportate de acesta. 

Așadar, debitorul suportă cheltuielile de executare în cazul în care creditorul nu 
a renunțat la executare. În ipoteza ce face obiectul analizei prezente — respectiv aceea 
în care până la momentul renunţării au fost realizate o procedură/acte de executare 
ce au condus la realizarea în parte a creanţei —, creditorul nu renunţă la executarea 
silită anterioară efectiv realizată, ci, pir, Vad doar la actele de executare/procedura 
viitoare. 

Semantica/extensiunea termenului „executare” („efectuarea executării” și „a 
renunțat la executare”) din art. 670 alin. (2) teza I C. pr. civ. trebuie circumscrisă 
adecvat la înseși limitele executării deja efectuate și, respectiv, la care s-a renunțat. 
Creditorul nu renunță la executarea silită deja efectuată, astfel încât cheltuielile de 
executare ce trebuie suportate de acesta sunt străine de executarea silită realizată, 
privind doar executarea silită ce ar fi urmat să se desfășoare ulterior renunţării. 

Prin urmare, în paradigma art. 670 alin. (2) teza I C. pr. civ., creditorul trebuie să 
suporte doar cheltuielile de executare aferente executării neefectuate (viitoare) din 
cauza renunţării sale la aceasta. Pentru executarea silită efectuată (utilă, în sensul că 
a dus la îndestularea în parte a creanţei creditorului), debitorul va suporta cheltuielile 
de executare aferente acesteia, întrucât această executare nu a făcut obiectul renun- 
țării creditorului. 

Borer cur ti a Îmi A eee, 

Š Într-o paradigmă similară (dar nu identică), art. 698 alin. (2) C. pr. civ. prevede că perimarea 
executării atrage desfiinţarea tuturor actelor de executare, cu excepția celor care au dus la realizarea, 
în parte, a creanţei cuprinse în titlul executoriu și a accesoriilor. 

e Suplimentar, art. 670 alin. (2) tezele a Il-a și a III-a C. pr. civ.* evocă atât ideea 
de proporţionalitate a cheltuielilor de executare în raport cu culpa debitorului, cât și 
regula proporționalității cheltuielilor în raport cu activitatea desfășurată de executor 
şi avocat. 

Astfel, în cazul în care, după înregistrarea cererii de executare, respectiv după 
somarea debitorului, acesta îndeplinește în mod voluntar” obligaţia prevăzută în titlul 
executoriu, nu se poate face abstracţie de limitele culpei procesuale a acestuia în 
determinarea limitelor cheltuielilor de executare ce trebuie suportate de'el. 

Pe de o parte, nu poate fi negată o culpă procesuală a debitorului” care a efectuat 
plata doar după sesizarea organului de executare/după somarea sa, iar, pe de altă 
parte, nu poate fi ignorată împrejurarea că, în concret, culpa sa a fost diminuată prin 
faptul că, plătind „de îndată sau în termenul acordat de lege”, a limitat în timp cursul 
executării și, implicit, cuantumul cheltuielilor de executare ocazionate efectiv de 
desfășurarea executării silite. 

Așadar, legiuitorul însuși, în același context al regulilor aplicabile obligaţiei de 
suportare a cheltuielilor de executare, valorifică ideea de proporţionalizare a cheltu- 
ielilor de executare în raport cu culpa debitorului (care se completează, subsecvent, 
cu proporționalitatea în raport cu activitatea desfășurată de executor și avocat). 

In mod asemănător, în cazul renunțării creditorului la o parte a executării silite 
(ex nunc), cheltuielile de executare ce trebuie suportate de acesta vor fi dimensionate 
în raport cu culpa sa procesuală, ce nu poate extinsă dincolo de obiectul și limitele 
renunțării sale. | | 

De pildă, dacă, într-o procedură de executare silită, creditorul unei creanţe în 
cuantum de 1.000.000 de euro la care se adaugă cheltuielile de executare aferente își 
îndestulează, prin valorificarea unui imobil, creanţa sa principală în proporţie de 
99%, însă renunță expres la executarea silită a restului său de creanţă (1%), ar fi 
contrar raţiunii legii și regulilor expuse supra ca acesta să suporte toate cheltuielile 
de executare aferente întregii creanţe puse în executare. Mai mult, având în vedere 
că, potrivit art. 865 alin. (1) lit, a) C. pr. civ., cheltuielile de executare se satisfac cu 


cheltuielile de executare stabilite sau, după caz, efectuate după înregistrarea cererii de executare și 
până la data realizării obligaţiei stabilite în titlul executoriu, chiar dacă el a făcut plata în mod 
voluntar. Cu toate acestea, în cazul în care debitorul, somat potrivit art. 668, a executat obligaţia de 
îndată sau în termenul acordat de lege, el nu va fi ţinut să suporte decât cheltuielile pentru actele de 
executare efectiv îndeplinite, precum și onorariul executorului judecătoresc și, dacă este cazul, al ` 
avocatului creditorului, proporțional cu activitatea depusă de aceștia”, 

* Executarea voluntară a obligaţiei de debitor nu se confundă cu executarea de bunăvoie: prima 
rămâne o executare silită (realizată în procedura de executare silită), iar cea de-a doua se plasează în 
timp anterior sesizării executorului judecătoresc de către creditor cu cererea de executare [art. 622 
alin. (1) și (2) C. pr. civ.]. TE 

€ „Această plată, calificată drept una voluntară, angajează totuși cheltuieli de executare silită în 
sarcina debitorului. Explicaţia rezidă în aceea că, fiind ocazionate de o procedură execuţională deja 
în curs la data la care debitorul a luat iniţiativa de a plăti, cheltuielile de executare silită sancţionează 
culpa procesuală a acestuia, culpă manifestată, în termenii specifici executării silite, printr-o necon- 
formare voluntară anterioară începerii procedurii execuționale” — Tema nr. 47 — B. Dumitrache, 
D.N. Theohari, Calificarea cererii de restituire a unei plăți efectuate voluntar în temeiul unui titlu 
executoriu desființat. Cerere privitoare la plata nedatorată sau întoarcerea executării, în E. Oprina, 
V. Bozeșan (coord.), Executarea silită. Dificultăţi și soluţii practice, vol. 1, Ed. Universul Juridic, 
București, 2016, pp. 510-511. 


* Art. 670 alin. (2) tezele a II-a și a III-a C. pr. civ.; „De asemenea, debitorul va fi ținut să suporte 


Vasile Bozeşan 


Suportarea cheltuielilor de executare de către debitor (!?) în cazul renunţării creditorului la executare 129 


prioritate la distribuirea sumelor obţinute din valorificarea bunurilor, ar rezulta că, în 
măsura în care creanța reprezentând cheltuieli de executare a fost acoperită în 
totalitate, debitorul va avea dreptul să recupereze de la creditor toată suma primită la 
distribuire de acesta reprezentând cheltuielile de executare. 

În realitate, creditorul trebuie să suporte doar cheltuielile de executare aferente 
părţii de creanţă nerealizate și cu privire la care a înţeles să abandoneze Gail 
executării. 


v Suportarea cheltuielilor de executare în raportul dintre creditor și executor, 
respectiv în raportul creditorului cu debitorul 


În mod evident, în raportul dintre creditor și executor, sumele stabilite de 
executor cu titlu de cheltuieli de executare rămân neatinse în cazul renunţării la 
executare, creditorul trebuind să le achite executorului, iar dacă nu au fost avansate, 
executorul se poate prevala împotriva creditorului de titlul executoriu reprezentat de 
încheierea de stabilire a cheltuielilor de executare [art. 670 alin. (6) C. pr. civ./. 

Această concluzie, privitoare la raportul dintre creditor și executor, se justifică pe 
faptul că, în realitate, toate cheltuielile de executare trebuie avansate/achitate execu- 
torului de către creditorul care cere executarea [art. 670 alin. (1) C. pr. civ.], inde- 
pendent de persoana în sarcina căreia cad aceste cheltuieli (debitor sau creditor) și 
independent de faptul că se reușește sau nu recuperarea de către creditor a sumelor 
ce sunt în sarcina debitorului [art. 670 alin. (2) C. pr. civ.]. Așadar, din perspectiva 
executorului, este irelevantă persoana care trebuie să suporte efectiv cheltuielile de 
executare stabilite prin încheiere, esenţial fiind faptul că încheierea de stabilire a 
cheltuielilor poate fi opusă de executor doar în raportul cu creditorul care trebuie să 
le avanseze, între executor și debitor neexistând raporturi juridice în planul chel- 
tuielilor de executare. 

În măsura în care creditorul era nemulțumit de cuantumul cheltuielilor de exe- 
cutare stabilit prin încheierea de cheltuieli, acesta putea/era obligat să critice această 
încheiere de cheltuieli doar pe calea contestaţiei la executare. Însă, odată definitivată 
încheierea de stabilire a cheltuielilor de executare (fie prin expirarea termenului de 
contestaţie, fie prin respingerea definitivă a contestaţiei), sumele stabilite de executor 
cu titlu de cheltuieli de executare se impun creditorului pentru a fi avansate. 

Doar în raportul dintre creditor și debitor intervine partajarea suportării chel- 
tuielilor de executare silită în cazul renunțării (ex nunc) la executare, în sensul că 
acele cheltuieli privind actele/procedura de executare efectuate și care au dus la 
realizarea parţială a creanţei sunt în sarcina debitorului, de la care le recuperează/le 
poate recupera creditorul, iar cheltuielile aferente procedurii viitoare, la care s-a 
renunțat, sunt în sarcina creditorului. 


7 „În ceea ce priveşte cheltuielile de executate silită, creditorul are dreptul să își recupereze pe 
calea unei noi executări doar partea de cheltuieli de executare aferente (proporționale) cu partea din 
creanța principală (și accesorii) realizate silit până la momentul renunţării, având în vedere că, în 
lipsa unor stipulaţii contrare, renunțarea are în vedere doar partea de creanţă principală neexecutată, 
și nicidecum partea de creanță principală executată silit până la momentul renunţării (în caz contrar, 
s-ar ajunge ca, în cazul renunțării, debitorul să aibă dreptul la întoarcerea executării pentru partea 
de creanță principală executată silit până la momentul renunțării)” — Trib. Ilfov, s. civ., dec. 
nr. 1092/A din 25 iunie 2020, definitivă, disponibilă pe www.rolii.ro. 

Întrucât, așa cum am arătat anterior, între executor și debitor nu se nasc raporturi 
juridice în planul cheltuielilor de executare, în caz de renunțare la executare, pro- 
porționalitatea acestora va privi doar raportul dintre creditor și debitor. 

În măsura în care creditorul — care rămâne obligat faţă de executor pentru plata 
tuturor cheltuielilor de executare — nu și-a recuperat de la debitor partea de cheltuieli 
de executare aferentă actelor de executare efectuate și utile (care au condus la 
realizarea în parte a creanţe), are dreptul de a o cere și obţine, inclusiv pe cale silită, 
de la debitor. 


(vi) Circumscrierea cuantumului cheltuielilor ce trebuie suportate de către debitor în 
cazul renunţării la executare | 


Partajarea suportării cheltuielilor de executare între debitor și creditor în cazul 
renunţării la executare urmează criteriul utilității/efectivităţii acestor cheltuieli din 
perspectiva eficienței actelor de procedură/executării anterioare în sensul realizării 
creanţei creditorului. Acest criteriu are la bază înseși limitele renunţării la executare, 
care, prin ipoteză, nu vizează executarea silită efectiv realizată, care se menţine și își 
produce în continuare efectele în planul realizării în parte a creanţei creditorului:. 

Partajarea acestor cheltuieli are la bază, în fond, proporționalitatea culpei debi- 
torului (de a nu fi executat benevol obligaţia și de a fi generat cheltuieli utile pentru 
realizarea în parte a creanței), dar și a culpei creditorului (care s-a desistat, pentru 
viitor, de procedura execuţională pendinte și care nu mai justifică efectuarea de 
cheltuieli aferente acesteia). i 

Acest tip de proporționalitate, în funcţie de utilitatea/efectivitatea actelor de 
executare (grefată pe ideea de proporționalitate în raport cu culpa), nu se confundă 
cu proporționalitatea (onorariului executorului, a cheltuielilor de executare și a 
onorariului de avocat) în funcţie de activitatea desfășurată de executor sau de avocat, 
care se aplică doar în ipotezele evocate expres de art. 670 alin. (2) tezele a II-a și a II-a 
C. pr. civ., respectiv când debitorul execută în mod voluntar obligaţia după înregis- 
trarea cererii de executare/după somarea acestuia. | 

Aceste din urmă cazuri — de proporţionalizare a cheltuielilor de executare în 
funcţie de activitatea executorului/avocatului? — vizează însuși conținutul încheierii 
„de stabilire a cheltuielilor de executare, în sensul că aceste cheltuieli stabilite de 
executor sunt redimensionate în raport cu activitatea desfășurată de executor/avocat 
până la momentul executării voluntare a obligaţiei de către debitor. 

Dimpotrivă, partajarea cheltuielilor de executare între debitor și creditor în cazul 
renunțării la executare nu afectează încheierea de cheltuieli emisă de executorul 
„judecătoresc, întrucât această partajare vizează exclusiv determinarea persoanei care 


e „În cazul în care ar fi renunțat doar la executarea silită, şi nu la însuși dreptul de creanță 
[privind cheltuielile de executare - n.a., V.B.], creditoarea ar fi avut dreptul la recuperarea chel- 
„tuielilor de executare, însă doar în proporţia aferentă părţii de creanţă realizate silit până la 
momentul renunţării la executare, respectiv în procent de cca. 22,73% (3.160,02 lei din 13.900 lei), 
care ar fi reprezentat doar cca. 448,14 lei din cheltuieli de executare” — Trib. Ilfov. s. civ., dec. 
nr. 1092/A din 25 iunie 2020, cit. supra. 

° Pentru această chestiune, analizată pe larg, a se vedea Tema nr. 97 — E. Oprina, Discuţii privind 
proporționalitatea onorariului executorului judecătoresc și al avocatului creditorului cu activitatea 
desfășurată de aceștia, în E. Oprina, V. Bozeșan (coord.), op. cit., vol. 2, pp. 306-318. 


Vasile Bozeşan 


Suportarea cheltuielilor de executare de către debitor (!?) în cazul renunţării creditorului la executare 131 


suportă aceste cheltuieli (și proporţia în care această obligaţie revine fiecărei părţi), 
nefiind puse în discuţie legalitatea și temeinicia încheierii de cheltuieli sub aspectul 
cuantumului cheltuielilor stabilite de executor. 

Spre deosebire de situaţia în care intervine executarea voluntară a obligaţiei de 
către debitor, când proporţionalizarea a însuși cuantumului cheltuielilor de executare 
stabilite inițial se justifică în mod legal prin prevederile art. 670 alin. (2) tezele a Il-a 
și a I-a C. pr. civ., în cazul renunţării la executare se pune doar problema aplicării 
primei teze a alin. (2), în sensul regulii că aceste cheltuieli se suportă de creditor în 
cazul (și doar în limitele) renunțării la executare, celelalte două teze ale alin. (2) 
vizând ipoteza executării voluntare a obligaţiei de către debitor. 

Așadar, concluzionând, cheltuielile de executare aferente actelor de execu- 
tare/executării anterioare, utile și eficiente pentru îndestularea în parte a creanţei, se 
suportă de către debitor, iar cheltuielile de executare aferente procedurii care ar fi 
urmat să se realizeze după momentul renunţării se suportă de către creditor. 

Dacă până la momentul renunțării la executare nu au fost realizate acte de 
executare care să fi condus la realizarea în parte a creanţei creditorului (e.g., valori- 
ficări de bunuri, reţineri prin poprire, depuneri. parţiale de sume cu afectaţiune spe- 
cială etc.), creditorul va suporta toate cheltuielile de executare stabilite de către 
executor, având în vedere că, grefat pe culpa creditorului de a se desista de demersui 
execuţional, nu există temei pentru a fi puse în sarcina debitorului. 

Asemănător fazei judiciare a procesului!, debitorul poate fi obligat să suporte 
doar cheltuielile de executare ocazionate de executarea silită a obligaţiei sale, res- 
pectiv doar acele cheltuieli care sunt utile, în sensul că se dovedesc justificate pentru 
realizarea pe cale silită a obligaţiei sale neexecutate de bunăvoie. 

Chiar dacă, și în ipoteza în care nu au fost realizate acte de executare care să fi 
stins efectiv în parte creanta creditorului, renunţarea la executare a acestuia din urmă - 
operează tot doar pentru viitor (ex nunc), trebuie observat că în paradigma regulilor 
evocate de art. 670 alin. (1) și (2) C. pr. civ. au relevanţă cheltuielile ocazionate de 
efectuarea executării silite la care s-a renunțat. Întrucât, în acest caz, nu a existat încă 
o executare silită (în sensul propriu, și nu doar în sens procedural) efectivă și concretă 
a obligaţiei debitorului, creditorul renunţător suportă cheltuielile stabilite de exe- 
cutor; totodată, debitorul nu poate fi obligat la cheltuieli ce nu au justificare în planul 
realizării silite efective a creanţei creditorului. 

Așadar, în cazul în care nu au existat anterior acte de stingere silită a creanţei, 
toate actele de executare efectuate anterior au un caracter exclusiv procedural al căror 
efect util (caracterul execuțional, materializat în realizarea efectivă a creanţei credito- 
rului) a fost împiedicat tocmai prin manifestarea de voinţă a creditorului care a sistat, 
prin renunțare, procedura de executare în curs. 

| 

19 „Pe deo parte, în sarcina pârâtului au fost puse cheltuieli cu administrarea unei probe, deși 
aceasta nu a fundamentat o soluţie de admitere a cererii (...) și pe de altă parte, că acesta a fost obligat 
la plata taxei judiciare de timbru fără să fie avută în vedere soluţia admiterii doar parţiale a pre- 
tențiilor (...). În consecință, pârâtul nu poate fi obligat decât la plata acelor cheltuieli de judecată 

„ocazionate de probarea temeiniciei acţiunii în justiţie, iar nu și a celor care nu susţin temeinicia și 


legalitatea demersului judiciar” - ÎCCJ, s. ]. civ., dec. nr. 540 din 26 februarie 2020, disponibilă pe 
www.scj.ro. 

(vii) Recuperarea cheltuielilor de executare de către creditor 


În măsura în care, până la momentul renunţării la executare, creditorul nu și-a 
recuperat în respectiva procedură cheltuielile aferente părții de creanţă realizate, 
acesta rămâne, în raport cu debitorul, titular al titlului executoriu reprezentat de 
încheierea de cheltuieli emisă de executor [art. 670 alin. (6) C. pr. civ.]. | 

Nu s-ar putea susține sub nicio formă că renunțarea la executare făcută de 
creditor a stins dreptul de creanţă privind cheltuielile sau dreptul de a cere (ulterior) 
punerea în executare a titlului reprezentat de încheierea de cheltuieli. Dimpotrivă, în 
lipsa unor precizări contrare, creditorul a renunţat doar la procedurâ:de executare 
pendinte, rămânând neatinse atât creanţele sale nesatisfăcute până la momentul 
renunțării (partea de creanță principală, accesorie şi cea privind cheltuielile), cât și 
dreptul de a cere și obține executarea silită ulterioară a acestora (sub rezerva împlinirii 
prescripţiei executării). 

Astfel, ulterior încetării executării în care s-a născut dreptul său de creanță 
privind cheltuielile de executare, creditorul va putea iniția o executare silită distinctă, 
în care să solicite punerea în executare a încheierii anterioare de cheltuieli, însă doar 
în limita sumelor care corespund executării/actelor de executare ce au condus efectiv 
la realizarea în parte a creanţei sale. 

„ Creditorul nu va putea recurge la instituţia reluării executării prevăzută de 
art. 705 C. pr. civ., având în vedere că aceasta este prevăzută de lege pentru ipoteza 
de încetare vizând imposibilitatea de executare din cauza lipsei bunurilor debitorului 
sau a impedimentelor în valorificarea acestora. Pe de altă parte, renunţarea la execu- 
tarea restului de creanţă (inclusiv renunțarea la executarea creanţei privind cheltu- 
ielile) este imputabilă creditorului. | | 

Noua executare silită, privind titlul reprezentat de încheierea de cheltuieli, va fi 
încuviințată de instanţă — creanța având caracter cert, lichid și exigibil —, însă debi- 
torul va putea contesta cuantumul sumei pretinse de creditor pe calea contestaţiei la 
executare, în cadrul căreia să critice însuși modul de partajare a cheltuielilor între 
creditor și: debitor din perspectiva criteriului utilității actelor de executare pentru 
realizarea cărora au fost efectuate. 

Această critică nu semnifică o contestare a însuși fondului dreptului credito- 
rului — care ar fi inadmisibilă raportat la prevederile art. 713 alin. (2) C. pr. civ., deoa- 
rece în procedura de executare anterioară era deschisă calea contestatiei la executare 
împotriva încheierii de cheltuieli —, ci vizează împrejurări ulterioare emiterii titlului, 
constând în renunţarea creditorului la executare și în activarea necesității partajării 
adecvate a obligaţiei de suportare a cheltuielilor de executare în funcţie de utilitatea 
actelor de executare în realizarea creanţei creditorului (caracterul justificat al chel- 
tuielilor). | 

e Termenul de prescripţie pentru recuperarea cheltuielilor de executare de 
către creditorul renunțător | | i 

Se ridică întrebarea dacă, în recuperarea cheltuielilor de executare printr-o nouă 
executare silită, creditorul renunțător beneficiază sau nu de efectul întreruptiv de 
prescripţie prevăzut de art. 709 alin. (1) pct. 4 C. pr. civ. sau, dimpotrivă, fiind renun- 
țător, suportă consecinţa ștergerii acestor efecte potrivit art. 709 alin. (3) C. pr. civ. 

„ Având în vedere considerentele expuse pe larg în alt context!! cu privire la efectul 
întrerupiiv de prescripţie în cazul renunţării la executarea unei părți de creanţă, 


= Tema nr. 152 — V. Bozeşan, Renunțarea la executarea silită: problematici privind obiectul, 
limitele și efectele. 


li 


Vasile Bozeşan 


Suportarea cheltuielilor de executare de către debitor (1?) în cazul renunţării creditorului la executare 133 


trebuie avut în vedere că, prin renunțare, creditorul se desistează de executarea silită 
a tuturor creanţelor rămase nesatisfăcute la momentul renunțării, deci inclusiv de 
executarea în procedura respectivă a cheltuielilor de executare. Prin urmare, renun- 
țând la executarea creanţei privind cheltuielile, se şterg cu efect retroactiv întreru- 
perile produse prin actele de executare anterioare, care — din perspectiva creanţei 
privind cheltuielile, la a cărei executare s-a renunțat — au avut doar un caracter pro- 
cedural, și nu unul execuțional (i.e. util pentru realizarea efectivă a creanţei privind 
cheltuielile). | 

Însă ștergerea efectelor întreruptive va opera retroactiv doar până la momentul 
emiterii titlului executoriu reprezentat de încheierea de stabilire a cheltuielilor de 
executare silită, întrucât acesta reprezintă momentul nașterii creanţei creditorului cu 
privire la cheltuieli. 

Astfel, după momentul renunţării la executarea restului de creanţă, creditorul are 
la dispoziţie un termen de prescripţie de 3 ani, calculat de la momentul emiterii 
(definitivării)!? încheierii de cheltuieli, pentru a cere punerea în executare a acesteia 
în vederea recuperării de la debitor a cheltuielilor aferente părţii de creanţă realizate 
până la momentul renunţării. > 

Prin renunțarea la executare, creditorul își asumă consecința ștergerii cu efect 
retroactiv a întreruperilor de prescripţie produse prin actele de executare anterioare, 
care, din perspectiva creanţei de cheltuieli nerealizate, rămân simple acte de proce- 
dură (chiar dacă, în concret, acestea, prin caracterul lor execuțional, au contribuit la 
satisfacerea unei alte părţi de creanţă, la a cărei executare creditorul nu a renunțat). 


A 


12 Riguros, ar trebui considerat ca moment al începerii curgerii termenului de prescripţie pentru 
executarea creanţei de cheltuieli de executare momentul definitivării încheierii de cheltuieli de exe- 
cutare, respectiv momentul de expirare a termenului de formulare a contestaţiei ori momentul rămâ- 
nerii definitive a hotărârii prin care s-a respins contestaţia împotriva acestei încheieri. 


Vasile Bozeşan 


Onorariul de avocat aferent soluționării cererii 


Tema 
146 de încuviinţare a executării silite — calea procedurală 
nr. mi p 
pentru solicitarea acestuia 
prof. univ. dr. Evelina OPRINA 
judecător, Tribunalul Ilfov 
ai Rezumat í] 


Formalitatea încuviințării executării silite constituie o activitate care interesează executarea silită 
şi, prin urmare, onorariul de avocat aferent soluționării cererii de încuviinţare a executării silite, oca- 
zionat de angajarea unui avocat care să susţină interesele creditorului în această etapă jurisdicțională, 
reprezintă o cheltuială necesară pentru desfăşurarea acesteia, motiv pentru care urmează a fi calificat 
fără putinţă de tăgadă drept cheltuială de executare. : 

Principala şi imediata cale prin intermediul căreia creditorul poate solicita obligarea debitorului la 

„ plata onorariului de avocat ocazionat de soluţionarea cererii de încuviinţare a executării silite este chiar 
"executarea silită a cărei declanşare a generat naşterea acestui tip de cheltuială. 

Însă, având în vedere toate argumentele expuse în cupritsul articolului, inclusiv dezlegările 
reţinute de instanţa supremă ce pot fi aplicate în mod corespunzător, la nivel de principiu, şi în faza de 
executare silită, reținem dreptul incontestabil al creditorului de a uza şi de calea separată a unei acţiuni 
distincte şi autonome faţă de executarea silită generatoare a onorariului de avocat ocazionat de solu- 
ționarea cererii de încuviinţare a executării silite, acţiune necesară pentru constituirea unui titlu execu- 
toriu pentru aceste sume. 


Subiectul în discuţie aduce în atenţie un aspect sensibil și important de practică 
judiciară ce ridică o anumită dificultate în privinţa necesităţii stabilirii cadrului pro- 
cesual care să permită recuperarea de către creditor a cheltuielii constând în onorariul 
avocatului aferent soluționării cererii de încuviințare a executării silite, față de 
particularităţile pe care le prezintă această procedură. | | 

Chestiunea căii procedurale aflate la îndemâna creditorului pentru solicitarea 
onorariului de avocat necesar pentru soluţionarea cererii de încuviințare a executării 
silite presupune circumscrierea analizei unor aspecte generale vizând posibilitatea 
creditorului de angajare a unui avocat pentru soluționarea unei asemenea cereri, 
natura procedurii generatoare a acestui tip de cheltuială, eventualele cheltuieli 
subsumate procedurii de încuviințare, calificarea unor astfel de sume drept cheltuieli 
de executare, existența sau nu la îndemâna creditorului și a unei eventuale căi 
separate de solicitare a acestor cheltuieli. 


1. Posibilitatea creditorului de angajare a unui avocat pentru soluționarea cererii de 
= încuviințare a executării silite i 
Pornind, în studiul de faţă, de la natura procedurii de încuviințare a executării 
silite, urmează să evaluăm, cu precădere, posibilitatea creditorului de angajare a unui 
avocat pentru soluționarea cererii de încuviințare a executării silite. 
Sub acest aspect, din reglementarea art. 666 C. pr. civ., se reţine că legitimarea 
procesuală activă în cererea de încuviințare a executării silite aparține executo- 
rului judecătoresc, acesta fiind cel care solicită instanței încuviințarea executării, 

înaintându-i acesteia, în copie certificată de el pentru conformitate cu originalul, 
cererea creditorului, titlul executoriu, încheierea prevăzută la art. 665 alin. (1) 
C. pr. civ. şi dovada achitării taxei judiciare de timbru. 

Se ridică întrebarea, în acest context, dacă există sau nu posibilitatea practică, 
concretă ca și etapa prealabilă solicitării autorizării instanţei de către executorul 
judecătoresc să presupună necesitatea angajării de către creditor a unui avocat și, 
astfel, a apariţiei unor cheltuieli de genul unui onorariu de avocat și, în cazul unui 
răspuns afirmativ, cărei proceduri i se pot subsuma asemenea cheltuieli. Legat de 
„acest aspect, cu un alt prilej', apreciam că executorul judecătoresc poate întocmi o 
încheiere de stabilire a cheltuielilor aferente etapei prealabile înregistrării cererii și 
deschiderii dosarului de executare, luând în considerare împrejurarea că, uneori, 
parcurgerea procedurii de deschidere a dosarului de executare poate presupune nece- 
sitatea unor clarificări ori administrări de dovezi suplimentare din partea creditorului 
pentru formarea convingerii executorului judecătoresc asupra îndeplinirii cerinţelor 
prevăzute de lege pentru cererea de executare silită. | 

Așadar, nu excludem, în principiu, posibilitatea ca etapa prealabilă procedurii de 
solicitare a încuviinţării executării silite să genereze nevoia unui suport juridic de 
specialitate pentru creditor și, astfel, cheltuieli, în special legate de onorariul de 
avocat pe care creditorul l-a stabilit cu apărătorul său în vederea gestionării situaţiei 
presupuse de clarificările cerute de executorul judecătoresc, precum: lămuriri legate 
de caracterul de titlu executoriu al înscrisului prezentat, de îndeplinirea cerinţelor 
creanţei, de necesitatea depunerii exemplarului original ori doar a copiei legalizate de 
pe titlul executoriu, explicaţii necesare vizând existenţa sau nu a unui impediment la 
executare, a incidenţei imunităţii de executare ori existența unor dispoziţii care nu 
s-ar putea aduce la îndeplinire prin executare silită etc. 

Existenţa, așadar, a unor asemenea neclarităţi, a căror lămurire se impune încă 
din etapa prealabilă solicitării de încuviințare a executării silite, poate conduce la 
nevoia de angajare de către creditor a unui avocat, ale cărui cunoștințe de specialitate 
îi sunt necesare în vederea derulării relaţiei cu executorul judecătoresc. Din această 
perspectivă, se ridică problema identificării mijlocului procedural prin intermediul 
căruia cheltuiala cu onorariul achitat de creditor avocatului său poate fi pusă în 
sarcina debitorului și dacă acest mijloc poate fi reprezentat de demersul executării 
silite înseși. 

Am realizat acest eșafodaj argumentativ introductiv pe considerentul că, în prin- 
cipiu, elementele pe care le verifică instanța pe calea încuviințării executării silite 
coincid cu verificările presupuse de etapa reglementată de art. 665 C. pr. civ., exis- 
tând, așadar, o strânsă conexiune de analiză între cele două etape. 

Nu excludem însă nici varianta ca, pe parcursul soluționării în primă instanţă a 
cererii de încuviințare a executării silite, să se ivească nevoia oferirii unor lămuriri 
instanţei de executare, subsumate verificărilor pe care aceasta le realizează în condi- 
țiile art. 666 alin. (5) C. pr. civ., și, în vederea complinirii diferitelor lipsuri ori ele- 
mente de neclaritate ridicate ori solicitate de instanță, să apară necesitatea apelării 
creditorului la serviciile de specialitate ale unui avocat. 

Be de coca Trei a it S, 


1E. Oprina, I. Gârbuleţ, Tratat teoretic şi practic de executare silită. Vol. I. Teoria generală și 
procedurile execuţionale, Ed. Universul Juridic, București, 2013, p. 422. 

Cu referire la posibilitatea efectuării unor cheltuieli de judecată constând în 
onorariu de avocat în etapa apelului împotriva încheierii de respingere a cererii de 
încuviinţare a executării silite, apreciem, de asemenea, că un asemenea scenariu este 
perfect realist și, de altfel, cel mai frecvent întâlnit în practică, cu atât mai mult cu 
cât, spre deosebire de judecata în primă instanţă, în etapa apelului apare mult mai 
justificată angajarea unui avocat de către creditor, în condiţiile legitimării sale 
procesuale exclusive pentru apel și ale nevoii de susținere a motivelor de critică adusă 
încheierii de respingere a încuviințării executării silite. 

În concluzie, reținem posibilitatea legală pentru creditor de a recurge la serviciile 
de specialitate juridică ale unui avocat în vederea derulării în bune condiţii a etapelor 
prealabile executării silite efective. 


2. Felul cheltuielilor subsumate procedurii de încuviinţare a executării silite 


Continuând analiza de la pct. 1 în sensul identificării mijlocului procedural de. 
valorificare a eventualelor cheltuieli constând în onorariul de avocat aferent etapei de 
înregistrare și deschidere a dosarului de executare silită, apreciem că astfel de chel- 
tuieli nu sunt subsumate în mod direct soluționării cererii de încuviinţare a executării 
silite, ci sunt cheltuieli presupuse de procedura reglementată de art. 665 C. pr. civ., 
aflată în gestionarea executorului judecătoresc. Deși este adevărat că încuviințarea 
executării silite este un mecanism ce nu poate fi declanșat în lipsa deschiderii dosa- 
rului de executare silită de către executorul judecătoresc, apreciem că eventualele 
„cheltuieli de judecată ocazionate de soluționarea cererii de încuviinţare a executării 
silite nu includ și cheltuielile ocazionate de faza prealabilă instituită de art. 665 
C. pr. civ., acestea din urmă rămânând a fi cuprinse, potrivit considerentelor de la 
pct. 4, în încheierea ulterioară de stabilire a cheltuielilor de executare, întocmită de 
executorul judecătoresc. 

Așa cum am afirmat deja, există posibilitatea ca și pe parcursul soluționării cererii 
de încuviințare a executării silite să apară nevoia oferirii unor lămuriri instanţei de 
executare, în condiţiile verificărilor presupuse de art. 666 alin. (5) C. pr. civ. și cu 
consecința unor eventuale cheltuieli constând în onorariu de avocat ale creditorului. 

“Cu referire, așadar, la acest tip de cheltuială pe care l-ar implica soluţionarea 
cererii de încuviințare a executării silite, opinăm în sensul că, date fiind natura 
necontencioasă a cererii de încuviințare a executării silite și soluționarea acesteia fără 
citarea părților, dispoziţiile art. 451-453 C. pr. civ. sunt incompatibile cu demersul 
jurisdicţional al procedurii necontencioase, care, prin esenţă, presupune lipsa oricărei 
contradictorialităţi şi situaţii litigioase. Întrucât formalitatea încuviințării executării 
silite presupune o autorizare pe care instanța o acordă executorului judecătoresc, 
înseamnă că, în decursul acestei proceduri, nu se pune problema verificării culpei 
procesuale a vreuneia dintre părțile raportului juridic, incidența acestei instituţii 
urmând a fi analizată în cadrul altor mecanisme, care dau și posibilitatea părților să 
ceară cenzurarea aspectelor reținute, o atare analiză presupunând cu necesitate con- 
tradictorialitate asigurată. 

În termeni oarecum similari se discută și despre chestiunea posibilității de solici- 
tare a eventualului onorariu de avocat generat de soluţionarea etapei apelului 
formulat împotriva încheierii de respingere a cererii de încuviinţare a executării silite, 
în condiţiile art. 666 alin. (7) C. pr. civ. Situaţia este asemănătoare cu cea deja evocată 
întrucât, chiar dacă soluţionarea apelului se realizează cu citarea creditorului, aceasta 

nu schimbă cu nimic natura necontencioasă a procedurii. Necesitatea soluționării căii 
de atac a apelului în contradictoriu cu creditorul se justifică, în primul rând, pe 
considerentul calităţii sale procesuale active, pe care legea i-o recunoaște în mod 
exclusiv prin art. 666 alin. (7) C. pr. civ., și, în al doilea rând, pe nevoia de clarificare 
a aspectelor de critică pe care creditorul a înţeles să le releve faţă de încheierea de 
respingere a cererii de încuviințare a executării silite. Așadar, citarea creditorului în 
apel are drept scop discutarea elementelor ce circumscriu formalitatea de autorizare 
a executorului judecătoresc de a trece la executarea silită a titlului executoriu. 

Privitor la neparticiparea în apel a debitorului, am argumentat consistent, cu alte 
ocazii”, opinia potrivit căreia nu se justifică o atare citare, astfel că, în lipsa caracte- 
rului contencios al cererii, prevederile referitoare la autorizarea executorului judecă- 
toresc de a trece la executarea silită nu se compatibilizează cu dispoziţiile din materia 
cheltuielilor de judecată, întrucât, în mod strict, într-o atare procedură, debitorul nu 
este în culpă procesuală, deoarece temeinicia cererii se apreciază cu referire la 
anumite cerințe extrinsece voinţei debitorului, iar nu cu referire aplicată la debitor, 
pentru a se considera că acesta „a pierdut procesul”, iar creditorul l-a câștigat, fiind 
justificată astfel acordarea eventualelor cheltuieli de judecată. ; 

Prin urmare, reținem că eventualele cheltuieli, constând în onorariu de oai 
provocate de soluționarea procedurii de încuviințarea executării silite se subsumează 
acesteia, urmând a stabili care este calea de solicitare a lor. 

De precizat aici este și faptul că, în situaţia în care se respinge în mod definitiv 
cererea de încuviinţare a executării silite, creditorul rămâne responsabil de cheltu- 
ielile ocazionate de această procedură, fie motivat de netemeinicia demersului său, 
fie poate chiar pe terenul abuzului de drept procesual, debitorului neputându-i-se 
reține niciun fel de culpă în declanșarea unei proceduri respinse de instanţă. 


3. Calificarea onorariului de avocat aferent soluționării cererii de încuviințare a 
executării silite drept cheltuială de executare 


Odată stabilite posibilitatea de reprezentare prin avocat a creditorului în etapa 
încuviințării executării silite și, implicit, potenţiala apariţie a unei cheltuieli efectuate 
de creditor în această procedură, se ridică problema practică, care a atras și interesul 
prezentei analize, în sensul identificării căii procedurale prin intermediul căreia 
creditorul poate solicita recuperarea acestor cheltuieli de la debitor, partea respon- 
sabilă de declanșarea mecanismului execuţional, potrivit art. 670 alin. (2) C. pr. civ. 

O chestiune necesar a fi clarificată în acest scop și care se ridică în legătură cu 
această problemă este dacă onorariul de avocat aferent soluționării cererii de încu- 
viinţare a executării silite constituie o cheltuială de executare, în înţelesul dispo- 
ziţiilor art. 670 C. pr. civ. 

Astfel, cu referire la obligația Sectio de achitare a onorariului de avocat 
aferent soluționării cererii de încuviințare a executării silite, arătăm că, în condiţiile 
art. 670 alini (1) C. pr. civ., partea care solicită îndeplinirea unui act sau a altei acti- 
vități care interesează executarea silită este obligată să avanseze cheltuielile necesare 
în acest scop. Iar art. 670 alin. (2) C. pr. civ. stabilește că sunt în sarcina debitorului 
urmărit cheltuielile ocazionate de efectuarea executării silite. 


2 A se vedea Tema nr. 138 — E. Oprina, Modalitatea de soluționare a apelului exercitat împotriva 
încheierii de respingere a cererii de încuviinţare a executării silite. 

În plus, trebuie precizat că onorariul avocatului în faza de executare silită este 
considerat de legiuitor, prin art. 670 alin. (3) pct. 3 C. pr. civ., cheltuială de executare. 

Așadar, se impune a fi lămurită natura onorariului de avocat achitat de creditor 
pentru etapa încuviinţării executării silite, și anume dacă o asemenea sumă poate fi 
calificată drept cheltuială care interesează executarea silită sau ocazionată de efec- 
tuarea executării silite, întrucât numai într-o asemenea circumstanţă poate fi inclusă 
în categoria cheltuielilor de executare stabilite de executorul judecătoresc prin 
încheiere, conform art. 670 alin. (4) C. pr. civ. Mai trebuie precizat că, în conformitate 
cu pct. 7 al alin. (3) al aceluiași articol, sunt cheltuieli de executare și „alte cheltuieli 
prevăzute de lege ori necesare desfășurării executării silite”. x 

Deși, la prima vedere, s-ar părea că onorariul de avocat pentru cererea de încu- 
viințare a executării silite nu constituie o cheltuială necesară desfășurării executării 
silite, apreciem că numai o abordare superficială și simplistă ar putea să susţină o 
atare orientare, de vreme ce principiul dreptului la apărare trebuie să fie asigurat în 
toate etapele, formalitățile și procedurile, neputându-se susține că încuviințarea 
executării silite este o procedură sumară și lipsită de problematici dificile. În măsura 
în care creditorul resimte nevoia unui sprijin de specialitate juridică în derularea 
acestei etape, este firesc ca toate cheltuielile pe care un asemenea demers le implică 
să fie recunoscute ca fiind necesare executării silite. 

Pe de altă parte, cheltuielile ocazionate de procedura de încuviinţare a executării 
silite sunt efectuate în scopul declanșării efective a procedurii execuţionale, urmă- 
rirea neputând începe fără etapa încuviințării, adică a autorizării pe care instanţa o 
dă executorului judecătoresc pentru a putea trece în concret la activarea mecanis- 
melor de urmărire silită. Procedura încuviințării executării silite este; obligatorie, 
singurele ipoteze particulare în care nu se cere parcurgerea acesteia fiind strict și 
limitativ prevăzute de lege?. | i 

Un argument suplimentar în acest sens îl constituie și faptul că procedura de 
soluționare a cererii de încuviințare a executării silite este generatoare și de alte chel- 
tuieli, precum suma datorată cu titlu de taxă judiciară de timbru. Or, se observă că, în . 
privința acestui tip de cheltuială, art. 670 alin. (3) pct. 1 C. pr. civ. prevede că sunt 
cheltuieli de executare taxele de timbru necesare declanșării executării silite, ceea ce 
înseamnă că legiuitorul a înțeles să confere caracter de cheltuieli necesare executării 
silite tuturor acelor sume implicate inclusiv de procedurile anterioare momentului 
procesual de emitere a încheierii de stabilire a cheltuielilor de executare. - 

Așadar, apreciem că formalitatea încuviințării executării silite constituie o 
activitate care interesează executarea silită și, prin urmare, onorariul de avocat aferent 
soluționării cererii de încuviințare a executării silite, ocazionat de angajarea unui 
avocat care să susțină interesele creditorului în această etapă jurisdicțională, repre- 
zintă o cheltuială necesară pentru desfășurarea acesteia, motiv pentru care urmează a 
fi calificat fără putinţă de tăgadă drept cheltuială de executare. | 


4. Calea procedurală aflată la îndemâna creditorului pentru solicitarea onorariului 
de avocat aferent soluționării cererii de încuviințare a executării silite | 


Stabilită fiind natura onorariului de avocat ocazionat de soluționarea cererii de 
încuviințare a executării silite de cheltuială de executare, urmează să identificăm 
calea procedurală prin intermediul căreia creditorul poate solicita obligarea debito- 
rului la plata unei asemenea sume. | 


1 


3 A se vedea, în acest sens, E. Oprina, I. Gârbuleț, op. cit., pp. 404-407. 

Astfel, în condiţiile art. 670 alin. (4) C. pr. civ., sumele datorate ce urmează să fie 


plătite se stabilesc de către executorul judecătoresc, prin încheiere, pe baza dovezilor 
prezentate de partea interesată, în condiţiile legii. Aceste sume, inclusiv onorariul de 
avocat ocazionat de soluţionarea cererii de încuviinţare a executării silite, vor fi deci 
inserate în cuprinsul încheierii de stabilire a cheltuielilor de executare. | 

In cazul în care aceste sume nu pot fi recuperate de la debitor, din lipsa bunurilor 
urmăribile sau din alte asemenea cauze, acestea, cu excepţia onorariului executorului 
judecătoresc, vor fi plătite de creditor, care le va putea recupera de la debitor când 
starea patrimonială a acestuia o va permite, înăuntrul termenului de prescripţie 
[art. 670 alin. (5) C. pr. civ.]. 

Relevant prin prisma acestei analize este și faptul că încheierea de stabilire a 
cheltuielilor de executare constituie titlu executoriu atât pentru creditor, cât și pentru 
executorul judecătoresc [art. 670 alin. (6) C. pr. civ.]. 

Reţinem, așadar, că principala și imediata câle prin intermediul căreia creditorul 
poate solicita obligarea debitorului la plata onorariului de avocat ocazionat de solu- 
ționarea cererii-de încuviințare a executării silite este chiar executarea silită a cărei 
declanșare a generat nașterea acestui tip de cheltuială. De altfel, încuviințarea execu- 
tării silite se extinde și asupra titlurilor executorii care se vor emite de executorul 
judecătoresc în cadrul procedurii de executare silită încuviințate, deci, implicit, și 
asupra încheierii de stabilire a cheltuielilor de executare. 

Din această perspectivă, se observă faptul că titlul executoriu constând în înche- 
ierea de stabilire a cheltuielilor de executare emisă de executorul judecătoresc are 
caracter accesoriu față de titlul executoriu primar pe care se fundamentează execu- 
tarea silită și, potrivit principiului conform căruia accesoriul urmează soarta princi- 
palului, art. 666 alin. (4) C. pr. civ. a reglementat prorogarea efectelor încheierii de 
încuviinţare a executării silite și asupra titlurilor executorii ce se vor emite de execu- 
torul judecătoresc în procedura deja încuviințată. 

Pe cale de consecinţă, procedura execuţională însăși care a determinat efectuarea 
unor cheltuieli de executare constituie cadrul primordial în care creditorul poate 
solicita onorariul de avocat ocazionat de soluţionarea cererii de încuviințare a execu- 
tării silite şi apoi poate trece la îndestularea acestuia prin intermediul mecanismelor 
specifice de urmărire silită. | 

În ipoteza reglementată de art. 670 alin. (5) C. pr. civ., mecanismul de recuperare 
a acestor cheltuieli de către creditor de la debitor, când starea patrimonială a acestuia 
o va permite, îl reprezintă, de asemenea, aceeași procedură execuţională, care va fi 
reluată, în condiţiile art. 705 C. pr. civ., ori o nouă procedură execuţională, ce va fi 
declanșată în baza încheierii de stabilire a cheltuielilor de executare. 

Întrebarea care se ridică în context este dacă această cale a procedurii execu- 
tionale generatoare a respectivelor cheltuieli este și obligatoriu de urmat pentru 
stabilirea și îndestularea lor, cu alte cuvinte, apare preocuparea legitimă a existenţei 
sau nu la îndemâna creditorului și a altei căi procedurale pentru solicitarea onora- 
riului de avocat ocazionat de soluţionarea cererii de încuviințare a executării silite, în 
afara procedurii de executare ce se derulează și care subordonează și încheierea de 
stabilire a cheltuielilor. SA 

Pentru a răspunde la această întrebare, urmează a fi avute în vedere principiul 
disponibilităţii, care guvernează și faza executării silite, dar și principiul stabilirii de 
către executorul judecătoresc a sumelor datorate de către debitor pe baza dovezilor 
prezentate de partea interesată, în condiţiile legii. 

Din acest punct de vedere, reținem, pe de o parte, că solicitarea cheltuielilor de 
executare este o chestiune ce se subsumează disponibilității creditorului, executorul 
judecătoresc urmând a include în încheierea de cheltuieli numai sumele pretinse de 
creditor, acesta din urmă având la îndemână inclusiv alegerea variantei de a nu-și mai- 
îndestula creanța constând în onorariul de avocat ocazionat de soluționarea cererii de 
încuviințare a executării silite, precum și orice altă cheltuială de executare. 

Pe de altă parte, se constată că executorul judecătoresc este obligat să solicite 
creditorului dovezi cu privire la efectuarea respectivelor cheltuieli; neputând fi 
incluse în încheierea de cheltuieli decât acele sume justificate de probe ale efec- 
tuării lor. Or, din această perspectivă, creditorul trebuie să facă dovada achitării 
onorariului de avocat ocazionat de soluționarea cererii de încuviinţare a executării 
silite, fiind însă posibil ca un asemenea onorariu să nu fi fost achitat ori achitat 
integral, potrivit înţelegerii contractuale cu avocatul, ceea ce va atrage imposi- 
bilitatea creditorului de a solicita includerea acestei sume în încheierea de stabilire 


vate între parte și avocat, neglijenta. | 

Prin urmare, trebuie recunoscută creditorului posibilitatea de a solicita onorariul 
de avocat ocazionat de soluţionarea cererii de încuviinţare a executării silite și 
ulterior, pe cale. separată, în măsura în care va putea dovedi achitarea efectivă a 
acestuia, cu respectarea termenului general de prescripţie a dreptului la acțiune. 

O atare cale separată de solicitare a onorariului de avocat ocazionat de soluţio- 
narea cererii de încuviinţare a executării silite trebuie să fie la îndemâna creditorului, 
așadar, nu numai în ipoteza anterior evocată, ci și în situaţia în care creditorul alege, 
în virtutea disponibilităţii, să-și exercite dreptul de a solicita aceste sume ulterior, în 
cadrul unei acțiuni separate. Aceasta deoarece aceste sume, nefiind incluse în înche- 
ierea de stabilire a cheltuielilor de executare, nu mai pot beneficia de efectul atașat 
unei asemenea încheieri, de forță executorie recunoscută de lege, cu posibilitatea de 
a fi pusă în mod direct în executare silită, chiar și ulterior, în cadrul unei alte even- 
tuale proceduri execuţionale, inclusiv prin intermediul mecanismului interventiei în 
alt dosar. | | rar 

De altfel, realizând o analiză comparativă cu situaţia cheltuielilor de judecată, 
recunoașterea posibilităţii recuperării pe cale separată a acestor cheltuieli și caracterul 
autonom al unor astfel de litigii (în raport cu acelea care le-au generat) au constituit 
situația premisă a dezlegării regăsite în Decizia nr. 19/2013 a Înaltei Curți de Casaţie 
și Justiţie — Completul competent să judece recursul în interesul legii“, prin care s-a 
stabilit că în acest caz este vorba despre cereri principale. supuse taxei judiciare de 
timbru, care se calculează la valoarea pretențiilor deduse judecății, chiar dacă cererile 
care au format obiectul litigiului din care aceste cheltuieli provin au fost scutite de la 
plata taxelor judiciare de timbru. l 

Or, posibilitatea recunoscută ca fiind legală nu constituie altceva decât un drept, 
iar cel ce pune în practică o posibilitate legală ori care exercită un drept — așa cum 
este cazul reclamantului care solicită recuperarea, pe calea unei acțiuni separate, a 
cheltuielilor de judecată determinate de susținerea unui proces definitiv câștigat — nu 


1 Publicată în M. Of. nr. 45 din 20 ianuarie 2014. 

poate fi considerat în culpă (par. 79 din Decizia nr. 59/2017 a Înaltei Curți de Casaţie 
și Justiţie - Completul pentru dezlegarea unor chestiuni de drept). 

In cuprinsul aceleiași decizii, instanţa supremă a mai reţinut că reclamantului 
din astfel de acțiuni nu i se poate reproşa opţiunea recuperării pe cale separată a 
cheltuielilor de judecată dintr-un litigiu anterior, după cum el nu poate fi considerat 
culpabil pentru valorificarea acestei posibilități legale și nici nu poate fi prezumat de 
plano că exercită un abuz procesual manifestându-se în acest sens (par. 80). 

Transpunând, așadar, aceste principii la faza de executare silită, se reţine posi- 
bilitatea de aplicare corespunzătoare și pentru cheltuielile de executare care nu au 
fost solicitate de creditor în cadrul executării silite care le-a generat și aceasta cu atât 
mai mult cu cât un asemenea demers din partea creditorului este mult mai oneros 
pentru el, de vreme ce, nevalorificând posibilitatea de stabilire și îndestulare a 
creanței constând în cheltuielile de executare prin încheierea de cheltuieli, acesta 
pierde beneficiul legal atașat respectivei încheieri, și anume puterea sa executorie. 

Cât priveşte tendinţele de abuz procesual pe care le-ar putea manifesta creditorul 
prin apelarea la calea separată a solicitării onorariului de avocat aferent soluționării 
cererii de încuviinţare a executării silite, acestea pot și trebuie să fie controlate și 
contracarate de instanță, dar și de partea adversă, însă prin mijloacele legale și în 
cadrul creat de legiuitor, respectiv de către instanță prin aplicarea dispoziţiilor 
art. 451-453 C. pr. civ. și uzând de dreptul său de apreciere și cenzură asupra realității, 
necesităţii și caracterului rezonabil al acestora, iar de către pârât (fostul debitor) prin 
formularea de apărări în raport cu pretenţii ce nu corespund acestor caracteristici (mai 
ales în condiţiile în care acestea îi sunt cunoscute reclamantului din cursul executării 
silite anterioare, în ipoteza recurgerii la solicitarea lor pe cale separată ca urmare a 
omisiunii reţinerii acestora de către executorul judecătoresc care a emis încheierea de 
stabilire a cheltuielilor de executare și a necontestării acesteia). 

De precizat în acest punct al analizei este faptul că, în cadrul legal oferit de 
art. 453 alin. (1) C. pr. civ., pârâtului din noul litigiu (fostul debitor) i se va reţine 
culpa procesuală prin raportare la modalitatea de soluţionare a procedurii execuţio- 
nale care a generat respectivul tip de cheltuială și neputându-i-se atribui reclaman- 
tului (fostul creditor) culpa în declanșarea noului litigiu, culpă inexistentă dacă ne 
raportăm la întreaga paletă de motive pentru care creditorul recurge, în realitate, la 
calea recuperării separate a cheltuielilor de executare generate de declanșarea și 
susţinerea unei proceduri execuţionale și care pot să se regăsească, spre exemplu, în 
dificultatea ori nepreocuparea în strângerea la timp a probelor necesare, în dorința de 
concentrare asupra cauzei principale a executării și de a nu abate atenţia executorului 
judecătoresc de la subiectul principal litigios, voința de simplificare a executării de 
bază, imposibilitatea obiectivă a procurării probelor, lipsa unei comunicări adecvate 
între parte și avocat, uitarea etc. (par. 91 din Decizia nr. 59/2017 a Înaltei Curți de 
Casaţie și Justiţie — Completul pentru dezlegarea unor chestiuni de drept). 

Având în vedere, așadar, toate aceste argumente, inclusiv dezlegările reținute de 
instanța supremă, ce pot fi aplicate în mod corespunzător, la nivel de principiu, și în 
faza de executare silită, reținem dreptul incontestabil al creditorului de a uza de calea 
separată a unei acţiuni distincte și autonome față de executarea silită generatoare a 
onorariului de avocat ocazionat de soluţionarea cererii de încuviințare a executării 
silite, acţiune necesară pentru constituirea unui titlu executoriu pentru aceste sume. 


5 Publicată în M. Of. nr. 871 din 6 noiembrie 2017. 

„Rezumat 


Relevanţa momentului final până la care creditorul poate depune la dosar dovada onorariului de 
avocat rezidă în interesul creditorului de a putea obţine în cadrul aceleiaşi proceduri execuţionale 
îndestularea şi a acestei sume. Or, în acest scop, este necesar ca respectivele cheltuieli să fie incluse 
într-un titlu executoriu care să poată participa ulterior, alături de titlul executoriu primar, în procedura 
de eliberare şi/sau distribuire a sumelor rezultate din vânzarea bunurilor debitorului. 

Principiul includerii cheltuielilor de executare în încheierea întocmită de către executorul jude- 
cătoresc rămâne valabil şi pentru ipotezele în care apare necesitatea completării încheierii iniţiale cu 
alte sume, născute ulterior în procedură, ceea ce presupune emiterea unei noi încheieri, de stabilire a 

„cheltuielilor de executare suplimentare. 

Dovada onorariului de avocat aferent fazei de executare silită trebuie să fie depusă la dosarul 
execuţional într-un termen util, astfel încât această sumă să fie inclusă de către executorul judecătoresc 
într-o încheiere de stabilire a cheltuielilor de executare, urmând ca această încheiere să se regăsească, 
ca titlu executoriu, în dosarul de executare cel mai târziu până la expirarea termenului de depunere a 
titlurilor de creanţă, ulterior acestui moment procedural niciun alt creditor neputând să ia parte la distri- 
buirea sumei obţinute din urmărire. 


Problematica în discuţie ridică anumite dificultăți practice generate de identi- 
ficarea momentului procedural până la care se poate atașa la dosar dovada onorariului 
avocatului aferent fazei de executare silită, interesul creditorului fiind, în mod 
evident, acela de a reuși satisfacerea inclusiv a creanței determinate de onorariul de 
avocat în cadrul procedurii aflate în curs, în caz contrar acestuia rămânându-i doar 
calea unui demers ulterior și separat. | 

Preocuparea pentru clarificarea acestui aspect a apărut ca urmare a faptului că nu 
în toate situaţiile, la momentul întocmirii încheierii de stabilire a cheltuielilor de 
executare, creditorul este în măsură să facă dovada achitării onorariului de avocat, cu 
atât mai mult cu cât părţile contractului de asistenţă juridică poi conveni ca plata 
onorariului să aibă loc la o dată ulterioară sau în rate ori poate fi asumat, cu titlu 
complementar, inclusiv un onorariu de succes, a cărui cuantificare să depindă de 
rezultatul atins. Astfel, pentru asemenea ipoteze, se ridică problema termenului maxi- 
mal al procedurii care limitează în timp posibilitatea valorificării creanţei creditorului 
constând în onorariul de avocat. | 

In acest sens, vom face câteva scurte argumentaţii pe marginea calificării ono- 
rariului de avocat în faza de executare silită drept cheltuială de executare, dar și a 
necesității includerii acestei sume în încheierea de stabilire a cheltuielilor de execu- 
tare, singurul act de executare cu relevanţă asupra termenului procedural maximal 
de completare a cheltuielilor de executare cu noi sume, atât din perspectiva atri- 
butelor unei asemenea încheieri, cât și din considerente legate de necesitatea aducerii 
în etapa de eliberare și/sau distribuire a sumelor a tuturor posibilelor titluri executorii 
ce urmează a intra în mecanismul îndestulării creditorilor urmăritori și/sau inter- 
venienți. 

1. Onorariul avocatului în faza de executare silită — cheltuială de executare 


Recurgerea la executarea silită poate fi considerată, deseori, a fi nu numai o 
necesitate, ci și un demers curajos și împovărător. Și aceasta întrucât cea de-a doua 
fază a procesului civil, odată declanșată, antrenează o serie de costuri de timp și ener- 
gie, dar mai ales de ordin financiar, procedura execuţională implicând taxe, onorarii 
de executor judecătoresc, de avocat, de expert, de interpret, de traducător, cheltuieli 
de transport, de efectuare a publicităţii și alte asemenea cheltuieli care conturează un 
tablou suficient de oneros atât pentru creditor, care are obligaţia de a le avansa, cât 
mai ales, la finalul procedurii, în măsura în care aceasta este dusă la bun sfârșit, 
pentru debitor. 

Una dintre sumele ce circumscriu „cheltuielile de executare” este reprezentată de 
onorariul avocatului în faza de executare silită. Contestată deseori, însă recunoscută 
și acceptată finalmente, participarea avocatului în faza de executare silită este 
considerată de multe ori neavenită, având în vedere că rolul primordial în procedura 
execuţională aparține executorului judecătoresc, că regulile procedurale sunt clar 
reglementate de dispoziţiile legale, astfel că intervenţia unui avocat pentru asistarea 
ori reprezentarea creditorului în procedură capătă un rol secundar. Cu toate acestea, 
participarea unui avocat al creditorului în procedura execuţională își poate găsi justi- 
ficarea în poziţia de reprezentant al intereselor procesuale ale clientului său, de 
sfătuitor al acestuia în strategia execuțională ce ar putea fi abordată, în identificarea 
mecanismelor de soluţionare amiabilă a litigiului execuţional și în alte asemenea 
posturi ce pot configura registrul execuţional din perspectiva creditorului. 

Onorariul avocatului în faza de executare silită constituie, așadar, o cheltuială de 
executare expres reglementată de art. 670 alin. (3) pct. 3 C. pr. civ., fiind ocazionată 
de efectuarea executării silite și apreciată necesară desfășurării executării de către 
creditor. 

Pentru a fi însă inclus în sfera cheltuielilor de executare și pentru a deveni, astfel, 
susceptibil de îndestulare din sumele rezultate din vânzarea bunurilor debitorului, 
onorariul de avocat în faza de executare silită trebuie să fie dovedit prin înscrisuri 
justificative, astfel cum prevede art. 670 alin. (4) teza 1 C. pr. civ., respectiv prin 
chitanța sau ordinul de plată care să ateste achitarea efectivă a acestuia. Nu este 
suficientă dovada facturării onorariului, neînsoțită de dovada plății, întrucât numai 
un onorariu efectiv plătit de către creditor constituie o cheltuială efectuată cu execu- 
tarea silită. Sumele pentru care creditorul nu este în măsură să justifice achitarea în 
concret nu pot fi calificate drept cheltuieli ocazionate de executarea silită, de vreme 
ce procedura execuţională nu a generat o diminuare a patrimoniului creditorului, 
neputând fi, astfel, stabilite în sarcina debitorului. 

Cheltuielile de executare reprezintă, așadar, acele sume care grevează patrimo- 
niul creditorului, producând o scădere valorică acestuia, și care impun îndestularea 
și cu aceste creanţe, alături de cele cuprinse în titlul executoriu primar, care a funda- 
mentat declanșarea executării silite. b 

În concluzie, se reține că onorariul avocatului în faza de executare silită repre- 
zintă o cheltuială presupusă de desfășurarea executării silite, putând fi cenzurat de 
instanța de executare, pe calea contestației la executare, ținând seama de probele 
administrate, iar măsura luată de instanţă nu va avea niciun efect asupra raporturilor 
dintre avocat și clientul său. 

2. Încheierea de stabilire a cheltuielilor, singurul act de executare cu relevanţă asupra 
termenului-limită de depunere la dosar a dovezii onorariului de avocat în faza de 
executare silită 


Sumele datorate cu titlu de cheltuieli de executare ce urmează să fie plătite se: 
stabilesc de către executorul judecătoresc, prin încheiere, pe baza dovezilor prezen- 
tate de partea interesată, în condiţiile legii [art. 670 alin. (4) C. pr. civ.]. Așadar, fiind 
o cheltuială de executare, și onorariul de avocat aferent fazei de executare silită 
urmează să fie inclus în încheierea de cheltuieli întocmită de executor. 

Relevanţa momentului final până la care creditorul poate depune la dosar dovada 
onorariului de avocat rezidă în interesul creditorului de a putea obține în cadrul 
aceleiași proceduri execuţionale îndestularea și a acestei sume. Or, în acest scop, este 
necesar ca respectivele cheltuieli să fie incluse într-un titlu executoriu care să poată 
participa ulterior, alături de titlul executoriu primar, în procedura de eliberare și/sau 
distribuire a sumelor rezultate din vânzarea bunurilor debitorului. 3 

Principiul includerii cheltuielilor de executare în încheierea întocmită de către 
„eXecutorul judecătoresc rămâne valabil și pentru ipotezele în care apare necesitatea 
completării încheierii iniţiale cu alte sume, născute ulterior în procedură, ceea ce 
presupune emiterea unei noi încheieri, de stabilire a cheltuielilor de executare supli- 
mentare. Legat de acest aspect, este de precizat faptul că, în situaţia în care apare 
necesitatea întocmirii unei încheieri adiționale de cheltuieli de executare, aceasta va 
cuprinde exclusiv sumele apărute în procedură după întocmirea ultimei încheieri, 
fără a îi reluate în conţinutul acesteia și cheltuielile iniţiale, evidenţiate deja în înche- 
ierile emise anterior, față de regimul juridic al fiecărei încheieri, pe care îl vom releva 
în cele ce urmează. : | 

Chestiunea termenului-limită de depunere la dosar a dovezii onorariului de 
avocat în faza de executare silită prezintă importanţă în registrul .analizei de față 
pentru ipoteza în care onorariul de avocat nu a putut fi cuantificat sau justificat la 
momentul emiterii încheierii inițiale de stabilire a cheltuielilor de executare ori nu se 
ivise necesitatea angajării unui avocat la acel moment de început al procedurii, ceea 
ce presupune obligativitatea întocmirii unei încheieri de cheltuieli ulterioare supli- 
mentare, legea neinterzicând un asemenea mecanism procedural. De altfel, raţiunea 
recunoașterii unei asemenea posibilităţi este fundamentată pe exigenta de circumscri- 
ere a tuturor cheltuielilor de executare într-un act procedural care să poată intra 
ulterior în sistemul distribuirii sumelor. | | aran 

În acest sens, art. 666 alin. (4) tezele I și a III-a C. pr. civ. statuează că încuviințarea 
executării silite permite creditorului să ceară executorului judecătoresc care a solicitat 
încuviințarea să recurgă, simultan ori succesiv, la toate modalitățile de executare 
prevăzute de lege în vederea realizării drepturilor sale, inclusiv a cheltuielilor de 
executare. Încuviinţarea executării silite se extinde și asupra titlurilor executorii care 
se vor emite de executorul judecătoresc, în cadrul procedurii de executare silită încu- 
viințate. Iar art. 703 C. pr. civ., care vizează cazurile de încetare a executării silite, 
prevede la alin. (1) pct. 1 că executarea silită încetează dacă s-a realizat integral obli- 
gația prevăzută în titlul executoriu, s-au achitat cheltuielile de executare, precum și 
alte sume datorate potrivit legii. | | 

Așadar, încheierea de încuviinţare a executării silite acordă creditorului posibili- 
tatea ca, în temeiul acesteia, să poată să-și îndestuleze și cheltuielile de executare 
stabilite de către executorul judecătoresc în cadrul aceleiași proceduri execuţionale, 


ij 

pe de o parte, iar, pe de altă parte, principiul care se degajă este acela al necesităţii 
reglementării sumelor cheltuite cu ocazia efectuării executării silite în cuprinsul unei 
încheieri. 

Cu referire la regimul juridic al încheierii de stabilire a cheltuielilor de executare, 
art. 670 alin. (6) C. pr. civ. îi conferă acesteia caracter de titlu executoriu, iar art. 657 
alin. (3) C. pr. civ. prevede că încheierile emise de către executorul judecătoresc sunt 
executorii de drept și pot fi atacate numai cu contestaţie la executare [art. 715 alin. 
(2) C. pr. civ.]. Privitor la atributul de titlu executoriu, învederăm că încheierea de 
stabilire a cheltuielilor de executare constituie un astfel de instrument pentru creditor 
față de debitorul său, dar și pentru executorul judecătoresc faţă de creditor, acestea 
fiind cele două raporturi juridice specifice problematicii cheltuielilor de executare!. 

Date fiind aceste particularităţi ale încheierii de stabilire a cheltuielilor de exe- 
cutare, la punctul 3 vom releva toate elementele care conturează momentul ultim 
până la care se poate depune în dosarul de executare dovada onorariului de avocat 
aferent fazei de executare silită. 

Totodată, învederăm că, după expirarea termenelor de contestare a încheierii de 
cheltuieli, în condiţiile menţionate, aceasta se definitivează, ceea ce înseamnă că o 
augmentare a cheltuielilor de executare va fi posibilă, însă prin inserarea sumelor 
suplimentare într-o nouă încheiere, de stabilire a cheltuielilor generate ulterior în 
procedura executării silite. În niciun caz, sumele deja cuprinse într-o încheiere de 
cheltuieli anterioară nu vor fi reluate și în încheierea ulterioară, întrucât un asemenea 
demers ar nesocoti profund regulile procedurale și de regim juridic anterior evocate, 
lipsind de orice eficacitate normele juridice care fixează cadrul în care produc efecte 
încheierile de stabilire a cheltuielilor de executare. 


3. Termenul-limită de depunere la dosar a dovezii onorariului avocatului în faza de 
executare silită 


Dezlegarea chestiunii vizând momentul temporal al procedurii până la care cre- 
ditorul poate solicita suplimentarea cheltuielilor de executare prin adiționarea onora- 
riului de avocat aferent fazei de executare silită sau a unui alt onorariu de avocat, în 
plus faţă de cel anterior, ori a unui rest din întregul onorariu presupune identificarea 
termenului-limită până la care încheierea de cheltuieli de executare poate fi adăugată 
titlului executoriu primar în scopul îndestulării și a creanţei pe care aceasta o conţine 
în cadrul aceleiași proceduri. 

Astfel, am stabilit în secțiunile anterioare că onorariul de avocat în faza de exe- 
cutare silită constituie o cheltuială de executare, ce se impune a fi recunoscută ca 
atare printr-o încheiere de stabilire a cheltuielilor de executare întocmită de către 
executorul judecătoresc și care constituie titlu executoriu. | l 

Față de rațiunea constituirii unui titlu pentru certificarea existenței unei creanţe 
în patrimoniul creditorului constând în onorariul de avocat, și anume aceea de 
satisfacere a tuturor creanţelor creditorului față de debitorul urmărit într-un singur 


1 Pentru dezvoltări cu privire la acest aspect, a se vedea Tema nr. 98 - E. Oprina, Caracterul de 

titlu executoriu al încheierii de stabilire a cheltuielilor de executare — analiză din perspectiva deciziei 

„ICCJ pentru dezlegarea unor chestiuni de drept nr. 15/2016, în E. Oprina, V. Bozeșan (coord.), 

Executarea silită. Dificultăţi și soluţii practice, vol. 2, Ed. Universul Juridic, București, 2017, 
pp. 319-338. 


Evelina Oprina 


146 CHELTUIELI DE EXECUTARE 


context execuțional, se impune a ne îndrepta atenţia către finalul procedurii execu- 
tionale, în încercarea de identificare a ultimei posibile șanse, procedural vorbind, care 
ar permite creditorului să-și valorifice creanţa prin atașarea la dosarul execuţional a 
unui nou titlu executoriu, ce ar putea să intre în concurs cu celelalte titluri executorii 
ori de creanţă aflate în procedură, care fie au declanșat-o, fie au intervenit pe parcurs. 

În acest sens, art. 869 alin. (5) C. pr. civ. stabilește că, după expirarea termenului 
arătat la alin. (4), niciun creditor nu va mai putea lua parte la distribuirea sumei 
obținute din urmărire. Cum scopul creditorului este acela de a participa la distribuire 
cu toate creanţele deținute față de debitorul urmărit, deci inclusiv cu cea constând în 
onorariul de avocat, înseamnă că, de vreme ce, după expirarea termenului de depu- 
nere a titlurilor de creanţă, niciun creditor nu va mai putea lua parte la distribuire, 
depunerea onorariului de avocat ulterior acestui moment devine inutilă pentru pro- 
cedura execuțională aflată în curs. Bineînţeles că o atare creanță poate fi valorificată 
de către creditor, însă în cu totul alt context executional decât cel care a generat-o, 
ceea ce implică declanșarea ulterior de către creditor a unei alte proceduri de urmărire 
silită a aceluiași debitor. | 

Cum termenul-limită până la care e deschis contextul oricărui creditor interesat 
de a participa la distribuirea sumelor obținute din vânzărea bunurilor debitorului este 
momentul expirării termenului de depunere a titlurilor de creanță, înseamnă că, 
înăuntrul acestui termen, trebuie emisă încheierea suplimentară de stabilire a cheltu- 
ielilor de executare adiționate constând în onorariul de avocat în faza de executare 
silită. Ne raportăm la încheiere, iar nu la dovada achitării efective a onorariului de 
avocat, întrucât actul procedural care produce efectul prevăzut de text, și anume de a 
da posibilitatea creditorului să participe la distribuire, este încheierea emisă de către 
executorul judecătoresc, care constituie titlu executoriu, titlu ce se adaugă celorlalte 
titluri executorii ori numai de creanță depuse în dosar până la expirarea termenului 
de depunere a titlurilor de creanţă. | 

Termenul de depunere a titlurilor de creanță este cel prevăzut de art. 869 alin. (2) 
C. pr. civ. și va fi afișat la sediul executorului judecătoresc și la cel al instanţei 
în termenul arătat la art. 869 alin. (4) C. pr. civ. Iar, în condiţiile art. 874 alin. (1) 
C. pr. civ., în termen de 5 zile de la expirarea termenului pentru depunerea titlurilor 
de creanţă, executorul va întocmi proiectul de distribuire a sumelor, potrivit ordinii 
de preferință prevăzute la art. 865-868. | 

Aşadar, dovada onorariului de avocat aferent fazei de executare silită trebuie să 
fie depusă la dosarul execuțional într-un termen util, astfel încât această sumă să fie 
inclusă de către executorul judecătoresc într-o încheiere de stabilire a cheltuielilor de 
executare, urmând ca această încheiere să se regăsească, ca titlu executoriu, în dosarul 
de executare cel mai târziu până la expirarea termenului de depunere a titlurilor de 
creanţă, ulterior acestui moment procedural niciun alt creditor nemaiputând să ia 
parte la distribuirea sumei obținute din urmărire. Prin urmare, în etapa de eliberare 
și/sau distribuire a sumelor rezultate din vânzare vor intra numai titlurile executorii 
și de creanţă depuse până la expirarea termenului de depunere a titlurilor de creanță? 


* Pentru relaţia dintre etapa eliberării și/sau distribuirii sumelor și etapa depunerii titlurilor de 
creanţă, a se vedea Tema nr. 165 — E. Oprina, Eliberarea și distribuirea sumelor în relaţie cu termenul 
de depunere a titlurilor de creanță. | 

și care au fost încuviințate de instanță pentru a participa în procedură ori asupra 
cărora încuviințarea inițială de executare silită își extinde efectele. 

În acest context al analizei se mai ridică o întrebare legată de caracterul definitiv 
sau nu al încheierii de stabilire a cheltuielilor de executare pentru a putea intra în 
concursul de titluri executorii ori de creanţă participante la întocmirea proiectului de 
distribuire. Sub acest aspect, relevante sunt dispoziţiile art. 657 alin. (3) coroborate 
cu art. 715 alin. (2) C. pr. civ., potrivit cărora încheierea de stabilire a cheltuielilor de 
„executare este susceptibilă de a fi cenzurată pe calea contestaţiei la executare, în 
termen de 15 zile de la comunicare, fiind executorie de drept. 

Având caracter executoriu de drept, încheierea de cheltuieli de executare pro- 
duce efectele pe care legea i le recunoaște încă de la momentul emiterii acesteia, ceea 
ce implică posibilitatea de a participa la întocmirea proiectului de distribuire de 
îndată, fără ca executorul judecătoresc să fie obligat să aștepte definitivarea acesteia, 
prin soluţionarea eventualei contestaţii la executare exercitate, 

În plus, în ipoteza în care creanta constând în onorariul de avocat aferent fazei 
de executare silită este contestată, plata sumelor corespunzătoare se va face în confor- 
mitate cu prevederile art. 883 alin. (1) și (2) C. pr. civ., ceea ce presupune înscrierea 
acestei sume în proiectul de distribuire, conform rangului deținut, și consemnarea 
acesteia spre a fi plătită ulterior, după rămânerea definitivă a hotărârii de soluţionare 
a contestaţiei, când executorul judecătoresc va proceda, potrivit hotărârii respective, 
fie la eliberarea sumei corespunzătoare creanţei contestate, fie la distribuirea ei, în 
condiţiile legii, între creditorii rămași neîndestulaţi. 

drd. Vasile BOZEȘAN 
judecător, Tribunălul Ilfov 
„Rezumat 
Sfera de aplicare a art. 670 alin. (2) tezele a Il-a şi a III-a C. pr. civ. subsumează, în mod necesar, şi 
ipotezele în care, în cursul executării, se relevă faptul că întreaga creanţă principală/accesorie a credi- 
torului a fost, între timp, realizată într-o altă procedură paralelă de executare silită. | 
În astfel de cazuri se impune, în principiu, proporţionalizarea cheltuielilor de executare stabilite. 
iniţial de executor luând în considerare noua împrejurare survenită constând în stingerea creanţei credi- 
torului şi lipsa, pentru viitor, a necesităţii efectuării unor activităţi de executare avute în vedere iniţial la 
stabilirea cuantumului cheltuielilor de executare. ! 
Însă, având în vedere diversitatea situaţiilor în care se pot desfăşura executări silite paralele, 
proporţionalizarea cheltuielilor va putea interveni doar în cazurile şi în limitele configurate prin aplicarea 
coroborată a unor criterii, precum culpa debitorului/garantului, culpa creditorului, neglijenţa execu- 


torului, momentul în care intervine stingerea creanţei creditorului şi, nu în ultimul rând, actele de exe- 
cutare şi activitatea executorului şi/sau a avocatului efectiv realizate. 


| (i) Ipoteze ale unor executări silite paralele pentru realizarea acelorași creanţe 


Prezenta analiză privitoare la problema modului în care se suportă cheltuielile de 
executare silită se circumscrie doar acelor ipoteze în care se derulează două proceduri 
paralele de executare silită pentru realizarea aceleiași creanţe, fără a fi incidentă ori 
fără să se fi dispus conexarea!, cum ar fi situațiile în care: | 

" creditorul a sesizat doi executori diferiți pentru realizarea aceleiași creanţe 
împotriva aceluiași debitor pentru modalităţi diferite (e.g., urmărire mobiliară ȘI, 
respectiv, urmărire imobiliară), fără a avea în vedere că, în condiţiile art. 652 alin. (2). 
C. pr. civ., un executor judecătoresc. competent să urmărească bunurile mobile își 
prorogă competenţa și cu privire la bunurile imobile din circumscripția altei curţi de 
apel; l 
= creditorul — în condiţiile art. 652 C. pr. civ. în forma anterioară modificării 
operate prin Legea nr. 17/2017 (privind posibilitatea prorogării competenţei cu privire 


1 Art. 654 C. pr. civ. reglementează ipotezele în care, privitor la aceleași bunuri, se efectuează 
mai multe executări silite de către executori judecătorești diferiţi, caz în care instanţa de executare 
în circumscripţia căreia a început prima executare, la cererea persoanei interesate sau a oricăruia 
dintre executori, le va conexa. Iar, în cazul executărilor silite aflate pe rolul aceluiași executor, 
conexarea se va dispune de executor, prin încheiere dată cu citarea părţilor. În ambele cazuri, 
potrivit alin. (2) și (5), instanţa de executare ori, după caz, executorul judecătoresc se va pronunţa şi 
asupra cheltuielilor de executare efectuate până în momentul conexării. 

la bunurile imobile)” —, pentru realizarea aceleiași creanţe, a sesizat atât executorul de 
la locul unde se află imobilul debitorului pentru urmărirea imobiliară, cât şi exe- 
cutorul de la domiciliul debitorului pentru urmărirea bunurilor mobile ori a unui alt 
imobil; 

„= creditorul urmărește atât debitorul principal, cât și pe terțul garant prin 
executări concomitente, dar separate, chiar dacă, potrivit art. 648 alin. (2) C. pr. civ., 
debitorului principal i se comunică actele de executare silită împotriva garantuluis; 

= creditorul, de bună-credinţă, s-a înscris cu creanța sa la masa credală asupra 
averii debitoarei principale insolvente și, în paralel, a început executarea silită de 
drept comun împotriva debitorului garant“, iar creanţa creditorului este satisfăcută 
complet în procedura insolvenţei; 

= deși ar fi fost incidentă conexarea, s-a omis solicitarea acesteia instanţei de exe- 
“cutare fart. 654 alin. (1) C. pr. civ.] ori s-a neglijat dispunerea sa de către executorul 
judecătoresc [art. 654 alin. (5) C. pr. civ.], realizându-se urmăriri paralele asupra 
aceluiași patrimoniu și asupra acelorași bunuri, pentru realizarea aceleiași creanţe; 

= e incident orice alt caz în care (din eroare sau nu) există două executări paralele 
ale aceleiași creanţe împotriva unor bunuri diferite ale debitorului ori chiar asupra 
patrimoniilor unor persoane diferite (e.g., codebitori, fideiusori, garanți ipotecari etc.). 


Gi) Necesitatea proporționalizării cheltuielilor. de executare în raport cu culpa 
debitorului și cu activitatea desfășurată de executor/avocatul creditorului 


În ipoteza în care una dintre procedurile de executare silită (pe care o vom 
denumi „prima procedură”) conduce la realizarea integrală a creanţei, în cealaltă 


2 A se vedea Tema nr. 89 — E. Oprina, V. Bozeșan, Ipoteze practice privind competența executo- 
rului judecătoresc, în E. Oprina, V. Bozeşan (coord.), Executarea silită. Dificultăţi și soluţii practice, 
vol. 2, Ed. Universul Juridic, București, 2017, pp. 202-217. 

Potrivit art. 648 alin. (2) C. pr. civ., când se urmărește numai terțul fidejusor ori garant ipotecar, 
toate actele de executare vor fi comunicate în același timp şi debitorului principal, care va fi introdus 
din oficiu în procedura de urmărire silită. 

Trebuie avut în vedere că, în acest caz, introducerea din oficiu a debitorului principal în pro- 
cedura de urmărire silită nu semnifică faptul că; în executarea încuviințată doar împotriva terțului 
garant, se realizează acte de urmărire împotriva debitorului principal, introdus în procedură, ci doar 
asupra averii garantului. A se vedea Tema nr. 12 — V. Bozeșan, Urmărirea silită a terţilor garanți 
după intrarea în insolvenţă a debitorului principal, în E. Oprina, V. Bozeșan (coord.), Executarea 
silită. Dificultăţi și soluţii practice, vol. 1, Ed. Universul Juridic, București, 2016, pp. 133-134. l 

4 Potrivit art. 75 alin. (2) lit. b) din Legea nr. 85/2014 privind procedurile de prevenire a insol- 
venței și de insolvenţă, nu sunt supuse suspendării de drept acțiunile judiciare îndreptate împotriva 
codebitorilor și/sau terţilor garanți. pa 

Privitor la posibilitatea creditorului înscris la masa credală să urmărească ìn paralel, pentru 
aceeași creanţă, pe debitorul părant, am arătat în alt context că, în concret, „chiar dacă alin. (2) 
lit. b) nu mai face referire, in terminis, la măsurile de executare silită — așa cum se procedează în 
art. 75 alin. (1) teza I din Legea nr. 85/2014 —, totuși apreciem că referirea nu mai era necesară, având 
în vedere că, pe de o parte, acţiunea în justiţie are o dublă componentă — condamnatorie și exe- 
cutorie —, iar, pe de altă parte, ar fi ilogic a se considera că legea permite creditorului finalizarea 
demersului judiciar pentru obținerea unui titlu executoriu împotriva garantului [spre deosebire de 
demersul judiciar împotriva debitorului, care se suspendă conform alin. (1)], dar îl împiedică să 
urmeze procedura execuțională împotriva aceluiași garant”. Pentru argumentele expuse pe larg, a se 
„ vedea Tema nr. 12 — V. Bozeşan, Urmărirea silită a terţilor garanţi după intrarea în insolvenţă a 
debitorului principal, în E. Oprina, V. Bozeșan (coord.), op. cit., vol. 1, pp. 128-134. 

procedură de executare (o vom denumi „a două procedură”) trebuie constatată reali- 
zarea creanţei principale și a celei accesorii, urmând a se pune problema continuării 
executării doar pentru creanţa de cheltuieli de executare (inclusiv onorarii) stabilite 
în această din urmă procedură. | 

Este de la sine înţeles că debitorul, în cea de-a două procedură, nu poate fi obligat 
să suporte integral onorariul executorului/avocatului creditorului, precum și celelalte 
cheltuielile de executare, având în vedere următoarele argumente: 


= În principiu, în cadrul primei proceduri de executare, debitorul a suportat deja 
cheltuielile de executare aferente realizării integrale a creanţei creditorului, astfel 
încât nu se mai justifică nici o activitate și nici cheltuielile aferente acestor activităţi, 
după momentul la care creditorul și-a îndestulat complet creanța principală/acce- 
sorie. | 

= Asemănător cheltuielilor de judecată din faza judiciară a procesului, temeiul - 
suportării cheltuielilor de executare rezidă și este circumscris -culpei delictuale de 
natură procesuală a debitorului” care a generat și/sau a menţinut procedura de exe- 
cutare, însă aceste cheltuieli nu pot exceda limitelor culpei procesuale a debitorului. 

Acest din urmă principiu al proporționalitățiicheltuielilor de executare în raport 
și cu culpa debitorului transpare din tezele alin. (2) al art. 670 C. pr. civ., respectiv | 
din faptul că, pe de o parte, acesta nu suportă, în principiu, cheltuielile în cazul 
culpei creditorului care renunţă la executare, iar, pe de altă parte, debitorul suportă 
doar un cuantum redus al cheltuielilor dacă execută în mod voluntar obligaţia de 
îndată sau în termenul acordat de lege. Prin urmare, cheltuielile de executare stabilite 
în cea de-a doua procedură trebuie proporționalizate și în raport cu culpa debitorului. 

= Executorul care a desfășurat activităţi în a doua procedură nu poate fi benefi- 
ciarul unui onorariu și al unor cheltuieli care excedează limitelor activității desfă- 
șurate efectiv de acesta. 

În acest sens, art. 670 alin. (2) teza a III-a C. pr. civ. prevede clar că, în cazul în 
care debitorul, somat potrivit art. 668 C. pr. civ., a executat obligația de îndată sau în 
termenul acordat de lege, el nu va fi ținut să suporte decât cheltuielile pentru actele 
de executare efectiv îndeplinite, precum și onorariul executorului judecătoresc și, dacă 
este cazul, al avocatului creditorului, proporțional cu activitatea depusă de aceștia. 

Așadar, nu se poate accepta ca executorul să obțină pe cale silită din patrimoniul 
debitorului ori al creditorului cheltuieli de executare/onorarii care nu au justificare și 
nu reflectă activităţi efectiv realizate. | 


| (iii) Incidenţa prevederilor art. 670 C. pr. civ. privind proporționalizarea cheltuielilor 
de executare în a doua procedură | | 
Chiar dacă pare că art. 670 alin. (2) tezele a II-a și a Il-a vizează, in terminis, doar 

ipoteza în care debitorul execută voluntar obligaţia după începerea executării, de 

îndată sau în termenul stabilit de lege/indicat de executor, trebuie acceptat că aceste 


* A se vedea şi Tema nr. 97 — E. Oprina, Discuţii privind proporționalitatea onorariului execu- 
torului judecătoresc și al avocatului creditorului cu activitatea desfășurată de aceștia, în E. Oprina, 
V. Bozeșan (coord.), op. cit., vol. 2, p. 307. 

ê Pentru situaţiile și limitele în care debitorul suportă totuși cheltuielile de executare în ipoteza ` 
în care creditorul renunţă la executare, a se vedea Tema nr. 145 — V. Bozeșan, Suportarea cheltu- 
ielilor de executare de către debitor (1?) în cazul renunțării creditorului la executare. | 

prevederi sunt pe deplin aplicabile și în cea de-a doua executare pendinte pentru 
realizarea aceleiași creanţe ce a fost deja satisfăcută în integralitate într-o altă-pro- 
cedură paralelă. EN 

Din perspectiva celei de-a doua proceduri de executare, dovada realizării întregii 
creanţe a creditorului într-o altă procedură are semnificaţia unei executări din partea 
debitorului, fiind irelevant că în prima procedură obligaţia a fost executată silit (prin 
valorificarea bunurilor debitorului) ori în mod voluntar (prin depunerea cu afecta- 
tiune specială a întregii creanţe de către de debitor). 

În condiţiile în care, în cea de-a doua procedură, debitorul, la un moment dat, 
probează că a fost stinsă creanța principală a creditorului, devine irelevant modul 
de stingere a acesteia prin demersuri care sunt exterioare și străine celei de-a doua 
proceduri. 

Fără îndoială că, așa cum vom vedea infra, în registrul limitelor în care operează 
această proporţionalizare a cheltuielilor, va avea relevanţă (alături de alte elemente) 

“şi momentul în care, în cea de-a doua procedură, debitorul face dovada stingerii 
complete a creanţei principale/accesorii a cieditorului: respectiv în termenul stabilit 
de lege/indicat de executor pentru efectuarea plăţii, conform art. 668 C. pr. civ., ori, 
dimpotrivă, într-un moment ulterior acestui termen. 

(iv) Limitele și criteriile proporţionalizării cheltuielilor și onorariilor din cea de-a 
doua procedură | 

Trebuie pornit de la premisa că întreaga creanță principală (incluzând și acce- 
soriile) a creditorului a fost realizată într-o altă procedură paralelă, în care, în mod 
necesar, au fost recuperate și cheltuielile de executare/onorariile aferente respectivei 
proceduri. 

Cu alte cuvinte, în principiu, debitorul, justificat pe existenţa culpei sale, a su- 
portat, în prima procedură de executare, cheltuielile și onorariile aferente recuperării 
creanţei creditorului. 4 

Însă, pe de altă parte, nu poate fi negat că existența și/ori desfășurarea acestei a 
doua proceduri de executare pot avea la bază fie culpa creditorului, fie pe cea a debi- 
torului, fie neglijenţa executorului. 

Pe cale de consecinţă, vor trebui avute în vedere o serie de elemente pentru a se 
dispune reducerea/proporţionalizarea cheltuielilor de executare din cea de-a doua 
procedură de executare, cum ar fi: 

= culpa debitorului, în ipoteza în care s-au justificat existența și desfășurarea celei 
de-a doua proceduri, precum cazul în care creditorul, în mod justificat pe temeiul 
libertăţii sale de a recurge, opţional, la valorificarea garanţiilor sale, după ce a început 
urmărirea silită imobiliară împotriva debitorului principal, a înțeles să urmărească, 
distinct şi concomitent, averea debitorului garant. In acest caz, debitorul urmărit 
(garantul) este, în principiu, culpabil de faptul că nu a executat de bunăvoie obligația 
debitorului principal și a determinat/menţinut executarea silită împotriva sa; 

= culpa creditorului, care, în loc să urmărească în același dosar de executare în- 
treaga avere a debitorului, a înţeles să sesizeze și un al doilea executor pentru urmă- 
rirea altor bunuri ale aceluiași debitor pentru aceeași creanță ori, mai mult, a sesizat 
un alt executor pentru urmărirea aceluiași bun al debitorului, fără să solicite 
conexarea; 

= neglijența executorului, care a desfășurat în două proceduri de executare dis- 
tincte urmăriri asupra acelorași bunuri ale debitorului, fără a dispune conexarea; 


= momentul în care a intervenit stingerea creanței creditorului, urmând a se 
distinge între situaţia în care debitorul probează în cea de-a doua procedură stingerea 
creanţei (realizată în prima procedură) în termenul ce i-a fost pus în vedere de 
executor conform art. 668 C. pr. civ. și cea în care face această probă doar ulterior 
acestui moment; | 


= actele de executare și, respectiv, activitatea executorului/avocatului efectiv reali- 
zate. În acest sens, potrivit art. 670 alin. (2) teza a III-a C. pr. civ., debitorul nu va fi 
ținut să suporte decât cheltuielile pentru actele de executare efectiv îndeplinite, 
precum și onorariul executorului judecătoresc și, dacă este cazul, al avocatului 
creditorului, proporţional cu activitatea depusă de aceștia, având în vedere. toate 
elementele care caracterizează activitatea acestora”; 


= cheltuielile necesare/onorariile aferente activităţii pentru recuperarea a înseşi 
creanței privind cheltuielile de executare (reduse). Primind dovada că întreaga creanță 
principală împreună cu accesoriile a fost stinsă (în altă procedură de executare), 
executorul nu va dispune încă încetarea executării silite, întrucât — în paradigma 
art. 703 alin. (1) pct. 1 C. pr. civ. — este necesară și satisfacerea creanţei privind chel- 
tuielile de executare din respectiva procedură. 

Astfel, executarea va continua pentru realizarea creanţei privind cheltuielile 
astfel cum au fost reduse/proporționalizare, iar, pentru aceste acte de executare nece- 
sare recuperării cheltuielilor de executare reduse, executorul poate stabili cheltuieli, 
inclusiv onorariu. Această concluzie are la bază ideea că proporţionalizarea cheltu- 
ielilor stabilite iniţial are în vedere doar actele de executare și activitatea desfășurată 
de executor/avocat până la momentul stingerii creanţei principale a creditorului. 

„Incetarea executării va putea fi dispusă, fără a mai fi necesare alte acte de 
executare, în cazul în care se constată că până la momentul stingerii creanţei prin- 
cipale (în prima procedură) se recuperaseră deja în cea de-a doua procedură cheltu- 
ielile de executare în cuantumul stabilit de instanță prin reducere/proporţionalizare. 


| | (v) Mijloacele prin care se poate solicita executorului/instanţei proporționalizarea 
cheltuielilor de executare 


În primul rând, nu trebuie confundat mijlocul procesual de proporţionalizare ` 
a cheltuielilor de executare [art. 670 alin. (2) tezele a II-a și a I-a C. pr. civ.] cu 


7 „În lipsa unor elemente de natură legală, propunerea onorariului executorului judecătoresc 
trebuie să reflecte complexitatea și dificultatea activităţii acestuia, efortul intelectual presupus de 
aceasta, valoarea creanţei de recuperat, răspunderea acestuia pentru actul îndeplinit, timpul și volu- 
mul de muncă solicitate de activitatea de executare, natura, noutatea şi dificultatea cazului, impor- 
tanța intereselor în cauză, notorietatea, titlurile, vechimea în muncă, experiența și reputaţia execu- 
torului judecătoresc, precum și constrângerile de timp în care acesta este obligat de împrejurările 
cauzei să acţioneze pentru a asigura un serviciu performant și cu rezultate pozitive pentru creditor. 
Apreciem că toate aceste criterii sunt incidente în egală măsură și în privinţa onorariului avocatului, 
ambele profesii fiind ca structură liberale și independente și implicând un travaliu intelectual deo- 
sebit, dificil de cuantificat matematic” — Tema nr. 97 — E. Oprina, Discuţii privind proporționalitatea. 
onorariului executorului judecătoresc și al avocatului creditorului cu activitatea desfășurată de 
aceștia, în E. Oprina, V. Bozeșan (coord.), op. cit., vol. 2, pp. 309-310. 

mijloacele prin care se critică însăși încheierea executorului prin care acesta a sta- 
bilit iniţial cheltuielile de executare necesare executării [art. 670 alin. (4) teza a Il-a 
C. pr. civ.l. i 

Fără a reitera argumente expuse pe larg în alt context” cu privire la această dis- 
tincţie, învederăm doar că mijlocul procesual prin care se contestă încheierea de 
stabilire a cheltuielilor privește caracterul legal și temeinic prin care executorul 
fixează, la începutul executării, sumele necesare desfășurării ulterioare a executării 
pentru realizarea creanţei creditorului. Dimpotrivă, mijlocul procesual al propor- 
ționalizării intervine ca urmare a apariţiei — de regulă, după momentul stabilirii sumei 
cu titlu de cheltuieli prin încheierea executorului — a unei împrejurări (i.e. stingerea 
creanței creditorului) ulterioare care face să nu mai fie necesare continuarea execu- 
tării silite și efectuarea de noi acte de executare silită. 

În primul caz, persoana interesată (creditorul sau debitorul) critică însăși înche- 
ierea de cheltuieli a executorului pe considerentul că aceste sume nu sunt legal sau 
temeinic justificate raportat la întreaga activitate de executare ce ar urma a fi realizată, 
iar, în al doilea caz,-debitorul relevă necesitatea reducerii sumelor stabilite inițial cu 
titlu de cheltuieli, raportat la împrejurarea survenită în procedură (stingerea creanţei 
creditorului) care determină oprirea activității de executare de către executor/avocat 
avute în vedere la momentul iniţial al stabilirii cheltuielilor de executare. 

Achiesând la opinia exprimată în doctrină! pentru ipoteza în care reducerea 
cheltuielilor operează pentru executarea voluntară a obligaţiei în însăși procedura 
respectivă, considerăm că, și în cazul în care debitorul probează stingerea obligaţiei 
în altă procedură de executare, proporționalizarea/reducerea trebuie solicitată mai 
întâi executorului. | 

Așa cum s-a arătat, „executorul judecătoresc este primul care poate interveni 
într-o atare operaţiune, el fiind cel care stabileşte cheltuielile de executare și tot astfel 
putând să aplice și o asemenea reducere, ajungându-se în faţa instanţei de executare 
numai în caz de litigiu, când judecătorul, învestit cu soluționarea unei contestaţii la 
executare, va avea sarcina de a analiza și stabili proporţionalitatea celor două categorii 
de cheltuieli cu activitatea depusă de fiecare dintre cei doi participanţi la executare”. 

Astfel, debitorul va solicita executorului proporţionalizarea cheltuielilor de exe- 
cutare, inclusiv a onorariului executorului și al avocatului creditorului, iar în caz de 
refuz al executorului ori de respingere a cererii debitorului, acesta din urmă va 
formula contestaţie la executare împotriva refuzului executorului ori a actului (înche- 
ierii) executorului prin care a fost respinsă cererea debitorului. 

Chiar în cazul în care, prin ipoteză, debitorul ar mai fi în termenul de formulare 
a contestaţiei împotriva încheierii de stabilire iniţială a cheltuielilor de executare, 


8 „Sumele datorate ce urmează să fie plătite se stabilesc de către executorul judecătoresc, prin 
încheiere, pe baza dovezilor prezentate de partea interesată, în condițiile legii. Aceste sume pot fi 
cenzurate de instanţa de executare, pe calea contestației la executare form ulate de partea interesată 
_și ținând seama de probele administrate de aceasta” [art. 670 alin. (4) tezele Işi a H-a C. pr. civ.]. 

? Cu privire la „stabilirea cheltuielilor de executare versus aprecierea ulterioară a proporționa- 
lităţii acestora cu activitatea participanților la executare cărora li se cuvin”, a se vedea Tema nr. 97 — 
E. Oprina, Discuţii privind proporționalitatea onorariului executorului judecătoresc și al avocatului 
creditorului cu activitatea desfășurată de aceștia, în E. Oprina, V. Bozeșan (coord.), op. cit., vol. 2, 
Pp. 311-314. 

1 Ibidem, p. 312. 

1 Ibidem. 

potrivit art. 670 alin. (4) teza a II-a și art. 715 C. pr. civ. (e.g., când proba stingerii 
creanței creditorului a intervenit imediat după emiterea de către executor a încheierii 
de stabilire a cheltuielilor), mijloacele procesuale aflate la dispoziţia acestuia pentru 
a cere proporționalizarea cheltuielilor urmează aceleași reguli expuse anterior. 

Astfel, în măsura în care debitorul apreciază că executorul a stabilit cheltuieli 
care nu ar avea justificare raportat la întreaga procedură care ar fi urmat, acesta va 
exercita contestaţie împotriva acestei încheieri, în condiţiile art. 670 alin. (4) teza 
a I-a și art. 715 C. pr. civ. Concomitent, debitorul va solicita executorului reducerea 
cheltuielilor stabilite inițial, prin adecvarea lor la noua împrejurare sirvenită 
constând în stingerea creanței creditorului, iar împotriva refuzului/actului executo- 
rului de soluţionare a cererii debitorului, acesta va formula contestaţie potrivit 
art. 712 alin. (1) și art. 715 C. pr. civ. | 

Chiar și creditorul ar putea solicita proporţionalizarea acestor cheltuieli stabilite 
inițial prin încheierea executorului!'?, întrucât, dacă nu le-a avansat, rămâne să fie 
debitor față de executor pentru acestea [art. 670 alin. (6) C. pr. civ.], iar dacă le-a 
avansat, rămâne incertitudinea recuperării acestora de la debitor în cea de-a doua 
procedură ori ulterior. 

Fără îndoială că, așa cum am menţionat supra, la proporţionalizarea cheltuielilor 
se vor avea în vedere toate criteriile incidente, inclusiv posibila culpă a creditorului 
în declanșarea și desfășurarea procedurii de executare (e.g., a sesizat doi executori 
diferiți pentru urmărirea acelorași bunuri fără să solicite ulterior conexarea) 


(vi) Efectele proporționalizării cheltuielilor de executare și a onorariilor 


Preliminar, învederăm că, în cazul contestării a înseși încheierii de stabilire a | 
cheltuielilor de executare [art. 670 alin. (4) teza a Il-a C. pr. civ.], în ipoteza în care ' 
contestator este doar debitorul, efectele favorabile ale dispoziţiilor instanţei prin care 
se admite contestaţia și se reduc aceste cheltuieli profită doar debitorului. 

In acest caz, întrucât creditorul nu a contestat încheierea executorului, cuan- 
tumul sumelor stabilite de executor rămâne unul valabil (neatins) în raportul dintre 
creditor și executor, concluzie întemeiată și pe prevederea art. 670 alin. (4) teza a III-a 
C. pr. civ., care trimite în mod corespunzător la prevederile art. 451 alin. (2) și (3) 
C. pr. civ., din care pot fi valorificate menţiunile că reducerea (onorariului) nu afec- 
tează raportul dintre avocat (executor) și clientul său”. 


'2 A se vedea Tema nr. 97 — E. Oprina, Discuţii privind proporționalitatea onorariului..., în 
E. Oprina, V. Bozeșan (coord.), op. cit., vol. 2, p. 317. 

13 Chiar în cazul în care instanţa sesizată doar de debitor cu o contestaţie împotriva încheierii 
de stabilire a cheltuielilor de executare anulează această încheiere emisă de executor, cuantumul 
cheltuielilor stabilit iniţial de executor rămâne unul valabil în raportul dintre creditor şi executor, 
în condiţiile în care creditorul a fost de acord cu acest cuantum și nu a atacat încheierea execu- 
torului. În acest caz, anularea operează ca sancțiune a încheierii executorului privită ca act proce- 
dural doar în raportul dintre creditor și debitor, întrucât debitorul contestator „deduce judecății” pe 
calea contestației un raport juridic, privind cheltuielile, existent doar între acesta și creditor. 

Trebuie avut în vedere că, în paradigma prevederii art. 670 alin. (6) C. pr. civ., încheierea de 
cheltuieli a executorului relevă statuări/menţiuni ale acestuia asupra cheltuielilor de executare pe 
două paliere: unul reprezentat de raportul juridic dintre executor și creditor, iar altul reprezentat de 
raportul juridic dintre creditor și debitor (între executor și debitor neexistând raporturi juridice sub 
aspectul cheltuielilor de executare). 

In măsura în care creditorul nu a contestat încheierea de cheltuieli, aceasta va urma să-și 
producă efectele în raportul dintre creditor și executor, iar, dimpotrivă, (noua) încheiere de cheltuieli 

Dacă, dimpotrivă, contestator al încheierii de cheltuieli este creditorul, efectele 
favorabile ale hotărârii instanţei de executare se vor reverbera și faţă de debitor, astfel 
încât acesta din urmă va suporta doar cheltuielile de executare în cuantumul reținut 

de instanță prin hotărârea prin care se pronunţă asupra legalităţii/temeiniciei înche- 
ierii de cheltuieli emise de executor în condiţiile art. 670 alin. (4) teza IC. pr. civ. 

Explicaţia constă în aceea că — spre deosebire de ipoteza în care încheierea este. 
atacată doar de debitor, care, pe calea contestației, vizează doar raportul dintre acesta 
și creditor, și nicidecum pe cel dintre creditor și executor —, în cazul contestării 
încheierii de către creditor, acesta din urmă relevă o dublă calitate cu privire la sumele 
reprezentând cheltuieli, și anume: calitatea sa de creditor faţă de debitorul urmărit și, 
respectiv calitatea sa de debitor faţă de executorul judecătoresc. 

În ipoteza proporţionalizării cheltuielilor de executare, efectele acesteia vor urma 
următoarele reguli: | 


= Dacă proporţionalizarea a fost solicitată de către debitor, reducerea operată în 
condiţiile art. 670 alin. (2) tezele a II-a și a III-a C. pr. civ. se va răsfrânge și asupra 
raportului juridic dintre executorul judecătoresc și creditor, întrucât, așa cum s-a 
arătat, „o soluţie contrară ar susţine o îmbogăţire fără justă cauză a organului de exe- 
cutare, în condiţiile în care temeiul ajustării operate a constat tocmai în verificarea 
proporţionalităţii muncii depuse de executorul judecătoresc cu onorariul cuvenit pe . 
considerente intervenite ulterior declanșării executării”. 

_ Într-adevăr, fiind vorba despre o proporționalizare a cheltuielilor/onorariului exe- 
cutorului în raport cu dimensiunea/stadiul executării efectuate și cu volumul de 
activitate (grefat pe ideea esenţială că debitorului nu-i poate fi, ca regulă, imputată o 
dublă cheltuială/onorariu pentru realizarea aceleiași creanţe), aceasta are caracter 
obiectiv şi priveşte aceeași sumă ce constituie obiectul celor două creanţe de cheltuieli 
(i.e. a creditorului față de debitor și, respectiv, a executorului faţă de creditor), astfel 
că reducerea obţinută de debitor se va reverbera şi asupra creanţei de cheltuieli a 
executorului împotriva creditorului”?. 

Însă apreciem că reducerea cheltuielilor obținută de debitor sub aspectul onora- 
riului avocatului creditorului nu se produce și în raportul dintre creditor și avocatul 
său, întrucât o atare proporţionalizare nu poate impieta asupra înțelegerii dintre 
creditor și avocatul său. Asemănător fazei judiciare a procesului [art. 451 alin. (2) teza 


a executorului — emisă/adaptată ca urmare a dispoziţiilor instanței care a admis contestaţia 
debitorului — îşi va produce efectele doar în raportul dintre debitor și creditor. Cu alte cuvinte, credi- 
torul va trebui să avanseze executorului cheltuielile de executare stabilite prin încheierea inițială, 
însă va putea recupera de la debitor doar sumele stabilite ca efect al admiterii contestaţiei debitorului 
împotriva încheierii iniţiale. l 

Raportat la aceste precizări, s-ar putea susține că, în cazul în care instanța de executare admite 
contestaţia formulată doar de debitor și constată motive de nulitate a încheierii de cheltuieli, 
anularea încheierii va trebui dispusă doar în parte, în sensul că dispoziţiile/menţiunile încheierii 
sunt anulate doar din perspectiva raportului juridic dintre creditor și debitor, fiind însă menținute 
din perspectiva raportului juridic dintre creditor și executor. N B i 

14 Tema nr. 97 — E. Oprina, Discuţii privind proporționalitatea onorariului executorului judecă- 
toresc și al avocatului creditorului cu activitatea desfășurată de aceștia, în E. Oprina, V. Bozeșan 
(coord.), op. cit., vol. 2, p. 315. SAL lA 

15 Aceasta spre deosebire de situaţia în care se critică doar modul inițial de stabilire a cuantu- 
mului de cheltuieli/onorariu raportat la întreaga procedură ce urmează a se efectua, când cenzurarea 
de către instanţă a cheltuielilor va profita doar debitorului, dacă numai acesta a formulat contestaţie 
potrivit art. 670 alin. (4) teza a II-a C. pr. civ. 

a Il-a C. pr. civ. — text la care trimite și art. 670 alin. (4) teza a III-a C. pr. civ.], efectele 
reducerii acestui onorariu al avocatului creditorului se produc doar în favoarea 
debitorului („pârât”). | i 

Chiar dacă în art. 670 alin. (2) teza a II-a C. pr. civ. se face referire atât la onorariul 
executorului, cât și la cel al avocatului, în funcție de activitatea desfășurată de aceștia, 
trebuie avute în vedere, pe de o parte, specificitatea raporturilor născute în procedura 
de executare între creditor și executor, iar, pe de altă parte, libertatea contractuală ce 
caracterizează încheierea contractului de asistenţă juridică dintre creditor și avocatul 
său. De altfel, trebuie observat că prevederea art. 670 alin. (2) teza a III-a C. pr. civ., 
privind posibilitatea reducerii onorariilor executorului și avocatului, este realizată în 
contextul limitării cheltuielilor pe care debitorul poate fi „ținut să le suporte”. 

Imprejurarea că, în concret, creditorul beneficiază doar de reducerea obținută de 
debitor a cheltuielilor de executare și a onorariului executorului (și nu a onorariului 
avocatului) se întemeiază pe faptul că raporturile dintre creditor și avocat urmează 
regulile specifice libertăţii contractuale, ce nu poate fi cenzurată/limitată în contextul 
procesual al executării silite. 


= Dacă proporționalizarea a fost solicitată de către creditor — în cazul în care nu 
se relevă o culpă a acestuia în declanșarea/menţinerea celei de-a doua proceduri de 
executare!* —, de reducerea obținută de acesta va beneficia, în mod firesc, și debitorul. 
Reiterăm că, și în acest caz, pentru argumentele expuse supra, creditorul nu va 
putea solicita proporționalizarea onorariului stabilit în raportul dintre acesta și avo- 


catul său, onorariu aferent activităţii desfășurate în această a doua procedură de 
executare. 


= Sumele avansate de creditor cu titlu de cheltuieli de executare peste limita 
stabilită ca urmare a reducerii sunt supuse restituirii din partea executorului (cheltu- 
ieli de executare și onorariu executor), întrucât, în caz contrar, s-ar valida o îmbogăţire 
fără justă cauză a executorului prin reținerea unor sume care nu au justificare raportat 
la activitatea efectiv desfășurată. 


" După reducerea/proporţionalizarea cheltuielilor, executarea silită va continua 
împotriva debitorului doar pentru realizarea creanţei creditorului privind aceste 
cheltuieli reduse, întrucât, raportat la ipoteza prezentei analize, creanţa principală a 
creditorului, cu toate accesoriile sale, a fost realizată în altă procedură de executare. 

" Totuşi, va putea interveni încetarea executării silite, potrivit art. 703 alin. (1) 
pct. 1 C. pr. civ., de îndată ce cheltuielile de executare sunt proporţionalizate, fără a 
se mai continua executarea silită, dacă până la momentul respectiv au fost deja recu- 


perate cheltuielile de executare (în cuantumul redus) prin urmărirea silită a debi- 
torului. | | 


= Dacă, în ipoteza anterioară, prin urmărirea debitorului în a doua procedură au 
fost deja recuperate cheltuieli de executare aferente acesteia peste limita stabilită prin 


proporționalizare, debitorul are dreptul la întoarcerea executării silite pentru acest 
excedent. | l 


16 Precum cazul în care creditorul, de bună-credință, s-a înscris cu creanța la masa credală 
asupra averii debitoarei principale insolvente și, paralel, a început executarea silită de drept comun 
împotriva debitorului garant. In măsura în care creditorul își realizează creanta în procedura insol- 
venţei împotriva debitoarei principale, executarea silită împotriva garantului va înceta, fără a se 
putea imputa creditorului urmărirea paralelă și concomitentă a celor doi debitori ai săi (debitoarea 
principală în procedura insolvenţei și debitorul garant în executarea silită de drept comun). ` 

Problematicile privitoare la soarta cheltuielilor de executare din procedura de executare de drept 
comun în raport cu procedura de insolvenţă cu care interferează sunt multiple, ceea ce impune, cu nece- 
sitate, clarificări privitoare la: 

(i) efectele deschiderii procedurii de insolvenţă: suspendarea/incetarea executării silite; 

(ii) virarea sumelor obţinute din realizarea executării de drept comun în contul procedurii insol- 
venţei; reținerea cheltuielilor de executare; 

(iii) mecanismul prin care operează reținerea cheltuielilor de executare; 

(iv) contestarea încheierii de stabilire a cheltuielilor de executare la momentul intrării în insolvenţă 
a debitorului; 4 

(v) proporționalizarea (cenzurarea) cheltuielilor de executare în ipoteza încetării executării pentru 
intrarea în insolvenţă a debitorului; 

(vi) înscrierea creanţei privind cheltuielile de executare la masa credală; 

(vii) imposibilitatea cenzurării cheltuielilor de executare silită în procedura insolvenţei; 

(viii) cheltuielile de executare în cazul urmăririi silite a debitorilor garanţi în relaţie cu procedura 
de insolvenţă; - š 

~ (ix) cheltuielile de executare în ipoteza autorizării executării silite de către judecătorul-sindic 
(art. 164 din Legea nr. 85/2014) şi a executării silite a hotărârii de atragere a răspunderii pentru intrarea 
în insolvenţă (art. 169-173 din Legea nr. 85/2014); 

(x) aspecte privind cheltuielile de executare în raport cu procedurile de prevenire a insolvenţei 

(mandatul ad-hoc şi concordatul preventiv). 


Prezenta analiză urmărește să releve soarta cheltuielilor de executare silită din 
procedura de drept comun în cazul în care în cursul acesteia se deschide procedura 
de insolvenţă împotriva debitorului urmărit ori în cazul în care intervin proceduri 
specifice de prevenire a insolvenţei, reglementate de Legea nr. 85/2014 privind proce- 
durile de prevenire a insolvenţei și de insolvenţă”. 


(i) Suspendarea/încetarea executării silite prin deschiderea procedurii de insolvenţă 
Pentru a releva demersurile prin care se clarifică soarta cheltuielilor de executare 
din procedura de drept comun trebuie avut în vedere că, potrivit Legii nr. 85/2014: 
= la data deschiderii procedurii de insolvenţă se suspendă de drept toate mă- 
surile de executare silită pentru realizarea creanţelor asupra averii debitorului 
art. 75 alin. (1) teza I]; 


' În prezenta analiză, privitoare la cheltuielile de executare, nu avem în vedere și nu vom face 
referiri la relația dintre procedura de executare silită şi procedurile specifice de insolvenţă a 
persoanei fizice reglementate de Legea nr. 151/2015 privind procedura insolvenței persoanelor fizice 
(M.Of. nr. 464 din 26 iunie 2015), întrucât aceste aspecte necesită o viitoare analiză distinctă, rapor- 
tată la specificitatea procedurii insolvenței persoanei fizice. 

= valorificarea drepturilor creditorilor se poate face numai în cadrul procedurii 
insolvenţei, prin depunerea cererilor de admitere a creanţelor [art. 75 alin. (1) teza 
a Il-a]; E 

= în cazul în care hotărârea de deschidere a procedurii este desființată sau, după 
caz, revocată, măsurile de executare silită pot fi reluate [art. 75 alin. (1) teza a IV-a]; 

= la data rămânerii definitive a hotărârii de deschidere a procedurii insolvenţei, 
executările silite suspendate încetează [art. 75 alin. (1) teza a V-a]; | 

= nu vor fi suspendate și, totodată, pot fi declanșate executări silite împotriva 
codebitorilor și/sau a terţilor garanti ai creanţei creditorului [art. 75 alin. (2) lit. b)]2. 

Prin urmare; vor fi suspendate și, respectiv, încetate doar executările silite care 
au ca scop „realizarea creanţelor asupra averii? debitorului”. Dimpotrivă, nu vor fi 
suspendate și, respectiv, nu vor înceta executările silite care nu au un asemenea scop, 
cum ar fi executarea silită a unor obligaţii de a face neevaluabile în bani sau chiar 
evaluabile, dar care nu implică valorificarea bunurilor din averea debitoarei, ori cele 
subsumate executării silite directe, cum ar fi evacuarea debitoarei dintr-un imobil. 


(ii) Virarea sumelor obținute din realizarea executării de drept comun în contul 
procedurii insolvenţei. Reţinerea cheltuielilor de executare 


Potrivit art. 75 alin. (5) teza I din Legea nr. 85/2014, în cazul bunurilor debitorului 
deja adjudecate sau al sumelor indisponibilizate prin proceduri de executare silită 
până la data deschiderii procedurii, organele de executare vor vira sumele cQrespun- 
zătoare în contul prevăzut la art. 39 alin. (2), mai puţin onorariul acestora și celelalte 
cheltuieli de executare efectuate. 

Așadar, dacă există sume obţinute în cadrul executării silite (e.g., prin adjude- 
carea bunurilor, prin consemnarea la dispoziţia executorului a sumelor poprite ori 
prin alte măsuri de indisponibilizare), acestea, ca regulă, vor fi virate de către execu- 
torul judecătoresc în contul procedurii insolvenţeit, din care vor fi distribuite/plătite 
de administratorul judiciar/lichidatorul judiciar”. | 

Prin excepţie, sumele reprezentând cheltuieli de executare nu vor fi virate de 
executor în contul procedurii insolvenţei, ci acestea vor fi reținute de către acesta. 


face obiectul executării silite potrivit Codului de procedură civilă”. 

* Este vorba de un cont deschis la o unitate a unei bănci, pe bază de dispoziţii emise de debitor 
sau, după caz, de administratorul judiciar, iar în cursul falimentului, de lichidatorul judiciar [art. 39 
alin. (2) din Legea nr. 85/2014]. | 

5 Sumele provenite din executările silite vor fi plătite de administratorul judiciar/lichidatorul 
judiciar către creditorii titulari ai cauzei de preferință asupra bunurilor adjudecate în termen de 
30 de zile, chiar și în perioada de observaţie; asupra acestor sume nu se vor aplica onorariul și chel- 
tuielile aferente procedurii insolvenţei [art. 75 alin. (6) din Legea nr. 85/2014]. 

Având în vedere că art. 75 alin. (5) din Legea nr. 85/2014 face referire generică la 
onorariul organelor de executare și celelalte cheltuieli de executare efectuate, vor fi 
„avute în vedere toate cheltuielile prevăzute de art. 670 alin. (3) C. pr. civ.?. 


= În ceea ce priveşte momentul virării. (sumelor obţinute din executare) și, 
respectiv, al refinerii (cheltuielilor de executare), trebuie avut în vedere că acest mo- 
„ment nu este cel al deschiderii” procedurii insolvenţei prin pronunţarea hotărârii pri- 
mei instanţe (tribunalului), ci cel al rămânerii definitive a hotărârii (încheierii/sen- 
tintei) de deschidere a procedurii insolvenţei. 

Această concluzie: se impune în virtutea faptului că — deși, potrivit art. 46 
alin. (1) din Legea nr. 85/2014, hotărârile judecătorului-sindic sunt executorii, iar 
art. 43 alin. (4) din aceeași lege prevede că, prin derogare de la prevederile Codului 
de procedură civilă, apelul nu suspendă executarea hotărârilor judecătorului-sindic 
(sic!)*—, prin raportare la prima și ultima teză ale art. 75 alin. (1) din Legea nr. 85/2014, 
la momentul deschiderii procedurii insolvenţei (i.e. data pronunțării de către prima 
instanță a deschiderii procedurii insolvenţei, potrivit art. 5 alin. (1) pct. 25 din Lege) 
executările silite doar se suspendă și, abia ulterior, la data rămânerii definitive a 
hotărârii de deschidere a procedurii insolvenței, acestea încetează. 

Între aceste momente (i.e. suspendarea și încetarea executării), procedura de 
executare silită ar putea fi reluată dacă hotărârea de deschidere este desființată în apel. 
sau este revocată chiar de judecătorul-sindic ca efect al admiterii opoziţiilor credi- 
torilor, conform art. 71 alin. (2) din Legea nr. 85/2014. 

Deci, în succesiunea momentelor, după deschiderea procedurii insolvenţei, exe- 
cutorul doar constată,intervenită suspendarea de drept a executării [art. 75 alin. (1) 
teza I din Legea nr. 85/2014] și doar ulterior, după rămânerea definitivă a hotărârii de 
deschidere a procedurii insolvenţei: 1. virează sumele obținute din executarea silită; 
2. reține/eliberează toate cheltuielile de executare (inclusiv onorariul) și 3. constată 
Aral IAA AAY G ATE si | 

* Potrivit acestui text de lege, sunt cheltuieli de executare: 1. taxele de timbru necesare declan- 
șării executării silite; 2. onorariul executorului judecătoresc, stabilit potrivit legii; 3. onorariul avoca- 
tului în faza de executare silită; 4. onorariul expertului, al traducătorului și al interpretului; 5. chel- 
tuielile efectuate cu ocazia publicităţii procedurii de executare silită și cu efectuarea altor acte de 
executare silită; 6. cheltuielile de transport; 7. alte cheltuieli prevăzute de lege ori necesare desfășu- 
Tării executării silite. : 

7 Potrivit art. 5 alin. (1) pet. 25 din Legea nr. 85/2014, data deschiderii procedurii reprezintă, 
în cazul cererii debitorului de deschidere a procedurii, data pronunțării încheierii judecăto- 
rului-sindic, prevăzută la art..71, iar în cazul cererii creditorului de deschidere a procedurii, data 
pronunțării sentinţei judecătorului-sindic, prevăzută la art. 72. 

è Prevederea art. 43 alin. (4) din Legea insolvenţei este, de fapt, atât o statuare superfluă, cât și, 
„Parțial, una eronată. Astfel, prevederea este superfluă pentru că apelul împotriva unei hotărâri 
executorii nu suspendă executarea acesteia, astfel că nu se impune reafirmarea acestei reguli, și, 
totodată, prevederea este parţial greșită pentru că dispoziţiile Codului de procedură civilă — de la 
care se pretinde a se deroga — nu prevăd, nici expres și nici în rațiunea lor, un efect suspensiv de 
-executare al apelului când se atacă o hotărâre nedefinitivă și executorie. Executorialitatea unei 
hotărâri de primă instanţă este recunoscută tocmai în scopul de a permite executarea unei hotărâri 
susceptibile de apel. Art. 468 alin. (5) C. pr. civ., privitor la suspendarea executării hotărârii apelate, 
privește exclusiv hotărârile neexecutorii, astfel că cele executorii se subsumează sintagmei „cu 
excepția cazurilor anume prevăzute de lege”, însă, cel mai important, lipsa caracterului suspensiv 
de executare al apelului derivă din raţiunea prevederilor care instituie/recunosc executorialitatea 
unor hotărâri nedefinitive susceptibile de apel. 

încetată executarea silită, potrivit art. 703 alin. (1) pct. 2 C. pr. civ.” raportat la art. 75 
alin. (1) teza ultimă din Legea nr. 85/2014. 


(iii) Mecanismul prin care operează reținerea cheltuielilor de executare 


Așa cum am arătat, art. 75 alin. (5) din Legea insolvenţei, pe de o parte, impune 
executorului să vireze în contul insolvenței sumele obținute din urmărirea silită 
împotriva debitorului, însă, pe de altă parte, permite reținerea onorariului acestuia și 
a celorlalte cheltuieli de executare efectuate. 

Legea insolvenţei permite, astfel, preluarea cu prioritate a cheltuielilor din 
sumele obținute din executare, astfel că mecanismul reţinerii prevăzut de art. 75 
alin. (5) din Legea nr. 85/2014 se află într-o corelaţie logică cu art. 864 C. pr. civ. și 
art. 865 alin. (1) lit. a) C. pr. civ., referitoare la eliberarea sumelor după reținerea 
cheltuielilor de executare și, respectiv, preferința la distribuire a creanţei reprezen- 
tând cheltuielile de executare silită în raport cu celelalte creanţe ale creditorilor. 


= Problemă: Aceste sume (cheltuieli și onorariu) existente la dispoziţia execu- 
torului (contul profesional al acestuia) vor intra mai întâi în contul creditorului pe 
calea eliberării/distribuirii, pentru a fi virate ulterior din nou în contul executorului, 
sau, dimpotrivă, executorul, pur și simplu, le reține la dispoziţia sa? | 

In practica execuţională există cazuri când executorul le preia în contul său, 
direct, din sumele obținute din valorificare, ceea ce ridică problema raportului pe care 
se grefează acest mecanism de preluare, în sensul că, neexistând un raport juridic 
între executor și debitor, nu pare justificat din punct de vedere legal transferul 
sumelor din patrimoniul debitorului în contul executorului judecătoresc (până la 

„eliberare/distribuire, sumele obţinute din valorificare aparțin, juridic, încă debito- 
rului, chiar dacă sunt la dispoziţia executorului). 

Art. 864 C. pr. civ. prevede că, „dacă există un singur creditor urmăritor, după 
reținerea cheltuielilor de executare, când este cazul, suma de bani realizată prin 
urmărirea silită se eliberează acestuia până la acoperirea integrală a drepturilor sale, 
iar suma rămasă disponibilă se predă debitorului” (s.a.), astfel că eliberarea sumei 
către creditor operează doar pentru restul rămas după reținerea cheltuielilor. 

Se observă că, spre deosebire de art. 562 C. pr. civ. 186510, art. 864 din noul 
C. pr. civ. prevede expressis verbis că eliberarea sumei către creditor se realizează doar 
după „reținerea cheltuielilor de executare”. 

Acest mecanism de reținere a cheltuielilor de executare trebuie explicat și înţeles 
în registrul raporturilor juridice existente, și anume, pe de o parte, raportul juridic 
dintre creditor și debitor, iar, pe de altă parte, raportul dintre executor și creditorul 
care trebuie să le avanseze. | 

Pe de o parte, cheltuielile de executare se datorează [întrucât trebuie să fie 
avansate de creditor, conform art. 670 alin. (1) tezele I și a I-a C. pr. civ.] executorului 


9 În această situaţie, încetarea executării silite, deși operează de drept în virtutea art. 75 alin. (1) 
teza ultimă din Legea nr. 85/2014, se subsumează cazului prevăzut de art. 703 alin. (1) pct. 2 C. pr. civ., 
în sensul că nu există în patrimoniul debitorului bunuri urmăribile pe calea executării de drepi 
comun, întrucât toate bunurile din averea debitorului insolvent pot fi urmărite și valorificate doar 
în procedura insolvenţei. | | 

1 Art. 562 C. pr. civ. 1865 prevedea că „suma de bani realizată prin executarea silită se elibe- 


rează creditorului urmăritor până la acoperirea integrală a drepturilor sale, iar suma rămasă dispo- 
nibilă se predă debitorului” (s.a.). 

de către creditor în cadrul raportului juridic născut între aceștia în procedura execu- 
țională, iar, pe de altă parte, aceleași cheltuieli trebuie suportate de către debitor 
[art. 670 alin. (2) C. pr. civ.], care le datorează creditorului. 

Până la eliberare/distribuire, sumele sunt încă în proprietatea debitorului, deși 
acestea se află la dispoziţia executorului, astfel că, în principiu, cel care le poate primi 
din patrimoniul debitorului este doar creditorul, și nicidecum executorul, care nu se 
află în raport juridic cu debitorul. 

Așadar, la eliberare sau distribuire, ca regulă, creditorul își satisface creanţa de 
cheltuieli de executare și onorariul avansate prin preluarea sumelor din cele obținute 
din valorificarea bunurilor debitorului (preluare care operează în raportul dintre 
creditor și debitor), iar, subsecvent, creditorul ar trebui să le achite executorului, astfel 
cum au fost stabilite prin încheierea de cheltuieli. 

“Prin urmare, ar trebui realizate două operaţii succesive, respectiv virarea sumelor 
reprezentând cheltuieli de executare către creditor (pentru că debitorul le datorează 
acestuia) și, subsecvent, achitarea acestor sume de către creditor în favoarea execu- 
torului judecătoresc, întrucât creditorul este debitorul executorului cu privire la 
aceste sume [art. 670 alin. (1) și (6) C. pr. civ.]. 

Însă, pentru a surmonta inconvenientele practice decurgând din aceste două 
operaţii succesive, dar îndeosebi pentru a evita riscul ca, ulterior virării sumelor 
reprezentând cheltuieli către creditor, acesta să nu își achite datoria către executorul 
judecătoresc [acesta din urmă fiind nevoit să pună în executare titlul reprezentat de 
încheierea de cheltuieli împotriva creditorului, conform art. 670 alin. (6) C. pr. civ.], 
noul Cod de procedură civilă permite reținerea de către executor a sumelor privind 
cheltuielile de executare direct din sumele obținute din executarea silită, sume care, 
în pofida faptului că se află în contul de executare silită, încă reprezintă elemente 
active ale patrimoniului debitorului, fiind obţinute din valorificarea bunurilor sale. 

Asistăm, astfel, la o ficțiune juridică, în sensul că sumele reprezentând cheltuieli 
de executare (care nu fuseseră avansate, anterior, de către creditor), înainte de a fi 
reținute (primite) de către executor, tranzitează mai întâi patrimoniul creditorului, de 
unde se transferă, ulterior, în cel al executorului judecătoresc. Acest mecanism 
ficțional, util și eficient în practică pentru stingerea concomitentă a celor două creanţe 
(i.e. a creditorului împotriva debitorului și a executorului faţă de creditor), explică și 
justifică reținerea sumelor reprezentând cheltuieli de către executor direct din 
patrimoniul debitorului, cu toate că între executor și debitor nu există niciun raport 
juridic cu privire la cheltuielile de executare silită. 

A nega această ficţiune juridică ar echivala cu suprimarea efectelor utile ale dis- 
poziţiilor art. 670 alin. (1) tezele I și a II-a C. pr. civ., privitoare la necesitatea avansării 
acestor cheltuieli de către creditor. 

De aceea, în cazul în care toate cheltuielile de executare (inclusiv onorariul 
executorului) fuseseră deja, anterior, achitate/avansate de către creditor, sumele 
reprezentând aceste cheltuieli vor fi virate cu prioritate creditorului urmăritor, în 
calitatea sa de creditor al creanţei privind cheltuielile de executare silită; în cazul în 
Care sunt mai mulţi creditori care au avansat cheltuieli, vor fi aplicabile regulile 
prevăzute de art. 865 C. pr. civ., privind rangul creanţelor cu preferinţă. 

Așadar, reținerea de către executor a cheltuielilor de executare silită — în sensul 
ari. 864 C. pr. civ. şi al art. 75 alin. (5) din Legea nr. 85/2014 — reprezintă o operaţiune 
de stingere nu doar a datoriei (privind cheltuielile de executare) debitorului față de 

creditor, ci, foarte important, și a datoriei creditorului față de executor, în cadrul celor 
două raporturi juridice distincte (dintre creditor și debitor, respectiv dintre executor 
și creditor). În cadrul acestor raporturi juridice specifice creanţei privind cheltuielile, 
încheierea de stabilire a cheltuielilor reprezintă, așa cum prevede art. 670 alin. (6) 
C. pr. civ., titlu executoriu pentru creditor împotriva debitorului și, totodată, pentru 
executor împotriva creditorului. £ 

Pe cale de consecință, după rămânerea definitivă a hotărârii judecătorului-sindic 
(fie la expirarea termenului de apel, fie la data pronunțării deciziei de apel) prin care 
se deschide procedura insolvenţei, executorul va constata încetată executarea silită 
(care era anterior suspendată de la momentul pronunțării hotărârii de primă instanţă 
a judecătorului-sindic) și, din sumele obținute din executare, va reţine cheltuielile de 
executare — în măsura și în limitele în care creditorul nu le-a avansat încă — astfel cum 
au fost stabilite prin încheierea de cheltuieli de executare, iar restul sumelor va fi virat 
în contul insolvenţei. . i 

Dimpotrivă, dacă, până la momentul încetării executării silite pe motivul intrării 
în insolvenţă a debitorului, creditorul avansase toate cheltuielile de executare silită, 
executorul va reţine din sumele obținute din executare (ce trebuie virate în contul 
insolvenţei) cheltuielile de executare și le va elibera creditorului. 

In acest din urmă caz, se impune eliberarea sumei reprezentând cheltuieli de exe- 
cutare către creditor, și nicidecum virarea acestei sume în contul insolvenţei, întrucât 
Legea insolvenţei permite ca aceste creanţe referitoare la cheltuielile de executare 
aferente procedurii de executare silită să fie satisfăcute în însăși procedura de 
executare silită [art. 75 alin. (5) din Legea nr. 85/2014], în măsura în care există, până 
la momentul încetării executării, sume disponibile obținute din procedura de exe- 
cutare. Concluzia se impune cu evidenţă nu doar prin raportare la prevederea expresă . 
a art. 75 alin. (5), dar și din coroborarea acestui text cu alin. (6) din același articol, 
referitor la plata de către administratorul/lichidatorul judiciar a sumelor provenite din 
executările silite către creditorii titulari ai cauzei de preferință asupra bunurilor 
adjudecate. 


(iv) Contestarea încheierii de stabilire a cheltuielilor de executare la momentul 
intrării în insolvenţă a debitorului | 


Așa cum am arătat, pe larg, într-un alt context", intrarea debitorului în insolvenţă 
nu suprimă dreptul debitorului sau al altei persoane interesate de a contesta orice act 
sau măsură de executare dispuse sau efectuate în cadrul executării silite suspen- 
date/încetate potrivit art. 75 alin. (1) din Legea nr. 85/2014. ú 

In acest sens, art: 75 alin. (5) din Legea insolvenței, după ce, în prima teză, pre- 
vede că sumele obținute din executare sunt virate în contul insolvenţei, cu excepţia 
cheltuielilor de executare silită, în teza a Il-a prevede, într-o manieră expresă (şi, de 
altfel, logică), că „debitorul își păstrează toate drepturile prevăzute de respectiva pro- 
cedură”. | | | SU Mai | 

Prin urmare, toate contestaţiile la executarea silită pendinte la momentul intrării 
debitorului în insolvenţă — inclusiv cele având ca obiect critici referitoare la înche- 
ierea de stabilire a cheltuielilor de executare silită — continuă, în mod obligatoriu, să 


" Tema nr. 109 — V. Bozeșan, Soarta contestaţiilor la executare silită după deschiderea proce- 
durii insolvenței împotriva debitorului, în E. Oprina, V. Bozeșan (coord.), Executarea silită. Dificultăţi 
și soluţii practice, vol. 2, Ed. Universul Juridic, Bucureşti, 2017, pp. 442-454. 

fie soluționate de către instanţa de executare, chiar dacă acestea se vor judeca în con- 
tradictoriu cu un debitor intrat în insolvenţă și care este reprezentat legal prin admi- 
nistrator/lichidator judiciar. 

Așa cum am învederat, corelând dispoziţiile art. 670 alin. (4) teza a Il-a C. pr. civ. 
cu cele ale art. 75 alin. (5) teza I din Legea nr. 85/2014 (potrivit cărora executorul 
reține din sumele ce trebuie virate în contul procedurii insolvenţei onorariul și chel- 
tuielile de executare efectuate), avem înțelegerea clară a interesului debitorului de a 
obține, după intrarea sa în insolvenţă, soluționarea contestaţiei prin care a criticat 
încheierea de stabilire a cheltuielilor de executare. În cazul în care s-ar opina că o 
asemenea contestaţie la executare a debitorului se suspendă/încetează după deschi- 
derea procedurii insolvenţei, s-ar ajunge ca aceste cheltuieli de executare silită (inclu- 
siv onorariul executorului) să fie suportate de către debitor (din sumele obţinute din 
executarea silită) fără ca acesta să aibă dreptul de a le contesta sau de a obţine pe fond 
verificarea (și, eventual, cenzurarea) cuantumului lor de către instanța de executare!?. 

Mai mult, chiar după intrarea debitorului în insolvenţă, debitorul sau orice altă 
persoană interesată sau vătămată, în sensul terminologiei art. 712 alin. (1) C. pr. civ., 
pot formula contestaţii la executare prin care să critice orice act de executare, inclusiv 
încheierea de stabilire a cheltuielilor de executare silită. De altfel, încetarea executării 
pentru oricare alt motiv prevăzut de art. 703 alin. (1) C. pr. civ. nu împiedică formu- 
larea unei contestaţii la executare împotriva actelor/ncheierilor efectuate/emise ante- 
rior încetării, însă doar dacă este respectat termenul legal pentru formularea con- 
testaţiei. 

Așadar, rămâne obligatoriu de îndeplinit cerința privitoare la respectarea terme- 
nului de 15 zile prevăzut de art. 715 C. pr. civ. pentru contestarea încheierii de chel- 
tuieli, care curge de la data comunicării acesteia. 

De asemenea, și creditorul poate avea interes să critice încheierea de cheltuieli, 
deoarece aceasta constituie titlu executoriu împotriva sa și în favoarea executorului 
judecătoresc pentru cheltuielile de executare neavansate. Mai mult, intrarea debito- 
rului în insolvenţă creează o incertitudine suplimentară pentru creditor în ceea ce 
priveşte șansele de a-și recupera în procedura concursuală a insolvenţei creanța . 
privind cheltuielile de executare. | 

Ca atare, încheierea de stabilire a cheltuielilor de executare poate fi criticată pe 
calea contestatiei la executare, fie că vorbim de contestaţia existentă pe rol la mo- 
mentul intrării debitorului în insolvenţă, care va continua să fie soluționată, fie de o 
contestaţie formulată, în termenul legal, după momentul deschiderii procedurii 
insolvenţei. 

În cadrul acestor contestaţii, debitorul va putea, raportat la prevederile art. 670 
alin. (4) teza a II-a C. pr. civ., să invoce, în principiu, doar critici privitoare la legali- 
tatea acestei încheieri de stabilire a cheltuielilor de executare fixate iniţial de către 
executor, în condiţiile art. 670 alin. (4) teza I C. pr. civ., ori la cuantumul acestor 
cheltuieli, aspecte analizabile de instanţa de executare independent de împrejurarea 
că a intervenit încetarea executării pe considerentul intrării în insolvenţă; această 
împrejurare, așa cum vom arăta infra, poate pune doar problema proporționalizării 
cheltuielilor de executare. 

| 


?? Ibidem, p. 446. 

Cu alte cuvinte, nu trebuie confundat mijlocul procesual prin care se critică însăși 
încheierea executorului prin care acesta a stabilit iniţial cheltuielile de executare 
necesare executării [art. 670 alin. (4) teza a II-a C. pr. civ.] cu mijlocul procesual de 
proporționalizare a cheltuielilor de executare [art. 670 alin. (2) tezele a II-a și a III-a 
C. pr. civ.], care este valorificabil doar în anumite situaţii survenite ulterior stabilirii 
cheltuielilor și care este întemeiat pe împrejurări exterioare și străine de modul în 
care executorul a stabilit anterior aceste cheltuieli. X 


(V) Proporționalizarea (cenzurarea) cheltuielilor de executare în ipoteza încetării 
executării pentru intrarea în insolvenţă a debitorului 


Problema care se pune este aceea că procedura de executare silită este sistată la 
un moment dat, pe considerentul intrării în insolvenţă a debitorului, iar sumele 
reprezentând cheltuieli de executare (inclusiv onorariul executorului și al avocatului 
creditorului) — stabilite la începutul executării silite pentru întreaga procedură 'de 
executare silită — pot să nu mai fie justificate, având în vedere că nu se vor mai efectua, 
în viitor, acte și activități de executare silită. 

Din această perspectivă, debitorul nu poate fi obligat să suporte, pentru realizarea 
aceleiași creanţe a creditorului său, atât cheltuielile de executare silită aferente unei 
proceduri de executare care nu a fost, cel puţin în parte, realizată, cât și onorariul 
administratorului/lichidatorului judiciar și cheltuielile aferente procedurii insol- 
venţei pentru realizarea în procedura insolvenţei a creanţei (nerealizate în procedura 
de executare) aceluiași creditor înscris la masa credală'3. Pe de altă parte, executorul 
ar fi beneficiarul unor cheltuieli de executare/onorariu care nu au corespondent în 
actele/activitatea de executare efectiv realizate. 

In acest sens, trebuie avut în vedere că, potrivit art. 75 alin. (5) teza a Il-a din 
Legea nr. 85/2014, referitor la sumele obţinute din executarea silită, debitorul își păs- 
trează toate drepturile prevăzute de respectiva procedură, în sfera acestor drepturi 
trebuind subsumată și posibilitatea proporționalizării cheltuielilor în raport cu noua 
împrejurare survenită în cursul executării silite constând în încetarea executării 
pentru intrarea în insolvenţă a debitorului. . i 

Intr-adevăr, nu pot fi excluse ipotezele în care, după stabilirea cheltuielilor de 
executare silită și fără ca executorul judecătoresc să efectueze acte de executare silită 
care să conducă la atingerea unui stadiu avansat al procedurii execuţionale, intervine 
procedura insolvenţei și, pe cale de consecinţă, încetarea executării silite. 

Apreciem că, în astfel de cazuri, impedimentul intrării debitorului în insolvenţă și 
imposibilitatea continuării executării de drept comun pun, în mod justificat, problema 
cenzurării/proporționalizării de către executor/instanţă a cuantumului cheltuielilor în 
raport cu activitatea desfășurată până la momentul încetării executării silite!2, 


1 Când nu există sume obținute din executare, debitorul va suporta şi în procedura insolvenţei 
cheltuielile de procedură pentru „executarea forțată” specifică insolvenţei a aceleiași creanţe prin- 


cipale a creditorului care, nerealizând-o în procedura executării de drept comun, se înscrie cu 
aceasta la masa credală. 

În cazul în care există deja sume obţinute din urmărirea silită, executorul va 
trebui să facă referire în încheiere la sumele pe care le virează în contul insolvenţei, 
potrivit art. 75 alin. (5) din Legea nr. 85/2014, și, implicit, la sumele reţinute cu titlu 
de cheltuieli de executare silită. 

Și în cazul în care nu au fost obţinute sume din valorificarea bunurilor debi- 
torului (întrucât nu s-a atins un stadiu suficient al executării până la momentul 
încetării acesteia), se menţine dreptul debitorului de a solicita adecvarea/proporţio- 
nalizarea cheltuielilor de executare în funcţie de stadiul procesual execuţional atins. 

Într-adevăr, potrivit încheierii de cheltuieli, creditorul rămâne debitor al execu- 
torului, iar debitorul urmărit rămâne dator față de creditor pentru întreaga sumă 
privind cheltuielile și onorariul, deși nu s-a realizat nimic din creanta principală, care 
trebuie valorificată (cu alte cheltuieli de procedură) în cadrul insolvenţei. 

Așadar, fără a avea relevanţă dacă la momentul încetării executării există sau nu 
sume pentru acoperirea cheltuielilor de executare, debitorul va putea solicita execu- 
torului proporționalizarea acestor cheltuieli prin adecvarea acestora la activităţile și 
actele realizate până la momentul încetării executării, iar, în caz de refuz al exe- 
cutorului ori de respingere a cererii debitorului, acesta din urmă va formula contes- 
tație la executare împotriva refuzului executorului ori a actului (încheierii) execu- 
torului prin care a fost respinsă cererea sa. 

Dacă proporţionalizarea a fost solicitată de către debitor, reducerea operată se va 
răsfrânge și asupra raportului juridic dintre executorul judecătoresc și creditor, 
întrucât, așa cum s-a arătat [cu privire la proporţionalizarea intervenită în condiţiile 
art. 670 alin. (2) tezele a II-a și a III-a C. pr. civ.], „o soluţie contrară ar susţine o îmbo- 
găţire fără justă cauză a organului de executare, în condiţiile în care temeiul ajustării 
operate a constat tocmai în verificarea proporţionalității muncii depuse de executorul 
judecătoresc cu onorariul cuvenit pe considerente intervenite ulterior declanșării 
executării”15, | 

Din această perspectivă, și creditorul ar avea interes și ar putea solicita propor- 
ționalizarea acestor cheltuieli stabilite iniţial prin încheierea executorului, întrucât, 
dacă nu le-a avansat, rămâne debitor față de executor pentru acestea [art. 670 alin. (6) 
C. pr. civ.], iar, dacă le-a avansat, rămâne incertitudinea recuperării acestora de la 
debitor în procedura de insolvenţă (putând solicita restituirea excedentului de la 
executor). Sa 

Chiar în cazul în care ar exista sume din executarea silită pentru acoperirea 
cheltuielilor de executare, creditorul ar avea interes să ceară proporționalizarea 
acestor cheltuieli, întrucât, dacă, prin ipoteză, se admite o contestaţie la executare a 
debitorului (aflată în curs de soluţionare sau formulată după încetarea executării) și 
se dispune anularea executării/intoarcerea executării, creditorul ar avea de restituit 
doar o parte dintre aceste cheltuieli, astfel cum au fost reduse/proporționalizate'”. 


15 Tema nr. 97 — E. Oprina, Discuţii privind proporționalitatea onorariului executorului judecă- 
toresc și al avocatului creditorului cu activitatea desfășurată de aceștia, în E. Oprina, V. Bozeșan 
(coord. ), op. cit., vol. 2, p. 315. PP |. 

16 În cazul în care creditorul avansase executorului toate cheltuielile de executare și există sume 
pentru acoperirea acestor cheltuieli, apreciem că, dacă se obține proporţionalizarea cheltuielilor, 
creditorul va obţine din sumele existente doar cheltuielile astfel cum au fost proporţionalizate, iar 
excedentul neacoperit (diferența dintre cheltuielile avansate și cele primite în urma proporționa- 
lizării) poate fi solicitat de către creditor de la executorul căruia i-au fost achitate/avansate aceste 
cheltuieli, 

Însă trebuie avut în vedere că reducerea cheltuielilor obținută de debitor sub 
aspectul onorariului avocatului creditorului nu se produce și în raportul dintre 
creditor și avocatul său, întrucât o atare proporţionalizare nu poate impieta asupra 
înțelegerii dintre creditor și avocatul său. Asemănător fazei judiciare a procesului - 
[art. 451 alin. (2) teza a I-a C. pr. civ. — text la care trimite și art. 670 alin. (4) teza 
a I-a C. pr. civ.], efectele reducerii acestui onorariu al avocatului creditorului se 
produc doar în favoarea debitorului („pârât”). Tot astfel, creditorul va .putea solicita 
« doar reducerea cheltuielilor și a onorariului executorului, nu însă și reducerea ono- 
rariului avocatului său, aferent executării silite. 

Totodată, dacă în urma proporţionalizării se constată un cuantum al cheltuielilor 
de executare inferior celui avansat de creditor (cheltuieli de executare și onorariu 
executor), acesta din urmă are dreptul la restituire din partea executorului, întrucât, 
în caz contrar, s-ar ajunge la o îmbogăţire fără justă cauză a executorului (fără a se lua 
în discuţie onorariul de avocat al creditorului, de a cărui eventuală reducere bene- 
ficiază doar debitorul). | 

De asemenea, dacă în cursul executării silite, anterior intrării în insolvenţă a 
debitorului, se recuperaseră deja doar cheltuielile de executare din valoarea bunurilor 
debitorului, dar nu și creanţa principală, poate interveni proporționalizarea cheltu- 
ielilor raportat la întreaga activitate execuţională desfășurată și, respectiv, la cea care 
ar fi urmat să se desfășoare, urmând ca excedentul (diferenţa dintre cuantumul chel- 
tuielilor stabilite/recuperate și cel redus) să revină în patrimoniul debitoarei insol- 
vente (va fi restituit de creditor, iar acesta îl va putea solicita executorului căruia i-a 
avansat iniţial aceste cheltuieli). | 
„În concluzie, în cazul reducerii cheltuielilor de executare — fie de către executor, 
fie de către instanţă în procedura contestaţiei împotriva refuzului executorului sau 
împotriva actului executorului prin care s-a pronunţat asupra acestei reduceri -, 
executorul va reţine cheltuielile doar în limita astfel redusă, iar restul sumelor vor fi 
virate în contul procedurii insolvenţei, conform art. 75 alin. (5) din Legea nr. 85/2014. 

In cazul în care nu există sume obținute din urmărirea silită a debitorului, 
încheierea de cheltuieli — titlu executoriu pentru executor față de creditor, respectiv 


pentru creditor împotriva debitorului — va reflecta cuantumul cheltuielilor, astfel cum 
au fost proporționalizate (reduse). 


(vi) Înscrierea creanţei privind cheltuielile de executare la masa credală 


În ipoteza în care nu au existat sume obținute din executarea silită pentru a putea 
fi reținute cheltuielile de executare ori dacă aceste sume au fost insuficiente pentru a 
acoperi toată creanţa de cheltuieli, creditorul se va înscrie la masa credală a debito- 
rului prin invocarea încheierii de stabilire a cheltuielilor, care, potrivit art. 670 
alin. (6) C. pr. civ., este titlu executoriu pentru creditor împotriva debitorului. 

Creditorul, după încetarea executării silite, își va putea realiza atât creanța prin- 
cipală (sau restul de creanţă nerealizat), cât şi creanţa privind cheltuielile (indiferent 
că le-a avansat sau nu) doar prin formularea unei cereri de admitere a 
creanţei/creanțelor în procedura insolvenței, așa cum prevede expres art. 75 alin. (1) 
teza a Il-a din Legea insolvenţei („valorificarea drepturilor acestora se poate face 


numai în cadrul procedurii insolvenţei, prin depunerea cererilor de admitere a 
creanţelor”). 

" Executorul nu se poate înscrie la masa credală a debitorului cu încheierea de 
stabilire a cheltuielilor, deoarece, potrivit art. 670 alin. (6) C. pr. civ., caracterul 
executoriu al acestei încheieri este recunoscut de lege pentru executor doar împotriva 
creditorului, și nicidecum împotriva debitorului, față de care executorul nu are niciun 
raport juridic cu privire la aceste cheltuieli. 

Doar, eventual, în ipoteza în care ar intra în insolvenţă însuși creditorul urmăritor 
și executarea silită nu ar fi condus la obținerea de sume din valorificarea bunurilor 
debitorului, executorul s-ar putea înscrie la masa credală a creditorului insolvent cu 
încheierea de cheltuieli care constituie titlu executoriu pentru executor împotriva 
creditorului. 

= Problemă: Este posibil ca — așteptând să se definitiveze hotărârea de deschidere 
pentru a constata dacă executarea silită încetează pentru a se înscrie la masa credală 
cu creanța principală/de cheltuieli — creditorul urmăritor să piardă termenul de 
formulare a cererii de admitere a creanţei sale, termen care, potrivit art. 100 alin. (1) 
lit. b) din Legea însolvenţei, este de maximum 45 de zile de la data deschiderii proce- 
durii și care, dacă nu este respectat, conduce la decădere și la pierderea dreptului 
creditorului de a-și. realiza creanţa împotriva debitorului (art. 114 din Legea 
nr. 85/2014). ; | 

Mai mult, creditorul este într-o anumită incertitudine atât cu privire la încetarea 
executării (care poate să nu intervină dacă hotărârea judecătorului-sindic este desfiin- 
tată sau revocată și, astfel, este reluată executarea silită), cât și cu privire la 
existența/inexistenţa unor sume la dispoziţia executorului și suficiența/insuticiența 
acestor sume pentru realizarea creanţei privind cheltuielile de executare”. 

Prin urmare, este recomandat ca, după deschiderea procedurii insolvenţei faţă de 
debitor și suspendarea executării silite, creditorul să se înscrie la masa credală a 
debitorului atât cu creanţa sa principală, cât și cu cea de cheltuieli, cu respectarea 
termenului de 45 de zile de la data deschiderii procedurii, urmând ca, în cazul în care 
se desfiinţează/se revocă hotărârea de deschidere a procedurii insolvenţei, creditorul 
să continue executarea silită de drept comun, reluată după încetarea suspendării 
[art. 75 alin. (1) tezele a II-a și a III-a din Legea nr. 85/2014]. 


(vii) Imposibilitatea cenzurării cheltuielilor de executare silită în procedura 

insolvenţei 

Analiza acestui aspect are în vedere ipoteza în care creditorul care nu și-a 
satisfăcut creanţă de cheltuieli în procedura de executare își înscrie la masa credală a 
debitoarei intrate în insolvenţă creanța sa de cheltuieli constatată prin încheierea de 
cheltuieli întocmită de executor potrivit art. 670 alin. (4) C. pr. civ. (şi, eventual, 
proporţionalizată la încetarea executării pe considerentul intrării debitorului în 
insolvenţă). a 


'7 De altfel, chiar dacă există sume pentru acoperirea creanţei privind cheltuielile, rămâne 
problema situaţiei creanţei principale, care poate fi realizată doar în procedura insolvenţei, îsi Na 
dacă există sume din executare, ele sunt eliberate/distribuite de administratorul/lichidatorul judiciar 
potrivit art. 75 alin. (6) din Lege, iar dacă nu există astfel de sume din executare, creditorul își poate 
realiza creanţa doar prin depunerea cererii de admitere a creanței, conform art. 75 alin. (1) teza a Il-a 
din Legea insolenţei. 

Tot astfel, executorul căruia nu i-au fost avansate cheltuielile de executare și 
onorariul în procedura care a încetat odată cu intrarea în insolvenţă a debitorului se 
poate înscrie cu încheierea de cheltuieli în procedura de insolvenţă deschisă împo- 
triva creditorului urmăritor/intervenient (și nu a debitorului urmărit, întrucât nu există 
raporturi juridice, sub aspectul cheltuielilor de executare, între executor și debitor). 

Potrivit art. 105 alin. (1) teza I din Legea nr. 85/2014, toate creanţele vor fi supuse 
procedurii de verificare prevăzute de prezentul capitol, cu excepția creanţelor consta- 
tate prin hotărâri judecătorești executorii, precum și prin hotărâri arbitrale executorii. 

Textul art. 105 din Legea nr. 85/2014 este diferit de vechea prevedere aart. 66 din 
Legea nr. 85/2006, potrivit căreia toate creanțele sunt supuse procedurii de verificare 
prevăzute de Legea insolvenţei, cu excepția creanţelor constatate prin titluri executorii; 
nu sunt supuse procedurii de verificare creanțele bugetare rezultând dintr-un titlu 
executoriu necontestat în termenele prevăzute de legi speciale. 

Deși noua lege [art. 105 alin. (1) din Legea nr. 85/2014] exclude de la verificare, 
creanțele constatate prin hotărârile judecătoreşti și arbitrale, trebuie avute în vedere 
și dispoziţiile art. 105 alin. (2) din aceeași lege, privitoare la inadmisibilitatea veri- 
Jicării creanţelor bugetare rezultând dintr-un titlu executoriu necontestat în termenele 
prevăzute de legi speciale. 

În interpretarea acestor texte legale, Înalta Curte de Casaţie și Justiţie — Completul 
pentru dezlegarea unor chestiuni de drept, prin Decizia (HP) nr. 11/2016, a statuat că, 
„în interpretarea dispoziţiilor art. 105 alin. (1) și (2) și art. 106 din Legea nr. 85/2014, 
adminisiratorul/lichidatorul judiciar nu are atribuția de a verifica pe fond creanţele 
bugetare constatate prin titluri executorii, contestate în termenul legal în fața instanţei 
specializate”. 

Astfel, pot fi valorificate considerentele deciziei antereferite prin care s-a reținut 
că „Administratorul/Lichidatorul judiciar nu poate, pe fond, să analizeze creanța 
nici în situaţia în care aceasta a fost contestată, întrucât legiuitorul a prevăzut o cale 
specială de contestare, respectiv legea contenciosului administrativ, iar o interpre- 
tare contrară ar contraveni principiului constituțional privind unicitatea căilor de 
atac” (s.a.). Via 

Administratorul/lichidatorul/judecătorul-sindic — potrivit considerentelor acele- 
iaşi decizii — poate analiza creanța doar formal, respectiv dacă este plătită parțial sau 
total, dacă este prescrisă și dacă este contestată, cu menționarea acestui aspect, 
potrivit art. 58 alin. (1) lit. k) din Legea nr. 85/2014. 

Pe cale de consecință, făcând trimitere la o analiză detaliată și pertinentă a acestei 
chestiuni'“, apreciem că, în condiţiile în care Codul de procedură civilă prevede o cale 
specială, unică și distinctă de contestare a încheierii de cheltuieli [art. 657 alin. (3), 
art. 670 alin. (4) teza a II-a și art. 715 alin. (2) C. pr. civ.], nici administratorul/lichi- 
datorul judiciar și nici judecătorul-sindic nu pot proceda în procedura insolvenței la 
verificarea pe fond și la cenzurarea creanţei privind cheltuielile aferente procedurii 
de executare silită de drept comun care a încetat odată cu intrarea în insolvenţă a 
debitorului. | 


18 Tema nr. 99 — A. Tabacu, Posibilitatea cenzurării cheltuielilor de executare silită în procedura 
insolvenţei, în E. Oprina, V. Bozeșan (coord.), op. cit., vol. 2, pp. 339-344. 

(viii) Cheltuielile de executare în cazul urmăririi silite a debitorilor garanți în relaţie 
cu procedura de insolvenţă 

Așa cum am arătat pe larg în alt context!$, este posibilă și permisă urmărirea silită 
de drept comun a codebitorilor și a terţilor garanți după intrarea debitorului principal 
în insolvenţă. | 

Fără a reitera argumentele, învederăm că textul art. 75 alin. (2) lit. b) din Legea 
nr. 85/2014 face vorbire de faptul că nu se suspendă acţiunile judiciare (i.e. înţelese 
în dubla lor componentă: condamnatorie și, respectiv, executorie) îndreptate împo- 
triva codebitorilor și/sau terţilor garanţi. Această idee trebuie corelată cu cea de 
garanție a creditorului, care are la bază însăși opțiunea creditorului de a alege între 
executarea doar a patrimoniului debitorului principal insolvent și executarea (conco- 
mitentă sau succesivă) a ambelor patrimonii (i.e. al debitorului principal și al garan- 
tului)“, esenţial fiind însă ca, întotdeauna, creditorul să respecte procedura prevăzută 
de lege pentru urmărirea acestor debitori în funcţie de situaţia particulară a acestora 
(i.e. debitor insolvent versus debitor ce poate fi urmărit prin procedura execuţională 
de drept comun). > | 
Cu relevanţă asupra cheltuielilor de executare, putem avea în vedere mai multe 
ipoteze: ; | 
= Urmărirea a doi codebitori 

În cazul în care, într-o procedură de executare, se urmăresc doi codebitori”!, iar 
unul dintre aceștia intră în insolvenţă, executarea silită va fi suspendată/încetată doar 
față de acesta, urmând a fi continuată faţă de celălalt. Dacă până la momentul încetării 
executării s-au obținut sume din valorificarea bunurilor debitorului insolvent, aceste 
sume vor fi viráte în contul insolvenţei, cu reținerea cheltuielilor de executare stabi- 
lite pentru urmărirea debitorului insolvent [art. 75 alin. (5) din Legea nr. 85/2014]. În 
cazul în care sumele existente nu provin din bunurile sau veniturile debitorului 
intrat, între timp, în insolvenţă, nu se va proceda la virarea de sume în contul insol- 
venței și la reținerea cheltuielilor de executare silită. 

Dacă nu există sume din executare, creditorul va putea să se înscrie la masa 
credală a debitorului insolvent cu creanța principală și cea privind cheltuielile de 
executare, însă, în paralel, va continua executarea silită de drept comun pentru reali- 
zarea aceleiași creanţe principale împotriva codebitorului care nu a intrat în 
insolvenţă. 

" Urmărirea garantului, subsecvent intrării debitorului principal în insolvenţă 

Dacă o procedură de executare realizată doar împotriva debitorului principal 
încetează pentru intrarea în insolvenţă a debitorului, creditorul va putea să se înscrie 


19 Tema nr. 12 — V. Bozeșan, Urmărirea silită a terţilor garanți după intrarea în insolvenţă a 
debitorului principal, în E. Oprina, V. Bozeșan (coord.), op. cit., vol. 1, pp. 128-134. 

2 Conform art. 648 alin. (1) C. pr. civ., creditorul, în condiţiile legii, poate urmări, în limita 
creanţei şi a accesoriilor acesteia, concomitent sau, după caz, separat, și bunurile terţilor care au 
garantat plata datoriilor debitorului. 

21 Este posibilă urmărirea în cadrul aceluiași dosar de executare a doi debitori, însă, pentru 
respectarea principiului unicităţii patrimoniale, executorul va realiza acte distincte pentru fiecare 
debitor, corespunzător patrimoniului fiecăruia dintre aceştia. 

la masa credală cu creanta principală și cea de cheltuieli, iar, în paralel, să declanșeze 
executarea silită împotriva garantului (e.g., fideiusor)”. 

Împotriva acestuia din urmă va putea cere atât executarea creanţei princi- 
pale/accesoriilor (creanța garantată), cât şi, în principiu, a creanței de cheltuieli din 
procedura inițială împotriva debitorului principal. Chiar dacă cele două creanţe au 
izvoare diferite”, totuși, legea extinde efectele fideiusiunii și asupra cheltuielilor 
făcute de creditor cu urmărirea debitorului principal. 

În acest sens, art. 2.290 alin. (2) C. civ. prevede că fideiusorul datorează cheltu- 
ielile de judecată și de executare silită avansate de creditor în cadrul procedurilor 
îndreptate împotriva debitorului principal numai în cazul în care creditorul l-a 
înștiințat din timp. 

Așadar, fideiusorul va putea fi urmărit și pentru cheltuielile de executare 
ocazionate de procedura de executare silită împotriva debitorului principal, însă doar 
dacă, înainte de declanșarea executării silite a debitorului, creditorul l-a înștiințat pe 
fideiusor. Această „înștiințare” evocată de art. 2.290 C. civ. nu trebuie înțeleasă ca o 
informare a fideiusorului despre data și modul concret în care creditorul va declanșa 
executarea silită împotriva debitorului (ceea ce ar putea permite debitorului să își 
sustragă/ascundă bunurile de la urmărire), ci ca o informare a fideiusorului cu privire 
la faptul că debitorul nu a executat de bunăvoie obligaţia, ceea ce deschide posi- 
bilitatea creditorului de a urmări atât pe debitorul principal, cât şi pe fideiusor”*. 

Creditorul va putea invoca împotriva fideiusorului, în urmărirea acestuia din 
urmă, titlul de cheltuieli din procedura de executare realizată anterior împotriva debi- 
torului principal, indiferent dacă aceste cheltuieli au fost sau nu achitate/avansate de 
către creditor. Această concluzie are la bază ideea că încheierea de cheltuieli 
constituie titlu executoriu pentru creditor împotriva debitorului și, respectiv, pentru 
executor împotriva creditorului. | 

Bineînţeles că, în urmărirea fideiusorului, acesta din urmă va datora și cheltu- 
ielile de executare stabilite în cadrul acestei proceduri declanșate de creditor îm- 
potriva sa”, atât în temeiul art. 670 alin. (2) teza I C. pr. civ., care prevede că, în 


22 Împrejurarea că se derulează în paralel procedura insolvenţei (împotriva debitorului prin- 
cipal) și cea de drept comun (împotriva garantului) nu creează un risc pentru o dublă realizare a 
creanţei, deoarece art. 648 alin. (2) C. pr. civ. prevede că, atunci când se urmărește numai terțul 
fideiusor ori garant ipotecar, toate actele de executare vor fi comunicate în același timp și debitorului 
principal, care va fi introdus/va rămâne din oficiu în procedura de urmărire silită. 

Pe de altă parte, art. 109 alin. (1) din Legea nr. 85/2014, referitor la primirea de plăţi din partea 
fideiusorului/codebitorului, prevede în teza a Il-a că întotdeauna „creditorul are obligația de a 
raporta orice sumă încasată, în termen de 3 zile de la momentul încasării”. Tot astfel, conform 
art. 2.311 C. civ., fideiusorul executat silit are dreptul de a fi informat de către debitorul ce face plata 
(deci chiar în cazul în care se achită creanţa în procedura insolvenţei), iar, potrivit art. 2.302 C. civ., 
creditorul este ținut să ofere fideiusorului, la cererea acestuia, orice informaţie utilă asupra conţinu- 
tului și modalităților obligaţiei principale și asupra stadiului executării acesteia. 

23 Creanţa principală (incluzând accesoriile) garantată are ca sursă titlul executoriu principal, 
iar creanţa de cheltuieli are ca sursă titlul executoriu reprezentat de încheierea de cheltuieli de 
executare care au la bază culpa civilă delictual-procesuală a debitorului, în legătură cu procedura de 
executare desfășurată împotriva acestuia. 

24 Potrivit art. 2.280 C. civ., fideiusorul se obligă (...) să execute (...) obligaţia debitorului dacă 
acesta din urmă nu o execută. 

25 Nu trebuie omis însă că, atunci când se urmărește numai terțul fideiusor ori garant ipotecar, 
toate actele de executare vor fi comunicate în același timp și debitorului principal, care va fi introdus 
din oficiu în procedura de urmărire silită [art. 648 alin. (2) C. pr. civ.], fără ca această introducere în 
procedură a debitorului principal să semnifice efectuarea de acte de executare împotriva sa. 


Vasile Bozeşan 


Cheltuielile de executare silită şi procedura insolvenţei 171 


principiu, cheltuielile ocazionate de efectuarea executării silite sunt în sarcina debi- 
torului urmărit, cât și în temeiul art. 2.290 alin. (1) C. civ., care evocă obligaţia fideiu- 
sorului de a suporta cheltuielile făcute de creditor pentru urmărirea acestuia”€. 

= Urmărirea doar a garantului intrat, ulterior, în insolvenţă | 

În cazul în care se urmăreşte doar garantul (debitorul principal fiind introdus în 
procedură doar pentru opozabilitate, conform art. 648 C. pr. civ.), iar acest garant intră 
în insolvenţă, procedura de executare împotriva acestuia încetează pe temeiul art. 703 
alin. (1) pct. 2 C. pr. civ. raportat la art. 75 alin. (1) teza ultimă din Legea nr. 85/2014. 

După încetarea executării silite împotriva garantului, creditorul va putea opta fie 
pentru înscrierea creanţei sale (inclusiv de cheltuieli) la masa credală a garantului, fie 
pentru declanșarea executării silite împotriva debitorului principal, fie pentru ambele 
demersuri, în mod concomitent. 

= Regresul garanților împotriva debitorului principal insolvent pentru creanta de 
cheltuieli 

Garanţii urmăriți silit pentru datoria debitorului principal insolvent se vor putea 
întoarce pë calea unui regres împotriva acestui debitor pentru valoarea creanţei 
principale și a celei de cheltuieli acoperite din bunurile acestora”. 

În acest sens, potrivit art. 109 alin. (2) teza 1 din Legea nr. 85/2014, un codebitor 
sau un fideiusor, care este îndreptăţit la restituire ori la despăgubire din partea debi- 
torului pentru suma plătită, va fi trecut în tabelul de creanţe cu suma pe care a plătit-o 
creditorului. | i 

Totodată, codebitorul sau fideiusorul debitorului, care, pentru asigurarea regre- 
sului său, are asupra bunurilor acestuia o cauză de preferință, concură la masa credală 
pentru a face posibilă realizarea acestui drept, dar prețul obținut din vânzarea 
bunurilor grevate va fi atribuit creditorului, scăzându-se din suma ce este datorată 
[art. 109 alin. (3) din Legea nr. 85/2014]. | 

Dreptul de regres, inclusiv pentru cheltuielile de executare, aparține și terțului 
dobânditor al bunului ipotecat ce a fost executat silit de către creditorul ipotecar”, în 
cazul în care înstrăinătorul bunului ipotecat (debitor principal al creditorului și 
constituitor al ipotecii) a intrat în insolvenţă, ceea ce l-a determinat, astfel, pe 
creditorul ipotecar să declanșeze executarea împotriva dobânditorului imobilului 
ipotecat. 


25 Potrivit acestui text, în lipsa unei stipulaţii contrare, fideiusiunea unei obligaţii principale se 
întinde la toate accesoriile acesteia, chiar și Ja cheltuielile ulterioare notificării făcute Jideiusorului şi 
Ia cheltuielile aferente cererii de chemare în judecată a acestuia. 

27 — Fideiusorul care a plătit datoria este de drept subrogat în toate drepturile pe care creditorul 
le avea împotriva debitorului (art. 2.305 C. civ.). ge 

- Fideiusorul care s-a obligat cu acordul debitorului poate cere acestuia ceea ce a plătit, şi 
anume capitalul, dobânzile şi cheltuielile, precum și daunele-interese pentru repararea oricărui 
prejudiciu pe care acesta l-a suferit din cauza fideiusiunii (art. 2.306 alin. (1) C. civ.]. 

,— Fideiusorul care s-a obligat fără consimţământul debitorului nu poate recupera de la acesta 
decât ceea ce debitorul ar fi fost ţinut să plătească, inclusiv daune-interese, dacă fideiusiunea nu 
ar fi avut loc, afară de cheltuielile subsecvente notificării plăţii, care sunt în sarcina debitorului 
art. 2.306 alin. (2) C. civ.]. d 

- Dacă s-a obligat împotriva voinței debitorului principal, fideiusorul care a plătit nu are decât 
drepturile creditorului în care s-a subrogat (art. 2.309 raportat la art. 2.305 C. civ.). 

2 Art, 2.363 C. civ., privind „Regresul dobânditorului care a plătit datoria”, prevede că „Terțul 
dobânditor care a plătit datoria ipotecară sau care a suportat executarea se poate întoarce Împotriva 
celui de la care a primit bunul pentru a fi despăgubit, în condițiile dreptului comun” (s.a.). 

(ix) Cheltuielile de executare în ipoteza autorizării executării silite de către 
- judecătorul-sindic (art. 164 din Legea nr. 85/2014) și a executării silite a hotărârii 
de atragere a răspunderii pentru intrarea în insolvenţă (art. 169-173 din Legea 

nr. 85/2014) 


= Referitor la ipoteza autorizării executării silite de către judecătorul-sindic, 
art. 164 din Legea nr. 85/2014 prevede că, „În cazul în care bunurile care alcătuiesc 
averea unui grup de interes economic ori a unei societăţi în nume colectiv sau în 
comandită nu sunt suficiente pentru plata creanţelor înregistrate în tabelul definitiv 
consolidat de creanţe, împotriva grupului sau a societăţii judecătorul-sindic va auto- 
riza executarea silită, în condiţiile legii, împotriva asociatilor cu răspundere nelimitată 
sau, după caz, a membrilor, pronunţând o sentinţă executorie, care va fi pusă în exe- 
cutare de lichidatorul judiciar, prin executor judecătoresc”. 

Așa cum am arătat pe larg cu privire la această situație?’ autorizarea executării 
va fi urmată, în mod necesar, de procedura de executare silită propriu-zisă, care: 
trebuie să respecte toate cerinţele legale pentru desfășurarea acesteia, urmând ca 
sumele obținute din valorificarea bunurilor asociatului/membrului să fie transferate 
în contul procedurii de insolvenţă, de unde lichidatorul le va distribui creditorilor 
sociali. 

Cheltuielile de executare aferente procedurii de executare silită vor fi reținute de . 
executorul judecătoresc din sumele obținute din valorificarea bunurilor asociatului 
sau, după caz, ale membrului grupului de interes urmărit silit. 

Astfel, în cazul în care cheltuielile de executare silită au fost avansate de cre- 
ditorul social care a obținut autorizarea executării silite, acest creditor este îndreptăţit 
la recuperarea acestor sume în chiar procedura de executare silită, având în vedere că 
respectiva creanță de cheltuieli este complet străină de creanţele înscrise la masa 
credală a societăţii sau grupului, chiar dacă, așa cum am arătat, din sumele obţinute 
din executarea silită vor beneficia ulterior, la distribuirea realizată de lichidator, și 
ceilalți creditori sociali, potrivit rangului de preferință al acestora. 

In schimb, în cazul în care cheltuielile aferente executării silite au fost avansate 
anterior din contul insolvenţei de către lichidatorul judiciar care a cerut punerea în 
executare a hotărârii judecătorului-sindic, toate sumele obţinute de executor din 
valorificarea bunurilor debitorului (asociatul societății/membrul grupului de interes) 
vor fi virate în contul procedurii insolvenţei. 


“ Tema nr. 95 - V. Bozeșan, Autorizarea executării silite de către judecătorul-sindic versus încu- 
viințarea și desfășurarea executării silite propriu-zise, în E. Oprina, V. Bozeşan (coord.), op. cit., 
vol. 2, pp. 289-298. 

3 Ibidem, p. 296: „Calitatea de creditor urmăritor în procedura executării silite aparţine credito- 
rului sau creditorilor care au solicitat şi obținut autorizarea executării silite, acesta/aceștia fiind 
titularuljtitalarii demersului privind autorizarea și, subsecvent, executarea silită a asociatului. În 
pofida faptului că este posibil ca de sumele obținute în executarea silită și care se vor vira în contul 
procedurii insolvenţei să beneficieze și alți creditori sociali (cu rang prioritar) în cadrul distribuirii 
realizate de către lichidatorul judiciar, în procedura executării silite împotriva asociatului vor figura 
ca și creditori urmăritori doar acei creditori sociali care au solicitat/obţinut autorizarea executării 
silite. Imprejurarea că sumele obţinute prin valorificarea bunurilor proprii ale asociatului se distribuie 
de către lichidator din contul procedurii insolvenţei (neînchise) explică și justifică vocaţia fiecărui 
creditor social la realizarea creanței sale din aceste sume, corespunzător rangului de preferinţă”. 

" Referitor la ipoteza executării hotărârii de atragere a răspunderii pentru 
intrarea în insolvenţă”, raportat la prevederile art. 173 din Legea nr. 85/2014, aceasta 
se efectuează de către executorul judecătoresc, potrivit Codului de procedură civilă, 
iar dacă atragerea răspunderii a intervenit (și) pentru creanţe fiscale, executarea 
hotărârii va fi pusă în executare de organul/executorul fiscal*?. | 

Privitor la executarea silită a hotărârii prin care s-a dispus atragerea răspunderii, 
potrivit art. 173 alin. (2) din Legea nr. 85/2014, după închiderea procedurii falimen- 
tului, sumele rezultate din executarea silită vor fi repartizate de către executorul jude- 
cătoresc potrivit prevederilor prezentului titlu, în temeiul tabelului definitiv consolidat 
de creanţe pus la dispoziția sa de către lichidatorul judiciar. i 

Așadar, același mecanism de distribuire către toți creditorii sociali (aplicabil și în 
cazul executării silite după autorizarea acesteia, conform art. 164 din Legea insol- 
venţei) îl regăsim şi în cazul antrenării răspunderii pentru intrarea în insolvenţă, 
unde, chiar dacă antrenarea răspunderii a fost solicitată doar de către unul dintre 
creditori, hotărârea de antrenare se pune în executare silită împotriva persoanei 
responsabile, iar distribuirea sumelor obţinute se realizează în temeiul tabelului 
definitiv consolidat de creanţe pus la dispoziţia executorului de către lichidatorul 
judiciar [art. 173 alin. (2) din Legea nr. 85/2014]. 

Însă, în acest caz, dacă până la finalizarea procedurii de executare silită a inter- 
venit închiderea procedurii falimentului, distribuirea sumelor obținute din executare 
va fi realizată de executor în temeiul tabelului definitiv de creanţe, spre deosebire de 
cazul executării silite în temeiul autorizării judecătorului-sindic (art. 164 din Lege), 
unde distribuirea se face întotdeauna de lichidatorul judiciar. 

În acest context, sumele obţinute din valorificarea bunurilor persoanei împotriva 
căreia s-a dispus atragerea răspunderii (art. 169 din Lege) fie vor fi virate de executor 
în contul procedurii insolvenţei (cu reținerea cheltuielilor de executare silită), fie — 
dacă a intervenit între timp închiderea procedurii falimentului debitoarei insolvente — 
vor fi distribuite de executor potrivit tabelului definitiv consolidat de creanţe, în 
cadrul căruia cheltuielile de executare silită vor avea preferința prevăzută de art. 159 
alin. (1) pct. 1 din Legea nr. 85/2014%. 


31 „Atragerea răspunderii pentru intrarea în insolvenţă” — reglementată de art. 169-173 din Legea 
nr. 85/2014 — în sensul că, la cererea: administratorului judiciar sau a lichidatorului judiciar, 
judecătorul-sindic poate dispune ca o parte sau întregul pasiv al debitorului, persoană juridică, ajuns 
în stare de insolvenţă, fără să depășească prejudiciul aflat în legătură de cauzalitate cu fapta res- 
pectivă, să fie suportat de membrii organelor de conducere şi/sau supraveghere din cadrul societății, 
precum și de orice alte persoane care au contribuit la starea de insolvenţă a debitorului. 

%2 Potrivit art. 220 alin. (10) C. pr. fisc., „ln cazul în care, potrivit legii, s-a dispus atragerea 
răspunderii membrilor organelor de conducere, potrivit prevederilor legislaţiei privind insolvenţa, 
şi pentru creanţe fiscale, prin derogare de la prevederile art. 173 din Legea nr. 85/2014, executarea 
silită se efectuează potrivit dispoziţiilor prezentului cod, de către organul de executare silită prevăzut 
de acesta. În situația în care atragerea răspunderii privește atât creanţe fiscale administrate de 
organul fiscal central, cât și creanţe fiscale administrate de organul fiscal local, competența aparține 
organului fiscal care deţine creanţa fiscală mai mare. În acest caz, organul de executare silită 
distribuie sumele realizate potrivit ordinii prevăzute de Legea nr. 85/2014". A 

%3 „Fondurile obţinute din vânzarea bunurilor și drepturilor din averea debitorului, grevate, în 
favoarea creditorului, de cauze de preferinţă, vor fi distribuite în următoarea ordine: 1. taxe, timbre 
și orice alte cheltuieli aferente vânzării bunurilor respective, inclusiv cheltuielile necesare pentru 
conservarea şi administrarea acestor bunuri, precum și cheltuielile avansate de creditor în cadrul 
Procedurii de executare silită (...)” (s.a.). 

l 63) Aspecte privind cheltuielile de executare în raport cu procedurile de prevenire a 
insolvenței (mandatul ad-hoc și concordatul preventiv) 


În ipoteza mandatului ad-hoc, se poate ajunge la „o înțelegere între debitor și 
unul sau mai mulți creditori ai săi, în vederea depășirii stării de dificultate financiară 
în care se află debitorul, a salvgardării acestuia, păstrării locurilor de muncă și 
acoperirii creanţelor asupra debitorului” [art. 13 alin. (2) din Legea nr. 85/2014]. 

Dacă se ajunge la o înțelegere între debitor și creditorul urmăritor în procedura 
mandatului ad-hoc, executorul se va conforma acordului părților cu. privire la 
aspectele referitoare la creanța supusă executării silite, cu toate reverberaţiile pe care 
acest acord [remiteri, reeșalonări sau reduceri parţiale de datorii — în sensul art. 13 
alin. (3) din Legea nr. 85/2014] le produce asupra cheltuielilor de executare silită. 

Cu alte cuvinte, din perspectiva executării silite, în ipoteza mandatului ad-hoc, 
suntem în prezența unei înţelegeri care se subsumează acordurilor permise de lege 
între părţi, în sensul art. 630 C. pr. civ. De pildă, în cazul în care creditorul remite 
debitorului datoria supusă executării silite și renunţă la executare, va suporta, în 
principiu“, cheltuielile de executare, conform art. 670 alin. (1) teza I C. pr. civ. 

În ipoteza concordatului preventiv”, trebuie avut în vedere că: | 

— de la data comunicării hotărârii de omologare a concordatului preventiv se 
suspendă de drept urmăririle individuale ale creditorilor semnatari asupra debitorului 
și curgerea prescripției dreptului de a cere executarea silită a creanţelor acestora 
contra debitorului [art. 29 alin. (1) din Legea nr. 85/2014]; i 

— nu se suspendă curgerea în favoarea creditorilor semnatari a dobânzilor, a 
penalităților și a oricăror alte cheltuieli aferente creanţelor, afară de cazul în care 
aceștia sunt de acord cu suspendarea curgerii acestora art. 29 alin. (2) din Legea 
nr. 85/2014]; 

— dispunând omologarea, judecătorul-sindic suspendă toate procedurile de exe- 
cutare silită [art. 30 alin. (1) din Legea nr. 85/2014]; 

— la cererea administratorului concordatar, sub condiția acordării de garanții 
creditorilor de către debitor, judecătorul-sindic poate impune creditorilor nesem- 
natari ai concordatului preventiv un termen de maximum 18 luni de amânare a 
scadenței creanţei lor, perioadă în care nu vor curge dobânzi, penalităţi sau orice alte 
cheltuieli aferente creanţelor [art. 30 alin. (2) din Legea nr. 85/2014]; 

— orice creditor care obține un titlu executoriu asupra debitorului în cursul 
procedurii poate formula cerere de aderare la concordat sau poate să îşi recupereze 
creanța prin orice alte modalități prevăzute de lege [art. 32 alin. (1) din Legea 
nr. 85/2014]; 
| 3 Procedura mandatului ad-hoc de prevenire a insolvenţei este reglementată în art. 10-15 din 
Legea nr. 85/2014. i : 


% Potrivit art, 13 alin. (3) din Legea nr. 85/2014, „În scopul realizării obiectivului mandatului, 
mandatarul ad-hoc va putea propune remiteri, reeşalonări sau reduceri parţiale de datorii, conti- 
nuarea sau încetarea unor contracte în curs, reduceri de personal, precum și orice alte măsuri con- 
siderate a fi necesare”. 

* Cu privire la situaţia în care cheltuielile de executare sunt suporiate de debitor, a se vedea 
Tema nr. 145 — V. Bozeșan, Suportarea cheltuielilor de executare de către debitor (!?) în cazul renun- 
țării creditorului la executare. i 


*7 Procedura de prevenire a insolvenţei privind concordatu] preventiv este reglementată prin 
art. 16-37 din Legea nr. 85/2014. 

— măsurile cuprinse în concordatul preventiv, inclusiv modificările creanţelor, 
profită și codebitorilor, fideiusorilor şi terţilor garanţi [art. 33 alin. (2) din Legea 
nr. 85/2014]*%, astfel încât, dacă debitorul principal beneficiază de anumite măsuri 
prin concordat, ele sunt favorabile și terţilor garanti, inclusiv suspendarea executării 
silite față de aceștia, aflate în curs%. 

În privinţa cheltuielilor de executare silită, în raport cu situaţia concordatului 
preventiv, trebuie avut în vedere că, fiind suspendate executările silite evocate (față 
de creditorii semnatari și, după caz, nesemnatari care au început executări silite 
asupra debitorului), consecinţele asupra cheltuielilor de executare silită urmează 
regulile de drept comun, circumstanţiat fiecărei ipoteze: 

= Dacă se admite o acţiune în anulare/nulitate sau rezoluțiune a concordatului ori 
se constată nereușita procedurii concordatului, se va ajunge la continuarea executării 
silite (anterior suspendate), inclusiv cu privire la recuperarea cheltuielilor de execu- 
tare stabilite anterior. 

" Dacă se finalizează cu succes procedura concordatului, executările silite ante- 
rior suspendate încetează pe temeiul art. 703 alin. (1) pct. 1 C. pr. civ., cu consecinţa 
considerării stinsă a creanţei de cheltuieli a creditorului faţă de debitor. 

= În caz de eşec al concordatului, executările silite împotriva terţilor garanţi vor 
continua (relua) inclusiv pentru recuperarea cheltuielilor de executare, iar în caz de 
succes al concordatului, creanțele principale și cele privind cheltuielile avansate de 
creditori vor fi considerate stinse pe calea concordatului. 

= În cazul executării silite pornite de un creditor care a obținut titlul împotriva 
debitorului în cursul procedurii concordatului (creditor care nu a dorit aderarea la 
concordat), se vor putea urmări bunurile debitorului pentru realizarea creanţei 
principale/accesorii, precum și a celei privind cheltuielile de executare silită, întrucât 
existența concordatului între debitor și alți creditori nu-l împiedică pe acest creditor 
urmăritor să-şi realizeze în totalitate creanţa, inclusiv pe cea de cheltuieli. 

= În ipoteza în care creditorii (semnatari sau nesemnatari) cărora le este opozabil 
concordatul nu avansaseră' cheltuielile de executare în procedurile de executare 
suspendate în cadrul concordatului, aceştia sunt debitori ai executorului judecătoresc 
pentru aceste cheltuieli de executare, ce trebuie avansate de creditori [art. 670 
alin. (1) teza I C. pr. civi] şi pentru care încheierea de stabilire a cheltuielilor de exe- 
cutare constituie titlu executoriu pentru executor împotriva creditorului [art. 670 
alin. (6) C. pr. civ.]. 


38 Întrucât concordatul este un contract între creditor/creditori și debitor, este firesc ca de aceste 
concesii acordate debitorului să beneficieze și codebitorii sau garanţii, sistarea executării (chiar dacă 
este una prevăzută de lege) fiind efectul voinţei majoritare a creditorilor concordatari, astfel că de 
aceasta beneficiază și codebitorii și garanţii, care beneficiază de aceleași înlesniri (amânări, eșalo- 
nări) sau remiteri acordate debitorului principal [art. 2.361 alin. (1) teza a Il-a C. civ.]. j 

3 Spre deosebire de ipoteza concordatului, în cazul confirmării planului de reorganizare, 
creditorii pot acţiona în paralel împotriva garanţilor, cu respectarea modificărilor creanţei opozabile 
acestora (dare în plată, remitere de datorie etc.), în sensul art. 140 alin. (4) din Legea insolvenţei, 
care prevede expres că sunt conservate acţiunile (condamnatorii și executorii) creditorilor împotriva 
garanţilor. Pentru dezvoltarea argumentelor, a se vedea Tema nr. 70 — V. Bozeşan, Urmărirea terţilor 
garanți după modificarea creanței creditorului prin planul de reorganizare a societății debitoare, în 
E. Oprina, V. Bozeșan (coord.), op. cit., vol. 1, pp. 729-736. 

Întrucât termenul pentru satisfacerea creanţelor stabilite prin concordat este de 
24 de luni de la data omologării acestuia prin hotărâre executorie, cu posibilitatea de 
prelungire cu 12 luni [art. 24 alin. (4) din Legea nr. 85/2014], se ridică întrebarea dacă 
executorul ar putea solicita, pe cale silită, creditorului urmăritor (căruia îi este 
opozabil concordatul şi a cărui executare silită e suspendată) avansarea/plata acestor 
cheltuieli de executare. | 

Apreciem că, raportat la prevederile art. 670 alin. (5) C. pr. civ., interpretate în 
rațiunea lor, executorul ar putea solicita creditorului, inclusiv pe cale silită, plata 
cheltuielilor de executare silită stabilite prin încheierea de cheltuieli, având în vedere 
că suspendarea executării silite pe durata termenului de concordat poate fi subsumată 
sintagmei „din lipsa bunurilor urmăribile sau din alte asemenea cauze” ce împiedică 
recuperarea cheltuielilor de la debitor. Executorul se va prevala exclusiv împotriva 
creditorului și a patrimoniului acestuia de titlul executoriu reprezentat de încheierea 
de cheltuieli ce ar fi trebuit avansate de creditor, potrivit art. 670 alin. (1) C. pr. civ. 

Tema a a A (e Php 
| Efectele conexării executărilor silite 
nr. 150 
prof. univ. dr. Evelina OPRINA 
judecător, Tribunalul Ilfov 
| Rezumat. | 


Studiul de faţă îşi propune să abordeze exclusiv problematica efectelor conexării executărilor silite 
faţă de aspectele de ordin practic pe care acestea le implică, şi anume: învestirea executorului desemnat 
să continue executarea şi dezînvestirea executorului judecătoresc a cărui cauză a fost conexată; 
reunirea-dosarelor de executare; trimiterea dosarelor conexate la executorul desemnat; prorogarea de 
competenţă a executorului desemnat; continuarea executării silite de la actul de urmărire cel mai 
înaintat; continuarea procedurii prin urmarea unor modalităţi unice de executare pentru toate dosarele 
conexate; soarta cheltuielilor de executare; ipoteza desistării oricăruia dintre creditorii urmăritori; 
participarea la distribuire a creditorilor urmăritori. 


Conexarea reprezintă un incident procedural susceptibil de apariţie pe parcursul 
derulării procedurii în legătură cu competenţa de rezolvare a unei pricini. L-am 
calificat ca un incident procedural întrucât are drept consecinţă producerea unor 
schimbări importante în planul aptitudinii de soluționare a unor cereri, determinând 
întinderea competenţei organului desemnat și asupra altor cereri care, în mod firesc, 
nu sunt în căderea sa. 

Dacă în faza judecății conexitatea este destinată a servi unei mai bune admi- 
nistrări a justiţiei, pentru evitarea pronunțării unor hotărâri judecătorești contradic- 


torii, în faza executării silite conexarea procedurilor se impune, de asemenea, în 
considerarea interesului unei mai bune gestionări a executărilor silite, acestea având 
specificul că poartă asupra acelorași bunuri ale debitorului. Astfel, deși cele două 
instituţii par a fi asemănătoare, ele se deosebesc fundamental prin condiţiile care 
justifică incidenţa lor. | 

Studiul de faţă își propune să abordeze exclusiv problematica efectelor conexării 
executărilor silite față de aspectele de ordin practic pe care acestea le implică, și 
anume: învestirea executorului desemnat să continue executarea și dezînvestirea exe- 
cutorului judecătoresc a cărui cauză a fost conexată; reunirea dosarelor de executare; 
trimiterea dosarelor conexate la executorul desemnat; prorogarea de competenţă a 
executorului desemnat; continuarea executării silite de la actul de urmărire cel mai 
înaintat; continuarea procedurii prin urmarea unor modalităţi unice de executare 
pentru toate dosarele conexate; soaria cheltuielilor de executare; ipoteza desistării 
oricăruia dintre creditorii urmăritori; participarea la distribuire a creditorilor 


urmăritori. 

1. Învestirea executorului desemnat să continue executarea și dezînvestirea 
„executorului a cărui cauză a fost conexată | | 


„ Întrucât unul dintre primele efecte pe care le generează măsura de conexare a 
dosarelor de executare care privesc aceleași bunuri ale debitorului constă în gruparea 
acestora într-unul singur, în mod corelativ și firesc, se vor produce. învestirea 
executorului desemnat să continue executarea și dezînvestirea executorului a cărui 
cauză a fost conexată. | 


(i) Legaliiatea învestirii executorilor instrumentatori ai procedurilor aflate în 
concurs 

Trebuie precizat că executorul judecătoresc care se dezînvestește fusese anterior 
legal sesizat de către propriul creditor urmăritor, iar suprimarea competenţei acestuia 
se realizează strict în baza încheierii de conexare, iar nu ca efect al admiterii vreunei 
cenzuri din partea instanței pe aspectul legat de autoritatea sa de instrumentare a 
procedurii. Situaţia se prezintă în mod similar și în cazul în care în concurs cu 
executorul judecătoresc desemnat să continue executarea s-a aflat un creditor care 
realiza în mod direct procedura, în condiţiile art. 655 C. pr. civ. | 

Este momentul să menționăm că instituția conexării presupune existența a cel 
puțin două dosare de executare aflate în derulare în mod legal în competența unor 
organe de executare corect sesizate și nu implică vreo analiză legată de aptitudinea 
acestora de gestionare a dosarelor respective. În ipoteza în care s-ar ridica problema 
necompetenței unuia dintre executorii implicaţi în concursul de executări silite, 
chestiunea conexării ar urma a fi analizată doar după tranșarea aspectului legat de 
legala învestire a organului de executare, pe calea conexării neputând fi rezolvată, 
implicit, problematica legalei sesizări a respectivului executor. . 

În plus, eventuala constatare a necompetenţei unui executor judecătoresc dintre 
cei aflați în concurs ar determina anularea executării silite înseși pe care acesta a 
instrumentat-o, lipsind, astfel, o condiţie a conexării, și anume aceea a existenţei a cel 
puţin două dosare pe rol în care se urmăresc aceleași bunuri ale debitorului. 


(ii) Învestirea executorului desemnat să continue executarea 

Efectul constând în învestirea executorului desemnat să continue executarea 
presupune aducerea în competența sa și a altei sau a altor cereri de executare silită ce 
au format, anterior conexării, obiectul unor proceduri instrumentate de organe de 
executare diferite. În ceea ce privește propriul dosar de executare, la care s-a dispus 
reunirea celorlalte, acesta se circumscrie efectului conexării doar prin prisma 
augmentării lui și cu cereri suplimentare atașate în urma reunirii dispuse. Altfel, strict 
în privinţa propriului dosar de executare, nu se poate pune problema unei învestiri a 
executorului desemnat să continue procedura, acest dosar fiind deja, la momentul 
conexării, înregistrat în mod legal pe rolul respectivului executor. T pi 

(iii) Scoaterea dosarului de pe rolul executorului judecătoresc în timpul procedurii 

Intrucât, ca regulă generală, dezînvestirea unui executor judecătoresc se face ca 
urmare a încetării executării silite în unul dintre cazurile prevăzute de lege (art. 703 
C. pr. civ.), conexarea executărilor se adaugă cazurilor în care se produce o asemenea 
consecinţă, nu însă ca efect al finalizării procedurii ori al imposibilității finalizării 

„acesteia, ci ca o consecinţă a intervenirii unui incident ce atrage scoaterea dosarului 
de pe rolul executorului respectiv în timpul procedurii. 

În context, menţionăm faptul că legiuitorul a reglementat și alte incidente pro- 
cedurale ce determină dezînvestirea unui executor judecătoresc pe parcursul proce- 
durii, şi anume admiterea unei cereri de recuzare a executorului judecătoresc ori 
înlocuirea executorului cu un altul, indicat de creditor, și continuarea urmăririi de 
către noul executor judecătoresc (art. 653 C. pr. civ.). 


2. Reunirea dosarelor de executare 


Un efect important al conexării constă în reunirea într-un singur cadru procesual 
a dosarelor de executare aflate în concurs, astfel încât continuarea procedurii se va 
face în dosarul conexat cu privire la toate cererile de executare silită ce au fost grupate 
în considerarea faptului că vizau aceleași bunuri ale debitorului comun. 

Așadar, din momentul reunirii, toate actele de executare cu privire la îndestularea 
creanţelor din dosarele grupate se vor realiza în unicul dosar rezultat ca efect al 
conexării, 


3. Trimiterea dosarelor conexate la executorul desemnat 


Un alt efect pe care îl produce măsura de conexare a dosarelor de executare este 
cel de trimitere a dosarelor reunite la executorul desemnat să instrumenteze în conti- 
_nuare procedura. 


(i) Dispoziţia de trimitere 

Prin raportare la dispoziţiile art. 654 alin. (2) teza a II-a C. pr. civ., în cazul în care 
hotărăște conexarea executărilor, instanţa va dispune trimiterea dosarelor conexate la 
executorul judecătoresc desemnat potrivit alin. (1), și anume la executorul judecă- 
toresc care a îndeplinit actul de executare cel mai înaintat, iar dacă executările sunt 
în același stadiu, la executorul judecătoresc care a început cel dintâi executarea. 

Norma își găseşte aplicabilitatea numai în ipoteza în care executările silite se 
efectuează de executori judecătorești diferiți ori unele sunt pornite de executorul 
judecătoresc, la cererea unui creditor, iar altele direct de către alți creditori (a se vedea 
în acest sens și art. 655 C. pr. civ.). Situaţia se prezintă în mod similar și dacă asupra 
aceloraşi bunuri ale debitorului au fost pornite executări silite de către un executor 
judecătoresc și un organ fiscal de executare silită, astfel încât trimiterea dosarelor 
conexate la executorul fiscal se va dispune în consecința admiterii cererii de conexare 
lart. 220 alin. (15) C. pr. fisc]. A 

În cazul în care executările silite se află pe rolul aceluiași executor, conexarea se 
va dispune de respectivul executor [art. 654 alin. (5) C. pr. civ.], nemaijustificându-se 
o dispozitie de trimitere a dosarelor conexate, singura operațiune ce se impune a fi 
efectuată fiind atasarea fizică a dosarului conexat la dosarul la care s-a făcut reunirea. 

Dispoziţia de trimitere a dosarelor conexate la executorul desemnat să deruleze 
în continuare procedura trebuie să fie inserată de instanţă în dispozitivul încheierii 
de conexare. În cazul în care însă o atare menţiune lipsește, apreciem că oricum trimi- 
terea va opera, fiind un efect implicit al conexării, în lipsa reunirii fizice a dosarelor 


conexate nefiind posibilă continuarea procedurii. 

(ii) Menţiuni în registrul general | | 

În privința executorului judecătoresc de pe rolul căruia iese dosarul de executare 
ca efect al conexării, acesta va consemna în registrul general, la rubrica „modul de 
soluționare” a lucrării, închiderea dosarului în temeiul încheierii de conexare. În 
același sens va proceda și executorul judecătoresc care a procedat el însuși la cone- 
xarea executărilor aflate pe rolul său, dosarul atașat la cel conex urmând a primi în 
registrul general soluţia de închidere formală ca o consecinţă a conexării. 

În privinţa executorului judecătoresc desemnat să instrumenteze dosarele cone- 
xate, acesta va consemna în registrul general, la rubrica „observaţii” aferentă dosarului 
la care se face conexarea, încheierea de conexare, ceea ce va permite urmărirea cu 
ușurință a stadiului procesual al dosarelor. 


(iii) Formalitatea de trimitere a dosarelor conexate Ë | 

Operaţiunea de trimitere a dosarelor conexate la executorul desemnat reprezintă 
o formalitate administrativă pe care trebuie să o realizeze executorul de pe rolul căruia 
iese dosarul conexat. | 

Cu referire la demersul concret de transmitere a dosarului conexat executorului 
desemnat să instrumenteze în continuare procedura, apreciem că trimiterea dosarului 
se face în original, nemaiexistând niciun temei pentru ca vechiul executor judecă- 
toresc să arhiveze dosarul, de vreme ce acesta, ca efect al conexării, nu mai intră în 
competenţa sa. Cel mult, putem admite ca executorul judecătoresc de pe rolul căruia 
dosarul iese să poată păstra o copie a dosarului conexat împreună cu încheierea de 
conexare, drept justificare a închiderii poziţiei în registrul general. 

Cât priveşte executorul judecătoresc la care se dispune conexarea, acesta, 
primind dosarul ce trebuie reunit, va proceda la atașarea fizică a acestuia la dosarul 
la care se face conexarea, împreună cu încheierea de conexare.. ip 


„4. Prorogarea de competenţă a executorului desemnat 


Un efect important al măsurii de conexare a executărilor silite constă în desem- 
narea executorului judecătoresc competent care să instrumenteze în continuare 
procedura execuţională. š 


(i) Prorogarea judecătorească de competență 

Potrivit art. 654 alin. (1) și art. 655 C. pr. civ., instanţa de executare va dispune, 
în caz de conexare, să se facă o singură executare de către executorul judecătoresc 
care a îndeplinit actul de executare cel mai înaintat, iar dacă executările sunt în 
același stadiu, de către executorul judecătoresc care a început cel dintâi executarea. 

„ Așadar, conexarea executărilor are drept consecinţă întinderea competenţei exe- 
cutorului judecătoresc desemnat să gestioneze în continuare procedura execuţională 
și cu privire la dosarul de executare ce nu se afla în competenţa sa, operând o proro- 
gare de competenţă. O atare extindere a competenţei executorului judecătoresc inter: 
vine în temeiul hotărârii instanţei, astfel că prorogarea are caracter judecătoresc. 


(ii) Reguli de ordin procedural 
Desemnarea executorului judecătoresc competent presupune analizarea compa- 
rativă de către instanța de executare a dosarelor de executare în discuţie pentru 

stabilirea, în ipoteza întrunirii cerinţelor conexării, a stadiului procesual al fiecărui 
dosar în parte. In ipoteza în care executările silite sunt în același stadiu, determinarea 
executorului judecătoresc care a început cel dintâi executarea presupune compararea 
datelor la care s-a declanșat fiecare procedură în parte, iar dacă acestea sunt aceleași, 
identificarea primei încheieri de încuviințare a executării silite ar putea să constituie 
un reper în sensul urmărit de legiuitor. i 

O situație particulară s-ar putea ivi în cazul în care în dosarele ce urmează a fi 
conexate se derulează modalităţi diferite de executare silită, aflate în stadii diferite, 
ceea ce ridică problema determinării actului de executare celui mai înaintat. Din 
această perspectivă, în ceea ce ne privește, opinăm că raportarea la cel mai avansat 
act în procedură trebuie să se facă în funcţie de modalitatea de executare care este cea 
mai evoluată în dosar din punct de vedere procedural, conexarea urmând a se realiza 
între executări, iar nu între modalitățile de urmărire. 

„Actul procedural prin intermediul căruia are loc desemnarea executorului 
judecătoresc instrumentator al dosarelor conexate este o încheiere susceptibilă de a fi 
atacată numai cu apel, în termen de 10 zile de la comunicare. Š 

În cazul executărilor silite aflate pe rolul aceluiași executor, conexarea se dispune 
prin încheiere susceptibilă de a fi atacată, în condiţiile art. 657 alin. (3) C. pr. civ. 
coroborat cu art. 715 alin. (2) C. pr. civ., numai cu contestaţie la executare în termen 
de 15 zile de la comunicare. . 


(iii) Reguli în materie fiscală 

În materie fiscală, art. 220 alin. (13) C. pr. fisc. prevede că, „în cazul în care asupra 
acelorași venituri ori bunuri ale debitorului a fost pornită executarea, atât pentru 
realizarea titlurilor executorii privind creanţe fiscale, cât și pentru titluri ce se execută 
în condiţiile prevăzute de alte dispoziţii legale, executarea silită se conexează și se 
efectuează, potrivit dispoziţiilor prezentului cod, de către organul de executare silită | 
prevăzut de acesta. În acest caz competența aparține organului fiscal care deține 
creanţa fiscală mai mare. În cazul existenţei unui conflict între organele fiscale 
de executare silită având ca obiect conexarea executării sunt aplicabile prevederile 
art. 41-43”, | 

Totodată, alin. (15) teza I a aceluiași text dispune că, „dacă asupra acelorași 
bunuri ale debitorului au fost pornite executări silite de către un executor judecă- 
toresc și un organ fiscal de executare silită, la cererea persoanei interesate sau a orică- 
ruia dintre executori, instanța judecătorească competentă dispune conexarea execu- 
tării silite, în condiţiile prezentului articol”, adică la organul de executare silită fiscal. 

Cu toate acestea, în condiţiile art. 220 alin. (14) C. pr. fisc., conexarea va opera în 
favoarea executorului judecătoresc în două ipoteze: n, 

- dacă valoarea bunurilor debitorului acoperă doar creanţele altor creditori care 
dețin garanţii cu un rang prioritar față de creditorul fiscal, ceea ce ar face inutilă 
conexarea la executorul fiscal și instrumentarea întregului dosar reunit de către 
acesta, fără a exista minima şansă de îndestulare și a creanței fiscale; M | 

- dacă executarea silită pornită de executorul judecătoresc se află într-o etapă 
avansată și din valorificarea bunurilor supuse executării silite se asigură recuperarea 
integrală a creanţelor fiscale, astfel încât nici din această perspectivă nu se mai jus- 
tifică reunirea la executorul fiscal, de vreme ce creanța fiscală se va îndestula oricum 


din bunurile valorificate de către executorul judecătoresc. 

„5. Continuarea executării silite de la actul de urmărire cel mai înaintat 


Unul dintre efectele măsurii conexării constă în aceea că procedura de conexare 
va continua de la actul de urmărire cel mai înaintat, ceea ce înseamnă că actele de 
executare îndeplinite până în momentul conexării de către oricare dintre executorii 
iniţial învestiți rămân valabile [art. 654 alin. (3) C: pr. civ.]. 

Mai important în context însă este faptul că de actele cele mai înaintate în pro- 
cedură vor beneficia și ceilalți creditori din dosarele care au fost atașate celui dintâi. 
Soluţia legislativă apare ca fiind firească, în condiţiile în care urmărirea se efectuează 
asupra acelorași bunuri ale debitorului pentru toţi creditorii urmăritori conexaţi, ceea 
ce înseamnă că, dacă, în dosarul de executare principal, actele sunt mai avansate, 
procedura urmează a continua de la acestea, producându-se un fel de absorbţie a 
actelor mai puţin avansate efectuate în celelalte dosare de către actele mai avansate. 

Acest efect este stabilit de lege în mod imperativ, continuarea procedurii nefiind 
lăsată la aprecierea executorului judecătoresc desemnat. De altfel, întrucât organul de 
executare competent să instrumenteze în continuare procedura este cel din dosarul 
aflat în stadiul cel mai avansat, nici nu se poate ridica problema unei alte abordări 
practice. i HF 

Cu referire la actele de executare îndeplinite anterior conexării, învederăm că 
acestea își păstrează valabilitatea, neputând fi refăcute, reunirea dosarelor presu- 
punând alăturarea lor și continuarea executării într-un singur dosar, de la actele cele 
mai înaintate în procedură, fără atingerea vreunui act anterior și definitiv din punctul 
de vedere al efectelor. Această opozabilitate a actelor anterior săvârșite față de ceilalți 
creditori alăturaţi în procedură în urma reunirii dosarelor este un efect specific 
conexării, de vreme ce particularitatea acestei instituţii constă în alipirea mai multor 
dosare caracterizate prin obiectul lor, respectiv de urmărire a acelorași bunuri ale 
debitorului. 

„ In ipoteza în care, în urma conexării, se alătură în procedură mai multe modalități 
de urmărire silită și în aplicarea regulii de continuare a procedurii instituite de 
art. 654 alin. (3) C. pr. civ., apreciem că fiecare modalitate își va continua cursul de la 
actul de executare specific cel mai avansat. 


6. Continuarea procedurii prin urmarea unor modalități unice de executare pentru 
-~ toate dosarele conexate 


O altă consecinţă a conexării executărilor silite vizează caracterul unicităţii pro- 
cedurii derulate în dosarele conexate, ceea ce înseamnă că procedurile execuţionale 
începute în fiecare dosar se vor subsuma procedurii ce se va derula în unicul dosar 
rezultat în urma reunirii. 


(i) Argumentaţia unicității modalităților de executare pentru toate dosarele conexate 

Modalităţile de executare începute în fiecare dosar în parte, anterior conexării, 
nu se vor mai urma distinct pentru fiecare creditor urmăritor, ci acestea se vor derula 
în mod unic și față de toți creditorii urmăritori conexaţi în același timp, efectele 
fiecărui act de executare astfel săvârșit urmând a se produce faţă de toţi creditorii. 

Soluţia propusă este rațională și rezultă chiar și din reglementarea legală a 
art. 654 alin. (1) C. pr. civ., care stabilește regula continuării executării de la actul de 
executare cel mai înaintat în procedură. Așa cum arătam deja în precedent, de vreme 
ce conexarea are drept premisă urmărirea acelorași bunuri ale debitorului și pentru a 

se evita urmărirea separată a aceluiași patrimoniu al debitorului de către creditori 
diferiți, apare într-o logică firească a argumentaţiei a aprecia că modalitățile de exe- 
cutare derulate în dosarul conexat trebuie să fie unice pentru toate cererile de exe- 
cutare reunite. 

O opinie contrară, care ar recunoaște posibilitatea ca fiecare cerere conexată, deși 
reunită cu alte cereri, să fie instrumentată distinct de acestea, ar conduce la o anihilare 
„a însuși scopului instituţiei conexării, lipsind-o de orice efect util. În acest context, | 
nu sunt lipsite de importanţă alte două argumente subsecvente: principiul unicităţii 
patrimoniului debitorului, ca principiu de bază pentru a opera conexarea, și princi- 
piul potrivit căruia, în cazul în care urmărirea silită a fost pornită de mai mulţi 
creditori, distribuirea sumelor se face potrivit ordinii prevăzute de art. 865 C. pr. civ. 

Astfel, unicitatea patrimoniului debitorului este un principiu ce caracterizează 
executarea silită, motiv pentru care toate procedurile execuționale dintr-un dosar 
poartă asupra bunurilor respectivului debitor, neputând exista, în principiu, coparti- 
cipare procesuală pasivă în faza de executare silită’. | 

Pe de altă parte, regulile de la distribuire intervin în situaţia existenței mai multor 
creditori în concurs în același dosar, indiferent de cauza care a generat pluralitatea de 
creditori: coparticipare procesuală activă iniţială, intervenţia altor creditori ori cone- 
xarea executărilor. 

Prin urmare, coroborând regulile și principiile anterior enunțate, se desprinde 
fără putință de tăgadă concluzia că, deși conexarea presupune păstrarea individua- 
lităţii fiecărei cereri conexate, astfel cum vom dezvolta pe acest palier în cele ce 
urmează, aceasta implică unificarea procedurilor de urmat pentru îndestularea tutu- 
ror creanţelor aflate în concurs. 


(ii) Întinderea efectelor eventualelor incidente procedurale intervenite ulterior 
conexării 

Susținerea anterioară este de natură să contribuie la clarificarea și a unei alte 
problematici practice, respectiv aceea a întinderii efectelor unor eventuale incidente 
procedurale intervenite pe parcursul executării, ulterior conexării. n ea 

Astfel, sub acest aspect, având în vedere unicitatea patrimoniului debitorului 
urmărit și în considerarea concluziei unicității modalităţilor de executare silită cir- 
cumscrise întregului dosar rezultat în urma conexării, putem aprecia în sensul că 
incidența unei probleme de amânare, suspendare, restrângere ori perimare a execu- 
tării silite va viza toate cererile de executare conexate, de vreme ce incidentul poartă 
asupra procedurii, iar nu asupra uneia sau alteia dintre cereri. À n 

O apreciere contrară ar însemna continuarea procedurilor execuționale în mod 
distinct pentru fiecare cerere de executare, ceea ce ar contraveni chiar rațiunii măsurii 
conexării. A i i 

Pe de altă parte, se impune a fi relevat faptul că întinderea efectelor respectivului 
incident procedural urmează a se raporta exclusiv la modalitatea de executare silită 
contestată, iar nu la întreaga procedură execuţională urmată. Și aceasta întrucât 
art. 622 alin. (3) raportat la art. 624 C. pr. civ. îngăduie ca executarea silită să se 
-e A E 

! Pentru analiza cadrului procesual execuțional obiectiv, subiectiv şi formal, a se vedea Tema 


nr. 16 - E. Oprina, Problema pluralităţii de cereri de executare silită şi de debitori în dosarul de exe- 
cutare, în E. Oprina, V. Bozeșan (coord.), Executarea silită. Dificultăţi și soluții practice, vol. 1, 


Ed. Universul Juridic, Bucureşti, 2016, pp. 163-169. 

desfăşoare în oricare dintre formele prevăzute de lege, simultan sau succesiv, până la 
realizarea dreptului recunoscut prin titlul executoriu, achitarea dobânzilor, penali- 
tăților sau a altor sume acordate potrivit legii prin titlu, precum și acoperirea cheltu- 
ielilor de executare. Prin urmare, fiind permisă derularea în mod simultan a mai 
multor modalităţi de executare în cadrul aceleiași proceduri, apare firesc și logic ca 
un incident ce temporizează ori stinge o anumită modalitate de executare să nu 
afecteze întreaga procedură, ci numai modalitatea respectivă. 

Nu excludem însă nici varianta ca un anumit incident procedural să impieteze 
asupra întregii proceduri execuţionale, în măsura în care vizează fundamentul exe- 
cutării silite înseși și împiedică ori amână procedura în ansamblul său. 

Totuși, există și varianta ca un anumit incident procedural să vizeze numai o 
anumită cerere de executare silită dintre cele conexate. Este vorba, spre exemplu, 
despre prescripția dreptului de a obține executarea silită, însă, în acest caz, incidentul 
se raportează la cerere, iar nu la procedura de executare ca atare. 

Prin urmare, după cum respectivul incident procedural este circumscris proce- 
durii înseși ori atinge chiar cererea de executare silită, urmează a se face și analiza 
diferențiată pe întinderea incidentelor survenite ulterior conexării, 

De aceea, capătă o deosebită importanţă corecta calificare de către judecător a 
naturii incidentului formulat de către contestator, în funcţie și de principiul dispo- 
nibilității circumscris motivelor invocate în cerere, pentru identificarea voinţei reale 
a părții și corecta aplicarea normelor legale incidente. | 


7. Soarta cheltuielilor de executare | 


_ G) Ipoteza cheltuielilor de executare aferente dosarului scos de pe rol 

Potrivit art. 654 alin. (2) C. pr. civ., în cazul în care dispune conexarea execu- 
tărilor, instanța, prin încheiere, se va pronunța și asupra cheltuielilor de executare 
efectuate până în momentul conexării. | | 

Faţă de scopul procedurii conexării, apreciem că efectul vizând soarta cheltu- 
ielilor de executare efectuate până în momentul conexării nu poate privi decât chel- 
tuielile de executare aferente dosarului scos de pe rol și reunit la dosarul principal. 

In dosarul la care se face conexarea, problematica cheltuielilor de executare se 
ridică abia ulterior momentului conexării, când, în funcţie de suma aferentă dosarului 
reunit, care augmentează creanța iniţială, executorul judecătoresc desemnat să con- 
tinue procedura va stabili și cheltuielile aferente cererii atașate. Un atare mecanism 
trebuie să fie recunoscut întrucât, finalmente, activitatea executorului judecătoresc 
va conduce la îndestularea mai multor creanţe, aparținând mai multor creditori, iar 
nu unuia singur. | 


(ii) Aprecierea proporţionalităţii cheltuielilor de executare cu activitățile efectiv 
îndeplinite Rae 
„_ Cu referire la soarta cheltuielilor de executare din dosarul scos de pe rol ca efect 
al conexării, învederăm că instanța de executare este cea care va aprecia asupra 
întinderii acestora, adică va stabili proporția în care aceste sume rămân a fi încasate 
de către executorul judecătoresc iniţial învestit. Determinarea acestei proporții presu- 
pune stabilirea unui raport între actele și activităţile îndeplinite până la momentul | 
conexării cu sumele stabilite cu titlu de cheltuieli de executare, astfel încât sumele 
reprezentând contravaloarea tehnică a actelor de executare săvârșite să rămână bine 

„stabilite, urmând a fi înlăturate sumele aferente actelor ce nu se mai îndeplinesc în 
acest dosar, iar onorariul executorului judecătoresc să fie raportat la munca efectiv 
depusă de acesta. 


Se constată, astfel, că dispoziţia înscrisă în art. 654 alin. (2) C. pr. civ. constituie 
o aplicare particulară a prevederii art. 670 alin. (2) C. pr. civ., text de principiu în 
materia recunoașterii unui mecanism de stabilire a proporționalităţii cheltuielilor de 
executare cu efectivitatea activităților îndeplinite de executorul judecătoresc, res- 
pectiv de avocatul creditorului?. 

Chestiunea aprecierii proporționalităţii cheltuielilor de executare cu activităţile 

efectiv îndeplinite în ipoteza dispunerii conexării reprezintă o problemă dificilă sub 
aspectul evaluării cât mai fidele a echivalenţei cerute de această analiză, cu atât mai 
mult cu cât lipsesc criterii clare pentru un asemenea demers, iar caracterul delicat al 
problematicii are la bază în mod esenţial definiri de ordin calitativ, greu cuantifi- 
cabile, precum complexitatea, intensitatea, dificultatea, noutatea cazului, resursele de 
timp și energie implicate, notorietatea executorului. 
i Toate aceste aprecieri sunt lăsate însă de legiuitor la latitudinea judecătorului, 
acesta fiind cel care, în funcţie de circumstanțele concrete ale dosarului, va stabili 
corespondența cât mai exactă dintre cheltuielile de executare aferente dosarului scos 
de pe rol și munca efectiv depusă pentru îndeplinirea actelor de executare până la 
momentul conexării. 

Se mai observă că reevaluarea cheltuielilor de executare presupusă de interve- 
nirea acestui incident procedural se realizează într-un cadru nespecific unei ase- 
menea judecăţi, acesta fiind, de regulă, contestaţia la executare împotriva încheierii 
- de stabilire a cheltuielilor de executare. Trebuie totuși făcută precizarea că reeva- 
luarea aici analizată a cheltuielilor de executare nu intervine pe baza unei cenzuri a 
instanței de executare ca urmare a stabilirii nelegale a acestor sume în opinia părților, 
ci ca efect al unui incident intervenit ulterior emiterii încheierii de stabilire a 
cheltuielilor de executare și care nu mai justifică continuarea procedurii. | 

Nu excludem în acest cadru nici varianta de suport pentru instanța de executare 
de a solicita executorului judecătoresc de pe rolul căruia este scos dosarul să ofere 
relații și explicaţii scrise cu privire la cuantumul cheltuielilor de executare efectuate 
până în momentul conexării, fără ca aceasta să însemne un transfer al responsabilității 
de la instanţa de executare la executorul judecătoresc, sarcina pronunțării soluţiei 
revenind judecătorlui, O atare soluţie poate avea relevanţă în ceea ce privește cuan- 
tificarea onorariului executorului judecătoresc, această parte a cheltuielilor fiind mai 
greu de evaluat de către instanță, conținând o puternică componentă subiectivă ao 
executorului judecătoresc, iar o apreciere proprie a acestuia din urmă poate ajuta | 
instanța și contribui la estimarea cât mai fidelă a corespondenţei muncii efective a 


acestuia în dosar cu suma pretinsă. 


E CR im aili 

* Pentru o analiză a proporționalității ele de 
nite, a se vedea Tema nr. 97 - E. Oprina, Discuţii privind prop A i 
judecătoresc și al avocatului creditorului cu activitatea desfășurată de aceștia, in pă i V. Too 
(coord.), Executarea silită. Dificultăţi și soluții practice, vol. 2, Ed. Universul Juridic, București, ; 
PP. 306-318. 


executare cu activitățile efectiv îndepli- 
orționalitatea onorariului executorului 

(iii) Posibilitatea de intervenţie în dosarul conexat 

Încheierea de stabilire a cheltuielilor de executare va constitui titlu executoriu, 
în condiţiile art. 670 alin. (6) C. pr. civ., atât pentru creditor, cât și pentru executorul 
judecătoresc, în limita sumelor reţinute de instanţă în încheierea de conexare. 

În acest context, se ridică întrebarea dacă această încheiere va putea fundamenta 
o cerere de intervenţie a creditorului din dosarul reunit în dosarul principal, ulterior 
conexării, dat fiind caracterul său de titlu executoriu. Apreciem că răspunsul nu poate 
fi decât unul afirmativ, argumentele pentru care creditorul urmăritor poate să inter- 
vină în propria procedură de executare silită fiind relevate cu alt prilej”. i 

Tot astfel, recunoaștem și posibilitatea ca executorul judecătoresc de pe 'rolul 
căruia dosarul a fost scos. să intervină în procedura conexată cu titlul executoriu 
constând în încheierea de stabilire a cheltuielilor de executare, astfel cum au fost 
stabilite prin încheierea de conexare față de debitor, însă aceasta doar în situaţia 
prevăzută de art. 5 alin. (3) din Titlul XIII al Legii nr. 247/2005, care vizează punerea 
în executare a hotărârilor judecătorești pronunţate în procesele funciare, când 
creditorul va achita până la 20% din cheltuielile de executare silită, inclusiv onorariul 
executorului judecătoresc, urmând ca diferenţa să fie obținută de executorul jude- 
cătoresc direct de la debitor, odată cu avansul achitat. 


(iv) Restituirea cheltuielilor de executare reduse 

In ipoteza în care, prin încheierea de conexare, au fost reduse cheltuielile de 
executare, iar partea astfel diminuată fusese deja avansată de către creditor, acesta 
este îndreptățit la restituire, executorul judecătoresc de pe rolul căruia dosarul a fost 
scos urmând să-l repună pe propriul său creditor în situaţia anterioară, restituindu-i 
partea de cheltuieli cu care a fost diminuat cuantumul acestora. Sub acest aspect, 
apreciem că expresia „instanţa (...) se va pronunța și asupra cheltuielilor de executare 
efectuate până în momentul conexării” poate avea și semnificația pronunțării 
instanței inclusiv asupra obligaţiei executorului judecătoresc de restituire către 
creditor a părţii reduse din cheltuieli și deja avansate acestuia, o atare posibilitate 
reprezentând o modalitate atipică de întoarcere a executării. 

De aceea apreciem că, în litigiul generat de conexare, creditorul a cărui cerere de 
executare se reunește la un alt dosar trebuie să manifeste rol activ și să solicite instan- 
tei de executare să se pronunțe și asupra eventualei restituiri a părții din cheltuieli ce 

depășește cota de proporționalitate stabilită de instanță, pentru rezolvarea într-un 
singur cadru procesual a tuturor aspectelor legate de incidenţa conexării. 

„Dacă această obligaţie nu este respectată, creditorul poate să procedeze la 
introducerea unei acţiuni separate împotriva executorului judecătoresc pe care îl 
învestise cu instrumentarea propriei sale cereri înăuntrul termenului general de 
prescripţie pentru recuperarea sumelor de bani reprezentând cheltuielile de executare 
reduse și care fuseseră deja achitate. nap 

Executorul judecătoresc ale cărui cheltuieli de executare stabilite prin încheierea 
de cheltuieli în dosarul scos de pe rol au fost reevaluate are posibilitatea de a exercita 
calea de atac a apelului împotriva încheierii de conexare, apreciind că are calitate 
procesuală fie activă, în temeiul art. 654 alin. (1) C. pr. civ., fie pasivă, un asemenea 
demers de reunire a executărilor silite presupunând configurarea cadrului procesual 


* A se vedea Tema nr. 100 — E. Oprina, Dreptul creditorului urmăritor de a interveni în propria 
procedură de executare silită, în E. Oprina, V. Bozeșan (coord.), op. cit., vol. 2, pp. 345-353. 

nu doar cu creditorii urmăritori și debitorul, ci și cu executorii judecătorești instru- 
mentatori ai dosarelor aflate în concurs, tocmai în considerarea efectelor importante 
pe care le produce măsura conexării. | 


8. Ipoteza desistării oricăruia dintre creditorii urmăritori 
În condiţiile art. 654 alin. (4) C. pr. civ., desistarea, după conexare, a oricăruia 


dintre creditorii urmăritori nu va putea să împiedice continuarea executării de la actul 
de executare cel mai înaintat. d 


(i) Întinderea prorogării de competenţă 

Un prim efect ce se desprinde din prevederea legală este în strânsă legătură cu 
extinderea de competenţă a executorului judecătoresc desemnat să continue proce- 
dura și vizează întinderea acestei prorogări de competență. Astfel, prorogarea de com-. 
petenţă a executorului judecătoresc desemnat să deruleze procedura ulterior cone- 
Xării va continua să se producă și în cazul renunţării la executare a oricăruia dintre 
creditorii urmăritori. Principiul continuării executării chiar și în caz de desistare nu 
poate avea decât semnificația desfășurării fără întrerupere a procedurii chiar și în 
ipoteza dispariţiei unuia dintre creditorii urmăritori din peisajul execuţional aflat în 
derulare, ceea ce este de natură să consolideze efectul prorogării de competenţă ana- 
lizat supra, la pct. 4. 

Faptul că efectul prorogării de competenţă subzistă și după desistarea oricăruia 
dintre creditorii urmăritori se explică inclusiv prin necesitatea asigurării unei sta- 
bilități procesuale procedurii, dar și prin argumentul că, la momentul dispunerii 
măsurii conexării, prin raportare la circumstanțele concrete ale dosarelor de executare 
de la acel moment, competenţa a fost „câştigată” de un anumit executor. Fiind o com- 
petență dobândită în toate cererile de executare îndreptate împotriva aceluiași debitor 
și aflate pe rol la momentul conexării, aceasta rămâne bine câștigată și nu se mai 
justifică revenirea asupra ei. 


(ii) Conexiunea dintre efectul prorogării de competență a executorului desemnat și 
efectul continuării executării de la actul de executare cel mai înaintat 

Un alt aspect ce se desprinde din reglementarea art. 654 alin. (4) C. pr. civ. vizează 
„conexiunea dintre efectul:prorogării de competenţă a executorului desemnat şi efectul 
continuării executării de la actul de executare cel mai înaintat. Așadar, chiar și în caz 
de desistare a oricăruia dintre creditorii urmăritori, la executarea propriei cereri nu se 
va suprima efectul câștigat al continuării procedurii de la actul cel mai avansat, 
principiul aplicabil rămânând același indiferent de starea unuia sau altuia dintre 
creditori. Împrejurările că patrimoniul debitorului urmărit este unic și că aceleași acte 
de executare urmează să profite tuturor creditorilor constituie argumente solide și 
suficiente pentru ca procedura execuţională să-și urmeze cursul de la actele de 
executare cele mai avansate, acestea urmând a le absorbi și pe cele aflate la începutul 


Procedurii, 


(iii) Individualitatea cererilor de executare conexate : E iata 
Faptul că cererile de executare silită conexate își păstrează individualitatea 


rezultă cu prisosinţă din prevederea aici analizată, acesta fiind cel de-al treilea aspect 
de interes în problematica în discuţie. Așa cum arătam anterior, împrejurarea păstrării 

unei individualităţi proprii de către fiecare cerere de executare nu înseamnă că 
modalităţile de executare se vor derula în continuare distinct și circumscris fiecărei 
asemenea cereri, ci conexarea are drept efect tocmai unificarea procedurilor execu- 
tionale derulate în considerarea unicităţii patrimoniului debitorului. Individualitatea 
cererilor se justifică prin existenţa a câte unui raport juridic specific fiecărei cereri, 
iar mecanismele de îndestulare a creanţelor pe care acestea le conţin nu infirmă 
această concluzie, ci, dimpotrivă, o susţin. 


(iv) Renunţarea creditorului din dosarul de executare la care s-a făcut conexarea 

De precizat este faptul că desistarea oricăruia dintre creditorii urmăritori poate să 
presupună inclusiv renunţarea creditorului din dosarul de executare la care s-a făcut 
conexarea, textul nefăcând niciun fel de distincție sub acest aspect. De altfel, soluţia 
este rațională, neexistând niciun argument pentru care desistarea creditorului din 
dosarul principal să nu poată interveni, acesta neavând o situaţie sau un statut diferite 
de cele ale celorlalți creditori urmăritori din cererile conexate. Împrejurarea reunirii 
unor dosare la un altul nu conferă creditorului din acest din urmă dosar vreun regim 
juridic aparte, criteriul în considerarea căruia s-a realizat conexarea la unul dintre 
dosare nefiind legat de persoana creditorului, ci de stadiul mai avansat al procedurii 
derulate în respectivul dosar. | 

Renunţarea creditorului urmăritor din dosarul de bază, la care s-a făcut atașarea 
celorlalte dosare, nu face să se piardă efectul prorogării de competenţă, întrucât cone- 
xarea a intervenit în considerarea principiului unicităţii patrimoniului debitorului, 
iar ulterior conexării nu prezintă o relevanţă deosebită calitatea de creditor în dosarul 
care a atras reunirea prin raportare la ceilalţi creditori. | 


Ă 9. Participarea la distribuire a creditorilor urmăritori 


Un ultim efect pe care îl generează conexarea este reprezentat de participarea la 
distribuire a tuturor creditorilor urmăritori, în condiţiile art. 865 şi urm. C. pr. civ. 

In ipoteza în care în dosarul de executare ar fi fost implicat un singur creditor, 
sumele rezultate din urmărire ar fi fost eliberate acestuia, însă, din momentul cone- 
xării executărilor și al reunirii într-un singur dosar de executare a mai multor. cereri 
de executare silită și, implicit, a mai multor creditori urmăritori, devin aplicabile 

„dispoziţiile referitoare la distribuirea sumelor. 

Astfel, regulile vizând ordinea de preferinţă, întocmirea proiectului de distri- 
buire, soluţionarea eventualelor contestaţii incidente în etapa de distribuire a sumelor 
rezultate din urmărirea bunurilor debitorului urmează a fi aplicate în mod corespun- 
zător în dosarul de executare rezultat din conexare. 

Rezumat 


Perimarea intervine exclusiv asupra modalităţii de executare vizate prin actul/demersul solicitat 
creditorului de către executor, urmând ca perimarea să privească întreaga executare doar dacă actul 
cerut creditorului este comun tuturor modalităţilor de executare şi are caracter necesar pentru întreaga 
procedură execuţională concretă. ? - 

Perimarea pe modalități valorifică adecvat şi circumstanțiat ideea de culpă a creditorului şi 
prezumția de desistare a acestuia cu privire doar la o anumită modalitate de executare, împiedicând 
desființarea actelor de executare pentru realizarea cărora actul cerut creditorului nu are caracter 
necesar. 

Pe de altă parte, dacă s-ar nega mecanismul operării perimării pe modalităţi, ar fi lăsată 
nesancţionată inactivitatea creditorului şi nevalorificată desistarea acestuia cu privire la o anumită 
modalitate de executare pe considerentul că, în termenul de perimare, au fost realizate acte de exe- 
cutare specifice altor modalităţi de executare. 


În paradigma instituţiei perimării, se ridică problema efectelor acesteia asupra 
executării silite în care intervine, în sensul dacă perimarea poate afecta doar o parte a 
executării respective, cu privire doar la o anumită modalitate/anumite modalități ale 
executării. 

În concret, dacă o procedură execuţională a fost încuviințată și se desfășoară în 
două sau mai multe modalităţi de executare (e.g., urmărire silită imobiliară și 
mobiliară/poprire), neefectuarea unor acte de executare specifice urmăririi imobiliare 
pe o perioadă mai mare de 6 luni poate conduce la perimarea în totalitate a executării 
(in toto), chiar dacă, în tot acest interval de timp, executorul a putut realiza și a rea- 
lizat, în concret, acte de executare specifice urmăririi mobiliare/popririi? pp 

De altfel, așa cum vom vedea infra, chestiunea efectelor limitate ale perimării nu 
„este străină nici de practica judiciară și nici de însuși conţinutul prevederilor legale 
care reglementează aplicarea sancţiunii perimării. Insă, grefat pe forma textelor legale, 
rămâne decisivă valorificarea adecvată a raţiunii textelor legale și a naturii juridice a 
perimării. l Eais n. l 

În acest sens, pentru argumentele expuse în continuare, afirmăm și susţinem 
ideea perimării pe modalităţi de executare; şi nu in toto, considerând că, pe de o parte, 
refuzând sau omiţând să suprime impedimentul pentru realizarea executării silite, 
creditorul trebuie să suporte consecința perimării executării doar cu privire la moda- 
litatea în discuţie, și nicidecum a întregii executări silite, iar, pe de altă parte, desis- 
tarea sa trebuie să fie circumscrisă doar contextului execuţional în care îndeplinirea 
gitului/demersului (ce i se solicită de către executor) împiedică derularea executării 
silite. 

Miza analizei priveşte două ipoteze posibile cu privire la perimare: 

o situația în care se invocă perimarea întregii executări silite (cu privire la toate 
modalităţile desfășurate), chiar dacă, în concret, actul/demersul solicitat creditorului 
viza o singură modalitate de executare, iar neefectuarea actelor de executare privind 
celelalte modalităţi este complet străină de actul/demersul solicitat creditorului, fiind 
imputabilă doar executorului; 

e situația în care, deși creditorul blochează o modalitate de executare prin refuzul 
său de a îndeplini un act/demers necesar doar acestei modalităţi, executorul desfă- 
șoară succesiv acte specifice celorlalte modalităţi, punându-se problema sancțio- 
nării/nesancționării creditorului pentru culpa de a lăsa în nelucrare executarea pe 
modalitatea vizată de actul/demersul solicitat acestuia. > 


G) Natura juridică a perimării — sancțiune și prezumție de desistare a creditorului 

Potrivit art. 697 alin. (1) C. pr. civ., în cazul în care creditorul, din-culpa sa, a lăsat 
să treacă 6 luni fără să îndeplinească un act sau demers necesar executării silite, ce 
i-a fost solicitat, în scris, de către executorul judecătoresc, executarea se perimă de 
drept. | 

Astfel, pe de o parte, textul prevede, in terminis, ideea de sanctionare a credi- 
torului, care, prin culpa sa, blochează demersul execuţional realizat de executorul 
judecătoresc. z 

Însă, în egală măsură, perimarea se întemeiază pe prezumția de desistare a credi- 
torului, al cărui refuz de a susține executorul în realizarea executării, prin înde- 
plinirea actului/demersului ce i se solicită de către acesta, semnifică o voință de 
abandonare a cursului execuţional, ca expresie a disponibilității sale de a se desista 
de procedura execuţională. | | 

Tocmai în considerarea acestor valențe ale perimării (sancțiune aplicabilă 
creditorului și prezumție de desistare a acestuia), art. 697 C. pr. civ. a abandonat 
prevederea Codului anterior (1865) care, în dezacord cu rațiunea instituției perimării, 
sancţiona însuși creditorul pentru inactivitatea executorului. l 

Astfel, art. 389 C. pr. civ. 1865 prevedea că, atunci când creditorul a lăsat să treacă 
6 luni de la data îndeplinirii oricărui act de executare, fără să fi urmat alte acte de 
urmărire, executarea se perimă de drept și orice parte interesată poate cere desfiin- 
tarea ei’. | | 

Noua reglementare așază într-o logică firească lucrurile și prevede sancţiunea 
perimării exclusiv în ipotezele în care creditorul însuși omite sau refuză să îndepli- 
nească un act/demers necesar ce i se solicită expres de către executor. 


” Este adevărat că, sub reglementarea Codului anterior, pentru a evita sancţiunea perimării, în 
principiu, creditorul, manifestând diligență, putea solicita executorului îndeplinirea actelor de 
executare și derularea constantă a executării (cu posibilitatea atacării unui eventual refuz al execu- 
torului pe calea contestaţiei), însă — grefat atât pe regula că executorul este obligat ope legis să desfă- 
șoare cu consianţă executarea silită, cât și pe caracterul relativ redus al termenului de perimare — 


creditorul era expus riscului perimării executării pentru o inactivitate ce era imputabilă executo- 
rului, și nu creditorului însuși. l 

(ii) Circumscrierea adecvată a efectelor sancţiunii perimării și ale prezumțţiei de 
= desistare 


e Din perspectiva caracterului sancționator al perimării, aceasta nu poate 
interveni dincolo de limitele consecințelor produse prin delăsarea creditorului, res- 
pectiv împiedicarea efectivă a executorului de a proceda la executarea silită. De pildă, 
atâta vreme cât actul/demersul solicitat este necesar doar pentru a realiza/continua 
urmărirea imobiliară”, ar fi contrar înseși raţiunii sancţiunii (care nu constituie 
niciodată un scop în sine) ca aceasta să privească demersuri execuționale (urmărirea 
mobiliară/poprirea) față de care culpa și lipsa de diligenţă ale creditorului au fost 
complet străine și care, potrivit legii, trebuie îndeplinite în mod obligatoriu de către 
executor. 

Extrem de sugestiv în rațiunea evocată, constatăm că legea însăși, prin art. 698 
alin. (2) C. pr. civ., prevede că perimarea executării nu atrage desfiinţarea actelor care 
au dus la realizarea, în parte, a creanţei cuprinse în titlul executoriu și a accesoriilor. 

Acest text relevă cu prisosinţă că legiuitorul a înțeles să sustragă de la sancţiunea 
perimării actele de executare care, fiind anterioare inactivității creditorului, sunt 
complet străine de atitudinea pasivă ulterioară a acestuia, comportament care justifică 
intervenirea perimării. | i 

Sancţiunea perimării nu este un scop în sine, respectiv de a pedepsi creditorul 
cu desființarea întregii executări silite, ci, dimpotrivă, doar are rolul de a înlătura - cu 
efecte pentru viitor (ex nunc) și, parţial, pentru trecut (ex tunc), păstrând însă actele 
ce au dus la realizarea, în parte, a creanței = demersul execuţional al creditorului 
compromis prin inactivitatea acestuia. 

Sancţiunea perimării nu poate transcende planul culpei creditoruiui, prevăzut in 
terminis de art. 697 alin. (1) C. pr. civ., astfel încât sintagma „perimarea executării 
atrage desființarea tuturor actelor de executare” din art. 698 alin. (2) C. pr. civ. trebuie 
înțeleasă ca fiind circumscrisă sferei tuturor actelor de executare subsumate moda- 
lităţii respective, ce este blocată prin inactivitatea culpabilă a creditorului”. 


ea e 

? Exempli gratia, executorul îi solicită creditorului să avanseze onorariul de expert necesar 
evaluării imobilului în condiţiile art. 836 alin. (3) C. pr. civ. i pl i i 

In acest sens, și Curtea Europeană a Drepturilor Omului a evocat lipsa de diligență a creditorilor 
care au blocat cursul execuțional prin omisiunea de a avansa onorariul de expert solicitat acestora 
de către executor: „Reclamaiţii nu au înţeles să răspundă în niciun fel solicitărilor executorului 
judecătoresc de plată a onorariului de expert în scopul evaluării bunurilor imobile ale debitorului, 
punându-l astfel pe executor în imposibilitatea de a mai acţiona în vederea executării hotărârii. 
Având în vedere că reclamanții creditori au rămas în pasivitate, Curtea consideră că E si dt 
sunt: responsabile pentru întreruperea executării după data comunicării obligaţiei de plată a 
onorariului de către creditori” — CEDO, Hotărârea din 14 septembrie 2010, cererea nr. 36446/04, 
cauza Flaviu și Dalia Șerban c. României, par. 56. Apreciem totuși că, raportat la sia i 
putea pune problema intervenirii perimării, având în vedere că, nefiind efectuată p Fă pn ui 

e expert, executarea a fost sistată, începând să curgă termenul de perimare cu privire ta moca itatea 

urmăririi imobiliare. 


* Există cazuri în reglementarea procedural execuţională în care, dincolo de formularea nu 


tocmai riguroasă a textului legal, interpretarea trebuie să depășească matricea rigidă şi fixă a pami 
literal-gramatical şi să conducă la circumscrierea adecvată a semnificației termenilor, raportat a 
raţiunea legiuitorului. Exempli gratia, art. 667 alin. (2) C. pr. civ. prevede să, în ode Eoaea 
titlului executoriu şi a somației este prevăzută sub sancţiunea nulității executării. 4 E ig 
prima facie, lipsa comunicării titlului/somației conduce la nulitatea întregii ina ări si și . e 
litate, este vorba doar despre executarea silită și despre actele de executare (ulterioare) realizate fără 


Vasile Bozeşan 


192 PERIMAREA EXECUTĂRII SILITE 


De pildă, în cazul în care executorul solicită creditorului să îndeplinească atât un 
act care este necesar urmăririi imobiliare, cât și un act care este necesar urmăririi prin 
poprire, dacă, efectiv, creditorul îndeplinește doar actul care susţine și permite desfă- 
șurarea urmăririi silite prin poprire, ar fi contrar ideii de culpă, prevăzută de art. 697 
alin. (1) C. pr. civ., să opereze perimarea asupra întregii executări silite. În acest caz, 
executorul, primind doar îndeplinirea actului de către creditor cu privire la poprire, 
va proceda la realizarea acesteia, fiind împiedicat doar în ceea ce priveşte realizarea 
urmăririi imobiliare. Astfel, este ostensibil că, în realitate, creditorul — 'diligent cu 
privire la demersul execuţional privind poprirea, dar inactiv culpabil cu privire la 
urmărirea imobiliară — nu poate fi sancţionat cu desfiinţarea executării silite prin 
poprire, cu privire la care a îndeplinit actul/demersul solicitat de către executor. 

o Din perspectiva prezumției de desistare, în paradigma disponibilităţii 
creditorului, poate fi decriptat relativ simplu argumentul ce susține ideea perimării 
pe modalităţi. = 

Desistarea de procedura de executare poate îmbrăca atât forma unei disponibilități 
exprese (precum cazul în care creditorul renunță expres la executare), cât și forma 
unei disponibilități tacite (când creditorul, fără a se manifesta expres în acest sens, se 
dezinteresează complet de procedura execuţională). | 

Astfel, întotdeauna și fără a-i putea fi cenzurată o astfel de disponibilitate, 
creditorul poate renunţa expres doar la o anumită modalitate de executare, solicitând 
executorului să continue executarea silită doar prin celelalte modalităţi încuviinţate 
de către instanţă. Or, atâta vreme cât creditorul poate renunţa expres doar la o anumită 
modalitate de executare, trebuie acceptat că acesta poate renunța și tacit la aceeâși 
modalitate, așa cum ne permite a concluziona prezumția de desistare ce este atribuită, 
fără rezerve, în doctrină și în practică, perimării. 

Așadar, în planul prezumţiei de desistare ce întemeiază (alături de componenta 
sancţionatorie) perimarea, aceasta nu poate fi extinsă dincolo de limitele în care se 
manifestă (desistare tacită)“. În acest context, pentru exemplificare, poate fi avut în 
vedere cazul (expus supra) în care creditorul — căruia i se solicită să îndeplinească 
anumite acte care, fiecare în mod distinct și independent, vizează modalități diferite — 
îndeplinește doar actul necesar unei anumite modalităţi. În această ipoteză, este vădit 
eronat a se susține că, neîndeplinind actul necesar pentru o anumită modalitate, cre- 
ditorul s-a desistat și de modalitatea pentru care a manifestat diligenţă și s-a conformat 
solicitărilor executorului. | 


a se fi comunicat titlul/somaţia. Pentru argumentele expuse pe larg cu privire la extensiunea sin- 
tagmei „sub sancţiunea nulităţii executării”, menţionată în art. 667 alin. (2) C. pr. civ., a se vedea 
Tema nr. 153 — V. Bozeșan, Limitele nulităţii executării în lipsa comunicării somaţiei și a titlului 
executoriu (art. 667.C. pr. civ.). 

* Perspectiva prezumţiei de desistare în cazul perimării este accentuată și prin prevederea că 
„termenul de perimare nu se suspendă pe timpul cât executarea silită este suspendată la cererea 
creditorului” [art. 697 alin. (2) teza a II-a C. pr. civ.]. Cu alte cuvinte, disponibilitatea creditorului 
de a lăsa în nelucrare executarea silită prin suspendarea voluntară [solicitată de acesta, conform 
art. 701 alin. (2) C. pr. civ.] nu poate opri și nu intră în contradicţie cu raţiunea perimării, care evocă, 
la rândul său, ideea de desistare (lăsare în nelucrare/renunţare) a creditorului față de demersul exe- 
cuţional. 

(iii) Caracterul necesar executării al actului/demersului solicitat creditorului 


Actul sau demersul solicitat de către executor creditorului trebuie, potrivit 
art. 697 alin. (1) C. pr. civ., să fie unul „necesar executării silite”, astfel încât, per a 
contrario, dacă actul/demersul respectiv este unul a cărui neîndeplinire nu are 
caracter impeditiv executării, perimarea nu poate opera. 

În paradigma exemplului dat, așa cum s-a relevat și în practica judiciară”, dacă 
actul cerut creditorului nu este unul necesar executării prin poprire, ar fi contrar 
rațiunii instituţiei perimării ca neîndeplinirea acestuia să conducă la desfiinţarea 
actelor specifice popririi. | 

De altfel, dacă executorul relevă creditorului un impediment în realizarea doar a 
unei modalităţi de executare, executorul poate și trebuie să continue realizarea 
executării în celelalte modalități încuviinţate de instanţă. Inactivitatea executorului 
produce alte efecte/remedii specifice: curgerea termenului de prescripţie a executării 
silite, contestaţia la executare împotriva refuzului său de a îndeplini un act 
(contestaţie ce o pot formula atât creditorul, cât și debitorul” nemulţumiţi de trenarea 
executării). 


5 „Din înscrisurile existente la dosarul de executare rezultă că, atât anterior procesului-verbal 
(prin care a învederat creditorului existența unui impediment la continuarea executării silite imo- 
biliare privind imobilul debitorului, cerându-i fie să solicite partajul acestui imobil, fie să înceapă o 
executare silită imobiliară distinctă, proces comunicat creditorului), cât mai ales ulterior acestui 
moment, au fost începute și continuate acte de executare specifice popririi, demersul execuţional cu 
privire la urmărirea mobiliară sub modalitatea popririi nefiind afectat de impedimentul privitor la 
imobil. Așa cum prevede expres art. 697 alin. (1) C. pr. civ., actul sau demersul cerut creditorului de 
către executor trebuie să fie necesar executării silite și să pună executorul în imposibilitatea de a 
continua executarea silită, ceea ce, în cauză, nu s-a întâmplat, executorul menţinând și continuând 
executarea silită prin poprire, înființând poprirea în luna aprilie 2016. | 

În cauză, impedimentul privind imobilul a vizat exclusiv urmărirea silită imobiliară, și nu 
poprirea, care a fost realizată anterior încheierii procesului-verbal și a continuat ulterior, după acest 
moment, nefiind împiedicată de actele solicitate creditorului prin procesul-verbal privitor la starea 
de coproprietate a imobilului. Așadar, în cauză, executarea silită în modalitatea popririi nu s-a 
perimat, putându-se vorbi, eventual, doar de perimarea executării silite în modalitatea imobiliară. 
Oricum, perimarea unei modalităţi nu atrage perimarea executării silite realizate în alte modalităţi, 
afară de cazul în care impedimentul relevat creditorului împiedică executarea silită în ambele mo- 
dalităţi” (Trib. Teleorman, s. civ., dec. nr. 18 din 12 ianuarie 2017, definitivă, disponibilă pe 
www,.sintact.ro). 

ê Prescripţia executării — care se întrerupe prin efectuarea succesivă, în cursul executării, a 
fiecărui act de executare silită [art. 709 alin. (1) pct. 4 C. pr. civ.] —, deşi se grefează pe inactivitatea 
executorului, evocă și sancţionează, în realitate, însăși inactivitatea creditorului care acceptă 
inactivitatea executorului pe durata termenului de prescripţie şi care omite să ceară acestuia 
continuarea executării și, la nevoie, să critice refuzul executorului pe calea contestaţiei la executare, 

Cu privire la distincţia dintre lipsa de diligenţă a creditorului și lipsa de diligență a executorului 
În registrul prescripției, a se vedea Tema nr. 104 — B. Dumitrache, Creditorul, la mâna executorului: 
întreruperea prescripției prin acte de executare, în E. Oprina, V. Bozeșan (coord.), Executarea silită. 
Dificultăţi și soluţii practice, vol. 2, Ed. Universul Juridic, Bucureşti, 2017, pp. 391-399. Autorul, 
extrem de pertinent, reține: „Cazul executorului care a emis, la limita termenului de prescripţie, 
întrerupt, iniţial prin cererea de executare silită, acte de executare nelegale, ca și situația în care 
executorul, dimpotrivă, refuză, în mod nelegal, să efectueze acte de executare, lăsând, astfel, să se 
împlinească, de o manieră injustă și prejudiciabilă creditorului, termenul de prescripţie, nu-și găsesc, 
în opinia noastră, o rezolvare care să conserve, și în aceste ipoteze excepționale, tradiționala rațiune 
a prescripției: lipsa de diligență a creditorului” (ibidem, p. 391). | T ; i 

7 A se vedea Tema nr. 76 — V. Bozeşan, Dreptul debitorului de a fi executat silit cu celeritate și 
Posibilitatea acestuia de a critica inactivitatea executorului în derularea executării silite, în E. Oprina, 
V. Bozeşan (coord.), op. cit., vol. 2, pp. 17-24. Har 

Pe de altă parte, perimarea pe modalităţi este una utilă și cu efecte reale în ipoteza 
în care, deși creditorul nu îndeplinește actul/demersul necesar unei modalități, 
executorul continuă executarea în celelalte modalităţi încuviinţate de instanță. 

Astfel, în ipoteza în care nu este îndeplinit de către creditor actul/demersul 
necesar urmăririi silite imobiliare, iar executorul continuă executarea și desfășoară 
succesiv, în interiorul termenului de perimare, acte specifice altei modalităţi (e.g., 
prin poprire), dacă s-ar nega ideea perimării pe modalităţi, ar fi lăsat nesancționat 
refuzul creditorului de a susține urmărirea imobiliară, lăsând blocată (suspendată de 
facto) urmărirea imobilului. Cu alte cuvinte, dacă s-ar aprecia că, în acest'caz, nu 
intervine, sub nicio formă, perimarea, pe considerentul că nu a trecut un termen de 6 
luni fără ca executorul să realizeze acte de executare silită, s-ar lăsa fără efect 
dispoziţia art. 697 alin. (1) C. pr. civ., care vizează însăși ipoteza în care creditorul nu 
îndeplinește în termen de 6 luni un act/demers necesar executării silite; astfel, cre- 
ditorul nu ar ajunge să fie sancţionat pentru inactivitatea sa și nici nu ar fi valorificată 
prezumția de desistare a acestuia în raport cu modalitatea de executare al cărei curs 
este blocat prin inactivitatea creditorului. : 

Aşadar, perimarea pe modalități nu este doar un mecanism care împiedică 
sancţionarea creditorului dincolo de limita modalității de executare pe care o blo- 
chează prin inactivitatea sa ori de care se desistează, ci, mai mult decât atât, contribuie 
la sancţionarea inactivităţii creditorului/la valorificarea desistării acestuia atunci 
când, prin acestea din urmă, este vizată o anumită modalitate de executare, distinctă 
de celelalte modalităţi care, în paralel, au fost desfășurate de către executor pe durata 
termenului de perimare. | 

Așadar, ar fi contrar normelor și rațiunii instituţiei perimării ca executorul sau 
partea interesată: | 

— fie să solicite instanţei constatarea perimării întregii executări silite, în condi- 
 țiile în care actul neîndeplinit de creditor a vizat/blocat doar o modalitate de execu- 
tare, iar celelalte modalităţi de executare s-au desfășurat sau trebuiau să fie realizate 
de către executor (nefiind afectate de inactivitatea creditorului); 

— fie să nu poată cere instanţei perimarea unei modalităţi de executare blocate de 
inactivitatea creditorului pe considerentul că executorul a făcut succesiv (la intervale 
mai mici de 6 luni) acte de executare prin alte modalităţi de executare, lăsând 
nesancționată culpa creditorului de a bloca, pe durata unui termen de 6 luni, 
realizarea unei modalităţi de executare. 


Concluzie 


Evocând și interpretarea nuanţată a instituției perimării executării silite în 
practica judiciară (citată supra), considerăm că perimarea intervine exclusiv asupra 
modalităţii de executare vizate prin actul/demersul solicitat de către executor, ur- 
mând ca perimarea să privească întreaga executare doar dacă actul solicitat credito- 
rului este comun tuturor modalităţilor de executare și are un caracter necesar pentru 
întreaga procedură execuţională. i 

Totodată, dacă s-ar nega mecanismul operării perimării pe modalităţi, ar fi lăsată 
nesancționată inactivitatea creditorului și nevalorificată desistarea acestuia cu privire 
la o anumită modalitate de executare, pe considerentul că, în termenul de perimare, 
au fost realizate acte de executare specifice altor modalităţi de executare. | 

Caracterul unic și indivizibil al procedurii executării — evocat uneori, în mod 
lipsit de pertinentă, în practica execuţională — nu trebuie să suprime și să lase fără 
efect dispoziţiile legale (art. 697 C. pr. civ.) care, in terminis, prevăd atât condiția 
culpei creditorului (care nici nu trebuie să fie extinsă dincolo de planul în care se 
manifestă, dar nici nu poate fi lăsată nesancționată dacă blochează parţial cursul exe- 
cutării), cât şi caracterul necesar executării al actului/demersului neîndeplinit de 
către creditor. Totodată, nu poate fi lăsată nevalorificată prezumția de desistare a 
creditorului, ce stă la baza instituţiei perimării, atâta vreme cât creditorul, care poate 
renunța expres doar la o anumită parte a executării (doar la o modalitate a executării) 
în egală măsură, poate să renunţe tacit, și doar parţial, la aceasta. 

| Tema | Renunţarea la executarea silită: problematici privind 
nr. 152 | obiectul, limitele şi efectele 


"drd. Vasile BOZEȘAN 
judecător, Tribunalul Ilfov 
Rezumat . 

Premisa identificării efectelor renunţării la executare o constituie circumscrierea adecvată a 
obiectului renunţării la executare şi a limitelor în care creditorul s-a desistat de demersul său exe- 
cuţional. 

Distincția dintre renunţarea la însuşi dreptul civil subiectiv şi renunţarea doar la procedura exe- 
cuţională, dar şi distincţia dintre renunţarea pentru viitor şi renunţarea la întreaga procedură execu- 
ţională contribuie la adecvarea efectelor renunţării cu limitele disponibilităţii creditorului. 

Corecta delimitare a obiectului/limitelor renunţării conduce la recunoaşterea necesară a unor 


efecte ale renunţării, precum cele privind soarta şi efectele actelor de executare anterioare ori cele pri- 
vind partajarea obligaţiei de suportare a cheltuielilor de executare între creditor şi debitor. 


Chiar dacă, la prima vedere, renunțarea la executare pare un demers al credi- 
torului care nu ridică semnificative probleme, în realitate, practica execuţională a 
relevat incongruenţe reale între efectele atribuite renunţării și obiectul/limitele 
acesteia în planul disponibilităţii reale a creditorului. 


Ca regulă, creditorul, fiind titularul demersului execuţional pornit de el însuși, 
poate renunţa în mod unilateral la executare [art. 9 alin. (3), art. 703 alin. (1) pct. 3, 
art. 812 pct. 1 C. pr. civ.]. Renunţarea este un act de dispoziţie unilateral al credi- 
torului, care, spre deosebire de faza judecăţii!, nu este condiţionat de acordul debito- 
rului, indiferent de momentul? la care intervine renunțarea. 


4 În cursul judecății, dacă reclamantul renunță la judecată la primul termen la care părţile sunt 
legal citate sau ulterior acestui moment, renunțarea nu se poate face decât cu acordul expres sau 
tacit al celeilalte părţi, astfel cum prevede art. 406 alin. (4) C. pr. civ. Cu privire la condiţiile 
renunțării la judecată, a se vedea C.C. Dinu, în V.M. Ciobanu, M. Nicolae (coord.), Noul Cod de 
procedură civilă comentat și adnotat. Vol. I — art. 1-526, ed. a 2-a, Ed. Universul Juridic, București, 
2016, pp. 1121-1126. | 

* Cu privire la momentul până la care poate interveni renunţarea, a se vedea I. Gârbuleţ, Prin- 
cipiile fundamentale ale executării silite, în RRES nr. 3/2010, p. 29. Autorul susţine, întemeiat, că, în 
materia urmăririi silite (în reglementarea Codului din 1865), creditorul poate să renunţe la 
executarea silită și după transferul dreptului de proprietate (după întocmirea actului de adjudecare) 
și înainte de încheierea procesului-verbal de eliberare sau distribuire a sumei rezultate din exe- 
cutarea silită, întrucât, „operând transferul dreptului de proprietate, chiar dacă creditorul renunță la 
executarea silită, imobilul nu se mai întoarce în patrimoniul debitorului, întrucât transferul dreptului 
de proprietate a avut loc, astfel că actul de adjudecare nu poate fi anulat. În această situație, creditorul 
poate renunța la suma de bani obținută din vânzarea imobilului, sumă ce va fi predată debitorului”. 


Vasile Bozeşan 


Renunţarea la executarea silită: problematici privind obiectul, limitele şi efectele 197 


Cu toate acestea, renunțarea, ca orice drept procesual, trebuie să fie exercitată cu 
bună-credinţă, astfel încât va fi sancţionată exercitarea abuzivă a acestui drept (e.g, 
creditorul, cu rea-credinţă, renunță la executare, în mod succesiv, și reiterează aceeași 
cerere de executare silită cu scopul de a accentua/menţine starea de incertitudine a 
debitorului). | 

În registrul reglementărilor Codului de procedură civilă privitoare la efectele 
renunțării la executare identificăm dispoziţii exprese, dar relativ eliptice, cum ar fi 
cele referitoare încetarea executării [art. 703 alin. (1) pot. 3 C. pr. civ.]?, la suportarea 
cheltuielilor de judecată [art. 670 alin. (2) teza I C. pr. civ.]* ori la ştergerea efectului 
întreruptiv al actelor de executare realizate anterior renunţării [art. 709 alin. (3) 
Csprecivile. 

Totuși, caracterul aparent postulativ și nediferenţiat al acestor prevederi legale 
nu poate escamota ipoteze în care, raportat la limitele disponibilităţii concrete mani- 
festate de către creditor în registrul renunţării la executare, efectele renunțării trebuie 
circumscrise adecvat obiectului și limitelor renunţării. 


I. Obiectul și limitele renunţării la executare | | 

e Creditorul poate opta să renunţe doar la o anumită modalitate de executare 
(încuviinţată anterior de instanţă), și nu la întreaga executare. 

Această disponibilitate a creditorului este o expresie a posibilităţii sale de a 
solicita instanţei încuviințarea executării silite doar în anumite modalităţi de execu- 
tare, în acest sens art. 664 alin. (3) lit. c).C. pr. civ. prevăzând că cererea de executare 
va cuprinde și „modalitățile de executare solicitate de creditor” (e.g., creditorul optează 
să renunţe la urmărirea imobiliară și să fie menţinută doar poprirea). 

„e Creditorul poate renunța (doar) la urmărirea anumitor bunuri sau venituri 
ale debitorului (e.g., creditorul renunţă la urmărirea unui anumit imobil când 
sechestrul a fost aplicat asupra a două sau mai multe imobile ale debitorului). 

Chiar dacă prevederea art. 731 C. pr. civ. recunoaște executorului posibilitatea 
de a urmări, ex officio, şi alte bunuri decât cele indicate de creditor, așa cum arătam 
în alt context, acest rol al executorului este doar unul alternativ, dar subordonat 
disponibilităţii creditorului”. Putând limita urmărirea debitorului la anumite 


* Executarea silită încetează când creditorul a renunţat la executare. ` 

* Cheltuielile ocazionate de efectuarea executării silite sunt în sarcina debitorului urmărit, în 
afară de cazul când creditorul a renunţat la executare, situaţie în care vor fi suportate de acesta, sau 
dacă prin lege se prevede altfel. | 

* Prescripţia nu este întreruptă dacă cel care a făcut-o a renunţat la ea. ; l 

* Art. 731 C. pr. civ. („Indicarea bunurilor asupra cărora să se facă executarea ): „Pentru reali- 
zarea creanţelor sale, creditorul va putea urmări bunurile mobile ale debitorului, aflate la acesta sau 
la alte persoane. Creditorul poate indica bunurile mobile asupra cărora ar voi să se facă executarea. 
Dacă executorul judecătoresc apreciază că prin valorificarea acestor bunuri nu se asigură realizarea 
drepturilor creditorului, el va urmări și alte bunuri”. e Alegi > 

” „Corelând «puterea» creditorului de a decide asupra urmăririi înseși («creditorul va putea 
urmări bunurile mobile ale debitorului»), prevăzută în prima teză a articolului [731 C. pr. civ. — n.a.], 
cu posibilitatea acestuia de a indica bunurile asupra cărora ar voi să se facă executarea, precizată 
expres în teza a II-a, ambele grefate pe însăși disponibilitatea creditorului dea determina întinderea 
executării, se poate conchide că, în cazul în care creditorul indică și își limitează neechivoc urmă- 
rirea doar la anumite bunuri mobile ale debitorului, executorul trebuie să se conformeze opțiunii şi 
disponibilității creditorului, chiar dacă prin aceasta sunt create premisele unei realizări doar parțiale 

bunuri/venituri ale acestuia, a fortiori, creditorul poate renunța la urmărirea anumitor 
bunuri/venituri pe parcursul executării silite. 


ewy’ 


Prevalența disponibilității creditorului (de a renunța la urmărirea unor bunuri) în 
raport cu rolul executorului de a urmări aceste bunuri transpare nu doar din textul și 
rațiunea art. 731 C. pr. civ., dar și din cele ale art. 630 C. pr. civ., referitor la 
posibilitatea părţilor de a conveni ca executarea „să se efectueze, în total sau în parte, 
numai asupra veniturilor bănești sau altor bunuri ale debitorului”. 

e Renuntarea la dreptul subiectiv civil — renunţarea la acțiunea executorie — 
renunțarea la procedura execuţională concretă (pendinte) > | 

O altă distincţie în planul obiectului/limitelor renunţării vizează relaţia dintr 
dreptul subiectiv (corelativ obligaţiei supuse executării silite), dreptul de a obţine/cere 
punerea în executare și procedura de executare concretă. Astfel, în cursul executării 
silite, creditorul poate învedera executorului, în scris, anumite manifestări specifice 
disponibilității sale: 

a) creditorul renunţă în totalitate la însuși dreptul subiectiv civil cu privire la 
care s-a încuviințat executarea silită și cu privire la care nu au existat acte de 
executare care să fi dus la realizarea, în parte, a creanţei cuprinse în titlul executoriu 
și a accesoriilor (remitere de datorie). | 

În acest caz, nefiind realizat nici măcar în parte dreptul său pentru realizarea 
căruia s-a început executarea, creditorul face o veritabilă remitere de datorie 
debitorului, renunțând atât la dreptul său subiectiv, cât și, implicit și în mod necesar, 
la procedura de executare silită concretă. 

Incetarea executării silite va interveni în acest caz pe temejul art. 703 alin. (1) 
pct. 3 C. pr. civ. (renunţarea creditorului la executare), și nu pe temeiul art. 703 
alin. (1) pct. 1 C. pr. civ. (s-a realizat integral obligaţia prevăzută în titlul executoriu, 
s-au achitat cheltuielile de executare, precum și alte sume datorate potrivit legii), 
„ întrucât stingerea dreptului creditorului nu s-a realizat prin plata silită pe calea exe- 
cutării silite; | 

b) creditorul renunță la restul dreptului său subiectiv, respectiv la partea de 
creanță nerealizată prin executarea silită (remitere parțială de datorie). 

In această ipoteză, creditorul stinge partea sa din drept rămasă neexecutată și, 
implicit, renunţă la procedura de executare. Astfel se întâmplă, de pildă, când părţile 
încheie o tranzacţie prin care creditorul renunţă la restul sumei ce ar trebui recuperată 
„de la debitor pe calea executării silite, mulțumindu-se doar cu ceea ce s-a executat 
silit până la momentul respectiv, practica judiciară relevând această distinctie între 
renunțarea la drept și renunţarea la executarea silită’. | 


a creanţei creditorului” — Tema nr. 2 — V. Bozeșan, Ipoteze practice privind raportul dintre disponi- 
bilitatea părţilor și rolul activ al executorului judecătoresc, în E. Oprina, V. Bozeșan (coord.), Execu- 
tarea silită. Dificultăţi și soluţii practice, vol. 1, Ed. Universul Juridic, București, 2016, pp. 31-32. 

“ In acelaşi sens, a se vedea și S. Zilberstein, V.M. Ciobanu, Tratat de executare silită, 
Ed. Lumina Lex, București, 2001, p. 60. În contextul reglementărilor din Codul de procedură civilă 
de la 1865, autorii subliniază că „o consecință a principiului disponibilităţii procesuale este dreptul 
creditorului, dacă legea nu dispune altfel, de a alege bunurile debitorului pe care vrea să le urmă- 
rească, ceea ce în mod practic determină și metoda de urmărire”. 

* „Prin declaraţia autentificată de (...), apelanta-creditoare a declarat că renunță în mod expres 
la executarea silită care face obiectul dosarului de executare nr. (...) și că a primit suma de 3.000 de lei 
de la X, debitor al sumei totale de 15.872 de lei, reprezentând obligaţia de plată restantă a contribuției 
la cheltuielile de creștere a minorei Y şi care a făcut obiectul dosarului de executare menţionat, 

În această ipoteză, renunțarea la partea de creanță nerealizată aduce cu sine și 
renunțarea la procedura de executare aferentă/necesară pentru realizarea acestei părți 
de creanţă; 

c) creditorul renunță la dreptul de a mai cere în viitor executarea silită a 
dreptului său (şi, implicit, la executarea silită pendinte). 

În acest caz, creditorul renunţă nu doar la executarea silită pendinte, ci, mai mult, 
la însuși dreptul său de a mai cere executarea silită a acestuia. Dreptul său subiectiv 
supraviețuiește, însă obligaţia care îi corespunde acestuia devine una naturală, pentru 
realizarea căreia creditorul nu mai poate recurge la forța de constrângere a statului. 

Pe de altă parte, renunţarea la executarea silită nu se confundă cu renunțarea la 
însuși dreptul subiectiv civil, deoarece, renunțând la executarea silită, creditorul 
renunţă doar la acţiunea executorie (ce completează cealaltă componentă a dreptului 
la acţiune, și anume acţiunea condamnatorie). Dreptul subiectiv privește prestaţia 
(conduita) propriu-zisă, iar dreptul la acţiune privește protecţia dreptului (de a obține 
condamnarea pârâtului și de a obţine executarea silită). Renunţând la executarea 
silită, titularul titlului executoriu renunță doar la o componentă a posibilității de a 
beneficia de concursul forței coercitive a statului pentru protecţia (realizarea) drep- 
tului său. În cazul în care hotărârea ce recunoaște dreptul creditorului nu este pusă 
în executare (fie ca urmare a renunțării exprese la executare, fie ca urmare a permiterii 
intervenirii prescripţiei executării), dreptul subiectiv rămâne neatins în substanţa sa, 
fiind afectat doar „învelișul” său protector, adică prerogativa dreptului la acţiune în 
componenta sa executorie. | 

De aceea, nu putem fi de acord cu susținerea că „suntem în prezența unei forme 
de renunțare la dreptul subiectiv civil dedus judecății — după terminarea procesului — 
aceasta fiind consecința faptului că partea, care a invocat pretenții și a avut câștig de 
cauză, renunţă la dreptul de a cere executarea silită a hotărârii de către partea 


N 


adversă”. | 


arătând că «renunțând astfel în mod expres la dreptul meu de creanță asupra restului de 12.872 de lei 
[...) ce a făcut obiectul dosarului de executare amintit». Aşadar, fiind o distincţie clară între renun- 
farea la o procedură de executare silită și renunțarea la însuși dreptul subiectiv civil, se constată că 
apelanta-creditoare a renunțat expres la însuși dreptul de creanţă de 12.871,6 lei (12.872 de lei), 
care, așa cum s-a arătat anterior, include atât restul de debit principal, cât și cheltuielile de executare 
silită. Renuntarea la însuși dreptul de creanță (...) este o manifestare de voință irevocabilă ce stinge 
însuși dreptul subiectiv civil, excluzând, astfel, și posibilitatea realizării pe cale silită a acestui drept” 
(Trib. Ilfov., s. civ., dec. nr. 1092/A din 25 iunie 2020, definitivă, disponibilă pe www.rolii.ro). 

1° Gh. Durac, Drept procesual civil. Principii și instituții fundamentale. Procedura contencioasă, 
Ed. Hamangiu, Bucureşti, 2014, p. 55. Totodată, se susţine că „în același context [al renunţării la 
executare — n.a.] se poate face, de pildă, o remitere de datorie” (nota nr. 2). TI l 

Apreciem că stingerea dreptului subiectiv prin remiterea de datorie intervine când creditorul, 
ulterior obţinerii unei hotărâri executorii, decide să-l libereze pe debitor de obligaţia (datoria) 
prevăzută în hotărâre [art. 1.629 alin. (1) C. civ.], remiterea putând fi făcută cu titlu gratuit sau cu 
titlu oneros, după cum se precizează expres în art. 1.630 alin. (2) C. civ. Insă nu semnifică o remitere 
de datorie renunţarea creditorului la executarea silită, nici măcar în ipoteza în care creditorul ar 
„renunţa tacit” la executarea silită prin faptul că lasă să se împlinească termenul de prescripţie. O 
astfel de atitudine a creditorului nu valorează remitere de datorie tacită [permisă de art. 1.630 
alin. (1) C. civ.], întrucât împlinirea termenului de prescripţie nu stinge dreptul subiectiv și obligația 
corelativă (datoria), ci doar forța executorie a hotărârii judecătorești, creditorul putând relua 
acțiunea civilă (condamnatorie) dacă nu s-a împlinit prescripția dreptului de a obține condamnarea 
Pârâtului. În plus, este o contradicţie în termeni a se susţine că prin împlinirea prescripţiei executării 

Pe de altă parte, trebuie făcută distincție între renunțarea la dreptul de a pune în 
executare silită şi renunțarea la executarea silită pendinte (procedura de executare 
concretă). În acest context, trebuie sesizată o distincţie între două „obiecte” diferite 
ale renunţării. | 

Astfel, așa cum vom detalia infra, în cazul în care creditorul, fără a exista o înțe- 
legere cu debitorul în acest sens, renunţă la executarea silită pendinte, disponi- 
bilitatea creditorului trebuie privită ca o renunțare la acțiunea executorie concretă, 
materializată în respectiva procedură de executare; în acest caz, creditorul va putea 
reîncepe, în viitor (sub rezerva împlinirii prescripţiei), executarea silită. 

Dimpotrivă, dacă renunţarea intervine ca urmare a unei tranzacții a părţilor prin 
care creditorul renunţă la însăși executarea silită (în abstract) a creanţei pe care o are 
împotriva debitorului, o astfel de renunțare depășește cadrul strict al procedurii 
execuţionale pendinte și privește însuși dreptul la acţiunea executorie (însă doar în 
componenta sa materială, întrucât dreptul la acţiune în componenta procesuală, ca 
drept constituțional de acces la instanță, nu poate face obiect de tranzacţie). Urmare 
a acestei renunțări, creditorul nu va mai putea demara ulterior o nouă executare 
împotriva debitorului pe temeiul titlului care prevede creanţa sa. Însă o astfel de 
renunțare — deși pare a evoca o abandonare din partea creditorului a dreptului de 
creanţă — nu reprezintă o remitere de datorie sau o formă de stingere a însuși dreptului 
subiectiv civil, acesta putând fi realizat în' continuare pe calea unei executări de 
bunăvoie; 

d) creditorul renunţă doar la procedura execuţională în curs. 

În această ipoteză (cel mai des întâlnită în practică), creditorul — indiferent că 
există sau nu o înţelegere cu debitorul cu privire la acest aspect — solicită executorului 
să ia act de renunţarea sa la executare, fără a motiva în vreun fel disponibilitatea sa 
în acest sens. 

p In lipsa unor elemente suplimentare care să circumscrie limitele disponibilității 
sale, se va considera că, în concret, creditorul renunţă doar la procedura execuţională 
în curs, fără a fi vizat prin renunțare însuși dreptul său subiectiv ori însuși dreptul de 
a cere/obține executarea silită. Chiar dacă, în toate aceste cazuri, procedura execu- 
țională pendinte încetează pe temeiul art. 703 alin. (1) pct. 3 C. pr. civ. (renunţarea 
creditorului la procedura de executare), miza acestei precizări rezidă în consecinţele 
ulterioare ale actului (înscrisului) ce a stat la baza renunţării. E.g., când creditorul a 
„cerut încetarea executării prin renunţarea la executare pe considerentul că a încheiat 
cu debitorul un act prin care creditorul a renunţat la dreptul său de creanţă principală 
(remitere de datorie) ori prin care a renunțat la dreptul de a cere executarea silită a 
acestuia, creditorul nu va mai putea ulterior să ceară punerea în executare a dreptului 


se stinge obligaţia, atâta vreme cât aceasta poate fi executată, în continuare, de bunăvoie ori atâta 
vreme cât, chiar în cazul împlinirii prescripției acțiunii condamnatorii, obligaţia — devenită una 
naturală — poate fi novată în una perfectă. În schimb, nimic nu se opune ca titularul dreptului 
subiectiv să renunţe la executarea silită (însă privită ca acțiune civilă executorie, individualizată, 
concretă) pe calea unei tranzacții, din moment ce — a maiore ad minus — titularul ar putea renunța 
la însuși dreptul subiectiv, însă reiterăm că această renunțare la executare nu valorează nici 
renunțare la dreptul subiectiv și nici remitere de datorie. 
Tot în sensul opiniei, pe care nu o împărtășim, că renunțarea la executare valorează remitere 
de datorie, a se vedea I. Stoenescu, S. Zilberstein, Drept procesual civil. Teoria generală, ed. a 2-a, 
Ed. Didactică și Pedagogică, București, 1983, p. 526. S 

său. Dimpotrivă, dacă renunțarea sa la executare a privit exclusiv procedura de 
executare pendinte, acesta va putea ulterior (sub rezerva împlinirii termenului de . 
prescripţie) să ceară din nou punerea în executare a aceluiași drept civil. 

e Renuntare pentru viitor (ex nunc) versus renunțare retroactivă (ex tunc) 

Rămânând în panul renunțării doar la procedura execuţională în curs, în cazul în 
care nu există precizări în sens contrar ale creditorului, este ostensibil că acesta 
intenționează să renunţe doar la procedura de executare care ar urma să se desfășoare 
în continuare, pentru viitor. Dacă până la momentul renunțării au fost desfășurate 
acte de executare care au condus la îndestularea creanţei sale, ar fi absurd să se 
atribuie disponibilității creditorului (afară de cazul în care acesta face precizări 
contrare) valența renunţării la toate actele de executare efectuate în amonte și care au 
dus la realizarea în parte a executării silite. 

Dacă s-ar considera că, în concret, creditorul care nu face precizări în acest sens 
renunţă la toată executarea silită, inclusiv la actele de executare anterioare ce au dus 
la realizarea în parte a creanţei sale, ar însemna că procedura de executare realizată 
deja s-ar șterge cu efect retroactiv, iar debitorul ar avea dreptul la întoarcerea exe- 
cutării silite, ceea ce, în mod evident, nu poate fi acceptat, întrucât un astfel de efect 
nu corespunde obiectului și limitelor disponibilității manifestate de către creditor. 

Fără îndoială că nu este exclus ca, pe baza unei eventuale înțelegeri cu debitorul, 
creditorul să renunţe la întreaga procedură de executare — atât la cea viitoare (ex nunc), 
cât și la cea desfășurată anterior (ex tunc) —, cu consecința recunoașterii dreptului la 
restituire către debitor a tot ceea ce s-a executat până la acel moment. Însă, în lipsa 
unor precizări exprese şi lipsite de echivoc ale creditorului în acest sens, simpla 
renunțare la executare a creditorului vizează, în mod logic, doar procedura de exe- 
cutare care ar urma să continue, în viitor, de la momentul renunțării. 

“Așadar, respectând limitele disponibilităţii reale a creditorului, renunțarea 
acestuia la executare (în lipsa unor precizări contrare) vizează exclusiv procedura de 
executare pentru viitor, respectiv aceea care ar fi urmat să se realizeze în lipsa 
renunţării. Pe cale de consecinţă, actele de executare anterioare, care au condus la 
realizarea î în parte a creanţei creditorului, rămân valabile și cu efectele produse în 
ceea ce privește îndestularea parțială a creanţei creditorului (valorificarea anumitor 
bunuri ale debitorului, reţineri pe calea popririi, depuneri parțiale cu afectaţiune 
specială de către debitor etc. ). 

Miza acestei distincţii — de altfel, logice și evidente — este una majoră, având în 
vedere necesitatea înțelegerii efectelor produse. prin renunțare asupra actelor de 
executare efectuate anterior, asupra cheltuielilor de executare și asupra (ștergerii) 
efectului întreruptiv de prescripţie produs prin actele anterioare (la care vom face 
referire infra). 


II. Efectele renunțării la executare 

Valorificând distincţiile anterioare, necesare pentru a determina adecvat 
obiectul/limitele renunţării, pot fi circumscrise și efectele renunțării la executare: 

i) Încetarea executării silite. Renuntarea la executare va conduce la încetarea 


executării pe temeiul art. 703 alin. (1) pct. 3 C. pr. civ. 
»> Renuntarea la executare este o expresie a disponibilității creditorului, iar înce- 


tarea executării este un caz legal de oprire a executării. 

Deși, prin renunțarea manifestată, creditorul „decide” soarta executării, în sensul 
opririi cursului acesteia, totuși, fără a interșanja planul disponibilităţii cu cel al prin- 
cipiului legalităţii, precizăm că încetarea executării operează în virtutea legii (care 
prevede cazul de încetare pentru renunţarea creditorului), și nicidecum ca urmare a 
cererii creditorului în acest sens. Disponibilitatea creditorului renunțător doar 
determină cazul legal de încetare căruia executorul trebuie să îi verifice incidenţa și 
pe care trebuie să îl constate, motivat, în încheierea de încetare, așa cum prevede 
expres art. 703 alin. (2) C. pr. civ. De altfel, nu este exclus să se refuze încetarea exe- 
cutării pentru motivul renunțării, cum s-ar putea întâmpla, de pildă, în cazul în care 
executorul apreciază că încetarea a intervenit pe alt motiv (anterior) sau că exerciţiul 
dreptului de a renunţa este abuziv, ceea ce impune recursul la.instanţa de executare 
pe calea contestaţiei împotriva încheierii ce constată aceste aspecte. 

> Renuntarea la executare va conduce la încetarea executării silite, în condiţiile 
art. 703 alin. (1) pct. 3 C. pr. civ., doar dacă aceasta este una totală, i.e. vizează exe- 
cutarea tuturor obligaţiilor neexecutate și priveşte toate modalităţile pentru care s-a 
încuviințat executarea silită. Cu alte cuvinte, încetarea intervine dacă are ca obiect 
întreaga executare silită ce urma să se desfășoare ulterior momentului renunţării. 

Se constată că, în acest context, semnificaţia termenului total nu vizează dis- 
tincţia dintre renunțarea pentru viitor (ex nunc) și renunţarea retroactivă (ex tunc), 
întrucât, prin ipoteză (și cel mai adesea în practică), creditorul dorește menţinerea 
actelor anterioare care au condus la îndestularea creanţei sale. Termenul total semni- 
fică doar sfera întregii proceduri de executare viitoare care s-ar fi desfășurat în lipsa 
renunțării. | | 

» Pentru a înceta întreaga executare, renunțarea trebuie să provină de la toți 
creditorii urmăritori sau intervenienţi"! cu titluri și care au intervenit în timp util. 
Dacă există cel puţin un creditor urmăritor nerenunțător sau cel puţin un creditor 
intervenient nerenunţător [a cărui intervenţie a fost una utilă, ie. cu titlu și în 

„termenul prevăzut de art. 691 alin. (1) C. pr. civ.], executarea silită își va continua 
cursul pentru acesta/aceștia, alături de ceilalți intervenienți (fără titlu sau care au 
intervenit tardiv) care pot participa la distribuire, fără însă a putea cere efectuarea 
actelor de executare silită'?. 

In schimb, dacă toți acești creditori urmăritori sau intervenienţi (cu titlu și în 
timp util) renunţă la executare, creditorii intervenienţi fără titlu [inclusiv cei cu 
creanţe doar (considerate) recunoscute în procedura intervenţiei]!* sau care au inter- 
venit tardiv nu au vocaţia de a cere continuarea executării silite, astfel încât întreaga 
executare va înceta. | 


"1 O aplicaţie a acestei reguli o regăsim în materia urmăririi silite a veniturilor unui imobil, 
unde art. 812 pct. 1C. pr. civ. prevede că urmărirea veniturilor încetează prin renunțare la urmărire, 
făcută de toţi creditorii urmăritori și intervenienți. 

12 Pentru circumscrierea prerogativelor creditorilor intervenienţi, cu distincţiile necesare, a se 
vedea Tema nr. 32 - V. Bozeșan, Suspendarea executării silite la cererea creditorului față de ceilalți 
creditori urmăritori, creditori intervenienţi și debitor, în E. Oprina, V. Bozeșan (coord.), op. cit., 
vol. 1, pp. 344-348. 

'% Cu privire la imposibilitatea creditorilor cu creanţe recunoscute de a cere continuarea 
executării în cazul în care creditorul urmăritor a renunțat la executare, a se vedea Tema nr. 101 — 
V. Bozeşan, Limitele prerogativelor creditorului intervenient a cărui creanţă este recunoscută de către 
debitor în procedura executării silite, în E. Oprina, V. Bozeșan (coord.), Executarea silită. Dificultăţi 
și soluții practice, vol. 2, Ed. Universul Juridic, București, 2017, pp. 363-367. i 

Dacă, faţă de precizările anterioare, procedura de executare se impune a fi conti- 
nuată în raport cu alți creditori (urmăritori sau intervenienţi cu titlu și care au. 
intervenit în timp util), executorul va dispune, prin încheiere, încetarea executării 
silite doar pentru creditorul renunţător, care, alături de alte persoane interesate 
(debitor sau alţi creditori, dacă justifică un interes), poate ataca încheierea pe calea 
contestaţiei la executare. = 

> Renunţarea la executare se constată de către executorul judecătoresc prin 
încheierea — motivată în fapt și în drept — prin care se dispune încetarea executării 
silite, în condiţiile art. 703 alin. (1) pct. 3 și alin. (2) C. pr. civ. 

Împotriva încheierii de încetare, creditorul renunțător și orice alte persoane 
interesate pot formula contestaţie la executare. 

În cazul în care creditorul învederează executorului că înțelege să renunţe la 
executarea silită și îi solicită să dispună încetarea executării pe acest motiv, iar execu- 
torul refuză să dispună încetarea (e.g., apreciază ca fiind abuziv demersul credito- 
rului) ori dispune încetarea executării pentru alt motiv, creditorul sau orice persoană 
interesată pot critica încheierea sau refuzul executorului pe calea contestaţiei. 

(ii) Încetarea măsurilor de:executare în curs, în sensul că, odată cu constatarea 
renunţării și încetarea executării, toate măsurile de executare silită efectuate în pro- 
cedura în care a intervenit renunțarea sunt oprite în stadiul în care se află la momentul 
renunțării. | 

(iii) Menţinerea actelor de executare desfășurate anterior. Fie că sunt privite 
în componenta lor execuţională (în sensul că au condus la realizarea efectivă în parte 
a dreptului creditorului) sau doar în componenta lor exclusiv procedurală (acte de 
procedură în procesul civil execuţional), aceste acte anterioare se menţin. 

Această distincţie, specifică fazei executării silite, relevă diferența dintre carac- 
terul strict procedural al actului de executare și caracterul execuțional al aceluiași act. 
Cu alte cuvinte, în faza executării silite, toate actele de procedură sunt subsumate 
sferei actelor de executare, în sens larg (e.g., cererea de executare silită, încheieri 
ale executorului, proiect de distribuire, procese-verbale, act de adjudecare, somaţii, 
citaţii etc.), însă doar o parte dintre acestea au vocaţia de a materializa acte efective 
de executare ce asigură, în concret, realizarea creanţei creditorului (e.g., recipise de 
consemnare, procesul-verbal de predare a bunului către creditor, rețineri prin poprire, 
acte care consemnează eliberarea sumei către creditor, vânzarea la licitație urmată de 
adjudecarea bunului etc.). 

Tocmai această distincţie este valorificată în materia perimării, în sensul că 
perimarea executării atrage desființarea tuturor actelor de executare, cu excepția celor 
care au dus la realizarea, în parte, a creanței cuprinse în titlul executoriu și a acce- 
soriilor [art. 698 alin. (2) C. pr. civ.]. [| 

Așadar, raportat la obiectul renunțării (circumscris doar procedurii de executare 
ce urma să se desfășoare ulterior momentului renunțării — afară de cazul unor 
precizări contrare ale creditorului), aceasta operează doar pentru viitor, în sensul că 
toate actele anterioare rămân în ființă (i.e. nu se desființează, ca în cazul perimării), 
cu precizarea că actele de executare care nu au o natură execuțională, ci doar una 
procedurală, pierd efectul întreruptiv de prescripţie (a se vedea infra). 

(iv) Radierea notării urmăririi și ridicarea sechestrelor aplicate [a contrario, 
art. 705 alin. (2) C. pr. civ.]. 

(v) Mentinerea caracterului executoriu al titlului creditorului pentru dreptul 
său (sau partea de drept) nerealizat silit. Renunţarea doar la procedura de executare 
silită nu are ca efect pierderea caracterului executoriu al titlului și nici nu semnifică 
stingerea sau renunțarea la însuși dreptul prevăzut în titlul executoriu. 

Doar în cazul în care renunţarea la executare este grefată pe (și decurge din) 
renunţarea la însuși dreptul subiectiv civil se pierde nu doar caracterul executoriu al 

| titlului, ci, mai mult, chiar titlul care constata dreptul subiectiv civil la care s-a 
renunțat. je 

Tot astfel, dacă renunțarea la executare este grefată pe renunțarea la acțiunea 
executorie (dreptul de a cere executarea silită) — cum se întâmplă, de pildă, în cazul 
în care creditorul îl asigură în scris pe debitor că nu va mai solicita ulterior punerea 
în executare a titlului său -, creditorul pierde dreptul de a mai cere/obţine ulterior 
executarea silită a titlului său, obligația rămânând însă una naturală, susceptibilă de 
executare de bunăvoie. 

(vi) Creditorul va putea demara o nouă executare silită în temeiul aceluiași 
titlu executoriu doar în măsura în care nu s-a împlinit termenul de prescripţie a 
executării, calculat fără a se avea în vedere întreruperile produse prin actele anterioare 
din executarea la care s-a renunţat. 

(vii) Imposibilitatea reluării executării silite. Creditorul renunţător nu va putea 
solicita reluarea executării silite potrivit art. 705 C. pr. civ., deoarece, pe de o parte, 
această posibilitate este recunoscută doar pentru cazul de încetare prevăzut de 
art. 703 alin. (1) pct. 2 C. pr. civ. (imposibilitatea de continuare a executării din cauza 

„lipsei bunurilor urmăribile sau a imposibilității de valorificare a acestora), iar, pe de 
altă parte, încheierea de încetare pe motivul renunţării nu are efect întreruptiv de 
” prescripţie, cum se întâmplă în cazul încetării executării pentru lipsa bunurilor. 

(viii) Ștergerea efectului întreruptiv de prescripţie al actelor de executare 
anterioare. Potrivit art. 709 alin. (1) pct. 4 și alin. (3) C. pr. civ., cursul prescripţiei se 
întrerupe pe data îndeplinirii în cursul executării silite a unui act de executare, însă 
prescripția nu este întreruptă dacă cel care a cerut executarea silită a renunţat la ea. 

e De regulă, creditorul renunţă doar pentru partea de executare silită viitoare (ex 
nunc), dorind păstrarea actelor de executare/a executării anterioare ce au condus la 
realizarea în parte a creanţei sale, ceea ce relevă faptul că aceste acte anterioare au 
produs anumite efecte, i.e. stingerea prin plată silită a unei părți a creanței. 

Prima facie, s-ar putea ridica întrebarea cum e posibil ca anumite acte de exe- 
cutare concrete, care au produs efectul de realizare în parte a creanței și care se menţin 
ulterior renunţării de către creditor, să nu mai producă efectul întreruptiv de prescrip- 
ţie pentru restul de creanţă nerealizat. 

În realitate, explicaţia lipsei efectului întreruptiv de prescripţie al actelor de exe- 
cutare anterioare renunţării este See prin valorificarea a două distincții necesare, 
și anume: 


= distincţia, expusă pe larg supra, între renunţarea (ex nunc) la executarea silită 
ce urma să fie realizată după momentul renunțării și renunţarea cu efecte retroactive 


(ex tunc) la actele de executare efectuate anterior ce au condus la realizarea în parte a 
executării; 


= distincţia, specifică fazei executării silite, expusă supra, între componenta strict 
procedurală a actului de executare și componenta execuţională a aceluiași act. 

Renunţând la executarea silită după ce o parte a creanţei sale a fost realizată, 
creditorul se desistează doar de executarea silită a părții de creanţă nerealizate, astfel 
încât doar în raport cu această parte de procedură (obiect al renunţării) trebuie 
înţelese efectele renunţării asupra prescripţiei. Din perspectiva restului de creanță 
nerealizat, actele de executare anterioare renunţării au doar o natură procedurală, şi 
nu execuțională, atâta vreme cât aceste acte au dus la realizarea efectivă a altei părți 
de creanţă decât cea la a cărei executare s-a renunţat. 

Se constată, astfel, că ștergerea efectului întreruptiv prevăzută de art. 709 alin. (3) 
C. pr. civ. pentru cazul renunțării are în vedere doar natura procedurală a actelor de 
executare realizate în executarea la care s-a renunţat. 

Astfel, prin renunțarea la executarea părţii de creanță nerealizate se șterge cu 
efect retroactiv efectul întreruptiv produs de actele de executare anterioare, care 
(indiferent că au condus sau nu la executarea silită efectivă a unei părți a obligaţiei 
debitorului) rămân, din perspectiva părții de creanță nerealizate, doar simple acte de 
natură procedurală (natura lor execuţională privind cealaltă parte de creanţă, la a cărei 
realizare creditorul nu a renunţat), întrucât, în mod logic, nu au dus la îndestularea 
părţii de creanţă la a cărei executare. s-a renunțat. 

Prin urmare, în paradigma art. 709 alin. (3) C. pr. civ., creditorul care aA la 
restul procedurii de executare pierde efectul întreruptiv produs prin actele de exe- 
cutare anterioare, întrucât, raportat la partea de drept nerealizată, procedura execu- 
țională a rămas (trebuie considerată ca fiind) una complet neutilă ca urmare a 
împiedicării de către creditorul renunţător a finalizării acesteia. 

(ix) Suportarea cheltuielilor de executare. Ca regulă, cre ditai suportă 
cheltuielile ocazionate de executarea silită la care s-a renunţat [art. 670 alin. (2) teza I 
C. pr. civ.], urmând ca sumele avansate cu acest titlu de către creditor să nu mai poată 
fi cerute de la debitor, iar cele stabilite de executor și neavansate până la momentul 
renunțării să rămână în sarcina creditorului, împotriva căruia executorul are la dispo- 
ziţie titlul executoriu reprezentat de încheierea de stabilire a cheltuielilor, conform 
art. 670 alin. (6) C. pr. civ. 

Însă, așa cum am arătat pe larg în alt context“, în cazul în care până la momentul 
renunțării au fost efectuate acte de executare care au condus la îndestularea în parte 
a creanţei sale (acte de natură execuțională, și nu doar procedurală), creditorul va 
suporta doar cheltuielile de executare aferente executării la care a renunțat, și anume 
cele care ar fi fost ocazionate de executarea silită a restului de creanță nerealizat. 
Cheltuielile aferente actelor de executare ce au dus la realizarea parțială a creanţei 
până la momentul renunţării trebuie să fie puse în sarcina debitorului. 

Dacă, dimpotrivă, până la momentul renunţării nu a fost stinsă pe cale silită nicio 
„parte a creanţei sale, creditorul va suporta în integralitate cheltuielile stabilite de 
executor prin încheierea de cheltuieli de executare, rămasă definitivă (neatacată cu 
contestaţie sau atacată cu o contestaţie respinsă de instanţa de executare). 


A 
14 Tema nr. 145 — V. Bozeșan, Suportarea cheltuielilor de executare de către debitor (!?) în cazul 
renunțării creditorului la executare. 

"Rezumat 


Raportat la art. 667 alin. (2) C. pr. civ.: 

— nu se poate anula întreaga executare silită în cazul necomunicării titlului şi/sau a somaţiei ori al 
comunicării nelegale a acestora, ci vor fi anulate doar actele de executare îndeplinite cu nerespectarea 
cerinţei privind comunicarea, = 

— nulitatea intervenită pentru lipsa comunicării somaţiei/titlului nu poate afecta actele de exe- 
cutare anterioare (e.g., încheierea de încuviinţare), ci doar actele de executare ulterioare şi subsecvente; 

— viciul necomunicării somaţiei nu poate conduce la anularea a înseşi somaţiei emise legal, dar 
necomunicate debitorului; i; 

— somaţia comunicată debitorului, dar nelegal emisă va fi anulată împreună cu actele de exe- 
cutare subsecvente, fără a fi afectate, pentru acest motiv, actele de executare anterioare emiterii 


somației. | 


Potrivit textului art. 667 alin. (2) C. pr. civ.!, referitor la înştiințarea debitorului, 
comunicarea titlului executoriu și a somaţiei (cu excepția cazurilor în care legea 
prevede că executarea se face fără somaţie ori fără comunicarea titlului executoriu 
către debitor) este prevăzută sub sancţiunea nulită ii executării”. 

Uneori, în practica judiciară nu este circumscrisă adecvat extensiunea sintagmei 
„sub sancţiunea nulității executării”, menţionată în art. 667 alin. (2) C. pr. civ., ceea 
ce conduce, într-o manieră prejudiciabilă creditorului, la anularea unor acte de exe- 
cutare care, potrivit rațiunii textului și celorlalte reguli aplicabile nulității executării, 
nu sunt vizate de art. 667 alin. (2) C. pr. civ. - | 


+ Art. 667 C. pr. civ. („Înștiinţarea debitorului”) prevede că: 

„(1) Dacă cererea de executare a fost încuviințată, executorul judecătoresc va comunica debi- 
torului o copie de pe încheierea dată în condiţiile art. 666, împreună cu o copie, certificată de exe- 
cutor pentru conformitate cu originalul, a titlului executoriu și, dacă legea nu prevede altfel, o 
somaţie. sikest Íg 

(2) Comunicarea titlului executoriu și a somației, cu excepţia cazurilor în care legea prevede că 
executarea se face fără somaţie ori fără comunicarea titlului executoriu către debitor, este prevăzută 
sub sancţiunea nulității executării”, 

* Potrivit art. 669 C. pr. civ., nu este necesară comunicarea titlului executoriu și a somaţiei în 
cazul decăderii debitorului din beneficiul termenului de plată (art. 675 C. pr. civ.) și nici în cazul 
ordonanţelor și încheierilor pronunțate de instanţă și declarate de lege executorii. 

* Nulitatea expresă a executării pentru lipsa comunicării somaţiei/titlului este o nulitate extrin- 


secă a actelor de executare ulterioare, nulitate care, astfel, nu este condiționată de dovada producerii 
unui prejudiciu debitorului. 

Depășind paradigma strictă a interpretării gramaticale a textului, coroborat cu 
principiile ce stau la baza executării și grefat pe raţiunea acestui text, efectuarea de 
acte de executare fără comunicarea titlului și a somaţiei nu conduce la desființarea 
întregii executări silite, ci doar a actelor de executare îndeplinite cu nerespectarea 
acestei exigenţe. 

Nulitatea executării evocată de această normă vizează doar procedura (execu- 
tarea) și actele de executare ulterioare momentului în care trebuia realizată comu- 
nicarea titlului și a somaţiei. Trebuie observat că desfiinţarea vizează doar executarea 
și actele de procedură afectate de viciul necomunicării sau comunicării nelegale. 
Actele anterioare (cererea de executare, încheierea executorului de deschidere a 
dosarului de executare și, în special, încuviințarea executării silite) nu sunt afectate 
de această neregularitate, fiind anterioare momentului în care trebuie să intervină 
comunicarea somaţiei/titlului. 

Cu alte cuvinte, nulitatea executării operează doar în aval, fiind o nulitate deri- 
vată, vizând doar actele de executare subsecvente, fără a fi afectate actele de executare 
realizate anterior. | 

In sensul regulii intervenirii nulităţii doar a actului nelegal și a actelor subsec- 
vente, art. 704 C. pr. civ., privitor la „Nulitatea executării silite”, prevede că: „neres- 
pectarea dispoziţiilor privitoare la executarea silită însăși sau la efectuarea oricărui act 
de executare atrage nulitatea actului nelegal, precum și a actelor de executare subsec- 
vente, dispozițiile art. 174 și următoarele fiind aplicabile în mod corespunzător”. 

Tot astfel, cu privire la modul de operare a nulităţii derivate, art. 179 alin. (3) 
C. pr. civ. prevede că desființarea unui act de procedură atrage și desființarea actelor 
de procedură următoare, dacă acestea nu pot avea o existență de sine stătătoare. 

Așadar, nulitatea prevăzută de art. 667 alin. (2) C. pr. civ. nu vizează, sub nicio 
formă, însăși întreaga executare silită, ci doar executarea ulterioară (actele de execu- 
tare ulterioare) care s-ar efectua în lipsa comunicării somaţiei/titlului sau în cazul 
comunicării nelegale a acestora. 

Ar fi contrar raţiunii textului ca, în lipsa comunicării somaţiei/titlului, să fie 
anulate toate actele de executare anterioare somaţiei (de pildă, încheierea de încu- 
viințare a executării), atâta vreme cât viciul ce atrage nulitatea constă doar în necomu- 
nicarea somaţiei și/sau a titlului executoriu. Așadar, nulitatea privește exclusiv actele 
de executare îndeplinite în lipsa comunicării somaţiei și a titlului. 

Prin urmare, în cazul în care se efectuează acte de executare silită fără comu- 
nicarea titlului și a somaţiei, admiterea contestaţii la executare doar pentru acest 
motiv va duce la desfiinţarea numai a actelor de executare realizate cu nesocotirea 
acestei cerinţe, și nicidecum a întregii executări silite. Astfel, încuviințarea executării 
rămâne valabilă, dacă nu au fost reţinute vicii ale acesteia, distincte și străine de viciul - 
constând în necomunicarea titlului și/sau a somaţiei. Se poate concluziona, astfel, că, 
în mod cert, intervine nulitatea doar cu privire la executarea silită/actele de executare 
afectate de viciul necomunicării somaţiei și/sau a titlului, urmând a fi „reluată” 
executarea silită cu comunicarea adecvată a somaţiei și a titlului. 

Mai mult, în cazul în care somaţia a fost emisă în mod legal, dar nu a fost 
comunicată corespunzător, nu există temei nici pentru anularea somaţiei înseși 
(neputându-se confunda nelegalitatea unui act cu viciul necomunicării acestuia), 
astfel încât urmează a fi anulate doar actele ulterioare emiterii acesteia, cu consecința 
reactivării obligaţiei executorului de a proceda la recomunicarea actelor conform 
art. 667 alin. (1) şi (2) C. pr. civ. 

De asemenea, cerința privind comunicarea somaţiei o subsumează, în mod logic, 
și pe aceea ca emiterea somaţiei înseși să fie una legală. Astfel, în ipoteza în care 
somaţia, deși a fost comunicată legal debitorului, nu a fost una legal emisă (fiind 
afectată de vicii de formă sau de fond), nu este îndeplinită condiţia prevăzută de lege, 
astfel încât se vor anula somaţia și actele de executare subsecvente, pe temeiul 
art. 667 alin. (2) coroborat cu art. 704 C. pr. civ. 

În concluzie, sfera de aplicare a sancţiunii nulității executării prevăzute de 
ari. 667 alin. (2) C. pr. civ. vizează doar executarea și actele de executare ulterioare 
îndeplinite fără emiterea legală a somaţiei și fără comunicarea legală a somaţiei și a 
titlului executoriu. Rațiunea este aceea de a nu priva debitorul de dreptul legal de a 
executa în mod voluntar“ obligaţia prevăzută în titlul executoriu și repusă în vedere 
acestuia prin somaţia comunicată în sensul de a executa voluntar obligaţia într-un 
anumit termen (e.g.: o zi în ipoteza urmăririi bunurilor mobile — art. 732 C. pr. civ.; 
15 zile în ipoteza urmăririi silite a imobilelor — art. 835 C. pr. civ.; 24 de ore pentru 
predarea bunurilor mobile — art. 893 C. pr. civ.; 8 zile pentru evacuarea sau predarea 
unui imobil — art. 897 C. pr. civ.). | 

Așadar, exigenţele emiterii somaţiei și comunicării legale a acesteia/a titlului 
executoriu condiționează doar legalitatea procedurii de executare ulterioare și a 
actelor de executare ulterioare, și nicidecum aspecte ale actelor emise anterior, care 
nu pot fi afectate de viciul ulterior al necomunicării legale a somaţiei/titlului. 


* Nu se confundă executarea de bunăvoie — evocată de art. 622 C. pr. civ şi care este una ante- 
rioară executării silite — cu executarea voluntară a obligaţiei care intervine în cursul executării, dar 
ca efect al voinţei debitorului, care face plata în mod voluntar [art. 670 alin. (2) teza a II-a C. pr. civ.]. 

Inadmisibilitatea contestaţiei la executare versus 


Tema 
| inadmisibilitatea unor motive/apărări din cadrul 
nr, 154 ak 
A contestaţiei 
drd. Vasile BOZEȘAN 
judecător, Tribunalul Ilfov 
Rezumat 


Inadmisibilitatea contestatiei la executare intervine exclusiv în cazurile în care — raportat la însuşi 
obiectul acesteia, astfel cum este circumscris de contestator — legea nu deschide calea procesuală a 
contestaţiei la executare. | 
| „_ Dimpotrivă, când, raportat la obiectul contestaţiei, legea prevede posibilitatea exercitării acesteia, 
admisibilitatea contestaţiei este evidentă, indiferent de caracterul inadmisibil al motivelor invocate în 
susţinerea contestaţiei. 


1 


/ 


i | 

În practica judiciară se constată uneori o inadecvată apreciere a distincţii dintre 
inadmisibilitatea contestaţiei la executare şi inadmisibilitatea unor apărări sau motive 
de contestaţie. 

Cel mai frecvent caz este acela în care contestatorul invocă doar apărări/motive 
de contestaţie inadmisibile, iar instanţa, pe acest considerent, respinge însăși con- 
testaţia la executare ca inadmisibilă. Această manieră de soluţionare a contestaţiei 
pune atât problema respectării principiului disponibilităţii [obiectul procesului fiind 
stabilit prin cererile și apărările părţilor — art. 9 alin. (2) C. pr. civ.], cât și problema 
dreptului de acces la instanţă al contestatorului sub aspectul judecării pe fond a con- 
testației sale. 

Pentru a circumscrie adecvat sfera ipotezelor în care intervine inadmisibilitatea 
„ contestaţiei și, respectiv, sfera cazurilor în care inadmisibilitatea privește doar apă- 
rările, trebuie avute în vedere, pe de o parte, caracterul şi obiectul contestației la exe- 
cutare și, pe de altă parte, natura criticilor ce circumscriu apărările din cadrul 
contestaţiei, 

Astfel, contestaţia la executare, dintr-o anumită perspectivă, este o „cale de 
atac” specifică prin care se invocă nelegalitatea anumitor aspecie ale procedurii 
de executare silită. Raportat la această natură a contestaţiei și având în vedere 
prevederile art. 712 şi art. 720 C. pr. civ., contestaţia poate avea ca obiect!, de 


1 Nu se confundă obiectul contestaţiei (executarea silită, actul de executare sau refuzul execu- 
torului = criticate) cu obiectul executării silite, care, raportat la prevederile art. 628 C. pr. civ., este 
reprezentat de însăși obligația debitorului ce se urmărește a fi executată silit cu concursul forţei 
coercitive prin intermediul executorului judecătoresc. Insă, tributar viziunii tradiţionaliste, se apre- 
ciază că obiectul executării — în special în registrul executării silite indirecte -ar fi însuși bunul/ve- 
Niturile asupra cărora se realizează executarea silită. Apreciem însă că obiectul executării silite este 
reprezentat exclusiv de obligaţia debitorului ce urmează a fi executată silit. 

regulă?, fie însăși executarea silită, fie doar un act sau anumite acte de executare, 
fie refuzul executorului. Asemănător căilor de atac (apel, recurs, revizuire, con- 

testaţie în anulare, cerere în anulare), prin contestaţia la executare se critică aspec- 

tele de nelegalitate a unei proceduri (execuţionale) și/sau a actelor îndeplinite de 

anumiţi participanţi la această procedură. 

Dimpotrivă, apărările din contestaţie vizează motivele și criticile (cauzele) ce 
stau la baza nelegalităţii invocate cu privire la elementele ce circumscriu obiectul 
contestaţiei (executarea silită/actele de executare/refuzul executorului ş.a.). 

Așadar, admisibilitatea contestaţiei la executare se determină, î în principal, în 
raport cu obiectul acesteia, iar admisibilitatea apărărilor ţine de natura criticilor invo- 
cate în motivarea contestaţiei. 

În condiţiile în care legea recunoaște în favoarea debigfruli calea ÎN eaii 
specifică a contestaţiei împotriva executării silite, a actelor de executare ori a refu- 
zului executorului (elemente ce circumscriu obiectul contestaţiei), contestaţia este 
admisibilă, indiferent de caracterul admisibil sau inadmisibil al apărărilor ori de 
numărul acestora. 

Este greșit a respinge o contestaţie la executare ca inadmisibilă pe considerentul 
că apărările formulate de contestator sunt inadmisibile. Contestaţia rămâne admi- 
sibilă chiar în cazul în care toate apărările sunt inadmisibile, astfel încât soluţia dată 
contestației va fi una de respingere ca neîntemeiată, pe considerentul că nu au fost 
aduse critici (întemeiate) povio la nelegalitatea executării/actelor de executare 
contestate. i 

Doar în cazul în care legea prohibește contestaţia la executare împotriva anumitor 
acte aceasta devine inadmisibilă, cum se întâmplă, de pildă, în ipoteza în care se 
contestă și se solicită anularea titlului executoriu reprezentat de o hotărâre jude- 
cătorească. Prin urmare, dacă prin contestaţie se solicită anularea unui astfel de titlu, 
contestaţia este inadmisibilă (sub acest aspect), însă, dacă debitorul contestator nu 
solicită anularea acestui titlu, ci contestă executarea silită și se apără prin invocarea 
doar a unor neregularități privitoare la titlu, contestaţia la executare este una admi- 
sibilă, dar apărările sunt inadmisibile. 


* Fără îndoială că, potrivit legii, obiectul contestaţiei la executare nu se limitează. la critica 
executării silite, a unor acte de executare sau a refuzului executorului judecătoresc, putând să vizeze: 
= partajul bunurilor proprietate comună pe cote-părți sau în devălmășie [art. 712 alin. (4) C. pr. civ.]; 
= constatarea intervenirii prescripției executării (prescripţia intervenită pe parcursul executării silite); 
= constatarea intervenirii perimării [art. 698 alin. (1) C. pr. civ.]; = însuși titlul executoriu, în cazul 

contestaţiei la titlu, când sunt necesare lămuriri cu privire la înțelesul, ian daca sau aplicarea 
acestuia [art. 712 alin. (2) C. pr. civ.]. 

Precizăm că solicitarea de a se constata intervenirea prescripției sau a perimării poate fi formulată 
doar în cazul în care nu s-au efectuat acte de executare după împlinirea termenului de prescripţie sau 
perimare, pentru că, în caz contrar, prescripția și perimarea pot fi valorificate doar ca motive de 
contestaţie formulată în mod obligatoriu împotriva actelor de executare îndeplinite după împlinirea 
termenului de prescripţie sau perimare. Astfel, când se solicită constatarea intervenirii prescripţiei sau 
perimării (neexistând acte de executare susceptibile de contestare), obiectul/„pretenţia” contestaţiei 
vizează însăși constatarea prescripţiei/perimării. 

De asemenea, cu caracter specific, contestaţia la titlu poate privi însuși titlul executoriu în cazul 


în care sunt necesare lămuriri cu privire la înțelesul, întinderea sau aplicarea acestuia [art. 712 
alin. (2) C. pr. civ.]. 


Vasile Bozeşan 


Inadmisibilitatea contestaţiei la executare versus inadmisibilitatea unor motive/apărări... 211 


Tot astfel, în paradigma art. 713 alin. (2) C. pr. civ., în ipoteza în care debitorul 
contestator formulează doar critici de fond privitoare la titlul pentru care legea 
prevede o cale procesuală specifică pentru desființarea lui, aceste apărări sunt inadmi- 
sibile, fără însă a se pune problema inadmisibilităţii contestatiei. Mai mult, dacă 
debitorul solicită în cadrul obiectului contestaţiei formulate nulitatea (desfiinţarea) 
unui astfel de titlu, soluţia nu este cu necesitate inadmisibilitatea, ci, posibil, decli- 
narea către un organ cu activitate jurisdicțională competent (e.g., contestaţia calificată 
ca fiind una administrativă împotriva unui act administrativ-fiscal). . 

Exemplificări: . 

(i) Adesea, fiind învestită cu contestaţia împotriva executării desfășurate de 
organul fiscal, instanţa de executare, în mod greșit, respinge contestaţia la executare? 
ca inadmisibilă în cazul în care debitorul invocă doar apărări/motive inadmisibil, 
precum cele privitoare la însuși titlul executoriu (decizia de impunere). | 

În mod corect, (in)admisibilitatea contestaţiei se determină în raport cu obiectul 
contestaţiei, și nicidecum în raport cu apărările formulate, urmând a fi avute în vedere 
următoarele ipoteze: 

-= dacă debitorul formulează contestaţie prin care solicită anularea deciziei de 
impunere, instanța de executare, pe baza disponibilității contestatorului și raportat la 
însuși obiectul contestaţiei, va trebui să califice demersul debitorului ca o contestaţie 
adminisțrativă și să decline cauza în favoarea organului cu activitate jurisdicțională 
competent potrivit legii să se pronunţe asupra legalităţii deciziei de impunere; 

= dacă respectiva contestaţie are un capăt de cerere care vizează anularea deciziei 
de impunere și un capăt care vizează anularea executării/actelor de executare, 
instanța de executare va disjunge capătul de cerere privind contestaţia administrativă 
(cu consecinţa declinării), păstrând contestaţia împotriva executării silite/actelor de 
executare; - j 

= dacă debitorul, după punerea în discuţia acestuia a calificării exacte a contes- 
tației [art. 22 alin. (4) C. pr. civ.], învederează neechivoc că a formulat doar contestaţie 
la executare în cadrul căreia solicită anularea deciziei de impunere, instanţa, respec- 
iând principiul disponibilităţii, va invoca inadmisibilitatea și va respinge contestaţia 
la executare ca inadmisibilă pe considerentul că legea nu deschide calea contestației 
la executare împotriva deciziei de impunere (eventual, dacă obiectul respectivei 
contestaţii la executare privește și anumite acte de executare, inadmisibilitatea se va 
circumscrie doar petitului privind anularea deciziei de impunere, cu consecința 
judecării pe fond a contestaţiei referitoare la actele/procedura de executare silită); 


E N M 
* Potrivit art. 260 alin. (1) C. pr. fisc., privitor la contestaţia la executare silită, „persoanele inte- 
resate pot face contestaţie împotriva oricărui act de executare efectuat cu încălcarea prevederilor 
prezentului cod de către organele de executare silită, precum și în cazul în care aceste organe refuză 
să îndeplinească un act de executare în condiţiile legii”. ï mi l 
* Art, 268 alin. (1) C. pr. fisc. prevede că „împotriva titlului de creanță, precum și împotriva 
altor acte administrative fiscale se poate formula contestaţie potrivit prezentului titlu. Contestaţia 
este o cale administrativă de atac și nu înlătuză dreptul la acțiune al celui care se consideră lezat în 
drepturile sale printr-un act administrativ fiscal”. MĂ 5 
œ Iar, potrivit art. 281 alin. (2) C. pr. fisc., „deciziile emise în soluţionarea contestaţiilor împreună 
cu actele administrative fiscale la care se referă pot fi atacate de către contestator sau de către per- 
soanele introduse în procedura de soluționare a contestației, la instanța judecătorească de contencios 
administrativ competentă, în condiţiile legii”. 

= dacă debitorul formulează contestaţie împotriva executării silite solicitând anu- 
larea acesteia sau a anumitor acte de executare, însă invocă exclusiv critici referitoare 
la fondul dreptului de creanţă (nelegalitatea deciziei de impunere), instanța va 
respinge apărările ca inadmisibile (în considerentele Pata SI și va respinge con- 
testaţia la executare ca neîntemeiată; 

= dacă debitorul formulează contestaţie E executării silite, solicitând 
anularea acesteia sau a anumitor acte de executare, și invocă atât apărări admisibile, 
cât și apărări inadmisibile, instanţa le va respinge pe acestea din urmă în consecință 
și va analiza pe fondul lor apărările care, potrivit legii, sunt admisibile, putând, în 
funcţie de caracterul (ne)întemeiat al acestora, să admită sau să respingă contestaţia 
la executare. 

(ii) De asemenea, contestatia împotriva executării silite ce are la bază un titlu 
executoriu reprezentat de un proces-verbal de contravenție poate pune problema 
circumscrierii adecvate a obiectului contestaţiei, astfel: | 

= când în cadrul contestatiei se solicită și desființarea titlului (procesul-verbal de 
contravenţie), acest capăt de cerere va fi calificat, cu concursul și acceptul contes- 
tatorului [art. 22 alin. (4) C. pr. civ.], ca o plângere contravenţională?, cu consecința 
judecării acesteia de către aceeași instanţă (după disjungerea acestui capăt de cerere, 
cu posibilitatea suspendării contestaţiei la executare până la soluționarea plângerii) 
sau, eventual, a declinării competenţei de soluţionare a plângerii către instanța com- 
petentă; 

= când în cadrul contestaţiei se solicită anularea procesului-verbal, însă contesta- 
torul relevă univoc faptul că nu a înţeles să formuleze plângere contravenţională 
[art. 22 alin. (4) C. pr. civ.], instanţa, respectând principiul disponibilităţii, va invoca 
inadmisibilitatea și va respinge contestaţia la executare ca inadmisibilă pe consi- 
derentul că legea nu deschide calea contestaţiei la executare împotriva proce- 
sului-verbal de contravenţie (inadmisibilitatea va privi contestaţia fie în întregul ei, 
dacă s-a solicitat doar anularea procesului-verbal, fie doar în parte, dacă respectiva 
contestaţie, prin petitul său, vizează și anularea executării sau a anumitor acte de 
executare); | | 

= dacă debitorul formulează contestâţie împotriva executării silite, Bud 
anularea acesteia sau a anumitor acte de executare, însă invocă exclusiv critici refe- 
ritoare la fondul dreptului de creanţă (nelegalitatea procesului-verbal de contra- 
ventie), instanţa va respinge apărările ca inadmisibile (în considerentele sentinței) și 
va respinge contestaţia la executare ca neîntemeiată; 

= dacă debitorul formulează contestaţie împotriva executării silite, solicitând -Ț 
anularea acesteia sau a anumitor acte de executare, și invocă atât apărări admisibile, 
cât și apărări inadmisibile, instanţa le va respinge pe acestea din urmă în consecință 
și va analiza pe fondul lor apărările care, potrivit legii, sunt admisibile, putând, în 


funcție de caracterul (ne)jîntemeiat al acestora, să admită sau să respingă contestaţia 
la executare. 


5 Art. 31 alin. (1) din O.G. nr. 2/2001 privind regimul juridic al contravenţiilor prevede o alle 
procesuală specifică împotriva procesului-verbal de contravenție, și anume plângerea contraven- 


țională, care poate fi formulată în termen de 15 zile de la data înmânării sau comunicării proce- 
sului-verbal. 

În concluzie, admisibilitatea contestaţiei nu depinde de caracterul admisibil sau. 
inadmisibil al apărărilor care circumscriu motivele de contestaţie, ci de existenţa sau 
inexistența dreptului legal de a formula contestaţie la executare pentru a se critica 
elementele ce circumscriu, prin voința/disponibilitatea contestatorului, însuși obiectul 
contestaţiei. 

Contestaţia, independent de natura apărărilor/motivelor invocate, va fi admisibilă 
dacă obiectul acesteia privește elemente specifice ei (e.g., însăși executarea, anumite 
acte de executare, refuzul executorului etc.), însă contestaţia va fi inadmisibilă în 
cazul în care contestatorul a inclus în însuși obiectul contestaţiei la executare 
formulate elemente pe care legea le exclude din registrul contestatiei la executare (e.g., 
decizia de impunere, procesul-verbal de contraventie, hotărârea judecătorească sau 
orice alt titlu executoriu pentru care legea prevede căi procesuale specifice pentru ` 
atacarea/criticarea lor). 

Inadmisibilitatea apărărilor nu influențează admisibilitatea contestaţiei; astfel, 
situaţia în care contestatorul invocă într-o contestaţie admisibilă doar motive/apărări 
inadmisibile este, oarecum, similară cu ipoteza în care contestatorul formulează o 
contestaţie admisibilă pe care nu o motivează. Soluţia de respingere ca neîntemeiată 
a unei contestaţii (admisibile) pe care contestatorul și-a motivat-o exclusiv prin critici 
inadmisibile intervine în considerarea faptului că nu sunt invocate și nu sunt 
identificate motive/apărări întemeiate pentru a se admite contestaţia. 

Așadar, trebuie reţinut că inadmisibilitatea contestaţiei la executare intervine 
exclusiv, în cazurile în care — raportat la însuși obiectul acesteia, astfel cum este cir- 
cumscris de contestator — legea nu deschide calea procesuală a contestaţiei la 
executare. 

Dimpotrivă, când legea prevede, raportat la obiectul contestaţiei, posibilitatea 
exercitării acesteia, admisibilitatea contestaţiei este evidentă, indiferent de caracterul 
inadmisibil al apărărilor invocate în susținerea contestaţiei ori de numărul acestora. 

Tema 
| 155 în contextul modificărilor aduse de Legea nr. 310/2018. 
nr. Pre E E : 
a Privire specială asupra invocării clauzelor abuzive _ 
prof. univ. dr. Evelina OPRINA 
judecător, Tribunalul Ilfov 
„Rezumat 


Problematica apărărilor de fond ce pot fi sau nu formulate în cadrul contestaţiei la executare a 
căpătat noi valenţe interpretative şi practice ulterior modificării aduse de Legea nr. 310/2018, în consi- 
derarea atât a caracterului precar al tehnicii legislative a noii soluţii juridice, cât şi a efectelor generate 
de noul conţinut al normei cuprinse în art. 713 alin. (2) C. pr. civ. 4 

Apreciem însă că, dincolo de redactarea defectuoasă a textului, ceea ce trebuie să primeze final- 
mente este raţiunea urmărită de legiuitor, căreia trebuie să-i fie găsită paradigma practică adecvată 
pentru asigurarea utilității normei. | 

Legislația execuțională internă instituie un regim procedural eficient şi util atât pentru ca instanța ~ 
de executare să aibă posibilitatea efectivă de intervenţie pe aspectul măsurilor provizorii care pot să 
suspende procedura de executare, cât şi pentru ca instanţa de drept comun să aibă posibilitatea să 
intervină pe aspectul verificării legalităţii clauzelor titlului executoriu, măsuri de natură să asigure 
efectivitatea protecţiei urmărite de Directiva 93/13/CEE. i 

Modalitatea de formulare trunchiată, echivocă şi chiar înşelătoare a întrebărilor preliminare a 
condus CJUE spre o perspectivă de analiză a cauzei C-75/19 incompletă şi eronată raportat la ansamblul 
de norme instituite de dreptul intern, lăsând considerentele şi statuarea Curţii fără un suport contextual, 
inclusiv legal, solid, vulnerabilizând mecanismul trimiterii preliminare din perspectiva profesionalismului 
şi seriozităţii acestuia în sfera modalităţii statului român de raportare la acest demers instituțional 
european. 


Tema abordează una dintre modificările importante și cu un semnificativ impact 
practic aduse de Legea nr. 310/2018 pentru modificarea şi completarea Legii 
nr. 134/2010 privind Codul de procedură civilă, precum şi pentru modificarea și 
completarea altor acte normative! în materia executării silite. Noua formulă a textului 
analizat necesită o analiză serioasă și profundă pentru descifrarea corectă a ratiunii 
legiuitorului, a semnificăţiei normei, precum şi a consecințelor pe plan jurispru- 
dențial. 


1. Rațiune | 

Alin. (2) alart. 713 C. pr. civ. a fost modificat prin Legea nr. 310/2018 în sensul 

- eliminării în principiu a posibilităţilor de invocare, pe calea contestaţiei la executare, 

a motivelor de fapt sau de drept privitoare la fondul dreptului cuprins în titlul 

executoriu, în cazul în care executarea silită se face în temeiul unui alt titlu executoriu 

decât o hotărâre judecătorească. 
Varianta actuală a textului are următorul cuprins: „În cazul în care executarea 

silită se face în temeiul unui alt titlu executoriu decât o hotărâre judecătorească, se pot 


1 Publicată în M. Of. nr. 1074 din 18 decembrie 2018. 

invoca în contestaţia la executare și motive de fapt sau de drept privitoare la fondul 
dreptului cuprins în titlul executoriu, numai dacă legea nu prevede în legătură cu acel 
titlu executoriu o cale procesuală pentru desfiinţarea lui, inclusiv o acțiune de drept 
comun”, în timp ce forma anterioară a textului interzicea formularea unor apărări de 
fond privitoare la fondul dreptului cuprins în titlul executoriu numai în Cazul în care 
legea prevedea în legătură cu titlul executoriu, altul decât o hotărâre judecătorească, 
o cale procesuală specifică pentru desfiinţarea lui. 

Se observă că noua reglementare a introdus și acţiunea de drept comun în rândul 
mijloacelor procesuale la care contestatorul poate și trebuie să apeleze pentru invo- 
carea motivelor de fapt sau de drept vizând fondul dreptului cuprins în titlul execu- 
toriu, acţiune care se constituie într-un fine de neprimire a contestaţiei la executare. 

Trebuie reținut că doctrina și practica judiciară anterioară modificării evocate 
erau cvasiunanime în a aprecia că noțiunea de „cale procesuală specifică” nu includea 
și o acţiune de fond. Conform noii reglementări însă, existența oricărei alte căi pro- 
cesuale, inclusiv a unei acţiuni de drept comun, paralizează posibilitatea de a invoca 
apărări de fond pe calea contestaţiei la executare. Deși se pare că, în toate situațiile, 
partea are la îndemână calea unei'acţiuni de fond, rămâne totuși de analizat în ce 
măsură toate aceste mecanisme sunt sau nu efective ori sunt sau nu obligatorii, dar și 
compatibilitatea noii reglementări cu dispoziţiile ori jurisprudența europeană. 

Pe fondul reglementării, apreciam și cu alt prilej” ca „fiind utilă și bine-venită 
noua soluţie legislativă, fiind firesc ca, atunci când contestatorul înțelege să formuleze 
critici cu privire la fondul dreptului cuprins în titlul executoriu, acesta să uzeze de. 
căile procesuale prevăzute de lege pentru desființarea respectivului titlu, inclusiv de 
acţiunile de drept comun prin intermediul cărora ar putea să obțină lipsirea de efica- 
citate a acestui titlu, nefiind constructiv ca, abia în faza de executare silită, contesta- 
torul să iasă din pasivitate și să încerce desființarea titlului executoriu. Prin noua 
formulă legislativă, se asigură simplificarea și celeritatea procedurii execuţionale, 
asigurându-se, totodată, şi o.disciplinare a părților, care trebuie să-și organizeze 
apărările astfel încât să nu mai fie întârziate procedurile execuţionale cu cereri ce 
vizează fondul dreptului cuprins în titlul executoriu, în privința acestuia din urmă 
fiind necesar a i recunoaște, în principiu, caracterul definitiv în momentul trecerii la 
executarea silită”. | l 

Ieşirea debitorului din pasivitate prin invocarea în fața instanței a unor apărări ce 
tin de fondul raportului juridic abia cu prilejul declanșării executării silite trebuie 
limitată, executarea silită neputând fi transformată într-o veritabilă procedură judi- 
ciară în care să se analizeze conţinutul raportului juridic dintre părţi, de esenţa celei 
de-a doua faze a procesului civil fiind fundamentarea acesteia pe un titlu executoriu 
esențialmente nesusceptibil de critici. Este adevărat că, în privinţa titlurilor execu- 
torii, altele decât hotărârile judecătorești, controlul jurisdicțional pe calea unui 
demers judiciar este limitat, uneori chiar eliminat. Cu toate acestea, contestaţia la exe- 
 cutarea silită trebuie să rămână circumscrisă, ca principiu, numai apărărilor vizând 
neregularități procedurale săvârșite în cursul derulării procedurii execuționale, în caz 
contrar dispoziţiile legale care conferă caracter executoriu anumitor inscrisuri, altele 


EN a a 


? E. Oprina, Studiu introductiv: Comentarii pe marginea modificărilor aduse Codului de proce- 
dură civilă prin Legea nr. 310/2018, în Codul de procedură civilă, ed. a 16-a, actualizată la 17 sep- 
tembrie 2019, Ed. Rosetti, București, pp. 52-57. 

decât hotărârile judecătorești, fiind îndepărtate de la scopul pentru care au fost 
edictate, de vreme ce faza executării silite s-ar transforma într-un veritabil proces 
jurisdicţional. Situaţiile de excepţie trebuie să fie limitate și restrânse exclusiv la 
anumite împrejurări justificate obiectiv și rezonabil și rezultate din dispoziţii legale, 
fie de ordin naţional, fie european. 

Din punct de vedere formal, al tehnicii legislative, noua soluţie legislativă este 
deficitară, aceasta permițând, în prima sa parte, să se formuleze apărări de fond, 
pentru ca, în partea finală, să restrângă aproape în totalitate această posibilitate, de 
vreme ce căile procesuale pentru desființarea titlului executoriu, inclusiv o acțiune 
de drept comun, sunt menţionate printre mijloacele procesuale obligatoriu de parcurs 
pentru invocarea de critici vizând fondul dreptului. Această tehnică precară de 
redactare a textului legal nu este însă de natură să suprime intenţia legiuitorului, 
rațiunea trebuind identificată dincolo de formula legislativă aleasă. 


„2. Semnificaţii 

Elementul definitoriu al noii formule legislative este circumscris noțiunii de „cale 
procesuală pentru desfiinţarea titlului executoriu”. Dacă în reglementarea anterioară 
norma legală instituia exigenţa identificării unei căi procesuale specifice pentru 
desfiinţarea titlului executoriu, în scopul paralizării contestaţiei la executare, de lege 
lata, legiuitorul a schimbat complet viziunea, stabilind că o'acţiune de drept comun 
prin care ar putea fi deduse judecății motive de fapt sau de drept privitoare la fondul 
dreptului cuprins în titlul executoriu va constitui un fine de neprimire pentru 
apărările de fond ce ar putea fi invocate în contestaţia la executare. În mod practic, de 
la o situaţie de excepție stabilită de vechea reglementare, legiuitorul a instituit în 
prezent o regulă prin reglementarea imposibilității invocării apărărilor de fond pe 
calea contestaţiei la executare. | 


(i) Semnificaţia termenului „desființare” 

O înţelegere exactă și completă a conţinutului noii reglementări presupune cu 
necesitate descifrarea semnificației termenului „desființare”, cu care operează textul 
legal. În ceea ce ne privește, apreciem că expresia folosită de legiuitor este una de 
ordin general, nefiind limitată la cazurile de nulitate care pot afecta respectivul titlu, 
ci se referă la toate ipotezele susceptibile de a-l lipsi de eficacitate juridică (rezolu- 
țiune, reziliere, revocare, caducitate, reducțiune, inopozabilitate). Ceea ce a urmărit 
legiuitorul prin inserarea acestei limitări și schimbarea completă a filosofiei asupra 
admisibilităţii contestaţiei la executare constă. în restrângerea tuturor posibilităților 
de invocare a apărărilor de fond împotriva titlului executoriu, altul decât o hotărâre 
judecătorească, pe calea contestaţiei la executare, aceasta însemnând că partea inte- 
resată trebuie să uzeze de orice remediu de drept comun prin intermediul căruia s-ar 
putea discuta și anâliza diferite cauze de lipsire de efect juridic a titlului executoriu, 
lăsând contestaţia la executare deschisă, în esenţă, exclusiv apărărilor faţă de even- 
tualele vicii de ordin procedural circumscrise măsurilor dispuse de executorul jude- 
cătoresc. 

De aceea, semnificaţia termenului „desființare” trebuie să fie considerată ca fiind 
„ una cuprinzătoare a tuturor mecanismelor cu efect de stabilire a ineficacităţii juridice 
a actului reprezentat de titlul executoriu. | 

(ii) Rezoluțiunea și rezilierea 

În cazul rezoluţiunii, contractul sinalagmatic cu executare uno ictu este desființat 
retroactiv, ca urmare a neexecutării culpabile a obligaţiilor de către una dintre părţi, 
iar rezilierea intervine în cazul neexecutării culpabile a unui contract sinalagmatic cu 
executare succesivă și constă în încetarea efectelor contractului numai pentru viitor. 
În ipoteza acestor două cauze de încetare a contractului, se impun analiza modului 
de îndeplinire a obligaţiilor contractuale de către părţi și stabilirea culpei creditorului, 
consecința fiind aceea de a lipsi contractul — titlu executoriu — de eficacitate și, im- 
plicit, executarea silită de orice fundament. - 

În ceea ce privește rezoluţiunea/rezilierea unilaterală sau de plin drept, rezultă, 
din economia dispoziţiilor art. 1.552 C. civ. și ale art. 1.550 alin. (2) C. civ., că aceste 
sancțiuni pot interveni, în principiu, numai ca efect al manifestării dreptului de 
opțiune al creditorului, întrucât, în caz contrar, s-ar ajunge în situaţia în care inclusiv 
debitorul ar putea determina rezoluțiunea, printr-o neexecutare voită, o astfel de solu- 
ție fiind injustă și de neacceptat. Astfel, debitorul ar putea crea condiţiile pentru ca 
rezoluțiunea de plin drept să opereze, iar creditorul nu ar avea posibilitatea de a-și 
exprima intenţia pentru menținerea raportului contractual. 

Cu toate acestea, în cazul rezoluțiunii de plin drept, pentru a nu se ajunge la 
situaţia în care debitorul ar putea în chip abuziv să nu execute obligaţiile pentru a 
pune capăt raportului contractual, art. 1.553 C. civ. cere condiţia notificării din partea 
creditorului, însă nu pentru a opera rezoluțiunea, ci pentru a invoca efectele sale, 
desființarea contractului fiind condiţionată, așadar, de exercitarea unui drept de către 
creditor. | 

Prin urmare, nu excludem nici ipoteza ca debitorul din procedura de executare 
silită să fie creditor al unei obligaţii neexecutate din contract și, astfel, să justifice un 
interes în invocarea sancţiunii rezoluţiunii/rezilierii unilaterale ori de plin drept. 
Totuși, în principiu, singurele apărări ce ar putea fi formulate de către debitor în 
cadrul contestaţiei la executare grefate pe incidenţa rezoluțiunii/rezilierii unilaterale 
sau de plin drept vizează lipsa titlului executoriu ca efect al intervenirii cauzei de 
ineficacitate a actului juridic. Jar, pentru activarea pe plan execuţional a efectelor 
rezoluţiunii/rezilierii, creditorul obligaţiei neexecutate este obligat să parcurgă 
procedura specifică prevăzută de lege, ceea ce face greu de imaginat ca un atare 
demers să fie declanșat chiar în cadrul unei contestaţii la executare. 


(iii) Revocarea 

Revocarea reprezintă o cauză de ineficacitate a actului juridic și constă în înlă- 
turarea efectelor liberalităţilor din cauza ingratitudinii gratificatului sau a neexe- 
cutării culpabile a sarcinii. Noţiunea de „revocare” este folosită uneori în sensul de 
denunțare unilaterală, în cazurile prevăzute de lege, a unui act juridic, iar alteori în 
sensul de desfacere a unui contract prin acordul părților. Și în acest caz, apreciem că 
incidența unei atari sancțiuni conduce la ineficiența respectivului act juridic, titlu 
executoriu, neputând fi invocată pe calea contestaţiei la executare. 


(iv) Caducitatea 

Caducitatea este acea cauză de ineficacitate ce constă în lipsirea actului juridic civil 
valabil încheiat de orice efecte din cauza intervenirii unei împrejurări ulterioare 
încheierii sale şi care este independentă de voința autorului actului juridic. Ca exemple 

de caducitate, menţionăm art. 333 alin. (4) C. civ. (caducitatea clauzei de preciput), 
art. 1.071 C. civ. (caducitatea legatului), art. 1.195 C. civ. (caducitatea ofertei). Și în acest 
caz, sancţiunea caducităţii trebuie să fie invocată exclusiv pe calea unei acțiuni de drept 
comun, iar nu direct în cadrul contestaţiei la executare. 


(v) Reducţiunea 

Reducţiunea constă în ineficacitatea totală sau parţială a actului juridic, din cauza 
încălcării rezervei succesorale sau din cauza apariţiei unor împrejurări, neavute în 
vedere de părţi în momentul încheierii actului juridic, care duc la ruperea echilibrului 
contractual. Reducţiunea vizează fie liberalităţile excesive (legate, donații făcute de 
cel care lasă moștenirea și care încalcă rezerva succesorală), fie prestațiile pentru lezi- 
une sau pentru un alt viciu de consimțământ, putând interveni și în cazul imprevi- 
ziunii*, Astfel, împrejurările de natură să ducă la ruperea echilibrului contractual, cu 
consecinţa lipsirii de efecte a actului juridic, titlu executoriu, trebuie invocate ex- 
clusiv pe calea unei acţiuni de drept comun, contestaţia la executare nefiind: de phuisă 
în acest sens. 


(vi) Inopozabilitatea 
Cu privire la inopozabilitate, această sancţiune intervine în cazul nesocotirii unor 
cerinţe de publicitate față de terţi, prevăzute de lege pentru anumite acte juridice. Tot 
despre inopozabilitate se vorbeşte și în cazul încheierii unui act juridic prin procedeul 
reprezentării, însă cu lipsa sau depășirea puterii de a reprezenta, în cazul încheierii 
de acte juridice cu privire la bunul proprietate comună fără respectarea anumitor reguli 
privind acordul coproprietarilor, precum și în cazul acţiunii revocătorii (pauliene)?. 
Raportând aceste considerente la posibilitatea de a invoca sancţiunea inopoza- 
bilităţii pe calea contestaţiei la executare, apreciam în alt context publicistic? că, în 
ceea ce privește strict cerințele de publicitate pe care un act juridic trebuie să le înde- 
„plinească, lipsa acestora poate fi invocată pe calea contestaţiei la executare, procedura 
execuţională fiind contextul ce a deschis creditorului posibilitatea de a se prevala de 
respectivul act juridic, titlu executoriu, față de debitor, pe terenul opozabilităţii. În 
acest sens, lipsa cerinţei de publicitate ce trebuia îndeplinită de titlul executoriu pe 
tărâmul opozabilităţii va fi invocată ca impediment la executare, în condiţiile art. 666 
alin. (5) pct. 7 C. pr. civ., ceea ce va avea drept consecinţă anularea încheierii de încu- 
 viințare a executării silite și constatarea neyalabiliații actelor de executare săvârșite 
în temeiul acesteia. 

Cu referire la celelalte aspecte ale sancțiunii inopozabilităţii (în cazul inohoierii 
unui act juridic prin procedeul reprezentării, însă cu lipsa sau depășirea puterii de a 
reprezenta, în cazul încheierii de acte juridice cu privire la bunul proprietate comună 
fără respectarea anumitor reguli privind acordul coproprietarilor, precum și în cazul 
acțiunii revocatorii), apreciem că devin incidente mecanismele de drept comun, prin 
care creditorul/debitorul pot invoca inopozabilitatea actului juridic încheiat de 
debitor în frauda intereselor creditorului ori inopozabilitatea față de debitor a actului 
juridic- titlu executoriu — încheiat cu depășirea limitelor reprezentării. 


° E. Oprina, Studiu introductiv..., cit. supra, p. 54. 


+ G. Boroi, C.A. Anghelescu, Curs de drept civil. Partea generală, ed. a 2-a revizuită și adăugită, 
Ed. Hamangiu, Bucureşti, 2012, p. 242. 


5 E. Oprina, Studiu introductiv..., cit. supra, p. 54, nota de subsol 6. 

(vii) Exceptia de neexecutare a contractului 

În ceea ce privește posibilitatea invocării excepţiei de neexecutare a contractului, 
pe calea contestaţiei la executare, în contextul acestor modificări legislative, înve- 
derăm că aceasta reprezintă un mijloc de apărare și determină o suspendare a execu- 
tării propriilor obligaţii ale debitorului până în momentul în care cealaltă parte, 
creditorul, își va îndeplini obligaţiile ce-i revin”. Întrucât o condiţie pentru declan- 
șarea executării silite este exigibilitatea creanţei și cum exceptio non adimpleti 
contractus presupune o suspendare temporară a executării obligaţiilor. debitorului, 
apreciem că, în principiu, un asemenea mijloc de apărare nu poate fi invocat în faza 
de executare silită, care implică cu necesitate existenţa unui termen de plată împlinit, 
adică un moment temporal ulterior epuizării efectelor excepţiei respective. Astfel, 
apreciem că excepţia de neexecutare a contractului se poate analiza numai în cadrul 
procesual al acţiunii de fond, aceasta având ca finalitate o amânare a scadenței 
obligaţiei debitorului și, implicit, a posibilităţii de declanşare a executării silite până 
la termenul fixat de instanţă”. | | 

Cu toate acestea, nu negăm posibilitatea de invocare a excepţiei de neexecutare a 
contractului în cadrul contestaţiei la executare în ipoteza inexistenţei unei acțiuni de 
drept comun ori a altui mecanism prin care contestatorul să fi putut valorifica acest 
mijloc de apărare și care a generat, astfel, declanșarea automată a executării silite. Însă 
apreciem că o atare posibilitate o regăsim subsumată unui motiv de ordin procedural, 
precum lipsa caracterului de titlu executoriu al înscrisului prezentat cu această 
calificare, greșita circumscriere a înscrisului respectiv drept titlu executoriu ori lipsa 
caracterului exigibil al creanţei. i i 

(viii) Nulitatea relativă 

În ceea ce privește posibilitatea de invocare a cauzelor de nulitate relativă în 
cadrul contestatiei la executare, avem în vedere, în primul rând, posibilitatea aducerii 
acestora în fața instanţei de executare pe cale de acțiune sau pe cale de excepție. 

În prima ipoteză, relevante sunt dispoziţiile art. 1.249 alin. (2) C. civ., care regle- 
mentează, pe de o parte, posibilitatea invocării acestora numai în termenul de 
prescripţie prevăzut de lege, iar, pe de altă parte, posibilitatea părții căreia i se cere 
executarea contractului de a opune oricând nulitatea relativă a contractului, chiar și 
după împlinirea termenului de prescripţie a dreptului la acţiunea în anulare. i 

In cea de-a doua ipoteză, în care nulitatea relativă ar putea fi dedusă judecății pe 
cale de excepție, ca simplă apărare, un atare mijloc procedural ar putea avea ca efect, 
în ipoteza admiterii, numai o reţinere în cuprinsul considerentelor a nevalabilității 
titlului executoriu, şi nicidecum o desființare expresă a acestuia, de vreme ce contes- 
tatorul nu a înțeles să învestească instanţa cu un capăt distinct de cerere în acest sens. 

În ambele ipoteze însă, apreciem ca fiind inadmisibilă, în contextul noilor modi- 
ticări, invocarea nulităţii relative a titlului executoriu, altul decât o hotărâre judecă- 
torească, pe calea contestaţiei la executare, întrucât scopul legiuitorului a constat în 
suprimarea. oricărei posibilități pentru contestator de a aduce în contestaţia la 
EA A aL | 

“Trebuie spus în acest context că o apărare similară, specifică însă fazei de executare silită, este 
reglementată de art. 677 C. pr. civ. și vizează executarea prestaţiilor reciproce ce derivă din același 


i] 


titlu executoriu, ipoteză ce exclude însă invocarea excepţiei de neexecutare a contractului ca apărare 


de fond direct în executarea silită. 
7 E. Oprina, Studiu introductiv..., cit. supra, p. 55. 

executare motive de natură să lipsească de eficacitate juridică titlul executoriu, orice 
cerere ori apărare de acest gen fiind rezervată unei acțiuni separate, inclusiv de drept 
comun. Nu prezintă relevanță sub acest aspect faptul că, în cea de-a doua situație, 
nulitatea ar fi invocată doar pe cale de excepţie și, drept urmare, nu se va obține o 
soluţie formală de desființare a titlului, întrucât scopul contestatorului constă și în 
acest caz tot în invalidarea din punct de vedere juridic a titlului executoriu și lipsirea 
acestuia de orice forță juridică în susținerea executării silite. 

În plus, prin atașarea la alin. (2) al art. 713 C. pr. civ. de către legiuitor a sintagmei 
„inclusiv o acţiune de drept comun”, rezultă cu evidenţă că s-a urmărit ca pe calea 
contestaţiei la executare să nu existe posibilitatea de a se valorifica eventuale motive - 
care ar fi de natură să conducă la lipsirea de efecte juridice a titlului executoriu, care 
nu este o hotărâre judecătorească, indiferent de modalitatea ori pârghia legală la care 
s-ar putea apela, dacă consecinţa acestora ar fi infirmarea titlului executoriu sub orice 
aspect de formă ori de soluţie în care s-ar putea concretiza aceasta. 

Cu toate acestea, având în vedere și dispoziţiile art. 1.249 alin. (2) C. civ., care 
reglementează posibilitatea invocării cauzelor de nulitate relativă numai în termenul 
de prescripţie prevăzut de lege, precum și posibilitatea părţii căreia i se cere execu- 
tarea contractului de a putea opune oricând nulitatea relativă a contractului, chiar și 
după împlinirea termenului de prescripţie a dreptului la acţiunea în anulare, se poate 
concluziona, luând în considerare și prevederea modificată a art. 713- alin. (2) 
C. pr. civ., în sensul că, în ipoteza în care acţiunea de drept comun ar fi prescrisă 
extinctiv, contestatorul va putea invoca în cadrul contestaţiei la executarea silită 
însăși excepţia de nulitate relativă a titlului executoriu, într-o asemenea situaţie 
neavând la îndemână o altă cale pentru a putea obține desfiinţarea formală a titlului 
executoriu, nici măcar o acţiune de drept comun. 


(ix) Nulitatea absolută 

În ceea ce privește cauzele de nulitate absolută, art. 1.249 alin. (1) C. civ. prevede 
că nulitatea absolută poate fi invocată oricând, fie pe cale de acţiune, fie pe cale de 
excepţie, iar, în condiţiile art. 1.247 alin. (3) C. civ., instanţa este obligată să invoce 
din oficiu nulitatea absolută. Aceste dispoziţii legale trebuie însă corelate cu speci- 
ficul contestaţiei la executare, întrucât art. 713 alin. (2) C. pr. civ. închide calea con- 
testaţiei pentru invocarea motivelor de fapt sau de drept privitoare la fondul dreptului 
„cuprins în titlul executoriu dacă în acest sens partea are la îndemână inclusiv o 

acțiune de drept comun. | | i 

Astfel, dispozițiile art. 713 alin. (2) C. pr. civ. instituie cadrul procesual în care 
pot fi invocate apărări de fond împotriva titlului executoriu, ceea ce înseamnă că 
aceste prevederi vor avea prevalență față de cele care reglementează posibilitatea valo- 
rificării unor asemenea apărări. Normele care recunosc posibilitatea invocării oricând 
și chiar de către instanță din oficiu a cauzelor de nulitate absolută trebuie interpretate 
și aplicate în contextul unui cadru procesual permisiv cu formularea unor apărări de 
fond împotriva titlului executoriu, ceea ce înseamnă că, dacă formularea unor aseme- 
nea apărări este exclusă de existenţa unei alte căi, inclusiv a unei acțiuni de drept 
comun, nu mai prezintă relevanţă existența normei juridice care instituie regimul 
juridic al formulării apărărilor de fond, acesta căpătând însemnătate doar în ipoteza 
în care s-ar putea aduce în atenţia instanței asemenea apărări. 

Cu alte cuvinte, condiţiile de ordin procedural sunt cele care determină activarea 
normelor de drept substanţial, astfel încât și în analiza de față urmează să conchidem 
în sensul că, de vreme ce părții contestatoare îi este interzisă invocarea apărărilor de 
fond în cadrul contestaţiei la executare dacă are deschisă calea unei acţiuni de drept 
comun, înseamnă că nici instanţei din oficiu nu îi este recunoscută această posi- 
bilitate, o soluţie contrară însemnând lipsirea de eficienţă a noii viziuni a legiuitorului 
înscrise în art. 713 alin. (2) C. pr. civ. | 

Mai trebuie precizat că, întrucât cerința de admisibilitate a contestaţiei la 
executare privind inexistenţa unei alte căi procesuale prevăzute de lege, inclusiv a 
unei acțiuni de drept comun, este circumscrisă „motivelor de fapt sau de drept 
privitoare la fondul dreptului cuprins în titlul executoriu”, astfel cum prevede textul 
legal, rezultă că acele cauze de nulitate ce decurg din nerespectarea unor cerințe de 
formă ale înscrisului care constituie titlu executoriu pot fi invocate pe calea contes- 
tației la executare, având în vedere că lipsa unor asemenea cerinţe de formă echi- 
valează cu lipsa titlului executoriu însuși, legiuitorul înțelegând să suprime de la 
posibilitatea de invocare în cadrul contestaţiei la executare numai motivele de fond, 
iar nu și pe cele privitoare la forma titlului executoriu. | 


(3) Clauzele abuzive 

În contextul discuţiei despre posibilitatea de invocare a cauzelor de nulitate 
absolută pe calea contestaţiei la executare, se impune să analizăm modalitatea 
practică de conciliere a posibilităţii instanţei de executare de invocare din oficiu a 
caracterului abuziv al unor clauze cu specificul contestaţiei la executare”. 

Astfel, în jurisprudenţa sa, Curtea de Justiţie a Uniunii Europene a subliniat de 
mai multe ori că instanţa naţională este obligată să analizeze din oficiu caracterul 
abuziv al unei clauze contractuale care se încadrează în domeniul de aplicare al 
Directivei 93/13/CEE a Consiliului din 5 aprilie 1993 privind clauzele abuzive în 
contractele încheiate cu consumatorii și, prin aceasta, să suplinească dezechilibrul 
existent între consumator și vânzător sau furnizor, de îndată ce dispune de elementele 
de drept și de fapt necesare în acest scop. În acest sens, pot fi evocate cauzele: Mostaza 
Claro, C-168/05, pct. 36 și 38; Asturcom Telecomunicaciones, C-40/08, pct. 30 și 32; 
VB „Penziigyi Lizing, C-137/08, Rep., p. 1-10847, pct. 49; Perenicovă și Perenič, 
C-453/10, pct. 30; Pannon GSM Zrt., C-243/08, pct. 31 şi 32; Banco Español de Crédito, 
C-618/10, pct. 42 și 43. | s ' 

Se mai relevă din jurisprudența CJUE că instanței naționale nu i se impune totuși, 
în temeiul Directivei, să înlăture aplicarea clauzei în discuție în cazul în care 


Mr m AA A 

* Pentru (im)posibilitatea instanței de executare de a invoca din oficiu nulitatea absolută în 
cadrul contestației la executare, în contextul reglementării anterioare, a se vedea Tema nr. 38 — 
E. Oprina, Problematica apărărilor de fond în cadrul contestației la executare, în E, Oprina, V. Bozeşan 
(coord.), Executarea silită. Dificultăţi și soluţii praciice, vol. 1, Ed. Universul Juridic, București, 2016, 
p. 410: „Așadar, instanţa de executare poate invoca din oficiu, oricând în cursul judecății în primă 
instanță, nulitatea absolută, cu condiţia de a fi admisibile apărările de fond în cadrul contestaţiei la 
executare, potrivit legii”. În același sens, a se vedea G. Boroi, Noul Cod de procedură civilă. Comen- 
tariu pe articole. Vol, II. Art. 456-1134, ed. a 2-a, Ed. Hamangiu, București, 2016, p. 502. În 

° A se vedea Tema nr. 38 — E. Oprina, Problematica apărărilor de fond în cadrul contestaţiei la 
executare, în E. Oprina, V. Bozeșan (coord.), op. cit., vol. 1, pp. 411-412. 

consumatorul, după ce instanţa l-a informat, înţelege să nu invoce caracterul abuziv 
și neobligatoriu al acesteia!0, 

În ceea ce priveşte însă mecanismele de executare silită, urmează să analizăm în 
ce măsură principiile rezultate din interpretarea și aplicarea dreptului Uniunii 
Europene care garantează protecţia consumatorilor își găsesc incidenţă în dreptul 
național și care este modalitatea practică de asigurare a efectivităţii acestor principii, 
căci nu este deloc de ignorat specificul procedurilor de executare silită, care, spre 
deosebire de acțiunile de drept comun, implică o serie de particularități, formalităţi 
și condiționări pe deplin justificate prin raportare la valorile ocrotite prin intermediul 
acestor demersuri procedurale. | g 

Trebuie să amintim în acest context, pe de o parte, că art. 38 din Carta drepturilor 
fundamentale a Uniunii Europene prevede că politicile Uniunii asigură un nivel 
ridicat de protecție a consumatorilor, art. 47 reglementând dreptul la o cale de atac 
eficientă, iar aceste dispoziții își produc efectele în ceea ce priveşte punerea în 
aplicare a Directivei 93/1311. 

Pe de altă parte, în jurisprudenţa sa, Curtea a statuat deja că sistemul de protecţie 
pus în aplicare prin Directiva 93/13 se bazează pe ideea că un consumator se găseșie 
într-o situaţie de inferioritate față de un vânzător sau furnizor în ceea ce privește atât 
puterea de negociere, cât și nivelul de informare, situaţie care îl determină să adere la 
condiţiile redactate în prealabil de vânzător sau furnizor, fără a putea exercita o 
influenţă asupra conţinutului acestora!?. „det | | 

Cu toate acestea, potrivit unei jurisprudenţe constante a Curţii de Justiţie a 
Uniunii Europene, în lipsa unei armonizări în dreptul Uniunii a mecanismelor 
naţionale de executare silită, revine ordinii juridice din fiecare stat membru atribuţia 
de a prevedea astfel de norme în temeiul principiului autonomiei procesuale, cu con- 
diția ca acestea să nu fie mai puțin favorabile decât cele aplicabile situaţiilor similare 
supuse dreptului intern (principiul echivalenţei) și să nu facă practic imposibilă sau. 
excesiv de dificilă exercitarea drepturilor conferite de dreptul Uniunii (principiul 
efectivității)!?. 3! 

Prin urmare, în analiza de faţă, trebuie să determinăm în ce măsură aplicarea 
protecţiei conferite de directiva menţionată ar fi practic imposibilă sau excesiv de 
dificilă'“. Pe de altă parte, pentru a proteja drepturile conferite consumatorilor de 
„Directiva 93/13, statele membre au obligaţia, printre altele, în temeiul art. 7 alin. (1) 
din această directivă, să adopte măsuri de protecţie astfel încât să prevină utilizarea 
în continuare a unor clauze calificate drept abuzive. Aceasta se coroborează, de altfel, 
și cu al douăzeci și patrulea considerent al acestei directive, care precizează că, în 
acest scop, autorităţile judiciare și administrative din statele membre trebuie să aibă 
la dispoziţie mijloace adecvate şi eficace. Mai concret, potrivit jurisprudenţei 
constante a Curţii referitoare la principiul cooperării loiale, consacrat în prezent la 


1° Cauza Pannon GSM, C-243/08, pct. 33. 

"A se vedea în acest sens Hotărârea Pohotovosť, C-470/12, pct. 52, 

12 Hotărârea Pohotovosť, pct. 39 și jurisprudenţa citată, Hotărârea Kăsler și Kâslerne Rábai, 
C-26/13, pct. 39 și jurisprudența citată, precum și Hotărârea Sânchez Morcillo și Abril Garcia, 
C-169/14, pct. 22. | 

13 A se vedea în acest sens Hotărârea Aziz, C-415/11, pct. 50 și jurisprudenţa citată, precum și 
Hotărârea Pohotovosť, pct. 46. 

14 Hotărârea Monika Kusionovă, C-34/13, pot. 54. 

art. 4 alin. (3) TUE, păstrând, totodată, posibilitatea alegerii sancţiunilor aplicabile 
pentru încălcările dreptului Uniunii, statele membre trebuie să se asigure în mod 
special că acestea au un caracter efectiv, proporţional și disuasiv!5. 

Astfel, în ceea ce privește principiul echivalenţei, trebuie să analizăm dacă există 
elemente de natură să dea naștere unor îndoieli în legătură cu conformitatea regle- 
mentării naționale cu acesta. Iar, în ceea ce privește principiul efectivităţii, trebuie 
amintit că deja Curtea a statuat că fiecare caz în care se ridică problema dacă o 
prevedere procedurală internă face imposibilă sau excesiv de dificilă aplicarea 
dreptului Uniunii trebuie analizat ţinând cont de locul pe care respectiva prevedere 
îl ocupă în cadrul procedurii în ansamblul său, de modul în care se derulează și de 
particularitățile acesteia în fața diverselor instanțe naţionale!€. 

Cu alt prilej”, rețineam că „legislaţia execuţională internă instituie un regim pro- 
cedural eficient și util atât pentru ca instanța de executare să aibă posibilitatea 
efectivă de intervenție pe aspectul măsurilor provizorii care pot să suspende 
procedura de executare, cât și pentru ca instanţa de drept comun să aibă posibilitatea 
să intervină pe aspectul verificării legalităţii clauzelor titlului executoriu, măsuri de 
natură să asigure efectivitatea protecţiei urmărite de directivă. In plus, legislaţia 
națională execuţională garantează debitorului consumator inclusiv o protecţie a 
posteriori, pe calea întoarcerii executării, mecanism complet și adecvat de natură a 
asigura îndestularea sa completă”. | 

De la momentul emiterii respectivei opinii, ne-am confruntat atât cu modificarea 
legislativă analizată, cât și cu alte evoluţii jurisprudenţiale, intervenind cel puţin două 
hotărâri relevante, cu potenţial impact asupra derulării procedurilor de executare 
silită, pe care le vom analiza în cele ce urmează, pentru a extrage concluziile ce se. 
impun din perspectiva conformităţii dreptului naţional cu principiile dreptului 
Uniunii Europene. e 

a) Astfel, CJUE, prin Hotărârea din 26 iunie 2019, dată în cauza Aleš Kuhar și Jozef 
Kuhar c. Addiko Bank, C-407/18, a statuat că Directiva 93/13/CEE a Consiliului din 5 
aprilie 1993 privind clauzele abuzive în contractele încheiate cu consumatorii trebuie 
interpretată, în lumina principiului efectivității, în sensul că se opune unei regle- 
mentări naţionale precum cea în discuţie în litigiul principal, în temeiul căreia instanța 
naţională sesizată cu o cerere de executare silită a unui contract de credit ipotecar, 
„ încheiat între un profesionist și un consumator sub forma unui act notarial direct exe- 
cutoriu, nu dispune, fie la cererea consumatorului, fie din oficiu, de posibilitatea de a 
examina dacă clauzele cuprinse într-un astfel de act nu au un caracter abuziv în sensul 
acestei directive și, pe acest temei, de a suspenda executarea silită solicitată, 

Așadar, o primă observaţie presupune faptul că interpretarea oferită de CJUE 
trebuie raportată necesarmente la situaţia de fapt dedusă analizei, având în vedere că 
„instanța europeană a avut în vedere reglementarea națională din litigiul principal, 
ceea ce ne determină să apreciem că, în măsura în care dreptul național românesc se 


— aH 
15 A se vedea în acest sens Hotărârile LCL Le Crédit Lyonnais, C-565/12, pct.44 și jurisprudența 
citată, Monika Kušionová, C-34/13, pct. 58 şi 59. « j i 
-I Hotărârile Asociación de Consumidores Independientes de Castilla y León, C-413/12, pct. 31 
ȘI jurisprudența citată; Aziz, C-415/11, pct. 51 și 53 Mostaza Claro, C-168/05, pct. 24; Asturcom 


elecomunicaciones, C-40/08, pct. 39. Ă 4. 
“ "Tema nr. 38 — E. Oprina, Problematica apărărilor de fond în cadrul contestației la executare, 

îndepărtează de specificitățile litigiului ce a generat trimiterea preliminară, inclusiv 
din perspectiva cadrului legal, statuările cuprinse în decizia antereferită nu sunt 
incidente. 

Astfel, în dreptul sloven: | 

- în privinţa suspendării executării silite, aceasta nu este posibilă, chiar cu titlu 
provizoriu, cu excepția ipotezei introducerii unei proceduri pe fond, iniţiate de debi- 
tor, în calitate de consumator, prin care se solicită constatarea nulităţii unei clauze 
contractuale abuzive. Suspendarea executării silite, până la adoptarea unei decizii 
definitive cu privire la fond, nu este autorizată decât cu titlu excepţional și este supusă 
unor condiţii legale stricte referitoare la demonstrarea unui prejudiciu ireparabil sau 
greu reparabil, în sensul art. 71 primul paragraf din Legea privind procedurile de 
executare și măsurile asigurătorii, care exclude prejudiciul legat de executarea silită 
însăși, ceea ce, în practică, face această suspendare aproape imposibilă; 

- în plus, creditorul are dreptul de a cere debitorului constituirea unei garanții în 
cazul în care acesta solicită suspendarea executării silite; i 

- debitorul împotriva căruia a fost deschisă procedura de executare silită nu poate 
obține asistenţă judiciară gratuită, astfel încât trebuie să suporte el însuși cheltuielile 
importante de reprezentare printr-un avocat. 

Din perspectiva acestor aspecte, legislația românească recunoaște mecanisme 
juridice eficiente. AW 

Astfel, cu privire la posibilitățile instanței de executare de suspendare a măsurilor 
de executare silită până la rezolvarea acțiunii de fond în constatarea nulității clauzelor 
abuzive, prevederile art. 719 C. pr. civ. sunt îndestulătoare. În primulirând, în temeiul 
alin. (1)-(3) ale art. 719 C. pr. civ., contestatorul debitor poate beneficia de o suspen- 
dare a executării silite în condițiile achitării unei cauțiuni. Apreciem că o asemenea 
cerință nu face imposibilă obținerea măsurii de suspendare a executării silite, ci doar 
o poate îngreuna. Cu toate acestea, trebuie luată în considerare și posibilitatea de a 
cere și obține o suspendare a executării contractului care conţine o clauză abuzivă 
în cadrul acţiunii de fond având ca obiect desființarea acestuia [art. 638 alin. (2) 
C. pr. civ.], în aceleași condiţii reglementate de art. 719 C. pr. civ. Așadar, dispozitiile 
naţionale sunt concordante și îndestulătoare pe palierul de analiză al Curţii de Justiţie 
a Uniunii Europene și nu vedem rațiunea pentru care, în faza executării silite, debi- 
torului trebuie să i se recunoască mai multe posibilități decât în ipoteza în care ar 
apela la o acţiune de drept comun. | > 

Legat de condiţia cauțiunii, deși aceasta ar putea fi apreciată drept împovărătoare 
pentru consumatorul debitor, trebuie menţionat că plata acesteia se impune în consi- 
derarea faptului că, în principiu, până la anularea definitivă a clauzelor presupus abu- 
zive, se prezumă că respectivul titlu executoriu este valabil încheiat, iar creditorului 
trebuie să i se ofere garanția posibilităţii de acoperire a eveniualului prejudiciu cauzat 
prin întârzierea executării generată de suspendare. | 

Cu toate acestea, sunt de relevat în contextul acestei analize și dispoziţiile pct. 1 
din alin. (4) al art. 719 C. pr. civ., potrivit cărora suspendarea executării silite este 
obligatorie și cauțiunea nu este necesară dacă hotărârea sau înscrisul care se execută 
nu este, potrivit legii, executoriu. Or, spre deosebire de celelalte două ipoteze ale 
alin. (4) care atrag o suspendare de drept, fără plata unei cauțiuni, care presupun cu 
necesitate existența unor dovezi materiale, clare, în situația reglementată la pct. 1, 
există riscul confuziei între motivul care fundamentează contestaţia la executare și 

cel care stă la baza cererii de suspendare a executării silite. Și, cum, pe calea suspen- 
dării de executare, nu se pot analiza motive de fond, apreciem că, pentru cazul hotă- 
rârii sau înscrisului care se execută şi care nu este, potrivit legii, executoriu, pentru a 
se dispune suspendarea cursului procedurii de executare, nu este obligatoriu de 
administrat o dovadă a lipsei caracterului executoriu, căci aceasta ar însemna o rezol- 
vare pe fond a cauzei și o antepronunțare a judecătorului cauzei, ci este suficient ca 
debitorul să se prevaleze de o asemenea apărare în cadrul contestaţiei la executare. 

Din perspectiva semnificației noțiunii de „înscris care nu este, potrivit legii, 
executoriu”, apreciem că, în ipoteza unor titluri executorii, înscrisuri care nu sunt 
hotărâri judecătorești, reglementarea cuprinsă în pct. 1 din alin. (4) al art. 719 
C. pr. civ. subsumează și situaţia unui titlu executoriu contestat pentru existenţa unei 
clauze abuzive, întrucât acțiunea de fond va viza constatarea nevalabilităţii înscri- 
sului ce reprezintă titlu executoriu pentru existența unor clauze abuzive, iar con- 
testația la executare va avea ca obiect anularea procedurii de executare pentru lipsa 
caracterului executoriu al înscrisului prezentat drept titlu. | 

Deși s-ar putea susţine într-o opinie contrară că ipoteza suspendării obligatorii și 
a caracterului nenecesar al cauțiunii vizează numai aspecte de ordin pur procedural, 
în realitate, în cazul titlurilor executorii reglementate de art. 638 alin. (1) pct. 2 şi 4 
C.-pr. civ., legile speciale incidente presupun o serie de condiţii de executorialitate a 
înscrisului care, se execută, ceea ce înseamnă că verificarea îndeplinirii acestor 

“condiţii poate presupune inclusiv analiza unor elemente ce ţin de fondul raportului 
juridic litigios, cum ar fi, spre exemplu, existența sau nu a unor potenţiale clauze 
abuzive care conţin aspecte ce pot influenţa certitudinea ori exigibilitatea creanţei sau 
chiar existenţa titlului executoriu, privând, astfel, înscrisul de caracteristica executo- 
rialității. Cum art. 638 alin. (1) C. pr. civ. fixează caracterul de titlu executoriu al 
înscrisului ce se execută în raport cu prevederile legale speciale ce reglementează 
respectivul înscris, activarea puterii executorii a acestuia se va face în funcţie de ele- 
mentele cuprinse în respectivele dispoziţii legale, care circumscriu calitatea de titlu 
executoriu și care implică, după caz, inclusiv o analiză de fond a raportului juridic. 

De vreme ce „clauzele abuzive cuprinse în contract și constatate fie personal, fie 
prin intermediul organelor abilitate prin lege nu vor produce efecte asupra consuma- 
torului, iar contractul se va derula în continuare, cu acordul consumatorului, numai 
dacă după eliminarea acestora mai poate continua”, înseamnă că, în măsura în care 
admiterea criticilor vizând existenţa unor clauze abuzive în contract va determina 
desființarea acestuia, ipoteza de lucru cuprinsă în art. 719 alin. (4) pct. 1 C. pr. civ. 
este pe deplin incidentă. 

Aşadar, posibilitatea obținerii suspendării executării în cazul în care titlul exe- 
cutoriu este un înscris ce nu poate fi calificat drept titlu ulterior admiterii acțiunii de 
fond vizând constatarea existenței clauzelor abuzive este un scenariu complet realist, 
întrucât o atare măsură are caracter obligatoriu, iar cauțiunea nu este necesară. 

` Astfel, apreciem că sunt suficiente garanții recunoscute de dreptul național 
execuțional consumatorului pentru a putea obține o suspendare a executării silite a 
unui contract de credit care ar cuprinde o clauză abuzivă. 
e fa i A a e 

„1% Art. 6 din Legea nr. 193/2000 privind clauzele abuzive din contractele încheiate între profe- 
Sloniști și consumatori. | 

Pe.de altă parte, spre deosebire de legislaţia slovenă, legislația naţională recu- 
noaște posibilitatea debitorului de a apela la asistenţa judiciară gratuită în forma 
apărării printr-un avocat, astfel cum rezultă din prevederile art. 90 alin. (2) lit. b) 
C. pr. civ. și ale O.U.G. nr. 51/2008 privind ajutorul public judiciar în materie civilă. 

Trebuie să adăugăm în context și precizarea că, în temeiul dreptului procedural 
sloven, cenzurarea caracterului eventual abuziv al clauzelor cuprinse într-un contract 
de credit ipotecar, încheiat între un profesionist și un consumator, poate fi exercitată 
nu de instanţa sesizată cu cererea de executare silită a unui astfel de contract, ci, 
ulterior și dacă este cazul, numai de instanța de fond sesizată: de consumator cu o 
acțiune în declararea nulităţii acestor clauze abuzive, ceea ce a fost apreciat ca fiind 
vădit insuficient pentru a: se asigura eficiența deplină a protecţiei consumatorilor 
urmărite de Directiva 93/13. Legat de acest aspect, menţionăm că, în dreptul româ- 
nesc, acțiunea de fond poate fi exercitată nu doar ulterior acțiunii de executare silită, 
ci chiar și anterior ori concomitent cu aceasta, cu posibilitatea de suspendare a pro- 
cedurii de contestaţie și a procedurii execuţionale până la momentul soluționării 
definitive a acţiunii de fond, ceea ce, prin raportare la principiile și jurisprudenţa 
CJUE, pare a fi satisfăcător. | | 

Prin urmare, în dreptul naţional, suspendarea executării silite este posibilă, 
inclusiv în ipoteza introducerii unei proceduri pe fond, iniţiate de debitor în calitate 
de consumator, prin care se solicită constatarea nulităţii unei clauze contractuale 
abuzive, iar plata cauţiunii nu este necesară pe terenul art. 719 alin. (4) pct. 1 
C. pr. civ. Pe dealtă parte, chiar dacă nu s-ar împărtăși opinia anterioară privitoare la 
caracterul nenecesar al cauţiunii, subordonarea suspendării executării silite unor 
condiţii legale referitoare la plata acestei garanţii nu este strictă, demonstrarea preju- 
diciului susceptibil să apară și greu reparabil ulterior fiind circumscrisă prejudiciului 
legat de executarea silită însăși. | 

Reţinem, astfel, că litigiul din cauza Ales Kuhar și Jozef Kuhar c. Addiko Bank, 
C-407/18, a avut în vedere o situație factuală diferită faţă. de cea specifică dreptului 
naţional românesc, imposibilitatea debitorului de a obține suspendarea executării 
silite fiind cuplată cu imposibilitatea acestuia de a obține asistenţă judiciară gratuită, 
astfel încât trebuie să suporte el însuși cheltuielile importante de reprezentare 
printr-un avocat. i 

Pe plan naţional însă, prin coroborarea tuturor mecanismelor procedurale evo- 
cate și prin aplicarea lor combinată, se poate conchide în mod ferm în sensul că există 
suficiente garanții pentru atingerea scopului protejat de dispozițiile dreptului Uniunii 
Europene și pentru interpretarea acestuia astfel cum rezultă din jurisprudenţa CJUE 
evocată. i 

b) In ordonanța pronunțată la 6 noiembrie 2019 în cauza BNP Paribas Personal 
Finance Paris S.A. Sucursala București și Secapital Sàrl, Curtea a statuat că Directiva 
93/13/CEE a Consiliului privind clauzele abuzive în contracte încheiate cu consu- 
matorii trebuie interpretată în sensul-că se opune unei norme de drept național în 
temeiul căreia un consumator care a încheiat un contract de credit cu o institutie de 
credit și împotriva căruia acest profesionist a început o procedură de executare silită 
este decăzut din dreptul de a invoca existența unor clauze abuzive pentru a contesta 
procedura menționată după expirarea unui termen de 15 zile de la comunicarea 

primelor acte ale acestei proceduri, chiar dacă acest consumator are la dispoziție, în 
„temeiul dreptului naţional, o acţiune în justiție în scopul constatării existenţei unor 


Evelina Oprina 


Apărările de fond în cadrul contestaţiei la executare... 227 


clauze abuzive a cărei introducere nu este supusă niciunui termen, dar a cărei soluție 
nu produce efecte asupra celei care rezultă din procedura de executare silită și care îi 
poate fi impusă consumatorului înainte de soluţionarea acțiunii în constatarea exis- 
tenței unor clauze abuzive. | m 

În speţă, la pct. 29 s-a reţinut că, deși instanța de trimitere a arătat în cererea sa 
de decizie preliminară că există în dreptul național o procedură distinctă de calea 
contestaţiei la executare, care nu este supusă unui termen de prescripţie, care permite 
invocarea caracterului abuziv al unei clauze contractuale, această instanţă a precizat 
că o astfel de împrejurare nu produce efecte asupra procedurii de executare silită, în 
măsura în care aceasta din urmă îi poate fi impusă consumatorului înainte de 
soluționarea acțiunii în constatarea existenţei unor astfel de clauze abuzive. í 

Cu privire la această constatare a Curții, avem în vedere caracterul imprecis, ` 
inconsistent și incomplet al argumentelor instanței de trimitere, respectiv Tribunalul 
Specializat Mureș. Astfel, în ceea ce ne privește, apreciem, pe de o parte, că este 
inadmisibil ca o instanţă de judecată din România să nu ofere Curţii de Justiţie a 
Uniunii Europene informaţiile exacte și depline necesare pentru soluționarea trimi- 
terii preliminare. În acest sens, referirea la împrejurarea că acţiunea de fond care 
permite invocarea caracterului abuziv al unei clauze nu produce efecte asupra 
procedurii/ de executare silită, în măsura în care aceasta din urmă îi poate fi impusă 
: consumatorului înainte de soluţionarea acțiunii în constatarea existenței unor astfel 
de clauze abuzive, este cel puţin insidioasă, de vreme ce nu a fost prezentat instanţei 
europene ansamblul mecanismelor procedurale reglementate de legislaţia naţională 
care permite introducerea unei acțiuni de fond și efectele acestora asupra procedurii 
de executare. Sub acest aspect, era de clarificat faptul că, în dreptul românesc, posi- 
bilitatea introducerii unei acţiuni de fond în care să se solicite constatarea nevala- 
bilităţii unor clauze abuzive este posibilă, în principiu, oricând, nefiind condiționată 
de declanșarea procedurii de executare silită. Totodată, chiar și în ipoteza în care o 
atare acțiune ar fi generată după începerea executării silite împotriva debitorului 
consumator, în principiu, instanţa învestită cu o contestaţie la executare va dispune 
suspendarea procedurii execuţionale, cele două demersuri aflându-se în strânsă 
legătură. | 

Pe de altă parte, constatăm că instanţa de trimitere nu a furnizat toate elementele 
ce circumscriau situaţia de fapt din dosar, în jurisprudența națională nefiind abordată 
în principal varianta soluționării cu precădere a procedurii de executare silită în 
raport cu acțiunea de drept comun, ci dimpotrivă. y 

Susceptibilă de critică este și statuarea cuprinsă la pct. 32 din Ordonanța Curții, 
care prevede că, în ipoteza în care procedura de executare silită ia sfârşit înaintea 
pronunțării deciziei instanței de fond prin care se declară caracterul abuziv al clauzei 
contractuale aflate la originea acestei executări silite și, în consecinţă, nulitatea acestei 
proceduri, această decizie nu ar permite să i se asigure consumatorului respectiv decât 
0 protecţie a posteriori de natură financiară, care s-ar dovedi incompletă și insufi- 
cientă și nu ar constitui un mijloc nici adecvat, nici eficient pentru a preveni utilizarea 
acestor clauze în continuare; contrar prevederilor art. 7 alin. (1) din Directiva 93/13”. 
Sub acest aspect, avem în vedere că, în dreptul procedural național, mijlocul repa- 
ratoriu ulterior procedurii de executare silită constă în procedura întoarcerii execu- 
tării silite, care constituie un mecanism complet și adecvat pe aspectul întinderii 
DEE meet sal btu cal EI 

"19 A se vedea în acest sens Hotărârea din 14 martie 2013, Aziz, C-415/11, pct. 60. 

prejudiciului, dar și eficient pe aspectul imposibilității utilizării în continuare a clau- 
zelor abuzive, în sensul că, odată stabilită nevalabilitatea acestora, nu vor mai putea 
fi ulterior invocate și aplicate. | 

Referitor la incidenţa acestei ordonanțe asupra modului de aplicare a dreptului 
naţional în materia executării silite declanșate de o instituţie de credit împotriva unui 
profesionist în temeiul unui contract de credit, reținem că, dincolo de caracterul 
imperfect al argumentaţiei trimiterii preliminare și, implicit, de caracterul greu 
sustenabil al unei asemenea decizii, CJUE s-a raportat la „norme de drept naţional” 
care ar institui sancţiunea decăderii din dreptul de a invoca existența unor clauze 
abuzive pentru a contesta procedura de executare silită după expirarea unui termen 
de 15 zile de la comunicarea primelor acte ale acestei proceduri, iar nu la „regle- 
mentări naţionale precum cea în discuţie în litigiul principal”, așa cum procedează 
deseori în jurisprudenţa sa. Aceasta înseamnă că însăși instanța europeană pare a fi 
manifestat o oarecare rezervă în ceea ce privește conformitatea situaţiei prezentate cu 
realitatea juridică din sfera dreptului românesc ori pare a fi avut o anumită reținere 
în privința modalităţii de acţiune pe plan procedural naţional, astfel încât, luându-și 
o marjă serioasă de circumspecţie, însă subsumându-se raţiunii sale generale de 
protecţie a consumatorilor și de garantare a unui acces efectiv la justiţie în favoarea 
acestora, nu a limitat interpretarea strict la dispoziţia națională, ci a statuat un 
principiu general valabil, care urmează să acționeze exclusiv în condiţiile prescrise, 
respectiv: 

- existența unei acțiuni de fond care să aibă ca obiect constatarea unor clauze 
» abuzive a cărei introducere să nu fie supusă niciunui termen, dar a cărei soluţie să nu 
producă efecte asupra celei care rezultă din procedura de executare silită; 

- acțiunea de executare silită să îi fie impusă consumatorului înainte de solutio- 
narea acţiunii în constatarea existenţei unor clauze abuzive. 

Pentru clarificarea celor două problematici ridicate de decizia CJUE în discuţie și 
pentru verificarea conformităţii dreptului național cu interpretarea dată dreptului 
Uniunii Europene, învederăm că rațiunea urmărită de instanța europeană prin decizia 
analizată se subsumează scopului general recunoscut constant în jurisprudenţa CJUE 
de protecţie efectivă a consumatorului, care, în principiu, se află pe o poziţie de infe- 
rioritate faţă de un vânzător sau furnizor în ceea ce priveşte atât puterea de negociere, 
cât și nivelul de informare, situaţie care îl determină să adere la condiţiile redactate 
în prealabil de vânzător sau furnizor, fără a putea exercita o influență asupra conti- 
nutului acestora. Mai concret, rațiunea ce se desprinde din decizia evocată aduce un 
element suplimentar față de cele statuate de jurisprudenţa anterioară în sensul.că, 
pentru a se bucura de protecţie efectivă, legislația naţională ar trebui să-i recunoască 
consumatorului, la nivel de garanții, posibilitatea concretă de a putea să-și formuleze 
apărări în ceea ce privește caracterul potenţial abuziv al clauzelor, chiar și după 
declanșarea procedurii de executare silită. | 

Aşadar, scopul avut în vedere de către instanța europeană, prin sancţionarea 
„instituirii de către o legislaţie naţională a sancțiunii decăderii din dreptul de a invoca 
existența unor clauze abuzive pentru a contesta procedura de executare silită după 
expirarea unui termen de 15 zile de la comunicarea primelor acte ale acestei 
proceduri, constă, în esenţă, dincolo de tehnicitatea statuării, în recunoasterea pentru 
consumator a unor mijloace legale care să-i asigure protecţia efectivă a drepturilor 

sale. Astfel, interpretarea dată de CJUE nu aduce în niciun fel atingere și nu sanctio- 
nează reglementarea termenului de 15 zile pentru exercitarea contestaţiei la execu- 
„tare, ci doar duce analiza dreptului Uniunii Europene la un nivel superior, conștienti- 
zând statele membre și instanţele acestora asupra importanţei drepturilor con- 
sumatorilor și a necesităţii protecției acestora. Mai precis și în esenţa ei cea mai 
lăuntrică, decizia conţine în rațiune semnificaţia obligativităţii recunoașterii unui 
acces etectiv la justiție consumatorilor pe aspectul verificării existenței sau nu a 
posibilelor clauze abuzive din contractele încheiate de aceștia cu instituţiile de credit, 
vânzători, furnizori etc., astfel încât nici măcar existenţa unei proceduri execuţionale 
în curs să nu impieteze asupra unor demersuri de această natură. 

CJUE nu este preocupată de termenul de formulare a unei contestaţii la executare, 
așa cum, în mod eronat, pare a se fi conturat în doctrina recentă”, ci de oferirea unor 
garanții îndestulătoare care să susțină scopul Directivei. Și, cum, în lipsa unei armo- 
nizări a mecanismelor naţionale de executare silită, modalitățile prin care acestea sunt . 
puse în aplicare sunt reglementate de ordinea juridică internă a statelor membre în 
temeiul principiului autonomiei procedurale a acestora din urmă, rămâne ca 
legiuitorul național să reglementeze oriinterpretul să aplice dreptul național activ în 
spiritul jurisprudenţei CJUE. 

Urmează să analizăm în ce măsură dispoziţiile naționale actuale satisfac cele 
două garanţii cerute de decizia CJUE, aceasta fiind însă ipoteza de lucru pe care o vom 
releva și care va scoate interpretarea și aplicarea dreptului național de sub incidența 
statuării conținute de Ordonanţa pronunţată la 6 noiembrie 2019 în cauza BNP 
Paribas Personal Finance Paris S.A. Sucursala București, Secapital Sàrl. 

e În privinţa existenţei unei acţiuni de fond care să aibă ca obiect constatarea unor 
` clauze abuzive a cărei introducere să nu fie supusă niciunui termen, dar a cărei soluţie 
să fie în măsură să producă efecte asupra celei care rezultă din procedura de executare 
silită, învederăm că o atare acţiune de drept comun nu doar că este reglementată la 
nivel legislativ, ci devine chiar obligatoriu de parcurs în situaţia în care consumatorul 
invocă motive de fapt sau de drept privitoare la fondul dreptului cuprins în titlul exe- 
cutoriu, iar executarea silită împotriva acestuia a început [art. 713 alin. (2) C. pr. civ.]. 

Referitor însă la efectele unei acţiuni de drept comun asupra procedurii execu- 
tionale, pentru ca aceasta să poată să se circumscrie exigențelor CJUE, este necesar ca 
reglementarea legală să ofere garanţii îndestulătoare în sensul existenţei unor meca- 
nisme care să asigure consumatorul că procedura execuţională nu se va epuiza înainte 
de soluţionarea acţiunii de fond, astfel încât o eventuală soluţie favorabilă a acesteia 
din urmă să poată fi invocată cu succes în procedura de executare silită. In acest sens, 
este necesar ca procedura de executare silită să poată fi suspendată până la soluţio- 
narea acţiunii de fond. 

În acest context, este de precizat faptul că cel dintâi demers la care trebuie să 
apeleze debitorul consumator este solicitarea de suspendare a cursului procedurii de 
executare silită, astfel încât procedura execuţională să nu evolueze până la momentul 
Sane harme A d ramia Eau 

“0. Negoiţă, Soarta contestației la executare prin care se invocă motive privind caracterul abu- 
ziv al unor clauze dintr-un contract încheiat cu un consumator — între tardivitate și inadmisibilitate. 
Principiul efectivității protecţiei oferite consumatorilor de dreptul european, disponibil pe 
www.juridice.ro; Decizie CJUE despre caracterul abuziv al unei clauze. Contestaţia la executare se 
Poate introduce oricând, disponibil pe www.chirita-law.com. - 

clarificării situației juridice rezultate din contractul presupus atins de clauze abuzive. 
Este vorba, așadar, despre mecanismul suspendării executării silite în temeiul art. 719 
C. pr. civ. Acţiunea instrumentului suspendării executării silite poate antrena și 
discuția privitoare la cauțiunea ce ar trebui să însoțească un atare demers. Cu toate 
acestea, argumentele deja evocate la lit. a) referitoare la caracterul obligatoriu al sus- 
pendării și la caracterul nenecesar al cauțiunii își păstrează și în cadrul acestei analize 
valabilitatea. ul i 

Cel de-al doilea demers necesar a fi urmat de către debitorul consumator contes- 
tator constă în solicitarea de suspendare a cursului contestației la executare în temeiul 
art. 413 alin. (1) pct. 1 C. pr. civ., numai astfel realizându-se în concret scopul urmărit 
prin jurisprudența CJUE de posibilă influențare a cursului procedurii execuţionale în 
funcție de rezultatul acțiunii de fond având ca obiect constatarea existenței unor 
clauze abuzive. i j | 

Însă, pentru ca instanța de executare să poată aprecia asupra înrâuririi hotă- 
râtoare a acţiunii de drept comun în privința cursului contestaţiei la executare, este 
necesar ca obiectul contestaţiei la executare să constea în anularea actelor de 
executare pe temeiul nevalabilității titlului executoriu, ca efect al constatării caracte- 
rului abuziv al unor clauze relevante pe aspectul dobândirii executorialității titlului. 
Mai mult, o contestaţie la executare cu un asemenea obiect nu poate să fie decât o 
contestaţie la executarea silită însăși, chiar CJUE, în interpretările date de-a lungul 
timpului, acordând valență autonomiei procedurale a statelor membre. Întrucât 
eventualul caracter abuziv al unor clauze poate avea drept consecinţă o nevalabilitate 
a titlului executoriu însuși, înseamnă că invocarea de către debitor, ca motiv de con- 
testaţie, a lipsei caracterului executoriu al înscrisului prezentat drept titlu reprezintă 
un element ce se circumscrie executării silite înseși. aa 

În ipoteza identificării strânsei legături dintre contestaţia la executare și acțiunea 

de drept comun având ca obiect constatarea existenţei unor clauze abuzive, instanţa 
de executare are la îndemână remediul suspendării celei dintâi, în temeiul art. 413 
alin. (1) pct. 1 C. pr. civ., până la momentul soluționării definitive a acțiunii de fond. 

Este însă de relevat importanţa decisivă ca demersul privind suspendarea exe- 
cutării silite să fie declanșat înainte de suspendarea cursului contestaţiei la executare, 
astfel încât ambele să aibă finalitatea cerută de lege și de Directivă. În caz contrar, o 
procedură de contestaţie la executare suspendată în temeiul art. 413 alin. (1) pct. 1 
C. pr. civ., fără să fi fost anterior confruntată cu incidentul suspendării procedurii de 
executare silită în temeiul art. 719 C. pr. civ., nu poate conduce la scopul urmărit, de 
vreme ce, în lipsa suspendării executării silite, procedura își va urma cursul firesc, 
chiar dacă contestaţia la executare este suspendată. | | 

Rezultă, în concluzie, că legislaţia naţională recunoaște existența unei acţiuni de 
fond care să aibă ca obiect constatarea unor clauze abuzive, a cărei introducere să nu 
fie supusă niciunui termen, iar soluţia acesteia este de natură să producă efecte asupra 
celei care rezultă din procedura de executare silită în raport cu considerentele expuse. 

e Referitor la acțiunea de executare silită susceptibilă de a-i fi impusă consuma- 
torului înainte de soluționarea acțiunii în constatarea existenței unor clauze abuzive, 
învederăm că, luând în considerare și argumentația de la lit. b), procedura execu- 
țională națională cunoaște remedii suficiente și îndestulătoare pentru ca executarea 
silită să fie suspendată până la soluţionarea acţiunii de fond. sa 

Chiar dacă mecanismul suspendării reglementat de art. 413 alin. (1) pct. 1 
C. pr. civ. are caracter facultativ, incidența acestuia este lăsată la aprecierea organului 
de jurisdicție competent în a evalua suficienta legătură de cauzalitate între cele două 
acţiuni, implicarea judecătorului în acest lanţ deliberativ fiind esenţială pentru garan- 
tarea respectării drepturilor consumatorilor. Astfel, și din această perspectivă, auto- 
nomia procedurală naţională este cea care trebuie să prevaleze și care, apreciem noi, 
recunoaște, pe planul reglementării interne, suficiente garanţii în scopul recunoscut 
de jurisprudenţa CJUE. | 

` Prin urmare, baza factuală și legală incidentă în litigiul ce a generat trimiterea 
preliminară fiind incomplet și insidios expusă, apreciem că nici concluzia nu poate 
avea un suport corect. Cu toate acestea, reținem că instanţa europeană a introdus un 
element decisiv în aplicarea ordonanţei în discuţie, condiționând statuarea sa de 
soluția din cadrul acţiunii de fond care nu ar produce efecte asupra celei care rezultă 
din procedura de executare silită și care îi poate fi impusă consumatorului înainte de 
soluționarea acțiunii în constatarea existenţei unor clauze abuzive.  . | 

Or, atâta vreme cât instanţa învestită cu soluționarea unei contestaţii la executare 
în care se analizează legalitatea executării silite inclusiv prin prisma valabilităţii titlu- 
lui executoriu se raportează în mod efectiv la existența unei acţiuni de fond care are 
ca obiect analizarea valabilităţii respectivului titlu ca efect al existenței unor clauze 
abuzive, nu se poate ridica în mod valid o problemă de natura celei deduse inter- 
pretării Curţii de Justiţie a Uniunii Europene. - 

Astfel, instanţele naţionale au obligaţia de a aplica jurisprudenţa CJUE nu doar în 
litera interpretărilor pe care aceasta le dă, ci mai degrabă în rațiunea conținută de 
paragrafele și soluţia Curţii, rațiune care trebuie căutată și impusă în procesul de 
identificare a celei mai adecvate aplicări la speţă. 

Transpunând cele două principii, al echivalenţei și al efectivităţii, în planul 
dreptului naţional, apreciem că, astfel cum rezultă din ansamblul prezentei analize, 
nu se relevă niciun element de natură să dea naștere unor îndoieli în legătură cu con- 
formitatea reglementării în discuţie în materia protecției drepturilor consumatorilor 
cu celelalte mecanisme similare ce permit verificarea legalităţii sau temeiniciei unui 
act juridic. Iar, pe de altă parte, față de reglementarea specială, modul de derulare și 
particularităţile acesteia, coroborate cu specificul procedurii execuţionale naționale, 
nu se evidenţiază imposibilitatea sau dificultatea de exercitare a drepturilor conferite 
consumatorilor de dreptul Uniunii, existând suficiente garanţii de ordin procedural 
în această privință pe plan naţional. 

Apreciem, în concluzie, că, întrucât scopul primordial urmărit de Directiva 93/13 
și de jurisprudența conturată în aplicarea acesteia constă în recunoașterea în mod 
efectiv a unor garanții procedurale pentru a da posibilitatea consumatorilor să poată 
beneficia de un acces concret la justiție pe palierul verificării clauzelor pretins abu- 
zive, un asemenea acces presupune inclusiv găsirea unor mecanisme de protecţie 
pentru faza executării silite, astfel încât costurile unei proceduri să nu descurajeze 
consumatorul să apeleze la aceasta, iar pârghiile legale să fie eficiente. 

Or, raportat la toate argumentele anterioare, opinăm că mecanismele naționale 
oferă suficiente garanţii procedurale pentru atingerea scopului Directivei 93/13, în 
sensul că se asigură, în interesul consumatorilor, existența unor mijloace adecvate și 
eficace pentru a preveni utilizarea în continuare a clauzelor abuzive în contractele 
încheiate cu consumatorii de către vânzători sau furnizori. 

e În fine, o discuţie tehnică se ridică și în legătură cu efectul pe care îl produce 
Ordonanţa pronunţată la 6 noiembrie 2019 în cauza BNP Paribas Personal Finance 
Paris S.A. Sucursala București, Secapital Sàrl, C-75/19, în litigiile dintre particulari. 
Astfel, întrebările preliminare care au format obiectul cauzei C-75/19 și-au propus 
analizarea și stabilirea raportului dintre dispoziţiile Directivei 93/13/CEE şi dispo- 
ziţiile art. 713 alin. (2) C. pr. civ., coroborate cu dispoziţiile art. 715 C. pr. civ., fără ca 
obiectul acestei cauze să vizeze procesul de transpunere a Directivei 93/13/CEE, 
respectiv dacă acest act normativ a fost integrat de statul român în legislaţia internă 
și/sau dacă a fost transpus în mod adecvat și complet. Această constatare rezultă cu 
prisosință din considerentul 22, dar mai ales din considerentul 27 din ordonanța în 
discuţie („În acest context, instanța de trimitere ridică problema dacă Directiva 93/13 
se opune unei norme de drept național precum cea care rezultă din articolul 712 și 
următoarele din capitolul VI din Codul de procedură civilă, care prevede un termen de 
15 zile, care începe să curgă de la data la care debitorului îi este comunicată procedura 
de executare silită, în care acesta poate, pe calea contestaţiei la executarea silită, să 
invoce caracterul abuziv al unei clauze contractuale, în condiţiile în care o acţiune în 
constatarea existenței unor clauze abuzive cuprinse în titlul executoriu nu este supusă 
niciunui termen”). 

Așadar, în condiţiile în care Directiva 93/13/CEE a fost transpusă în legislaţia 
internă prin Legea nr. 193/2000, iar întrebările preliminare adresate de instanţa de 
trimitere, Tribunalul Specializat. Mureș, nu au vizat modalitatea de transpunere a 
acestei directive, Ordonanţa pronunţată de CJUE în cauza C-75/19 nu poate justifica 
efectul direct orizontal al Directivei 93/13/CEE. Cu toate acestea, chiar și în ipoteza în 
care obiectul cauzei C-75/19 ar fi fost reprezentat de procesul de transpunere a 
Directivei 93/13/CEE, efectul direct l-ar. fi vizat exclusiv pe cel vertical, care se 
manifestă între stat și particulari, și în niciun caz pe cel orizontal, care poate fi invocat 

în litigiile dintre particulari, în care o persoană fizică poate să se prevaleze de o normă 
europeană faţă de o altă persoană fizică. De altfel, în jurisprudenţa constantă a CJUE 
s-a stabilit că directiva nu este un act în măsură să creeze el însuși obligaţii în sarcina 
unui particular, neputând. îi invocată împotriva lui, și că o instanță a unui stat 
membru nu este obligată să înlăture o dispoziţie naţională contrară unei directive 
decât atunci când dispoziţiile directivei sunt invocate în plan vertical, în raporturile 
dintre un particular și statul membru. | 
„ Prin urmare, din această perspectivă, apreciem că o directivă, în măsura în care 
a fost transpusă în planul reglementărilor naţionale, nu poate fi invocată într-un litigiu 
între particulari în scopul de a înlătura aplicarea unor dispoziţii naţionale, astfel încât 
instanța națională nu este obligată să înlăture în contestațiile la executare ce-i sunt 
deduse judecății prevederile art. 713 alin. (2) C. pr. civ. şi ale art. 715 C. pr. civ. | 

In plus, având în vedere concluzia că, odată transpusă Directiva 93/13/CEE în 
legislaţia internă, instanțele naționale vor interpreta și aplica în litigiile dintre parti- 
culari în mod exclusiv dispoziţiile Legii nr. 193/2000, dar și ale celorlalte reglementări 
naționale în materie astfel încât rațiunea Directivei să poată fi atinsă, putem afirma și 
faptul că Ordonanţa pronunțată la 6 noiembrie 2019 în cauza C-75/19 nu poate fi 
aplicată cu prioritate de către instanţele naţionale pe terenul art. 4 C. pr. civ., nefiind 
în prezența unei norme obligatorii a dreptului Uniunii Europene. Directiva, repre- 
zentând actul de drept european ce necesită transpunere pe plan naţional, are drept 

efect obligaţia statelor membre de a implementa în sfera normelor interne scopul 
urmării de aceasta, sens în care trebuie să adopte toate instrumentele necesare pentru 
a asigura efectul util al acestui act. 

Astiel, scopul urmărit de Directiva 93/13 și de jurisprudenţa conturată inclusiv 
prin ordonanța în discuţie constă în asigurarea în mod efectiv a unor garanţii proce- 
durale pe plan naţional care să garanteze consumatorilor un acces concret la justiție 
pe tărâmul analizei și verificării clauzelor pretins abuzive, instanțele naţionale având, 
așadar, obligaţia de a interpreta și aplica dispoziţiile naţionale în sensul anterior 
evocat, fără ca prin aceasta să se înlăture de la aplicare anumite prevederi interne. 
Doctrina efectului direct, dezvoltată de Curtea de Justiţie a Uniunii Europene prin 
jurisprudenţa sa, nu este de natură să conducă la lipsirea de eficacitate a unor norme 
naționale, ci doar de natură a asigura protejarea drepturilor particularilor recunoscute 
de normele dreptului Uniunii Europene. | 

Așadar, esenţial este ca instanţele naționale să urmărească în procedeul de inter- 
pretare și aplicare a normelor naţionale asigurarea respectării rațiunii dreptului 
european, fără ca prin acest demers să le fie îngăduit, cel puţin în privinţa directivelor, 
să înlăture de la aplicare normele de drept naţional. 


(xi) Contestaţia la executare reglementată de legile speciale ale cambiei, cecului și 
biletului la ordin 

O precizare trebuie făcută în legătură cu contestaţia la executare reglementată de 
legile speciale ale cambiei, cecului și biletului la ordin (Legea nr. 58/1934 asupra 
cambiei și biletului la ordin și Legea nr. 59/1934 asupra cecului). Astfel, deși Legea 
nr. 76/2012 a unificat terminologia folosită, în sensul că „opoziţia la executare” regle- 
mentată de art. 62 din Legea nr. 58/1934 și art. 54 din Legea nr. 59/1934 a fost denu- 
mită „contestaţie la executare”, în realitate nu au fost aduse modificări și sub aspectul 
domeniului de aplicare și al condiţiilor de exercitare a fostei opoziții de executare”. 
Prin urmare, este de reţinut concluzia că, în condiţiile Legii nr. 58/1934 și ale Legii 
nr. 59/1934, contestaţia la executare specială reprezintă calea procedurală specifică, 
prin care se poate pune în discuţie fondul raportului de drept specific acestor efecte 
de comerţ, ajungându-se la desființarea titlului executoriu constând în cambie, cec 
sau bilet la ordin, în vreme ce contestaţia la executare reglementată de Codul de proce- 
dură civilă reprezintă mijlocul procedural la care se poate apela pentru cenzurarea 
neregularităților procedurale vizând modul de desfășurare a executării silite, cele 
două căi procedurale fiind distincte, având regim juridic diferit și finalități deosebite. 


3. Consecințe 
Problematica apărărilor de fond ce pot fi sau nu formulate în cadrul contestaţiei 
la executare a căpătat noi valenţe interpretative și practice ulterior modificării aduse 
de Legea nr. 310/2018, în considerarea atât a caracterului precar al tehnicii legislative 
a noii soluţii juridice, cât şi a efectelor generate de noul conţinut al normei cuprinse 
în art. 713 alin. (2) C. pr. civ. pn, 
Apreciem însă că, dincolo de redactarea defectuoasă a textului, ceea ce trebuie să 
primeze finalmente este rațiunea urmărită de legiuitor, căreia trebuie să-i fie găsită 
Paradigma practică adecvată pentru asigurarea utilității normei. 
ih EPO r 
“1 În același sens, a se vedea și Tema nr. 5 — Tr.C. Briciu, Aspecte practice privind executarea 
cambiei sau a biletului la ordin, în E. Oprina, V. Bozeşan (coord.), op. cit., vol. 1, pp. 66-71. 

Din perspectiva invocării clauzelor abuzive, față de toate construcţiile argumen- 
tative relevate în prezentul studiu, putem concluziona în sensul că modificarea 
legislativă adusă de Legea nr. 310/2018 prin suprimarea completă a posibilităţii de 
invocare a unor apărări de fond pe calea contestaţiei la executare, cuprinsă în art. 713 
alin. (2) C. pr. civ., nu se îndepărtează de concluziile doctrinare anterioare, conform 
cărora legislaţia execuţională internă instituie un regim procedural eficient și util atât 
pentru ca instanţa de executare să aibă posibilitatea efectivă de intervenţie pe aspectul 
măsurilor provizorii care pot să suspende procedura de executare, cât și pentru ca 
instanţa de drept comun să aibă posibilitatea să intervină pe aspectul verificării lega- 
lităţii clauzelor titlului executoriu, măsuri de natură să asigure și efectivitatea pro- 
tecţiei urmărite de Directiva 93/13/CEE. | 

Reţinem, astfel, că reglementarea naţională continuă să răspundă jurisprudenţei 
europene, legislaţia națională oferind o protecţie eficientă drepturilor debitorului (în 
special ale consumatorului) prin mecanisme aplicabile în mod similar și altor situații 
asemănătoare supuse dreptului intern, în virtutea principiului echivalenţei și în baza 
unor garanţii de ordin procedural suficiente și îndestulătoare în ceea ce privește 
asigurarea drepturilor conferite consumatorilor de dreptul Uniunii pe plan naţional, 
în temeiul principiului efectivităţii??. 

Tot astfel, ne distanțăm de acele curente de opinie care în ultimul timp au lansat, 
într-o manieră pripită, simplistă și nefundamentată, ideea neobligativităţii respectării 
pe viitor a termenului de 15 zile pentru exercitarea contestaţiei la executare, CJUE 
nefiind preocupată de acest aspect, ci de identificarea și reglementarea pe plan 
național a unor mecanisme care să satisfacă scopul Directivei 93/13 vizând garantarea 
unei protecţii adecvate și eficiente consumatorilor privitor la accesul la justiţie, consu- 
matorii fiind consideraţi persoane vulnerabile, aflate, de regulă, într-o postură de infe- 
rioritate față de cocontractanţi”“. Reglementarea termenului de exercitare a contesta- 
ției la executare continuă să rămână o normă activă în fondul procedural civil actual 
și incidentă în toate litigiile având ca obiect contestaţia la executare, procedura exe- 
cuțională fiind și trebuind să fie caracterizată de rigoare și formalism. 

Apare, astiel, contextul în care putem afirma cu certitudine lipsa de oportu- 
nitate a întrebărilor adresate Curţii de Justiţie a Uniunii Europene de către instanța 
națională, care, dacă ar fi reflectat mai profund la toate perspectivele și argumen- 
tele relevate pe parcursul prezentei analize, nu s-ar fi grăbit să declanșeze meca- 
nismul întrebării preliminare penty prezervarea seriozității și eficienţei unui 
atare demers. 

Modalitatea de formulare trunchiată, echivocă și chiar o a întrebărilor 
preliminare a condus CJUE spre o perspectivă de analiză a cauzei C-75/19 incompletă 

22 În sens contrar, a se vedea G. Boroi, M. Stancu, Drept procesual civil, ed. a 5-a revăzută şi 
adăugită, Ed. Hamangiu, București, 2020, pp. 1269-1270 — în opinia noastră, în ipoteza în care, prin 
contestaţia la executare, debitorul consumator urmărit silit de creditorul profesionist invocă 
caracterul abuziv al uneia sau mai multor clauze din contractul constatat prin titlul executoriu, cu 
scopul desființării totale sau parțiale a contractului și deci a titlului executoriu, nu se poate opune 
inadmisibilitatea contestaţiei la executare în temeiul dispoziţiilor art. 713 alin. (2) C. pr. civ., chiar 
dacă debitorul consumator are la dispoziţie o acţiune î în anulare de drept comun. 

23 A se vedea în acest sens și R.-M. Necula, Ordonanţa pronunțată de CJUE, în cauza C-75/19, 

„Cu privire la posibilitatea invocării clauzelor abuzive în cadrul contestaţiei la executare. Reviriment 
jurisprudenţial?, în RRES nr. 4/2019, pp. 39-47, disponibil şi pe www. universuljuridic.ro. 

și eronată raporiat la ansamblul de norme instituite de dreptul intern, lăsând consi- 
derentele și statuarea Curţii fără un suport contextual, inclusiv legal, solid, vulne- 
rabilizând mecanismul trimiterii preliminare din perspectiva profesionalismului și 
seriozității acestuia în sfera modalităţii statului român de raportare la acest demers 
instituțional european. Sistemul național procedural este apt să asigure consuma- 
torului toate mijloacele pentru efectivitatea accesului la justiție pe componenta con- 
statării caracterului abuziv al clauzelor contractuale în raport cu derularea procedurii 
de executare silită”, cu condiţia ca instanţele naţionale să aibă disponibilitatea, des- 
chiderea și diligenta necesare în interpretarea normelor legale într-o manieră siste- 
matică și logică, în raţiunea acestora, și să manifeste precauţie și diligență profesio- 
nală în activarea unor demersuri ale căror consecinţe pot bulversa, chiar și numai la 
nivel de interpretare, sistemul juridic românesc, mai ales dacă acestea sunt utilizate 
într-o manieră incompletă și, deci, greşită.. 


NP ate o TENE ll, 
a i í 4 . > a » 
1 În acelaşi sens, a se vedea M. Avram, Protecția consumatorului se face ca „sarea în bucate 
Prin măsuri necesare și fără excese, disponibil pe www. juridice.ro. 

Rezumat 

Neregularităţile procedurale intervenite în procedura de executare sunt „aduse” de contestator în 
planul judiciar al contestaţiei sub forma motivelor de contestaţie, astfel încât mijlocul procesual de invo- 
care a acestora pe calea contestaţiei nu este excepţia procesuală, ci motivul/motivele de contestaţie. 

Excepţiile procesuale (fie că vizează judecata în prima instanţă sau judecata‘ apelului) nu se 
confundă cu neregularităţile procedurii de executare, care — deşi, prin natura lor, vizează executarea 
silită, care este o procedură specifică procesului civil — totuşi nu se invocă în procedura contestaţiei pe 
calea excepțiilor procesuale, ci pe calea motivelor de contestaţie, iar ulterior, în cazul respingerii/omiterii 
lor de prima instanţă, sunt readuse în analiza instanţei prin intermediul motivelor de apel. 


| 1. Motive de contestaţie versus excepții procesuale 


Se constată că uneori, în prâctică, debitorii contestatori invocă prin contestaţie 
anumite neregularități privitoare la executare (e.g., prescripţia executării, lipsa | 
dovezii calităţii de reprezentant a persoanei care a sesizat executorul, lipsa calității 
procesuale active/pasive) pe calea unor excepţii procesuale, iar instanțele de 
executare soluţionează prin dispozitivul sentinței aceste epii respingându-le sau 
admițând-le. 

| Chiar dacă procedura de executare silită este integrată în procesul civil, iar aceste 
neregularități „procesuale” — întrucât intervin în cursul procesului (în faza executării 
silite) — pot fi asimilate, sub aspectul naturii lor, celor specifice fazei judiciare, totuși 
trebuie avut în vedere că nu se confundă planul procesual al executării silite cu planul 
procesual (judiciar) al contestaţiei la executare silită. 

Astfel, neregularitățile procedurale intervenite în procedura de executare sunt 

. „aduse” de contestator în planul judiciar al contestaţiei sub forma motivelor de con- 
testaţie, astfel încât mijlocul procesual de invocare a acestora pe calea contestaţiei nu 
este excepția procesuală, ci motivul/motivele de contestaţie. 

Așadar, neregularități precum cele menţionate (e.g., prescripţia executării, lipsa 
dovezii calităţii de reprezentant al creditorului, lipsa calității procesuale active/pasive 
în faza executării) constituie doar motive de contestaţie pin care se critică executarea 
silită/actele de executare sub aspect procedural. 

: Dimpotrivă, în cadrul contestatiei la executare, excepţiile procesuale i doar 
cele care vizează demersul contestatorului (cererea de contestaţie la executare) și pro- 
cedura de judecată a contestaţiei, și nicidecum procedura executării silite. 

Exemplificări: 

m Lipsa calităţii procesuale activelpasive 

În procedura de executare silită, în raportul sfiit de drept execuţional, calitatea 
de creditor o are titularul dreptului prevăzut în titlul executoriu în temeiul căruia se 
declanșează executarea silită, iar calitatea de debitor aparține persoanei indicate în 

titlu ca fiind cea obligată la executarea prestaţiei. Astfel, creditorul și debitorul sunt 
părți în procedura de executare silită [art. 644 alin. (1) pct. 1 și art. 645 C. pr. civ.]. 
Insă raporturile juridice specifice procedurii de executare pot include și tertii garanți, 
care, la rândul lor, devin debitori ai creditorului (art. 644 alin. (1) pct. 2 și art. 648 
C. pr. civ.], precum și creditorii intervenienți, care invocă anumite drepturi împotriva 
debitorului supus executării silite (art. 649 și art. 690 C. pr. civ.). | 

Lipsa de identitate între persoanele care sunt adevărații titulari de drepturi și 
obligaţii din titlul executoriu și persoanele care cer executarea sau împotriva cărora 
se cere executarea este sancționată în planul strict al executării silite prin respingerea 
de către executor! a cererii de deschidere a dosarului de executare silită (art. 665 
C. pr. civ.) sau prin respingerea de către instanţa de executare a cererii de încuviinţare 
a executării silite ori a cererii de intervenţie (art. 666 și art. 692 C. pr. civ.). 

Însă, odată devenite participanţi în procedura de executare prin recunoașterea 
acestor calităţi (creditor, debitor, terț garant, creditor intervenient) de către executor 
(prin deschiderea dosarului de executare) ori de către instanța de executare (prin 
încuviințarea executării ori a cererii de intervenţie), aceste persoane au calitate proce- 
suală activă/pasivă de a formula contestaţie la executare, fiind persoane interesate în 
sensul art. 712 alin. (1) C. pr. civ., care prevede că se poate formula contestaţie de 
către cei interesați sau vătămați prin executare. | 

Prin urmare, sfera persoanelor care.au deschisă calea contestaţiei nu se reduce 
doar la participanţii menţionaţi anterior, ci ea include și alte persoane care au legătură 
cu executarea (e.g., coproprietarii care, nefiind debitori ai creditorului urmăritor, au 
drepturi asupra imobilului urmărit; adjudecatarul etc.), dar și orice terță persoană care 
se pretinde persoană interesată sau vătămată prin executarea desfășurată. 

Având în vedere aceste precizări, nu trebuie confundată calitatea procesuală 
activă/pasivă a părţilor din contestaţie cu calitatea de parte sau de participant la 
procedura de executare silită. În paradigma definiţiei realizate de art. 36 C. pr. civ. şi 
raportat la art. 712 C. pr. civ., calitatea procesuală activă în contestaţia la executare se 
determină în relație cu „raportul juridic dedus judecății” de către contestator prin 
contestaţia formulată. 

"Astfel, dacă acesta se pretinde el însuși persoană interesată sau vătămată prin 
procedura de executare (fiind chiar tert față de procedura de executare), condiţia 
calității active este îndeplinită, indiferent dacă, pe fondul contestației, se stabilește 
ulterior că cererea sa este neîntemeiată (art. 36 teza a Il-a C. pr. civ.). In schimb, 
contestatorul nu îndeplinește condiţia calității procesuale active dacă, de pildă, nu 
invocă încălcarea unui drept sau a unui interes propriu, ci al unei alte persoane. 

Revenind la problematica iniţială, orice neregularitate procedural execuţională 
decurgând din inexistenţa unui raport juridic între creditorul urmăritor sau interve- 
nient și debitorul urmărit sau terțul garant supus executării va fi invocată în cadrul 
contestației prin intermediul unui motiv de contestaţie, iar nu pe calea excepţiei lipsei 
calității procesuale active/pasive. Din această perspectivă, este greșită invocarea pe 
calea contestaţiei a excepţiei lipsei calităţii procesuale active/pasive pe considerentul 
că, de pildă, executarea silită nu putea începe în lipsa unui rapori juridic obligaţional 
între creditorul urmăritor și debitorul contestator. Astfel, instanța va trebui să califice 


Mi V-a ati mt cab fum aA 
! A se vedea Tema nr. 134 — V. Bozeşan, Obiectul și limitele verificărilor efectuate de executor la 
deschiderea dosarului de executare silită. 

chestiunea lipsei calităţii procesuale ca fiind un motiv de contestaţie, fără să o trateze 
ca pe o excepţie procesuală soluţionată prin dispozitivul hotărârii. 

Dimpotrivă, doar neregularităţile legate de însăși formularea contestaţiei — având 
în vedere „raportul juridic” dedus judecății prin contestaţia formulată — vor putea face 
obiect de invocare și analiză în registrul excepţiei lipsei calității procesuale active/pa- 
sive. Doar în acest din urmă caz intimatul din contestaţie va putea invoca excepția 
lipsei calităţii procesuale active/pasive a persoanelor din cadrul contestaţie, iar 
instanța va soluţiona excepţia procesuală prin dispozitivul încheierii interlocutorii 
sau al sentinţei pronunţate. | 

m Lipsa dovezii calităţii de reprezentant 

Dacă este vorba de lipsa calităţii de reprezentant al creditorului în faza executării 
silite, această neregularitate se valorifică doar ca motiv de contestaţie (şi nu ca 
excepție), însă, dacă este vizată lipsa dovezii calităţii de reprezentant a persoanei care 
a formulat contestaţia, neregularitatea se valorifică pe calea excepţiei procesuale 
corespunzătoare.. 

Astfel, dacă instanţa găsește întemeiată critica (motivul) referitoare la reprezen- 
tarea creditorului în faza executării, va admite contestaţia la executare și va anula 
executarea silită (fără a se regăsi în dispozitiv vreo soluţie dată asupra lipsei dovezii 
calităţii de reprezentant), iar în cazul în care neregularitatea privește însăși reprezen- 
tarea contestatorului în procedura judiciară a contestaţiei, instanţa se va pronunţa în 
dispozitiv asupra excepţiei, cu consecința anulării contestaţiei pe acest temei. 

m Prescripția executării | 

Dacă prin contestaţie se contestă executarea pe motivul intervenirii prescripţiei 
executării silite, contestatorul nu va invoca prescripția pe calea excepţiei prescripției 
executării, ci o va aduce în atenția instanţei sub forma unui motiv de contestaţie. În 
„acest sens, instanţa va trebui să califice chestiunea prescripţiei ca un motiv de contes- 

taţie, fără să o trateze ca pe o excepție procesuală soluționată prin dispozitivul 
hotărârii. | | 

Prescripţia executării silite este o apărare pe „fondul” contestaţiei, și nu în planul 
procesual al acesteia: această critică privește nelegalitatea executării, și nicidecum 
neregularitatea dreptului de a sesiza instanța cu contestaţia la executare silită, pentru 
a se pune problema activării unei excepţii procesuale în planul judiciar al judecării 
` contestaţiei. < 

Cu privire la mijloacele de invocare a prescripției în cadrul contestației, pot fi 
distinse mai multe ipoteze: i 

— Prescripția executării împlinită anterior începerii executării silite va trebui 
invocată pe calea unui motiv de contestaţie împotriva încheierii de încuviințare a exe- 
cutării silite (nu pe calea excepţiei procesuale), iar instanța, dacă găsește întemeiat 
motivul de contestaţie, va admite contestaţia și va anula întreaga executare, fără a face 
referiri în dispozitiv la constatarea intervenirii prescripţiei. | 

— Prescripția executării împlinită doar în cursul procedurii de executare (când 
creditorul/executorul a lăsat să curgă termenul de prescripţie fără să se îndeplinească 
acte de executare)? trebuie, în mod obligatoriu, invocată pe calea contestaţiei împo- 
triva primelor acte de executare săvârșite după împlinirea termenului de prescripţie, 


* Art. 709 alin. (1) pct. 4 C. pr. civ. prevede că prescripţia se întrerupe pe data îndeplinirii în 
cursul executării silite a unui act de executare. 

criticându-se nelegalitatea acestora pe acest considerent. În acest caz, prescripţia se 
valorifică sub forma unui motiv de contestaţie împotriva actelor de executare respec- 
tive, iar instanța, în cazul în care motivul este întemeiat, va admite contestaţia și va 
anula executarea silită, fără a face referire în dispozitiv la constatarea intervenirii 
prescripţiei. 

— Prescripţia executării împlinită doar în cursul procedurii de executare, fără a fi 
urmată de îndeplinirea unor acte de executare (susceptibile de a fi atacate pe calea 
contestaţiei), deschide debitorului posibilitatea să ceară instanţei de executare consta- 
tarea intervenirii prescripției. În acest caz, există două ipoteze, şi anume: dacă se 
solicită doar constatarea intervenirii prescripției, instanța va admite cererea și va 
constata în dispozitiv intervenirea prescripţiei (acesta fiind î însuși obiectul cererii 
formulate); dacă, dimpotrivă, se cer atât constatarea intervenirii prescripţiei, cât și 
anularea executării silite, instanţa, prin dispozitiv, va admite contestaţia și va anula 
executarea fără a se pronunța pe prescripţie, întrucât, în acest din urmă caz, prescripția 
este doar un motiv al contestaţiei pentru care se cere anularea executării silite. 

m Perimarea 

Spre deosebire de perimarea'judecăţii, care poate fi invocată pe calea excepţiei 
(procesuale) de perimare [art. 420 alin. (2) C. pr. civ.], perimarea executării silite 
constituie un incident ce vizează însăși procedura execuţională, și nu planul proce- 
sual al judecății, pentru a se putea vorbi de o „excepție a perimării executării”. 

În ceea ce privește modul de invocare a perimării executării, se disting două 
situații: 

- Dacă după împlinirea termenului de perimare se îndeplinesc acte de executare, 
persoana interesată să invoce perimarea este obligată să atace pe calea contestaţiei 
aceste prime acte de executare, invocând ca motiv de contestaţie perimarea executării. 
In cazul în care debitorul omite să conteste aceste acte în termenul legal, acestea 
rămân acte valabil și legal efectuate, astfel încât nu mai poate fi invocată ulterior 
perimarea care ar fi intervenit anterior îndeplinirii actelor respective. 

Astfel, dacă prin contestaţie se contestă executarea pe motivul intervenirii peri- 
mării executării silite, contestatorul nu va invoca perimarea pe calea excepţiei 
perimării executării, ci o va aduce în atenţia instanței sub forma unui motiv de 
contestaţie. În acest sens, instanţa de executare va trebui să califice chestiunea peri- 
mării ca un motiv de contestaţie, fără să o trateze ca pe o excepție procesuală solu- 
ționată prin dispozitivul hotărârii. 

— Dacă după împlinirea termenului de perimare nu se tarie acte de execu- 
tare, persoana interesată să invoce perimarea, neavând posibilitatea să promoveze 
contestaţie la executare (neexistând acte de executare susceptibile de contestare), va 
putea promova o cerere în constatare a perimării, de competenţa instanței de executare. 

În acest caz, dacă se solicită doar constatarea intervenirii perimării, instanța va 
admite cererea și va constata în dispozitiv intervenirea perimării (acesta fiind însuși 
obiectul cererii formulate). 

Pe cale de consecinţă, în ambele ipoteze evocate anterior (contestaţie și cerere în 
constatare), perimarea executării nu se valorifică pe calea excepţiei, ci fie ca motiv de 
contestaţie (a cărui soluţionare nu se regăsește în dispozitiv), fie ca o „pre- 
tenție’ 'Jobiect al cererii în constatare a intervenirii perimării (a cărei soluționare se va 


regăsi în dispozitivul hotărârii). 

În schimb, dacă se perimă însăși contestaţia la executare sau judecata cererii în 
constatarea perimării executării, va putea fi invocată în condiţiile art. 420 alin. (2) 
C. pr. civ. excepția perimării judecății, cu consecința admiterii acesteia prin dispozi- 
tivul hotărârii și a constatării intervenirii perimării judecății contestaţiei/cererii. 


2: Motive de contestaţie versus motive de apel versus excepții procesuale 

În etapa apelului, motivele, criticile și apărările în procedura de judecată se 
structurează corespunzător, astfel încât se impune distincția necesară între acestea în 
invocarea și soluționarea lor. | 

Motivele de apel constituie criticile concrete aduse hotărârii de primă instanță 
(încheiere sau sentință) prin care a fost soluţionată contestaţia la executare și/sau au 
fost analizate/tranșate motivele de contestaţie (inclusiv omisiunea analizării acestora 
de către prima instanţă). Totodată, motivele de apel pot viza și soluţiile/omisiunile 
primei instanţe cu privire la excepţiile procesuale (aferente procedurii de judecată a 
contestaţiei la executare) invocate la prima instanţă, cum ar fi, de pildă, excepţia 
nulității contestaţiei la executare. 

Motivele de contestaţie (neregularităţile procedurii de executare) invocate la 
momentul formulării contestaţiei sunt readuse în atenţia instanţei de apel pe calea 
motivelor de apel, situaţia fiind identică în cazul în care prima instanță a omis să 
cerceteze unul sau mai multe motive de contestaţie la executare. | 

De pildă, dacă prima instanță a respins contestaţia la executare reţinând în 
considerente că nu a intervenit prescripţia executării silite, contestatorul va formula 
apel, în care va critica, pe calea motivului de apel, dezlegarea dată de prima instanță 
motivului de contestaţie privind prescripţia. Este greșită (reJinvocarea prin cererea de 
apel a excepţiei prescripţiei executării, având în vedere că, pe de o parte, prescripţia 
executării nu se invocă în procedura contestaţiei (nici în faţa primei instanţe și nici 
în apel) pe calea excepţiei procesuale, ci ca motiv de contestaţie, iar, pe de altă parte, 
în apel, soluția dată de prima instanță asupra motivelor de contestaţie (inclusiv 
omisiunea de a se pronunța asupra acestora) se critică sub forma motivelor de apel. 

Pe de altă parte, nu trebuie confundate excepţiile procesuale aferente judecării 
apelului (e.g., excepţia tardivităţii apelului) cu excepţiile procesuale aferente judecății 
la prima instanță (e.g., excepţia tardivităţii contestaţiei la executare). Tot astfel, aceste 
excepţii procesuale (fie că vizează judecata în prima instanță sau judecata în apel) nu 
se confundă cu neregularităţile procedurii de executare, care — deși, prin natura lor, 
vizează executarea silită, care este o procedură specifică procesului civil — totuși nu 
se invocă în procedura contestaţiei pe calea excepțiilor procesuale, ci pe calea 
motivelor de contestaţie, iar ulterior, în cazul respingerii lor de prima instanță, sunt 
readuse în analiza instanţei prin intermediul motivelor de apel. 

E.g., dacă debitorul invocă pe calea contestaţiei la executare motivul intervenirii 
prescripţiei executării (fără a invoca excepţia procesuală a prescripţiei executării 
silite), iar intimatul creditor invocă o veritabilă excepţie procesuală (de pildă, excepţia 
tardivităţii contestaţiei), în cazul în care prima instanţă respinge ca neîntemeiate atât - 
excepţia tardivităţii invocată de intimat, cât și contestaţia la executare, contestatorul 
va formula apel principal și va critica prin motivele de apel dezlegarea dată asupra 
prescripției executării (fără a fi nevoie/corect să invoce prin apel excepţia prescripției 
executării), iar intimatul va putea formula apel incident în cadrul căruia, prin moti- 
vele de apel, să critice soluţia dată de prima instanţă asupra excepţiei tardivității 

contestaţiei (fără a fi nevoie/corect să reinvoce excepţia tardivităţii contestaţiei). Iar 
instanța de apel va analiza chestiunea prescripţiei executării și, respectiv, chestiunea 
tardivităţii contestaţiei pe fondul apelului (motive de apel), și nicidecum în planul 
excepțiilor procesuale specifice judecării apelului. 

La rândul lor, excepţiile procesuale de ordine publică specifice judecății la prima 
instanță care, potrivit legii, pot fi invocate în orice stadiu al procesului (e.g., excepţia 
lipsei calităţii procesuale active/pasive) vor putea fi invocate pentru prima dată în 
instanța de apel doar pe calea unor motive de apel, astfel încât este necesar ca partea 
care le invocă să fi formulat în mod obligatoriu un apel (principal/incident/provocat). 

Totodată, dacă în cursul judecării apelului sau în legătură cu acesta este invocată 
o veritabilă excepţie procesuală specifică judecării apelului (e.g., excepţia netimbrării 
apelului, a tardivităţii apelului, a lipsei dovezii calității de reprezentant a persoanei 
care a formulat apelul), instanţa de apel va soluţiona aceste excepţii în plan procesual 
(nu pe fondul apelului) prin soluţii care se regăsesc, în mod necesar, în dispozitivul 
hotărârii (deciziei sau încheierilor premergătoare), întrucât aceste excepții se disting 
de motivele de apel și, implicit, de motivele de contestaţie sau de excepţiile proce- 
suale specifice judecății la prima instanţă (reactivate prin motivele de apel). 

prof. univ. dr. Evelina OPRINA 
“judecător, Tribunalul Ilfov 
„Rezumat 
Mecanismul „relaţiilor şi explicaţiilor scrise” pe care instanţa de executare le poate solicita de la 
executorul judecătoresc reprezintă un instrument oficial prin intermediul căruia se pot obţine răspunsuri 
din partea organului de executare pe marginea unor aspecte relevante pentru dezlegarea cauzei. 

Acest demers al instanţei se aseamănă cu o interpelare a executorului judecătoresc asupra 
problemelor deduse judecății în contestaţia la executare, având în vedere că instrumentul contestatiei 
are drept scop supravegherea activităţii executorului de către instanţa de judecată, supraveghere ce 
presupune exercitarea unui control al actelor şi activităţii de executare, iar o înțelegere cât mai completă 
şi exactă a raţiunilor care au determinat executorul judecătoresc să acţioneze într-un fel sau altul, să 
îndeplinească un act de procedură într-o anumită manieră, cu relevarea tuturor elementelor, inclusiv a 


celor de ordin subiectiv, avute în vedere la derularea procedurii, este decisivă în luarea unei hotărâri 
drepte. 


Printre numeroasele și specificele reglementări aduse de Codul de procedură 
civilă în diverse instituții procesuale, se evidențiază și una în măterie de contestaţie 
la executare și avem în vedere aici dispoziţia cuprinsă în art. 717 alin. (4) C. pr. civ., 
potrivit căruia, la cererea părţilor sau atunci când apreciază că este necesar, instanța 
va putea solicita relaţii și explicaţii scrise de la executorul judecătoresc. 

Textul legal anterior menţionat nu cunoaște o aplicabilitate practică deosebită, 
având în vedere, pe de o parte, caracterul nespecific al unei asemenea reglementări 
procedurii civile în ansamblul ei, ceea ce justifică o anumită reticenţă faţă de parti- 
cularitatea sa, iar, pe de altă parte, preferința instanţelor de a analiza exclusiv con- 
ținutul dosarului de executare silită pe care îl solicită executorului judecătoresc, de 
îndată ce sunt sesizate cu contestaţiile la executare. 

Cu toate acestea, apreciem că instrumentul recunoscut de art. 717 alin. (4) 
C. pr. civ. se poate dovedi a fi unul extrem de important în angrenajul contestaţiei la 
executare, în cele ce continuă urmând să relevăm utilitatea practică deosebită a unei 
asemenea „interpelări” a executorului judecătoresc de către instanța de executare. 


1. Rațiunea reglementării 


Mecanismul „relaţiilor și explicaţiilor scrise” pe care instanța de executare le 
poate solicita de la executorul judecătoresc reprezintă un instrument oficial prin inter- 
mediul căruia se pot obține răspunsuri din partea organului de executare pe marginea 
unor aspecte relevante pentru dezlegarea cauzei. 

Astfel de întrebări adresate de instanța de executare sau puncte de vedere pe 
anumite chestiuni de interes pentru cursul procedurii solicitate executorului judecă- 
toresc sunt, în opinia noastră, conectate în mod automat cu un fel de „vot” de încre- 
dere acordat de instanţă actului întocmit de executor și a cărui cenzură se cere, 

întrucât de măsura în care instanța de executare este convinsă că procedeul aplicat - 
de executor este corect depinde și soluția de păstrare sau, dimpotrivă, de anulare a 
respectivului act contestat. 

Spuneam în precedent că acest demers al instanţei se aseamănă cu o interpelare 
a executorului judecătoresc asupra problemelor deduse judecății în contestaţia la 
executare, având în vedere că instrumentul contestaţiei are drept scop supravegherea 
activității executorului de către instanța de judecată, supraveghere ce presupune 
exercitarea unui control al actelor și activităţii de executare, iar o înțelegere cât mai 
completă și exactă a raţiunilor care au determinat executorul judecătoresc să acţio- 
neze într-un fel sau altul, să îndeplinească un act de procedură într-o anumită 
manieră, cu relevarea tuturor elementelor, inclusiv a celor de ordin subiectiv, avute 
în vedere la derularea procedurii, este decisivă în luarea unei hotărâri drepte. 

De vreme ce legiuitorul însuși a înțeles să reglementeze un atare mecanism, 
înseamnă că rațiunea lui trebuie căutată în însuși spiritul normei legale, iar aceasta 
constă în nevoia de înțelegere deplină a circumstanțelor de fapt ale cauzei. 

Executarea silită se caracterizează printr-o factualitate complexă, fiind cea mai 
ancorată fază a procesului civil în circumstanţele de fapt ale raportului juridic dintre 
părţi, astfel încât, spre deosebire de faza judecății, executorul judecătoresc, instru- 
mentator al procedurii, este direct implicat în materialul faptic al pricinii, dosarul de 
executare neputând să releve cu adevărat întreaga încărcătură a cauzei. 

De aceea, rolul interpelării executorului judecătoresc de către instanța de exe- 
cutare pare a fi valoros și uneori chiar decisiv în dezlegarea cauzei, motiv pentru care 
încurajăm instanţele: de executare să uzeze de acest instrument-suport facil și care 
poate fi important, în multe cazuri, astfel cum vom releva în cele ce urmează. 


2. Semantica expresiei „relaţii și explicaţii” 

Din punctul de vedere al sensului expresiei „relaţii și explicaţii”, învederăm că 
aceasta cuprinde o serie de elemente circumscrise nevoii de soluţionare a cauzei de 
către instanţă. 

Noţiunea de „relaţie” are, în contextul aici analizat, semnificaţia de informaţii ori 
referiri la dosarul execuţional ori, mai precis, la procedura execuţională ce se deru- 
lează în cadrul dosarului respectiv, o expunere, o relatare ori o prezentare a unei/unor 
anumite circumstanţe. F = | n 

Termenul „explicație? presupune justificarea luării anumitor măsuri de către 
organul de executare, lămurirea ori clarificarea unor aspecte ce țin de modul de 
instrumentare a dosarului de executare. 

Deslușită fiind semantica celor două noţiuni cu care operează art. 717 alin. (4) 
C. pr. civ., rămâne de evaluat în ce măsură un asemenea instrument se poate dovedi 
eficace în soluționarea contestaţiilor le executare. 


3. „Relaţiile și explicaţiile” executorului judecătoresc versus legitimarea procesuală 
a executorului judecătoresc | 

Un aspect extrem de important în contextul analizei de faţă constă în precizarea 

că dispoziţia legală cuprinsă în art. 717 alin. (4) C. pr. civ. devine incidentă numai în 

contestaţiile la executare în care executorul judecătoresc nu are calitatea de parte’, 

' Decizia CCR nr. 565/2019, publicată în M. Of. nr. 321 din 16 aprilie 2020: „executorii 

judecătoreşti nu sunt părţi în procese, ci ei contribuie la activitatea de înfăptuire a justiţie, și, prin 

astfel cum se întâmplă, de altfel, în majoritatea litigiilor specifice fazei executării 
silite. În esenţă, cazurile în care executorul judecătoresc are legitimare procesuală 
activă sau pasivă sunt limitate?, acesta rămânând, în general, un partener al justiţiei, 
poziţia sa procesuală nefiind confundată cu aceea a părţilor raportului juridic execu: - 
tional, ale căror demersuri judiciare urmăresc să protejeze drepturi și interese proprii 
în justiţie. | A 

Așadar, relaţiile și explicaţiile solicitate de instanță executorului judecătoresc 
urmează a fi incidente în ipoteza în care executorul judecătoresc nu are legitimare 
procesuală în contestaţia respectivă, în caz contrar susținerile execiitorului devenind 
veritabile apărări pe care acesta își fundamentează fie demersul judiciar, fie poziţia 
de intimat, nemaijustificându-se în astfel de situații activarea dispoziţiilor art. 717 
alin. (4) C. pr. civ. 


4. „Relaţii și explicaţii scrise de la executorul judecătoresc”, probatoriu specific 
= contestaţiei la executare i 


Din întreaga reglementare a art. 717 C. pr. civ., intitulat marginal „Procedura de 
judecată”, se desprinde concluzia că textul este dedicat tuturor regulilor de judecată 
aplicabile contestaţiei la executare, fiind în mod special statuate aspectele de parti- 
cularitate pe care procedura de soluţionare a, acestei contestaţii le presupune, și 
anume: inaplicabilitatea art. 200 C. pr. civ.; solicitarea copiei de pe actele de executare 
contestate; modalitatea de suportare a cheltuielilor ocazionate! de acestea; citarea 
părților în termen scurt; judecarea de urgență și cu precădere; solicitarea de relaţii și 
explicaţii scrise de la executorul judecătoresc. | | 

Prin urmare, solicitarea de „relaţii și explicaţii scrise de la executorul jude- 
cătoresc” de către instanța de executare și mai cu seamă răspunsul organului de exe- ` 
cutare se subsumează probatoriului specific contestaţiei la executare, în nicio altă 
procedură specială neregăsindu-se un asemenea mijloc de probă. | 

Calificăm răspunsul executorului judecătoresc la interpelarea instanţei drept 
mijloc de probă întrucât apreciem că o atare reglementare nu-și poate găsi justificarea 
decât în intenţia de a-i acorda o anumită eficienţă în planul probator al contestaţiei la 
executare. Or, o asemenea eficacitate își găsește suport în subsumarea acestui demers 
unui mijloc de probă specific procesului civil. Și, cum răspunsul executorului jude- 
cătoresc trebuie să fie unul scris, înseamnă că acesta constituie un înscris, din punct 
de vedere probator. Ai 

Cu toate acestea, față de natura și conținutul elementelor de răspuns ale executo- 
rului judecătoresc, acesta pare a fi mai degrabă un mijloc de probă specific unei 
declarații de martor, executorul judecătoresc nefiind parte în procedura contestaţiei 
la executare, astfel că orice relație sau explicație furnizată de acesta pare a se subsuma 
unei declarații de martor. Cu toate acestea, fiind o „declarație” extrajudiciară, adică 
„ dată în afara cadrului procesual al contestaţiei la executare, nu poate valora drept 
depoziție de martor, ci ca înscris sub semnătură privată. 


urmare, nu există vreun motiv ca aceștia să fie citați ca părți în cadrul verificării de către instanţa 
judecătorească a procedurilor de executare silită”. 

2 Pentru dezvoltări în acest sens, a se vedea Tema nr. 90 -E. Oprina, Ipotezele în care executorul 
judecătoresc are calitate procesuală activă sau pasivă în demersurile jurisdicționale execuționale, în 
E..Oprina, V. Bozeșan (coord.), Executarea silită. Dificultăţi și soluţii practice, vol. 2, Ed. Universul 
Juridic, Bucureşti, 2017, pp. 218-234. 

Tot astfel, răspunsul executorului judecătoresc nu poate fi calificat drept răspuns 
la interogatoriu, întrucât un asemenea mijloc de probă este specific numai părților’ 
din proces, or, executorul judecătoresc nu are, în genere, o asemenea calitate. 

Fiind un mijloc de probă, în condiţiile art. 255 alin. (1) C. pr. civ., acesta trebuie 
să fie admisibil, potrivit legii, și să ducă la soluționarea procesului. Astfel, proba 
trebuie să fie legală, verosimilă, pertinentă și concludentă, ceea ce înseamnă că, și în 
ipoteza în care interpelarea executorului judecătoresc este cerută de părţi, instanţa 
este cea care trebuie să aprecieze asupra caracterului util în soluționarea: cauzei al 
eventualelor relații sau explicaţii solicitate. 


5. Propunerea sau ordonarea relaţiilor și explicaţiilor scrise de la executorul 
judecătoresc 


În condiţiile art. 717 alin. (4) C. pr. civ., instanţa va putea solicita relaţii și expli- 
caţii scrise de la executorul judecătoresc, la cererea părților sau atunci când apreciază 
că este necesar. 

Aceasta înseamnă că interpelarea executorului judecătoresc se poate face fie la 
solicitarea părţilor, fie din oficiu de către instanţă, în acest din urmă caz, în exercitarea 
rolului activ al judecătorului în aflarea adevărului. 

În acest context, se ridică întrebarea dacă executorul judecătoresc poate să 
depună nota de relaţii și explicaţii din oficiu și să nu mai aștepte eventuala interpelare 
a instanţei. În ceea ce ne priveşte, apreciem că, în lipsa unei interdicții legaie, organul 
de executare poate transmite instanţei o notă de relaţii împreună cu copia de pe actele 
de executare contestate, urmând ca instanța să evalueze o asemenea notă cu-prilejul 
pronunțării asupra admisibilităţii probelor și, astfel, să aprecieze caracterul pertinent 
și concludent al lămuririlor date de executorul judecătoresc. 

Așadar, un atare demers iniţiat de către executorul judecătoresc și-ar putea găsi 
utilitatea în ansamblul probator al cauzei, putând fi ulterior încuviințat de către 
instanţă, iar în ipoteza în care instanţa l-ar găsi neutil cauzei, va nesocoti existenţa lui 
la dosar, ceea ce înseamnă că, din niciuna dintre cele două perspective, intervenţia 
din oficiu a executorului nu dăunează cauzei, putând fi cel mult oportună și cel puțin 
nesemnificativă. 


6. Caracterul scris al „relaţiilor și explicaţiilor de la executorul judecătoresc” 


Din modul de redactare a textului rezultă că relaţiile sau explicațiile solicitate 
executorului judecătoresc trebuie să îmbrace forma scrisă, executorul neputând fi 
solicitat să se prezinte în fața instanței pentru a răspunde oral cerințelor instanței sau 
părților“. Astfel, legiuitorul a apreciat că actele aflate în dosarul de executare 
împreună cu explicaţiile scrise ale executorului judecătoresc sunt suficiente pentru 
lămurirea situaţiei. 

Aba ap | 

3 G. Boroi, M. Stancu, Drept procesual civil, ed. a 5-a, revizuită şi adăugită, Ed. Hamangiu, 
București, 2020, p. 591. ; ilită i 

În același sens: E. Oprina, I. Gârbuleț, Tratat teoretic și practic de executare silită. Vol. 1. Teoria 
generală și procedurile execuţionale, Ed. Universul Juridic, Bucureşti, 2013, p. 628; Gh; Appeal 
Cod de procedură civilă. Note. Corelaţii. Explicații, Ed. C.H. Beck, București, 2012, p. 724; 
Șt. Lucaciuc, Contestaţia la executare în reglementarea noului Cod de procedură civilă, Ed. Hamangiu, 
“București, 2014, p. 252. 

Rațiunea reglementării constă în natura accelerată care trebuie să caracterizeze 
procedura de judecată a contestaţiei la executare, un eventual demers de citare 
personală a executorului judecătoresc în fața instanței implicând resurse de timp în 
economia procesuală, ceea ce ar fi incompatibil cu specificul acestui litigiu. 

Cu toate acestea, dacă instanța procedează totuși la citarea sau convocarea 
executorului judecătoresc, acesta din urmă ar trebui să se prezinte în faţa instanţei, în 
temeiul obligaţiei generale a terţilor de sprijinire a realizării justiţiei, prevăzute de: 
art. 11 C. pr. civ. Cu toate acestea, în niciun caz executorul judecătoresc nu va putea 
fi citat în calitate de parte a procedurii execuţionale, întrucât acesta este organul 
învestit, potrivit legii, să îndeplinească serviciul public al executării silite a titlurilor 
executorii și, ca regulă generală, nu are calitatea de parte în cadrul procesual al 
contestaţiei la executare. | 


7. Obligaţia executorului judecătoresc de a răspunde interpelării instanței 


În strânsă legătură cu solicitarea pe care instanța o adresează executorului jude- 
cătoresc de a depune la dosar relaţii sau explicaţii scrise, se ridică și chestiunea vizând 
obligaţia executorului de a transmite un răspuns instanţei, precum și eventuala 
sancțiune incidentă. | 

Sub primul aspect, apreciem că executorului judecătoresc îi revine obligaţia de 
a oferi instanţei relaţiile sau explicaţiile solicitate, atât în virtutea art. 717 alin. (4) 
C. pr. civ., cât șia dispoziţiei art. 11 C. pr. civ., text de principiu în materia obligaţiilor 
terţilor în desfășurarea procesului, care prevede că orice persoană este obligată, în 
condiţiile legii, să sprijine realizarea justiţiei. | 

In ceea ce privește sancţiunea aplicabilă în caz de neconformare a executorului 
judecătoresc, teza a II-a a art. 11 C. pr. civ. stabilește că cel care, fără motiv legitim, se 
sustrage de la îndeplinirea acestei obligaţii poate fi constrâns să o execute sub sancti- 
unea plății unei amenzi judiciare și, dacă este cazul, a unor daune-interese. Referitor 
la amendă, temeiul acesteia este reprezentat de art. 187 alin. peit e) C.pr.civ,, 
care sancţionează refuzul sau omisiunea unei autorități ori a altei persoane de a 
comunica, din motive imputabile ei, la cererea instanței și la termenul fixat în acest 
scop, datele care rezultă din actele și evidenţele ei, iar pentru ipoteza despăgubirilor 
pentru amânarea judecății, temeiul acestora constă în art. 189 C. pr. Civ. 


8. Utilitatea notei de relaţii și explicaţii scrise de la executorul judecătoresc pentru 
soluționarea unei contestaţii la executare | 


Problematica aici analizată ridică întrebarea firească a utilității unui atare demers 
pentru soluţionarea unei contestaţii la executare, iar din întreaga argumentaţie adusă 
se relevă caracterul extrem de folositor al unei note de relații și explicaţii scrise de la 
executorul judecătoresc în angrenajul general al litigiului. 

In primul rând, oferirea de către executorul judecătoresc a unor relatii sau 
explicaţii cu privire la anumite aspecte relevante pentru soluţionarea cauzei nu poate 
constitui decât un plus pentru întregul material probator al cauzei, fiind subînţeles că 
aceste lămuriri trebuie să fie subsumate obiectului și motivelor invocate în contestaţie 
și că pot ajuta, servi instanţei pentru dezlegarea cauzei. F inalmente, scopul judecății 
constă în aflarea adevărului, sens în care atât părțile, cât şi instanța trebuie să fie 
preocupate de administrarea de probe care să fie nu numai pertinente, ci și con- 
cludente. Ti 

În al doilea rând, aducerea de către executorul judecătoresc a unor clarificări ori 
informaţii suplimentare poate contribui la soluționarea corectă a contestaţiei la 
executare, instanța urmărind să rezolve pricina nu numai cu celeritate, ci și complet 
și, mai ales, corect și fără greșeală. Eventualele explicaţii date de executorul judecă- 
toresc pot avea aptitudinea de a lămuri instanţa de executare asupra unor aspecte 
relevante pentru cauză, de aceea afirmăm cu tărie că un atare mecanism poate fi de 
natură să ducă și la o rezolvare justă a cauzei. 

În al treilea rând, prin intermediul notei de relații sau explicaţii scrise de la execu- 
torul judecătoresc, acesta ar putea justifica luarea anumitor măsuri în cadrul procedurii 
execuţionale. Legat de acest aspect, se poate pune problema utilității unor asemenea 
justificări, în condiţiile în care actele de procedură trebuie să facă dovadă prin ele însele, 
iar nu prin elemente extrinsece acestora. Apreciem însă că relațiile sau explicaţiile date 
de executorul judecătoresc nu sunt de natură să complinească lipsa anumitor elemente 
ale unui act de procedură, ci au menirea de a contribui la clarificarea instanţei asupra 
unor circumstanţe factuale ale pricinii (spre exemplu, aspecte referitoare la o anumită 
poziţionare a bunului, la anumite situaţii conflictuale dintre părţi), asupra unor 
elemente ce ţin de aprecierea subiectivă a executorului judecătoresc (de exemplu, în 
cazul stabilirii unui anumit cuantum al onorariului executorului judecătoresc) ori 
asupra raţiunii recurgerii la anumite instrumente ori abordări (de exemplu, aspecte 
legate de alegerea unei anumite modalităţi de executare, de rațiunea îndeplinirii unui 
act de procedură într-o anumită ordine, de stadiul procedurii, de motivul neapelării la 
un anumit mijloc procedural, deși legea îi recunoaște legitimare procesuală). 

Așadar, nu se poate susține cu temei că un atare demers procedural ar putea 
constitui o formă de aplicare a echipolenţei, nefiind în ipoteza înlocuirii unor men- 
țiuni ale actului de executare criticat cu susţineri ale executorului judecătoresc, 
extrinsece respectivului act, ci nota de relaţii și explicaţii scrise de la executorul 
judecătoresc are caracterul unei probe cu o anumită relevanță pentru circumstanţele 
de fapt ale procedurii instrumentate de acesta. 

În al patrulea rând, scopul notei de relaţii și explicaţii scrise de la executorul 
judecătoresc constă și în protejarea executorilor de eventuale critici ce ar putea să 
apară cu privire la activitatea lor profesională, exhibate de părți fie în cuprinsul 
contestaţiilor la executare, fie în cuprinsul sesizărilor ce ar putea da naștere unor 
controale de natură profesională asupra activității acestora. 

Mai mult decât atât, învederăm că, în condiţiile art. 23 alin. (1) lit. f) din Legea 
nr. 188/2000 privind executorii judecătorești, calitatea de executor judecătoresc 
încetează în cazul constatării văditei sale incapacităţi profesionale, exprimată și prin 
anularea sau desființarea definitivă de către instanța de judecată a unui număr de 
executări silite reprezentând 10% din dosarele de executare instrumentate sau a unor 
acte de executare întocmite în cel mult 20% din dosarele de executare instrumentate 
într-un an calendaristic. Așadar, și din această perspectivă, se relevă utilitatea meca- 
nismului solicitării de relații și explicații de la executorul judecătoresc, acesta fiind 
interesat în păstrarea ca valabile a actelor de executare îndeplinite, respectiv a exe- 
cutărilor silite instrumentate, drept care există cointeresarea executorului de a furniza 
instanţei informaţii complete și prompte. ~ | | tu 

„n concluzie, apreciem ca fiind extrem de folositor mecanismul solicitării de 
relații și explicaţii scrise de la executorul judecătoresc în cadrul soluționării contes- 
taţiei la executare, sens în care instanțele de execuiare ar putea apela mai des la 
instrumentul reglementat de art. 717 alin. (4) C. pr. civ., în funcție, evident, de 
specificitatea fiecărei cauze. 

Distincția dintre soluţiile anulării, respectiv îndreptării actelor de executare contestate se regă- 
seşte nu numai la nivel terminologic, formal, ci şi în substanţa acestora, pronunţarea uneia sau alteia 
dintre cele două modalităţi de rezolvare a contestaţiei la executare fiind rezultatul atât al motivelor 
invocate de către contestator, cât şi al efectelor produse. | 

În niciun caz însă, soluţia pronunţată nu se circumscrie principiului disponibilităţii contestatoruiui, 
anularea ori îndreptarea actului de executare silită criticat fiind consecinţa aprecierii de către instanţa 
de executare a probatoriului administrat în cauză. 

Principalul efect al anulării unui act de executare nelegal constă în refacerea acestuia în măsura 
în care o asemenea operaţiune se impune. Însă, cum, în procedura de executare silită, actele de exe- 
cutare îndeplinite sunt reglementate de legiuitor într-o anumită succesiune logică, procedurală, anu- 
larea unui asemenea act presupune aproape cu necesitate refacerea acestuia cu respectarea tuturor 
condiţiilor de validitate, pentru reconstituirea şirului procedural firesc în ansamblul procedurii execu- 
tionale declanşate. 

Spre deosebire de soluţia anulării actului de executare, când refacerea acestuia este consecința 
directă şi imediată a aplicării unei atari sancţiuni, efectuarea din nou a respectivului act fiind atributul 
exclusiv al executorului judecătoresc, în ipoteza soluţiei vizând îndreptarea actului de executare, acest 
demers se realizează de chiar instanţa de executare, care urmează a dispune ca procedura de executare 
să continue în forma actului de executare deja întocmit, însă în limitele fixate de judecător. Nu excludem 
însă nici varianta ca executorul judecătoresc să procedeze la întocmirea unui nou act de executare care 
să materializeze soluţia instanţei, dar exclusiv din considerente legate de o mai facilă gestionare a 
dosarului de executare. E j 

În ipoteza anulării actelor de executare nelegale, derularea și finalitatea procedurii de executare 
silită se modifică în sensul înlocuirii acestor acte cu altele, valabil întocmite în conformitate cu preve- 
derile legale, astfel încât ansamblul actelor de executare circumscrise unei anumite proceduri de exe- 
cutare va cunoaşte pe parcurs o transformare generată de incidenţa acestei sancţiuni. Soluţia îndrep- 
tării actului de executare criticat se poate adopta de către instanţă atunci când nu se schimbă cursul 


sau finalitatea procedurii de executare silită, aceasta continuând prin îndeplinirea actelor de executare 
ce trebuie să urmeze în mod firesc în ansamblul procedural respectiv. 


1. Aspecte generale 


Soluţionarea contestaţiei la executare poate determina, printre altele, efectul 
anulării, respectiv al îndreptării actului de executare silită contestat. Astfel, în con- 
diţiile art. 720 alin. (1) C. pr. civ., dacă admite contestaţia la executare, instanța, 
ținând seama de obiectul acesteia, după caz, va îndrepta ori anula actul de executare 
contestat, va dispune anularea ori încetarea executării înseși, va anula ori lămuri titlul 
executoriu. | 

Distincția dintre cele două posibile soluţii se regăsește nu numai la nivel termi- 
nologic, formal, ci și în substanţa acestora, pronunțarea uneia sau alteia dintre cele 
două modalităţi de rezolvare a contestaţiei la executare fiind rezultatul atât al moti- 

velor invocate de către contestator, cât și al efectelor produse. In niciun caz însă, 

soluția pronunțată nu se circumscrie principiului disponibilităţii contestatorului, 
anularea ori îndreptarea actului de executare silită criticat fiind consecinţa aprecierii 
de către instanţa de executare a probatoriului administrat în cauză. 

Analiza de față se circumscrie, așadar, numai celor două potenţiale efecte pe care 
le poate presupune soluţia de admitere a contestaţiei la executare având ca obiect 
contestarea unuia sau mai multor acte de executare individual determinate, urmând 


(e egw’ 


2. Anularea actelor de executare. Refacerea actului de executare anulat 


Potrivit art. 704 C. pr. civ., nerespectarea dispoziţiilor privitoare la executarea 
silită însăși sau la efectuarea oricărui act de executare atrage nulitatea actului nelegal, 
precum și a actelor de executare subsecvente, dispoziţiile art. 174 și următoarele fiind 
aplicabile în mod corespunzători. 

Desființarea actelor de executare nelegale este o măsură extremă ce se dispune de 
către instanța de executare în măsura în care înlăturarea vătămării aduse părții preju- 
diciate nu poate fi realizată decât prin aplicarea acestei sancțiuni. Deși în concepția 
actualului Cod civil se constată o preocupare evidentă a legiuitorului de a salva actul 
juridic afectat de o cauză de nulitate și, pe cale de consecinţă, de a înlătura efectele 
nulității, există situaţii în care această sancțiune nu poate fi evitată din cauza conse- 
cinţelor grave produse. 

(i) Sancţiunea anulării actelor de executare silită nelegale intervine în ipoteza în 
care se constată incidenţa anumitor neregularități ce afectează respectivele acte și care 
sunt concoimitente cu momentul întocmirii lor. Așadar, în principal, viciul ce vizează 
actul de executare contestat se situează în timp simultan cu data efectuării acestuia, 
iar, prin/ excepție, în ipoteza existenței unei dependențe a actelor de executare, anu- 
larea actului nelegal va atrage și anularea actelor de executare următoare care nu pot 
avea o existenţă de sine stătătoare [art. 704 C. pr. civ. coroborat cu art. 179 alin. (3) 
C. pr. civ.]. Din această perspectivă, în materia executării silite, există numeroase 
nulități derivate, nevalabilitatea unui act de executare, cu consecința desființării 
acestuia, având drept urmare și anularea actelor subsecvente, care se întemeiază pe 
actul principal anulat și care depind de acesta. Ca regulă generală, actele de executare 
silită se întocmesc într-o anumită succesiune procedurală, iar desființarea unui act de 
executare din şirul celor care, în mod firesc, trebuie îndeplinite de către executorul 
judecătoresc va avea drept consecinţă, în multe cazuri, desființarea și a actelor sub- 
secvente, care îi urmează celui primar și care se fundamentează pe acesta. 

Pe de altă parte, trebuie precizat că această sancţiune lipsește de efecte, total sau 
parțial, actul de executare efectuat cu nerespectarea cerinţelor de fond sau de formă, 
momentul de la care actul va fi desființat fiind cel al datei îndeplinirii lui, nulitatea 
producând efecte în mod retroactiv [art. 179 alin. (1) C. pr. civ.]. Ca atare, în situația 
în care se anulează actul de executare contestat, procedura de executare se reia de la 
ultimul act anterior celui anulat, urmând ca actul anulat să fie refăcut în totalitate. De 
exemplu, în cazul urmăririi silite imobiliare, anularea publicaţiilor de vânzare a 
imobilului nu aduce atingere cu nimic actelor anterioare de executare, procedura de 


ze To oa 


1 Pentru un comentariu exhaustiv al art. 704 C. pr. civ., a se vedea E. Oprina, în V.M. Ciobanu, 
M. Nicolae (coord.), Noul Cod de procedură civilă comentat și adnotat. Vol. II — art. 527-1.134, 


Ed. Universul Juridic, Bucureşti, 2016. 

urmărire silită urmând a fi reluată prin efectuarea unor noi publicații de vânzare. 
Întrucât reluarea procedurii de executare are loc de la ultimul act ce l-a precedat pe 
cel anulat, actele îndeplinite anterior nu pot fi afectate de sancţiunea nulităţii, între 
acestea și actul anulat neexistând acea legătură de conexiune necesară pentru identi- 
ficarea raportului de determinare dintre acte. 

(ii) Privitor la sancţiunea anulării parţiale a actului de executare criticat, înve- 
derăm, pe de o parte, că aceasta se poate dispune numai în măsura în care este posibilă 
scindarea anumitor efecte ale acestuia de celelalte, astfel încât în privința unora dintre 
ele să intervină această consecinţă. Deşi nulitatea parțială trebuie să constituie regula, 
în materia executării silite, o asemenea soluţie este posibilă, însă este mai rar aplicată, 
având în vedere specificitatea sancţiunii și împrejurarea că fiecare act de executare 
produce prin el însuși anumite efecte ce nu pot fi disociate. Pe de altă parte, în ipoteza 
anulării parţiale, pe baza hotărârii instanţei, executorul judecătoresc va emite un nou 
act de executare în conformitate cu considerentele acesteia, în sensul că va înlocui 
numai acele dispoziţii ale sale care au fost reținute de instanţă ca fiind contrare cerin- 
telor legale, restul actului urmând a fi păstrat. | 

(iii) Principalul efect al anulării unui act de executare re constă în refacerea 
acestuia în măsura în care o asemenea operațiune se impune. Așadar, refacerea 
actului de executare anulat nu se va dispune automat, ci numai dacă este cazul. Însă, 
cum, în procedura de executare silită, actele de executare îndeplinite sunt regle- 
mentate de legiuitor într-o anumită succesiune logică, procedurală, anularea unui 
asemenea act presupune aproape cu necesitate refacerea acestuia cu respectarea 
tuturor condiţiilor de validitate, pentru reconstituirea șirului procedural firesc în 
ansamblul procedurii execuţionale declanșate. 

Operaţiunea concretă de refacere a actului de executare anulat se aduce la înde- 
plinire de către executorul judecătoresc, acesta fiind cel care are competenţa legală de 
a emite acte de executare, fiind instrumentatorul întregii proceduri, rolul instanţei de 
executare fiind limitat doar la cenzurarea acelor acte apreciate de partea contestatoare 
ca fiind nelegale. 

Relativ la dispoziția cuprinsă în art. 179 alin. (2) C. pr. civ. vizând „respectarea 
tuturor condițiilor de validitate” ale actului anulat, apreciem că raţiunea reglementării 
acesteia se justifică prin necesitatea de refacere a actului anulat cu luarea în consi- 
derare și a prevederilor legale a căror nesocotire a fost deja constatată de instanţă și a 
avut drept consecinţă anularea actului. Astfel, opinăm că expresia folosită de către 
legiuitor „tuturor condiţiilor” trebuie interpretată în sensul obligativităţii emitentului 
de raportare la momentul întocmirii actului, inclusiv la cerințele prevăzute de lege și 
nerespectate în prima etapă de efectuare a actului, iar nu al instituirii unei obligaţii 
de verificare de către instanţă a tuturor condiţiilor pe care trebuie să le îndeplinească 
respectivul act, instanța nefiind învestită să se pronunţe decât în anumite limite 
circumscrise de contestator obiectului și motivelor contestaţiei?. O soluţie contrară ar 


2 Pentru opinia potrivit căreia, faţă de expresia folosită de legiuitor „cu respectarea tuturor 
condiţiilor de validitate” (s.a.), atunci când se invocă nulitatea numai pentru anumite motive, dar 
dacă apreciază că au fost nesocotite și alte dispoziţii prevăzute pentru săvârșirea valabilă a actului 
de procedură, chiar dacă nu constată în mod expres nulitatea și pentru încălcarea acestor cerinţe, 
instanţa va dispune refacerea actului de procedură și cu respectarea dispoziţiilor legale respective, 


„ ase vedea M. Tăbârcă, Drept pie dealul a Vol. I. Teoria generală, ed. a 2-a, Ed. Solomon, Bucureşti, 
2017, p. 918. 

însemna, așadar, nu numai nesocotirea principiului disponibilităţii, ci și o încălcare 
a termenelor procedurale în care actele pot fi contestate și a sancțiunii incidente în 
cazul depășirii acestora. În cazul emiterii unui nou act de executare ce conţine alte 
neregularități față de cele ce au atras prima soluţie de anulare, partea prejudiciată 
poate formula o nouă contestaţie la executare înăuntrul termenului legal. 

În ceea ce privește dispoziţia instanţei de refacere a actului de executare anulat, 
apreciem că aceasta nu trebuie să fie prevăzută expres în dispozitivul hotărârii pro- 
nunțate, de vreme ce efectuarea din nou a respectivului act se impune în succesiunea 
normală a lanţului procedural presupus de procedura de executare aflată în curs de 
derulare. 

În plus, prevederea cuprinsă în art. 179 alin. (2) C. pr. civ. vizând dispoziţia 
instanței de refacere a actului de procedură trebuie înțeleasă în sensul aplicării 
acesteia în faza de executare silită în mod corespunzător, astfel cum dispune chiar 
art. 704 C. pr. civ., o atare reglementare fiind incidentă în special în faza judecății, 
unde este posibil ca un anumit act de procedură anulat să nu fie susceptibil de a fi 
îndeplinit din nou, după anulare, în cazul în care nu sunt îndeplinite condiţiile de 
validitate prevăzute de lege. Referitor însă la faza executării silite, o atare imposi- 
bilitate de refacere a actului anulat este mai dificil de imaginat, având în vedere spe- 
cificul și înlănţuirea actelor de executare ce trebuie îndeplinite în cursul unei proce- 
duri execuţionale declanșate. Cu toate acestea, se poate imagina și o asemenea ipoteză 
în cazul desistării creditorului de modalitatea de executare ce presupunea și înde- 
plinirea actului anulat de instanţă, ceea ce va duce la lipsirea de orice interes în 
refacerea respectivului act. 

Referitor la modalitatea de refacere a actului de executare anulat, opinăm că, 
pentru faza executării silite, relevante sunt, în principal, considerentele hotărârii 
instanței de executare prin care s-a aplicat sancţiunea respectivă, instanța având 
obligaţia de a indica elementele a căror nerespectare a atras considerarea respectivului 
act drept nevalabil. Și aceasta în condiţiile în care, potrivit art. 430 alin. (1) C. pr. civ., 
hotărârea judecătorească ce soluţionează, în tot sau în parte, fondul procesului sau 
statuează asupra unei excepţii procesuale ori asupra oricărui alt incident are, de la 
pronunțare, autoritate de lucru judecat cu privire la chestiunea tranșată. În plus, faţă 
de împrejurarea că îndrumările instanţei de executare, în sensul indicării condiţiilor 
de validitate ce trebuie îndeplinite de actul de executare anulat, urmează a fi imple- 
mentate de către executorul judecătoresc, apreciem că acestea trebuie să fie menţio- 
nate în mod explicit în cuprinsul hotărârii, astfel încât organul de executare să fie în 
măsură să cunoască ce vicii au afectat respectivul act și ce condiţii trebuie îndeplinite 
spre a fi calificat drept valabil. i 

Prin urmare, dispoziţia privind refacerea actului de executare poate să rezulte nu 
numai din dispozitivul hotărârii instanţei de executare, ci și numai din considerentele 
acesteia, autoritatea de lucru judecat fiind atașată chiar și considerentelor pe care 
dispozitivul se sprijină. A 

O ultimă apreciere legată de refacerea actului de executare presupune luarea în 
considerare a faptului că, în ipoteza anulării actului, înlăturarea vătămării nu este 


STI Pa N E A 

* M. Tăbârcă, op. cit., p. 918 — actul de procedură anulat nu va fi refăcut automat, ci numai 

„dacă este cazul”. De pildă, dacă este anulată depoziţia martorului care se află într-una dintre situa- 
tile de la art. 315 alin. (1) pct. 4-5 C. pr. civ., martorul respectiv nu va fi ascultat din nou. 

posibilă decât în această manieră, însoţită și de dispoziţia expresă sau implicită de 
efectuare din nou a aceluiași act, de data aceasta însă cu respectarea formelor prevă- 
zute de lege. Așadar, noţiunea de „refacere” presupune o nouă întocmire a respec- 
tivului act, fiind un efect al aplicării sancţiunii nulității. 

(iv) Trebuie menţionat și că, în ipoteza în care contestaţia formulată vizează 
exclusiv un anumit act de executare, în considerarea principiului disponibilităţii, 
instanţa nu poate să dispună decât cu privire la soarta acestuia, neputând să constate, 
din oficiu, nulitatea executării silite. Sub acest aspect, este de precizat faptul că 
instanța de executare nu se poate învesti din oficiu cu cenzurarea anumitor acte:de 
executare, în măsura în care acestea nu au fost contestate de către partea interesată — 
în general, debitorul —, contestaţia la executare — mijlocul procedural prin intermediul 
căruia se poate obține sancţiunea anulării — fiind exclusiv la îndemâna părții intere- 
sate ori vătămate prin executare, instanța fiind ţinută de cadrul procesual astfel fixat 
de contestator sub aspectul obiectului său. 

(v) Urmare a soluţiei de desființare a actelor de executare nelegale, cursul exe- 
cutării silite se schimbă, acesta continuând sau reluându-se în condiţiile prescrise de 
lege și impuse de instanţa de executare. Diferenţa faţă de o procedură de executare 
neafectată de critica adusă unui act situat în respectivul lanţ procedural este evidentă, 
întrucât, în condiţiile neatacării actului de executare nelegal, procedura execuţională 
continuă fără considerarea acesteia drept viciată. | | 

Prin urmare, în ipoteza anulării actelor-de executare nelegale, derularea și fina- 
litatea procedurii de executare silită se modifică în sensul înlocuirii acestor acte cu 
altele, valabil întocmite în conformitate cu prevederile legale, astfel încât ansamblul 
actelor de executare circumscrise unei anumite proceduri de executare va cunoaște 
pe parcurs o transformare generată de incidența acestei sancțiuni. 


3. Îndreptarea actelor de executare 


Îndreptarea presupune corectarea, rectificarea ori refacerea actului de executare 
contestat, care este, astfel, păstrat, urmând ca neregularităţile constatate să fie corijate 
prin dispoziţia instanţei de executare și în sensul indicat de aceasta. 

Această soluţie poate fi pronunțată atunci când actul de executare suferă un viciu, 
însă poate fi evitată sancţiunea desființării lui totale sau parţiale, prin indicarea de 
către instanţa de executare a acelor elemente ale actului care sunt realizate cu încăl- 
carea dispoziţiilor legale, fără prejudicierea celorlalte efecte produse de actul de 
executare. | pi, 

Deosebirea față de anularea parţială a actului de executare contestat rezidă în 
aceea că, deși anumite efecte ale actului sunt păstrate în cazul ambelor soluţii, în 
partea pentru care instanța a dispus îndreptarea, actul rămâne valabil întocmit, 
urmând a fi păstrat. | i | Au 

(i) Spre deosebire de soluţia anulării actului de executare, când refacerea acestuia 
este consecința directă și imediată a aplicării unei atari sancţiuni, efectuarea din nou 
a respectivului act fiind atributul exclusiv al executorului judecătoresc (fie pe temeiul 
art. 657 C. pr. civ., fie al art. 679 C. pr. civ., în condiţiile art. 52 din Legea nr. 188/2000 
privind executorii judecătorești), în ipoteza soluției vizând îndreptarea actului de 
executare, acest demers se realizează de chiar instanța de executare, care urmează a 
dispune ca procedura de executare să continue în forma ac 


pai ' tului de executare deja 
întocmit, însă în limitele fixate de judecător.. 

Din punct de vedere formal, nu excludem însă nici varianta ca executorul jude- 
cătoresc să procedeze la întocmirea unui nou act de executare care să materializeze 
soluţia instanţei, dar exclusiv din considerente legate de o mai facilă gestionare a 
dosarului de executare, noul act trebuind să îmbrace forma actului anterior îndreptat, 
însă în sensul stabilit de instanţă. 

Precizăm în context că emiterea unui nou act de executare în condiţiile strict 
stabilite de instanţă nu mai este susceptibilă de critică pe calea contestaţiei la exe- 
cutare, de vreme ce elementele necriticate au devenit, astfel, definitive, urmând a fi 
păstrate, iar elementele asupra cărora instanţa s-a pronunțat deja nu mai pot fi din 
nou deduse judecății. Într-o asemenea ipoteză însă, întocmirea noului înscris în alte 
limite decât cele stabilite de instanţă va putea fi cenzurată la solicitarea părții preju- 
diciate prin deducerea actului de executare, astfel cum a fost îndreptat, unei noi 
judecăţi. | | 

Cu toate acestea, opțiunea efectuării unui nou act de executare nu este tocmai în 
spiritul instituţiei îndreptării actului de executare contestat, ci o asemenea variantă 
nu poate fi decât consecinţa anulării primului asemenea aci, îndreptarea presu- 
punând, prin esență, păstrarea actului și corectarea lui. 

"Astfel, cel mai acurat procedeu la care se poate apela constă, în opinia noastră, în 
întocmirea de către executorul judecătoresc a unui proces-verbal de constatare a 
soluţiei instanţei de executare, pe temeiul art. 679 C. pr. civ., fără emiterea unui nou 
act de executare, urmând ca actele care, în mod firesc, trebuie să fie efectuate în 
continuare în procedură să fie realizate în conformitate cu îndreptarea pronunţată de 
instanţă. 


A 


(ii) In ipoteza dispunerii îndreptării actului de executare contestat, viciile ce îl 
afectează nu sunt într-atât de grave încât să atragă consecința anulării acestuia, ci 
înlăturarea vătămării produse contestatorului se poate realiza prin remedierea actului 
în sensul dispoziţiilor legale incidente și al probatoriului administrat în cauză. 

Astfel, apreciem că pot constitui cauze care să conducă la dispunerea îndreptării 
actului de executare criticat existenţa unor erori de calcul, a unor omisiuni ori a unor 
greșeli materiale ce nu au gravitatea neregularităţilor ce atrag desființarea actului, dar 
care pot aduce atingere substanţei raportului juridic execuţional. Cu alte cuvinte, 
într-o astfel de situaţie, nu pot fi identificate cauze care să vicieze fundamental actul 
de executare contestat şi care să-l lipsească de efecte retroactiv, respectivul act fiind 
întocmit în conformitate cu condiţiile esenţiale de fond și de formă pe care acesta le 
presupunea la acel moment, neregularităţile fiind susceptibile de remediere cu păs- 
trarea actului și fără a fi necesară anularea acestuia. | 

(iii) În acest context, se impune a fi făcută precizarea că îndreptarea actelor de 
executare se poate realiza și de către executorul judecătoresc, pe calea prevăzută de 
art. 57 din Legea nr. 188/2000, care prevede că „actele îndeplinite de executorii judecă- 
torești, care prezintă erori materiale sau omisiuni vădite, vor fi îndreptate sau com- 
pletate de către aceștia, la cerere sau din oficiu, cu citarea părţilor, dacă lucrările 
cuprind date care fac posibilă îndreptarea greșelilor sau completarea omisiunilor. 
Cererea de îndreptare a erorii materiale sau de completare se va soluţiona de urgență. 
Despre îndreptarea sau completarea efectuată se face mențiune pe toate exemplarele 
actului”. 

Cu referire la raportul dintre cele două căi procedurale puse la dispoziţie de 
legiuitor pentru îndreptarea actelor de executare, respectiv contestaţia la executare 

reglementată de Codul de procedură civilă și cererea de îndreptare a erorii materiale 
ori de completare a omisiunilor vădite, reglementată de art. 57 din Legea nr. 188/2000, 
apreciem că acestea coexistă, partea interesată putând apela la oricare dintre ele 
pentru remedierea greșelii ori omisiunii săvârșite, în funcție de felul erorii produse. 
Se ridică, așadar, întrebarea dacă între cele două mijloace procedurale există o 
suprapunere perfectă sau pot exista și deosebiri între acestea. În ceea ce ne privește, 
opinăm că obiectul de reglementare al celor două proceduri este distinct, fiecare 
dintre ele fiind circumscrisă unei anumite sfere de cuprindere ce o diferențiază și care 
nu se suprapune peste cealaltă. - | 
Astfel, calea prevăzută de legea specială este mai suplă și mai rapidă, putând 
conduce la rezolvarea mai lesnicioasă a problematicii privind îndreptarea actului de 
executare, și nu poate fi eliminată de legiuitor pentru evitarea presupusului parale- 
lism constatat, această procedură fiind similară cu cea prevăzută de art. 442 C. pr. civ. 
și firească în ansamblul procedurii execuţionale. | | 
Remediul prevăzut de Legea nr. 188/2000 este limitat exclusiv la chestiuni care ` 
reprezintă erori de ordin formal, strict procedural, care nu ţin de aprecierea executo- 
rului judecătoresc și care nu afectează substanța, în sensul de legalitate și temeinicie, 
a soluţiei adoptate. Aceste erori trebuie să fie materiale, evidente, scriptice, iar îndrep- 
tarea lor nu trebuie să necesite deliberare, reaprecierea unor aspecte ori exprimarea 
unor convingeri ale executorului judecătoresc. SI 
Spre exemplu, pot forma obiectul procedurii reglementate de art. 57 din Legea 
nr. 188/2000 aspecte privind menţionarea greșită a numelui unei părți, al reprezen- 
tantului acesteia ori al altui participant la procedura de executare, în acest caz greșeala 
susceptibilă de îndreptare trebuind să privească anumite litere din numele de familie 
ori din prenume, fără adăugarea altor elemente de identificare a respectivei persoane, 
întrucât aceasta ar însemna o schimbare de nume, cu consecinţe pe planul calității 
procesuale. Tot astfel, pot constitui aspecte de natură a atrage incidenţa procedurii 
speciale de îndreptare a erorii materiale: greşita consemnare a calității procesuale a 
părților; susținerile părților, în măsura în care acestea pot fi verificate; erorile de 
calcul, în măsura în care este vorba despre anumite elemente ori formule cunoscute 
de executorul judecătoresc și la care acesta, eventual, s-a mai raportat anterior în 
cuprinsul actului, dar care conduc la un alt rezultat; neindicarea sau greșita indicare 
a căii de atac susceptibile de a fi exercitată împotriva respectivului act de executare. 
In schimb, inserarea în cuprinsul încheierii de către executorul judecătoresc a 
motivelor și dispoziției altei încheieri nu justifică efectuarea cuvenitelor rectificări în 
sensul inserării considerentelor și dispoziţiei corespunzătoare soluţiei date, întrucât 
o atare neregularitate procedurală vizează lipsa totală a două elemente ale încheierii 
prevăzute sub sancţiunea nulității exprese, a cărei remediere poate fi dispusă exclusiv 
pe calea contestaţiei la executare (art. 657 C. pr. civ.). . | 
Apreciem că uzarea de mijlocul procedural prevăzut de legea specială este 
posibilă chiar dacă eroarea a fost provocată de părți, iar nu de executorul judecătoresc, 
întrucât, pe de o parte, textul legal menţionat nu face nicio distinctie asupra culpei 
care a generat eroarea materială, ceea ce înseamnă că îndreptarea este posibilă chiar 
dacă partea este cea care a provocat-o, și, pe de altă parte, legiuitorul prevede că se 
poate recurge la îndreptare dacă lucrările cuprind date care Jac posibilă îndreptarea 
greșelilor sau completarea omisiunilor, astfel încât o cerere a părții cu funcţie pre- 


cizatoare poate fundamenta un demers de îndreptare a erorii materiale din cuprinsul 
actului de executare respectiv. 

Cu referire la calea contestaţiei la executare care are drept efect îndreptarea 
actului de executare contestat, opinăm că aceasta este deschisă pentru corectarea unor 
neregularități ce nu au produs o vătămare într-atât de gravă încât să atragă desființarea 
actului, restabilirea situaţiei putându-se realiza fără crearea unei pagubei esenţiale 
părții interesate în contestarea actului. 

Așadar, efectul pe care îl poate produce soluţia de admitere a contestaţiei la exe- 
cutare în sensul îndreptării actului de executare contestat se poate activa în ipoteza 
în care respectivul act prezintă anumite vicii ce au potenţialul de atragere a sancțiunii 
nulităţii, dar nu sunt într-atât de grave încât să aibă această finalitate, însă nu au nici 
un caracter strict formal, care ar presupune remedierea în mod facil pe calea îndrep- 
tării erorii materiale prevăzute de art. 57 din Legea nr. 188/2000. 

Erorile ce pot fi remediate pe calea contestaţiei la executare nu sunt simple greșeli 
de formă, ci ele ţin de aprecierea executorului judecătoresc, fiind greșeli de fond, chiar 
dacă, spre exemplu, pot fi circumscrise unor calcule, dacă astfel de operaţiuni sunt 
rezultatul emiterii unor anumite judecăţi, al aplicării unor raționamente ori al inter- 
pretării și aplicării unor dispoziţii legale din partea organului de executare. 

Greșeala ce poate fi remediată pe calea contestaţiei la executare cu efectul îndrep- 
tării actului de executare contestat trebuie-să fie una evidentă, care necesită o reexa- 
minare de către instanţa de executare a fondului raportului juridic execuţional ori o 
reapreciere a probelor evaluate inițial de către executorul judecătoresc. Cu toate 
acestea, eroarea nu este una esenţială, întrucât nu afectează cursul firesc al procedurii 
execuţionale, ci una suficient de importantă pentru a determina numai o corectare a 
actului de executare criticat, și nu o scoatere a acestuia din circuitul procedural exe- 
cuțional prin anularea sa. | 

- În stabilirea caracterului distinct al celor două proceduri poate fi adus și argu- 
mentul per a contrario dedus din aplicarea alineatului (2) al art. 712 C. pr. civ., din 
care rezultă că legiuitorul exclude calea contestaţiei la titlu numai în ipoteza în care 
partea a uzat deja de procedura lămuririi hotărârii prevăzută la art. 443 C. pr. civ. 
Așadar, cele două mijloace procedurale se exclud reciproc, dat fiind efectul similar 
pe care îl produc cu privire la hotărârea ce constituie titlul executoriu. Prin urmare, 
în lipsa unei reglementări exprese similare, se poate reţine că procedura îndreptării 
erorii materiale reglementată de art. 57 din Legea nr. 188/2000 nu poate fi circum- 
scrisă unei proceduri cu aceeași finalitate care să facă inadmisibilă calea contestaţiei 
la executare îndreptată împotriva actului de executare afectat de anumite neregula- 
rități în cazul în care s-a apelat la ea. ap l 

Astfel, greşelile ce pot fi remediate pe calea contestației la executare trebuie 
delimitate de greşelile prevăzute de art. 57 din Legea nr. 188/2000, primele fiind 
greşeli suficient de grave care să necesite intervenția instanței de executare, în legă- 
tură cu aspectele de apreciere din partea executorului judecătoresc, pe când cele din 
urmă sunt erori materiale vizând numele, calitatea și susținerile părţilor, care pot fi 
îndreptate pe calea unei simple cereri adresate executorului judecătoresc instru- 
mentator. n IER 

Scopul contestaţiei la executare constă în îndreptarea anumitor neregularități de 
fond, acesta putând fi atins prin ajustarea actului de executare contestat, în vreme ce 
scopul procedurii reglementate de legea specială constă în corectarea anumitor erori 
formale, fără influenţă asupra dispoziţiei ori constatării executorului judecătoresc. 

Încă o deosebire între cele două proceduri se impune a fi relevată în contextul 
analizei de față. Astfel, în timp ce procedura îndreptării erorii materiale reglementată 
de Legea nr. 188/2000 nu este limitată în timp de un termen de formulare a cererii, 
contestaţia la executare ce are drept finalitate îndreptarea actului de executare 
contestat este supusă termenului de formulare prevăzut de art. 715 alin. (1) pct. 1 
C. pr. civ. Prevederile legale sunt firești, având în vedere scopul și finalitatea fiecăreia 
dintre cele două proceduri, astfel cum au fost evidenţiate anterior, așa încât o 
contestaţie la executare împotriva unui anumit act de executare pentru anumite 
neregularități ce formează obiectul procedurii speciale de îndreptare a erorii materiale 
prevăzute de Legea nr. 188/2000 va fi respinsă, partea putând apela la această din 
urmă procedură. Un atare demers nu va primi soluţie de inadmisibilitate prin ra- 
portare la calea prevăzută de art. 57 din Legea nr. 188/2000, întrucât contestaţia la 
executare urmează a fi analizată prin raportare la motivele invocate, astfel încât, 
acestea necircumscriindu-se unei contestaţii la executare propriu-zise, va fi respinsă 
ca neîntemeiată. 

(iv) Mai menţionăm că, în cadrul contestaţiei la executare, pot fi îndreptate numai 
actele de executare întocmite de executorul judecătoresc, iar nu și actele ce emană de 
la părți (spre exemplu, eroarea materială săvârșită în cadrul cererii de executare silită, 
de către creditor), chiar dacă, în baza acestora din urmă, executorul judecătoresc a 
întocmit toate actele de executare următoare. Un argument în acest sens îl reprezintă 
și principiul nemo auditur propriam turpitudinem allegans, conform căruia nimeni 
nu poate obține un drept prin invocarea propriei sale culpe. 

(v) Soluţia îndreptării actului de executare criticat se poate adopta de către 
instanță atunci când nu se schimbă cursul sau finalitatea procedurii de executare 
silită, aceasta continuând prin îndeplinirea actelor de executare ce trebuie să urmeze 
în mod firesc în ansamblul procedural respectiv. Intervenţia instanţei de executare se 
impune doar în sensul efectuării anumitor corecţii asupra modului de apreciere a 
executorului judecătoresc, de calcul, de completare ori a altora de aceeași natură, ce 
nu presupun o modificare a evoluţiei procedurii de executare, ci doar o ajustare a 
actului contestat și, subsecvent, a celor ce urmează acestuia și care se află în legătură 
de dependenţă cu acesta, astfel încât întreaga desfăşurare a executării silite să fie în 
conformitate cu prevederile legale și cu probatoriul administrat în cauză. 

(vi) Cu privire însă la soluţia de îndreptare a actului de executare contestat, se 
ridică întrebarea dacă aceasta se circumscrie sau nu principiului disponibilității 
contestatorului, adică dacă s-ar putea dispune în lipsa solicitării părții contestatoare. 
In ceea ce ne privește, apreciem că efectele soluționării contestaţiei în sensul soluţiilor 
pe care le poate pronunţa instanța de executare nu sunt la îndemâna contestatorului, 
rezultatul aprecierii probatoriului administrat în cauză fiind exclusiv apanajul 
instanței. Contestatorul este cel care fixează limitele contestaţiei în sensul indicării 
obiectului și motivelor acesteia, în vreme ce soluţia ce urmează a fi pronunțată este 


consecința analizei coroborate de către judecător a tuturor probelor administrate de 
părți în cauză. 


„4, În loc de concluzii 
Principala deosebire dintre cele două posibile efecte pe care le poate produce 


soluţia de admitere a contestaţiei la executare ce are ca obiect critica unuia sau mai 
multor acte.de executare determinate constă în aceea că, în situația anulării actului 

de executare contestat, cursul executării silite se modifică în sensul înlocuirii acestui 
act cu altul, valabil întocmit în conformitate cu prevederile legale, în timp ce, în 
ipoteza soluţiei de îndreptare a actului de executare criticat, nu se schimbă cursul sau 
finalitatea procedurii de executare silită, aceasta continuând prin îndeplinirea actelor 
de executare ce trebuie să urmeze în mod firesc în ansamblul procedural respectiv. 

Consecința imediată a oricăreia dintre cele două soluţii este refacerea actului de 
executare contestat, cu particularitatea că, în cazul soluţiei anulării, efectuarea noului 
‘act este de competenţa executorului judecătoresc, iar, în ipoteza îndreptării actului, 
această operaţiune este atributul instanţei de executare, fără a nega, în acest din urmă 
caz, și posibilitatea organului de executare de a proceda la întocmirea unui nou act 
de executare, însă doar în scopul materializării soluţiei instanţei și exclusiv din 
considerente legate de o mai facilă gestionare a dosarului de executare. 

Rezumat 


Având ca pilon de susţinere jurisprudenţa Curţii Europene a Drepturilor Omului, reglementarea 
internă prin ea însăşi — atât prin valorificarea textelor care prevăd in terminis imposibilitatea obiectivă 
de executare, cât şi prin interpretarea integrată a celor care evocă, implicit, ideea acestei imposibilităţi 
a executării — permite recunoaşterea instituţiei imposibilității obiective de executare care justifică înce- 
tarea executării silite. 

Imposibilitatea obiectivă de executare este mai mult decât un simplu motiv de încetare a exe- 
cutării, constituind o veritabilă instituţie a dreptului procesual execuţional, întrucât aceasta reclamă 
atât o abordare riguroasă a condiţiilor în care poate interveni, cât şi o interpretare integrată/corelată 
cu celelalte instituţii cu care interferează (prescripţie, reluarea executării, cheltuielile de executare etc. 

De lege lata, întemeiat pe textele care prevăd expres sau implicit imposibilitatea de. execu- 
tare/încetarea executării pentru acest motiv, art. 703 alin. (1) C. pr. civ. trebuie interpretat extensiv prin 
subsumarea cazului de încetare pentru imposibilitatea obiectivă de executare silită. 


În registrul reglementării interne a procedurii execuționale se ridică întrebarea 
dacă se poate vorbi de o regulă a imposibilității de executare în anumite situaţii adec- 
vat circumscrise sau chiar, mai larg, de o veritabilă instituție a imposibilității obiective 
de executare silită care să reglementeze cazurile în care executarea silită încetează 
pentru acest motiv. 

Principiul caracterului obligatoriu al executorialității unui titlu, dar și imutabili- 
tatea/forța obligatorie a hotărârilor judecătorești executorii par, prima facie, a contra- 
zice o astfel de idee, evocând — în paradigma principiului că, în cazul în care debitorul 
nu execută de bunăvoie obligaţia sa, aceasta se aduce la îndeplinire prin executare 
silită (art. 622 alin. (2) C. pr. civ.] — o postulare a regulii că întotdeauna creditorul are 
dreptul la executarea întocmai (în natură)! și în integralitate a obligaţiei de către 
debitor?. | | 

Insă, în realitatea concretă a factualităţii procedural-execuţionale, nu poate fi 
negată existența unor impedimente care fac imposibilă executarea silită, fie cu 
caracter temporar, fie într-o manieră definitivă. De altfel, în materia obligațiilor, 
art. 1.527 alin, (1) C. civ. prevede excepția imposibilității de executare de la regula 
dreptului creditorului de a cere întotdeauna executarea în natură a obligaţiei. 


1 Art, 1.527 alin. (1) C. civ.: Creditorul poate cere întotdeauna ca debitorul să fie constrâns să 
execute obligația în natură, cu excepția cazului în care o asemenea executare este imposibilă. 
* Art, 1.272 alin. (1) C. civ.: Contractul valabil încheiat obligă nu numai la ceea ce este expres 


stipulat; art. 1.271 alin. (1) C. civ.: Părţile sunt ținute să își execute obligaţiile, chiar dacă executarea 
lor a devenit mai oneroasă. 

În acest sens, constatăm că însuși Codul de procedură civilă fie prevede expres, 
fie uneori doar evocă, circumstanțiat, ideea imposibilității de executare, însă o face 
într-o manieră relativ disparată și necorelată (așa cum vom învedera infra), ceea ce 
reclamă o structurare adecvată a regulii posibile privind imposibilitatea de executare 
pentru a putea identifica atât situaţiile, cât mai ales criteriile în raport cu care se poate 
constata/reține o imposibilitate de executare silită. 


| (i) Perspective ale Convenţiei Europene a Drepturilor Omului și ale reglementărilor 
comunitare asupra imposibilității obiective de executare 


În demersul de identificare și circumscriere a situaţiilor care împiedică execu- 
tarea silită, e obligatoriu a așeza și interpreta normele de drept intern în paradigma 
mai largă, modernă, dar și obligatorie, configurată de Curtea Europeană a Drepturilor 
Omului în materia executării silite, completată cu viziunile, uneori utile, ale regle- 
mentărilor comunitar europene cu incidenţă în materia punerii în executare a titlu- 
rilor executorii. 

Astfel, Curtea Europeană a Drepturilor Omului — deși clamează, în mod repetat, 
principiul că dreptul la instanţă garantat de art. 6 din Convenţie protejează și punerea 
în aplicare a deciziilor judecătorești obligatorii, care, în cadrul unui Stat care respectă 
preeminenţa dreptului, nu pot rămâne inoperante în detrimentul unei părți — a statuat 
că dreptul de acces la un tribunal nu poate obliga un Stat să execute orice decizie civilă 
indiferent de circumstanţe”, operând in terminis cu noțiunea de imposibilitate obiectivă 
de executare. | 

Însă imposibilitatea de executare reclamă exigențe riguroase pentru a putea fi 
reținută de organul de executare, respectiv de către instanța de executare. 

În acest sens, din jurisprudenţa Curţii Europene pot fi desprinse patru criterii 
(factori) — ce pot fi valorificate util în interpretarea și aplicarea concretă a normelor 
de drept intern — pentru a se aprecia asupra caracterului justificat al unui impediment 
la executare ca semnificând o imposibilitate obiectivă de executare, și anume: 

e calitatea persoanei debitoare (administraţia de stat sau un particular); 

e momentul în care intervine sau este constatat impedimentul (în cursul proce- 
sului în care s-a pronunțat titlul sau, dimpotrivă, pe parcursul executării); 

e culpa autorităților sau a părţilor (a creditorului și a debitorului) în determinarea 
sau menţinerea cauzei care împiedică executarea; 


3 CEDO, Hotărârea din 27 mai 2003, cererea nr. 50342/99, cauza Sanglier c. Franței, par. 39. 

* Exempli gratia, Curtea a reținut că: „În speţă, instanţele naţionale nu au considerat niciodată 
că autorităţile administrative nu erau obligate să execute hotărârea definitivă favorabilă reclamantei 
și nici nu au constatat existența unei «imposibilități obiective» care să poată justifica refuzul 
acestora de a o executa” (s.a.) - CEDO, Hotărârea din 7 ianuarie 2014, cererile nr. 2699/03 şi 
nr. 43597/07, cauza Fundaţia „Cămine de Elevi ale Bisericii Reformate” și Stanomirescu c. României, 


5 Pentru o expunere mai amplă și O exemplificare jurisprudențială a perspectivei CEDO asupra 
imposibilității obiective de executare, a se vedea V. Bozeșan, Consideraţii privind executarea silită 
reflectată în cauzele împotriva României, în V. Bozeșan (coord.), D. Călin, I. Militaru, R.-.M. Călin, 
M. Vasiescu, M.L. Cîrciumaru, A.-L. Zaharia, P.-A. Coțovanu, F. Mihăiță, C. Radu, C.C. Ghigheci, 
V.H.D. Constantinescu, L.A. Ghergheșanu, B. Ramașcanu, A. Lăncrănjan, |. Bălan, Executarea silită. 
Hotărâri ale Curţii Europene a Drepturilor Omului pronunțate în cauzele împotriva României, 
Ed. Universitară, Bucureşti, 2015, pp. 41-46. 

e necesitatea constatării imposibilității de executare și a comunicării către cre- 
ditor, în mod oficial și formal, de către autorităţi, a imposibilității de executare. 
Așadar, însăși jurisprudenţa Curţii Europene, conturată inclusiv în cauzele în 
care Statul Român a fost condamnat pentru neexecutarea adecvată a titlurilor execu- 
torii, constituie o premisă solidă și un pilon pe care poate fi circumscrisă în dreptul 


o. goe 


intern instituția imposibilității de executare. 


impeditivă intervenită uneori în procedura de executare’. | | 

Și la nivelul reglementărilor comunitare pot fi identificate viziuni care nu exclud 
intervenirea și constatarea imposibilității de punere în executare a titlurilor execu- 
„torii, atunci când, raportat la anumite circumstanţe concrete și la interesele aflate în 
joc, apare justificată sistarea/incetarea procedurii de punere în executare. 

Exempli gratia, Regulamentul (UE) 2019/1111 privind competenţa, recunoașterea 
și executarea hotărârilor în materie matrimonială și în materia răspunderii părintești și 
privind răpirea internaţională de copii [cu aplicabilitate de la 1 august 2022, înlocuind 
Regulamentul (CE) nr. 2201/2003] evocă, indirect, posibilitatea suspendării executării 
sau constatarea imposibilității de executare în ipoteza refuzului minorului”. 


(ii) Cazurile reglementate în Codul de procedură civilă privind imposibilitatea de 
executare. Conturarea instituției imposibilității obiective de executare silită 


Codul reglementează, fie în mod expres (însă într-o manieră disparată și neco- 
relată“), fie în mod implicit, anumite situaţii în care executarea silită este împiedicată 


ê Exempli gratia, „Guvernul susţine că autorităţile competente se află în imposibilitatea obiectivă 
de a executa prima obligaţie impusă, din lipsă de terenuri disponibile pe teritoriul administrativ al 
orașului București. Astfel, făcând referire la scrisoarea primăriei București din 8 august 2005, arată 
că autorităţile s-au conformat obligaţiei de a informa reclamantul asupra motivelor care au făcut 
imposibilă executarea acestei, obligaţii” (s.a.) - CEDO, Hotărârea din 21 februarie 2008, cererea 
nr. 40263/05, cauza Străchinaru c. României, par. 24. : 

” „In cazuri excepţionale, autoritatea competentă în materie de executare sau instanța ar trebui 
să poată suspenda procedura de executare dacă aceasta ar expune copilul la un risc grav de vătămare 
fizică sau psihică din cauza unor obstacole temporare apărute după pronunțarea hotărârii sau în 
temeiul oricărei alte schimbări semnificative de circumstanţe. Executarea ar trebui să se reia de 
îndată ce riscul grav de vătămare fizică sau psihică încetează să mai existe. Dacă acesta persistă însă, 
înainte de a refuza executarea, se iau eventualele măsuri corespunzătoare, în conformitate cu dreptul 
și procedurile naţionale, inclusiv, după caz, cu asistenţă din partea altor profesioniști din domeniu, 
cum ar fi lucrători sociali sau psihologi specializați în psihologia copilului, pentru a încerca să se 
asigure punerea în aplicare a hotărârii. În special, autoritatea competență în materie de executare 
sau instanța ar trebui, în conformitate cu dreptul și procedurile naţionale, să încerce să depășească 
orice obstacole create de o schimbare de circumstanţe, cum ar fi, de exemplu, obiecția vădită a 
copilului, exprimată numai după ce a fost pronunțată hotărârea, care este atât de puternică încât, 
dacă ar fi ignorată, ar reprezenta pentru copil un risc grav de vătămare fizică sau psihică” (s.a.) - 
par. 69 din Preambulul Regulamentului (UE) 2019/1111. i 

4 Pe de o parte, reglementarea imposibilității de executare e una disparată, întrucât aceasta € 
amintită de către legiuitor doar situaţional, prin anumite texte care au o aplicabilitate restrânsă, iar, 
pe dealtă parte, reglementarea e una necorelată, având în vedere că există texte care prevăd încetarea 
executării pentru imposibilitatea de predare a bunului e.g., art. 891 C. pr. civ., art. 895 C. pr. civ: 
art. 75 alin. (1) teza ultimă din Legea nr. 85/2014]. 

să-și continue cursul și să-și atingă finalitatea constând în realizarea conformă, efec- 
tivă, integrală și promptă a dreptului creditorului”. 

Astfel de cazuri pot fi identificate în textul sau în rațiunea anumitor reglementări, 
„cum ar fi: | 

- Prevederi exprese ale imposibilității de executare: 

e art. 703 alin. (1) pct. 2 C. pr. civ., care impune încetarea executării silite în cazul 
în care aceasta nu mai poate fi efectuată ori continuată din cauza lipsei de bunuri 
“urmăribile sau a imposibilității de valorificare a unor astfel de bunuri. | 

Așa cum vom arăta infra, sfera de aplicare a acestui motiv de încetare este extinsă 
in terminis de către însuși legiuitorul și cu privire la alte situaţii în care se face vorbire 
de imposibilităţi de executare și, respectiv, de încetarea executării silite; 

e art. 891 C. pr. civ., privind imposibilitatea predării silite a bunului mobil sau 
imobil din cauza distrugerii, ascunderii sau deteriorării acestuia ori a altor asemenea 
împrejurări!’ — în care se precizează că, în acest caz, intervine încetarea executării. 

Se constată, astfel, că art. 891 C. pr. civ. lasă deschisă nelimitativ lista cazurilor 
privind imposibilitatea de predare a bunului mobil/imobil [„din cauza (...) altor 
asemenea împrejurări”], ceea ce permite interpretului textului să circumscrie flexibil 
sfera cauzelor care împiedică predarea bunului; 

e art. 895 C. pr. civ., privind imposibilitatea de predare a bunului mobil în cazul 
în care nu se poate face predarea în termen de 30 de zile de la data deplasării execu- 
torului judecătoresc la locul de unde urma să fie ridicat bunul mobil", text care, la - 
rândul său, prevede încetarea executării prin trimiterea corespunzătoare la art. 891 
C. pr. civ.; 

e art. 75 alin. (1) din Legea nr. 85/2014, care, în primele teze, prevede că deschi- 
derea procedurii insolvenţei asupra debitoarei conduce, inițial, doar la suspendarea 
executării silite, însă, în ultima teză, prevede expres că, odată cu rămânerea definitivă 
a hotărârii de deschidere a judecătorului-sindic, executarea silită individuală (de 
drept comun) asupra averii debitoarei încetează'”. Așadar, deschiderea procedurii 


° A se vedea V. Bozeşan, Condiţiile esenţiale ale executării silite. Conformitatea, efectivitatea, 
integralitatea și promptitudinea (Colecţia „Biblioteca de executare silită”, coord. V. Bozeșan), 
Ed. Universul Juridic, Bucureşti, 2018. | 

10 Art. 891 C. pr. civ., privind „Imposibilitatea predării silite a bunului”: În cazul în care pre- 
darea silită a unui bun a devenit imposibilă din cauza distrugerii, ascunderii sau deteriorării acestuia 
ori a altor asemenea împrejurări, executorul va consemna aceasta într-un proces-verbal întocmit în 
condiţiile art. 890, și totodată va dispune, prin încheiere, încetarea executării silite, ; 

11 Art. 895 C. pr. civ., privind „Imposibilitatea de predare” (a bunului mobil): Dacă, în termen 
de 30 de zile de la data deplasării executorului judecătoresc la locul de unde urma să fie ridicat bunul 
mobil, nu s-a efectuat predarea silită către creditor, executorul judecătoresc, la cererea acestuia din 
urmă, poate întocmi o încheiere prin care să constate imposibilitatea de predare. Dispoziţiile art. 891 
și 892 se aplică în mod corespunzător chiar și atunci când debitorul, ulterior împlinirii termenului de 
30 de zile, oferă predarea bunului către creditor. af e 

12 Astfel, potrivit art. 75 alin. (1) din Legea nr. 85/2014: „De la data deschiderii procedurii se 
suspendă de drept toate acţiunile judiciare, extrajudiciare sau măsurile de executare silită pentru 

„realizarea creanţelor asupra averii debitorului. Valorificarea drepturilor acestora se poate face numai 
în cadrul procedurii insolvenţei, prin depunerea cererilor de admitere a creanţelor. Repunerea pe rol 
a acestora este posibilă doar în cazul desființării hotărârii de deschidere a procedurii, a revocării 
încheierii de deschidere a procedurii sau în cazul închiderii procedurii în condițiile art. l 78. In cazul 
în care hotărârea de deschidere a procedurii este desființată sau, după caz, revocată, acțiunile judi- 
ciare sau extrajudiciare pentru realizarea creanţelor asupra averii debitorului pot fi repuse pe rol, iar 

insolvenței asupra debitoarei printr-o hotărâre definitivă constituie un impediment 
legal de continuare a executării și un caz de încetare a executării silite. 

- Reglementări implicite ale imposibilității de executare 

Există prevederi ale Codului de procedură civilă care, deși nu folosesc in terminis 
noțiunea de imposibilitate de executare, relevă, prin măsurile propuse, însuși impedi- 
mentul concret și insurmontabil care îl împiedică pe creditor să obțină, pe calea exe- 
cutării, prestaţia la care este îndrituit. Astfel: i 

e art. 892 alin. (1) C. pr. civ.'*, privind neexecutarea obligaţiei de a face ce implică 
faptul personal al debitorului, text care, deși nu face referire expresă la imposibilitatea 
executării, evocă, implicit, imposibilitatea primirii de către creditor a prestaţiei, ceea 
ce conduce la recunoașterea dreptului acestuia la despăgubiri echivalente prestaţiei 
pe care nu o poate primi, pe calea executării silite, de la debitor. 

Prin urmare, recunoscând creditorului obligaţiei de a face ce implică faptul 
personal al debitorului posibilitatea de a obține echivalentul despăgubirilor datorate în 
cazul neexecutării obligaţiei, prin art. 892 C. pr. civ. se relevă, implicit, eşecul executării 
în natură a obligaţiei prin aplicarea penalităţilor prevăzute de art. 906 C. pr. civ., care 
sunt distincte de despăgubirile pentru neexecutarea respectivei obligaţii"? 

Totodată, apreciem că sferei de aplicare a art. 892 C. pr. civ. îi poate fi subsumată 
și ipoteza obligaţiei de a nu face ce implică faptul personal al debitorului, care, pentru 
executare, urmează calea penalităților prevăzute de art. 906 C. pr. civ., astfel cum se 
prevede expres în alin. (1) al acestui text; a 

e art. 913 alin. (5) C. pr. civ." (corelat cu art. 910-912 C. pr. civ.), privind eșecul 
celei de-a doua încercări a executorului de punere în executare a titlului privitor la un 


- măsurile de executare silită pot fi reluate. La data rămânerii definitive a hotărârii de deschidere a! 
procedurii, atât acţiunea judiciară sau extrajudiciară, cât și executările silite suspendate încetează” 
(s.a.). i 

13 Art. 892 alin. (1) teza I C. pr. civ. („Obligarea debitorului la despăgubiri”): Dacă în titlu execu- 
toriu nu s-a stabilit ce sumă urmează a fi plătită ca echivalent al valorii bunului în cazul imposi- 
bilităţii predării acestuia sau, după caz, echivalentul despăgubirilor datorate în cazul neexecutării 
obligaţiei de a face ce implică faptul personal al debitorului, instanța de executare, la cererea credi- 
torului, va stabili această sumă prin hotărâre dată cu citarea părţilor, în termen scurt. 

"t În motivarea Deciziei nr. 16/2017, ÎCCJ - Completul pentru dezlegarea unor chestiuni de 

„drept a reţinut că: Mijlocul procedural prevăzut de art. 906 G. pr. civ. este complementar celui regle- 
mentat de art. 892 C. pr. civ. Cel din urmă are drept scop acoperirea prejudiciului cauzat creditorului 
prin neexecutarea de bunăvoie de către debitor a obligaţiei ce implică faptul său personal, constituind 
temeiul pentru acordarea despăgubirilor destinate acoperirii acestui prejudiciu, în timp ce penalitatea 
reprezintă o sancţiune pentru nerespectarea aceleiași obligaţii, de natură să îl constrângă pe debitor 
să execute în natură obligația stabilită în sarcina sa. 

In consecinţă, cât timp penalitățile nu au un caracter reparator, nu au drept scop acoperirea 
prejudiciului suferit de creditor, ci constituie un mijloc juridic de constrângere indirect pentru asigu- 
rarea executării în natură a obligaţiilor, ele se pot acorda independent de despăgubirile la care credi- 
torul este îndreptăţit în temeiul art. 892 C. pr. civ., cele două categorii de sume având o natură și 0 
Jinalitate juridică diferite. Din acest motiv, dispoziţiile de drept material și procesual permit concu- 
renta daunelor-interese moratorii sau compensatorii cu sumele de bani acordate cu titlu de penalități, 
în condițiile art. 1.516 C. civ., art. 892 C. pr. civ. și art. 906 C. pr. civ. [cu privire la dispozitivul acestei 
Decizii nr. 16/2017, facem precizarea că, în executările silite începute după intrarea în vigoare a Legii 
nr. 310/2018, decizia a rămas fără efecte, potrivit art. 521 alin. (4) raportat la art. 518 C. pr. civ. 
având în vedere completarea art. 906 alin. (4) cu teza a II-a, prin Legea nr. 310/2018]. i 

15 Art. 913 alin. (5) C. pr. civ. („Refuzul minorului”): Dacă și în cursul acestei proceduri execu- 
tarea nu va putea fi realizată din cauza refuzului minor 


E D A ului, creditorul poate sesiza instanța com- 
petentă de la locul unde se află minorul în vederea aplicării unei penalităţi (...). 

minor din cauza refuzului acestuia de a-l părăsi pe debitor sau a aversiunii sale față 
de creditor. | 

Chiar dacă textul art. 913 C. pr. civ. nu face referire in terminis la imposibilitatea 
de executare — și prevede, în alin. (5), că, într-o asemenea situație (eșecul unei noi 
încercări de executare prin executor), creditorul poate sesiza instanța competentă de 
la locul unde se află minorul în vederea aplicării unei penalități —, în realitate, textul 
nu face decât să escamoteze eșecul evident al procedurii și să recunoască lipsa unei 
măsuri utile pentru continuarea procedurii: recunoscând creditorului posibilitatea de 
a sesiza instanţa competentă de la locul unde se află minorul în vederea aplicării unei 
penalităţi în condiţiile art. 906 C. pr. civ., legiuitorul se limitează, formal și inutil, să 
ceară creditorului să urmeze o procedură (a aplicării de penalități) care anterior 
eșuase (art. 910-911 C. pr. civ.). | 

Astfel, prin art. 913 alin. (5) C. pr. civ., se recunoaște, implicit, o imposibilitate 
de facto a executării silite pentru refuzul minorului, având în vedere că posibilitatea 
creditorului de a recurge (din nou) la mijlocul penalităților prevăzute de art. 906 
C. pr. civ. nu exprimă decât o măsură care, anterior, s-a dovedit ea însăși una inutilă, 
câtă vreme împotriva-debitorului, în prima etapă a executării, a fost aplicată, fără 
succes, măsura coercitivă a penalităților, în condiţiile art. 906, art. 910 și art. 911 
C. pr. civ. | | 

Mai mult, această măsură a penalităților, indicată în art. 913 alin. (5) C. pr. civ., 
poate fi una în vădită disonanţă cu situaţia de fapt, cum ar fi, de pildă, ipoteza în care, 
întemeiat pe baza raportului psihologic întocmit în procedura de executare art. 913 
alin. (3) şi (4) C. pr. civ.], se constată că refuzul minorului sau aversiunea sa faţă de 
creditor sunt complet străine de orice culpă a debitorului. Intr-un asemenea caz, așa 
cum am arătat în alt context'$, unul dintre remediile posibile pentru sistarea (tem- 
porară) a demersului execuţional este constatarea de către executor, la cererea 
creditorului sau din oficiu (după consultarea creditorului), a imposibilității obiective 
de executare”. 

- Raţiuni ale unor prevederi care evocă subtextual și justifică imposibilitatea 
de executare silită > 

e Art. 906 C. pr. civ.; privind penalitățile și stabilirea sumei definitive, nu poate 
avea aplicare decât, cel mai târziu, până la momentul în care obligaţia a devenit 
imposibil de executat. 


16 A se vedea Tema nr. 170 — V. Bozeşan, Remedii posibile în cazul menținerii refuzului mino- 
rului după reluarea executării silite (art. 913 C. pr. civ.). | 

17 În acest sens, cu privire la imposibilitatea obiectivă de executare pentru refuzul minorului, 
Curtea Europeană a reținut într-o speţă relevantă că, în pofida efortului autorităţilor române, recla- 
manta nu a avut posibilitatea de a-și vedea, în mod constant, fiica, însă aceasta din urmă a declarat 
în mod expres că refuză orice contact cu mama sa. Curtea a reiterat că obligaţia autorităților de a lua 
măsuri pentru a facilita relaţiile părintelui cu copilul său nu este una absolută, iar imposibilitatea 
de executare a deciziilor judiciare nu poate conduce automat la concluzia că autorităţile au eșuat 
- în îndeplinirea obligaţiilor lor pozitive. Reiterând că obligaţia Statului de a lua măsuri pozitive 
pentru a facilita dreptul de vizită nu este o obligaţie de rezultat, ci una de mijloace, Curtea a con- 
cluzionat că autorităţile naţionale au luat toate măsurile necesare pentru a facilita exerciţiul drep- 
tului la legături personale, măsuri care puteau fi, în mod rezonabil, pretinse de la acestea în cir- 
cumstanţele specifice ale cauzei - CEDO, Decizia din 26 februarie 2019, cererea nr. 53631/16, cauza 


“Puchea c. României, par. 47-48. 

Raportat la teza a H-a a alin. (4) al art. 906 C. pr. civ. (introdusă prin Legea 
nr. 310/2018) — care prevede că, în concret, creditorul poate solicita fixarea sumei defi- 
nitive cu titlu de penalităţi de întârziere după trecerea fiecărui termen de 3 luni în care 
debitorul nu își execută obligaţia prevăzută în titlu executoriu, până la stingerea ei 
completă” —, trebuie acceptat că aplicarea de penalităţi și, respectiv, stabilirea sumei 
definitive nu pot depăși momentul în care obligaţia a devenit imposibil de executat, 
în mod voluntar sau pe cale silită. 

„ Momentul stingerii complete a obligaţiei, evocat in terminis în art. 906 alin. (4) 
teza a II-a C. pr. civ. (chiar dacă formularea nu este una riguroasă), subsumează, în 
mod necesar, nu doar ipoteza executării voluntare (sub presiunea penalităților) a 
obligaţiei, ci și ipoteza în care obligaţia a devenit imposibil de executat. De altfel, în 
acest sens, art. 1.615 C. civ. prevede, printre modurile de stingere a obligaţiei, și impo- 
sibilitatea fortuită de executare'*, iar art. 1.321 C. civ. enumeră imposibilitatea fortuită 
de executare în lista cauzelor de încetare a contractului. 

Așadar, după stingerea obligaţiei prin imposibilitatea obiectivă de executare, pro- 
cedura execuţională prin mijlocul constrângerii debitorului prin aplicarea de pena- 
lităţi și fixarea sumelor definitive nu se mai justifică, impunându-se constatarea 
acestei imposibilități și încetarea executării silite. 

Această finalitate nu neagă dreptul creditorului de a cere, în condiţiile art. 892 
C. pr. civ., echivalentul despăgubirii pentru neexecutarea obligaţiei de a face/a nu face 
ce implică faptul personal al debitorului, cu atât mai mult cu cât art. 892 alin. (1) teza 
a Il-a prevede expres că, în toate cazurile, la.cererea creditorului, instanța va avea în 
vedere și prejudiciile ocazionate prin neexecutarea de bunăvoie a obligaţiei, înainte ca 
aceasta să devină imposibil de executat. | 

Stingerea creanței prin imposibilitatea de executare — intervenită în procedura 
executării silite — nu semnifică, sub nicio formă, exonerarea debitorului de răspun- 
dere, întrucât, pe de o parte, așa cum rezultă din art. 892 C. pr. civ., debitorul va fi 
obligat la plata echivalentului despăgubirii pentru neexecutarea obligaţiei sale, cu 
luarea în considerare a prejudiciilor suferite înainte ca obligaţia să fi devenit imposibil 
de executat, iar, pe de altă parte, însuși Codul civil prevede exonerarea de răspundere 
a debitorului doar în cazul în care cauza de imposibilitate (forța majoră, cazul fortuit 
sau alte evenimente asimilate acestora) a intervenit înainte ca debitorul să fi fost pus 
în întârziere“. In condiţiile în care existența unei executări silite în curs exclude 


18 Reiterăm că, raportat la dispozitivul Deciziei (HP) nr. 16/2017 a ÎCCJ — potrivit căruia, în 
interpretarea dispoziţiilor art. 906 alin. (4) C. pr. civ., nu este admisibilă formularea mai multor cereri 
de fixare a sumei definitive datorate de debitor cu titlu de penalităţi —, facem precizarea că, în exe- 
cutările silite începute după intrarea în vigoare a Legii nr. 310/2018, decizia a rămas fără efecte, 
potrivit art. 521 alin. (4) raportat la art. 518 C. pr. civ., având în vedere completarea art. 906 alin. (4) 
cu teza a II-a, prin Legea nr. 310/2018. | 

'9 Art. 1.615 C. civ. („Moduri de stingere a obligaţiei”): Obligaţiile se sting prin plată, com- 
pensaţie, conjuziune, remitere de datorie, imposibilitate fortuită de executare, precum și prin alte 
moduri expres prevăzute de lege. t 

2 Art. 1.634 alin. (1) și (2) C. pr. civ. („Imposibilitatea fortuită de executare”): (1) Debitorul este 
liberat atunci când obligația sa nu mai poate fi executată din cauza unei forțe majore, a unui caz fortuit 
ori a unor alte evenimente asimilate acestora, produse înainte ca debitorul să fie pus în întârziere. 

(2) Debitorul este, de asemenea, liberat, chiar dacă se află în întârziere, atunci când creditorul 
nuar fi putut, oricum, să beneficieze de executarea obligaţiei din cauza împrejurărilor prevăzute la 
alin. (1), afară de cazul în care debitorul a luat asupra sa riscul producerii acestora. 

ipoteză în care debitorul nu ar fi fost pus în întârziere, rezultă că intervenirea unui 
impediment insurmontabil la executare în cursul executării silite nu îl liberează pe 
debitor, care va suporta echivalentul despăgubirilor pentru neexecutarea obligaţiei. 
In concluzie, pornind de la prevederile — relativ disparate și necorelate -— ale 
Codului de procedură civilă în care se recunoaște, textual, implicit sau subtextual 
(teleologic), posibilitatea intervenirii imposibilității de executare silită și întemeiat, în 
mod obligatoriu, pe jurisprudenţa Curţii Europene a Dreptului Omului și pe regle- 
mentările comunitare, apreciem că se impune recunoașterea de principiu a regu- 
lii/instituţiei în procedura execuţională a imposibilității obiective de executare silită. 


i (iii) Imposibilitatea de executare (prevăzută de Codul civil) versus imposibilitatea de 
executare silită intervenită în plan procesual 


Sfera imposibilității obiective de executare silită (motiv de încetare a executării) 
nu se identifică cu sfera imposibilității (fortuite/forța majoră) de executare prevăzute 
de dreptul civil, prima fiind una mai extinsă, care o poate subsuma și pe cea de-a 
doua. m”, 

Astfel, pot exista cazuri în care executarea în natură a creanței a devenit impo- 
sibilă (art. 1.527 C. civ.) — de pildă, debitorul obligaţiei de a face ce implică faptul său 
exclusiv personal nu mai poate îndeplini prestaţia —, caz în care imposibilitatea de 
executare (prevăzută de Codul civil) se identifică, în plan procesual, cu însăși impo- 
sibilitatea obiectivă de executare silită. 

Totuşi, pot exista cazuri în care imposibilitatea de executare silită are cauze 
străine și extrinsece noțiunii de imposibilitate de executare cu care operează Codul 
civil, cum ar fi, de pildă, cazul în care executarea silită încetează pentru lipsa bunu- 
rilor debitorului, situație în care creanța creditorului rămâne intactă, fiind - din 
perspectiva dreptului substanțial- una care poate fi executată de către debitor, însă, 
în plan procesual, executarea silită nu mai poate continua, fiind încetată. 


(iv) Tipologii ale imposibilității (obiective) de executare silită 

Având în vedere diversitatea impedimentelor la executare care ar putea pune 
problema încetării executării silite, este necesar a se face anumite distincţii între 
caracteristicile acestor impedimente, distincţii care pot fi valorificate ulterior în 
aprecierea unei anumite imposibilităţi de a avea vocația de a impune încetarea exe- 
cutării silite. 

e Imposibilitate totală versus imposibilitate parțială 

În cazul în care obligaţia a devenit imposibil de executat doar în parte (e.g., nu 
mai există bunuri în averea debitorului pentru a satisface restul creanței), imposi- 
bilitatea de executare va opera doar cu privire la restul creanței, ceea ce s-a executat 
silit rămânând câștigat creditorului. 

Nu este exclus ca impedimentul de executare care afectează doar parţial execu- 
tarea acesteia să conducă, în mod necesar, la încetarea executării pentru imposi- 
_bilitatea de executare, atunci când partea de obligaţie ce nu mai poate fi executată 
afectează în integralitate prestaţia la care este îndrituit creditorul (e.g., debitorul, din 
cauza unor motive obiective și definitive — precum apariţia unei boli incurabile a 
acestuia —, nu mai poate finaliza lucrarea asumată, cum ar fi scrierea unei cărți, 
pictarea unui tablou, elaborarea unui proiect arhitectural original ce implică exclusiv 
faptul său personal). 

e Imposibilitate de fapt versus imposibilitate juridică 

Imposibilitatea de fapt (distrugerea bunului ce trebuie predat, lipsa bunurilor 
urmăribile, refuzul minorului sau aversiunea față de creditor etc.) se distinge de impo- 
sibilitatea juridică (existența unor hotărâri judecătorești potrivnice, care recunosc 
drepturi inconciliabile ambelor părți, emiterea unui titlu de proprietate în favoarea 
unui terț după ce o instanţă a recunoscut dreptul creditorului cu privire la același 
bun?!, deschiderea procedurii insolvenţei față de debitoare printr-o hotărâre defi- 
nitivă?? etc.). 

În măsura în care imposibilitatea juridică este imputabilă debitorului, nu poate 
interveni încetarea executării silite, debitorul având obligaţia de a clarifica situaţia 
juridică a bunului urmărit sau care este obiect al obligaţiei de predare?. 

o Imposibilitate definitivă (ireversibilă) versus imposibilitate temporară (re- 
versibilă) 

Ca regulă, doar imposibilităţile definitive (e.g., pieirea sau distrugerea unui bun) ` 
conduc la încetarea executării silite, însă, în funcţie de împrejurări și de durata în care 
operează impedimentul, și imposibilităţile temporare pot justifica încetarea executării 
silite. (e.g., imposibilitatea preluării minorului din cauza refuzului său categoric, 
imposibilitatea de valorificare la un moment dat a unui bun, existența unor hotărâri 
potrivnice ce trebuie suprimată prin promovarea unei cereri de revizuire etc.), cu posi- 
bilitatea ulterioară de reluare a executării silite (art. 705 C. pr. civ., ca aplicație a 
regulii privind reluarea executării silite). 

e Imposibilitate obiectivă versus imposibilitate relativă (surmontabilă) 

Cea mai relevantă distincţie rămâne cea dintre imposibilitatea obiectivă (care, în 
principiu, scapă controlului executorului sau părţilor) şi, respectiv, imposibilitatea 
relativă (care poate fi surmontată în anumite condiţii și prin anumite demersuri ale 
părților și/sau ale executorului). 

Ca regulă, doar primul tip de imposibilitate justifică încetarea executării silite, 
însă sunt cazuri în care însăși legea privește un anumit impediment relativ ca fiind 
unul obiectiv, justificat pentru încetarea executării silite. 

De pildă, art. 895 C. pr. civ. prevede că, dacă nu poate fi predat bunul mobil 
creditorului în termen de 30 de zile de la data deplasării executorului judecătoresc la 
locul de unde urma să fie ridicat bunul mobil, executorul judecătoresc, la cererea 


“1 „Curtea nu împărtășește nici punctul de vedere al Guvernului conform căruia executarea 
deciziilor litigioase se lovește de o imposibilitate obiectivă datorată existenței titlurilor eliberate 
terţilor. În acest sens, Curtea observă că aceste titluri au fost întocmite la 11 februarie 2002 și la 14 
august 2003, adică după sentinţa din 1 martie 1999 și după decizia din 29 octombrie 2001, care 
obligau Comisia Judeţeană să-l pună pe reclamant în posesia acelorași terenuri și să-i elibereze un 
titlu de proprietate” — CEDO, Hotărârea din 28 iunie 2007, cererea nr. 31442/02, cauza Rădulescu c. 
României, par. 34. 

22 Această ipoteză — raportat la prevederile art. 75 alin. (1) teza ultimă din Legea nr. 85/2014, 
potrivit cărora executările silite încetează — semnifică un impediment juridic (legal) la continuarea 
executării silite. | ! 

“ Curtea Europeană a reținut că, în orice caz, revine autorităților naționale (debitoare, în speţă) 
obligate la executarea obligaţiei, iar nu reclamantei, sarcina de a clarifica situaţia juridică a clădirii 
în raport cu alte instituţii publice și de a informa reclamanta cu privire la circumstanţele care fac 
imposibilă executarea ~ CEDO, Hotărârea din 29 septembrie 2009, cererea nr. 37805/05, cauza 
Costăchescu c. României, par. 27. ti Wipe 

creditorului, poate întocmi o încheiere prin care să constate imposibilitatea de 
predare și, respectiv, încetarea executării silite. Iar teza a Il-a menționează că dispo- 
ziţiile art. 891 C. pr. civ. (care prevăd încetarea executării) și ale art. 892 C. pr. civ. 
(privitoare la stabilirea echivalentului despăgubirilor pentru neexecutare) se aplică în 
mod corespunzător chiar și atunci când debitorul, ulterior împlinirii termenului de 
30 de zile, oferă predarea bunului către creditor. | 

Așadar, coroborând cele două teze ale art. 895 C. pr. civ., rezultă că, în concret, 
creditorul poate să nu ceară executorului constatarea imposibilității de predare a 
bunului (şi, implicit, încetarea executării) și să permită debitorului să procedeze la 
predarea bunului/să asigure preluarea bunului de către executor chiar dincolo de 
termenul de 30 de. zile prevăzut de lege. Prin aceasta, creditorul evită valorificarea 
cazului de imposibilitate de predare (considerat de lege ca fiind unul obiectiv), 
permițând surmontarea imposibilității (care este, în fapt, doar una relativă) prin 
predarea bunului de către debitor după termenul respectiv de 30 de zile, fără a se 
ajunge astfel la încetarea executării silite pentru motivul nepredării bunului (art. 891 
C. pr. civ.) şi la stabilirea de despăgubiri pentru neexecutare (ari. 892 C. pr. civ.). 

å = 


(v) Criterii pentru justificarea imposibilității obiective de executare silită 


Determinarea caracterului justificat al unui impediment ivit în cursul procedurii 
de executare silită de a releva o imposibilitate obiectivă de executare și de a permite 
încetarea executării silite constituie un demers de apreciere care trebuie să valorifice - 
toate circumstanţele factuale/juridice ale contextului, cu aplicarea unor criterii ce pot 
creiona, în final, necesitatea încetării executării silite sau, dimpotrivă, a continuării 
acesteia. dă daca) | 

În acest sens, pot fi punctate anumite criterii (majoritatea acestora fiind desprinse 
din jurisprudenţa Curţii Europene), care, fără a exclude și alte elemente particulare 
fiecărei executări concrete, trebuie avute în vedere în aprecierea caracterului 
(ne)justificat al unei încetări a executării pe motivul imposibilității obiective de exe- 
cutare, după cum urmează: . 

ə distincţiile dintre diferitele tipuri de imposibilități, menţionate supra (taxo- 
nomia imposibilităţilor de executare) 

Chiar dacă în jurisprudenţa Curţii Europene nu este identificat un asemenea 
criteriu, apreciem că aceste distincţii sunt extrem de utile pentru a putea discerne, de 
pildă, între situaţiile în care un impediment este unul obiectiv, insurmontabil și 
ireversibil faţă de cazurile în care impedimentul își produce efectele doar temporar, 
fiind unul reversibil ori care, datorită caracterului său relativ, poate fi surmontat în 
anumite condiţii, prin anumite demersuri ale părţilor/executorului. | 
e calitatea persoanei debitoare (administrația de stat sau un particular) 

În cazul în care calitatea de debitor aparține statului sau unei instituţii/au- 
torităţi/entități subordonate acestuia (administraţia de stat)”, caracterul obiectiv al 


2 Dacă se predă bunul creditorului și sunt recuperate cheltuielile de executare de la debitor, va 
interveni încetarea executării pentru cazul prevăzut de art. 703 alin. (1) pct. 1 C. pr. civ. („s-a realizat 
integral obligația prevăzută în titlul executoriu, s-au achitat cheltuielile de executare, precum și alte 
sume datorate potrivit legii”). e zl 

25 Administratia de stat este o noţiune autonomă cu care operează Curtea Europeană în juris- 
prudenta sa, în sensul că anumiţi debitori — societăţi, instituții sau entităţi —, în temeiul legăturii de 
dependenţă a acestora în raport cu statul, trebuie consideraţi ca făcând parte din administrația 

imposibilității de executare va fi analizat cu o mult mai mare exigentă în raport cu 
cazurile în care debitorul supus executării silite este un simplu particular (persoană 
fizică sau juridică de drept privat). | 

De pildă, insolvabilitatea unui particular poate constitui motiv de încetare a 
executării [art. 703 alin. (1) pct. 2 C. pr. civ.]%, însă, în principiu, nu este admisă ca 
motiv justificativ al neexecutării invocarea lipsei resurselor în cazul în care debitorul 
este o entitate subordonată statului ori aflată în relaţie de dependenţă funcțională cu 
acesta”, EN 

e momentul în care intervine sau este constatat impedimentul 

Nu pot fi acceptate, în principiu%, impedimente invocate pentru prima dată doar 
în faza executării silite? şi care au fost avute în vedere în faza judiciară de către 
instanța care a pronunţat titlul executoriu* sau care puteau fi invocate doar în fata 
acesteia’. i | 


de stat. Pentru criterii de circumscriere și exemplificări cu privire la această noţiune, a se vedea 
V. Bozeșan, Consideraţii privind executarea silită..., op. cit., pp. 21-22. 

*% Curtea a statuat că, în cadrul raporturilor juridice dintre particulari, insolvabilitatea debito- 
rului poate constitui o cauză obiectivă care împiedică executarea, iar statul nu poate fi ținut să 
răspundă pentru lipsa plăţii unei creanţe executorii din cauza insolvabilităţii unui debitor privat — 
CEDO, Hotărârea din 8 noiembrie 2007, cererea nr. 24724/03, cauza Constantin Oprea c. României, 
par. 36. - 


în vedere că, în cauză, calitatea de proprietar a reclamantei fusese deja stabilită prin sentinţa defi- 
nitivă și irevocabilă; dacă s-ar accepta contrariul, s-ar permite să se pună în discuţie fondul cauzei” — 
CEDO, Hotărârea din 7 iulie 2009, cererea nr. 30453/04, cauza Roman c. României, par. 28. 

* „Curtea arată că, deși, potrivit dispozițiilor naționale, rolul registrului agricol este acela de a 
ține evidenţa populaţiei, jurisdicţiile naţionale sesizate cu acțiunea reclamantei privind radierea 

e atitudinea/culpa autorităţilor/executorului sau a părților (a creditorului și a 
debitorului) în determinarea sau menţinerea cauzei care împiedică executarea | 

Vor fi avute în vedere cauzele care au condus la imposibilitatea invocată în 
efectuarea executării, neputând fi acceptate acele impedimente ce au la bază culpa 
debitorului (în situaţia în care debitor este statul sau o entitate publică)'”, neglijența 
executorului** sau chiar lipsa de diligență a creditorului**. 

Precizăm că, în acest sens, lipsa de diligenţă a executorului sau culpa debitorului 
în generarea/menţinerea impedimentului la executare au efectul de limita caracterul 
justificat al imposibilității de executare, pe când lipsa de diligenţă a creditorului 
produce un efect opus, în sensul că accentuează caracterul justificat al imposibilității 
de executare“. 


numelui lui P.C. din registrul agricol au stabilit, bazându-se pe probele prezentate de părţi, că P.C. 
nu avea dreptul de a figura în registrul agricol și au obligat Primăria să-i radieze numele din acesta. 
Astfel, Curtea apreciază că primează hotărârea definitivă a jurisdicţiilor naţionale şi că autorităţile 
administrative.sunt ţinute să se conformeze în totalitate hotărârii respective. De altfel, constată că 
nici autorităţile administrative și nici P.C. nwau înţeles să invoce aceste dispoziţii legale într-o cale 
extraordinară de atac” — CEDO, Hotărârea din 15 iunie 2006, cererea nr. 5050/02, cauza Pântea c. 
României, par. 35. . 

32 Împrejurarea că Guvernul Român a emis o hotărâre prin care o parte din suprafaţa de teren 
a fost transferată în proprietatea publică a statului, în pofida faptului că o hotărâre judecătorească 
recunoscuse dreptul reclamantului asupra aceleiași suprafețe, denotă faptul că Guvernul, parte a 
aceleiași administrații, a luat ulterior o hotărâre împotriva executării deciziei în cauză, ceea ce 
dovedeşte lipsa de coordonare între diverse organe ale administraţiei, imputabilă statului care a 
împiedicat reclamanta să se bucure de terenul său mai mult de 8 ani” — CEDO, Hotărârea din 25 
- noiembrie 2008, cererea nr. 77211/01, cauza Ghiga c. României, par. 19. 

3 Executorul s-a mulţumit să întocmească un proces-verbal de constatare a refuzului debi- 
torului de a se conforma hotărârii judecătoreşti definitive care îl obligase la semnarea contractului 
de muncă; după acest proces-verbal, executorul judecătoresc nu a mai făcut niciun demers în 
vederea executării hotărârii. (...) În plus, nimic nu dovedeşte, în speţă, că executarea în natură ar fi 
fost imposibilă, astfel încât reclamanta să fie silită să transforme obligaţia iniţială într-o obligaţie de 
natură pecuniară” (s.a.) — CEDO, Hotărârea din 23 iunie 2005, cererea nr. 7893/2002, cauza Ghibuși 
c. României, par. 44 și 47. | E E 

3 Reclamanţii nu au înţeles să răspundă în niciun fel solicitărilor executorului judecătoresc 
de plată a onorariului de expert în scopul evaluării bunurilor imobile ale debitorului, punându-l 
astfel pe executor în imposibilitatea de a mai acționa în vederea executării hotărârii. Având în vedere 
că reclamanţii creditori au rămas în pasivitate, Curtea a considerat că autorităţile nu sunt res- 
ponsabile pentru întreruperea executării după data comunicării obligaţiei de plată a onorariului de 
către creditori” — CEDO, Hotărârea din 14 septembrie 2010, cererea nr. 36446/04, cauza Flaviu şi 
Dalia Șerban c. României, par. 56. Apreciem că în cauză se putea pune și problema intervenirii 
perimării, având în vedere că, nefiind efectuată plata onorariului de expert, executarea a fost sistată, 
începând să curgă termenul de perimare. D= A 

35 Fiind vorba despre o dispută între particulari, reclamanta trebuie să acţioneze cu o anumită 
diligenţă şi să vegheze la executarea hotărârilor judecătorești în cauzele civile, In consecinţă, recla- 
mantei îi revenea sarcina de a se folosi de mijloacele puse la dispoziţia sa de legislaţia naţională și 
de a apela, la nevoie, la forța publică pentru a o asista ia executare. Or, aceasta a întârziat până la 
data de 11 ianuarie 2006 să se folosească de mijloacele juridice puse la dispoziţia sa pentru a executa 
decizia din 13 ianuarie 2003” — CEDO, Hotărârea din 4 martie 2008, cererea nr. 31250/02, cauza 
Cerăceanu c. României, par. 66. „Reclamantul a renunțat la asistența executorului judecătoresc, fără 
să fi discutat în prealabil cu acesta din urmă despre motivele pentru care nu s-a prezentat la 
întâlnirea stabilită sau despre existenţa altor opțiuni disponibile pentru punerea în executare. (...) 
Obligaţia ce trebuia pusă în executare necesita prezenţa tatălui în timpul încercărilor de punere în 
executare. Nu era posibil ca executorul judecătoresc, persoană necunoscută pentru copil, să meargă 

e necesitatea constatării și comunicării creditorului, în mod oficial și formal, 
a imposibilității de executare | 

Pentru a proceda la constatarea imposibilității obiective de executare și la înce- 
tarea executării silite, executorul trebuie să îl informeze, în mod adecvat, pe creditor 
despre acest demers, pentru ca acesta din urmă (în calitatea sa de titular al acţiunii 
executorii) să exprime un punct de vedere cu privire la cauza impeditivă la executare 
și la eventualele remedii identificate. a 

De altfel, în unele cazuri, însăși legea permite executorului să constate. imposi- 
bilitatea de executare și să dispună încetarea executării silite doar la cererea credi- 
torului (art. 895 corelat cu art. 891 C. pr. civ., privitor la imposibilitatea de pre- 
dare/preluare a bunului mobil). | 

Curtea Europeană a Drepturilor Omului a statuat, în repetate rânduri, cerința 
imperioasă a informării creditorului cu privire la imposibilitatea de executare“, pentru 
ca acesta fie să accepte cauza insurmontabilă a executării, fie să conteste încetarea 
executării pe motivul imposibilității de executare, fie să identifice remedii com- 
plementare (e.g., executare prin echivalent, precum cea prevăzută de art. 892 C. pr. civ.). 


(vi) Procedura concretă a constatării imposibilității de executare și efectele acesteia 


e Executorul judecătoresc, din oficiu, atunci când apreciază că există impe- 
dimente obiective și insurmontabile la executare, va constata aceasta printr-un 
proces-verbal şi, întemeiat pe constatările sale, va dispune, prin încheiere, încetarea 
executării silite. | 

În acest sens, există aplicaţii concrete ale acestei proceduri, cel mai relevant fiind 
cazul imposibilității de predare a bunului reglementat de art. 891 C. pr. civ. (și 
art. 895 C. pr. civ., care trimite la art. 891 C. pr. civ.), care prevede expressis verbis că, 
în cazul imposibilității de predare a bunului, executorul va consemna aceasta într-un 
proces-verbal întocmit în condiţiile art. 890 C. pr. civ. și, totodată, va dispune, prin 
încheiere, încetarea executării silite. l 

Întemeiat și pe cerința desprinsă din jurisprudenţa CEDO privind informarea, în 
mod oficial, a creditorului despre imposibilitatea de executare, este recomandat ca, 
înainte de dispunerea încetării pe acest motiv, executorul să informeze creditorul și 
debitorul asupra imposibilității/încetării pentru a putea obține punctul lor de vedere 


cu privire la caracterul (ne)justificat al unei asemenea măsuri și, eventual, propuneri 
de posibile remedii“. 


singur la domiciliul copilului, să îl ia pe acesta și să îl ducă apoi la domiciliul reclamantului. Așa 
cum s-a menţionat de mai multe ori, obligaţia autorităţilor naționale de a lua măsuri care să faciliteze 


=» 


legătura nu este absolută” — CEDO, Hotărârea din 13 iulie 2010, cererea nr. 34630/07, cauza Fușcă c. 
României, par. 46. 

3 Curtea a apreciat că, în cauză, „autorităţile locale trebuiau să invoce imposibilitatea obiectivă 
de executare ad litteram a deciziei și să anunţe reclamantul asupra motivelor printr-o decizie formală 
şi să facă demersurile necesare pentru executarea în echivalent a deciziei în discutie” (Hotărârea din 
21 februarie 2008, cauza Străchinaru c. României, cit. supra, par. 35). e 

3 In acest sens, art. 84 alin. (1) din Codul de executare al Republicii Moldova prevede că asupra 
încetării procedurii de executare decide executorul judecătoresc, cu înștiințarea creditorului și a 
debitorului; neprezentarea lor însă nu împiedică luarea deciziei. l 

e Debitorul, la rândul său, va putea solicita constatarea imposibilității obiective 
de executare silită“. | 

În acest sens, acesta fie va solicita executorului constatarea imposibilității de 
executare și încetarea executării silite pe acest motiv, iar împotriva refuzului său/a 
actului care constată acest refuz va putea face contestaţie la executare, fie va formula 
contestaţie împotriva actelor de executare silită, în cadrul căreia va solicita instanţei 
să constate imposibilitatea obiectivă de executare. 

e Creditorul, de asemenea, poate solicita executorului să constate imposibilitatea 
de executare și încetarea executării silite. De altfel, ca o aplicaţie a acestei reguli, 
- art. 895 C. pr. civ. (corelat cu art. 891 C. pr. civ.) prevede că doar la cererea creditorului 
executorul constată imposibilitatea de executare și încetarea executării silite. Inte- 
resul creditorului în a solicita încetarea executării silite poate să rezide fie în prote- 
jarea intereselor aflate în joc (precum interesul minorului care refuză să îl părăsească 
pe debitor), fie în ideea valorificării creanţei sale prin echivalent al neexecutării 
(art. 892 C. pr. civ.). | | 

Chiar dacă în practică, în cazul unor impedimente insurmontabile la executare, 


swg’? 


z 


rațiunea art. 705 cu trimitere la art. 703 alin. (1) pct. 2 C. pr. civ. — poate beneficia de 
instituția reluării executării silite (dacă imposibilitatea este una potențial reversibilă), 
în interiorul termenului de prescripţie care curge de la data încetării executării silite, 
și, totodată, creditorul nu pierde dreptul la recuperarea de la debitor a cheltuielilor de 
executare stabilite de către executor (care trebuie avansate de creditor și suportate de 
debitor). l | 

Fără îndoială că, pentru a interveni încetarea executării la cererea creditorului, 
este necesar ca aceasta să fie temeinic justificată prin caracterul obiectiv al imposi- 
bilităţii, pentru a evita afectarea drepturilor debitorului și a suprima eventualele 
tentaţii ale creditorului de a abuza de instituţia încetării executării, ca un mijloc 
mascat fie al suspendării executării la cererea sa [art. 701 alin. (2) C. pr. civ.], fie al 
unei renunţări la executare de către acesta [art. 703 alin. (1) pct. 3 C. pr. civ.], pentru 
a se eluda dezavantajele acestor din urmă demersuri ale creditorului (e.g., curgerea 
termenului de perimare și de prescripţie, suportarea cheltuielilor de executare, impo- 
sibilitatea reluării executării silite etc.). 


Încheierea de încetare a executării silite pentru imposibilitatea de executare 

Chiar dacă — din cauza caracterului necorelat al textelor — art. 703 alin. (1) 
C. pr. civ. nu prevede, în.mod expres, cazul încetării executării pentru imposibilitatea 
obiectivă de executare, trebuie acceptat că prevederile art. 703 alin. (1) C. pr. civ. 


38 Curtea a reţinut că instanţa naţională, „nefiind sesizată de părţi cu un astfel de obiect, nu a 
constatat imposibilitatea obiectivă de executare. (...) Li revenea Consiliului, debitor al obligaţiei de 
restituire, sarcina de a introduce o contestaţie la executare sau orice altă acțiune, cu scopul de a stabili 
imposibilitatea de executare, ori de a găsi alte mijloace pentru a îndeplini obligaţiile decurgând din 
hotărârea în cauză” — CEDO, Hotărârea din 25 noiembrie 2008, cauza Ghiga c. României, cit. supra, 
par. 20. 

trebuie interpretate extensiv, lăsând deschisă posibilitatea încetării şi pentru alte 
motive ce împiedică, în mod obiectiv, continuarea executării silite. In acest sens, 
prevederile art. 891 și 895 C. pr. civ., dar și cele ale art. 75 alin. (1) teza ultimă din 
Legea nr. 85/2014, care, toate, fac referire expresă la încetarea executării silite, au la 
bază imposibilităţi obiective (de fapt sau juridice) de executare silită. 

Valorificând criteriul desprins din jurisprudența CEDO în acest sens, încheierea 
de încetare a executării va trebui motivată și comunicată. creditorului, pentru. ca 
acesta, în funcţie de propriile aprecieri, fie să solicite cenzurarea ei pe calea con- 
testaţiei la executare, fie să o accepte, urmărind demersuri alternative ȘI, eventual, 
ulterioare (e.g., reluarea executării după încetarea impedimentului la. executare) 
pentru realizarea creanţei sale. Totodată, încheierea de încetare se comunică și debi- 
torului, care, în funcție de circumstanțe, poate avea interes să o conteste. 

În acest sens, potrivit art. 703 alin. (2) C. pr. civ., „În toate cazurile (de încetare a 
executării — n.a., V.B.), executorul judecătoresc va întocmi o încheiere, motivată în 
fapt și în drept, cu menţionarea cauzei de încetare a executării. Încheierea de încetare 
a executării va fi comunicată de îndată creditorului și debitorului” (s.a.). 

Spre deosebire de vechiul art. 3715 C. pr. civ. 1865%, noua dispoziţie a art. 703 
alin. (2) C. pr. civ., expresă și neechivocă în ceea ce privește (i) necesitatea întocmirii 
unei încheieri, (ii) motivate în fapt și în drept, și (iii) comunicarea de îndată a acesteia 
către creditor și debitor, este în acord cu cele reţinute de Curtea Europeană în cazurile 
privitoare la motivele de neexecutare invocate de autorităţile naţionale. 


3 : (vii) Concluzie 


Având ca pilon de susținere jurisprudența Curții Europene a'Drepturilor prai 
reglementarea internă, prin ea însăși — atât prin valorificarea textelor care prevăd in 
terminis imposibilitatea obiectivă de executare, cât și prin interpretarea integrată a 
celor care evocă, implicit, ideea acesteiʻimposibilități a executării —, permite recu- 
noașterea instituţiei imposibilității obiective de executare care justifică (în funcţie de 
circumstanţe și valorificând util criteriile expuse supra) încetarea executării silite. 

Imposibilitatea obiectivă de executare este mai mult decât un simplu motiv de 
încetare a executării, constituind o veritabilă instituție a dreptului procesual execu- 
tional, întrucât, asemănător altor instituţii (suspendarea executării silite, prescripția 
executării silite, conexitatea, intervenţia etc.), aceasta reclamă atât o abordare rigu- 
roasă a condiţiilor în care poate interveni, cât și o interpretare integrată/corelată cu 
„celelalte instituţii cu care interferează (prescripţie, reluarea executării, cheltuielile de 
executare etc.). | 

Totuși, de lege ferenda -— pentru a suprima eventuale reticențe manifestate în 
practică (generate fie de o ancorare rigidă în paradigma pozitivistă, strict textuală, a 
legii, fie de o insuficientă racordare la regulile statuate în jurisprudența Curţii Europene) 
Și pentru a evitao practică neunitară —, se impune reglementarea în Codul de procedură 
civilă, în mod expres și distinct, a acestei instituţii, care să valorifice adecvat statuările 
Curţii Europene din înseși cauzele în care Statul Român a fost condamnat pentru 
neexecutarea titlurilor și în care au fost înlăturate de către instanța europeană apărările 
invocate de Statul Român privind imposibilitatea de executare silită. 


39 Art. 371% C. pr. civ. din 1865 prevedea doar deiae în care intervine încetarea executării 
(identice cu cele prevăzute î în actualul art. 703 C. pr. civ.), fără a cuprinde o dispoziţie referitoare la 
necesitatea întocmirii unei încheieri, motivate în drept și în fapt, ce trebuie comunicată de îndată 
creditorului și debitorului. 

În interpretarea şi aplicarea prevederilor referitoare la instituţia încetării executării silite trebuie 
avut în vedere că se poate dispune încetarea executării şi pentru alte cazuri decât cele menţionate 
expres la art. 703 alin. (1) C. pr. civ. şi, respectiv, că încheierea de încetare a executării este un veritabil 
act de executare, în sens procedural, cu efect întreruptiv de prescripţie. 

De asemenea, executorul trebuie să gestioneze adecvat măsura încetării executării cu cea a 
închiderii dosarului de executare în ipoteza în care intervine anularea executării printr-o hotărâre 
atacată cu apel, încă nedefinitivă. 

Înțelegerea limitelor prerogativelor procesuale ale părţilor şi a modului în; care terțele persoane îşi 
pot legitima calitatea procesuală asigură configurarea adecvată a sferei persoanelor ce pot avea interes 
în contestarea încheierii de încetare a executării silite. 

Totodată, se impune a fi clarificate contextul în care instanţa ar putea să dispună ea însăşi înce- 
tarea executării, precum şi soarta contestaţiilor la executare aflate în curs de judecată la momentul 
încetării executării silite. 

Fără a ne propune să expunem instituția încetării executării silite, ne vom limita 
analiza la anumite aspecte a căror precizare e necesară peniru aplicarea corectă a 
prevederilor legale cu incidenţă în contextul încetării executării silite, în acest sens 
urmând a avea în vedere: 

1, Încheierea de încetare a executării — veritabil act de executare (cu efect între- 
ruptiv de prescripţie) N RE : 

2. Se poate dispune încetarea executării și pentru alte cazuri decât cele menţio- 
nate la art. 703 alin. (1) C. pr. civ.? 

„3, Problema. încetării executării și a închiderii dosarului de executare de către 
executor după anularea executării printr-o hotărâre atacată cu apel (nedefinitivă) 

4. Persoanele care pot avea interes în contestarea încheierii de încetare a execu- 
tării silite | Ta 

5. Când poate instanța să dispună ea însăşi încetarea executării? | h 

6. Soarta contestaţiilor la executare aflate în curs de judecată la momentul înce- 
tării executării silite 


T. Încheierea de încetare a executării — veritabil act de executare (cu efect întreruptiv 
de prescripţie) = 
în colăițiile în care art! 709 alin. iţi) pet: 4 G. pr. civ. prevede că prescripția 
executării se întrerupe „pe data îndeplinirii în cursul executării gali a ii te a 
executare”, au existat în practica judiciară anumite rețineri în a conieri încheierii de 
încetare a executării valenta de act întreruptiv de prescripţie, pe considerentul că 
această încheiere nu semnifică un act de executare propriu-zisă asupra averii debi- 


torului, ci doar un act prin care se oprește (încetează) cursul execuţional. 

Pentru a înțelege efectele produse prin încheierea de încetare, trebuie precizată 
natura juridică a acestei încheieri în specificitatea procedurii de executare. 

În faza executării silite, toate actele de procedură sunt subsumate sferei actelor 
de executare, în sens larg (e.g., cererea de executare silită, încheieri ale executorului, 
proiect de distribuire, procese-verbale, act de adjudecare, somații, citaţii etc.), însă 
doar o parte dintre acestea au vocaţia de a materializa acte efective de executare ce 
asigură, în concret, realizarea creanţei creditorului (e.g., recipise de consemnare, 
procesul-verbal de predare a bunului către debitor, reţineri prin poprire, acte care 
consemnează eliberarea sumei către creditor, vânzarea la licitație-urmată de adjude- 
carea bunului etc.). | i 

Această distincție, specifică fazei executării silite, relevă diferența dintre 
caracterul strict procedural al unui act de executare (privit ca act de procedură în 
procesul civil execuțional) și eventualul caracter execuţional al aceluiași act (privit 
din perspectiva efectului, în sensul că acesta a condus la realizarea efectivă, în tot sau 
în parte, a dreptului creditorului). - 5 

Tocmai această distincție este valorificată, de pildă, în materia perimării, în 
sensul că perimarea executării atrage desființarea tuturor actelor de executare, cu 
excepția celor care au dus la realizarea, în parte, a creanţei cuprinse în titlul execu- 
toriu și a accesoriilor [art. 698 alin. (2) C. pr. civ.]. Astfel, actele de executare strict 
procedurale se desființează, cu excepția celor care au un caracter execuţional 
propriu-zis (au condus/au contribuit la realizarea creanței). | 

In paradigma acestei distincţii, încheierea de încetare a executării, fără a avea un 
caracter execuţional în sens propriu (nu a condus la realizarea creanţei), rămâne un 
veritabil act de executare (în sens procedural), căruia trebuie să-i fie recunoscute 
efectele specifice. | | 

Extrem de sugestiv în sensul argumentării este faptul că însuși legiuitorul 
Codului de procedură civilă din 1865 a prevăzut expres că încheierea prin care se 
constată încetarea executării este un „act de executare”. Astfel, art. 403 C. pr. civ. 1865 
(în forma inițială, publicată în M. Of. nr. 200 din 11 septembrie 1865), referitor la 
dreptul de a formula contestaţie pe tot parcursul executării, a fost completat prin 
Decretul-Lege nr. 1228/1900 cu un nou alineat (3), în care se prevedea că: „Cel din 
urmă act de executare este încheierea pe care tribunalul va trebui să o facă, fără citarea 
părților, îndată ce va primi procesul-verbal de executare, constatând săvârșirea 
executărei”. | 

In Expunerea de motive asupra modificării/completării operate asupra Codului 
prin Decretul-Lege nr. 1228/1900 s-a afirmat, în mod univoc, faptul că „la art. 403 am 
adăogat o nouă dispoziţie, determinând care este cel din urmă act de executare înlă- 
turând astfel o serie de neînțelegeri”. 

Așadar, încheierea de încetare este un veritabil act de executare — privit în sem- 
nificația lui procedurală —, astfel încât aceasta produce efectul întreruptiv al 
prescripţiei executării prevăzut de art. 709 alin. (1) pct. 4 C. pr. civ. 

Precizăm însă că încheierea de încetare a executării produce efect întreruptiv de 
prescripţie doar în ipoteza prevăzută de art. 703 alin. (1) pct. 2 C. pr. civ., aplicabil 
încetării executării pentru insolvabilitatea debitorului ori ca urmare a caracterului 


"Em. Dan, Codul de procedură civilă adnotat, ed. a 3-a, Ed. Librăriei SOCEC & Comp., Societate 
anonimă, Bucureşti, 1921, p. 601. 

neurmăribil al bunurilor debitorului sau pentru alte imposibilităţi obiective tem- 
porare de executare”. Pentru celelalte cazuri de încetare prevăzute de art. 703 alin. (1) 
C. pr. civ. fie nu se mai pune problema prescripţiei (pct. 1 — s-a realizat integral 
creanţa; pct. 4 — desfiinţarea titlului), fie este șters efectul întreruptiv al prescripţiei 
(pct. 3 — creditorul a renunţat la executare“; pct. 5 — anularea executării), astfel cum 
prevede art. 709 alin. (3) C. pr. civ. 

Miza recunoașterii efectului întreruptiv al prescripției produs prin încheierea de 
încetare a executării este importantă pentru ipoteza reluării executării silite în condi- 
tiile art. 705 C. pr. civ., în special în cazul în care creditorul obține încetarea executării 
silite pentru lipsa bunurilor [art. 703 alin. (1) pct. 2 C. pr. civ.], iar ulterior sesizează 
un alt executor judecătoresc cu o nouă cerere de executare silită. 

Astfel, dacă în procedura iniţială debitorul nu a contestat actele de executare silită 
(inclusiv încheierea de încetare) și nu a invocat eventuala prescripţie care ar fi 
intervenit — fie anterior începerii primei executări, fie pe parcursul acestei prime 
executări —, de la data încetării executării silite începe să curgă un nou termen de 
prescripţie. Prin urmare, în debutul celei de-a doua executări silite, debitorul poate 
invoca doar prescripţia executării, care a curs și care, prin ipoteză, s-a împlinit în 
perioada dintre data încetării primei executări și data formulării cererii pentru a doua 
executare silită. În condiţiile în care actele de executare (inclusiv încheierea de 
încetare) din "prima executare nu au fost contestate, acestea rămân valabile și își 
produc efectul întreruptiv de prescripţie, chiar dacă, prin ipoteză, prescripția s-ar fi 
împlinit încă înainte de începerea primei proceduri de executare silită’. 


2. Se poate dispune încetarea executării și pentru alte cazuri decât cele menționate la 
art. 703 alin. (1) C. pr. civ.? | 
Apreciem că instituţia încetării executării silite are o incidență mai largă decât 
cazurile pe care — la o interpretare strict gramaticală și limitată — art. 703 alin. (1) 
pct. 1-5 C. pr. civ. pare să le indice. 


2 încetarea executării în temeiul art. 703 alin. (1) pct. 2 C. pr. civ. (interpretat extensiv) intervine 
și în cazul altor imposibilități obiective temporare de executare, precum în cazurile prevăzute de 
art. 891 şi art. 895 C. pr. civ., art. 75 din Legea nr. 85/2014, dar și în alte situaţii nereglementate 
expres de lege. Pentru analiza imposibilității obiective de executare şi mecanismele prin care inter- 
vine, a se vedea Tema nr. 159 — V. Bozeșan, Imposibilitatea obiectivă de executare: motiv de încetare 
a executării silite și instituţie sui generis. i dbali om.: 

3 Pentru analiza mecanismului ştergerii efectului întreruptiv al prescripției în cazul renunțării 
la executare și explicitarea modului în care acest efect se pierde chiar în pofida existenţei unor acte 
de executare care au dus la îndestularea parţială a creanţei, a se vedea Tema nr. 152 — V. Bozeșan, 
Renuntarea la executarea silită: problematici privind obiectul, limitele şi efectele. Se p ) 

* În acest sens s-a reținut și în practica judiciară: „Odată cu încetarea executării silite în dosaru 
nr. X/2013 al BEJ Y a început să curgă un nou termen de prescripţie de 3 ani care a fost întrerupt prin 
formularea cererii de executare silită la 31.07.2017 în dosarul de executare silită ce face obiectul 
prezentei cauze. Prin urmare, atâta vreme cât creditoarea a făcut dovada (prin Incheierea din 
31.07.2017 în dosarul nr. x/2013 al BEJ Y) că în pericada 2013-2017 a existat 9) executare silită împo- 
triva aceleiasi debitoare si în temeiul aceluiași titlu executoriu, rezultă că a probat întreruperea = 
cutării silite. Pe de altă parte, atâta vreme cât apelanta-debitoare nu a probat că procedur x “d 
executare silită realizată în dosarul de executare silită nr. x/2013 a fost anulată (par tial sau total) de 
© instanță pe calea unei contestaţii la executare silită, rezultă că, în prezenta cauză, F 
tinută de efectul întreruptiv al actelor de executare realizate în dosarul de executare nr. > : a 
BEJ Y” (Trib. Ilfov, s. civ., dec. nr. 2374/A din 5 iunie 2019, definitivă, disponibilă pe www.sintact.ro). 

În realitate, art. 703 alin. (1) C. pr. civ. reclamă o interpretare extensivă, în 
rațiunea sa, subsumând și alte ipoteze pe care dispoziţiile aplicabile în materia exe- 
cutării silite fie le prevăd expres, fie le evocă în subtext (completate cu reglementările 
comunitare sau cu jurisprudenţa Curţii Europene a Drepturilor Omului), după cum 
vom releva în continuare și cum au fost expuse pe larg în alt context de analiză”. 


2.1. Cazuri de încetare prevăzute expres de lege 


» Încetarea executării pentru imposibilitatea predării silite a bunului mobil sau 
imobil din cauza distrugerii, ascunderii sau deteriorării acestuia ori a altor asemenea 
împrejurări, potrivit art. 891 C. pr. civ., în care se precizează că în acest caz intervine 
încetarea executării. Se constată, astfel, că art. 891 C. pr. civ. lasă deschisă nelimitativ 
lista cazurilor privind imposibilitatea de predare a bunului mobil/imobil [„din cauza 
(...) altor asemenea împrejurări”], ceea ce permite interpretului textului să circumscrie 
flexibil sfera cauzelor care împiedică predarea bunului și determină încetarea 
executării silite. 

= Încetarea executării pentru imposibilitatea de predare a bunului mobil în cazul 
în care nu se poate face predarea în termen de 30 de zile de la data deplasării 
executorului judecătoresc la locul de unde urma să fie ridicat bunul mobil, potrivit 
art. 895 C. pr. civ., text care, la rândul său, prevede încetarea executării prin trimiterea 
corespunzătoare la art. 891 C. pr.'civ. | | | 

= Încetarea urmăririi veniturilor unui imobil în cazul adjudecării imobilului ori 
prin trecerea unui termen de 5 ani de la înființarea urmăririi acestor venituri, chiar 
dacă creditorul urmăritor nu a fost îndestulat, cu excepția cazului când se urmăresc 
veniturile unui uzufruct asupra unui imobil (art. 812 C. pr. civ.). 


| = Încetarea executării în ipoteza deschiderii procedurii insolvenţei împotriva 
debitoarei, în condiţiile art. 75 alin. (1) teza finală din Legea nr. 85/2014, în sensul că, 
odată cu rămânerea definitivă a hotărârii de deschidere pronunţate de judecă- 


torul-sindic, executarea silită individuală (de drept comun) asupra averii debitoarei 
încetează”. | 


2.2. Cazuri de încetare deduse din rațiunea unor texte de lege 


= Încetarea executării silite pentru imposibilitatea de valorificare în termen de un 

an a bunului mobil sechestrat (art. 780 C. pr. civ.), cu precizarea că încetarea intervine 
doar dacă, în cadrul executării, nu există în curs alte urmăriri cu privire la alte bunuri 
mobile (inclusiv prin poprire) sau imobile ale debitorului și, respectiv, nu există în 
atrimoniul debitorului alte asemenea bunuri care ar putea fi urmărite și valorificate. 
In realitate, deși legea nu prevede expres, acest caz de încetare a executării este 


` A se vedea Tema nr. 159 — V. Bozeșan, Imposibilitatea obiectivă de executare: motiv de încetare 
a executării silite şi instituţie sui generis. gat: 

* Art. 891 C. pr. civ. („Imposibilitatea predării silite a bunului): „În cazul în care predarea silită 
a unui bun a devenit imposibilă din cauza distrugerii, ascunderii sau deteriorării acestuia ori a altor 
asemenea împrejurări, executorul va consemna aceasta într-un proces-verbal întocmit în condiţiile 
art. 890, și totodată va dispune, prin încheiere, încetarea executării silite”. 

7 Astfel, potrivit art. 75 alin. (1) teza finală din Legea nr. 85/2014: „La data rămânerii definitive 


a hotărârii de deschidere a procedurii, atât acţiunea judiciară sau extrajudiciară, cât și executările 
silite suspendate încetează”. 

subsumat celui prevăzut de art. 703 alin. (1) pct. 2 C. pr. civ., referitor la inexistența 
bunurilor ori imposibilitatea valorificării acestora. 

= Încetarea executării pentru neexecutarea obligaţiei de a face ce implică faptul 
personal al debitorului. Art. 892 alin. (1) C. pr. civ., deși nu face referire expresă la 
imposibilitatea executării, evocă, implicit, imposibilitatea primirii de către creditor a 
prestaţiei, ceea ce conduce la recunoașterea dreptului acestuia la despăgubiri echi- 
valente prestaţiei pe care nu o poate primi pe calea executării silite de la debitor. Prin 
urmare, recunoscând creditorului obligaţiei de a face ce implică faptul personal al 
debitorului posibilitatea de a obține echivalentul despăgubirilor datorate în cazul 
neexecutării obligaţiei, prin art. 892 C. pr. civ. se relevă, implicit, eșecul executării în 
natură a obligaţiei debitorului pe calea penalităţilor prevăzute de art. 906 C. pr. civ., 
penalităţile fiind distincte de despăgubirile pentru neexecutarea respectivei obligații”. 

Totodată, apreciem că sferei de aplicare a art. 892 C. pr. civ. îi poate fi subsumată 
și ipoteza obligaţiei de a nu face ce implică faptul personal al debitorului, care, pentru 
executare, urmează calea penalităţilor prevăzute de art. 906 C. pr. civ., astfel cum se 
prevede expres în alin. (1) al acestui text. 

= Încetarea executării din cauza refuzului sau a aversiunii minorului față de 
creditor [art. 913 alin. (5) corelat cu art. 910-912 C, pr. civ.],, în cazul eșecului celei 
de-a doua încercări a executorului de punere în executare a titlului privitor la un 
minor. 

Prin art! 913 alin. (5) C. pr. civ. se recunoaște, implicit, o imposibilitate de facto a 
executării silite pentru refuzul minorului, având în vedere că posibilitatea credito- 
rului de a recurge (din nou) la mijlocul penalităților prevăzute de art. 906 C. pr. civ. 
nu exprimă decât o măsură care, anterior, s-a dovedii ea însăși una inutilă, câtă vreme 
împotriva debitorului, în prima etapă a executării, a fost aplicată fără succes măsura 
coercitivă a penalităților, în condiţiile art. 906, ari. 910 și art. 911 C. pr. civ. In acest 
caz, apreciem că, alături de alte remedii aflate la dispoziția lor!0, părţile pot solicita 
încetarea executării silite pentru imposibilitatea de executare generată de refuzul 
constant al minorului. 


SE ai G O O 


* În motivarea Deciziei nr. 16/2017, ÎCCJ, Completul pentru dezlegarea unor chestiuni de drept, 
a reținut că: „cât timp penalitățile nu au un caracter reparator, nu au ogede 0 PIC” 
diciului suferit de creditor, ci constituie un mijloc juridic de constrângere indirect pentru asigurarea 
executării în natură a obligaţiilor, ele se pot acorda independent de despăgubirile la care creditorul 
este îndreptăţit în temeiul art. 892 din Codul de procedură civilă, cele două categorii de sume având 


o natură și o finalitate juridică diferite. Din acest motiv, dispozițiile de drept material şi procesual 


permit concurenţa daunelor-interese moratorii sau compensatorii cu sumele de bani acordate cu titlu 


de penalităţi (art. 1.516 din Codul civil, art. 892 din Codul de procedură civilă și art. 906 din Codul 
de procedură civilă” [cu privire la dispozitivul acestei Decizii nr. 16/2017, facem precizarea că, in 


legătură cu rile silite î te după data intrării în vigoare a i Dus SAU 2016 ride azia 'a 
puterile silite ing aa t 518 C. pr. civ., având în vedere completarea 


rămas fără efecte, potrivit art. 521 alin. (4) raportat la ar 

ari. 906 alin. (4) cu teza a II-a prin Legea nr. 310/2018]. | 
“Art. 913 alin. (5) C. E civ. („Refuzul minorului”): „Dacă şi în cursul acestei pr gge NEXE; 

cutarea nu va putea fi realizată din cauza refuzului minorului, creditorul poate sesiza instanța 


competentă de la locul unde se află minorul în vederea aplicării unei penalităţi (...)'. 


10 sc AISI! și inerii refuzului minorului după 
Tema nr. 170 — V. Bozeşan, Remedii posibile în cazul menţi fu 


reluarea executării silite (art. 913 C. pr. civ.). 

2.3. Situaţia acordurilor dintre creditor și executor asupra încetării 


Încetarea executării silite nu va putea interveni pe baza unui acord al creditorului 
cu executorul, motivul încetării trebuind să fie unul întemeiat și a cărui existenţă să 
fie una reală în cadrul procedurii. 

În acest sens, nu pot fi primite, de pildă, înțelegerile prin care creditorul încheie. 
un acord (verbal sau scris) cu executorul în sensul încetării executării silite pentru 
motivul inexistenţei bunurilor în patrimoniul debitorului, când, în realitate, credi- 
torul dorește, de fapt, să renunţe la executarea pendinte pentru a sesiza un altexecutor 
judecătoresc. În acest caz, în măsura în care creditorul nu renunţă la executare, pentru 
a se putea dispune încetarea pentru acest motiv (cu asumarea de către creditor a 
tuturor consecințelor produse asupra cursului prescripţiei și a cheltuielilor de 
executare), executorului îi este interzis să înceteze executarea pentru motivul lipsei 
bunurilor urmăribile ale debitorului, atâta vreme cât nu este incident și justificat un 
asemenea caz de încetare. | 


2.4. Situaţia acordurilor dintre creditor și debitor asupra încetării executării 


Întrebarea care se ridică este aceea dacă ar putea constitui motiv de încetare 
însuși acordul creditorului cu debitorul în sensul că aceștia înțeleg să fie încetată 
executarea silită în stadiul în care se află. | 

Potrivit art. 630 C. pr. civ. — referitor la „înțelegeri privind efectuarea executării” —, 
în tot cursul executării silite, sub supravegherea executorului judecătoresc, creditorul 
și debitorul pot conveni ca aceasta să se efectueze, în total sau în parte, numai asupra 
veniturilor bănești sau altor bunuri ale debitorului, ca vânzarea, bunurilor supuse 
urmăririi să se facă prin bună învoială sau ca plata obligaţiei să se facă în alt mod. 
admis de lege. i 

Respectând şi valorificând în procedura de executare silită principiul funda- 
mental al disponibilităţii, trebuie avută însă în vedere corelaţia necesară a acestui 
principiu cu principiul legalităţii (art. 625 C. pr. civ.). 

Părțile sunt libere să încheie, în principiu, orice acord asupra modului de plată a 
obligaţiei, putând, însă în anumite limite, să dispună și cu privire la soarta procedurii 
de executare silită pendinte. 

Totuși, aceste acorduri nu pot contraveni formalismului şi legalităţii procedurii 
de executare silită, astfel încât — raportat la motivele de încetare a executării — acor- 
durile părților trebuie subsumate și încadrate în unul sau altul dintre motivele prevă- 
zute de lege pentru încetarea executării. În acest sens, de pildă: 

= creditorul poate declara că a primit întreaga creanță din partea debitorului, 
asumându-și încetarea executării silite în condiţiile art. 703 alin. (1) pct. 1 C. pr. civ.; 

= creditorul, indiferent că se bazează sau nu pe un acord cu debitorul în acest 
sens, își poate asuma încetarea executării silite pe considerentul renunţării la 
executare, în condiţiile art. 703 alin. (1) pct. 3 C. pr. civ.; 

= părţile ar putea solicita încetarea executării pentru motivul prevăzut de art. 703 
alin. (1) pct. 4 C. pr. civ. doar dacă probează, de pildă, că, prin acordul lor, titlul 
executoriu a fost desfiinţat (e.g., rezoluţionat) pe cale convenţională; 

= părţile nu pot să invoce un acord al acestora și să solicite încetarea executării 
pentru motivul insolvabilității debitorului, prevăzut de art. 703 alin. (1) pct. 2 
C. pr. civ., întrucât existența sau inexistența acestui motiv de încetare excedează 

libertăţii de voinţă a părților, fiind un aspect obiectiv ce trebuie constatat de execu- 
torul judecătoresc; 

= tot astfel, întemeiat pe caracterul obiectiv al cazului prevăzut de art. 703 
alin. (1) pct. 5 C. pr. civ. (nulitatea executării silite), este exclus ca părţile să solicite 
încetarea executării silite pentru acest motiv atâta vreme cât nulitatea nu a intervenit. 

În concluzie, se observă că, în paradigma cazurilor de încetare a executării silite, 
disponibilitatea părţilor nu poate viza în plan procesual alegerea unuia sau altuia 
dintre cazurile de încetare, ci, dimpotrivă, libertatea lor se poate manifesta doar în 
planul determinării și justificării unui anumit caz legal de încetare. 

Cu alte cuvinte, dacă părțile doresc să intervină încetarea pentru un anumit caz 
prevăzut de lege, nu este, în principiu, suficientă manifestarea lor de voinţă în acest 
sens, ci este necesar ca executorului să i se justifice caracterul întemeiat al cazului de 
încetare invocat. Cu titlu de excepție, creditorul poate renunţa la executarea silită și 
poate solicita încetarea executării pentru acest motiv, fără a-şi motiva cererea; în toate 
celelalte cazuri, părţile trebuie să facă dovada caracterului justificat al cazului de 
încetare (e.g., declaraţia creditorului că a primit întreaga creanță de la debitor, dovada 
desființării convenţionale a titlului executoriu etc.). 

Așadar, acordurile dintre părţi trebuie să vizeze aspecte care justifică/probează 
intervenirea unui anumit caz de încetare, nefiind suficientă (în principiu, cu excepția 
renunțării creditorului la executare) simpla manifestare de voință a acestora în sensul 
opțiunii formale pentru un anumit caz de încetare dintre cele prevăzute de lege. 


3. Problema încetării executării și a închiderii dosarului de executare de către 
executor după anularea executării printr-o hotărâre atacată cu apel (nedefinitivă) 


“Hotărârea de primă instanță pronunţată de instanța de executare prin care se 
admite contestaţia și se anulează executarea silită este executorie și, totodată, are 
caracter obligatoriu pentru executor [art. 651 alin. (4) și art. 720 alin. (5) C. pr. civ.]. i 

În cazul în care prima instanță admite contestaţia la executare și anulează 
executarea silită, executorul judecătoresc, în temeiul dispozițiilor art. 703 alin. (1) 
pct. 5, ale art. 720 alin. (5) și ale art. 651 alin. (4) C. pr. civ., va dispune prin încheiere 
încetarea executării silite, fără însă a aștepta soluţionarea apelului. Nu va dispune însă 
închiderea dosarului de executare silită decât după rămânerea definitivă a hotărârii 
prin care s-a anulat executarea silită. A j 

Dacă se admite apelul și se schimbă sentința primei instanțe in sensul că se 
respinge contestatia la executare silită, executorul judecătoresc va lua act de aceasta 
în dosar printr-un act procedural (încheiere sau proces-verbal) și va „relua (însă nu 
în sensul tehnic prevăzut de art. 705 C. pr. civ.) executarea silită fără a fi necesară o 
cerere de reluare a executării silite în condiţiile art. 705 C. pr. CIV. | 

Aceleași măsuri vor fi incidente și în ipotezele în care instanța de apel admite 
apelul, anulează sentinţa primei instanţe și fie, rejudecând în fond contestaţia, o res- 
pinge, fie trimite cauza spre rejudecare primei instanțe. A 

Ideea este aceea = dap aa Ati și anularea sentinței primei instanțe 
ori schimbarea sentinței în sensul respingerii contestaţie! la executarea silită dispare 
însuși temeiul (nulitatea executării silite dispusă de prima instanță) ce a stat la baza 
încheierii de încetare a executării silite conform art. 703 alin. (1) pci. 5 C. pr. CI, 
astfel încât cursul executional revine la momentul anterior anulării executării. 

4. Persoanele care pot avea interes în contestarea încheierii de încetare a executării 
silite 

Fiind un act (procedural) de executare, încheierea de încetare este supusă contes- 
tației la executare, în termen de 15 zile de la comunicare sau, pentru terţi, de la data 
luării la cunoștință, conform art. 712 alin. (1) și art. 715 alin. (1) pct. 1 C. pr. civ. 

În ceea ce privește persoanele care au legitimare și interes în contestarea înche- 
ierii de încetare, avem în vedere, în primul rând, părţile, dar ŝi orice persoană străină 
de executare care justifică un interes. i a aN 

" Creditorul poate invoca în contestaţia împotriva încheierii motive variate, 
precum: faptul că nu este încă satisfăcută întreaga creantă a acestuia incluzând și 
cheltuielile de executare [art. 703 alin. (1) pct. 1 C. pr. civ.]; că nu sunt îndeplinite 
condiţiile privind inexistenţa bunurilor în patrimoniul debitorului ori imposibilitatea 
de valorificare [art. 703 alin. (1) pct. 2 C. pr. civ.]; că nu a exprimat o disponibilitate 
în sensul renunțării la executare [art. 703 alin. (1) pct. 3C. pr. civ.]; că nu a intervenit 
desființarea titlului ori anularea executării silite, de pildă, pe considerentul că 
hotărârea instanţei în acest sens a fost desființată/schimbată în calea de atac [art. 703 
alin. (1) pct. 4 și 5 C. pr. civ.]. Totodată, creditorul poate învedera că încetarea execu- 
tării trebuie să intervină, însă nu pentru motivul indicat de executor, ci pentru altul. 

= Debitorul, cel mai adesea, critică încheierea de încetare pe considerentul că 
încetarea dispusă pentru lipsa bunurilor în patrimoniul său a avut la bază, în realitate, 
dorinţa creditorului de a renunța la executare (pentru a sesiza alt executor — ceea ce 
antamează chestiunea), astfel încât încetarea ar trebui să fie dispusă pentru cazul de 
la pct. 3 (renunţarea creditorului la executare). De asemenea, chiar dacă renunţarea 
la executare este, în principiu, la discreţia creditorului, nu este exclusă în practică 
situaţia în care debitorul se opune încetării executării în temeiul abuzului de drept 
procesual al creditorului, motivând, de pildă, că modalitatea de renunțare la executare 

este una abuzivă", contrară dispoziţiilor art. 12 C. pr. civ. 

= Creditorii intervenienţi, în principiu, pot critica încheierea de încetare a exe- 
cutării silite pentru că încetarea privește executarea silită fie a creanţelor lor, fie a 
creanţelor creditorului urmăritor (când creditorii intervenienţi fără titlu ori care au 
intervenit tardiv nu ar mai putea continua executarea). | | 

In acest sens, o situaţie aparte este cea a creditorilor intervenienţi fără titlu ori 
care au intervenit tardiv, care — spre deosebire de cei care au titlu și au intervenit în 
termen — nu pot cere efectuarea de acte de executare şi, implicit, nici continuarea 
executării silite în cazul în care singurul creditor urmăritor a renunțat la executare”. 


1 Un exemplu în acest sens este reprezentat de situaţia în care creditorul, în interiorul terme- 
nului de prescripţie a executării silite, formulează în mod repetat cereri de renunțare la executare 
urmate imediat de noi cereri de executare împotriva aceluiași debitor, pentru a menţine și accentua 
incertitudinea ce planează asupra debitorului și asupra patrimoniului acestuia. În acest caz, atât 
_executorul, cât și instanța de executare pot să cenzureze abuzul procesual manifestat de către 
creditor, refuzând încetarea și impunând continuarea executării silite. 

'2 Pentru o expunere a limitelor prerogativelor creditorilor intervenienţi cu titlu şi care au 
intervenit în termen, în raport cu cei care nu au titlu ori au intervenit tardiv, a se vedea Tema nr. 32 - 
V. Bozeșan, Suspendarea executării silite la cererea creditorului față de ceilalţi creditori urmăritori, 
creditori intervenienţi şi debitor, în E. Oprina, V. Bozeșan (coord.), Executarea silită. Dificultăţi şi 
soluţii practice, vol. 1, Ed. Universul Juridic, București, 2016, pp. 342-350. Tot astfel, pentru argu- 

Creditorii. fără titlu nu pot solicita efectuarea de acte de executare [art. 695 
alin. (1) C. pr. civ., interpretat per a contrario, în sensul că nu au titluri executorii 
veritabile], dar nici nu pot solicita continuarea executării în ipoteza în care toți 
creditorii urmăritori și intervenienţi cu titluri (în timp util) renunţă la executare, 
pentru că, spre deosebire de aceștia din urmă, creditorii fără titlu nu beneficiază de 
independenţă procesuală, poziţia procesuală precară a acestora explicându-se tocmai 
prin lipsa unui titlu executoriu care constituie temeiul oricărei declanșări, desfășurări 
și continuări ale unei executări silite (art. 632 C. pr. civ.). 

Miza acestei precizări este aceea că interesul creditorilor intervenienți de a 
contesta încheierea de încetare va fi analizat și din perspectiva acestei distincţii 
evocate anterior. Astfel, creditorii fără titlu ori cei cu titlu care au intervenit tardiv — 
având interes în continuarea unei executări silite în cadrul căreia ei nu pot cere acest 
lucru și nici efectuarea de acte de executare — urmăresc înlăturarea încheierii de înce- 
tare pentru a continua executarea prin intermediul căreia să își realizeze drepturile. 

Mai mult, e posibil ca aceștia, chiar dacă nu se opun încetării executării silite 
dispuse de executor, să critice încheierea pe considerentul că în speţă e incident cazul 
de încetare pentru renunţarea creditorului urmăritor la executare, și nu, de pildă, 
cazul privind lipsa bunurilor debitorului (prin aceasta urmărind să se producă 
efectele specifice renunțării, precum ștergerea efectului întreruptiv de prescripţie și, 
pe cale de consecință, împlinirea prescripţiei executării faţă de creditorui urmăritor 
renunțător, pentru a evita concursul acestuia într-o viitoare executare împotriva 
aceluiași debitor). 

„= Terţii (persoanele străine de executare) pot critica încheierea de încetare a 
executării în măsura în care justifică faptul că sunt persoane interesate sau vătămate 
prin executare [art. 712 alin. (1) C. pr. civ.]. | m. 

De pildă, terții garanți ai obligaţiei debitorului pot critica încetarea executării 
silite dispuse pentru cazul prevăzut de art. 703 alin. (1) pct. 2 C. pr. civ., învederând 
că există bunuri urmăribile în patrimoniul debitorului principal care pot fi valorificate 
pentru realizarea creanței, suprimând riscul urmăririi lor ulterioare de către creditor 
pentru realizarea aceleiași creanţe. 


5. Când poate instanța să dispună ea însăși încetarea executării? 

Încetarea executării este dispusă de către executor, potrivit art. 703 alin. (2) 
C. pr. civ., în sensul că, în toate cazurile de înceiare, executorul judecătoresc va 
întocmi o încheiere, motivată în fapt și în drept, cu menționarea cauzei de încetare a 
executării. | m a. i 

Însă, potrivit art. 720 alin. (1) C. pr. civ. (Efectele soluționării contestației), 
instanța, dacă admite contestaţia la executare, ținând seama de obiectul acesteia, după 
caz, va dispune încetarea executării înseși. A, 

Așadar, în acest sens, trebuie avut în vedere obiectul contestației la executare 
(care este distinct de motivele de contestaţie) pentru a putea determina cazurile în 
care, potrivit art. 720 alin. (1) C. pr. civ., instanța poate dispune prin dispozitivul 
hotărârii încetarea executării silite. 


a 2 t ce, ş v x 
V. Bozeșan, Limitele prerogativelor creditorului intervenient a cărui (geantă g roca ga aud A i 
debitor în procedura executării silite, în E. Oprina, V. Bozeșan (coord.), Executarea silită. 


și soluţii practice, vol. 2, Ed. Universul Juridic, București, 2017, pp. 363-367. 

= Dacă executorul căruia i se solicită de către creditor/debitor/orice persoană 
interesată să constate încetată executarea refuză să dea o încheiere de încetare a exe- 
cutării silite, instanța sesizată va verifica dacă refuzul executorului este (ne)justificat. 
În cazul în care constată că executorul fără temei nu a dispus încetarea executării, va 
obliga executorul să dispună încetarea executării. Instanţa nu va dispune, ea însăși, 
prin dispozitiv, încetarea executării, deoarece obiectul contestaţiei, circumscris! în 
mod expres de contestator, este reprezentat de refuzul executorului de a îndeplini un 
act de executare (încheierea de încetare a executării), astfel încât trebuie respectate 
limitele obiectului contestaţiei și'ale învestirii instanţei. e 

= Este subsumată refuzului executorului de a da încheierea de încetare și ipoteza 
în care executorul, confruntat cu o solicitare de a constata încetarea executării silite, 
apreciază, eronat, că nu sunt îndeplinite condiţiile prevăzute de art. 703 alin. (1) 
C. pr. civ și consemnează această concluzie a sa într-un anumit act (fie încheiere, fie 
proces-verbal, fie chiar alt înscris privind un act de executare). Și în acest caz se poate 
vorbi de un refuz propriu-zis al executorului de a dispune încetarea executării silite, 
chiar dacă acesta își exprimă și motivează refuzul printr-un act de procedură. Chiar 
dacă solicitantul contestă și actul de procedură ce materializează refuzul executo- 
rului, obiectul contestaţiei îl reprezintă însuși refuzul executorului de a înceta exe- 
cutarea. Prin urmare, raportat la obiectul contestaţiei — refuzul executorului de a 
îndeplini un act de executare [art. 712 alin. (1) C. pr. civ.] —, instanța va menţiona în 
dispozitiv obligarea executorului la emiterea încheierii de încetare, iar justificarea înce- 
tării executării va fi evocată de instanță doar în considerentele hotărârii, întrucât 
dispozitivul trebuie să respecte limitele obiectului contestaţie [art. 9 alin. (2) C. pr. civ.). 


= Aplicarea art. 720 alin. (1) C. pr. civ. privitor la posibilitatea instanţei să 
dispună, ea însăși, în cadrul contestaţiei, în dispozitivul sentinţei, încetarea executării 
ar putea interveni în ipoteza în care, de pildă, după momentul în care ar fi trebuit 
constatată încetarea, executorul continuă să îndeplinească anumite acte de executare, 
iar debitorul le contestă invocând nelegalitatea acestora pe considerentul încetării 
anterioare a executării. 

In acest caz, contestaţia formulată nu are ca obiect refuzul executorului, ci, în 
primul rând, înseși actele de executare îndeplinite ulterior încetării executării, a căror 
anulare se solicită întemeiat pe motivul de contestaţie reprezentat de încetarea exe- 
cutării silite. Se relevă astfel distincția dintre ipoteza în care încetarea executării este 
un simplu motiv, de contestaţie și ipoteza în care încetarea este însuși obiectul 
(pretenţia) contestaţiei. Este posibil ca respectivul contestator — circumscriind obiectul 
contestaţiei — să solicite expres instanţei să dispună atât anularea actelor realizate 
după încetare (nulitate întemeiată tocmai pe motivul încetării), cât și încetarea 
executării. In acest caz, obiectul contestaţiei este unul dual, constând atât în nulitatea 
actelor de executare, cât și în însăși încetarea executării. 

Mai mult, chiar în cazul în care contestatorul nu precizează expressis verbis ca un 
capăt de cerere (contestaţie) încetarea executării silite, ci doar solicită anularea actelor 
de executare, se poate considera ca fiind implicit acest capăt de cerere, având în 
vedere că, în realitate, scopul spre care se îndreaptă contestatorul nu este doar anu- 
larea actelor realizate după încetare, ci însăși dispunerea încetării executării silite. 

Prin urmare, în acest caz, instanța, pe de o parte, valorifică în considerente 
statuarea că executarea silită a încetat la un moment dat anterior și, respectiv, că actele 

de executare ulterioare sunt lovite de nulitate, iar, pe de altă parte, va dispune prin 
dispozitiv atât anularea actelor de executare respective, cât și încetarea executării 
silite, fără a mai fi nevoie ca executorul să dea el însuși, suplimentar, o încheiere de 
încetare (care să dubleze, nejustificat și inutil, hotărârea instanţei). Această concluzie 
se impune atât din perspectiva faptului că instanţa deja a statuat (ca un considerent 
asupra motivului justificat de contestaţie) că a intervenit încetarea, cât și din 
perspectiva faptului că, spre deosebire de alte ipoteze în care se invocă anumite 
motive de contestaţie, încetarea executării silite trebuie dispusă, în mod obligatoriu, 
printr-un act de procedură (încheierea executorului sau hotărârea instanţei — a se 
vedea supra, referirile la modificarea Codului de procedură civilă din 1865, prin 
Decretul-Lege nr. 1228/1900 privind încheierea de încetare ca ultim act de executare). 
Într-adevăr, în această paradigmă a distincției dintre un motiv de contestaţie și 
obiectul contestaţiei, ipoteza încetării este puţin diferită de cazul altor motive de 
contestaţie, în care este suficient ca instanța care dispune prin dispozitiv asupra 
obiectului contestaţiei (anularea executării sau a anumitor acte) să rețină doar în 
considerente analiza motivului de contestaţie. De pildă, dacă se solicită anularea 
executării sau a anumitor acte de executare pentru motivul intervenirii prescripției, 
instanța, găsind întemeiat motivul de contestaţie, îl va tranga doar prin considerentele 
sentinței, iar în dispozitiv se va pronunța doar asupra obiectului acesteia (anularea 
executării/actelor de executare), fără a mai fi necesară menţionarea în dispozitiv a 
constatării intervenirii prescripţiei, care e doar motiv de contestaţie, și nu obiect al 
acesteia. Intervenirea prescripției nu: reclamă, potrivit legii, o dispoziție expresă în 
acest sens din partea executorului sau a instanţei, astfel încât intervenirea prescripţiei 
este valorificată doar ca argument/motiv la emiterea anumitor acte de procedură (e.g., 
încheierea executorului care respinge cererea de deschidere a dosarului de executare, 
încheierea instanţei care respinge cererea de încuviinţare, hotărârea instanţei care 
admite contestaţia la executare pentru motivul intervenirii prescripţiei etc.). 
Dimpotrivă, încetarea executării silite invocată ca motiv de contestaţie, găsit 
întemeiat de instanţa de executare, trebuie urmată în mod necesar de pronunțarea în 
procedura de executare a unui act de procedură (încheiere a executorului sau hotărâre 
a instanţei) prin care se dispune încetarea executării silite. l l 
În concluzie, în cazul în care contestatorul solicită în principal anularea actelor 
de executare efectuate după momentul la care ar fi trebuit să intervină încetarea e.g., 
după ce întreaga creanţă a creditorului s-a realizat integral — art. 703 alin. (1) pct. 1 
C. pr. civ.], dar și (expres sau implicit) constatarea încetării executării silite, instanța 
va dispune prin dispozitiv atât anularea actelor de executare (ca efect al admiterii 
motivului de contestaţie privind încetarea), cât şi însăși încetarea executării silite (ca 
veritabil obiect/pretenţie al/a contestaţiei). Executorul, în temeiul art. 720 alin. (5) 
C. pr. civ., doar'va lua act de această hotărâre a instanței (indiferent că ia act de aceasta 
Printr-o încheiere sau printr-un proces-verbal), fără însă a mai dispune el însuși 


incetarea executării silite. 


„6. Soarta contestaţiilor la executare aflate în curs de judecată la momentul încetării 


w so 


executării silite 


p Încetarea executării silite nu conduce la „ 
1 curs de soluţionare, așa cum se apreciaza uneori, 


rămânerea fără obiect” a contestaţiilor 
greşit, în practica judiciară. 

Contestațiile la executare pendinte la momentul încetării executării vor continua 
să fie soluționate, întrucât acestea, de regulă, vizează verificarea legalității executării 
înseși sau a actelor de executare efectuate anterior încetării ori verificarea legalității 
refuzului executorului de a îndeplini un anumit act anterior încetării. 

Astfel, în principiu, interesul titularului contestației în soluționarea acesteia se 
menține și după încetarea executării silite de către executorul judecătoresc, întrucât 
soluţia de admitere a contestaţiei poate privi nulitatea executării sau a unor acte de 
executare, nulitate care ar putea pune problema posibilităţii întoarcerii executării cu 
privire la prestaţiile/sumele de bani executate silit până la momentul încetării. 

Tema | Apărările terţului poprit în cadrul procedurii validării 


prof. univ. dr. Evelina OPRINA 
judecător, Tribunalul Ilfov 
„Rezumat ` 

Prin reglementarea interdicţie terţului poprit de a formula contestaţie împotriva popririi se relevă 
o dublă rațiune: pe de o parte, evitarea unui paralelism de căi procedurale la care terțul poprit ar putea 
apela pentru formularea de apărări şi, pe de altă parte, limitarea aspectelor pe care acesta le-ar putea 
opune creditorului, prin prisma contextului în care îi este îngăduit a acţiona. 

Nu este permis ca, uzând de alte mijloace procedurale, precum validarea de poprire, să se redes- 
chidă contextul analizării unor aspecte vizând executarea silită însăşi a căror valabilitate a fost stabilită 
fie ca efect al respingerii definitive a unei contestaţii formulate de însuşi debitorul din procedură, fie al 
neinvocării de către acesta din urmă în interiorul termenelor edictate de lege a criticilor corespun- 
zătoare. 

Nu poate fi acceptată ideea suprimării ori înlăturării demersului execuţional al creditorului ca efect 
al apărărilor formulate de terţul poprit, întrucât acesta nu are la îndemână mijlocul legal al contestării 
legalităţii procedurii de executare silită sau doar a unor acte de executare, neputându-se subroga în 
drepturile debitorului pentru formularea de apărări în locul acestuia. În virtutea principiului disponi- 
bilităţii, debitorul îşi configurează, potrivit propriilor interese procesuale, panoplia mecanismelor de 
apărare, fie expres, fie tacit, prin abandonarea unor mijloace procesuale pe care legea i le pune la 
dispoziţie, astfel încât nu este de acceptat, raportat şi la toate considerentele din articol, o posibilă 
intervenţie a terţului care să limiteze disponibilitatea debitorului şi să transfere asupra terțului obligaţia 
ori fie chiar şi numai posibilitatea de ase substitui, procesual vorbind, debitorului. 


Procedura specială a validării popririi a generat o preocupare serioasă pentru 
practicienii și teoreticienii dreptului pe marginea contextului și limitelor apărărilor 
pe care le poate formula terțul poprit. mb l l 

Terțul poprit reprezintă un participant la executarea silită, circumscris exclusiv 
procedurii execuționale, iar nu raportului juridic ce a fundamentat declanşarea exe- 
cutării silite, apariția acestuia în procedura de executare fiind determinată de atitu- 
dinea debitorului și de activarea modalității de executare silită în forma popririi. 
Bineînțeles că aspectul triunghiular al popririi deschide contextul pentru ca un alt 
doilea raport juridic, de data aceasta între debitor și terțul poprit, să intre in meca- 
nismul executional declanșat de creditor, astfel încât acest raport juridic, adăugat 
primului, să contribuie la îndestularea creanței creditorului popritor și să contureze 
ansamblul mecanismelor în care terțul se poate manifesta. i l | 

Nu trebuie însă pierdută din vedere nici conduita procesuală a pri Si în 

ncție de care procedura popririi poale căpăta valențe extinse, prin A a e 
acesteia cu un titlu executoriu suplimentar în procedură, în măsura în care PM 
poprit va fi sancționat pentru neîndeplinirea obligaţiilor ce-i reveneau pentru etec- 


tuarea popririi. 

Toate aceste specilicități sunt de natură să contureze tabloul în care terțul poprit 
poate formula apărări și natura acestora, astfel că, în cele ce urmează, vom analiza: 
(i) contextul în care terțul poprit poate formula apărări, (ii) natura apărărilor terțului 
poprit, (iii) regulile procedurale prin care terțul poprit își poate valorifica apărările. 


(i) Cadrul în care terțul poprit poate formula apărări 


O primă problematică ce necesită clarificare vizează contextul procedural în care 
terțul poprit poate acţiona în planul executării silite și, în special, față de interesul 
prezentei analize, în zona de formulare de apărări. | 

În principiu, forma de manifestare a terțului poprit în faza de executare silită este 
circumscrisă obligaţiilor ce-i revin în procedură, obligaţii instituite de lege în art. 787 
și art. 789 C. pr. civ. Fiind un deţinător al sumelor de bani, titlurilor de valoare sau 
altor bunuri mobile incorporale urmăribile datorate debitorului ori deținute în 
numele debitorului sau pe care i le va datora în viitor debitorului sau chiar al unor 
bunuri mobile corporale ale debitorului deținute în numele acestuia, în condiţiile 
art. 733 alin. (1) C. pr. civ., terțul poprit are, de regulă, un rol mai puţin activ, preo- 
cuparea acestuia fiind aceea de a respecta îndatoririle şi termenele impuse de lege și 
de executorul judecătoresc. p 

Din experiențele practice acumulate până în prezent, putem afirma cu certitudine 
că, de regulă, poziția procesuală a terțului poprit este una de neîmpotrivire la exe- 
cuiare, acesta luând act de poprirea înființată și acţionând în consecința măsurilor 
dispuse de executorul judecătoresc, terțul supunându-se dispoziţiilor organului de 
executare în măsura în care condiţiile legale sunt îndeplinite. 

Dincolo însă de obligaţiile stabilite de lege în sarcina terțului poprit, ce-i contu- 
rează mai degrabă un rol pasiv în procedură și de acceptare a măsurilor luate de 
organul de executare, se pot ivi situaţii în care terțul poprit să abandoneze poziţia de 
conformare totală la dispoziţia executorului judecătoresc şi să adopte o atitudine 
agresiv defensivă, luând iniţiativa formulării unor apărări, grefate, bineînţeles, pe un 
interes procesual, ceea ce naște preocuparea identificării mecanismului adecvat în 
acest scop. Din această perspectivă, art. 787 alin. (5) C. pr. civ. prevede că „terțul poprit 
nu va putea face contestaţie împotriva popririi. El își va formula apărările în instanța 
de validare”. 

Se observă, așadar, o restrângere explicită din partea legiuitorului a posibilităților 
procesuale de manifestare a terțului poprit în zona de formulare de apărări, la dispo- 
ziția acestuia rămânând exclusiv calea procedurii de validare a popririi, unica 
procedură ce permite analiza conduitei terțului în procedură și existența raportului 
juridic dintre acesta și debitor. Întrucât până la momentul declanşării mecanismului 
de validare a popririi nu se ridică problema unei eventuale sancţionări a terțului 
poprit, abia de la acest punct al procedurii se naște și eventualul interes procesual al 
terțului de a-și contura un punct de vedere, astfel încât era firesc să se recunoască 
terțului posibilitatea de manifestare în plan procesual începând doar cu această 
procedură. | 

Se instituie, așadar, o rigoare și disciplină procesuale manifeste care limitează 
sfera de acţiune a terțului poprit, reglementarea fiind justificată de nevoia de fixare a 
unui cadru legal în care terțul poate acționa pe palierul apărărilor procesuale, practica 
judiciară generată de aplicarea vechiului Cod de procedură civilă fiind confruntată cu 
neclaritatea rezultată din lipsa unui mecanism clar definit. Astfel, manifestarea 

terțului poprit în planul posibilităților de formulare a apărărilor în actuala regle- 
mentare cunoaște o îngrădire în sensul inadmisibilităţii apelării de către acesta la 
calea contestaţiei la poprire, astfel că singurul mecanism care permite terțului să 
formuleze apărări este reprezentat de procedura de validare, etapă a cărei declanșare 
a fost generată de chiar conduita terțului poprit, acesta având, astfel, oportunitatea de 
a-și justifica, dovedi și susține poziţia de împotrivire la îndeplinirea obligaţiilor ce îi 
„reveneau pentru efectuarea popririi. 

Privitor la dispoziţia legală cuprinsă în art. 787 alin. (5) C. pr. civ., apreciem că 
prin reglementarea interdicţiei terțului poprit de a formula contestaţie împotriva 
popririi se relevă o dublă rațiune: pe de o parte, evitarea unui paralelism de căi pro- 
cedurale la care terţul poprit ar putea apela pentru formularea de apărări și, pe de altă 
parte, limitarea aspectelor pe care acesta le-ar putea opune creditorului, prin prisma 
contextului în care îi este îngăduit a acționat. Sustinem această din urmă perspectivă 
pe considerentele ce urmează a fi relevate la pct. (ii), circumscris naturii apărărilor 
terțului poprit. 

Mai mult decât atât, opinăm că intenţia legiuitorului a fost și aceea de a delimita 
într-o măsură importantă pentru analiza în discuţie etapa validării popririi de restul 
procedurii și de a disciplina părţile în demersurile jurisdicționale pe care acestea le 
pot iniţia în vederea valorificării drepturilor lor, reglementarea cuprinsă în art. 787 
alin. (5) C. pr. civ. circumscriindu-se formalismului atât de necesar procedurii civile, ` 
în general, și executării silite, în special. 


(ii) Natura apărărilor terțului poprit 

Odată fixat cadrul procesual în care terțul poprit poate formula apărări, se ridică 
întrebarea naturii acestor apărări, respectiv dacă acestea vor fi limitate doar la etapa 
de validare a popririi sau pot viza și aspecte circumscrise popririi înseși. In strânsă 
legătură cu această problematică și cu necesitatea identificării corecte a întinderii apă- 
rărilor terțului poprit este și chestiunea interesului acestuia, astfel că, în cele ce 
urmează, vom decela elementele ce conturează, în opinia noastră, răspunsul corect. 

1. Interdicţia contestației la poprire și specificul procedurii validării popririi 

O primă observaţie rezultă din chiar analiza sumară a prevederii cuprinse în 
art. 787 alin. (5) C. pr. civ., din care pare a rezulta concluzia că, interzisă fiind con- 
testaţia la poprire ca mijloc de manifestare a terțului poprit, înseamnă că acestuia nu 
îi este îngăduit a formula apărări circumscrise procedurii principale a popririi. Invo- 
carea unor aspecte ce ţin de legalitatea derulării procedurii popririi este circumscrisă 
exclusiv contestaţiei la poprire, aceasta fiind calea procedurală prin intermediul 
căreia pot fi supuse cenzurii instanţei neregularități ale executării silite. = 

Spre deosebire de contestaţia la poprire, procedura validării popririi nu poate 
avea drept scop restabilirea legalităţii procedurii execuționale, ci vizează readucerea 
ordinii și disciplinei procesuale din perspectiva conduitei terțului poprit pe făgașul 
său firesc. Fiind o procedură generată exclusiv de atitudinea terțului poprit care nu 
își îndeplinește obligaţiile ce-i revin în efectuarea popririi, validarea de poprire are 
drept rațiune stabilirea corectă a cadrului subiectiv al popririi. În același sens sunt și 


1 În sens contrar, a se vedea Tema nr. 58 — Tr.C. Briciu, Particularităţile procedurii de validare 


a popririi, în E. Oprina, V. Bozeșan (coord.), Executarea silită. Dificultăţi și soluţii practice, vol. 1, 
Ed. Universul Juridic, București, 2016, pp. 623-624. 


Evelina Oprina 


288 POPRIREA 


prevederile art. 790 alin. (1) C. pr. civ., care fixează premisele declanșării procedurii 
validării popririi, ceea ce nu poate să genereze decât concluzia îndepărtării acesteia 
de la eventualele critici circumscrise unor neregularități ori vicii ale procedurii 
popririi înseși. : | 

Prin urmare, orice aspecte apte să atragă cenzura instanţei cu privire la legalitatea 
şi regularitatea actelor execuţionale săvârșite până la momentul activării procedurii 
validării ies din sfera de cuprindere a acestui din urmă mecanism, căruia asemenea 
apărări îi devin profund străine raportat și la întinderea câmpului său de aplicare. 

2. Exigenţa respectării termenelor procedurale pentru formularea de critici vizând 
neregularități ale procedurii execuţionale i 

Un alt aspect de maxim interes pentru prezenta analiză vizează exigenta respec- 
tării termenelor procedurale pentru formularea de critici vizând neregularități ale 
procedurii execuționale. 

Astfel, contestaţia la poprire, prin intermediul căreia pot fi supuse analizei 

instanţei de executare orice fel de critici privind desfășurarea procedurii de executare . 
silită, este supusă unor condiții și termene de exercitare stricte, astfel cum rezultă din 
art. 712 și art. 715 C. pr. civ., nerespectarea termenului de formulare a contestatiei la 
executare atrăgând sancţiunea respingerii acesteia ca tardiv formulată și, astfel, 
calificarea actelor de executare îndeplinite drept valabile. 

In consecinţă, orice tentativă ulterioară de repunere în discuţie a valabilităţii 
acestor acte de executare va fi respinsă cu argumentul tardivității și, implicit, al defi- 
nitivării respectivelor acte necontestate, ceea ce înseamnă că nicio altă eventuală con- 
testaţie la executare nu va mai putea fi primită pentru invocarea unor pretinse 
neregularități ale acestor acte. O soluţie contrară, care ar permite ca anumite neregu- 
larități să poată fi invocate oricând, ar determina o eludare a normelor care instituie 
termene procedurale stricte pentru formularea de critici vizând actele de executare 
pretins atinse de respectivele vicii. 

Transpunând aceste considerente la analiza de faţă, se reține că eventuala recu- 
noaștere a posibilităţii terțului poprit de a formula apărări circumscrise procedurii 
înseși de executare ar echivala cu o repunere a debitorului în termenul de invocare a 
respectivelor apărări, în condiţiile în care acesta nu a manifestat interesul de a le 
aduce în fața instanței de executare înăuntrul termenelor procedurale ce asigurau 
activarea acestui mecanism, determinând, astfel, decăderea debitorului din dreptul 
de a le mai invoca ulterior. Or, nu este îngăduit ca, uzând de alte mijloace procedurale, 
precum validarea de poprire, să se redeschidă contextul analizării unor aspecte 
vizând executarea silită însăși a căror valabilitate a fost stabilită fie ca efect al respin- 
gerii definitive a unei contestaţii formulate de însuși debitorul din procedură, fie al 
neinvocării de către acesta din urmă în interiorul termenelor edictate de lege a criti- 
cilor corespunzătoare. | 

In plus, sancţiunea decăderii, incidentă în cazul nerespectării termenelor prevă- 
zute de legiuitor pentru contestarea actelor de executare silită, nu poate fi acoperită 
decât în cazurile anume prevăzute de lege, ipoteza reţinerii posibilităţii terțului poprit 
de a aduce în fața instanţei de validare unele aspecte definitivate deja prin meca- 
nismele anterior evocate ieșind din sfera situaţiilor îngăduite de lege pentru înlătu- 
rarea decăderii. În plus, între debitor și terțul poprit nu se poate reţine existenţa unui 
raport de solidaritate sau indivizibilitate care să facă admisibil eventualul demers al 
terțului poprit în instanţa de validare, cu consecinţa înlăturării sancțiunii decăderii 
care operează asupra debitorului. edr 


Evelina Oprina 


Apărările terţului poprit în cadrul procedurii validării popririi 289 


Ca atare, concluzia ce se desprinde și din acest argument constă în inadmi- 
sibilitatea formulării de către terțul poprit a unor apărări vizând procedura însăși de 
poprire, în contextul expirării termenelor procedurale organizate de legiuitor pentru 
contestarea de către debitor a actelor executare și în vederea asigurării scopului 
respectării normelor care instituie un formalism procedural absolut necesar pentru 
cursul procedurii execuţionale. 

3. Interesul terțului poprit în mecanismul formulării de apărări 

Afirmam încă de la debutul articolului că demersurile terțului poprit circumstan- 
țiate apărărilor pe care acesta le poate formula trebuie să fie justificate de un anumit 
interes, ceea ce presupune identificarea resorturilor ce-l determină pe terţ să aban- 
doneze atitudinea procesuală pur defensivă și să adopte un comportament activ 
defensiv. | | 

Astfel, față de specificul procedurii validării popririi și premisele declanșării 
acesteia, putem afirma cu certitudine că elementele ce ar putea să contigureze apă- 
rările terţului în această procedură se situează pe două planuri: cel al justificării 
conduitei adoptate în executare și cel al raportului juridic dintre el și debitor. 

În privinţa primului aspect, apărările terțului poprit trebuie să vizeze acele 
elemente care l-au determinat să refuze în mod explicit îndeplinirea obligațiilor ce-i 
reveneau pentru efectuarea popririi, respectiv să consemneze sau să plătească direct 
creditorului suma reţinută, după distincţiile din art. 787 alin. (1) C. pr. civ., sau, în 
loc să consemneze suma urmăribilă, a liberat-o debitorului. Acestea sunt, așadar, cele 
două categorii: de apărări ce pot forma obiectul susținerilor terțului poprit în faţa 
instanţei de validare în ipoteza în care se ridică chestiunea conduitei procesuale de 
împotrivire adoptate de terț. 

Nu excludem'totuși, în acest sens, nici posibilitatea ca terțul poprit să aducă în 
atenţia instanţei de validare, în justificarea interesului formulării de apărări, diverse 
neregularități de ordin procedural susceptibile de a vicia însă actele de executare care 
îl vizează pe acesta. Pot fi invocate în acest context, cu titlu de exemplu, apărări 
vizând legalitatea procedurii de executare privind vicii ale adresei de înființare a 
popririi ori ale adresei de comunicare a continuării popririi de către fostul tert poprit, 
debitor al debitorului care și-a schimbat locul de muncă sau s-a pensionat. 
Recunoaștem, astfel, fără dubiu, și posibilitatea terțului poprit de a formula apărări 
de ordin procedural, însă limitate și circumscrise în mod exclusiv interesului său 
procesual, fără a putea extrapola un atare interes la problematici restrânse la folosul 
practic al debitorului. l ii 

Prin urmare, sunt apărări puse numai la îndemâna debitorului prescripția drep- 
tului de a cere executarea silită, necompetența organului de executare, inexistenţa 
titlului executoriu, neîndeplinirea de către titlul executoriu a condiţiilor de formă sau 
a altor cerinţe anume prevăzute de lege, nerespectarea cerinţelor referitoare la creanţă, 
existența unei imunităţi de executare, a altor impedimente prevăzute de lege pentru 
executarea silită a debitorului ori alte asemenea neregularități procedurale. Ca atare, 
invocarea oricăror neregularități ce țin de valabila declanșare a executării silite ori de 
legalitatea ori regularitatea unor acte de executare săvârșite anterior intervenirii ter- 
tului poprit în procedură rămân la latitudinea debitorului, acesta fiind singurul 
participant la procedură susceptibil de a fi vătămat prin îndeplinirea actelor într-o 
asemenea manieră și justificând interesul de a le contesta. 

În privința terțului poprit, întrucât acestuia nu îi este recunoscută legitimarea 
într-o eventuală contestaţie la poprire [art. 787 alin. (5) C. pr. civ.], înseamnă că și 
neregularitățile procedurale susceptibile de a vicia actele de executare care îl vizează 
pe acesta pot fi criticate de către terțul poprit în instanţa de validare numai în măsura 
în care asemenea vicii se circumscriu justificării pe care terțul o dă conduitei de 
împotrivire adoptate pe parcursul procedurii execuţionale. N 

Referitor la cel de-al doilea aspect, care pe alocuri poate cunoaște chiar o între- 
pătrundere de argumentaţie cu primul, apreciem că terțul poprit:poate formula 
apărări circumscrise exclusiv raportului juridic dintre acesta și debitor, numai exis- 
tenţa acestui raport juridic generând apariţia terțului în procedura de executare silită 
și fundamentând o potenţială procedură de validare a popririi. Ca atare, singurele 
apărări ce pot fi invocate de terțul poprit în instanța de validare situate pe acest al 
doilea posibil palier de argumentaţie sunt legate intrinsec de fondul raportului juridic 


luând în considerare anumite speciticități rezultate din asemenea argumente. Cu alte 


cutarea se face împotriva terțului poprit, în limita sumei ce trebuia consemnată sau 
plătită [art. 792 alin. (1) și (2) C. pr. civ.]. | 

Răspunsul, în opinia noastră, nu poate fi decât unul negativ, întrucât, pe 
coordonata apărărilor debitorului în procedură, disponibilitatea predomină, limitele 
executării silite fiind stabilite din perspectiva apărării exclusiv de către debitor, 
guvernat în acțiunile și manifestările sale procesuale de interesul deducerii în fața 
instanţei (doar) a acelor aspecte pe care le apreciază vătămătoare pentru el. O substi- 
tuire a terțului poprit în drepturile debitorului ar echivala fie cu o nesocotire a dispo- 
nibilității manifeste a acestuia, fie cu o eludare indirectă a normelor care impun 
obligativitatea respectării inclusiv de către debitor a unor rigori procesuale. 

În plus, în ipoteza în care, ulterior validării popririi, executarea silită se va face 
împotriva terțului poprit, acesta se va comporta ca un veritabil debitor, având la 
îndemână mijlocul procedural al contestaţiei la executare pentru formularea de critici 
cu privire la eventuale neregularități vizând executarea sa. 

De asemenea, nu putem accepta posibilitatea de intervenţie a terțului poprit în 
raportul juridic dintre creditor și debitor prin formularea de apărări în locul debito- 
rului și din considerentul că suma ce trebuia consemnată sau plătită de către terț 
reprezenta suma pe care terțul însuși o datora debitorului și, prin urmare, nu s-ar 
putea susține cu temei că terţul ar fi. prejudiciat. Chiar și în ipoteza în care s-ar 
pronunța hotărârea de validare pentru o sumă pe care debitorul nu o mai datorează 
creditorului, creanţa acestuia din urmă fiind stinsă sau diminuată, terțul nu justifică 
un interes, de vreme ce creanta acestuia față de debitor este exigibilă, având obligaţia 
imediată de a o plăti debitorului. Totuși, s-ar putea susține că un anumit interes 
procesual ar putea fi justificăt de către terį în invocarea unei asemenea apărări, 
întrucât, deși exigibilă, creanţa debitorului față de terț nu îi era pretinsă de îndată. Cu 
toate acestea, apreciem că, într-o asemenea ipoteză, s-ar putea discuta doar de un 
interes de facto al terțului, insuficient însă pentru fundamentarea corectă a unui atare 
demers, în contextul în care, din punct de vedere juridic, creanța debitorului faţă de 
terțul poprit este exigibilă. Un interes pur teoretic ori economic nu poate justifica 
exerciţiul unei acţiuni civile în condiţiile în care s-ar grefa doar pe elemente ce ţin de 
o anumită manifestare subiectivă a debitorului. 

În concluzia acestui punct, reținem că nu poate fi acceptată ideea suprimării ori 
înlăturării demersului execuţional al creditorului ca efect al apărărilor formulate de 
ierțul poprit, întrucât acesta nu are la îndemână mijlocul legal al contestării legalităţii 
procedurii de executare silită sau doar a unor acte de executare, neputându-se subroga 
în drepturile debitorului pentru formularea de apărări în locul acestuia. In virtutea 
principiului disponibilităţii, debitorul își configurează, potrivit propriilor interese 
procesuale, panoplia mecanismelor de apărare, fie expres, fie tacit, prin abandonarea 
unor mijloace procesuale pe care legea i le pune la dispoziţie, astfel încât nu este de 
acceptat, raportat și la toate considerentele anterioare, o posibilă intervenție a terțului 
care să limiteze disponibilitatea debitorului și să transfere asupra terțului obligaţia ori 
fie chiar și numai posibilitatea de a se substitui, procesual vorbind, debitorului. 

5. Interpretarea literală | Ag zii Mi 

Finalmente, o perspectivă de abordare a problematicii apărărilor terțului poprit 
derivă din interpretarea literală a art. 787 alin. (5) teza a Il-a C. pr. civ., potrivit căruia 
terțul își va formula apărările în instanța de validare. rit l ilie. 

O lecturare simplă, textuală a normei evocate relevă împrejurarea că apărările 
terțului îi aparțin, sunt proprii acestuia, nefiind, așadar, specifice debitorului, iar 

terțul nu poate să se substituie acestuia din urmă, prin preluarea mijloacelor de 
acţiune ale debitorului, în acest din urmă caz nemaifiind în prezența unor apărări 
personale. Terțul poprit se manifestă în plan procesual în propria lui disponibilitate, 
având individualitate specifică, poziţia sa neputându-se confunda sau suprapune cu 
cea a debitorului. | | | 

Din expresia folosită de legiuitor — „el își va formula apărările” = rezultă sensul 
lexical curent al acesteia, fiind avute în vedere apărări personale ale terțului, ceea ce 
circumscrie din nou argumentaţia în jurul interesului terțului, depărtându-se de 
eventuale încercări de subsumare a apărărilor specifice debitorului sferei de acțiune 
a terţului poprit. 

Așadar, apărările personale vizează acele forme procedurale prin care terțul 
înţelege să-și protejeze propriile drepturi și interese și să aducă un folos practic 
patrimoniului său. | i i ji 


Gii) Regulile procedurale prin care terțul poprit își poate valorifica apărările 

Întrucât procedura validării popririi se poate declanșa la cererea creditorului 
urmăritor, a debitorului sau a executorului judecătoresc, terțul poprit va dobândi 
calitatea de pârât, ceea ce înseamnă că mijlocul procedural prin intermediul căruia 
acesta își va putea formula apărările este întâmpinarea, alături de întregul ansamblu 
de mecanisme procesuale care alcătuiesc acţiunea civilă pe latura apărării. 

În ipoteza anumitor apărări formulate de terțul poprit și care, potrivit conside- 
rentelor anterioare, nu se circumscriu limitelor procesuale stabilite pentru manifes- 
tarea pe plan procesual a acestuia, sancţiunea incidentă va fi respingerea apărărilor 
„ca inadmisibile sau ca lipsite de interes, cu consecinţa înlăturării acestora din lanţul 
procesual specific aprecierii pe care instanța o va face în procesul deliberativ. 

Ca efect al apărărilor terțului poprit, dar și pe baza probelor administrate, instanța 
va putea pronunţa una dintre următoarele soluţii: 

- va admite cererea și va pronunța hotărârea de validare a popririi, dacă din 
probele administrate rezultă că terțul poprit îi datorează sume de bani debitorului, și 
îl va obliga, astfel, pe terțul poprit să îi plătească creditorului, în limita creanţei, suma 
datorată debitorului; : | 

- va admite cererea, va pronunţa hotărârea de validare a popririi și va dispune 
menţinerea popririi până la realizarea integrală a creanţei, în cazul popririi sumelor 
de bani din conturile bancare; 

- va admite cererea, va pronunţa hotărârea de validare a popririi și va dispune 
vânzarea bunurilor mobile incorporale care se aflau, la data înființării popririi, În 
mâinile terțului poprit; | 

- va admite cererea, va pronunța hotărârea de validare a popririi și va dispune 
obligarea terțului poprit la plata contravalorii bunurilor mobile incorporale care, la 
data validării, nu se mai aflau în posesia terțului; Za: | 

- va respinge cererea și va hotărî desființarea popririi. anta 

De reținut este și faptul că terțul poprit va putea fi obligat, prin hotărârea de 
validare, la plata unei amenzi cuprinse între 2.000 lei și 10.000 lei, dacă a refuzat cu 
rea-credință să-şi îndeplinească obligaţiile privind efectuarea popririi, ceea: Ce 
presupune evaluarea cu maximă rigoare și prudenţă a conduitei pe care intenţionează 
să o adopte în procedura popririi. 

Din punctul de vedere al regimului juridic al hotărârii de validare, art. 791 

C. pr. civ. prevede că aceasta este supusă numai apelului, în termen de 5 zile de la 
„comunicare. 

În fine, ultimul aspect de ordin procedural ce se impune a fi evocat este cel care 
privește necesitatea desființării popririi, ulterior validării acesteia, situaţie posibilă în 
cazul în care cauza în temeiul căreia s-a înființat poprirea a încetat să mai existe. 
Aceasta presupune, coroborând dispoziţiile art. 794 alin. (1) cu cele ale art. 790 
alin. (4) C. pr. civ., că motivele pentru care se va putea dispune desființarea popririi 
intervin ulterior validării și nu pot pune în discuţie hotărârea de validare, de vreme 
ce existența unor motive similare, dar intervenite anterior pronunțării hotărârii de 
validare, determină soluţia respingerii cererii de validare și a desființării popririi. 

Rezumat | 


Validarea popririi reprezintă o procedură de excepție, determinată de conduita terțului poprit, şi 
se subsumează mecanismului popririi în ansamblul său, neputând fi abstrasă de acesta. Procedural 
vorbind, încheierea iniţială de încuviinţare a executării silite este îndestulătoare inclusiv pentru ipoteza 
intervenirii unei transmisiuni a creanţei pe calea cesiunii de creanţă, operaţiune juridică ce presupune o 
schimbare temporară de debitor, fără consecinţe pe planul elementelor susceptibile de o nouă cenzură 
din partea instanţei de executare. Posibilitatea creditorului popritor de a se întoarce cu alte urmăriri 
silite împotriva debitorului poprit constituie un argument solid în favoarea opiniei că executarea silită a 
terțului poprit în baza hotărârii de validare a popririi se efectuează în temeiul încheierii de încuviinţare 
a executării silite iniţiale. 

Executarea silită a terţului poprit pe baza hotărârii de validare este în conexiune cu procedura 
primară, astfel încât se va realiza în cadrul aceluiaşi dosar execuţional în care a fost instrumentată şi 
procedura popririi ce a generat hotărârea de validare. l | . 

Temeiul prorogării de competență a executorului judecătoresc inițial învestit şi în privinţa exe- 
cutării silite a terţului poprit constă în caracterul de unicitate al procedurii execuţionale încuviinţate, în 
sensul că acelaşi executor judecătoresc va instrumenta întreaga procedură ce vizează îndestiilarea 


creanţei creditorului, indiferent de modalităţile de executare silită la care se apelează, cu toate speci- 
ficităţile acestora. 


Discuţia despre necesitatea încuviințării executării silite a hotărârii de validare a 
popririi a apărut încă de la momentul adoptării noului Cod de procedură civilă și 
continuă și astăzi, la peste 7 ani de la data intrării sale în vigoare. Practica judiciară 
este, de asemenea, puternic frământată de dilema nevoii sau nu de obţinere din partea 
instanţei a autorizării de executare a hotărârii de validare a popririi, executorii judecă- 
torești alegând deseori, din spirit de conservare și de siguranţă procedurală, să apeleze 
la mecanismul încuviinţării care să le pună la adăpost de orice eventuală ulterioară 
critică demersurile procedurale întreprinse față de terțul poprit. 

Dificultatea practică semnalată are ca temei lipsa din corpul normelor execuţio- 
nale a unui text explicit în sensul obligativităţii sau nu a obţinerii încuviințării de 
executare silită și pentru hotărârea de validare a popririi, lăsându-se, astfel, inter- 
pretului sarcina să identifice spiritul reglementării și să deducă soluţiile de urmat. 

Prezentul articol își propune, așadar, să clarifice această situaţie, care conţine 
două posibile soluții practice, însă contradictorii, ale uneia și aceleiași probleme. Deși 
cu privire la chestiunea în analiză, cu alt prilej', am expus deja orientarea proprie, CU - 


"E. Oprina, I. Gârbuleţ, Tratat teoretic și practic de executare silită. Vol. I. Teoria generală și 
procedurile execuţionale, Ed. Universul Juridic, București, 2013, pp. 763-764 — opinia exprimată era 
în sensul că nu este necesară încuviințarea executării silite a hotărârii de validare a popririi. Pentru 
opinia contrară, a se vedea: N.-H. Ţiţ, Incuviințarea executării silite, Ed. Universul Juridic, București, 
2018, p. 56; idem, Executarea silită. Partea generală, Ed. Hamangiu, București, 2016, pp. 202-203. 

această ocazie vom aduce argumente suplimentare care să confirme și să întărească 
opinia prezentată public, sens în care vom aborda problematici precum: (i) caracterul 
validării popririi de etapă componentă în cadrul modalităţii de executare silită 
indirectă a popririi; (ii) efectul hotărârii de validare de cesiune de creanţă; (iii) com- 
petenţa instanţei de executare în instrumentarea cererii de validare; (iv) posibilitatea 
creditorului de a se întoarce cu alte urmăriri silite împotriva debitorului poprit; 
(v) întinderea efectelor încheierii de încuviințare a executării silite; (vi) analiza unor 
aspecte practice derivate din punerea în executare silită a hotărârii de validare. 


1. Validarea popririi — etapă a modalităţii de executare silită a popririi 

Uzând de regulile de interpretare logică și sistematică a normelor juridice care 
reglementează modalitatea de executare silită indirectă a popririi, se reține că 
validarea de poprire reprezintă o posibilă etapă de parcurs în cadrul modalităţii de 
ansamblu a popririi în ipoteza în care terțul poprit nu își îndeplinește obligaţiile ce-i 
revin pentru efectuarea popririi, inclusiv în cazul în care, în loc să consemneze suma 
urmăribilă, o liberează debitorului poprit. 

Validarea de poprire reprezintă, așadar, o procedură de excepţie, determinată de 
conduita terțului: poprit, și se subsumează mecanismului popririi în ansamblul său, 
neputând fi abstrasă de acesta. Poprirea reprezintă întregul, iar validarea de poprire 
reprezintă partea, astfel încât aceasta din urmă nu poate fi analizată, interpretată și 
aplicată desprinsă de întregul complex al procedurii, ci numai integrată restului 
instituţiei. 

Mai trebuie precizat că validarea de poprire constituie o etapă care urmează în 
mod firesc în procedura popririi în măsura în care condiţiile pentru activarea acesteia 
sunt îndeplinite şi există disponibilitatea creditorului pentru continuarea modalităţii 
de executare a popririi și cu această fază. 

Caracterul necesar al procedurii validării popririi în ipoteza în care terțul nu își 
îndeplinește obligațiile ce-i. revin rezultă și din stadiul popririi într-un asemenea 
moment procedural, în sensul că aceasta nu va mai putea continua faţă de respectivul 
tert poprit, determinând fie încetarea executării, dacă procedura se derula exclusiv în 
modalitatea popririi faţă de acesta, fie executarea altor terți popriţi, în măsura în care 
aceştia există, fie necesitatea declanșării altor modalități de urmărire silită. | 

Un argument în plus în sensul opiniei de mai sus este adus și de prevederile 
art. 792 C. pr. civ., care reglementează efectele validării popririi, de rezultatul acestei 
proceduri depinzând modalitatea de desfășurare în continuare a popririi, in condiţiile 
în care creditorul popritor, în măsura în care creanţa sa nu va putea fi acoperită prin 
executarea hotărârii de validare, se va putea întoarce eu alte urmăriri silite împotriva 
debitorului poprit. IE | Jes x 

În concluzie, afirmăm cu convingere că validarea popririi reprezintă o procedură 
specială, parte integrantă din procedura generică a popririi. Deși nu are caracter obli- 
gatoriu, fiind subordonată în principal disponibilităţii creditorului, cu „excepția 
cazurilor în care se activează disponibilitatea debitorului în acest sens, validarea de 
poprire, în măsura în care se apelează la aceasta, constituie un element intrinsec, 
constitutiv al modalităţii popririi. -u ; zera 
"Fiind o procedură ce se integrează popririi, ca modalitate de executare silită 
indirectă, validarea de poprire, consfințită prin hotărârea de validare, nu trebuie 
supusă unei noi încuviinţări de executare silită, pentru ipoteza declanşării executării 
silite împotriva terțului poprit. Astfel, față de rațiunea încheierii de încuviințare a 

executării silite, apreciem că încheierea iniţială este îndestulătoare și pentru punerea 
în executare, ulterior, a hotărârii de validare, în condiţiile în care alin. (4) al art. 666 
C. pr. civ. statuează că încuviințarea executării silite permite creditorului să ceară 
executorului judecătoresc care a solicitat încuviințarea să recurgă, simultan sau 
succesiv, la toate modalitățile de executare prevăzute de lege în vederea realizării 
: drepturilor sale, inclusiv a cheltuielilor de executare. Deschizând contextul de deru- 
lare a executării silite în modalităţile de executare pentru care instanţa a acordat 
autorizare, pentru respectivele modalităţi, încuviințarea își întinde efectele până la 
momentul finalizării acestora, cu toate etapele componente pe care acestea le 
înglobează. 

Așadar, încheierea de încuviințare a executării silite emisă la declanșarea 
procedurii execuţionale este valabilă și pentru executarea silită a terțului poprit pe 
baza hotărârii de validare, atâta vreme cât validarea de poprire reprezintă o etapă 
intrinsecă a procedurii popririi deja încuviințate. 


„2. Hotărârea de validare a popririi — efect de cesiune de creanță 


În condiţiile art. 792 alin. (1) C. pr. civ., hotărârea de validare rămasă definitivă 
are efectul unei cesiuni de creanţă și constituie titlu executoriu îm potriva terțului poprit, 
până la concurența sumelor pentru care s-a făcut validarea. | 

Astfel, cesiunea de creanţă are drept consecinţă transferul din patrimoniul debi- 
torului în patrimoniul creditorului a creanţei debitorului faţă de terțul poprit, operând 
o schimbare a debitorului în procedura exectițională. Așa cum s-a arătat în doctrină”, 
„creanța debitorului poprit față de terțul poprit reprezintă un element de activ 
patrimonial care, prin'efectul validării, iese din patrimoniul debitorului pentru a intra 
în cel al creditorului popritor și pentru a constitui temei al titlului executoriu repre- 
zentat de hotărârea de validare pe baza căreia creditorul popritor poate executa silit 
direct terţul poprit”. | 

Așadar, validarea popririi determină o diminuare a patrimoniului debitorului cu 

„creanţa acestuia din urmă față de terțul poprit, creanță care se transferă judiciar în 
patrimoniul creditorului. Trebuie precizat în acest context că cesiunea are un caracter 
forțat, fiind rezultată din hotărârea judecătorească dată de instanța de executare, prin 
care are loc în mod silit transmisiunea către creditorul urmăritor a creanţei debi- 
torului urmărit pe care acesta o are față de terțul poprit. 

Având în vedere însă și prevederile art. 1.493 alin. (1) C. civ., potrivit cărora, 
atunci când, în locul prestației inițiale, este cedată o creanță, obligația se stinge în 
momentul satisfacerii creanței cedate, reținem că efectul transmisiunii obligaţiei se 
produce condiționat de îndestularea creanței cedate, ceea ce conduce la concluzia 
deja exprimată și argumentată ireproșabil în doctrină? în sensul că efectele cesiunii 
de creanţă operate prin validarea popririi sunt unele temporare și condiţionate. 

Fiind vorba despre o schimbare temporară a debitorului pe cale judiciară, se 
ridică întrebarea dacă o asemenea cesiune de creanţă atrage, pe plan procedural, 

„ necesitatea încuviinţării executării silite a hotărârii de validare. | 


2 Tema nr. 57 - V. Bozeşan, Soarta cererilor de validare a popririi şi a executării silite împotriva 
terțului poprit după deschiderea procedurii insolvenței împotriva debitorului principal, în E. Oprina, 


V. Bozeșan (coord.), Executarea silită. Dificultăţi și soluții practice, vol. 1, Ed. Universul Juridic, 
București, 2016, p. 607. i i 


3 Ibidem, pp. 609-614. 

În principiu, hotărârea de validare este rezultatul analizei existenţei raportului 
juridic dintre debitorul poprit și terțul poprit, precum și a neîndeplinirii de către terț 
a obligațiilor ce-i reveneau pentru efectuarea popririi. O astfel de hotărâre are ca efect 
aducerea în procedură a unui titlu executoriu nou, susceptibil de a fi pus în aplicare 
prin executarea terțului poprit, în limita sumei ce trebuia consemnată sau plătită de 
acesta, și, implicit, a unui nou debitor. | 

În ce măsură un asemenea titlu executoriu necesită o încuviințare de executare 
silită distinctă, în ipoteza în care se trece la executarea silită a terțului poprit, rezultă 
din analiza eventualelor elemente noi pe care instanța de executare nu le-a avut de 
cenzurat cu prilejul emiterii primei încheieri de încuviințare. 

Astfel, din această perspectivă, faţă și de dispoziţia cuprinsă în art. 645 alin. (2) 
C. pr. civ., care statuează că, în cursul executării silite, calitatea de debitor se poate 
transmite oricând, coroborată cu art. 666 C. pr. civ., potrivit căruia încuviințarea exe- 
cutării silite presupune analizarea titlului executoriu pe baza căruia se face execu- 
tarea, se poate aprecia că, în cazul cesiunii de creanţă judiciară care operează ca efect 
al hotărârii de validare, nu mai este nevoie de o nouă încuviințare a executării silite, 
de vreme ce modificarea debitorului anterior evocată se produce în interiorul aceleiași 
proceduri execuţionale deja autorizate de instanţă spre a fi derulată”. 

Schimbarea debitorului în procedura execuţională prin transmisiunea calității 
acestuia către terţul poprit nu produce niciun fel de modificare pe componenta ele: 
mentelor deja verificate de instanţă cu prilejul încuviințării executării silite, context 
în care instanţa analizează, în esenţă, existența titlului executoriu și a unei creanţe 
certe, lichide și exigibile. În plus, așa cum a statuat și Inalta Curte de Casaţie și Justiţie, 
în considerentele Deciziei nr. 3/2014, dată în dezlegarea unei chestiuni de drept”, 
modificarea părţilor originare ale actului juridic care constituie titlu executoriu nu 
afectează substanţa titlului executoriu, poziţia cesionarului fiind aceea a unui veri- 
tabil succesor cu titlu particular, care preia, astfel, toate drepturile pe care cedentul le 
avea în legătură cu creanţa. Astfel, titlul executoriu primar a fost deja verificat de 
instanță cu prilejul încuviinţării executării silite, aspect care, suprapus pe conside- 
rentul anterior, face ca o nouă încheiere de încuviințare să devină inutilă. 

Efectul determinant al hotărârii de validare, care trebuie să primeze în inter- 
pretarea normelor evocate, este cel al caracterului de cesiune de creanţă, iar nu cel al 
caracterului de titlu executoriu, întrucât această din urmă consecinţă este edictată de | 
legiuitor pentru a confirma posibilitatea de executare silită directă a terțului poprit, 
în limita sumei ce trebuia consemnată sau plătită. Este posibil ca tocmai regle- 
mentarea explicită a calității de titlu executoriu a hotărârii de validare a popririi să fie 
argumentul care să determine orientarea unei părţi a practicii judiciare înspre ideea 
necesității obtinerii unei noi încheieri de încuviințare a executării silite, pornind de 
la principiul încuviinţării de către instanţă a oricărui titlu executoriu. Insă consfin- 
țirea expresă a executorialităţii hotărârii de validare, deși aceasta ar fi rezultat și din 
prevederile art. 632 alin. (2) C. pr. civ., s-a impus din considerente practice, pentru a 


y 


* Pentru opinia în sensul că, în cazul în care instanţa de executare pronunţă o hotărâre prin 
care se modifică elementele raportului juridic execuţional, va fi necesară formularea unei noi cereri 
de executare şi, pe cale de consecință, obținerea unei noi încuviinţări a executării silite, a se vedea 
NH. Tit, Încuviințarea executării silite, op. cit., pp. 316-318. 

5 Publicată în M. Of. nr. 437 din 16 iunie 2014. 

suprima orice posibilă tentativă de tergiversare a procedurii execuţionale prin 
invocarea ulterioară de către terţ a vreunei neregularități. | | 

Creanţa cedată prin hotărârea de validare, din perspectiva titlului executoriu 
primar, nu constituie o creanță nouă, suplimentară, de natură a determina o nouă 
evaluare judiciară, ci se subsumează principial creanţei iniţiale, în sensul că, în locul 
prestaţiei iniţiale ce incumbă debitorului, este cedată noua creanţă, iar, prin îndepli- 
nirea obligaţiei terțului sau prin executarea silită a terțului, se stinge datoria debito- 
rului poprit față de creditorul popritor, în tot sau în parte, în funcţie de întinderea 
creanţei cedate. Practic, din perspectiva creditorului urmăritor, cesionarea unei alte 
creanţe în locul creanţei iniţiale, total sau parţial, nu atrage necesitatea unei noi 
intervenții a instanţei de executare spre a verifica și cerințele creanţei cedate, întrucât 
aceasta a fost analizată de instanţă în cadrul cererii de validare, iar hotărârea de 
validare consfinţește doar necesitatea schimbării de debitor. 

Creanţa a cărei încuviinţare a fost deja obținută rămâne aceeași, cesiunea de 
creanţă intervenită ca efect al validării popririi subsumându-se modalităţilor de îndes- 
tulare a creanţei, pe care legea le pune la dispoziţia creditorului. Așadar, transmi- 
siunea unei alte creanţe cu efect de îndestulare totală sau parţială a creanţei iniţiale 
nu este de natură să atragă necesitatea unei noi autorizări din partea instanţei de exe- 
cutare, de vreme ce elementele supuse verificării ar fi aceleași. 

Dinamica obligaţiilor presupune recunoașterea modificărilor ce pot interveni în 
fiinţa acestora, iar cesiunea de creanţă este o astfel de posibilă modificare, care nu are 
însă, în planul analizei de faţă, consecințe de ordin procedural, efectele unei atari 
operațiuni juridice, la care face trimitere și art. 792 alin. (1) C. pr. civ., manifes- 
tându-se numai în sfera substanţei raporturilor juridice, creanța cesionată devenind 
parte din creanţa inițială, încuviințată deja de către instanţă. i 

Procedural vorbind, încheierea inițială de încuviințare a executării silite este 
îndestulătoare inclusiv pentru ipoteza intervenirii unei transmisiuni a creanței pe 
calea cesiunii de creanţă, operaţiune juridică ce presupune o schimbare temporară de 
debitor, fără consecințe pe planul elementelor susceptibile de o nouă cenzură din 
partea instanţei de executare. i 


_3. Hotărârea de validare a popririi — act de competența instanței de executare 


Competența de soluționare a cererii de validare a popririi revine, potrivit art. 790 
C. pr. civ., instanței de executare, adică instanței în atribuțiunea căreia intră cenzura 
actelor de executare efectuate în procedura deja încuviințată. | 
Aducerea în competenţa instanței de executare a cererilor de validare a popririi 
se justifică pe considerentul că astfel de cereri fac parte din modalitatea de executare 
silită indirectă a popririi și, prin urmare, trebuie să rămână integrate procedurii exe- 
cuţionale ce se derulează în ansamblul său. Dacă nu ar fi așa, procedura de validare a 
popririi ar fi fost lăsată în competenţa instanței de drept comun. | 
In plus, se constată că hotărârea de validare a popririi conţine deja o evaluare 
judiciară din partea instanţei de executare cu privire la cerințele privind creanța 
cedată, astfel că supunerea acestei hotărâri unei noi încuviințări de executare silită a 
terțului poprit ar fi lipsită de sens. Hotărârea de validare a popririi cuprinde implicit 
și autorizarea executorului judecătoresc de a proceda la executarea silită a terțului 
poprit, acesta fiind unul dintre efectele explicite reglementate de art. 792 alin. (2) 
C. pr. civ., ceea ce înseamnă că nu se mai justifică dublarea autorizării printr-o nouă 

încheiere de încuviinţare. De altfel, scopul procedurii de validare constă în sancţio- 
narea terțului poprit ca urmare a neîndeplinirii de către acesta a obligaţiilor ce-i 
reveneau pentru efectuarea popririi, astfel că executarea silită asupra patrimoniului 
terțului constituie una dintre posibilele măsuri de sancţionare a conduitei procesuale 
a acestuia. Și, de vreme ce chiar instanţa de executare a exercitat un control asupra 
întrunirii cerințelor pentru validarea popririi și a pronunţat hotărârea de validare ce 
conţine obligarea terțului la consemnarea sau plata sumelor de bani datorate debi- 
torului sau, în caz de neconformare, posibilitatea de executare silită a terțului poprit, 
apreciem că nu se justifică o nouă autorizare. 

Prin urmare, competența de soluţionare a cererii de validare a popririi aparține 
instanței de executare, instanţă care a emis și încheierea de încuviințare inițială, iar 
hotărârea de validare conţine și o împuternicire a executorului judecătoresc de a trece 
la executarea silită a terţului poprii, în limita sumei ce trebuia consemnată sau plătită, 
toate aceste elemente susținând opinia în sensul că încheierea inițială de încuviințare 
a executării silite își întinde efectele și asupra hotărârii de validare a popririi. 


; KI ` 
4; Posibilitatea creditorului de a se întoarce cu alte urmăriri silite împotriva debi- 
torului poprit 

Dispoziţia art. 792 alin. (3) C. pr. civ. statuează că, în măsura în care creanța sa 
"nu va putea fi acoperită prin executarea hotărârii de validare, creditorul popritor se 
va putea întoarce cu alte urmăriri silite împotriva debitorului poprit. 

Acest posibil efect al validării popririi cunoaște mai multe nuanţe și are drept 
consecință concluzia necesităţii instrumentării împreună a procedurii de executare 
silită a terțului poprit cu restul procedurii. i 

(i) Într-o primă etapă, se impune să precizăm că ideea sugerată de norma legală 
evocată constă în sistarea altor urmăriri împotriva debitorului poprit, de vreme ce 
întoarcerea cu alte urmăriri silite se va face numai dacă creanța nu va putea fi aco- 
perită prin executarea hotărârii de validare. su. Ș 

Se observă că prevederea legală nu reglementează în mod explicit vreo ipoteză de 
suspendare a celorlalte urmăriri silite împotriva debitorului poprit, ci doar enunță o 
atare soluţie, care, că efect al incidenţei textului, va opera totuși în mod practic. Faţă 
însă de caracterul laconic al textului, executorul judecătoresc nu va emite o încheiere 
de suspendare a executării silite, ci, în mod practic, va sista orice altă urmărire silită 
și se va ocupa de executarea silită a terțului poprit, în baza hotărârii de validare. 

(îi) Legat de aceeași dispoziţie legală, se ridică întrebarea firească dacă, în ipoteza, 
mai mult decât probabilă practic, ca valoarea creanței cesionate să nu E ia 
Valoarea creanţei de bază, executorul judecătoresc mai este obligat să aplice în litera 


ei norma legală menţionată. 
„Pentru a răspunde la această 

bil ca, anterior declanșării executării silite a te 

să realizeze o evaluare a posibilităților practice 


popritor, chiar și în situația unui rezultat favorab 
: i , x anA i area 
a popririi. Astfel, dacă valoarea creanţei cesionate nu acoperă in întregime valo 


pe scală căci: 
creanței de bază, apreciem că este posibilă continuarea și a altor sea îi ab “ 
triva debitorului poprit, însă numai peniru partea din creanță ce za e meg 
Cesionată, iar pentru partea ce reprezintă această creanţă urmeaza p 


alin. (3) al art. 792 C. pr. civ. 


întrebare, urmează să evidențiem faptul că este posi- 
rtului poprit, executorul judecătoresc 


de îndestulare a creanţei creditorului 
il al executării hotărârii de validare 

(iii) În al treilea rând, față de rațiunea edictării normei legale, apreciem că obli- 
gativitatea sistării altor urmăriri silite împotriva debitorului poprit nu se raportează 
decât la modalitatea executării silite prin poprire, iar nu și la alte modalităţi de 
urmărire încuviințate în procedură. 

Astfel, validarea de poprire fiind o etapă în procedura popririi, efectele acesteia, 
inclusiv cel prevăzut de alin. (3) al art. 792 C. pr. civ., urmează a se produce exclusiv 
în interiorul modalităţii de executare căreia îi aparţine, fără a atinge și celelalte 
modalităţi. N 

Împrejurarea opțiunii creditorului de a derula procedura de executare silită prin 
apelarea la mai multe modalități de executare în manieră concomitentă nu trebuie să 
atragă o soluție diferită față de ipoteza în care ar opta pentru varianta executării succe- 
sive în diferite modalități. Adoptarea unei interpretări care ar introduce deosebiri de 
regim juridic după cum creditorul și-a manifestat disponibilitatea de a recurge la mai 
multe modalități de urmărire silită în manieră concomitentă sau, dimpotrivă, succe- 
sivă nu poate fi acceptată, neexistând nicio rațiune pentru instituirea unor diferențieri 
pe care legea nu le-a prevăzut. Mai mult decât atât, creditorii ar fi descurajați să mai 
apeleze la executarea concomitentă în mai multe modalități de urmărire silită, ceea 
ce ar atrage o tergiversare a procedurii execuţionale și, astfel, o îndepărtare de la 
scopul avut în vedere de legiuitor. A | 

De alttel, lecturat cu atenţie, se observă că textul legal însuși se raportează la „alte 
urmăriri silite împotriva debitorului poprit”, ceea ce confirmă ideea evocată în sensul 
că sistarea altor urmăriri silite vizează doar procedura popririi, de vreme ce legiuitorul 
se raportează la debitorul poprit, iar nu la debitorul urmărit. | AS 

De observat este și faptul că, la momentul edictării reglementării, prilej cu care 
validarea popririi a fost integrată popririi în genere, legiuitorul s-a raportat exclusiv la 
modalitatea popririi, iar nu și la alte modalităţi de executare posibil de declanșat în 
același timp cu poprirea, căci instituirea posibilității de apelare concomitentă sau 
succesivă la mai multe modalităţi de executare silită este înscrisă în partea generală a 
procedurii execuţionale, principiu a cărui aplicabilitate urmează a se realiza dincolo 
de specificităţile fiecărei modalități în parte, însă cu luarea în considerare a acestora 
adecvat și circumstanţiat câmpului de incidenţă al fiecăreia. 

In plus, orice altă interpretare ar îndepărta normele execuționale de la finalitatea 
lor și ar atrage inaplicabilitatea procedurii validării popririi, ca efect al descurajării 
creditorului de a mai apela la acest mecanism, dacă s-ar accepta opinia că se sistează 
orice modalitate de urmărire silită până la finalizarea executării silite a terțului poprit. 
„In concluzie, învederăm că posibilitatea creditorului popritor de a se întoarce cu 
alte urmăriri silite împotriva debitorului poprit constituie încă un argument solid în 
favoarea opiniei că executarea silită a terțului poprit în baza hotărârii de validare a 


3 


popririi se efectuează în temeiul încheierii de încuviințare a executării silite iniţiale. 


5. Întinderea efectelor încheierii de încuviințare a executării silite 

Un ultim argument ce poate fi adus în susținerea soluţiei pe care o împărtășim 
rezuliă din interpretarea a fortiori a prevederilor art. 666 alin. (4) teza finală C. pr. civ.» 
care statuează că încuviințarea executării silite se extinde si asupra titlurilor execu- 


torii care se vor emite de executorul judecătoresc în cadrul procedurii de executare 
silită încuviințate. | | 

Cum scopul dispoziției menţionate constă în recunoașterea executorialităţii 
încheierilor prin intermediul cărora executorul judecătoresc adaugă în procedură 
creanţe suplimentare, dar care derivă din titlul executoriu (dobânzi, penalităţi, alte 
sume acordate sau stipulate prin titlul executoriu, dar al căror cuantum nu a fost 
stabilit) sau sunt grefate pe procedura execuţională declanșată în baza titlului execu- 
toriu primar (cheltuielile de executare), rezultă că, ori de câte ori sumele care augmen- 
tează creanța inițială sunt aferente titlului executoriu primar, nu se mai justifică 
emiterea unei noi încheieri de încuviinţare a executării silite, întrucât tot ceea ce este 
aferent titlului ori generat de acesta se subsumează autorizării deja acordate. 

'Prin urmare, de vreme ce legea conferă încheierilor executorului judecătoresc 
atributul executorialităţii pentru creanţele anterior menționate, cu atât mai mult 
hotărârile instanţei de executare care se circumscriu aceluiași tip de dispoziţie și nu 
adaugă creanţe noi în procedură trebuie să se bucure de același regim juridic 
procedural, în sensul că încuviințarea executării silite se extinde și asupra titlurilor 
executorii care se vor emite de instanţa de executare în cadrul procedurii de executare 
silită încuviinţate, uzând în acest sens de argumentul de interpretare logică a fortiori, 
care presupune extinderea aplicării unei norme juridice la un caz nereglementat 
expres, în condiţiile în care raţiunile care au fost avute în vedere la edictarea acelei 
norme juridice se regăsesc, cu și mai multă tărie, în cazul dat. 

Și, cum, în cazul dat, instanţa de executare, prin hotărârea de validare a popririi, 
nu aduce decât un debitor nou și temporar în procedură, creanța cesionată îmbrăcând 
forma unei modalităţi de îndestulare a creanţei iniţiale, în tot sau în parte, rezultă că 
nu se relevă sub niciun aspect necesitatea obținerii unei încheieri suplimentare de 
încuviințare a executării silite. 


6. Două probleme practice derivate din punerea în executare silită a hotărârii de 
validare 


(i) O chestiune strâns legată de problematica analizată vizează aspectul proce- 
dural al instrumentării executării silite a terțului poprit, respectiv dacă efectuarea 
actelor de executare silită specifice urmăririi silite a terțului poprit va avea loc în 
cadrul aceluiaşi dosar de executare silită sau într-un alt dosar. 

Odată concluzionat că executarea silită a terțului poprit pe baza hotărârii de 
validare reprezintă o etapă intrinsecă procedurii popririi, derulată în temeiul înche- 
ierii iniţiale de încuviinţare a executării silite, opinăm că O asemenea executare este 
în conexiune cu procedura primară, astfel încât se va realiza în cadrul aceluiași dosar 
execuţional în care a fost instrumentată și procedura popririi ce a generat hotărârea 
de validare. à pm 

Validarea de poprire fiind o procedură subordonată modalității generice a po- 
pririi, aceasta are caracter incidental în procedura primară, depinzând, la nivel 
principial, de aceasta, întrucât este desprinsă din și generată de procedura de bază, 
astfel încât, chiar dacă pare a avea un oarecare caracter independent, în realitate, 
gestionarea modalităţii popririi depinde de finalitatea validării de poprire, ceea ce 
justifică derularea lor în același context procedural, tormal. pa di 8 

Chiar dacă relația de dependenţă dintre procedura popririi și validarea de poprire 
este în sensul că cea de-a doua configurează demersul ulterior al celei dintâi, exe- 
Cutarea terțului poprit trebuie să se realizeze în același dosar execuțional, din consi- 
derente de mai bună instrumentare a procedurii în ansamblul său. 

Un argument solid în acest sens este adus de efectele procedurii de validare a 
popririi, potrivit cărora creditorul popritor, în măsura în care creanta sa nu va putea 
fi acoperită prin executarea hotărârii de validare, se va putea întoarce cu alte urmăriri 
silite împotriva debitorului poprit [art. 792 alin. (3) C. pr. civ.]. Prin urmare, având în 
vedere această posibilă consecință practică, apreciem că urmărirea silită a terțului 
poprit trebuie să se deruleze în același dosar execuţional de bază, spre a putea fi 
instrumentată în mod adecvat procedura în integralitatea sa, inclusiv ulterior epui- 
zării efectelor hotărârii de validare. S | 

În plus, în cazul intervenirii incidentului desființării popririi, procedura execu- 
țională trebuie să-și urmeze cursul firesc, cu luarea în considerare a măsurii desfiin- 
țării popririi, ceea ce necesită cunoașterea în ansamblu a tuturor efectelor produse de 
procedura popririi până la respectivul moment, inclusiv a eventualei hotărâri de 
validare emise în cadrul popririi desfiinţate. i | 

Mai precizăm că, deși reglementarea alin. (3) al art. 792 C. pr. civ. pare a conţine 
în subtext o soluţie de suspendare a procedurii popririi în ansamblul său până la 
momentul finalizării executării silite a terțului poprit, în fapt, o asemenea măsură nu 
este expres reglementată, cu toate că norma produce în practică o atare consecinţă. 
Așadar, și din această perspectivă, opinăm că executarea silită a terțului poprit se 
justifică a fi gestionată în cadrul aceluiași dosar inițial, întrucât de finalitatea acesteia 
depinde soarta procedurii în continuare, inclusiv prin prisma unei potenţiale soluții 
de încetare a executării silite. 

Așadar, cum executarea silită a terțului poprit pe baza hotărârii de validare poate 
determina soluţia încetării executării silite şi închiderii dosarului de executare ca 
efect al îndestulării creanţei creditorului, înseamnă că toate etapele ce alcătuiesc 
procedura popririi încuviințată de instanţă trebuie derulate în cadrul respectivului 
dosar execuţional, posibil atins de soluţia închiderii. —— 

(ii) O altă problemă spinoasă ce s-a ivit în practica execuţională și în conexiune 
cu chestiunea analizată vizează competența de instrumentare a procedurii de exe- 
cutare silită a terțului poprit, în baza hotărârii de validare, mai cu seamă în ipoteza în 
care terțul poprit își are sediul sau deţine bunuri în raza unei alte curți de apel decât 
cea în a cărei circumscripție își are sediul biroul executorului judecătoresc instru- 
mentator al procedurii principale. NEST . 

Prima observație ce se impune a fi făcută este aceea că terțul poprit, ca efect al 
validării popririi, a devenit debitor în procedură, ceea ce ar fi de natură să atragă 
incidența dispoziţiilor art. 652 alin. (1) C. pr. civ. cuplate cu art. 782 alin. (1) C. pr. civ., 
cu consecința posibilă ca executorul judecătoresc sesizat cu derularea procedurii exe- 
cuționale să nu aibă în raza sa de competenţă și bunurile ori domiciliul/sediul noului 
debitor, terț poprit până la momentul trecerii la valorificarea hotărârii de validare. 

In soluţionarea acestei problematici esențiale sunt concluziile expuse anterior, în 
cuprinsul prezentului studiu, în sensul că validarea popririi constituie o- etapă în 
modalitatea de ansămblu a popririi, că punerea în executare silită a hotărârii de 
validare nu necesită o încheiere suplimentară de încuviinţare a executării silite și că 
efectuarea actelor de executare silită specifice urmăririi silite a terțului poprit va avea 
loc în cadrul aceluiași dosar de executare silită. l 

Relevant este, de asemenea, efectul de cesiune de creanță al hotărârii de validare 


a popririi, care presupune că în procedură va avea loc o transmisiune temporară â 
calității procesuale pasive a debitorului. 

Mai trebuie precizat un aspect important în economia acestei analize. Art. 792 
alin. (2) teza finală C. pr. civ. statuează ca, pe baza hotărârii de validare, în caz de 
nerespectare a obligaţiei de consemnare sau plată, executarea silită să se facă împo- 
triva terţului poprit, prin aceasta înțelegându-se posibilitatea de declanșare a oricărei 
modalităţi de executare silită a terțului poprit, iar nu doar a popririi. Argument în 
acest sens este chiar expresia folosită de legiuitor, respectiv „executarea silită se va 
face împotriva terțului poprit”, ceea ce semnifică latitudinea creditorului de a cere 
urmărirea silită a terțului în orice modalitate reglementată de lege. O interpretare care 
ar restrânge posibilităţile de executare silită a terțului poprit doar la forma popririi nu 
este fundamentată nici pe prevederile legale și nu este nici în spiritul reglementării. 
Deşi urmărirea silită a terțului poprit a fost generată de mecanismul popririi, aceasta 
nu atrage o limitare a formelor de executare silită a terțului la procedura popririi din 
care provine, validarea deschizând contextul unei palete cât mai largi de modalităţi 
de urmărire a terțului tocmai în considerarea efectului său, de cesiune de creanţă, dar 
și de sanctionare a conduitei terțului poprit, care, astfel, trebuie să suporte conse- 
cințele atitudinii procesuale manifestate. 

Așadar, împrejurarea că sancţiunea aplicată terțului prin validare a fost generată 
de demersul execuţional al popririi nu înseamnă implicit că și urmărirea terțului 
trebuie să se subsumeze numai unei atari modalităţi, neexistând nicio rațiune pentru 
o astfel de abordare, numai creditorul fiind cel care, în virtutea disponibilităţii, poate 
să solicite executorului judecătoresc să limiteze urmărirea la anumite modalităţi, în 
principiu, legiuitorul îngăduind ca urmărirea să se efectueze, simultan sau succesiv, 
în toate modalităţile de executare prevăzute de lege. 

Astfel, față de soluţiile pe care le împărtășim, se ridică întrebarea dacă executorul 
judecătoresc instrumentator al procedurii principale va putea să gestioneze și 
executarea silită a noului debitor (terţul poprit) din perspectiva regulilor de compe- 
tență®. Răspunsul este afirmativ pe temeiul prorogării de competenţă generate nu de 
art. 652 alin. (2) C. pr. civ., ca elect a] felului bunurilor urmăribile ale debitorului 
și/sau locului situării acestora, ci de art. 666 alin. (4) C. pr. civ., care circumscrie 
principiul unicităţii procedurii-execuţionale, acesta implicând îndestularea creanţei 
creditorului prin orice modalitate de executare silită. A - 

În plus, mai trebuie menţionat că art. 645 alin. (2) C. pr. civ. recunoaște posi- 
bilitatea transmiterii calității procesuale în cursul executării silite, ceea ce atrage 
implicit posibilitatea de extindere a competenţei executorului judecătoresc legal 
învestit și cu privire la noul debitor, apărut în procedură prin înlocuirea celui inițial, 
nefiind îngăduită o modificare de competenţă a executorului judecătoresc pe 
parcursul procedurii. De altfel, această rațiune a fost avută în vedere de art. 652 


alin. (3) C. pr. civ., care nu permite schimbarea executorului judecătoresc în timpul 


procedurii, chiar dacă elementul care a atras O anumită competenţă (și anume 


domiciliul/sediul debitorului) s-a modificat pe parcurs. Tot astfel trebuie raportate i 
concluziile analizei de față, printr-o interpretare a fortiori a norme! evocate, rațiunile 


ê Pentru o analiză pe marginea competenţei executorului judecătoresc, a se vedea a e 89 = 
E. Oprina, V. Bozeșan, Ipoteze practice privind competența AT i arie im a 
- Bozeșan (coord.), Executarea silită. Dificultăţi și soluții practice, vol. 4, £a. ' 


Bucureşti, 2017, pp. 202-217. 

textului regăsindu-se cu și mai multă tărie în ipoteza în discuție, cuplate și cu argu- 
mentele rezultate din analiza textelor care permit transmisiunea calității procesuale 
oricând în cursul executării silite, precum și a celor care acordă relevanţă unicităţii . 
procedurii. 

Situaţia înlocuirii executorului judecătoresc reglementată de art. 652 alin. (4) 
C. pr. civ. nu este incidentă în dezlegarea problematicii în discuţie, întrucât textul 
„vizează exclusiv cazul unui executor judecătoresc inițial competent potrivit regulilor 
care circumscriu competenţa și care ulterior constată că nu se verifică și nu se justifică 
sesizarea lui iniţială. Or, în cazul de faţă, o atare ipoteză nu este incidentă, elementul 
nou care apare în procedură fiind o schimbare temporară de debitor, ceea ce nu este 
de natură să circumscrie conținutul normei evocate. | 

Așadar, temeiul prorogării de competență a executorului judecătoresc inițial 
învestit și în privința executării silite a terțului poprit constă în caracterul de unicitate 
al procedurii execuţionale încuviințate, în sensul că același executor judecătoresc va 
instrumenta întreaga procedură ce vizează îndestularea creanţei creditorului, indi- 
ferent de modalitățile de executare silită la care se apelează, cu toate specificităţile 
acestora. Executorul judecătoresc legal sesizat rămâne competent să instrumenteze 
întreaga procedură de executare silită încuviințată, Chiar dacă pe parcursul procedurii 
intervin transmisiuni de calitate procesuală, întrucât acestea sunt acceptate și recu- 
„noscute de lege și, deși generate de dinamica obligaţiilor în sfera raporturilor de drept 

| 


substanţial, nu antrenează și consecințe pe plan procedural. 

lja Rezumat a 


„Preluarea bunului în contul creanţei” şi „depunerea creanţei în contul preţului“ sunt noţiuni care 
semnifică mecanisme complet diferite în cadrul urmăririi-silite, nefiind justificată confuzia sau inter- 
şanjarea acestora în terminologia specifică executării silite. 

„Preluarea bunului în contul creanţei” este o operaţiune de stingere a datoriei debitorului şi a 
creanţei corespunzătoare a creditorului prin preluarea în patrimoniul acestuia din urmă a bunului mobil 
al debitorului. ! 

Dimpotrivă, „depunerea creanţei în contul preţului” poate fi realizată doar de creditorul adju- 
decatar al bunului mobil sau imobil urmărit, prin aceasta stingându-se obligaţia creditorului adjude- 
catar de a achita preţul de adjudecare şi, implicit, creanţa acestuia faţă de debitorul urmărit. 

Dincolo de semnificaţia lor diferită, între aceste două mecanisme există deosebiri majore sub 
aspectul condiţiilor ce'trebuie întrunite pentru a putea opera, inclusiv cu privire la raporturile dintre 
creditorul care preia bunul sau depune creanţa şi ceilalţi creditori participanţi la urmărirea silită. 


Atât în doctrina de specialitate, cât și în practica judiciară și execuţională, uneori 
se interschimbă în mod nejustificat noţiunile de „preluare a bunului în contul 
creanţei” și, respectiv, de „depunere a creanţei în contul prețului”, astfel încât se 
impun anumite clarificări de natură a contribui la înţelegerea și utilizarea adecvate 
ale celor două instrumente procesuale cu care se operează în faza executării silite, cu 
relevarea asemănărilor și deosebirilor dintre acestea. 


(i) Sediul materiei 

Preluarea bunului în contul creanţei este reglementată doar în materia urmăririi 
silite mobiliare!. 

În acest sens, art. 779 alin. (1) C. pr. civ., intitulat marginal „Preluarea bunului în 
contul creanţei”, prevede că::„În cazul în care bunul sechestrat nu s-a putut vinde în 


EC. CC 

Ain același sens, Codul de procedură civilă din 1865 prevedea în art. 448 alin. (1) și (2) că: „În 
cazul în care bunul sechestrat nu s-a putut vinde în condiţiile prezentei secțiuni, orice creditor care, 
potrivit legii, putea cere executarea silită asupra bunurilor mobile ale debitorului îl poate prelua în 
contul creanței sale la prețul prevăzut de art. 443 alin. 1. Dacă acest preț este mai mare decât valoarea 
creanței, creditorul poate prelua bunul numai dacă depune, în condițiile art. 444 alin. 5 suma de 
bani ce reprezintă diferența dintre preț și valoarea creanței. Dacă mai mulți creditori vor să preia 
bunul în condiţiile alin. 1, acesta va fi atribuit potrivit ordinii de preferinţă stabilite de art. 563 și 564 . 

condițiile prezentei secțiuni, orice creditor care, potrivit legii, putea cere executarea 
silită asupra bunurilor mobile ale debitorului îl poate prelua în contul creanţei sale la 
prețul stabilit în publicaţiile sau anunţurile de vânzare pentru ultimul termen de 
licitaţie. Dacă acest preț este mai mare decât valoarea creanţei, creditorul poate prelua 
bunul numai dacă depune, în condiţiile art. 771 alin. (1), suma de bani ce reprezintă 
diferența dintre preț şi valoarea creanţei”. E | 

Preluarea bunului în contul creanței nu este reglementată în materia urmăririi 
silite imobiliare, astfel încât, dacă bunul imobil nu a fost valorificat în procedura 
vânzării la licitaţie, creditorul nu poate solicita preluarea imobilului în contul 
creanţei. a i 
=- De reținut în acest context este faptul că procedura preluării bunului mobil în 
contul creanţei își găsește reglementarea în Subsecţiunea a 4-a, intitulată „Dispoziţii 
speciale”, a Secţiunii a 2-a din Capitolul I al Titlului II din Cartea a V-a a Codului de 
procedură civilă, ceea ce semnifică faptul că, și din perspectiva strict pozitivistă, de 
conformare textuală a interpretului, mecanismul preluării bunului în contul creanței 
este specific numai modalităţii urmăririi silite mobiliare, de vreme ce reglementarea 
urmăririi silite imobiliare nu conţine asemenea norme speciale. 

În plus, apreciem că rațiunea pentru. care legiuitorul nu a reglementat un atare 
mecanism și în cazul urmăririi silite imobiliare constă în modalitatea de raportare la 
importanța mai mare recunoscută bunurilor imobile. Dată fiind valoarea acestora, 
considerată în continuare decisivă în viziunea legiuitorului faţă de cea a bunurilor 
mobile (deși realitățile vieţii sociale actuale ar trebui să reflecte necesitatea inversării 
acestui tip de raportare, având în vedere valoarea uneori covârșitor de marea unor 
categorii de bunuri mobile), s-a apreciat că un bun de o valoare considerabilă nu poate 
fi preluat în contul creanţei, întrucât s-ar crea premisele instituirii unei discriminări 
între creditori, cărora trebuie să le fie asigurate șanse și garanţii egale pentru îndes- 
tularea creanţelor lor. t 

Depunerea creanței în contul prețului este reglementată atât în materia urmăririi 
silite mobiliare”, cât și în materia urmăririi silite imobiliare?. 

În acest sens, potrivit art. 771 alin. (2) C. pr. civ., aplicabil în materia urmăririi 
mobiliare: „În cazul în care adjudecatar este însuși creditorul urmăritor și nu participă 
alți creditori la urmărire sau, deși participă, aceștia se află într-un rang de preferinţă 
inferior creditorului adjudecatar, el va putea depune în contul prețului creanţa sa, în 
tot sau în parte. Dacă prețul bunului este mai mare decât valoarea creanței, creditorul 
va putea depune în contul prețului creanța sa numai dacă depune, de îndată sau în 
„cel mult 5 zile de la data licitaţiei, diferența dintre preţul de adjudecare şi valoarea 
creanței”. 


- 2 Într-o formulare similară, art. 445 alin. (2) C. pr. civ. din 1865 prevedea că: „În cazul în care 
adjudecatar este însuși creditorul urmăritor, iar la urmărire nu participă alţi creditori sau aceștia se 
află într-un rang de preferință inferior creditorului adjudecatar, el va putea depune în contul prețului 
creanta sa, în tot sau în parte”. 

3 În același sens, potrivit art. 512 alin. (2) C. pr. civ. din 1865: „Când adjudecatar este un cre- 
ditor, el poate depune creanța sa în contul prețului, fiind obligat, dacă este cazul, să depună diferența 
de preț. Dacă există alţi creditori care au un drept de preferinţă în condițiile art. 563 şi 564, el va 
depune până la concurența prețului de adjudecare și suma necesară pentru plata creanţelor lor, în 
măsura în care acestea nu sunt acoperite prin diferența de preţ”. 

De asemenea, în materia urmăririi imobiliare, art. 850 alin. (2) C. pr. civ. prevede 
că, atunci „când adjudecatar este un creditor, el poate depune creanța sa în contul 
prețului, fiind obligat, dacă este cazul, să depună diferența de preț”. 


(ii) Semnificațiile și mecanismele celor două instrumente 


Preluarea bunului în contul creanţei constituie un mod de stingere a datoriei 
debitorului urmărit în sensul că bunul mobil al acestuia este preluat în patrimoniul 
creditorului, contribuind astfel la realizarea dreptului de creanţă al creditorului. 
Debitorul își „achită” astfel datoria, în mod silit, prin transferul în patrimoniul credi- 
torului al unui alt element de activ patrimonial (un bun mobil) decât o sumă de bani. 
Prestaţia debitorului constând în plata unei sume de bani este „înlocuită” cu plata 
silită a unui bun mobil. 

Însă „înlocuirea” acestor prestații de natură diferită operează în limitele valorice 
ale respectivelor prestații (a bunului și a creanței), diferențiindu-se sub acest aspect 
de mecanismul dării în plată“. Astfel, dacă bunul preluat are o valoare mai mare decât 
creanta creditorului, acesta din urmă trebuie să achite debitorului diferența, iar, dacă 
prețul bunului are o valoare Mai redusă decât cea a creanței, aceasta din urmă se 
stinge doar proporțional cu valoarea prețului bunului preluat în contul său. 

Preluarea bunului în contul creanţei stinge creanța creditorului fie până la limita 
valorii bunului preluat (dacă valoarea bunului este inferioară valorii creanței), fie 
până la limita valorii creanței (dacă valoarea creanței este inferioară valorii bunului). 
În primul caz, va rămâne de recuperat pe cale silită partea nestinsă a creanţei credi- 
torului, iar, în al doilea caz, creditorul, preluând un bun de valoare superioară cre- 
anței sale, va trebui să achite debitorului excedentul (diferenţa dintre valoarea 
bunului și valoarea creanţei sale), conform art. 779 alin. (1) teza a Il-a C. pr. civ. 

Aşadar, se observă că posibilitatea de preluare a bunului în contul creanței inter- 
vine în ipoteza în care bunul mobil nu s-a putut vinde prin mecanismele executării 
silite, fiind o modalitate care poate determina chiar și o încetare a executării silite, în 
cazul în care se stinge complet creanța creditorului și nu mai există alți urmăritori sau 
intervenienţi pentru a căror îndestulare executarea trebuie să continue. ; 

Depunerea creanței în contul prețului reprezintă un mod de stingere atât a 
obligaţiei creditorului urmăritor privind plata preţului bunului adjudecat de acesta în 
procedura vânzării la licitaţie, cât și, implicit, a creanței creditorului adjudecatar 
impotriva debitorului urmărit. | amia: Al 

Prestaţia de a plăti o sumă de bani (prețul de adjudecare) este in il “Bia 
sau total) cu prestaţia de a plăti cu un alt bun, respectiv cu O creanță. Cu alte cuvinte, 
creditorul adjudecatar își stinge obligaţia de plată a prețului cu însăși creanța sa, 
ÎI 0 O N N a > . = 

* Potrivit-art. 779 alin. (1) teza I C. pr. Civ., preluarea bunului în contul cieple reniei 
„la prețul stabilit în publicațiile sau anunţurile de vânzare”, astfel încât nu s-ar putea susţ p 


A . . H în i i d i- 
preluarea unui bun de valoare inferioară creanţei creditorului se jean e li eee 4 
ori i x : j oară crean 
torului ori, invers, că preluarea unui bun de vaioare supenoar 


obligația de a achite torului excedentul. rea S „aP 
eli i aaea preluării bunului se distinge = i ir om 

operând cu acordul creditorului, stinge creanța acestuia și eihera Pi) C. pi („Darea în plată”): 

prestaţiilor (cea iniţială şi cea acceptată la pla Si A Si tă chiar dacă valoarea pres- 

„Debitorul nu se poate libera executând o altă prestație decât cea E vi Pai et a” 

tației oferite ar fi egală sau mai mare, decât dacă creditorul consimte la . 

Asistăm la un mecanism compensatoriu între creanţa debitorului faţă de creditorul 
urmăritor (suma de bani reprezentând prețul bunului adjudecat, care, până la 
eliberare/distribuire, aparține patrimoniului debitorului) și creanța creditorului 
urmăritor faţă de debitorul urmărit (suma de bani datorată de debitor, pentru care s-a 
desfășurat executarea silită). a sili 

Depunerea creanţei în contul prețului va fi fie una integrală (dacă: valoarea 
creanţei creditorului e inferioară valorii prețului de adjudecare), fie doar una parțială 
(dacă valoarea creanţei creditorului e superioară valorii prețului de adjudecare). 

În primul caz, valoarea creanței creditorului se stinge în integralitate, dar obli- 
gația sa de plată a preţului de adjudecare este stinsă doar parţial (cu excepţia cazului 
în care prețul de adjudecare este egal valoric cu valoarea creanţei creditorului), astfel 
încât creditorul adjudecatar trebuie să achite diferenţa dintre prețul de adjudecare și 
valoarea creanţei sale depuse în contul prețului. | 

În al doilea caz, obligaţia de plată a preţului de adjudecare e stinsă în totalitate, 
iar creanța creditorului este stinsă în parte, urmând ca pentru restul de creanţă să fie 
continuată urmărirea altor bunuri ale debitorului. | 

Se constată că, spre deosebire de preluarea bunului mobil în contul creanțţei, 
depunerea creanţei în contul preţului intervine după adjudecarea bunului mobil ori 
imobil al debitorului, vândut în procedura de executare silită. Așadar, dacă în primul 
caz mecanismul preluării intervine în imposibilitatea vânzării silite a bunului, în cel 
de-al doilea caz, mecanismul depunerii creanței se poate activa numai după adju- 
decarea bunului. La fel ca în ipoteza preluării bunului mobil în contul creanței, și 
depunerea creanţei în contul preţului poate determina o încetare a executării silite, în 
cazul în care în urma acestui procedeu se stinge complet creanța creditorului. 


(iii) Persoanele care pot uza de cele două instrumente 


Preluarea bunului mobil în contul creanţei poate fi realizată, potrivit art. 779 
alin. (1) C. pr. civ.: haa 

- de creditorul urmăritor; 

- de creditorul intervenient; i l 

- de orice creditor care, potrivit legii, putea cere executarea silită asupra bunurilor 
mobile ale debitorului. i IG 

De vreme ce legiuitorul a recunoscut posibilitatea ca orice creditor care, potrivit 
legii, putea cere executarea silită asupra bunurilor mobile ale debitorului să poată 
prelua bunul mobil în contul creanţei, înseamnă că această opţiune este pusă, 
implicit, și la îndemâna creditorului urmăritor și a celui intervenient. Cu alte cuvinte, 
nu ar putea fi excluse categoriile creditorilor urmăritori și intervenienţi, pe care le 
presupune implicit. x | 

„Cu privire la sintagma „orice creditor care, potrivit legii, putea cere 'executarea 

silită asupra bunurilor mobile ale debitorului” [art. 779 alin. (1) teza I C. pr. civ.], 
apreciem că aceasta trebuie interpretată în sensul că un creditor străin de executare 
trebuie să intervină în executare pentru a putea să-și realizeze creanţa prin preluarea 
bunului în contul acesteia, nefiind suficientă deținerea unui titlu executoriu și a unei 
creanţe certe, lichide și exigibile. În caz contrar s-ar permite realizarea pe cale silită, 
într-o procedură de executare pendinte, a unei creanţe pentru câre nu există o 
verificare și o încuviinţare din partea instanţei. | 

În plus, procedura de preluare a bunului mobil în contul creanței, derulându-se 
în contextul unei executări silite și sub controlul unui executor judecătoresc, nu face 
posibilă o valorificare a unui mecanism specific executării silite pe care să-l'activeze 
anumiţi terți ce nu au calitatea de participanți în respectiva procedură de execuiare. 

Pe de altă parte, instrumentul intervenţiei altor creditori permite accesul unor 
terțe persoane la procedura de executare pentru participarea la urmărirea bunurilor 
debitorului și efectuarea de acte de executare silită, dacă este cazul, și, implicit, 
așadar, și preluarea bunului mobil în contul creanţei. 

Prin urmare, expresia folosită de legiuitor — „orice creditor care, potrivit legii, putea 
cere executarea silită asupra bunurilor mobile ale debitorului” —, deși circumscrie cate- 
goria creditorilor urmăritori și intervenienţi din procedură, are menirea de a releva 
posibilitatea unui creditor tert de procedură de a decide să intervină în executarea 
silită deja începută cu scopul de a prelua bunul mobil în contul creanţei. Dacă textul 
s-ar fi raportat numai la creditori urmăritori sau intervenienţi, s-ar fi putut aprecia, 
într-o manieră simplistă de interpretare, că declanșarea procedurii de preluare a 
bunului mobil în contul creanţei s-ar fi putut realiza doar de către cei care au avut 
calitatea de creditori urmăritori ori intervenienți până la acel moment. | 

Depunerea creanţei în contul preţului poate fi realizată doar de creditorul care 
are calitatea de adjudecatar al bunului mobil sau imobil al debitorului vândut în: 
procedura de executare silită. j 

Ca regulă, are relevanţă rangul de preferință al creanţelor creditorului adjudecatar 
și, respectiv, al creanţelor celorlalţi creditori, ideea fiind aceea că, doar în măsura în 
care creanţa creditorului adjudecatar nu este preferată în raport cu ale altor creditori, 
adjudecatarul își poate plăti datoria (obligaţia de plată a preţului bunului adjudecat) 
cu propria sa creanţă faţă de debitorul urmărit. Mu Dr i 

În raporturile dintre creditorul adjudecatar și ceilalţi creditori urmăritori/inter- 
venienți, deși art. 771 alin. (2) C. pr. Civ. (în materie mobiliară) prevede că depunerea 
creanţei în contul preţului de creditorul adjudecatar se poate realiza doar dacă „nu 
participă alți creditori la urmărire sau, deși participă, aceștia se află într-un rang de 
preferinţă inferior creditorului adjudecatar”, în concret, acest mecanism este posibil 
chiar dacă există creditori cu rang preferenţial în raport cu creditorul adjudecatar, 
dacă sunt asigurate drepturile acestor creditori. AR 

În realitate, textul art. 771 alin. (2) C. pr. civ. — care nu face decât să statueze 


principiul exprimat anterior (acela al respectării rangului creanţelor la distribuire) — 


nu împiedică depunerea creanţei în contul prețului de creditorul adjudecatar în 
ferință superior acestuia, insă depu- 


ipoteza existenţei unor creditori cu rang de pre i 
SR în acest e ua opera doar în cazul existenței unei diferențe între pretul de 
adjudecare și valoarea creanţelor cu preferință și doar în această ia hy 5 
Așa cum se prevede și în materia urmăririi imobiliare [art. 850 alin. ' i pra S a 
C. pr. civ.], dacă există alţi creditori care au un drept de preferinţă, creditorul adju- 
decatar va depune, până la concurența preţului de adjudecare, și suma ri 
pentru plata creanţelor lor, în măsura în care acestea nu sunt acoperite prin ditere i 
pi i ditorilor cu rang preferențial 
Cu alte cuvinte, creditorul adjudecatar va asigura oTe ut or PEP T apii 
acestuia sumele necesare pentru acoperirea creanţelor OT, pe i e 
prețului de adjudecare. Este firesc să fie așa, întrucât, în caz contrar, p p 


APE i i în situația de a nu-și 
creanței în contul prețului, creditorii cu rang preferențial ar fi în t Ș 

primi la distribuire sumele care li se cuvin din preţul de adjudecare a bunului 
mobil/imobil. | 

Exempli gratia, într-o executare există trei creditori — creditorul A (având o 
creanță faţă de debitor de 1.000 lei), creditorul B (având o creanţă faţă de debitor de 
500 lei) și creditorul C (având o creanţă față de debitor de 5.000 lei), cu ordinea de 
preferință A, B, C. Dacă bunul este adjudecat de creditorul C la preţul de 4.000 lei, 
acesta nu își va putea depune (în parte) creanţa sa în contul întregului pret de 4.000 
lei, ci, dimpotrivă, doar în limita valorii (preţului) de 2.500 lei, fiind obligat să depună 
suma de 1.500 lei pentru a se asigura, prin distribuire, creanțele creditorilor A și B, 
care au rang preferenţial în raport cu creditorul C. Astfel, raportat la preţul de 
adjudecare — 4.000 lei —, după consemnarea sumei de 1.500 lei de creditorul C, credi- 
torul A va primi suma de 1.000 lei, creditorul B suma de 500 lei, iar creditorul 
adjudecatar C va depune în contul prețului o parte din creanța sa, respectiv 2.500 lei, 
rămânând un rest de creanţă a creditorului C în valoare de 2.500 lei (diferenţa dintre 
creanţa sa de 5.000 lei și suma de 2.500 lei, pentru care şi-a depus creanţa). Dim- 
potrivă, în cazul în care creditorul adjudecatar C ar fi fost singurul creditor participant 
la executare ori dacă ar fi avut preferință în raport cu creditorii A și B, acesta ar fi 
depus creanța sa până la valoarea preţului de adjudecare (4.000 lei), rămânând un rest 
al creanţei acestuia de 1.000 lei, iar creditorii A și B nu ar fi primit nimic la distribuirea 
sumelor din prețul la care s-a adjudecat bunul respectiv;, 


(iv) Condiţii pentru a putea opera mecanismul preluării bunului și, respectiv, al 
depunerii creanfei | 

Pentru preluarea bunului mobil în contul creanței trebuie îndeplinite urmă- 
toarele condiţii: | 

= să fie vorba de o urmărire silită mobiliară, întrucât nu este permisă preluarea 
unui bun imobil în contul creanţei creditorului. 

Cu referire la acest din urmă aspect, învederăm că, dincolo de planul mecanis- 
melor juridice prin intermediul cărora au loc preluarea bunului mobil în contul 
creanței și depunerea creanței în contul prețului, mecanisme care sunt diferite, credi- 
torul din procedura de urmărire silită imobiliară poate totuși să beneficieze și el de 
efectele de fapt ale unei preluări, însă în manieră mediată, cu condiţia să ofere la 
licitaţie preţul prevăzut de art. 846 C. pr. civ., astfel încât să devină adjudecatar. 

Așadar, ambele mecanisme au ca efect, direct ori mediat, preluarea bunului în 


patrimoniul creditorului, cu precizarea că modalitatea juridică de atingere a acestui 
efect este diferită; i 


„= bunul mobil supus preluării să nu fi putut fi valorificat prin modalitățile 
prevăzute delege (vânzare amiabilă, vânzare directă ori vânzare la licitație publică - 
art. 753 și urm. C. pr. civ.); | 

= creditorul care dorește preluarea bunului mobil trebuie să fie un creditor urmă- 
ritor sau intervenient; - | l 


"preluarea bunului se va face la valoarea prețului stabilit în publicațiile sau . 
anunţurile de vânzare pentru ultimul termen de licitaţie; 


= dacă mai mulţi creditori vor să preia bunul mobil, acesta va fi atribuit potrivit 
rangului de preferință al creanţelor pe care le dețin împotriva debitorului, rang stabilit 
conform art. 865 și 867 C. pr. civ. [art. 779 alin. (2) teza I C. pr. civ.]; 


Evelina Oprina * Vasile Bozeşan 


Preluarea bunului în contul creanţei versus depunerea creanţei în contul preţului 311 


= în cazul creditorilor de rang egal, aceștia vor prelua bunul în coproprietate 
proporțional cu valoarea creanţei fiecăruia [art. 779 alin. (2) teza a II-a C. pr. civ.]; 

= în cazul în care creditorul care dorește să preia bunul are un rang de preferință 
inferior altor creditori, creditorul nu este obligat — așa cum se întâmplă în situaţia 
depunerii creanţei în contul prețului — să consemneze suma de bani aferentă crean- 
telor cu rang preferenţial. Explicaţia constă în aceea că, spre deosebire de ipoteza 
depunerii creanței în contul prețului, când a avut loc o adjudecare/vânzare a bunului 
urmărit și există un preţ care trebuie achitat, preluarea bunului (neadjudecat) în 
contul creanţei intervine tocmai pentru imposibilitatea valorificării bunului și doar 
în favoarea creditorilor care doresc acest lucru, în ordinea rangului acestora [art. 779 
alin. (2) teza I C. pr. civ.]. yi 
În măsura în care creditorul/creditorii cu preferință nu dorește/nu doresc bunul 
mobil nevândut, aceștia nu mai pot pretinde creditorului cu rang inferior ce preia 
bunul să consemneze sume pentru satisfacerea creanţelor lor, întrucât s-ar ajunge ca 
prin preluarea bunului să fie conferite celorlalți creditori preferenţiali drepturi 
specifice adjudecării, și anume accesul la sumele obținute din vânzare. Cu alte 
cuvinte, în lipsa vânzării bunului mobil, creditorii cu preferinţă au doar opţiunea de 
a prelua sau nu bunul respectiv în contul creanţelor lor, iar, în cazul în care nu doresc 
acest lucru, bunul poate/fi preluat de creditorul cu rang inferior fără ca acesta să fie 
obligat să consemneze sume pentru satisfacerea creanţelor creditorilor cu preferință; 

= dacă preţul bunului este mai mare decât valoarea creanţei creditorului, acesta 
poate prelua bunul numai dacă depune, de îndată sau în cel mult 5 zile de la data 
licitaţiei, suma de bani ce reprezintă diferenţa dintre preț și valoarea creanţei. Expli- 
caţia constă în aceea că excedentul valoric creanţei creditorului (diferența dintre 
prețul bunului şi creanţa creditorului) se cuvine debitorului urmărit, proprietar al 
bunului mobil până la momentul preluării; 

= dacă preţul bunului este mai mic decât valoarea creanţei creditorului care preia 
bunul, creanta creditorului se va stinge până la concurența valorii preţului, iar pentru 
restul de creanţă neacoperit creditorul îl poate urmări în continuare pe debitor. A 

Pentru depunerea creanţei în contul preţului trebuie întrunite o serie de condiții: 

= să fie adjudecat un bun mobil sau imobil în procedura vânzării silite în pro- 


cedura de executare; 
= adjudecatarul să fie un creditor participant la executarea silită, fie creditor 
urmăritor, fie creditor intervenient (care și-a depus titlul la distribuire). 1 A Gazul it 
care adjudecatarul nu are calitatea de creditor participant la executarea silită (urmă- 
ritor sau intervenient), nu va putea să depună în contul prețului o Apune apa 
invocată de acesta împotriva debitorului urmărit, având în vedere că pentru această 
din urmă creanţă nu a fost încuviințată executarea silită/intervenţia; 
= la depunerea creanţei în contul prețului se va avea în vedere prețul la care s-a 
adjudecat efectiv bunul mobil sau imobil, iar nu prețul stabilit în publicațiile sau 
anunţurile de vânzare pentru ultimul termen de licitaţie (cum se întâmplă în situația 


i Textul art. 779 alin. (1) teza I C. pr. civ. este extrem de clar în sensul că preluarea bunului în 
contul creanței se realizează „la prețul stabilit în publicaţiile sau anunţurile de vânzare”, nefiind 
vorba de efecte specifice mecanismului dării în plată, care stinge creanța creditorului și eliberează 
pe debitor independent de valoarea prestaţiei acceptate la plată în raport cu valoarea prestaţiei 


iniţiale (înlocuite). 

preluării bunului mobil în contul creanţei — art. 779 C. pr. civ.) ori preţul de la care 
s-a pornit licitaţia la termenul la care s-a adjudecat bunul; | 

= în cazul în care adjudecatarul este singurul creditor participant la executarea 
silită, va depune creanţa în contul preţului în una dintre cele două limite valorice: fie 
în limita valorii creanţei sale, dacă aceasta este mai mică decât prețul de adjudecare, 
fie în limita prețului de adjudecare, dacă acesta este mai mic decât valoarea creanţei 
sale. În primul caz, creditorul va trebui să consemneze în favoarea debitorului 
diferența dintre prețul de adjudecare și valoarea creanţei sale, iar, în al doilea caz, 
creanța creditorului se va stinge doar în limita prețului de adjudecare, rămânând o 
parte de creanţă nestinsă în patrimoniul creditorului; | | 

= în cazul în care există și alți creditori participanţi la executare, creanta credi- 
torului adjudecatar poate fi depusă în contul preţului doar în măsura în care valoarea 
însumată a creanţelor creditorilor cu rang preferenţial (în raport cu creanta credito- 
rului adjudecatar) este mai mică decât preţul de adjudecare. Astfel: A 
- dacă ceilalți creditori nu au rang preferenţial, adjudecatarul își va depune 
creanța în contul prețului în una dintre cele două limite evocate supra: dacă 
prețul de adjudecare e mai redus decât creanţa sa, aceasta va fi depusă/se va stinge 
doar în limita prețului de adjudecare, iar dacă acest preţ are o valoare mai mare 
decât creanța adjudecatarului, aceasta din urmă va fi depusă/se va stinge în inte- 
gralitate, însă adjudecatarul va consemna diferența dintre preţ și creanţă, dife- 
renţă care va utilizată la distribuire pentru satisfacerea creanţelor celorlalţi credi- 
tori de rang inferior; 
- dacă ceilalți creditori au rang preferenţial, adjudecatarul își va depune 
creanţa în contul prețului doar în limita diferenţei dintre preţul de adjudecare și 
valoarea creanţelor privilegiate. În acest sens, adjudecatarul va trebui să asigure 
sumele necesare satisfacerii creanţelor creditorilor privilegiați și doar în măsura 
rămânerii unei diferențe între prețul de adjudecare și valoarea însumată a 
creanţelor cu preferință va putea depune creanta sa în contul prețului (a se vedea 
exemplul de calcul prezentat supra); pr i 
= în determinarea sumelor ce trebuie consemnate de creditorul adjudecatar 
(pentru a acoperi diferența dintre preţ și creanță, respectiv pentru a se, satisface 
creanţele privilegiate, dacă diferența dintre pret și creanţă nu este suficientă) se vor 
avea în vedere și eventualele sume consemnate de creditorul adjudecatar cu titlu de 
garanție de participare [art. 768 alin. (1) și (2) C. pr. civ., în materia urmăririi mobi- 
liare, și art. 844 C. pr. civ., în materia urmăririi imobiliare]; 

= în cazul în care adjudecatarul care depune creanța sa în contul prețului este 
obligat la plata unei diferenţe (fie pentru că prețul de adjudecare e superior valoric 
creanţei depuse, fie pentru că există creanţe privilegiate ale altor creditori ce trebuie 
satisfăcute, prioritar, la distribuire, iar diferența de preţ nu e suficientă), acesta va 
consemna sumele respective: 


- de îndată sau în cel mult 5 zile de la data licitaţiei la care s-a adjudecat 
bunul mobil [art. 771 alin. (2) C. pr. civ.]; | 

- în termen de cel mult 30 de zile de la data vânzării silite a bunului imobil 
lart. 850 alin. (1) și (2) C. pr. civ.]; 

- în termenul de plată în rate, stabilit de executor, cu acordul debitorului și 


al creditorului (neadjudecatar) cu preferință, în ipoteza adjudecării unui imobil 
(art. 853 C. pr. civ.); l : 

= neconsemnarea sumelor menţionate anterior (diferența de preţ ori avansul) în 
termenul prevăzut de lege sau stabilit de executor conduce la reluarea licitaţiei 
bunului imobil sau mobil (ori, după caz, a unei alte modalităţi de valorificare a 
bunului mobil), cu consecinţa faptului că adjudecatarul creditor va suporta atât scă- 
derea preţului obținut la noua licitaţie, cât și cheltuielile făcute pentru aceasta 
art. 771 alin. (3) și art. 851 C. pr. civ.]. | 

În concluzie, cele două mecanisme expuse anterior se diferenţiază atât în natura 
și efectele lor, cât și din punctul de vedere al condiţiilor ce trebuie îndeplinite pentru 
a se putea recurge la utilizarea lor în procedura urmăririi silite. 

| Rezumat P 


Pentru a răspunde problematicilor pe care le ridică în procedura de executare silită chestiunea 
privitoare la urmărirea imobilelor pentru care s-a stipulat inalienabilitatea convenţională sunt necesare, 
prioritar, precizarea şi înţelegerea regulilor substanţiale ce configurează instituţia clauzei de inaliena- 
bilitate, în scopul circumscrierii acurate a sferei creditorilor cărora le este opozabilă aceasta. 

Translatând în procedura execuţională aceste reguli, se impune analiza chestiunilor referitoare la 
posibilităţile de declanşare a executării silite, la verificările realizate de executor, la modul în care 
instanţa încuviințează executarea silită sau soluţionează contestaţiile la executare în ipoteza în care se 
pune problema efectelor unei clauze de inalienabilitate. 

De asemenea, trebuie oferită o rezolvare situaţiilor în care inalienabilitatea este constatată de 
către executor doar pe parcursul executării silite, problematicii privind autorizarea debitorului de a 
dispune de imobilul afectat de inalienabilitate şi problemei privind posibilităţile creditorilor de a obţine 
inopozabilitatea faţă de ei a clauzei de inalienabilitate. | 

Totodată, o importanţă majoră în procedura execuţională o reprezintă atât relația dintre 
creditorii cărora le este opozabilă clauza de inalienabilitate şi cei faţă de care această clauză este lipsită 
de efecte, cât şi chestiunea accesului creditorilor cărora le este opozabilă clauza de inalienabilitate la 
sumele obţinute din vânzarea silită a imobilului prin participarea acestora la distribuire. 


1. Reguli substanţiale ce configurează instituția clauzei de inalienabilitate 


Fără a ne propune o analiză a acestei instituţii din perspectiva dreptului material 
substanţial — trimițând, în acest sens, la analize pertinente realizate de alţi autori în 
materia dreptului civil! — în analiza problematicilor privitoare la posibilitatea 
urmăririi silite a imobilelor afectate de o clauză voluntară de inalienabilitate trebuie 
avute în vedere câteva reguli esenţiale referitoare la instituţia clauzei de inaliena- 
bilitate, prevăzute în art, 627-629 C. civ. și în alte reglementări, întrucât aceste reguli 
devin esenţiale în gestionarea procedurii de executare silită. 


(a) Situația creditorilor chirografari anteriori l 

In cazul în care clauza de inalienabilitate a fost prevăzută într-un contract cu titlu 
oneros, ea nu este opozabilă creditorilor ale căror creanţe față de debitorul urmărit 
s-au născut anterior notării clauzei de inalienabilitate în cartea funciară (creditori 
anteriori), concluzie care rezultă din interpretarea per a contrario a art. 628 alin. (4) 
C. civ. și art. 2.324 alin. (1) C. civ. 

Soluţia este una logică, în sensul că, în respectarea garanţiei comune a creditorilor 
(a gajului general — art. 2.324 C. civ.), aceşti creditori chirografari nu pot fi dezavan- 
tajaţi prin interdicţia de a urmări elementul de activ patrimonial (i.e. imobilul dobân- 
dit) care a înlocuit un alt element de activ (i.e. suma cu care s-a achitat prețul de 


1 V, Stoica, Clauza voluntară de inalienabilitate, în RRDP nr. 1/2013, pp. 33-56. . 


Vasile Bozeşan 


Urmărirea silită a imobilelor afectate de o clauză voluntară de inalienabilitate 315 


vânzare), sumă care exista în patrimoniul debitorului anterior nașterii creanţei 
creditorului sau care a alimentat patrimoniul debitorului după acest moment 


[art. 2.324 alin. (1) teza I C. civ. — cel care este.obligat personal răspunde cu toate 
bunurile sale mobile și imobile, prezente și viitoare]. 


(b) Situaţia creditorilor chirografari posteriori | 

Clauza de inalienabilitate stipulată într-un contract cu titlu oneros este opozabilă 
creditorilor ale căror creanţe s-au născut după notarea clauzei în cartea funciară a 
imobilului (creditori posteriori), concluzie care rezultă din interpretarea per a 
contrario a art. 628 alin. (4) C. civ. | | 

Regula valorifică ideea că acești creditori nu pot avea acces la activele patrimo- 
niale ale debitorului care erau inalienabile încă la data nașterii creanţelor lor. Acești 
creditori cunoșteau, încă la momentul intrării lor în raporturile juridice cu debitorul, 
situaţia juridică a imobilului afectat de clauza de inalienabilitate, în sensul că acesta 
nu poate fi urmărit. 

Cu alte cuvinte, creditorii posteriori nu pot ignora clauza de inalienabilitate, atâta 
vreme cât imobilul — privit din perspectiva gajului general — era afectat de această 
cauză de insesizabilitate încă la momentul în care s-au născut creanțele împotriva 
debitorului. În acest sens, art. 2.324 alin. (2) GC. civ. prevede că nu pot face obiectul 
garanţiei comune (gajul general) bunurile insesizabile, însă în acest sens sunt avute 
în vedere, în principiu, doar bunurile care erau insesizabile la data nașterii creanţei 
creditorului, iar nu cele dobândite ulterior (printr-un act cu titlu oneros) nașterii 
creanței creditorului chirografar (anterior). 


(c) Imobilele dobândite cu titlu gratuit 

În cazul în care debitorul urmărit a dobândit imobilul printr-un act juridic cu titlu 
gratuit, clauza de inalienabilitate stipulată pentru un astfel de imobil este opozabilă 
tuturor creditorilor debitorului dobânditor, indiferent că aceștia sunt anteriori sau, 
dimpotrivă, posteriori dobândirii bunului de către debitor [art. 628 alin. (4) C. civ.]. 

Regula se explică prin aceea că nu se poate reține prejudicierea creditorilor debi- 
torului dobânditor, atâta vreme cât în patrimoniul debitorului (gajul general al credi- 
torilor) intră, cu titlu gratuit, un nou element de activ patrimonial (imobilul) fără ca 
debitorul să-și diminueze patrimoniul printr-o contraprestaţie cu valoare economică”. 


2 În dreptul francez (art. 900-1 C. civ. fr.), clauza de inalienabilitate voluntară este permisă doar 
în actele cu titlu gratuit, i.e. donaţii şi legate („Les clauses dinalienabilite affectant un bien donné ou 
légué ne sont valables que si elles sont temporaires et justifiées par un inter êt sérieux et légitime”). 

3 În schimb, art. L 112-2 pct. 4 din Codul de procedură civilă de executare francez (în continuare 
C. pr. civ. ex. fr.) prevede că ar putea fi urmărite de către creditorii posteriori bunurile afectate de o 
clauză voluntară de inalienabilitate inserată într-o donaţie sau legat („Ne peuvent être saisis les biens 


disponibles déclarés insaisissables par le testateur ou le donateur, sauf autorisation du juge, et, pour 


i D : A rieurs à ion ou à louverture du legs”). 
la portion qu'il détermine, par les créanciers postérieurs à l'acte de donation gs”) 


Aşadar, în paradigma clauzelor de inalienabilitate inserate în actele cu iu aail apye 
în care este permisă această clauză), legiuitorul francez face dislincjie- — sub aspeciu pea ilităţii 
urmăririi bunului afectat de o clauză de inalienabilitate — între creditorii anteriori și, pă Sa 
posteriori, în sensul că, deşi clauza de inalienabilitate este opozabilă ambelor rai de cre i 
prin excepţie, doar creditorii posteriori ar putea urmări bunul cu autorizarea instanţei și în limita 


determinată de aceasta. Rațiunea distincţiei rezidă în aceea că, așa cum s-a arătat în doctrina fran- 

(d) Publicitatea clauzei — reper temporal pentru determinarea calității cre- 
ditorului | 

Momentul în funcţie de care se stabilește dacă un creditor este anterior sau 
posterior este reprezentat de data nașterii creanţei acestuia în raport cu data realizării 
formalităţilor de publicitate a clauzei, întrucât, potrivit art. 628 alin. [29 C. ciw 
„pentru opozabilitate, clauza de inalienabilitate trebuie să fie supusă formalităţilor de 
publicitate prevăzute de lege, dacă este cazul”, | 

Publicitatea se realizează prin notarea clauzei de inalienabilitate în cartea fun- 
Giară, sens în care Legea nr. 7/1996 a cadastrului și a publicităţii imobiliare prevede 
în art. 23 lit. B. i) că partea a H-a a cărţii funciare, referitoare la înscrierile privind 
dreptul de proprietate și alte drepturi reale, cuprinde clauza de inalienabilitate a 
imobilului, potrivit art. 628 alin. (2) C. civ., şi clauza de insesizabilitate, potrivit 
art. 2.329 alin. (3) C. civ.5. 

Însă, așa cum rezultă din regulile anterioare, precum și din cele ce succedăt, 
determinarea calităţii creditorului (anterior sau posterior) prezintă importanţă doar în 
ceea ce îi privește pe creditorii chirografari ai debitorului care a dobândit imobilul 
printr-un act juridic cu titlu oneros, întrucât — așa cum vom arăta infra —, pe de o parte, 
creditorii ipotecari nu sunt împiedicaţi să urmărească imobilul ipotecat anterior 
stipulării clauzei de inalienabilitate (indiferent dacă înstrăinarea imobilului ipotecat 
s-a realizat cu titlu oneros sau cu titlu gratuit), iar, pe de altă parte, în cazul în care 
clauza de inalienabilitate a fost prevăzută într-un contract cu titlu gratuit, ea este opo- 
zabilă creditorilor chirografari, indiferent dacă aceștia sunt anteriori sau posteriori. 


n 


ceză, pe de o parte, creditorii anteriori, la momentul nașterii creanţei lor, nu puteau spera la faptul 
că va interveni ulterior o liberalitate în beneficiul debitorului, iar, pe de altă parte, creditorii poste- 
riori puteau în mod legitim să considere că toate bunurile debitorului sunt părți ale patrimoniului 
său urmăribil, în aplicarea regulii privind gajul general — O. Salati, în S. Guinchard, T. Moussa 
(coord.), Droit et pratique des voies d'exécution, 9° éd., 2018/2019, Dalloz, 2018, p. 157. 

Nu se confundă însă posibilitatea creditorului posterior de a fi autorizat de instanţă să urmă- 
rească bunul debitorului afectat de clauza respectivă (conform art. L 112-2 pct. 4 C. pr. civ. ex. fr.) 
cu autorizarea dată de instanţă însuși debitorului (donatar sau legatar) de a înstrăina bunul ce a făcut 
obiectul donaţiei sau legatului [conform art. 900-1 alin. (1) teza a II-a C. civ. fr.]. Această din urmă 
formă de autorizare — prevăzută și de Codul civil român, în art. 627 alin. (2) -, pe de o parte, poate fi 
cerută doar de dobânditor (donatar sau legatar), iar nu de către creditorii săi, şi, pe de altă parte, 
intervine doar în cazul în care „interesul care a justificat clauza de inalienabilitate a bunului a 
dispărut sau dacă un interes superior o impune” („si l'intérêt qui avait justifié la clause a disparu ou 
s'il advient qu'un intérêt plus important ľexige”). l ' 

Codul civil al provinciei Quebec nu face astfel de distincții şi prevede că insesizabilitatea 
priveşte toți creditorii, indiferent că drepturile de creanță ale acestora s-au născut anterior sau în 
cursul perioadei de funcțiune a clauzei de inalienabilitate — art. 1215 („la stipulation d'inalinabilite 
d'un bien entraîne L'insaisissabilite de celui-ci pour toute dette contractée, avant ou pendant la période 
d'inali€nabilite, par la personne qui reçoit le bien...”). | 

^ În acelaşi sens, art. 1214 C. civ. Quebec condiţionează opozabilitatea clauzei de notarea în 
registrele de publicitate („Ja stipulation d'inalienabilits n'est opposable aux tiers que si elle est publiée 
au registre approprié”). ; l a, 

5 Totodată, potrivit art. 902 alin. (2) pct. 8 C. civ., este supusă notării în cartea funciară 
„interdicția convențională de înstrăinare sau de grevare a unui drept înscris”, iar potrivit art. 23 
lit. B. h) din Legea nr. 7/1996, partea a Il-a a cărții funciare cuprinde, printre altele, „interdicțiile de 
înstrăinare, grevare, închiriere”, l g 


€ A se vedea infra, la pct. 1 lit. (j), precizările referitoare la clauza de inalienabilitate în raport 
cu imobilele ipotecate. : 

(e) Caracterul relativ al inalienabilității voluntare 
Deși clauza de inalienabilitate evocă o indisponibilizare reală a bunului asupra 
căruia poartă (intuitu rei), totuşi inalienabilitatea nu este una absolută, în sensul că 
aceasta se opune doar anumitor creditori (i.e. creditorilor debitorului proprietar care 
a dobândit bunul cu titlu gratuit și creditorilor chirografari posteriori ai debitorului 
care a dobândit imobilul cu titlu oneros). 
„Mai mult, așa cum vom vedea infra, creditorii ipotecari pot urmări bunul ipotecat 
în mâinile oricărei persoane care a dobândit bunul, indiferent dacă transmiterea a 
avut loc cu titlu gratuit sau cu titlu oneros. 
Această regulă aduce cu sine problematica modului de gestionare a opozabilităţii 
în cazul în care în cadrul aceleiași proceduri execuţionale există atât creditori faţă de 
care clauza este opozabilă, cât și creditori faţă de care această clauză este inopozabilă”. 


(f) Inalienabilitatea atrage insesizabilitatea, inclusiv silită, a imobilului 

Existenţa unei clauze voluntare de inalienabilitate determină insesizabilitatea 
bunului pentru care a fost stipulată clauza. 

În acest sens, potrivit art. 2.329 alin. (2) C. civ., toate bunurile care sunt, potrivit 
legii, inalienabile sunt insesizabile, iar art. 629 alin. (3) C. civ. prevede expres că nu 
pot fi supuse urmăririi bunurile pentru care s-a stipulat inalienabilitatea, cât timp 
clauza produce efecte. 

Regula este reiterată în procedura executării silite, atât cu caracter general, în 
sensul că „bunurile debitorului pot fi supuse executării silite dacă, potrivit legii, sunt 
urmăribile” [art. 629 alin. (1) C. pr. civ.], cât și cu caracter special, în materia proce- 
durii executării silite indirecte imobiliare, în sensul că „nu sunt supuse urmăririi silite 
imobilele declarate neurmăribile în cazurile și în condiţiile prevăzute de lege” [art. 813 
alin. (4) C. pr. civ.]f. 


7 În practica judiciară a fost realizată distincţia între clauza de inalienabilitate şi interdicția de 
vânzare opozabilă unui mandatar al proprietarului. seed 
„În cauză (...) dacă notarul public T.M. ar fi obținut extrasul de carte funciară (...) nu ar fi 
încheiat/autentificat actul de vânzare-cumpărare dintre G.G., mandatar special, și G.I. ; cumpărător, 
iar pe de altă parte, între demersul făcut de O,N., proprietarul imobilului, de notare a interdicţiei de 
vânzare și imobilul teren (...) există o legătură, în sensul că interdicţia de vânzare a vizat tocmai 
acest imobil. ln RL - J 
Nu se poate aprecia (...) că, prin notarea acestei interdicții de vânzare a terenului în cartea 
funciară, s-a limitat dreptul de dispoziţie în sensul inalienabilității sau indisponibilizării bunului 
imobil chiar de către proprietar, care, în această modalitate, își impune o interdicţie de înstrăinare, 
având în vedere că (...) prin notarea interdicţiei de vânzare nu s-a instituit în cauză o interdicție de 
vânzare pentru proprietar, ci o interdicție de vânzare pentru cel ce era împuternicit în baza procurii 
speciale să efectueze vânzarea imobilului, în împrejurările faptice descrise anterior (timpul scurt de 
la momentul aflării de către O.N. a demersurilor efectuate de G.G., fostul concubin, de a înstrăina 
terenul în baza procurii speciale de vânzare, fapt ce nu i-a mai permis proprietarului eoe mi să 
revoce procură respectivă în timp util și să-l încunoștințeze despre sie B gpp ui). Prin 
urmare, notarea interdicției de vânzare reprezenta voința proprietarului bunu ui imobil de a nu mai 
permite ca vânzarea terenului să se realizeze de către martorul G.G., în respectarea principiului 
disponibilității recunoscut proprietarului bunului, fără a considera că prin aceasta s-a instituit o 
” (ÎCCJ, s. pen., dec. nr. 171/A din 13 mai 2015, disponibilă 
p j i . . 
i area eră sens, art. L 112-2 pct. 4 C. pr. civ. ex. fr. prevede că nu sunt urmăribile Lari 
declarate insesizabile de către donator sau testator, cu excepția autorizării instanţei H k sea 
determinată de aceasta („Ne peuvent être saisis les biens disponibles zi pei sia es par le 
testateur ou le donateur, sauf autorisation du juge, et, pour la portion qu'il dâtermine..."). 

Așadar, imobilele afectate de o clauză voluntară de inalienabilitate nu pot fi 
urmărite silit”, însă această interdicție vizează doar creditorii cărora le este opozabilă 
clauza voluntară de inalienabilitate, concluzie care rezultă din interpretarea art. 629 
alin. (3) prin raportare la art. 628 C. civ. | 


(8) Posibilitatea autorizării de către instanţă a înstrăinării imobilului 

Dobânditorul bunului poate fi autorizat de către instanţă să dispună de bun dacă 
interesul care a justificat clauza de inalienabilitate a bunului a dispărut sau dacă un 
interes superior o impune [art. 627 alin. (2) C. civ.]. 

Chiar dacă autorizarea prevăzută de textul art. 627 alin. (2) C. civ. evocă, în mod 
general, actele de dispoziţie („să dispună”), trebuie avute în vedere dispoziţiile 
art. 2.351 alin. (2) C. civ., în sensul că ipotecarea bunurilor inalienabile sau inse- 
sizabile va fi valabilă ca ipotecă asupra unui bun viitor, în situaţiile în care bunul în 
cauză este afectat de o inalienabilitate sau insesizabilitate convențională. Așadar, 
dobânditorul bunului afectat de o clauză voluntară de inalienabilitate ar putea să îl 
greveze cu o ipotecă, fără autorizarea instanței, însă garanţia va avea natura unei 
ipoteci asupra unui bun viitor, în sensul „suspendării” efectelor ipotecii până la expi- 
rarea perioadei pentru care operează inalienabilitatea. 

Așa cum vom arăta’, autorizarea poate fi solicitată doar de proprietarul (dobân- 
ditorul) imobilului, iar nu către creditorii urmăritori ai acestuia. ` 


(h) Înlăturarea opozabilităţii clauzei de inalienabilitate pe calea acțiunii 
pauliene | 

Creditorul dobânditorului poate cere, pe calea acţiunii pauliene, în condiţiile 
art. 1.562-1.565 C. civ., inopozabilitatea față de acesta a clauzei de inalienabilitate, 


întemeiat pe frauda și conivenţa dintre dobânditor (debitorul urmărit) și înstrăinător, 
= e 

° Cu privire la inalienabilitatea legală care era prevăzută prin dispoziţiile art. 9 alin. (8) din 
Legea nr. 112/1995 pentru reglementarea situaţiei juridice a unor imobile cu destinaţia de locuinţe, 
trecute în proprietatea statului [dispoziţii abrogate expres prin art. 230 lit. ţ) din Legea nr. 71/2011 
pentru punerea în aplicare a Legii nr. 287/2009 privind Codul civil, cu modificările și completările 
ulterioare] — text care instituia interdicţia de înstrăinare pe o perioadă de 10 ani a apartamentelor 
dobândite de chiriași —, instanța supremă, în soluționarea unui recurs în interesul legii, a apreciat 
că aceste imobile pot constitui obiect al executării silite (ÎCCJ, SU, Dec. nr. LXXIX (79) din 5 noiembrie 
2007, M. Of. nr. 570 din 29 iulie 2008]. | | 

S-a apreciat că, în raport cu finalitatea legii, care urmărește să restricționeze între vii eventualele 
tendințe speculative cu asemenea imobile achiziționate în condiţii speciale, de regulă avantajoase 
pentru dobânditori, (...) în cadrul procedurii publice a executării silite, desfășurată în favoarea 
creditorului care nu a fost îndestulat în termenii contractului, nu se mai poate pretinde că asemenea 
modalitate de dobândire a imobilului ar mai putea fi expusă aceluiași interes speculativ. 

Dimpotrivă, prin Decizia nr. 32/2017, pronunţată de instanța supremă — Completul pentru 
dezlegarea unor chestiuni de drept (M. Of. nr. 460 din 20 iunie 2017), s-a statuat că sintagma „inter 
dicția de înstrăinare a locuinţei pe o perioadă de 5 ani ”, cuprinsă în prevederile art. 1 alin. (7) din 
O.U.G. nr. 60/2009 privind unele măsuri în vederea implementării programului „Prima casă”, apro- 
bată cu modificări și completări prin Legea nr. 368/2009, cu modificările și completările ulterioare, Se 
interpretează în sensul că imobilele asupra cărora este instituită interdicţia de înstrăinare nu 


pot face obiectul unei executări silite pornite la cererea unor creditori chirografari, fiind alie- 


nabile condiționat de acordul Ministerului Finanțelor Publice și al băncii Jinanţatoare. 
1° A se vedea infra, pct. 2 (v). i 

„Acest interes îl au doar creditorii chirografari posteriori ai debitorului care a 
dobândit un imobil printr-un act cu titlu oneros, în situaţia în care, de pildă, se face 
dovada că inalienabilitatea bunului dobândit a fost stipulată tocmai pentru a sustrage 
acest bun de la urmărirea realizată de către un creditor faţă de care dobânditorul urma 
să contracteze o datorie. 

Faţă de creditorul chirografar a cărui creanţă s-a născut anterior notării clauzei 
de inalienabilitate, aceasta din urmă este inopozabilă, astfel încât acest creditor nu 
are niciun interes să promoveze acțiunea pauliană pentru a dovedi frauda/conivența 
în stipularea clauzei. În același fel, creditorii ipotecari nu au interes să solicite 
înlăturarea efectelor clauzei de inalienabilitate, având în vedere că această clauză, 
stipulată asupra bunului ipotecat anterior, nu le poate fi opusă în urmărirea imo- 
bilului ipotecat. 

Însă trebuie avut în vedere că, așa cum s-a arătat în doctrină, „problema inopoza- 
bilităţii clauzei de inalienabilitate din cauza neîndeplinirii cerințelor de publicitate este 
diferită de problema inopozabilităţii clauzei din cauza fraudării intereselor creditorilor 
dobânditorului”"!. | ` 

Într-adevăr, nu se confundă inopozabilitatea clauzei de inalienabilitate prevăzută 
de art. 628 C. civ. |inopozabilitate care are la bază raţiuni legate de calitatea credito- 
rului (chirografar versus garantat, anterior versus posterior), momentul nașterii cre- 
anţei sale față de debitor, momentul realizării publicităţii clauzei și caracterul actului 
juridic (gratuit versus oneros) prin care debitorul a dobândit bunul] cu inopoza- 
bilitatea clauzei de inalienabilitate prevăzută de art. 1.565 C. civ. ca urmare a admiterii 
acțiunii pauliene (inopozabilitate care are la bază, primordial, ideea de fraudă a 
debitorului și de conivenţă a acestuia cu înstrăinătorul imobilului cu titlu oneros). 


(i) Inopozabilitatea actului de înstrăinare însuși 

În cazul în care însuși debitorul unui creditor înstrăinează un imobil, stipulând 
în actul de înstrăinare o clauză de inalienabilitate, creditorul înstrăinătorului 
(ie. al debitorului urmărit) poate cere, pe calea acţiunii pauliene, în condiţiile: 
art. 1.562-1.565 C. civ., inopozabilitatea faţă de acesta a însuși actului de înstrăinare 
în care este inserată clauza de inalienabilitate, întemeiat pe frauda şi conivenţa dintre 
dobânditor și înstrăinător. 

În acest caz, creditorul debitorului înstrăinător nu este afectat de clauza de inalie- 
nabilitate (bunul ajungând în patrimoniul unei terțe persoane), ci de însăși convenţia 
de înstrăinare (în care este: inserată clauza de inalienabilitate), care a condus la 
diminuarea patrimoniului debitorului înstrăinător. l l 

În schimb, aşa cum am arătat supra [lit. (h)], dacă dobânditor al bunului este 
însuși debitorul (susceptibil de a fi) urmărit, creditorul acestuia nu are interes să ceară 
inopozabilitatea actului de dobândire, ci doar inopozabilitatea clauzei de inaliena- 
bilitate pentru a putea urmări bunul respectiv. Acţiunea pauliană pentru inopoza- 
bilitatea actului de înstrăinare va fi exercitată doar de către creditorii înstrăinătorului, 
aceştia având interes să conteste actul prin care imobilul a ieşit din patrimoniul 


instrăinătorului. 


b CO O O NI a E 


u V, Stoica, op. cit., p. 53 (nota 62). 

(j) Situaţia creditorilor ipotecari 

În ceea ce privește clauza de inalienabilitate în raport cu imobilele ipotecate, 
trebuie avute în vedere următoarele: | ji 

= Actele de dispoziție asupra imobilului ipotecat sunt valabile chiar dacă cel care 
a dobândit bunul cunoaște stipulația din contractul de ipotecă ce interzice asemenea 
acte sau declară că încheierea lor este echivalentă cu neîndeplinirea . obligaţiei 
(art. 2.384 C. civ.)'?. EN. $ 

În acest caz, dacă părţile contractului de ipotecă (creditorul ipotecar și consti- 
tuitorul ipotecii) inserează în acesta o clauză de inalienabilitate, aceasta nu își 
produce efectul, astfel încât constituitorul poate înstrăina bunul ipotecat, întrucât cel 
care a constituit ipoteca este liber să dispună de bunul grevat, însă cu îndatorirea de 
a nu vătăma drepturile creditorului ipotecar (art. 2.373 C. civ.). 

Prin urmare, clauza de inalienabilitate stipulată în contractul de ipotecă nu face - 
inalienabil și insesizabil imobilul ipotecat, acesta putând fi urmărit -atât de către 
creditorul ipotecar, cât și de alţi creditori ai proprietarului imobilului (i.e. ai constitui- 
torului ipotecii sau, după caz, ai dobânditorului imobilului ipotecat). 

= Clauza voluntară de inalienabilitate stipulată, în mod valabil, într-un contract de 
înstrăinare nu-l împiedică pe dobânditor să greveze imobilul respectiv cu o ipotecă, însă 
în acest caz ipoteca va avea natura unei garanţii reale asupra unui bun viitor!?.: 

În acest sens, imobilul afectat de clauză voluntară de inalienabilitate și, totodată, 
grevat ulterior cu o ipotecă va putea fi urmărit (de creditorul ipotecar sau de alți 
creditori ai dobânditorului) doar la expirarea perioadei pentru care a fost stipulată 
clauza de inalienabilitate!. 


= Actul juridic prin care un imobil, anterior grevat cu o ipotecă, este înstrăinat 
poate cuprinde o clauză voluntară de inalienabilitate. 

În acest caz, nu este în discuţie inalienabilitatea impusă de creditorul ipotecar 
constituitorului ipotecii (pentru care sunt incidente prevederile art. 2.376 și art. 2.384 
C. civ., la care ne-am referit supra), ci inalienabilitatea impusă de constituitorul 
ipotecii (înstrăinătorul) celui căruia îi transmite bunul ipotecat (dobânditorului). 

In acest caz, clauza de inalienabilitate nu este opozabilă creditorului ipotecar, 
indiferent dacă înstrăinarea s-a realizat de către constituitor cu titlu oneros sau cu 
titlu gratuit, având în vedere că dreptul de ipotecă se menţine asupra bunurilor 
grevate în orice mână ar trece [art. 2.345 alin. (1) C. civ.].. 

In schimb, în raport cu alți creditori chirografari ai dobânditorului (i.e. ai 
celui căruia constituitorul ipotecii i-a înstrăinat imobilul ipotecat), clauza de 


1? Actele de dispoziţie asupra bunului ipotecat sunt valabile chiar dacă dobânditorul bunului 
cunoaște stipulaţia din contractul de ipotecă ce interzice transferul sau declară că acest transfer este 
echivalent cu neîndeplinirea obligaţiei garantate (art. 2.376 C.civ.). 

‘3 Potrivit art. 2.351 C. civ., „(1) Bunurile inalienabile sau insesizabile nu pot fi ipotecale. 
(2) Ipotecarea bunurilor inalienabile sau insesizabile va fi valabilă ca ipotecă asupra unui bun viitor, 
„în situațiile în care bunul în cauză este afectat de o inalienabilitate sau insesizabilitate conven- 

țională”. 

14 Raportat la prevederile art. 627 alin. (1) C. civ., inalienabilitatea convenţională poate fi 
stipulată numai pentru o durată de cel mult 49 de ani și dacă există un interes serios și legitim, jar 
termenul începe să curgă de la data dobândirii bunului. 

inalienabilitate își va produce sau nu efectele de opozabilitate după distinaţiile 
evocate supra, şi anume: : 

= — dacă înstrăinarea s-a făcut cu titlu gratuit, clauza de inalienabilitate este 
opozabilă atât creditorilor chirografari anteriori, cât și creditorilor posteriori ai dobân- 
ditorului; 

— dacă înstrăinarea s-a realizat cu titlu oneros, clauza de inalienabiliiate este 
opozabilă doar creditorilor chirografari ale căror creanţe s-au născut ulterior notării 
clauzei de inalienabilitate în cartea funciară (creditori posteriori), însă creditorilor 
chirografari anteriori nu le este opozabilă clauza de inalienabilitate, având în vedere 
efectele gajului general'?. 


(k) Situaţia imobilelor ce fac obiectul unei promisiuni de vânzare 
Potrivit art. 627 alin. (4) C. civ., clauza de inalienabilitate este subințeleasă în 
convențiile din care se naște obligația de a transmite în viitor proprietatea către o per- 
- soană determinată sau determinabilă. | 
Prin urmare, fiind recunoscută existența clauzei de inalienabilitate în promi- 
' siunile de vânzare-cumpărare, urmând regulile de interpretare teleologică și sistema- 
tică a normelor, rezultă că, privitor la imobilele ce fac obiectul acestor promisiuni, 
sunt pe deplin aplicabile, după caz, regulile privind (inJopozabilitatea clauzei și 
(im)posibilitatea urmăririi silite a acestor bunuri, prevăzute de art. 628 și 629 C. civ. 
| Astfel, creditorii chirografari posteriori (ale căror creanţe s-au născut ulterior 
notării promisiunii de vânzare) nu vor putea urmări imobilul pe care debitorul aces- 
tora îl promisese spre vânzare unei terțe persoane. În schimb, creditorii chirografari 
anteriori (ale căror creanţe s-au născut anterior notării promisiunii de vânzare), 
precum și creditorii ce beneficiază de o ipotecă asupra imobilului promis vor putea 
urmări silit imobilul respectiv. i 


2. Aspecte privitoare la incidenţa clauzei de inalienabilitate în procedura de 
executare silită 


- Având în vedere regulile substanţiale de bază care configurează, sintetic, specifi- 
citatea instituţiei inalienabilității voluntare a imobilelor, urmează să evidențiem 
aspectele procedurale referitoare la urmărirea silită a acestor imobile. 


(i) Declanșarea executării silite și verificările realizate de către executorul 
judecătoresc 258 pie 3 

Formularea cererii de executare silită cu privire la un imobil afectat de o clauză 
de inalienabilitate poate fi realizată, în condiţiile art. 664 alin. (2) C. pr. civ., doar de 
către acei creditori cărora clauza de inalienabilitate asupra imobilului! nu le este 
opozabilă, și anume: 
N 

15 Acesti creditori anteriori, chiar chirografari fiind, vor putea urmări imobilul ipotecat aflat în 
patrimoniul debitorului, însă vor veni în concurs cu creditorul ipotecar, care va avea preferinţă la 
distribuirea sumelor obținute din vânzarea imobilului ipotecat. In acest sens, potrivit art. 2.345 
alin. (2) C. civ., creditorul ipotecar are dreptul de a-și satisface creanţa, în condiţiile legii, înaintea 
creditorilor chirografari, precum și înaintea creditorilor de rang inferior. B | 

' În privinţa relației dintre existenţa unei clauze de inalienabilitate și cota-parte a unui 
imobil pot interveni mai multe ipoteze: a Sa J l A 
"m debitorul este proprietar al unei cote-părți din imobil, iar inalienabilitatea privește oar 
această cotă-parte a debitorului (de pildă, debitorul a dobândit cu titlu oneros/gratuit o cotă-parie 

= creditorii chirografari ale căror creanţe împotriva "debitorului proprietar s-au 
născut anterior realizării publicităţii clauzei, cu condiţia ca dobândirea imobilului să 
se fi făcut printr-un act cu titlu oneros (creditori anteriori); 

= creditorii care au un drept de ipotecă asupra bunului afectat de clauza. de 
inalienabilitate (creditori ipotecari)”. 

Fiind sesizat cu cererea de executare silită, executorul este obligat să o primească 
și să o înregistreze, astfel cum rezultă din prevederile art. 665 alin. (1) C. pr. civ. și 
din interpretarea per a contrario a alin. (2) al aceluiași articol. * 

În cazul refuzului executorului de a primi și înregistra cererea de executare silită, 
creditorul are posibilitatea de a face contestaţie la executare împotriva refuzului exe- 
cutorului, având în vedere dispoziţiile art. 720 alin. (7) C. pr. civ. [plângerea prevăzută 
de art. 665 alin. (2) C. pr. civ. fiind disponibilă doar în ipoteza refuzului executorului 
de a deschide dosarul de executare silită]. 

Primind și înregistrând cererea de executare silită, executorul va proceda la o 
serie de verificări ale acesteia'€, printre care și (in)opozabilitatea clauzei voluntare de 
inalienabilitate a imobilului supus executării silite. | 

In cadrul acestor verificări, executorul nu va putea deschide procedura de exe- 
cutare silită dacă se solicită doar urmărirea silită a unui imobil afectat de o clauză de 
inalienabilitate opozabilă creditorului. | 


dintr-un imobil, înstrăinătorul stipulând o clauză de inalienabilitate cu privire la cota-parte 
transmisă); - i i 

= debitorul este proprietar doar al unei cote-părți din imobilul afectat în întregime de clauza de 
inalienabilitate (de pildă, debitorul moşteneşte doar o cotă-parte din imobilul dobândit de autorul 
său printr-un act ce avea stipulată o inalienabilitate); 

= debitorul este proprietar doar al unei cote-părți din imobil, iar inalienabilitatea vizează, 
distinct, fiecare cotă-parte (de pildă, donatorul gratifică pe debitor și pe o altă persoană cu întregul 
bun, în cote egale, dar cu interdicţia, pentru ambii donatari, de a înstrăina cotele primite); 

= debitorul este proprietar al întregului imobil, dar clauza de inalienabilitate privește doar o 
cotă-parte din imobil (de pildă, donatorul, coproprietar cu debitorul, a donat acestuia din urmă cota 
sa, însă cu o clauză de inalienabilitate, insesizabilitatea privind. doar cota-parte primită de la 
donator). i 

In demersul creditorului de a urmări fie cota-parte inalienabilă, fie o altă cotă alienabilă, fie 
însuși imobilul cu privire la care doar o cotă-parte este afectată de inalienabilitate, vor fi avute în 
vedere, după caz, atât regulile prevăzute de art. 818 alin. (3) C. pr. civ. [potrivit căruia creditorii 
personali pot urmări doar cota-parte determinată a debitorului lor din dreptul de proprietate asupra 
imobilului, fără a mai fi necesar să ceară partajul, dacă ea este neîndoielnic stabilită şi lămurită şi 
este înscrisă, prin arătarea unei fracțiuni, în cartea funciară; în acest caz, doar coproprietarii vor 
putea cere punerea în vânzare a întregului imobil aflat în coproprietate], cât și toate celelalte reguli 
(prezentate în prezentul articol) aplicabile în situaţiile în care creditorii intenționează să urmărească 
un imobil afectat (parţial sau total) de o clauză de inalienabilitate. Alg 

17 Reiterăm că niciodată clauza de inalienabilitate inserată într-o convenție de înstrăinare 
ulterioară constituirii ipotecii nu îi este opozabilă creditorului ipotecar; indiferent dacă înstrăinarea 
„ imobilului ipotecat a fost realizată cu titlu oneros sau cu titlu gratuit. Totodată, trebuie avut în vedere 
că o ipotecă poate fi constituită asupra unui bun afectat deja de o clauză voluntară de inalienabilitate, 
dar această ipotecă are natura unei garanții reale asupra unui bun viitor, astfel încât, până la 
expirarea perioadei de inalienabilitate convenţională, bunul nu poate fi urmărit de creditorul 
ipotecar respectiv (art. 2.351 C. civ.). 

' Cu privire la verificările efectuate de executor la primirea cererii de executare, a se vedea 


Tema nr. 134- V. Bozeșan, Obiectul și limitele verificărilor efectuate de executor la deschiderea dosa- 
rului de executare silită. 

Astfel, în cazul în care creditorul invocă o creanţă (cuprinsă în titlul executoriu 
în baza căruia se cere executarea silită) născută după notarea în cartea funciară a 
clauzei de inalienabilitate, iar imobilul a fost dobândit de debitor printr-un act cu titlu 
oneros, clauza de inalienabilitate este opozabilă creditorului, care, astfel, nu poate - 
urmări imobilul respectiv. 

Dacă imobilul debitorului a fost dobândit cu titlu gratuit (donaţie sau testament) 
și a fost notată clauza de inalienabilitate în cartea funciară, aceasta din urmă este opo- 
zabilă tuturor creditorilor chirografari (posteriori sau anteriori), astfel încât creditorul 
nu poate urmări silit acest imobil. 

Astfel, în cazul în care executorul a fost sesizat doar cu urmărirea silită a unui 
imobil, care este insesizabil, de către un creditor căruia îi este opozabilă clauza de 
inalienabilitate notată în cartea funciară, executorul va refuza, în condiţiile art. 665 
alin. (1) și (2) C. pr. civ., deschiderea dosarului de executare silită, motivând cores- 
punzător acest refuz. j i 

Însă, în cazul în care creditorul, solicitând doar urmărirea imobiliară, invocă 
existența mai multor imobile ale debitorului (printre care se află și cel afectat de 
clauza de inalienabilitate), executorul va trebui să își verifice competenţa în raport cu 
imobilele neafectate de clauza de inalienabilitate!*. Dacă în circumscripţia curţii de 
apel în care își are sediul executorul se află cel puțin un imobil neafectat de clauza de 
inalienabilitate, acesta este competent, conform art. 652 alin. (1) lit. a) C. pr, Civ., 
urmând a deschide dosarul de executare silită. În acest caz, urmărirea silită imobiliară 
va începe şi se va desfășura doar în raport cu imobilele neafectate de clauza de 
inalienabilitate, inclusiv cu cele situate în circumscripţia altor curți de apel pe temeiul 
prorogării de competenţă, conform art. 652 alin. (2) C. pr. civ. (cu condiţia însă să 
existe cel puţin un imobilalienabil în circumscripţia curţii de apel unde'se află sediul 
executorului sesizat). 

Dacă însă creditorul cere urmărirea a două imobile — dintre care unul este inalie- 
nabil, situat în circumscripţia curţii de apel unde se află sediul executorului sesizat, 
iar altul alienabil, situat în circumscripţia altei curți de apel —, executorul va refuza 
deschiderea dosarului de executare silită, atât cu argumentul insesizabilităţii imobi- 
lului situat în aria sa de competenţă, cât și cu argumentul necompetenţei teritoriale 
în raport cu celălalt imobil. În acest caz, nu poate fi vorba de o prorogare de com- 
petență a executorului cu privire la imobilul sesizabil situat în circumscripția altei 
curți de apel, atâta vreme cât cu privire la imobilul aflat în aria sa de competență 
(circumscripția curții de apel unde se află sediul său) nu poate fi declanșată o 
executare silită pe care să se grefeze prorogarea de competență cu privire la alte 
imobile, situate în circumscripția altor curți de apel. -e i 

Tot astfel, în cazul în care creditorul solicită executarea silită nu doar în moda- 
litatea urmăririi imobiliare, ci şi în modalitatea urmăririi mobiliare, executorul — în 
măsura în care este competent în rapori cu urmărirea mobiliară, conform art. 652 
alin. (1) lit. b) C. pr. civ. (respectiv dacă sediul executorului se află în circumscripția 
curții de apel în care este situat domiciliul/sediul debitorului sau unde sunt situate 
bunurile mobile ale debitorului) — va deschide dosarul de executare silită pe temeiul 
Mi CD uim 

19 Pentru analiza ipotezelor posibile în raport cu competența executorului, fade, pie Tema 
nr. 89 — E. Oprina, V. Bozeşan, Ipoteze practice privind competența execulorului judecătoresc, în 


E. Oprina, V. Bozeşân (coord.), Executarea silită. Dificultăţi și soluţii practice, vol. 2, Ed. Universul 


Juridic, București, 2017, pp. 202-217. 

competenţei sale de a efectua urmărirea mobiliară, urmând ca, ulterior, în măsura în 
care se identifică imobile (sesizabile) în circumscripţia altor curți de apel, să opereze 
prorogarea de competenţă și cu privire la aceste imobile, bineînţeles, doar dacă a fost 
încuviințată executarea silită în ambele modalităţi (mobiliară și imobiliară). 

În concluzie, apreciem că, alături de celelalte condiţii ale declanșării executării 
silite (e.g., existenţa unui titlu executoriu, existența unei creanţe certe, lichide și exi- 
gibile, competenţa executorului, lipsa imunităţii de executare), executorul va trebui 
să verifice condiţia sesizabilităţii bunului în raport cu care este învestit și să refuze 
deschiderea procedurii execuţionale atunci când creditorul cere (doar) urmărirea 
silită a unui imobil afectat de o clauză de inalienabilitate, opozabilă acestuia. 

Nu ar putea fi susținută ideea că executorul nu ar avea competenţa de a verifica 
existența clauzei de inalienabilitate și efectul de opozabilitate al acesteia în raport cu 
creditorul urmăritor. În condiţiile în care executorul constată că imobilul indicat de 
creditor este insesizabil, acesta are obligaţia de a valorifica acest caracter, refuzând 
deschiderea dosarului de executare silită imobiliară. 

De altfel, ar fi ilogic a se considera că executorul trebuie să ignore caracterul neur- 
măribil al imobilului și, în condiţiile art. 666 alin. (1) C. pr. civ., să solicite încu- 
viințarea executării silite de către instanţă. Înseşi principiile legalităţii (art. 625 
C. pr. civ.) și rolului activ al executorului (art. 627 C. pr. civ.) impun acestuia nece- 
sitatea realizării executării silite „cu respectarea dispozițiilor legii”, în acest sens fiind 
art. 813 alin. (4) C. pr. civ. raportat la art. 629 alin. (3) și art. 2.329 alin. (2) C. civ., care 
interzic, în mod expres, urmărirea acestor bunuri declarate insesizabile. | 

Impotriva încheierii motivate a executorului prin care acesta refuză deschiderea 
procedurii de executare, creditorul, potrivit art. 665 alin. (2) C. pr. civ., poate face 
plângere, în termen de 15 zile de la comunicare, care este de competența instanţei 
de executare [instanța de la domiciliul/sediul debitorului, potrivit art. 651 alin. (1) 
C. pr. civ.]. 

Instanța de executare, sesizată cu plângerea prevăzută de art. 665 alin. (2) 
C. pr. civ., în procedură necontencioasă, cu citarea doar a creditorului (fără citarea 
debitorului), va verifica dacă motivele reținute de executor în cuprinsul încheierii 
justifică refuzul de a deschide procedura de executare silită. | 

Creditorul are posibilitatea de a formula apel în termen de 10 zile de la comu- 
nicarea încheierii prin care a fost respinsă plângerea, conform art. 651 alin. (4) 
C. pr. civ. Instanţa de apel, în aceeași procedură necontencioasă (cu citarea doar a 
apelantului-creditor), va verifica, în limitele criticilor creditorului, dacă, într-adevăr, 
imobilul debitorului, a cărui urmărire a fost solicitată, este sau nu insesizabil în raport 
cu creditorul respectiv. | 3 

In cazul în care instanța de executare și/sau instanta de apel găsesc refuzul 
executorului nejustificat, vor dispune obligarea acestuia la deschiderea procedurii 
execuționale. Argumentele instanței în sensul constatării caracterului nejustificat al 


refuzului executorului de a deschide procedura de executare pot privi, după caz, 
următoarele aspecte: l A. 


= = clauza de inalienabilitate nu este opozabilă creditorului urmăritor, întrucât 
bunul a fost dobândit de către debitor printr-un act cu titlu oneros, iar clauza a fost 

notată în cartea funciară după nașterea creanței creditorului urmăritor; 
= creditorul invocă o creanţă garantată cu o ipotecă asupra imobilului debitorului, 


fiind indiferent că acesta din urmă a dobândit imobilul (de la constituitorul ipotetii) 
cu titlu oneros sau cu titlu gratuit; i 

= creditorul face dovada cu înscrisuri că, anterior, debitorul a obţinut autorizarea 
instanței pentru înstrăinarea imobilului respectiv, în condiţiile art. 627 alin. (2) 
C. civ., și că, astfel, imobilul este scos de sub incidența efectelor clauzei de inalie- 
nabilitate; 

= creditorul face dovada cu înscrisuri că a obținut, anterior, o hotărâre definitivă 
prin care s-a declarat, în condiţiile art. 1.562-1.565 C. civ., pe calea acţiunii pauliene, 
inopozabilitatea față de acesta a clauzei de inalienabilitate, întemeiat pe frauda și 
conivența dintre înstrăinător și debitorul urmărit”; 

= creditorul a solicitat urmărirea imobiliară, invocând existenţa și a altui imobil 
(neafectat de inalienabilitate) în circumscripția curții de apel în a cărei rază se află 
sediul executorului sesizat; 

= creditorul a solicitat nu doar urmărirea imobiliară (a bunului afectat de clauza 
de inalienabilitate), ci și urmărirea mobiliară, pentru realizarea căreia executorul 
sesizat este competent, conform art. 652 alin. (1) lit. b) C. pr. civ. 

Toate aceste ipoteze evocă un refuz nejustificat al executorului de a deschide 
procedura de executare, astfel încât instanța de executare și/sau instanța de apel 
va/vor sancţiona acest refuz prin admiterea plângerii și obligarea executorului să 
deschidă procedura de executare silită. 

Dimpotrivă; în cazul în care aceste instanţe apreciază că nu poate fi declanșată 
executarea silită imobiliară și că refuzul executorului a fost unul justificat (e.g., pentru 
motivul insesizabilităţii bunului decurgând din opozabilitatea clauzei ori pentru 
necompetenţa executorului în raport cu celelalte bunuri sau modalități de executare 
invocate de creditor), va fi respinsă plângerea și menținută încheierea executorului 
judecătoresc. A t 

În acest din urmă caz, creditorului îi rămân deschise alte posibilităţi pentru a-și 
valorifica pe cale silită creanţa, și anume, după caz: | 

" să sesizeze alt executor, competent în raport cu locul situării altor imobile ale 
debitorului; | 

- să solicite executarea silită în alte modalități, dacă debitorul nu are alte imobile 
urmăribile; 

= să sesizeze instanța de drept comun cu o acţiune revocatorie (pauliană) pentru 
a obține inopozabilitatea clauzei de inalienabilitate, dacă există fraudă a debitorului 
și a înstrăinătorului în stipularea clauzei; 

" deși puţin rezonabil, să aștepte expirarea perioadei pentru care s-a dispus de 
înstrăinător inalienabilitatea bunului, în măsura în care această expectativă nu 
presupune o perioadă lungă de timp și, bineînţeles, nu atrage împlinirea termenului 
de prescripţie a dreptului creditorului de a cere executarea silită; 

= să intervină în viitor, în calitate de creditor intervenient, într-o procedură 
execuțională imobiliară începută la cererea unui alt creditor (al debitorului), în raport 
cu care clauza de inalienabilitate nu produce efecte (i.e. creditor ipotecar sau araditor 
chirografar anterior, dacă, în ultimul caz, imobilul a fost dobândit cu titlu oneros)“ . 


20 A se vedea supra, pct. 1, lit. (h). Pe | ke ui 
21-a proc bac dem (față de care clauza este opozabilă) de a interveni în procedura 


de urmărire a imobilului pornită de un alt creditor ne vom referi infra, pct. 2 (vii). 

(îi) Încuviințarea executării silite | 
În cazul în care executorul, sesizat cu cererea de executare silită, apreciază că nu 
„este opozabilă creditorului clauza de inalienabilitate a cărei notare apare indicată în 
extrasul de carte funciară exhibat de creditor și că este competent în raport cu 
bunurile şi modalitățile de executare solicitate de creditor ori în cazul în care instanța 
a admis plângerea creditorului, promovată conform art. 665 alin. (2) C. pr. civ., 
executorul va deschide procedura de executare silită prin încheiere-și va solicita în 
termen de 3 zile încuviințarea executării silite, potrivit art. 666 C. pr. civ. 

În cadrul procedurii necontencioase a încuviințării executării silite, instanța de 
executare va analiza toate condițiile prevăzute de lege pentru a se putea declanșa 
executarea silită, inclusiv dacă imobilul afectat de clauza de inalienabilitate — care a 
atras competenţa executorului — este sau nu sesizabil și dacă, astfel, se poate sau nu 
încuviința executarea silită imobiliară. | 

Pentru o astfel de verificare a opozabilităţii clauzei ce afectează imobilul debito- 
rului, se vor avea în vedere, pe de o parte, momentul notării clauzei în cartea funciară, 
dar și caracterul oneros/gratuit al actului prin care a fost dobândit imobilul de către 
debitor [astfel cum rezultă din extrasul de carte funciară pe baza căruia creditorul 
justifică sesizarea unui anumit executor, conform art. 652 alin. (1) lit. a) C. pr. civ.], 
iar, pe de altă parte, momentul nașterii creanței creditorului, astfel cum rezultă din 
titlul său executoriu, care se ataşează cererii de-încuviințare, în copie certificată de . 
executor pentru conformitate, potrivit art. 666 alin. (1) C. pr. civ. 

In cazul în care executorul a deschis dosarul de executare și nu a existat un refuz 
cenzurat ca urmare a admiterii plângerii creditorului, pe temeiul art. 665 alin. (2) 
C. pr. civ., instanţa învestită cu cererea de încuviințare va verifica toate condiţiile 
prevăzute de lege [art. 666 alin. (5) C. pr. civ.], inclusiv chestiunea dacă respectiva 
clauză de inalienabilitate constituie un impediment pentru începerea executării silite. 
__ Cererea de încuviințare va fi respinsă, potrivit art. 666 alin. (5) pct. 7 C. pr. civ., 
dacă inalienabilitatea convenţională este opozabilă creditorului”?, iar acesta a cerut 
doar urmărirea imobiliară și nu există alte imobile care ar atrage competenţa execu- 
torului sesizat. În acest caz, motivul prevăzut de art. 666 alin. (5) pct. 7 C. pr. civ., 
referitor la impedimentul insesizabilităţii, se dublează cu motivul necompetenţei 
executorului [art. 666 alin. (5) pct. 1 C. pr. civ.], având în vedere că acesta a fost sesizat 
în virtutea unui criteriu (locul situării unui imobil) care nu este aplicabil, neexistând 
un bun imobil urmăribil în raza de competenţă a executorului. 

Dacă s-a solicitat executarea în toate modalităţile sau nu a fost limitată la anumite 
modalităţi [caz în care, conform dispoziţiilor art. 666 alin. (4) teza I C. pr. civ., inter- 
preiaie per a contrario, instanţa are în vedere toate modalitățile executării indirecte], 
cererea va fi respinsă dacă singurul imobil indicat de către creditor este inalienabil, 
iar executorul sesizat nu este competent cu privire la celelalte modalităti. 

De pildă, creditorul sesizează un executor din circumscripția Curții de Apel 
București pe temeiul situării unui imobil inalienabil în această circumscripție, însă 
debitorul are domiciliul în Brașov, iar alte bunuri mobile ale debitorului sunt situate 
în Constanţa. În acest caz, deși executorul ar fi competent pe temeiul situării imo- 
bilului [art. 652 alin. (1) lit. a) C. pr. civ.], urmărirea imobiliară nu poate fi declanșată, 


„Le. dacă este un creditor chirografar și posterior dobândirii bunului cu titlu oneros de către 
debitor sau, indiferent de calitatea creditorului (anterior sau posterior), dacă bunul a fost dobândit 
cu titlu gratuit. 2 

având în vedere inalienabilitatea ce afectează singurul imobil indicat, iar pentru 
urmărirea silită mobiliară executorul nu este competent, domiciliul debitorului și 
bunurile mobile ale acestuia aflându-se în circumscripțiile altor curţi de apel 
[neputând opera nici prorogarea de competenţă pe temeiul art. 652 alin. (2) C. pr. civ., 
care presupune ca executorul să fie competent ab initio pentru anumite modalităţi de 
urmărire silită sau în raport cu anumite criterii enumerate la art. 652 alin. (1) lit. a) și 
b) C. pr. civ.]. 

Împotriva încheierii de respingere a cererii de încuviințare, creditorul are des- 
chisă calea de atac a apelului în 15 zile de la comunicare, conform art. 666 alin. (7) 
C. pr. civ. 

Dimpotrivă, cererea de încuviinţare va fi admisă dacă se constată fie că respectiva 
clauză este inopozabilă creditorului (i.e. dacă acesta este un creditor chirografar 
anterior notării clauzei în cartea funciară și debitorul a dobândit bunul cu titlu oneros 
sau dacă respectivul creditor este unul ipotecar), fie că există și alte imobile urmă- 
` ribile situate în raza de competenţă a executorului, fie că a fost solicitată executarea 
și în modalitatea urmăririi mobiliare pentru realizarea căreia executorul sesizat este 
competent conform art. 652 alin. (1) lit. b) C.pr. ci. 

În cazul în care executorul este sesizat pe considerentul că în raza sa de com- 
petenţă se află două sau mai multe imobile (dintre care doar unul este afectat de 
inalienabilitate), instanţa va încuviința executarea silită în modalitatea urmăririi 
imobiliare (inclusiv în:modalitatea urmăririi mobiliare, dacă nu a fost limitată cererea 
la modalitatea urmăririi imobiliare), fără a se putea vorbi de o încuviințare în parte a 
cererii. Cu alte cuvinte, instanța, constatând că în raza de competenţă a executorului 
există cel puţin un imobil urmăribil (neafectat de inalienabilitate), va încuviinţa exe- 
cutarea imobiliară, urmând ca executorul, realizând urmărirea bunurilor sesizabile, 
să constate impedimentul la executare doar cu privire la imobilul vizat de clauza de 
inalienabilitate. : 

În ceea ce privește raportul dintre statuările instanţei în soluţionarea plângerii 
formulate pe temeiul art. 665 alin. (2) C. pr. civ. și cele ale instanţei învestite cu 
cererea de încuviinţare silită, apreciem că, dacă anterior, în cadrul soluționării 
plângerii, instanţa a reținut caracterul inopozabil al clauzei față de creditor, acestea 
se impun, în principiu, pe baza puterii de lucru judecat, și instanței învestite cu 
încuviințarea executării. În acest sens, trebuie avut în vedere că, în ambele proceduri 
necontencioase, verificarea opozabilităţii s-a realizat de către aceeași instanţă de 
executare [art. 665 alin. (2) teza a II-a și art. 666 alin. (1) C. pr. civ.], pe baza acelorași 
înscrisuri depuse de creditor și fără a exista contradictorialitate în raport cu debitorul. 

Chiar dacă, potrivit art. 535 C. pr. civ., încheierile pronunțate în procedura necon- 
tencioasă nu au autoritate de lucru judecat”, din moment ce instanța de executare, în 
procedura plângerii întemeiate pe dispoziţiile art. 665 alin. (2) C. pr. civ., a realizat o 
verificare-a-înscrisurilor invocate de creditor sub aspectul opozabilității clauzei de 


4 Totodată, trebuie avut în vedere că nu este îndeplinită condiţia triplei identități por cele 
două cereri, și anume plângerea împotriva refuzului executorului e Ta Sa 665 a E, (2) 
C. pr. civ.] şi, respectiv, cererea de încuviinţare a executării silite fart pas a ip (1) C dă adera ia 
în cadrul plângerii, intimat este însuși executorul judecătoresc, iap pao i ake de încu a : >: 
intimat — deși nu este citat în procedură - este chiar debitorul; tot ast el, în cadru p pata pis 
refuzul executorului de a deschide procedura de executare silită, pe când în ca i cererii de 
încuviinţare se solicită însăși „autorizarea” realizării executării silite împotriva debitorului. 

inalienabilitate, rezultă concluzia că aceste verificări — atâta vreme cât nu se schimbă 
situaţia inițială prin existența altor înscrisuri suplimentare atașate cererii — se impun 
aceleiași instanţe de executare în cadrul procedurii de încuviinţare a executării silite, 
care este o procedură necontencioasă similară, realizată fără citarea debitorului. 


(iii) Posibilităţile ulterioare de contestare a statuărilor instanţei învestite c 
cererea de încuviinţare N, 

Trebuie avut în vedere că procedura de încuviințare este o procedură necon- - 
tencioasă care, în prima instanţă, se desfășoară fără citarea părţilor [art. 666 alin. (2) 
` C. pr. civ.], iar în apel este citat doar creditorul, astfel încât debitorul sau altă persoană 
interesată (precum înstrăinătorul bunului sau terțul beneficiar al clauzei de 
inalienabilitate) nu ar putea să își facă apărări cu privire la chestiunea opozabilității 
clauzei faţă de creditorul urmăritor. | 

Prin urmare, în cazul în care instanţa de executare încuviințează executarea silită, 
debitorul sau orice altă persoană interesată vor putea formula, potrivit art. 666 
alin. (6) și art. 712 alin. (3) C. pr. civ., contestaţie la executare împotriva încheierii de 
încuviinţare, în cadrul căreia să invoce opozabilitatea clauzei de inalienabilitate față 
de creditorul urmăritor. 

Pe de altă parte, dacă cererea de încuviinţare este respinsă în mod definitiv 
(urmare a verificărilor instanţei de executare și, prin ipoteză, de către instanţa de 
apel), creditorul nu mai poate solicita urmărirea silită a imobilului respectiv, fiind 
statuată faţă de acesta opozabilitatea clauzei de inalienabilitate, pe temeiul art. 628 
C. civ. 

Totuși, creditorul căruia i s-a respins cererea de încuviințare pe temeiul insesiza- 
bilității imobilului, decurgând din opozabilitatea clauzei, are, ulterior, posibilitatea: 

= fie de a cere din nou urmărirea silită imobiliară în raport cu alte imobile ale 
debitorului pe care le identifică (sesizând executorul competent, care poate fi chiar 


executorul inițial, dacă imobilul urmăribil al debitorului este situat în aria de 
competenţă a acestuia); 


= fie de a solicita urmărirea silită mobiliară, sesizând executorul competent după 
criteriile prevăzute de art. 652 alin. (1) lit. b) C. pr. civ. (locul situării bunurilor mobile 
sau locul domiciliului/sediului debitorului); | 

= fie de a interveni, ulterior, într-o urmărire silită declanșată de un alt creditoral 
debitorului, indiferent că este vorba de o urmărire mobiliară sau imobiliară (a se vedea 
infra, situaţia creditorilor intervenienţi într-o urmărire a bunului afectat de o clauză 
de inalienabilitate); 

= fie de a solicita pe calea acțiunii pauliene inopozabilitatea clauzei de inaliena- 
bilitate stipulate în legătură cu actul de înstrăinare încheiat de debitor și autorul 


acestuia, urmând ca, ulterior admiterii acțiunii, să recurgă din nou la urmărirea imo- 
bilului respectiv. 


(iv) Constatarea de către executor doar pe parcursul executării silite a clauzei 
de inalienabilitate ce afectează un imobil supus urmăririi | 
Este posibil ca existenţa clauzei de inalienabilitate să nu fie constatată la mo- 


mentul înregistrării cererii de executare de către executor sau la momentul încuviin- 
țării executării silite de instanţa de executare. 

Astfel se întâmplă, de pildă, când executorul, după încuviințarea urmăririi silite 
imobiliare, identifică în raza curţii de apel respective un alt imobil al debitorului sau 
când, pe temeiul prorogării prevăzute de art. 652 alin. (2) C. pr. civ., i se cere de către 
creditor să urmărească imobile situate în circumscripţia altei curţi de apel. Tot astfel, 
în cazul în care un executor sesizat și competent pe criteriul locului domici- 
liului/sediului debitorului sau al locului unde se află bunurile mobile fart. 652 
alin. (1) lit. b) C. pr. civ.], după încuviințarea executării silite în toate modalităţile, 
identifică, pe temeiul prorogării de competență, imobile afectate de o clauză de 
inalienabilitate situate în circumscripţia altor curţi de apel. 

Mai mult, nu este exclus ca, încă de la început, deși este indicat de creditor un 
anume imobil ce atrage competența executorului pe temeiul art. 652 alin. (1) lit. a) 
C. pr. civ., să nu se poată cunoaște la momentul înregistrării cererii de executare și al 
soluționării cererii de încuviințare că respectivul imobil este afectat de o clauză de 
inalienabilitate (e.g., extrasul de carte funciară a fost emis anterior notării clauzei de 
inalienabilitate sau clauza de inalienabilitate, pur și simplu, nu a fost notată în cartea 
funciară)”. | $ 

Prin urmare, dacă doar în cursul urmăririi silite imobiliare (după încuviințarea 
executării silite) executorul constată că un imobil al debitorului este afectat de o 
clauză voluntară de inalienabilitate/ acesta va verifica sesizabilitatea imobilului din 
perspectiva (injopozabilităţii clauzei de inalienabilitate față de creditorul urmăritor, 
urmând a se proceda astfel: 

e dacă, raportat la regulile de opozabilitate evocate anterior, respectiva clauză de 
inalienabilitate nu este opozabilă creditorului, executorul, constatând. caracterul 
alienabi] și sesizabil al imobilului, va realiza urmărirea silită a acestuia, iar persoanele 
interesate (debitorul, înstrăinătorul sau terțul beneficiar al clauzei) vor putea formula 
contestaţie la executare prin care să invoce nelegalitatea actelor de executare silită 
decurgând din insesizabilitatea imobilului; 

e dacă executorul apreciază că respectiva clauză este opozabilă creditorului 
urmăritor, în cazul în care acest imobil a fost singurul bun care a atras competența sa, 
potrivit art. 652 alin. (1) lit. a) C: pr. civ. (și nu există alte imobile ale debitorului în 
respectiva circumscripție a curţii de apel), executorul va constata nu doar insesiza- 
bilitatea imobilului, dar şi necompetenţa sa, pe temeiul art. 652 alin. (4) C. pr. civ. — 
în sensul că executorul judecătoresc inițial învestit de creditor constată că nu suni 
bunuri urmăribile în raza competenţei sale teritoriale —, fiind interzise actele de execu- 
tare cu încălcarea regulilor de competenţă a executorului [art. 652 alin. (5) C. pr. civ.]. 

În conditiile în care doar imobilul afectat de clauza de inalienabilitate a constituit 
criteriul de sesizare a executorului [art. 652 alin. (1) lit. a) C. pr. civ.], având în vedere 
că nu putea fi declanșată și realizată o executare silită în circumscripția respectivă a 
executorului, în mod evident, acesta nu era competent potrivit legii, „neexistând 
imobile urmăribile” în raza sa de competenţă teritorială. 

În acest caz, creditorul va avea de ales între, pe de o parte, a contesta actul de 
procedură al executorului prin care s-au constatat atât insesizabilitatea imobilului, 
cât și necompetenţa sa, decurgând din lipsa imobilelor urmăribile, și, pe de altă parte, 


ÎI N O S o oA 


24 Chiar dacă art. 628 alin. (2) C. civ. prevede că, „pentru opozabilitate, clauza de inalienabilitate 


trebuie să fie supusă formalităţilor de publicitate prevăzute de lege, dacă este cazul”, nu se confundă - 


 existența/inexistenţa unei clauze cu opozabilitatea/inopozabilitatea acesteia. 

a solicita instanţei de executare, în condiţiile art. 652 alin. (4) și art. 653 alin. (4) 
C. pr. civ., continuarea executării printr-un alt executor judecătoresc competent, în 
raport cu alte criterii prevăzute de art. 652 alin. (1) lit. a)-b) C. pr. civ. 

(v) Cererea de autorizare a înstrăinării (silite) a bunului afectat de o clauză de 
inalienabilitate [art. 627 alin. (2) C. civ.] | 

"Aşa cum am arătat anterior, creditorul căruia i s-a respins cererea de executare. 
silită a imobilului afectat de o clauză de inalienabilitate are la îndemână anumite, 
mijloace juridice pentru a putea să își realizeze creanţa, fără însă a putea să mai 
solicite urmărirea silită a imobilului respectiv, atâta vreme cât nu se schimbă cir- 
cumstanțele (e.g., expiră perioada de funcţiune a clauzei voluntare de inalienabilitate, 
obţine pe calea acţiunii pauliene inopozabilitatea clauzei de inalienabilitate). 

Însă, raportat la posibilităţile debitorului urmărit de a sista efectele clauzei de 
inalienabilitate, avem în vedere dispoziţiile art. 627 alin. (2) C. civ., potrivit cărora 
dobânditorul poate fi autorizat de către instanță să dispună de bun dacă interesul care 
a justificat clauza de inalienabilitate a bunului a dispărut sau dacă un interes superior 

-o impune”. ~ 

Prin urmare, debitorul (dobânditorul bunului) ar putea solicita instanței să îi 
permită să dispună de bunul său, astfel încât o asemenea autorizare ar deschide, 
implicit, și posibilitatea urmăririi silite de către orice creditor al debitorului și inde- 
pendent de caracterul oneros sau gratuit al titlului cu care a dobândit debitorul bunul 
respectiv. Concluzia este una logică, în sensul că, atâta vreme cât debitorul este auto- 
rizat să înstrăineze, în mod voluntar, bunul său, a fortiori, acest imobil poate fi vândut 
și în mod silit, nemaiexistând raţiunile ce au stat la baza inalienabilităţii sau existând 
rațiuni (interese) superioare. 

Nu s-ar putea susține că prin autorizarea debitorului urmărit de creditori de a 
dispune de bun se eludează indirect efectele clauzei de inalienabilitate, pe conside- 
rentul că debitorul dobânditor și-ar greva patrimoniul cu datorii pe care ar vrea să le 
achite prin declanșarea executării silite împotriva sa și valorificarea silită a bunului 
respectiv. | 

In realitate, criteriile evocate de art. 627 alin. (2) C. civ. pentru a fi dispusă o astfel 
de autorizare — i.e. „dacă interesul care a justificat clauza de inalienabilitate a bunului 


„6 


25 În același sens, Codul civil francez, în art. 900-1, prevede, într-o formulare similară, posi- 
bilitatea donatarului sau legatarului (cu precizarea că, în dreptul civil francez, inalienabilitatea 
voluntară este permisă doar în actele juridice cu titlu gratuit) de a solicita instanţei autorizarea 
înstrăinării bunului când interesul care a justificat clauza a dispărut sau există un interes superior 
(„Meme dans ce cas, le donataire ou le légataire peut être judiciairement autorisé à disposer du bien 
si l'intérêt qui avait justifié la clause a disparu ou s'il advient qu'un intérêt plus important l'exige”). 

Codul civil din Quebec prevede, în acelaşi sens, că doar persoana a cărei proprietate este 
declarată inalienabilă poate cere această autorizare — art. 1213 („Celui dont le bien est inaliénable 
peut être autorisé par le tribunal à disposer du bien si l'intérêt qui avait justifié la stipulation 


aliénation du bien, fixer toutes les conditions qu'il juge nécessaires pour sauvegarder les 
intérêts de celui qui a stipulé Linalinabilită, ceux de ses ayants cause ou ceux de la personne au 

a dispărut sau dacă un interes superior o impune” — sunt independente de modalitatea 
de valorificare a bunului (prin înstrăinare de bunăvoie sau pe cale silită), în sensul că, 
în justificarea autorizării, nu este suficient ca debitorul (dobânditorul) să invoce 
simpla existenţă a unor creditori potenţial urmăritori ale căror creanţe trebuie satisfă- 
cute, ci este necesar ca debitorul să probeze fie încetarea interesului care a impus 
clauza de inalienabilitate, fie existența unui interes superior acestuia, care impune 
autorizarea. 

Învederăm că acţiunea în justiţie prin care se solicită autorizarea înstrăinării 
bunului și suprimarea, astfel, a efectului clauzei de inalienabilitate aparține doar 
dobânditorului bunului, care are bunul în patrimoniul său. 

Prin urmare, o astfel de cerere nu poate fi formulată de creditorii dobânditorului 
(debitorul supus urmăririi silite) nici direct și nici pe calea acțiunii oblice, întrucât, 
așa cum s-a subliniat în literatura de specialitate”, o astfel de acţiune are un caracter 
strict personal. 

Aceeaşi concluzie a fost reţinută și în doctrina și jurisprudenţa franceze, în sensul 
că, după anumite ezitări, Curtea de casaţie franceză a refuzat creditorului posibilitatea 
de a acţiona pe calea acţiunii oblice și a decis că acțiunea prevăzută de lege este 
atașată persoanei donatarului sau legatarului, neputând fi exercitată de creditor în 
locul debitorului: tot astfel, este evocată practica judiciară în sensul că nici lichi- 
datorul judiciar nu ar putea exercita acțiunea prevăzută de art. 900-1 C. civ. Fr 
[art. 627 alin. (2) C. civ. rom.] în numele debitorului”. | 

- Prin urmare, debitorul poate formula o acțiune de drept comun, întemeiată pe 
dispoziţiile art. 627 alin. (2) C. civ., prin Care — în contradictoriu cu înstrăinătorul sau 
moștenitorii acestuia — să obțină autorizarea înstrăinării imobilului. Prin aceasta, 
debitorul obţine suprimarea/încetarea efectelor clauzei de inalienabilitate și reacti- 
varea caracterului alienabil și sesizabil al imobilului, care; astfel, poate fi urmărit de 
către creditorii cărora clauza de inalienabilitate le era, anterior, opozabilă. x 

O astfel de actiune de drept comun poate fi formulată atât anterior începerii unei 
executări silite, cât și în cursul unei executări silite declanșate împotriva debitorului 
cu privire la alte imobile sau mobile ale acestuia, urmând ca, după admiterea acţiunii 
debitorului, creditorul urmăritor să declanșeze executarea silită sau să solicite exe- 
cutarea silită a imobilului eliberat atât de inalienabilitatea stipulată de către înstrăi- 
nător, cât si de insesizabilitatea ce derivă din aceasta. A 

| Întrebarea care se ridică este dacă, în contextul sau în considerarea unei pro- 
ceduri execuţionale, debitorul ar putea solicita instanței de executare i i 
înstrăinarea imobilului pentru a se permite valorificarea acestuia în s ru ANA 
silite la licitaţie. De pildă, dacă executorul, învestit cu urmărirea imobiliară, a e 

AULIA ; ; ă ienabi 
că există un alt imobil afectat de o clauză de inalienab litate în HOSUR OR iaie 
rului, debitorul ar putea solicita instanței de executare autorizarea instră 
ficării imobilului respectiv? 

Deşi, prima facie, o astfel de situat 
regulă, interesul să împiedice executare 
exclusă ipoteza în care debitorul ar fi e 


ie este puţin probabilă — debitorul având, de 
a silită a imobilului său —, totuși, nu poate fi 
] însuşi interesat să fie realizată executarea 


— |. 2 Ei 
“9 V, Stoica, op. cit., p. 48. iz. aiet 
27 A se vedea (inclusiv cu referințele jurispru 
T. Moussa (coord.), op. cit., p. 161. 


ențiale indicate) O. Salati, în S. Guinchard, 

silită a imobilului inalienabil. Așa cum am arătat cu altă ocazie?8, pot exista cazuri în 
care debitorul, care are în patrimoniul său un imobil afectat de o clauză de inaliena- 
bilitate, doreşte să se realizeze executarea silită, să se vândă imobilul la licitaţie 
publică, iar, din prețul obținut, să fie plătiţi creditorii săi și, eventual, chiar să-i 
rămână anumite lichidităţi (dacă prețul de valorificare a imobilului este. superior 
datoriilor debitorului). - | ST, s 

Apreciem că impedimentul la executare constând în. insesizabilitatea bunului 
poate fi subsumat sferei incidentelor executării silite care circumseriu competenţa 
instanței de executare prin art. 651 alin. (3) C. pr. civ., text care prevede că instanța 
de executare soluţionează, printre altele, „orice alte incidente apărute în cursul execu- 
tării silite, cu excepţia celor date de lege în competenţa altor instanțe sau organe”. 

Asemănător impedimentului la executare decurgând din starea de coproprietate 
a debitorului cu terțe persoane, ce impune partajarea bunului pentru a putea fi 
urmărit de creditorul personal al debitorului (art. 818 C. pr. civ.), inalienabilitatea 
voluntară ce afectează imobilul debitorului constituie un impediment care este ivit 
(constatat) în cadrul și în cursul executării silite, astfel încât acesta poate fi adus în 
atenţia instanţei de executare pentru suprimarea sa dacă sunt îndeplinite condiţiile 
prevăzute de art. 627 alin. (2) C. civ. Este irelevant dacă inalienabilitatea bunului era 
una preexistentă începerii executării silite: desfășurate asupra altor active din patri- 
moniul debitorului (e.g., bunul era unul dobândit de debitor înainte de declanșarea 
executării silite) ori este una survenită în cursul executării (e.g., în cursul executării 
silite, debitorul dobândește cu titlu gratuit un imobil afectat de o clauză de inalie- 
nabilitate). | 

Considerăm că nu se poate opune demersului debitorului (de a solicita autorizarea 
înstrăinării bunului) exigența impusă prin dispozițiile art. 713 alin. (2) C. pr. civ.7%, care 
nu permit apărări de fond ale debitorului în cadrul contestaţiei la executare, inclusiv în 
cazul în care acesta are la dispoziţie:o acțiune de drept comun. Trebuie observat că 
„rațiunea art. 713 alin. (2) C. pr. civ. este aceea de a scoate din contextul procesual al 


contestaţiei orice chestiuni referitoare la fondul dreptului creditorului, păstrând 
mijlocul procesual al contestaţiei la executare, în principiu, doar pentru analiza strictă 
a aspectelor de legalitate a procedurii execuționale. ` | | 

Insă inalienabilitatea ce afectează imobilul supus urmăririi este un incident al 
executării referitor la imobilul debitorului, și nu o chestiune de fond al raportului 
juridic dintre creditorul urmăritor şi debitorul (dobânditor) urmărit. În realitate, 
soarta efectului clauzei de inalienabilitate evocă doar fondul drepturilor (atributul de 
dispoziţie juridică al dreptului de proprietate al debitorului) din conținutul raportului 
juridic dintre debitorul urmărit și autorul său (înstrăinătorul), astfel încât, în para- 
digma executării silite, această chestiune nu privește fondul dreptului creditorului și 
al titlului său executoriu în raporturile cu debitorul dobânditor. A 

Aşadar, s-ar putea susține că debitorul are posibilitatea de a cere (în contra- 
dictoriu cu înstrăinătorul sau moştenitorii acestuia) instanței de executare să constate 


“ Tema nr. 76 — V. Bozeșan, Dreptul debitorului de a fi executat silit cu celeritate și posibilitatea 
acestuia de a critica inactivitatea executorului în derularea executării silite, în E. Oprina, V. Bozeșan 
(coord.), op. cit., vol. 2, pp. 17-24. 

29 Astfel cum au fost modificate prin Legea nr. 310/2018 pentru modificarea și completarea Legii 


nr. 134/2010 privind Codul de procedură civilă, precum și pentru modificarea şi completarea altor 
acte normative (M. Of. nr. 1074 din 18 decembrie 2018). | L ; 

că interesul care a justificat clauza de inalienabilitate a bunului a dispărut sau că 
există un interes superior care impune permisiunea de a se recurge la înstrăinarea — 
voluntară sau silită — a imobilului. 

Dacă însă impedimentul constând în inalienabilitatea bunului este constatat 
anterior încuviinţării executării silite, această împrejurare împiedică însăși declan- 
șarea executării silite a acestui imobil, debitorul putând solicita autorizarea înstrăi- 
nării doar pe calea dreptului comun*. 


(vi) Clauza de inalienabilitate în procedura contestației la executare 

Urmărirea unor bunuri afectate de o clauză de inalienabilitate ce este opozabilă 
creditorului urmăritor poate fi cenzurată pe calea contestaţiei la executare, în condi- 
tiile art. 712 alin. (1) C. pr. civ. 

Prin contestaţie, în principiu, se vor critica actele de executare prin care se 
realizează urmărirea și valorificarea bunului imobil, cu respectarea însă a termenului 
de 15 zile de la data la care contestatorul a luat cunoștință de actul de executare 
contestat [art. 715 alin. (1) pct. 1 C. pr. civ.]. 

Însă, în cazul în care executarea silită în modalitatea urmăririi imobiliare a fost 
declanșată de executor și încuviințată de instanță doar în considerarea existenţei 
imobilului respectiv (pe baza extrasului de carte funciară atașat cererii de executare), 
contestatorul va putea invoca însăși nelegalitatea întregii executări silite pe conside- 
rentul că aceasta a fost încuviințată în condiţiile unui impediment (insesizabilitatea 
singurului bun existent) la executare prevăzut de lege. Mai mult, în aceeași ipoteză, 
fiind sesizat un executor pe considerentul existenţei unui imobil în raza sa de com- 
petenţă [art. 652 alin. (1) lit. a) C. pr. civ.] — bun care este neurmăribil conform 
art. 629 alin. (3) C. civ. =, contestatorul va putea critica încheierea de încuviințare a 
executării și pe motivul necompetenței executorului judecătoresc, potrivit art. 666 
alin. (5) pct. 1 C. pr. civ. p$ ; f 

Criticând însăşi executarea silită (pentru nelegalitatea declanșării acesteia deri- 
vând din insesizabilitatea bunului sau din necompetența executorului), contestatorul 
va trebui să respecte termenul de 15 zile prevăzut de art. 715 alin. (1) pei, 3 CIpi: civ., 
termen care curge de la datala care a primit încheierea de încuviintare a executării 

„sau somatja ori de la data când a luat cunoștință de primul act de executare, în 
cazurile în care nu a primit încheierea de încuviințare a executării și nici somaţia sau 
în cazurile în care executarea se face fără somaţie. ȘT 

În ceea ce privește sfera persoanelor care pot formula contestaţie a executare 
împotriva urmăririi silite a bunului afectat de clauza de inalienabilitate, aii în 
vedere în primul rând pe debitorul urmărit, în calitatea sa de proprietar (dobânditor) 


al bunului respectiv. 
Sc e 

30 Î in mente expuse pe larg z ilită â 
ke. se S penia On în ro ANDI se poate încuviinţa DAP i tă rob Eija rA 
ulterior, executorul să ia act de impedimentu! la So ean TRE Ehi E a 
prietate/codevălmăşie a imobilului respectiv, întocmind un ps vol e a gpn rele p 
C. pr. civ., și să îndrume creditorul să apeleze la mijlocul procedural a! con E, y i hie pi 
care să se solicite partajul — Tema nr. 21 — E. Oprina, V. Ea al (Imp Sk r imobilului supus 
invoca, din oficiu, impedimentu] existenței coproprietății sau anean e pă (E! tară fie Ata 
urmăririi, în procedura încuviinţării executării silite, în 5 r N tst HA pp. 216-225, 
silită. Dificultăţi și soluții practice, vol. 1, Ed. Universul Juridic, Bucureșu, 


într-un alt context, am învederat că în cazul 

De asemenea, apreciem că sunt subsumate categoriei de persoane interesate sau 
vătămate prin executare [art. 712 alin. (1) teza I și alin. (3) C. pr. civ.] înstrăinătorul 
(donator sau vânzător al bunului) care a stipulat clauza de inalienabilitate, inclusiv 
moștenitorii acestuia, dar și terțul beneficiar al clauzei de inalienabilitate. Aceste 
persoane au interes să conteste urmărirea silită a bunului și înstrăinarea forțată (silită) 
a imobilului, având în vedere că în raport cu acestea și interesele lor (alături de 
posibilul interes al debitorului însuși) se identifică rațiunea și scopul stipulării clauzei 
de inalienabilitate. ra 

Faţă de contestaţia formulată de debitor, înstrăinător sau, după caz, terțul bene- 
ficiar prin care invocă opozabilitatea clauzei față de creditorul urmăritor, acesta din . 
urmă se poate apăra susținând, la rândul său, că respectiva clauză nu îi este opozabilă, 
fie în considerarea calităţii sale de creditor ipotecar, fie a faptului că dreptul său de 
creanţă faţă de debitor s-a născut anterior notării în cartea funciară a clauzei privitoare 
la inalienabilitatea imobilului dobândit de debitor cu titlu oneros. i 

În acest context al contestației, instanța de executare va putea reveni asupra 
eventualelor considerente ale instanței care a admis plângerea creditorului împotriva 
refuzului executorului de a deschide dosarul de executare silită [art. 665 alin. (2) 
C. pr. civ.], precum și asupra celor reţinute de instanţa care a admis cererea de încu- 
viințare a executării silite (indiferent că încuviințarea a fost dispusă de prima instanță 
sau de instanţa de apel) cu privire la inopozabiiitatea clauzei fată de creditor. Soluţia 
este una logică [și expres prevăzută de art. 666 alin. (6) și art. 712 alin. (3) C. pr. civ.], 
având în vedere că, spre deosebire de procedura plângerii și a încuviințării executării 
silite, contestaţia la executare este o procedură contencioasă, contradictorie, desfășu- 
rată cu citarea tuturor părților și în care probatoriul susceptibil de a fi administrat este 
unul complex. 

Contestaţia la executare ar putea fi formulată chiar de către creditorul urmăritor, 
potrivit art. 712 alin. (1) teza I C. pr. civ., în cazul în care se critică actul de procedură 
al executorului (proces-verbal/încheiere) prin care acesta a constatat, după încuviin- 
tarea executării silite, impedimentul la executare constând în insesizabilitatea 
imobilului debitorului decurgând din clauza de inalienabilitate. 

Mai mult, un asemenea act al executorului care constată impedimentul execu- 
tării — derivând din inalienabilitatea și insesizabilitatea unui imobil — este susceptibil 
de a fi criticat pe calea contestației chiar de către debitorul urmărit, în cazul în care 
acesta ar avea interes să fie realizate urmărirea silită. împotriva sa și valorificarea 
bunului respectiv. | 

Insă nu se confundă critica debitorului împotriva procesului-verbal/încheierea 
executorului prin care s-a constatat insesizabilitatea imobilului cu cererea debitorului 
prin care acesta solicită instanţei autorizarea înstrăinării bunului. | 

= In prima situaţie, pe calea contestației, debitorul invocă nelegalitatea actului de 
procedură al executorului pe considerentul că imobilul este unul sesizabil, având în 
vedere că respectiva clauză nu îi este opozabilă creditorului urmăritor raportat la 
criteriile prevăzute de art. 628 C. civ. 

= În a doua situaţie, pe calea cererii întemeiate pe dispoziţiile art. 627 alin. (2) 
C. civ., debitorul nici nu critică un act de executare silită și nici nu susţine inopo- 
zabilitatea clauzei faţă de creditor, ci, dimpotrivă, solicită instanţei înlăturarea anti- 


cipată a efectelor clauzei de inalienabilitate prin autorizarea înstrăinării voluntare sau 
silite a imobilului respectiv. 

Referitor la criticile sau apărările pe care le poate formula creditorul în cadrul 
contestaţiei sub aspectul efectelor faţă de acesta ale clauzei de inalienabilitate, trebuie 
făcută o distincţie clară între, pe de o parte, inopozabilitatea clauzei decurgând din 
prevederile art. 627 şi art. 628 C. civ. (determinată în funcţie de calitatea creditorului, 
caracterul garantat al creanţei, inexistența formelor de publicitate ori titlul 
gratuit/oneros cu care debitorul a dobândit imobilul) și, pe de altă parte, inopoza- 
bilitatea clauzei întemeiată pe prevederile art. 1.565 C. civ. (ca efect al admiterii 
acțiunii pauliene întemeiate pe frauda debitorului și a înstrăinătorului). 

Adăugăm însă faptul că sfera primului tip de inopozabilitate nu este limitată la 
planul strict al exigenţei îndeplinirii formelor de publicitate a clauzei, întrucât există 
cazuri în care lipsește efectul de opozabilitate a clauzei față de creditorul dobândi- 
torului, independent de faptul că s-a realizat sau nu notarea clauzei în cartea funciară, 
cum ar fi, de pildă, cazul creditorului ipotecar, în raport cu care este irelevantă 
existența sau inexistența notării clauzei în cartea funciară, acesta putând urmări 
bunul în mâinile oricărui dobânditor/subdobânditor la care ar ajunge bunul ipotecat. 

Așa cum am arătat, în cadrul contestaţiei la executare, creditorul poate invoca 
inopozabilitatea clauzei față de acesta având în vedere elementele prevăzute de 
art. 627-628 C. civ. (e.g., faptul că este un creditor ipotecar ori că dreptul său față de 
debitor s-a născut anterior notării clauzei în cartea funciară sau că, efectiv, nu există 
o astfel de notare în cartea funciară). i 

În schimb, pentru ipoteza în care clauza i-ar fi totuși opozabilă în raport cu 
criteriile anterioare (art. 627-628 C. civ.), creditorul nu va putea invoca pe cale de 
apărare și nici nu va putea solicita pe cale de acţiune, în cadrul contestaţiei la exe- 
cutare, inopozabilitatea de tip paulian (art. 1.562 și urm. C. civ.) a clauzei de inalie- 
nabilitate. Creditorul urmăritor nu are deschisă în cadrul contestaţiei la executare 
posibilitatea de a solicita constatarea fraudei debitorului și a înstrăinătorului la 
momentul stipulării clauzei. Acest tip de inopozabilitate derivă din conivența debito- 
rului cu înstrăinătorul bunului, din frauda acestora orientată spre afectarea intereselor 
creditorilor dobânditorului prin crearea artificială a unei insesizabilităţi a imobilului 
respectiv, chestiune care excedează contextului procesual al contestaţiei la executare. 

Prin urmare, creditorul urmăritor căruia îi este opozabilă clauza de inalienabi- 
litate este obligat să acţioneze pe calea dreptului comun prin promovarea acţiunii 
pauliene (revocatorii) dacă dorește să obțină inopozabilitatea clauzei întemeiată pe 
frauda debitorului și a înstrăinătorului. E. -aii 

De altfel, ca argument conex poate fi evocată recenta modificare operată prin 
Legea nr. 310/2018 a dispozițiilor art. 713 alin. (Jupri eiii de natură a accentua 
ideea că mijlocul procesual al contestației la executare trebuie valorificat, în 
principiu, doar pentru a cere verificarea aspectelor de nelegalitate a executării silite, 
legiuitorul suprimând posibilitatea invocării apărărilor privitoare la fondul dreptului 


31 Prin modificarea art. 713 alin. (2) C. pr. civ. se limitează drastic posibilitatea invocării în 
contestaţia la executare a motivelor privitoare la fondul dreptului atunci când executarea silită ~ 
face în temeiul unui alt titlu executoriu decât o hotărâre judecătorească. In acest sens, privitor 3 
calea procesuală existentă pentru desființarea titlului, din textul alin. (2) a fost i rai pr 
„Specifică” şi a fost introdusă în acesta sintagma „inclusiv o acţiune de drept i pi i stfel, cri pie 
privitoare la fondul dreptului sunt inadmisibile dacă debitorul contestator a a dispoziție za ca ş 
Procesuală pentru desfiinţarea titlului, prin aceasta înțelegându-se inclusiv o acţiune de drep 
comun. 

cuprins în titlul executoriu. A fortiori, ar fi excesiv şi contrar rațiunii legiuitorului a se 
permite creditorului să ridice chestiuni referitoare la fondul raporturilor juridice 
dintre debitor și autorul său, de la care a dobândit imobilul cu privire la care se solicită 
efectuarea de acte de executare. 

Soluţiile asupra contestaţiei la executare pe care le poate pronunţa instanța de 
executare variază, după caz, în funcţie de obiectul contestaţiei, de motivele de con- 
testaţie invocate, precum și de circumstanţele procedurii execuţionale: 

e admiterea contestaţiei la executare formulate de debitorul urmărit, de înstrăi- 
nătorul bunului sau terțul beneficiar al clauzei și anularea întregii executări silite, 
dacă se constată că executarea silită (urmărirea silită imobiliară) a fost încuviințată de 
instanță doar în considerarea imobilului afectat de o inalienabilitate opozabilă credi- 
torului care a sesizat executorul pe criteriul situării imobilului neurmăribil [art. 652 
alin. (1) lit. a) C. pr. civ.]; | 

e admiterea contestaţiei la executare formulate de debitorul urmărit, de înstrăi- 
nătorul bunului sau terțul beneficiar al clauzei și anularea doar a actelor de executare 
silită realizate asupra imobilului insesizabil, dacă se constată că executarea silită 
(urmărirea silită imobiliară) este nelegală doar în ceea ce privește imobilul în discuţie, 
întrucât există alte imobile ale debitorului care sunt urmăribile și a căror existenţă în 
raza de competenţă a executorului a justificat sesizarea respectivului executor și 
încuviințarea executării silite; a i i. 

-e respingerea contestației la executare formulate de debitorul urmărit; de înstrăi- 
nătorul bunului sau terțul beneficiar al clauzei, dacă se constată că imobilul este 
urmăribil fie pentru că respectiva clauză. de inalienabilitate nu îi este opozabilă 
creditorului, fie pentru că, anterior executării sau chiar după începerea acesteia, o 
instanţă îl autorizase pe debitor să înstrăineze bunul, suprimând anticipat efectele 
clauzei de inalienabilitate; | | 

e admiterea contestaţiei la executare formulate de creditor (sau, neexclus, chiar 
de către debitor) și anularea procesului-verbal/încheierii prin care executorul a 
constatat în cursul executării silite impedimentul la executare constând în insesiza- 
bilitatea bunului, în cazul în care instanța constată caracterul urmăribil al imobilului 
fie pentru că respectiva clauză de inalienabilitate nu îi este opozabilă creditorului, fie 
pentru că, anterior executării sau chiar după începerea acesteia, o instanță îl 
autorizase pe debitor să înstrăineze bunul, suprimând anticipat efectele clauzei de 
inalienabilitate; | | Apă 

e respingerea contestaţiei la executare formulate de creditor (sau, neexclus, chiar 
de către debitor), când se stabilește că procesul-verbal/încheierea executorului care 
constată insesizabilitatea imobilului este legal/ă, în sensul existenței unui impedi- 
ment la urmărirea imobilului afectat de o clauză de inalienabilitate, opozabilă credito- 
rului urmăritor. În acest caz, urmare a respingerii contestaţiei și a constatării insesi- 


tew’ 9 


zabilității imobilului, executorul: 

-fie va continua executarea cu privire la alte imobile sau mobile [dacă a fost legal 
sesizat în raport cu criteriile prevăzute de lege — art. 652 alin. (1) lit. a)-b) C. pr. civ.], 
chiar situate în circumscripţia altor curți de apel decât cea în care se află sediul 
executorului, pe temeiul prorogării de competenţă [art. 652 alin. (2) C. pr. civ.]; 

— fie va dispune încetarea executării pe temeiul lipsei bunurilor urmăribile în raza 
sa de competenţă (ceea ce evocă o lipsă de competenţă chiar pentru a începe sau 
„continua executarea silită), dacă a fost sesizat exclusiv în considerarea locului situării 

imobilului neurmăribil [conform art. 703 alin. (1) pct. 2 C. pr. civ. raportat la art. 652 
alin. (4) C. pr. civ.], cu precizarea că, în acest caz, creditorul ar putea totuși solicita 
instanţei continuarea executării printr-un alt executor competent; 

— fie va dispune încetarea executării silite pe temeiul Jipsei bunurilor urmăribile 
în patrimoniul debitorului, conform art. 703 alin. (1) pct. 2 C. pr. civ., dacă, fiind legal 
sesizat în raport cu locul situării bunurilor urmăribile sau al domiciliului/sediului 
debitorului, executorul constată că nu mai există (nici în raza sa de competenţă și nici 
în raza altor curți de apel) în patrimoniul debitorului bunuri sau venituri urmăribile. 


(vii) Accesul creditorului căruia îi este opozabilă clauza de inalienabilitate la 
sumele obţinute din valorificarea bunului asupra căruia poartă respectiva clauză 

O problemă care impune o rezolvare în registrul executării silite este aceea de a 
stabili dacă acei creditori cărora le este opozabilă clauza de inalienabilitate ar putea 
avea acces, pe cale indirectă, la sumele obținute din valorificarea imobilului în cadrul 
executării silite pornite la cererea unor creditori cărora nu. le este opozabilă clauza de 
inalienabilitate. 

Exempli gratia, în cazul în care un creditor ipotecar sau un creditor chirogratar 
anterior a început o urmărire a imobilului afectat de clauza de inalienabilitate, ar 
putea un creditor chirografar posterior să intervină în executarea silită și să participe 
la distribuirea sumelor obţinute din vânzarea la licitație a imobilului respectiv? 

Tot astfel, creditorii chirografari (anteriori sau posteriori) ar putea să participe la 
distribuire și să obțină realizarea creanţelor lor din sumele rămase după satisfacerea 
creanţei ipotecare a creditorului urmăritor în cazul în care imobilul a fost dobândit 
cu titlu gratuit de către debitor? 

Pentru a răspunde adecvat la această chestiune, trebuie avută în vedere existența, 
în procedura execuțională, a două planuri în care se pot circumscrie prerogativele 
creditorilor cărora le este opozabilă clauza de inalienabilitate, după cum urmează: 

= Planul dreptului de a efectua acte de urmărire asupra imobilului afectat de ina- 
lienabilitate 

În cadrul acestuia, creditorii cărora le este opozabilă clauza de inalienabilitate nu 
doar că nu pot cere începerea executării silite cu privire la acest imobil, dar, în egală 
măsură, nu pot solicita efectuarea de acte de urmărire asupra imobilului respectiv. 

Astfel, chiar dacă acești creditori au dreptul de a cere executarea silită asupra 
patrimoniului debitorului (pentru a urmări alte active patrimoniale decât imobilul în 
discuţie) ori pot interveni, în condiţiile art. 690 și urm. C. pr. civ., în executarea silită 
imobiliară pornită de alți creditori, ei nu vor putea solicita efectuarea de acte de 
executare asupra imobilului insesizabil. Doar creditorii cărora nu le este opozabilă 
clauza de inalienabilitate au dreptul de a solicita efectuarea actelor de executare 


asupra imobilului respectiv”. 


- AN Tn 

32 Încercând o paralelă cu limitările impuse creditorilor intervenienți fără titlu $ ais minr 
venit tardiv, care nu pot solicita efectuarea de acte de executare, și in cazul creditori or cărora e este 
opozabilă clauza de inalienabilitate — deși întemeiat pe cu totul alte considerente al tii 
lipsește prerogativa acestora de a cere efectuarea de acte de urmărire asupra bunului T i 
raport cu ei. Pentru o analiză detaliată a (lipsei) prerogativelor creditorilor intervenienți 1n inu 
dreptului de a cere efectuarea de acte de urmărire, a se vedea Tema nr. 33 = Wa Bozeşan, Suspen area 
executării silite la cererea creditorului față de ceilalți creditori urmăritori, creditori intervenienți și 

De aceea, în cazul în care, de pildă, intervin într-o executare silită imobiliară 
pornită de alţi creditori în care se urmărește imobilul afectat de o clauză de inalie- 
nabilitate, creditorii cărora le este opozabilă clauza nu vor putea cere continuarea 
executării silite asupra imobilului respectiv în ipoteza în care creditorii urmăritori 
renunţă la executarea silită a imobilului. | 

De altfel, raportat la prevederile art. 629 alin. (3) și ale art. 2.329 alin. (2) C. civ, 
[dar și ale art. 629 alin. (1) și art. 813 alin. (4) C. pr. civ.] - în sensul că nu pot fi supuse 
urmăririi și sunt insesizabile bunurile pentru care s-a stipulat inalienabilitatea -, 
trebuie acceptat că această interdicţie subsumează, în mod necesar, și imposibilitatea 
de a cere efectuarea de acte de executare asupra imobilului de către creditorii cărora 
le este opozabilă clauza de inalienabilitate. 
| " Planul dreptului de a participa la distribuirea sumelor obținute din valorificarea 
bunului afectat de inalienabilitate m] í 

Având în vedere că inalienabilitatea voluntară nu este opozabilă creditorilor 
ipotecari și celor chirografari anteriori (în cazul dobândirii imobilului de către debitor 
printr-un act cu titlu oneros), rezultă că aceștia pot declanșa urmăriri silite asupra 
imobilului afectat de clauza de inalienabilitate și pot, astfel, obține vânzarea la lici- 
tație publică a acestui imobil al debitorului. | 

Odată înstrăinat“ pe cale silită imobilul respectiv, nu mai există un impediment 
pentru creditorii cărora le este opozabilă clauza de inalienabilitate — și care au inter- 
venit în executarea silită ce a condus la valorificarea imobilului — de a avea acces la 
sumele de bani obținute din vânzarea silită a imobilului, | 

Rațiunea și interesul instituirii clauzei de inalienabilitate au fost suprimate și 
înlăturate prin însăși împrejurarea că imobilul respectiv a ajuns — cu respectarea 
regulilor de opozabilitate prevăzute de art. 628 C. civ. — să fie înstrăinat forțat în cadrul 
procedurii de executare silită, astfel încât chestiunea distribuirii sumelor reprezen- 
tând preţul de vânzare este o împrejurare ulterioară înstrăinării forțate a bunului și 
lăsării fără efect a clauzei de inalienabilitate. A 

O astfel de concluzie este evidentă, în special în cazul în care instituirea pe cale 
convenţională a inalienabilităţii a fost realizată în considerarea unor raţiuni strâns 
legate de bun și independent de valoarea patrimonială a acestuia, precum cazul în 
care donatorul a urmărit să determine păstrarea în patrimoniul donatarului a imobi- 
lului, având în .vedere, de pildă, valoarea culturală, sentimentală, familială sau pur 
subiectivă atașată imobilului respectiv. În acest caz, apare ostensibil că, odată 
intervenite alienarea, pe cale silită, a imobilului și ieșirea acestui bun din patrimoniul 
dobânditorului (debitor), chestiunea distribuirii sumelor obținute din executarea 
silită nu mai poate impieta asupra rațiunii/scopului instituirii inalienabilităţii. 

Insă, chiar în cazul în care, prin instituirea clauzei de inalienabilitate a imobi- 
lului, s-a urmărit însăși prezervarea în averea dobânditorului a unei valori patrimo- 
niale semnificative pe care ar reprezenta-o imobilul respectiv (e.g., pentru a împiedica 


NL 
debitor, în E. Oprina, V. Bozeșan (coord.), op. cit., vol. 1, Pp. 344-348, precum și Tema nr. 101 - 
V. Bozeșan, Limitele prerogativelor creditorului intervenient a cărui creanță este recunoscută de către 
debitor în procedura executării silite, în E. Oprina, V. Bozeșan (coord.), op. cit., vol. 2, pp. 354-369. 
*% Așa cum s-a reţinut de către instanța supremă, vânzarea la licitaţie publică în cadrul urmăririi 
„privită ca o modalitate de realizare a unei convenții de vindere-cumpărare în sensul prevederilor 
Codului civil (ICCJ, SU, Dec. nr. LXXIX (79) din 5 noiembrie 2007, M. Of, nr. 570 din 29 iulie 2008]. 

dobânditorul să își risipească averea), participarea la distribuire a tuturor creditorilor 
nu contravine regulilor de opozabilitate a clauzei faţă de anumiţi creditori. Și în acest 
caz, trebuie avut în vedere că, odată înstrăinat silit imobilul, inalienabilitatea bunului 
dorită de înstrăinător nu mai subzistă. 

Cu alte cuvinte, mijlocul prin care înstrăinătorul a înţeles să asigure prezervarea 
valorii patrimoniale — și anume indisponibilizarea imobilului în patrimoniul dobân- 
ditorului — a fost înlăturat, astfel încât, prin vânzarea silită, imobilul a ieșit din 
patrimoniul debitorului dobânditor și a fost „înlocuit” cu valoarea prețului oferit de 
adjudecatar. Iar cu privire la sumele obținute din vânzarea silită clauza de inaliena- 
bilitate nu mai operează, întrucât inalienabilitatea a vizat doar imobilul, și nu sumele 
de bani existente în patrimoniul debitorului (dobânditor). | 

Așadar, unui creditor căruia îi era opozabilă clauza de inalienabilitate a imobi- 
lului nu îi mai poate fi opusă această clauză în demersul său de a avea acces la alte 
active patrimoniale ale dobânditorului, respectiv la sumele de bani (preţul) care au 
înlocuit, din punct de vedere valoric, imobilul respectiv. 

Totodată, ar fi ilogic și exagerat de formalist a refuza participarea la distribuire a 
creditorului căruia îi era opozabilă clauza, întrucât s-ar ajunge, oricum, ca, ulterior, 
respectivul creditor să declanșeze o executare silită mobiliară (inclusiv prin poprire, 
dacă sumele rămase după distribuire sunt într-un cont bancar al debitorului) împo- 
triva aceluiași debitor pentru urmărirea sumelor respective, fără a i se mai putea 
opune clauza de inalienabilitate, care viza exclusiv imobilul (ulterior adjudecat), și 
nu sumele existente în patrimoniul debitorului. | 

Totodată, se constată că această concluzie cadrează logic și terminologic cu 
normele legale care restricționează prerogativele creditorilor cărora le este opozabilă 
clauza de inalienabilitate. Astfel, art. 629 alin. (3) și art. 2.329 alin. (2) C. Gi interzic 
acestor creditori urmărirea și efectuarea de acte de urmărire silită asupra imobilului 
respectiv, însă nu exclud participarea la distribuire a acestor creditori. Nu se 
confundă dreptul de a efectua o urmărire silită cu dreptul de a participa la distribuirea 
sumelor obținute din executarea silită, putând exista creditori Date MU ay (încă) 
dreptul de a începe o executare silită, dar care pot participă la distribuire". a 

Mai mult, valorificând argumentele anterioare întemeiate pe înlocuirea valorică 
a imobilului cu sumele obținute din vânzarea silită a acestuia, se poate ajunge în 
procedura de executare silită ca o creanţă a unui creditor căruia îi este opozabilă 
clauza de inalienabilitate să fie satisfăcută, prioritar și în detrimentul HO aao 
căruia nu îi este opozabilă clauza respectivă. Așa se întâmplă, de pildă, în cazul in 


care un creditor chirografar anterior (căruia nu îi este opozabilă clauza stipulată în 

distribuibile excedează valorii creanţei creditorului chirografar posterior care are 
preferinţă. i | 

În acest caz, dincolo de argumentul că, așa cum am arătat, chestiunea distribuirii 
sumelor obținute din valorificarea silită a imobilului este una ulterioară și detașată de 
planul efectelor clauzei de inalienabilitate (imobilul fiind deja alienat pe cale silită), 
trebuie observat că, inclusiv în cazul în care la distribuire nu ar fi participat creditorul 
chirografar posterior, inalienabilitatea a fost suprimată, iar din preţul imobilului ar fi 
fost satisfăcută, oricum, creânţa unui creditor, i.e. a creditorului anterior. 

În concluzie, creditorii cărora le este opozabilă clauza de inalienabilitate nu pot 
cere urmărirea silită a imobilului respectiv și — în cazul în care interviri în executarea 
silită imobiliară pornită de un alt creditor căruia nu îi este opozabilă clauza — nu pot 
solicita efectuarea de acte de urmărire asupra imobilului afectat de clauza de 
inalienabilitate. l . 

Însă acești creditori, cărora le este opozabilă clauza, dacă intervin în executare cu 
respectarea condiţiilor prevăzute de art. 691 C. pr. civ., vor putea participa la 
distribuirea sumelor obținute din vânzarea silită a imobilului. La distribuire, ei vor 
beneficia de valorificarea rangului de preferință al creanţei lor [dacă au intervenit 
până la data stabilită de executor pentru vânzarea imobilului — art. 691 alin. (1) 
C. pr. civ.] ori, dacă au intervenit tardiv [însă mai înainte de expirarea termenului 
pentru depunerea titlurilor de creanţă — art. 696 raportat la art. 691 alin. (1) C. pr. civ.], 
vor participa doar la distribuirea părții din suma rămasă după îndestularea credi- 
torilor care au intervenit în timp util. 

Rezumat . 


Împrejurarea că, la momentul depunerii titlurilor de creanţă, în procedură sunt implicaţi unul sau 
mai mulţi.creditori urmăritori ori intervenienţi nu trebuie să influenţeze cursul firesc al executării şi să 
instituie distincţii pe care legea nu le prevede, cerința depunerii titlurilor de creanţă fiind edictată în 
interesul creditorilor terţi, iar nu al creditorilor participanţi în procedură. Prin urmare, indiferent de 
numărul creditorilor urmăritori şi/sau intervenienţi angajaţi deja în procedura execuţională la mo- 
mentul la care executorul judecătoresc urmează să stabilească termenul pentru depunerea titlurilor de 
creanţă, parcurgerea acestei etape este obligatorie, iar organul de executare trebuie să-i dea curs. 

Activarea etapei de eliberare sau de distribuire a sumelor rezultate din valorificarea bunurilor 
urmărite ale debitorului se .realizează numai după definitivarea formalităţii depunerii titlurilor de 
creanţă, procedură în urma căreia se stabileşte dacă şi alți creditori terţi vor participa în procedură. 
Astfel, nuniai după consumarea şi a acestei etape, se conturează cu precizie cadrul procesual subiectiv 
activ, fapt ce va avea drept consecinţă declanşarea de către executorul judecătoresc a procedurii 
specifice de atribuire a sumelor rezultate din vânzarea bunurilor debitorului, respectiv eliberare sau 
distribuire, în funcţie de numărul creditorilor participanţi în procedură. 


1. Rațiunea reglementării instituției depunerii titlurilor de creanță | 
Instituţia depunerii titlurilor de creanţă, reglementată în i l h și i 
C. pr. civ., își găsește justificarea de ansamblu în intenția legiuitoru ui de a se wh 
tiona în cadrul aceluiași context execuțional toate raporturile juridice în care F : 
torul este implicat, în vederea stingerii, pe cât posibil, a obligațiilor pe care acesta le 
înregistrează față de toţi creditorii săi. - mp a 
Astfel, art. 870 alin. (1) C. pr. civ. stabilește că, in vederea calif la cui 
buire, toți creditorii interesaţi vor trebui să depună la sediul ret, a i 
toresc, în termenul prevăzut la art. 869 alin. (4), titlurile de creanţă, în d Si it a 
copie certificată. Iar art. 869 alin. (5) statuează că, după eA Aa tevi. 
muny a titlurilor de creanţă, niciun creditor nu va mai putea lua p 
uirea sumelor obținute din urmărire. “au | Pr i 
Scopul final fiind acela de a participa la distribuire toți spe Sau ati 
rațiunea procedurii constă, așadar, în punerea la disp gi Ka debitorul urmărit 
Necesar pentru a putea să-și exhibe titlurile pe care le dețin taț pct bn 
şi să-și exercite vocaţia de a interveni în procedura mihail Ei dteiivă 
patrimoniului debitorului, principiul disponibilității fiind în 
guverna manifestările procesuale ale fiecărui creditor. 

Luând în considerare argumentele evocate cu alte ocazii!, reiterăm și de această 
dată opinia potrivit căreia formalitatea depunerii titlurilor de creanță reprezintă 
ultima ratio pentru creditorii interesaţi de a mai putea lua parte la o procedură de 
executare silită din instrumentarea căreia se obțin sume rezultate din vânzarea 
bunurilor debitorului, însă un atare procedeu nu poate sub nicio formă să constituie 
o metodă alternativă la procedura de intervenţie, ci reprezintă o formă de manifestare 
a acesteia. Termenul de depunere a titlurilor de creanță este un termen-limită pentru 
intervenţia altor creditori, moment temporal de care legiuitorul a legat diferite 
consecinţe juridice ce se pot produce ulterior în planul distribuirii sumelor, astfel 
încât, pentru toate raționamentele expuse deja, procedura intervenției și procedura 
depunerii titlurilor de creanţă se interconectează, cea de-a doua subsumându-se celei 
dintâi, reglementarea ei distinctă justificându-se exclusiv prin nevoia de identificare 
a unui reper temporal care să circumscrie procedura de intervenție. 

Fiind o operaţiune pusă la dispoziţie exclusiv creditorilor terţi, titulari de titluri 
executorii ori numai de creanţă faţă de debitorul urmărit, incidența acesteia este 
posibilă în cadrul oricărei modalităţi de urmărire silită indirectă, numai în aceste 
ipoteze justificându-se intervenţia altor creditori ce ar putea să-și satisfacă propriile 
creanţe faţă de debitorul urmărit alături de creditorul urmăritor. 

Criteriul relevant în zona de incidenţă a instituției depunerii titlurilor de creanță 
este, așadar, participarea în cadrul procedurii a mai multor creditori, fie urmăritori, 
fie şi urmăritori, și intervenienţi. Astfel, cadrul procesual subiectiv activ alcătuit din 
mai mulți creditori este posibil a fi configurat în acest mod încă de la începutul exe- 
cutării silite, ca efect al declanșării procedurii de către mai mulţi creditori urmăritori, 
sau augmentat pe parcursul acesteia, prin intermediul conexării ori intervenţiei. 

Odată concluzionat în acest sens, rămâne de stabilit dacă împrejurarea că, până 
la momentul procedural al fixării termenului de depunere a titlurilor de creanţă, în 
"procedura execuţională există un singur creditor urmăritor ori mai mulți asemenea 
creditori urmăritori ori intervenienţi are sau ar trebui să aibă vreo relevanţă practică 
prin raportare la scopul instituirii acestei proceduri. Răspunsul nu poate fi decât 
negativ, declanșarea formalităţii de depunere a titlurilor de creanţă fiind străină de 
alte raţiuni decât cele anterior evocate, respectiv deschiderea contextului și recu- 
noașterea posibilității pentru toţi creditorii interesaţi de a participa în procedura 
execuţională aflată în curs faţă de debitorul urmărit. | 
= . Faptul că, la momentul depunerii titlurilor de creanţă, în procedură sunt impli- 
caţi unul sau mai mulţi creditori urmăritori ori intervenienţi nu trebuie să influențeze 
cursul firesc al executării și să instituie distincţii pe care legea nu le prevede, cerința 
depunerii titlurilor de creanţă fiind edictată în interesul creditorilor terţi, iar nu al 
creditorilor participanţi în procedură. Prin urmare, indiferent de numărul creditorilor. 
urmăritori şi/sau intervenienţi angajaţi deja în procedura execuţională la momentul 
la care executorul judecătoresc urmează să stabilească termenul pentru depunerea 


titlurilor de creanță, parcurgerea acestei etape este obligatorie, iar organul de exe- 
cutare trebuie să-i dea curs. 


| i Tema nr. 27 — E. Oprina, Cum se conciliază procedura intervenției cu procedura depunerii 
titlurilor de creanță?, în E. Oprina, V. Bozeșan (coord.), Executarea silită. Dificultăţi şi soluţii practice» 
vol. 1, Ed. Universul Juridic, București, 2016, pp. 296-302; Tema nr. 141 — E. Oprina, Din nou despe 


obligativitatea parcurgerii procedurii de intervenţie pentru participarea la distribuire a tuturor credi- 
torilor interesați. E 

Aşadar, rațiunea reglementării trebuie să prevaleze asupra literei textului și, în 
plus, nu se identifică nicio justificare logică pentru a introduce o distincţie în funcţie 
de numărul creditorilor urmăritori și/sau intervenienţi în ceea ce priveşte activarea 
formalității depunerii titlurilor de creanţă. 


2, Eliberarea versus distribuirea sumei rezultate din vânzarea bunurilor urmările 


Potrivit art. 864 C. pr. civ., dacă există un singur creditor urmăritor, după reţi- 
nerea cheltuielilor de executare, când este cazul, suma de bani realizată prin urmă- 
rirea silită se eliberează acestuia până la acoperirea integrală a drepturilor sale, iar 
suma rămasă disponibilă se predă debitorului. 

Iar art. 865 C. pr. civ. statuează că, în cazul în care urmărirea silită a fost pornită 
de mai mulţi creditori sau când, până la eliberarea sau distribuirea sumei rezultate 
din executare, au depus și alţi creditori titlurile lor, executorul judecătoresc proce- 
dează la distribuirea sumei potrivit ordinii de preferinţă stabilite la alin. (1). In plus, 
în condiţiile art. 869 alin. (1) şi (2) C. pr. civ., dacă există mai mulți creditori urmăritori 
sau intervenienţi, suma rezultată din vânzare se distribuire acestora potrivit ordinii 
de preferință prevăzute la art. 865-868. În acest scop, după depunerea sau consem- 
narea sumei rezultate din vânzare, executorul va fixa de urgenţă un termen de 10 zile 
pentru depunerea titlurilor de creanţă. În termen de 5 zile de la expirarea termenului 
pentru depunerea titlurilor de creanță, executorul va întocmi proiectul de distribuire 
a sumelor, potrivit ordinii de preferință prevăzute la art. 865-868, iar, dacă printre 
creditorii urmăritori și intervenienţi se află și creditori care au intervenit tardiv, după 
expirarea termenului prevăzut la art. 694, creanțele acestora vor fi alocate asupra 
părții din suma rămasă după îndestularea drepturilor creditorilor urmăritori și ale 
celor care au intervenit în timp util [art. 874 alin. (1)]. n 

Așadar, legiuitorul a realizat o distincție clară între tipurile de operaţiuni spe- 
cifice și necesare pentru atribuirea sumelor rezultate din valorificarea bunurilor ur- 
mărite fie către singurul creditor urmăritor, fie către creditorii urmăritori ori inter- 
venienți, în ipoteza în care sunt mai mulți asemenea creditori. In acest sens, E 
torul operează cu termenii „eliberare”, respectiv „distribuire in funcţie de A LAT 
creditorilor care au inițiat procedura execuţională ori au intervenit ulterior în pro- 
cedură, această alegere legislativă fiind justificată și oportună. 


Activarea etapei de eliberare sau de distribuire a sumelor rezultate din valorifi- 

acestei etape, se conturează cu precizie cadrul procesual subiectiv ac t ce kr 
drept consecință declanșarea de către executorul judecătoresc a proce urii sp alei 

Argumentul decisiv pentru susținătorii tezei potrivit căreia, în ipoteza eliberării 
sumelor rezultate din vânzarea bunurilor debitorului, executorul judecătoresc nu este 
obligat să parcurgă etapa depunerii titlurilor de creanță constă în reglementarea 
cuprinsă în art. 864, art. 865, art. 869 și art. 874 C. pr. civ., texte din a căror inter- 
pretare literală pare a rezulta o atare concluzie. 

A aprecia însă că, în ipoteza în care, până la momentul depunerii titlurilor de 
creanţă, în procedură este implicat un singur creditor urmăritor, nu este necesară 
parcurgerea etapei de depunere a titlurilor de creanță ignoră scopul pentru. care 
legiuitorul a edictat această formalitate, și anume protecția acordată tuturor credito-: 
rilor interesaţi în a-și valorifica creantele pe care le deţin față de debitorul urmărit în 
cadrul unei proceduri execuţionale aflate deja pe rol. În plus, fiind o interpretare . 
restrictivă și abstrasă de contextul general al reglementării instituţiei depunerii titlu- 
rilor de creanță, adepţii unei asemenea opinii riscă să ajungă la o concluzie super- 
ficială și eronată și, astfel, la soluţii practice vulnerabile. 

Împrejurarea reglementării formalității depunerii titlurilor de creanţă în secti- 
unea intitulată „Distribuirea sumei rezultate din vânzarea bunurilor urmărite” se 
justifică atât pe considerente de tehnică legislativă, cât și pe considerente de inter- 
pretare logică și sistematică a dispoziţiilor legale. | 

Astfel, este de precizat, în primul rând, că numai în ipoteza în care numărul de 
creditori din procedura execuţională este multiplicat se activează etapa distribuirii 
sumelor, sume ce urmează a fi înscrise în proiectul de distribuire, potrivit ordinii de 
preferință prevăzute la art. 865-868 C. pr. civ. În situaţia unui singur creditor urmă- 
ritor nu apare nevoia întocmirii unui proiect de distribuire, întrucât suma de bani 
realizată prin urmărirea silită se eliberează acestuia până la acoperirea integrală a 
drepturilor sale, iar suma rămasă disponibilă se predă debitorului. Rațiunea 
întocmirii proiectului de distribuire constă în ordonarea tuturor creanţelor aflate în 
concurs în funcţie de rangul fiecăreia, importanța acestui act procedural fiind 
esenţială în economia procedurii, față de consecințele pe care le poate avea asupra 
gradului de îndestulare a creditorilor, 

Cuprinderea procedurii de depunere a titlurilor de creanță în secţiunea intitulată 
„Distribuirea sumei rezultate din vânzarea bunurilor urmărite” își găsește explicația 
într-un argument de tehnică legislativă, dar și de interpretare logică a normelor 
juridice, întrucât o atare formalitate are drept consecință multiplicarea creditorilor în . 
procedura execuţională, ceea ce antrenează etapa distribuirii sumelor. O asemenea 
tehnică legislativă nu poate fi folosită drept argument de interpretare per a contrario, 
în sensul că, în ipoteza unui singur creditor urmăritor, nu este obligatoriu de parcurs 
procedura depunerii titlurilor de creanță, întrucât o asemenea orientare sfidează 
scopul legii, pe de o parte, iar, pe de altă parte, interpretarea logică presupune că, 
acolo unde legea nu distinge în raţiunea ei, nici interpretul nu trebuie să o facă, gene- 
ralitatea formulării unui text conducând la generalitatea aplicării lui, fără a introduce 
distincţii pe care textul respectiv nu le conţine. | 

Așadar, alegerea legiuitorului de a reglementa formalitatea depunerii titlurilor de - 
creanță în secțiunea dedicată distribuirii sumelor se justitică pe deplin, întrucât un 
atare mecanism are drept consecință atragerea unor creditori terți în procedură și 
numai într-un context procesual subiectiv activ multiplu se declanșează etapa distri- 
buirii sumelor. Astfel, secţiunea intitulată „Distribuirea sumei rezultate din vânzarea 

bunurilor urmărite” reprezenta singurul loc normativ care putea cuprinde și o aseme- 
nea reglementare potenţial generatoare a sursei distribuirii. 

În plus, art. 865 alin. (1) C. pr. civ. statuează că, în cazul în care urmărirea silită 
a fost pornită de mai mulți creditori sau când, până la eliberarea sau distribuirea 
sumei rezultate din executare, au depus și alţi creditori titlurile lor, executorul 
judecătoresc procedează la distribuirea sumei potrivit ordinii de preferinţă stabilite 
de lege. Apelând, așadar, la regulile de interpretare gramaticală a normei evocate, dar 
și sistematică cu art. 864 C. pr. civ., se reține că etapa eliberării, respectiv distribuirii 
sumelor nu exclude etapa depunerii titlurilor de creanţă, situându-se în timp ulterior 
acesteia din urmă. 

De altfel, din conţinutul textului legal anterior menţionat, se observă că apariţia 
mai multor creditori în procedură poate fi rezultatul fie al declanșării executării de 
mai mulţi creditori, fie al conexării mai multor executări silite, fie al depunerii 
titlurilor de creanţă de alți creditori terți, anterior momentului eliberării sau distri- 
buirii sumelor. Astfel, legea însăși recunoaște posibilitatea ca eliberarea sumelor să 
fie precedată de depunerea titlurilor de creanță de către terți, neavând deci relevanță 
numărul de creditori participanţi în procedură anterior etapei de eliberare, respectiv 
distribuire a sumelor. 

La eliberare, respectiv distribuire nu se poate apela decât în condiţiile în care 
cadrul procesual subiectiv activ este definitivat, or, o asemenea finalitate nu se poate 
realiza decât după epuizarea etapei depunerii titlurilor de creanţă. 

Prin urmare, etapa eliberării sumelor. urmează etapa depunerii titlurilor de 
creanţă și, prin urmare, aceasta din urmă capătă caracter obligatoriu chiar dacă, până 
la momentul la care executorul judecătoresc trebuie să fixeze termenul pentru depu- 
nerea titlurilor de creanţă, în procedură nu există decât un singur creditor urmăritor. 

Tot astfel, art. 869 alin. (1) și (2) C. pr. civ. prevede că, dacă există mai mulți 
creditori urmăritori sau intervenienţi, suma rezultată din vânzare se distribuie 
acestora potrivit ordinii de preferință prevăzute la art. 865-868. In acest scop, după 
depunerea sau consemnarea sumei rezultate din vânzare, executorul va fixa de 
urgenţă un termen de 10 zile pentru depunerea titlurilor de creanţă. Astfel, textul, 
lecturat într-o manieră simplistă, ar putea conduce la concluzia că numai în cazul în 
care există deja în procedură mai mulți creditori se declanșează procedura depunerii 
titlurilor de creanţă, fiind exclusă o asemenea formalitate în cazul eliberării sumelor, 
această concluzie fiind cuplată și cu inserarea reglementării depunerii titlurilor de 
creanță în secțiunea dedicată distribuirii sumelor. AA 

În realitate însă, textul citat constituie norma generală în materia depunerii titlu- 
rilor de creanță, având rolul de a fixa încă de la început situația premisă a distribuirii 
sumelor, și ne existența mai multor creditori urmăritori sau intervenienţi. De 
asemenea, reglementarea nu exclude depunerea titlurilor de creanţă în ipoteza în 
care, la momentul declanșării acestei etape, în procedură era implicat La sıngur 
creditor urmăritor, întrucât, în urma unei asemenea formalități, există posibilitatea de 
intervenţie în cadrul procedurii și a altor creditori terți, ceea ce, inevitabil, va atrage 
incidența etapei de distribuire a sumelor rezultate din urmărire. i E 

Legiuitorul a corelat formalitatea depunerii titlurilor de creanță cu procedura 
distribuirii sumelor întrucât aceasta din urmă nu poate exista decât în condiţiile 

existenței mai multor creditori care urmează să participe la împărțirea sumelor 
rezultate din vânzarea bunurilor debitorului, motiv pentru care, din acest considerent 
tehnic, a fost firească alegerea de topografie a legiuitorului, în sensul așezării regle- 
mentării depunerii titlurilor de creanţă în secțiunea dedicată distribuirii sumelor, 
Prin urmare, se poate conchide în sensul că procedura depunerii titlurilor de 
creanţă este o formalitate ce poate conduce la augmentarea numărului creditorilor 
participanți în procedură înainte de declanșarea etapei eliberării și/sau distribuirii 
sumelor rezultate din vânzare, este o etapă care precedă eliberarea și/sau distribuirea 
„sumelor, este obligatorie în executarea silită indirectă și pentru incidenţa căreia este 
indiferent numărul creditorilor implicaţi în procedură la momentul la care executorul 
judecătoresc trebuie să fixeze termenul pentru depunerea titlurilor de creanță. 

"Tema | Rangul creanţei privind cheltuielile de executare înscrisă 
nr. 166 | la distribuire în altă procedură execuţională 


drd. Vasile BOZEȘAN | 
judecător, Tribunalul Ilfov 


Rezumat 


Preferinţa acordată de art. 865 alin. (1) lit. a) C. pr. civ. creanţelor reprezentând cheltuieli de exe- 
cutare silită priveşte doar cheltuielile efectuate în procedura execuţională respectivă sau în una cone- 
xată acesteia, neputând fi recunoscută unui executor sau creditor pentru cheltuieli de executare 
efectuate într-o executare complet străină, fără legătură cu cea în care se depune titlul. 

Executorul se poate înscrie la distribuire cu încheierea de cheltuieli doar în executarea silită 
declanşată împotriva creditorului iniţial (debitor al său), iar creditorul iniţial (care a avansat sau trebuie 
să achite cheltuielile către executor) se poate înscrie cu încheierea de cheltuieli în executarea silită (alta 
decât cea în care a fost emisă încheierea) a debitorului său. Însă, în aceste cazuri, creanţa invocată'va 
avea regimul unei creanţe simple, fără preferința recunoscută de lege doar creanţelor privind chel- 
tuielile născute în însăşi executarea pentru care au fost stabilite şi, eventual, avansate. 

Depunându-şi titlul privind! creanţa de cheltuieli de executare din alt dosar de executare, 
creditorul/executorul devin creditori intervenienţi în noua procedură, astfel încât aceştia beneficiază de 
preferința acordată de art. 865 alin. (1) lit. a) C. pr. civ. doar pentru eventuale cheltuieli de executare `` 
stabilite/avansate în însăşi procedura în care se intervine în calitatea lor de creditori intervenienţi. 

Deşi legea nu distinge între calitatea de creditor urmăritor şi cea de intervenient pentru recu- 

_noaşterea preferinţei, relevant rămâne obiectul creanţei (cheltuieli ocazionate de executare, de jude- 
cată, pentru măsuri asigurătorii etc.), în sensul că aceste cheltuieli sunt în legătură doar cu 
judecata/executarea/conservarea dreptului de creanţă pentru care se realizează executarea silită în 
care se face distribuirea. 


În practica execuţională se tinde uneori la o (forţată) interpretare a dispoziţiilor 
art. 865 alin. (1) lit. a) C. pr. civ. în sensul valorificării acestui text în favoarea cre- 
ditorilor- (de regulă, executori judecătorești) care intervin! în executarea silită și își 
depun titlul de creanţă reprezentând cheltuieli de executare din altă executare silită, 
invocând preferința prevăzută de art. 865 alin. (1) lit. a) C. pr. civ. 

Fără a nega așteptarea legitimă a creditorilor (inclusiv a executorilor creditori) de 
a-şi recupera cheltuielile de executare silită efectuate într-o procedură de executare 
silită, totuși — respectând regulile stabilite de lege în materia distribuirii sumelor 
obținute din executarea silită —, în aplicarea preferinței prevăzute de art. 865 alin. (1) 
lit. a) C. pr. civ., trebuie avute în vedere o serie de aspecte și reguli, după cum 
urmează: 

e În cadrul raporturilor juridice născute între creditor, debitor și executor, trebuie 
avut în vedere că, potrivit art. 670 alin. (6) C. pr. civ., încheierea de cheltuieli 


1 Pentru necesitatea ca depunerea titlului de çreanță să îmbrace forma intervenției, a se vedea 
Tema nr. 141 — E. Oprina, Din nou despre obligativitatea parcurgerii procedurii de intervenţie pentru 
participarea la distribuire a tuturor creditorilor interesați. 

constituie titlu executoriu atât pentru creditor (împotriva debitorului urmărit), cât și 
pentru executorul judecătoresc (împotriva creditorului urmăritor)?. 

Prin urmare, dacă într-o procedură de executare nu s-au avansat cheltuielile de 
executare de către creditor, executorul deţine un titlu executoriu împotriva acestuia 
pentru cheltuielile de executare (și nu împotriva debitorului urmărit), iar în cazul în 
care cheltuielile de executare stabilite au fost avansate de către creditor în favoarea 
executorului, dar nu au putut fi recuperate de la debitor, creditorul urmăritor rămâne 
cu un titlu executoriu pentru aceste cheltuieli împotriva debitorului. S 

e Din precizarea inițială decurge concluzia că executorul își poate recupera aceste 
cheltuieli doar de la creditor (debitor al său)”, și nicidecum de la debitorul urmărit, 
având în vedere că între executor și debitor nu s-au născut raporturi juridice. 

Astfel, executorul s-ar putea înscrie cu titlul său reprezentând cheltuieli în altă 
executare silită în care însuși creditorul respectiv are calitatea de debitor urmărit, 
Executorul nu se poate prevala de titlul său în altă executare silită care ar viza averea 
debitorului urmărit iniţial, | | ret | 

Doar creditorul urmăritor din prima executare are legitimare pentru a se înscrie 
la distribuirea sumelor obţinute din valorificarea bunurilor debitorului său în a doua 
executare silită, cu creanta sa reprezentând cheltuieli din prima executare silită. 

e Preterința acordată de art. 865 alin. (1) lit. a) C. pr. civ. se aplică și cererilor 
conexate”, astfel încât, privind cereri reunite într-o singură procedură de executare 
silită, cheltuielile de executare stabilite în oricare dintre cele două cereri conexate — 
„ în limita circumscrisă la momentul conexării potrivit art. 654 alin. (2) și (5) C. pr. civ. - 
vor beneficia de prioritate la distribuirea sumelor obținute în cadrul executării silite. 

e Preferința acordată de art. 865 alin. (1) lit. a) C. pr. civ. creanţelor reprezen- 
tând cheltuieli de executare silită le privește doar pe cele efectuate în procedura 
— Mu Be MEL A 

2 În același sens, ÎCCJ, Completul pentru dezlegarea unor chestiuni de drept, prin Decizia 
nr. 15/2016 (publicată în M. Of. nr. 741 din 23 septembrie 2016), a stabilit că: 

a) In interpretarea dispoziţiilor art. 371” alin. 1, 2 și 4 din Codul de procedură civilă de la 1865 


și a dispozițiilor art. 39 alin. (3) din Legea nr. 188/2000, procesul-verbal întocmit de către executor, 
privind cheltuielile de executare care trebuie avansate de către creditor, constituie titlu executoriu 
împotriva acestuia. 

b) Dispoziţiile art. 3717 din Codul de procedură civilă de la 1865 nu au caracter imperativ cu 
privire la modalitatea în care executorul își poate recupera cheltuielile de executare, pe baza 
procesului-verbal ce constituie titlu împotriva creditorului sau a convenției încheiate cu acesta. ` 

* „Prevederile art. 39 alin. (3) din Legea nr. 188/2000, conform cărora «executorii judecătorești 
nu pot condiționa punerea în executare a hotărârilor judecătorești de plata anticipată a onorariului», 
nu pot semnifica faptul că nu i-ar incumba creditorului avansarea cheltuielilor în vederea executării 
silite și că în cazul neplăţii acestora n-ar putea fi executat silit de către executorul judecătoresc care 
a avansat respectivele cheltuieli în locul creditorului” ÎCCJ, Dec. (HP) nr. 15/2016, par. 64]. 

1 A se vedea Tema nr. 140 - E. Oprina, (Im)posibilitatea terțului executor judecătoresc de a 
interveni în alt dosar de executare împotriva debitorului din propriul dosar în baza încheierii de sta- 
bilire a cheltuielilor de executare. Dat 
i 5 Rămâne de discutat cu referire la ipoteza în care s-au efectuat urmăriri paralele asupra 
aceluiași bun de către executori diferiţi (cu consecința valorificării bunului doar în una dintre aceste 
executări), însă, în acest caz, trebuie avut în vedere că, în condiţiile art. 654 C. pr. civ., s-ar fi impus 
obligatoriu conexarea executărilor, în cadrul căreia chestiunea cheltuielilor ar fi fost tranșată de către 
instanţă. Apreciem Că, în această ipoteză, cheltuielile de executare din urmărirea (paralelă) care nu 


a condus la valorificarea bunului nu se subsumează sferei creanţelor prevăzute de art. 865 alin. (1) 


lit. a) C. pr. civ., întrucât nu sunt cheltuieli care au susținut demersul de valorificare a bunului al 
cărui preţ se distribuie. mm 

execuțională respectivă sau în una conexată acesteia, neputând fi recunoscută unui 
executor sau creditor pentru cheltuieli de executare efectuate într-o executare 
complet străină, fără legătură cu cea în care se depune titlul. 

Textul art. 865 alin. (1) lit. a) C. pr. civ. este în sensul că preferința vizează 
creanțele reprezentând cheltuieli de judecată, pentru măsuri asigurătorii sau de exe- 
cutare silită, pentru conservarea bunurilor al căror preț se distribuie, orice alte chel- 
tuieli făcute în interesul comun al creditorilor, precum și creantele născute împotriva 
debitorului pentru cheltuielile efectuate cu ocazia îndeplinirii condiţiilor sau forma- 
lităţilor prevăzute de lege pentru dobândirea dreptului asupra bunului adjudecat și 
înscrierea acestuia în registrul de publicitate. 

Din întreaga economie a textului lit. a) rezultă cu evidenţă că sunt vizate doar 
cheltuielile ocazionate de recunoașterea judiciară a drepturilor creditorilor urmăritori 
împotriva debitorului, pentru măsuri asigurătorii, de executare silită sau pentru con- 
servarea bunurilor supuse executării silite și alte cheltuieli efectuate pentru îndepli- 
nirea formalităţilor prevăzute de lege pentru dobândirea dreptului asupra bunului 
adjudecat și înscrierea în registrul de publicitate. | 

Așadar, este eronat a-considera că un executor sau un creditor străin de execu- 
tarea silită poate pretinde preferință pe temeiul art. 865 alin. (1) lit. a) C. pr. civ. pentru 
o creanţă de cheltuieli de executare rezultând dintr-o încheiere de cheltuieli emisă în 
altă procedură execuţională, neconexată celei în discuţie. | 

Terţul-creditor sau executorul (străini de executarea silită în cauză, care a dus la 
valorificarea bunurilor debitorului) își pot depune titlul executoriu reprezentat de 
încheierea/hotărârea de cheltuieli din altă executare, însă aceștia nu vor beneficia de 
preferința prevăzută de lit. a), urmând regimul unei simple creanţe fără această 
preferință. 

Rămâne de reţinut că un executor sau un creditor, în cazul în care își depun titlul 
(încheierea de cheltuieli) în altă executare silită, nu pot beneficia de preferința recu- 
noscută de lege cheltuielilor de executare silită. 

Aceste cheltuieli sunt complet străine de executarea silită în care se depune titlul 
și nu au fost efectuate pentru însăși realizarea urmăririi bunului prin care s-au obținut 
sumele ce se distribuie, astfel că urmează a avea rangul unei simple creanţe, fără 
preferința specifică sumelor reprezentând cheltuieli de executare. D 

e Dacă s-ar admite existența preferinței în favoarea creditorului sau executorului 
pentru creanța de cheltuieli de executare din alt dosar de executare, s-ar afecta grav 
drepturile creditorului urmăritor din executarea în care se face distribuirea, în sensul 
că acesta din urmă ar putea să constate că nu îi sunt satisfăcute prioritar și integral 
cheltuielile avansate pentru urmărirea și valorificarea bunului al cărui preţ se 
distribuie. | | 

e Depunându-și titlul reprezentat de încheierea de cheltuieli de executare din alt 
dosar de executare, creditorul şi/sau executorul devin creditori intervenienţi în noua 
procedură, astfel încât aceştia beneficiază de preferinţă [acordată de art. 865 alin. (1) 
lit. a) C. pr. civ.] doar pentru eventualele cheltuieli de executare stabilite/avansate în 
însăși procedura în care se intervine în calitatea lor de creditori intervenienți. 

În concluzie, este eronat a atribui preferința prevăzută de art. 865 alin. (1) lit. a) 
C. pr, civ. creanţei reprezentând cheltuieli de executare născute în altă procedură exe- 
cuțională, complet străină de cea în care se depune titlul (i.e. încheierea de cheltuieli 
de executare emisă în altă procedură) și fără legătură cu urmărirea bunului din valo- 
rificarea căruia s-au obținut sumele supuse distribuirii. 

| Tema Penalităţile aplicate în condiţiile art. 906 C. pr. civ. 
“nr. 167 | - două probleme practice - 


prof. univ. dr. Evelina OPRINA 

Rezumat 


Întrucât, cu prilejul încuviinţării executării silite, instanţa verifică existenţa titlului executoriu şi a. 
creanţei certe, lichide şi exigibile, înseamnă că, ori de câte ori în procedură se ataşează o creanţă nouă, 
suplimentară faţă de cea care a făcut obiectul cenzurii instanţei, este nevoie de o nouă autorizare pentru 
efectuarea executării silite, în vederea îndestulării şi a creanţei adăugate. ji 

Posibilitatea obligării debitorului la plata de penalităţi în favoarea creditorului se activează pe 
parcursul procedurii de executare, neputând fi prevăzută încă de la debutul acesteia, ceea ce înseamnă 
că încheierea iniţială de încuviinţare a executării silite nu a presupus şi nici nu avea cum să anticipeze şi 
o evaluare a unui atare incident. 

Punerea în executare a încheierii de stabilire definitivă a penalităţilor ar putea fi solicitată de 
executorul judecătoresc în cadrul aceluiaşi dosar execuţional în care se instrumentează şi procedura 
declanşată în baza titlului executoriu primar, cu condiţia respectării normelor de competenţă care 
guvernează activitatea executorului judecătoresc, într-o asemenea ipoteză nefuncţionând principiul 
prorogării de competenţă, nici măcar pe aspectul derivat dintr-o presupusă accesorialitate a creanţei l 
constând în penalităti fată de creanța principală. Tot astfel, instrumentarea procedurii execuţionale a 
încheierii de stabilire definitivă a penalităţilor va putea fi realizată în cadrul unui dosar separat, 
înregistrat fie pe rolul aceluiaşi executor judecătoresc învestit şi cu executarea titlului vizând obligaţia 
de a face sau de a nu face intuitu personae, fie pe rolul altui executor judecătoresc competent. 


Penalităţile ce pot fi aplicate în condiţiile art. 906 C. pr. civ. reprezintă un 
instrument specific aflat la îndemâna creditorului unei obligaţii de a face sau de a nu 
face ce implică faptul personal al debitorului, de natură a-l constrânge pe acesta să-și 
îndeplinească obligația prevăzută în titlul executoriu. Stabilită fiind în sarcina 
debitorului o obligație intuitu personae, legiuitorul a identificat un mecanism sanctio- 
nator, susceptibil de a constitui un factor de presiune asupra debitorului, în vederea 
responsabilizării acestuia în sensul aducerii la îndeplinire a titlului executoriu și a 
conștientizării lui în privinţa riscurilor la care se expune prin continuarea adoptării 
unei atitudini de rezistenţă față de procedura execuțională. | 

Circumscris modalităţii de executare silită directă, în forma executării silite a 
altor obligaţii de a face sau a obligaţiilor de a nu face intuitu personae, acest mecanism 
a fost recent ajustat de legiuitor, prin modificarea adusă de Legea nr. 310/2018, care a 
completat alin. (4) al art. 906 C. pr. civ. în sensul posibilităţii recunoscute creditorului 
de a solicita fixarea sumei definitive cu titlu de penalităţi de întârziere după trecerea 
fiecărui termen de 3 luni în care debitorul nu își execută obligaţia prevăzută în titlul 
executoriu, până la stingerea ei completă. Această modificare are în vedere sancţio- 
narea conduitei debitorului care persistă în neexecutarea obligaţiei intuitu personae, 

urmărind să asigure finalmente îndeplinirea integrală și exactă a obligaţiei din titlul 
executoriu, expunându-l pe debitor riscului de a plăti periodic anumite sume de bani, 
sporind, astfel, efectul de mijloc de constrângere pe care penalităţile îl au. 

Mijloc juridic de constrângere indirectă a debitorului pentru asigurarea executării 
în natură a obligațiilor, penalitatea reglementată de art. 906 C. pr. civ., în măsura în 
care a fost acordată de instanţă, a generat în practică două probleme spinoase ce 
necesită clarificare ideologică și apoi concretă, pentru a orienta practicienii înspre 
soluţiile pe care le considerăm a răspunde raţiunii legiuitorului. Cele două chestiuni 
practice vizează: (i) obligativitatea sau nu a obținerii unei încheieri de încuviinţare a 
executării silite distincte și (ii) modalitatea de instrumentare a executării silite a 
titlului executoriu reprezentat de încheierea de stabilire a penalităţilor, respectiv dacă 
efectuarea actelor de executare silită specifice.va avea loc în cadrul dosarului de 
executare silită în care se efectuează executarea titlului primar sau într-un alt dosar. 


(i) Necesitatea obținerii unei încheieri de încuviințare a executării silite distincte 


O precizare introductivă și de ordin general ce se impune a fi făcută se referă la 
faptul că urmărirea silită va viza numai îndestularea sumelor stabilite definitiv de 
instanţă cu titlu de penalităţi, potrivit art. 906 alin. (4) C. pr. civ., doar o atare înche- 
iere conţinând o creanţă certă, lichidă și exigibilă, penalitatea recunoscută și stabilită 
inițial în condiţiile alin. (2)/și (3) ale art. 906 C. pr. civ. având doar rolul de a pregăti 
debitorul asupra consecințelor atitudinii sale. De altfel, se observă că alin. (6) al 
textului conferă caracter executoriu numai încheierii de fixare a sumei definitive ce i 
se datorează creditorului cu titlu de penalități, iar nu și încheierilor prin care instanța 
acordă, la nivel teoretic, penalitatea, potrivit alin. (2) și (3). In plus, legiuitorul a 
apreciat 'că o asemenea sancţiune definitivă ar putea fi aplicată debitorului numai 
după trecerea unui termen de 3 luni de la data comunicării încheierii de aplicare a 
penalităţii, interval suficient de timp pentru a se evalua conduita debitorului și 
consecințele acesteia asupra creditorului. 

În ceea ce privește problematica supusă analizei, învederăm că rațiunea încheierii 
de încuviinţare a executării silite constă în împuternicirea executorului judecătoresc 
de a efectua acte de executare silită în toate modalităţile prevăzute de lege, autorizate 
de instanţă, în vederea realizării drepturilor creditorului menționate în titlul exe- 
cutoriu, inclusiv a cheltuielilor de executare. Întrucât, cu prilejul încuviinţării execu- 
tării silite, instanţa verifică existenţa titlului executoriu și a creanţei certe, lichide și 
exigibile, înseamnă că, ori de câte ori în procedură se atașează o creanţă nouă, supli- 
mentară fată de cea care a făcut obiectul cenzurii instanței, este nevoie de o nouă 
autorizare pentru efectuarea executării silite, în vederea îndestulării și a creanţei 
adăugate. 

În ipoteza titlului executoriu ce conţine o obligaţie de a face sau de a nu face ce 
implică faptul personal al debitorului, modalitatea de executare silită presupune 
obligarea debitorului de a aduce la îndeplinire în natură, în mod nemijlocit, obligația 
respectivă, în caz contrar putând fi obligat la plata de. despăgubiri, în condiţiile 
art. 892 C. pr. civ. sau ale dreptului comun, precum și la plata de penalităţi, în con- 
diţiile art. 906 C. pr. civ. | 

Cele două mijloace procedurale sunt complementare, finalităţile fiecăruia fiind 
distincte. Astfel, referitor la despăgubiri, acestea reprezintă echivalentul valorii obli- 
gației intuitu personae, în cazul neexecutării acesteia, și au drept scop acoperirea 

prejudiciului cauzat creditorului prin neexecutarea de către debitor a obligaţiei ce 
implică faptul său personal, în vreme ce penalităţile acordate în temeiul art. 906 
C. pr. civ. reprezintă un mijloc de constrângere a debitorului pentru a-l determina să 
execute el însuși obligația. Regimul execuţional al obligaţiilor cu caracter personal 
este mai restrictiv decât în cazul celorlalte obligaţii, în condiţiile în care nu se poate 
exercita o constrângere directă asupra persoanei debitorului, ci una indirectă, de 
natură să-l convingă pe acesta să execute personal obligaţia. 

Având în vedere rațiunea reglementării, penalităţile acordate de instanță în 
condiţiile art. 906 C. pr. civ. nu pot fi anticipate de la începutul procedurii, întrucât 
necesitatea aplicării lor apare în momentul în care debitorul nu își îndeplinește obli- 
gaţia personal, fiind, de asemenea, obligatorie cererea creditorului în sensul declan- 
șării mecanismului în discuţie, demersul fiind la latitudinea acestuia. Așadar, posi- 
bilitatea obligării debitorului la plata de penalități în favoarea creditorului se activează 
pe parcursul procedurii de executare, neputând fi prevăzută încă de la debutul acesteia, 
ceea ce înseamnă că încheierea iniţială de încuviinţare a executării silite nu a presupus 
și nici nu avea cum să anticipeze și o evaluare a unui atare incident. 

Deși s-ar putea susține că aplicarea de penalități constituie o etapă în procedura 
de executare silită a unei obligaţii de a face sau de a nu face ce implică faptul personal 
al debitorului și, astfel, se circumscrie încuviințării de executare silită emise, la 
debutul procedurii, în fapt, mecanismul penalităților este o sancțiune care poate inter- 
veni pe parcursul procedurii, în scopul. stimulării debitorului pentru realizarea 
titlului executoriu, fără însă a fi determinantă pentru cursul procedurii, neconducând 
prin ea însăși în mod direct la realizarea creanței. Acest instrument este o pârghie 
indirectă aflată la dispoziţia creditorului, pe care legiuitorul a reglementat-o în scopul 
întăririi arsenalului juridic pentru eficientizarea executării. 

Prin urmare, neavând rolul de a determina îndestularea creanţei principale în 
mod direct, ci mediat, creanţa pe care o generează acest mijloc de constrângere a debi- 
torului nu poate fi inclusă în sfera de cuprindere a încheierii de încuviinţare a execu- 
tării silite, eventuala ei existență neputând fi imaginată și, în plus, nici cuantificată la 
momentul declanșării procedurii. Pe de altă parte, o asemenea creanță, deși generată 
de modalitatea de executare silită directă, nu este subordonată acesteia și nici nu 
condiționează, la rându-i, derularea procedurii principale, cele două având, fiecare, 
propria individualitate, legiuitorul urmărind doar ca penalitatea să reprezinte un 
imbold și, totodată, o presiune pentru debitor. | 

Indestularea creanţei din titlul executoriu primar nu suferă niciun fel de influență 
directă prin emiterea încheierii de aplicare de penalităţi, ci aceasta din urmă apare ca 
un mijloc de susţinere a scopului executării silite, fără să se interpună în procedură 
sau să intervertească obligaţia principală a debitorului, ta re 

Un argument suplimentar în sensul independenței procesuale a încheierii de 
stabilire definitivă a sumei datorate creditorului cu titlu de penalităţi se desprinde din 
alin. (5) al art. 906 C. pr. civ., text care stabileşte că penalitatea va putea fi înlăturată 
ori redusă, pe calea contestaţiei la executare, dacă debitorul execută obligaţia prevă- 
zută în titlul executoriu și dovedește existenţa unor motive temeinice care au justificat - 
întârzierea executării. Existând, așadar, posibilitatea practică de înlăturare totală a 
penalităților, înseamnă că procedura execuțională pentru realizarea obligaţiei de a 
face sau de a nu face intuitu personae cuprinse în titlul executoriu va continua inde- 
pendent de soarta încheierii de stabilire definitivă a penalităților, fără, așadar, niciun 

fel de determinări procesuale care să aibă înrâurire asupra titlului primar și a obli- 
gației conținute de acesta. 

Rezultă, așadar, că, față de scopul procedurii de încuviinţare a executării silite și 
de specificul instrumentului penalităţilor aplicate în condiţiile art. 906 C. pr. civ., 
pentru executarea acestora va trebui solicitată și obținută, suplimentar, o nouă încu- 
viințare a executării silite!, întrucât încheierea iniţială nu a subsumat și aceste sume. 

Legat de aspectul vizând posibilitatea emiterii mai multor încheieri de fixare a 
sumei definitive cu titlu de penalități de întârziere după trecerea fiecărui termen de 3 
luni în care debitorul nu își execută obligația, învederăm că, deși soluţia propusă 
poate părea oneroasă pentru creditor, întrucât acesta va fi nevoit să obțină tot atâtea 
încheieri de încuviinţare a executării silite câte titluri executorii constând în încheieri 
de aplicare de penalităţi deţine, se impune o asemenea abordare procesuală în consi- 
derarea asigurării preeminenţei legii. Fiind creanţe suplimentare față de creanţa ce 
constituie obiectul titlului executoriu primar, acestea nu se pot circumscrie sferei de 
cuprindere a încheierii inițiale de încuviinţare a executării silite și, oricât de împovă- 
rătoare ar fi pentru creditor demersurile ulterioare, succesive de obţinere a autori- 
zărilor din partea instanţei de executare, acestea sunt necesare, întrucât noile titluri 
executorii presupun adăugarea în procedură a unor elemente pe care instanța de 
executare nu le-a încuviințat. / 


(ii) Modalitatea de instrumentare a executării silite a titlului executoriu reprezentat 
de încheierea de stabilire a penalităţilor 


O altă problemă apărută în practica execuţională derivată din încheierea de 
stabilire a sumei definitive ce i se datorează creditorului cu titlu de penalităţi vizează 
modalitatea de instrumentare a executării silite a titlului executoriu reprezentat de 
încheierea de stabilire definitivă a sumei datorate cu titlu de penalităţi, respectiv dacă 
efectuarea actelor de executare silită specifice va avea loc în cadrul dosarului de 
executare silită în care se efectuează executarea titlului primar sau într-un alt dosar. 

Sub acest aspect, având în vedere și concluzia de la punctul (i) în sensul că pentru 
executarea penalităților acordate în condiţiile art. 906 C. pr. civ. va trebui solicitată și 
obținută, suplimentar, o nouă încuviințare a executării silite faţă de cea iniţială, apre- 
ciem că această încheiere ar putea fi solicitată de executorul judecătoresc în cadrul 
aceluiași dosar execuţional în care se instrumentează și procedura declanșată în baza 
titlului executoriu primar, cu condiția respectării normelor de competenţă care-i 
guvernează activitatea. 

Astfel, în condiţiile art. 652 alin. (1) lit. c) C. pr. civ., în cazul executării silite a 
obligaţiilor de a face și a obligaţiilor de a nu face, competența revine executorului 
judecătoresc din circumscripţia curţii de apel unde urmează să se facă executarea, iar, 
în ipoteza executării silite a titlului executoriu reprezentat de penalităţi, se vor putea 
declanșa toate modalităţile de executare silită indirectă, care, la rândul lor, vor putea 
atrage competenţa unor executori judecătorești diferiţi în funcţie de felul bunurilor 
urmăribile. Prin urmare, în condiţiile existenţei unei suprapuneri de competenţe în 
persoana aceluiași executor judecătoresc care gestionează și dosarul iniţial, apreciem 


1 În același sens, însă pe marginea problematicii încuviințării veniturilor accesorii acordate în 
condiţiile art. 628 alin. (4) C. pr. civ., a se vedea Tema nr. 17 - V. Bozeșan, Modul de calcul al 
veniturilor accesorii şi actualizarea creanței în faza executării silite, în E. Oprina, V. Bozeşan (coord.), 
Executarea silită. Dificultăţi și soluții practice, vol. 1, Ed. Universul Juridic, București, 2016, p. 171. 

că este posibilă aducerea titlului executoriu constând în suma fixată definitiv cu titlu 
de penalităţi în favoarea creditorului în același dosar execuţional deschis în baza 
titlului iniţial. 

În acest sens, învederăm că apelul la instrumentul penalităților reglementat de 
art, 906 C. pr. civ. constituie un incident ivit în cursul procedurii de aducere la 
îndeplinire a unei obligaţii de a face sau de a nu face ce presupune faptul personal al 
debitorului, fiind generat de conduita debitorului, dar fără a condiționa cursul ulterior 
al procedurii execuţionale și fără a crea dependenţa acesteia de modul de îndestulare 
a creanţei suplimentare. ; 

Titlul executoriu constând în încheierea de stabilire definitivă a sumei cuvenite 
creditorului cu titlu de penalităţi are rolul de a responsabiliza debitorul în atitudinea 
pe care trebuie să o adopte în procedura ce vizează aducerea la îndeplinire a titlului 
executoriu primar, însă nu este intim legat de acesta din urmă, deși a fost generat de 
procedura de executare a obligaţiei debitorului intuitu personae. Cele două titluri 
executorii nu se intercondiționează, fiecare dintre acestea are propria independenţă 
procesuală, niciunul dintre ele nefiind decisiv pentru soarta procedurală a celuilalt. 

Nici teza a doua a alin. (4) al art. 906 C. pr. civ; potrivit căreia creditorul poate 
solicita fixarea sumei definitive cu titlu de penalități de întârziere după trecerea 
fiecărui termen de 3 luni în care debitorul nu își execută obligaţia prevăzută în titlul 
executoriu, până la stingerea ei completă, nu conduce interpretul înspre o altă conclu- 
zie, întrucât textul creează doar în aparenţă o dependenţă procesuală între cele două 
titluri executorii. Astfel, menţiunea că acordarea de penalități în sumă definitivă 
creditorului se poate face până la stingerea completă a obligaţiei prevăzute în titlul 
executoriu are semnificaţia constrângerii debitorului în scopul executării în natură a 
obligaţiei și al conștientizării de către acesta a riscului la care se expune în cazul 
neexecutării obligaţiei din titlul primar, în sensul că va fi obligat la plata unor sume 
de bani ce se vor augmenta pe măsură ce va mai expira câte un interval de 3 luni de 
neexecutare. | `, 

Invederam cu alt prilej? faptul că, în ipoteza executării silite a unei obligaţii de a 
face sau de a nu face, îndestularea cheltuielilor de executare generate de această pro- 
cedură se va realiza de același executor judecătoresc iniţial învestit, în virtutea carac- 
terului accesoriu al acestor sume faţă de creanța cuprinsă în titlul executoriu primar. 
Rațiunea și argumentele respectivei opinii nu sunt valabile însă și în această situaţie, 
întrucât încheierea de stabilire definitivă a sumei datorate cu titlu de penalităţi nu are 
caracter accesoriu titlului executoriu primar, deși necesitatea emiterii acestei înche- 
ieri a apărut ca efect al procedurii execuționale de bază. Spre deosebire însă de 
cheltuielile de executare care sunt provocate inevitabil de procedura de executare 
silită directă ce se derulează, având un pronunţat caracter accesoriu faţă de creanţa 
din titlul executoriu inițial, existența acestora depinzând de soarta procedurii 
primare, penalităţile nu au caracter accesoriu creanței principale, ele putând sau nu 
să existe, în funcție de cursul procedurii de bază și de opţiunea creditorului. Singurul 
element de dependenţă între cele două titluri constă în întinderea creanței repre- 
zentând penalităţi, acestea din urmă raportându-se la creanța principală numai la 
momentul realizării acesteia ca reper temporal final de calcul al penalităților. 


* Tema nr. 89 - E. Oprina, V. Bozeșan, Ipoteze practice privind competenţa executorului jude- 


cătoresc, în E. Oprina, V. Bozeșan (coord.), Executarea silită. Dificultăţi și soluţii practice, vol. 2, 
Ed. Universul Juridic, București, 2017, p. 206. 

Accesorialitatea creanţei constând în penalităţi ce ar fi aptă să atragă, prin 
prorogare, competența executorului judecătoresc care instrumentează procedura de 
bază trebuie să vizeze o subordonare și o dependenţă procesuală a creanţei supli- 
mentare față de creanţa principală, în sensul că îndestularea creanţei accesorii trebuie 
să depindă de soarta creanţei principale. Or, îndestularea creanței reprezentând suma 
finală stabilită cu titlu de penalităţi nu depinde în niciun fel de cursul procedurii în 
care creditorul urmărește realizarea în natură a obligaţiei de a face sau de a nu face 
intuitu personae, cele două titluri executorii având independență procesuală și 
putând fi instrumentate distinct unul față de celălalt, necondiţionându-se reciproc, 
Soarta procesuală a titlului executoriu constând în încheierea de fixare a sumei 
definitive cu titlu de penalități nu atârnă de soarta procesuală a titlului executoriu de 
bază, iar împrejurarea că efectul psihologic al penalităților constă în constrângerea 
debitorului la a-și îndeplini obligaţia din titlul executoriu primar nu poate să conducă 
spre o altă soluţie, caracterul accesoriu presupunând cu necesitate o relaţie de depen- 
denţă procesuală pe soluţie între creantele aflate în concurs. 

Așadar, generarea titlului executoriu având ca obiect penalități de procedura 
execuţională de bază nu atrage implicit și subordonarea acestuia faţă de titlul execu- 
toriu primar și cursul procedurii principale, cele două titluri păstrându-și indivi- 
dualitatea și independenţa proprii. 

Pe cale de consecinţă, punerea în executare a încheierii de stabilire definitivă a 
penalităților ar putea fi solicitată de executorul judecătoresc în cadrul aceluiași dosar 
execuţional în care se instrumentează și procedura declanșată în baza titlului exe- 
cutoriu primar, cu condiţia respectării normelor de competenţă care guvernează acti- 
vitatea executorului judecătoresc, într-o asemenea ipoteză nefuncționând principiul 
prorogării de competenţă, nici măcar pe aspectul derivat dintr-o presupusă accesoria- 
litate a creanţei constând în penalități față de creanţa principală. 

Tot astfel, instrumentarea procedurii execuţionale a încheierii de stabilire 
definitivă a penalităţilor va putea fi realizată în cadrul unui dosar separat, înregistrat 
fie pe rolul aceluiași executor judecătoresc învestit și cu executarea titlului vizând 
obligaţia de a face sau de a nu face intuitu personae, fie pe rolul altui executor judecă- 
toresc competent. . 

: Tema | Acordul de mediere privind minorii versus acordul 
"nr. 168 notarial parental. Condiţii privind executorialitatea 


drd. Vasile BOZEȘAN 
judecător, Tribunalul Ilfov 
Rezumat 
Acordurile de mediere parentale privitoare la situaţia minorilor (inclusiv cele care nu vizează 
aspecte accesorii divorţului) trebuie consfinţite de către instanţă pentru a fi titluri executorii. 
Dispoziţiile art. 58 alin. (21) din Legea nr. 192/2006 privind medierea şi organizarea profesiei de 
“mediator, referitoare la executorialitatea acordurilor de mediere atestate de către avocat sau notarul 
public, nu sunt aplicabile acordurilor de mediere parentale. mii i 
Notarul public sesizat de părțile unui acord de mediere privitor la minor va putea, doar în condiţiile 
art. 101 alin. (2) din Legea nr. 36/1995, să autentifice un (nou) acord al părinţilor care are caracter 
executoriu. Însă, în acest caz, notarul public nu atestă acordul de mediere anterior, ci ia act de expri- 
marea acordului părţilor care — deși poate fi identic în conţinut cu cel cuprins în acordul de mediere —, 
din punct de vedere juridic, exprimă „o nouă” înţelegere a părților manifestată expres, personal şi direct 
în faţa notarului, cu respectarea condiţiilor şi limitelor prevăzute de Legea notarilor publici. 


Prezenta analiză urmărește să circumscrie, raportat la prevederile legale, cerin- 
tele pentru ca un acord de mediere referitor la situaţia minorilor (stabilirea locuinţei, 
exercițiul autorităţii părintești, programul de vizită, obligaţiile de- întreținere), în 
relaţie cu situaţia acordului notarial parental, să constituie un titlu executoriu suscep- 
tibil de a fi pus în executare. 

Prin Decizia nr. 33/2019, Înalta Curte de Casaţie și Justiţie — Completul pentru 
soluționarea recursului în interesul legii a stabilit că, în interpretarea și aplicarea 
unitară a dispoziţiilor art. 2 alin. (4), art. 59 alin. (2) și art. 64 alin. (2) din Legea 
nr. 192/2006 privind medierea și organizarea profesiei de mediator, cu modificările și 
completările ulterioare: 

— instanța de judecată nu poate consfinți acordul de mediere referitor la înţelegerea 
părților privind desfacerea căsătoriei; | | | 

— cu privire la rezolvarea aspectelor accesorii divorțului, instanţa de judecată 
poate consfinți acordul de mediere având acest obiect. 

Se constată, astfel, că, sub aspectul măsurilor privitoare la minori, obiectul dezle- 
gării date de instanța supremă a vizat situația în care acestea sunt accesorii divorțului, 
astfel încât rămân de clarificat cazurile în care părinţii, independent de existența unui 


PEA Po... 
1 Publicată în M. Of. nr. 144 din 24 februarie 2020. 

divorț, convin asupra chestiunilor referitoare la minori, fie pe calea unui acord de 
mediere, fie pe calea unui acord notarial parental. 


(i) În ceea ce privește acordul de mediere cu privire la aspecte referitoare la 
minori, trebuie avut în vedere că, potrivit art. 64 alin. (1) lit. c), d), e) și fdin Legea 
nr. 192/2006 privind medierea și organizarea profesiei de mediator?, pot fi rezolvate 
` prin mediere și neînțelegerile dintre soţi privitoare la: 

c) exercițiul drepturilor părintești; 
.. d) stabilirea domiciliului copiilor; 
e) contribuţia părinţilor la întreţinerea copiilor; 

J) orice alte neînţelegeri care apar în raporturile dintre soţi cu privire la drepturi 
de care ei pot dispune potrivit legii. 

Totodată, potrivit art. 64 alin. (11) din aceeași lege (alineat introdus prin Legea 
nr. 115/20125): „Acordurile de mediere încheiate de părti, în cauzele/conflictele ce au 
ca obiect exerciţiul drepturilor părintești, contribuția părinţilor la întreținerea copiilor 
și stabilirea domiciliului copiilor, îmbracă forma unei hotărâri de expedient”*. 

(ii) În ceea ce priveşte acordul notarial parental, trebuie avut în vedere că, 
potrivit art. 101 alin. (2) din Legea nr. 36/1995 a notarilor publici și a activității 
notariale”: „Constituie, de asemenea, titlu executoriu acordul parental încheiat prin 
înscris autentificat cu ocazia divorțului sau ulterior acestui moment, în care, exer- 
citând împreună autoritatea părintească, părinții se înţeleg cu privire la aspecte cum 
sunt: stabilirea locuinţei copilului, modalitatea de păstrare a legăturilor personale cu 
minorul ale părintelui cu care acesta nu locuiește, precum și alte măsuri asupra cărora 
părinții pot să dispună în condiţiile art. 375 alin. (2) din Codul civil, republicat, cu 
modificările ulterioare” (s.a.). | 

Iar potrivit art. 102 din Legea nr. 36/1995: pentru valabilitatea acordului parental 
încheiat în procedura divorțului sau în orice alte situații, notarul public, cu ocazia 
autentificării, este obligat să obțină raportul de anchetă psihosocială și să procedeze la 
ascultarea minorului în condiţiile art. 264 din Codul civil, republicat, cu modificările 
ulterioare. 


? Publicată în M. Of. nr. 441 din 22 mai 2006. pa l l 

3? Legea nr. 115/2012 pentru modificarea și completarea Legii nr. 192/2006 privind medierea și 
organizarea profesiei de mediator, publicată în M. Of. nr. 462 din 9 iulie 2012. -3 

+ Prevederea art. 64 alin. (2) din Legea nr. 192/2006 — potrivit căreia înțelegerea soților cu privire 
la desfacerea căsătoriei și la rezolvarea aspectelor accesorii divorțului se depune de către părți la 
instanța competentă să pronunţe divorțul — a primit dezlegarea interpretativă prin Decizia nr. 33/2019 
a ÎCCJ, Completul pentru soluționarea recursului în interesul legii, în sensul că, privitor la rezolvarea 
aspectelor accesorii divorțului, instanța de judecată poate consfinţi acordul de mediere având acest 
obiect. 

5 Precizăm că Legea nr. 36/1995 a fost completată prin Legea nr. 17/2017 de aprobare a0.U.G. 
nr. 1/2016, în sensul că, la art. 100 din Legea nr. 36/1995, s-a introdus alin. (2), iar după art. 100 s-a 
introdus un nou articol, respectiv art. 100'. După republicarea Legii nr. 36/1995 (M. Of. nr. 237 din 


19 martie 2018), fostul art. 100 a devenit art. 101, iar fostul art. 100! a devenit art. 102. 

Aşa cum am expus pe larg într-un alt context, din prevederile art. 101 alin. (2) și 
ale art. 102 din Legea nr. 36/1995 rezultă că acordul parental notarial are caracter 
executoriu” dacă: 

— acordul fost încheiat prin înscris autentificat de către notarul public; 

— acordul a intervenit în faţa notarului, fie cu ocazia divorțului prin procedura 
notarială (în condiţiile art. 138 din Lege), fie ulterior acestui moment, fie cu privire la 
minori născuți în afara căsătoriei; | 

— părinţii divorțați exercită în comun autoritatea părintească asupra minorului”; 

— acordul privește aspecte precum stabilirea locuinţei copilului, modalitatea de 
păstrare a legăturilor personale cu minorul ale părintelui cu care acesta nu locuieşte, 
alte măsuri asupra cărora părinţii pot să dispună în condiţiile art. 375 alin. (2) C. civ., 
cum ar fi stabilirea întinderii contribuţiei părinților la întreţinerea minorului!9; 

— notarul a obținut raportul de anchetă psihosocială și a procedat la ascultarea 
minorului, în condiţiile art. 264 C. civ. 


(iii) Corelarea textelor privind executorialitatea acordului de mediere parental 
în raport cu acordul notarial parental 

In condiţiile în care, prin Legea nr. 154/2019", a fost completat art. 58 din Legea 
nr. 192/2006 cu alin. (21) — care prevede că acordul-de mediere verificat și atestat de 
către avocaţii părților, de către notarul public sau de către un avocat sau notar public 
ales de mediator cu acordul părţilor este titlu executoriu —, se ridică problema dacă 
acordul privitor la minori poate fi atestat de avocat sau de către notarul public pentru 


“E. Oprina, V. Bozeșan, Comentarii privind modificările aduse Codului de procedură civilă prin _. 
Legea nr. 17/2017, în Codul de procedură civilă, actualizat la 20 aprilie 2017 (ed. îngrijită de 
V. Bozeșan), Ed. Solomon, București, 2017, pp. XXXII-XXXIV: E. Oprina, V. Bozeșan, Analiza ultimelor 
modificări aduse în materia procedurii civile și a executării silite, în special, prin Legea nr. 17/2017, 
publicat pe www.universuljuridic.ro la 25 martie 2017 și pe www.juridice.ro la 22 martie 2017. 

7” Potrivit art. 138 alin. (5) din Legea nr. 36/1995, înscrisul autentificat de notarul public prin 
care se constată acordul parental (încheiat cu ocazia divorţului) constituie titlu executoriu în condi- 
tiile art. 101 alin. (2), însă această precizare este una superfluă raportat la prevederea expresă a 
art. 101 alin. (2), care vizează acordurile parentale încheiate atât cu ocazia divorțului, cât și ulterior 
acestui moment. í r 

* Deşi art. 101 alin. (2) din Legea nr. 36/1995 face referire la acordul parental încheiat prin înscris 
autentificat cu ocazia divorțului sau ulterior acestui moment, se constată că art. 102 clarifică, în 
mod expres, sfera ipotezelor, în sensul că acordul parental poate fi încheiat în procedura divorțului 
„Sau în orice alte situații”, astfel încât poate interveni un acord notarial parental și cu privire la 
copiii născuți în afara căsătoriei (între părinții care nu sunt căsătoriți sau divorțați). 

% Așa cum am învederat, „Nu poate fi recunoscut caracter executoriu unui acord parental 
notarial prin care părţile ar conveni ca autoritatea să fie exercitată doar de către unul dintre părinți. 
De altfel, cu privire la copiii ai căror părinţi sunt divorţaţi și la cei din afara căsătoriei ai căror părinți 
conviețuiesc, exercitarea doar de către unul dintre părinți a autorităţii [ca abatere de la regula 
exercitării în comun prevăzută de art. 397 și art. 505 alin. (1) C. civ.] poate fi stabilită ori încuviințată 
doar de către instanţa de tutelă [art. 504 raportat la art. 398 C. civ, art. 506 C. civ.]. Tot astfel, privitor 
la copiii din afara căsătoriei ai căror părinţi nu conviețuiesc, modul de exercitare a autorității se 
stabileşte ori se încuviințează de către instanța de tutelă [art. 505 alin. (2) C. civ.]” — E. Oprina, 
V. Bozeșan, Comentarii..., op. cit., p. XXXII. l 

10 Prin acordul parental, unul dintre părinţi nu ar putea renunța la dreptul la întreţinere al 
minorului din partea celuilalt părinte, având în vedere că dreptul minorului la întreţinere este unul 
personal, aparținând acestuia din urmă, și nicidecum părintelui la care locuiește. 3 

1! Legea nr. 154/2019 pentru modificarea și completarea Legii nr. 192/2006 privind medierea și 
organizarea profesiei de mediator, publicată în M. Of. nr. 623 din 26 iulie 2019. 

a fi titlu executoriu, cu atât mai mult cu cât, așa cum am arătat supra, acordul notarial 
parental constituie titlu executoriu [art. 101 alin. (2) din Legea nr. 36/1995]. 

Totodată, potrivit art. 59 alin. (1) din Legea nr. 192/2006, părţile pot solicita 
notarului public autentificarea, în condițiile legii și cu respectarea procedurilor legale, 
a înțelegerii lor, iar potrivit art. 59 alin. (3) din aceeași lege, actul întocmit de notarul 
public conform alin. (1), prin care se autentifică înţelegerea din acordul de mediere, 
are putere de titlu executoriu. 

De asemenea, art. 59 din Legea nr. 192/2006 a fost completat, prin Legea 
nr. 154/2019, cu alin. (21), care prevede că părțile sau partea interesată se pot înfățișa 
la notarul public în vederea autentificării acordului de mediere. 

Întemeiat pe topografia textelor, se constată că prevederile art. 64 din Legea 
nr. 192/2006 se regăsesc în Capitolul VI — Dispoziţii speciale privind medierea unor 
conflicte, Secţiunea 1 — Dispoziţii speciale privind conflictele de familie, astfel încât 
rezultă că acestea au caracter special, reglementând raporturi juridice specifice. 

Potrivit principiului specialia generalibus derogant, prevederea art. 64 alin. (11) 
din Legea nr. 192/2006 — care impune obligativitatea ca acordul privitor la minor să 
ia forma unei hotărâri de expedient — se aplică prioritar și cu caracter special față de 
prevederea art. 58 alin. (2!) din aceeași lege, care prevede că acordul de mediere veri- 
ficat și atestat de către avocat sau de către notarul public constituie titlu executoriu. 

De asemenea, potrivit regulii că modificarea ulterioară a normei generale nu 
modifică și norma specială (afară de cazul în care se prevede expres), rezultă că 
intervenţia legiuitorului, prin Legea nr. 154/2019, asupra normei art. 58 (plasat în 
Capitolul V — Procedura de mediere) nu a vizat și norma specială a art. 64 alin. (1), 
plasat în Capitolul VI — Dispoziţii speciale privind medierea unor conflicte. 

„Pe cale de consecinţă, modificarea/completarea art. 58 (dar și a art. 59) din Legea 
nr. 192/2006, cu referiri exprese la caracterul executoriu al acordului de mediere, nu 
vizează prevederile speciale ale art. 64, referitoare la acordurile încheiate de părţi în 
materia „conflictelor de familie”. | 

În concluzie, cu privire la acordurile de mediere privitoare la situaţia minorilor 
(exercițiul autorităţii părintești, contribuția părinților la întreţinerea copiilor și stabi- 
lirea domiciliului copiilor, programul de vizită) şi la acordurile notariale parentale, Vor 
fi avute în vedere următoarele: 

e Acordurile de mediere parentale care privesc aspecte accesorii divorțului vor 
trebui consfinţite de către instanță în procedura divorțului [art. 64 alin. (2) din Legea 
nr. 192/2006 și Decizia (RIL) nr. 33/2019]12. 

Referirea instanţei supreme, în dispozitivul Deciziei nr. 33/2019, la faptul că - 
instanța doar poate consfinți acordul de mediere privind aspectele accesorii divor- 
tului evocă doar libertatea de apreciere a instanţei învestite cu acțiunea de divorț cu 
privire la soluţia de a lua sau nu act de acordul de mediere (în funcţie de interesul 
superior al minorului), şi nicidecum opţiunea părţilor de a cere sau nu instanţei să 
valideze un asemenea acord. 

În temeiul art. 64 alin. (2) din Legea nr. 192/2006, înțelegerea soților cu privire la 
desfacerea căsătoriei și la rezolvarea aspectelor accesorii divorțului se depune de către 
părţi la instanța competentă să pronunţe divorțul, astfel încât, dacă părțile doresc să 


2 A se vedea şi precizările Consiliului de Mediere în raport cu cele dispuse prin Decizia 
nr. 33/2019, disponibile la https://www.juridice. ro/wp-content/uploads/2020/02/Precizari20D33- 


201920divort.pdf. 

valorifice acest acord de mediere privind situația minorului după pronunţarea divor- 
tului, trebuie să ceară instanţei consfințirea acestuia. i 

e Acordurile de mediere parentale care privesc măsurile referitoare la situația 
minorilor, dar nu ca aspecte accesorii divorțului, trebuie consfințite de către instanţă, 
pentru a fi titluri executorii [art. 64 alin. (11) din Legea nr. 192/2006]. | 

Doar instanța poate valida aceste acorduri de mediere, întrucât art. 64 alin. (12) 
din Legea nr. 192/2006 prevede expres că aceste acorduri trebuie să îmbrace forma 
unei hotărâri de expedient, care, astfel, va constitui titlu executoriul?, XE 

Acordurile de mediere parentale nu pot fi verificate și atestate de către avocat 
sau notarul public pentru a dobândi caracter executoriu, având în vedere că preve- 
derile art. 58 și 59 din Legea nr. 192/2006 referitoare la caracterul executoriu al 
acordurilor de mediere atestate de către avocat sau notarul public nu sunt aplicabile 
acordurilor de mediere privitoare la conflictele în materia familiei. 

e Dacă un acord de mediere parental este totuși atestat de către avocat, acest 
acord nu are caracter executoriu, în acest scop trebuind să fie înfățișat instanţei 
pentru a lua forma unei hotărâri de expedient, conform art. 64 alin. (11) din Legea 
nr. 192/2006. | 

e Dacă un acord de mediere parental este totuși înfățișat notarului public pentru 
a fi atestat, acest acord, ce cuprinde o simplă „atestare” notarială, nu constituie titlu 
executoriu decât dacă, subsecvent, este înfățișat instanței pentru a lua forma unei 
hotărâri de expedient. | 

Totuși, notarul public sesizat, pornind de la înțelegerea părților cuprinsă în 
acordul de mediere, va putea autentifica un nou acord al părților, în condiţiile 
art. 101 alin. (2) din Legea nr. 36/1995. Însă, în acest caz, notarul public nu atestă 
acordul de mediere anterior, ci ia act de exprimarea acordului părților, acord care - 
deși poate fi identic în conţinut cu cel cuprins în acordul de mediere —, din punct 
de vedere juridic, exprimă „o nouă” înțelegere a părților, manifestată expres, 
personal și direct în faţa notarului. Totodată, notarul va trebui să respecte toate 
condițiile prevăzute de art. 101 alin. (2) și art. 102 din Legea nr. 36/1995, privitoare 
la limitele acordului'5, la obţinerea raportului de anchetă psihosocială și la ascul- 
tarea minorului în condițiile art. 264 C. civ. 

In acest caz, doar acordul parental notarial constituie titlu executoriu, conform 
art. 101 alin. (2) din Legea nr. 36/1995, și nicidecum acordul de mediere care a consti- 
tuit doar premisa și a fost înlocuit cu acordul parental notarial. 


13 Nu trebuie ignorat că, raportat Decizia nr. 33/2019, instanța de judecată nu poate consfinți 
acordul de mediere referitor la înțelegerea părţilor privind însăși desfacerea căsătoriei. 

1 Potrivit art. 59 alin. (2), ultimele teze, din Legea nr. 192/2006, „hotărârea prin care instanța 
„încuviințează înţelegerea părţilor se dă în camera de consiliu și constituie titlu executoriu în condițiile 
legii. Dispoziţiile art. 438-441 din Legea nr. 134/2010 privind Codul de procedură civilă, republicată, 
cu modificările și completările ulterioare, se aplică în mod corespunzător”. Aceste norme comple- 
tează regula specială a art. 64 alin. (11) din aceeași lege. De altfel, caracterul executoriu al hotărârii 
prin care se consfințește acordul de mediere privește atât hotărârea de primă instanță, cât şi hotărârea 
definitivă, concluzie care rezultă din coroborarea prevederilor art. 440, art. 441, art. 633 pct. 2 și 
art. 634 alin. (1) pct. 2 și 5 C. pr. civ. 

15 Acordul parental notarial nu poate viza însuși modul de exercitare a autorităţii părintești, iar, 
mai mult, pentru încheierea acordului notarial cu privire la celelalte aspecte referitoare la situaţia 
minorului este necesar, în mod obligatoriu, ca autoritatea părintească să fie exercitată împreună de 
către părinți [art. 101 alin. (2) din Legea nr. 36/1995] i 

| | Rezumat 
Obligaţia debitorului prevăzută în titlul privitor la minor are, pe de o parte, natura asimilată 
unei obligaţii intuitu personae (care permite recurgerea la mijlocul penalităţilor prevăzut de art. 906 
C. pr. civ.), iar, pe de altă parte, natura unei obligaţii ce poate face obiectul executării propriu-zise prin 
intermediul executorului în condiţiile art. 911 şi urm. C. pr. civ. j 
Instanța sesizată cu cererea de aplicare a penalităților are prerogativa de a respinge cererea de 
penalităţi când circumstanțele cauzei relevă lipsa oricărei acțiuni sau omisiuni culpabile a debitorului. 
Penalitatea stabilită de instanţă în condiţiile art. 910 alin. (3) raportat la art. 906 alin. (2) C. pr. civ. 
va curge, de la momentul comunicării încheierii, pentru o perioadă de cel mult 3 luni, afară de cazul în 
care, anterior acestui termen, fie debitorul execută obligaţia, fie se constată refuzul minorului care 
exclude orice culpă a debitorului. ; i 
Menţinerea refuzului minorului şi după consilierea psihologică a acestuia permite instanţei ca, în 
lipsa oricărei culpe a debitorului, să respingă cererea de penalităţi la care trimite art. 913 alin. (5) 
C. pr. civ., iar părţilor să recurgă la remedii specifice, inclusiv la constatarea imposibilității obiective de - 
executare. S 


4 


În condițiile în care prevederile legale (art. 910-914 C. pr. civ.) referitoare la 
punerea în aplicare a titlurilor privitoare la minori nu excelează nici prin sistema- 
tizare și nici prin acuratețe, problema utilizării de către creditor și, respectiv, a apli- 
cării de către instanță a instrumentului legal al penalității ridică în practică o serie de 
dificultăți pentru surmontarea cărora este necesară o interpretare și o corelare 
adecvate ale prevederilor legale. 


I. Încadrarea mijlocului de constrângere al penalităților în structura procedurii de 
- executare a titlurilor privitoare la minori 

Fără a expune detaliat în acest registru procedura de executare a titlurilor privi- 
toare la minori, reglementată de art. 910-914 C. pr. civ.!, reamintim, sintetic, doar că 
etapele acestei proceduri vizează, în principal: 

e emiterea somaţiei către debitor de a se prezenta cu minorul în vederea preluării 
sale de către creditor ori de a permite celuilalt părinte să își exercite dreptul de a avea 
legături personale cu minorul [art. 910 alin. (2) C. pr. civ.]; 

e sesizarea instanţei de către executor, la cererea creditorului, pentru aplicarea 
de penalităţi debitorului [art. 910 alin. (3) C. pr. civ.]; 


1 Codul de procedură civilă reglementează distinct — în Cartea a V-a (Despre executarea silită), 
Titlul III (Executarea silită directă), Capitolul TV (Executarea silită a altor obligaţii de a face sau a 
obligaţiilor de a nu face), Secţiunea a 2-a — procedura privind Executarea hotărârilor judecătorești şi 
a altor titluri executorii referitoare la minori (art. 910-9 14). 

o curgerea termenului de o lună în care debitorul, sub presiunea penalităților, 
trebuie să își execute obligația [art. 911 alin. (1) C. pr. civ.]; 

e executarea silită propriu-zisă (preluarea minorului de la debitor) prin inter- 
mediul executorului, care se poate finaliza cu rezultat favorabil sau, dimpotrivă, cu 
eșecul (imposibilitatea) executării din cauza: 

— fie a opunerii debitorului la executare, care conduce la sesizarea parche- 
tului [art. 912 alin. (2) C. pr. civ.]; | Pa 
— fie a refuzului minorului de a părăsi debitorul sau a aversiunii sale față de 

creditor [art. 913 alin. (1) C. pr. civ.]; | Ñ 

o curgerea penalităților pe o perioadă de maximum 3 luni în cazul neexecutării 
obligaţiei de către debitor [art. 912 alin. (1) C. pr. civ.] U 

o consilierea psihologică a minorului [art. 913 alin. (2) și (3) C. pr. civ.]; 

o reluarea executării silite de către executor [art. 913 alin. (4) C. pr. civ.]; 

o sesizarea instanței pentru aplicarea de penalități în cazul unui nou eșec al 
executării [art. 913 alin. (5) C. pr. civ.]. 


D 
3 


“II. Natura juridică a obligaţiei debitorului cuprinse în titlul privitor la minori 

Ca regulă, aplicarea de penalităţi (art. 906 C. pr. civ.) este un mijloc prevăzut de 
lege în cazul în care debitorul nu execută o obligaţie de a face sau a nu face care nu 
poate fi îndeplinită prin altă persoană. . 

Pentru obligaţiile de a face sau a nu face ce pot fi aduse la îndeplinire și prin altă 

persoană există remedii specifice — art. 904 și art. 905 C. pr. civ.—, în sensul că se poate 
permite creditorului să îndeplinească el însuși sau prin alte persoane, pe cheltuiala 
debitorului, obligaţia de a face ori să desființeze el însuși sau prin alte persoane, pe 
cheltuiala debitorului, lucrările sau demersurile făcute de debitor în nerespectarea 
obligaţiei de a nu face. 
„_ Obligaţiile specifice privitoare la minori — precum prezentarea minorului de către 
debitor pentru a fi preluat de către creditor sau preluarea minorului în cadrul 
programului de vizită — sunt obligaţii care ar putea fi executate silit, în mod direct, de 
către creditor prin intermediul executorului, un argument suplimentar în acest sens 
fiind tocmai normele art. 911 și ale art. 913 alin. (4) C. pr. civ., care prevăd executarea 
silită a obligaţiei, în mod silit, prin intermediul executorului. 

Insă legiuitorul, tocmai în considerarea naturii specifice a obligaţiei (prezenţa 
fizică și personală a minorului), pentru a nu agresa și stresa minorul prin astfel de 
demersuri silite directe de către executor, trimite la instrumentul penalităţilor 
(art. 906 C. pr. civ. — specific obligaţiilor ce nu pot îndeplinite decât de către debitor), 
asimilând acest tip de obligaţii, care ar putea fi executate prin intermediul execu- 
torului, obligaţiilor ce implică faptul personal al debitorului. 

Prin urmare, este greșită opinia exprimată în doctrină? în sensul că aceste obligaţii 
au caracter strict personal pentru debitor. În realitate, deși aceste obligaţii ar putea fi 


2 A se vedea R. Stanciu, Scurte consideraţii asupra dispozițiilor Codului de procedură civilă 
referitoare la executarea hotărârilor judecătorești privitoare la minori, în M. Avram (coord.), Auto- 
ritatea părintească. Intre măreție şi decădere, Ed. Solomon, București, 2018, p. 540, unde se face 
referire la aplicabilitatea procedurii prevăzute la art. 910-914 C. pr. civ. situaţiilor privitoare la înde- 
plinirea obligaţiilor de a face cu caracter strict personal. În sensul aceleiași opinii — pe care nu 0 
împărtășim —, M.V. Poenaru, Penalitățile de întârziere ca mijloc de constrângere la executarea hotă- 
rârilor judecătorești privind legăturile personale cu minorul, în M. Avram (coord.), op. cit., pp. 513 și 

executate silit, în mod direct, de către creditor prin executor [art. 911 și art. 913 
alin. (4) C. pr. civ.], legiuitorul le asimilează obligaţiilor ce implică faptul personal al 
debitorului și deschide calea penalităților ca instrument de constrângere. De altfel, se 

„poate observa că, în condiţiile prevederilor exprese ale art. 911 C. pr. civ., executorul 
poate proceda la preluarea silită a minorului de la locul unde se află cu debitorul, 
dacă acest lucru este posibil fără ca minorul să fie bruscat sau să se exercite presiuni 
asupra lui (minorul acceptă acest fapt, nu refuză și nu manifestă aversiune față de 
creditor). 

_ Aşadar, este esenţială înțelegerea naturii obligaţiei din titlul privitor la minori, în 
paradigma distincţiei mai largi dintre obligaţiile intuitu personae (care se pot execută 
silit doar prin constrângerea cu ajutorul penalităților — art. 906 C. pr. civ.) şi obligaţiile 
ce pot fi executate silit în mod direct prin intermediul executorului judecătoresc 
(inclusiv de către creditor, în condiţiile art. 904 și 905 C. pr. civ.*). 

Această distincţie dintre natura proprie a obligaţiei privitoare la minori, pe de o 
parte, și natura asimilată de legiuitor a aceleiași obligaţii, pe de altă parte, ajută la 
înțelegerea complementarităţii mijloacelor prevăzute de art. 910-914 C. pr. civ. (i.e. 
aplicarea de penalităţi versus executarea directă prin intermediul executorului) și, 
astfel, la valorificarea acestor mijloace într-o manieră adecvată fiecărei situaţii în 
parte, în funcţie de comportamentul debitorului și de situaţia concretă a minorului. 
III. Cazurile prevăzute de lege pentru aplicarea/curgerea de penalități în procedura 

de executare a titlurilor privitoare la minori 


Din economia prevederilor art. 910-914 C. pr. civ. rezultă că sunt vizate trei 
ipoteze în care se aplică, respectiv curg penalitățile împotriva debitorului (stabilite în 
condiţiile art. 906 C. pr. civ.), și anume cazurile reglementate de art. 910 alin. (3), 
art. 912 alin. (1) și art. 913 alin. (5) C. pr. civ. 

a) Aplicarea penalităţilor conform art. 910 raportat la art. 906 C. pr. civ. 

e Sesizarea instanței pentru aplicarea de penalităţi debitorului se face de către 
executor, doar la cererea creditorului (art. 910 alin. (3) C. pr. civ.]. 


514, unde se apreciază că „executarea hotărârilor judecătorești referitoare la legăturile personale 
dintre copilul minor și persoana cu care acesta a stabilit legături de atașament implică întotdeauna 
faptul personal al debitorului”. 

3 În realitate, spre deosebire de art. 904 C. pr. civ. (care privește posibilitatea autorizării credi- 
torului să execute el însuși sau prin altă persoană obligaţia de a face), art. 905 C. pr. civ. nu prevede 
un veritabil mijloc de realizare a creanţei corespunzătoare unei obligaţii de a nu face, ci doar un 
remediu de înlăturare a consecinţelor produse prin încălcarea (neexecutarea) de către debitor a obli- 
gației de a nu face. În principiu, efectele prevăzute de art. 905 C. pr. civ. se produc ex post, după 
încălcarea obligaţiei de a nu face, și nu conduc la/nu asigură însăși îndeplinirea obligaţiei de a nu 
face, ci doar înlăturarea de către creditor a consecinţelor produse prin încălcarea de către debitor a 
obligaţiei de a nu face, ceea ce echivalează cu o repunere în situația anterioară încălcării. i 

Cu toate acestea, nu poate fi negată utilitatea acestui remediu pentru însăși posibilitatea înde- 
plinirii obligaţiei de a nu face: pe de o parte, simpla prevedere a remediului înlăturării consecințelor 
produse prin încălcarea obligaţiei de a nu face are un efect descurajant, ex ante, pentru debitor în 
a-și încălca obligaţia de a nu face, iar, pe de altă parte, în cazul în care obligaţia de a nu face se 
impune debitorului pentru o anumită durată de timp, remediul înlăturării consecințelor este de 
natură să releve debitorului necesitatea respectării pentru perioada rămasă obligaţia sa de a nu face 
(de abţinere de la un anumit act/fapt). 

torului de a cere sau nu executorului să formuleze cererea, respectiv să o menţină sau 
să renunte la aceasta după ce a fost formulată. | 

Cu alte cuvinte, creditorul poate opta pentru a nu fi urmată procedura aplicării 
de penalităţi — cum rezultă cu evidenţă din art. 910 alin. (3) C. pr. civ.:—, însă prin 
această lipsă de diligență? își asumă eșecul executării silite. | f 

Chiar dacă recurgerea la instrumentul aplicării de penalități — ca mijloc indirect 
de executare® — este apanajul creditorului, trebuie observat că, în lipsa recurgerii la 
acesta, nu mai poate fi continuată procedura specială în etapele următoare. Astfel, 
potrivit art. 911 alin (1) C. pr. civ., demersul executorului de executare propriu-zisă 
"este condiţionat de refuzul debitorului de a executa voluntar obligaţia în perioada de 
o lună în care se produce efectul coercitiv al penalităţii. Așadar, obligativitatea de a 
apela la instrumentul penalităţii decurge din natura obligaţiei debitorului, care, 
urmare a asimilării acesteia de legiuitor (cel puţin în prima etapă a procedurii de exe- 
cutare), este privită ca fiind una ce nu poate fi îndeplinită prin altă persoană și căreia 
i se aplică regulile (art. 906 C. pr. civ.) specifice acestui tip de obligaţii. 

Pe cale de consecinţă, având în vedere natura (asimilată a) obligaţiei și pre- 
vederea expresă a art. 911 alin. (1) C. pr. civ., executorul nu va putea proceda la 
pasul următor, constând în executarea silită propriu-zisă, în ipoteza în care credi- 
torul nu solicită executorului sesizarea instanței pentru aplicarea de penalităţi sau 
atunci când cere executorului desistarea de o astfel de cerere anterior formulată’. În 


* Pentru raportul dintre disponibilitatea părților și rolul executorului în procedura de executare, 
a se vedea Tema nr. 2 — V. Bozeșan, Ipoteze practice, privind raportul dintre disponibilitatea părţilor 
și rolul activ al executorului judecătoresc, în E. Oprina, V. Bozeșan (coord.), Executarea silită. Difi- 
cultăți și soluţii practice, vol. 1, Ed. Universul Juridic, București, 2016, pp. 28-34. | 

* CEDO: Cu privire la obligaţia de diligenţă a creditorului (bunicul minorei) în cursul executării, 
Curtea a reținut, alături de refuzul minorei de a-l părăsi pe debitor (tatăl său), ca factori care au 
contribuit la eșecul executării: — omisiunea creditorului de a sesiza instan ta pentru aplicarea de 
penalități debitorului; — ignorarea recomandării autorităţilor de a nu se comporta agresiv faţă de 
debitor în prezența minorei, pentru a îmbunătăţi relația cu aceasta din urmă; — omisiunea de a 
solicita instanţei obligarea debitorului de a prezenta minora la consilierea psihologică; — regresul 
produs în relaţia creditorului cu minora, ca urmare a faptului că primul a certat-o pe aceasta din 
urmă în cadrul unei convorbiri telefonice; — lipsa oricăror demersuri ale creditorului în instanţă 
pentru a critica anumite acțiuni sau eventuale omisiuni ale executorului; — faptul că, ulterior, credi- 
torul a solicitat executorului să înceteze procedura de executare, pe motiv că debitorul influențează 
minora în refuzul acesteia (cauza Dariciuc c. României, cererea nr. 47873/13, Decizia de inadmi- 
sibilitate din 7 iulie 2015, par. 45, 95, 97, 101-102). : 

5 A se vedea Tema nr. 52 — E. Oprina, V. Bozeșan, Utilitatea practică a instrumentului privind 
amenzile, despăgubirile și penalitățile în faza executării silite, în E. Oprina, V. Bozeșan (coord.), 
- op. cit., vol. 1. pp. 555-570. | 

7 Prin Decizia nr. 847/2018 (publicată în M. Of. nr. 177 din 5 martie 2019), Curtea Constitu- 
țională a respins excepția de neconstituționalitate a prevederilor art. 910 alin. (3) raportate la 
art. 906 alin. (2) C. pr. civ., reţinând că: Penalitatea va curge şi înainte, și după expirarea termenului 
de o lună prevăzut de art. 911 alin. (1), Jără a depăși termenul de 3 luni prevăzut în art. 912 alin. (1) 
C. pr. civ. Actele de executare efectuate înăuntrul termenului de o lună vor putea fi anulate, dacă 
persoana interesată va formula contestaţie la executare [art. 185 alin. (2) C. pr. civ.]. Actele de exe- 
cutare silită efectuate de către executorul judecătoresc care nu a sesizat în prealabil instanţa de execu- 


tare, pentru a face aplicarea prevederilor art. 906, vor putea fi anulate pe calea contestaţiei la exe- 
cutare (par. 18). E s 

lipsa manifestării creditorului în sensul de a cere executorului să sesizeze instanţa, 
executorul poate să ceară în scris creditorului să își manifeste în mod univoc voinţa 
în acest sens, iar dacă refuză să răspundă, va începe să curgă termenul de perimare 
conform art. 697 C. pr. civ. 

Și în cazul în care creditorul declară expres că nu dorește sesizarea instanţei 
pentru aplicarea de penalități, dar nici nu dorește să renunțe la procedura de 
executare declanșată, executorul, întrucât nu poate recurge încă la executarea 
propriu-zisă conform art. 911 alin. (1) C. pr. civ., va aștepta împlinirea termenului de 
perimare, cu consecinţa sesizării instanţei să constate intervenită perimarea conform 
art. 698 C. pr. civ. 

e Cererea de aplicare a penalităților se judecă de instanța de executare, cu citarea 
părților [art. 906 alin. (1) și (2) C. pr. civ.]. 

e Debitorul poate fi obligat la o penalitate între 100 și 1.000 de lei/zi de întârziere, 
fiind vorba de o obligaţie neevaluabilă în bani [art. 906 alin. (2) C. pr. civ.]. 

Cuantumul penalităţii pe zi de întârziere va fi stabilit de judecător în funcţie de 
criteriile aplicabile, precum veniturile debitorului și efectul pe care această penalitate 
îl poate avea asupra sa, miza circumstanţiată a căuzei (prezența minorului este nece- 
sară pentru a petrece timp cu creditorul în weekend sau, dimpotrivă, pentru a-l duce 
la un anumit curs sau pentru a-i fi efectuate anumite tratamente), atitudinea aceluiași 
debitor anterior emiterii somaţiei sau ulterior, eventualele impedimente temporare 
evocate de debitor în actul constatator al neexecutării etc. 

o Verificările instanței sesizate cu aplicarea de penalități vor privi următoarele 
aspecte: ă = 

— dacă executorul a emis sau nu somația prevăzută de art. 910 alin. (2) C. pr. civ.; 

— dacă somaţia respectivă îndeplinește formal condiţiile prevăzute de lege, fără 
însă ca instanţa să se transforme într-o instanţă de executare sesizată cu o contestaţie 
împotriva somaţiei ca act de executare. Aceste verificări sunt necesare pentru ca 
instanţa să se asigure că poate fi activat mijlocul prevăzut de lege pentru aplicarea 
penalităţii debitorului. De pildă, dacă somaţia nu a fost comunicată adecvat debi- 
torului, acesta nu poate fi constrâns prin intermediul penalităţilor; 

— dacă debitorul a executat sau nu obligaţia de a se prezenta cu minorul în 
termenul și în locul indicate de executor ori dacă debitorul a permis sau nu credi- 
torului să își exercite dreptul de a avea legături personale cu minorul. În cazul în care 
debitorul a executat, chiar cu întârziere, obligația, acesta nu mai poate fi obligat la 
plata de penalităţi, întrucât acestea, la momentul soluționării cererii de penalităţi, nu 
mai au rațiunea urmărită de legiuitor (constrângerea debitorului); 

— dacă neexecutarea obligaţiei de către debitor este sau nu imputabilă, în mod 
obiectiv, acestuia. De pildă, în cazul în care debitorul învederează că minorul se afla 
în altă locaţie (într-o excursie, la un anumit curs/activitate școlară ori internat în 
spital) la momentul respectiv, devine ostensibil că debitorul nu este culpabil pentru 
faptul de a nu'se fi prezentat cu minorul la locul și data indicate de executor; 

_ dacă însusi creditorul și-a îndeplinit sau nu obligaţia de diligenţă şi a asigurat 
“toate condiţiile necesare pentru a prelua minorul ori pentru a-și exercita dreptul de a 
avea legături cu minorul. De pildă, în ipoteza în care creditorul fie nu s-a prezentat la 
locul și data stabilite pentru preluarea minorului, fie a pretins debitorului să îi 


. 8 CEDO: În aceeaşi paradigmă a obligaţiei de diligență a părintelui creditor, Curtea a reținut că 
reclamantul creditor a renunţat la asistența executorului judecătoresc, fără să fi discutat în prealabil 

permită să aibă legături cu minorul în alte condiții decât cele stabilite prin titlul 
executoriu, debitorul nu este în culpă, astfel încât nu poate fi obligat la penalităţi; 

— în ipoteza în care preluarea minorului de către creditor nu a fost posibilă din 
cauza refuzului neechivoc și categoric al minorului, care, deși prezentat de debitor la 
locul și data stabilite, a refuzat să fie lăsat în prezenţa creditorului, instanţa va trebui 
să analizeze și să valorifice foarte atent toate circumstanţele acestui refuz, cum ar fi: 
vârsta minorului, gradul de discernământ al acestuia, eventualul motiv invocat de 
minor, contribuția — în sens pozitiv sau negativ — a creditorului și, respectiv, a debi- 
torului în generarea sau, dimpotrivă, în încercarea de depășire a acestui impediment 
la momentul respectiv, dar și anterior/ulterior acestui moment etc. ` 

Instanța, beneficiind de putere de apreciere și valorificând primordial interesul 
superior al minorului, va putea aprecia dacă, în funcţie de împrejurări, se impune 
aplicarea de penalităţi debitorului ori, dimpotrivă, reținând lipsa unei culpe a debi- 
torului, să aprecieze că este oportună o nouă încercare de prezentare a minorului, cu 
readaptarea circumstanțelor de către creditor, debitor și executor (e.g., creditorul să 
manifeste o atitudine de susținere a demersului; executorul să stabilească un alt loc 
și alt moment pentru preluarea minorului, care sunt mai bine adaptate situaţiei con- 
crete a minorului; să fie, eventual, implicate și alte persoane apropiate minorului — 
cum ar fi bunicii ori alte rude — care ar putea favoriza dorința minorului de a rămâne 
în prezenţa creditorului etc.). i i 

e Incheierea prin care se soluţionează cererea privind penalităţile este definitivă, 
indiferent dacă este o încheiere de admitere sau de respingere”. 

e Transformarea penalității în sumă definitivă 

Chiar dacă art. 912 C. pr. civ nu prevede in terminis posibilitatea transformării 
penalității în suma concretă definitivă, apreciem că este în afara oricărui dubiu că 
părintele creditor poate solicita, în condiţiile art. 906 alin. (4) C. pr. civ., fixarea sumei 
definitive prin încheiere executorie ce poate fi pusă în executare împotriva debito- 
rului, asupra patrimoniului acestuia. i 

In caz contrar, instrumentul aplicării de penalități ar fi lipsit de orice utilitate. 
Mai mult, fixarea sumei definitive și posibilitatea executării silite asupra veniturilor 


și patrimoniului debitorului se constituie într-un mijloc indirect de coerciţie împo- 
triva debitorului”. gipsi 


cu acesta despre motivele pentru care nu s-a prezentat la întâlnirea stabilită sau despre existența 
altor opțiuni disponibile pentru punerea în executare. Fără îndoială, obligaţia ce trebuia pusă în 
executare necesita prezența tatălui în cursul încercărilor de punere în executare. Nu se putea aștepta 
ca executorul judecătoresc, persoană necunoscută pentru copil, să meargă singur la locuința copi- 
lului, să îl ia pe acesta și să îl ducă apoi la domiciliul reclamantului (cauza Fușcă c. României, cererea 
nr. 34630/07, Hotărârea din 13 iulie 2010, par. 46). . 

* Prin Decizia nr. 73/2017 (publicată în M. Of. nr. 914 din 22 noiembrie 201 7) — astfel cum a 
fost îndreptată prin Incheierea din 17 septembrie 2018 (publicată în M. Of. nr. 898 din 25 octombrie 
2018) —, Inalta Curte de Casaţie și Justiţie, Completul pentru dezlegarea unor chestiuni de drept, a 
stabilit că, în interpretarea și aplicarea dispoziţiilor art. 906 alin. (1) și (2) C. pr. civ., încheierea de 
soluționare a cererii de obligare la plata de penalităţi pe zi de întârziere a debitorului unei obligații 
de a face sau a nu face, evaluabile sau neevaluabile în bani, care nu poate fi îndeplinită prin altă 
persoană, este definitivă, indiferent de soluţia adoptată de instanța de executare, respectiv de admitere 
sau de respingere a cererii creditorului. - 

1° CEDO: Curtea a constatat că singura măsură dispusă împotriva fostei soții a reclamantului a 
reprezentat-o sancţiunea amenzii aplicate acesteia. În condiţiile în care statul ungar nu a oferit 
justificări plauzibile pentru eşecul autorităților de a pune în executare decizia din 9 noiembrie 2005 

Însă trebuie constatat că, întrucât penalitatea curge doar pentru un termen maxim 
de 3 luni, creditorul va putea cere fixarea sumei definitive doar o dată, și nu în mod 
succesiv, cum prevede art. 906 alin. (4) teza a Il-a C. pr. civ.!!. 

Încheierea de stabilire a sumei definitive este supusă apelului în termen de 10 
zile de la comunicare, având în vedere modificarea art. 906 alin. (4) teza IC. pr. civ. 
prin Legea nr. 310/2018. | 

e Penalitatea nu exclude obligarea debitorului la plata de despăgubiri, la cererea 
creditorului, în condiţiile art. 892 C. pr. civ. sau ale dreptului comun fart. 906 
alin. (7) C. pr. civ.]. Natura și scopul celor două instrumente — penalitatea (suma defi- 
nitivă) și despăgubirea — sunt diferite, astfel că acestea pot fi cumulate. 

În același sens, în motivarea Deciziei (HP) nr. 16/2017, Înalta Curte de Casaţie și 
Justiţie, Completul pentru dezlegarea unor chestiuni de drept, a reţinut că „mijlocul 
procedural prevăzut de art. 906 C. pr. civ. este complementar celui reglementat de 
art. 892 C. pr. civ. (prevăzut pentru acordarea de despăgubiri în cazul imposibilității 
de executare a obligaţiei sau pentru neexecutarea obligaţiei de a face ce implică faptul 
personal al debitorului — n.a.). Cel din urmă are drept scop acoperirea prejudiciului 
cauzat creditorului prin neexecutarea de bunăvoie de către debitor a obligaţiei ce 
implică faptul său personal, constituind temeiul pentru acordarea despăgubirilor desti- 
nate acoperirii acestui prejudiciu, în timp ce penalitatea reprezintă o sancţiune pentru 
nerespectarea aceleiași obligaţii, de natură să îl constrângă pe debitor să execute în 
natură obligaţia stabilită în sarcina sa”. 

b) Ipoteza în care instanţa respinge cererea de aplicare a penalităților solicitate 
în condiţiile art. 910 raportat la art. 906 alin. (2) C. pr. civ. Efecte, remedii 

Aşa cum am învederat supra (în contextul verificărilor pe care le realizează 
instanța în analiza cererii de penalităţi), instanța are (și trebuie să i se recunoască) 
posibilitatea de a respinge cererea de penalități în cazul în care constată că cererea nu 
este justificată și exclude orice culpă a debitorului. In funcţie de motivele de respin- 
gere a cererii de penalităţi, efectele și remediile pot fi diferite, de exemplu: 

(i) Reluarea procedurii prevăzute de art. 910 alin. (2) C. pr. civ. 

ə Dacă nu a fost realizată somarea debitorului ori somarea nu a respectat condi- 
tiile prevăzute de art. 910 alin. (2) C. pr. civ., după respingerea cererii de penalităţi, 
executorul va îndeplini procedura de somare ori o va relua în condiții de deplină 
legalitate, urmată (în cazul neexecutării de către debitor a obligaţiei sale) de solicitarea 
creditorului adresată executorului, pentru sesizarea instanţei cu aplicarea de 


penalități. 


a Tribunalului Budapesta, Curtea a învederat că acestea puteau impune în continuare sancțiuni 
pecuniare mai severe împotriva mamei copiilor (cauza Cavani c. Ungariei, cererea nr. 5493/13, 
Hotărârea din 28 octombrie 2014, par. 59). tal 

u Art. 906 alin. (4) teza a H-a C. pr. civ. (teză introdusă prin Legea nr. 310/2018) prevede că, în 
„concret, „ereditorul poate solicita fixarea sumei definitive cu titlu de penalităţi de întârziere după 
trecerea fiecărui termen de 3 luni în care debitorul nu își execută obligaţia prevăzută în titlu execu- 
toriu, până la stingerea ei completă”. Po 15 n 

Devine, astfel, lipsită de efecte (în executările silite începute odată cu intrarea în vigoare a Legii 
nr. 310/2018), potrivit art. 521 alin. (4) raportat la art. 518 C. pr. Civ., concluzia instanței supreme 
care, prin Decizia (HP) nr. 16/2017 (publicată în M. Of. nr. 258 din 13 aprilie 201 7), a stabilit că, în 
interpretarea și aplicarea dispozițiilor art. 906 alin. (4) C. pr. civ., nu este admisibilă formularea mai 
multor cereri de fixare a sumei definitive datorate de debitor cu titlu de penalități. 

o Dacă respingerea cererii de penalități a avut la bază culpa creditorului, care nu 
și-a îndeplinit obligația de diligenţă (e.g., nu s-a prezentat la locul și data indicate de 
executor pentru preluarea minorului ori nu a asigurat alte condiţii necesare pentru 
preluarea minorului), după respingerea cererii de penalităţi, la cererea creditorului, 
poate fi reluată procedura de somare a debitorului pentru prezentarea minorului la o 
nouă dată și locaţie, cu participarea și implicarea adecvată a creditorului. 

e Dacă instanţa a respins cererea de penalități pentru motive obiective, străine de 
orice culpă a părților (e.g., minorul se afla plecat din localitate pe o anumită perioadă 
și nu se putea asigura prezenţa sa la locul și data indicate în somaţie), procedura 
prevăzută de art. 910 alin. (2) C. pr. civ. poate fi reluată atunci când condiţiile obiec- 
tive evocate permit aceasta. | 

o Când respingerea cererii de aplicare a penalităţilor a avut la bază argumente 
legate de refuzul minorului — care, deși prezentat la locul și data indicate în somaţie, 
a refuzat categoric să îl părăsească pe debitor —, considerăm că, după respingerea 
cererii de penalităţi, în funcţie de circumstanţele concrete ale refuzului (e.g., vârsta 
minorului, implicarea și contribuţia creditorului la susținerea minorului ori, dimpo- 
trivă, în accentuarea refuzului acestuia), se va putea relua procedura în condiţiile 
art. 910 C. pr. civ., cu încercarea de surmontare a impedimentului legat de refuzul 
minorului, cum ar fi, de pildă, schimbarea atitudinii creditorului, cooptarea și parti- 
ciparea unor rude/terțe persoane apropiate minorului care ar putea să susţină și să 
încurajeze minorul în relaţia sa cu creditorul etc. TOR 

Însă, când refuzul minorului este legat/determinat direct sau indirect de însăși 
atitudinea culpabilă a debitorului, care fie a încurajat minorul în refuzul său, fie a 
omis/evitat să coopereze și susțină efectiv minorul în relaţia sa cu creditorul, instanța 
va trebui să admită cererea de penalități, întrucât, în acest caz, prezumția de culpă a 
debitorului (în influențarea minorului) este confirmată de elementele factuale ale 
cauzei. Părintele debitor are nu doar obligaţia de a prezenta minorul la locul și data 
stabilite, dar, mai mult, întemeiat pe însăși ideea interesului superior al minorului de 
a beneficia de legăturile cu părintele creditor, să susțină și să încurajeze minorul în 
acest sens. 


(ii) Trecerea la procedura de executare propriu-zisă prevăzută de art. 911 
C. pr. civ. | | 

Se ridică întrebarea dacă se poate proceda la executare silită conform art. 911 
C. pr. civ. în cazul în care instanţa de executare nu admite cererea de aplicarea a 
penalităţilor, i 

In literatura de specialitate s-a emis punctul de vedere în sensul că „răspunsul nu 
poate fi decât unul pozitiv, întrucât cerința art. 910 alin. (1) C. pr. civ [art. 911 alin. (1) 
C. pr. civ. după renumerotarea și republicarea Codului — n.a.] se referă doar la comu- 
nicarea încheierii prin care s-a soluţionat cererea de obligare a debitorului la penalităţi, 
și nu la soluțiile pe care le poate adopta instanţa de executare”12. 

Apreciem că răspunsul la întrebare trebuie să depășească paradigma interpretării 
gramaticale a textului — care, într-adevăr, face vorbire in terminis doar de trecerea unui 


2 E. Oprina, I. Gârbuleţ, Tratat teoretic și practic de executare silită. Vol. I. Teoria generală și 
procedurile execuţionale, Ed. Universul Juridic, Bucureşti, 2013, p. 922. În același sens, M. Fodor, 


Procedura specială de executare a hotărârilor judecătoreşti referitoare la minori, în RRES nr. 2/2013, 
pp. 31-39. l 

termen de o lună de la „comunicarea încheierii” —, fiind necesar să se procedeze la o 
interpretare teleologică a normei. 

Rațiunea art. 911 alin. (1) C. pr. civ., care condiționează măsura executării silite 
efective de curgerea unui termen de o lună, este aceea de a supune debitorul unei 
constrângeri de natură pecuniară pe durata unei luni, prin aceasta legiuitorul, printr-o 
aplicare graduală a măsurilor, urmărind să evite executarea silită directă prin luarea 
minorului de către executor, asistat de agenții forței publice, măsură care poate afecta 
însuși minorul, precum și relațiile dintre părți și, respectiv, dintre acestea și minor. 

Aşa cum am învederat supra, motivele pentru care instanţa respinge cererea de 
penalităţi pot fi variate — de la motive privind neregularități de natură pur procedu- 
rală, la cele legate de lipsa de diligenţă a creditorului ori chiar de refuzul minorului —, 
astfel încât nu putem accepta soluţia propusă de plano, nediferenţiat, în sensul că, 
în toate cazurile de respingere a cererii de penalităţi, se poate proceda la pasul 
următor, privind executarea silită prin intermediul executorului, în condiţiile art. 911 
C. pr. civ. 

Așa cum am atătat, în principiu, respingerea cererii de penalităţi, întemeiată pe 
motivele care au justificat-o (care exclud culpa debitorului!), conduce, de cele mai 
multe ori, la necesitatea reluării procedurii somării debitorului în condiţiile art. 910 
alin. (2) C. pr. civ., cu încercarea de surmontare a impedimentelor ce au determinat 
eşecul preluării minorului. 

Totuși, nu poate fi exclusă de plano ipoteza în care, deși instanța respinge cererea 
de penalităţi, se va putea recurge la procedura subsecventă a executării silite directe 
prin intermediul executorului în condiţiile art. 911 C. pr. civ., cum ar fi cazul în care — 
deși nu există o culpă minimă a debitorului (pentru că, în caz contrar, s-ar fi aplicat 
penalităţile) ori o lipsă de diligenţă a creditorului și nici un refuz al minorului — chiar 
se impune executarea cu ajutorul executorului judecătoresc în condiţiile art. 911 
C. pr. civ. 

Astfel, nu pot fi excluse situaţiile în care, deși nu există nici o culpă de debitorului 
și niciun refuz al minorului, impedimentele la executare sunt imputabile unei terțe 
persoane, care împiedică creditorul să aibă relații personale cu minorul. De pildă, 
situația în care mama debitoare locuieşte cu minorul la bunicii materni (părinţii 
mamei), iar aceștia din urmă se opun ca minorul să fie preluat de tatăl său (creditor) 
în cadrul programului de vizită stabilit în titlul executoriu, pentru punerea în aplicare 
a acestuia. În acest caz, în condiţiile în care atât mama minorului, cât și minorul însuși 
doresc a se permite tatălui creditor să preia minorul în cadrul programului de vizită, 
pe de o parte, nu se justifică aplicarea de penalități mamei debitoare, iar, pe de altă 
parte, nici nu se impune reluarea procedurii somării prevăzute de art. 910 C. pr. civ. 
Dimpotrivă, în acest caz, remediul posibil este recurgerea la procedura executării 
propriu-zise prin intermediul executorului, asistat, eventual, de agenţii forței publice, 
pentru preluarea minorului (cu excluderea oricărui demers de natură a agresa sau 

brusca minorul) și pentru înlăturarea opunerii bunicilor materni, care sunt simple 
terțe persoane în raport cu părțile din titlul executoriu. Nu s-ar putea susține că 
executarea silită este îndreptată împotriva acestor terțe persoane (ceea ce ar impune 
necesitatea existenţa unui titlu executoriu împotriva lor), deoarece minorul locuiește 
cu mama sa, fiind în grija acesteia, și nu în grija bunicilor respectivi. | -= 

De altfel, trebuie observat că, în paradigma art. 911 alin. (1) C. pr. civ., obligația 
debitorului nu mai este privită ca una strict personală, susceptibilă de executare doar 

prin constrângerea indirectă a penalităților, ci ca una ce ar putea fi executată silit de 
către executor, ca orice obligaţie ce nu implică faptul personal al debitorului. Din 
această perspectivă, raportat la natura obligaţiei (ca nefiind una strict personală) 
evocată de procedura prevăzută în art. 911 C. pr. civ., ar putea părea că lipsa 

„remediului penalităţii nu impietează asupra posibilităţii executorului de a recurge la 
măsurile de executare concrete. | 

Însă afirmăm în mod clar că nu se va putea recurge la procedura executării prin 
executor în condiţiile art. 911 C. pr. civ. în cazul în care respingerea cererii de aplicare 
a penalităţilor în condiţiile art. 910 raportat la art. 906 C. pr. civ. a avut la bază fie 
culpa/lipsa de diligență a creditorului (s-ar crea un avantaj creditorului de a recurge 
direct la mijlocul executării prin executor în lipsa mijlocului preliminar al penalităţii), 
fie refuzul minorului (fiind lipsit de rațiune să se permită „forțarea” executării prin 

„executor în condiţiile în care însuși mijlocul penalităţii a fost considerat de instanţă 
nejustificat, iar refuzul minorului este evident), fie motive obiective (precum lipsa din 
localitate a minorului la momentul indicat în somaţie ori motive legate de sănătatea 
acestuia) care nu justifică recurgerea la preluarea minorului în condiţiile art. 911 
C. pr. civ. 

În măsura în care, chiar în lipsa aplicării de penalităţi, se justifică procedarea la 
executarea silită în condiţiile art. 911 C. pr. civ., considerăm că nu mai este aplicabil 
termenul de o lună prevăzut de acest text, termen care își pierde orice rațiune de a fi, 
astfel încât se va putea proceda de îndată la executarea propriu-zisă, fără a se aștepta 
curgerea acestui termen. 

Astfel, dacă prin încheierea pronunțată în temeiul art. 906 C. pr. civ. se respinge 
cererea executorului de obligare a debitorului la penalități, termenul de o lună pre- 
văzut de art. 911 alin. (1) C. pr. civ. își pierde orice rațiune de a fi (aceea de a 
constrânge debitorul prin intermediul penalităților), ajungându-se ca respectarea 
acestui termen să fie nu doar lipsită de utilitate, dar, mai grav, să producă efecte în 
detrimentul creditorului și minorului prin „Suspendarea” de facto a procedurii de 
executare. 

Reiterăm că procedura executării privitoare la minori trebuie interpretată și 
aplicată cu mare prudenţă și echilibru, în funcţie de circumstanţele fiecărei cauze, 
având în vedere prioritatea interesului superior al minorului, privit în specificitatea 
particulară a fiecărei situaţii concrete. Tocmai de aceea trebuie depășită interpretarea 
strict literal-gramaticală a normelor, peniru ca acestea, în rațiunea lor — protejarea atât 
a intereselor părților, cât mai ales a interesului Și a situaţiei concrete a minorului —, să 
își producă efectele într-o manieră adecvată şi să nu se ajungă la consecinţe tocmai 
contrare celor avute în vedere la momentul constituirii titlului executoriu. 

c) Curgerea penalităților. Termen. Ipoteze 

o Penalitățile aplicate debitorului vor curge de la comunicarea încheierii prin 

„care au fost aplicate conform art. 906 alin. (2) C. pr. civ. ` i 

Momentul începerii curgerii penalităților este reprezentat de data comunicării 
încheierii prin care s-au aplicat penalităţile, concluzie care rezultă atât din prevederile 
art. 911 alin. (1) C. pr. civ. [„dacă în termen de o lună de la comunicarea încheierii 
prevăzute la art. 906 alin. (2) debitorul nu execută obligația sa...”], cât și din preve- 
derile art. 912 alin. (1) C. pr. civ., potrivit cărora penalităţile vor curge „de la comu- 

nicarea încheierii prevăzute de art. 906 alin. (2). 

Prin aceste texte se derogă de la regula potrivit căreia penalitatea dispusă prin 
încheiere definitivă în condiţiile art. 906 alin. (2) C. pr. civ., în alte materii decât cele 
privitoare la titlurile referitoare la minori, curge de la momentul pronunțării". 

e Penalităţile vor curge până la momentul executării, dar nu mai mult de 3 luni. 

În acest sens, art. 912 alin. (1) C. pr. civ. prevede că „penalitatea stabilită de 
instanță potrivit art. 906 va curge până la momentul executării, dar nu mai mult de 3 . 
luni de la comunicarea încheierii prevăzute la art. 906 alin. (2)”. 

Astfel, se observă că în materia executării titlurilor privitoare la minori se derogă 
de la regula prevăzută în art. 906 alin. (2) și (4) C. pr. civ., potrivit căruia penalitatea 
curge până la executarea obligaţiei prevăzute în titlul executoriu, fără limită în timp, 
creditorul putând cere fixarea sumei definitive după trecerea fiecărui termen de 
3 luni, până Ja stingerea completă a obligaţiei. 

Din economia prevederilor art. 912 alin. (1) și (2), precum și ale art. 913 
alin. (1)-(4) C. pr. civ. rezultă că trebuie distins între trei ipoteze diferite pentru a 
determina momentul temporal maximal până la care curg penalitățile, și anume: 

— ipoteza în care debitorul nu execută obligaţia, caz în care se aplică prevederea 
art. 912 alin. (1) C. pr. civ., în sensul că penalitatea stabilită de instanță potrivit 
art. 906 va curge până la momentul executării, dar nu mai mult de 3 luni de la comu- 
nicarea încheierii prevăzute/la art. 906 alin. (2) C. pr. civ. 

- Această limitare are în vedere raţiuni legate de faptul că, dacă debitorul nu 
execută obligaţia sa în termenul maximal de 3 luni prevăzut de art. 912 alin. (1) 
C. pr. civ., este sesizat procurorul pentru începerea urmăririi penale pentru infrac- 
iunea de nerespectare a hotărârii judecătoreşti, astfel cum prevede art. 912 alin. (2) 
C. pr. civ.; 

- ipoteza în care debitorul este de rea-credinţă și ascunde minorul. Art. 912 
alin. (2) C. pr. civ. prevede, totodată, că, în cazul în care debitorul este de rea-credință 
și ascunde minorul, executorul judecătoresc va consemna acest fapt şi va sesiza de 


13 În același sens, a se vedea Minuta întâlnirii președinților secţiilor civile ale Înaltei Curți de 
Casaţie și Justiţie și curților de apel (Timișoara, 5-6 martie 2020), disponibilă la adresa http://inm- 
lex.ro/wp-content/uploads/2020/03/Minuta-intalnire-civil-Timisoara-5-6-martie-2020.pdj, în care s-a 
concluzionat, în unanimitate, că data de la care se calculează penalităţile reglementate de art. 906 
C. pr. civ. este aceea a pronunțării încheierii date în condiţiile art. 906 alin. (2) și (3) C. pr. civ. 
Argumentele expuse au constat în faptul că: 

„În primul rând, obligaţia de achitare a penalităților se naște ca efect al încheierii pronunțate 
în condiţiile art. 906 alin. (2) și alin. (3) C. pr. civ. În aceste condiţii, nu s-ar putea susține că ea există 
sau că a devenit exigibilă anterior acestui moment, respectiv de la expirarea termenului de 10 zile 
de la comunicarea încheierii de încuviinţare a executării silite, dată de la care ea ar trebui să fie 
calculată. i ; 

În al doilea rând, potrivit formulării clare a art. 906 alin. (4) C. pr. civ., doar termenul de 3 luni 
pentru executarea în natură a obligaţiei intuitu personae curge de la data comunicării încheierii de 
aplicare a penalității. Nu există nicio rațiune ca data de la care încep să curgă (de când se calculează) 
penalităţile să fie deplasată în timp la momentul comunicării acestei încheieri, atât timp cât ea este 
pronunţată în cadrul unei proceduri contradictorii, cu citarea părților, astfel că debitorul nu ar putea 
: reproşa necunoașterea existenţei și derulării acestei proceduri, cu urmarea că exigibilitatea acestora 
ar trebuie deplasată la data comunicării încheierii. ag 

În al treilea rând, raportarea momentului de început al calculului acestor penalități la data 
comunicării încheierii ar fi de natură să conducă la soluții inechitabile atât timp cât cuantumul 
acestora ar fi lăsat pe seama unor factori exteriori și fluctuanţi de la o situaţie la alta (precum data 
redactării încheierii, rapiditatea comunicării ei în raport de momentul redactării)”. 

îndată parchetul de pe lângă instanța de executare în vederea începerii urmăririi 
penale, pentru săvârșirea infracțiunii de nerespectare a hotărârii judecătorești. 

În condiţiile în care art. 912 alin. (1) C. pr. civ. face referire la termenul maximal 
de 3 luni doar cu referire la ipoteza în care, generic, debitorul nu execută obligaţia sa, 
se ridică problema curgerii penalităților în situaţia în care executorul constată că 
debitorul este de rea-credinţă și ascunde minorul, caz în care executorul sesizează 
parchetul. Astfel, penalitățile vor curge doar până la momentul constatării că debi- 
torul ascunde minorul/este sesizat parchetul ori, dimpotrivă, și după acest:moment, 
în continuare, până la împlinirea termenului maximal de 3 luni prevăzut de art. 912 
alin. (1) C. pr. civ.? | | 

Răspunsul nu poate fi decât în sensul că penalitatea va curge până la momentul 
executării obligaţiei de către debitor ori, cel mult, până la expirarea termenului 
maximal de 3 luni, chiar dacă între timp executorul a constatat că debitorul ascunde 
minorul și s-a dispus sesizarea parchetului. Din moment ce legiuitorul a prevăzut în 
art. 912 alin. (1) C. pr. civ. că debitorul este supus penalităţii pe durata unui termen 
maximal de 3 luni când pur și simplu nu își îndeplinește obligaţia (fără a ascunde 
minorul), a fortiori, această penalitate curge pe durata aceluiași termen și în ipoteza 
în care neexecutarea are la bază reaua-credinţă a debitorului care ascunde minorul; 

— ipoteza în care se constată, în cadrul executării, refuzul minorului ori aversiunea 
acestuia faţă de creditor. Se constată că această ipoteză este prevăzută doar în art. 913 
alin. (1)-(4) C. pr. civ., distinct de ipotezele vizate de art. 912 alin. (1) și (2) C. pr. civ., 
referitoare la neexecutarea obligaţiei de debitor și, respectiv, la reaua-credinţă a debi- 
torului care ascunde minorul, cazuri în care, așa cum am concluzionat supra, penali- 
tatea curge până la executarea obligaţiei şi cel mult pe o perioadă de 3 luni. | 

Chiar dacă, la prima vedere, pare că art. 912 și art. 913 C. pr. civ. se disting 
complet sub aspectul obiectului reglementării (opunerea la executare versus refuzul 
minorului), totuși, trebuie observat că prevederile art. 912 alin. (1) C. pr. civ. (pri- 
vitoare la efectele încheierii de penalităţi) nu pot fi ignorate în analiza succesiunii 
momentelor prevăzute de art. 910-913 C. pr. civ. Astfel, se poate observa că încheierea 
inițială de penalităţi este pronunţată anterior începerii procedurii de executare - 
având la bază doar culpa debitorului care nu a prezentat minorul la locul și data 
stabilite de executor —, fiind, astfel, străină de elementele viitoare legate de opunerea 
la executare a debitorului ori de refuzul minorului. | 

Fiind reglementate efectele acestei prime încheieri de penalităţi doar în 
cuprinsul art. 912 alin. (1) C. pr. civ., rezultă cu evidenţă, pe de o parte, că instanţa 
de executare va trebui, în toate cazurile [cu excepția situației prevăzute de art. 913 
alin. (5) C. pr. civ. — a se vedea infra], să limiteze temporal (maximal) penalitatea la 
cele 3 luni prevăzute de art. 912 alin. (1) C. pr. civ., iar, pe de altă parte, că aceste 
efecte ale încheierii iniţiale de penalităţi se produc și în ipoteza în care neexecutarea 
este cauzată de refuzul minorului. 

Totuși, trebuie avut în vedere că, raportat la art. 913 alin. (1) C. pr. civ., refuzul 
categoric al minorului sau aversiunea acestuia față de creditor sunt constatate de către 
executor tocmai în cursul procedurii derulate conform art. 911 C. pr. civ. 

Astfel, se ridică întrebarea dacă penalitățile stabilite de instanță în condiţiile 
art. 910 raportat la art. 906 alin. (2) C. pr. Civ. — și care au curs pe perioada de o lună 


prevăzută de art. 911 alin. (1) C. pr. civ. — pot curge/vor curge în continuare, și după 
constatarea de către executor a refuzului/aversiunii minorului. 

Prima facie — având în vedere prevederea art. 913 alin. (5) C. pr. civ. (la care ne 
vom referi infra), care, în ipoteza eșecului executării, trimite la mijlocul penalităților 
chiar ulterior consilierii minorului —, răspunsul pare a fi unul pozitiv, legiuitorul 
părând a lega determinativ/cauzal refuzul minorului de o anumită culpă a debi- 
torului, astfel încât s-ar justifica penalitatea și după momentul constatării refuzului 
minorului. 

Însă apreciem că, în realitate, penalitatea aplicabilă debitorului nu poate exceda 
limitelor culpei acestuia, astfel încât, în măsura în care din elementele cauzei [consta- 
tările executorului, probele avansate de debitor, susținerile minorului, constatările și 
concluziile psihologului realizate în condiţiile art. 913 alin. (2) și (3) C. pr. civ.] rezultă 
că refuzul/aversiunea minorului sunt complet străine de orice acțiuni/omisiuni 
culpabile ale debitorului, acesta din urmă nu poate fi obligat la penalităţi dincolo de 
momentul constatării adevăratei cauze a neexecutării (refuzul/aversiunea minorului). 

Nu trebuie omis însă că, iniţial, în condiţiile art. 910 raportat la art. 906 alin. (2) 
C. pr. civ., instanţa a aplicat penalitatea în condiţiile în care debitorul nu a reușit să 
înlăture prezumția de culpă a sa în eșecul procedurii prevăzute de art. 910 alin. (2) 
C. pr. civ., respectiv prezentarea minorului pentru a fi preluat de creditor la data și 
locul indicate de executor. Acest fapt justifică, în principiu, curgerea penalităţilor pe 
perioada de o lună prevăzută de art. 911 alin. (1) C. pr. civ., însă, după constatarea (de 
către executor și confirmată de raportul de consiliere psihologică), în cursul proce- 
durii, că neexecutarea este cauzată exclusiv de refuzul/aversiunea minorului, pena- 
litatea nu se mai justifică. 

În acest sens, apreciem că sunt aplicabile prevederile art. 906 alin. (5) C. pr. civ.!f, 
interpretat extensiv, în rațiunea sa, în sensul că instanţa poate înlătura penalitatea sau 
refuza stabilirea sumei definitive pentru perioada pentru care există elemente certe 
(constatările executorului și ale psihologului, susținerile personale ale minorului etc.) 
că refuzul/aversiunea minorului sunt complet străine de orice acțiuni/omisiuni 
culpabile ale debitorului. | | 

d) Aplicarea de penalități după reluarea procedurii de executare și menținerea 
refuzului minorului [art. 913 alin. (5) raportat la art. 906 C. pr. civ.] 

Potrivit art. 913 alin. (5) C. pr. civ., dacă nici în cursul acestei proceduri, reluate 
după consilierea psihologică a minorului, executarea nu va putea fi realizată din 
cauza refuzului minorului, creditorul poate sesiza instanța competentă de la locul 
unde se află minorul în vederea aplicării unei penalităţi, dispoziţiile art. 906 alin. (2) 
și (4)-(6) fiind aplicabile în mod corespunzător”. 


1 Penalitatea va putea fi înlăturată ori redusă, pe calea contestației la executare, dacă debitorul 
execută obligația prevăzută în titlul executoriu și dovedeşte existența unor motive temeinice care au 
justificat întârzierea executării. 

15 Așa cum am apreciat și în alt context, dispoziţia art. 913 alin. (5) C. pr. civ., pe de o parte, 

- continuă o greșită gestionare a principiului securității raporturilor juridice (o insistare și „forțare a 
executării în pofida refuzului minorului și, posibil, chiar a raportului psihologic care a luat în 
considerare toate circumstanţele ce conturează starea/atitudinea psihologică a minorului), iar, pe de 
altă parte, permite recurgerea la sancţiuni împotriva unui debitor care, în principiu, este/poate fi 
străin de refuzul minorului sau aversiunea acestuia față de creditor - V. Bozeșan, Exigenţe din 
perspectiva Convenţiei Europene a Drepturilor Omului în procedura executării silite. Scurte consi- 
deraţii cu privire la executarea hotărârilor referitoare la minori, în RRES nr. 3/2014, p. 32. 

o Spre deosebire de prima cerere de penalităti, care era formulată de executor la 
solicitarea creditorului [art. 910 alin. (3) C. pr. civ.], noua cerere de penalităţi este 
formulată direct de către creditor. 

o Cererea de penalități la care trimite art. 913 alin. (5) C. pr. civ. este una diferită 
de cea inițială, prevăzută de art. 910 alin. (3) și, respectiv, art. 912 alin. (1) C: pr. civ., 
deși, la prima vedere, ar părea inutilă formularea unei noi cereri în condiţiile în care 
creditorul deține deja o astfel de încheiere de penalități emisă după neconformarea 
debitorului la somaţia de a prezenta minorul. 

În realitate, trebuie observat că, potrivit art. 912 alin. (1) și (2) C. pr. civ.; prima 
încheiere de penalităţi și-a produs efectele doar pe o perioadă de cel mult 3 luni de la 
data comunicării acestei încheieri pronunțate conform art. 906 alin. (2) C. pr. civ., din 
cauza neexecutării obligaţiei de către debitor, inclusiv a opunerii acestuia la exe- 
cutare, pe când prevederea art. 913 alin. (5) C. pr. Civ. are în vedere neexecutarea din 
cauza refuzului minorului pentru perioada ulterioară reluării executării, după consi- 
lierea psihologică a acestuia. 

o Legiuitorul îl prezumă pe debitor ca fiind în culpă pentru refuzul minorului de 
a-l părăsi pe debitor sau pentru aversiunea față de creditor, culpă care ar evoca o 
influențare a copilului de către debitor, ceea ce este discutabil, | 

e Această prezumție poate fi înlăturată de instanța de executare în soluționarea 
cererii de penalități formulată în condiţiile art. 913 alin. (5) raportat la art. 906 
C. pr. civ., astfel că, din această perspectivă, devine utilă prevederea potrivit căreia 
poate fi sesizată, din nou, instanţa cu o nouă cerere de aplicare de penalităţi. 

Astfel, în soluţionarea noii cereri, instanța va putea/va trebui să analizeze | 
oportunitatea aplicării de penalități valorificând toate circumstanţele cauzei, inclusiv 

raportul de consiliere psihologică și constatările executorului atât din prima pro- 
_cedură de executare [art. 911 și art. 913 alin (1) C. pr. civ.], cât şi din procedura reluată 
[art. 913 alin. (4) C. pr. civ.].. | 

e Instanţa, prin încheiere definitivă, fie va respinge motivat cererea de penalităţi, 
dacă se constată că refuzul minorului este străin de orice culpă a debitorului, fie, 
dimpotrivă, va admite cererea, dacă există elemente care ar releva o anumită culpă a 
debitorului în acest sens. 

e Dacă instanța admite cererea de penalități, apreciem că, așa cum prevede expres 
art. 913 alin. (5) C. pr. civ., vor fi aplicabile, în mod direct, dispoziţiile art. 906 C. pr. 
civ. (și nu cele ale art. 911 şi art. 912 C. pr. civ.), astfel încât penalitatea va curge de la 
momentul pronunțării încheierii de penalităţi (și nu de la data comunicării acesteia), 
iar penalităţile vor curge „până la executarea obligaţiei prevăzute în titlul executoriu” 
[art. 906 alin. (2) C. pr. civ.]. Soluţia are în vedere atât trimiterea expresă și directă la 
art. 906 alin. (2) C. pr. civ., cât și faptul că instanța admite noua cerere de penalități 
doar în cazul în care aceasta constată — pe baza multiplelor elemente ce au caracterizat 
executarea, inclusiv a raportului de consiliere psihologică — o anumită culpă a 
debitorului în determinarea/menţinerea refuzului minorului. 

Totodată, vor fi avute în vedere dispoziţiile art. 906 alin. (4) C. pr. civ. (astfel cum 
au fost modificate și completate prin Legea nr. 310/2018), în sensul că, dacă în termen 
de 3 luni de la data comunicării încheierii de aplicare a penalităţii debitorul nu 
execută obligaţia prevăzută în titlul executoriu, instanța de executare, la cererea 
creditorului, va fixa suma definitivă ce i se datorează cu acest titlu, prin încheiere, 
dată cu citarea părţilor. Creditorul poate solicita fixarea sumei definitive cu titlu de 

penalităţi de întârziere după trecerea fiecărui termen de 3 luni în care debitorul nu își 
execută obligaţia prevăzută în titlu executoriu, până la stingerea ei completă. 

ə Dacă instanţa respinge cererea de penalităţi în condiţiile art. 913 alin. (5) 
raportat la art. 906 C. pr. civ., debitorul sau creditorul va putea cere executorului să 
constate imposibilitatea obiectivă de executare și să dispună încetarea executării pe 
temeiul art. 703 alin. (1) pct. 2 C. pr. civ. (interpretat în rațiunea sa), iar în cazul refu- 
zului executorului de a dispune încetarea, debitorul/creditorul poate formula 
contestaţie la executarei*. 

e În cazul impedimentului la executare constând în menţinerea refuzului mino- 
rului după reluarea executării în condiţiile art. 913 alin. (4) C. pr. civ., așa cum arătam 
pe larg într-un alt context”, părţile au la dispoziţie — alături de posibilitatea recurgerii 
la mijlocul penalităţilor prevăzut de art. 913 alin. (5) C. pr. civ. (ori chiar după 
respingerea cererii de penalităţi) — o serie de mijloace procesuale pentru a surmonta 
acest impediment ori chiar pentru a sista demersul execuţional, dacă acesta este detri- 
mental minorului, precum: suspendarea temporară a executării la cererea credito- 
rului; contestaţia la executare și suspendarea executării la cererea debitorului; sesi- 
zarea instanţei de drept comun pentru modificarea măsurilor cuprinse în titlul 
executoriu (inclusiv pe calea ordonanţei președinţiale); susținerea efectivă a mino- 
rului de către creditor și debitor pentru surmontarea refuzului acestuia; solicitarea 
constatării imposibilității obiective de executare și a încetării executării. 


NN Ř———— 


16 Pentru analiza imposibilității obiective de executare și mecanismele prin care intervine, a se 
vedea Tema nr. 159 — V. Bozeșan, Imposibilitatea obiectivă de executare: motiv de încetare a execu- 
tării silite și instituție sui generis. l Di dan 

17 Tema nr. 170 — V. Bozeşan, Remedii posibile în cazul menţinerii refuzului minorului după 
reluarea executării silite (art. 913 C. pr. civ.). 

nr, 170 | după reluarea executării silite (art. 913 C. pr. civ.) 


drd. Vasile BOZEȘAN 
judecător, Tribunalul Ilfov 


Rezumat ` 
În condiţiile în care încercările de executare a titlului executoriu privitor la minor eşuează, soluția 
propusă de legiuitor în sensul aplicării de noi penalităţi debitorului [art. 913 alin. (5) C. pr. civ.], dincolo 
` de caracterul său discutabil, nu poate fi considerată aptă să solubilizeze varietatea de probleme care 
pot caracteriza situaţiile delicate referitoare la executarea silită privitoare la minori. | 
Remediul penalităţilor aplicabile potrivit art. 913 alin. (5) C. pr. civ. nu satisface interesul superior 
al minorului în cazurile în care refuzul minorului este complet străin de orice culpă a debitorului ori atunci 
când din raportul de consiliere psihologică rezultă că este contraindicat interesului minorului ca acesta 


din urmă să se afle în prezenţa creditorului, în condiţiile sau pe o anumită durată menţionate în titlul 
executoriu. 


Raportat la specificitatea executării privitoare la minori şi la atenţia sporită necesară cu privire la 
starea psiho-afectivă complexă în care se poate regăsi minorul, se impune identificarea unor remedii 
suplimentare — de regulă, cu caracter temporar — pentru depăşirea impedimentului. la executare, 
constând în refuzul minorului sau aversiunea acestuia faţă de creditor. | 


Analiza de față se circumscrie doar problematicii privitoare la soluţiile și reme- 
diile posibile în cazul în care reluarea executării silite (cea de-a doua încercare de 
executare prin intermediul executorului) eșuează din cauza refuzului minorului 
[art. 913 alin. (5) C. pr. civ.]. 

Chiar dacă, în planul soluţiilor posibil a fi adoptate în continuarea executării, 
legea [art. 913 alin. (5) C. pr. civ.] prevede laconic posibilitatea creditorului de a 
recurge din nou la mijlocul coercitiv al penalităților (remediu care inițial s-a dovedit 
inutil), totuși, prin valorificarea celorlalte reguli ale procedurii de executare silită — 
grefate în mod obligatoriu pe principiul interesului superior al minorului —, pot fi 
identificate alte remedii și soluţii posibil de urmat pentru a solubiliza impedimentul 
executării generat de refuzul minorului de a-l părăsi pe debitor. 

În acest sens, vom expune succint demersurile posibile, care însă vor putea fi 
urmate/valorificate doar într-o manieră adaptată la circumstanţele concrete ce 
caracterizează, în mod particular, atât situaţia minorului, cât și atitudinea părinţilor 
față de aceasta. 


_ (i) Sesizarea de către creditor a instanţei pentru aplicarea din nou a penalităților | 

Acest remediu este prevăzut expres în art. 913 alin. (5) C. pr. civ., în sensul că, 
dacă, după reluarea executării, aceasta nu poate fi realizată din cauza refuzului mino- 
rului, creditorul poate sesiza instanţa competentă de la locul unde se află minorul în 
vederea aplicării unei penalităţi, în condiţiile art. 906 C. pr. civ. 

Chiar dacă această singură soluţie propusă creditorului de către legiuitor în cazul 
eșecului executării este una susceptibilă de serioase critici/discuţii — pe care le-am 
expus pe larg într-un alt context! —, totuși, ea nu poate fi una complet ignorată. 

Sesizarea instanţei pentru aplicarea de penalităţi, după eșecul executării prin 
intermediul executorului, poate fi utilă în anumite situaţii pentru clarificarea impe- 
dimentului decurgând din refuzul minorului sau culpa debitorului. Utilitatea acestui 
recurs poate fi relevată atât din perspectiva creditorului, cât și, neexclus, din punctul 
de vedere al debitorului. . 

'e Astfel, din perspectiva interesului creditorului, se constată că instanţa sesizată 
poate aplica debitorului, în continuare, noi penalități. 

Trebuie avut în vedere că cererea de penalități la care trimite art. 913 alin. (5) 
C. pr. civ. este una diferită de cele iniţiale, prevăzute de art. 910 alin. (3) C. pr. civ. 
[care își produce efectele pe durata termenului de o lună, conform art. 911 alin. (1) 
C. pr. civ.] și, respectiv, de art. 912 alin. (1) C. pr. civ. [care își produce efectele pe 
durata maximă de 3 luni!?. | r 

Instanta sesizată, valorificând atât constatările executorului, cu ocazia celor două 
încercări de executare [art. 911 şi art. 913 alin. (4) C. pr. civ.], cât și concluziile și 
aprecierile psihologului regăsite în raportul de consiliere psihologică a minorului 
art. 913 alin. (3) C. pr. civ.], va putea aprecia dacă debitorul este în culpă pentru 
eșecul executării și, astfel, îl va putea obliga la plata de penalităţi pentru o perioadă 
următoare. . / 

Cu alte cuvinte, creditorul beneficiază de posibilitatea de a se adresa instanței de 
executare pentru ca aceasta să reactiveze împotriva debitorului mijlocul de constrân- 
gere al penalităţilor prevăzut de art. 906 C. pr. civ., în special în cazul în care refuzul 
minorului are drept cauză însăși atitudinea culpabilă a debitorului. 

Însă instanţa va avea în vedere toate circumstanţele care au caracterizat demer- 
surile desfășurate anterior, și anume: neconformarea debitorului în termenele de o 
lună şi, respectiv, de 3 luni în care au curs penalităţile (art. 910-912 C. pr. civ.); atitu- 
dinea debitorului și eventuala opunere a acestuia la prima încercare de executarea 
prin intermediul executorului; conținutul raportului întocmit de psiholog; atitu- 
dinea/culpa debitorului ori, dimpotrivă, suportul oferit de debitor în cadrul celei de-a 
doua încercări de executare, conform art. 913 alin. (4) C. pr. civ. 

e Din perspectiva interesului debitorului, având în vedere evaluarea menţionată 
anterior, pe care instanţa sesizată cu cererea de penalităţi o realizează, este posibil ca 
instanţa să respingă cererea creditorului şi să aprecieze că nu se impune aplicarea de 
noi penalităţi debitorului. 

Instanţa poate constata că — raportat la atitudinea minorului și a debitorului pe 
parcursul întregii executări, întemeiat pe concluziile raportului întocmit de psiholog - 
debitorul nu s-a opus la executare și că eşecul executării nu îi este imputabil acestuia. 

Chiar dacă prevederile art. 913 alin. (4) și (5) C. pr. civ. par a prezuma debitorul 
în culpă pentru eșecul executării și pentru refuzul minorului de a-l părăsi pe debitor 
sau aversiunea minorului faţă de creditor, această prezumție poate fi înlăturată de 

instanţă în soluționarea cererii de penalităţi prin respingerea acesteia. 


DP n —— 


1 A se vedea Tema nr. 169 — V. Bozeșan, Probleme privind aplicarea penalităţilor în executarea 


titlurilor referitoare la minori. 
2 Pentru dezvoltări, ibidem. 

Fiind respinsă cererea de penalități la care trimite art. 913 alin. (5) C. pr. civ. și 
fiind evocată, astfel, lipsa culpei debitorului pentru eșecul executării, se deschide 
pentru debitor posibilitatea de a cere executorului/instanţei să constate imposibi- 
litatea (temporară) a executării, remediu la care ne vom referi infra. 


(ii) Contestarea de către debitor a reluării executării de către executor potrivit 
“a art. 913 alin. (4) C. pr. civ. E 


Chiar dacă, în textul său, art. 913 alin. (4) C. pr. civ. prevede oarecum imperativ 
că, „după primirea raportului psihologului, executorul va relua procedura executării 
silite, potrivit art. 911” (normă criticabilă din anumite perspective?), trebuie avut în 
vedere că, întemeiat. pe viziunile Curţii Europene a Drepturilor Omului“ și pe regle- 
mentările UE, este posibil ca reluarea executării silite după consilierea psihologică a 
minorului să fie vădit defavorabilă acestuia. i 

In acest sens, Regulamentul (UE) 2019/1111 al Consiliului din 25 iunie 2019 
privind competenţa, recunoaşterea și executarea hotărârilor în materie matrimonială 
și în materia răspunderii părintești și privind răpirea internațională de copii (reformare) 
A 

? A relua executarea silită efectivă prin luarea (încercarea luării) minorului de lângă debitor, în 
pofida faptului că minorul refuză vădit acest lucru, iar psihologul recomandă că nu este oportună, 
pentru moment, „forțarea” minorului în acest sens, este, în opinia noastră, contrar atât interesului 
superior al minorului, cât şi exigenţelor Curţii Europene, care a statuat clar că deciziile privitoare la 
minori reclamă o atenţie sporită nu doar la momentul adoptării acestora, dar și în faza executării 
silite. 

De aceea, apreciem că opţiunea legiuitorului pentru forma anterioară a textului (de până la 
elaborarea Legii de punere în aplicare a Codului de procedură civilă) — care prevedea că repre- 
zentantul Direcţiei de Asistenţă Socială și Protecţie a Copilului sesizează instanța pentru a decide 
cu privire la măsurile care se impun în contextul impedimentelor la executare generate de refuzul 
minorului — ar fi fost una inspirată şi adecvată la problematica procedurii execuționale în această 
materie, principiul securității juridice (și necesitatea executării titlurilor executorii) putând fi sacri- 
ficat în beneficiul situaţiei particularizate a minorului, în special în cazul în care pe parcursul 
executării survin schimbări în situaţia și în circumstanțele avute în vedere la momentul emiterii 
titlului executoriu. i l 

* De pildă, în cauza Sbârnea c. României (cererea nr. 2040/06, Hotărârea din 21 iunie 2011, 
par. 127 și par. 137), Curtea, în contextul diligenței manifestate de autoritățile naţionale cu atribuţii 
în materie socială şi de consiliere psihologică, în pofida lipsei rezultatelor de reluare a legăturii dintre 
minor și reclamant, a reţinut că: | 

„În urma recomandării acestora ca fata să fie înscrisă într-un Program de consiliere, M.S. a 
început să o ducă la un psiholog o dată pe săptămână. Este adevărat că aceste sesiuni de consiliere 
nu au determinat o îmbunătățire a atitudinii fetei față de reclamant. Totuși, Curtea reiterează faptul 
că obligaţia autorităților publice de a adopta măsuri pozitive nu este absolută. Nu este nici o obligaţie 
de rezultat, ci o obligaţie de mijloace. Prin urmare, Curtea nu consideră că autoritățile pot fi consi- 
derate răspunzătoare pentru faptul că, în ciuda consilierii, atitudinea negativă a fetei faţă de 
tatăl său persista” (s.a., V.B.) — par. 127. 

„Curtea observă declaraţiile minorei, conform cărora nu simţea că tatăl ei încerca să îi înţeleagă 
punctul de vedere sau să răspundă dorințelor pe care și le exprimase de atâtea ori. Ținând seama de 
faptul că trebuie să se țină seama întotdeauna de interesul superior al copilului și să se aibă grijă ca 
acțiunile pozitive ale autorităților pentru a proteja dreptul la viaţa de familie al unuia dintre părinţi 
să nu afecteze dreptul copilului la viaţa de familie, nu se poate concluziona că autorităţile națio- 
nale ar fi trebuit să intervină, în această situaţie dificilă din punct de vedere emoțional, într-o 
măsură mai mare decât au făcut-o” (s.a., V.B.) — par. 137. 

[cu aplicabilitate din 1 august 2022, înlocuind Regulamentul (CE) nr. 2201/2003 
prevede că „autoritatea competentă în materie de executare sau instanța ar trebui, în 
conformitate cu dreptul şi procedurile naţionale, să încerce să depășească orice 
obstacole create de o schimbare de circumstanţe, cum ar fi, de exemplu, obiecţia 
vădită a copilului, exprimată numai după ce a fost pronunțată hotărârea, care este atât 
de puternică, încât, dacă ar fi ignorată, ar reprezenta peniru copil un risc grav de 
vătămare fizică sau psihică” (s.a., V.B.) — par. 69 teza ultimă din Preambul. 

De pildă, în cazul în care psihologul identifică anumite cauze pentru refuzul 
minorului sau aversiunea sa faţă de creditor, care necesită un timp mai îndelungat 
pentru înlăturarea/depăşirea acestora, ori recomandă în mod expres să se evite, pentru 
moment, anumite relaţii între minor și creditor, apare ca ostensibil că „forțarea” 
executării silite prin intermediul executorului este una prejudiciabilă minorului. 

De altfel, se observă că art. 913 alin. (3) C. pr. civ. prevede că raportul de consiliere 
se comunică și instanţei, astfel încât, deși legea nu prevede in terminis utilitatea 
acestei comunicări către instanță, trebuie recunoscută instanței posibilitatea de a 
valorifica, într-un sens sau altul, cele constatate de către psiholog. 

Instanţa de executare învestită cu contestaţia împotriva acestei noi executări 
(reluări) — dând efect statuărilor și principiilor evocate de instanţele europene și 
valorificând concluziile din raportul de consiliere psihologică — va putea aprecia dacă 
această reluare a executării silite este una în acord cu situaţia și interesul superior al 
minorului și, în funcţie de circumstanțe, va putea menţine actele de executare, cu 
consecința păstrării de către creditor a remediului penalităţilor prevăzut de art. 913 
alin. (5) C. pr. civ., ori, dimpotrivă, va dispune anularea actelor realizate de executor 
în condiţiile art. 913 alin. (4) C. pr. civ (care oricum au dus la eșecul reluării execu- 
tării), fiind deschisă, astfel, posibilitatea constatării imposibilității de executare, la 
care vom face referire infra. 


(iii) Suspendarea executării silite la cererea debitorului, în cadrul contestației la 
„executare | 
În cadrul contestaţiei la executare, debitorul poate solicita suspendarea, respectiv 
suspendarea provizorie a executării în condiţiile art. 719 C. pr. civ. 
De altfel, la atenţia pe care instanţa trebuie să o acorde oportunității de a suspenda 
executarea se face referire expresă și în Regulamentul (UE) 2019/1111, care prevede 
5 Potrivit art. 100 alin. (1) din Regulamentul (UE) 2019/1111, acesta se aplică numai proce- 
durilor judiciare inițiate, actelor autentice întocmite sau înregistrate în mod formal și acordurilor 
înregistrate la 1 august 2022 sau după această dată. Totodată, conform art. 100 alin. (2) din 
Regulamentul (UE) 2019/1111, Regulamentul (CE) nr. 2201/2003 continuă să se aplice hotărârilor 
pronunţate în procedurile judiciare inițiate, actelor autentice întocmite sau înregistrate în mod formal 
și acordurilor care au devenit executorii în statul membru în care au fost încheiate înainte de 1 august 
2022 și care intră în domeniul de aplicare al regulamentului menţionat. 
6 Sancţiunea nulităţii actelor de executare din cadrul reluării executării evocate de art. 913 
alin. (4) C. pr. civ. are la bază ideea că însuşi executorul, în procedura de executare silită, are obligaţia 
' de a-şi adapta procedura desfășurată în funcţie de interesul minorului, în acest sens fiind relevante 
concluziile raportului psihologic, care, potrivit art. 913 alin. (3) C. pr. civ., se comunică şi execu- 
torului judecătoresc. Executorul poate refuza reluarea executării silite atunci când există elemente 
evidente în cuprinsul raportului psihologic că executarea silită este defavorabilă minorului, iar îm- 
potriva refuzului executorului se poate face contestaţie la executare pentru a aduce în faţa instanţei 
oportunitatea/lipsa de oportunitate în continuarea/reluarea executării silite. 

că, „în cazuri excepționale, autoritatea competentă în materie de executare sau 
instanța ar trebui să poată suspenda procedura de executare dacă aceasta ar expune 
copilul la un risc grav de vătămare fizică sau psihică din cauza unor obstacole tem- 
porare apărute după pronunțarea hotărârii sau în temeiul oricărei alte schimbări 
semnificative de circumstanţe. Executarea ar trebui să se reia de îndată ce riscul grav 
de vătămare fizică sau psihică încetează să mai existe” (s.a., V.B.) — par. 69 tezele I și 
a Il-a din Preambul. 

Această suspendare se poate justifica tocmai pe considerentele din cadrul rapor- 
tului psihologic până la soluţionarea contestaţiei la executare. 

Nu este exclus ca prin această suspendare să se poate asigura contextul pentru ca 
debitorul să continue demersurile pentru consilierea psihologică a minorului și 
pentru a se îmbunătăţi relaţiile acestuia cu părintele creditor. 

Suspendarea executării silite se poate solicita în cadrul coniestaţiei sale formulate 
împotriva anumitor acte de executare ale executorului judecătoresc [inclusiv a actelor 
prin care executorul reia executarea potrivit art. 913 alin. (4) C. pr. civ.] ori împotriva 
refuzului executorului de a constata imposibilitatea de executare (a se vedea infra). 


(iv), Efectuarea unor demersuri voluntare ale părintelui debitor pentru a susține 
„ psiho-afectiv minorul în vederea realizării drepturilor celuilalt părinte 

Pornind de la premisa (contrazisă însă de realitate în multe situații) că inclusiv 
debitorul părinte este conștient de faptul că executarea titlului este, în principiu, în 
interesul primordial al minorului, acest părinte poate recurge la efectuarea de demer- 
suri voluntare pentru a susține psiho-afectiv minorul în scopul realizării drepturilor 
celuilalt părinte. | 

E.g., debitorul părinte poate iniţia efectuarea unor (noi) ședințe de consiliere psi- 
hologică atât a minorului, cât și a lui însuși, eventual, chiar cu cooptarea și a celuilalt 
părinte (creditor), pentru a identifica remedii și contexte în care să fie depășită situația 
în care se află minorul sub aspectul refuzului său de a-l părăsi pe debitor sau al 

aversiunii sale față de creditor. 
| Mai mult, aceste demersuri sunt utile pentru însăși starea psiho-afectivă a debito- 
rului și/sau a creditorului, stare în care, de multe ori, părinții înșiși se află fără a 
conştientiza acest lucru, cu efecte negative asupra relaţiilor lor cu minorul. Cu alte 
cuvinte, nu de puţine ori, înseși starea și atitudinea părinților constituie cauza care 
împiedică minorul să manifeste disponibilitate pentru a permite realizarea în fapt a 
măsurilor dispuse prin titlul executoriu. 

Un astfel de demers voluntar al debitorului, dincolo de faptul că reprezintă un 
suport real și benefic pentru minor, poate constitui un argument important atât pentru 
creditor, de a nu mai sesiza instanța pentru aplicarea de penalităţi debitorului, cât și 
pentru instanța sesizată, pentru a respinge cererea de penalități. 


_ (V) Suspendarea executării silite la cererea unilaterală a creditorului, potrivit art. 701 
alin. (2) C. pr. civ. 

Un alt remediu util pentru deblocarea situației este demersul creditorului însuși 

de a cere suspendarea temporară a executării silite, în condiţiile art. 701 alin. (2) 

C. pr. civ., pentru a permite minorului, eventual, pe calea continuării consilierii psi- 


hologice și a ameliorării relaţiilor, reconsiderarea atitudinii sale față de părintele 
creditor. 

Și acest demers reclamă însă o viziune înțeleaptă din partea creditorului, care, 
împreună cu celălalt părinte debitor, trebuie să-și concerteze acţiunile în raport cu 
starea și nevoile concrete ale minorului. 

Suspendând voluntar executarea silită, creditorul poate crea premisele depășirii 
statu-quoului caracterizat prin refuzul minorului sau aversiunea acestuia față de 
creditor. Însă, pentru eficienţa acestui demers, este necesar să existe elemente pre- 
monitorii că existe șanse [eventual, deduse din conţinutul raportului de consiliere 
psihologică întocmit în condiţiile art. 913 alin. (3) C. pr. civ.] ca minorul să fie deschis 
și disponibil de a relua relaţiile cu părintele creditor. În caz contrar, demersul credi- 
torului de suspendare a executării silite, necompletat cu acțiuni concrete de susținere 
psiho-afectivă a minorului, riscă să producă efecte adverse celor urmărite, în sensul 
că perioada suspendării ar conduce la alienarea minorului faţă de părintele creditor. 

Suspendarea va fi una temporară, pe o durată relativă în funcţie de progresele 
realizate de minor în reactivarea relațiilor sale cu părintele creditor. 


(vi) Sesizarea instanţei de drept comun, de către părintele debitor, pentru a aprecia 
asupra măsurilor pe fond, pe temeiul schimbării împrejurărilor constând în 
refuzul neechivoc al minorului 


În funcţie de circumstanţele concrete ce au caracterizat activitatea de executare 
silită — cu referire specială la constatările psihologului în cadrul programului de 
consiliere [art. 913 alin. (2) și (3) C. pr. civ.] —, debitorul poate sesiza instanţa de drept 
comun (inclusiv pe calea ordonanţei președinţiale) pentru luarea de noi măsuri, chiar 
diferite de cele dispuse anterior prin titlul executoriu. 

În materia măsurilor privitoare la minori, autoritatea de lucru judecat se menţine 
doar atâta vreme cât nu s-au schimbat împrejurările avute în vedere prin hotărârea 
inițială. | 

În acest sens, Regulamentul (UE) 2019/1111 prevede că „autoritatea competentă 
în materie de executare sau instanţa ar trebui, în conformitate cu dreptul și proce- 
durile naţionale, să încerce să depășească orice obstacole create de o schimbare de 
circumstanţe, cum ar fi, de exemplu, obiecția vădită a copilului, exprimată numai 
după ce a fost pronunțată hotărârea, care este atât de puternică, încât, dacă ar fi 
ignorată, ar reprezenta pentru copil un risc grav de vătămare fizică sau psihică” 
(s.a., V.B.) — par. 69 teza ultimă din Preambul. 

În măsura în care debitorul părinte poate face dovada că s-au schimbat împre- 
jurările privitoare la minor avute în vedere iniţial (corelat, eventual, și cu faptul că 
această schimbare nu este imputabilă debitorului însuși), instanța de drept comun, 
inclusiv pe calea ordonanţei președinţiale, poate dispune noi măsuri în acord cu 
interesul superior al minorului raportat la circumstanţele actuale. 


(vii) Constatarea imposibilității obiective de executare 

în ipoteza refuzului ferm, constant și lipsit de echivoc al minorului, părintele 
debitor ar putea solicita executorului și, respectiv, poate sesiza instanța de executare 
pentru constatarea imposibilității obiective de executare determinate de refuzul 


minorului. TN 
Constatarea unei imposibilități obiective de executare, deşi nu este prevăzută in 


terminis în materia executării privitoare la minori, poate fi pronunțată de instanță 

având în vedere că, așa cum am învederat pe larg în alt context”, reglementarea 
internă, prin anumite aplicații concrete şi având ca pilon de susţinere jurisprudenţa 
Curţii Europene a Drepturilor Omului și reglementările europene, permite recunoaș- 
terea instituţiei imposibilității obiective de executare care justifică încetarea executării 
silite. à 

În acest sens, Regulamentul (UE) 2019/1111, pe de o parte, recunoaște in terminis 
imposibilitatea de executare în anumite cazuri? și, pe de altă parte, evocă, indirect, 
posibilitatea suspendării executării sau a constatării imposibilității de executare în 
ipoteza refuzului minorului. | 

Tot astfel, cu privire la imposibilitatea obiectivă de executare (noţiune utilizată 
frecvent în jurisprudenţa sa)" pentru refuzul minorului, Curtea Europeană a Drep- 
turilor Omului a statuat că obligaţia statului de a lua măsuri pozitive pentru a facilita 
drepiul de vizită al creditorului nu este o obligaţie de rezultat, ci una de mijloace". 


” Tema nr. 159 — V. Bozeșan, Imposibilitatea obiectivă de executare: motiv de încetare a exe- 
cutării silite și instituţie sui generis. 

° Regulamentul (UE) 2019/1111, în preambulul său, referitor la motivele pe care o parte le 
invocă în contestarea executării unei hotărâri străine, evocă faptul că „aceste motive ar putea 
include, de exemplu, contestaţii (...) pe baza afirmației că acțiunea impusă prin hotărâre (...) a 
devenit imposibilă, de exemplu, în caz de forță majoră, de boală gravă a persoanei căreia copilul 
urmează să fie predat, de detenţie sau de deces al persoanei respective, faptul că statul membru în 
care copilul urmează să fie înapoiat s-a transformat într-o zonă de război...” (s.a., V.B.) — par. 63 din 
Preambul. 

” „Executarea ar trebui să se reia de îndată ce riscul grav de vătămare fizică sau psihică încetează 
să mai existe. Dacă acesta persistă însă, înainte de a refuza executarea, se iau eventualele măsuri 
corespunzătoare, în conformitate cu dreptul și procedurile naționale, inclusiv, după caz, cu asistență 
din partea altor profesioniști din domeniu, cum ar fi lucrători sociali sau psihologi specializaţi în 
psihologia copilului, pentru a încerca să se asigure punerea în aplicare a hotărârii” (s.a., V.B.) - 
par. 69 din Preambul. 

1 E.g., Curtea a reţinut că: „În speţă, instanțele naționale nu au considerat niciodată că 
autorităţile administrative nu erau obligate să execute hotărârea definitivă favorabilă reclamantei și 
nici nu au constatat existența unei «imposibilităţi obiective» care să poată justifica refuzul acestora 
de a o executa” (s.a., V.B.) - cauza Fundaţia Cămine de Elevi ale Bisericii Reformate și Stanomirescu 
c. României, cererile nr. 2699/03 şi 43597/07, Hotărârea din 7 ianuarie 2014, par. 65. 

1 Astfel, Curtea Europeană a Drepturilor Omului recunoaște in terminis posibilitatea ca 
anumite împrejurări să împiedice punerea în executare a unui titlu executoriu, putând fi desprinsă 
din jurisprudenţa acesteia chiar o paradigmă a unor criterii în funcţie de care Curtea apreciază 
asupra modului în care autoritățile naţionale și participanţii la executare au gestionat astfel de 
impedimente susceptibile de a reprezenta imposibilități obiective la executare. 

Aprecierile Curţii asupra caracterului obiectiv al imposibilității de executare depind de o serie 
de factori, precum: calitatea persoanei debitoare (administrația de stat sau un particular); momentul 
în care intervine sau este constatat impedimentul; culpa autorităților sau a părţilor (creditorului și 
debitorului) în determinarea sau menținerea cauzei care împiedică executarea; necesitatea 
constatării și comunicării creditorului, în mod oficial şi formal, de către autorităţi a imposibilității 
de executare, 

Pentru o expunere mai amplă și o exemplificare jurisprudențială a perspectivei CEDO asupra 


imposibilității obiective de executare, a se vedea V. Bozeșan, Consideraţii privind executarea silită 
reflectată în cauzele împotriva României, în V. Bozeșan (coord.), D. Călin, I. Militaru, R.M. Călin, 
M. Vasiescu, M.L. Cîrciumaru, A.-L. Zaharia, P.-A. Coţovanu, F. Mihăiţă, C. Radu, C.C. Ghigheci, 
V.H.D. Constantinescu, I.A. Ghergheșanu, B. Ramașcanu, A. Lăncrănjan, I. Bălan, Executarea silită. 
Hotărâri ale Curţii Europene a Drepturilor Omului pronunțate împotriva României, Ed. Universitară, 
București, 2015, pp. 41-46. 

De pildă, într-o speţă, s-a reţinut că, în pofida efortului autorităţilor române, 
reclamanta nu a avut posibilitatea de a-și vedea, în mod constant, fiica, însă aceasta 
din urmă a declarat în mod expres că refuză orice contact cu mama sa. Curtea a reiterat 
că obligaţia autorităţilor de a lua măsuri pentru a facilita relaţiile părintelui cu copilul 
său nu este una absolută, iar imposibilitatea de executare a deciziilor judiciare nu 
poate conduce automat la concluzia că autoritățile au eșuat în îndeplinirea obligaţiilor 
lor pozitive. Reiterând că obligaţia statului de a lua măsuri pozitive pentru a facilita 
dreptul de vizită nu este o obligaţie de rezultat, ci una de mijloace, Curtea a conclu- 
zionat că autorităţile naţionale au luat toate măsurile necesare pentru a facilita exer- 
cițiul dreptului la legături personale, măsuri care puteau fi în mod rezonabil pretinse 
dela acestea în circumstanțele specifice ale cauzei (cauza Puchea c. României, cererea 
nr. 53631/16, Decizia din 26 februarie 2019, par. 47-48). 

În altă cauză, Curtea Europeană a constatat că refuzul minorei de a-l vizita pe 
bunicul său la locuinţa acestuia a fost un element constant în decursul anilor, astfel 
cum rezultă din constatările executorului, ale autorității protecţiei copilului, precum 
şi din înscrisurile instanţelor civile și penale; indiferent de motivul atitudinii minorei 
fată de bunicul său (creditor), aceasta nu poate fi imputată autorităților naţionale 
(cauza Dariciuc c. României, cererea nr. 47873/13, Decizia de inadmisibilitate din 7 
iulie 2015, par. 99). | r 

Procedura constatării imposibilității de executare”. În concret, debitorul va 
solicita executorului încetarea executării silite pe temeiul imposibilității obiective de 
executare, iar împotriva refuzului executorului de a înceta executarea, debitorul va 
putea formula contestaţie, potrivit art. 712 alin. (1) teza a II-a C. pr. civ. 

Constatarea imposibilității de executare se va dispune, în principal, pe temeiul 
celor reţinute în raportul de consiliere psihologică, dacă rezultă în mod neechivoc 
imposibilitatea executării din cauza atitudinii și refuzului minorului său a aversiunii 
manifestate de acesta față de creditor. 

Cu relevanţă în materia analizată, este de reținut că nu pot fi acceptate ca motive 
obiective ce ar justifica neexecutarea acele împrejurări de fapt sau de drept care 
existau la momentul pronunțării hotărârii (titlului executoriu) și care au fost avute în 
vedere de către instanţa de la care emană titlul executoriu. 


e_m 
sase 


12 Pentru analiza pe larg a procedurii concrete a constatării imposibilității de executare și efec- 
tele acesteia, a se vedea Tema nr. 159 - V. Bozeșan, Imposibilitatea obiectivă de executare: motiv de 


încetare a executării silite și instituție sui generis. 

Efectele în timp ale ordonanţei preşedinţiale în faza 


Tema 
executării silite în raport cu hotărârea dată asupra 
nr. 171 Ag 
„| acțiunii de fond 
drd. Vasile BOZEȘAN 
judecător, Tribunalul Ilfov 
„Rezumat | 


Dacă ordonanța preşedinţială nu cuprinde nicio menţiune privind durata sa şi nu s-au modificat 
împrejurările de fapt avute în vedere, măsurile dispuse pe calea ordonanţei preşedinţiale îşi vor produce 
efectele, în faza executării silite, până la intervenirea unei hotărâri de fond executorii (nedefinitive), iar 
în cazul în care nu intervine o astfel de hotărâre executorie, efectele ordonanţei se produc până la 
soluţionarea definitivă a procesului de fond. x 

Cererea de executare silită a unei ordonanţe preşedinţiale poate fi formulată şi după soluţionarea 
procesului de fond printr-o hotărâre nedefinitivă, dacă această din urmă hotărâre nu are caracter 
executoriu, efectele ordonanţei producându-se până la intervenirea unei hotărâri executorii (definitive ! 
sau nedefinitive). | 

„Nu poate fi împărtăşită opinia potrivit căreia ordonanța, întotdeauna, îşi produce efectele până 
la soluţionarea în prima instanţă a procesului de fond, având în vedere că este posibil ca hotărârea de 
primă instanţă să nu fie executorie, iar în acest caz ar fi suprimată însăşi raţiunea ce stă la baza emiterii 
ordonanţei, lăsându-se neacoperită, prin măsuri provizorii adecvate, perioada dintre pronunţarea unei 
hotărâri neexecutorii (nedefinitive) şi soluţionarea definitivă a procesului de fond. hà 
„Nu poate fi susţinută nici opinia potrivit căreia ordonan ţa, întotdeauna, îşi produce efectele până 
la soluţionarea definitivă a procesului de fond, întrucât astfel ar fi ignorată executorialitatea unei 
eventuale hotărâri nedefinitive pronunţate în cursul procesului de fond, fie în primă instanţă, fie în apel. 


Problema practică supusă analizei vizează identificarea momentului până la care 
își produce efectele ordonanța președinţială în raport cu procesul de fond (litigiul 
principal), chestiune de maxim interes pentru creditorul și debitorul din procedura 
de executare silită care se poate suprapune temporal cu procesul de fond. 

Astfel, ordonanța președinţială își produce efectele cel mult până la soluţionarea 
în primă instanţă a acţiunii de fond ori, dimpotrivă, cel mult până la soluţionarea 
definitivă a procesului de fond? | | 

Textul art. 997 alin. (2) teza a II-a C. pr. civ. prevede — într-o manieră aparent 
echivocă, însă, în realitate, suficient de comprehensibilă (așa cum vom arăta infra) - 
că, dacă hotărârea nu cuprinde nicio mențiune privind durata sa și nu s-au modificat 


împrejurările de fapt avute în vedere!, măsurile dispuse vor produce efecte până la 
soluționarea litigiului asupra fondului. 


“Art. 488 alin. (2) C. pr. civ. fr.: „Elle ne peut être modifice ou rapportée en référé qu'en cas de 
circonstances nouvelles”. i 

(i) Într-o opinie, s-a susţinut că, în absența unei mențiuni asupra duratei măsurilor 
dispuse, efectele ordonanţei se prelungesc în timp cel mult până la data hotărârii 
primei instanțe prin care se soluţionează fondul litigiului”. 

În argumentarea acestei opinii s-a arătat că: „Se poate constata că legiuitorul nu 
individualizează data rămânerii definitive a hotărârii pronunțate asupra fondului ca 
moment final până la care sunt limitate în timp efectele ordonanţei. În absenţa unei 
astfel de circumscrieri a limitelor temporale ale efectelor ordonanţei, apreciem că și 
hotărârea primei instanțe prin care se soluţionează fondul cauzei marchează încetarea 
măsurilor dispuse pe calea sumară a procedurii reglementate de art. 997 și urm. 
C. pr. civ. O astfel de interpretare este pe deplin concordantă cu vremelnicia ordo- 
nanței. Rolul acestei proceduri speciale este să rezolve urgent o situaţie litigioasă, însă, 
odată ce cauza a primit o rezolvare în fond, orice prelungire a efectelor ei devine 
nejustificată (e.g., dacă pe cale de ordonanţă președințială s-a dispus predarea unor 
documente, iar hotărârea primei instanțe este una de respingere pe fond a acțiunii, 
ordonanța neexecutată nu mai poate fi pusă în executare ulterior rezolvării fondului; 
- chiar dacă hotărârea asupra fondului confirmă soluţia din ordonanţă, dar măsura nu 
a fost adusă la îndeplinire, executarea ulterioară se va face în temeiul hotărârii date în 
fond, şi nu în temeiul ordonanţei)”. 

(ii) O altă opinie ar fi în sensul că, în absenţa unei menţiuni asupra duratei 
măsurilor dispuse, efectele ordonanţei durează în timp până la data soluționării 
definitive a fondului litigiului, cu argumentul că legea face vorbire de „soluţionarea 
litigiului asupra fondului”, astfel încât nu se face distincţie între momentul solu- 
ționării în prima instanţă și, respectiv, momentul soluționării definitive a procesului 
de fond. ` ji | i 

(iii) În opinia noastră, nu se poate susține nici ideea că, de plano, efectele ordo- 
nanţei președinţiale se produc, întotdeauna, până la soluţionarea în prima instanţă a 
procesului de fond, dar nici ideea că, întotdeauna, aceste efecte se produc până la 
soluționarea definitivă a procesului de fond. 

Considerăm că, dacă ordonanța nu cuprinde nicio mențiune privind durata sa, 
măsurile dispuse pe calea ordonanţei președin țiale își vor produce efectele până 
la intervenirea unei hotărâri de fond executorii, iar în cazul în care nu intervine 
o astfel de hotărâre (de pildă, se resping atât acţiunea de fond în prima instanţă, cât 
și apelul — printr-o decizie susceptibilă de recurs), efectele ordonanţei se produc 
până la soluționarea definitivă a procesului de fond. U 

e Nu poate fi împărtășită opinia (evocată supra) că ordonanța, întotdeauna, își 
produce efectele cel mai târziu până la soluționarea în prima instanţă a procesului 
principal, având în vedere că este posibil ca hotărârea de primă instanţă să nu fie 
executorie (e.g. cererea de chemare în judecată este respinsă sau, chiar admisă fiind, 
hotărârea de primă instanţă nu este, potrivit legii, executorie, precum cazul hotărâ- 
rilor care nu beneficiază de executare provizorie de drept sau judecătorească, prevă- 


zută de art. 448 și 449 C. pr. civ.). 


2 Minuta Întâlnirii președinților secţiilor civile ale Înaltei Curți de Casație și Justiție și curților 
de apel (Curtea de Apel Bacău, 23-24 iunie 2016), disponibilă pe http://wrww.inm-lex.7olfisierej 
d_1713/Minuta9%20in talnire%20presedin ti%20sectii%20civile%20Bacau9%20iunie%020201 6. pd If, în 
cadrul căreia a fost împărtășită în unanimitate (7!) opinia exprimată de reprezentanţii Institutului 


Naţional al Magistraturii. 

În acest caz, ar fi suprimată însăși raţiunea ce stă la baza emiterii ordonanţei, 
lăsându-se neacoperită, prin măsuri provizorii adecvate, perioada dintre pronunţarea 
unei hotărâri neexecutorii (nedefinitive) şi soluționarea definitivă a procesului 
de fond. | | 

Mai mult, a susține, într-o manieră nediferenţiată, că hotărârea de primă instanță 
neexecutorie determină întotdeauna încetarea efectelor ordonanţei președinţiale 
ignoră semnificaţiile planurilor în care se pronunță ordonanța președinţială și, res- - 
pectiv, hotărârea de primă instanţă asupra acţiunii de fond. SS 

Ordonanța preşedințială are scopul de a asigura păstrarea unui drept care s-ar 
păgubi prin întârziere, de a preveni o pagubă iminentă și care nu s-ar putea repara 
ori de a înlătura piedicile ce s-ar ivi cu prilejul unei executări [art. 997 alin. (1) 
C. pr. civ.]. 

Dimpotrivă, acțiunea de fond vizează, ca regulă, stabilirea existenţei sau inexis- 
tenței unui drept real sau de creanţă în patrimoniul reclamantului, prin etape de 
judecată succesive, în prima instanţă, în apel și/sau, după caz, în recurs. 

Faptul că în prima instanță se pronunță o hotărâre neexecutorie (care nu dă 
dreptul creditorului reclamant să beneficieze pe cale silită de efectele sale) nu poate, 
sub nicio formă, să suprime efectele ordonanţei președinţiale pronunţate anterior, 
având în vedere distincţia dintre scopul ordonanţei președinţiale, evocat de art. 997 
alin. (1) C. pr. civ., și scopul acţiunii de fond (iranșarea existenţei/inexistenţei drep- 
tului reclamantului). 4 

Deși la prima vedere ar fi tentantă și facil de argumentat opinia în sensul că 
hotărârea de primă instanță prin care se respinge acțiunea de fond a reclamantului 
„ creditor ar fragiliza serios aparenţa de drept reţinută anterior în favoarea acestuia prin 
ordonanța președințială, în realitate acest argument nu este unul puternic sau decisiv. 

Astfel, pe de o parte, aparenţa de drept reţinută prin ordonanța președinţială nu 
este întotdeauna negată sau fragilizată prin hotărârea de primă instanţă în procesul 
de fond, cum se întâmplă în cazul în care prima instanță respinge acțiunea recla- 
mantului fără a intra în cercetarea fondului (e.g., anularea cererii de fond pentru 
neregularități de formă, anularea/respingerea acesteia ca tardivă, pentru intervenirea 
perimării etc.). În toate aceste cazuri, respingerea/anularea cererii nu evocă o cercetare 
pe fond pentru a se susține că sentința din procesul de fond neagă aparenţa de drept 
stabilită în favoarea reclamantului prin ordonanța președinţială. 

Prin urmare, în aceste cazuri, devine lipsită de orice fundament logic opinia 
potrivit căreia sentința de primă instanță în procesul de fond ar suprima efectele 
ordonanţei președințiale, iar argumentul legat de așa-numită „rezolvare în fond” a 
cauzei nu se mai verifică, atâta vreme cât respingerea acţiunii de fond pe temeiul unei 
excepții procesuale peremptorii nu reprezintă o tranșare pe fond a litigiului (de fond) 
pentru a se vorbi de o negare/fragilizare a aparenţei de drept recunoscute anterior de 
instanţa ordonanţei președinţiale în favoarea reclamantului. 

Așadar, rețţinând că nu întotdeauna sentința primei instanţe evocă o tranșare pe 
fond a existenţei/inexistenţei dreptului reclamantului, s-ar ajunge la distincţii nejus- 
tificate între cazurile în care sentința primei instanţe tranșează fondul litigiului și cele 
în care hotărârea de primă instanţă este străină de chestiunea existenţei/inexistenţei 


3 


dreptului civil subiectiv al reclamantului. 


Mai mult, chiar în cazul în care prima instanţă respinge acţiunea de fond a recla- 
mantului ca neîntemeiată, urmare a cercetării fondului raportului juridic, ordonanța 

președinţială pronunţată anterior nu este surclasată — sub aspectul aparenţei de drept — 
prin sentința primei instanţe în procesul de fond, având în vedere că, pe de o parte, 
aceasta din urmă are doar autoritate de lucru judecat provizorie [art. 430 alin. (4) 
C. pr. civ.], iar, pe de altă parte, așa cum a am arătat supra, scopul ordonanţei este, în 
principiu, acela de a asigura, cu caracter provizoriu, un anumit echilibru în raportul 
dintre părţi în sensul prevenirii unei pagube iminente și care nu s-ar putea repara. 
Această rațiune a ordonanţei președinţiale nu poate fi suprimată printr-o hotărâre de 
primă instanță din procesul principal care, deşi statuează în sensul inexistenţei 
dreptului reclamantului, are un caracter incert și provizoriu, putând fi schim- 
bată/anulată/casată în căile de atac’. 

La fel se întâmplă în cazul în care, după ce prima instanţă respinge acţiunea de 
fond, se pronunţă o decizie de apel prin care se respinge apelul (pe temeiul unei 
excepţii procesuale sau chiar ca nefondat). Dacă această decizie prin care se respinge 
apelul (decizie de respingere care, prin natura sa, nu este una executorie) este suscep- 
tibilă de recurs, pentru aceleași argumente expuse supra, efectele ordonanţei preșe- 
dinţiale vor continua să se producă și pe durata termenului de recurs și pe perioada 
judecării recursului, până la soluționarea acestuia. 

Pentru aceleași raţiuni legate de caracterul provizoriu al autorităţii de lucru 
judecat și de scopul ordonanţei președinţiale, o hotărâre de primă instanţă prin care 
se admite acţiunea de fonda reclamantului care nu are caracter executoriu (nu 
beneficiază de executorialitate provizorie conform art. 448 și 449 C. pr. civ.) nu va 
putea înlocui efectele ordonanţei preşedinţiale*. | 


j 


3 În practica judiciară franceză s-a precizat că, în ipoteza în care judecătorul din litigiul de fond 
condamnă ó parte la executarea aceleiași obligaţii care a fost stabilită anterior prin ordonanța 
președinţială, intervenirea unei hotărâri de fond posterioare ordonanţei președințiale privează de 
fundament juridic hotărârea pronunţată în ordonanță președinţială — Cass. 2° civ., 8 ianuarie 2015, 
n? 13-25786, RTD civ. 2015, 457, apud Code de procédure civile 2018 (annoté sous la direction de 
L. Cadiet), 31* 6d., Ed. LexisNexis, Paris, 2017, p. 394. 
| Constatăm astfel că s-a remarcat faptul că nu orice hotărâre din litigiul principal este aptă să 
suprime efectele ordonanţei preşedinţiale, ci doar aceea care, evocând fondul, statuează în sensul 
unei obligaţii în sarcina uneia dintre părţi, obligaţie care este aceeași cu cea stabilită prin ordonanţă 
sau care este vădit contrară acesteia. Ca atare, este exclusă ipoteza încetării efectelor ordonanţei 
președinţiale în cazul în care hotărârea nedefinitivă din litigiul principal fie nu evocă fondul (nu 
atinge chestiunea existenței/inexistenţei dreptului reclamantului a cărui aparenţă a fost reținută în 
procedura ordonanţei președinţiale), fie, deși evocă fondul, nu stabilește drepturi/obligații în 
favoarea/sarcina părţilor (de pildă, hotărârea de respingere ca neîntemeiată a acţiunii de fond). Mai 
mult, așa cum vom arăta infra, este necesar ca hotărârea nedefinitivă din litigiul de fond să aibă 
caracter executoriu (să aibă aptitudinea de a fi pusă în executare) pentru a determina încetarea 
efectelor ordonanţei președinţiale. | fi a, 

1 Dacă s-ar admite punctul de vedere potrivit căruia efectele ordonanţei preşedinţiale încetează 
întotdeauna la momentul pronunțării unei hotărâri de primă instanţă în litigiul principal, s-ar putea 
ajunge la interpretări și situaţii greu de accepiai. jair Aaa. 

De pildă, art. 979 alin. (7) (ee ppCive aplicabil în cazul măsurilor provizorii dispuse prin 
procedura ordonanţei președinţiale pentru apărarea drepturilor de proprietate intelectuală — prevede 
că „reclamantul este ținut să repare, la cererea părții interesate, prejudici ul cauzat prin măsurile pro- 
vizorii luate, dacă acţiunea de fond este respinsă ca neîntemeiată . É 

Ar rezulta că, dacă apreciem că efectele ordonanţei se produc, întotdeauna, doar până la solu- 
ționarea litigiului principal în prima instanță, pârâtul ar putea solicita despăgubiri reclamantului 
(care a obţinut măsuri provizorii prin ordonanța președințială) după pronunţarea sentinţei prin care 
prima instanță a respins acţiunea de fond a reclamantului ca neîntemeiată. În realitate, deși textul 

o Argumentul legat de semnificația noțiunii „până la soluţionarea litigiului 
asupra fondului” [art. 997 alin. (2) teza a Il-a C. pr. civ.] nu neagă, ci, dimpotrivă, 
susține ideea continuării efectelor ordonanţei președinţiale după momentul solu- 
ționării în primă instanţă a litigiului de fond (printr-o hotărâre nedefinitivă neexe- 
cutorie). | 

În opinia pe care nu o împărtășim5, s-a argumentat că „se poate constata că 
legiuitorul nu individualizează data rămânerii definitive a hotărârii pronunțate asupra 
fondului ca moment final până la care sunt limitate în timp efectele ordonanţei. În 
absența unei astfel de circumscrieri a limitelor temporale ale efectelor ordonanţei, 
apreciem că și hotărârea primei instanțe prin care se soluţionează fondul cauzei 
marchează încetarea măsurilor dispuse pe calea sumară a procedurii reglementate de 
art. 997 şi urm. C. pr. civ.”. 

În același sens, s-a exprimat și opinia că „ordonanța își va produce efectele până 

la pronunțarea unei hotărâri de fond”, opinie“ exprimată însă sub imperiul regle- 
mentării Codului de procedură civilă din 1865, care nu cuprindea referirea la durata 
efectelor ordonanţei președinţiale până la „soluționarea litigiului asupra fondului”, 
cum o face în prezent art. 997 alin. (2) C. pr. civ. 

Dimpotrivă, cu privire la reglementarea art. 997 alin. (2) C. pr. civ. există și opinii 
în sensul că efectele se produc, în principiu, până la soluţionarea definitivă a litigiului 
asupra fondului”. 

Din punctul nostru de vedere, în primul rând, în plan semantic, nu există absolut 
niciun argument pentru a susține că sintagma „soluționarea litigiului asupra fond ului” 
semnifică soluționarea doar în primă instanţă a acestuia. Cu o asemănătoare lipsă de 
justificare s-ar putea susține, în egală măsură și complet neargumentat, că reperul 
temporal ar fi reprezentat de decizia (nedefinitivă) dată în apel, cu atât mai mult cu 
cât prima instanţă și instanța de apel sunt instanţe de fond. 


nu o prevede expres („dacă acțiunea de fond este respinsă ca neîntemeiată”), este ostensibil că este 
avută în vedere respingerea acțiunii de fond în mod definitiv. Altfel, s-ar putea ajunge la obligarea 
reclamantului la despăgubiri pentru măsurile provizorii solicitate, deși procesul asupra fondului nu 
este încă unul soluţionat în mod definitiv, fiind posibil ca în căile de atac reclamantul să aibă câștig 
de cauză. } 

* Cit. supra, Minuta Întâlnirii președinților secțiilor civile ale Înaltei Curți de Casaţie și Justiție 
şi curților de apel (Curtea de Apel Bacău, 23-24 iunie 2016), în cadrul căreia a fost împărtășită opinia 
exprimată de reprezentanţii Institutului Naţional al Magistraturii. 

€ G. Boroi, D. Rădescu, Codul comentat şi adnotat 1994, p. 815, apud G. Boroi, M. Stancu, Drept 
procesual civil, ed. a 3-a, revizuită și adăugită, Ed. Hamangiu, Bucureşti, 2016, p. 838. 

7” Astfel, s-a afirmat că, dacă în cuprinsul ordonanţei președinţiale nu există nicio menţiune cu 
privire la durata acesteia, „aceste măsuri își vor produce efectele până la solu ționarea definitivă a 
litigiului asupra fondului” — V.M. Ciobanu, Tr.C. Briciu, Cl.C. Dinu, Drept procesual civil, ed. a II-a, 
revăzută și adăugită de Tr.C. Briciu și Cl.C. Dinu, Ed. Naţional, București, 2018, p. 569 (însă obser- 
văm că în cadrul acestei opinii nu se diferenţiază între ipoteza intervenirii în cursul procesului de 
fond a unei hotărâri nedefinitive executorii și, respectiv, ipoteza în care nu intervine o astfel de 
hotărâre executorie, distincţii la care ne vom referi infra). | 

În același sens, a se vedea D.M. Gavriș, în G. Boroi (coord.), Noul Cod de procedură civilă. 
Comentariu pe articole, vol. II, ed. a 2-a, revizuită și adăugită, Ed. Hamangiu, București, 2016, p. 855. 
Autorul învederează că, deși art. 997 alin. (2) C. pr. civ. nu precizează, „soluționarea litigiului 
asupra fondului presupune pronuntarea unei hotărâri definitive sau pronuntarea unei hotărâri 
executorii”. 

În realitate, raportat atât la semnificația firească a sintagmei „soluționarea liti- 
giului asupra fondului”, cât şi la extensiunea structurală a acestei sintagme — în sensul 
că soluționarea unui litigiu urmează etapele specifice ale judecății în prima instanţă, 
în apel și/sau în recurs, după caz, din dubla perspectivă a temeiniciei și a legalității —, 
trebuie avut în vedere că textul art. 997 alin. (2) teza a I-a C. pr. civ., în principiu (cu 
amendamentele ce vor fi expuse infra), vizează tranșarea litigiului în mod definitiv și 
cert. Pentru a putea fi considerat unul „soluționat”, litigiul (cauza) de fond reclamă, 
ca regulă, o tranșare completă a acestuia pe axa temporală a etapelor succesive prevă- 
` zute de lege: judecata în primă instanţă, judecata în apel și/sau judecata în recurs. 

Astfel, nu s-ar putea susţine că, în condiţiile în care legea nu prevede expres că 
efectele ordonanţei se produc cel mai târziu până la soluționarea definitivă a cauzei, 
ar fi susceptibilă concluzia că este vorba de soluţionarea litigiului în primă instanţă, 
neexistând nicio justificare pentru acest raționament”. 

Dimpotrivă, semnificaţia sintagmei „soluționarea litigiului” și logica internă a 
acestei sintagme impun, în lipsa unor precizări contrare ale textului de lege, a se 
considera că soluţionarea trebuie să fie, în principiu, una integrală și definitivă. 

Această interpretare de tip logico-semantic explică și justifică transgresarea 
efectelor ordonanţei președinţiale dincolo de limita temporală a soluționării în prima 
instanţă a litigiului de fond și chiar dincolo de momentul pronunțării deciziei de apel 
în ipoteza în care nici prima instanţă și nici instanța de apel nu au pronunțat o ` 
hotărâre executorie, iar decizia de apel este susceptibilă de recurs. | 

În contextul efectelor în timp ale ordonanţei președinţiale, s-a arătat în doctrină 
că „vremelnicia măsurilor dispuse pe calea ordonanţei președințiale rezultă fie din 
natura. acesteia, fie din cuprinsul hotărârii în care se arată durata ei, de exemplu, pe 
durata procesului de divorț”. f | 

Coroborând această susţinere a autorilor — în sensul că judecătorul ordonanţei ar 
putea stabili ca efectele acesteia să se producă „pe durata procesului de divorț” — cu 


è În acest context, amintim art. 920 C. pr. civ., care, în procedura divorţului, prevede că instanța 
poate lua, pe tot timpul procesului, prin ordonanță președințială, măsuri provizorii cu privire la 
stabilirea locuinţei copiilor minori, la obligaţia de întreţinere, la încasarea alocaţiei de stat pentru 
copii și la folosirea locuinţei familiei. | | ri 

Est adevărat că, de pildă, art. 413 alin. (2) C. pr. civ. prevede expres că suspendarea provizorie 
a judecății va dura până când hotărârea pronunțată în cauza care a provocat suspendarea a devenit 
definitivă, legiuitorul menţionând expres că momentul temporal este reprezentat de soluționarea 
definitivă a litigiului în raport cu care se dispune suspendarea judecății. A p dagis 

„Însă, în aceeași paradigmă a terminologiei utilizate, se constată că în alte cazuri legiuitoru 
menţionează expres și ipoteza în care un anumit efect al unei hotărâri luate de instanţă în procesul 
civil durează până la soluționarea în primă instanţă a unei alte cauze. In acest sens, art. 27 alin. (7) 
C. pr. pen. prevede că, în cazul în care persoana vătămată sau Succesorii acesteia (care nu s-au 
constituit parte civilă în procesul penal) introduc la instanța civilă acțiune pentru repararea preju- 
diciului cauzat prin infracțiune, judecata în fața instanţei civile se suspendă după punerea în 
mișcare a acțiunii penale și până la rezolvarea în primă instanţă a cauzei penale, dar nu mai mult 
~de unan. A mr pet me PRE ; 
Aşadar, referitor la art. 997 alin. (2) teza a H-a C. pr. civ., argumentul că, dacă legiuitorul ar fi 
avut în vedere momentul soluționării definitive a procesului, ar fi prevăzut expres acest lucru nu 
este unul valid, atâta vreme cât există și texte de lege care, dimpotrivă, susțin ideea contrară, în 
sensul că, atunci când legiuitorul a avut în vedere momentul soluționării în prima instanţă a liti- 


giului, a prevăzut expres acest fapt. 
° G. Boroi, M. Stancu, op. cit., p. 837. 

cea împărtășită de aceiași autori în sensul că „ordonanța își va produce efectele până 
la pronunțarea unei hotărâri de fond”, ar rezulta, în paradigma acestei opinii, că 
regula este cea a întinderii efectelor ordonanţei președințiale doar până la soluţio- 
narea în primă instanţă a procesului de fond, iar, ca excepţie, judecătorul ordonanţei 
ar putea extinde efectele acesteia chiar dincolo de momentul pronunțării hotărârii de 


eewge 


nanței putând stabili doar un moment anterior soluționării definitive a procesului de 
fond - însă sub rezerva intervenirii unei hotărâri nedefinitive executorii, ale cărei 
efecte (ce operează ope legis) nu pot fi înlăturate prin dispoziţia instanţei care pro- 
nunţă ordonanța președinţială. | | 

Așadar, o hotărâre nedefinitivă pronunțată în procesul de fond care nu are 
caracter executoriu (fie că este una de admitere a acţiunii, fie că este una de res- 
pingere) nu va determina încetarea efectelor ordonanţei președinţiale, care vor con- 
tinua să se producă dincolo de momentul pronunțării unei hotărâri de primă instanţă, 
fie până la intervenirea unei decizii de apel executorii, fie, în caz contrar, cel mai 
târziu până la soluționarea procesului prin decizia de recurs (ori până la definitivarea 
deciziei de apel prin expirarea termenului de recurs neexercitat). 

e Nu poate fi împărtășită nici opinia (evocată supra) că ordonanța, întotdeauna, 
își produce efectele până la soluţionarea definitivă a procesului de fond. 

Astfel, dacă în cursul litigiului de fond se pronunţă o hotărâre nedefinitivă, dar 
executorie, această hotărâre este de natură să determine încetarea sau înlocuirea 
efectelor ordonanţei preşedinţiale cu propriile efecte, astfel încât măsurile luate prin 
ordonanţă nu se vor mai produce până la soluționarea definitivă a litigiului de fond. 


1 G, Boroi, M. Stancu, op. cit., p. 838, 

Dacă s-ar nega această concluzie, ar fi ignorată însăși executorialitatea unei hotărâri 
nedefinitive pronunţate în cursul procesului principal, fie în primă instanță (e.g., 
art. 448, art. 449 și art. 633 pct. 2 C. pr. civ.), fie în apel (art. 633 pct. 1 C. pr. civ.). 

Prin urmare, pentru determinarea momentului până la care se produc în timp 
efectele ordonanţei președințiale este esenţială introducerea în analiză a criteriului 
intervenirii/inexistenţei în cursul procesului de fond a unei hotărâri executorii cu 
vocaţia de a înlocui/anihila măsurile dispuse prin ordonanța președinţială chiar 
înainte de finalizarea procesului de fond". 
|. Executorialitatea unei hotărâri (chiar nedefinitive) conferă titularului posibi- 
litatea concretă de a cere punerea în executare silită a acesteia, fiind evocat, astfel, 
efectul conferit de lege hotărârii respective în sensul de a impune cu necesitate debito- 
rului executarea obligaţiei, inclusiv pe cale silită. 

Tocmai în aceasta constă distincția dintre, pe de o parte, o hotărâre neexecutorie 
de primă instanță, care, indiferent că tranşează sau nu pe fond existenţa/inexistenţa 
dreptului reclamantului, nu poate înlocui efectele ordonanţei președinţiale, și, pe de 
altă parte, o hotărâre de primă instanţă care, executorie fiind, înlocuiește/determină 
încetarea efectelor ordonanţei președinţiale. 

Într-adevăr, existenţa unei hotărâri nedefinitive, dar executorii — prin însuși 
efectul executorialităţii, constând în recunoașterea legală a posibilităţii de executare, 
inclusiv silită — impune cu necesitate fie înlocuirea efectelor ordonanţei președinţiale 
(când hotărârea de fond confirmă măsurile dispuse prin ordonanță în favoarea recla- 
mantului), fie sistarea/negarea acestor efecte ale ordonanţei președințiale (când 
hotărârea de fond executorie este în favoarea pârâtului împotriva căruia s-a pronunţat 
ordonanța). $ 

Exempli gratia; în litigiul de fond declanșat de reclamantul care a obținut anterior 
ordonanța preşedințială, pârâtul formulează o cerere reconvențională invocând 
pretenții derivând din același raport juridic. In cazul în care instanţa din litigiul 
principal respinge/anulează cererea principală a reclamantului și admite cererea 
reconvenţională a pârâtului, în măsura în care această hotărâre nedefinitivă este una 
executorie, efectele ordonanţei președinţiale nu se mai pot produce după pronunţarea 
hotărârii de primă instanţă. Această concluzie se impune nu doar pentru faptul că 
prima instanţă a tranșat (pe fond) litigiul în primă instanță în defavoarea reclaman- 
tului, ci pentru faptul — relevant și decisiv în contextul analizei noastre — că hotărârea 
respectivă are caracter executoriu, în sensul că pârâtul ar putea-o pune oricând în 
executare, hotărârea de fond intrând antinomic!* în „coliziune” cu măsurile dispuse 
prin ordonanța președinţială în favoarea reclamantului!?. 


1 În acest sens, în literatura de specialitate, într-o manieră extrem de pertinentă şi riguroasă, în 
contextul art. 997 alin. (2) C. pr. civ., s-a arătat că „soluționarea litigiului asupra fondului presupune 
pronunţarea unei hotărâri definitive sau pronunțarea unei hotărâri executorii”, astfel că „în ambele 
cazuri încetează efectele ordonanţei președinţiale” - D.M. Gavriș, loc. cit. Apreciem în mod special 
această opinie, care, spre deosebire de alte opinii exprimate în literatura juridică, aduce în analiză 
și valorifică semnificaţiile şi efectele unei hotărâri executorii care intervine pe parcursul judecării 
procesului de fond, efecte care justifică suprimarea efectelor ordonanţei președinţiale. 

12 Antinomia rezidă în faptul că, pe de o parte, ordonanța este destinată să asigure prevenirea 
unei pagube iminente în patrimoniul reclamantului (risc care se menține până la tranșarea definitivă 
a litigiului principal), iar, pe de altă parte, hotărârea executorie din litigiul de fond — deși încă sus- 
ceptibilă de a fi înlăturată pe calea apelului/recursului — poate fi pusă în executare silită chiar 
anterior definitivării litigiului principal. ie Amr mei a biti 

"1 Ga aplicaţie practică, poate fi avută în vedere situația în care mama Until minier O ține E 
calea ordonanţei președinţiale stabilirea locuinţei minorului la domiciliul acesteia, iar, în acţiunea 

Nu are relevanţă dacă, în concret, hotărârea executorie a primei instanţe este sau 
nu pusă în executare silită de către titularul său, acesta având dreptul, potrivit 
art. 637 C. pr. civ., de a-și asuma sau nu riscul punerii în executare a unei hotărâri 
executorii nedefinitive. Ceea ce rămâne relevant este faptul că o asemenea hotărâre 
are vocaţia executării sale silite de îndată, fără a se aștepta definitivarea sa, ceea ce 
explică și justifică sistarea efectelor ordonanţei președinţiale de la momentul pronun- 
țării hotărârii de primă instanţă executorii și nedefinitive. | 

Existența unei hotărâri executorii evocă posibilitatea apariţiei în procesul de fond 
a unui nou mijloc/instrument procesual!“ care permite fie creditorului reclamant să 
înlocuiască efectele ordonanţei favorabile lui, fie pârâtului (când hotărârea de fond e 
favorabilă acestuia) să ceară executarea unor măsuri/obligaţii contrare celor stabilite 
în favoarea reclamantului prin ordonanța președinţială. 

o Concluzie 

În ceea ce privește momentul până la care își produce efectele ordonanța președin- 
țială, dacă aceasta nu cuprinde nicio menţiune privind durata sa și nu s-au modificat 
împrejurările de fapt avute în vedere, măsurile dispuse pe calea ordonanţei preșe- 
dinţiale își vor produce efectele până la intervenirea unei hotărâri de fond executorii, 
iar în cazul în care nu intervine o astfel de hotărâre, efectele ordonanţei se produc 
până la soluţionarea definitivă a procesului de fond (de pildă, până la soluţionarea 
definitivă prin decizia de apel, când se respinge cererea în prima instanţă, ori până la 
soluționarea definitivă prin decizia de recurs, când se resping atât cererea în prima 
instanţă, cât și cererea de apel). l i | 

-Ín lipsa unor menţiuni în cuprinsul ordonanţei preşedinţiale sub aspectul duratei 
sale, ordonanța președinţială pusă în executare silită își va produce efectele, în 
continuare, în faza executării silite, până la momentul intervenirii în procesul de fond 
„fie a unei hotărâri definitive, fie a unei hotărâri nedefinitive, dar executorii. 

Cererea de executare silită a unei ordonanţe președinţiale poate fi formulată și 
după soluționarea procesului de fond printr-o hotărâre nedefinitivă, dacă această din 
urmă hotărâre nu are caracter executoriu, efectele ordonanţei producându-se până la 
intervenirea unei hotărâri executorii nedefinitive ori, în caz contrar, până la soluţio- 
narea definitivă a litigiului de fond. | 


DU a UL SI N 905 
de fond a mamei având același obiect (stabilire locuinţă minor), tatăl-pârât formulează o cerere 
reconvențională, solicitând, la rândul său, stabilirea la domiciliul său a locuinţei aceluiași copil. 
Dacă prima instanţă respinge cererea principală și admite cererea reconvenţională, tatăl minorului 
este în posesia unei hotărâri nedefinitive, dar executorii art. 448 alin. (1) pct. 1 C. pr. civ.], care este 
susceptibilă de punere imediată în executare, chiar silită, ceea ce relevă necesitatea sistării, de la 
momentul pronunțării hotărârii de fond, a efectelor ordonanţei președinţiale favorabile reclaman- 
tului-pârât. 

14 „Caracterul de vremelnicie al ordonanțelor prezidențiale prevăzute de art. 66 bis din [C.] pr. civ. 
trebuie înțeles ca putere de extensiune în timp până la momentul ce partea era în putinţă la 0 
măsură obișnuită (...) cu caracter de stabilitate (...)” — Trib. Tutova, 8 Dec. 1909, C.J. 29/910, apud 
Em. Dan, Codul de procedură civilă adnotat, ed. a 3-a, Ed. Librăriei Socec & Comp., Societate ano- 
nimă, București, 1921, p. 87. 

Precizăm că, în reglementarea Codului de procedură civilă de la 1865, procedura ordonanţei 
președințiale a fost prevăzută pentru prima dată doar odată cu modificarea Codului prin 
Decretul-Lege nr. 1228 din 14 martie 1900 (M. Of. nr. 281 din 15 martie 1900, cu aplicare din 1 
septembrie 1900), fiind introdus în Cod art. 66 bis, referitor la ordonanța președinţială (ordonanța 


de référé, după terminologia uzitată de reglementarea franceză, în prezent — Les ordonnances de 
référé, în art. 484-492 C. pr. civ. fr.). 

- Rezumat 


| 

Măsurile de suspendare de drept a executărilor silite şi limitele acestora, impedimentele în declan- 
şarea procedurilor execuţionale pe durata stării de urgenţă, chestiunile privind prescripţiile şi decăderile 
cu incidenţă asupra procedurii execuţionale, procedurile judiciare în faţa instanţelor de judecată, 
respectiv problematicile legate de încuviințarea executării silite, contestaţiile la executare şi suspen- 
darea judecătorească a executării, precum şi alte cereri în legătură cu executarea silită, aspecte privind 
activitatea desfăşurată de executorii judecătoreşti/executorii fiscali pe perioada stării de urgenţă sau 
implicaţiile stării de urgenţă asupra funcţionării şi statutului profesiei de executor judecătoresc sunt doar 
câteva dintre aspectele influențate de instituirea şi, apoi, prelungirea stării excepţionale de urgenţă. 

Toate aceste clarificări au vocaţia de a contribui, ex post, la modul în care instanţele urmează să 
soluţioneze, după încetarea stării de urgenţă, incidentele procedural execuţionale generate de însăşi 
această stare. / | E vă 


Situaţia excepţională ce a impus instituirea stării de urgenţă și mai apoi pre- 
lungirea acesteia a afectat în mod direct activitatea de executare silită și, totodată, 
activitatea de judecată privind incidentele specifice executării silite. Circumscrierea 
și clarificarea sferei acestor măsuri, luate sau impuse pe durata stării de urgenţă, 
conduc la determinarea, în concret, a limitelor în care se desfășoară procedura execu- 
țională (în ambele sale funcțiuni: administrativă și judiciară) în acest interval de timp. 
Mai mult, aceste clarificări au vocaţia de a contribui, ex post, la modul în care 
instanţele urmează să soluţioneze, după încetarea stării de urgenţă, incidentele proce- 
dural execuţionale generate de însăși această stare!. 
= Prin urmare, demersul va urmări (1) expunerea cadrului legal, (11) circumscrierea 
măsurilor de suspendare de drept a executărilor silite și a limitelor acestora, precum 
și a impedimentelor în declanșarea procedurilor execuţionale, (III) chestiuni privind 
prescripțiile și decăderile cu incidență asupra procedurii execuţionale, (IV) proce- 
durile judiciare în faţa instanţelor de judecată, respeciiv problematicile legate de 
încuviințarea executării silite, contestaţiile la executare şi suspendarea 
judecătorească a executării, precum și alte cereri în legătură cu executarea silită, (V) 
MU G teiul a a 

1 Prezentul articol reprezintă forma dezvoltată, completată și rectificată a studiului publicat 
într-o primă variantă de analiză pe site-urile www.universuljuridic.ro (https://www. universuljuridic.ro/ 
executarea-silita-pe-durata-starii-de-urgenta/) şi www.juridice.ro (https://www.juridice.ro/680798/exe 
cutarea-silita-pe-durata-starii-de-urgenta.html). 

aspecte privind activitatea desfășurată de executorii judecătorești/executorii fiscali pe 
perioada stării de urgenţă, (VI) implicaţiile stării de urgență asupra funcționării și 
statutului profesiei de executor judecătoresc și, în final, (VII) scurte consideraţii 
privind executarea creanţelor decurgând din împrumutul acordat Companiei 
Naţionale „Unifarm” S.A. de către Ministerul Finanţelor Publice. 


= L Cadrul legal 


" Prin Decretul nr. 195 din 16 martie 20202, Președintele României a decretat 
instituirea stării de urgenţă pe teritoriul țării pe o durată de 30 de zile, iar în Capi- 
tolul V (art. 41-47) din Anexa nr. 1 — „Măsuri de primă urgență cu aplicabilitate 
directă” au fost prevăzute măsuri referitoare la „Domeniul justiţie”. 

Măsura a fost încuviințată prin Hotărârea Parlamentului României nr. 3 din 19 
martie 20205. | 


de judecată doar în cauzele „de urgenţă deosebită” Și, respectiv, suspendarea de drept 


autoritățile cu atribuţii în domeniu, inclusiv prin hotărârile Comitetului: Naţional 
pentru Situaţii Speciale de Urgenţă, în scopul ocrotirii drepturilor la viaţă și la | 
integritate fizică ale participanţilor la executarea silită. 

= O.U.G. nr. 29 din 18 martie 20205 reglementează, la art. VII, situația obligaţiilor 
fiscale scadente începând cu data intrării în vigoare a acestei ordonanţe de urgenţă, 
precum și suspendarea măsurilor de executare silită prin poprire a creanţelor bugetare. 

= O.U.G. nr. 32 din 26 martie 20207 cuprinde, la art. XVII-XVIII, măsuri privind 
suspendarea procedurilor de recuperare a debitelor şi de executare silită, pentru toate 
drepturile de asistență socială, precum și măsuri privind suspendarea sau neînce- 


perea procedurilor de executare silită asupra drepturilor lunare plătite prin casele 
teritoriale sau sectoriale de pensii. | 


DR ȘI Vi ui A ap 

* Decretul nr. 195 din 16 martie 2020 privind instituirea stării de urgenţă pe teritoriul României 
a fost publicat în M. Of. nr. 212 din 16 martie 2020. 

* Hotărârea Parlamentului României nr. 3 din 19 martie 2020 a fost publicată în M. Of. nr. 224 
din 19 martie 2020. 

* Decretul nr. 240 din 14 aprilie 2020 privind prelungirea stării de urgenţă pe teritoriul 
României a fost publicat în M. Of. nr. 311 din 14 aprilie 2020. 

* Hotărârea Parlamentului României nr. 4 din 16 aprilie 2020 a fost publicată în M. Of. nr. 320 
din 16 aprilie 2020. 

° O.U.G. nr. 29 din 18 martie 2020 privind unele măsuri economice și fiscal-bugetare a fost 
publicată în M. Of. nr. 230 din 21 martie 2020. | 

7 O.U.G. nr. 32 din 26 martie 2020 privind modificarea și completarea O.U.G. nr. 30/2020 pentru 
modificarea și completarea unor acte normative, precum și pentru stabilirea unor măsuri în dome- 
niul protecţiei sociale în contextul situaţiei epidemiologice determinate de răspândirea coronavi- 
rusului SARS-CoV-2 şi pentru stabilirea unor măsuri suplimentare de protecţie socială a fost publi- 
cată în M. Of. nr. 260 din 30 martie 2020. O.U.G. nr, 32/2020 a fost aprobată prin Legea nr. 60/2020, 
publicată în M. Of. nr. 416 din 19 mai 2020. 

= Prin O.U.G. nr. 37 din 30 martie 2020 se prevăd măsuri pentru acordarea unor 
facilităţi pentru creditele acordate de instituţii de credit și instituţii financiare 
nebancare anumitor categorii de debitori, garantarea de către Statul Român, prin 
Ministerul Finanţelor Publice, a plății dobânzii aferente creditelor ipotecare con- 
tractate de debitori persoane fizice, precum și caracterul executoriu al titlului de 
creanță prin care se individualizează obligaţiile de plată ale persoanelor fizice 
beneficiare ale facilităţi. 

= O.U.G. nr. 48 din 9 aprilie 2020” reglementează, la art. XII-XIII, situația 
obligaţiilor restante și neachitate până la împlinirea termenului prevăzut la art. XIII 
alin. (1), precum și neînceperea sau suspendarea măsurilor de executare silită, prin 
somaţie și prin valorificarea bunurilor la licitaţie, a creanţelor bugetare, cu excepţia 
executărilor silite care se aplică pentru recuperarea creanţelor bugetare stabilite prin 
hotărâri judecătorești definitive pronunțate în materie penală, provenite din săvâr- 
șirea de infracţiuni, precum și a ajutoarelor de stat a căror recuperare a fost dispusă 
printr-o decizie a Comisiei Europene/furnizorului ajutorului de stat sau a unei 
instanțe naționale. | 

= O.U.G. nr. 53 din 15 aprilie 2020'0 prevede că nu sunt supuse executării silite 
prin poprire pe durata acordării lor, indiferent de bugetul din care se suportă, 
indemnizaţiile prevăzute la art. XI alin. (1) și la art. XV alin. (1), (1°), (2) și (4) din 
O.U.G. nr. 30/2020. | 

= O.U.G. nr. 69 din 14 mai 2020!! reglementează anumite efecte cu privire la 
măsurile de executare silită prin poprire instituite de organul fiscal sau măsuri pentru 
alte obligaţii de plată. | | 

= Consiliul Superior al Magistraturii (CSM), prin Secţia de judecători, a adoptat 
Hotărârea nr. 257 din 17 martie 202012, cuprinzând îndrumări date colegiilor de 
conducere ale curților de apel pentru stabilirea listei cauzelor ce se judecă pe perioada 
stării de urgenţă, Hotărârea nr. 417 din 24 martie 2020'* pentru unificarea hotărârilor 
adoptate de colegiile de conducere ale curților de apel și, respectiv, Hotărârea nr. 479 
din 31 martie 2020: privind îndrumări date colegiilor de conducere ale curților de 
apel pentru stabilirea listei cauzelor ce se judecă pe perioada stării de urgenţă în 
zonele carantinate sau aflate în zone de protecție. 

= Uniunea Naţională a Executorilor Judecătorești (UNEJ), prin Decizia Biroului 
Executiv al Consiliului UNEJ nr. 2 din 11 martie 2020, a reglementat măsurile de 


8 O.U.G. nr. 37 din 30 martie 2020 privind acordarea unor facilităţi pentru creditele acordate 
de institutii de credit și instituţii financiare nebancare anumitor categorii de debitori a fost publicată 
în M. Of, nr. 261 din 30 martie 2020 și modificată și completată prin O.U.G. nr. 227 din 30 decembrie 
2020, publicată în M. Of. nr. 1331 din 31 decembrie 2020. Al a g. 

° O.U.G. nr. 48 din 9 aprilie 2020 privind unele măsuri financiar-fiscale, publicată în M. Of. 
nr. 319 din 16 aprilie 2020. À Pa | 

1 O.U.G. nr. 53 din 15 aprilie 2020 pentru modificarea și completarea unor acte normative 
privind măsuri de protecţie socială determinate de răspândirea coronavirusului SARS-CoV-2, 
publicată în M. Of. nr. 325 din 21 aprilie 2020. E T 
“i u O.U.G. nr. 69 din 14 mai 2020 pentru modificarea și completarea Legii nr. 227/2015 privind 
Codul fiscal, precum și pentru instituirea unor măsuri fiscale, publicată în M. Of. nr. 393 din 14 mai 
2020. 

12 Disponibilă pe http://old.csm1 909.ro/csm/linkuri/18_03_2020__98177_ro.pdj. 

13 Disponibilă pe http://old.csm 1909.ro/csm/linkuri/24_03_2020__98207_ro.pdj. 

14 Disponibilă pe http://old.csm1 909.ro/csm/linkuri/01_04_2020__98226_ro.pdj. 

disciplină sanitară, de protecţie și de prevenţie pe care executorii judecătorești sunt 
obligați să le ia. | 

" Uniunea Naţională a Executorilor Judecătorești (UNEJ), prin Decizia Biroului 
Executiv al Consiliului UNEJ nr. 3 din 17 martie 2020, a recunoscut posibilitatea 
executorilor judecătorești de a dispune suspendarea executării silite în situaţia în 
care, pe parcursul efectuării actelor de executare silită, se constată că nu este posibilă 
respectarea hotărârilor Comitetului Naţional pentru Situaţii Speciale de Urgenţă 
privind ocrotirea drepturilor la viaţă și la integritate fizică ale participanţilor ia 
executarea silită, până la dispariția motivelor care au impus-o. 

" Uniunea Naţională a Executorilor Judecătorești (UNEJ), prin Decizia Biroului 
Executiv al Consiliului UNEJ nr. 4 din 23 martie 20205, a decis suspendarea tuturor 
procedurilor de executare silită directă (evacuări, predări de bunuri mobile sau imo- 
bile), precum și a oricărui act sau a oricărei proceduri execuţionale a căror îndeplinire 
contravine dispoziţiilor Decretului nr. 195 din 16 martie 2020. 

Toate aceste acte — cu caracter normativ, de reglementare sau, după caz, doar de 
recomandare/îndrumare — se vor interpreta conjugat și cu suportul complementar al 
dispoziţiilor legale de natură procedurală (e.g., Codul de procedură civilă sau fiscală) 
sau substanţială (e.g., Codul civil, Codul fiscal). Fa 


II. Suspendarea procedurilor de executare silită sau impedimentul în declanşarea 
=- acestora ji 


a) Situația executării silite a creanţelor bugetare 


= Potrivit art. VII alin. (1) și (2) din O.U.G. nr. 29/2020, obligaţiile fiscale scadente 
începând cu data de 21 martie 2020 nu au regimul unor obligaţii fiscale restante, astfel 
încât, pe durata stării de urgenţă (inclusiv până la data de 25 decembrie 2020!), 
neachitarea acestora nu atrage aplicarea de dobânzi și penalităţi de întârziere. Pentru 
aceste obligaţii nici nu pot fi declanșate proceduri pentru executarea lor silită, având 
în vedere că nu sunt considerate obligaţii restante. i 

" Se suspendă sau nu încep măsurile de executare silită prin poprire a creanţelor 
bugetare [art. VII alin. (3) teza I din O.U.G. nr. 29/2020]. l 

Prin creanță bugetară se are în vedere, potrivit art. 1 pct. 7 C. pr. fisc., dreptul la 
încasarea oricărei sume care se cuvine bugetului general consolidat, reprezentând 
creanța bugetară principală și creanța bugetară accesorie, iar prin buget general con- 
solidat se înţelege ansamblul bugetelor componente ale sistemului bugetar, incluzând 
bugetul de stat, bugetul asigurărilor sociale de stai, bugetele fondurilor speciale, 
bugetul general centralizat al unităților administrativ-teritoriale, bugetul Trezoreriei 
Statului, bugetele instituţiilor publice autonome, bugetele instituţiilor publice 
finanțate integral sau parţial din bugetul de stat, din bugetul asigurărilor sociale de 
stat și din bugetele fondurilor speciale, după caz, bugetele instituţiilor publice finan- 
tate integral din venituri proprii, bugetul fondurilor provenite din credite externe 
coniraciate sau garantate de stat și ale căror rambursare, dobânzi şi alte costuri se 
asigură din fonduri publice, bugetul fondurilor externe nerambursabile, precum și al 
altor entități clasificate în administraţia publică, agregate, consolidate și ajustate 


15 Potrivit comunicatului din 23 martie 2020, disponibil pe https://www.executori.ro/. 
*% Termen prelungit succesiv prin O.U.G. nr. 90/2020, O.U.G. nr. 99/2020 şi O.U.G. nr. 181/2020. 

conform Regulamentului (UE) nr. 549/2013 pentru a forma un întreg [art. 3 pct. 2 din 
Legea nr. 69/2010 a responsabilității fiscal-bugetare]. 

Suspendarea a privit doar executarea creanţelor bugetare în modalitatea popririi, 
astfel că, în principiu, a fost posibilă continuarea executării silite în alte modalităţi, 
însă doar dacă prin aceasta au fost respectate exigenţele impuse de prevederile art. 42 
alin. (5) din Decretul Președintelui României nr. 195/2020 privind instituirea stării de 
urgenţă pe teritoriul României, respectiv ale art. 63 alin. (9) din Decretul Președintelui 
României nr. 240/2020 privind prelungirea stării de urgenţă pe teritoriul României, în 
sensul că activitatea de executare silită a putut continua numai în cazurile în care a 
fost posibilă respectarea regulilor de disciplină sanitară stabilite de autorităţile cu 
atribuţii în domeniu, inclusiv prin hotărârile Comitetului Naţional pentru Situaţii 
Speciale de Urgenţă, în scopul ocrotirii drepturilor la viaţă și la integritate fizică ale 
participanţilor la executarea silită. 

= De la măsura suspendării au fost exceptate executările silite pentru recuperarea 
creanţelor bugetare stabilite prin hotărâri judecătorești pronunțate în materie penală, 
precum și a ajutoarelor de stat a căror recuperare a fost dispusă printr-o decizie a 
Comisiei Europene/furnizorului ajutorului de stat sau a unei instanțe naţionale, astfel 
încât executarea silită pentru aceste sume, în principiu, a putut începe și, respectiv, a 
putut continua inclusiv pe perioada stării de urgenţă, însă doar dacă a fost posibilă 
respectarea regulilor de disciplină sanitară, astfel cum a impus art. 42 alin. (5) din 
Decretul nr. 195/2020, respectiv art. 63 alin. (9) din Decretul nr. 240/2020. 

= În ceea ce priveşte obligaţiile fiscale cu scadență intervenită până la data de 
20 martie 2020 inclusiv [necuprinse în prevederile art. VII alin. (1) și (2) din O.U.G. 
nr. 29/2020], trebuie avut în vedere că art. VII alin. (3) din O.U.G. nr. 29/2020 a 
instituit generic măsura suspendării ori neînceperii măsurilor de executare silită prin 
poprire a creanţelor bugetare, fără a distinge în funcţie de data scadenţei acestora. Se 
poate concluziona că aceste obligații, deși au regimul unor obligații restante, totuși nu 
pot fi executate silit prin poprire, astfel că executarea silită în această modalitate nu 
poate începe, iar dacă a început până la data de 20 martie 2020 inclusiv, se suspendă 
de drept. 

= Măsurile de suspendare a executării silite prin poprire asupra sumelor urmă- 
ribile reprezentând venituri și disponibilități bănești se aplică prin efectul legii, de 
către institutiile de credit sau tertii popriţi, fără alte formalităţi din partea organelor 
fiscale (art. VII alin. (3) teza a II-a din O.U.G. nr. 29/2020]. Aceasta înseamnă că 
organul de executare fiscal nu va mai întocmi niciun fel de act de constatare a inter- 
venirii acestui incident procedural. 

Așadar, suspendarea executării silite prin poprire a creanţelor bugetare a operat 
de drept de la data intrării în vigoare a O.U.G. nr. 29/2020 (și anume începând cu data 
de 21 martie 2020), astfel încât terţii popriți vor da efect măsurii suspendării fără a 
aștepta efectuarea vreunui demers din partea organului de executare. 3 

= Deși textul prevede că măsurile de suspendare se dispun in proceduri instru- 
mentate de organul fiscal de executare, nu excludem nici posibilitatea ca executorul 
judecătoresc să fie cel care instrumentează asemenea creanţe, pe temeiul conferit de 
art. 690 și urm. C. pr. civ., când, prin efectul formulării unei cereri de intervenţie de 
către creditorul fiscal, executorul judecătoresc își prorogă competența de instrumen- 
tare și asupra procedurii de îndestulare a creanţei bugetare. Tot astfel, pe temeiul 

art. 220 alin. (14) C. pr. fisc., în urma conexării', executorul judecătoresc poate de- 
veni organul de executare competent în instrumentarea procedurii execuționale 
declanșate pentru realizarea titlurilor executorii fiscale. 

Întrucât raţiunea textului constă în suspendarea de drept a procedurilor execu- 
tionale prin intermediul cărora se tinde la îndestularea unor creanţe bugetare, apre- 
ciem că, și în cele două situaţii în care executorul judecătoresc este cel care își extinde 
competența de soluţionare și asupra procedurilor fiscale, acesta va trebui să dea 
eficienţă practică măsurilor de suspendare prevăzute de text. 

= Cu privire la efectele suspendării popririi, trebuie avute în vedere prevederile 
art. 233 alin. (4) C. pr. fisc., care statuează că suspendarea executării silite prin poprire 
bancară are ca efect încetarea indisponibilizării sumelor viitoare provenite din înca- 
sările zilnice în conturile în lei și în valută, începând cu data și ora comunicării către 
instituţiile de credit a adresei de suspendare a executării silite prin poprire. Iar, potri- 
vit art. 233 alin. (6) C. pr. fisc., în cazul terţilor popriţi, suspendarea executării silite 
are ca efect încetarea indisponibilizării sumelor datorate de aceștia debitorului, atât a 
celor prezente, cât și a celor viitoare, astfel încât atât sumele viitoare, cât și cele 
prezente (datorate debitorului poprit, dar aflate încă la dispoziţia terțului poprit), în 
mod evident, nu mai pot fi indisponibilizate odată cu intrarea în vigoare a O.U.G. 
nr. 29/2020, trebuind eliberate debitorului poprit??. y 3 

Se observă însă că legea nu distinge între, pe de o parte, sumele pe care terții 
popriţi le-au reținut (indisponibilizat), dar nu le-au eliberat creditorului până la data 
de 21 martie 2020 și, pe de altă parte, sumele nereţinute (neindisponibilizate) până la 
momentul respectiv. Aji 

În acest context, se ridică întrebarea cu privire la soarta sumelor indisponibilizate 
de terții popriți până la data de 21 martie 2020 și neconsemnate/neeliberate la 
dispoziţia creditorului fiscal poprit. Se eliberează aceste sume debitorului poprit ca 


17 Art, 220 alin. (14) C. pr. fisc. statuează următoarele: „Prevederile alin. (13) nu se aplică în 
următoarele situații: | 

a) dacă valoarea bunurilor debitorului acoperă doar creanţele altor creditori care dețin garanții 
cu un rang prioritar faţă de creditorul fiscal; 

b) dacă executarea silită pornită de executorul judecătoresc se află într-o etapă avansată și din 
valorificarea bunurilor supuse executării silite se asigură recuperarea integrală a creanţelor fiscale”. 

Iar alin. (13) prevede că, „în cazul în care asupra acelorași venituri ori bunuri ale debitorului a 
fost pornită executarea, atât pentru realizarea titlurilor executorii privind creanţe fiscale, cât şi pentru 
titluri ce se execută în condițiile prevăzute de alte dispoziţii legale, executarea silită se conexează și 
se efectuează, potrivit dispoziţiilor prezentului cod, de către organul de executare silită prevăzut de 
acesta. In acest caz competența aparține organului fiscal care deţine creanţa fiscală mai mare. In 
cazul existenței unui conflict între organele fiscale de executare silită având ca obiect conexarea 
executării sunt aplicabile prevederile art. 41-43”. 

18 Pentru o expunere a mecanismului suspendării executării popririi de drept comun, a se vedea 
Tema nr. 56 - V. Bozeșan, Accesul debitorului poprit la sumele care alimentează contul său pe 
perioada suspendării executării silite, în E. Oprina, V. Bozeșan (coord.), Executarea silită. Dificultăţi 
și soluţii practice, vol. 1, Ed. Universul Juridic, București, 2016, pp. 595-603. În acelaşi sens, a se 
vedea Decizia nr. 11/2018 (M. Of. nr. 430 din 21 mai 2018), prin care Înalta Curte de Casaţie și 
Justiţie, Completul competent să judece recursul în interesul legii, a stabilit că, în interpretarea și 
aplicarea unitară a dispozițiilor art. 784 alin. (1) teza a II-a C. pr. civ., suspendarea urmăririi silite 
prin poprire bancară înlătură obligaţia terţului poprit de a indisponibiliza şi încasările, în contul debi- 
torului poprit, ulterioare suspendării. 

efect al suspendării sau, dimpotrivă, aceste sume indisponibilizate se consem- 
nează/eliberează creditorului fiscal? 

In lipsa unei prevederi exprese în cuprinsul O.U.G. nr. 29/2020 [așa cum regăsim 
în cazul O.U.G. nr. 32/2020, la care vom face referire infra, pct. II, lit. c)], devine 
aplicabilă regula de principiu potrivit căreia măsurile de indisponibilizare intervenite 
până la momentul suspendării rămân în ființă. 

| Astfel, potrivit at. 233 alin. (3) C. pr. fisc., pe perioada suspendării executării 
silite, actele de executare efectuate anterior, precum și orice alte măsuri de executare, 
inclusiv cele de indisponibilizare a bunurilor, veniturilor ori sumelor din conturile 
bancare, rămân în ființă. În același sens sunt și dispoziţiile art. 701 alin. (3) C. pr. civ., 
care prevăd că, pe perioada suspendării executării, măsurile de executare, inclusiv 
cele de indisponibilizare a bunurilor, veniturilor și conturilor bancare, rămân în 
ființă, în afară de cazul în care prin lege sau prin hotărâre judecătorească se dispune 
altfel. 

Așadar, în lipsa unor prevederi derogatorii, apreciem că măsurile privind sumele 
indisponibilizate de terți popriţi și neconsemnate creditorului fiscal până la data de 
21 martie 2020 rămân în fiinţă, neputând fi eliberate creditorului, dar nici achitate 
debitorului poprit. | 

Deși s-ar putea susţine că, într-o rațiune extrem de generală, O.U.G. nr. 29/2020 
a urmărit ca debitorul să aibă acces pe durata stării de urgenţă la disponibilitățile 
băneşti necesare pentru continuarea activităţii — ceea ce ar însemna recunoașterea 
posibilităţii de eliberare aacestor sume debitorului poprit —, în realitate, actul 
normativ nu poate produce efecte dincolo de însuși spiritul specific ce a determinat 
legiuitorul să îl adopte, și anume de a permite contribuabililor să-și protejeze lichi- 
ditățile financiare pe care le deţin, în caz contrar existând riscul ca aceștia să-și 
închidă activitatea ori să solicite intrarea în procedura insolvenţei, cu consecințe 
sociale grave prin pierderea locurilor de muncă de către salariaţi. In același sens, Nota 
de fundamentare a O.U.G. nr. 29/2020 a menţionat faptul că aceste măsuri sunt 
aplicate pe termen scurt și au în vedere protejarea și menţinerea viabilităţii pe piaţă a 
contribuabililor, ceea ce va conduce la asigurarea veniturilor în perioada imediat 
următoare încetării stării de urgență”. 

Este adevărat că, prin măsurile dispuse, legiuitorul, așa cum a învederat prin Nota 
de fundamentare a O.U.G. nr. 29/2020, şi-a propus să sprijine contribuabilii pentru a 
face fată efectelor economice ce decurg ca urmare a instituirii stării de urgenţă, prin 
recalibrarea eforturilor de promovare a conformării voluntare pentru asigurarea 
veniturilor predictibile pe termen mediu și lung, însă acest scop rămâne circumscris 
exclusiv disponibilităților bănești ale debitorului care ar fi putut fi indisponibilizate 
pe perioada stării de urgenţă, iar nu și anterior. De altfel, în privința sumelor indis- 
ponibilizate de terţii popriţi și neconsemnate/neeliberate la dispoziţia creditorului 
fiscal la momentul instituirii stării de urgenţă, acestea nici nu se mai aflau la 
dispoziția contribuabilului, debitor poprit, sens în care rațiunea legiuitorului nu avea 
cum să vizeze şi sumele anterioare datei de 21 martie 2020, în lipsa unei derogări 


exprese de la regula de principiu. 


1 *Disponibilă pe https://gov.ro/rolguvernul/procesul-legislativ/note-de-fundamentare/nota-de- 
fundamentare-oug-nr-29-18-03-20206page= 7 null. 

De reţinut sunt însă în acest context și dispoziţiile art. 233 alin. (5) C. pr: fisc., 
potrivit cărora sumele existente în cont la data și ora comunicării adresei de sus- 
pendare a executării silite prin poprire înființată de organul fiscal rămân indispo- 
nibilizate, debitorul putând dispune de acestea numai pentru efectuarea de plăţi în 
scopul: a) achitării obligaţiilor fiscale administrate de organele fiscale competente; 
b) achitării drepturilor salariale. 

Astfel, sub rezerva circumscrierii celor două ipoteze ale textului, în special a celei 
de-a doua, care s-ar putea grefa mai facil pe consecinţele stării de urgenţă, debitorul 
care se confruntă cu dificultăţile generate de această situaţie ar putea să beneficieze 
totuși de excepția efectului indisponibilizării sumelor neeliberate creditorului fiscal 
până la data de 21 martie 2020. 

În concluzie, faţă de toate considerentele anterioare, măsurile privind sumele 
indisponibilizate de terţii popriţi și neconsemnate creditorului fiscal până la data de 
21 martie 2020 rămân în ființă, neputând fi eliberate creditorului, dar nici achitate 
debitorului poprit, cu excepţiile anterior evocate, când debitorul, sub condiţia justi- 
ficării situaţiilor derogatorii reglementate de art. 233 alin. (5) C. pr. fisc., ar avea 
îndreptăţirea să dispună de sumele de bani deja indisponibilizate. 

= Măsura suspendării executării silite reglementată de art. VII alin. (3) teza I din 
O.U.G. nr. 29/2020 se circumscrie cazurilor de suspendare a executării silite regle- 
mentate de art. 233 alin. (1) C. pr. fisc., lit. e) a textului statuând că executarea silită 
se suspendă „în alte cazuri prevăzute de lege”. 

=" Măsurile fiscale prevăzute la alin. (1)-(3) încetează la data de 25 decembrie 2020 
inclusiv [art. VII alin. (4) din O.U.G. nr. 29/2020], termen prelungit succesiv prin 
O.U.G. nr. 90/2020, O.U.G. nr. 99/2020 și O.U.G. nr. 181/2020. 

Doar după expirarea termenului de 25 decembrie 2020 inclusiv se vor putea relua 
executările silite prin poprire suspendate și, respectiv, vor putea fi declanșate execu- 
tări silite în această modalitate pentru recuperarea creanţelor bugetare. Tot de la acest 
moment se vor calcula dobânzi și penalităţi pentru obligaţiile fiscale devenite sca- 
dente începând cu data de 21 martie 2020 și neachitate până la împlinirea termenului 
de 25 decembrie 2020 inclusiv. 

Așadar, efectul suspensiv de executare ori de fine de neprimire a cererii de 
executare silită se extinde până la data de 25 decembrie 2020 inclusiv. Orice cerere 
de executare silită adresată organului fiscal în interiorul termenului prohibit de lege 
constituie o cerere prematur formulată. l 

Continuarea după suspendare a executării silite se va dispune de către organul 
de executare, în măsura în care actele de executare sau executarea silită însăși nu au 
fost desființate de instanţa de judecată sau nu au încetat prin efectul legii. 

= In ceea ce privește obligaţiile fiscale scadente până la 20 martie 2020 inclusiv, 
din interpretarea alin. (1) și (3) ale art. VII rezultă, aparent contradictoriu, că, pe de o 
parte, aceste obligaţii nu sunt exceptate de la calculul dobânzilor și penalităților pe 
durata stării de urgenţă, iar, pe de altă parte, nu pot fi supuse executării silite prin 
poprire. In realitate, nu există niciun dezacord între cele două norme, împrejurarea 
continuării curgerii accesoriilor aferente debitelor principale scadente până la data de 
20 martie 2020 și pe perioada stării de urgenţă neintrând în opoziţie cu reglementarea 
neînceperii executării silite pentru aceste obligaţii, calculul în continuare al acce- 
soriilor justificându-se pe considerentul neachitării obligaţiilor principale până la 
data scadenței, dată situată anterior instituirii stării de urgenţă. 

= Conform art. XII alin. (4) din O.U.G. nr. 48/2020, se suspendă sau nu încep 
măsurile de executare silită, prin somaţie și prin valorificarea bunurilor la licitaţie, a 
creanţelor bugetare, cu excepţia executărilor silite care se aplică pentru recuperarea 
creanţelor bugetare stabilite prin hotărâri judecătorești definitive pronunțate în 
materie penală, provenite din săvârșirea de infracțiuni, precum și a ajutoarelor de stat 
a căror recuperare a fost dispusă printr-o decizie a Comisiei Europene/furnizorului 
ajutorului de stat sau a unei instanțe naționale. 

Se observă, așadar, că, prin acest act normativ, legiuitorul a completat sfera 
procedurilor execuţionale afectate de măsurile de suspendare sau de neîncepere și cu 
modalităţile de urmărire mobiliară și imobiliară, iar durata în timp a acestor impe- 
dimente la executare va fi până la expirarea termenului de 25-decembrie 2020 inclusiv, 
termen prorogat succesiv prin 'O.U.G. nr. 90/2020, O.U.G. nr. 99/2020 și O.U.G. 
nr. 181/2020. 

= Potrivit art. 7 din Decretul nr. 240/2020, pe durata prevăzută la art. 1, se menţin 
măsurile dispuse prin actele emise pentru punerea în executare a Decretului 
nr. 195/2020, în măsura în care prin cel dintâi decret menţionat nu se dispune altfel. 

Prin urmare, toate considerentele anterior expuse rămân valabile și pentru 
perioada de prelungire cu 30 de zile a stării de urgenţă pe teritoriul României dispusă 
prin acest decret subsecvent. 


b) Situaţia executării silite pentru toate drepturile de asistență socială 

= În condiţiile art. XVII din O.U.G. nr. 32/2020, pe perioada instituirii stării de 
urgență prin Decretul nr. 195/2020, prin efectul legii, se suspendă sau nu încep 
procedurile de recuperare á debitelor și de executare silită, pentru toate drepturile de 
asistenţă socială. Măsurile de suspendare încetează în termen de 60 de zile de la data 
încetării situației de urgenţă. 

= Din punct de vedere conceptual, apreciem că, în vederea unei corecte inter- 
pretări și aplicări ale textului legal, acesta necesită anumite clarificări. 

Astfel, potrivit Legii nr. 292/2011-a asistenţei sociale, beneficiile de asistenţă so- 
cială reprezintă o formă de suplimentare sau de substituire a veniturilor indivi- 
duale/familiale obţinute din muncă, în vederea asigurării unui nivel de trai minimal, 
precum și o formă de sprijin în scopul promovării incluziunii sociale și creșterii 
calității vieţii anumitor categorii de persoane ale căror drepturi sociale sunt prevăzute 
expres de lege (art. 7). 

Principalele tipuri de beneficii de asistenţă socială sunt: | 

- beneficii pentru prevenirea și combaterea sărăciei şi riscului de excluziune 
socială: ajutorul social”; ajutorul pentru încălzirea locuinţei”; alocaţia pentru susţi- 
nerea familiei?2; ajutoare sociale comunitare susținute din bugetul de stat, acordate 
pentru situaţii datorate calamităţilor naturale, incendiilor, accidentelor?; burse 
pe a 

20 Reglementat de Legea nr. 416/2001 privind venitul minim garantat, publicată în M. Of. 
nr. 401 din 20 iulie 2001, cu modificările și completările ulterioare. > 

21 Replementat de O.U.G. nr. 70/2011 privind măsurile de protecţie socială în perioada sezo- 
nului rece, publicată în M. Of. nr. 629 din 2 septembrie 2011. | = pa 

22 Reglementată de Legea nr. 277/2010 privind alocaţia pentru susținerea familiei, republicată 
în M. Of. nr. 785 din 22 noiembrie 2012, cu modificările și completările ulterioare. apa” 

23 Reglementate de Legea nr. 416/2001 privind venitul minim garantat, cu modificările și com- 


pletările ulterioare. 

sociale și ajutoare financiare pentru facilitarea accesului la educaţie; ajutoare în 
natură, alimentare și materiale, inclusiv cele acordate în cadrul programelor de sprijin 
educaţional pentru copiii și tinerii proveniţi din familii defavorizate; ajutorul acordat 
din bugetul de stat pentru refugiaţi, precum și persoanelor care au obținut protecţie 
subsidiară în România; facilități privind utilizarea mijloacelor de transport în comun, 
accesul la comunicare și informare (art. 11); 

- beneficii pentru susținerea copilului și a familiei: alocaţia de stat pentru copii‘; 
alocaţia de plasament; indemnizaţia pentru creşterea copilului? stimulentul de 
inserție”; indemnizaţia lunară aferentă concediului de acomodare? (art. 12); 

- beneficii de asistență socială pentru sprijinirea persoanelor cu nevoi speciale: 
drepturi acordate persoanelor cu handicap în conformitate cu Legea nr. 448/2006; 
bugetele personale complementare acordate lunar persoanelor cu handicap; indem- 
nizația lunară de hrană acordată persoanelor infectate cu HIV sau bolnave de SIDA”; 
indemnizaţia lunară acordată persoanelor cu handicap grav și accentuat; indemni- 
zaţia lunară de însoțitor pentru persoanele cu handicap vizual; alocaţia lunară de 
hrană pentru copiii cu handicap de tip HIV/SIDA (art. 13). | 


= O altă observaţie cu caracter general pe care o impune textul art. XVII din 
O.U.G. nr. 32/2020 vizează tehnica legislativă utilizată, legiuitorul, în contextul mă- 
surii privind suspendarea și împiedicarea începerii executării silite, folosind expresia 
„pentru toate drepturile de asistenţă socială”. l 

Astfel, din punct de vedere terminologic, apreciem că s-ar fi impus o mai mare 
rigoare în redactarea textului, nefiind uzual juridic a se discuta despre executări silite 
pentru toate drepturile de asistență socială, ci despre proceduri de executare silită ce 
poartă asupra drepturilor de asistență socială, din valorificarea cărora să poată fi 
ulterior îndestulate creantele creditorilor. De altfel, chiar norma legală menţionată 
aduce în discuţie natura procedurilor de recuperare sau de executare silită, în privinţa 
cărora s-a dispus măsura suspendării sau a neînceperii, ca fiind derulate în scopul 
îndestulării unor debite, proceduri ce vizează drepturile de asistenţă socială. 

Dacă s-ar accepta opinia că prevederile art. XVII din O.U.G. nr. 32/2020 vizează 
procedurile de executare silită pentru recuperarea debitelor ce rezultă din acordarea 
ilegală a drepturilor de asistenţă socială, ar însemna, pe de o parte, suprapunerea 
perfectă a acestei norme legale cu cea înscrisă în art. VII alin. (3) din O.U.G. 
nr. 29/2020 (act normativ anterior O.U.G. nr. 32/2020), care reglementase deja sus- 
pendarea ori neînceperea executărilor silite prin poprire ale creanţelor bugetare. Și 
aceasta în condiţiile în care, în ipoteza recuperării drepturilor de asistență socială 
DE e O E mu — 


“+ Reglementată prin Legea nr. 61/1993 privind alocaţia de stat pentru copii, republicată în 
M. Of. nr. 767 din 14 noiembrie 2012, cu modificările şi completările ulterioare. 

“5 Reglementată prin Legea nr. 61/1993 privind alocaţia de stat pentru copii, cu modificările și 
completările ulterioare. l 


2 Reglementată prin O.U.G. nr. 111/2010 privind concediul și indemnizaţia lunară pentru 
creșterea copiilor. 


*7 Reglementat prin O.U.G. nr. 111/2010 privind concediul și indemnizaţia lunară pentru 
creșterea copiilor. 

” Reglementată de Legea nr. 273/2004 privind procedura adopției, republicată în M. Of. nr. 739 
din 23 septembrie 2016. 

* Reglementată de Legea nr. 584/2002 privind măsurile de prevenire a răspândirii maladiei 
SIDA în România și de protecţie a persoanelor infectate cu HIV sau bolnave de' SIDA, publicată în 
M. Of. nr. 814 din 8 noiembrie 2002, cu modificările și completările ulterioare. | 

acordate în mod nelegal, drepturile de asistenţă socială (ce trebuie restituite de către 
beneficiar) se circumscriu categoriei generice de „obligaţii/creanţe bugetare”, astfel 
încât, din punctul de vedere al tehnicii legislative, legiuitorul trebuie să evite parale- 
lismele în reglementare. 

Pe de altă parte, Nota de fundamentare a O.U.G. nr. 32/2020% a urmărit clari- 
ficarea unor categorii de drepturi acordate persoanelor, pentru asigurarea unei aco- 
periri cât mai cuprinzătoare cu măsuri de protecţie a populaţiei pe perioada stării de 
urgenţă. Astfel, în Nota de fundamentare se reţine că O.U.G. nr. 32/2020 a urmărit să 
reglementeze suspendarea procedurilor de executare silită în cazul drepturilor de 
asistență socială și asigurări sociale, pe perioada instituirii situaţiei de urgență, și 
reluarea acestora în 60 de zile de la încetarea stării de urgenţă. Prin urmare, rațiunea 
explicită a legiuitorului a constat în protejarea anumitor categorii de venituri (de 
asistenţă socială, respectiv de asigurări sociale). 

Așadar, legiuitorul a urmărit, prin cele două acte normative succesive (O.U.G. 
nr. 29/2020 și O.U.G. nr. 32/2020), să reglementeze măsuri de protecţie a debitorilor 
nu numai față de creditorul fiscal, ci și faţă de alte categorii de creditori. Astfel, dacă 
prin art. VII din O.U.G. nr. 29/2020 s-a asigurat protejarea veniturilor de orice natură 
față de executările silite prin poprire pentru îndestularea creanţelor bugetare, prin 
art. XVII şi art. XVIII din O.U.G. nr. 32/2020 s-a asigurat protejarea anumitor categorii 
speciale de venituri (drepturile de asistenţă socială și apoi drepturile de asigurări 
sociale) fată de executările silite declanșate sau care ar fi putut fi declanșate pe 
perioada stării de urgenţă de către orice categorie de creditori, iar nu doar de către cei 
bugetari. : | 

De altfel, analizate în ansamblu și coroborat, toate actele normative emise în 
perioada stării de, urgenţă relevă intenţia legiuitorului de a sprijini cu măsuri 
economico-financiare populaţia în perioada stării de urgenţă, astfel justificându-se 
intervenţia statului și în raporturile de drept privat. 

Un ultim argument adus în sensul că prin art. XVII din O.U.G. nr. 32/2020 sunt 
vizate și executările silite pornite la cererea oricăror creditori este și preocuparea 
statului pentru combaterea efectelor negative care influențează situația economică a 
unor categorii de debitori. Astfel, prin O.U.G. nr. 37/2020 privind acordarea unor 
facilităţi pentru creditele acordate de instituţii de credit și instituţii financiare 
nebancare anumitor categorii de debitori, legiuitorul a dispus amânarea la plată din 
partea împrumutătorilor — instituţiilor bancare și nebancare — a creditelor oricărei 
persoane fizice afectate de pandemia COVID-19, fără aplicarea condiţiilor prevăzute 
de Regulamentul Băncii Naţionale a României nr. 17/2012 privind unele condiţii de 
creditare, cu modificările ulterioare, privind gradul de îndatorare, limitarea creditului 
în funcţie de valoarea garanţiei și durata maximă a creditului de consum. 

= Întrucât art. XVII din O.U.G. nr. 32/2020 nu face niciun fel de distincție, 
urmează ca măsura suspendării sau neînceperii executării silite asupra drepturilor de 
asistenţă socială să vizeze toate procedurile execuţionale, indiferent de temeiul juridic 

al executării silite, adică titlul executoriu care a stat sau ar putea sta la baza declanşării 
procedurii. Așadar, indiferent de natura titlului executoriu, acesta putând să vizeze 
fie un raport juridic fiscal, fie un raport juridic de drept comun, procedurile de 


3% Disponibilă pe https://gov.ro/rolguvernul/procesul-legislativ/note-de-fundamentare/nota-de- 
fundamentare-oug-nr-32-26-03-2020&page. 

executare silită deja declanșate la data de 30 martie 2020, data intrării în vigoare a 
actului normativ evocat, vor fi suspendate de drept, iar cele nedeclanșate nu vor mai 
începe, în ipoteza în care bunurile care ar fi putut justifica la acel moment declanșarea 
executării s-ar fi circumscris uneia dintre categoriile de drepturi de asistenţă socială. 

Prin urmare, măsurile vizate de art. XVII din O.U.G. nr. 32/2020 se raportează atât 
la procedurile execuţionale instrumentate de executorul judecătoresc, cât și la pro- 
cedurile instrumentate de executorul fiscal. | dai 

= Potrivit art. 9 alin. (2) și (5) din Legea nr. 292/2011, beneficiile de asistenţă 
socială se acordă în bani sau în natură și cuprind alocaţii, indemnizaţii, ajutoare so- 
folosință personală sau îndelungată și alimentare, acordate individual ori în cadrul 
unor programe destinate facilitării accesului la educaţie, sănătate și ocupare. 

Având în vedere calificarea acestor beneficii ca fiind sume de bani sau bunuri în 
natură, apreciem că procedurile execuţionale vizate de textul art. XVII din O.U.G. 
nr. 32/2020 pot să constea în proceduri de urmărire silită mobiliară, inclusiv poprire, 
acestea fiind modalităţile specifice ce pot configura executări silite purtând asupra 
drepturilor de asistenţă socială. 

= Problematica suspendării sau neînceperii executărilor silite asupra drepturilor 
de asistență socială ridică problema practică a incidenței dispoziţiei de facilitate 
introduse de art. XVII din O.U.G. nr. 32/2020 prin raportare 'la limitele urmăririi 
veniturilor bănești ale debitorului constând în asemenea drepturi, astfel cum sunt ele 
reglementate de prevederile art. 729 C. pr. civ., sau la caracterul neurmăribil al unor 
asemenea bunuri, potrivit art. 727 și art. 781 alin. (5) C. pr. civ. 

Din această perspectivă, este de observat faptul că, majoritatea drepturilor de 
asistenţă socială au natura unor indemnizaţii cu destinaţie specială, ceea ce le conferă 
caracter neurmăribil, astfel că procedurile de executare silită în curs la data intrării în 
vigoare a O.U.G. nr. 32/2020 nu ar fi putut viza asemenea venituri ale debitorului și 
nici nu s-ar fi putut declanșa proceduri execuţionale care să poarte asupra drepturilor 
de asistență socială. 

Prin urmare, față de condiţiile impuse de dispoziţiile evocate și sub rezerva 
derulării unor proceduri execuționale ce ar purta sau ar putea să poarte asupra unor 
drepturi de asistenţă socială urmăribile, acestea s-au suspendat sau nu au început pe 
perioada stării de urgenţă. | | 

= Măsurile de suspendare a executărilor silite asupra drepturilor de asistență 
socială s-au aplicat, prin efectul legii, fiind în prezența unei suspendări de drept care 
a operat de la data de 30 martie 2020, data intrării în vigoare a O.U.G. nr. 32/2020. 

Spre deosebire însă de prevederile art. VII alin. (3) din O.U.G. nr. 29/2020 sau de 
prevederile art. XVIII din O.U.G. nr. 32/2020 [la care vom face referire infra, pct. I, 
lit. c)], nu s-a mai reglementat beneficiul neîntocmirii de către organul de executare a 
niciunui act de constatare a intervenirii suspendării, ceea ce înseamnă că, în acest 
caz, a fost necesar să se întocmească în dosarul de executare un proces-verbal de 
constatare a intervenirii suspendării. Nefiind în prezenţa unui act de dispoziţie al 
organului de executare, care ar fi determinat emiterea unei încheieri de către exe- 
cutorul judecătoresc în temeiul art. 657 C. pr. civ., se va emite un proces-verbal. 


= De la măsura suspendării au fost exceptate executările silite pentru recuperarea 
creanţelor bugetare stabilite prin hotărâri judecătorești pronunţate în materie penală, 
precum și a ajutoarelor de stat a căror recuperare a fost dispusă printr-o decizie a 

Comisiei Europene/furnizorului ajutorului de stat sau a unei instanţe naţionale, în 
aplicarea dispoziţiilor art. VII din O.U.G. nr. 29/2020, ca normă de drept comun pe 
acest aspect cu privire la creanţele bugetare, astfel încât executarea silită pentru aceste 
sume, în principiu, a putut începe și, respectiv, a putut continua inclusiv pe perioada 
stării de urgenţă, chiar și asupra drepturilor de asistență socială, însă doar dacă a 
fost posibilă respectarea regulilor de disciplină sanitară, astfel cum a impus art. 42 
alin. (5) din Decretul nr. 195/2020, respectiv art. 63 alin. (9) din Decretul nr. 240/2020. 

| Astfel, deși creanţele ce urmează a fi îndestulate prin procedurile de executare 
silită ce poartă asupra drepturilor de asistenţă socială pot avea atât natură bugetară, 
cât și civilă, de drept comun, apreciem că rațiunea normei înscrise în art. VII alin. (3) 
din O.U.G. nr. 29/2020, privitoare la exceptarea de la măsurile suspendării, respectiv 
neînceperii executărilor silite care se aplică pentru recuperarea creanţelor stabilite 
prin hotărâri judecătorești pronunţate în materie penală, precum și a ajutoarelor de 
stat a căror recuperare a fost dispusă printr-o decizie a Comisiei Europene/turni- 
zorului ajutorului de stat sau a unei instanţe naționale, rămâne valabilă și în contextul 
O.U.G. nr. 32/2020. Din acest punct de vedere, este relevantă și interpretarea oficială 
dată O.U.G. nr. 32/2020 de către însuși iniţiatorul acesteia, astfel cum rezultă din 
Adresa nr. 683/DAS/08.04.2020 emisă de Ministerul Muncii și Protecţiei Sociale, 
potrivit căreia, pe perioada situaţiei de urgenţă, nu se suspendă popririle înființate în 
vederea recuperării debitelor din prestații constituite ca urmare a unei infracţiuni, 
opinia interpretativă nefăcând distincţie între debite corespunzătoare unor creanţe 
fiscale şi cele de natură civilă. 

a Măsura suspendării executării silite reglementată de art. XVII alin. (1) din 
O.U.G. nr. 32/2020 se circumscrie cazurilor de suspendare a executării silite regle- 
mentate de art. 233 alin. (1) C. pr. fisc., lit. e) a textului statuând că executarea silită 
se suspendă „în alte cazuri prevăzute de lege”. | 

Tot astfel, art. 701 alin. (1) C.pr. civ. stabilește că executarea silită se suspendă în 
cazurile în care aceasta este prevăzută de lege ori a fost dispusă de instanță, norma 
înscrisă în art. XVII alin. (1) din O.U.G. nr. 32/2020 fiind un astfel de caz reglementat 
de o lege specială. | 

=" Măsurile de suspendare prevăzute la alin. (1) au încetat în termen de 60 de zile. 
de la încetarea situaţiei de urgenţă [art. XVII alin. (2) din O.U.G. nr. 32/2020], ceea ce 
înseamnă că procedurile execuţionale s-au reluat la expirarea perioadei de 60 de zile 
de la încetarea stării de urgenţă. 

Așadar, efectul suspensiv de executare asupra drepturilor de asistenţă socială 
instituit de acest act normativ se extinde și pe o perioadă de 60 de zile calculată de la 
data încetării stării de urgenţă. n 

Continuarea după suspendare a executării silite se va dispune de către organul 
de executare, în măsura în care autele de executare sau executarea silită însăși nu au 
fost desfiintate de instanţa de judecată sau nu au încetat prin efectul legii. 

Dispoziţia de reluare a executării silite va îmbrăca forma unui proces-verbal, care 
se va comunica instituţiei de credit sau altor terți popriţi de către organul de 
executare. Sas : 

Termenul de 60 de zile se calculează potrivit dispoziţiilor art. 181 alin. (1) pct. 2 
C. pr. civ., neintrând în calcul nici ziua în care începe să curgă termenul, nici ziua . 


când acesta se împlinește. 

" De reţinut este faptul că prelungirea efectului suspendării pentru un termen de 
60 de zile după încetarea stării de urgenţă este incidentă numai în privința exe- 
cutărilor silite care poartă asupra drepturilor de asistenţă socială, nevizând și măsura 
de neîncepere a executărilor silite. 

Această constatare are drept consecință posibilitatea declanșării de îndată, 
ulterior încetării stării de urgenţă, a procedurilor execuționale care pot purta asupra 
drepturilor de asistență socială, fără ca aceste proceduri nedeclanșate la momentul 
intrării în vigoare a O.U.G. nr. 32/2020 să fie afectate de impedimentul. celor 60 de zile 
de la data încetării stării de urgenţă. | 

Se observă, astfel, pe sfera de cuprindere a art. XVII alin. (2) din O.U.G. 
nr. 32/2020, că legiuitorul a reglementat durata efectului suspensiv de executare până 
la expirarea unui termen de 60 de zile de la încetarea stării de urgenţă, în vreme ce cu 
privire la măsura încetării executării nu se mai regăsește aceeași abordare în cuprinsul 
textului normativ, deși rațiunea reglementării celor două impedimente la executare 
este aceeași în ambele situații, și anume aceea de a proteja persoanele debitoare pe 
perioada instituirii stării de urgență. 

Cu toate că, în demersul nostru interpretativ, am fi fost tentaţi să acordăm 
eficiență rațiunii legiuitorului și în cazul duratei măsurii neînceperii executărilor 
silite, luând în considerare și argumentul suplimentar dedus din modul de raportare 
a legiuitorului la întinderea în timp a celor două impedimente în cuprinsul pre- 
vederilor art. VII alin. (4) din O.U.G. nr. 29/2020, nu am putut oferi o atare soluţie de 
aplicare a art. XVII alin. (2) din O.U.G. nr. 32/2020 din trei perspective: 

- nota de fundamentare a O.U.G. nr. 32/2020, ca suport în realizarea operaţiunii 
de interpretare a normelor juridice conținute de acest act normativ, abordează 
exclusiv măsura de suspendare a procedurilor de executare silită în cazul drepturilor 
de asistenţă socială și asigurări sociale, pe perioada instituirii situaţiei de urgenţă, și 
reluarea acestora în 60 de zile de la încetarea stării de urgență, nefăcând niciun fel de 
referire specifică la momentul la care va fi posibilă declanșarea procedurilor de 
executare; 

- reglementarea înscrisă în art. XVII alin. (2) din O.U.G. nr. 32/2020 are caracter 
de normă specială, neputând fi extinsă, prin analogie, și la ipoteza neînceperii exe- 
cutărilor silite pentru toate drepturile de asistență socială; 

- soluţia legislativă prevăzută expres este, din punctul de vedere al stilului adop- 
tat, clară și precisă, neputând fi extinsă dincolo de cuprinderea sa literală explicită. 

Conchidem, așadar, pe acest aspect, că soluția normativă din art. XVII alin. (2) 
din O.U.G. nr. 32/2020 nu este integrată organic în ansamblul legislaţiei, nefiind 
corelată cu O.U.G. nr. 29/2020, iar, în procedeul de interpretare a normelor juridice, 
nu s-a putut oferi prevalenţă raţiunii legiuitorului, în condiţiile în care din modul de 
redactare a textului rezultă în mod neîndoielnic că au fost vizate doar măsurile de 
suspendare a executării silite în privința duratei acestora. | | 

" De precizat în acest context este că toate aprecierile făcute cu prilejul analizei 
de la lit. a) pe componenta efectului suspendării executării silite asupra bunurilor 
indisponibilizate la data de 30 martie 2020 rămân valabile. 

= Analizând coroborat și sistematic prevederile art. VII alin. (3) din O.U.G. 
nr, 29/2020 cu cele ale art. XVII din O.U.G. nr. 32/2020, se observă că între cele două 
texte există o suprapunere parţială pe componenta executărilor silite în forma popririi 
ale creanţelor bugetare, executări ce poartă asupra drepturilor de asistenţă socială. 

Sub acest aspect, se constată că norma înscrisă în art. VII alin. (3) din O.U.G. 
nr. 29/2020 absoarbe în conţinutul său, parţial, obiectul de reglementare al art. XVII 
din O.U.G. nr. 32/2020 în ceea ce privește executarea creanţelor bugetare în forma 
popririi, primul text înglobând toate categoriile de venituri ale debitorului ce ar putea 
fi supuse măsurii popririi în vederea satisfacerii creanţelor bugetare, deci inclusiv 
drepturile de asistenţă socială. 

Având în vedere această suprapunere parțială de reglementare, se ridică între- 
barea momentului, a modalității practice de aplicare a măsurilor instituite de cele 
două norme pe zona de dublare de reglementare, precum și a efectelor produse. 

Într-o interpretare sistematică și logică, luând în considerare caracterul de normă 
specială și ulterioară al O.U.G. nr. 32/2020 pe componenta drepturilor de asigurări 
sociale, pentru a se da eficiență juridică tuturor normelor edictate, scopul fiind acela 
de aplicare a lor, și urmărind cu precădere rațiunea instituirii acestor norme, de aco- 
perire cât mai cuprinzătoare a măsurilor de protecţie a populaţiei, opinăm în sensul 
următor: | 

- momentul-intervenirii suspendării executărilor silite prin poprire ale creanţelor 
bugetare ce poartă asupra drepturilor de asistență socială, precum și a neînceperii 
acestor executări silite este cel al intrării în vigoare a O.U.G. nr. 29/2020; 

- măsura de suspendare a executărilor silite prin poprire ale creanţelor bugetare 
ce poartă asupra drepturilor de asistenţă socială se aplică prin efectul legii de către 
instituţiile de credit sau terţii popriţi, fără alte formalităţi din partea organelor fiscale, 
conform O.U.G. nr. 29/2020; . 

- reluarea executărilor silite prin poprire ale creanţelor bugetare ce poartă asupra 
drepturilor de asistență socială ce au fost suspendate se va face în termen de 60 de 
zile de la data încetării situaţiei de urgenţă, potrivit O.U.G. nr. 32/2020; 

- începerea executărilor silite prin poprire ale creanţelor bugetare ce poartă asupra 
drepturilor de asistenţă socială se va face după data de 25 decembrie 2020 inclusiv, 
potrivit O.U.G. nr. 29/2020. 

= Potrivit art. 7 din Decretul nr. 240/2020, pe durata prevăzută la art. 1, se mențin 
măsurile dispuse prin actele emise pentru punerea în executare a Decretului 
nr. 195/2020, în măsura în care nu se dispune altfel. 

Prin urmare, toate considerentele anterior expuse rămân valabile și pentru peri- 
oada de prelungire cu 30 de zile a stării de urgență pe teritoriul României dispusă prin 
acest decret subsecvent. 


c) Situaţia executării silite asupra drepturilor de asigurări sociale 

= În condițiile art. XVIII din O.U.G. nr. 32/2020, (1) se suspendă sau nu încep 
măsurile de executare silită prin poprire a creanţelor bugetare, fiscale, financiare și 
comerciale care se aplică asupra drepturilor lunare plătite prin casele teritoriale sau 
sectoriale de pensii. Măsurile de suspendare a executării silite prin poprire asupra 
sumelor plătite de casele teritoriale sau sectoriale de pensii se aplică, prin efectul legii, 
de către aceste instituţii fără alte formalități din partea beneficiarilor acestor drepturi. 
(2) Măsurile de suspendare prevăzute la alin. (1) încetează în termen de 60 de zile de 
la data încetării stării de urgență. (3) Sumele reținute în luna aprilie 2020 se restituie 
odată cu plata drepturilor aferente lunii mai 2020, urmând a fi recuperate după 


termenul prevăzut la alin. (2). 

" Spre deosebire de norma înscrisă în art. XVII din același act normativ, acest text 
reglementează un caz de suspendare, respectiv de neîncepere a executărilor silite prin 
poprire ale creanţelor bugetare, fiscale, financiare și comerciale care se aplică asupra 
drepturilor lunare plătite prin casele teritoriale sau sectoriale de pensii. | 

Diferenţele semnificative față de prevederea art. XVII din O.U.G. nr. 32/2020 
constau în natura bunurilor asupra cărora poartă procedurile execuționale, în moda- 
litatea de urmărire silită grevată de măsura de suspendare ori de neîncepere a execu- 
tării silite, precum și în tipul creanței ce se urmărește a fi îndestulată prin intermediul 
respectivei proceduri execuţionale. 

In primul rând, cu privire la natura bunurilor urmărite, se constată că art. XVIII 
din O.U.G. nr. 32/2020 se raportează la drepturile de asigurări sociale, și anume: 
pensia pentru limită de vârstă, pensia anticipată, pensia anticipată parțială, pensia de 
invaliditate, pensia de urmaș, conform art. 51 alin. (1) din Legea nr. 263/2010 privind 
sistemul unitar de pensii publice, precum și alte prestații: tratament balnear, bilete de 
odihnă, ajutor de deces, în cazul decesului asiguratului, pensionarului sau unui 
membru al familiei unuia dintre aceștia (art. 121 din același act normativ), în vreme 
ce art. XVII din O.U.G. nr. 32/2020 vizează drepturile de asistență socială, descrise 
supra, la lit. b). | 

Sub acest aspect, se observă că norma înscrisă în art. XVIII din O.U.G. nr. 32/2020 
folosește expresia „drepturi lunare plătite prin casele teritoriale sau sectoriale de 
pensii”, ceea ce semnifică intenţia legiuitorului de a se raporta la acele drepturi de 
asigurări sociale care au caracter de periodicitate lunară, textul circumscriind, așadar, 
în această categorie, pensiile. 

Din perspectiva celorlalte drepturi de asigurări sociale, reglementate de art. 121 
din Legea nr. 263/2010, apreciem că acestea, neavând un asemenea caracter de plată 
lunară, pe de o parte, iar, pe de altă parte, având natura juridică fie a unor indemnizaţii 
cu destinaţie specială, fie a unor ajutoare de deces — fiind bunuri neurmăribile pentru 
orice fel de datorii, conform art. 729 alin. (7) C. pr. civ. —, nu intră în sfera de regle- 
mentare a textului aici analizat, orice interpretare diferită generând o soluţie legis- 
lativă inutilă. 

De precizat în context este faptul că, prin O.U.G. nr. 53/2020, legiuitorul a adăugat 
și casele sectoriale de pensii în categoria instituţiilor care aplică măsurile de 
suspendare a executării silite, pentru asigurarea egalităţii de tratament între toate 
categoriile de pensionari. Casele sectoriale de pensii sunt înfiinţate în subordinea 
Ministerului Apărării Naţionale, Ministerului Afacerilor Interne și Serviciului Român 
de Informaţii și stabilesc și plătesc pensiile militarilor şi funcționarilor publici cu 
statut special care aparţin Ministerului Justiţiei, Serviciului de Protecţie și Pază, 
Serviciului de Informaţii Externe și Serviciului de Telecomunicaţii Speciale, potrivit 
protocoalelor încheiate [art. 61 alin. (6) din Legea nr. 223/2015 privind pensiile 
militare de stat]. | 
În al doilea rând, referitor la modalitatea de executare, măsurile ce fac obiect de 
reglementare al art. XVIII din O.U.G. nr. 32/2020 au în vedere orice modalitate de 
executare silită pretabilă la îndestularea creanţelor din valorificarea drepturilor de 
asistenţă socială (urmărire mobiliară, inclusiv poprire). 

În al treilea rând, din punctul de vedere al naturii creanței a cărei îndestulare se 
urmărește prin procedurile execuţionale suspendate sau care nu au putut începe 
pe durata stării de urgenţă, se observă că art. XVIII din O.U.G. nr. 32/2020 vizează 
creanțele bugetare, fiscale, financiare și comerciale, iar art. XVII din O.U.G. 

nr. 32/2020 nu face niciun fel de precizare sub acest aspect, ceea ce înseamnă că 
vizează orice fel de creanţe a căror realizare se urmărește, indiferent de izvorul lor. 

= O analiză comparativă, însă mai consistentă, urmează a fi realizată cu preve- 
derile art. VII din O.U.G. nr. 29/2020, între cele două texte existând o suprapunere 
parţială pe componenta executărilor silite în forma popririi ale creanţelor bugetare, 
executări ce poartă asupra drepturilor de asigurări sociale. 

Întocmai ca şi la analiza realizată supra, la lit. b), se constată că norma înscrisă în 
art. VII alin. (3) din O.U.G. nr. 29/2020 absoarbe în conținutul său, parțial, obiectul 
de reglementare al art. XVIII din O.U.G. nr. 32/2020 în ceea ce privește executarea 
creanţelor bugetare în forma popririi, primul text înglobând toate categoriile de 
venituri ale debitorului ce ar putea fi supuse măsurii popririi în vederea satisfacerii 
creanţelor bugetare, deci inclusiv drepturile de asigurări sociale lunare plătite prin 
casele teritoriale sau sectoriale de pensii. 

Toate considerentele legate de momentul, modalitatea practică de aplicare a 
măsurilor instituite de cele două norme pe zona de dublare de reglementare, precum 
și de efectele produse prezentate deja la lit. b) rămân pe deplin valabile, motiv pentru 
care nu se mai impune reluarea analizei. 1 | 

= O discuţie aparte urmează a fi totuși făcută pe aspectul naturii creanţelor a căror 
realizare se urmărește prin procedurile de executare silită suspendate sau care nu 
încep pe durata stării de urgenţă, ceea ce este de natură să configureze inclusiv sfera 
de reglementare a art. XVIII din O.U.G. nr. 32/2020 în urma decriptării semnificației 
și întinderii expresiei „creanţe bugetare, fiscale, financiare și comerciale”. 

Astfel, se remarcă faptul că expresia utilizată de legiuitor esie deficitară, termi- 
nologia utilizată generând confuzie prin prisma cuvintelor „bugetar”, „fiscal”, „finan- 
ciar”, respectiv „comercial”. i 

Prin „creanță bugetară” se are în vedere, potrivit art. 1 pct. 7 C. pr. fisc., dreptul 
la încasarea oricărei sume. care se cuvine bugetului general consolidat, reprezentând 
creanța bugetară principală și creanța bugetară accesorie. Art. 5 alin. (1) pct. 14 din 
Legea nr. 85/2014 privind procedurile de prevenire a insolvenţei și de insolvenţă 
prevede că prin „creanţe bugetare” în sensul acestei legi se înțeleg creanțele constând 
în impozite, taxe, contribuții, amenzi și alte venituri bugetare, precum și accesoriile 
acestora. Își păstrează această natură și creanțele bugetare care nu sunt acoperite în 
totalitate de valoarea privilegiilor, ipotecilor sau a gajurilor deținute, pentru partea de 
creanţă neacoperită. În plus, art. 5 alin. (1) coroborat cu art. 2 alin. (1) pct. 58 din 
Legea nr. 273/2006 privind finanţele publice locale prevede că veniturile bugetare 
locale se constituie din: a) venituri proprii, formate din: impozite, taxe, contribuții, alte 
vărsăminte, alte venituri și cote defalcate din impozitul pe venit; b) sume defalcate din 
unele venituri ale bugetului de stat; c) subvenții primite de la bugetul de stat și de la 
alte bugete; d) donaţii și sponsorizări; e) sume primite de la Uniunea Europeană și/sau 
alți donatori în contul plăţilor efectuate și prefinanțări. 

Jar prin „creanţă fiscală” se are în vedere, potrivit art. 1 pct. 10 C. pr. fisc., dreptul 
la încasarea oricărei sume care se cuvine bugetului general consolidat, reprezentând 
_creanţa fiscală principală și creanţa fiscală accesorie, pentru ca art. 2 C. fisc. să 
prevadă că acestea suni impozitele, taxele și contribuţiile sociale obligatorii (impozitul 
pe profit, impozitul pe veniturile microîntreprinderilor, impozitul pe venit, impozii 
pe veniturile obținute din România de nerezidenţi, impozitul pe reprezentanțe, taxa 
pe valoarea adăugată, accizele, impozitele și taxele locale, impozitul pe construcții, 
contribuţiile de asigurări sociale, datorate bugetului asigurărilor sociale de stat, 

contribuţiile de asigurări sociale de sănătate, datorate bugetului Fondului naţional 
unic de asigurări sociale de sănătate, contribuţia asigurătorie pentru muncă, datorată 
bugetului general consolidat). 

Așadar, analizând coroborat prevederile legale în materie, se constată că nu se 
poate pune semn de egalitate între creanțele bugetare și creantele fiscale, prima cate- 
gorie fiind mai largă și incluzând și cea de-a doua categorie. Astfel, nu orice creanță 
bugetară este și fiscală, însă orice creanţă fiscală are natură bugetară. Creanţa bugetară 
grupează toate creanțele statului, chiar dacă, din punct de vedere strict, tehnic, 
creanţele fiscale au reguli proprii, în sensul că izvorăsc din raporturi de drept materia] 
fiscal și au trăsături aparte reglementate de Codul de procedură fiscală, în vreme ce 
creanțele bugetare izvorăsc adesea și din raporturi juridice civile. 

Astfel, deși creanțele bugetare includ și creantele fiscale, legiuitorul a urmărit ca, 
prin menţionarea expresă a ambelor categorii de creanţe, să releve intenţia sa de a 
asigura protecția unei cât mai largi și complete categorii de persoane pe perioada stării 
de urgenţă. 

Prin O.U.G. nr. 53/2020 s-a completat categoria creanţelor a căror îndestulare se 
urmărește și cu creanțele financiare, care constituie drepturi ale unei entităţi juridice 
ce decurg din tranzacţii sau evenimente trecute și din stingerea cărora se așteaptă 
majorări de resurse care încorporează beneficii economice. Așadar, astfel de creanţe 
sunt legate de participaţii, împrumuturi acordate pe termen lung, depozite și garanţii 
plătite, creanţele financiare având natura unor active imobilizate. 

Cu referire la „creanțele comerciale”, se impune a preciza faptul că această 
noțiune juridică nu mai este specifică dreptului civil românesc, odată cu intrarea în 
vigoare a noului Cod civil și a unificării obligaţiilor civile și comerciale. Cu toate 
acestea însă, noțiunea de „creanţe comerciale” ar trebui să vizeze drepturile generate 
de activitățile unor societăţi, industriale, de servicii sau de altă natură, desfășurate cu 
titlu de activitate profesională, precum: creanţe bancare, creanţe de leasing, creanţe 
decurgând din contracte de furnizări și livrări de bunuri, creanţe decurgând din 
contracte de prestări servicii etc. 

Caracterul impropriu al redactării textului va genera în activitatea practică 
interpretări neuniforme atât din partea executorilor judecătorești, cât și din partea 
instanțelor de judecată, ce vor fi chemate să soluţioneze contestaţii la executare în 
care se va aprecia asupra existenţei sau inexistenţei caracterului „comercial” al cre- 
anţei ce se urmărește a fi îndestulată. Sub acest aspect, este bine cunoscută practica 
judiciară neunitară a instanțelor judecătorești în determinarea caracterului de litigiu 
civil ori litigiu între profesioniști, astfel încât o atare jurisprudenţă neuniformă, 
grefată, în plus, pe caracterul neclar al normei înscrise în art. XVIII din O.U.G. 
nr, 32/2020, va conduce la interpretări și soluţii diferite pentru ipoteze similare. 

Concluzionând cu privire la semnificaţia expresiei „creanţele bugetare, fiscale, 
financiare și comerciale”, având în vedere inclusiv litera, dar și spiritul actului nor- 
mativ, apreciem că aceasta vizează toate temeiurile ce pot fundamenta o executare 
silită, ceea ce înseamnă că măsurile vizate de art. XVIII din O.U.G. nr. 32/2020 se 
raportează atât la procedurile execuţionale instrumentate de executorul judecătoresc, 
cât și la procedurile instrumentate de executorul fiscal. 

Invederam anterior modificării aduse de O.U.G. nr. 53/2020, în combaterea unei 
opinii exprimate, că, pentru ca expresia restrânsă „fiscale și comerciale” să constituie 
o formulare de explicitare a noțiunii de „creanţe bugetare” și să se circumscrie, astfel, 
în mod exclusiv acesteia, ar fi fost obligatoriu ca, din punctul de vedere al tehnicii de 

redactare a textului, expresia respectivă să fie încadrată între două virgule, pentru a 
putea semnifica conturarea speciilor (fiscală și comercială) a genului „creanţe buge- 
tare”. În plus, era de observat și faptul că o astfel de interpretare ar fi condus la o 
suprapunere perfectă a dispoziţiilor art. XVIII din O.U.G. nr. 32/2020 peste preve- 
derile art. VII din O.U.G. nr. 29/2020, acestea din urmă absorbindu-le pe cele dintâi, 
ceea ce ar fi ridicat întrebarea firească a raţiunii emiterii de către legiuitor a unei noi 
dispoziţii care să producă aceleași efecte. 

Din acest punct de vedere, este relevantă interpretarea oficială dată O.U.G. 
nr. 32/2020 de către chiar iniţiatorul acesteia, astfel cum rezultă din Adresa 
nr. 683/DAS/08.04.2020 emisă de Ministerul Muncii și Protecţiei Sociale, potrivit 
căreia, începând cu luna aprilie și până la expirarea termenului de 60 de zile de la 
data încetării stării de urgenţă, se suspendă sau nu încep măsurile de executare silită 
prin poprire a creanţelor bugetare, fiscale și comerciale în baza titlurilor executorii 
emise/realizate de către: | 

- organul fiscal central, în vederea executării silite a creanţelor datorate bugetului 
general consolidat; | i 

- organele fiscale locale, în vederea executării silite a creanţelor datorate bugetelor 
locale; ; 

- casele teritoriale sau/sectoriale de pensii, în vederea recuperării creanţelor - 
bugetare reprezentând debite provenite din prestații de asigurări sociale/alte drepturi 
prevăzute de legi speciale pentru care s-a luat măsura recuperării prin reţinere/com- 
pensare; i | 

- executorii judecătorești, pentru recuperarea creanţelor comerciale, inclusiv a 
celor aferente contractelor de credit bancar. | 

În concluzie, putem afirma cu convingere că rațiunea art. XVIII din O.U.G. 
nr. 32/2020 a fost una generoasă, legiuitorul urmărind adoptarea de măsuri de pro- 
tecţie cât mai cuprinzătoare pentru populaţia pensionară afectată de starea de urgenţă, 
astfel încât suspendările executărilor silite prin poprire ori neînceperea acestora 
vizează îndestularea creanţelor bugetare, fiscale, financiare și comerciale, indiferent 
că organul de executare care instrumentează sau ar putea instrumenta procedurile 
este executorul fiscal ori executorul judecătoresc. 

= Măsurile de suspendare a executării silite prin poprire asupra sumelor plătite 
de casele teritoriale sau sectoriale de pensii se aplică, prin efectul legii, de către aceste 
instituţii, fără alte formalităţi din partea beneficiarilor acestor drepturi [art. XVIII 
alin. (1) teza a II-a din O.U.G. nr. 32/2020]. Aceasta înseamnă că persoanele pensio- 
nare nu trebuie să facă niciun demers pentru ca organul de executare să procedeze la 
aplicarea măsurii suspendării, care operează de drept. | 

= Cu privire la efectele suspendării popririi, trebuie avute în vedere, în primul 
rând, prevederile art. 233 alin. (4) și (6) C. pr. fisc., ale art. 701 alin. (3) C. pr. civ. şi 
considerentele expuse la lit. a) care rămân valabile parţial în sensul concluziei că 
sumele indisponibilizate de terții popriți și neconsemnate creditorului fiscal până la 
data incidenţei măsurii suspendării rămân în fiinţă, neputând fi eliberate creditorului, 

ici achitate debitorului poprit. 
pu: e D per spre oi Bise de reglementarea cuprinsă în O.U.G. nr. 29/2020, 
art. XVIII alin. (3) din O.U.G. nr. 32/2020 instituie o excepție în sensul că sumele 
retinute în luna aprilie 2020 se restituie odată cu plata drepturilor aferente lunii mai 
2020, urmând a fi recuperate după termenul prevăzut la alin. (2). 

Așadar, începând cu luna aprilie 2020 și până la expirarea termenului prevăzut 
de art. XVIII alin. (2) din O.U.G. nr. 32/2020, nu s-au făcut reţineri de sume de către 
casele teritoriale sau sectoriale de pensii, iar sumele reţinute în luna aprilie 2020 se 
vor restitui debitorilor pensionari. Reglementarea se circumscrie excepţiei reglemen- 
tate de prevederile art. 701 alin. (3) C. pr. civ., în sensul că măsurile de indisponi- 
bilizare a bunurilor rămân în ființă și pe perioada suspendării executării, în afară de 
cazul în care prin lege sau prin hotărâre judecătorească se dispune altfel. 

În context se ridică întrebarea dacă sumele reținute în luna aprilie 2020 și eli- 
berate creditorilor mai pot fi restituite. 

Întrucât rațiunea actului normativ, astfel cum a fost aceasta explicitată prin 
Adresa nr. 683/DAS/08.04.2020 emisă de Ministerul Muncii și Protecţiei Sociale, 
constă în luarea unor măsuri urgente de protecție socială pe perioada stării de urgenţă, 
pentru a proteja anumite categorii de persoane de la producerea unor prejudicii grave 
cu efecte pe termen lung, apreciem că, indiferent de procedeul eliberării sau nu către 
creditori a sumelor reţinute în luna aprilie 2020 de către casele teritoriale sau secto- 
riale de pensii, aceste sume de bani trebuie restituite debitorilor, fie de către casele de 
pensii, fie de către creditorii înșiși. 

Deși în terminologia utilizată de O.U.G. nr. 32/2020 se foloseşte expresia „sumele 
reținute”, ceea ce, în acord cu legislaţia execuţională specifică, ar părea să echivaleze 
cu termenul „indisponibilizate”, cu consecinţa limitării aplicabilităţii textului doar la 
sumele de bani care nu au fost încă achitate creditorilor, totuși, apreciem că, în 
rațiunea legiuitorului, acesta a urmărit ca drepturile lunare plătite prin casele terito- 
riale sau sectoriale de pensii să nu fie grevate de niciun fel de măsuri de poprire, 
pentru ca, pe perioada stării de urgenţă, începând cu luna aprilie 2020, debitorii să 
poată beneficia de aceste sume de bani în cuantumul lor integral. a va: 

Astfel, opinăm că art. XVIII alin. (3) din O.U.G. nr. 32/2020 instituie un caz 
special de întoarcere a executării silite, de drept, cu aplicabilitate temporară și numai 
cu privire la sumele ce au fost deja reținute în luna aprilie 2020, fără a mai fi necesară 
efectuarea vreunei alte formalităţi de constatare a nulităţii actelor de executare ce au 
stat la baza reținerilor aferente lunii aprilie 2020. i 

" Măsura suspendării executării silite reglementată de art. XVIII alin. (1) teza I 
din O.U.G. nr. 32/2020 se circumscrie cazurilor de suspendare a executării silite 
reglementate de art. 233 alin. (1) C. pr. fisc., lit. e) a textului statuând că executarea 
silită se suspendă în alte cazuri prevăzute de lege, dar şi de art. 701 alin. (1) C. pr. civ., 
potrivit căruia executarea silită se suspendă în cazurile în care aceasta este prevăzută 
de lege. 

= Măsurile de suspendare prevăzute la alin. (1) încetează în termen de 60 de zile 
de la încetarea situaţiei de urgenţă [art. XVIII alin. (2) din O.U.G. nr. 32/2020], ceea ce 
înseamnă că procedurile execuţionale se vor relua la expirarea perioadei de 60 de zile 
de la încetarea stării de urgenţă. 

Continuarea după suspendare a executării silite se va dispune de către organul 
de executare, în măsura în care actele de executare sau executarea silită însăși nu au 
fost desfiinţate de instanţa de judecată sau nu au încetat prin efectul legii. 

Dispoziţia de reluare a executării silite va îmbrăca forma unui proces-verbal, care 
va fi comunicat casei teritoriale sau sectoriale de pensii de către organul de executare. 

Termenul de 60 de zile se calculează potrivit dispoziţiilor art. 181 alin. (1) pct. 2 
C. pr. civ., neintrând în calcul nici ziua în care începe să curgă termenul, nici ziua 
când acesta se împlinește. 

=" Și în acest caz este de reținut faptul că prelungirea efectului stării de urgență 
pentru un termen de 60 de zile după încetarea acesteia este incidentă numai în 
privinţa măsurii suspendării executărilor silite care poartă asupra drepturilor de 
asigurări sociale, iar nu și în privinţa celor de neîncepere a executărilor silite. 

Această constatare are drept consecință posibilitatea declanșării de îndată, 
ulterior încetării stării de urgență, a procedurilor execuţionale care pot purta asupra 
drepturilor de asigurări sociale, fără ca aceste proceduri nedeclanșate la momentul - 
intrării în vigoare a O.U.G. nr. 32/2020 să fie grevate de impedimentul celor 60 de zile 
de la data încetării stării de urgenţă. 

Considerentele expuse supra, la lit. b), referitoare la argumentele recurgerii la 
interpretarea literală a art. XVII alin. (2) din O.U.G. nr. 32/2020 în privința duratei 
măsurii neînceperii executării silite adoptate, rămân valabile și în contextul prezentei 
analize. : 

= Potrivit art. 7 din Decretul nr. 240/2020, pe durata prevăzută la art. 1, se mențin 
măsurile dispuse prin actele emise pentru punerea în executare a Decretului 
nr. 195/2020, în măsura în care nu se dispune altfel. 

Prin urmare, toate considerentele anterior expuse rămân valabile și pentru peri- 
oada de prelungire cu 30 de zile a stării de urgenţă pe teritoriul României dispusă prin 
acest decret subsecvent. | 


d) Situaţia executării silite asupra unor categorii de indemnizaţii | 

Prin art. IV din O.U.G. nr. 53/2020 se reglementează exceptarea indemnizaţiilor 
acordate în baza O.U.G. nr. 30/2020 de la a fi executate silit, prin poprire, măsură care 
va înceta la 60 de zile după încetarea stării de urgenţă. 

Categoriile de indemnizaţii exceptate de la procedurile de executare silită prin 
poprire sunt cele de care beneficiază pe durata stării de urgenţă, ca urmare a efectelor 
produse de coronavirusul SARS-CoV-2: 

- salariaţii, pentru perioada suspendării temporare a contractului individual de 
muncă, din iniţiativa angajatorului; 

- alţi profesionişti, astfel cum sunt prevăzuţi de art. 3 alin. (2) C. civ.; 

- avocaţii a căror activitate esie redusă; SA a i 

- persoanele prevăzute la art. 67! alin. (1) lit. a)-c) din Legea educației fizice şi 
sportului nr. 69/2000, pentru perioada suspendării temporare a contractului de acti- 
vitate sportivă, din inițiativa structurii sportive; alani i i 

- persoanele fizice care obțin venituri exclusiv din drepturile de autor și drep- 
turile conexe, conform Legii nr. 8/1996, care întrerup activitatea. 

Întrucât toate considerentele expuse supra, la lit. c), rămân valabile în mod cores- 
punzător, nu le vom relua în acest context. 


e) Suspendarea executărilor prin care nu se poate asigura respectarea regulilor 
de disciplină sanitară stabilite de autorităţile cu atribuții în domeniu, inclusiv prin 
hotărârile Comitetului Naţional pentru Situaţii Speciale de Urgenţă 3 

Conform art. 42 alin. (5) din Decretul nr. 195/2020 privind instituirea stării de 
urgenţă pe teritoriul României și art. 63 alin. (9) din Decretul nr. 240/2020 privind 

prelungirea stării de urgenţă pe teritoriul României, activitatea de executare silită 
continuă numai în cazurile în care este posibilă respectarea regulilor de disciplină 
sanitară stabilite de autorităţile cu atribuții în domeniu, inclusiv prin hotărârile 
Comitetului Naţional pentru Situaţii Speciale de Urgenţă, în scopul ocrotirii drep- 
turilor la viaţă și la integritate fizică ale participanţilor la executarea silită. 

Totodată, potrivit art. 6 din Decretul nr. 195/2020 coroborat cu art. 5 din Decretul 
nr. 240/2020, conducătorii autorităţilor publice, ai celorlalte persoane juridice, precum 
şi persoanele fizice au obligaţia să respecte și să aplice toate măsurile stabiliie prin 
decret și pe cele dispuse în aplicarea acestuia. h 

În plus, O.U.G. nr. 29/2020 privind unele măsuri economice și fiscal-bugetare 
statuează că membrii profesiei de executor judecătoresc sunt obligaţi ca, pe perioada 
instituirii stării de urgenţă, să ia, cu observarea regulilor de disciplină sanitară și a 
celorlalte măsuri de protecţie și prevenţie stabilite de autoritățile competente ca 
urmare a instituirii stării de urgenţă, măsurile necesare în vederea asigurării continui- 
tății activităţii. Nerespectarea acestei obligaţii constituie abatere disciplinară care se 
sancţionează cu excluderea din profesie, în condiţiile și cu procedura stabilite de 
legislaţia în vigoare, aplicabile fiecărei profesii [art. X alin. (6)]. Organele de conducere 
ale profesiei de executor judecătoresc vor lua măsurile necesare în vederea coor- 
donării activității membrilor profesiei pe perioada instituirii stării de urgență, vor 
verifica respectarea obligaţiilor prevăzute la alin. (6) şi vor dispune măsurile prevă- 
zute de legislaţia în vigoare [art. X alin. (8)]. | | 

In condiţiile dispoziţiilor anterior evocate, conducerea Uniunii Naţionale a 
Executorilor Judecătorești, prin art. 2 din Decizia Biroului Executiv al Consiliului 
Uniunii nr. 4 din 23 martie 2020, a decis ca executorii judecătorești să suspende toate 
procedurile de executare silită directă (evacuări, predarea bunurilor mobile și 
predarea bunurilor imobile etc.) pe durata stării de urgenţă în România. Pe lângă 
suspendarea acestor proceduri, conducerea Uniunii N ationale a Executorilor Judecă- 
torești a decis ca executorii judecătorești să suspende și alte acte sau proceduri 
execuţionale a căror îndeplinire contravine dispoziţiilor Decretului nr. 195/2020 al 
Președintelui României și ale Ordonanţei militare nr. 2/2020. | 

Procedura evacuării este reglementată de dispoziţiile art. 896-902 C. pr. civ., 
precum și de art. 830 C. pr. civ., iar executarea silită directă este reglementată de 
art. 888-914 C. pr. civ. 

Referitor la evacuarea dispusă în temeiul art. 830 C. pr. civ., ca etapă în cadrul 
procedurii urmăririi silite imobiliare, se ridică întrebarea incidenţei sau nu a măsurii 
suspendării stabilite de organul de conducere al profesiei de executor judecătoresc. 

Apreciem că, față de explicitarea în concret, în cuprinsul Deciziei nr. 4 din 23 
martie 2020 emise de Biroul Executiv al Consiliului Uniunii Naţionale a Executorilor 
Judecătorești, a procedurilor vizate de măsura suspendării, acestea fiind exclusiv cele 
circumscrise procedurilor de executare silită directă, evacuarea întemeiată pe pre- 
vederile art. 830 C. pr. civ. excedează acestei dispoziţii. Cu toate acestea, față de 
rațiunea avută în vedere de decizia menţionată, în temeiul aceluiași art. 2 din Decizia 
nr. 4 din 23 martie 2020, dar și în temeiul Deciziei nr, 3 din 17 martie 2020 a Biroului 
Executiv al Consiliului Uniunii Naţionale a Executorilor Judecătorești, executorul 
judecătoresc ar putea să dispună măsura suspendării și a evacuărilor în temeiul 
art. 830 C. pr. civ., Consiliul UNEJ lăsând la aprecierea executorilor judecătorești posi- 
bilitatea de suspendare a oricărui act sau a oricărei proceduri execuţionale a cărei 

îndeplinire contravine dispoziţiilor Decretului nr. 195/2020 și ale Ordonanţei militare 
nr. 2/2020. 

Cu privire la tormalitățile de constatare a intervenirii măsurii suspendării, urma 
câ executorul judecătoresc să întocmească o încheiere, în temeiul art. 657 C. pr. civ., 
iar ulterior încetării situaţiei de urgenţă, să se reia procedurile de executare silită 
directă, inclusiv evacuările. In acest sens, se constată că prevederea cuprinsă în - 
Decizia UNEJ a plasat în responsabilitatea executorilor judecătorești adoptarea în 
concret a măsurii suspendării, deși aceștia din urmă nu mai aveau libertatea de apre- 
ciere asupra incidenţei sau nu a unei atari măsuri. 

Se poate conchide, astfel, că temeiul suspendării procedurilor de executare silită 
directă a rămas tot încheierea executorului judecătoresc, iar nu decizia organului de 
conducere al profesiei, cu toate că executorul judecătoresc era limitat în adoptarea 
măsurii suspendării de decizia organului administrativ de conducere al profesiei. 

Având în vedere această particularitate a deciziei de suspendare a executărilor 
silite directe în sensul partajării acesteia între organul de conducere al profesiei și 
executorul judecătoresc care instrumentează în concret procedura, vom analiza în ce 
măsură Uniunea Naţională a Executorilor Judecătorești are îndrituirea de a dispune 
măsuri în procedurile execuţionale instrumentate de fiecare executor judecătoresc. 

În principiu, o atare intervenţie procedurală, cu consecinţe directe asupra exe- 
cutărilor silite directe, inclusiv asupra evacuărilor în curs, nu-și găsește corespondent 
în dispoziţiile legale incidente în materia suspendării, Uniunea Naţională a Execu- 
torilor Judecătorești fiind organismul de conducere al profesiei ale cărui atribuţii sunt 
circumscrise, în principal, organizării și funcţionării activităţii profesiei de executor 
judecătoresc. Desfăşurarea activităţii de executare silită este în competența exclusivă 
a executorului judecătoresc, care își îndeplinește atribuţiile cu respectarea Legii 
nr. 188/2000, a Statutului profesiei, a Regulamentului de aplicare a Legii nr. 188/2000, 
a Codului de procedură civilă și a altor legi aplicabile în materie (art. 52 şi art. 54 din 
Legea nr. 188/2000). | 

Din această perspectivă, măsurile dispuse de Uniunea Naţională a Executorilor 
Judecătorești cu incidenţă imediată și nemijlocită în procedurile execuţionale instru- 
mentate de executorii judecătorești par a nu-și găsi fundament în normele prevăzute 
de Legea nr. 188/2000, Codul de procedură civilă, Regulamentul de aplicare a Legii și 
Statutul profesiei. Cu toate acestea, date fiind situația excepţională decretată de 
Preşedintele României prin intermediul celor două decrete succesive privind insti- 
tuirea și prelungirea stării de urgenţă pe teritoriul României, precum și dispozi- 
țiile-suport cuprinse în acestea, dar și în actele normative ulterioare emise în aplicarea 
celor două decrete, apreciem că intervenţia Uniunii Naţionale a Executorilor Judecă- 
torești s-a justificat, pe de o parte, pe necesitatea de a face respectate și aplicabile 
prevederile Decretelor și, pe de altă parte, pe nevoia asigurarii unei practici execu- 
tionale unitare la nivelul întregii țări pe aspectul circumscrierii dispoziţiei de prin- 
cipiu, care statuează că „activitatea de executare silită continuă numai în cazurile în 
care este posibilă respectarea regulilor de disciplină sanitară (...)”. De altfel, Uniunea 
Natională a Executorilor Judecătorești, ca organ de conducere al profesiei de executor 
judecătoresc, a fost abilitată prin O.U.G. nr. 29/2020 să ia măsurile necesare în vederea 
coordonării activităţii membrilor profesiei pe perioada instituirii stării de urgenţă. 

În plus, se remarcă, așa cum învederam și anterior, că decizia de suspendare a pro- 
cedurilor execuţionale directe a aparținut, în concret, tot executorilor judecătorești, cu 


Evelina Oprina ° Vasile Bozeşan 


416 | STAREA DE URGENŢĂ ŞI EXECUTAREA SILITĂ 


precizarea că aceștia nu au avut libertatea de a nu-și adapta conduita deciziei organului 
administrativ de conducere al profesiei. 

Lăsarea la aprecierea fiecărui organ de executare în parte a modului de inter- 
pretare și aplicare a regulii de respectare a normelor de disciplină sanitară ar fi fost de 
natură să genereze crearea de practici administrative neunitare la nivelul executorilor 
judecătorești, cu consecințe posibil negative asupra legalităţii cursului procedurilor 
execuţionale directe. 

Dezideratul de asigurare a unei practici unitare a fost consacrat 'în cele două 
decrete emise de Președintele României în partea privitoare la judecata proceselor, 
astfel încât, aplicat prin analogie (situaţiile justificându-se a fi abordate în mod 
asemănător atât din perspectiva raţiunii avute în vedere, cât şi din cea a alcătuirii 
procesului civil cu cele două faze ale sale — judecata și executarea silită), și procedura 
execuţională trebuie să fie guvernată de reguli clare și precise, cu atât mai mult cu cât 
faza administrativă a executării silite este preponderent la îndemâna unor repre- 
zentanţi ai puterii executive, iar nu judiciare. 


f) Posibile măsuri cu incidență asupra executărilor silite (de lege ferenda) 

(i) Modificarea O.U.G. nr. 37/2020 privind acordarea unor facilități pentru 
creditele acordate de instituţii de credit și instituții financiare nebancare anumitor 
categorii de debitori“! | 4 

= Potrivit Legii de aprobare a O.U.G. nr. 37/2020 privind acordarea unor facilități 
pentru creditele acordate de instituţii de credit și instituţii financiare nebancare 
anumitor categorii de debitori, astfel cum a fost adoptată de Senatul României și aflată 
la data redactării prezentului studiu în cursul procedurii parlamentare la Camera 
Deputaţilor”, orice proceduri de executare silită, inclusiv urmărirea silită a bunurilor 
mobile, urmărirea silită imobiliară sau popririle de orice fel, începute până la data 
intrării în vigoare a prezentei legi, intră sub incidența moratoriului și se suspendă până 
la 31 decembrie 2020 [art. 2 alin. (4) din O.U.G. nr. 37/2020]. | 

Pentru a circumscrie exact procedurile de executare silită a căror suspendare va 
opera în ipoteza intrării în vigoare a acestei legi, trebuie avut în vedere faptul că 
obligațiile de plată a ratelor scadente aferente împrumuturilor, reprezentând rate de 
capital, dobânzi și comisioane acordate debitorilor de către creditori până la data 
intrării în vigoare a legii, sunt generate de contractele de credit pentru consumatori”, 
contractele de credit oferite consumatorilor pentru bunuri imobile*, contractele de 
leasing operaţional sau financiar“. Așadar, textul menţionat va viza numai proce- 
durile de executare silită fundamentate pe titlurile executorii derivate din raporturile 
juridice contractuale anterior menţionate, art. 2 din O.U.G. nr. 37/2020 având un 
câmp restrâns și explicit de aplicabilitate sub acest aspect. 


31 O.U.G. nr, 37/2020 a fost modificată şi completată prin O.U.G. nr. 227/2020, act normativ în 
temeiul căruia suspendarea obligaţiilor de plată a ratelor de credit, dobânzilor și comisioanelor 
pentru o perioadă maximă de 9 luni poate opera și ulterior datei de 1 ianuarie 2021. 

32 Disponibilă pe hitp://www.edep.ro/plslproiecte/docs/2020/pr.143 20.pdf. 

% Potrivit O.U.G. nr. 50/2010 privind contractele de credit pentru consumatori, publicată în 
M. Of. nr. 389 din 11 iunie 2010. 

* Potrivit O.U.G. nr. 52/2016 privind contractele de credit oferite consumatorilor pentru bunuri 
imobile, precum și pentru modificarea și completarea O.U.G. nr. 50/2010 privind contractele de 
credit pentru consumatori, publicată în M. Of, nr. 727 din 20 septembrie 2016. . 

% Potrivit O.G. nr. 51/1997 privind operaţiunile de leasing și societăţile de leasing, republicată 
în M. Of. nr. 9 din 12 ianuarie 2000. 

Mai trebuie menţionat, cu titlu general, că prevederile art. 2 din O.U.G. nr. 37/2020 
instituie un moratoriu ce poate îmbrăca două forme: 

- amânarea la plată a obligaţiilor de plată ulterioare datei intrării în vigoare a legii 
a ratelor scadente aferente împrumuturilor; 

- suspendarea executărilor silite începute la data intrării în vigoare a legii, 
fundamentate pe obligaţiile de plată a ratelor scadente până la data intrării în vigoare 
a legii. 

Măsura de suspendare a executării silite va opera asupra tuturor procedurilor 
execuţionale începute până la data intrării în vigoare a legii. Se observă, așadar, că 
textul se referă numai la procedurile de executare declanșate până la data intrării în 
vigoare a legii, ceea ce ridică întrebarea legitimă dacă dispoziţia urmează a se aplica 
în mod echivalent și procedurilor de executare declanșate după intrarea în vigoare a 
legii, știut fiind că cererile de încuviințare a executării silite continuă să se soluţioneze 
pe durata stării de urgenţă. a 

Analizând coroborat și sistematic dispozițiile art. 2 din O.U.G. nr. 37/2020, astfel 
cum se propune afi modificat prin legea de aprobare, se reține că, pentru perioada 
ulterioară intrării în vigoare a legii și până la data de 31 decembrie 2020, debitorii pot 
solicita suspendarea obligaţiilor de plată a ratelor scadente aferente împrumuturilor, 
reprezentând rate de capital, dobânzi și comisioane, ceea ce înseamnă că, în măsura 
în care debitorii au înțeles să activeze acest mecanism-suport, în perioada ulterioară 
intrării în vigoare a legii și până la sfârșitul anului 2020 nu ar putea fi declanșate 
proceduri de executare silită care să aibă drept temei contracte ce fac obiectul 
facilităţilor recunoscute de art. 2 din O.U.G. nr. 37/2020. 

Mai trebuie precizat în acest punct al analizei că, întrucât alin. (7) al art. 2 din 
O.U.G. nr. 37/2020, în forma ce se propune a fi aprobată cu modificări, stabilește că 
de prevederile prezentei ordonanțe beneficiază debitorii care au încheiat un contract 
pentru obținerea unui credit care nu a ajuns la maturitate și pentru care creditorul nu 
a declanșat scadenţa anticipată, anterior intrării în vigoare a ordonanţei de urgenţă, 
înseamnă că procedurile execuţionale suspendate până la data de 31 decembrie 2020 
sunt cele declansate anterior intrării în vigoare a legii, pentru obligaţiile de plată care 
au fost scadente până la acel moment, decurgând din contractele care nu au ajuns la 
termenul final al duratei stabilite, care nu au fost declarate scadente anticipat și 
pentru care ratele anterioare nu au fost achitate. Așadar, suntem în prezența aceluiași 
raport contractual scindat de reglementare în două părţi, prima fiind vizată de 
obligaţiile de plată scadente și grevate de procedurile execuţionale începute până la 
data intrării în vigoare a legii, iar a doua vizată de obligaţiile de plată scadente după 
intrarea în vigoare a legii și până la data de 31 decembrie 2020. 

Cu toate acestea, întrucât acordarea moratoriului prevăzut de actul normativ se 
poate face numai la solicitarea debitorilor, nu excludem ca, în ipoteza în care aceștia 
nu au înteles să activeze această facilitate și ulterior nu reușesc să achite ratele 
scadente aferente împrumuturilor, reprezentând rate. de capital, dobânzi și comi- 
sioane, să poată fi declanșate proceduri de executare silită pentru ratele scadente 
ulterior datei intrării în vigoare a legii. Dakia NI lan 

Deşi astfel se poate ajunge la incidența unor regimuri juridice diferite pentru 
ratele scadente rezultate din același contraci, se observă că legiuitorul, în viziunea sa 
integrată, a urmărit asigurarea unei coerente în gestionarea acestor tipuri de contracte, 
“în sensul ca, pentru obligațiile de plată scadente până la data intrării în vigoare a legii, 

procedurile execuţionale să fie suspendate, iar pentru obligaţiile de plată scadente 
după data intrării în vigoare a legii și până la 31 decembrie 2020, acestea să poată fi 
suspendate la cererea debitorului. Dacă însă s-ar recunoaște și pentru obligaţiile de 
plată a ratelor scadente ulterior intrării în vigoare a legii și pentru care debitorii nu au 
solicitat suspendarea plăţii, dar pe care nici nu le-au achitat conform scadenţelor, 
posibilitatea suspendării eventualelor executări silite ce s-ar putea astfel declanșa, ar 
însemna practic lipsirea de eficacitate a dispoziţiei de favoare pentru debitori de a 
beneficia de moratoriul instituit până la data de 31 decembrie 2020 numai la soli- 
citarea acestora, urmând ca debitorii să devină destinatarii unei norme dincolo de 
disponibilitatea pe care trebuiau să o manifeste încă înainte de a se „putea activa 
mecanismul execuţional. 

Executorul judecătoresc va lua act de incidența suspendării în cuprinsul unui 
proces-verbal, iar reluarea procedurilor execuţionale se va face din ala la momentul 
încetării măsurii. | 

Se mai observă, așa cum am învederat deja, că suspendarea executărilor silite se ` 
va produce prin efectul legii, norma prevăzută în art. 2 alin. (4) având caracter 
imperativ, în vreme ce beneficiul recunoscut de lege debitorilor de a obține o suspen- 
dare a ratelor de capital, dobânzilor și comisioanelor, prin prelungirea corespun- 
zătoare a maturității creditelor, fără costuri suplimentare, presupunând manifestarea 
de voinţă a debitorilor în acest sens, textul condiționând obţinerea acestui beneficiu 
de solicitarea debitorilor. Textul își justifică raţiunea, pe de o parte, pe considerentul 
că debitorul trebuie să aibă posibilitatea de a solicita acordarea acestei facilităţi, fără 
a fi obligat să o ceară în măsura în care dispune de resurse financiare | suficiente 
îndestulării acestor creanţe și pe perioada stării de urgenţă, iar, pe de altă parte, odată 
declanșată procedura execuţională, legea îi recunoaște un privilegiu debitorului, 
ajuns într-o situaţie oricum dificilă, de a beneficia de suspendarea executării silite o 
anumită perioadă de timp, estimată de legiuitor ca fiind afectată de starea de urgență. 

Se observă, așadar, o preocupare aparte a legiuitorului pentru protecţia persoa- 


nelor aflate în anumite situaţii de vulnerabilitate pe care perioada de stare de urgenţă 
ar putea să le agraveze. 


a Art. 2 alin. (8) din O.U.G. nr. 37/2020, în forma care se propune a fi aprobată 
prin lege, stabileşte că sunt eligibili și debitorii care se află în procedură de executare 
silită, în procedură de dare în plată, de reorganizare judiciară sau în orice alte 
proceduri judiciare sau extrajudiciare care tind la suspendarea efectelor contractelor 
de credit. 

Așadar, potrivit uneia dintre opţiunile legiuitorului, vor putea fi beneficiari ai 
moratoriului și debitorii care se află în procedură de executare silită, facilitatea ce ar 
putea fi aplicată acestora constând în suspendarea executării silite până la data de 31 
decembrie 2020. 

Chestiunea care se ridică în acest context vizează posibilitatea practică de apli- 
care a textului menţionat, de vreme ce existenţa unei proceduri execuţionale în curs 
presupune o creanţă exigibilă și un titlu executoriu. 

Pentru a clarifica această problematică se impune ca, mai întâi, să lămurim 
noțiunea de „debitori care se află în procedură de executare silită”, iar, pentru aceasta, 


să identificăm rațiunea și domeniul de aplicare ale reglementării « cuprinse în alin. (8) 
al textului menţionat. 

În primul rând, art. 2, interpretat logic și sistematic, conduce la concluzia că, fiind 
situat după alin. (7), care circumscrie subiecţii moratoriului recunoscut la debitorii 
care au încheiat un contract pentru obținerea unui credit care nu a ajuns la maturitate 
și pentru care creditorul nu a declanșat scadenţa anticipată, anterior intrării în vigoare 
a ordonanţei de urgenţă, alin. (8), care îi urmează și care folosește expresia „sunt de 
asemenea eligibili”, semnifică adăugarea unei categorii distincte și suplimentare de 
debitori beneficiari ai facilităţilor recunoscute. 

Astfel, dacă, în condiţiile alin. (7), apreciem că suntem în prezenţa aceluiași 
raport contractual scindat de norma legală în două părţi — prima, vizată de obligaţiile 
de plată scadente și grevate de procedurile execuţionale începute până la data intrării 
în vigoare a legii, și a doua, vizată de obligaţiile de plată scadente după intrarea în 
vigoare a legii şi până la data de 31 decembrie 2020 —, alin. (8) a urmărit să facă norma 
aplicabilă și debitorilor aflaţi în procedură de executare silită, dar alţii decât cei 

„menţionaţi anteriori, o altă interpretare neputând fi acceptată, întrucât s-ar suprapune 
cu reglementarea din alineatele precedente, care nu cer existența anumitor demersuri 
din partea debitorului care să tindă la suspendarea efectelor contractelor de credit, 
așa cum o face alin. (8). ; A 

Astfel, concluzionând că legiuitorul a lărgit sfera creanţelor potenţial afectate de 
moratoriu, textul poate avea în vedere alte două categorii suplimentare de debitori, 
respectiv: / 

- debitorii vizaţi de proceduri execuţionale declanșate în baza altor contracte 
ajunse la maturitate sau pentru care creditorul declarase scadenţa anticipată anterior 
intrării în vigoare a ordonanţei de urgenţă; hui 

- debitorii obligaţiilor de plată a ratelor scadente ulterior intrării în vigoare a legii 
și pentru care nu au solicitat suspendarea plăţii, dar pe care nici nu le-au achitat 
conform scadenţelor, ceea ce a determinat declanșarea executării silite ulterior intrării 
în vigoare a legii. | 

În al doilea rând, se mai impune a fi făcută o clarificare a sintagmei „tind la 
suspendarea efectelor contractelor de credit” utilizate de alin. (8) al textului. Astfel, se 
observă că legiuitorul a avut în vedere anumite demersuri ale debitorului care ar putea 
să aibă drept consecinţă o suspendare a efectelor de drept substanţial ale contractelor, 
cum ar fi efectul executoriu (dobândit fie prin ajungerea la maturitate a contractului, 
fie prin declararea seadenţei anticipate a acestuia) sau orice altă consecință a 
contractului, însă nu și efectele în planul dreptului procesual. n 

Din această perspectivă, pentru a face eficace alin. (8) al textului în sensul com- 
patibilizării scopului normei cu procedura execuțională în curs și întrucât executarea 
silită declanșată presupune deja existenţa în patrimoniul creditorului a unei creanţe 
exigibile și a unui titlu executoriu, urmează să identificăm acele mecanisme specifice 
procedurii execuţionale de care debitorul ar putea uza. Iar astfel de mecanisme nu pot 
viza decât slăbirea titlului executoriu, cu consecința anulării executării silite. 

Ca atare, asemenea instrumente, care ar putea să conducă la aplicabilitatea nor- 
mei legale în sensul obținerii moratoriului și suspendării executării silite, constau în: 

- invocarea, pe calea'contestației la executare, de către debitorul aflat în procedură 
de executare silită, a lipsei caracterului exigibil al creanţei, apărare întemeiată fie pe 
neajungerea la maturitate a contractului, fie pe greșita declarare a scadenței anticipate 
a creditului, cu consecința lipsirii titlului de caracterul său executoriu. O asemenea 

“contestatie la executare ar putea fi însoțită și de o cerere de suspendare a executării 

silite, în condiţiile art. 719 alin. (1) C. pr. civ., sau chiar și de o cerere de suspendare 
provizorie a executării silite, în condiţiile art. 719 alin. (7) C. pr. civ. Trebuie precizat 
că o asemenea contestaţie la executare poate fi formulată după intrarea în vigoare a 
legii numai cu condiţia respectării termenului procedural de formulare a unei con- 
testaţii la executarea propriu-zisă; 

- solicitarea, prin intermediul unei acţiuni de fond, de către debitorul aflat în 
procedură de executare silită, a suspendării efectelor titlului executoriu, acțiune 
însoțită de cererea de suspendare a executării titlului executoriu în condiţiile art. 638 
alin. (2) C. pr. civ. coroborat cu art. 719 C. pr. civ.; 

- solicitarea, prin intermediul unei acţiuni de fond, de către debitorul aflat în 
procedură de executare silită, a suspendării efectelor titlului executoriu, acțiune 
dublată și de o contestaţie la executare având ca obiect anularea actelor de executare 
efectuate cu nesocotirea eventualei soluții de suspendare a efectelor contractului. O 
asemenea contestaţie la executare ar putea fi însoţită şi de o cerere de suspendare a 
executării silite, în condiţiile art. 719 alin. (1) C. pr. civ., sau chiar și de o cerere de 
suspendare provizorie a executării silite, în condiţiile art. 719 alin. (7) C. pr. civ. De 
precizat și în acest context este că o asemenea contestaţie la executare poate fi 
formulată după intrarea în vigoare a legii numai cu condiţia respectării termenului 
procedural de formulare a unei contestaţii la executarea propriu-zisă. 

Dat fiind, așadar, specificul executării. silite, care presupune existența unei 
creanţe certe, lichide și exigibile, dar și a unui titlu executoriu, aceasta, odată declan- 
șată, nu mai permite analizarea în mod distinct şi cu implicaţii directe a unei even- 
tuale suspendări a efectelor contractelor, ci mecanismul procedural care ar putea să 
dea eficiență normei propuse trebuie să fie unul care, prin efecte, să fie de natură să 
șubrezească titlul executoriu, astfel încât executarea silită să fie lipsită de fundament, 
iar consecinţa să constea în desfiinţarea executării silite. A | 

Esenţial este de reținut că demersul debitorului, paralel cu procedura executio- 
nală sau subsumat acesteia, trebuie să urmărească în finalitatea sa și în viziunea 
debitorului suspendarea efectelor contractelor de credit, adică să fie un instrument apt 
să conducă, în principiu, la acest scop, indiferent de rezultatul ce se va obţine prin 
intermediul mecanismelor activate. | | 

(ii) Completarea art. 729 C. pr. civ. | | TE 

In conformitate cu prevederile art. XIV din Legea de aprobare a O.U.G. 
nr. 29/2020%, la art. 729 C. pr. civ., alineatul (4) urmează a fi completat în sensul 
adăugării indemnizaţiilor acordate salariaților în baza art. 52 alin. (1) it. c) din Legea . 
nr. 53/2003 - Codul muncii în categoria veniturilor bănești urmăribile în mod limitat, 
doar pentru sume datorate cu titlu de obligaţie de întreţinere și despăgubiri pentru 
repararea daunelor cauzate prin moarte sau prin vătămări corporale, dacă legea nu 
dispune altfel. | Al, 

Potrivit art. 52 alin. (1) lit. c) din C. mun., „contractul individual de muncă poate 
fi suspendat din inițiativa angajatorului în cazul întreruperii sau reducerii temporare 


pg A 


a activității, fără încetarea raportului de muncă, pentru motive economice, tehnologice, 
structurale sau similare”. 

In aplicarea acestui text, prin O.U.G. nr. 30/2 020, astiel cum a fost modificată prin 
O.U.G. nr. 32/2020, s-a statuat că, pe perioada stării de urgență, pentru perioada 


% Disponibilă pe https://www.senat.ro/legis/PDE/2020/20L1 43FS.PDF. 

suspendării temporare a contractului individual de muncă, din inițiativa angaja- 
torului, potrivit art. 52 alin. (1) lit. c) din Legea nr. 53/2003 - Codul muncii, 
republicată, cu modificările și completările ulterioare, ca urmare a efectelor produse 
de coronavirusul SARS-CoV-2, indemnizaţiile de care beneficiază salariaţii se 
stabilesc la 75% din salariul de bază corespunzător locului de muncă ocupat și se 
suportă din bugetul asigurărilor pentru șomaj, dar nu mai mult de 75% din câștigul 
salarial mediu brut prevăzut de Legea bugetului asigurărilor sociale de stat pe anul 
2020 nr. 6/2020. 

De aceste prevederi beneficiază: 

- salariaţii angajatorilor care reduc sai întrerup temporar activitatea total sau 
parțial ca urmare a efectelor epidemiei coronavirusului SARS-CoV-2, conform unei 
declaraţii pe propria răspundere a angajatorului; 

- alți profesioniști, astfel cum sunt reglementaţi de art. 3 alin. (2) C. civ., precum 
și persoanele care au încheiate convenţii individuale de muncă în baza Legii 
nr. 1/2005 privind organizarea și funcționarea cooperaţiei, care întrerup activitatea ca 
urmare a efectelor coronavirusului SARS-CoV-2; 

- persoanele prevăzute la art. 67! alin. (1) lit. a)-c) din Legea educaţiei fizice şi 
sportului nr. 69/2000, pentru perioada suspendării temporare a contractului de acti- 
vitate sportivă, din iniţiativa structurii sportive, ca urmare a efectelor produse de 
coronavirusul SARS-CoV-2; | 

- persoanele fizice care obțin venituri exclusiv din drepturile de autor și drep- 
turile conexe, astfel cum sunt reglementate de Legea nr. 8/1996 privind dreptul de 
autor și drepturile conexe, care întrerup activitatea ca urmare a efectelor corona- 
virusului SARS-CoV-2, pe perioada stării de urgenţă. 

Așadar, în condiţiile art. 729 alin. (4) C. pr. civ. (astfel cum se urmărește a fi 
completat), alături de ajutoarele pentru incapacitate temporară de muncă, compen- 
saţia acordată salariaţilor în caz de desfacere a contractului individual de muncă pe 
baza oricăror dispoziţii legale și sumele cuvenite șomerilor, potrivit legii, urmează ca 
indemnizaţiile acordate salariaţilor în baza art. 52 alin. (1) lit. c) C. mun. să nu poată 
fi urmărite decât pentru sumele datorate cu titlu de obligaţie de întreţinere şi des- 
păgubiri pentru repararea daunelor cauzate prin moarte sau prin vătămări corporale, 
dacă legea nu dispune altfel. 


IL. Aspecte referitoare la suspendarea prescriptiilor și decăderilor 

(i) Prescripţia executării silite 

Potrivit art. 41 din Decretul nr. 195/2020 și art. 62 din Decretul nr. 240/2020, 
prescripțiile (...) nu încep să curgă, iar, dacă au început să curgă, se suspendă pe toată 
durata stării de urgenţă instituite potrivit prezentului decret. eri 

Ulterior, prin art. XII alin. (5) din O.U.G. nr. 48/2020, s-a stabilit că termenele de 
prescripţie a dreptului organului jiscal de a stabili creanţe fiscale și de a cere execu- 
tarea silită, precum și cel al contribuabilului/plătitorului de a cere restituirea crean- 
telor fiscale, prevăzute de Codul de procedură fiscală, se suspendă sau nu încep să 
curgă până la împlinirea termenului prevăzut la art. XIII alin. (1), adică până la data 
de 25 decembrie 2020 inclusiv, termen prorogat succesiv prin O.U.G. nr. 90/2020, 
O.U.G. nr. 99/2020 și O.U.G. nr. 181/2020. mi 

Prescrip tiile care nu au început să curgă până la momentul instituirii stării de 
urgență (16 martie 2020), potrivit art. 41 din Decretul nr. 195/2020 și, respectiv, 

art. 62 din Decretul nr. Pr) Ea nu vor mai începe să curgă până la încetarea stării 
de urgenţă. 

În acest sens, trebuie avut în vedere că, potrivit art. 706 alin. (2) C. pr. civ., 
momentul de început al termenului de prescripţie este reprezentat de data când se 
naște dreptul de a obţine executarea silită, iar în cazul hotărârilor judecătorești și 
arbitrale, de data rămânerii lor definitive. 

Astfel, de pildă, dacă, potrivit unui contract care, conform legii, constituie titlu 
executoriu, scadenţa obligaţiei se plasează în timp după data de 16 martie 2020, 
termenul de prescripţie a executării silite va începe să curgă doar la momentui înce- 
tării stării de urgenţă. 

În materia procedurii execuționale fiscale, termenul de prescripţie a tobele 
silite a creanţelor fiscale, inclusiv a creanţelor provenind din amenzi contraven- 
tionale, începe să curgă, potrivit art. 215 C. pr. fisc., la data de 1 ianuarie a anului 
următor celui în care a luat naștere dreptul organuluj de executare de : a cere exe- 
cutarea silită. 

Așadar, întrucât aceste prescripții încep să curgă doar de la data de 1 ianuarie, iar 
instituirea stării de urgenţă a intervenit la 16 martie 2020, rezultă că împiedicarea 
începerii curgerii prescripțiilor privind executarea creanţelor fiscale ar putea inter- 
veni doar în ipoteza în care starea de urgenţă ar fi în vigoare la data de 1 ianuarie 
2021. 

Nu se confundă termenul de 5 ani al prescripției dreptului de a cere executarea 
silită a creanței fiscale — care, potrivit art. 215 C. pr. fisc., începe să curgă la data de 
1 ianuarie a anului următor celui în care a luat naștere dreptul organului de executare 
de a cere executarea silită — cu termenul de 5 ani al prescripţiei dreptului de a stabili | 
. crean{a fiscală, care, potrivit art. 110 C. pr. fisc., începe să curgă de la data de 1 iulie 
a anului următor celui pentru care se datorează obligaţia fiscală, dacă legea nu 
dispune altfel. Pentru ambele tipuri de prescripții intervine motivul impeditiv privind 
începerea curgerii acestora, în virtutea decretelor prezidenţiale, doar dacă la mo- 
mentul în care ar trebui să înceapă să curgă (1 ianuarie sau, după caz, 1 iulie) este în 
vigoare starea de urgenţă. 

= Termenele de prescripie în curs și neîmplinite la momentul instituirii stării 
de urgență 

Prescripţiile care au început să curgă și nu s-au împlinit până la data de 15 martie 
2020 inclusiv se suspendă pe toată durata stării de urgenţă, începând cu data de 16 
martie 2020. 

Suspendarea prescripției operează indiferent de timpul care, la 16 martie 2020, 
era rămas până la împlinirea termenului. În acest sens, art. 41 din Decretul nr. 195/2020 
și art. 62 din Decretul nr. 240/2020 prevăd că nu sunt aplicabile dispoziţiile art. 2.532 
pct. 9 teza a [l-a C. civ., astfel recunoscându-se efect suspensiv stării de urgenţă (ca 
forță majoră temporară) și în ipoteza în care acacia intervine în ultimele 6 luni ale 
termenului de prescriptie. 

Înlăturarea într-o manieră expresă a tezei a Il-a a pct. 9 din art. 2.532 C. civ. a fost 
de natură a sublinia și a asigura respectarea regulii că starea de urgenţă suspendă toate 
termenele de prescripţie, indiferent de momentul la care survine în cursul termenului 
de prescripţie. 

Fiind suspendată, și nu întreruptă, urmează ca, potrivit art. 708 alin. (2) 
C. pr. civ., după încetarea suspendării, prescripția să își reia î socotindu-se și 

timpul scurs înainte de suspendare. Prin urmare, creditorul care urmărește declan- 
șarea executării silite după încetarea stării de urgenţă va avea la dispoziţie, în prin- 
cipiu, doar timpul rămas după scăderea din întregul termen de prescripţie a perioadei 
: scurse anterior, până la intervenirea Decretului nr. 195/2020. 

Cu toate acestea, în condiţiile în care art. 41 din Decretul nr. 195/2020 și art. 62 
din Decretul nr. 240/2020 nu exclud, in terminis, aplicarea art. 2.534 alin. (2) C. civ., 
urmează că acest din urmă text va trebui luat în considerare la calculul termenului de 
prescripţie după încetarea stării de urgenţă. 

Astfel, potrivit art. 2.534 alin. (2) C. civ., prescripția nu se va împlini mai înainte 
de expirarea unui termen de 6 luni de la data când suspendarea a încetat, cu excepția 
prescriptiilor de 6 luni sau mai scurte, care nu se vor împlini decât după expirarea unui 
termen de o lună de la încetarea suspendării. 

Așadar, în condiţiile în care termenele de prescripţie a dreptului de a cere 
executarea silită sunt, ca regulă, de 3 ani și, respectiv, de 10 ani în materia drepturilor 
reale [art. 706 alin. (1) C. pr. civ.], rezultă că, în temeiul art. 711 C. pr. civ. (care pre- 
vede că se aplică în. completare dispoziţiile Codului civil privitoare la prescripţia 
extinctivă) și al art. 2.534 alin. (2) C. civ., prescripţia executării silite nu se va împlini 
mai înainte de expirarea unui termen de 6 luni de la data când suspendarea [starea 
de urgenţă, la care se adaugă, în anumite ipoteze, anumite termene, precum termenul 
prevăzut de art. VII alin; (4) din O.U.G. nr. 29/2020, adiționat perioadei stării de 
urgență”) a încetat, chiar dacă timpul rămas după scăderea perioadei scurse anterior 
ar fi fost mai scurt de 6 luni. | 

" Termenele de prescripţie împlinite până la instituirea stării de urgență 

Dacă prescripţia executării era împlinită până la data de 15 martie 2020 inclusiv, 
nu se mai pune problema suspendării prescripţiei dreptului de a cere executarea silită 
pe durata stării de urgenţă, astfel încât actele de executare efectuate pe durata stării 
de urgenţă într-o executare prescrisă anterior sesizării organului de executare pot fi 
anulate la cererea debitorului, pe motivul prescripției. 

Cu toate acestea, având în' vedere că prescripția operează doar la cererea 
persoanei interesate [art. 707 alin. (1) C. pr. civ.], este posibil ca această prescripţie să 
nu fie invocată si executarea silită să rămână una valabil începută. Insă, chiar dacă se 
împlinise termenul de prescripţie anterior sesizării organului de executare şi 
debitorul nu a criticat încheierea de încuviinţare pe acest considerent, în executările 
silite care continuă pe durata stării de urgenţă, poate fi pusă problema curgerii terme- 
nului prescripţiei pe durata dintre momentele efectuării a două acte de executare 
succesive, așa cum vom arăta în continuare. 

= Prescripția în cadrul executărilor silite care continuă pe durata stării de 
urgență de i 

În condiţiile în care, ca regulă, termenul de prescripţie curge și in cursul 
executării silite, fiind întrerupt, sistematic, prin îndeplinirea fiecărui act de executare 
silită fart. 709 alin. (1) pct. 4 C. pr. civ. şi art. 217 lit. c) C. pr. fisc.], se ridică întrebarea 
dacă, în executările silite care continuă pe durata stării de urgență, curge sau nu ter- 
menul de prescripţie în intervalul dintre două acte de executare silită. 

Esi voi E 25 decembrie 2020 inclusiv, termen prorogat succesiv prin 
O.U.G. nr. 90/2020, O.U.G. nr. 99/2020 și O.U.G. nr. 181/2020. 

Pe de o parte, art. 41 din Decretul nr. 195/2020 și art. 62 din Decretul nr. 240/2020 
fac referire la suspendarea prescripțiilor, fără a distinge între executările silite sus- 
pendate și cele care continuă pe durata stării de urgență, iar, pe de altă parte, art. 42 
alin. (5) din Decretul nr. 195/2020 și art. 63 alin. (9) din Decretul nr. 240/2020 prevăd 
că activitatea de executare silită continuă în cazurile în care este posibilă respectarea 

regulilor de disciplină sanitară. 

În măsura în care o executare silită nu este afectată (suspendată) pe durata stării 
de urgenţă, rezultă că aceasta se desfășoară în acord cu regulile și principiile legale, 
fiind menținute obligaţiile stabilite de lege în sarcina executorului judecătoresc și a 
creditorului, astfel încât și prescripția executării va curge și, respectiv, va putea 
interveni dacă de la ultimul act de executare (ce a întrerupt prescripţia) a trecut o 
perioadă ce corespunde termenului de prescripţie. De pildă, dacă ultimul act de 
executare a fost realizat de către executor (pentru creditor) la data de 1 aprilie 2017 - 
într-o procedură de executare care, în raport cu exigenţele Decretului nr. 195/2020, 
poate și trebuie să continue —, prescripţia de 3 ani aplicabilă în cauză se va împlini la 
1 aprilie 2020, fără a se putea susține că instituirea stării de urgenţă a condus la 
suspendarea acestei prescripţii, întrucât procedura de executare a continuat. 

De altfel, ar fi o contradicţie în termeni să se susțină, pe de o parte, faptul că o 
anumită procedură de executare poate/trebuie să continue (nefiind afectată de starea 
de urgenţă instituită și de exigenţele regulilor de siguranță sanitară), iar, pe de altă 
parie, că, în cadrul aceleiași proceduri, nu ar fi incidente regulile privind diligenta 
creditorului/a executorului prevăzute de lege sub sancţiunea intervenirii prescripției. | 

Corelarea suspendării prescripției dreptului de a ob (ine executarea silită 
cu suspendarea executării silite | 

În procedurile de executare silită care, potrivit legii, sunt suspendate de drept (a 
se vedea supra, pct. II) operează și suspendarea prescripţiei executării silite, conform 
art. 708 alin. (1) pct. 2 C. pr. civ. şi art. 216 C. pr. fisc., potrivit cărora cursul prescrip- 
ției se suspendă pe timpul cât suspendarea executării silite este prevăzută de lege. 

Astfel, prescripţia care a început să curgă de la ultimul act de executare realizat 
anterior suspendării executării [act ce a avut efect întreruptiv de prescripţie conform 
art. 709 alin. (1) pct. 4 C. pr. civ. și art. 217 lit. c) C. pr. fisc.] nu va curge pe perioada 
suspendării executării silite. Însă, odată cu încetarea suspendării executării, prescrip- 
ţia își va relua cursul, socotindu-se și timpul scurs anterior. 

Cu relevanță în determinarea momentului suspendării prescripţiei în cursul 
executării silite, nu trebuie confundată perioada stării de urgență instituită prin 
Decretele prezidenţiale nr. 195/2020 şi nr. 240/2020 cu perioada suspendării execu- 
tării silite la care se face referire în acest context, întrucât, așa cum am învederat 
anterior (supra, pct. II), circumscrierea sferei executărilor silite suspendate de drept s-a 
realizat prin anumite acte normative (e.g., O.U.G. nr. 29/2020 și O.U.G. nr. 32/2020) care 
au produs efecte de la alte momente decât cele două decrete prezidenţiale. | 

Doar în măsura în care o executare silită a fost suspendată în temeiul art. 42 
alin. (5) din Decretul nr. 195/2020 — și anume pentru că nu se putea asigura respec- 
tarea regulilor de disciplină sanitară stabilite prin hotărârile Comitetului Naţional 
pentru Situaţii Speciale de Urgenţă — perioada suspendării executării se suprapune 
cu perioada stării de urgenţă, dacă, în concret, executorul a apreciat că suspendarea 
a operat de la data emiterii Decretului nr. 195/2020. 

În cazurile de suspendare de drept a executării silite intervenite în temeiul O.U.G. 
nr. 29/2020 şi O.U.G. nr. 32/2020, suspendarea executării se produce doar de la 
momentul intrării în vigoare a acestor acte normative și, pe cale de consecinţă, până 
la momentul respectiv a curs și termenul de prescripţie a executării, întrucât aceasta 
privea executări silite în curs, nesuspendate între momentul intrării în vigoare a 
Decretului nr. 195/2020 și cel al ordonanțelor de urgenţă respective. 

În cazul suspendării judecătorești a executării silite — intervenite în executările 
silite nesuspendate de drept și care se pot desfășura cu respectarea regulilor de disci- 
plină sanitară —, cursul prescripției executării se va suspenda pe perioada suspendării 
executării silite, astfel cum prevăd art. 708 alin. (1) pct. 2 C. pr. civ. și art. 216 
C. pr. fisc., potrivit cărora cursul prescripţiei se suspendă pe timpul cât suspendarea 
executării silite a fost stabilită de instanţă sau de alt organ jurisdicțional competent. 

__ Fiind în discuţie o executare silită care nu este afectată de starea de urgenţă insti- 
tuită, suspendarea judecătorească a executării și, respectiv, suspendarea termenului 
de prescripţie operează de la momentul pronunțării încheierii de suspendare și până 
la soluţionarea definitivă a contestaţiei la executarea silită sau a altei cereri privind 
executarea silită (art. 719 C. pr. civ.), fără a avea relevanţă, în mod direct, durata stării 
de urgenţă. Însă, indirect, în condiţiile în care, ca regulă, judecarea contestaţiilor la 
executare este suspendată pe durata stării de urgenţă (a se vedea infra, pct. HI), se 

ajunge ca suspendarea executării și, implicit, suspendarea prescripţiei executării să 
dureze până la un moment ulterior stării de urgenţă, de vreme ce soluționarea defini- 
tivă a contestaţiei la executare se plasează în timp după încetarea stării de urgenţă. 

În ipoteza suspendării executării dispuse de executor la cererea creditorului 
[art. 701 alin. (2) C. pr. civ.], apreciem că de la momentul intervenirii actului prin care 
se prevede suspendarea de drept va opera și suspendarea prescripției. 

Împrejurarea că textul art. 708 alin. (3) C. pr. civ. prevede că prescripția nu se 
suspendă pe timpul cât executarea silită este suspendată la cererea creditorului 
urmăritor nu infirmă concluzia anterioară, întrucât de la momentul intervenirii legii 
sau a actului care prevede suspendarea de drept a executării se produce și suspen- 
darea prescripţiei, ca efect al suspendării de drept. A 

Astfel, reținem, pe de o parte, că, odată suspendat cursul executării silite la 
cererea creditorului, nu se mai poate pune în mod direct problema suspendării de 
drept a executării, întrucât cursul executării era grevat deja de o altă suspendare, 
generată de un alt temei, procedura execuţională nemaiaflându-se în mod concret pe 
rol la acel moment. Însă urmarea imediată și indirectă care se produce prin prevederea 
legală a suspendării de drept constă în producerea doar a efectului său subsecvent, 
respectiv suspendarea cursului prescripției dreptului de a obţine executarea silită. 

Pe de altă parte, dacă, pe timpul cât e prevăzută de lege suspendarea de drept a 
executării și, implicit, a prescripţiei, creditorul, în viriutea disponibilității sale, soli- 
cită reluarea procedurii execuţionale, executorul judecătoresc va lua act de cererea 
creditorului, însă, prin același act, va constata, totodată, și suspendată de drept 
executarea silită. Dacă însă suspendarea executării la cererea creditorului va dăinui 
si dincolo de încetarea suspendării de drept, la momentul încetării acestei suspendări 
legale, termenul de prescripţie își va relua cursul, socotindu-se și timpul scurs înainte 


de suspendarea de drept. 

Prin urmare, suspendarea de drept suprapusă peste suspendarea la cererea credi- 
„torului va profita acestuia prin raportare strict la efectul suspendării de drept, și 
anume suspendarea prescripției dreptului de a obţine executarea silită. 

În concluzie, de la momentul intervenirii actului care prevede suspendarea de 
drept a executării silite este suspendat și termenul de prescripţie a executării silite 
până la încetarea stării de urgenţă sau până la un moment ulterior acesteia [e.g., la 
împlinirea unui termen de 60 de zile de la data încetării situaţiei de urgenţă, conform 
art. XVII alin. (2) și art. XVIII alin. (2) din O.U.G. nr. 32/2020, sau până la data de 25 
decembrie 2020 inclusiv, conform art. VII alin. (4) din O.U.G. nr. 29/2020]. 


(ii) Termenele pentru exercitarea contestaţiilor, a plângerilor, a căilor de atac 
și pentru îndeplinirea actelor de procedură “e 

Chiar dacă prevederile decretelor prezidenţiale fac referire la „termenele de 
decădere de orice fel”, circumscris temei prezente ne limităm analiza la termenele 
procedurale de decădere, fără a fi avute în vedere termenele de decădere de drept 
substanțial reglementate prin art. 2.545-2.550 C. civ. 

Interesează în acest context, al executării silite, termenele pentru exercitarea 
contestaţiilor la executare, indiferent de obiectul acestora (art. 712 C. pr. civ.), a 
plângerilor privind activitatea de executare silită (e.g., plângerea prevăzută de art. 665 
C. pr. civ.) sau, mai larg, activitatea executorului (e.g., plângerea formulată în condi- 
tiile art. 56 din Legea nr. 188/2000), a căilor de atac (e.g., apelul împotriva hotărârilor 
date de instanţa de executare), dar și termenele pentru efectuarea actelor de procedură 
(e.g., pentru formularea întâmpinării, plata taxei judiciare de timbru, citarea părţilor, 
comunicarea actelor de procedură sau stabilirea termenelor de judecată în cauzele 
privitoare la executarea silită). | 

= Textele incidente | 

Decretul nr. 195/2020, prin art. 41, prevede că termenele de decădere de orice fel 
nu încep să curgă, iar, dacă au început să curgă, se suspendă pe toată durata stării de 
urgenţă. Privitor la căile de atac, art. 42 alin. (7) teza I din Decretul nr. 195/2020 
prevede că termenele de exercitare a căilor de atac în cauzele prevăzute la alin. (6) 
[i.e. în cauzele suspendate de drept potrivit Decretului], aflate în curs la data instituirii 
stării de urgenţă, se întrerup, urmând a curge noi termene, de aceeași durată, de la 
data încetării stării de urgenţă. 

Decretul nr. 240/2020, prin art. 62, prevede faptul că termenele de decădere de 
orice fel, altele decât cele prevăzute la art. 63 alin. (12), nu încep să curgă, iar, dacă 
au început să curgă, se suspendă pe toată durata stării de urgenţă. . 

Totodată, prin art. 63 alin. (12) din Decretul nr. 240/2020 se circumscrie sfera 
termenelor care nu sunt vizate prin art. 62 din același decret, în sensul că termenele 
prevăzute de lege pentru efectuarea actelor de procedură sau pentru exercitarea - 
plângerilor, contestaţiilor și căilor de atac de orice fel în cauzele prevăzute la alin. (11) . 
li.e. în cauzele suspendate de drept potrivit Decretului], aflate în curs la data prelun- 
girii stării de urgenţă, se întrerup, urmând a curge noi termene, de aceeași durată, de 
la data încetării stării de urgenţă. i 

Precizăm că, în regulă generală, cazurile de întrerupere a termenelor procedurale 
sunt prevăzute de art. 184 alin. (3) și (4) C. pr. civ., iar termenele de apel și de recurs 
se pot întrerupe în condiţiile art. 469 alin. (4) C. pr. civ. şi art. 485 alin. (1) C. pr. civ., 
astfel încât prevederile cuprinse în cele două decrete prezidenţiale au natura juridică 

a unor cazuri de întrerupere speciale și derogatorii, cu incidenţă exclusiv pe durata 
stării de urgenţă. 

= Regula suspendării termenelor și excepţiile privind întreruperea anumitor 
termene - 

Se observă că prin art. 41 din Decretul nr. 195/2020 și art. 62 din Decretul 
nr. 240/2020 se instituie regula suspendării termenelor de decădere de orice fel pe 
durata stării de urgenţă. 

Prin art. 42 alin. (7) teza I din Decretul nr. 195/2020 și art. 63 alin. (12) din 
Decretul nr. 240/2020 se derogă de la regula suspendării și se circumscrie sfera terme- 
nelor în privinţa cărora operează întreruperea acestora, după cum vom arăta infra. 

= Privitor la termenele pentru exercitarea căilor de atac, se constată că există 
o reglementare unitară, în sensul că atât art. 42 alin. (7) teza I din Decretul 
nr. 195/2020, cât și art. 63 alin. (12) din Decretul nr. 240/2020 prevăd univoc faptul 
că termenele de exercitare a căilor de atac în cauzele suspendate potrivit decretelor 
respective, aflate în curs la data instituirii stării de urgenţă, se întrerup, urmând a 
curge noi termene, de aceeași durată, de la data încetării stării de urgenţă. 

Pentru circumscrierea sferei cauzelor în care intervine întreruperea termenelor 
pentru exercitarea căilor de atac, din corelarea alin. (6) și (7) ale art. 42 din Decretul 
nr. 195/2020 şi, respectiv, din corelarea alin. (11) şi (12) ale art. 63 din Decretul 
nr. 240/2020 rezultă că sunt vizate doar cauzele suspendate de drept potrivit decre- 
telor respective. | 
În privinţa cauzelor care nu au caracter urgent și care erau deja înregistrate la 
instanță la momentul instituirii stării de urgenţă, în mod logic, nu se poate reţine 
“existența unui termen de exercitare a căii de atac în curs la data emiterii primului 

decret. Tot astfel, și în raport cu momentul prelungirii stării de urgenţă prin Decretul 
nr. 240/2020, se constată că în aceste cauze — fiind procese pe care însuși Decretul 
iniţia], nr. 195/2020, le-a suspendat de drept și care au rămas nesoluţionate pe durata 
stării de urgenţă — nu se poate vorbi de existența unui termen de exercitare a căilor de 
atac care să fie în curs la data prelungirii stării de urgenţă. 

În realitate, termenele pentru exercitarea căilor de atac aflate în curs la data 
instituirii/prelungirii stării de urgenţă la care se face referire în art. 42 alin. (7) din 
Decretul nr. 195/2020 și art. 63 alin. (12) din Decretul nr. 240/2020 vizează căile de 
atac în cauzele soluționate până la data emiterii Decretului nr. 195/2020 și în care 
hotărârile au fost comunicate până la același moment sau căile de atac începuseră să 
curgă în astfel de cauze, potrivit legii, de la momentul pronunțării sau partea formu- 
lase calea de atac înainte de comunicarea hotărârii, cu consecința socotirii drept 
comunicată la data depunerii cererii de apel. Doar în raport cu aceste cauze (care nu 
au un caracter urgent, potrivit decretelor) soluționate deja până la intervenirea stării 
de urgenţă se poate vorbi de termene pentru exercitarea căilor de atac aflate în curs la 
data instituirii stării de urgenţă, termene care, așa cum s-a arătat anterior, se întrerup. 

La o rigoare accentuată, se poate sesiza faptul că atât art. 42 alin. (7) din Decretul 
a a ciao Ess ue) din Decretul nr. 240/2020 reglementează doar 
întreruperea termenelor aflate în curs la data instituirii și, respectiv, la data prelungiri 

stării de urgenţă, lăsând nerezolvată in terminis soarta termenelor care ar începe să 


curgă ulterior, pe durata stării de urgenţă. 


"De pildă, în ipoteza în care o anumită cauză a fost soluționată anterior emiterii 
Decretului nr. 195/2020, iar hotărârea a fost comunicată părţii interesate doar după 

data prelungirii stării de urgenţă (15 aprilie 2020), termenul pentru exercitarea căii de 
atac nu se încadrează în formularea textuală a Decretului, nefiind un termen în curs 
la data prelungirii stării de urgenţă. Tot astfel, și în ipoteza în care o anumită cauză a 
fost soluţionată anterior emiterii Decretului nr. 195/2020, iar hotărârea a fost comu- 
nicată părții interesate după data instituirii stării de urgență (16 martie 2020) și până 
la data prelungirii stării de urgenţă (15 aprilie 2020), termenul pentru exercitarea căii 
de atac nu se încadrează în formularea textuală a Decretului nr. 240/2020, nefiind un 
termen în curs la data prelungirii stării de urgenţă, deoarece acesta nu începuse să 
curgă, potrivit art. 41 din Decretul nr. 195/2020. 

În concluzie, învederăm că nu poate exista un termen în curs la data prelungirii 
stării de urgenţă, astfel cum prevede Decretul nr. 240/2020, motiv pentru care opinăm 
că formularea cuprinsă în art. 63 alin. (12), în partea privitoare la termenele prevăzute 
de lege pentru exercitarea căilor de atac prevăzute la alin. (11), aflate în curs la data 
prelungirii stării de urgenţă, nu-și găsește justificarea de a fi. 

Însă apreciem că, în rațiunea măsurilor dispuse prin decretele prezidenţiale, 
termenele pentru exercitarea căilor de atac în cauzele care sunt suspendate de drept 
și care ar urma să înceapă să curgă pe durata stării de urgență nu mai încep să curgă 
decât la încetarea stării de urgență. | 

De observat este faptul că textele ambelor decrete vizează doar termenele pentru 
exercitarea căilor de atac, iar nu și termenele pentru motivarea căilor de atac, care, în 
cazul în care termenul pentru exercitare curge de la un alt moment decât comunicarea 
hotărârii, se va face într-un termen care va avea aceeași durată, dar care va curge de 
la data comunicării hotărârii [art. 470 alin. (5) și art. 487 alin. (1) C. pr. civ.]. Aşadar, 
dacă, într-o cauză care nu are caracter urgent, termenul de exercitare a căii de atac ce 
curge de la pronunțare, aflat în curs la data instituirii stării de urgenţă, se întrerupe, 
iar la sfârșitul stării de urgenţă va începe să curgă un nou termen, conform art. 42 
alin. (7) din Decretul nr. 195/2020, termenul pentru motivarea aceleiași căi de atac va 
curge tot de la încetarea stării de urgență, însă de această dată pe considerentul că, 
hotărârea fiind comunicată în timpul stării de urgenţă, acest termen de motivare 
nu va începe să curgă pe durata stării de urgență, conform art. 41 din Decretul 
nr. 195/2020. | a | 

= Privitor la termenele pentru exercitarea contesta fiilor și a plângerilor de 
orice fel, se constată o vădită disonanță în reglementarea realizată prin cele două 
decrete prezidenţiale. 

Astfel, dacă prin art. 42 alin, (7) din Decretul nr. 195/2020 se prevede efectul 
întreruptiv care se produce doar cu privire la termenele pentru exercitarea căilor de 
atac, prin art. 63 alin. (12) din Decretul nr. 240/2020 se includ în sfera termenelor 
întrerupte atât termenele pentru exercitarea căilor de atac, cât și termenele prevăzute 
de lege pentru efectuarea actelor de procedură sau pentru exercitarea plângerilor și 
contestaţiilor de orice fel. z | 

Prin urmare, termenele pentru exercitarea contestaţiilor și a plângerilor de orice 
fel, cu incidenţă în materia executării silite, aflate în curs la momentul intrării în 
vigoare a Decretului nr. 195/2020, se suspendă (potrivit regulii instituite prin art. 41 
din Decretul nr. 195/2020). 

Dimpotrivă, termenele pentru exercitarea contestaţiilor și a plângerilor de orice 
fel, cu incidenţă în materia executării silite, aflate în curs la momentul intrării în 

vigoare a Decretului nr. 240/2020, se întrerup [potrivit derogării instituite prin art. 63 
alin. (12) din Decretul nr. 240/2020]. 

Nu s-ar putea susține sub nicio formă că derogarea (de la regula suspendării) 
realizată prin art. 42 alin. (7) din Decretul nr. 195/2020 subsumează sferei termenelor 
pentru exercitarea căilor de atac și termenele pentru exercitarea contestaţiilor și 
plângerilor de orice fel. Pe de o parte, contestaţiile la executarea silită, prin natura lor, 
nu pot fi considerate „căi de atac”%, iar, pe de altă parte, noţiunea de „căi de atac” cu 
care operează art. 42 alin. (7) din Decretul nr. 195/2020 este una clară și neechivocă, 
în sensul că privește termenele de exercitare a căilor de atac în cauzele prevăzute la 
alin. (6), și anume în cauzele (și nu în executările silite) suspendate de drept. 

Mai mult, teza a II-a a alin. (7) al art. 42 din Decretul nr. 195/2020 accentuează în 
mod clar acest înţeles al noţiunii „căi de atac”, prevăzând că, în aceste cauze în care 
au fost declarate căi de atac până la data emiterii respectivului decret, dosarele se 
înaintează instanței competente după încetarea stării de urgenţă, fiind, astfel, evident 
că referirea vizează căile de atac formulate în cauzele aflate pe rolul instanţelor, și 
nicidecum. contestaţiile la executare sau plângerile formulate împotriva actelor de 
executare silită. | 

Așadar, în cauzele suspendate de drept, termenele pentru exercitarea contesta- 
țiilor la executare și a plângerilor de orice fel cu incidență în materia executării silite — 
termene aflate în curs la data intrării în vigoare a Decretului nr. 195/2020 -— se 
suspendă, iar termenele pentru exercitarea contestaţiilor la executare și a plângerilor 
de orice fel cu incidență în materia executării silite aflate în curs la data intrării în 
vigoare a Decretului nr. 240/2020 se întrerup. 

Miza acestei distincţii rezidă în modul în care instanțele de executate vor analiza 
cursul termenelor de decădere în contestaţiile și plângerile formulate după încetarea 
stării de urgenţă, în sensul că, dacă aceste termene sunt suspendate, se va avea în 
vedere și termenul scurs anterior suspendării și, respectiv, dacă aceste termene sunt 
întrerupte, vor curge noi termene de la momentul încetării stării de urgență. 

Suspendarea/întreruperea “termenelor pentru exercitarea contestaţiilor și a 
plângerilor din materia executării silite le privesc doar pe cele care ar putea sau ar 
trebui să fie formulate în „cauzele suspendate de plin drept”, potrivit decretelor prezi- 
dențiale. Concluzia rezultă cu evidenţă din prevederea art. 63 alin. (12) din Decretul 
nr. 240/2020, care precizează clar că sunt vizate termenele pentru exercitarea contes- 
tațiilor, plângerilor și căilor de atac de orice fel în cauzele prevăzute la alin. (11), adică 
cele suspendate de drept. 5 

' Chiar dacă, tehnic și riguros, suspendarea unei cauze poate interveni doar dacă 
respectiva cauză este înregistrată pe rolul unei instanţe, totuși din economia întregii 
reglementări — și în special din coroborarea alin. (11) și (12) ale art. 63 din Decretul 
nr. 240/2020 —rezultă cu evidenţă că suspendarea de drept a cauzelor nonpenale care 
nu Sunt de o urgenţă deosebită privește atât procesele care erau înregistrate pe rolul 
instanțelor la data instituirii/prelungirii stării de urgenţă, cât și pe cele care se 
înregistrează la instanţe pe durata stării de urgenţă. 

Voua e. 

8 juridică estaţiilor la executare, a se vedea E. Oprina, I. Gârbuleț, Tratat 
Di Pr Al pula a Sal i Teoria generală și procedurile execuţionale, Ed. Universul 
Juridic, București, 2013, pp. 574-577, precum și autorii acolo citați. 

A considera că suspendarea de drept operată prin decretele prezidenţiale priveşte 
doar cauzele înregistrate la instanță la momentul instituirii/prelungirii stării de 
urgenţă ar conduce la concluzia, eronată, că, pe de o parte, fie cauzele înregistrate 
ulterior acestui moment nu ar fi suspendate, fie, pe de altă parte, că nu ar exista temei 
pentru suspendarea de drept a acestor cauze înregistrate pe durata stării de urgenţă. 

Prin urmare, sintagma „cauze suspendate de plin drept” subsumează atât cauzele 
care nu au caracter urgent, care erau deja înregistrate pe rolul instanțelor la data 
instituirii/prelungirii stării de urgenţă, cât și cauzele ce nu au caracter urgent și care 
vor fi înregistrate pe toată durata stării de urgenţă. 

Mai mult, doar într-o astfel de paradigmă interpretativă poate avea rațiune și efect 
prevederea art. 63 alin. (12) din Decretul nr. 240/2020, potrivit căreia se întrerup 
termenele (pentru exercitarea contestaţiilor și plângerilor) „aflate în curs la data pre- 
lungirii stării de urgenţă”, fiind logic că nu sunt întrerupte termenele pentru contes- 
taţiile și plângerile care nu erau încă exercitate și înregistrate la instanţă. 

Bineînţeles, în măsura în care titularul nu dorește să valorifice măsura suspen- 
dării/întreruperii termenului de contestaţie sau plângere pe durata stării de urgenţă și 
sesizează instanța cu o astfel de cerere, cauza înregistrată astfel la instanţă va fi 
suspendată de drept, în temeiul art. 42 alin. (6) din Decretul nr. 195/2020 și art. 63 
alin. (11) din Decretul nr. 240/2020, corelat cu Hotărârile CSM și ale colegiilor de 
conducere ale curților de apel. ga å 

De asemenea, nu se pune această problemă a întreruperii în temeiul stării de 
urgență a termenelor în cazul contestaţiilor/plângerilor înregistrate pe rolul instan- 
telor până la momentul instituirii stării de urgenţă, având în vedere că titularii contes- 
tațiilor/plângerilor și-au exercitat deja dreptul de sesizare a instanţei. 

Similar analizei referitoare la întreruperea termenelor pentru exercitarea căilor 
de atac, constatăm că art. 63 alin. (12) din Decretul nr. 240/2020 reglementează doar ` 
întreruperea termenelor pentru exercitarea contestaţiilor și plângerilor aflate în curs 
la data prelungirii stării de urgență, lăsând nerezolvată in terminis soarta termenelor 
care ar începe să curgă ulterior, pe durata stării de urgenţă. Trebuie avut în vedere în 
acest context că nu se confundă sfera cauzelor suspendate de drept cu sfera execu- 
tărilor silite suspendate de drept, putând exista ipoteze în care executarea silită se 
desfășoară pe perioada stării de urgenţă, astfel încât anumiţi participanţi la executare 
au dreptul legal de a sesiza instanţa cu contestaţii, plângeri sau alte cereri privind 
executarea silită. 

„ In aceeași cheie interpretativă, apreciem că, în rațiunea măsurilor dispuse prin 
decretele prezidenţiale, termenele pentru exercitarea contestaţiilor și plângerilor în 
cauzele care sunt suspendate de drept și care ar urma să înceapă să curgă pe durata 
stării de urgenţă nu mai încep să curgă decât la încetarea stării de urgenţă. 

= Termenele pentru efectuarea actelor de procedură în cauzele suspendate . 
de drept | | 

In contextul Decretului nr. 195/2020, aceste termene se suspendă în temeiul 
art. 41, fiind prevăzut acest efect cu privire la termenele de decădere de orice fel. Vor 
fi avute în vedere atât termenele prevăzute de lege, cât și cele stabilite de către 
instanţă, întrucât, în condiţiile art. 185 C. pr. civ., referitor la sancţiunea decăderii, nu 
se face distincţie între termenele legale și cele judecătorești (noul Cod de procedură 
civilă abandonând viziunea cuprinsă în art. 103 C. pr. civ. 1865, care evoca decăderea 
doar în raport cu termenele de procedură legale) | 


Evelina Oprina + Vasile Bozeşan 


Executarea silită pe durata stării de urgenţă 431 


In contextul Decretului nr. 240/2020, termenele prevăzute de lege pentru înde- 
plinirea actelor de procedură se întrerup, în temeiul art. 63 alin. (12), urmând a curge 
noi termene, de aceeași durată, de la data încetării stării de urgenţă. 

„Se observă că art. 63 alin. (12) din Decretul nr. 240/2020 face referire doar la 
termenele prevăzute de lege pentru efectuarea actelor de procedură, cu toate că 
termenele procedurale de decădere pot fi și termene judecătoreşti, astfel cum rezultă 
din interpretarea art. 180 și 185 C. pr. civ. Ar urma, astfel, ca termenele de decădere 
legale, în curs la data emiterii Decretului nr. 240/2020, să fie întrerupte potrivit art. 63 
alin. (12) din acest decret, iar termenele de decădere judecătorești să fie suspendate, 
potrivit art. 62 din același decret. 

Facem precizarea că suspendarea și, respectiv, întreruperea termenelor proce- 
durale de decădere pentru îndeplinirea actelor de procedură operează doar în cauzele 
suspendate de drept potrivit art. 42 alin. (6) din Decretul nr. 195/2020 și art. 63 
alin. (11) din Decretul nr. 240/2020, și nicidecum în cauzele de urgență deosebită şi 
care, potrivit art. 42 alin. (1) din Decretul nr. 195/2020 și art. 63 alin. (1) din Decretul 
nr. 240/2020, se judecă pe perioada stării de urgenţă [a se vedea, în acest sens, și 
prevederea expresă din art. 63 alin. (12) din Decretul nr; 240/2020]. 

Totodată, păstrând distincţia dintre termenele de decădere din cursul judecății și 
temenele de decădere din cursul executării silite, trebuie considerat că, în condiţiile 
în care art. 41 din Decretul nr. 195/2020 și art. 62 din Decretul nr. 240/2020 fac referire 
la suspendarea termenelor de decădere de orice fel, această suspendare privește și 
termenele de decădere (procedurale legale) din cadrul procedurilor de executare silită 
suspendate pe perioada stării de urgenţă. ` 

O astfel de suspendare privește doar termenele procedurale din cadrul execu- 
tărilor silite suspendate de drept pe perioada stării de urgenţă, întrucât, chiar dacă 
art. 41 din Decretul nr. 195/2020 și art. 62 din Decretul nr. 240/2020 nu fac o astfel de 
precizare expresă [precum art. 63 alin. (12) din Decretul nr. 240/2020, care prevede 
expres că întreruperea privește doar termenele din cauzele suspendate de drept], nu 
se poate concepe suspendarea termenelor procedurale în executările silite care nu 
sunt suspendate pe perioada stării de urgenţă. 

De pildă, dacă executarea silită a fost suspendată de drept la un moment la care 
curgea termenul de 30 de zile prevăzut de art. 850 alin. (1) C. pr. civ. pentru depunerea 
preţului imobilului de către adjudecatar, odată cu suspendarea executării silite se 
suspendă și termenul de plată a prețului, urmând ca acest termen să își reia cursul la 
încetarea suspendării executării (încetarea stării de urgenţă). Tot astfel, dacă termenul 
prevăzut de art. 869 alin. (4) C. pr. civ. pentru depunerea titlurilor de creanță era în 
curs la momentul suspendării de drept a executării silite, acest termen se suspendă 
până la încetarea stării de urgenţă. | | Ă 

Așadar, după cum am precizat deja, o astfel de suspendare nu poate opera în 
privinţa termenelor procedurale în exevutările silite care, nefiind afectate de starea de 
urgenţă, trebuie să continue potrivit înseși prevederilor decretelor prezidenţiale. Cu 
alte cuvinte, curgerea termenelor procedurale (altele decât cele pentru exercitarea 
contestaţiilor şi a plângerilor) în cadrul executărilor silite nesuspendate de drept 
rezultă din însăși necesitatea continuării acestora pe durata stării de urgenţă. 

Ca o concluzie generală, se constată un stil neriguros de redactare a normelor 
cuprinse în cele două decrete prezidenţiale de instituire, respectiv prelungire a stării 
de urgenţă pe teritoriul României, în partea privitoare la „Domeniul Justiţie”, în 


Evelina Oprina * Vasile Bozeşan 


432 STAREA DE URGENŢĂ ŞI EXECUTAREA SILITĂ 


contextul în care condiţiile și regulile de procedură trebuie să se caracterizeze, chiar 
și în situaţii excepţionale, prin precizie, claritate și consecvență. 

Considerentele anterioare au reflectat o serie de vulnerabilități, și anume: 

- nereglementarea situației termenelor care ar începe să curgă pe durata stării de 
urgență, în cauzele care sunt suspendate de drept; 

- reglementarea unui regim juridic diferit privind suspendarea și întreruperea 
termenelor pentru exercitarea contestaţiilor și a plângerilor de orice fel; 

- nereglementarea situaţiei termenelor pentru exercitarea contestaţiilor și plân- 
gerilor care ar începe să curgă pe durata stării de urgenţă, în cauzele c care sunt suspen- 
date de drept; 

- instituirea unui regim juridic diferit pentru termenele = o săciee legale, 3 Tes- 
pectiv termenele de decădere judecătorească. 

Însă, prin prezenta analiză, s-a urmărit să se clarifice şi să se identifice cea mai 
adecvată interpretare a normelor menţionate, apelându-se, în principal, la rațiunea 
textelor, dar și la regulile de interpretare logică și sistematică a acestora, oferindu-se 
cititorului modalitatea corectă de aplicare a celor două decrete. 


| IV. Problematici referitoare la judecarea cauzelor privind executarea silită 


1. Procedura de încuviinţare a executării silite 

- Cererile de încuviinţare a executării silite se soluţionează pe perioada stării de 
urgenţă, având în vedere hotărârile colegiilor de conducere ale curților de apel care, 
în aplicarea prevederilor art. 42 alin. (1) teza a I-a din Decretul nr. 195/2020 și art. 63 
alin. (1) teza a II-a din Decretul nr. 240/2020, au circumscris lista cauzelor de urgență 
deosebită, precum și Hotărârea CSM nr. 417 din 24 martie 2020 referitoare la unifi- 
carea hotărârilor adoptate de colegiile de conducere ale curților de apel, în cuprinsul 
căreia sunt incluse în lista cauzelor care se judecă pe perioada stării de urgenţă și 
cererile privind încuviințarea executării silite. 

Rațiunea soluționării acestor cereri rezidă în faptul că, potrivit art. 42 alin. (5) din 
Decretul nr. 195/2020 și art. 63 alin. (9) din Decretul nr. 240/2020, se poate desfășura 
activitatea de executare silită în cazurile în care este posibilă respectarea regulilor de 
disciplină sanitară, astfel încât se justifică și se impune soluţionarea cererilor de 
încuviințare a executării silite pentru a permite aplicarea normei care vizează conti- 
nuarea activităţii de executare silită pe durata stării de urgenţă. 

În acest context, trebuie precizat că, dacă, prin ipoteză, în perioada imediat urmă- 
toare emiterii Decretului nr. 195/2020, în lipsa unei hotărâri a colegiului de conducere 
al curţii de apel care să circumscrie lista cauzelor care se judecă, au existat situații în 
care anumite instanţe (fie ca urmare a unor măsuri adoptate la nivelul instanţei, fie a 
aprecierii judecătorului cauzei) au considerat cauzele privind încuviințarea executării 
silite ca fiind suspendate de drept în temeiul Decretului nr. 195/2020, instanţele res- 
pective, având în vedere clarificarea ulterioară a acestui aspect, au fost obligate să 
procedeze la punerea pe rol a acestor cereri de încuviințare și la soluţionarea lor. 

Cererea de încuviințare a executării silite s-a putut transmite, în condiţiile art. 63 
alin. (6) din Decretul nr. 240/2020, instanţei de executare și eu i ADE electronice, 
atunci când a fost posibil. 

Întrucât procedura de soluţionare a cererilor de încuviințare de către judecătorii 
se realizează fără citarea părţilor [art. 666 alin. (2) teza I C. pr. civ.], rezultă că nu au 
fost necesare măsurile prevăzute prin decretele prezidenţiale [art. 42 alin. (3) din 

Decretul nr. 195/2020 și art. 63 alin. (3) din Decretul nr. 240/2020] privitoare la desfă- 
șurarea ședinței de judecată prin videoconferinţă. 

În schimb, au fost aplicabile prevederile potrivit cărora, pentru soluționarea 
acestor cereri, instanţele judecătorești, ținând seama de împrejurări, pot fixa termene 
scurte, inclusiv de la o zi la alta sau chiar în aceeași zi [art. 42 alin. (2) din Decretul 
nr. 195/2020 și art. 63 alin. (2) din Decretul nr. 240/2020]. 

Făcând o distincţie necesară între cauzele (ne)suspendate și executările silite 
(ne)suspendate pe durata stării de urgenţă, a fost necesar ca instanţele, în soluționarea 
cererilor de încuviințare a executării silite, să aibă în vedere cazurile în care execu- 
tarea silită nu a putut începe sau, după caz, era suspendată de drept pe perioada stării 
de urgenţă, în acest din urmă caz raportându-ne la acele cereri de executare silită 
înregistrate la data instituirii stării de urgență sau ulterior pe rolul executorului 
judecătoresc şi transmise spre încuviințare instanţei de executare, fără ca instanţa să 
le soluţioneze încă. | | | 

Astfel, în executările silite suspendate pe perioada stării de urgenţă nu a putut fi 
dispusă încuviințarea executării silite, cererile urmând a fi respinse. Totodată, în 
cazurile în care legea a sistat pe perioada stării de urgenţă executarea silită doar în 
anumite modalități sau doar cu privire la anumite bunuri/venituri ale debitorilor, 
cererea de încuviinţare nu a putut fi admisă pentru aceste modalităţi sau bunuri. 

-În acest sens, nu va fi încuviinţată executarea silită cu privire la: 
' = urmărirea creanţelor bugetare prin poprire asupra veniturilor și disponibilităților 
bănești [art. VII alin. (3) din O.U.G. nr. 29/2020, supra, pct. II, lit. a)]; 

= urmărirea veniturilor reprezentând orice drepturi de asistenţă socială art. XVII 
din O.U.G. nr. 32/2020, supra, pct. II, lit. b)]; 

= urmărirea prin poprire á creanţelor care se aplică asupra drepturilor lunare 
plătite prin casele teritoriale sau sectoriale de pensii [art. XVIII din O.U.G. nr. 32/2020, 
supra, pct. II, lit. c)]; 

= procedurile de executare silită directă [Decizia Biroului Executiv al Consiliului 
Uniunii Naţionale a Executorilor Judecătorești nr. 4 din 23 martie 2020, art. 2, supra, 
pct. II, lit. e)]. ; ro 4 ulii 

În ceea ce privește orice alte proceduri sau modalități de executare în acele situaţii 
în care există elemente care să conducă la concluzia că prin activitatea de executare 
s-ar încălca regulile de disciplină sanitară stabilite de autorităţile cu atribuţii în 
domeniu, inclusiv prin hotărârile Comitetului Naţional pentru Situaţii Speciale de 
Urgenţă, în scopul ocrotirii drepturilor la viaţă şi la integritate fizică ale participanților 
la pa ST silită [art. 42 alin. (5) din Decretul nr. 195/2020 și art. 63 alin. (9) din 
Decretul nr. 240/2020], apreciem că incidența unor asemenea împrejurări nu putea fi 
evaluată de instanța de executare, la momentul încuviințării executării silite, ci apti- 
tudinea în acest sens a aparținut exclusiv executorului judecătoresc, care, pe 
parcursul derulării procedurilor execuționale, a trebuit să analizeze, goale i la 
fiecare specific al cauzelor în parte, cele două decrete prezidenţiale, dar și măsu- 
rile/recomandările dispuse la nivelul conducerii UNEJ cu privire la activitatea de 
executare desfășurată de executorii judecătorești, toate aceste reglementări lăsând în 
responsabilitatea: executorilor judecătorești evaluarea necesității activării sau nu a 
A eTii BRE silite care, în mod evident, prin înseși particularitățile 
lor, ar fi putut releva o încălcare a regulilor de siguranță sanitară, poate fi avută în 

vedere evacuarea din imobile, care, în funcţie și de numărul persoanelor evacuate, 
poate implica în mod necesar contactul fizic dintre mai multe persoane (persoanele 
evacuaie, executorul judecătoresc, agenții forței publice, creditorul etc.). Astfel de 
proceduri fac însă obiectul unor măsuri de suspendare stabilite de Uniunea Naţională 
a Executorilor Judecătorești și dispuse apoi de executorii judecătorești, în confor- 
mitate cu Decizia Biroului Executiv al Consiliului UNEJ nr. 4 din 23 martie 2020. 

Pot exista proceduri de executare silită care, doar secvențial și în raport cu 
anumite momente/etape ale lor, ar fi putut ridica problema (ne)respectării regulilor 
de disciplină sanitară, cum ar fi, de pildă, urmărirea imobiliară, în cadrul căreia des- 
fășurarea licitaţiei publice implică, prin caracterul public al acesteia, posibilitatea 
participării unui număr nelimitat de terțe persoane, alături de ceilalți participanți la 
procedură (executor, creditori urmăritori și intervenienţi, debitor, ofertanţi etc.). 

Cu toate acestea, întrucât între momentul încuviințării urmăririi silite imobiliare 
și momentul concret al desfășurării licitaţiei există o paletă largă de acte de procedură 
ce trebuie îndeplinite de către executor (e.g., înștiințarea debitorului/a terţului 
dobânditor și a altor persoane, somarea debitorului de a face plata, publicitatea urmă- 
ririi, întocmirea procesului-verbal de situație, identificarea imobilului, deschiderea 
cărții funciare dacă imobilul nu este înscris în cartea funciară, procedura de evaluare 
a acestuia etc.), instanța trebuia să încuviințeze executarea silită în modalitatea 
urmăririi imobiliare, urmând ca, în funcţie de cursul executării și de situația; măsu- 
rilor privind siguranţa sanitară, executorul să aprecieze ulterior dacă este posibilă sau 
nu organizarea efectivă a licitaţiei imobilului și, astfel, să continue sau să suspende 
efectuarea anumitor acte de procedură. 

Așadar, instanţele de executare au respins cererile de încuviinţare în executările 
silite suspendate de drept potrivit legii, putând dispune însă încuviințarea în celelalte 
cazuri, fie în integralitate, fie, după caz, doar în anumite modalităţi sau cu privire la 
anumite tipuri de venituri sau bunuri. wW Y ! 

Incheierea prin care s-a solūționat cererea de încuviințare s-a comunicat execu- 
torului și creditorului [art. 666 alin. (2) teza ultimă C. pr. civ.], recurgându-se prioritar, 
în măsura în care a fost posibil (i.e. dacă sunt disponibile datele necesare), la comu- 
nicarea prin telefax, poștă electronică sau prin alte mijloace ce asigură transmiterea 
textului actului și confirmarea primirii acestuia [art. 42 alin. (3) din Decretul 
nr. 195/2020 și art. 63 alin. (3) din Decretul nr. 240/2020]. | 

Apelurile împotriva încheierilor de respingere sau de admitere în parte a cererilor 
de încuviinţare a executării silite au fost soluționate de către tribunal pe perioada 
stării de urgenţă, aceste cauze aflându-se pe lista cauzelor stabilită prin Hotărârea 
CSM nr. 417 din 24 martie 2020 referitoare la unificarea hotărârilor adoptate de 
colegiile de conducere ale curților de apel. 

Cererea de apel formulată împotriva încheierii de încuviințare a executării silite 
se putea transmite, în condiţiile art. 63 alin. (6) din Decretul nr. 240/2020, instanţei 
de apel și prin mijloace electronice, atunci când era posibil. | 

Intrucât, ca regulă, aceste apeluri se judecă cu citarea creditorului, tribunalele, 
în măsura în care s-a impus și a fost posibil, au luat măsurile necesare pentru desfă- 
șurarea ședinței de judecată prin videoconferință [art. 42 alin. (3) din Decretul 
nr. 195/2020 și art. 63 alin. (3) din Decretul nr. 240/2020]. Tot astfel, în condiţiile 
art. 63 alin. (4) din Decretul nr. 240/2020, instanța de apel putea solicita sprijinul 
instanței în a cărei circumscripție este situată localitatea în care se află creditorul sau 

reprezentantul său, care urma să asigure, dacă era posibil, echipamentele audiovideo 
necesare participării acestora la ședința de judecată prin videoconferință și să 
procedeze la identificarea persoanelor menţionate, cu respectarea tuturor dispoziţiilor 
legale, printr-un judecător desemnat de președintele instanţei, fără a se mai întocmi 
încheierile de ședință specifice comisiei rogatorii. 
In temeiul acelorași prevederi [art. 42 alin. (3) din Decretul nr. 195/2020 și art. 63 
alin. (3) din Decretul nr. 240/2020], comunicarea actelor de procedură se va realiza 
prioritar prin telefax, poştă electronică sau prin alte mijloace ce asigură transmiterea 
textului actului și confirmarea primirii acestuia. În cadrul acestor proceduri de 
comunicare, se putea recurge, dacă existau datele necesare, la întocmirea de note tele- 
fonice de către grefierul de ședință, prin care creditorul (personal sau, după caz, prin 
reprezentantul acestuia) era înștiințat despre termenul stabilit și cooptarea acestuia 
în îndeplinirea procedurii de citare (e.g., retransmiterea de către creditor, prin 
e-mail/fax, a dovezii de citare, completate cu datele și semnătura de primire). 

Mai trebuie precizat că, potrivit art. 63 alin. (7) din Decretul nr. 240/2020, în 
condiţiile în care creditorul apelant se afla în izolare la domiciliu, în carantină sau 
spitalizat în contextul pandemiei de COVID-19, amânarea judecării apelului putea fi 
dispusă la cerere. Iar, când instanța respingea cererea de amânare a judecății în consi- 
derarea necesităţii de a soluţiona cauza în contextul stării de urgenţă, urma să amâne, 
la cererea părţii sau din oficiu, pronunţarea în vederea depunerii de concluzii scrise. 

Cu referire la incidentele procedurale ale îndreptării, lămuririi și completării 
încheierii de încuviințarea executării silite ori deciziei date în apel, acestea s-au 
judecat pe durata stării de urgenţă, astfel cum a stabilit Hotărârea CSM nr. 417 din 24 
martie 2020. , T 

În fine, în ipoteza în care, din cauza unor împrejurări excepționale, instanța 
competentă era împiedicată un timp mai îndelungat să funcționeze (din motive 
generate de starea de pandemie provocată de COVID-19), Inalta Curte de Casație și 
Justiție, la cererea părții interesate, urma să desemneze o altă instanță de același grad 
care să judece procesul [art. 63 alin. (8) teza I din Decretul nr. 240/2020 coroborat cu 
art. 147 C. pr. civ.]. În aceste situaţii, atunci când era posibil, dosarul cauzei se trimitea 
instanţei delegate în format electronic [art. 63 alin. (8) teza a M-a din Decretul 
nr. 240/2020]. | 


2. Contestatiile la executarea silită și cererile de suspendare a executării silite 
Cu toate că, spre deosebire de cererile de suspendare a executării silite, contes- 
tațiile la executare, în principiu, nu se judecă pe perioada stării de urgenţă, se impune 
analiza conjugată a acestora, având în vedere relaţia de dependenţă și condiționa- 
litatea ce caracterizează modul în care, de regulă, titularii sesizează instanţa cu acest 
cu A aa privind suspendarea de drept a contesta țiilor la executare i 
Raportat la hotărârile colegiilor de conducere ale curților de apel care, în aplicarea 
“prevederilor art. 42 alin. (1) teza a I-a din Decretul nr. 195/2020 și art. 63 alin. (1) teza 
a Il-a din Decretul nr. 240/2020, au circumscris lista cauzelor de urgență deosebită, 
precum și la Hotărârea CSM nr. 417 din 24 martie 2020 referitoare la unificarea 
hotărârilor adoptate de colegiile de conducere ale curților de apel, contestaţiile la 
executare, în principiu, nu s-au judecat pe perioada stării de urgenţă, astfel încât au 


fost considerate cauze suspendate de drept. 

Această regulă a suspendării de drept s-a aplicat și contestaţiilor la executare 
referitoare la procedura de executare fiscală, care sunt de competenţa instanţei de 
execuiare și prin care se critică fie actele prin care se duc la îndeplinire măsurile 
asigurătorii fiscale, fie actele de executare silită, fie chiar titlul executoriu în temeiul 
căruia a fost pornită executarea silită fiscală, în cazul în care acest titlu nu este o 
hotărâre dată de o instanţă judecătorească sau de alt organ jurisdicțional și dacă 
peniru contestarea lui nu există o altă procedură prevăzută de lege (art. 213 alin. (4) 
și art. 260-261 C. pr. fisc.]. | 

Suspendarea de plin drept a cauzelor privind contestaţiile la executare a operat 
în virtutea art. 42 alin. (6) din Decretul nr. 195/2020 și a art. 63 alin. (11) din Decretul 
nr. 240/2020, fără a fi necesară efectuarea vreunui act de procedură în acest scop. 

b) Cazurile de excep ție privind judecarea contesta țiilor 

Au putut exista situații în care contestaţiile la executare, având în vedere obiectul 
lor şi situaţia concretă a procedurii de executare silită, au fost soluționate pe perioada 
stării de urgenţă. În aceste ipoteze, contestaţia la executare se subsumează sferei cir- 
cumscrise prin Hotărârea CSM nr. 417 din 24 martie 2020 ca privind „orice alte cereri 
care vizează situații excepționale, care pot Ji considerate de urgență deosebită”. 

In aceste cazuri derogatorii de la regula suspendării de drept, judecarea contes- 
taţiilor la executare s-a impus tocmai în considerarea necesităţii aplicării prevederilor 
care reglementează soarta executărilor silite pe durata stării de urgenţă, contestaţia la 
executare fiind singurul remediu al persoanei interesate de a înlătura greșita aplicare 
de către executor a acestor prevederi. 

De pildă, în cazul în care executorul judecătoresc a apreciat, în mod eronat, că o 
anumită executare silită era suspendată de drept pe durata stării de urgenţă, creditorul 
putea sesiza instanța de executare cu o contestaţie împotriva încheierii/actului prin 
care executorul a constatat eronat suspendarea de drept a executării silite. A refuza 
creditorului judecarea contestaţiei sale ar fi echivalat cu a suprima dreptul acestuia 
de a se verifica, în timp util, modul de aplicare a normelor care reglementează activi- 
tatea de executare pe perioada stării de urgenţă. Se poate observa că în acest caz cre- 
ditorul nu avea la îndemână alt mijloc procesual pentru a cenzura actul executorului 
și de a beneficia pe perioada stării de urgență de dreptul său la realizarea executării 
silite. 

Atâta vreme cât prin decretele prezidenţiale s-a prevăzut univoc faptul că execu- 
tările silite vor continua în măsura în care sunt respectate regulile de siguranță 
sanitară [art. 42 alin. (5) din Decretul nr. 195/2020 şi art. 63 alin. (9) din Decretul 
nr. 240/2020] și în condiţiile în care, prin ipoteză, alte acte normative nu au prevăzut 
suspendarea de drept a respectivei executări silite solicitate de către creditor, acesta 
era îndreptățit în mod justificat să obțină din partea instanţei verificarea legalităţii 
modului în care executorul a sistat procedura de executare silită. Protecția urmărită 
prin măsurile cuprinse în decretele prezidenţiale și în celelalte acte normative emise 
în legătură cu procedurile de executare silită pe durata stării de urgenţă nu poate fi 
considerată ca vizând exclusiv debitorii, ci, dimpotrivă, prin însăși circumscrierea 
limitelor acestor măsuri, au fost avute în vedere şi interesele creditorilor. 

c) Regula privind judecarea cererilor de suspendare a executării silite 

Aceste cereri — indiferent că privesc suspendarea propriu-zisă [art. 719 alin. (6) 
C. pr. civ.] sau suspendarea provizorie a executării silite — nu au fost suspendate de 
drept, urmând a fi soluționate, astfel cum rezultă din hotărârile colegiilor de condu- 
cere ale curților de apel adoptate în temeiul decretelor prezidenţiale și din Hotărârea 

CSM nr. 417 din 24 martie 2020, astfel cum a fost explicitată prin Circulara nr. 7050 
din 22 aprilie 2020, în sensul că cererile având ca obiect „suspendarea executării 
silite” se subsumează și listei prevăzute la art. 1 lit. a), de competenţa judecătoriilor. 
Mai mult, suspendarea executării silite (sau împiedicarea declanșării acesteia) 
putea fi obținută indirect și pe calea cererilor de suspendare (provizorie) a executării 
provizorii adresate instanţei de apel (art. 450 C. pr. civ.)*” sau de suspendare a exe- 
cutării hotărârii de către instanța de recurs (art. 484 C. pr. civ.) ori de instanţa învestită 
cu contestaţia în anulare (art. 507 C. pr. civ.), cu cererea de revizuire (art. 512 
C. pr. civ.) sau cu cererea în anulare [art. 1.024 alin. (5) C. pr. civ.]. Obţinând suspen- 
darea temporară a executorialităţii hotărârii judecătorești puse în executare, debitorul 
apelant/recurent/contestator/revizuient a beneficiat indirect de suspendarea execu- 
tării silite, care a devenit, astfel, temporar, lipsită de temeiul constând în titlul exe- 
cutoriu (art. 632 C. pr. civ.). 
Se constată că aceste cereri privind suspendarea executării provizorii și suspen- 
` darea executării hotărârii s-au aflat pe lista stabilită de Hotărârea CSM nr. 417 din 
24 martie 2020 privind cauzele care, fiind considerate ca având urgenţă deosebită, 
urmează să fie judecate de către instanțele sesizate. ^ 

În aceeași categorie a cererilor care s-au judecat pe perioada stării de urgenţă, a 
fost avută în vedere, potrivit Hotărârii CSM nr. 417 din 24 martie 2020, și cererea de 

competenţa judecătorului-sindic privind suspendarea provizorie a oricăror proceduri 
de executare silită a bunurilor debitorului până la pronunţarea hotărârii asupra cererii 
de deschidere a procedurii insolvenţei, prevăzută de art. 66 alin. (11) din Legea 
nr. 85/2014. y 

d) Corelarea circumstanțelor executării silite cu regulile privind formularea 
și judecarea contestaţiilor la executare și a cererilor de suspendare a executării 
silite 

= În executările silite suspendate de drept (sfera acestora fiind circumscrisă supra, 
la pct. II), este suspendat (art. 41 din Decretul nr. 195/2020) sau, după caz, întrerupt 
[art. 63 alin. (12) din Decretul nr. 240/2020) termenul de exercitare a contestației la 
executare aflat în curs la momentul suspendării executării, urmând ca după încetarea 
stării de urgenţă (sau alt eventual moment prevăzut de lege) să se reia/să înceapă să 
curgă un (nou) termen de contestaţie. 

În măsura în care totuși persoana interesată a formulat contestaţie la executare 
după suspendarea de drept a executării, criticând un act de executare intervenit 
anterior suspendării, instanța urma a constata intervenită suspendarea de drept a 
contestatiei în temeiul art. 42 alin. (6) din Decretul nr. 195/2020 și al art. 63 alin. (1 1) 
din Decretul nr. 240/2020, fără a fi necesară efectuarea vreunui act de procedură în 
acest scop. b. y } 

= În cazul în care creditorul a apreciat că executarea silită nu se subsumează sferei 
procedurilor de executare suspendate de drept, a putut formula, așa cum am arătat 


——————— Aa ... 
39 A se vedea, în acest sens, și Decizia nr. 8/2015 pronunțată de Inalta Curte de Casaţie şi + alma 
Completul competent să judece recursul în interesul legii, publicată în M. Of. mah ja 20 aie 
2015, potrivit căreia „obiectul reglementării din art. 450 din Codul de procedură civil durengsain áp 
formă de suspendare a executării silite, care nu diferă ca finalitate de suspendarea ace iu pa ri 
în baza altor titluri executorii decât hotărârile judecătoreşti cu executare pe piala con- 
stând în oprirea activității formelor de executare sau, după caz, preîntâmpinarea executării silite . 

anterior, contestaţie împotriva încheierii/actului (e.g., proces-verbal) a/al executorului 
prin care a constatat executarea ca fiind suspendată de drept. | 

În acest caz, apreciem că instanţa a trebuit să soluţioneze contestaţia verificând 
modul de aplicare a regulilor și prevederilor referitoare la soarta executărilor silite pe 
durata stării de urgenţă. Concluzia se impune având în vedere că impedimentul 
reținut de către executor în desfășurarea executării (constând în suspendarea de 
drept) rezidă în înseși regulile privitoare la starea de urgenţă și este în legătură directă 
cu acestea. 

În măsura în care instanța constata că procedura de executare nu se încadrează 
în sfera celor suspendate de drept, urma să anuleze încheierea/actul executorului, cu 
consecința continuării executării silite. Este posibil ca instanţa să fi constatat că 
executarea silită era suspendată de drept doar în parte, cu privire la anumite mo- 
dalități de executare sau anumite venituri/bunuri ale debitorului, caz în care a dispus 
anularea încheierii/actului doar în parte, corespunzător limitelor în care executarea 
putea continua. 

În același context, nu este exclus ca executorul să nu fi emis o încheiere sau un 
anumit act de procedură (e.g., proces-verbal) de constatare a suspendării de drept, caz 
în care creditorul a putut ataca actul prin care executorul a refuzat continuarea 
executării silite la cererea creditorului. 

= În cazul în care executorul a apreciat că — în aplicarea prevederilor art. 42 
alin. (5) din Decretul nr. 195/2020 și art. 63 alin. (9) din Decretul nr. 240/2020, corelat 
și cu măsurile/recomandările conducerii UNEJ — executarea silită nu poate continua, 
având în vedere regulile de siguranţă sanitară, creditorul, asemănător ipotezei execu- 
tărilor silite suspendate de drept prin anumite prevederi exprese ale legii, putea critica 
încheierea sau actul executorului prin care acesta a constatat suspendarea executării 
sau prin care a refuzat continuarea executării silite la solicitarea creditorului. 

Instanţa învestită cu această contestaţie la executare va proceda la judecarea 
acesteia, statuând asupra modului în care executorul a făcut aplicarea normelor cu 
incidență asupra executării silite pe durata stării de urgenţă, repunând creditorul în 


3 


dreptul său la obținerea executării în perioada stării de urgenţă. 


= În executările silite suspendaie de drept, potrivit legii, dacă executorul a efectuat 
totuși acte de executare, debitorul putea formula contestaţie la executare împotriva 
acestora și, fiind deschis contextul existenţei unei contestaţii la executare [art. 719 
alin. (1) C. pr. civ.], trebuia să solicite suspendarea executării silite, care, în caz de 
admitere, dăinuia până la soluționarea definitivă a contestaţiei la executare. 

Instanţa urma să soluţioneze doar cererea de suspendare a executării, constatând 
însă că judecata contestaţiei la executare era suspendată de drept pe durata stării de 
urgenţă, conform prevederilor decretelor și ale hotărârilor colegiilor de conducere ale 
curții de apel și, respectiv, ale Hotărârii CSM nr. 417 din 24 martie 2020. 

In acest caz, se constată că prin soluţionarea cererii de suspendare a executării 
silite și eventuala admitere a acesteia s-a dat efect, indirect, prevederilor privitoare la 
suspendarea executării silite pe durata stării de urgență. 

Considerăm însă că, în această ipoteză, suspendarea executării dispusă de 
instanță este una judecătorească, și nu una de drept, având în vedere că suspendarea 
de drept prevăzută de decret/lege constituie un veritabil motiv de contestaţie, în 
sensul că debitorul critică nelegalitatea actelor de executare efectuate tocmai pe consi- 
derentul intervenirii anterioare a suspendării de drept. Iar, așa cum este cunoscut, în 

soluționarea cererii de suspendare, instanța de executare nu tranșează temeinicia 
motivelor de contestaţie, ci doar face o verificare formală a motivelor de suspendare. 
Chiar dacă în acest caz suspendarea de drept a executării constituie atât un motiv de 
contestaţie, cât și un motiv (argument) pentru suspendarea cerută instanței, aceasta 
din urmă face doar o verificare formală, aparentă, fără a putea dezlega însuși motivul 
de contestaţie. Așadar, existența sau inexistenţa suspendării de drept a executării va 
rămâne un motiv de contestaţie în funcţie de dezlegarea căruia instanța, prin solu- 
ționarea contestaţiei, va constata nulitatea sau, dimpotrivă, valabilitatea actelor de 
executare criticate de creditor pe acest considerent. 

Se poate constata că aceste executări silite, care, pe de o parte, sunt suspendate 
ope legis, dar care, pe de altă parte, sunt continuate (în fapt) de către executor, pot fi 
privite din dubla perspectivă de „executări suspendate de drept”, respectiv „executări 
care continuă” pe durata stării de urgenţă. 

Până la proba contrară, executarea silită desfășurată în fapt de executor trebuia 
considerată ca excedând sferei executărilor silite suspendate de drept, urmând ca în 
cadrul contestaţiei la executare să fie tranșată (ne)legalitatea actelor de executare desfă- 
șurate pe perioada stării de urgenţă, prin raportare Ja împrejurarea dacă acestea au 
fost sau nu efectuate cu încălcarea regulii suspendării de drept a unor executări silite. 

Debitorul însă, așa cum am arătat, a avut posibilitatea de a cere și obţine sistarea 
executării silite până la soluţionarea definitivă a contestaţiei, moment care, având în 
vedere prevederile art. 42 alin. (8) din Decretul nr. 195/2020 și art. 63 alin. (13) din 
Decretul nr. 240/2020, se plasa în timp după încetarea stării de urgență. 

Însă nimic nu a împiedicat debitorul să nu formuleze contestaţie la executare pe 
durata stării de urgenţă și să lase executarea să își urmeze cursul, urmând ca după 
încetarea stării de urgenţă să beneficieze de termenul de 15 zile pentru formularea 
contestaţiei împotriva tuturor actelor de executare efectuate pe durata stării de 
urgenţă. în acest sens, fiind vorba de acte de executare efectuate pe durata stării de 
urgenţă, termenul de contestaţie nu începea să curgă pe întreaga durată a stării de 
urgenţă. Concluzia curgerii unui nou termen de contestaţie la finalul stării de urgenţă 
rezultă din prevederile art. 41 din Decretul nr. 195/2020 și ale art. 63 alin. (12) din 
Decretul nr. 240/2020, în sensul că pe perioada stării de urgenţă nu încep să curgă 
termenele de decădere pentru formularea contestaţiilor de orice fel (a se vedea supra, 
explicaţiile de la pct. II). 

= În executările silite care au continuat pe durata stării de urgenţă, așa cum am 
antamat anterior, debitorii și alte persoane interesate au beneficiat de suspen- 
darea/impiedicarea curgerii/întreruperea termenului pentru formularea contestației la 
- executare, prevederile decretelor [ari. 41 din Decretul nr. 195/2020 și art. 63 alin. (12) 
din Decretul nr. 240/2020] nefăcând distincţie între executările silite suspendate și, 
respectiv, cele care continuă pe durata stării de urgență. | 

În acest sens, persoanele interesate vor putea opta între a formula contestaţie la 
executare pe durata stării de urgenţă și, respectiv, a-și exercita acest drept după 
încetarea stării de urgenţă. Pentru contestarea actelor de executare efectuate pe durata 
stării de urgenţă, neputând începe să curgă termenul de contestaţie, debitorul va 
beneficia de un termen întreg de 15 zile calculat de la data încetării stării de urgenţă. 

În acest context, contestaţiile la executare sau alte plângeri privitoare la exe- 
cutarea silită formulate pe durata stării de urgenţă, în principiu, Vor fi constatate ca 
suspendate de plin drept, însă, dacă s-au formulat și cereri de suspendare a executării 


silite, acestea din urmă vor fi soluționate. 

e) Specificităţi privind procedura de judecată (decurgând din prevederile 
art. 42 din Decretul nr. 195/2020 și art. 63 din Decretul nr. 240/2020) 

= Judecata cererilor de suspendare (provizorie) a executării silite, a celor privind 
suspendarea executării provizorii sau a executării hotărârii, a cererilor de suspendare 
a executării silite de către judecătorul-sindic, dar și a contestaţiilor la executare (în 
ipotezele de excepţie în care acestea se judecă pe durata stării de urgenţă) reclamă o 
urgenţă aparte. 

Dincolo de caracterul urgent al acestor cereri, evocat de prevederile Codului de 
procedură civilă [art. 719 alin. (6) și (7), art. 717 alin. (3), art. 450, art. 484 etc.], trebuie 
avut în vedere că, în raport cu prevederile decretelor prezidenţiale, aceste cauze sunt 
considerate ca fiind de „urgenţă deosebită”, ceea ce impune accentuarea semnificativă 
a celerităţii în soluţionarea lor. | 

= Când era posibil, cererile de suspendare a executării și cele privind contestaţiile 
la executare, dar și căile de atac exercitate în aceste cauze, precum și orice alte acte 
de procedură adresate instanţei, pentru care legea prevede condiţia formei scrise și 
care nu se depun direct în ședință, se puteau transmite prin mijloace electronice. 

= Ținând seama de împrejurări, se puteau fixa termene scurte, inclusiv de la o zi 
la alta sau chiar în aceeași zi. 

=" În cazurile în care aceste cereri se soluţionează cu citarea părților, atunci când 
era posibil, instanţele judecătorești au dispus măsurile necesare pentru desfășurarea! 
ședinței de judecată prin videoconferinţă. 

Tot astfel, în condiţiile art. 63 alin. (4) din Decretul nr. 240/2020, se putea apela 
de către instanța de executare la sprijinul instanței în a cărei circumscripție este 
situată localitatea în care se aflau părțile sau reprezentanţii lor, care urma să asigure, 
dacă era posibil, echipamentele audiovideo necesare participării acestora la ședința 
de judecată prin videoconferință și să procedeze la identificarea persoanelor menţio- 
nate, cu respectarea tuturor dispoziţiilor legale, printr-un judecător desemnati de 
președintele instanţei, fără a se mai întocmi încheierile de ședință specifice comisiei 
rogatorii. i 

= Amânarea judecării cauzelor putea fi dispusă la cerere, în situaţia în care partea 
interesată se afla în izolare la domiciliu, în carantină sau spitalizată în contextul 
pandemiei de COVID-19, însă, dacă instanţa respingea cererea de amânare a judecății 
în considerarea necesităţii de a soluţiona cauza în contextul stării de urgență, urma 
să amâne pronunțarea în vederea depunerii de concluzii scrise. 

* Comunicarea actelor de procedură s-a putut realiza prioritar și preferențial prin 
telefax, poștă electronică sau prin alte mijloace ce asigurau transmiterea textului 
actului și confirmarea primirii acestuia. | | | 

= Cu referire la incidentele procedurale ale îndreptării, lămuririi şi completării 
încheierilor de suspendare, respectiv a hotărârilor date în contestaţiile la executare 
care s-au judecat ori a deciziilor date în apel, acestea s-au judecat pe durata stării de 
urgenţă, astfel cum stabileşte Hotărârea CSM nr. 417 din 24 martie 2020. 

În ipoteza în care, din cauza unor împrejurări excepţionale, instanța competentă 
a fost împiedicată un timp mai îndelungat să funcționeze (din motive generate. de 
starea de pandemie de COVID-19), Înalta Curte de Casaţie și Justiţie, la cererea părții 
interesate, a desemnat o altă instanţă de același grad care să judece procesul. În aceste 

situații, atunci când era posibil, dosarul cauzei se putea trimite instanţei delegate în 

format electronic. 

y f) Raportul dintre suspendarea contestației la executare și perimarea ju- 
ecătii 

Analiza de față deschide și contextul evocării raportului dintre suspendarea 
contestaţiei la executare și sancţiunea perimării judecății. 

Astfel, fără a reitera toate dispoziţiile legale incidente și considerentele deja 
expuse, avem în vedere concluzia deja degajată în sensul neincluderii contestaţiilor 
la executare în categoria cauzelor care se judecă pe durata stării de urgenţă, cu 
excepția acelor situaţii în care necesitatea soluționării acestui tip de cauze s-a impus 
faţă de izvorul generator al problematicii supuse cenzurii instanţei, care derivă tocmai 
din starea de urgenţă. 

Potrivit art. 418 alin. (2) C. pr. civ., în cazurile prevăzute la art. 412, cursul 
perimării este suspendat timp de o lună de la data când s-au petrecut faptele care au 
determinat suspendarea judecății, dacă aceste fapte s-au petrecut în cele din urmă 3 
luni ale termenului de perimare. lar, conform art. 412 alin. (1) pct. 8 C. pr. civ., 
judecarea cauzelor se suspendă de drept în alte cazuri prevăzute de lege, ceea ce 
circumscrie și cazurile de suspendare a proceselor civile, altele decât cele de urgenţă 
deosebită, prevăzute de art. 42 alin. (6) din Decretul nr. 195/2020 și art. 63 alin. (11) 
din Decretul nr. 240/2020. 

Așadar, în cazul în care termenul de perimare a unei contestaţii la executare 
începuse să curgă anterior instituirii stării de urgenţă și în ultimele 3 luni ale acestui 
termen a intervenit suspendarea de drept a respectivei contestaţii în temeiul 

“Decretului nr. 195/2020, se va suspenda termenul de perimare timp de o lună de zile 
de la data când s-au petrecut faptele care au determinat suspendarea judecății, adică 
de la data încetării stării de' urgenţă. Expresia „de la data când s-au petrecut faptele 
care au determinat suspendarea” trebuie înţeleasă, în acest caz, în sensul momentului 
epuizării stării de urgenţă, dat fiind caracterul continuu al acestei împrejurări pe o 
perioadă mai îndelungată de timp. l a mo STI 

În ipoteza în care suspendarea de drept a judecății contestației a intervenit în 
primele 3 luni ale termenului de perimare, efectul suspensiv de perimare nu se mai 
produce, art. 41 din Decretul nr. 195/2020 și art. 62 din Decretul nr. 240/2020 regle- 
mentând numai termenele de prescripţie şi decădere de orice fel, iar nu și termenele 
procedurale de perimare, caz în care contestatorul trebuie să fie diligent și să formu- 
leze o cerere de repunere a cauzei pe rol în interiorul termenului de perimare până la 
împlinirea acestuia, chiar dacă în interiorul acestui termen se plasează și starea de 
urgenţă. Dar, cum în interiorul termenului de perimare se situează ȘI starea de urgență 
ce împiedică instanţa să soluţioneze o atare cerere, opinăm că actul întrerupător de 
perimare nu poate primi un efect concret pe durata stării de urgenţă, cauza fiind 
suspendată de drept. Aceasta înseamnă că abia la încetarea stării de urgenţă instanța 
va da eficienţă cererii de repunere a cauzei pe rol şi va analiza existența/inexistența 
efectului întreruptiv de perimare al acesteia, urmând a constata intervenită sau nu 
perimarea contestației în funcție de durata termenului de perimare calculată la acel 
moment. În acest sens, învederăm că alin. (12) al art. 63 din Decretul nr. 240/2020, 
care face referire la „termenele prevăzute de lege pentru efectuarea actelor de proce- 
dură”, vizează exclusiv cauzele prevăzute la alin. (11) al aceluiași articol, respectiv 
cauzele suspendate pentru intervenirea stării de urgență. Astfel, o cauză care ie 
suspendată anterior stării de urgenţă nu poate fi subsumată ipotezei reglementate de 
alin. (11) și, pe cale de consecinţă, nu poate fi incident nici alin. (12). Prin urmare, în 

cauzele suspendate anterior stării de urgenţă trebuie realizat actul întreruptiv de peri- 
mare (precum cererea de repunere a cauzei pe rol) pentru a face ca procesul să devină 
unul activ, urmând ca, mai apoi, să opereze de drept suspendarea cauzei potrivit 
alin. (11) al art. 63 din Decretul nr. 240/2020, cu efectele prevăzute de alin. (12). 

În cazul în care partea interesată nu a formulat cererea de repunere a cauzei pe 
rol, la încetarea stării de urgență, instanța nu va proceda la repunerea cauzei pe rol 
din oficiu, ca efect al încetării măsurii suspendării de drept, ci pricina va continua să 
rămână suspendată pe temeiul care a generat inițial rămânerea în nelucrare a cauzei. 

Referitor la efectul suspensiv de perimare al suspendării de drept reglementate de 
Decretul nr. 240/2020, apreciem că acesta se va produce în ipoteza în care ultimele 
3 luni ale termenului de perimare a unei contestaţii la executare (cu relevanță asupra 
suspendării termenului de perimare) se calculează începând cu data de 16 aprilie 2020. 

g) Raportul dintre suspendarea executării silite și perimarea executării silite 

Intrucât problematica raportului dintre suspendarea executării silite şi perimarea 
executării silite va prezenta relevanţă în cadrul eventualelor contestaţii la executare 
generate de modul de aplicare a dispoziţiilor incidente pe durata stării de urgență, o 
vom analiza subsumat acestei secțiuni. 

Astfel, în condiţiile art. 697 alin. (2) C. pr. civ., în caz de suspendare a executării, 
termenul de perimare curge de la încetarea suspendării. Termenul de perimare nu se 
suspendă pe timpul cât executarea silită este suspendată la cererea creditorului. 

In acest context, trebuie precizat că, în cazul în care ,creditorul, din culpa sa, a 
lăsat să treacă 6 luni fără să îndeplinească un act sau demers necesar executării silite, 
ce i-a fost solicitat, în scris, de către executorul judecătoresc, executarea se perimă de 
drept. Așadar, sancţiunea perimării executării silite intervine numai în condiţiile res- 
trictive în care creditorul nu se conformează solicitărilor scrise ale executorului jude- 
cătoresc, în interiorul termenului de 6 luni, altfel, rolul activ al executorului jude- 
- cătoresc trebuind a se manifesta independent de atitudinea creditorului, mai mult sau 
mai puţin activă și implicată în procedura execuțională. 

In privinţa creanţelor fiscale, învederăm că executarea silită a acestora nu se 
perimă, după cum prevede art. 227 alin. (6) C. pr. fisc., astfel încât analiza corelației 
dintre suspendarea executării silite și perimarea executării silite rămâne circumscrisă 
doar executărilor silite de drept comun; instrumentate de executorul judecătoresc. 

Așadar, în cazurile în care, pe durata stării de urgență, executarea silită a fost 
suspendată de drept, prin efectul legii [art. VII alin. (3) din O.U.G. nr. 29/2020, 
art. XVII alin. (1) și art. XVIII alin. (1) din O.U.G. nr. 32/2020], perimarea, în curs la 
data instituirii stării de urgenţă, s-a suspendat, la rândul ei, urmând ca aceasta să-și 
reia cursul la încetarea stării de urgenţă sau la un moment ulterior acesteia le.g., la 
împlinirea unui termen de 60 de zile de la data încetării situaţiei de urgenţă, conform 
art. XVII alin. (2) și art. XVIII alin. (2) din O.U.G. nr. 32/2020 sau la data de 25 
decembrie 2020 inclusiv, conform art. VII alin. (4) din O.U.G. nr. 29/2020]. Același 
efect s-a produs și în ipoteza în care execuiarea silită a fost suspendată de către exe- 
cutorul judecătoresc, fie în baza deciziei UNEJ, fie în baza propriilor aprecieri legate 
de necesitatea asigurării regulilor de disciplină sanitară, ori de către instanța de 
judecată, ca urmare a cenzurii exercitate de aceasta împotriva modului în care execu- 
torul judecătoresc a gestionat procedurile. execuționale din perspectiva aplicării 
regulilor de disciplină sanitară stabilite de autorităţi. 

Beneficiul de care se bucură creditorul în asemenea cazuri constă în aceea că 
perioada de timp în care operează suspendarea de drept a executării (starea de urgență 
plus termenele de graţie ulterioare recunoscute de O.U.G. nr. 29/2020, respectiv 

O.U.G. nr. 32/2020) va genera „prelungirea” implicită a termenului de perimare cu 
aceeași durată (a suspendării executării), astfel încât, sub condiţia nedepășirii duratei 
totale a termenului de perimare, va continua să se producă efectul întreruptiv de 
prescripţie prevăzut de art. 709 C. pr. civ. 

O situaţie particulară este reprezentată de ipoteza suspendării executării silite 
la cererea creditorului, situaţie în care, în temeiul tezei a II-a a art. 697 alin. (2) 
C. pr. civ., termenul de perimare nu se suspendă. Imprejurarea că acest text prevede 
că perimarea executării silite nu se suspendă pe timpul cât executarea silită este 
suspendată la cererea creditorului urmăritor nu înseamnă însă că de la momentul 
intervenirii legii sau a actului care prevede suspendarea de drept a executării nu se 
produce și efectul suspendării perimării, ca efect al suspendării de drept. 

Astfel, reținem, pe de o parte, că, odată suspendat cursul executării silite la 
cererea creditorului, nu se mai poate pune în mod direct problema suspendării de 
drept a executării, întrucât cursul executării era grevat deja de o altă suspendare, 
generată de un alt temei, procedura execuţională nemaiaflându-se în mod concret pe 
rol la acel moment. Însă urmarea imediată și indirectă care se produce prin prevederea 
legală a suspendării de drept constă în producerea doar a efectului său, subsecvent, 
respectiv suspendarea cursului perimării executării silite. 

Pe de altă parte, dacă, în timpul în care este prevăzută de lege suspendarea de 
drept a executării și, implicit, a perimării, creditorul, în virtutea disponibilităţii sale, 
solicită reluarea procedurii execuţionale, executorul judecătoresc, după încetarea 
stării de urgenţă, va lua act de cererea creditorului și va analiza pe fond cererea de 
reluare a procedurii, având în vedere că, la momentul formulării acesteia, executarea 
silită era suspendată de drept, ceea ce a împiedicat organul de executare de a dispune 
vreo măsură în respectiva procedură suspendată. Dacă însă suspendarea executării la 
cererea creditorului va dăinui și dincolo de încetarea suspendării de drept, la 
momentul încetării acestei suspendări legale, termenul de perimare își va relua 
cursul, socotindu-se și timpul scurs înainte de suspendarea de drept. 

Prin urmare, suspendarea de drept suprapusă peste suspendarea la cererea 

creditorului va profita acestuia prin raportare strict la efectul suspendării de drept, și 
anume suspendarea perimării executării silite. 
În concluzie, de la momentul intervenirii actului care prevede suspendarea de 
drept a executării silite este suspendat și termenul de perimare a executării silite până 
la încetarea stării de urgenţă sau la un moment ulterior acesteia [e.g., la împlinirea 
unui termen de 60 de zile de la data încetării situaţiei de urgenţă, conform art. XVII 
alin. (2) și art. XVIII alin. (2) din O.U.G. nr. 32/2020, sau la data de 25 decembrie 2020 
inclusiv, conform art. VII alin. (4) din O.U.G. nr. 29/2020]. 


3. Alte cereri privind executarea silită "Re 

Ca regulă, orice alte cereri privind executarea silită au fost „considerate ca 
suspendate de drept, în măsura în care nu se regăsesc pe lista întocmită prin hotărârile 
colegiilor de conducere ale curților de apel și, respectiv, prin Hotărârea CSM nr. 417 
din 24 martie 2020, cu excepţia cazului în care ar putea fi subsumate sferei privind 
„orice alte cereri care vizează situaţii excepționale, care pot fi considerate de urgență 
deosebită” ori regulii statuate de art. 1 alin. (2) din Hotărârea CSM nr. 417 din 
24 martie 2020, care prevede că în materie nonpenală ar putea fi judecate și alte cauze 
care, potrivit legii, se judecă fără citarea părţilor. Exempli gratia: l 

= Plângerea împotriva încheierii executorului prin care acesta refuză 
deschiderea procedurii de executare [art. 665 alin. (2) C. pr. civ.], ca regulă, nu a 

fost judecată pe durata stării de urgență, având în vedere că nu a fost cuprinsă în lista 
cauzelor de urgenţă deosebită. Rie 

Însă, în măsura în care executorul refuza deschiderea dosarului de executare pe 
motivul suspendării de drept a executării decurgând din starea de urgență, plângerea 
creditorului trebuia soluționată de către instanțe, aceasta subsumându-se altor „cereri 
care vizează situaţii excepționale, care pot fi considerate de urgenţă deosebită”. 

În acest caz se constată că se punea în discuţie însuși modul de aplicâre de către 
executor a regulilor privind gestionarea activității de executare silită pe durata stării 
de urgenţă. Cu alte cuvinte, impedimentul evocat de executor decurgea din însăși 
starea de urgenţă și din regulile aplicabile pe durata acesteia, ceea ce impunea cu 
necesitate verificarea de către instanţă, în timp util, a incidenţei sau nu a regulii 
privind suspendarea/împiedicarea desfășurării executării silite. | 

" Cererea de intervenţie a terţilor creditori în procedura de executare 
(art. 692 C. pr. civ.) a putut fi judecată pe durata stării de urgenţă, având în vedere că 
este similară și urmează procedura unei încuviințări a executării silite, sens în care 
art. 692 alin. (3) și (4) C. pr. civ. prevede că dispoziţiile art. 665 şi 666 se aplică în mod 
corespunzător. 

Un argument suplimentar rezidă în faptul că, întrucât soluţionarea cererii de 
intervenţie se face fără citarea părţilor, au devenit aplicabile prevederile art. 1 alin. (2) 
din Hotărârea CSM nr. 417 din 24 martie 2020, referitoare la posibilitatea de a fi 
judecate și alte cauze care, potrivit legii, se judecă fără citarea părţilor. | 

= Cererea privind autorizarea intrării în încăperi (art. 680 alin. (2) C. pr. civ.] 
nu a putut fi judecată pe durata stării de urgență, aceasta nefiind cuprinsă în lista 
cauzelor de urgență deosebită și neputând fi subsumată altor „cereri care Vizeuză 
situații excepționale, care pot fi considerate de urgență deosebită”. De asemenea, 
întrucât soluționarea cererii se face cu citarea terțului care deține bunul, cererea nu 
ar fi putut fi judecată în temeiul art. 1 alin. (2) din Hotărârea CSM nr. 417 din 24 
martie 2020, care prevede că în materie nonpenală ar putea fi judecate și alte cauze 
care, potrivit legii, se judecă fără citarea părților. 

Trebuie observat că, în această ipoteză, impedimentul în continuarea executării 
produs prin suspendarea de drept a judecării cererii nu privea împrejurări legate de 
starea de urgenţă și viza doar îndeplinirea unei proceduri de autorizare pentru înde- 
plinirea unui act de executare. Oricum, impedimentul se producea doar sub aspectul 
accesului executorului la anumite bunuri mobile ale debitorului aflate în încăperile 
unor terțe persoane, urmând ca executarea silită să continue cu privire la alte bunuri 
ale debitorului. : 0. iai 

= Ordonanța președinţială pentru înlăturarea piedicilor ce s-ar ivi cu prilejul 
unei executări (art. 997 alin. (1) C. pr. civ.] s-a judecat pe durata stării de urgenţă, 
întrucât ordonanța președinţială, indiferent de obiectul acesteia și materia în care este 
formulată, a fost inclusă în lista cauzelor de urgenţă deosebită. UANI N: 

" Plângerea împotriva refuzului executorului judecătoresc de a îndeplini 
atributiile prevăzute la art. 7 Lit. b)-i) din Legea nr. 188/2000 

Această plângere adresată instanței nu a fost soluționată pe durata stării de 
urgenţă, având în vedere lista stabilită prin hotărârile colegiilor de conducere ale 
curților de apel și Hotărârea CSM nr. 417 din 24 martie 2020 de unificare a acestor 
hotărâri. 

Mai mult, se observă că atribuţiile prevăzute la art. 7 lit. b)-i) din Legea 
nr. 188/2000 privesc alte aspecte decât punerea în executare a titlurilor executorii, 

prevăzută de art. 7 lit. a) din aceeași lege și care, în caz de refuz, poate face obiectul 
contestaţiei la executare prevăzute de art. 712 C. pr. civ. 

= Tot astfel, trebuiau considerate suspendate de drept cererea privind întoar- 
cerea executării [art. 724 alin. (3) C. pr. civ.], cererea de constatare a perimării 
(formulată pe cale principală - art. 698 C. pr. civ.), cererea de conexare a execu- 
tărilor (art. 654 C. pr. civ.), cererea privind înlocuirea sau recuzarea executorului 
(art. 653 C. pr. civ.), cererea de numire a unui curator special al succesiunii ori a 
unui curator special până la numirea unui reprezentant sau ocrotitor legal al 
minorului [art. 688 alin. (1) şi (3) C. pr. civ.], cererea de restrângere a executării 
(art. 702 C. pr. civ.). Insă, dacă, potrivit art. 653 alin. (2) C. pr. civ., se solicita suspen- 
darea executării silite până la soluţionarea cererii de recuzare, cererea de suspendare 
a executării trebuia soluţionată, întrucât în lista cauzelor de urgenţă deosebită era 
prevăzută suspendarea executării, fără a se distinge contextul în care este solicitată. 


V. Activitatea desfășurată de executorii judecătorești/executorii fiscali pe durata stării 
= de urgență 

1. Regula $ 

Impactul stării de urgență asupra activității desfăşurate de executorii judecă- 
toreşti şi executorii fiscali comportă anumite discuții pornind de la clarificarea 
sensului textelor legale incidente, astfel cum au fost ele expuse anterior. 

Astfel, regula instituită de art. 42 alin. (5) din Decretul nr. 195/2020 și art. 63 
alin. (9) din Decretul nr.240/2020 constă în aceea că activitatea de executare silită 
continuă numai în cazurile în care este posibilă respectarea regulilor de disciplină 
sanitară stabilite de autorităţile cu atribuţii în domeniu, inclusiv prin hotărârile 
Comitetului Naţional pentru Situaţii Speciale de Urgenţă, în scopul ocrotirii drep- 
turilor la viață și la integritate fizică ale participanţilor la executarea silită. Aşadar, 
executorii judecătorești și cei fiscali trebuie, pe de o parte, să continue procedurile 
execuţionale începute la data instituirii stării de urgenţă şi, pe de altă parte, să 
declanșeze noi proceduri, ambele ipoteze trebuind să rămână însă circumscrise obli- 
gativităţii asigurării protecţiei persoanelor implicate în aceste demersuri execuţionale, 
"iar, în măsura în care nu este posibil acest lucru, executarea neputând continua. 
Împrejurarea că anumite cauze aflate pe rolul instanțelor judecătorești ori care 
sunt înregistrate pe perioada stării de urgenţă sunt suspendate de drept, potrivit 
art. 42 alin. (6) din Decretul nr. 195/2020, respectiv art. 63 alin. (11) din Decretul 
nr. 240/2020 [printre acestea regăsindu-se și cauze specifice controlului realizat de 
instanta de executare asupra procedurilor execuţionale în curs, astfel cum am arătat 
supra, pct. IV, nr.2, lit. b)], nu presupune implicit și suspendarea procedurilor exe- 
cutionale desfăşurate de către executorii judecătorești/executorii fiscali, ci dimpo- 
trivă, acestea vor continua, în privinţa lor exigenţele pentru continuarea activității 
fiind cele presupuse de respectarea regulilor de disciplină sanitară. 


Pa 


2. Incidente ce pot greva procedurile execuţionale în curs pe perioada stării de 
ie a e stării de urgență pe teritoriul României prin Decretul nr. 195/2020 și 
conditionarea continuării activității de executare silită de respectarea regulilor de 
disciplină sanitară stabilite prin hotărârile Comitetului Naţional pentru Situaţii 
Speciale de Urgenţă au determinat intervenirea unor incidente procedurale în exe- 
cutările silite în curs la data de 16 martie 2020. Ulterior, prin Decretul nr. 240/2020, 

prin care s-a prelungit starea de urgenţă, au fost menținute aceste condiționalităţi, 
fiind adăugate Comitetului Naţional pentru Situaţii Speciale de Urgenţă și alte 
autorităţi cu atribuţii în domeniu. Astfel, este vorba despre măsuri de suspendare a 
procedurilor execuţionale dispuse prin actele normative subsecvente și date în 
aplicarea acestor decrete, dar și prin acte ale organului de conducere al profesiei de 
executor judecătoresc. Totodată, sunt posibile și măsuri de suspendare a procedurilor 
execuţionale dispuse de către executorii judecătorești/executorii fiscali sau chiar de 
către instanță, în urma cenzurii refuzului executorului judecătoresc/fiscal de a 
suspenda procedura ori a continuării executării silite cu ignorarea prevederilor legaie, 
a regulilor de disciplină sanitară ori a deciziei organului de conducere al profesiei. 

= Suspendarea de drept a executărilor silite 

Cazurile de suspendare de drept a executărilor silite dispuse prin lege pe perioada 
stării de urgenţă sunt: | 

(i) suspendarea executărilor silite prin poprire ale creanţelor bugetare (cu excepţia 
executărilor silite care se aplică pentru recuperarea creanţelor bugetare stabilite prin 
hotărâri judecătorești pronunţate în materie penală, precum și a ajutoarelor de stat a 
căror recuperare a fost dispusă printr-o decizie a Comisiei Europene/furnizorului aju- 
torului de stat sau a unei instanțe naționale) asupra sumelor urmăribile reprezentând 
venituri și disponibilități bănești, potrivit art. VII alin. (3) din O.U.G. nr. 29/2020 

- Procedurile execuţionale vizate de acest caz de suspendăre sunt, în principal, 
cele fiscale, putând fi întâlnită însă și ipoteza subsidiară în care executorul judecă- 
toresc este cel care instrumentează asemenea creanţe, cu temeiul conferit de art. 690 
și urm. C. pr. civ., când, prin efectul formulării unei cereri de intervenţie de către 
creditorul fiscal, executorul judecătoresc își prorogă competenţa de instrumentare Și 
asupra procedurii de îndestulare a creanţei bugetare. Tot astfel, în temeiul art. 220 
alin. (14) C. pr. fisc., în urma conexării, executorul judecătoresc poate deveni organul 
de executare competent în instrumentarea procedurii execuţionale declanșate pentru 
realizarea titlurilor executorii fiscale. | 

- Organele fiscale (executorul judecătoresc în ipotezele evocate) au fost scutite de . 
obligativitatea efectuării vreunei formalități de constatare a intervenirii suspendării, 
ceea ce înseamnă că nu s-a emis niciun fel de act constatator în acest sens. 

- Aplicarea măsurilor de suspendare s-a realizat de către instituţiile de credit sau 
terții popriţi. Aceasta înseamnă că, în lipsa unor prevederi derogatorii, măsurile de 
indisponibilizare a sumelor de către terții popriţi și neconsemnate creditorului fiscal 
până la data de 21 martie 2020, data intrării în vigoare a O.U.G. nr. 29/2020, au rămas 
în ființă, sumele neputând fi eliberate creditorului, dar nici achitate debitorului 
poprit. In acest context sunt însă de reținut și dispoziţiile art. 233 alin. (5) C. pr. fisc., 
potrivit cărora sumele existente în cont la data și ora comunicării adresei de suspen- 
dare a executării silite prin poprire înființată de organul fiscal rămân indisponi- 
bilizate, debitorul putând dispune de acestea numai pentru efectuarea de plăţi în 
scopul: a) achitării obligaţiilor fiscale administrate de organele fiscale competente; 
b) achitării drepturilor salariale. Astfel, sub rezerva circumscrierii celor două ipoteze 
ale textului, în special celei de-a doua, care s-ar putea grefa mai facil pe consecinţele 
stării de urgenţă, debitorul care s-a confruntat cu dificultățile generate de această 
situaţie ar fi putut să beneficieze totuși de excepția de la efectul indisponibilizării 


EI 

- [n ceea ce privește organul de executare, dacă acesta avea în instrumentare în 
cadrul procedurii atât modalitatea de executare prin poprire, cât și alte modalităţi de 
executare, ca efect al intervenirii măsurii suspendării executării silite prin poprire a 
creanţelor bugetare, ar fi putut continua procedura în celelalte modalităţi de urmărire, 
textul, prin circumscrierea clară a obiectului său de reglementare, urmărind să 
protejeze acele categorii de venituri ale debitorilor ce sunt frecvent și ca regulă supuse 
măsurilor de poprire. 
` De asemenea, ulterior intervenirii măsurii suspendării prin efectul legii a 
executării silite prin poprire a creanţelor bugetare, organul de executare a putut iniţia 
alte modalităţi de executare, în cadrul aceluiași dosar. Dacă însă pentru acestea, în 
cazul procedurii instrumentate de executorul judecătoresc, nu se solicitase iniţial o 
încuviinţare a lor, nimic nu-l putea împiedica pe executorul judecătoresc să solicite 
instanţei de executare încuviințarea executării silite“ pentru îndestularea creanţelor 
bugetare în alte modalități decât poprirea, în temeiul art. 692 alin. (3)-(6) C. pr. civ., 
pentru a putea continua procedura. 

- Reluarea procedurilor de executare se va tace numai după expirarea termenului 
de 25 decembrie 2020 inclusiv. 

(ii) suspendarea procedurilor de executare silită pentru toate drepturile de 
asistenţă socială, potrivit art, XVII din O.U.G. nr. 32/2020 

- Întrucât textul nu face niciun fel de distincție, urma ca măsura suspendării 
executării silite asupra drepturilor de asistenţă socială să vizeze toate procedurile 
execuţionale, indiferent de temeiul juridic al executării silite, ceea ce înseamnă că 
legiuitorul s-a raportat atât la procedurile execuţionale instrumentate de executorul 
judecătoresc, cât și la procedurile instrumentate de executorul fiscal. 

- Potrivit art. 9 alin. (2) și (5) din Legea nr. 292/2011, beneficiile de asistenţă 
socială se acordă în bani sau în natură și cuprind alocaţii, indemnizaţii, ajutoare 
sociale și facilităţi, iar aceste beneficii pot fi ajutoare materiale constând în bunuri de 
folosință personală sau îndelungată și alimentare, acordate individual ori în cadrul 
unor programe destinate facilitării accesului la educaţie, sănătate și ocuparea forței 
de muncă. Având în vedere calificarea acestor beneficii ca fiind sume de bani sau 
bunuri în natură, apreciem că procedurile execuţionale vizate de textul art. XVII din 
O.U.G. nr. 32/2020 puteau să constea în proceduri de urmărire silită mobiliară, 
inclusiv poprire, acestea fiind modalitățile specifice ce pot configura executări silite 
purtând asupra drepturilor de asistență socială. | Aria fA Á 

- Cu privire la efectul suspendării, învederăm că sumele indisponibilizate de terții 
popriţi şi neconsemnate creditorului fiscal până la data intrării în vigoare a O.U.G. 
nr. 32/2020 au rămas în ființă, neputând fi eliberate creditorului, dar nici achitate 
debitorului poprit, cu excepţiile prevăzute de dispoziţiile art. 233 alin. (5) C. pr. fisc. 

- Dacă procedurile execuționale pe care organul de executare le are în instru- 
mentare poartă și asupra altor categorii de bunuri și venituri ale debitorului decât 
drepturile de asistență socială, atunci acestea pot continua, nefiind vizate de norma 
suspensivă de executare reglementată de textul evocat, prin aceasta legiuitorul urmă- 
rind să protejeze doar o anumită categorie de venituri ale debitorilor. 

Qi, II IE Tea ȚIa executării silite a creanţelor bugetare la Da Mata, e 
torului judecătoresc, a se vedea Tema nr. 29 — E, Oprina, Posibilitatea de intervenţie a creditorilor 
titulari ai unor creanţe fiscale în procedura execuţională de drept comun, în E. Oprina, V. Bozeșan 


(coord.), op. cit., vol. 1, pp. 310-316. 

De asemenea, ulterior intervenirii măsurii suspendării executării silite pentru 
toate drepturile de asigurări sociale, organul de executare putea iniția alte modalităţi 
de executare în cadrul aceluiași dosar care să poarte asupra altor categorii de bunuri 
ori venituri ale debitorului. Iar, dacă pentru acestea, în cadrul procedurii instru- 
mentate de executorul judecătoresc, nu se solicitase inițial o încuviințare a lor, nimic 
nu-l putea împiedica pe executorul judecătoresc să solicite instanţei de executare o 
încuviințare suplimentară a executării silite fie pentru îndestularea creanţelor asupra 
altor categorii de bunuri (e.g., o încuviinţare imobiliară asupra unui anumit bun 
imobil), fie în alte modalități sti cele care îngăduiau doar executarea drepturilor de 
asistenţă socială. | 

- Măsurile de suspendare a executărilor silite asupra drepturilor:de asistenţă 
socială s-au aplicat prin efectul legii, fiind în prezenţa unei suspendări de drept care 
a operat de la data de 30 martie 2020, data intrării în vigoare a O.U.G. nr. 32/2020. 
Spre deosebire însă de prevederile art. VII alin. (3) din O.U.G. nr. 29/2020, în acest 
caz a fost necesar să se întocmească în dosarul de executare un proces-verbal de 
constatare a intervenirii suspendării. Nefiind în prezenţa unui act de dispoziţie al 
organului de executare, care, în cazul executorului judecătoresc, ar fi determinat 
emiterea unei încheieri în temeiul art. 657 C. pr. civ., s-a emis un proces-verbal. 

„= Măsurile de suspendare au încetat în termen de 60 de zile de la încetarea 
situaţiei de urgenţă [art. XVII alin. (2) din O.U.G. nr. 32/2020], iar continuarea după 
suspendare a executării silite s-a putut dispune de către organul de executare, în 
măsura în care actele de executare sau executarea silită însăși nu au fost desfiinţate . 
de instanţa de judecată sau nu au încetat prin efectul legii. Dispoziţia de reluare a 
executării silite a îmbrăcat forma unui proces-verbal, care s-a comunicat instituţiei de 
credit sau altor terți popriţi de către organul de executare. 

(iii) suspendarea procedurilor de executare silită prin poprire a creanţelor buge- 
tare, fiscale, financiare și comerciale care se aplică asupra drepturilor lunare plătite 
prin casele teritoriale sau sectoriale de pensii, potrivit art. XVIII din O.U.G. nr. 32/2020 

- Spre deosebire de norma înscrisă în art. XVII din același act normativ, acest text 
reglementează un caz de suspendare a executărilor silite ale creanţelor bugetare, 
fiscale, financiare și comerciale care se aplică asupra drepturilor lunare ti prin 
casele teritoriale sau sectoriale de pensii. 

- Măsurile ce fac obiectul de reglementare al textului urmează a se aplica în mod 
exclusiv asupra executărilor silite prin poprire. 

- Cu privire la natura creanţelor a căror realizare se urmărește prin procedurile de 
executare silită suspendate, sunt valabile considerentele prezentate supra, la pct. II, 
lit. c), astfel încât se reţine că măsurile vizate de art. XVIII din O.U.G. nr. 32/2020 se 
raportează atât la procedurile execuţionale instrumentate de executorul judecătoresc, 
cât și la procedurile instrumentate de executorul fiscal. 

- Dacă procedurile execuţionale pe care organul de executare le avea în instru- 
mentare purtau și asupra altor categorii de bunuri și venituri ale debitorului decât 
drepturile lunare plătite prin casele teritoriale sau sectoriale de pensii, atunci acestea 
au putut continua, nefiind vizate de norma suspensivă de executare reglementată de 
textul evocat, prin aceasta legiuitorul urmărind să protejeze doar o anumită agaaa 
de venituri ale debitorilor. 

“De asemenea, ulterior intervenirii măsurii suspendării executării silite pentru ` 
toate drepturile lunare plătite prin casele teritoriale sau sectoriale de pensii, organul 

de executare putea iniţia alte modalităţi de executare în cadrul aceluiași dosar care să 
poarte asupra altor categorii de bunuri ori venituri ale debitorului decât drepturile 
lunare plătite prin casele teritoriale sau sectoriale de pensii. Iar, dacă pentru acestea, 
în cazul procedurii instrumentate de executorul judecătoresc, nu se solicitase inițial 
o încuviințare a lor, nimic nu-l putea împiedica pe executorul judecătoresc să solicite 
instanţei de executare o încuviinţare suplimentară a executării silite fie pentru 
îndestularea creanţelor asupra altor categorii de bunuri (e.g., o încuviințare imobiliară 
asupra unui anumit bun imobil), fie în alte modalităţi decât cele care îngăduiau doar 
executarea drepturilor lunare plătite prin casele teritoriale sau sectoriale de pensii. 

- Măsurile de suspendare a executării silite prin poprire asupra sumelor plătite 
de casele teritoriale sau sectoriale de pensii s-au aplicat, prin efectul legii, de către 
aceste instituţii, fără alte formalități din partea beneficiarilor acestor drepturi 
[art. XVIII alin. (1) teza a II-a din O.U.G. nr. 32/2020). | 

Aceasta înseamnă că persoanele pensionare nu aveau obligația să facă niciun 
demers pentru ca organul de executare să procedeze la aplicarea măsurii suspendării. 

În ceea ce privește organul de executare, este necesar ca acesta să întocmească în 
dosarul de executare un proces-verbal de constatare a intervenirii suspendării. 
Nefiind în prezenţa unui act de dispoziție al organului de executare, care, în cazul 
executorului judecătoresc, ar fi determinat emiterea unei încheieri în temeiul art. 657 
C. pr. civ., s-a emis un proces-verbal. 

< - Cu privire la efectele suspendării popririi, sumele indisponibilizate de terţii 
popriţi şi neconsemnate creditorului fiscal până la data incidenţei măsurii suspen- 
dării au rămas în fiinţă, neputând fi eliberate creditorului, dar nici achitate debito- 
rului poprit. Cu toate acestea, spre deosebire de reglementarea cuprinsă în art. VII 
alin. (3) din O.U.G. nr. 29/2020, art. XVIII alin. (3) diri O.U.G. nr. 32/2020 a instituit o 
excepţie în sensul că sumele reținute în luna aprilie 2020 se restituie odată cu plata 
drepturilor aferente lunii mai 2020, urmând a fi recuperate după termenul prevăzut 
la alin. (2). x 
. Aşadar, începând cu luna aprilie 2020 și până la expirarea termenului prevăzut 
de art. XVIII alin. (2) din O.U.G. nr. 32/2020, nu s-au făcut reţineri de sume de către 
casele teritoriale sau sectoriale de pensii, iar sumele reținute în luna aprilie 2020 se 
vor restitui debitorilor pensionari. i Pra 
< Măsurile de suspendare încetează în termen de 60 de zile de la încetarea situaţiei 
de urgenţă [art. XVIII alin. (2) din O.U.G. nr. 32/2020], iar continuarea după suspen- 
dare a executării silite se va dispune de către organul de executare, în măsura în care 
actele de executare sau executarea silită însăși nu au fost desființate de instanţa de 
judecată sau nu au încetat prin efectul legii. | uh. l E 

Dispoziţia de reluare a executării silite va îmbrăca forma unui proces-verbal, care 
se va comunica casei teritoriale sau sectoriale de pensii de către organul de executare. 

" Suspendarea dispusă de către executorul judecătoresclexecutorul fiscal 

O altă modalitate de suspendare a procedurilor execuţionale în curs la sa 
instituirii stării de urgență a fost cea dispusă de executorul oi Lea batea 
fiscal: La rândul ei, această măsură de suspendare cunoaște REA ser 
organului de conducere al n i pa ae et raria or Judecătorești 

j izi j judecătoresc/execu . ” 
ori erizi de suspendare a procedurilor execu tionale adoptată de 
Biroul Executiv al Consiliului Uniunii Naționale a Executorilor Judecătorești, prin 

Decizia nr. 4 din 23 martie 2020, la art.:2, s-a stabilit că, „în considerarea regulilor de 
disciplină sanitară și a celorlalte măsuri de protecţie și prevenție, executorii judecă- 
torești vor dispune suspendarea procedurilor de executare silită directă (prin aceasta 
înțelegându-se, în mod exemplificativ, evacuări, predări de bunuri mobile sau imo- 
bile etc.), precum și a oricărui act sau procedură execuțională a cărui îndeplinire 
contravine dispozițiilor Decretului nr. 195/2020 al Președintelui României și ale 
Ordonanţei militare nr. 2/2020”. 

- Întrucât prevederea are caracter imperativ, însă a plasat î în. responsabilitatea 
executorilor judecătorești adoptarea în concret a măsurii, înseamnă că aceștia au 
emis, în temeiul art. 657 C. pr. civ.,:o încheiere de suspendare a executărilor silite 
vizate de decizia UNEJ. 

Se poate spune, astfel, riguros vorbind, că temeiul suspendării procedurilor de 
executare silită directă este încheierea executorului judecătoresc însuși, iar nu decizia 
organului de conducere al profesiei. Cu toate acestea, procesul deliberativ al execu- 
„torului judecătoresc în adoptarea măsurii suspendării este limitat de decizia organului 
administrativ de conducere al profesiei, lipsindu-i elementul volitiv. 

Având în vedere însă partajarea deciziei de suspendare a executărilor silite 
directe între organul de conducere al profesiei și executorul judecătoresc care instru- 
mentează în concret procedura, am ales varianta analizării acestei forme de suspen- 
dare în subsecţiunea vizată de decizia UNEJ. | | 

- Având în vedere că în cazul executărilor directe, pentru îndestularea creanţei, 
nu este posibilă continuarea procedurilor decât în modalităţile a căror suspendare s-a 
dispus, dat fiind obiectul creanţei, înseamnă că executările vor rămâne |suspendate 
până la încetarea stării de urgenţă, în lipsa vreunei menţiuni exprese sub acest aspect. 

- - În ipoteza în care procedura execuţională suspendată viza totuși și derularea 
unor modalități de executare indirectă pentru valorificarea creanţelor constând, spre 
exemplu, în cheltuielile de executare generate chiar de procedura suspendată, apre- 
ciem că acestea pot continua, întrucât în privinţa cheltuielilor de executare există un 
titlu executoriu distinct, a cărui realizare se impune întocmai ca și titlul primar, în 
condiţiile în care acesta este definitiv. i 

În ceea ce privește decizia executorului judecătoresc/fiscal însuși de suspen- 
dare a procedurilor execuţionale, prin art. 42 alin. (5) din Decretul nr. 195/2020 și 
art. 63 alin. (9) din Decretul nr. 240/2020 s-au stabilit condiţiile de continuare a activi- 
tăţii de executare silită, acestea constând în respectarea regulilor de disciplină sani- 
tară stabilite de autorităţile cu atribuţii în domeniu, inclusiv prin hotărârile 
Comitetului Naţional pentru Situaţii Speciale de Urgenţă. 

Ulterior, prin Decizia nr. 3 din 17 martie 2020 emisă de Biroul Executiv al 
Consiliului Uniunii Naţionale a Executorilor Judecătorești s-a statuat asupra posi- 
bilității executorilor judecătorești de a dispune suspendarea executării silite în 
“situaţia în care, pe parcursul actelor de executare silită, se constată că nu este 
posibilă respectarea hotărârilor Comitetului Naţional pentru Situaţii Speciale de 
Urgenţă privind ocrotirea drepturilor la viaţă și la integritate fizică ale participan- 
ților la executarea silită, până la dispariţia motivelor care au impus-o, iar prin 
Decizia nr. 4 din 23 martie 2020 emisă de Biroul Executiv al Consiliului Uniunii 
Naţionale a Executorilor Judecătorești s-a prevăzut, la art. 2, că, „în considerarea 
regulilor de disciplină sanitară și a celorlalte măsuri de protecţie și prevenţie, exe- 
cutorii judecătorești vor dispune suspendarea (...) și a oricărui act sau procedură 


Evelina Oprina • Vasile Bozeşan 


Executarea silită pe durata stării de urgenţă 451 


execuțională a cărui îndeplinire contravine dispoziţiilor Decretului nr. 195/2020 al 
Președintelui României și ale Ordonanței militare nr. 2/2020”. 

Așadar, executorilor judecătorești/fiscali li s-a stabilit responsabilitatea de a 
aprecia asupra posibilității de continuare a activităţii de executare silită în raport cu 
respectarea regulilor de disciplină sanitară, cele două decrete prezidenţiale folosind 
expresia „numai în cazurile”, iar, în plus, organul de conducere al profesiei a lăsat 
ulterior în căderea executorilor judecătorești luarea măsurilor de suspendare a 
oricăror acte sau proceduri execuţionale. 

- Decizia de suspendare a actelor ori procedurilor execuţionale de către execu- 
torul judecătoresc a fost materializată într-o încheiere emisă în condiţiile art. 657 
C. pr. civ., iar de către organul fiscal într-un proces-verbal. 

- Referitor însă la evacuarea dispusă în temeiul art. 830 C. pr. civ., ca etapă în 
cadrul procedurii urmăririi silite imobiliare, apreciem că excedează Deciziei nr. 4 din 
23 martie 2020 emise de Biroul Executiv al Consiliului Uniunii Naţionale a Execu- 
torilor Judecătorești, față de explicitarea în concret, în cuprinsul art. 2 al acestei 
decizii, a procedurilor vizate de măsura suspendării, acestea fiind exclusiv cele 
circumscrise procedurilor de executare silită directă. 

Cu toate acestea, faţă de raţiunea avută în vedere de decizia menţionată, în 
temeiul aceluiași art. 2, executorul judecătoresc ar fi putut să dispună măsura sus- 
pendării șia evacuărilor în temeiul art. 830 C. pr. civ., Consiliul Uniunii Naţionale a 
Executorilor Judecătoreşti lăsând la aprecierea executorilor judecătorești posibilitatea 
de suspendare a oricărui act sau a oricărei proceduri execuţionale a cărei îndeplinire 
contravine dispoziţiilor Decretului nr. 195/2020 al Președintelui României și ale 
Ordonanţei militare nr. 2/2020. 

Fiind vorba, așadar, despre o libertate de apreciere lăsată executorilor judecă- 
toreşti și întrucât raţiunile sunt identice, executorul judecătoresc va putea aprecia în 
concret, circumstanţiat la fiecare situaţie în parte, asupra necesităţii luării măsurii 
suspendării. 

- Mai trebuie menţionat că măsura suspendării poate viza numai un anumit act 
sau anumite acte de procedură, numai o modalitate sau anumite modalităţi de exe- 
cutare ori întreaga procedură execuţională. In cazul în care suspendarea greva numai 
un anumit act de executare ce nu ar putea fi realizat cu respectarea deplină și strictă 
a regulilor de disciplină sanitară, era posibil ca și următoarele acte care îi succedau în 
mod firesc să nu mai poată fi îndeplinite, din cauza dependenţei procedurale dintre 
actele execuţionale, operând indirect o suspendare și a altor acte, deși acestea, privite 
individual, nu ar fi presupus incidența măsurii suspendării. 

= Suspendarea dispusă de către instanță m -h 0 Îi tt 

Referitor la posibilitatea dispunerii măsurii suspendării executării silite de către 
instanta de executare pe timpul stării de urgență, învederăm că astfel de cereri puteau 
fi solutionate; deşi, pe durata stării de urgenţă, activitatea de judecată a ut 
numai în cauzele de urgenţă deosebită, astfel cum prevăd art. 42 alin. (1) din Decretu 


i j j j 0/2020. 
nr. 195/2020 și art. 63 alin. (1) din Decretul nr. 24 mi 
În Viesi sens, învederăm, în primul rând, că o asemenea solicitare ar putea avea 


ca obiect: | 
- contestarea măsurilor dispuse 
activității de executare cu nesocoiirea preve 


nr. 32/2020; 


de organul de executare în sensul continuării 
derilor O.U.G. nr. 29/2020 ori ale O.U.G. 

- contestarea măsurilor dispuse de organul de executare în sensul continuării 
activităţii de executare cu nesocotirea regulilor de disciplină sanitară; 

„- contestarea măsurilor dispuse de către executorul judecătoresc în sensul conti- 
nuării executărilor silite directe cu nesocotirea deciziei Zeani de conducere al 
profesiei privind suspendarea unor atari proceduri; i 

- refuzul explicit al executorului judecătoresc de suspendare a PLOC LA execu- 
tionale, consemnat într-un proces-verbal. 

În al doilea rând, astfel de litigii puteau fi soluționate de instanțele de executare 
pe durata stării de urgență întrucât decurgeau din neaplicarea unor măsuri generate 
de însăși starea de urgenţă și aveau caracter de urgență deosebită în înţelesul celor 
două decrete, deoarece continuarea unor proceduri execuţionale, deși acestea ar fi 
trebuit suspendate, era de natură să afecteze legalitatea unor asemenea proceduri, pe 
de o parte, dar și să nesocotească alte dispoziţii cuprinse în cele două decrete prezi- 
denţiale, potrivit cărora continuarea activităţii de executare silită trebuia. să se facă 
circumscris numai regulilor de disciplină sanitară, pe de altă parte. 

În ipoteza în care asemenea demersuri procedurale erau soluționate favorabil, 
urma ca instanța de executare să dispună suspendarea respectivelor acte, modalități 
ori proceduri execuţionale, în funcţie de obiectul cererilor, nemaiputând fi lăsată la . 
dispoziția executorilor judecătorești, de vreme ce tocmai atitudinea acestora de 
continuare a activităţii de executare silită a fost criticată și cenzurată apoi de instanţă. 

] 

3. Incidente ce pot greva procedurile execuţionale ce ar fi putut fi declanșate pe 
perioada stării de urgență . | 

Instituirea stării de urgenţă pe teritoriul României a avut efect și asupra proce- 
durilor execuţionale noi, fie în sensul imposibilității de începere a unor asemenea 
proceduri, fie în al posibilităţii parţiale de declanșare. 

Cum, în privința prescripției dreptului de a cere și obține executarea silită, 
„ termenele nu încep să curgă sau, dacă au început să curgă, se suspendă pe toată durata 
stării de urgenţă, potrivit art. 41 din Decretul nr. 195/2020, respectiv art. 62 din 
Decretul nr. 240/2020, înseamnă că legiuitorul acestei perioade excepționale a iden- 
tificat măsuri pentru ca drepturile creditorilor să nu fie afectate. 

Măsurile care au incidență asupra executărilor silite ce ar fi putut fi declanşate 
pe perioada stării de urgenţă sunt: 
~ ` -~ neînceperea executărilor silite prin poprire ale creanţelor bugetare (cu excepţia 
executărilor silite care se aplică pentru recuperarea creanţelor bugetare stabilite prin 
hotărâri judecătorești pronunţate în materie penală, precum și a ajutoarelor de stat a 
căror recuperare a fost dispusă printr-o decizie a Comisiei Europene/furnizorului 
ajutorului de stat sau a unei instanțe naţionale) asupra sumelor urmăribile reprezen- 
tând venituri şi disponibilități băneşti, potrivit art. VII alin. (3) din O.U.G. nr. 29/2020. 

Această măsură încetează la data de 25 decembrie 2020; 

~ -~ neînceperea executărilor silite asupra drepturilor de asistenţă socială, în con- 
diţiile art. XVII alin. (1) din O.U.G. nr. 32/2020. - 

Această măsură urmează să înceteze la data încetării stării de urgență, alin. (2 2) al 
art. XVII acordând un termen de grație numai pentru ipoteza măsurii suspendării; 

- neînceperea executărilor silite prin poprire ale creanţelor bugetare, fiscale, 
financiare și comerciale care se aplică asupra drepturilor lunare plătite prin casele 
teritoriale sau sectoriale de pensii, potrivit art. XVIII alin. (1) din O.U.G. nr. 32/2020: 

Şi această măsură urma să înceteze la data sistării stării de urgenţă, alin. (2) al 
art. XVIII acordând un termen de grație numai pentru ipoteza măsurii suspendării. 

Trebuie precizat că aceste fine de neprimire a procedurilor de executare noi pe 
durata stării de urgenţă nu puteau fi totale sau parţiale, în sensul că ele puteau viza 
numai anumite modalităţi de executare silită, astfel încât, în privința altor modalități 
neafectate de măsurile de protecţie dispuse de autorități, executările silite puteau fi 
declanșate. 

Cu referire la măsurile de ordin procedural prin intermediul cărora puteau fi 
aplicate dispoziţiile legale evocate, învederăm că acestea au fost următoarele: 

- în privința executorului judecătoresc, acesta putea refuza deschiderea proce- 
durii de executare, în temeiul art. 665 C. pr. civ., ori putea deschide procedura numai 
parţial, în privința anumitor modalități de executare ce ar fi putut fi derulate; 

- dacă totuși executorul judecătoresc a deschis procedura de executare, instanța 
de executare putea respinge cererea de încuviințare a executării silite în temeiul 
art. 666 alin. (5) pct. 7 C. pr. civ., constatând existența unui impediment prevăzut de 
lege;: k | 

- dacă totuși executarea silită a fost încuviințată, la cererea debitorului, instanța 
de executare putea anula executarea silită, pe calea contestaţiei la executarea 
propriu-zisă, în temeiul art. 712 alin. (3) C. pr. civ., contestaţie ce putea și trebuia să 
fie soluţionată pe perioada stării de urgenţă, fiind generată de însăși starea de urgenţă; 

- în'privința executorului fiscal, acesta urma să nu declanșeze procedura de 
executare silită; 

- dacă totuși executorul fiscal a declanșat procedura de executare silită, instanţa 
de executare putea anula executarea silită, pe calea contestației la executarea 
propriu-zisă, în temeiul art. 260 C. pr. fisc., contestaţie ce putea și trebuia să fie 
soluţionată pe perioada stării de urgenţă, fiind generată de însăși starea de urgenţă. 


4. Utilizarea de către executorii judecătorești a mijloacelor electronice de 
comunicare elan 
În conditiile art. 63 alin. (10) din Decretul nr. 240/2020, „în cursul executării silite, 
când este posibil, executorii judecătorești procedează la com unicarea actelor de proce- 
dură în format electronic, potrivit legii”. l i 
De menţionat este faptul că, potrivit prevederilor art. 672 C. pr. civ., „comu- 
nicarea actelor de procedură în cadrul executării silite se poate face de către executorul 
judecătoresc, fie personal, fie prin intermediul agentului său procedural, iar, dacă 
aceasta nu este posibilă, potrivit dispoziţiilor legale privind citarea şi comunicarea 
actelor de procedură, care se aplică în mod corespunzător aa < n 
Aplicând în mod corespunzător art. 154 alin. (6) C. pr. civ., rezultă rea orii 
judecătorești puteau proceda la comunicarea diferitelor acte de procedură în ormat 
electronic, prin telefax, poștă electronică sau prin alte mijloace ce asigură transmi- 
terea textului actului și confirmarea primirii acestuia, dacă partea a indicat în cererea 
de executare silită datele corespunzătoare în acest scop, conform art. ci (3) 
coroborat cu art. 148 alin. (1) C. pr. civ. De asemenea, teza a Il-a a alin. (6) a n: dl 
C. pr. civ. pretinde cerința însoțirii rT actului de procedură de semnătura 
ică extinsă utorului judecătoresc. 
A ia al a 154 alin. (61) C. pr. civ., „citațiile și celelalte acte de pro- 


cedură menţionate la alin. (6) se consideră comunicate la momentul la care au primii 

mesaj din partea sistemului folosit că au ajuns la destinatar potrivit datelor furnizate 
de acesta”. | 

Mai mult, în condiţiile art. 165 pct. 3 C. pr. civ., „în cazul citării sau comunicării 
altui act de procedură efectuate potrivit art. 154 alin. (6), procedura se socotește 
îndeplinită la data arătată pe copia imprimată a expedierii, certificată de grefierul care 
a făcut transmisiunea”. | | 

Având în vedere toate aceste dispoziţii legale și întrucât. Decretul nr. 240/2020 
face precizarea „când este posibil”, înseamnă că numai în măsura deținerii și utilizării 
de către executorii judecătorești a instrumentelor tehnice necesare anterior evocate și - 
a asigurării certitudinii transmiterii actului de procedură putea opera, în condiţii de 
legalitate deplină, facilitatea instituită de text. i 


VI. Implicațiile stării de urgență asupra funcționării și statutului profesiei de executor 
“judecătoresc 4 

Instituirea stării de urgență pe teritoriul României a generat anumite consecințe 
și pe planul funcționării și statutului profesiei de executor judecătoresc, O.U.G. 
nr. 29/2020 privind unele măsuri economice și fiscal-bugetare recunoscând, pe deo 
parte, anumite facilităţi formelor de organizare a acestei profesii, iar, pe de altă parte, 
completând regimul juridic al răspunderii disciplinare a executorului judecătoresc. 
Astfel: i | | 

(i) Referitor la modul de funcționare a profesiei de executor judecătoresc pe 
perioada stării de urgenţă decretate, art. X alin. (5) din O.U.G. nr! 29/2020 prevede că 
dispozițiile alin. (1) sunt aplicabile, în mod corespunzător, și pentru următoarele pro- 
fesii care îndeplinesc servicii de interes public: formele de exercitare a profesiei de notar 
public, formele de exercitare a profesiei de avocat și formele de organizare a activității 
„profesiei de executor judecătoresc, a căror activitate este afectată direct prin măsurile 
dispuse de autorităţile publice, pentru prevenirea și combaterea pandemiei determi- 
nate de infecția cu coronavirusul COVID-19. Criteriile pe baza cărora sunt stabiliţi 
beneficiarii acestei măsuri se stabilesc prin hotărâre a Guvernului. 

Facilităţile la care se referă alin. (1) vizează: 

- amânarea la plată pentru serviciile de utilităţi — electricitate, gaze naturale, apă, 
servicii telefonice și de internet; | 

- amânarea la plată a chiriei pentru imobilul cu destinație de sediu social și de 
sedii secundare. 

Pentru a fi destinatarele acestor beneficii, formele de organizare a profesiei de 
executor judecătoresc trebuie să-și fi întrerupt total sau parţial activitatea în baza deci- 
ziilor emise de autorităţile publice competente, potrivit legii, pe durata stării de 
urgenţă decretate, și să deţină certificatul de situaţie de urgenţă emis de Ministerul 
Economiei, Energiei și Mediului de Afaceri. i 

„ Dispoziția legală își găsește rațiunea de a fi prin aceea că, în principiu, activitatea 
de executare silită continuă, însă numai în cazurile în care este posibilă respectarea 
regulilor de disciplină sanitară stabilite de autorităţile cu atribuţii în domeniu, 
inclusiv prin hotărârile Comitetului Naţional pentru Situaţii Speciale de Urgenţă, în 
scopul ocrotirii drepturilor la viaţă și la integritate fizică ale participanților la execu- 
tarea silită. Prin urmare, astfel cum s-a învederat anterior în cuprinsul prezentului 
studiu, activitatea executorilor judecătorești a fost restrânsă semnificativ pe durata 

stării de urgenţă decretate, ceea ce este de natură să circumscrie incidenţa dispoziţiei 
de favoare menţionate. 

În condiţiile alin. (7) al art. X din O.U.G. nr. 29/2020, salariaţii formelor de 
exercitare a profesiilor menţionate la alin. (5) care refuză îndeplinirea sarcinilor de 
serviciu asumate prin contractul individual de muncă și din acest motiv nu se poate 
asigura desfășurarea în condiţii optime a activităţii, respectiv continuarea activității în 
cadrul formelor de exercitare a profesiilor menționate nu vor avea acces la beneficiile 
de asistență socială sau la alte facilități ce vor fi acordate pe durata stării de urgenţă. 
Textul reglementează ipoteza în care desfășurarea în condiţii neadecvate a activităţii 
specifice ori chiar întreruperea activităţii executorilor judecătoreşti a fost determinată 
de refuzul salariaților formelor de exercitare a profesiei de îndeplinire a sarcinilor de 
serviciu asumate prin contractul individual de muncă. 

În asemenea situaţii, salariaţii culpabili nu au avut acces la beneficiile de 
asistenţă socială sau la alte facilităţi ce vor fi acordate pe durata stării de urgenţă. In 
ceea ce priveşte însă posibilitatea ca formele de organizare a activității profesiei de 
executor judecătoresc să beneficieze de facilitățile prevăzute de alin. (1) al art. X în 
aceste împrejurări, apreciem că acestea trebuie să facă dovada că activitatea lor a fost 
afectată direct prin măsurile dispuse de autorităţile publice, pentru prevenirea și 
combaterea pandemiei determinate de infecția cu coronavirusul COVID-19. 

În acest context, O.U.G. nr. 29/2020 instituie în alin. (8) al art. X obligaţia orga- 
nelor de conducere ale profesiilor prevăzute la alin. (5): 

- de a lua măsurile necesare în vederea coordonării activităţii membrilor profesiei 
pe perioada instituirii stării de urgenţă; 

- de a verifica respectarea obligaţiilor prevăzute la alin. (6); 

- de a dispune măsurile prevăzute de legislaţia în vigoare. | l 

Sub acest aspect, sunt de relevat deciziile succesive emise de Biroul Executiv al 
Consiliului Uniunii Naționale a Executorilor Judecătorești, și anume: 

_ Decizia nr. 2 din 11 martie 2020 privind măsurile de disciplină sanitară, de 
protecţie și de prevenţie pe care executorii judecătorești sunt obligaţi să le ia; i | 

- Decizia nr. 3 din 17 martie 2020 privind posibilitatea executorilor judecătoreşti 
de a dispune suspendarea executării silite în situaţia în care, pe parcursul efectuării 
actelor de executare silită, se constată că nu este posibilă respectarea hotărârilor 
Comitetului Naţional pentru Situaţii Speciale de Urgenţă privind ocrotirea drepturilor 
la viaţă și la integritate fizică ale participanţilor la executarea silită, până la dispariţia 
motivelor care au impus-o; , | a 

_ Decizia nr. 4 din 23 martie 2020 privind alte măsuri de protecție a salariaţilor, 
prin flexibilizarea raporturilor de muncă, stabilirea unor programe individualizate, 
modificarea temporară a locului muncii, prioritizarea serviciilor esenţiale, limitarea 
contactului cu participanţii la executarea silită, utilizarea mijloacelor electronice, 
precum și suspendarea procedurilor de executare silită directă, dar pi i ri =, 
sau procedură execuțională a căror îndeplinire contravine dispoziţii or Decretului 
nr. 195/2020 al Președintelui României și ale Ordonanţei militare nr. 2/2020.. a 

Această analiză deschide contextul evocării instituţiei delegării, nea i 
art. 28 din Legea nr. 188/2000 privind executorii judecătorești, care, la lit. b)ta i me 
că Colegiul director al Camerei executorilor judecătoreşti deleagă, în cazuri excepțio 


‘mată de cel mult 6 luni, un executor judecătoresc pentru 


nale, pentru o perioadă determi i A i 
a sigura funcţionarea unui alt birou de executor judecătoresc, cu încunoștințarea 

preşedintelui Uniunii Naţionale a Executorilor Judecătorești și a președintelui curții de 
apel în a cărei circumscripție urmează să își exercite atribuțiile; delegarea nu poate fi 
repetată decât după un an, în afara cazului în care executorul judecătoresc delegat își 
dă acordul. Așadar, în ipoteza întreruperii totale a activităţii unui birou de executor 
judecătoresc, se poate activa remediul procedural menționat pentru a asigura conti- | 
nuarea activității de executare silită și, astfel, garantarea scopului avut în vedere de 
Decretele de instituire, respectiv prelungire a stării de urgenţă, acela de continuare a 
prestării serviciului de interes public chiar și pe durata stării de urgenţă. | 

(ii) În privinţa regimului răspunderii juridice disciplinare a executorului judecă- 
toresc, art. X alin. (6) din O.U.G. nr. 29/2020 prevede că membrii profesiilor prevăzute 
Ia alin. (5) sunt obligaţi ca, pe perioada instituirii stării de urgenţă, să ia, cu observarea 
regulilor de disciplină sanitară și a celorlalte măsuri de protecţie și preventie stabilite 
de autorităţile competente ca urmare a instituirii stării de urgenţă, măsurile necesare 
în vederea asigurării continuității activității. Nerespectarea acestei obligaţii constituie 
abatere disciplinară care se sancţionează cu excluderea din profesie, în condiţiile și cu 
procedura stabilite de legislaţia în vigoare, aplicabile fiecărei profesii. 

Așadar, se constată că legiuitorul a reglementat: | 

1. o abatere disciplinară suplimentară celor prevăzute de Legea nr. 188/2000 ce 
grevează statutul profesiei de executor judecătoresc, respectiv nerespectarea obligaţiei 
de a lua măsurile necesare în vederea asigurării continuității activităţii (cu observarea 
regulilor de disciplină sanitară și a celorlalte măsuri de protecţie și prevenţie stabilite 
de autorităţile competente ca urmare a instituirii stării de urgenţă); 

2. sancţiunea specifică ce poate fi aplicată în cazul nerespectării noii abateri disci- 
plinare, sancțiune ce poate să constea exclusiv în excluderea din profesie, în condi- 
tiile și cu procedura stabilite de legislaţia în vigoare aplicabilă profesiei. 

1. În privința abaterii disciplinare reglementate de O.U.G. nr. 29/2020, aceasta se 
adaugă celor deja reglementate de art. 47 din Legea nr. 188/2000 privind executorii 
judecătorești, iar elementul obiectiv al acesteia e reprezentat de neluarea tuturor mă- 
surilor necesare în vederea asigurării continuității activităţii, specificul acesteia 
constând în furnizarea unui serviciu public. 

Trebuie precizat că singura excepție îngăduită de textul legal de la neasigurarea 
în continuare a serviciului public este aceea impusă de nevoia de a respecta regulile - 
de disciplină sanitară și celelalte măsuri de protecţie și prevenţie stabilite de autori- 
tățile competente ca urmare a instituirii stării de urgență, incidenţa acestei derogări 
urmând a fi apreciată de la caz la caz, în ipoteza vreunei situaţii de angajare a răspun- 
derii disciplinare a executorului judecătoresc pentru săvârșirea acestei abateri. 

Condiţiile și procedura aplicabile pentru constatarea săvârșirii acestei abateri disci- 
plinare de către executorul judecătoresc sunt cele prevăzute de Legea nr. 188/2000. 

Sintagma „neluarea măsurilor necesare în vederea asigurării continuității acti- 
vității” este destul de largă și oarecum echivocă în aprecierea incidenţei abaterii men- 
ționate, ceea ce, din punctul nostru de vedere, poate fi susceptibilă de critici pe 
aspectul clarităţii normei. În condiţiile în care modalitatea de continuare a activității 
de executare silită este guvernată de un nivel consistent de liberă apreciere a execu- 
torului judecătoresc, fiind circumscrisă regulilor de disciplină sanitară și celorlalte 
măsuri de protecţie și prevenţie stabilite de autorităţile cu atribuţii în domeniu, 
inclusiv prin hotărârile Comitetului Naţional pentru Situaţii Speciale de Urgenţă, 
reguli dublate apoi de o serie de acte administrative emise de organul de conducere 

al profesiei, conţinând, la rândul lor, măsuri ce ar trebui adoptate de executorii 
judecătorești, se constată o. categorie extrem de largă de măsuri stabilite, a căror 
neîndeplinire ar fi de natură să circumscrie latura obiectivă a abaterii disciplinare. Or, 
este bine cunoscut faptul că împrejurările care pot constitui abateri disciplinare, cu 
posibile consecinţe asupra statutului unei profesii, trebuie să fie clar definite, bine 
circumstanţiate, previzibile, să fie proporționale cu situaţia care a determinat regle- 
mentarea și să fie instituite numai prin acte normative cu putere de lege. 

In plus, sub acest aspect, mai învederăm rațiunea urmărită prin Decretul 
nr. 195/2020, respectiv Decretul nr. 240/2020, în sensul de a se continua activitatea 
de executare silită și pe perioada stării de urgență, subordonată însă în mod necesar 
obligativităţii protejării tuturor persoanelor implicate în procedurile execuţionale, 
astfel încât să nu existe niciun risc asupra sănătăţii populaţiei. Mai mult decât atât, 
trebuie relevat faptul că prin art. 42 alin. (5) din Decretul nr. 195/2020 și art. 63 
alin. (9) din Decretul nr. 240/2020 s-au stabilit condiţiile de continuare a activităţii de 
executare silită, fiind folosită sintagma „numai în cazurile”, ceea ce semnifică obli- 
gativitatea respectării cu prioritate a regulilor de disciplină sanitară stabilite de auto- 
rităţile cu atribuţii în domeniu, inclusiv prin hotărârile Comitetului Naţional pentru 
Situaţii Speciale de Urgenţă. 

Așadar, regula stabilită de cele două decrete prezidenţiale a constat, în raţiunea 
lor, în asigurarea respectării regulilor de disciplină sanitară, care trebuie garantată cu 
precădere, și abia apoi în continuarea activităţii de executare silită. 

Deci, în aplicarea acestor reguli de principiu, legiuitorul trebuia să fie preocupat 
ca, la edictarea actelor normative subsecvente, să găsească acel just echilibru între 
interesul serviciului public, care trebuie să continue a fi asigurat de stat, şi interesul 
garantării sănătății participanţilor la executarea silită. Luând în considerare, astfel, 
cele două interese publice majore, executorul judecătoresc având aptitudinea și, 
finalmente, responsabilitatea cu privire la modalitatea concretă de aplicare a regulilor 
de disciplină sanitară și a celorlalte măsuri de protecţie și prevenţie a participanţilor 
la executarea silită, astfel cum rezultă și din actele administrative emise de către 
organul de conducere al profesiei, opinăm că norma ce instituie o abatere disciplinară 
suplimentară grevează statutul profesional al executorului judecătoresc cu o sarcină 
excesivă și nepredictibilă, planând asupra acestuia temerea angajării viitoare a unei 
răspunderi disciplinare pentru modul în care a apreciat, în mod subiectiv și cir- 
cumstanţiat particularităţilor cauzei, necesitatea aplicării cu prioritate a regulilor de 
disciplină sanitară și de protecție a populaţiei în detrimentul interesului asigurării 
serviciului public al justiţiei. îm per pre 

Pe de altă parte, de vreme ce regula instituită de prevederile de principiu a i 
art. 42 alin. (5) din Decretul nr. 195/2020 și ale art. 63 alin. (9) din Decretu 
nr. 240/2020 constă în aceea că activitatea de executare silită continuă numai = 
cazurile în care este posibilă respectarea regulilor de disciplină sanitară, în peye 
ocrotirii drepturilor la viață și la integritate fizică ale participanților la executarea 
silită, înseamnă că norma ulterioară conținută de O.U.G. nr. 29/2020 a pepeti] 
ratiunea avută în vedere de Decretul ar. 195/2020 și reluată apoi și de eee 
nr. 240/2020, în condiţiile în care se împovărează statutul profesional al = ua ui 
judecătoresc cu o nouă abatere disciplinară prin care se pune ui ăi igaţia 
desfăsurării activităţii de executare silită în detrimentul asigurării posibili ăţii rea J 
zării de către organul de executare a unei aprecieri libere și e late asupra inci 
dentei măsurilor de protecţie sanitară a participanților la executarea silită. 

În plus, nu trebuie omis nici argumentul că măsurile dispuse de executorul 
judecătoresc în contextul decretelor de instituire/prelungire a stării de urgenţă și al 
actelor subsecvente rămân supuse cenzurii instanţei de executare, astfel încât, în 
măsura în care acestea au fost supuse analizei instanţei și confirmate de aceasta ori 
nu au fost deduse spre cenzură instanţei de către niciuna dintre părţile interesate, se 
ridică chiar problema unei eventuale opuneri cu putere de lucru judecat pe compo- 
nenta întrunirii elementului material al abaterii disciplinare“!, 

Așadar, având în vedere susceptibilitatea- ca norma care completează abaterile 
disciplinare posibil a fi săvârșite de executorii judecătorești să nu reziste unei analize . 
de constiiuționalitate, nerăspunzând exigenţelor de a fi clară și predictibilă, precisă şi 
neafectată de vicii de redactare, opinăm în sensul de a fi scoasă din fondul legislaţiei 
active fie pe calea mecanismului aprobării prin lege a O.U.G. nr. 29/2020, fie pe calea 
controlului de constituţionalitate. 

În contextul acestei analize, se impune să facem câteva precizări de lege ferenda. 
Astfel: | 

- prin Legea de aprobare a O.U.G. nr. 29/2020, aflată la data publicării prezentului 
studiu în curs de dezbatere la Camera Deputaţilor, se precizează că activitatea a cărei 
continuitate trebuie să o asigure executorul judecătoresc este aceea de furnizare a- 
unui serviciu public, accentuându-se, astfel, caracterul esențial al activităţii prestate 
de executorii judecătorești; 

- de asemenea, prin Legea de aprobare se completează alin. (6) al art. X cu teza a 
treia, potrivit căreia „întreruperea parţială fortuită a activităţii, generată de măsurile 
instituite de autorități sau de efectele coronavirusului SARS-CoV.-2, nu constituie aba- 
tere disciplinară în condiţiile respectării obligațiilor ce derivă din asigurarea serviciului 
public”. Așadar, textul propus instituie o a doua excepție de la cerințele elementelor 
constitutive ale abaterii disciplinare, statuând că nu constituie element obiectiv al 
abaterii neîndeplinirea anumitor activități determinată de întreruperea parţială a acti- 
vităţii specifice ca efect al măsurilor dispuse de autorităţi, dacă se respectă în conti- 
nuare obligaţiile ce derivă din. asigurarea serviciului public, o atare împrejurare 
excedând unei atitudini subiective culpabile a executorului judecătoresc. 

Cu referire la semnificaţia termenului „fortuit”, considerăm că acesta este impro- .. 
„priu rațiunii textului, legiuitorul urmărind, în realitate, să reglementeze situaţia între- 
ruperii parţiale a activităţii ca efect al măsurilor dispuse de autorități. 

Deși norma nu prevede, apreciem că, și în cazul unei întreruperi totale de activi- 
tate, rațiunea textului este cu atât mai mult incidentă, cu toate că, într-o asemenea 
ipoteză, nu s-ar mai putea asigura serviciul public; 

- tot astfel, prin Legea de aprobare a O.U.G. nr. 29/2020, astfel cum a fost citate 
de soni la art. X se introduce alin. (61), care reglementează faptul că întreruperea 
totală sau parțială a activității semnifică imposibilitatea obiectivă de desfăşurare a 
activității în. exact aceleași condiții ca cele anterioare adoptării deciziilor autorităților 
publice. 


^ A se vedea Tema nr. 91 — E. Oprina, Limitele controlului profesional asupra activității execu- 
torului judecătoresc în raport de verificările instanței de executare, în E. Oprina, V. Bozeșan (coord.), 
Executarea silită. Dificultăţi și soluţii practice, vol. 2, Ed. Universul Juridic, București, 2017, 
pp. 235-245. 

Așadar, dacă măsurile adoptate de autorităţi determină întreruperea totală sau 
parțială a activităţii executorului judecătoresc, intervenirea acestui incident este cali- 
ficată de legiuitor drept imposibilitate obiectivă de desfășurare a activităţii, ceea ce, 
transpus în plan procedural, poate constitui fie un impediment prevăzut de lege 
pentru încuviințarea executării silite, fie o suspendare a executării silite în curs. . 

2. Privitor la sancţiunea specifică ce poate fi aplicată în cazul săvârșirii noii abateri 
disciplinare, se observă că legiuitorul a prevăzut că aceasta poate să constea exclusiv 
în excluderea din profesie a executorului judecătoresc. 

Deși art. 49 din Legea nr. 188/2000 stabilește că sancţiunile disciplinare se aplică 
executorilor judecătorești în raport cu gravitatea faptelor, ceea ce presupune o analiză 
de individualizare a sancţiunii aplicate, în ipoteza reglementată de alin. (6) al art. X 
din O.U.G. nr. 29/2020 nu mai este îngăduit examenul de individualizare a sancţiunii 
ce va fi aplicată, aceasta fiind circumstanţiată de actul normativ la „excluderea din 
profesie”. Astfel, abaterea sancţionată în condiţiile acestui act normativ special este 
calificată de legiuitor drept extrem de gravă, de vreme ce excluderea din profesie este 
cea mai aspră sancţiune. Prin urmare, organul în măsură să aplice sancţiunea nu are 
la îndemână mecanismul propriei aprecieri asupra gravității faptei și a sancțiunii 
posibil de aplicat. 

În concluzie, procedeul angajării răspunderii disciplinare a executorului judecă- 
toresc cunoaşte o înăsprire de regim juridic pentru eventuala abatere disciplinară 
specifică executorilor judecătorești în perioada stării de urgenţă. 

În ceea ce privește condiţiile și procedura aplicabile, acestea sunt cele stabilite de 
legislaţia în vigoare aplicabilă profesiei. t 

Și sub acest aspect, învederăm tehnica legislativă discutabilă a normei, întrucât 
textul ar fi putut să facă trimitere la sancţiunea prevăzută de art. 49 lit. e) din Legea 
nr. 188/2000, fără să mai reia în cuprinsul actului normativ special sancţiunea inci- 
dentă. Cu toate acestea, credem că referirea expresă la sancţiunea excluderii din 
profesie în cazul săvârșirii de către executorii judecătorești a noii abateri disciplinare 
are semnificația unei conștientizări a acestora cu privire la consecințele potenţialelor 
lor fapte disciplinare. W | 

Opinăm însă că limitarea dreptului de apreciere al organului care aplică sancţi- 
unea disciplinară asupra intensității și gravităţii faptei constituie o reglementare ce ar 
putea fi cenzurată fie de către însuși legiuitorul, prin mecanismul aprobării O.U.G. 
nr. 29/2020, fie pe calea controlului de constituționalitate. 


VIL Executarea creanţelor decurgând din împrumutul acordat Companiei Naţionale 
„Unifarm” S.A. de către Ministerul Finanţelor Publice 


O situaţie particulară, generată de starea de urgenţă și de necesitatea stringentă 
de achiziție de material și echipament sanitar în contextul epidemiei cu coronavirus 
în Româriia; e reprezentată de faptul că, prin O.U.G. nr. 29/2020, s-a reglementat, la 
art. IV, faptul că Ministerul Finanţelor Publice poate acorda, la solicitarea Companiei 
Nationale UNIFARM - S.A., un împrumut, în limita sumei de 1.150.000 mii lei, pe o 
perioadă de 6 luni de la momentul acordării acestuia, respectiv data creditării con- 

i a lin. (5). 

Uana P A a rambursarea primei tranșe din împrumutul (n 
de Eximbank în numele și contul statului, iar diferenţa se va utiliza pentru achiziția 
de urgenţă de material și echipament sanitar în contextul epidemiei cu coronavirus 

în România. Responsabilitatea privind utilizarea sumelor din împrumut revine 
Companiei Naţionale UNIFARM - S.A. 

Drepturile și obligaţiile părților, precum și termenii și condiţiile de acordare și 

derulare a împrumutului sunt prevăzute într-o convenţie încheiată de Ministerul 

Finanţelor Publice cu Compania Naţională UNIFARM - S.A. 

Potrivit alin. (6), împrumutul se acordă cu o rată de dobândă, care rămâne fixă pe 
toată durata de derulare a împrumutului, respectiv ROBOR la 3 luni, comunicată de 
Banca Naţională a României, în ultima zi lucrătoare a lunii“ anterioare acordării 
împrumutului, respectiv semnării convenției de împrumut, plus o:marjă de 1,9% pe 
an, și se rambursează integral la termenul prevăzut la alin. (1), cu posibilitatea ram- 
bursării anticipate, pe măsura constituirii veniturilor. | 

Pentru neplata la termen a împrumutului și a dobânzilor aferente se calculează o 
dobândă de întârziere, la nivelul dobânzii prevăzute la art. 174 alin. (5) din Legea 
nr. 207/2015 privind Codul de procedură fiscală, cu modificările și completările 
ulterioare, pe zi de întârziere, până la data stingerii obligaţiei. Dobânda de întârziere 
reprezintă venit al bugetului Trezoreriei Statului [art. IV alin. (8) din O.U.G. 
nr. 29/2020]. . 

Ceea ce este însă relevant în contextul prezentei analize este faptul că alin. (10) 
al art. IV din O.U.G. nr. 29/2020 instituie un nou titlu executoriu, prevăzând că 
„creanțele rezultate din gestionarea împrumutului se urmăresc și se execută în 
condițiile prevăzute de dispozițiile legale privind executarea creanţelor fiscale și se 
recuperează conform legislaţiei în vigoare privind colectarea creanţelor fiscale de către 
organul fiscal central competent în administrarea creanţelor fiscale ale împrumu- 
tatului, pe baza înscrisurilor întocmite de direcția de specialitate din cadrul Ministe- 
rului Finanțelor Publice, prin care se individualizează la data scadenţei sumele de 
recuperat şi care constituie titluri executorii. În cazul în care instanţele judecătorești 
s-au pronunțat asupra acestor sume, executarea silită se efectuează în temeiul hotă- 

„rârii judecătorești definitive care, potrivit legii, constituie titlu executoriu”, | 

Așadar, condiţiile pentru activarea aplicării acestui titlu executoriu creat de 
O.U.G. nr. 29/2020 sunt cele rezultate din modul de gestionare a împrumutului, și 
anume: | i 

- nerestituirea integrală a împrumutului acordat în termenul de 6 luni de la 
momentul acordării acestuia, respectiv data creditării contului prevăzut la alin. (5), 
chiar dacă până la împlinirea termenului au mai fost efectuate rambursări parţiale 
anticipate; 

- nerestituirea integrală și a dobânzii aferente (rată de dobândă fixă pe toată durata 
de derulare a împrumutului, respectiv ROBOR la 3 luni, comunicată de Banca 
Naţională a României, în ultima zi lucrătoare a lunii anterioare acordării împrumu- 
tului, respectiv semnării convenției de împrumut, plus o marjă de 1,9% pe an); 

- întocmirea. înscrisurilor aferente de către direcţia de specialitate din cadrul 
Ministerului Finanţelor Publice prin care se individualizează la data scadenţei sumele 
de recuperat. 

